
VALORIFICAREA MOŞTENIRII LINGVISTICE . 
SS e e e e e 


OPERA LINGVISTICĂ ȘI FILOLOGICĂ A LUI MOISE GASTER 


DE 


D. MACREA 


Munca de valorificare a activităţii lingviştilor şi filologilor noştri progre- 
sişti din trecut a început să facă unele progrese. A fost valorificată pînă acum 
opera lui H. Tiktin2, Gheorghe Sincai? şi B. P. Hasdeu 3, în cîteva studii 
apărute în «Limba romînă » şi în « Studii şi cercetări lingvistice » Dar sarcina 
trasată lingviştilor de către Partidul Muncitoresc Romint de a valorifica rezul- 
tatele pozitive ale lingvisticii şi filologiei romîne din trecut nu şi-a găsit încă 
locul cuvenit nici în planurile de lucru ale institutelor Academiei R.P.R. şi 
nici în cele ale catedrelor de lingvistică din universități. Întocmirea de monogra- 
fii critice asupra operei lingviştilor şi filologilor noştri din trecut va trebui să 
ducă la elaborarea unei istorii a lingvisticii şi filologiei romîne, a cărei nece- 
sitate este adînc simțită atît pentru pregătirea cadrelor tinere cît şi pentru ma- 
rile mase cititoare. Singura lucrare de acest fel, « Istoria filologiei romîne » a 
lui Lazăr Şăineanu5, se opreşte la anul 1895. De atunci, lingvistica şi filologia 
noastră au făcut progrese importante care, împreună cu perioada tratată de 
Şăineanu, se impun să fie valorificate critic din punctul de vedere al ştiinţei 
marxist-leniniste. 

~x , 

Un aspect important al studiului limbii romîne, cu totul neglijat în anii 
din urmă, este cel al limbii scrierilor noastre vechi, studiu care constituie 

i Em. Vasiliu, Din activitatea în domeniul gramaticii a lui H. Tiktin, în « Limba romînă», 
nr. 1,1954, p. 51 şi urm.; I. Rizescu, Unele contribuţii la reconsiderarea operei lui H. Tiktin, 
în « Studii şi cercetări lingvistice », nr. 3— 4,1954, p. 409 şi urm. 

2 D, -Macrea, Gheorghe Şincai, în « Limba romînă », nr. 2, 1954, p. 13 şi urm. 

„2D. Macrea, Opera lingvistică a lui B. P. Hasdeu, în « Limba romînă» nr. 3, 1954, p.5 
i. în Pentru înflorirea lingvisticii în țara noastră, în ziarul « Scînteia », nr. 2100, 1951. 
5 Lazăr Șăineanu, Istoria filologiei romiîne, Bucureşti, ed. a II-a, 1895. . 

obiectul propriu-zis al filologiei, una dintre ramurile de bază ale lingvisticii. 
În accepțiunea actuală a termenului, «filologul » nu mai este orice învăţat 
care se ocupă cu studii de limbă, ci acela care studiază monumentele vechi 
de limbă, stabileşte împrejurările în care au fost scrise, legătura ce o au cu alte 
scrieri similare, relevînd şi explicînd particularităţile lor de limbă şi care, fžcînd 
toate aceste operaţiuni, este cel mai în măsură să aprecieze valoarea istorică, 
culturală şi estetică a scrierilor vechi. 

Importanța studiului limbii şi literaturii vechi este deplin evidenţiată prin 
amploarea cercetărilor ce se întreprind în acest domeniu în Uniunea Sovietică. 
Secţia de literatură veche a Institutului de literatură rusă al Academiei de 
Științe a Uniunii Sovietice a publicat pînă în prezent zece mari volume în 
care sînt prezentate şi studiate monumentele literare din secolele XI —XVIL!. 
Secţia editează de asemenea o serie intitulată « Monumente literare » 2 vechi, 
cuprinzînd ediţii ştiinţifice de popularizare a scrierilor ruseşti vechi, destinate 
unor cercuri largi de cititori. 

În 1950 s-a sărbătorit 150 de ani de la apariţia primei ediţii a « Cîntecului 
despre oastea lui Igor », cu care prilej s-a organizat o expoziţie a numeroaselor 
ediţii ale textului, iar Academia de Ştiinţe a Uniunii Sovietice a publicat o 
culegere de studii referitoare la importanța acestui vechi monument literar? . 

Dintre numeroasele editări de texte vechi ruseşti şi studii de filologie 
apărute în ultimii ani, mai menţionăm « Monumentele din secolele XI —XVII 
despre cnejii Boris şi Gleb » 4, editate de S. A. Bugaslavski, « Pravila rusească »5 
(începutul secolului al XI-lea), editată de acad. B. D. Grekov, « Lexicul leto- 
piseţilor siberiene din secolul al XVII-lea »$ de O. G. Porogova, « Cresto- 
matie pentru istoria limbii ruse » 7, editată de B. P. Obnorski şi S. G. Barhv- 
darov, « Limba documentelor moscovite din secolele XIV—XV »5, de 0. V. 
Gorskova, « Povestea vremurilor de demult » (Cronica lui Nestor)?, editată 
de D. S. Lihacev. i 

La consfătuirea care a avut loc la Institutul de literatură al Academie: 
de Ştiinţe a Uniunii Sovietice 10 în ziua de 23 mai 1954, profesorul D. S. Liha- 
cev a susținut un important raport ale cărui concluzii sînt: 


t « Trudî Otdela drevnerusskoi literaturi », 1934 şi urm. ` 
2 « Literaturnîe pameatniki » 

3 «Slovo o polku Igoreve» pod red. Adrianovoi Pereț, A.N.SSSR, M.-L., 1950. 

+ S, A. Bugaslavski, Pamiatki XI-XVII vv. pro kniaziv Borisa i Gliba. Kiev, 1928. 

5 B. D. Grekov, Russkaia Pravda. Moscova, 1940. 

+ O. G. Porogova, Leksika sibirskih letopisei XVII. Moscova, 1952. 

7 5. P. Obnorski şi S. G. Barhudarov, Hrestornatiia po istorii russkogo iazika. 
Moscova, 1948—1952. 

8 O. V. Gorşkova, Iazîk moskovskih gramot XIV-XV vekov. Moscova, 1951. 

9 D. S. Lihacev, Povesti vremennîh let. Leningrad, 1950. 

10 D. S. Lihacev, Itoghi i perspektivî izuceniia drevnerusskoi literaturi v svete zadaci 
postroeniia istorii literaturi, în <« Izvestiia Akademii Nauk SSSR» otdelenie literaturi 
iazîka, tom. XIII, fasc. 5, 1954, p. 414-433. 

1. Să se restructureze predarea limbii şi literaturii ruse vechi în învă- 
tămîntul superior, mărindu-se numărul de ore şi introducîndu-se cursuri şi 
seminarii speciale. i 

2. Să se prelungească termenul de aspirantură în literatura rusă veche 
(actualmente de trei ani) cu cel puțin un an, care să fie folosit pentru studierea 
limbilor slave şi antice, a paleografiei şi textologiei. 

3. Să se intensifice colaborarea cu istoricii. 

4. Să se arate în mod critic lipsurile științei burgheze în domeniul stu- 
diului limbii şi literaturii vechi £. 

Programul de lucru formulat de D. S. Libacev este deosebit de instruc- 
tiv şi pentru cercetătorii romîni din domeniul limbii şi literaturii nozstre vechi. 
Necesitatea permanentă de a avea cadre pregătite în această direcţie este impusă 
de faptul că numeroase probleme legate de trecutul nostru cultural şi de monu- 
mentele noastre vechi de limbă sînt încă nelămurite. 

În ultimii ani, Institutul de istorie al Academiei R.P.R. a publicat şi con- 
tinuă să publice, sub conducerea acad. M. Roller, o mare colecţie de documente 
istorice 2. Însemnătatea editării acestor documente, dintre care o mare parte se 
publică pentru întîia oară, este deosebită nu numai pentru istorici, ci şi pentru 
filologi cărora le revine sarcina să le studieze din punctul lor de vedere. 

Limba şi literatura noastră veche au avut în trecut cercetători de seamă: ` 
“Timotei Cipariu, B. P. Hasdeu, I. G. Sbiera, Grigore Tocilescu, Moise Gaster, 
Grigore Creţu, Ion Bogdan, Ion Bianu, I. A. Candrea, N. Cartojan şi mulţi 
alţii, a căror operă trebuie valorificată critic şi continuată în lumina sarcinilor 
actuale ale filologiei. 

Din rîndul acestora ne vom ocupa în cele ce urmează de activitate. lin- 
gvistică şi filologică a lui Moise Gaster a cărui contribuţie este, în general, 
puţin cunoscută marelui public cititor şi care n-a fost just înțeleasă şi preţuită, 
la noi, în vremea lui. 

Lipsa unei monografii critice asupra bogatei activităţi a lui Meise Gaster 
a constituit o serioasă piedică în cunoaşterea şi aprecierea justă a muncii 
excepţionale depuse de acest mare savant ?. 

Ca şi contemporanul său Hasdeu, Moise Gaster (1856 —1939) a fost un 
savant cu preocupări multilaterale, înzestrat cu o mare pasiune de cercetător 
şi cu temeinice cunoştinţe despre cultura şi limbile popoarelor antice şi moderne. 

Timp de peste 60 de ani, Moise Gaster a lucrat neîntrerupt, deşi în ultima 
perioadă a activităţii lui îşi pierduse cu totul vederea. Numărul lucrărilor lui 


1 D. S. Lihacev, Itoghi i perspectivi izuceniia drevnerusskoi literaturi v svete zadaci 
postroeniia istorii literaturi, în «lzvestia Akademii Nauk SSSR» otdelenie literaturi i 
iazîka tom. XIII, fasc. 5, 1954, p. 414—433. 

2 « Documente privind istoria Romîniei» Editura Academiei Republicii Populare 
Romine, 1951 şi urm. 

3 Monografia întocmită de Elisabetha Mănescu: Doctor M. Gaster, Viata şi opera lui. 
Bucureşti, 1940, este o lucrare apologetică, fără spirit critic. 


se ridică la 282, după cum arată volumul omagial ce i-a fost dedicat de cei mai 
de seamă filologi, istorici literari, semitologi şi folclorişti europeni şi de peste 
ocean, cu prilejul împlinirii vîrstei de 80 de ani €. 

Deşi lucrările de folclorist, istoric literar şi semitolog formează cea mai mare 
parte a operei lui Gaster, asupra cărora nu ne îndoim că specialiştii vor întocmi 
studii amănunțite, activitatea lui în domeniul lingvisticii şi filologiei romîne este 
deosebit de importantă, ea constituind baza formaţiei lui ştiinţifice, care l-a ajutat 
la interpretarea creaţiilor vechi şi populare romîneşti şi ale altor popoare. 

Preocupările filologice şi lingvistice ale lui Gaster au izvorit din dragostea 
lui, mărturisită cu toate ocaziile, pentru limba romînă şi pentru creaţiile noastre 
literare vechi şi populare. El a început de tînăr să culeagă manuscrise vechi romi- 
neşti pe care, sporindu-le neîncetat, a ajuns să posede una dintre cele mai mari 
colecții de acest fel. Pasiunea pentru cărţile noastre vechi se întîlnea cu d cen- 
temporanilor săi M. Eminescu, B. P. Hasdeu, Gr. Tocilescu, I. Bogdan, care 
au avut totdeauna pentru Gaster o mare preţuire. Evocînd, către sfîrşitul vieții, 
amintirile sale despre Eminescu, Gaster scrie: «Am stat multă vreme în 
legătură prietenească cu Eminescu. Trebuie să mă mărginesc însă numai la 
o amintire care mi s-a întipărit în minte, şi anume: 

De cîte ori veneam pe la dînsul citeam cu tot dinadinsul manuscriptele 
cele vechi şi letopiseţi ce le avea şi câteodată din « Vieţile sfinţilor », căci el 
nu se sătura de limba veche şi frumoasă din aceste texte. Iar cîteodată cînd 
dădeam de cîte o frază frumos ticluită, el exclama: Ei, Gaster, ce spui ? Aşa-i 


că scrie frumos? 
Am stat uniți mai ales în dragostea pentru limba veche şi el se ferea cît 


se poate să introducă cuvinte noi. Îmi povestea lupta avută cu studenții lati- 
nişti din Cernăuţi, crescuţi de Aron Pumnul, autorul faimosului « Lepturariu ». 
Aş putea spune că diata lui a fost: scrieți romîneşte » 2. 

Activitatea ştiinţifică a lui Moise Gaster începe în preajma anului 1875, 
în perioada cînd latinismul, deşi deținea încă poziţii oficiale, era discreditat 
în opinia publică prin avîntul literaturii legate de popor şi prin direcția şti- 
inţifică introdusă în lingvistica noastră de B. P. Hasdeu, în care Gaster se 
încadrează de la primele lui manifestări. El se afirmă de la început ca un cer- 
cetător la înălțimea cerințelor ştiinţifice ale timpului. « Calea ştiinţifică, scrie 
Gaster, cere ca să plecăm de la fapte şi numai atunci cînd am adunat un 
număr de fapte să tragem concluziunea »8. Ca metodă de interpretare a 
faptelor, atît în lingvistică cît şi în domeniul folclorului, el foloseşte metoda 
comparativă istorică, care era cea mai înaintată pentru nivelul de atunci al 
ştiinţei. Deşi în opera lui Gaster nu se găsesc decît rare formulări asupra 


1 Gaster Aniversary Volume. Edited by Bruno Shindler, Ph. D. în collaboration with. 


A. Marmorstein, Ph. D., Londra, 1936. 
2 Vezi « Extemporalul » revista Liceului « M. Eminescu » din Bucureşti, 1937, nr. 1—2. 


3 Vezi recenzia scrisă de Gaster: Fr. Miklosich, Rumänische Untersuchungen, în « Revista 
pentru istorie, arheologie 'şi filologie », 1883, p. 238. 

concepţiei lui teoretice, din felul său de a trata diferitele probleme speciale se 
vede totuşi limpede poziţia lui ştiinţifică, pozitivă. 

Lucrările lui Moise Gaster asupra limbii romîne privesc trei domenii 
principale: fonetica, istoria limbii şi editarea de texte vechi romîneşti. 

Încă la vîrsta de 20 de ani, cînd studia la Breslau, îl găsim pe Gaster prin- 
tre colaboratorii citați în fruntea revistei lui Hasdeu « Columna lui Traian », 
alături de A. Papadopol-Calimah, Al. Odobescu, Grigore Tocilescu, G. Dem. 
Teodorescu, A. D. Xenopol, P. Ispirescu, Dr. A. Marienescu şi alții. În anul 
1876 publică în această revistă un scurt articol intitulat « Cîteva rectificări la 
etimologiile greco-turce şi maghiare ale lui Roesler » i, iar în 1877 o recenzie 
asupra « Dicţionarului turco-arabo-persan » al lui Th. Zenker ?. Tot ca student 
începe să alcătuiască un dicționar romîn-german, ajutîndu-se de dicționarul 
româîn-francez al lui Raoul de Pontbriant 3, dar această intenţie a lui a rămas 
nerealizată. 

În 1877, după studii făcute la Breslau şi Leipzig, avînd de profesor pe 
marele romanist Gustav Groeber, Gaster îşi trece doctoratul cu un studiu asu- 
pra evoluţiei velarei c în limba romînă 4. Studiul este atît de bine documentat, 
încît chiar astăzi, după aproape 80 de ani de la apariţia lui, sînt puține lucruri de 
adăugat în problema tratată. El urmăreşte evoluţia velarei c în toate categori- 
ile de cuvinte ale limbii romîne — latine, slave, greceşti, turceşti, maghiare ~+, 
în textele vechi şi în toate dialectele limbii noastre. Înainte de Gaster nu se 
ocupase de evoluţia consoanelor în limba romînă decît Friedrich Diez 5, care 
s-a mărginit numai la elementele de origine latină, şi Al. Lambrior într-un 
mic studiu despre palatalizarea labialelor ê. 

"Deosebit de caracteristică pentru poziţia ştiinţifică a lui Gaster este ati- 
tudinea lui limpede şi hotăriîtă în problema ortografiei, problemă atît de dez- 
bătută în istoria culturii noastre, începînd de la sfîrşitul secolului al XVIII-lea 
pînă astăzi. 

Adversar al etimologismului latinist în ortografie, Gaster arată însă că 
temeiurile istorice şi sociale ale Şcolii ardelene au fost juste în împrejurările 
de atunci «cînd falsi învăţaţi — scrie el — călăuziţi de sentimente nu tocmai 
frăţeşti pentru neamul romînesc sau de consideraţiuni politice au voit să ascundă 
sau cel puţin să schimonosească originea poporului şi a limbii romîne. Lucru 
firesc era dar să vie o reacțiune ştiinţifică reprezentată de Petru Maior, Clain 
şi Şincai şi o reacțiune socială reprezentată de Horia şi Cleşca. Ei au luptat 


1 Vezi « Columna lui Traian », 1876, p. 521—524. 

2 Idem, 1877, p. 298—300. 

3 Raoul de Pontbriant, Dictiunaru romîno-francesu. Bucureşti şi Göttingen, 1862. 

1 M. Gaster, Zur rumänischen Lautgeschichte. I, Die guturale Tenuis. Inaugural- 
Dissertation. Halle, 1878. l 

5 Friedrich Diez, Grammatik der romanischen Sprachen. Bonn, 1856—60. 

€ Al. Lambrior, Du traitement des labiales p, b, v, f, dans le roumain populaire, în 
« Romania », 1877, p. 443 — 446. 


pentru o cauză ccmună, dar fiecare cu arma'sa proprie: primii cu condeiul, 
ceilalţi cu spada »!. 

Temeiurile istorice ale latinismului nu justifică însă nicidecum, după 
Gaster, etimologismul în ortografie. Scriind etimologic, spune Gaster,. se 
urmărea «să nu mai scriem cum vorbim, ci una să scriem şi alta să citim ». «Dia 
momentul acela, adaugă Gaster, în care s-a introdus în alfabet un scop cu totul 
străin de adevărata chemare a alfabetului, acesta a trebuit să fie paralizat». 
Literele alfabetului, aşa cum arată istoria lui, «n-au altă inisiune decit a fi 
purtătoarele gîndului şi expresiunea materială a sunetelor. Nu se poate adăuga 
o altă tendință, fără ca principiul scrierii să fie adînc zdruncinat »?. 

În ceea ce priveşte romanitatea limbii noastre, aceasta nu trebuie Cove- 
dită, precizează Gaster, printr-o ortografie etimologică, « căci chiar în haina 
chirilică ea a fost recunoscută ca limbă remanică, şi Diez, fondatorul filologiei 
romanice, a pus limba romînă încă de pe la 1836 între celelalte limbi romanice %. 
« Neamul romînesc » — scrie Gaster — « s-a afirmat şi n-are nevoie de propteli 
şubrede cum sînt literele slabe [ă şi i], iar caracterul limbii romineşti, gramatica 
şi dicționarul sînt azi mai presus de orice nedumerire științifică » 4. 

Gaster îşi defineşte astfel poziţia sa în problema ortografiei care este de- 
plin valabilă şi astăzi: «a da alfabetului rolul lui adevărat, a scrie numai cîte 
un semn pentru fiecare sunet: a=a,b=b,ă=ă, totdeauna prin unul şi 
acelaşi semn » 5. 

La obiecţiunea .că ortografia fonetică ar încuraja scrierea dialectală, 
adică i-ar îndreptăţi pe munteni să scrie în graiul lor, pe moldoveni şi pe 
transilvăneni de asemenea în graiurile lor, Gaster răspunde că această teamă nu 
este îndreptăţită, deoarece — arată el în mod just — «noi nu ne aflăm astăzi 
la începutul uaei literaturi, ci avem o literatură romînă destul de bogată, fără 
ca să existe vreo deosebire marcantă între cărţile romîneşti scrise în Muntenia, 
în Moldova sau în Transilvania. Avem deja o limbă literară care se ridică dea- 
supra diferențelor dialectale şi este expresiunea dezvoltării intelectuale a 
poporului romîn în întregimea sa. Această limbă, adaugă cu însuflețire 
Gaster, să o cultivăm şi să o lăţim peste toate unghiurile ţării romineşti, 
făcînd pe toţi părtaşi aceleiaşi culturi, acelorzşi simțăminte. Dusă pe aripile 
literelor, slobodă de orice încătuşare ortografică, să devină această limbă pur- 
tătoare de cunoştinţe noi, de avînturi puternice, de năzuinţe înalte şi atunci 
dezvoltarea şi propăşirea neamului romiînesc se va oglindi într-o literatură 
bogată şi înaltă ca a altor popoare mari din Europa »ê. 

N 

i M. Gaster, Originea alfabetului şi ortografia romînă. Conferinţă. Bucureşti, 1885, p. 38. 
2 Ibidem, p. 40. 

3 Ibidem, p. 40. 

+ Ibidem, p. 4. 


5 Ibidem, p. 41—42. 
6 Ibidem, p. 43. 

Analizînd, în două studii intitulate « Stratiticarea elementului latin în 
limba romînă»! şi «Elementele nelatine ale limbii romîne», structura 
istorică a limbii noastre, Gaster susţine, în mod ştiinţific, teza remanităţii limbii 
romîne. «Elementul constitutiv al limbii romîne, scrie el, este fără îndoială 
cel latinesc; dar caracteristica lui este modificarea şi. dezvoltarea acestui ele- 
ment! sub înrîuriri cu totul deosebite de acelea ce au suferit. celelalte limbi 
romanice. Limba romînă ne prezintă în fonologia ei, pe lîngă legi analoage mai 
cu seamă cu acelea ale dialectelor italiene, încă şi fenomene care se deosebesc 
de cele observate la celelalte dialecte şi limbi a căror origine comună este limba 
latină » 3. Partea esenţială a vocabularului şi părţile esenţiale ale flexiunii sînt, 
arată Gaster, latine. Pe această bază largă se situează în straturi slabe elemen- 
tele nelatine, « care nu sînt nici ele străine, deoarece fac parte integrantă din 
limba romînă, fără de care ea nu este de conceput »î. Elementele nelatine zu 
pătruns treptat în limbă ca urmare a împrejurărilor istorice în care a trăit po- 
porul romîn. Care este proporţia exactă a acestor elemente, Gester se fereşte 
să o spună, deoarece, arată el, vocabularul limbii romîne nu este adunat în 
întregime, iar etimologia cuvintelor nu este încă stabilită cu preciziune. 
Gaster cunoştea bine « Dicţionerul » lui A. de Cihac5, pe care îl citează în 
dese rînduri, dar nu se foloseşte de statistica acestuia. 

Moise Gaster apreciază teoreticeşte în mod just rolul legilor fonetice în 
determinarea straturilor de cuvinte de aceeași origine după epocile în care au 
intrat în limbă, altfel fiind tratate, spre exemplu, cuvintele latine moştenite 
decît cele împrumutate ulterior. Trecînd însă la studiul concret al stratificării 
cuvintelor latine în limba noastră, el face numeroase greşeli. Astfel, bunăoară, 
după Gaster, toate cuvintele romîneşti ce origine latină comune cu albaneza 
ar proveni în romînă prin intermediul albanszei, printre acestea chiar cuvinte 
ca berbece, cal, în, băşică. Cuvîntul lighean, care e turcesc şi în romînă şi în 
albaneză, Gaster îl derivă dintr-o formă latină lagaena, provenind în romînă 
de asemenea prin intermediul albanezei. 

Pentru cunoaşterea evoluţiei istorice a limbii romine, Gaster împărtă- 
şeşte însă punctul de vedere înaintat al romanisticii din vremea sa cu privire 


1 M. Gaster, Stratificarea elementului latin în limba romînă, în « Revista pentru istorie 
arheologie şi filologie », anul 1, 1883, p. 17— 32, 345 — 356. 

2 M. Gaster, Die nichtlateinischen Elemente im Rumânischen, în « Grundriss der roma- 
nischen Philologie», ed. I, Strassburg, 1888, p. 407 — 414. În ediţia a Il-a a culegerii lui 
Groeber, apărută în 1905, studiul lui Gaster este înlocuit cu unul mult mai complet 
scris de Kr. Sandfeld-Jensen, Die  nichtlateinischen Bestandteile im  Rumănischen, 
p. 523— 534 

3 M. Gaster, Stratificarea elementului latin în limba romînă, în «Revista pentru 
istorie, arheologie şi filologie», anul 1, 1882, p. 17. 

1 Ibidem. 

5 A. de Cihac, Dictionnaire d'étymologie daco-romane. Francfort s/M 1: Éléments 
latins, comparés avec les autres langues romanes, 1870. II; Elements slaves, magyars, turcs, 
grecs-moderne et albanais, 1879. 

la necesitatea studierii amănunțite a dialectelor suddunărene ale limbii 
noastre 1, 

Studii amănunțite asupra dialectelor limbii romîne din sudul Dunării 
nu existau în acea vreme, în afară de cele ale lui Franz Miklosich. Ele au fost 
făcute abia mai tîrziu, îndeosebi de către Gustav Weigand, Pericle Papahagi, 
Sextil Puşcariu, Iosif Popovici, Theodor Capidan. Gaster are meritul de-a 
fi înţeles importanţa acestei probleme, făcînd totuşi eroarea de a susține că 
unele asemănări dintre dialectul dacoromîn şi aromîn ca, spre exemplu, 
palatalizarea labialelor, s-ar datora unor imigrări tardive de păstori aromîni 
în nordul Dunării ?. 

kas 

Cele mai mari merite în cultura romînească şi le-a cîştigat Gaster prin 
opera lui devenită clasică în materie «Crestomatie romînă » 5, care i-a consa- 
crat numele ca filolog şi editor de texte vechi. 

Publicînd părţi din peste două sute de monumente vechi de limbă, înce- 
pînd din secolul al XVI-lea pînă la 1830 — tipărituri şi manuscrise, multe 
dintre acestea din urmă necunoscute înainte —, Gaster a urmărit, cum însuşi 
mărturiseşte, «mersul gradat al dezvoltării limbii romîneşti, cît şi naşterea 
şi propăşirea literaturii romîneşti în decursul veacurilor » î. 

Textele transcrise cu o minuţiozitate deosebită, glosarul şi notaţiile gra- 
maticale fac din lucrarea lui Gaster un izvor de cea mai mare valoare pentru 
cunoaşterea procesului de formare şi dezvoltare a limbii noastre literare. 
Nici un filolog romîn nu îmbrăţişase pînă atunci un cîmp atît de vast de cer- 
cetare. « Analectele »5 lui Cipariu se opresc la anul 1700. Textele publicate 
de Hasdeu în « Cuvinte din bătrîni » € privesc mai ales limba secolului al XVI-lea 
şi de la începutul secolului al XVII-lea. În afară de B. P. Hasdeu care a 
publicat, în 1881, « Psaltirea » lui Coresi din 15777, de I. G. Sbiera, care a 
publicat, în 1885, « Codicele Voroneţean » 8, şi de I. Bianu, care a publicat, 


1 Vezi M. Gaster: Franz Miklosich, Rumänische Untersuchungen, vol. I. Istro — und 
Mazedorumânische Sprachdenkmăller, în «Revista pentru istorie, arheologie şi filologie », 
1883, p. 236-238. 

2 M. Gaster, Crestomatie romînă, 1891, p. CVITI-—CX. 

3 M. Gaster, Crestomatie romînă. Lexte tipărite și manuscrise (sec. XVI—XIX), dia- 
lectale şi populare cu o introducere, gramatică şi un glosar romîno-francez. Leipzig-Bucureşti, 
1891, vol I-II. 

i Ibidem, p. II (Precuvîntare). 

5 Timotei Cipariu, Crestomatie sau analecte literarie, Blasiu, 1858. 

€ B. P. Hasdeu, Cuvinte din bătrîni, Bucureşti, Tom. I, 1878, Tom. II 1879, Tom. 
HI, 1881. 

? Diaconul Coresi, Psaltirea, publicată romîneşte la 1577 de... Reprodusă cu unu 
studiu bibliograficu şi un glosaru comparativu de B. Petriceicu-Hasdeu. Tomulu F: Tex- 
tulu. Bucureşti, 1881. 

8 Ion al lui G. Sbiera, Codicele Voronețean, cu un vocabulariu şi studiu asupra lui. 
Cernăuţi, 1885. 

în 1889, în facsimile, «Psaltirea Scheiană»:, alţi filologi romîni, ca 
Lambrior, Erbiceanu, Tocilescu, publicaseră doar fragmente de limbă veche. 

Alături de texte religioase şi istorice, Gaster reproduce numeroase texte 
din cărţile vechi populare, din dialectele aromîn şi istroromiîn, din graiurile 
regionale dacoromîne şi din literatura populară orală, a cărei limbă, scrie el, 
este « oglinda neştirbită a graiului viu, neinfluențată şi neschimbată, care sin- 
gură ne permite a urmări dezvoltarea adevărată a limbii romîneşti » ?. 

Această impunătoare lucrare i-a absorbit lui Gaster zece ani de muncă 
stăruitoare. « Numai acei care s-au îndeletnicit cu o lucrare ca cea de față, 
mărturiseşte el, vor şti să preţuiască munca întrupată în această carte; şi bătut 
cum am fost de valurile acestei lumi n-aşi fi dus-o la capăt de n-ar fi fost 
o muncă de dragoste» è. 

Cunoscutul romanist Gustav Weigand apreciază astfel meritele lui Gaster 
ca autor al acestei lucrări: « Pe lîngă cunoaşterea temeinică a întregului mate- 
rial, Gaster posedă simţul practic necesar lingvistului, reuşind să realizeze o 
operă impunătoare, dovadă a unei minunate energii şi perseverenţe » ;â iar 
romanistul francez Emile Picot scrie în revista « Romania»: « Publicarea 
acestei culegeri, la care Gaster a lucrat timp de zece ani, poate fi considerată 
ca un eveniment de toți aceia care se ocupă cu studiul limbilor romanice. Eram 
îndreptățiți să aşteptăm mult de la savantul editor şi aşteptarea cititorului nu a 
fost înşelată. Cei care au făcut cercetări asupra vechilor cărți bisericeşti ştiu cât 
sînt ele de rare. Nici una nu este lipsită de mutilări, încît uneori este foarte greu 
să-i afli titlul şi să identifici ediţia. Manuscrisele, al căror catalog n-a fost încă 
întocmit, nu au fost mai puţin maltratate. Îţi trebuie un adevărat curaj pentru 
a scormoni volumele prăfuite, adunate în muzeele din Bucureşti şi în Biblio- 
teca Academiei Romîne. În aşteptarea ca aceste colecţii să fie descrise cum se 
cuvine, Gaster are marele merit de a le fi cercetat; mai mult, el a adunat 
o serie importantă de lucrări tipărite şi manuscrise şi a extras din bibliotecile 
publice şi din propria sa colecţie un ansamblu de texte de cea mai mare valoare %. 

Primită cu astfel de elogii de către specialiştii străini, « Crestomatia » lui 
Gaster a fost întîmpinată la noi în ţară nu numai cu răceală, ci de-a dreptul 
cu ostilitate, izvorită atît din consideraţiuni naţionaliste, cît şi din lipsa de 
înţelegere pentru lucrări de acest fel. În această privinţă este cu totul caracte- 
ristic raportul ridicol făcut, în numele comisiei de premiere a secţiei literare 
a Academiei Romîne, de către academicianul din acea vreme, Nicolae Ionescu. 
Neînţelegînd nimic din natura lucrării, Nicolae Ionescu a văzut în ea doar o 

1 Psaltirea Scheiană, publicată de F. Bianu. Tom. I: Textul în facsimile şi transcriere 
cu variantele din Coresi (1577). Bucureşti, 1889. 

2 M. Gaster, Crestomatie romînă, 1891, p. IV (Precuviîntare). 

3 M. Gaster, Crestomatie romînă, 1891, p. XII (Precuvîntare). 

1 Vezi G. Weigand, în « Zeitschrift für romanische Philologie », XVI Band, 1892, 1—2 


Heft, p. 165—168. 
5 Vezi Émile Picot, în « Romania», 1892, p. 113. 


compilaţie. El scrie : «din cele 1029 pagine ce compun cartea, 754 pagine 
sînt extrase din texte şi documente, 186 formează un glosar, 33 pagine gramatica, 
50 introducere şi 6 pagine precuvîntare: prin urmare numai vreo 50 de pagine 
sînt proprii ale autorului. El nu spune cum s-a format limba romînă, cum s-a 
dezvoltat înainte de a fi opresă de slavoni, ci vorbeşte de ea numai de la anul 
1560, de cînd s-a scuturat de influența slavă. Prin urmare, încheie raportorul, 
cartea fiind mai mult o compilare, nu poate fi premiată» !. Aprecierile lui 
Nicolae Ionescu au fost împărtăşite de întreg forul academic al vremii în care 

` mentalitatea latinistă şi şovină era încă dominantă, « Crestomatia » fiind res- 
pinsă de la premiere, după cum arată procesul verbal al şedinţei, « prin sufra- 
giul tuturor membrilor prezenți ai comisiunii »?. 

Desigur, opera lui Gaster ca editor de texte vechi nu este lipsită de gre- 
şeli de amănunt în ceea ce priveşte transcrierea unor forme şi datarea unor 
texte 3. Dar asemenea lipsuri sînt explicabile într-o lucrare de acest fel. Gre- 
şeli de transcriere ca şi de datare a făcut şi Hasdeu 4. Aceste mici umbre ale 
« Crestomatiei » nu pot întuneca însă lumina pe care ea o aruncă asupra 
trecutului nostru cultural. După mai bine de şaizeci de ani de la apariția ci, 
această lucrare este indispensabilă pe masa de lucru a oricărui cercetător al 
limbii şi literaturii noastre vechi. Ca şi Hasdeu, prin «Cuvinte din bătrîni», 
Gaster a dat prin « Crestomatia » sa un mare impuls culegerii şi publicării 
textelor noastre vechi de limbă. Printre operele care au continuat munca lui 
Hasdeu şi Gaster în acest domeniu, amintim în primul rînd impunătoarea 
« Bibliografie romînească veche » a lui I. Bianu şi Nerva Hodoş5. 

O tatură importantă a activităţii lui Gaster ca om de ştiinţă, asupra căreia 
credem necesar să insistăm, este patriotismul lui militant. Gaster a iubit cu 
pasiune pămîntul romînesc, trecutul nostru istoric, exprimîndu-şi cu fiecare 
prilej prețuirea pentru calităţile poporului nostru şi încrederea în viitorul lui. 

« Cartea aceasta — scrie Gaster în 1883, în prefața lucrării sale « Litera- 
tura populară romînă » — are ca scop principal modificarea opiniunii generale 
în favoarea noastră, despre starea culturală a poporului romîn, adică de a arăta 
că poporul nostru stă pe aceeaşi înălțime a culturii pe care stau celelalte popoare 
ale occidentului » €. 

1 Vezi 4 Analele Academiei Romîne», secția literară, seria II, anul XV, şedinţa din 
8 martie 1893, p. 239. 

2 Ibidem, p. 239. 

3 Vezi recenzia lui Aron Densusianu în revista « Critică literară » laşi, 1893, p. 163-178. 

1 Vezi Demostene Russo, Studii bizantino-romiîne. Bucureşti, 1907 şi Studii şi critice, 
București, 1910. 

5 Bibliografia romînească veche. Bucureşti, vol. I (1508-1716), 1903, publicat de 
loan Bianu şi Nerva Hodoș; vol. IL (1716-1808), 1910, publicat de Joan Bianu şi Nerva 
Hodoş; vol. III (1809-1830), fasc. 1 şi 2, 1912-1936, publicat de Ioan Bianu, Nerva Hodoş 
şi Dan Simonescu; vol. IV (Adăogiri şi îndreptări), 1944, publicat de loan Bianu şi 


Nerva Hodoş. 
$ M. Gaster, literatură populară romînă, Bucureşti, 1883, prefaţă, p. V. 


14 


« Poporul romin, continuă Gaster, a şezut la aceeaşi masă deopotrivă cu 
toate celelalte popoare moderne, s-a hrănit cu acelaşi nutremînt, s-a adăpat 
dintr-acelaşi izvor şi literatura populară romînă formează o verigă în lanțul 
de aur ce leagă popoarele între dînsele » :. 

Această dragoste caldă pentru cultura noastră populară, pentru limba 
veche a cărților bisericeşti, a hrisoavelor şi cronicilor şi munca lui închinată 
culturii noastre n-au putut totuşi înfi înge miopia şovină a unor contemporani 
care l-au prigonit pe Gaster pentru unicul motiv că era evreu. În raportul 
făcut Academiei despre « Literatura populară romînă » — care este cea dintii 
istorie ştiinţifică a literaturii noastre populare şi a cărei valoare a fost 
recunoscută chiar de la apariţie de romanistul danez Kristian Nyrop ca fiind 
o mare noutate în domeniul cunoașterii literaturilor romanice 2, — raportorul 
academic se arată surprins de afirmaţia lui Gaster că poporul romîn ar sta pe 
aceeaşi treaptă de cultură cu celelalte popoare, deoarece — scrie el în raport — 
«aceasta poate fi adevărat numai cu referire la clasele inferioare ale poporului 
unde, în genere, la toate naţiunile, cultura intelectuală cu greu şi puțin străbate »?. 

Dar atitudinea cea mai ostilă față de Gaster a avut-o politicianul liberal Di- 
mitrie Sturdza, cunoscut prin vederile lui politice înguste și prin caracterul lui 
meschin. Sturdza susținuse că numele topice Turnu-Severin şi Caracal ar pro- 
veni de la numele împăraţilor romani Severus şi Caracalla. Într-o conferință 
publică ținută în 1885, Gaster:a rectificat aceste etimologii naive, arătînd că 
Severin este cuvîntul slav severinii, care însemnează «de nord» sau «de miază- 
noapte » (deci Turnu-Severin însemnează «turnul de la nord» sau «de la miază- 
noapte »), iar Caracal este un nume de origine cumană, însemnînd «turnul 
sau cetatea neagră » (kara «negru », kale «turn, cetate 5)t. Contrariat de această 
argumentare ştiinţifică, Dimitrie Sturdza, pe atunci ministru al învăţămiîn- 
tului în guvernul liberal, îl expulzează din țară pe Gaster, care, fiind evreu, deşi 
se născuse şi crescuse în Romînia, nu se bucura, după legile de atunci ale ţării, 
de cetățenia romînă. Expulzarea s-a făcut de o dată cu a altor cîţiva intelectuali 
evrei şi cu a unui grup de şase ziarişti romîni din Transilvania (N. Ciurcu, 
A. Ciurcu, I. Droc Bănciulescu, Ocăşeanu, Secăşeanu, Corneanu) care îşi 
căutaseră refugiu politic în vechiul regat. Din calcule personale de politician 
înrăit, Dimitrie Sturdza n-a ţinut seama nici de patriotismul transilvănenilor, 
nici de devotamentul lui Gaster pentru poporul şi cultura noastră, ci i-a 
obligat pe toţi să părăsească ţara în decurs de 24 de ore. 


! M. Gaster, Literatura populară romînă. Bucureşti, 1883, prefață, p. VI. 

2 Vezi recenzia scrisă de Kristian Nyrop în revista « Romania » 1885, reprodusă şi în 
traducere romînească în revista « Contemporanul », mai-iunie 1885, p. 463-470. 

ë Vezi « Analele Academiei Romîne » secţia literară, anul V, 1883, şedinţa din 10 aprilie. 

1 M. Gaster, Nomenclatura topică a județului Vîlcea, în « Buletinul Societăţii Geografice 
Romiîne », 1885, p. 115—138. 

5 Vezi Elisabetha Mănescu, Dr. M. Gaster. Viaţa şi opera sa. Bucureşti, 1940 p. 51, 53. 

Hotărirea de expulzare a lui Gaster a fost determinată desigur şi de sen- 
timentele democratice ale acestuia care era colaborator la periodicele progre- 
siste ale vremii: « Contemporanul » şi « Drepturile omului ». 

Ziarul « Drepturile omului » din 22 octombrie 1885 descrie astfel scena 
plecării lui Gaster din ţară: « Timpul plecării apropiindu-se, un mare număr 
de persoane au ocupat peronul gării de la un capăt la altul. D1. dr. Gaster purta 
pe pieptul său, cu multă mîndrie, medalia « Bene-merenti » ce i-a fost oferită 
pentru meritele sale literare. Dl. loan Anastasiade a venit să-l salute pe dl. 
Gaster; dînsul l-a sărutat zicîndu-i: « Sper că te vei întoarce în curînd; ştiu 
că inima d-tale simte romineşte ». 

Plînsetele părinţilor, copiilor, soțiilor şi rudelor au produs asupra numero- 
sului public o impresie penibilă»!. 

Stabilit, după expulzare, la Londra, Gaster continuă să poarte acelaşi 
interes activ problemelor culturii romîneşti. În scrisul şi activitatea sa publică 
nu s-a manifestat nici o dată vreo urmă de resentiment la adresa ţării şi nici 
chiar a oamenilor care l-au îndepărtat de un pămînt pe care l-a iubit cu pasiune. 
Dimpotrivă, Gaster a continuat să scrie în publicaţiile din străinătate despre 
creaţiile folclorice ale poporului nostru, să copieze texte vechi romîneşti din 
bibliotecile străine şi să vorbească despre ţara noastră cu aceeaşi dragoste ca şi 
înainte. În marea colecție « Grundriss der romanischen: Philologie », editată 
de Gustav Groeber cu colaborarea celor mai de seamă romanişti ai timpului, 
Gaster publică, sub titlul « Literatura romînă » 2, un lung studiu asupra litera- 
turii noastre vechi, religioase, istorice şi populare, care în acea vreme era puţin 
cunoscută în străinătate sau greşit prezentată prin lucrări ca cea a lui W. 
Rudow 3, apărută cu cîţiva ani înainte de lucrarea lui Gaster. Dar nici în limba 
romînă nu existau pe acea vreme decît slabe încercări de istorie a literaturii 
romîne, ca cele publicate de Aron Densusianu 4, V. A. Urechea 5, I. Nădejde € 
sau Alexandru Philippide ?. Gaster are şi în această privinţă meritul deosebit 
de a fi dat lumii ştiinţifice din străinătate cea dintii istorie ştiinţifică a 
literaturii noastre de pînă la 1830. 

Moise Gaster a ţinut permanent legături ştiinţifice cu ţara urmărind îndea- 
proape dezvoltarea mişcării lingvistice din Rominia asupra căreia a publicat, 
în 1897, un documentat studiu în revista lui Karl Vollmâller « Kritischer 
Jahresbericht iiber die Fortschritte der romanischen Philologie », în care ana- 


1 Vezi ziarul « Drepturile omului » din 22 octombrie 1885. 

2 M. Gaster, Geschichte der rumänischen Literatur, în « Grundriss der romanischen 
Philologie », heraussgegeben von G. Groeber, Band II, Abt. III, Strassburg, 1901, p. 262-428. 

3 W. Rudow, Geschichte der rumänischen Schriftums bis zur Gegenwart. Wernige- 
rode, Leipzig, 1892—1894. 

4 Aron Densusianu, Istoria limbii şi literaturii romîne. Iaşi, 1385. 

5 V, A. Urechea, Schiță de istoria literaturii romîne, partea I, Bucureşti, 1885. 

6 I. Nădejde, Istoria limbii şi literaturii romîne. laşi, 1886. 

7 Alexandru Philippide, Introducere în istoria limbii şi literaturii romîne. Iaşi 1888. 

lizează toate lucrările de lingvistică şi filologie apărute la noi între 
1891—1896. 

În 1893, Gaster pregăteşte, pe baza manuscrisului descoperit la British 
Museum, o ediție a « Tetraevanghelului lui Radu de la Măniceşti », care i se 
tipăreşte în ţară în 1895, dar care, din motive meschine, a fost difuzată abia în 
1929 sub titlul greşit de « Tetraevanghelul diaconului Coresi ». 

Cercetător neobosit al culturii noastre vechi şi populare şi patriot nedez- 
minţit, Gaster publică, după plecarea lui din ţară, zeci de studii despre cul- 
tura romînească veche şi despre folclorul romînesc, şi ţine, în special în tim- 
pul primului război mondial, numeroase conferinţe despre drepturile naţionale 
ale poporului romîn. 

Ca o recunoaştere a marilor servicii aduse ţării noastre în străinătate, 
Gaster este invitat oficial în ţară, în 1921, de către Ministerul Cultelor din 
acea vreme. 

Primit cu onoruri oficiale, Gaster ţine, cu acest prilej, în principalele orașe 
ale țării, o serie de conferinţe despre cercetările lui asupra folclorului romînesc, 
presa timpului înregistrînd vizita sa ca un eveniment de seamă prin numeroase 
articole şi fotografii. 

Aceeaşi satisfacţie i-o acordă mai tirziu şi Academia Romină, care, în 
1929, îl alege cu unanimitate de voturi membru onorar t. 

În răspunsul lui de mulțumire către Academie, Gaster spune: « Aceasta 
este răsplata cea mai mare pentru o muncă fără preget desfăşurată în cursul 
acestei vieţi plină de dor şi: dragoste pentru limba şi literatura romînească » 2. 

Printre ultimele manifestări de dragoste ale lui Gaster pentru cultura ro- 
mînească, menţionăm acceptarea propunerii făcute, în 1936, de Nicolae T'itu- 
lescu de a ceda bogata lui colecție de cărţi şi manuscrise vechi, religioase, istori- 
ce şi populare Academiei Romîne, pentru o sumă foarte modestă în raport cu 
ofertele ispititoare pe care le primise de peste ocean è. 

Gaster nu s-a despărțit de comoara lui de manuscrise cu inimă uşoară. 
« Pentru mine, scrie el, aceste manuscripte reprezintă mai mult decît numai 
cuprinsul lor. Ele au fost tovarăşii mei de pribegie! În cursul acestor cincizeci 
de ani în care au stat cu mine aici erau pentru mine un izvor de alintare sufle- 
tească; le-am citit şi răscitit şi de cîte ori le citeam sau mi se citeau [după 
ce orbise], spuneam prietenului meu: « Acum sîntem acasă ». 

Bine că s-au întors acum acasă, decît să rămînă în străinătate. Asta îmi 
este mîngiierea. Ştiu de asemenea că acolo vor fi, pe de o parte, îngrijite cu aceeaşi 
dragoste cu care le-am îngrijit eu aici, pe de altă parte, după cum ne-am în- 


1 Vezi « Analele Academiei Romîne », secţia literatură, seria III, şedinţa din 30 mai 1929. 

2 Vezi «Analele Academiei Romîne », secția literatură, seria III, şedinţa din 20 
septembrie 1929. 

3 Vezi Dan Şimonescu, Colecţia de manuscripte M. Gaster din Biblioteca Academiei 
Romîne, în « Viața Romînească », anul 32 (1940), p. 26-32. 

teles, ele vor rămîne nedespărţite, vor forma un bloc şi vor rămîne în veci 
« Colecţia Gaster » !. 

Cele aproape 750 de texte ale « Colecţiei Gaster », dintre care cea mai mare 
parte nu au fost publicate, constituie un izvor preţios pentru cercetătorii tre- 
cutului nostru cultural. « Voi fi fericit, scrie Gaster, să ştiu că şi colecția mea 
le va fi de ajutor, spre binele ţării şi spre propăşirea ştiinţei romîneşti » ?. 

Moise Gaster a murit în 1939, la vîrsta patriarhală de 83 de ani, într-o 
împrejurare simbolică. El se ducea la Cambridge unde urma să ţină o conferință 
despre folclorul romînesc 2. Ultimul act al vieţii lui a fost închinat ţării pe 
care a fost silit să o părăsească, dar pe care el a considerat-o totdeauna ca ade- 
vărata lui patrie. 

În lumina sarcinilor de astăzi ale studiului limbii şi literaturii noastre vechi, 
lucrările temeinice făcute cu răbdare şi competinţă de savanți ca Gaster îşi 
păstrează o mare actualitate. Deşi de la apariţia lor au trecut zeci de ani, ele 
nu s-au învechit, seriozitatea cu care au fost lucrate putind servi nu numai de 
îndemn ci şi de model, pentru cei care trebuie să întocmească astăzi astfel de 
lucrări. 

Activitatea filologică a lui Gaster, patriotismul lui statornic şi actuali- 
tatea permanentă pe care preocupările lui o au în cultura noastră îi menţin cu 
cinste locul pe care el a reuşit să şi-l cucerească în istoria dezvoltării noastre 
culturale. 


1 Vezi Dan Simonescu, Colecţia de manuscripte M. Gaster din Biblioteca Academiei 
Romîne, în «Viața Romînească», anul 32 (1940), p. 27. 

2 Ibidem, p. 28. 

3 Vezi N. Cartojan, Amintiri despre Gaster, în A. Pann, Povestea vorbei, Craiova, 
1943, ed. a II-a. 

ÎNDRUMĂRI ÎN CERCETAREA MORFOLOGIEI LIMBII 
LITERARE ROMÎNEŞTI DIN SECOLUL AL XIX-LEA 


DE 


G. IVĂNESCU 


§ 1. S-a arătat de mai multe ori că cercetarea limbii literare romineşti, 
în special a celei moderne, a fost lăsată de lingviştii romîni pe ultimul plan. 
Nu avem încă o lucrare în care să se fi înregistrat şi clasificat faptele cronologic 
şi după natura lor, şi în care să se fi încercat a se prinde, măcar în 
linii mari, formarea şi evoluţia limbii literare romîneşti. Nu sîntem lămuriți 
nici măcar asupra perioadelor de dezvoltare a limbii noastre literare, şi cu 
atît mai puţin asupra limitelor dintre ele, deşi se pare că toată lumea face dis- 
tincţie între o limbă veche şi una nouă. Epoci întregi din dezvoltarea limbii 
noastre literare stau complet necunoscute şi astăzi în fața noastră, singura 
epocă mai bine cunoscută fiind aceea a secolului al XVI-lea. 

Cîteva observaţii interesante despre epocile ulterioare a făcut G. Ibrăileanu 
în cursurile sale netipărite, de « Istoria literaturii romîne moderne» ţinute 
la Universitatea din Iaşi, începînd din 1909, în special în cel închinat epocii 
1780 —1840, pe care criticul ieşean o numea epoca Conachi. Din nefericire, 
Ibrăileanu n-a avut timpul necesar pentru a înjgheba un text definitiv al cursu- 
rilor sale universitare; în ce priveşte cursul pomenit, ca şi cel consacrat epocii 
dintre 1840 şi 1880, numită de Ibrăileanu epoca Alecsandri, sîntem obligaţi 
a pleca numai de la textul redactat şi litografiat de acd. I. Iordan în 1909 —1911, 
pe cînd era student al Universităţii din Iaşi. Editările litografice ulterioare ale 
acestor cursuri reiau de fapt acest text, așa încît numai datorită muncii din 
anii de studenţie ai acad. I. Iordan s-a pus la îndemîna contemporanilor şi 
s-a salvat pentru posteritate un adevărat monument de gîndire în domeniul 
istoriei limbii noastre literare şi al literaturii romîneşti moderne. Periodizarea 
justă a literaturii noastre, clasificarea scriitorilor din fiecare epocă după carac- 

teristicile operelor lor şi explicarea acestor opere prin apartenența de clasă a 
scriitorilor constituie numai unele din calităţile cursurilor de istorie literară 
ale lui Ibrăileanu. Cu revizuiri de ordin formal şi cu unele completări necesare 
pentru o operă atît de veche, aceste cursuri ar trebui astăzi tipărite, pentiu 
toată bogăţia de idei cuprinsă în ele şi pentru viziunea originală şi în mare 
parte justă asupra dezvoltării literaturii noastre moderne. Acolo Ibrăileanu 
a trasat şi o istorie a limbii literare romîneşti, care, deşi cere corectări şi 
completări, rezolvă unele probleme ale dezvoltării limbii literare romîneşti. 

Ceva mai tîrziu, după primul război mondial, O. Densusianu, în cursuri 
de asemenea netipărite, ţinute la Universitatea din Bucureşti, despre « Evoluţia 
estetică a limbii române », s-a ocupat cu un domeniu de fapte mai restrîns: numai 
cu aspectele estetice ale limbii literare romiîneşti, nu şi cu însăşi formarea şi 
evoluţia acestei limbi literare, în « materialitatea » ei. Este drept că, după 
cercetătorul pomenit, nu se poate face distincție între faptele lingvistice con- 
siderate în « materialitatea » lor şi valorile estetice ale acestor fapte, adică 
utilizarea lor estetică, întrucît, după părerea sa, s-au impus scriitorilor şi mul- 
ţimilor numai acele fapte de limbă care erau simţite de toţi ca mai frumoase. 
Dar, oricum a gîndit Densusianu asupra limitelor esteticului în limbă, el s-a 
ocupat mai ales de fapte marginale istoriei limbii literare, întrucît înainte de 
toate trebuie studiat sistemul lingvistic, organismul lingvistic în evoluţia sa, 
şi apoi valorile estetice ale diferitelor elemente ale acestui sistem, măiestria 
cu care aceste elemente sînt utilizate de diferiţii scriitori sau de indivizii vorbi- 
tori. Valorile estetice ale faptelor de limbă şi elementele limbii care au numai 
o funcţie estetică nu pot fi stabilite decît după ce s-a fixat şi descris organismul 
însuşi al limbii, şi de aceea încercarea lui Densusianu de a trasa liniile evoluţiei 
estetice a limbii romîne n-a dus la rezultatele la care duce de fapt, făcută mai 
sistematic. 

O serie de interesante observaţii asupra limbii literare romineşti din epoca 
modernă găsim şi la acad. Iorgu Iordan, « Limba romînă actuală », ed. a II-a, 
Bucureşti, [1947], deşi autorul îşi propusese să studieze numai limba romînă 
dintre cele două războaie mondiale. Multe din constatările făcute de autor 
sînt de fapt valabile şi pentru limba literară din secolul al XIX-lea, şi-şi găsesc 
adevărata explicaţie numai în cadrul proceselor care au avut loc în limba lite- 
rară din acel timp. Astfel, ca să dau cîteva exemple, faptul constatat de I. 
Iordan, p. 29—31, că numai neologismele terminate în -agiu (ca avantagiu) 
au şi forme de origine franceză, terminate în -aj (ca avantaj), nu şi neologismele 
terminate în '-egiu (ca privilegiu), se explică prin uzul unor scriitori din secolul 
trecut, care au întrebuințat formele în -aj alături de cele în -egiu, şi care vor 
trebui identificaţi. E semnificativ faptul că -af se găseşte şi la un scriitor ca 
Heliade Rădulescu, care, ca un italienizant ce era, ar fi trebuit să prezinte 
numai forme în - agiu. Tot aşa, faptul că verbe neologisme de origine latină 
şi romanică, precum a prefera şi a preferi, a repeta şi a repeți etc. 

(v. p. 130—131), au o dublă formă, adică o dublă conjugare, I-a 
şi a IV-a deşi în latină erau de a II-a, se explică prin diversele 
curente de adaptare a neologismelor, care s-au manifestat la noi în veacul 
trecut: formele în -a, de origine franceză, se datoresc scriitorilor ce au repre- 
zentat această influenţă, iar celelalte, în -i, se explică, cum a arătat însuşi I. 
Iordan, prin intelectualii care luau ca model cuvintele romîneşti pepulare 
înrudite: a suferi şi a pei. Şi dacă Heliade Rădulescu propunea (vezi mai 
jos, $ 5) forma întrucâtva deosebită de cea de azi a repeti, vom găsila Maiorescu, 
«Critice» 1874, p. 328: forma de azi: s-au repețit. Va trebui să căutăm, 
printre scriitorii veacului trecut, pe cei care au reprezentat in scrisul romînesc 
tendințele despre care am vorbit aici. Adesea acad. Iordan însuşi citează, 
alături de faptele de limbă contemporane, şi fapte din limba literară a secolului 
trecut, cum vom avea ocazia să constatăm mai jos. 

Recent, Tudor Vianu a publicat, în revista « Limba romînă », 1954, nr. 4, 
un luminos articol intitulat: « Din problemele limbii literare romîne a secolului 
al XIX-lea », în care s-au arătat mai clar ca oricînd unele din liniile principale 
de dezvoltare a limbii literare romîneşti în secolul al XIX-lea. 

Lucrarea mai veche, a lui P. V. Haneş, «Dezvoltarea limbii literere 
[romîneşti] în prima jumătate a secolului al XIX-lea », Bucureşti, 1904, reti- 
părită fără schimbări în 1927, cuprinde un material destul de bogat, dar autorul 
nu l-a clasificat şi explicat bine întotdeauna şi n-a tras concluziile care se 
impuneau: liniile generale ale dezvoltării limbii literare din secolul al XIX-lea 
au rămas în multe privințe neclare şi după aceea. 

Îndreptările metodologice ce vor fi expuse aici constituie o examinare 
de metode şi o trasare a unui plan de muncă şi pentru autor. Drept vor- 
bind, nici nu avem a face numai cu nişte indicaţii metodologice. O lucrare ca 
cea de față are şi alt rost: ea trebuie să dea indicaţii asupra faptelor care trebuie 
culese din texte. Şi întrucît această lucrare se limitează numai la faptele mor- 
fologice, care nu sînt prea numeroase, se poate încerca aici chiar o enumerare 
a celor mai importante dintre ele sau a unora care reprezintă tipuri diverse. 
Procedînd astfel, lucrarea de față va deveni şi mai folositoare cercetătorilor 
limbii literare romîneşti din secolul al XIX-lea. Se va vedea însă că esenţialul 
nu e numai înregistrarea şi clasificarea acestor fapte. Va trebui să se procedeze 
şi la explicarea lor, şi atenţia noastră se va îndrepta şi asupra acestui fapt, cu 
atît mai mult cu cît în această privință sînt necesare îndrumări metodologice 
în sens strict, căci complexitatea faptelor îngreunează foarte mult posibilitatea 
de explicare. De aceea lucrarea de față, cu tot caracterul ei metodologic, se 
transformă de fapt într-o lucrare, —e drept că provizorie, — asupra mor- 
fologiei limbii literare romîneşti a secolului al XIX-lea. 


$ 2. Timp de aproape un secol de pe la 1780 pînă pe la 1880, limba lite- 
rară romînească a fost supusă unui proces de perfecționare şi îmbogăţire 

din partea scriitorilor romini, care încercau să exprime în ea gîndirea şi senti- 
mentele omului modern, ceea ce a dus la multe schimbări ale limbii literare. 
Nu e acum timpul să arătâm bazele sociale ale acestor transformări lingvistice. 
Vom spune numai că în aceeaşi epocă s-a petrecut şi lupta de înlăturare a feu- 
dalismului şi de creare a statului burghez romîn. Luînd ca model limbile lite- 
rare ale popoarelor cu o cultură mai veche, scriitorii din acel timp căutau să 
creeze din limba romînească un instrument cît mai adaptat pentru comunicare 
şi expresie. Modul în care însă aceşti scriitori credeau că trebuie schimbată 
şi îmbogăţită limba literară, varia mult de la unul la altul şi s-a cristalizat în 
fiecare provincie în curente deosebite, adesea chiar în cadrul aceleiaşi provincii 
în mai multe curente. Toți îşi puneau problema creării limbii literare unitare a 
poporului romîn, adică a limbii naţionale, încă neexistentă pînă atunci, dar 
fiecare o înțelegea altfel. Prin traduceri, prin opere originale, prin manuale 
şcolare, prin textele de legi, prin presă, prin gramatici şi dicţionare chiar, 
fiecare curent îşi realiza limba pe care o voia, iar masele de intelectuali din 
fiecare provincie îşi însuşeau în mare parte modul de a vorbi şi de a scrie al 
reprezentanţilor cu autoritate ale curentelor de limbă ce se luptau unul cu 
altul. Oricât de aberante erau unele dintre aceste sisteme, susținătorii lor nu 
s-au putut abate total de la limba poporului, care constituia baza pe care se 
ridica orice sistem. Din toată această frămîntare, din toată această luptă a 
ieşit, spre sfîrşitul epocii pomenite, o limbă literară nouă, acceptată cu mici 
variaţii de toată lumea. Cum era şi de aşteptat, au învins curentele care repre- 
zentau bunul simţ, adică acelea care nu nesocoteau de loc limba poporului. 
Această limbă, care a rămas după aceea relativ neschimbată, e limba pe care 
o vorbim şi o scriem şi astăzi, e limba literară modernă. Cel care vrea să studieze 
morfologia acestei limbi studiază de fapt formarea limbii literare romîne 
moderne, limbii romîne naționale. 

Metoda primă, fundamentală a cercetării limbii literare a secolului al 
XIX-lea se reduce la o comparaţie între limba nouă şi cea veche. Studiile de 
pînă acum asupra limbii noastre literare se mărginesc de obicei a descrie 
formele limbii vechi, fără raportarea la cele moderne, sau formele limbii moderne, 
fără raportarea la cele vechi. De aceea ele nici n-au constatat procesele care 
au avut loc la începutul limbii moderne, cu atît mai puţin au arătat ele geneza 
formelor caracteristice limbii noi sau timpul pătrunderii acestor forme 
între normele limbii literare. Numai cine ştie că în limba veche erau 
normale şi singurele întrebuințate fapte ca ei cînta, ei vedea, el au făcut etc., 
poate să vadă că, în trecerea de la limba veche la cea nouă, au avut loc 
unele schimbări morfologice ale imperfectului şi perfectului compus. El va 
căuta apoi să stabilească timpul şi locul apariţiei acestor schimbări ale limbii 
literare, — aceasta înseamnă a arăta la ce scriitori au apărut ele întîi şi în ce 
scrieri ale lor, — şi după aceea va căuta să arate geneza acestor schimbări. 
Cel care studiază morfologia limbii literare romîneşti din epoca modernă, 

de altfel întocmai ca şi cel care studiază fonetica, sintaxa şi lexicul, va putea 
apoi arăta direcţiile generale ale schimbării morfologice a limbii. Noi vom 
căuta să luăm în discuţie aici mai ales faptele morfologice neglijate pînă astăzi 
de lingviştii romîni sau acelea asupra cărora avem de spus lucruri noi, şi vom 
încerca să le dăm o explicaţie, să arătăm sensul apariţiei şi succesului lor în 
limba literară. Procedînd astfel, nu numai vom atrage atenţia cercetătorilor: 
asupra unor fapte esenţiale din dezvoltarea limbii romîne literare, dar vom 
da şi un exemplu practic de metodologie a acestor cercetări. 

Practic, comparaţia limbii noi cu limba veche, se reduce pentru orice 
cercetător care parcurge textele din secolul trecut, la două operaţii: pe de o 
parte, la constatarea deosebirilor dintre limba textelor şi limba mai veche, 
care trebuie bine cunoscută, pentru a se putea vedea cum a luat naştere cea 
nouă; pe de alta, la constatarea deosebirilor dintre limba textelor şi limba de 
azi. Deosebirile faţă de limba veche se explică fie prin pătrunderea în limba 
literară a unor fapte de limbă care pînă atunci fusese numai populare sau fami- 
liare, fie prin împrumut din vreo limbă străină de cultură, fie prin însuşi 
actul de creaţie al unui scriitor sau gramatic. (Şi această ultimă ipoteză, care 
pare pentru moment curioasă, se verifică în unele cazuri). Deosebirile față 
de limba de azi se explică fie ca o transmisiune din limba veche, în virtutea 
tradiţiei literare, — şi se va constata că limba literară a secolului al XIX-lea 
merge în atitea privințe cu limba veche, — fie prin pătrunderea în limba 
scrisă, cu sau fără intenţia de a deveni literare, a unor fapte populare, fie prin 
modul divers de a adapta neologismele sau de a crea elemente lingvistice noi. 
Extragerea materialelor trebuie făcută pe baza” operelor tuturor scriitorilor 
importanţi, dar şi pe baza manualelor şi a periodicelor, a textelor de legi, a 
proclamaţiilor etc., pentru că numai în felul acesta se va putea constata pînă 
la ce dată se mai utiliza un fapt din limba veche şi la ce dată apar în limba 
literară inovațiile ce caracterizează limba modernă. Vor trebui cercetate şi 
gramaticile care au avut mare influență asupra publicului, precum e aceea 
a lui I. Heliade-Rădulescu (« Gramatică romînească », [Sibiu], 1828). 

Două sînt marile probleme pe care le pune procesul complicat de trecere 
de la limba veche la limba nouă : 1) cum s-a produs modernizarea limbii, 
adică transformarea ei într-un instrument de comunicare şi expresie, care, 
rămânînd cît mai apropiat de limbajul poporului, să fie totuşi la înălțimea cul- 
turilor moderne ; şi 2) cum s-a produs unificarea limbii, cu toate că s-a plecat 
de la o limbă literară deja diferențiată pe regiuni şi cu toate că încercările de 
modernizare s-au făcut adesea în sens divergent. Aceste două probleme sînt 
determinate de cele două mari procese care le putem distinge în dezvoltarea 
limbii literare din acel timp. Cele două probleme însă nu se pot trata separat, 
cum nici cele două procese nu se pot separa de fapt unul de altul. O separare 
a lor nu este posibilă decît în idee şi e dictată de nevoia de organizare, de 
sistematizare a materialului, de nevoia de a vedea sensul dezvoltărilor. Pînă 

acum însăşi trecerea de la limba veche la cea nouă a fost neglijată de unii 
cercetători. Sperăm că faptele invocate în lucrarea de față vor convinge pe 
oricine că epoca despre care am vorbit separă două fáze fundamentale ale 
limbii noastre literare. S-a crezut pînă acum că procesul de modernizare a 
limbii a fost aproape exclusiv de ordin lexical şi a constat mai ales din împru- 
mutarea a nenumărate neologisme şi din crearea a nenumărate calcuri lin- 
gvistice. Vom arăta aici că această modernizare a avut loc şi pe plan morfologic. 
Procesul de unificare a limbii romîneşti, care are loc în secolul al XIX-lea, 
de asemenea a fost neglijat de unii cercetători, anume de acei care, ca J. Byck 
« Studii şi cercetări lingvistice »ọ V, 1—2, p. 32 (în articolul « Vocabularul 
ştiinţific şi tehnic în limba romînă din secolul al XVIII-lea ») pun în secolul 
al XVIII-lea « desăvirşirea acestei unificări ». De fapt în secolul al XVIII-lea 
limba literară romînească era diferențiată după regiuni, deşi cărţile bisericești 
tipărite, precum şi alte tipărituri, din Ardeal şi Moldova, prezentau unele 
fenomene ale limbii literare întrebuințate pînă atunci numai în Muntenia. 
Am vorbit şi altă dată («Problemele capitale ale vechii romîne literare », 
p. 66—137), despre dialectele literare romîneşti care există pînă pe la 1880. 
Trecerea de la limba veche la limba nouă nu se poate înfăţişa înaintea ochilor 
decît înfăţişindu-ne şi aceste diferențe de limbă, ce dispar în favoarea limbii 
naționale unice. Procesul de formare a limbii literare moderne nu se poate 
separa de acela de formare a limbii naţionale. l 

Cel care studiază morfologia limbii literare romîneşti din veacul al XIX-lea, 
trebuie să fie deci atent şi la cercetarea diferențelor morfologice de la o regiune 
la alta. La sfîrşitul secolului al XVIII-lea existau diferențe nu numai în ce pri- 
veşte lexicul limbii literare din Moldova şi Ardeal pe de o parte, şi Muntenia 
pe de alta, dar şi în ce priveşte morfologia. Totuşi în această privinţă deose- 
birile vor fi mai mici decât în celelalte domenii ale limbii. Vom avea deose- 
biri mari numai cînd e vorba de morfologia elementelor neologistice, savante, 
creaţii ale scriitorilor. Tot aici intră desigur şi deosebiri de fonetică, care se 
reduc la unele de morfologie, întrucît apar numai în formele gramaticale: 
mold. şi ard. păşeşte, păşeaşte, slujeşte, slujeaşte etc., faţă cu munt. păşaşte, 
slujaşte etc. Forme de tipul celor din urmă se găsesc încă în volumul de poezii 
al lui Creţeanu, « Pentru patrie şi libertate », Bucureşti, 1879, ceea ce ne arată 
că atunci încă mai existau la noi dialectele literare din epoca veche. Dar avem 
şi deosebiri pur morfologice, ca munt. voiu «vreau» şi va «vrea» faţă de 
are(a)u, vre(a) din Ardeal şi Moldova, alături de 2 (rotesc, v(r)oiește. For- 
mele voiu «vreau» şi va «vrea» caracterizau pînă spre sfîrşitul secolului al 
XVIII-lea limba literară veche din toate provinciile (astfel za « vrea » se găseşte: 
şi la Neculce). Dar pe la sfîrșitul acestui secol pătrund în limba literară dir 
Ardeal şi Moldova formele populare zre(a)u, ore(a) şi v(r)oiesc, v(7)oieşte, 
iar vechile forme rămîn să caracterizeze numai Cialectul literar muntean, pînă 
pe la 1880, cînd şi scriitorii munteni, de exemplu Caragiale, întrebuinţează 

forma voieşte (« Opere», V, Articole politice şi cronice, ediţie îngrijită de 
Serban Cioculescu, p. 24; într-un articol din ziarul « Timpul», 1879), Dacă 
totuşi personajele comice din operele lui Caragiale, scrise în acelaşi timp, 
spun «votu» «vreau » (Ziţa, Tipătescu şi Caţavencu), desigur nu mai avem 
a face cu un fapt de dialect literar, ci cu redarea realistă a limbii oraşelor 
muntene din acel timp. Dar informaţiile date aici despre formele acestui verb 
sînt prea puţine. Ele trebuie înmulţite pe baza a numeroase texte. 

Avem şi alte deosebiri morfologice pe provincii în limba literară a seco- 
lului al XIX-lea. Astfel, mold. şi ard. simt, cred şi văd, față cu munt. simf, crez 
şi văz. Ultimele două se menţin în limba scrisă şi vorbită de munteni şi după 
1880. Forma sim pare a fi dispărut, pentru a fi înlocuită cu simfesc. Va trebui 
să se urmărească şi repartizarea în operele literare scrise în diferitele provincii, 
a formelor puiu, fiu, saiu etc., faţă de pun, fin, sar etc., ale căror arii se prezintă 
altfel decît pentru verbele examinate anterior, atît în dialectele teritoriale, cît 
şi în limba literară. 

Ş 3. Înainte de a arăta ce probleme de metodologie pune limba literară 
a secolului al XIX-lea, să mai lămurim o chestiune principială. Acad. I. Iordan 
a arătat, « Studii şi cercetări lingvistice», V, 1—2, p. 154—155 (în articolul 
« Despre limba literară »), că trebuie să facem distincţie între limba literară, 
care e limba de cultură a unui popor, şi limba scrisă, care cuprinde şi alte forme 
ale limbii unui popor, de exemplu cea populară, atunci cînd cel ce scrie nu 
cunoaşte bine limba literară. De aceea trebuie să distingem, în cadrul limbii 
scrise, între ceea ce este literar şi ceea ce este fapt popular sau familiar, fapt 
de jargon sau de argou. Nu orice fapt de limbă care apare în scris este un fapt 
literar. Normele limbii literare sînt create de tradiția mai veche a limbii scrise. 
şi ele apar numai la oamenii de cultură, care sînt de obicei şi cunoscătcri ai 
limbii literare, nu şi la cei care au puţină cultură sau care, din diferite motive, 
au părăsit tradiția de limbă mai veche, cum e cazul lui I. Neculce. Astfel acest 
scriitor introduce pentru prima oară în limba scrisă o serie de forme populare, 
care constituie pentru el norma lingvistică unică: viitorul oiu face, a face, infi- 
nitivul a vroi în loc de a vrea etc. Aceste fapte nu erau atunci literare şi ele 
nu vor deveni literare nici după aceea, chiar dacă apar la alţi scriitori, cu intenția 
de caracterizare a unor personaje sau pentru a crea stilul popularizant şi pe 
cel familiar. Astfel procedează Alecsandri, « Iorgu de la Sadagura », Iaşi, 1844, 
cînd creează personajele sale, Pitarul Damian: că'i oi da bacşiş bun (p. 5), 
Gahiţa: Mi-a veni prilejul să-mi văsbun (p. 39), şi Iorgu de la Sadagura: Asta-i 
Graful cel vestit (p. 62). Dar cînd Alecsandri vorbeşte el însuşi, întrebuinţează 
votu, acest: va trece cu vederea şi va ierta (p. 82); pînă ce acesti se vor putea 
deprinde cu scena (p. 83). Acedstă piesă este o piesă de circonstance; (p. 82) 
Această idee, .. . (ib.) Totuşi chiar Gahiţa se exprimă: cerul va fulgera, lumea 


1 Viitorul popular cu otu şi a se întîlneşte totuşi, deşi mai rar, şi la M. Costin. 

se va clătina şi pămîntul se va cutremura (p. 39), după ce întrebuințase imediat 
mai înainte un viitor popular cu auxiliarul a. În toate cazurile de mai sus, Alec. 
sandri a întrebuințat formele neliterare pentru a caracteriza personajele. Altceva 
este cînd autorul însuşi urmăreşte să se exprime familiar. În acest caz el întrebuin- 
ţează de-a dreptul acele forme neliterare care creează stilul familiar. Astfel Emi- 
nescu (« Adio »): De-acuma nu te-oi mai vedea, Rămii, rămii cu bine, unde, chiar dacă 
metrul versului a obligat pe poet să recurgă la forma oi a verbului auxiliar, totuşi 
el a acceptat-o pentru că ea era în consonanță cu stilul familiar pe care îl voia 
poetul, cu atît mai mult cu cît versurile următoare sună solemn: Mă voi feri 
în calea mea De tine. Acest limbaj familiar tindea el însuşi şi tinde să-şi capete 
forme proprii pentru toți romînii, şi deja Eminescu scrie (« Glossă »): Zică 
toți ce vor să zică, Treacă-n lume cine-o trece; aici avem viitorul o trece de origine 
munteană, care apare deja la Heliade Rădulescu, şi este preferat și azi, în 
vorbirea familiară, viitorului popular şi familiar a trece, moldovenesc şi arde- 
lenesc. 


Este clar că formele populare sau familiare ale limbii rumîne, folosite 
pentru prima oară în mare număr de Neculce, au pătruns mereu în limba 
literară pînă azi, fără a deveni literare. Ele constituie numai o variantă stilistică 
a limbii literare, deşi pretutindeni ele constituie forma normală a limbii 
comune vorbite, mai exact: a graiului familiar. Trebuie să se studieze şi 
formele de felul acesta, pătrunse în limba literaturii. Cele ardelene au 
pătruns în limba scrisă prin Budai-Deleanu, iar, mai tîrziu, prin Slavici şi 
alţii. Cele muntene se găsesc deja la poeţii Văcăreşti. 


$ 4. Morfologia substantivului limbii literare din secolul al XIX-lea 
pune destule probleme. Astfel avem de relevat fapte ca singularul vechi şi 
popular (cel puţin prin Moldova de sud este aşa) copaciu față de copac, care e 
o refacere a singularului pe baza pluralului şi a substantivelor ca sac, pl. saci. 
Pare foarte probabil ca forma copac să plece de la un anumit dialect teritorial. 
Avem de relevat şi variante ale pluralului, ca munt. paseri şi mold. păsări, 
care pot caracteriza diferitele dialecte literare din veacul trecut. Pînă la urmă 
s-a impus păsări, care corespunde legii generale a pluralului femininelor cu 
-a'- în temă: acest -a'- devine la plural -ă-. 

Pe de altă parte, în secolul al XIX-lea avem încă lupta între limba veche 
(scrisă) şi limba nouă (populară) în morfologie. Astfel, chiar la Alecsandri 
(« Iorgu de la Sadagura », 1844, p. 83), găsim o dată greşalele, ca în limba veche, 
altă dată greşăli, ca în graiul popular din Moldova. Aici avem înlocuirea unui 
vechi plural feminin în -e prin pluralul feminin -î. În această epocă se între- 
buința foarte des şi pluralul în -uri la unele substantive neutre care azi îl 
fac în -e: mormînturi, veşmânturi etc. Faptul, studiat de acad. I. Iordan, 
«Limba romînă actuală » p. 63—70 (mai înainte în B. Ph., V, p. 1 şi urm.) 
caracteriza şi limba veche, şi trebuie socotit ca o continuare a stărilor de lucruri 

din acea epocă. Avem în secolul al XIX-lea şi cazuri cînd însuşi genul sub- 
stantivului este altul decît cel de azi: paseste neutru şi cînd nu însemnează 
«trecătoare în munți», cum arată pluralul pasuri, prezent la atîția scriitori, 
printre care şi Heliade Rădulescu. Nu ştim dacă în acest caz avem a face cu 
o transmisiune din limba “veche. Dimpotrivă, cîmp apare des masculin în 
secolul al XIX-lea, cum arată pluralul cîmpi. Acest fapt caracteriza şi limba 
literară veche. 

Nu trebuie să pierdem din vedere la morfologia substantivului nici fapte 
ca gen.-dat. tătine-meu, alături de tatălui-meu. Primul se găseşte la Alecsandri, 
op. cit., p. 39. Limba literară s-a fixat însă la cel din urmă, singurul care apare 
cu o declinare regulată. 

Lupta între formele muntene şi cele moldovene şi victoria celor muntene 
se observă în cazul pluralului substantivelor neutre în -ău: şi Alecsandri 
scrie, op. cit. p. 37, pîrae în loc de pîrăie, cum ar impune pronunția populară din 
Moldova. Trebuie văzut cum făceau pluralul aceste substantive în secolul al 
XVIII-lea. 

O atenţie specială trebuie acordată pronumelui, care prezintă o mare 
varietate şi fapte deosebite de cele ale limbii de azi. Scriitorii dintre 1830 şi 
1880 introduc mari schimbări în ce priveşte diferitele categorii de pronume, 
față de limba scrisă atunci. În unele cazuri avem a face cu pătrunderea unor 
fapte populare în limba scrisă. Astfel vechiul pronume relativ carele, carea, 
pl. carii, carele îşi petrece în acest timp ultimele zile ale existenței sale. În 
locu-i se impune forma care (nu numai muntenescul şi ardelenescul care, 
dar şi moldovenescul cari, căci -i a fost socotit echivalentul popular al lui -e din 
limba cultă). Unii scriitori întrebuințează o formă de plural identică cu cea 
de singular, alţii (Heliade Rădulescu, Hasdeu etc.) îi dau un plural în -i: cari, 
reluat apoi de N. Iorga şi alți scriitori. Este această formă de origine populară? 
Sau este ea o creaţie cultă? Noi am crede că s-a plecat de la forma populară 
cari, atestată pentru unele regiuni de textele dialectale ca formă de singular 
şi plural, dar că utilizarea acestui cari ca formă unică de plural, în opoziţie cu 
forma în -e, de singular, aparţine numai limbii culte, care a tins spre o dife- 
renţiere formală. 

Printre faptele vechi, care dispar acum din limbă, sînt de notat: fieştecare 
(Alecsandri, op. cit., p. 83), înlocuit cu fieşcare, fiecare; luiş «lui însuşi », ce 
se găseşte la Conachi; acestaş «tot acesta », apoi formele de nom.-ac. pl. şi 
de gen.-dat. ale demonstrativelor acest(a) şi (a)cel(a), pe care le vom discuta 
aici. În epoca 1880 —1880, probabil numai la scriitorii moldoveni care utilizau 
cronicile ca un izvor de limbă, găsim forma acestii « aceştia », care caracterizează 
şi pe Neculce (astfel la Alecsandri, op. cit., p. 83). Probabil că muntenii şi 
ardelenii scriau atunci altfel: aceştia. Mai interesant e faptul că, în epoca 1830 — 
1840, se renunță definitiv la formele de gen. -dat. sg. fem. ale demonstrative- 
lor pomenite: anume aceşti, (a)ceii, (acei, care sînt înlocuite cu actualele forme 

acestei şi (acelei, sau cu variantele aceştii şi (a)celii, toate analogice, că'tsr- în 
loc de -şt, şi cu -I- în locul vechiului -I'- dispărut. Probabil, ele au fost introduse 
în limba literară de Heliade Rădulescu prin opera sa literară de după 1829, 
căci în « Gramatica » sa n-au fost înregistrate. Va trebui să se studieze apariția 
lor la toţi scriitorii din acel timp. Nu cunoaştem repartiţia pe teren, în dialec- 
tele teritoriale, a formelor feminine de genitiv-dativ aceşti, acestei, (acet, 
(a )celei — poate cele cu -st- şi -l- nici nu există dialectal — ca să putem spune 
cu siguranță dacă Heliade Rădulescu este creatorul acestor forme sau numai 
cel care le-a ridicat la rangul de norme ale limbii literare. De altfel la baza 
lor au putut sta şi nişte eventuale forme populare muntene ăstei şi ălei, dacă 
asemenea forme există dialectal şi nu avem cumva în locul lor forme ca ăştii 
şi ii. 

În această epocă, faptele caracteristice limbii vechi nu dispar numai 
pentru că sînt înlocuite cu altele populare, socotite de scriitori şi gramatici 
ca mai potrivite pentru limba literară nouă, ce-şi făurea atunci poporul 
romîn. Cîteodată rațiunea, judecata gramaticului sau scriitorului intervine 
de-a dreptul în faptele de limbă şi le modifică în sensul voit de ea, în sensul 
socotit de ea ca cel just, chiar dacă de fapt avem a face cu o greşeală. Astfel 
formele pronominale mai vechi celălalt, ceialaltă, pl. cei(a)lalţi, cele (a) alte 
care, cu modificări fonetice, se găsesc şi astăzi în dialectele teritoriale, au fost 
socotite ca alcătuite nu din cela + lalt, ceia + laltă etc., ci din cel + lalt, cea +laltă 
etc., şi deci au fost înlocuite cu cellalt, care e însă mai rar, şi cu cealaltă, pl. 
ceilalți, celelalte. Greşeala de interpretare a pornit de la faptul că, dialectal, 
şi în limba veche, avem pronunțiile ceilalți şi celelalte, ce păreau a arăta că 
pronumele în discuţie sînt alcătuite din cei, cele + lalţi, lalte, şi că, la pronu- 
mele celălalt, cealalalt (dialectal şi cealalani), ă sau a neaccentuat se părea a 
fi fost introdus din cauza greutăţii de a se ponunţa un dublu /. Nu ştim cînd 
a fost introdusă în limba literară rominească o asemenea particularitate grama- 
ticală şi de care scriitor sau gramatic. Probabil că ea e mai recentă şi că s-a 
răspîndit prin şcoală, deci prin chiar manualele de gramatică şi prin limba 
reglementată a manualelor de şcoală. Un cercetător ca Philippide înregistra 
însă, în a sa «Gramatică elementară a limbii romîne », Iaşi, 1897, p. 60, pe 
celalalt şi ceialaltă ca singurele forme corecte ale limbii literare. 

În ce priveşte verbul, este de făcut observaţia generală că, în această epocă, 
de asemenea se renunţă la o serie de fapte caracteristice limbii vechi şi că 
pătrunde în limbă o serie de alte fapte populare. Acum sînt înlăturate definitiv 
fapte arhaice chiar pentru acea vreme, ca formele tari ale perfectului simplu 
feace şi feaceră, care mai apar numai la scriitorii ardeleni de pînă pe la 1830 
(de exemplu la Petru Maior; v. P. Haneş, op. cit., p. 20). După 1830 pătrund 
serios în limba literară forme ca simt, aud, cred, care şi pînă atunci se întîlnesc 
în texte alături de simi, au(d)z, cre(d)z, vă(d)z etc., ce caracterizau de obicei 
limba literară veche. Ar fi o greşeală să se creadă că formele cu -¢ şi (d) z, 

ce se găsesc la scriitori din secolul al XIX-lea, trebuie socotite ca muntenisme, 
cum sînt ele simţite azi, şi pe drept, de oricine. În acea vreme, asemenea forme, 
ce s-ar găsi la scriitorii moldoveni şi ardeleni, nu sînt muntenisme, ci trans- 
misiuni din limba veche. Astfel e cazul cu formele corespunzătoare de la 
Budai Deleanu sau cu cele de la Conachi. Forma pociă, care apare, alături 
de pot, la scriitori din secolul al XIX-lea, din toate provinciile, caracteriza şi 
limba veche. Nu sîntem lămuriţi asupra originii formei pot, devenită singura 
normală în limba literară modernă. Nu ştim anume dacă ea este populară. 
Fapt este că o întîlnim la Alecsandri, op. cit., p. 40. 

n aproape toate aceste cazuri ale morfologiei verbului, avem a face cu 
înlăturarea unei forme vechi şi înlocuirea ei printr-o formă populară, care e 
şi mai nouă. Scriitorii n-au depus alt efort decît acela de a adopta ca literară 
forma populară. În alte cazuri însă se observă o participare activă a scriitorilor 
sau gramaticilor la crearea noilor forme gramaticale. Astfel, de la Iancu Văcă- 
rescu începînd, se observă apariţia în limba literară, în special în aceea a poeziei, 
dar şi în aceea a prozei, forme ca ei se joc, ei zbor etc., pentru normalele ei se 
joacă, ei zboară etc., (exemple din operele scriitorilor de după 1830, vezi la 
Tudor Vianu, « Limba romînă », 1954, nr. 4, p. 55 —56, art. cit.). Ele se găsesc 
aproape numai în Muntenia. "Totuşi ele apar cîteodată şi în limba scriitorilor 
din alte provincii. Astfel, la Alecsandri, « Iorgu de la Sadagura », Iaşi, 1844, 
p. 82, găsim ei joc. Vom întilni forme de acest fel şi în poeziile acestui scriitor. 
În presa din Muntenia, ele s-au menţinut pînă la primul război mondial, cum 
rezultă din materialele înregistrate de I. Iordan în revista « Şcoala normală », 
I, 1916, p. 262 —263 (în articolul: «Cum vorbesc romînii romîneşte »). Un ase- 
menea fapt morfologic nu se poate explica prin graiul popular din Muntenia 
sau din alte părți, întrucât aşa ceva nu găsim nicăieri pe teritoriul dacorominesc. 
Cum a arătat acelaşi cercetător, « Limba romînă actuală » p. 137—138, avem 
a face desigur cu nişte creaţii culte, analogice, rezultate prin reacțiune la situa- 
ţia din dialectul popular muntean. Se ştie că acolo există o identitate morfolo- 
gică între formele verbale de pers. a III-a sg. şi cele de pers. a II-a pl., 
considerată greşit de obicei, pentru formele de plural, ca un fenomen sintactic 
de dezacord: el cîntă, ei cîntă; el vede, ei vede; el face, ei face; el aude, 
ei aude. Reacţiunea este provocată de formele conjugărilor a II-a, a Ill-a şi 
a IV-a din limba literară: formele de plural sună în limba literară fără -e Je la 
singular. S-a crezut deci în Muntenia că şi formele de plural de la con- 
jugarea I-a trebuie să se termine în consonanta de la sfîrşitul temei verbale. 
Dacă această explicaţie este justă, — şi noi nu vedem posibilă alta —, atunci 
trebuie să considerăm, împreună cu acad. I. Iordan, formele în discuţie ca 
rezultatul unui hiperurbanism morfologic. 

Cîteva mari schimbări în morfologia verbului au fost recomandate sau 
introduse în limba literară de către I. Heliade Rădulescu. În «Scrisoare la 
D. Căminarul C. Negruzzi», din 26 octombrie 1838, publicată în « Curierul 

de ambe sexe », I, p. 369—374, Heliade Rădulescu spunea (p.373): « Rumînii: 
în deobşte cum şi cărțile lor zic: oamenii cînta, şi bănăţenii în parte zic 
oamenii cîntai, vorbea... şi gramaticeşte zic mai bine». Dar 
Heliade Rădulescu n-a îndrăznit să introducă în limba literară formele de imper- 
fect cu -ii, în locul celor fără -u: ei cânta, ei şedea, care caracterizau pînă atunci 
limba literară. Ele au fost acceptate de scriitorii romîni după 1848, poate chiar 
după 1850, pînă pe la 1860. Va trebui să se stabilească cine le-a introdus întîia 
oară în limba literară. Prin ele se înlătura omonimia care exista pînă atunci între 
persoana a III-a singular şi persoana a III-a plural a imperfectului indicativ, 
Dar Heliade Rădulescu a cerut să se întrebuințeze la persoana a III-a singular 
a perfectului compus auxiliarul a în locul lui aŭ care caracterizase pînă atunci 
limba literară romînească, şi a scris în consecinţă el a cîntat, el a şezut ete., în 
loc de el aŭ cîntat, el aŭ şezut etc., singurele normale pînă atunci în limba 
noastră. Se înlătura astfel omonimia între persoana a Il-a singular şi persoana 
a III-a plural ale perfectului compus, existentă pînă atunci în limba literară 
romînească. Problema originii acestor noi norme morfologice ale limbii literare 
romîne este destul de greu de rezolvat. Ar fi greşit însă să se creadă că, deoarece 
ele au fost recomandate sau introduse de un scriitor muntean, avem a face cu 
nişte norme ale graiului popular muntean, introduse în limba cultă. În graiul 
popular muntean există, la imperfect şi perfectul compus indicativ, ca 
şi la prezentul indicativ, acea identitate morfologică între persoana 
a III-a singular şi persoana a Ill-a plural, considerată greşit de obicei 
pentru formele de plural, ca un fenomen sintactic de dezacord: el cînta, 
ei cînta, el a cîntat, ei a cîntat. Precum se vede, Heliade Rădulescu n-a folosit 
din graiul popular muntean decît forma persoanei a III-a singular de la per- 
fectul compus: el a cîntat, lăsînd neatinsă forma mai veche, de persoana a 
III-a plural, a limbii literare: ej au cîntat. Care este însă originea formei în -ŭ 
de persoanaa III-a plural a imperfectului ? Cum ne arată textele dialectale, 
graiurile din sudul și estul Carpaţilor, ca şi cel din Crişana şi Maramureş, 
n-o prezintă. Nu cunoaştem care este situația în Banat, unde, după cele 
spuse de Heliade, ea se găsea pe unele locuri, dar din « Texte dialectale» 
de E. Petrovici, passim, rezultă că forma în -u de persoana a IIl-a plural 
a imperfectului se găseşte în diferite puncte ale Ardealului. Așadar scriitorii 
din secolul trecut au adoptat în acest caz o formă populară nemunteană, anume 
ardeleană, eventual şi bănăţeană, pe care au introdus-o în limba literară numai 
pentru a diferenţia formele de persoana a III-a singular şi plural ale imper- 
fectului indicativ. Modificînd forma literară mai veche, de persoana a III-a 
plural, ei au lăsat neatinsă pe cea de singular. Este clară intenţia inovatorilor 
de limbă: ei au plecat de la ideea că formele verbale de singular şi de plural 
trebuie să fie bine diferenţiate una de alta, şi acolo unde graiurile populare 
prezentau forme ce făceau posibilă o diferenţiere, ei le-au acceptat, introducîn- 
du-le în limba literară. 

Dintre inovațiile despre care vorbim, singura pe care Heliade Rădulescu 
a impus-o prin « Gramatica » sa şi prin publicaţiile sale de după 1829, este 
forma a a auxiliarului de la pers. a IIl-a sg. a perfectului compus. Ea apare 
la toţi scriitorii munteni de după 1830 (Alexandrescu* Bolliac, Bălcescu, Bolin- 
tineanu). Abia după 1840 sau 1845 se răspîndeşte ea şi la scriitorii ardeleni, şi 
abia după 1850 sau 1855, la cei moldoveni: Cercetătorii limbii literare romîneşti 
vor trebui să stabilească mai exact datele la care această inovaţie este introdusă 
în limba literară a moldovenilor şi ardelenilor. Fapt este că ambele forme discu- 
tate aici sînt înregistrate de Cipariu în «Elemente de limba romînă», Blaj, 
1854, alături de formele mai vechi, şi că ele găsesc în scrisul unui C. Negruzzi 
începînd numai cu 1857, « Păcatele tinereţelor », Iaşi 1857, cum rezultă din 
faptele adunate de P. V. Haneş, « Dezvoltarea limbii literare », p. 162 — 164. 
Trebuie să se stabilească pentru fiecare scriitor important dintre 1830 şi 1880 
data la care aceste inovaţii au fost acceptate, precum şi data cînd nimeni nu 
s-a mai abătut de la noile reguli morfologice. 

Trebuie urmărită în texte şi forma adjectivală de gerunziu în -înd, «ind, 
feminin -îndă, -indă, care e o creaţie prin calc lingvistic, după latină, franceză 
şi italiană, a lui Heliade Rădulescu, şi care, în cîteva cazuri, s-a impus tuturor 
(lăcrămind, -ă, tremurând, -ă etc.) 

§ 5. Tot ce-am spus pînă aici se referă la morfologia elementelor de ori- 
gine populară a limbii literare. 'Trebuie însă să se urmărească şi morfologia 
elementelor savante ale limbii, adică morfologia neologismelor. Mai întîi de 
toate trebuie să se stabilească modul de încadrare a cuvintelor neologisme 
la diferitele categorii morfologice ale limbii. Problema era desigur simplă 
pentru cuvintele latine sau romanice care prezentau o structură morfologică 
ce se repăsea şi la noi: gazetă trebuia să rămînă feminin şi să intre la decli- 
narea I-a, dicționar, liceu, punct, text, trebuiau să intre la declinarea a II-a 
şi trebuiau să rămînă neutre, aşa cum erau în latină, chiar dacă în limbile 
franceză şi italiană ele sînt masculine. Unele substantive masculine din fran- 
ceză şi italiană vor fi încadrate la masculine, altele, anume dintre cele care 
denumesc realități materiale sau abstracte, cum e romanț «roman », pl. roman- 
turi (Alecsandri, « Iorgu de la Sadagura », 1844, p. 38) vor fi încadrate la neutre. 
Încadrarea substantivelor neutre din latină şi a atîtor substantive masculine 
din limbile romanice la neutrul romînesc a fost observată de Al. Graur, 1 care 
a văzut în acest procedeu, —şi pe drept —, chiar o dovadă de existenţa 
genului neutru în romîneşte. (Fireşte, în veacul trecut, multe din aceste neutre 
aveau un plural în -uri, chiar dacă azi ele au de obicei pluralul în -e: elementuri, 
puncturi, teatruri, texturi, volumuri etc.). De altfel teoria existenţei unui gen 


1 Vezi ultimul său articol despre neutrul romînesc, în «Limba romînă», 1954, nr. 1, 
p. 39—44, unde se citează articolele sale anterioare despre aceeaşi problemă. 

neutru în limba romînă s-a creat tocmai în această epocă de masivă împrumutare 
a neologismelor: Heliade Rădulescu cel dintîi a admis în gramatica sa exis- 
tenţa în limba romînă a genului neutru, iar la câtva timp după aceea, G. Său- 
lescu în « Gramatica romiînească », Iaşi, 1833 (v. Romulus Ionașcu, 4 Grama- 
ticii romîni», p. 112), a arătat că în limba latină şi romînă neutrul este mai 
viu chiar decît în limba germană, întrucît aceasta are şi cuvinte ca Mädchen, 
Weib. Faptul că deja atunci a început a se vorbi de neutrul romîn nu este întîm- 
plător: cei doi gramatici plecau probabil şi ei de la observaţii similare cu cele 
ale lui Al. Graur, asupra încadrărilor morfologice în limba romînă, ale sub- 
stantivelor neologisme de origine latină şi romanică. Desigur însă că, întocmai 
ca şi Graur, ei aveau şi alte motive de a admite existența neutrului în romiî- 
neşte, chiar dacă ei nu ni le-au împărtăşit. 

Cu această ocazie va trebui să nu se uite că Asachi a impus pentru cîteva 
decenii în Moldova o serie de neologisme de o formă feminină, acolo unde 
limba literară romînească a adoptat pînă la urmă, pentru aceleaşi neologisme, 
o formă masculină sau neutră: ghenie, imperie, studie etc. Ele sînt de origine 
rusească şi nu s-au putut impune, ca atîtea alte neologisme venite prin filieră 
rusă, pentru că genul feminin nu avea, în cazul lor, un suport în limba latină 
şi în limbile romanice occidentale, chiar dacă în franceză avem femininul 
étude. De altfel, muntenii şi ardelenii dăduse acestor substantive genul neutru, 
firesc cel puţin pentru ultimele două, şi e clar că tendința lor trebuia să 
înlăture pe cealaltă. 

O oscilație care a avut o viață mai lungă în limba literară romînească 
o întîlnim în ce priveşte genul şi forma fonetică a neologismelor provenite din 
substantivele latine în -or, gen. -oris, franceze în -eur şi italiene în -ore. Unii 
le-au adoptat ca neutre în -ôr: ondr, favâr (acesta, deja la Conachi) şi color, 
păstrate pînă astăzi în anumite cercuri, alții, — şi se pare că cel dintii care 
a procedat astfel este Heliade Rădulescu —, le-au adoptat ca feminine, dîndu-le, 
după exemplul cuvintelor româneşti populare, moştenite din latineşte, forma 
-oare, ce s-a impus ca literară. Nu s-a mai ținut seama de faptul că unele din 
ele erau masculine în latineşte, şi chiar în franţuzeşte sau italieneşte (astfel, 
latineştile color şi honor, italieneştile colore şi onore şi fr. honneur, nu însă şi fr. 
couleur, feminin), şi au fost încadrate toate la feminine. Dar cînd substantivul 
latin sau romanic denumea o ființă masculină, încadrarea nu s-a mai făcut 
în acest fel, ci latiniştii au creat forme ca directore, tutore, dintre care unele 
(tutore), au rămas pînă azi, însă numai în limbajul juridic, creat în parte de 
latinişti, iar cei ce stăteau sub semnul influenţei franceze, dar şi al celei germane 
şi ruse, au creat forme ca director, profesor sau profesor (primele două s-au 
impus la noi probabil în epoca « Regulamentului organic 5). Nu ştim încă 
ce scriitori români au întrebuințat întîia oară aceste neologisme cu diversele 
lor forme de încadrare în lexicul romîn. Probabil că mai tîrziu, după 1880, 
asemenea substantive, venindu-ne numai din franțuzeşte, au căpătat sau o 

formă în -or, ca mai înainte favor, onor, — e cazul lui coafor, minor, major, — 
sau una în -eur, -îor: şofeur, lichior. Substantivele în -2r: şofer, căruia trebuie să-i 
presupunem un sens mai vechi, singurul existent altădată în limbă: (« persoană 
însărcinată cu aprinderea şi întreţinerea focului la un furnal sau la o maşină 
cu aburi »), frizer etc., pot să fie mai vechi în limbă, ca şi alte cuvinte în care 
francezul -eu- apare redat prin -e-: fotel. Această schimbare fonetică a putut 
fi realizată şi de romini. 

În ce priveşte asemenea încadrări la o declinare sau alta, nu trebuie să 
se uite şi cazuri ca origină, cu punct de plecare în franceză, şi origine, cu punct 
de plecare în latină. O dată creată o asemenea «alternanță », s-a ajuns şi ła 
«alternanţe » ca imagine şi imagină, ce nu pot veni din fr. image, ci numai din 
“lat. zmago şi it. imagine. Aici a ajutat şi «alternanţa» din margine, margină, 
ce-şi are originea în dialectele teritoriale ale limbii romîne. Un alt fapt care 
trebuie remarcat este forma de plural, neconformă cu legile fonetice - mor- 
fologice ale limbii romîne, a neologismelor constituite de numele de popoare. 
Astfel, unii scriitori din veacul trecut scriu Persi, Francezi etc., nu Perşi, 
Franceji etc., cum ar fi trebuit. Mai curios e că formele francezi, englezi etc., 
s-au impus multora şi au rămas pînă azi în uz, ba chiar au fost recomancate 
de mulţi ca singurele corecte, ceea ce este desigur eronat. 

Va trebui să se urmărească şi modul de acomodare morfologică, de înca- ` 
drare morfologică a verbelor. Heliade Rădulescu însuşi ne informează în pre- 
fața « Gramaticii » sale, că, pe vremea lui, muntenii spuneau formalisesc, reco- 
mandarisesc, vepetirisesc, pretenderisesc, iar ardelenii, bănăţenii şi bucovinenii, 
formăluiesc, recomăndăluiesc, vepetiruiesc. După cum arată sufixele, verbele 
în -alisesc şi -arisesc, sînt probabil de origine neogreacă, cele în -ă/uesc sînt 
dz origine maghiară, iar cele în -irauiesc, de origine germană şi rusă. Heliade 
Rădulescu propunea pe formare şi recomandare, luate de-a dreptul din limba 
latină şi din limbile romanice occidentale, în special italiană, şi pe repetire, 
cu trecerea de la conjugarea a III-a la a IV-a, mai obişnuită limbii romîne 
decit a III-a. Unele din formele propuse de Heliade Rădulescu s-au impus în 
limba literară. În toate aceste cazuri, încadrarea verbelor la o conjugare sau 
alta s-a făcut fără ajutorul vreunui sufix, aşa cum era cazul cu verbele ter- 
minate în -arisesc, -ăluiesc etc. Tot o încadrare fără sufix la o conjugare sau alta 
avem şi în cazul verbului a filosofa şi a filosofi, la care limba străină ce a fost 
luată ca model, a impus modul deosebit de încadrare, căci gr. procogtu,-â 
şi germ. philosophieren stau desigur la baza lui a filosofi, prezent la Heliade 
Rădulescu şi Clain. Tot prin limba din care s-a făcut împrumutul se explică 
şi dublele forme, din veacul trecut, ale unor verbe ca a dirige şi dirija, a pro- 
tege şi a proteja etc. Variantele de conjugarea a III-a, care-şi păstrează deci 
situația avută în latină, se datoresc probabil latiniştilor; celelalte, de conjugarea 
I-a, care s-au impus şi îa limba literară, au fost create de cei ce plecau de la 
limba franceză. Atunci cînd verbul latinesc de conjugarea a III-a a fost înca- 

drat la a IV-a, ca în cazul verbelor a preferi şi a repeți, discutate mai sus: 
($ 1), forma aceasta a rămas în uz pînă azi, alături de cea de conjugarea I-a. În 
unele cazuri (a diferi), verbul latin de conjugarea a III-a a fost încadrat nu- 
mai la conjugarea a IV-a. 

Şi la verbele romîneşti străvechi avem asemenea variaţii. Acad. I. Iordan 
a studiat (B. Ph., II, p. 47 şi urm.) fapte ca a adauge şi a adăuga, a adinca şi a 
adinci, a curăța şi a curăți etc., care se reduce la deosebiri de dialect popular 
şi, prin aceasta, şi literar. Putem crede că la fel stau lucrurile cu a întrupa şi 
a întrupi: ultimul se găseşte la Coresi (vezi DA) dar şi la poetul muntean con- 
temporan cu Văcăreştii, I. C., autorul unui volumaş de poezii tipărit între 
1791 şi 1797 (v. G. Ivănescu, « Un poet romîn necunoscut, din a doua jumătate 
a secolului XVIII », în «Iaşul nou», 1953, nr. 3—4; faptul despre care vor- 
besc este discutat la p. 231). Nu avem însă siguranță dacă a Înainii, care se: 
găseşte la Asachi, şi chiar la scriitori moldoveni din generaţia de la 1840 
(Alecsandri şi Negruzzi, pentru care, v. P. V. Haneş, « Dezvoltarea limbii 
literare », p.189 —190 şi 191), este de origine populară. El parea fi mai degrabă 
o creaţie a lui Asachi, care prin presa condusă de el, va fi reuşit să-l impună 
şi scriitorilor moldoveni pomeniţi. 


$ 6. O atenţie deosebită trebuie să se dea şi formării cuvintelor, care, 
după părerea atîtor lingvişti, este o ramură a morfologiei. Pe la 1800 pătrund 
în limba romînă o serie de prefixe neologisme, ca de- în a descrie, pre- în a 
prevedea sau pro- în a propăşi (acesta este un calc lingvistic după lat. progre- 
dior şi fr. progresser; la alţi scriitori ai timpului (Conachi) găsim a propăsa). 
Adesea, în limba de pînă la 1830, avem sufixe acolo uade azi ele nu se mai 
găsesc: adjectivele sdealnic, materialnic, moralnic etc., pentru ideal, material, 
moral etc. Formele în -nic sînt create după rus. upeanbubiii, MarepuanHiii, 
MOpaIbHHĂ etc., prin «romînizarea » sufixului rus -nziji în -nic, ca în rus. 
HocroăHstii, BpenuEră, rom. destoinic, vrednic etc. În alte cazuri, avem 
un alt sufix în locul celui uzual azi. Filosofesc, moştenit de altfel din limba 
veche, în loc de filosofic, filozofic; politicesc de origine rusă, în loc de politic. 
În toate aceste cazuri, ca şi în altele (de exemplu a favoriza în loc de a favorisi, 
existent la Conachi, ca şi în cazurile studiate în § 5) un rol mare a jucat, în 
ce priveşte trecerea spre formele actuale, Heliade Rădulescu, dar şi Asachi, 
Bariț şi latiniştii, care au preferat formele actuale, luate de-a dreptul din latină 
sau din limbile romanice occidentale. 

O mare dificultate la încadrarea în morfologia romiînească prezentau 
neologismele latine în -z0, gen. -ionis (adică în sufixele -atio, -itio, -utio, -tio, 
-sio), care se terminau în franceză în -ion (-ation etc.), iar în italieneşte, în -tone 
(-atione etc.. Limba romînă dispunea deja din epoca veche de forme în -'ie 
(precum corunațiia la Radu Greceanu, « Cronica », v. Gaster, + Chrestomatie », 
l, p. 333 şi 334), de origine latină şi polonă; la scriitori ca T. Corbea, 

D. Cantemir şi I. Neculce ele sînt şi de origine rusă: orațiia, declamațiia la 
Corbea, v. Byck, op. cit., p. 35, elecție la Neculce, v. ibidem, p. 39. Dar la 
sfîrşitul secolului al XVIII-lea şi la începutul secolului al XIX-lea, Văcăreştii 
şi alți scriitori au început să accepte neologismele din această categorie sub 
o formă italienească:  congiunțione, construțione,  înteriețione, propozitione, 
toate la Iannache Văcărescu, lectione, la Toader Şcoleriu. Influența rusească 
din prima jumătate a secolului al XIX-lea a impus însă pentru toate neologis- 
„mele de acest fel pătrunse în limbă, forma în tie: administrație, țivihizaţie sau 
civilizație, fractie, nație, ratie etc., rămase în uz pînă astăzi, cu excepția lui 
țivihizaţie. Dar după 1840, Heliade Rădulescu şi unii latinişti, inspirîndu-se 
de la forma pe care a luat-o sufixul latin în romîneşte (-iune: înţelepciune), 
scriau civilizațiune, națiune, vatiune etc. Ei, în special Heliade Rădulesgu, 
care întrebuința încă şi forme în fie, au reuşit să impună în unele cercuri şi 
asemenea forme, şi au introdus în limbă cuvinte noi în -iune, ca acțiune, fracțiune; 
rațiune, sesiune. Trebuie văzut dacă, atunci cînd circulă amîndouă formele, cu o 
diferență de sens, ca în fracție şi fracțiune, portie şi porțiune, rafie şi rațiune 
etc., nu avem a face în cazul formelor în -ie, cu neologisme de origine rusă, 
iar, în cazul formelor cu -iune, cu neologisme introduse de Heliade Rădulescu 
italienizant şi de latinişti. 

Cu privire la acest sufix -iune, este de adăugat că el face parte dintre pu- 
inele fapte morfologice impuse în.parte şi de latinuşta. Am văzut ($4) că, în unele 
privinţe, latiniştii de după 1840 au inovat în acelaşi fel ca şi Heliade Rădulescu 
şi reprezentanții curentului popular şi istoric, că ei au avut deci și o acţiune 
pozitivă în istoria limbii literare romîneşti, cum de altfel o dovedesc şi multe 
din neologismele introduse de ei şi rămase pînă azi în limbă. Este explicabil 
că ei nu puteau aduce 1novaţii latinizante de ordin morfologic; dar în domeniul 
sufixelor neologisme, ei puteau inova, şi, în cazul arătat mai sus, inovaţia lor a 
prins. Cercetarea morfologiei, ca şi a lexicului şi sintaxei limbii literare a 
secolului al XIX-lea, trebuie să ia în considerare şi textele scrise de latinişti, 
dar numai în comparaţie cu textele celorlalţi scriitori din epoca lor şi din epoca 
imediat ulterioară, pentru a vedea ce s-a transmis de la ei limbii naţionale. 

Avem de studiat de altfel şi manifestările lor de limbă care n-au prins, 
dar care au avut totuşi în veacul trecut o răspîndire şi dincolo de cercul lati- 
niştilor, Astfel, vn fapt morfologic care nu trebuie pierdut din vedere cînd 
e vorba de limba literară a secolului al XIX-lea, este modul de încadrare 
a adjectivelor latineşti terminate în -als, -ale. Unii scriitori, şi nu numaidecit 
latinişti, le-au încadrat la declinarea a III-a a numelor. La Eufrosin Poteca, 
« Filosofia cuvîntului şi a năravurilor », Buda, 1829, găsim: naționale, ghenerale, 
morale etc. şi nu ştim încă dacă el a luat un exemplu de la scriitorii din 
Ardeal. Nu e exclus ca el să fi pornit de la Paul lorgovici, care, în « Obser- 
vaţii de limba rumînească », Buda, 1799, încadrase aceste substantive tot la 
declinarea a III-a. Pluralul unor asemenea adjective nu se putea termina, fireşte, 

decît în -i, după regula decl;nării a III-a: naționali, morali etc. Ele par şi la 
Heliade Rădulescu în faza sa italienizantă, şi e interesant că asemenea plurale 
se găsesc chiar la Lazăr Şăineanu, « Istoria filologiei romîne ». Avem a face cu un 
curent de limbă care a circulat alături de celălalt, ce a rămas învingător; 
acest curent n-a învins, pentru că majoritatea scriitorilor, chiar și unii latinişti, 
a plecat de la morfologia franceză a =cestor adjective, iar nu de la cea latină 
şı italiană, de la care plecau oameni ca Iorgovici, Eufrosin Poteca şi unii 
latinişti. 

Un fapt care a prins în veacul trecut şi mai mult decît cel examinat 
anterior, întrucît îl găsim chiar la Hasdeu, este pluralul în -e al substantivelor 
neutre neolgiosme în -iù (din lat. -ium): principii, pl. principie etc. 

Influenţa nouă, latină şi romanică, a dus în unele cazuri la înlăturarea 
sufixului romînesc popular -esc. Astfel în adjectivele romiresc, franțuzesc, 
italienesc, rusesc etc. cîteodată el nu mai este întrebuințat si se ajunge la formele 
romîn, francez etc., adică la forme identice cu substantivul de la care s-a deiivat 
adjectivul. 

Cel care studiază morfologia limbii literare romîne din secolul al XIX-lea 
nu trebuie să uite nici adverbele neologistice pe care şi le-a însuşit sau 
creat limba romînă în acest secol. Pe lîngă calcuri lingvistice ca învederat « evi- 
dent» etc., nu trebuie uitate adverbele deja, natural, evident etc. şi formele în 
-mente sau -minte, care apar la atâţia scriitori din secolul trecut şi, dintre care, 
puţine au rămas în uz pînă azi. 

Atenţia noastră trebuie să se îndrepte şi asupra diferitelor prepoziţii şi 
conjuncţii care, după 1830, şi-au schimbat sensul (astfel pentru nu mai 
este întrebuințat cu sensul „despre“, iar cî nu mai este întrebuințat cu 
sensurile „dar“, „iar“, „pe cînd“, „în timp ce“ ), precum şi asupra diferitelor 
conjuncţii noi, unele rezultate prin caic lingvistic (întrucît, din moment ce etc). 
altele prin împrumut (or(î)« dar»). Cu această ocazie vom releva încercările 
latiniştilor şi ale lui Heliade Rădulescu de a introduce în limbă conjuncţia 
ma « dar », « însă », care nu este totuşi un italienism, ci şi un element popular, 
anume bănățean. E interesant că această coniuncție se găseşte şi la Alecsandri 
«Iorgu de la Sadagura », 1844, p. 43: ma ce să facem, anume în graiul lui 
Chiulafoglu, deci ca un element străin, probabil de origine greacă, cum este 
el şi în dialectul bănăţean. Acest ma trebuie separat cu totul de cel care se 
găseşte la latinişti şi la Heliade Rădulescu, fiind un element de jargon. 


§ 7. Cu aceste» n-am terminat toate problemele puse de morfologia 
limbii literare a secolului al XIX-lea. Noi am arătat numai ce probleme pune 
limba literară propriu-zisă, limba neutră, normală, stilul neutru, normal. Se 
mai pun însă şi probleme de ordin stilistic, neglijate de noi mai sus. Le-am 
neglijat tocmai pentru că faptele de stil sînt în funcţie de sistemul de norme 
uzuale ale limbii şi, cum spuneam deja la începutul acestei lucrări ($ 1), 

atîta vreme cât aceste norme nu erau încă fixate, nu se putezu crea diferitele 
stiluri ale limbii literare romîne (ne referim la stilurile care-şi au originea 
în diversitatea de ordia social a materialelor limbii, nu la stilurile de origine 
temperamentală). Aceste stiluri, create în parte în secolul trecut, în epoca 
de fixare a limbii literare romîne, tocmai prin opoziţie cu normele de limbă 
ce s-au impus atunci, par a se reduce: la unul popular sau popularizant, repre- 
zentat cu strălucire întîia oară de Creangă, la unul familiar, reprezentat de o 
parte din teatrul lui Alecsandri, de « Scrisorile » lui Ghica sau de părți ale 
poeziei lui Eminescu, la stilul poetic, solemn sau înalt, reprezentat în general 
de poezia romînească, şi la stilul satiric-ironic reprezentat de o parte din proza lui 
Heliade Rădulescu, precum şi de o parte, din teatrul lui Alecsandri şi al lui 
Caragiale! Cercetătorii limbii literare romineşti vor trebui să studieze Şi 
asemenea fapte ce se abat de la normele limbii romîneşti comune, adică 
naţionale. Pentru a se crea aceste stiluri s-a recurs la. fapte arhaice, la 
fapte populare, dintre cele care n-au reuşit să devină literare, la neologisme 
şi la elemente de jargon sau argou. Asemenea fapte, nefiind cele normale, 
au căpătat o valoare stilistică pe care n-o avea vorbirea obişnuită. E uşor 
de înţeles cum s-a creat stilul popular şi cel familiar, şi noi înşine l-am studiat 
parțial mai sus ($ 3), încercînd a defini limba.literară. Aici vom cita cîteva 
fapte morfologice care contribuiau în secolul al XIX-lea şi mai contribuie 
încă sau pot contribui şi astăzi, la crearea stilului poetic, solemn sau înalt şi 
a celui satiric-ironic, 

Atîta vreme cît forma verbală voi «vreau » caracteriza limba literară a 
muntenilor, ea nu putea căpăta altă funcție decit aceca a exprimării normale, 
neutre.C'înd însă, în a doua jumătate a secolului al XIX-lea, limba literară romi- 
nească se fixa la forma vreau, de origine moldovenească şi ardelenească, forma 
verbală voi + vreau » rămînea disponibilă pentru funcţiile stilistice emoţionale. 
Dacă ea apare la personajele lui Caraviale (vezi $ 2) numci pentru mai exacta 
redare a realităţilor sociale muntene criticate de autor, în versurile lui Eminescu 
din « Despărțure »: Tot una-i dacă astăzi sau míne o să mor, Cind voi să-mi piară 
urma în mintea tuturor, Cînd voi să uiţi norocul visat de amindoi, sau în versul: 
Nu voi mormint bogat, verbul voi are funcţia stilului poetic înalt. Cînd acelaşi 
poet întrebuinţează conjuncţia cf, nu cu funcţia pe care o are astăzi în limba 
romînă în mod obişnuit, ci cu sensurile: «dar», «iar » «pe cînd», «în timp 
ce », care sînt toate arhaice, el a dat unui fapt deja existent în limbă, o funcţie 
stilistică nouă, de o puternică rezonanţă afectivă. Astfel în poezia « Despărţire »: 
(Ci eu aș vrea ca unul venind de mine-aproape, Să-mi spuie al tău nume pe-nchi- 
sele-mi pleoape . . .Ci tu rămii în floare ca luna lui april ) sau în poezia « Cu mîine 
zilele-ţi adaugi »: (Se pare cum că-i altă toamnă, Ci-n veci aceleaşi frunze cad) 
sau în « Luceafărul » (... Trăind în cercul vostru strimt, Norocul ză petrece, Ci 


1 Mai potrivit ar fi să se vorbească în aceste cazuri, nu de stiluri, ci de categorii de stil, 


37 


eu în lumea mea mă simt Nemuritor şi rece).! Limbajul poetic înalt se creează 
însă nu numai din asemenea elemente ale sistemului lingvistic, care au căzut 
în desuetudine, sau a căror funcţie mai veche a căzut în desuetudine, ci din 
orice elemente care dublează pe altele. Astfel, formele neaccentuate, con- 
juncte, de dativ, ale pronumelui personal, întrebuințate în locul pronumelui 
posesiv, au fost folosite de toți poeţii din epoca modernă, cu o valoare poetică 
(Eminescu, în poezia «Iubind în taină»): Nu vezi că gura-mi arsă e de sete Şi-n 
ochii mei se vede-n friguri chinu-mi, Copila mea cu lungi şi blonde plete? Cu 
o suflare răcoreşti suspinu-mi, Cu-n zîmbet faci sîndirea-mi să se-moete. Fă un 
sfîrşit durerii ... vin la sinu-mi, şi se pune problema dacă ele n-au avut 
aceeaşi funcţie poetică chiar în epoca veche. 

În aceeaşi categorie sînt şi formele de persoana a III-a sg. şi pl. ale con- 
vunctivului prezent, fără morfemul să, care sînt întrebuințate de poeții din veacul 
trecut în locul celor cu să (Eminescu « Despărțire »): Răsar-o vijelie din margini 
de pămîni, Dind pulberea-mi țărînii şi inima-mi la sînt. Ele se întrebuințează 
şi în limba de toate zilele, cu funcţie corcesivă (Fie!) sau pentru a exprima 
enervarea (Ducă-se dracului 1). Dar poeţii au ştiut să le dea şi alte valori. Astfel 
în Eminescu (« Dalila »): Şi în haosul uitării oricum orele alerge, Ea din ce în ce 
mai dragă ti-ar cădea pe zi ce merge, unde forma de conjunctiv fără să are 
valoarea unui condiţional prezent. 

Stilurile satirice-ironice se formează tot din elemente arhaice, populare 
sau neologisme, dar din acelea care, pentru motive ce nu sînt întotdeauna clare, 
apar ca urîte, precum şi din elemente de jargon sau argou. Înseşi sistemele 
lingvistice aberante ale latiniştilor, italienizanţilor şi al lui Pumnul, care nu se 
puteau impune ca limbă literară a romînilor, au căzut în situația unor jar- 
goane, măcar în elementele lor negative, şi au devenit material pentru 
aceste stiluri. Stilurile satirice-ironice merg mînă în mînă cu atitudinea politică, 
socială, față de categoriile sociale încriminate, compromise social, dar şi prin 
limbajul lor. Astfel Alecsandri, împreună cu alți scriitori din epoca sa, a iro- 
nizat stilul de vorbire al generaţiei mai vechi, adică al boierilor vechiului regim, 
şi stilul administrativ sau de cancelarie, al aceleiaşi epoci, precum şi stilurile 
neologistice exagerate ale franțuziţilor, italienizanţilor şi latiniştilor, ca să nu 
mai pomenim de jargonul grecilor ce nu cunoşteau bine limba romînă. În 
acest scop, Alecsandri a utilizat şi procedeele morfologice caracteristice 
categoriilor ironizate. Astfel, în «Iorgu de la Sadagura », 1844, p. 24, Gahiţa 
se exprima astfel: Să nu-mi refuzariseşti braţul. Sînt prin urmare supuse satirei 
autorului tocmai verbele în -arisesc, pe care le socotea nepotrivite şi le iro- 
niza și Heliade Rădulescu în prefața « Gramaticii » sale. Ironizarea prin metode 
morfologice apare şi la Caragiale: Vocea patriotului naţionale sau O soțietate 
fără prințipuri. 

1 Conjuncţia ci cu funcție poetică apare întîia oară în poezia lirică a lui Heliade 
Rădulescu. 

Dar şi unele elemente populare pot fi supuse ironizării scriitorului, o 
dată cu anumite categorii sociale. Printre elementele morfologice de origine 
populară, folosite în stilul satiric, sînt formele verbale în tără de la pluralul 
perfectului compus, caracteristice graiului popular muntean din unele părți 
(vw. Graur, B. L. III, p. 180—182). Ibrăileanu releva, în cursul său de 
« Istoria literaturii romîne moderne », că formele de perfect în lără apar deja 
la C. Bolliac. El însă nu ne spunea dacă scriitorul muntean le întrebuința 
satiric-ironic. Cu această funcţie ele apar chiar la Alecsandri, 4 Chiriţa în Iaşi », 
care pune pe Pungescu să vorbească astfel: Apor dar... ne-am sfințitără noi 
doi? (Teatru, Bucureşti, 1875, H, p. 401); Vina mea-i dacă s-a găsitără alt 
cartofor mai țeapăn decit mine şi m-a zăritără cînd am tras păriga de desubiul 
cărților? (Ibidem); am înfundatără pă dracu (ibid. p. 402) etc. Interesant e 
faptul că Alecsandri extinde forma ără şi la persoana a III-a singular, ceea ce 
pare a nu se întilni în graiul popular muntean. Formele verbale în discuție 
se pretează la satiră din cauza caracterului |lor hibrid, de perfect compus şi de 
perfect simplu în acelaşi timp. 

Crearea stilurilor limbii literare romine pe planul morfologic cere însă 
mai mult spaţiu, pentru a fi tratată cum se cuvine. Aici am voit numai să 
dăm câteva exemple de felul cum trebuie duse cercetările în această direcție. 


SVANTATAYV 


PROBLEME DE LIMBĂ 
ÎN REVISTA „ROMÎNIA LITERARĂ“ DIN 1855 


DE 


DESPINA URSU 


Într-o epocă în care limba «umbla şovăind între multe sisteme » datorită 
etimologismului ardelean, italienismului lui Eliade şi fonetismului exagerat 
al lui Aron Pumnul, curente lingvistice nesănătoase, care s-au manifestat în 
cultura romînească în veacul al XIX-lea, colaboratorii revistei « Romînia literară » 
au ca preocupare principală problema limbii literare romîneşti. 

Reprezentanţi ai forțelor progresiste din Moldova, majoritatea scriitorilor 
grupaţi în jurul acestei reviste îşi pun scrierile în slujba idealurilor de luptă 
ale maselor populare. Deşi nu au o pregătire lingvistică specială, ci sînt literați, 
ca: V. Alecsandri, C. Negruzzi, Al. Russo, sau specialişti în alte ramuri ale 
ştiinţei: istorie, drept, agronomie, cum sînt: D. Ralet, Alex. Calimah, I. Ionescu 
de la Brad, ei sînt interesaţi în aceeaşi măsură de problemele lingvistice, ca şi de 
cele economice, politice, sociale şi literare, care frămîntau societatea rominească 
în vremea lor. Situaţia grea în care se găsea limba romînă în acea vreme, sub 
influența manifestărilor lingvistice nesănătoase, a făcut din cercul « Romîniei 
literare » o unitate puternică, a cărei luptă apare ca o reacțiune contra exagerărilor 
latiniste. În felul acesta revista continuă şi în domeniul lingvistic, ca şi în cel 

politic şi literar, tradiția progresistă a « Daciei literare » şi a « Propăşirii ». 

Punînd problema limbii literare romîneşti revista îşi propune să o dezvolte: 
«cu un chip măsurat şi înțălept ». 

Încă din 1852, în Prospectul care anunţa apariţia primului număr din 
« Rominia literară »', V. Alecsandri arată că limba romînă « începuse a se curăţi 


1 Apariţia acestui număr al revistei a fost împiedecată de cenzură iar t Rominia literară » 
suprimată, Ea reapare de abia în 1855, tot cu nr.1. 

şi a se forma cu un chip înţălept şi treptat » prin activitatea fructuoasă a cola- 
boratorilor « Daciei literare » şi ai « Propășirii ». 

Ca să umple golul creat prin încetarea apariţiei « Propăşirii », el scoate revista. 
« Romiînia literară », preluînd lupta acesteia atît pe tărîm literar cît şi ştiinţific. 

În centrul preocupărilor colaboratorilor « Romîniei literare » stă crearea 
unei literaturi originale şi a unei limbi literare care să corespundă dezvoltării 
culturale a "Țărilor Romîneşti şi să servească lupta pentru unirea Principatelor. 

Combaterea ideilor reacționare în lingvistică, lupta contra acelora care 
voiau să strice limba, este continuată în paginile revistei « Rominia literară » 
de Al. Russo, V. Alecsandri, C. Negruzzi, D. Ralet, Al. Calimah, C. Conachi, 
şi I. Ionescu de la Brad. 

Cu toate că nu-și publică în « Romiînia literară » scrierile prin care a 
contribuit la ridiculizarea şi dispariţia jargonului latinizant, italienizant sau 
franțuzit, V. Alecsandri, redactorul principal şi autorul programului revistei, 
are o deosebită importanţă în activitatea acestui cerc. 

Al. Russo publică în «Romînia literară» cea mai mare parte a «Cugetărilor» :, 
în care, cu mult bun simţ şi cu destulă pricepere pentru ceea ce trebuie să fie 
limba literară a unui popor, apără limba literară romînească de influența nefastă 
a latinismului. Şi învățații sovietici au arătat că: « În ceea ce priveşte apărarea 
limbii moldoveneşti, cultura moldovenească progresistă a nobililor a găsit în 
Al. Russo pe reprezentantul său activ. Prin tonul său hotărît, el i-a depăşit pe 
contemporanii lul care locuiau pe ambele maluri ale Prutului şi se luptau pentru 
dezvoltarea limbii moldoveneşti ». 2 

C. Negruzzi, cunoscut prin activitatea de la revistele lui Asachi şi Kogăl- 
niceanu, dovedeşte interes pentru problemele de limbă din articolul «Slavonisme». 

Dimitrie Ralet şi Al. Calimah, intelectuali progresişti, ridică interesante 
probleme referitoare la limba romînească, primul în articolul « Limba noastră », 
iar cel de-al doilea în « Limba romînească ». 

Ion Ionescu de la Brad, agronom, luptător pentru drepturile ţăranilor, 
discută, în critica făcută « Manualului de geografie pentru clasa a [II-a a şcoalelor 
primare», şi unele probleme de limbă, scandalizat de faptul că exagerările latiniste 
pătrunseseră şi în limba manualelor școlare. ` 

În paginile « Romîniei literare» este publicată şi scrisoarea din 1837 a 
poetului C. Conachi, adresată Mitropolitului Veniamin. Deşi C. Conachi prin 
activitatea sa literară aparținuse cercului Asachi, acest text se publică pentru 
unele idei juste pe care le conține şi care corespund orientării generale a revistei. 
În acest fel redacţia revistei înțelege să preia moştenirea culturală a cercuritor 
ştiinţifice şi literare anterioare. 

Notele publicate la capitolul « Miscele », ca: « Autodafe a lui $ scurt» 
« Iarăşi răposatul $ scurt », « Ablativul -ciune », « O bazaconie limbistică », « Un 


i Cealaltă parte a acestor Cugetări a fost publicată mai tîrziu de Al. Odobescu în « Revista 
romînă ». i 
2 Istoria Moldovei, Chişinău, 1951, vol. I, p. 436. 

model de stil epistolar în limba nouă » şi «8 scurt sau liude printre călăraşi » 
reprezintă punctul de vedere al redacției şi sînt polemici cu latiniştii ardeleni. 
Obiectivul principal al luptei colaboratorilor « Romîniei literare » pe tărîm 
lingvistic este combaterea curentelor nesănătoase, în special a latinismului, 
care influenţau nefavorabil dezvoltarea limbii literare romîneşti în secolul 
al XIX-lea. Latiniştii, denaturînd spusele reprezentanţilor Şcolii ardelene. 
voiau să rupă limba literară de graiul viu al poporului, creînd o limbă care să 
semene tot mai mult cu latina şi pe care Al. Russo o numește, în mod just, 
jargon. I. V. Stalin, în lucrarea sa « Marxismul şi problemele lingvisticii », 
referindu-se la jargoane, arată că «e suficient ca limba să treacă pe poziţia 
favorizării şi sprijinirii unui grup social oarecare, în dauna celorlalte grupuri 
sociale ale societății, pentru ca ea să-şi piardă calitatea, pentru ca să înceteze 
de a mai fi un mijloc de comunicare între oameni în cadrul societăţii, pentru 
ca să se transforme în jargonul unui grup social, să se degradeze şi să se 
condamne la dispariţie »:. Astfel s-a întîmplat şi cu jargonul latinizant, care, 
fiind străin de limba vorbită de popor, a trebuit să dispară. 
Pedanţii — cuvînt cu care Al. Russo îi denumeşte pe cei care voiau să lati- 
nizeze limba romînă — scriau şi vorbeau într-o limbă neînţeleasă de mulţime. 
Normele lingvistice fixate de latinişti nu se potriveau specificului limbii 
noastre, încât ar fi trebuit să se facă un lexicon cu ajutorul căruia cititorul neinițiat 
să înţeleagă ce scriau latiniştii şi italieniştii din acea epocă în Ardeal şi Muntenia. 
Al. Russo, om cult, înzestrat cu un puternic simț al realităţii şi însufleţit 
de o mare dragoste pentru limba şi pentru creaţiile populare, demască în 
« Cugetările » sale exagerările pedantismului lingvistic, care provocase atîta 
confuzie şi ridicol în limbă. El arată că pedantismul «este voinţa de a statornici 
prin logică gramaticală, cursă din regulele gramaticii latine, tilcuirea cuvintelor 
vechi şi noi; pedantismul este de a lega limba noastră de modul declinaţiilor 
unei limbi străine de noi prin țesătura şi regulele ei; sunetul şi forma, pînă şi 
noima, adică sufletul cuvintelor, este dreptul scriitorilor şi a neamului, marele 
plămăditor de limbi şi de cuvinte, iar nu a gramaticilor, ce sînt numai arhivişti. 
Prin pedantism şi pedantism anti-româîn înţelegem iarăşi cercarea de a despărți 
neamul în două limbi, cînd dimpotrivă încercările ar trebui ţintite la înrudirea 
limbii obşteşti 2. După părerea lui Al. Russo limba literară este limba populară 
«lucrată», înmulțită, îmblînzită, întinsă şi întrebuințată de scriitori ». Latiniştii, 
neţinînd seama de legile de dezvoltare a limbii romîneşti, voiau să rupă limba 
de graiul viu al poporului. În legătură cu aceasta Al. Russo dă ca exemplu 
discursurile politice de pe cîmpul Blajului, de la 1848, spunînd, ca martor ocular, 
că dintre toţi oratorii care s-au perindat la tribună şi care reprezentau €inte- 
ligenţa ardeleană » doar doi au fost înțeleşi: Avram Iancu şi Buteanu, pentru 


1 I. V. Stalin, Marxismul şi problemele lingvisticii, Ed. pentru literatură politică, Bucu- 
reşti, 1953, p. 8. 
2 Al. Russo, Cugetări, în « Romînia literară », 1855, nr. 17, p. 202. 


că au vorbit într-o limbă nelatinizantă. « Deşi sistemele radicale au luat naştere 
în Ardeal, totuşi are şi Ardealul feciori zdraveni, ce-şi pot da mîna cu noi împo- 
triva pedantismului »!. 

Subliniind importanţa pe care o are limba ca mijloc de comunicare între 
oameni şi arătînd, totodată, legătura care există între limbă şi gîndire, 
Al. Russo spune că «cea mai înțeleaptă limbă este limba care ajută pe om a-şi 
tălmăci gîndul într-un chip ca toţi ascultătorii să-l poată înțelege »?. 

În această problemă, a luptei contra latinismului, ia atitudine şi D. Ralet, 
în articolul « Limba noastră %. El propune o ridicare obştească contra « neola- 
ținismului »; recomandă, de asemenea, o adunare a tuturor cuvintelor vechi 
romîneşti şi întocmirea unui 4 vocabulariu », pentru ca să nu se piardă din limbă 
cuvintele condamnate de latinişti. În legătură cu aceasta, Al. Russo în «Cugetări », 
discută sumar problema originii poporului şi a limbii romîne, ajungînd la unele 
concluzii a căror justeţe a fost dovedită de cercetările filologilor de mai tîrziu. 
Al. Russo nu neagă că limba romînă este de origine latină, trăgîndu-se din « lati- 
neasca cea obştească », adică din latina populară, dar el studiază acest fapt din 
punct de vedere istoric şi afirmă că limba romînă este deosebită de cea latină 
deoarece cuvintele se formează după/alte reguli, «care-şi au logica în istoria 
noastră». Al. Calimah spune că limba romînă are la bază un dialect pelasgo- 
tracic; după cucerirea Daciei şi colonizarea romană, romanii au adus aici limba 
şi scrierea lor. Mai tîrziu, prin numeroase migrații care au avut loc pe teritoriul 
locuit de romîni, au pătruns în limba romînă numeroase cuvinte străine, mai 
ales slave. După secolul al XV-lea, crede el, s-a introdus şi alfabetul slavon în 
limba romînă. Spre sfîrşitul articolului, dînd ca exemplu pe latinişti, Alecu 
Russo arată cum scriitorii, în dorinţa lor de a desăvirşi limba, au ajuns la exagerări. 

În nr. 9 al revistei «Romiînia literară » la capitolul a Miscele », sub titlul « Un 
modei de stil epistolar în limba nouă», este publicată o scrisoare, găsită — se 
spune—în ulița Academiei, — în care sînt vizaţi bărnuţiştii, — concepută în 
termeni ca: înfelicitate, cogritate, a veta, confuziune, fartaziune, concesiune, 
somnuală, invergiune, serviciune şi alţii. Scopul publicării acestei scrisori este 
«de a da cetitorilor o idee de halul în care au agiuns romîneasca în capetele 
sistematice a unor pedanți din ţerile noastre W%. 

Colaboratorii « Romîniei literare » condamnă şi fonetismul exagerat al lui 
A. Pumnul. Pornind de la constatarea că terminația latină -tione a evoluat în 
limba romînă spre -czune, ca în plecăciune, închinăciune, rugăciune, Aron 
Pumnul şi adepţii şcoalei lui filologice cereau ca neologismelor proaspăt intro- 
duse în limba romînă, cu aceeaşi terminaţie, să li se aplice mecanic, prin falsă 
analogie, aceeaşi regulă şi să spunem: năciune, occupăciune, pretextînd că forma 


1 Al. Russo, Cugetări, în e Romînia literară», 1855, nr. 17, p. 202. 
2 Ibidem, p. 103. | 

3 « Romînia literară », 1855, nr. 14, p. 165. 

4 Ibidem, p. 116. 

-ie este «neplăcută pentru urechea romînului» şi că «ocupație nu sună 
mai frumos ca occupăciune ». Acelaşi lucru s-a întîmplat şi cu sufixul latinesc 
-mentum, care a evoluat în limba romînă spre -mfnt, a cărui întrebuințare 
voiau să o extindă şi asupra cuvintelor noi, spunînd: regulămint, frîngămint, 
evenemint etc. Dacă aceste legi fonetice au acţionat în epoca de formare a limbii 
române, ele nu mai pot, însă, acţiona asupra neologismelor pătrunse în limba 
romînă în secolul al XIX-lea. « Latiniştii privesc lumea nouă prin oceanul 
lumii vechi » spune Al. Russo; ei voiau să croiască lumea nouă pe tiparele 
“lumii vechi, nu înțelegeau că «lumea merge înainte şi nu se poate întoarce». 

Contra acelora care preconizau generalizarea sufixelor -iune, -ciune, -tiune, 
-mânt, în limba romînă, se ridică Al. Russo şi D. Ralet, « Unul preface toată 
limba în -iune, altul în -fie, altul în -iu, altul în -fnt.., de nu ştii cum să 
te-ntorci între aceste patru puncte cardinale a gramaticilor ».! 

Susţinînd ideea purității latine a limbii romîneşti, latiniştii voiau să scoată 
din limbă toate cuvintele de altă origine decit latină, în special cuvintele de 
oripine slavă, şi să le înlocuiască prin termeni latineşti. Al. Russo spune, însă, 
că slavonismele din limba romînă sînt rezultatul unui proces istoric; ele dau 
limbii romîneşti nota specifică între celelalte limbi romanice; slavonismele 
reprezintă peatru limba romînă ceea ce reprezintă germanismele pentru limba 
franceză, arabismele pentru limba spaniolă. Acesta este un adevăr recunoscut 
şi de filologii de mai tîrziu. 

Dimitrie Ralet îi condamnă pe acei « bărbaţi » care din cauza latinismului 
« corumpă limba, crezînd că o curăță». El recunoaşte că limba romînă este 
de origine latină, dar cere «să nu latinis:m numaidecît forma limbei, pentru 
că atunci înseamnă să ne omorîm poesia, istoria, tradiţiile ...».2 El arată, de 
asemenea, că poporul romîn a împrumutat o serie de cuvinte slave, ca: duh, 
cinste, slavă, slujbă etc., pe care nu le putem scoate din lifan, cu toată dorința 
unor « gramatici » De aceeaşi părere este şi C. Negruzzi în Tarticolul « Slavo- 
nisme », iar C. Conachi cere să nu se schimbe cuvintele greceşti şi slavoneşti 
deprinse de lume. 

În critica făcută « Manualului de geografie pentru clasa a III-a a şcoalelor 
primare», lucrat de inspectorul general al şcoalelor, latinistul August Tre- 
boniu Laurian, Ion Ionescu de la Brad arată necesitatea înființării unei Academii, 
unde să se discute, printre altele, diferite probleme de limbă şi care «să se 
rostească asupra îndoielilor de toate zilele », mai ales acum cînd unii latinişti 
cereau scoaterea cuvintelor înrădăcinate în limbă şi înlocuirea lor cu cuvinte 
latine. Ion Ionescu de la Brad arată că această exagerare a pătruns şi în manualele 
de şcoală, dînd ca exemplu manualul de geografie mai sus citat, unde numirile 
locurilor noastre au fost din nou botezate, fapt care dă loc la neînțelegeri și 


1 « Romiînia literară », 1855, nr. 14, p. 101. 
2 D. Ralet, Limba noastră, în « Romînia literară », 1855, p. 178. 

«aduce nedumerire la înţelesul scrisorilor vechi ». Astfel, în acest manual se 
spune că Iaşul e udat de rîul Bahului, nu de al Bahluiului; în loc de ținutul 
Vasluiului avem ţinutul Vasului, pentru Bistrița avem numirile Bisirefa sau 
Rapida; Marmurosul pentru Maramureş; Sucida pentru Suceaza: ş. a. lon 
Ionescu de la Brad arată că aceste cuvinte nu supără urechea celor care frămîntă 
limba, creînd cuvinte de cîte şaptesprezece silabe, dar este sigur că de ele vor 
rîde cei neînvăţaţi. El cere acestor «dascăli de isnoviri limbistice » să înveţe 
limba poporului, căci numai atunci nu vor mai greşi. 

Nu numai că nu trebuie scoase din limbă cuvintele înrădăcinate, de altă 
origine decât latină, lucru care ar da loc la neînțelegeri şi ar duce la sărăcirea 
limbii, ci, dimpotrivă, limba trebuie îmbogăţită prin împrumuturi din oricare 
limbă şi prin crearea de cuvinte conform legilor de dezvoltare a limbii romîne. 

În privința neologismelor, colaboratorii « Romîniei literare» au păreri 
juste, susținînd că ele contribuie la dezvoltarea limbii literare, dar trebuie folo- 
site numai în măsura în care sînt necesare. Al. Russo arată că « nevoile nouă 
au trebuinţă de cuvinte nouă, dar nevoia trebuie să le dea la iveală, să le creeze 
şi să le împămîntenească. Să fim siguri că unde ne-ar trebui un cuvînt, nevoia 
îl va iscodi, nu după sistema cutăruia sau cutăruia, dar după logica limbei, 
pe care nu o fac nici învățații, nici lecsicoanele » +. 

Al. Russo face aceste observaţii într-un moment în care limba noastră 
literară se îmbogăţeşte cu un mare număr de neologisme, cerute de dezvoltarea 
culturală multilaterală a poporului nostru. Popularizînd « descoperirile folosi- 
toare » ale veacului al XIX-lea, colaboratorii revistei « Romînia literară » caută să 
umple golurile existente în vocabularul limbii noastre, goluri care se explică prin 
lipsa, pînă în acel moment,'a noţiunilor corespunzătoare în cultura romînească. 
Problemele de fizică, economie politică, comerț, industrie, drept şi aitele, 
noi publicului romînesc, impuneau cu necesitate, pentru a putea fi lămurite, 
crearea unei terminologii ştiinţifice corespunzătoare. Preccuparea aceasta, 
existentă încă din ultimele decenii ale secolului = XVIII-lea la Ienăchiţă 
Văcărescu, continuată de cercurile revistelor lui Eliade, Asachi şi Kogăl- 
niceanu, este prezentă şi la cercul « Romîniei literare». 

Îmbogăţirea limbii noastre literare cu terminologia necesară comunicării 
noilor noţiuni se face fie prin introducerea în limbă a neologismelor, unele 
cu fonetismul străin păstrat, altele romînizate din punct de vedere fonetic, fie 
prin traducerea cuvîntului străin în limba romînă, mai puţin prin cuvinte 
noi, create cu ajutorul compunerii sau contragerii, care să înlocuiască neolo- 
gismele. Astfel, în articolele cu caracter ştiinţific publicate în revista « Romînia 
literară» întîlnim termeni ca: aparel, alături de aparat, comutator, multiplicator, 
telegraf, pol pozitiv, pol negativ, tarif, aerian, alături de aeric, cocon 4 gogoaşă 
de mătasă », filatariu «fabrică de depănat mătasa de pe coconi», concurinţă, 
atelii «ateliere », dividend etc., neologisme primite din limba franceză; profum 


1 Al. Russo, Cugetări, « Romînia literară », 1855, p. 101. 


«parfum », regi «sfere înalte», din limba italiană. În alte cazuri heologismul 
a fost tradus. Astfel avem: cuvîntologie (din fr. lexicologie), rfu electric (din fr- 
fluide électrique), împrejurul (din fr. circuit), cârnire, abatere (din fr. 
deviation), trupuri organice pentru corpuri organice sau trupuri ce se rotesc în 
spațiu pentru corpuri cereşti. Francezul moment a fost tradus prin clipeală 
iar momentan€ prin clipelnic. 

Deşi unii dintre aceşti termeni, mai ales din cei traduşi, nu s-au impus 
în limba literară, totuşi, strădaniile colaboratorilor «Romîniei literare» de a 
face din limba noastră un mijloc de comunicare corespunzător noilor nevoi 
culturale ale epocii constituie o contribuţie valoroasă la dezvoltarea limbii 
noastre literare. 

Și în domeniul literaturii, colaboratorii « Romîniei literare» au văzut 
clar problema neologismelor. Al. Russo recunoaşte necesitatea întrebuințării 
lor, dar este contra abuzurilor. În scrierile sale foloseşte el însuși neologisme, 
dar numai în măsura în care sînt necesare. Întrebuințează de asemenea şi 
provincialisme, deşi recomandă altora să evite cuvintele care ar face de 
neînțeles scrisul lor în altă regiune decît aceea cărora le aparţin ca grai. 

Cu privire la forma pe care o iau neologismele în limba romînă, se văd 
oscilaţii la scriitorii epocii. Şi, cînd s-au hotărît pentru o formă, uneori au 
greşit, căci dezvoltarea limbii a impus altă formă mai tîrz u. Atunci pătrundeau 
la noi cuvinte franceze ca: influență, corcurență ş. a., cărora unii le-au dat 
forma înfluință, concurință ş. a., datorită analogiei cu un cuvînt ca suferință. 
Acest curent de romînizare a neologismelor era puternic în acea vreme. 

Alex. Calimah, vorbind despre împrumuturi, în articolul « Limba romiî- 
nească», spune că avem nevoie de ele, căci altfel limba sărăceşte, dar să fie absolut 
necesare, nu pură fantezie, împrumuturi care pot numai «să încurce şi să 
tulbure o limbă, iar nu s-o desăvîrşească ... ». Pentru aceasta el recomandă să 
apelăm, mas întâi la «limba romînă ». Despre înlocuirea unor termeni înrădăcinaţi 
în popor el spune că este o exagerare, care face ca limba să ajungă de neînțeles. 

Costachi Conachi, în «Scrisoarea adresată Mitropolitului Veniamin», cere 
ca pentru «sporirea » şi pentru « întocmirea » cuvintelor neapărat trebuincioase 
în limba moldovenească să facem împrumuturi, dar «să le întocmim pe teapa 
graiului nostru ». Cere de asemenea să se creeze cuvinte în care sunetul să se 
potrivească cu sensul, ca: dîjfeşte, dudueşte, iar cuvintele create să fie scurte, 
căci sînt mai lesne de înțeles şi de mînuit. 

Exprimarea clară şi corectă este o preocupare a tuturor scriitorilor grupaţi 
în jurul revistei « Romiînia literară». În articolul «O bazaconie limbistică » 
se combate crearea de cuvinte lungi, greu de pronunțat şi fără nici un înţeles. 
Ca exemplu este luat cuvîntul jnonorificabilitudinaționahtate. Pentru uşurarea 
scrierii se recomandă înlăturarea unor litere de prisos, ca $, propunindu-se 
să se facă deosebire între valoarea lui «8 greu » şi «8 ugor ». Directorul tipografiei 
francezo-romîne A. M. Bermann, adresează chiar o scrisoare redactorului 

« Romîniei literare », prin care-i mulţumeşte pentru hotărîrea de a combate 
«năvălirea ucului scurt » în limba romînă, literă « netrebnică, care îngreuiază 
mult şi munca tipografilor ». Atitudinea redacţiei « Romîniei literare » față de 
prezenţa în scriere a lui 8 este exprimată şi în nr. 2 al revistei, la capitolul 
«Miscele», unde, sub forma unei scrisori, adresată redacției, 8 vine cu rugămintea 
de a nu fi folosit în paginile «Romîniei literare», pentru că el îşi dă seama de 
greutățile pe care le prezintă tipografilor şi de neajunsurile pe care le face 
limbii, dîndu-i «un caracter sinistru şi o eufonie înăduşită». 8 îi critică pe aceşti 
literați, care, îndrăgindu-l, l-au agăţat la sfîrşitul celor mai multe cuvinte 
îngreunînd astfel « limpezirea şi înfrumusețarea limbii ». 

Tot ca o reacţie împotriva latinismului, găsim la Al. Russo ideea 
evoluţiei lente a limbilor. Astfel el afirmă că limbile se schimbă o dată cu 
mersul înainte al societăţii, evoluînd lent, nu prin explozii: «... limbele se 
prefac dar se prefac ele singure cu întrebuințarea zilnică, cu sporul ideilor şi 
nevoile civilizaţiei; însă  prefăcătura adusă de ani şi de: trebuință, 
măsurată pe noima aplecărilor şi a năravurilor neamurilor e nesimțită la 
auz şi la vedere. Tulburarea în limbi cum a fost revoluţia noastră (latinismul ! 
D. U.) pică în baltă, dar nu pică pînă cînd nu aduce confuzie de idei, 
desfrînare în condei, cacofonie şi stavilă în inspirație. Cînd revoluţii de 
aceste năpăstuiesc neamurile, sau neamurile pier, sau oamenii de judecată 
vin dincotrova şi se opun potopului stricător 51. Colaboratori} «Romîniei 
literare », prin criticile serioase pe care le-au adus latinismului, au contribuit 
în mare măsură la stăvilirea « potopului stricător », fără însă a da latinismului 
lovitura definitivă. Lupta contra curentelor nesănătoase din lingvistica romi- 
nească va fi continuată cu mult succes în deceniile următoare. Însuşi Al. Russo 
reia această problemă un an mai tîrziu, în articolul « Contra latinizanţilor 
ardeleni », publicat în « Steaua Dunării », 1856. Acest articol face parte din 
polemica dusă de Al. Russo cu ardeleanul Gh. Bariț, care, prin « Gazeta Transil- 
vaniei », luase apărarea lui A. T. Laurian. Arătînd şi aici că jargonul latinizant. 
a venit din Ardeal şi că « Ardealul s-a făcut o carte latinească moartă», acei 
cu care polemiza au încercat să se retragă din această luptă, spunînd că n-au 
rost certurile între români, cînd ar putea ca împreună să-i atace pe evrei, de 
exemplu. Combătînd naționalismul şovin, Al. Russo a răspuns cu mult bun 
simţ: « Pentru fii lui Israil mărturisim că este o faptă înțeleaptă a nu se apăsa; 
sîntem de aceia care chiemăm pentru dînşii îngrijirea, dreptatea şi dreptăţile 
toate. Ori subt ce chip şi pretext se arată apăsarea în lume, tot strîmbătate 
se chiamă; acei cari ridică la sarcinile țării trebuie să aibă locul lor la 


bunuri şi la folosuri — precum romînii se despart în romîni ortodocşi 
şi romîni catolici vor fi şi romîni israeliți; şi patria va cîştiga fii mai mulţi »?. 


1 Al. Russo, Cugetări, în « Romiînia literară », 1855, p. 348. 


2 Al. Russo, Contra latinizanţilor ardeleni, Opere alese, Biblioteca pentru toți, Bucu- 
reşti, 1950, pag. 97. 

Încă din « Cugetări », Al. Russo arătase consecinţele rele ale naţionalismului 
şovin. «De mult ce ne vom lăuda, de mult ce vom huli celelalte neamuri 
romînii vor socoti că sînt buni şi mari din născare şi se vor cufunda iarăși în 
somnul lor adînc» 1. 

Chiar în paginile « Romîniei literare » începuse Al. Russo polemicile cu 
latiniştii şi italieniştii. Vorbind despre «şcoalele limbistice... ce au cuibul 
lor în Bucureşti», care au luat de organ ziarul «Patria», spune că sînt 
«scoale de fantezie ce umblă după teorii artistice, croind o limbă dramatică, 
de nu romînă, pe urmele şcoalei ultraromantice franceze de la 1830, şcoală cu 
părul lung, cu antitesa în cap şi în picioare, cu manta pe umăr, cu chitara 
aninată de gât şi cu spada în mînă, şcoli de geniu necunoscut în ingrata Rominie, 
şcoli ce au nevoie de a ţine seamă de istorie şi chiamă tradiţia o coterie. 
Adevărat că scrierile ce ies din aceste şcoli sînt netrebnice pentru mulțime; 
adevărat că propăşirea ideilor se întinde la numărul fericiţilor ce le pot 
înțelege, adevărat că aceste şcoli au de scop a învăţa şi a convinge pe cei învăţaţi 
şi convinşi numai »?. 

Al. Russo a dus o polemică susținută şi cu foile Blajului. 

Greşelii propovăduite de latinişti că limbile se reformează, Al. Russo îi 
opune ideea că «...dimpotrivă limbile se formează zi de zi», sau că «limbile 
se fac prin vreme, prin scrieri bune, după rîndul şi spiritul naționaiităţilor:ă, 

Aflîndu-ne în anul 1855, în preajma unirii Principatelor, găsim discutată 
în paginile « Romîniei literare » problema unei limbi comune pentru toți 
romînii, care, înfăptuind unificarea culturală, să sprijine unirea politică. 
Conachi propusese încă de la 1837, anul scrisorii către Mitropolitul Veniamin, 
să se întocmească o singură limbă «pe o măsură şi pe o înţelegere » între cele 
două Principate. Scriitorii grupaţi în jurul revistelor lui M. Kogălniceanu, 
luptînd pentru ca «romînii să aibă o limbă şi o literatură comună pentru toți», 
au contribuit în mare măsură la formarea unei limbi literare unice. Preluînd 
această moştenire, în programul « Romîniei literare » « D(omnul) Alecsandri 
face chemare tuturor literatorilor romîni ca să vie în agiutor foiei sale prin 
scrierile lor: această foaie fiind cîmpul de întîlnire frăţească a tuturor talentelor 
din ţările noastre ». Iar D. Ralet recomandă romiînilor să se ferească de con- 
fuziile produse de limbă, «care ne amenință, tocmai cînd ar trebui să gîndim 
la ceva mai mare, tocmai cînd dorim a forma o nație puternică numai prin 
unire »5, 

Militînd pentru o literatură cu caracter popular şi fiind preocupat de 
răspîndirea culturii în mase, Al. Russo îi sfătuieşte pe scriitori să folosească 


1 Al. Russo, Cugetări, în « Romiînia literară», 1855, p. 104. 
2 Ibidem, p. 251. 

3 Ibidem, p. 101. 

V. Alecsandri, Înştiinţare, în « Romînia literară», 1855. 

5 D. Ralet, Limba noastră, în « Romînia literară», p. 192. 

« Limba obştească », adică limba comună, căci numai atunci vor fi înţeleşi de toţi 
românii. Aceasta trebuie să fie şi limba presei, deoarece «unul din organele 
cele mai principale ale opiniei publice este presa în general şi presa periodică sau 
jurnalismul în special »1. Al. Russo se întreabă că « Dacă şefii nu vorbesc limba 
soldaţilor, dacă învățații şi autorii nu scriu pentru popor apoi de ce mai pierd vre- 
mea în vorbe şi în scrieri neînţelese ? ». Mulţi dintre scriitorii din acea epocă nu 
țineau seama de «gloata pentru care se făleau că lucrează» sau «socoteau 
acea gloată deprinsă cu latineasca, franţuzeasca, italieneasca » 3. Dîndu-şi seama 
de rolul social al literaturii, Al. Russo arată că sînt însă şi « cîteva scrieri care 
dovedesc o presimţire de misia literaturei, şi se deosebesc de operile pedan- 
tilor prin o mişcare slobodă, o aducere aminte de obiceiurile hmbei, şi prin 
urmare au o acţie morală pe cetitori, dar sînt rari...» 4 Şi D. Ralet ia 
atitudine în această problemă, recomandînd scriitorilor să renunțe fiecare 
«la cîte o pretenţie limbistică, cît un prejudeţ, ca să se curme tot res- 
boiul şi să nu se întîrzie de voie bună progresul » 5. Cît despre preocupările 
filologilor, Al. Russo spune: « După socotinţa mea, rolul adevăraţilor învățați 
ce se vor îndeletnici cu filologia va fi să se mărginească în definiţia rînduelilor 
limbei, statornicia sintaxei şi ortografiei; iar alcătuirea, întrebuinţarea, iscodirea 
sau depărtarea cuvintelor trebuie să rămiie proprietatea urechii, a bunei judecăți 
a scriitorilor. Codul limbii nu poate fi mai aspru de codul politicesc. Cuvîntul 
fie slav, fie turc, fie latin, ce se va romîni, are drept la împămîntenire şi 
numai obşteasca frămîntare şi nevoia poate să-i dea indigenatul, iar nu autori- 
tatea fabricanţilor de sisteme» ë. Al. Russo recomandă «gramaticilor » să 
pornească totdeauna, în cercetările lor, de la limba vie a poporului, nu de la 
teoretizări cum făceau latiniştii, care nu ţineau seama de legile de dezvoltare 
a limbii romîne. 

Pentru soluţionarea problemelor atît de controversate privitoare la dez- 
voltarea şi îmbogățirea limbii literare romiîneşti, colaboratorii «Romîniei 
literare », aşa cum făcuse Asachi şi membrii cercului lui Kogălniceanu, pre- 
conizează înființarea unei societăţi, care 4în adunările sale să socotească şi să 
hotărască despre îndreptarea limbei, atît pentru primirea cît şi schimonosirea 
cuvintelor »7 sau «să se rostească asupra îndoielilor de toate zilele » 8. Acest 
deziderat se va realiza mai tîrziu, prin înfiinţarea Societăţii literare române, 
care va deveni mai întîi Societatea academică şi apoi Academia Romiînă. 

M. Kogălniceanu, Jurnalismul romînesc în 1855, în « Romiînia literară», 1855, p. 52. 
Al. Russo, Cugetări, în « Romînia literară o, 1855, p. 104. 

Ibidem p. 481. 

Ibidem, ediţia P. V. Haneş, Bucureşti, p. 80. 

D: Ralet, Limba noastră, în « Romînia literară», 1855, p. 177. 

Privind felul cum au fost discutate unele probleme de limbă în revista 
« Rominia literară», putem șpune că observaţii ca acelea ale lui Al, Russo, 
V. Alecsandri, C. Negruzzi, şi chiar ale lui D. Ralet şi Al. Calimah, au o 
deosebită importanţă în dezvoltarea limbii literare romineşti. 

În lupta lor contra curentelor nesănătoase din cultura romînească, mai 
ales a latinismului, pentru crearea unei limbi literare unice, comună pentru 
toţi romînii, luptă dusă prin articole de teorie şi prin opere literzie HENIE 
ei atrag atenția asupra bogăției limbii şi literaturii populare, mergînd pe drumul 
deschis de « Dacia literară» şi « Propăşirea ». 

LINGVISTICĂ GENERALĂ 


DESPRE LEGĂTURA DINTRE LIMBĂ ŞI GÎNDIRE 


DE 


FINUŢA ASAN 


Articolul de faţă îşi propune să sintetizeze rezultatele la care au ajuns lin- 
gviştii, filozofii şi psihologii sovietici + în cercetarea raportului dintre limbă şi 
gîndire. 

Pentru ca problemele discutate să fie cît mai accesibile publicului nostru 
larg de cititori, vom căuta să exemplificăm, acolo unde va fi posibil, cu material 
din limba romînă. 

Problema legăturii dintre limbă şi gîndire este o problemă străveche, 
ea a atras atenţia multor gânditori din antichitate şi pînă astăzi. Răspunsurile 
care s-au dat întrebărilor: ce e gîndirea, ce e limba, cum au apărut ele, ce 
legătură există între una şi cealaltă, ilustrează în mod viu istoria luptei dintre 
materialism şi idealism. 


1 Ne referim în special la: 
G. F. Alexandrov, I. V. Stalin despre limbă ca fenomen social, Moscova, 1952. 
N. Antonov, Despre legătura indisolubilă dintre gîndire şi limbă în « Bolşevik », 1952, 


nr. 15. 

A. V. Vostrikov, Clasicii mazrxism-leninismului despre legătura dintre limbă şi gîndire 
în + Voprosi filozofii », 1952, nr. 3. 

N, A. Kondraşov şi A. G. Spirkin, Originea limbii şi a gîndirii, în + Problemele 
lingvisticii în lumina lucrărilor lui I. V. Stalin», Bucureşti, Ed. Acad. R.P.R. 1953. 

D. P. Gorski, Despre rolul limbii în cunoaştere, în t Voprost filozofii», 1953, nr. 2. 

D. P. Gorski, Cu privire la problemele formării şi dezvoltării noţiunilor, în « Voprosi 
filozofii», 1952, nr. 4. | 

D. P. Gorski şi N. G. Kosulev, Contribuţiuni la problema raportului dintre logică 
şi gramatică, în « Voprosi filozofii», 1953, nr. 6. 

I. M. Pratusevici, Despre analizatorul verbelor-motor şi rolul său în procesul cunoaş- 
terii, în + Voprosi filozofii», 1953, nr 6. 

A. G. Spirkin, Cu privire la problema legilor limbii, în + Voprost filozofii », 1953, nr. 5- 

Idealiştii înfăţişează gîndirea şi limba ca manifestări ale forţei divine, ale 
unui spirit nemuritor. Deşi pornesc pe căi diferite, toţi idealiştii ajung să rupă 
gîndirea de materie, de creier, să o transforme într-un factor care se situează 
deasupra lumii, care creează lumea. Idealiştii, fie că identifică limba cu gîn- 
direa, negînd orice deosebire între ele, fie că se străduiesc să demonstreze că 
între limbă şi gîndire nu există nici o legătură. Din prima categorie fac parte 
gînditori ca Humboldt şi Wundt, din a doua — filozofii şi lingviştii idealişti, 
contemporani, din Anglia şi S.U.A. Aceştia din urmă merg atît de departe cu 
despărţirea limbii de gîndire, încît ajung să afirme posibilitatea schimbului de 
idei fără mijlocirea limbii, prin intuiţie. La aceeaşi concluzie a ajuns şi N. I. 
Marr, nu mai puţin idealist decît lingviştii pomeniți. 

Dar nu numai filozofilor, ci şi unor politicieni burghezi le convine să consi- 
dere că între limbă şi gîndire, între cuvînt şi noţiune nu există nici o legătură. 
La cea de a VI-a sesiune a adunării generale a Organizaţiei Naţiunilor Unite 
(decembrie — ianuarie 1952), cînd s-a dezbătut problema definirii « agresiunii », 
unii diplomaţi ai S.U.A. au încercat să înlocuiască analiza noţiunii de 4 agre- 
siune» cu o simplă relatare a etimologiei cuvîntului. Ei reduceau definiţia 
agresiunii la « ofensivă, atac », aşa cum era în latineşte, ocolind cu grijă chesti- 
unea agresiunii puse la cale de imperialiştii Statelor Unite ale Americii. Dele- 
gaţia sovietică a demascat trucul diplomaților burghezi, arătînd că definirea 
agresiunii nu se poate face numai pe baza etimologiei, fără o cercetare a noţiunii 
actuale de «agresiune ». 

În opoziţie cu idealiştii, materialiştii consideră gîndirea ca o proprietate 
a materiei superior organizate, adică a creierului. Materialiştii afirmă că gîndirea 
prin originea şi dezvoltarea ei, este indisolubil legată de limbă. 

Rezolvarea științifică a problemei naturii limbii şi gîndirii, a originii şi 
dezvoltării lor, o dă materialismul dialectic creat de Marx şi Engels şi dezvoltat 
de către Lenin şi Stalin. 

În lucrăsile lor, clasicii marxism-leninismului av arătat că gândirea şi 
limba sînt rezultatul activității de producție că, o dată cu apariţia omului şi a 
creierului uman, a apărut gîndirea ca proprietate a acestui creier, iar o dată cu 
gîndirea a apărut şi s-a dezvoltat limba. 
~~ În «Ideologia germană » Marx şi Engels au scris: « Limba este la fel de 
veche ca şi conştiinţa — limba este chiar adevărata conştiinţă practică, existentă 
şi pentru alți oameni, şi deci numai astfel existentă şi pentru mine, şi, ca şi 
conştiinţa, limba ia naştere abia din necesitatea, din nevoia de a comunica cu 
alţi oameni » (Marx şi Engels, Ideologia germană, în volumul K. Marx, F. 
Engels, Despre artă și literatură, Ed. pentru literatură politică, 1953, p. 37). 

Din acest citat desprindem cel puţin trei idei: limba a apărut o dată cu gîn- 
direa («este la fel de veche ca şi conştiinţa »); limba este un fenomen social 
(limba există pentru mine, întrucît există şi pentru alţii, dacă n-ar exista pentru 
alții, adică dacă n-ar fi vorbită într-o societate, ea n-ar exista nici pentru mine, 

pentru că eu, individ izolat, n-aş avea nevoie de limbă); limba apare din 
trebuinţă, din necesitatea imperioasă de a comunica cu ceilalți oameni; ` 

Fr. Engels a dezvoltat aceste idei în « Dialectica naturii » şi în special în- 
tr-unul din capitolele acestei lucrări, intitulat « Rolul muncii în procesul trans- 
formării maimuţei în om). 

Deosebirea specifică fundamentală dintre om şi lumea animală constă în 
faptul că, spre deosebire de animal, omul acționează asupra naturii, o trans- 
formă potrivit nevoilor sale, folosindu-se de uneltele de muncă, pe care şi le 
creează. În procesul producţiei uneltelor de producţie, pe baza muncii în comun 
pentru procurarea hranei, pentru construirea locuinţelor, în vederea apărării 
împotriva fiarelor, au apărut şi s-au dezvoltat gîndirea şi limba. « Dezvoltarea 
muncii — spunea Engels — contribuia în mod necesar la o strîngere a relaţiilor 
dintre membrii societății, făcînd să crească numărul cazurilor de ajutorare 
reciprocă, de activitate în comun şi lămurind fiecăruia în parte folosul activității 
în comun. Într-un cuvînt, oamenii în devenire au ajuns să aibă necesitatea de 
a-şi spune ceva unul altuia. Necesitatea a creat organul respectiv. Încet, dar 
sigur, gîtlejul nedezvoltat al maimuţei se transformă datorită modulaţiei, ajun- 
gînd la modulaţii din ce în ce mai complexe. Organele gurii au învăţat treptat 
să pronunţe un sunet articulat după celălalt » (Marx, Engels, Opere alese, 
vol. H, p. 72-73). 

Dar atît limba cît şi gîndirea n-au apărut în mod brusc. Condiţiile biologice 
pentru apariția gîndirii şi limbii au existat la strămoşul animal al omului. 
Cercetările au arătat că maimuţele inferioare cunosc 18 sunete diferite, iar cele 
superioare 32 de sunete. Aceste sunete însă nu alcătuiesc o limbă, ci un fenomen 
pur biologic, pentru că prin ele animalele nu comunică, nu-şi transmit idei. 

Între regnul animal şi om există o continuitate în ceea ce priveşte struc- 
tura anatomică şi funcţiile fiziologice ale organismului. Dar numai în procesul 
muncii premisele biologice ale gîndirii şi limbajului au putut să se transforme, 
să se dezvolte într-o adevărată gîndire şi în limbă. Legătura strînsă dintre dez- 
voltarea creierului şi munca socială este confirmată de unele date anatomice 
ale creierului. Centrii principali ai scoarţei cerebrale sînt dispuşi la om în emis- 
fera stîngă, adică acolo unde sînt dispuşi centrii mâinii drepte, organul principe? 
al muncii. Şi centrul principal al limbajului este dispus în apropierea centrului 
mâinii drepte, adică în emisfera stîngă. La cei care lucrează cu stînga, la 4 stîn- 
gaci », centrul principal al limbajului este dispus în emisfera dreaptă, adică 
el se mută după centrul mîinii cu activitate dominantă. Aceste fapte con- 
firmă justețea tezei marxiste despre legătura directă dintre limbaj şi munca 
omului, 

Dacă apariția muncii şi a limbajului nu a fost posibilă fără dezvoltarea 
creierului, nu e mai puțin adevărat că atît munca cît şi limba constituie pre- 
misele necesare perfecționării creierului uman. « La început munca, iar apoi 
împreună cu ea, şi vorbirea articulată, au fost cele două stimulente esen- 

tiale sub influența cărora creierul maimuţei s-a transformat, încetul cu 
încetul, într-un creier omenesc» (Marx, Engels, lucr. cit., p. 73—74). 

Din cele spuse pînă aci, credem că a reieşit clar ideea originii comune a 
limbii şi gîndirii în procesul muncii şi a legăturii indistructibile dintre ele. 
Fără un anumit grad de dezvoltare a creierului, fără gîndire deci, limba nu ar 
fi existat, iar fără limbă, nici gîndirea nu ar fi putut să apară. 

I. V. Stalin, în « Marxismul şi problemele lingvisticii », a dezvoltat învă- 
țătura marxistă despre unitatea dintre limbă şi gîndire, fundzmentînd în mod 
magistral teza materialistă potrivit căreia la oamenii normali, care au facultatea 
limbajului, gîndurile sînt îmbrăcate întotdeauna în învelișul material al limbii 
şi nu există fără limbă. 

Răspunzind la întrebarea tovarăşei Kraşeninnikova, I. V. Stalin scrie: 
« Se spune că gîndurile iau naştere în capul omului înainte de a fi exprimate în 
vorbire, că iau naştere fără materialul limbii, într-o formă, ca să zicem aşa, 
nudă. Dar aceasta este cu desăvirşire fals. Orice gînduri ar lua naştere în capul 
omului şi oricînd ar lua naştere, ele pot să se nască şi să existe numai pe baza 
materialului limbii, pe baza termenilor şi frezelor limbii. Ginduri nude 
libere de materialul limbii, libere de « materia naturală » a limbii nu există. 
Limba este «realitatea nemijlocită a gîndirii » (Marx). Realitatea gîndirii se 
manifestă în limbă. Numai ideal:ştii pot vorbi despre o gîndire nelegată de 
«materia naturală » a limbii, despre « gîndire fără limbă p (I. V. Stalin, Marxismul 
şi problemele lingvisticii, p. 41). Mai departe, I. V. Stalin precizează: « Este 
limpede că din moment ce surdo muţii nu au limbă, gîndurile lor nu pot lua 
naştere pe baza materialului limbii... Gîadurile surdo-muţilor iau naştere pe 
baza acelor imagini, percepții, reprezentări despre obiectele lumii exterioare 
şi relaţiile dintre aceste obiecte care li se formează în viaţa de toate zilele, dato- 
rită simțului văzului, pipăitului, gustului şi mirosului. în e fara acestor imagini, 
percepții, reprezentări, gîndirea este goală, lipsită de orice “tel de conţinut, 
adică nu există » (lucr. cit. p. 49). 

I. V. Stalin exprimă, după cum se vede, cu o deosebită claritate ideea de 
bază a învățăturii marxiste despre legătura indisolubilă dintre limbă şi gîndire. 
El subliniază că gîndurile oamenilor normali pot apărea şi exista numai pe baza 
materialului limbii. Prin urmare, limba nu este numai un mijloc de exprimare 
şi de fixare în cuvinte şi în propoziţii a gîndurilor — ea este şi condiţia apari- 
ţiei şi existenţei gîndirii. Ideile fără limbă nu numai că nu pot fi exprimate, dar 
ele nici nu pot apărea în capul omului. Vom reveni mai departe asupra acestei 
idei de o importanță deosebită. 

Dar legătura dintre limbă şi gîndire se vădeşte nu numai din originea lor 
comună în procesul muncii, ci şi din dezvoltarea lor paralelă cu dezvoltarea socie- 
tății. «Fiind nemijlocit legată de gîndire — spune I.V. Stalin — limba înregis- 
trează şi fixează în cuvinte şi în combinaţii de cuvinte, în propoziţii, rezultatele 
activităţii gîndirii, succesele omului în munca lui de cunoaştere » (lucr. cit. p.23). 

Prin urmare, paralel cu dezvoltarea gîndirii se dezvoltă şi limba, iar la baza 
dezvoltării gîndirii stă limba. 

Învățătura marxist-leninistă despre legătura indisolubilă dintre limbă 
şi gîndire şi-a găsit o desăvîrşită confirmare în rezultatele cercetărilor marelui 
savant rus I. P. Pavlov. 

Lucrările lui I. P. Pavlov şi în special teoria lui despre cel de-al doilea 
sistem de semnalizare, ca mod specific omenesc de reflectare a realității, 
constituie o profundă fundamentare ştiinţifică a teoriei marxist-leniniste « 
retlectării. 

Academicianul Pavlov a dăâscoperit legile activităţii scoarţei cerebrale, a 
arătat modul în care lumea obiectivă acţionează asupra sistemului nostru nervos. 

Obiectele şi fenomenele mediului înconjurător acţionează asupra organelor 
de simţ ale animalului şi ale omului, provocînd senzaţii, percepții şi reprezen- 
tări. Animalul şi omul reflectă deci sub formă de senzații, percepții şi reprezen- 
tări lumea exterioară care acţionează asupra lor. lată un exemplu. Sunetele, 
aspectui, mirosul unei fiare comunică, dzu de veste animaluiui mai slab apro- 
pierea pericolului şi animalul mai slab fuge, se ascunde, salvîndu-şi astfel 
viața. Sunetul, aspectul, mirosul fiarei sînt prin urmare cîteva semnale prin 
care animalul slab ia cunoştinţă de realitate, de fiara care se apropie. Deci sen- 
zaţiile pe care le primeşte animalul, împreună cu percepția şi reprezentarea, 
formează primul sistem de semnalizare, care provoacă o anumită reacție. 

În lumea animală, acesta este singurul fel de relaţii cu realitatea şi de relaţii 
reciproce între animale. 

La om, în afara primului sistem de semnalizare, a luat naştere, în procesul 
muncii sociale, un al doilea sistem de semnalizare, care permite gîndirea abstractă 
şi comunicarea reciprocă dintre oameni, schimbul de idei. Din al doilea sistem de 
semnalizare fac parte gîndirea şi limbajul. Animalul dobîndeşte date asupra 
mediului înconjurător prin acţiunea directă a mediului extern asupra organelor 
sale de simţ; cmul, în afară de aceste date, obţine și alte informaţii despre rea- 
litate, cu ajutorul celui de-al doilea sistem de semnalizare, cu ajutorul cuvîntului. 
Animalul primeşte semnale de la fiară prin văz, miros, auz etc. Omul nu are 
nevoie să vadă, sau să audă, să miroasă fiara pentru a lua cunoştinţă de ea —e 
suficient să perceapă cuvîntul « fiară » şi el a şi luat cunoştinţă de existenţa ani- 
malului. Cuvîntul «fiară» este un semnal al semnalelor miros, zgomot etc., 
care anunță fiara. 

I. P. Pavlov a subliniat în repetate rînduri însemrătatea excepţională 
a celui de-al doilea sistem de semnalizare. Fără abstractizare, fără generalizare, 
omul nu ar fi putut să pătrundă în esenţa lucrurilor, să dezvăluie legile lumii, 
nu ar fi putut să cunoască realitatea şi de aceea nu ar fi putut s-o transforme. 
Noţiunile s-au putut forma nvmai în cadrul existenţei celui de-al doilea sistem 
de semnalizare, pentru că noţiunile constituie tocmai rezultatul abstractizării 
datelor căpătate prin simţuri. Noţiunea este, după cum se ştie, acea formă a 

gîndirii în care se oglindesc însuşirile generale şi esenţiale ale obiectelor. Dar 
nici o abstractizare şi prin urmare nici o noțiune nu ar fi fost posibilă fără cuvînt, 
« Orice cuvînt generalizează », spune Lenin în « Caiete filozofice ». 

Oricine poate avea la un moment dat reprezentarea unui om pe care l-a 
văzut pe stradă şi pe care nu ştie cum îl cheamă, sau a unui animal pe care l-a 
văzut la grădina zoologică şi al cărui nume nu-l cunoaşte, sau a unui instrument 
expus într-o vitrină, de asemenea necunoscut. Oricine poate avea, prin urmare, 
reprezentările unor fiinţe şi obiecte concrete, fără a avea nevoie de cuvinte care 
să denumească aceste ființe sau obiecte. Reprezentările au luat naştere în min- 
tea omului pe baza unor date pe care i le-au furnizat simţurile, în cadrul pri- 
mului sistem de semnalizare. 

Noţiunile însă, de exemplu noțiunile de om, de animal, de instrument 
sau noţiunile de cauzalitate, eficacitate, dragoste, bunătate etc. nu pot apărea, 
nu pot exista în mintea omului, fără cuvinte. Noţiunea însezmnă tocmai 
abstractizare şi generalizare. Percepția, reprezentarea este individuală, concretă, 
cuvîntul este generalizare. Așadar, particularitatea specifică a celui de-al doilea 
sistem de semnalizare constă în aceea că el dă oamenilor posibilitatea de a-şi 
comunica unii altora ideile. În aceasta constă funcţia lui socială fundamentală. 
I.P. Pavlov subliniază că între primul şi cel de-al doilea sistem de semnalizare 
există o strînsă legătură. Interacțiunea dintre ele este baza fiziologică a uni- 
tăţii şi interacțiunii dintre contemplarea vie, nemijlocită, şi gîndirea abstractă 
— cele două trepte ale cunoaşterii, calitativ deosebite. 

Teza lui Pavlov, după care sistemul verbal de semnalizare reprezintă o 
abstractizare de la realitate şi după care limba dă posibilitatea comunicării, 
iar gîndirea se bazează pe sistemul verbal de semnalizare, confirmă ideea mar- 
xist-leninistă: « Limba este realitatea nemijlocită a gîndirii » (Marx). «Orice gîn- 
duri ar lua naştere în capul omului... ele pot să se nască şi să existe numai pe 
baza materialului 'limbii » (Stalin). 

Legătura limbii cu gîndirea se manifestă în mod deosebit în gramatică. 
Acest lucru a reieşit şi din compararea limbilor popoarelor care se găsesc pe 
o treaptă inferioară de dezvoltare socială cu limbile popoarelor care se află 
pe o treaptă mai înaltă de dezvoltare. Studiile privitoare la formele gramaticale 
ale acestor limbi au dus la stabilirea evoluţiei structurii gramaticale, în sensul 
îmbogăţirii ei cu categorii din ce în ce mai abstracte. În limba unor populaţii 
de papuaşi care trăiesc pe una din insulele Oceanului Pacific, există un mare 
număr de prefixe verbale care au funcţie de a indica cu exactitate cîte subiecte 
acționează într-un moment dat precum şi numărul de obiecte asupra cărora se 
exercită acţiunea verbului. Un prefix arată că e vorba de două subiecte şi de un 
obiect, alt prefix se foloseşte cînd sînt două obiecte şi un subiect, alt prefix pentru 
mai multe subiecte şi mai multe obiecte etc. Într-o altă limbă a unei populații 
înapoiate există desinențe verbale care exprimă exact cînd anume s-a săvirşit, 
se săvîrşeşte sau se va săvirşi acțiunea verbului. O desinență arată că acţiunea 

s-a săvirşit dimineața, altă desinență — toată ziua, alta — seara, alta — noap- 
tea etc. O dată cu dezvoltarea gîndirii, cu îmbogățirea cunoştinţelor omeneşti 
cu noţiuni din ce în ce mai abstracte, s-au schimbat şi mijloacele gramaticale, 
s-a simplificat, s-a redus considerabil şi numărul mijloacelor gramaticale. 
Unitatea limbii cu gîndirea se evidenţiază şi atunci cînd comparăm pro- 
poziţia cu judecata, cuvîntul cu noţiunea. Orice judecată nu numai că poate fi, 
dar este în mod necesar exprimată printr-o propoziţie, după cum orice noţiune 
este neapărat exprimată printr-un cuvînt (sau printr-un grup de cuvinte). 
Dar dacă între limbă şi gîndire există o unitate indisolubilă, aşa cum am arătat 
pînă aici, trebuie să subliniem că între ele există şi deosebiri şi contradicții. 
E momentul să arătăm că unitatea dintre limbă şi gîndire are un caracter 
dialectic, j 
Lamba şi gîndirea sînt două fenomene sociale deosebite, avind fiecare natura 
sa specifică. Limba este, după cum a arătat I.V. Stalin, cun mijloc, un instru- 
ment cu ajutorul căruia oamenii comunică între ei, fac schimb de idei și se 
înţeleg reciproc » (I. V. Stalin, Marxismul şi problemele lingvisticii, p. 23). 
Prin urmare, funcția fundamentală a limbii ca fenomen social este aceea de a 
fi mijloc principal de comunicare, fără de care societatea nici n-ar putea exista. 
Gîndirea este o funcţie a creierului omenesc; rolul ei este de a reflecta 
legile naturii şi societăţii sub forma noțiunilor, judecăților şi raționamentelor şi 
de a servi în felul acesta omului ca instrument de cunoaştere a lumii şi ca 
mijloc de transformare activă a acesteia. Gîndirea omenească cunoaşte pe zi 
ce trece tot mai profund legile naturii şi această cunoaştere permite folosirea 
legilor în scopul îmbunătăţirii vieţii omului. Prin urmare, funcția fundamentală 
a gîndirii este aceea de a fi un mijloc de reflectare a lumii obiective, un instru- 
ment de cunoaştere a legilor ei şi unul dintre cele mai importante instrumente 
de transformare a lumii obiective. Gîndirea este în primul rînd o activitate de 
cunoaştere, limbajul —o activitate de comunicare. Giîndirea reflectă legile 
naturii şi societății, iar limba le exprimă. Limba este învelişul material al gîndirii. 
Aceasta înseamnă că gîndirea exprimată prin cuvinte devine o realitate accesibilă 
observaţiei şi perceperii atît pentru cel care vorbeşte, cît şi pentru ceilalți oameni. 
Orice judecată, după cum am văzut mai sus, este exprimată printr-o pro- 
poziţie. Dar nu se poate spune că orice propoziţie exprimă o judecată. După 
cum se ştie, judecata afirmă sau neagă ceva, arată un raport de concordanță sau 
de neconcordanţă între două noţiuni. Toate mamiferele sînt animale. Nu toate 
animalele sînt mamifere. Dar propoziţiile nu se mărginesc numai la atîta. Cu o 
propoziţie întrebi ceva, cu alta ordoni ceva, cu alta te rogi etc. Prin urmare, 
numai propoziţiile enunţiative, adică acelea care cuprind relatarea obiectivă, 
neafectivă a unei constatări sau a unei observaţii, corespund judecăților; pro- 
poziţiile interogative, exclamative şi celelalte nu corespund judecăților. 
Într-o limbă există uneori mai multe mijloace gramaticale pentru a exprima 
aceeaşi categorie logică, iar aceleaşi mijloace lingvistice pot corespunde unor 

sensuri şi categorii logice deosebite. Raportul adversativ, de pildă, poate fi 
exprimat în limba noastră prin mai multe conjuncţii: însă, iar, dar; un raport 
final poate fi exprimat astfel: citeşte pentru a învăța, spre a învăța, ca să înveţe etc. 

Pe de altă parte, forma mfini poate fi pluralul lui mînă, dar şi genit:v-dativul 
singular nearticulat (unei) miini; aduc poate fi şi persoana I singular, indicativ 
prezent, dar şi persoana a III-a plural a indicativului prezent. 

În ceea ce priveşte cuvîntul şi noţiunea, există şi aici neconcordanţe. Nu 
există noțiune fără cuvînt, dar există cuvinte care nu exprimă noțiuni. De pildă 
interjecţiile (ah! vai! aoleo!) care concretizează sentimente şi uneltele grama- 
ticale (conjuncţii, prepoziţii, articole ), care exprimă diverse raporturi între 
cuvinte şi propoziții. 

Între cuvînt şi noţiune mai există şi alte deosebiri. 

Noţiunile reprezintă reflectarea esenței obiectelor şi fenomenelor reali- 
tăţii înconjurătoare, de aceea ele sînt în mod necesar determinate de obiecte, 
pe cînd alcătuirea de sunete nu este condiționată, în genetai, de natura şi 
proprietăţile acestor obiecte. Noţiunea de «masă» este formată tocmai 
din caracteristicile esențiale ale obiectelor din această categorie. Alcătuirea 
de sunete m, a, s, ă, nu se datoreşte însuşirilor obiectului pe care îl 
denumeşte. Aşa se şi explică de ce aceeaşi noțiune are diverse nume în 
limbi diferite. 

După cum a reieşit din cele spuse pînă acum, cuvîntul are o latură ideală 
şi o latură materială. Latura ideală este conţinutul, latura materială este forma. 

Clasicii marxismului ne învaţă că forma, oricare ar fi ea, rămîne în urma 
conținutului său, pentru că conţinutul evoluează mai repede decît forma. 
Astfel, între formă şi conţinut se iveşte un conflict. 

În problema noastră, conținutul, adică gîndirea, se dezvoltă și o ia înaintea 
formei, adică a complexului sonor. Un exemplu este cuvîntul salariat. Înainte 
de 23 August 1944, salariatul era persoana care îşi vindea forţa sa de muncă, 
ca pe o marfă, capitalistului şi primea în schimb o sumă de bani. După 23 
August, în sectorul socialist, salariatul este persoana care munceşte pentru el 
însuşi, nu pentru exploatator. El nu-şi mai vinde deci forţa de muncă, aceasta 
încetînd de a mai fi o marfă, şi primeşte o retribuţie care echivalează cu can- 
titatea şi calitatea muncii sale. 

În secolul al XIX-lea, înţelesul cuvîntului specie cuprindea ideea de invaria- 
bilitate; astăzi, în urma cercetărilor lui Lamarck şi în special ale lui Dar- 
win, dimpotrivă, în sensul specie se include ideea evoluţiei, a trecerii de la o 
calitate la alta. l 

Prin urmare, conținutul acestor cuvinte a evoluat, iar forma lor a rămas 
aceeaşi. Conflictul ivit între conținutul nou şi forma veche nu s-a rezolvat prin 
explozie. În limbă, ca şi în societatea fără clase antagonice, nu există revoluții, 
«noul nu nimiceşte pur şi simplu vechiul, ci pătrunde în el, îi schimbă 
natura, funcţiile, fără a-i sfărima forma, ci folosind-o pentru dezvoltarea 

«noului» (I. V: Stalin, Problemele economice ale socialismului în U.R.S.S., 
Ed. pentru literatură politică, 1953, p.53). 

“Aceste exemple, pe lîngă altele care s-ar mai putea da, demonstrează 
că limba şi gîndirea sînt două fenomene sociale specifice şi că legătura 
dintre ele nu e o identitate, ci o unitate dialectică. 

Oprindu-ne aici, trebuie să arătăm că problemele schiţate au o impor- 
tanță deosebită pentru ştiinţa limbii şi că studierea lor este o sarcină de 
frunte a lingvisticii noastre. 


TI EE EE EE E 
DISCUȚII 


EZE 


PENTRU JUSTA INTERPRETARE A LIMBII 
TEXTELOR NOASTRE VECHI 


DE 


Acap. AL. ROSETTI 


Justa interpretare a limbii textelor noastre vechi implică o cît de sumară 
cunoaştere a mecanismului redării prin scris a sunetelor vorbite. Fonologia. 
aduce o contribuție decisivă la lămurirea acestei probleme. Ea confirmă părerea 
că, atunci cînd scriem, notăm foneme, şi nu sunete. Se ştie, într-adevăr, că noi 
înşine nu sîntem în stare să analizăm şi să notăm cu preciziune sunetele pe care 
le pronunțăm ; aceasta o poate face numai un auditor atent, şi, cu atît mai mult, 
un lingvist deprins cu notarea sunetelor vorbite. 

__De cele mai dese ori, sîntem surprinşi că am pronunţat cutare sunet, 
iar cînd auzim glasul nostru, reprodus de un aparat de înregistrare, îl recunoaş- 
tem cu greu. 

„Dintre lingviştii romîni care au studiat problema care ne preocupă, Al. 
Philippide se numără printre acei care au adus o contribuţie pozitivă la rezolvarea 
ei. În lucrarea sa « Istoria limbii romîne. I. Principii de istoria limbii » (Iaşi, 
1894), în capitolul intitulat « Limba scrisă » (pag. 237 şi urm.), Philippide 
afirmă cu dreptate că «limba scrisă simbolizează uzurile, nu vorbirile ocazi- 
onale ». Cu alte cuvinte, scriem aşa cum am învățat să scriem, nu cum vorbim. 
«Este lucru copilăresc », urmează Philippide, «să te încrezi orbeşte în tot ce 
vei vedea scris şi să consideri orice însemnare a oricui ca un reflex fidel al 
pronunțării ». Aceste considerente sînt urmate de o exemplificare. Printre 
documentele romîneşti publicate de B. P. Haşdeu în « Cuvente den bătrăni» 
(I, Bucureşti, 1878), sînt unele care prezintă grafii ciudate, pe care Haşdeu 
le interpretează ca fenomene fonetice reale (de ex. Zapisul de vînzare din 
Beleţii, Muşcel, circa 1600, pag. 97 şi urm., sau mărturia popii Tiful din Mir- 
ceşti, Vlaşca, din 1606, pag. 148 şi urm.). În privinţa aceasta, Philippide arată 

că nu putem pune bază pe grafii ca: nooii ( = noi), Oanceii (n. pr.), moortea 
{= moartea), mareh ( = mare), gatah ( = gata) etc. În aceste cazuri, «este 
foarte probabil că scriitorul a vorbit într-un fel şi a scris altfel » (pag. 243). 


Fiecare din noi putem face astfel de observaţii, examinînd texte scrise în zilele 
noastre de semiculți.. 


x 


Acad. Iorgu Iordan a publicat de curînd două studii consacrate manuscri- 
selor şi limbii cronicii lui Ion Neculce. Manuscrisul 253 al cronicii, 
păstrat în Biblioteca Academiei R.P.R., cuprinde cîteva rînduri scrise de 
mîna lui Neculce. Acest manuscris ar reda «mai fidel decît toate celelalte », 
ne spune acad. Iorgu Iordan, «vorbirea moldovenească» (pag. 241)2. 
Deoarece Neculce scrie cu -u (final) multe cuvinte, «cred că se impune», 
propune acad. Iorgu Iordan, «să se redea în transcriere pe 'h şi n prin 4» (pag. 
244). Scriind astfel, Neculce se apropia «în cea mai mare măsură de realitatea 
lingvistică a epocii sale » (1. c.). Şi acad. Iorgu Iordan conchide: «am afirmat 
de mai multe ori că Neculce scria cum se vorbea în realitate pe vremea lui » 
(pag. 245). Printre particularităţile fonetice cele mai caracteristice ale limbii 
lui Neculce, acad. Iorgu Iordan reţine pronunțarea lui u final la mai toate 
cuvintele care au în limba de astăzi finală consonantică. Iată cîteva exemple: 
acestu, domnu, slujescu, i-au fostu, vădaîndu, de suptu, Moscu, au aşteptat răspunsu, 
au zăbăzitu, Țarigradu etc. 3. « Concluzia se impune de la sine », adaugă acad. 
Iorgu Iordan: «Neculce şi, deci, contemporanii săi, pronunțau încă pe u 
final» (1. c.). i 

În lumina considerentelor noastre de mai sus, această interpretare a 
textului cronicii lui Nec: Ice este oare justificată ? Desigur că nu. Grafii cu 
-u se găsesc în multe texte din secolele XVI, XVII şi XVIII, pe lingă grafii 
fără -u sau grafii cu ieruri. Notează oare aceste slove chirilice pe -u sau 
pe & (scurt)? Putem afirma, fără teamă de a ne înşela, că un răspuns pozitiv, 
la această întrebare, ar fi greşit. Aceasta nu exclude însă existența pronunțării 
cu -u sau cu -ŭ în Moldova, în prima jumătate a secolului al XVIII-lea. 
(Astfel de fonetisme au fost semnalate în zilele noastre într-o parte a Transil- 
vaniei, în sudul Moldovei, în partea orientală a Țării Romîneşti şi într-o parte 
a Dobrogei €). 


> 


x 


bar — ~ s 


1 Vezi bibliografia chestiunii în cartea mea Istoria limbii romîne, vol VI, Bucureşti, 
1946, p. 32. 

2 Acad. Iorgu lordan, Studiul manuscriselor şi problema transcrierii cronicii lui Ion 
Neculce, în « Studii şi cercetări de istorie literară şi folclor », II, 1953, p. 233 şi urm. ; Despre 
imba lui Neculce, în «Studii şi cercetări lingvistice», V, 1954, p. 337 şi urm. 

3 « Studii şi cercetări lingvistice», V, 1954, p. 341. 

1 Vezi studiul acad. E. Petrovici, Corelaţia de timbru a consoanelor rotunjite şi 
merotunjite în limba romînă, în «Studii şi cercetări lingvistice», III, 1952, p. 137 - 139. 

Pornind de la grafiile întilnite în « Cronica » lui Ion Neculce, acad. Iorgu 
Iordan consacră o parte din expunerea sa problemei lui -u final în limba 
romînă!. Cu problema aceasta s-a ocupat, în mod amănunţit, Ovid Densusianu, 
într-un memoriu citat de acad. Iorgu Iordan, publicat în 1904. Acad. Iorgu 
Iordan îşi însuşeşte concluziile lui Densusianu: « Constatările lui | Densusianu ] 
sînt interesante şi trebuie considerate ca valabile» (1. c.). Densusianu arătase 
în ce condiţii -u inel a amuţit, în raport cu locul accentului în cuvintul 
fonetic. În cercetările mele asupra limbi) noastre vechi, nu am putut să ţin 
seamă de rezultatele la care a ajuns Densusianu, pentru următoarele două motive: 
1. Densusianu îşi bazează raţionamentul pe texte care sînt copiate, şi în care, 
prin urmare, aspectul originar al textului = fost modificat într-un fel sau altul 
de conişti; 2. rezultatele la care a ajuns Densusianu sînt contrazise de o serie 
de texte contemporane. Pentru lămurirea cititoruhu, trimit la expunerea meu 
din + Istoria limbii române », vol. VI 2. Concluzia cercetării mele este că notarea 
sfîrşitului de cuvînt (finală consonantică, 4, 0, 'h, h) e capricioasă, în tcate 
textele, şi că nu putem preciza că în cutare regiune apare în mod constant 
o notație, care ar putea fi opusă unei alte notații dintr-o regiune diferită 
(pag. 128). 

Dacă acad. Iorgu Iordan admite, după cum am văzut, că pînă în secolul al 
XVIII-lea u final, urmaş al lui -u latin, se mai pronunţa în unele regiuni 
ale teritoriului dacoromîn, el nu ne spune cum se explică absenţa lui u într-o 
serie de cuvinte romîneşti care apar în monumentele scrise din secolul XII-XV 
şi de asemenea, de ce u (sau o,:h,n) e scris la sfîrşitul unor cuvinte care nu au. 
comportat, la origine, un -u (de ex. în chip, din, prin etc.)5? Acad. Iorgu 
Iordan se ridică împotriva posibilităţii de a explica pe -u pe cale mecanică, 
adică ținind seamă de condiţiile în care se pronunţă consoana la sfîrşitul cuvintu- 
lui, pentru motivul că -v «nu apare pretutindeni sau măcar în majoritatea 
graiurilor dacoromîneşti, ci numai în cîteva (şi tocmai în acelea care dovedesc 
şi prin alte particularităţi că sînt mai puţin evoluate », pag. 343,n).. De fapt, 
am văzut că -u apare şi în partea orientală a Țării Romînești, şi anume în 
fostele judeţe Ialomita şi lifov, regiuni cu graiuri foarte evoluate, care nu 
corespund, prin urmare, caracterizării date de acad. Iorgu Iordan. Acad. 
Iorgu Iordan citează cazuri cînd -u apare în graiurile de astăzi, după s (ceea 
ce nu coastituie o dificultate pentru explicarea lui u ca un fapt recent, întrucit 
s este o consoană deschisă, în timpul emisiunii căreia acrul se scurge prin 
canalul bucal, astfel încît se poate auzi un u la sfîrşitul emisiunii consonantice). 
Pentru prezenţa lui -u în graiurile actuale ale dacorominei, acad. Iorgu 


1 « Studii şi cercetări lingvistice», V, 1954, p. 342. 

2 P, 45 şi urm.; p. 128 şi urm. 

3 Vezi Istoria limbii romîne, vol. VI, p. 130. 

4 Vezi expunerea noastră Cîteva probleme de fonetică a limbii romîne, în « Studii 


şi cercetări lingvistice», V, 1954, p. 437 şi urm. 

Iordan se referă la hărţile 135 (pas), 140 (gras), 144 (gros), 150 (păros) şi 159 
(vis) din « Micul atlas lingvistic romîn » (H, 1). Acad. Iorgu Iordan uită însă 
să menţioneze fonetismele cu -Î, înregistrate în fostul judeţ Ialomiţa, în 
Bulgaria (pasi, h. 135) şi în fostul judeţ Bacău (grast, h. 140) şi să ne explice 
prezenţa acestei vocale finale, care nu poate continua pe u latin. 
* 

Faţă de constatările noastre, considerăm că rîndurile scrise de Ion Neculce, 

el însuși, în « Cronica » sa, ne pot lămuri asupra felului cum scria cronicarul, 


Si 


dar numai într-o măsură oarecare asupra felului cum vorbea el. Pentru a 
şti cum vorbea (adică cum pronunta sunetele) Ion Neculce, ne putem folosi 
de datele culese în scrierile sale și în monumentele contemporane, interpietate 
la lumina fonologiei. 

Asupra problemei lui u final în limba romînă, m-am pronunţat într-un 
studiu apărut de curînd!. Socotesc că nu sintem îndreptăţiţi să credem că u 
final, din zilele noastre, care a fost semnalat in diverse regiuni ale țării, continuă 
pe -u latin. În cercetările mele anterioare, m-am referit la prezenţa lui -u 
în cîntecele noastre populare; aici u este creat din necesităţi ritmice?. Un 
astfel de u apare în poezia « Ciritelul » a poetului Dumitru Corbea, în strofa 
următoare: 

„„Bogatu-i ca ciritelu ° 

Numai cu ţepi tot pe elu. 

Ciritelu e lăsatu , 
Şă fie scos şi-aruncatu 4, 


x 


Printre particularitățile limbii lui Ion Neculce, acad. Iorgu Iordan relevă 
şi pronunțarea cu e uşor deschis, la finală, acolo unde în limba literară din zilele 
noastre figurează un ea: să-ş de, ave, pricepe (pers. a 3-a a imperfectului indi- 
cativului = să-şi dea, avea, pricepea) etc. Acest fonetism e notat în mod 
consecvent, în textele din secolul al XVI-lea şi al XVII-lea provenind din 
Maramureş, nordul Ardealului, Bucovina, Moldova şi Banat5, cu ajutorul 
slovei chirilice care notează pe e (spre deosebire de slova &, care nota diftongul 
ea); graiurile vorbite în zilele noastre în aceste regiuni au conservat această 
pronunțare deschisă a lui e final. Dacă, în cazul de față, Neculce şi înaintaşii 
săi notează cu preciziune un sunet real, aceasta e datorită faptului că de la 
început, în regiunile indicate, slova chirilică e a fost întrebuințată pentru redarea 


1 Despre u final, în Cîteva probleme de fonetică a limbii romîne, 1. c. 

2 Vezi studiul nostru Remarques sur la détente des occlusives roumaines en fin de 
mot, în 4 Bulletin linguistique », I, 1933, p. 58 şi urm., reprodus în Mélanges de linguistique 
et de philologie, București, 1947, p. 251 şi urm, 

3 în Moldova: «tuf, tufiş» 

4 În Poezia nouă în R.P.R., Bucureşti, f. a., p. 132-133. 

5 Vezi Istoria limbii romîne, VI, p. 131-132. 

Jui e deschis. Neculce, prin urmare, a aplicat în acest caz o regulă ortografică 
care figura printre regulile pe care le-a deprins, atunci cînd a învăţat să scrie. 

Am relevat acest caz, pentru a pune în relief diferența dintre scrierea cu 
-u şi scrierea cu -e, la Neculce şi, în genere, în limba noastră veche. 


x 


Grafiile din textele noastre vechi comportă, aşadar, explicații diferite, 
pe care le-am expus cu alt prilej!. O singură explicație nu poate fi aplicată, 
deci, tuturor cazurilor: am văzut mai sus că notația cu -u comportă altă 
explicaţie decit notația cu -e. Această constatare ne invită să fim prudenţi, 
atunci cînd vrem să interpretăm mărturia textelor noastre vechi. Scopul rîndu- 
rilor de față este de a atrage atenția cercetătorilor asupra complexității 
acestei probleme. 


Lă 


1 A. Rosetti, De Linterpretation des graphies doubles dans les textes écrits, în 
Mélanges şle linguistique et de philologie, Bucureşti, 1947, p. 9 şi urm. 


PREDICATUL* 


DE 


G. BELDESCU 


Predicatul este tratat confuz de la un capăt la altul în manualul existent +. 
Categoriile de predicate sînt definite exclusiv prin amănunte morfologice 
(Sintaxa, p. 18). Se confundă modurile predicative şi nepredicative cu capaci- 
tatea unui verb de a fi predicat sau numai verb în predicatul nominal (Fone- 
tica şi morfologia, p. 139—140). Verbul copulativ -i din propoziţia Vîntu-t 
liniştit acum este socotit singur predicat (Sintaxa, p: 18). Auxiliarul de mod 
trebuie este considerat verb copulativ (Sintaxa, p. 20). O determinare! circum- 
stanţială, departe, e luată drept nume predicativ, iar predicatul verbal 
[-s = se află] e luat drept verb copulativ (Sintaxa, p. 20). Verbului copulativ 
i se spune cînd ajutător (Sintaxa. p. 18, 19, 20, 69), cînd auxiliar (Sintaxa, p. 20, 
21), cînd auxiliar sintactic (Fonetica şi morfologia, p. 147). 

În general, în caracterizarea părţilor de propoziție manualul se menţine 
la periferia faptului gramatical, definind funcțiuni sintactice prin amănunte 
morfologice şi întrebări formale. Punctul de vedere fiind vag, definițiile nu 
puteau duce decît la confuziile semnalate. De aceea am socotit necesară o dis- 
cuție care să precizeze caracterul funcţional al predicatului şi criteriul de deo- 
sebire a categoriilor predicat verbal şi predicat nominal. 

* Nota redacției. Publicăm articolul prof. G. Beldescu din Buzău, cu scopul de a veni în aju- 
torul cadrelor didactice, prin lLămurirea unor probleme de gramatică în predarea cărora apar dificultăţi. 

Deşi articolul nu epuizează toate aspectele funcțiunii şi structurii predicatului, iar unele 
afirmaţii pot fi considerate discutabile sau chiar în contradicţie cu felul în care este tratată 
problema în Gramatica Academiei, explicațiile amănunțite ale autorului credem că îi vor ajuta 
pe profesori şi în acelaşi timp, îi vor stimula spre discuţii şi completări pe marginea acestui subiect. 

Redacția revistei « Limba romînă» va publica, în cadrul rubricii de metodică a predării 


limbilor, articolele şi scrisorile primite de la profesori, referatele prezentate la cercurile pedagogice 
şi orice material menit să ridice nivelul de predare al gramaticii în şcolile noastre. 


1 « Gramatica limbii romîne», Fonetica şi morfologia, manual pentru clasele V-VI; 
Sintaxa, manual pentru clasele VI-VII, E.S.D.P., 1953. 

DEFINIȚIA PREDICATULUI 

Subiect, predicat, atribute şi complemente constituie elementele construc- 
tiei pe care o numim propoziţie. Construcţia ca atare nu poate exista din ele- 
mente disparate, ci îmbinate. Combinarea elementelor înăuntrul unei cons- 
trucții de limbă creează raporturile sintactice. Rolul determinat pe care o parte 
de propoziţie îl are în construcţie, deci în raporturile create, conferă părţii 
respective un anumit sens gramatical, iar acesta reclamă de la partea în cauză 
o formă corespunzătoare. De aceea, o parte de propoziţie trebuie definită prin 
caracteristici de segs gramatical şi prin caracteristici de structură morfologică. 
Complementul direct, de exemplu, arată obiectul asupra căruia se răsfiînge 
acțiunea verbului sau obiectul care este rezultatul acţiunii verbului, luînd, 
cînd este exprimat printr-o parte substantivală, formă de acuzativ: Înrămez un 
portret; desenez un portret. 

Propoziția este expresia gramaticală a unui raport sintactic fundamental, 
de atribuire. Raportul de atribuire se stabileşte între doi factori, unul care 
atribuie un anvmit conținut noţional şi altul care primeşte conținutul atribuit. 
Capacitatea de a atribui un conţinut noţional o au verbele la mod personal. 
Factorii între care se stabileşte raportul fundamental de atribuire din propo- 
ziţie sînt predicatul, care atribuie un conţinut noţional printr-un verb la mod 
personal şi subiectul care primeşte conţinutul atribuit. 

Predicatul este deci partea de propoziție care atribuie subiectului un anumit 
conținut noțional, servindu-se pentru aceasta de un verb la mod personal. 

În propoziţia Cărbunele nostru luminează +, predicatul subliniat e exprimat 
prin verbul luminează. Acesta atribuie subiectului cărbunele acţiunea a lumina, 
servindu-se de propriile lui forme verbale. Capacitatea predicatului de a 
atribui un anumit conținut noţional constituie caracteristica de sens gramatical 
a predicatului. Existenţa obligatorie a unui verb la mod personal în predicat 
constituie caracteristica de formă a predicatului. 


Categoriile de predicate 
1. Predicatul verbal; 


a) Definiţia predicatului verbal. în propoziţiile: 
Pe un deal răsare luna... ? 
Iar legi sânt pentru voi, 2 
Vom şedea în foi de mure, 
Înflorese grădinile, 8 
Ea se-ntunecă..., 5 


1 M. Davidoglu, a Minerii», Editura de Stat, 1949, p. 61. 
2 M. Eminescu, Poezii, E.S.P.L.A., 1952, p. 59. 

3 M. Eminescu, op. cit, p. 43. 

4 Ibidem., p. 38. 

5 Şt. O. Iosif. 

e 


M. Eminescu, op. cit. p. 118. 


cuvintele subliniate sînt predicate. Ele atribuie subiectelor respective o acțiune 
(răsare) seu un proces sub formă de acţiune: o existență (sínt), o stare (vom 
şedea), apariţia unei caracteristici (înfloresc), modificarea unei caracteristici 
(se-ntunecă). Acţiunea şi proceseie sub formă de acţiune alcătuiesc sensul lexi- 
cal de bază al categoriei morfologice verbul 1. Aceasta înseamnă că există un 
fel de predicat al cărui verb la mod personal atribuie subiectului propriul 
lui sens lexical: o acţiune sau un proces sub formă de acțiune. Raportul 
dintre conţinutul atribuit de un astfel de predicat şi subiect este îm funcţie 
de diateza verbului-predicat. În general, subiectul este — față de conţinutul 
atribuit lui de un astfel de predicat — în situaţia de autor sau de obiect al. 
acţiunii atribuite. 

În concluzie, predicatul în discuție atribuie subiectului, exclusiv, con- 
ținutul lexical al unui verb la mod personal. Acesta este predicatul verbal. Un 
predicat verbal este exprimat printr-un verb pur şi simplu, care oferă 
predicatului şi conţinutului noțional de atribuit şi formele flexionare mijloci- 
toare. Cînd predicatul verbal atribuie o acţiune în chip general, deci fără 
referire la persoana gramaticală care o primeşte, propoziţia nu are subiect: 
Plouă. 

b) Interjecţia cu valoare de predicat verbal. Uneori interjecțiile capătă 
conţinut lexical verbal şi, prin aceasta, valoarea de predicat: 


Şi cînd răcneşte o dată cit se poate, eu avârr! chibriturile din mină, țuşti? la spatele 
lui Zaharia...? 


Interjecţia cu valoare de predicat înlocuieşte verbul în limba vorbită, 
acţiunea exprimată de ea este subliniată printr-o mişcare exterioară adaptată. 
În asemenea cazuri interjecţia funcționează ca verb defectiv, cu formă unică. 

c) Locuţiunea verbală cu valoare de predicat verbal. Verbul este o noti- 
une gramaticală care, ca şi alte noțiuni, se poate exprima şi prin grupări indi- 
vizibile de cuvinte, prin aşa numitele locuţiuni verbale 8: a ţine minte (a reţine), 
a ajunge la sapă de lemn (a sărăci) etc. Asemenea locuţiuni verbale sînt mai 
bogate în conținut afectiv decît corespondenţii sinonimi exprimaţi printr-un 
singur verb şi caracterizează vorbirea populară, perifrastică, concretă şi 
expresivă. În propoziţii, cu verbul la mod personal, ele îndeplinesc funcțiuni 
de predicat verbal, ca şi un singur verb la mod personal, exprimat printr-un 
singur cuvînt, pentru că acțiunea atribuită este expresia sensului grupării 
întregi: 

că tu le dai nas şi le ţii hangu,’ 
era s-o bage în boale pe biată copilă,... 5 


Academia R.P.R., Gramatica limbii romîne 1954, vol. I, p. 241. 
2 Ibidem, p. 349: 

3 Ibidem, p. 254. 

î I. Creangă, Opere alese. Ed. de Stat, 1949, p. 52. 

5 Ibidem, p. 64. 

2. Predicatul nominal 


a) Definiția preliminară. În propoziţiile : 


O luptă-i viața, ! 


și el e sincer,? 
~ 


cuvintele subliniate sînt predicate pentru că atribuie subiectelor (viața, el) un 
anumit conținut noțional; cu deosebire însă că noul conţinut atribuit nu mai apar- 
ține verbului la mod personal, ci unor cuvinte străine care intră în alcătuirea 
acestui fel de predicat (o luptă, sincer). Deci verbele la mod personal 
din noul predicat atribuie subiectelor un conținut străin, nu al lor înseşi 
şi ca atare sint reduse la o simplă modaiitate formală pentru a mijloci atribuirea. 

Aşadar noul predicat are două părți: un verb care oferă formele flexio- 
nare pentru a mijloci atribuirea şi unul sau mai multe cuvinte care oferă sen- 
sul lexical spre a fi atrituit prin mijlocirea primei părţi subiectului propozi- 
tiei. Verbului a fi — prima parte a noului predicat — i se spune verb copulativ; 
celeilalte, nume predicativ; iar predicatului care le încorporează, predicat 
nominal. În mod obişnuit, predicatul nominal atribuie subiectului conţinutul 
noţional al numelor predicative prin modurile personale ale verbului 
copulativ a fi. 

În exemplele folosite, conținutul noțional al numelor predicative este 
o calitate, o însușire (o luptă, sincer). « Verbul a fi cu funcțiune copulativă 
nu are decît rolul de a dota numele predicativ cu semne indicînd persoana, 
numărul, timpul şi modul» °. 

Deosebim predicatul nominal de locuţiunea verbală cu rol de predicat 
verbal. În propozițiile « fac țuşti din baltă ş-o ieu la sănătoasa » 4, predicatele 
subliniate sînt alcătuite din cîte un verb la mod personal, urmat sau şi 
preced:t de unul ori mai multe cuvinte. Acesta este însă aspectul superficial 
al problemei. În realitate, cuvintele care alcătuiesc predicatele subliniate şi-au 
pierdut sensul lexical independent, iar gruparea lor, indivizibilă, a creat un 
sens lexical nou, unitar şi deosebit de sensul izolat al elementelor componente: 
o acțiune. Cu alte cuvinte, grupările subliniate funcționează ca şi un verb 
exprimat printr-un singur cuvint. Sînt locuţiuni verbale. Asemeni verbelor care, 
cînd atribuie subiectului propriul lor sens lexical, sînt predicate verbale, locu- 
ţiun;le verbale cu verbul la mod personal au în propoziţie rol de predicat verbal. 

În propoziţiile « Trei-Nasuri părea fratele mai mare; nenea Ghiţă era 
fratele mic, predicatele, subliniate, au distincte două părți, partea formală, 


1 G. Coșbuc, Poezii, E.S.P.L.A., 1953, vol. I, p. 194. 

I. L. Caragiale, Opere, Ed. de Stat, 1950, vol. I, p. 105. 
Academia R.P.R., Gramatica limbii romîne, 1954, vol. I, p. 252. 
3 I. Creangă, op. cit., p. 66. 

5 M. Sadoveanu, Mitrea Cocor. E.S.P.L.A., 1952, p. 20. 

verbul la mod personal şi partea materială, numele predicativ; ele sînt predicate 
nominale. 

b) Verb copulatiz şi verbe cu funcțiune copuativă. Atât în manuale, cît 
şi în practica didactică, se consideră verbul copulativ ca auxiliar. Instruc- 
țiunile Ministerului Învățămîntului pentru reducerea materici din programele 
şcolare ale şcolilor pedagogice, dia 1954, interzic chiar distincţia verb auxiliar 
— verb copulativ. 

Sfera verbelor din predicatul nominal, deşi mai largă, nu cuprinde decit 
un singur verb care poate să fie şi auxiliar, a fi. În propoziția « Şi-n zeci de el 
bătut vei fi »!, predicatul este zei fi bătut. Conţinutul noţional atribuit este o 
acţiune suferită, deci avem de-a face cu un predicat verbal al cărui verb la 
mod personal se află la diateza pasivă. Dar acest conţinut noțional aparține 
numai cuvîntului bătut, care este un mod nepersonal al verbului a bate. Restul 
cuvintelor e golit de sens lexical, iar rolul lor se reduce la a crea verbului a bate 
nişte modalități formale care măresc posibilitățile de a exprima acţiunea res- 
pectivă. Vei fi este auxiliar. Auxiliarele «au rolul de instrumente gramaticale 
în morfologie, ajutînd la formarea modurilor şi timpurilor compuse ale celor- 
lalte verbe »?. - 

Pe acest teren, împrumut de forme verbale, a fi ca auxiliar se întilneşte 
cu a fi ca verb copulativ. Însă, Verbele copulative sînt instrumente de ordin 
sintatic 3. « Verbul a fi cu funcţiune copulativă nu are decit rolul dea dota 
numele predicativ cu semne indicînd persoana, numărul, timpul şi modul. 
Verbul a fi nu este deci în acest caz decît un simplu instrument gramatical 
care nu participă cu conţinutul lui noţional la formarea predicatului vf. 

În sfîrşit, verbul a fi cînd atribuie subiectului propriul său conţinut 
roţioaal, are rol de predicat verbal: biletul era în pambhca pălărie. . .5. 

În limba rcmînă mai există şi alte verbe cu funcțiune copulativă între 
subiect şi nume predicativ: a rămîne, a sta, a ieşi, a deveni, a ajunge, a se face, 
a părea, a constitui, a însemna, a reclama, a arăta etc. Ca şi a Ji, cînd atribuie 
subiectului exclusiv conţinutul lor noţional, asemenea veibe au în propoziții 
rol de predicat verbal: 

Căci numai oasele-au rămas. 
Și sufletul dintr-însul 8 


Măcar stetea pe sub pămînt 
Și nu ieşea pe-afară?. 


1 G. Coşbuc, op. cit., vol. II p. 283. 
2 Academia R.P.R., Gramatica limbii romîne, vol. I. 1954, p. 252. 


3 Ibidem. 

1 Ibidem. 

5 I. L. Caragiale, op. cit., vol. II, p. 121. 
€ G. Coșbuc, op. cit., vol. II, p. 58. 

7 


Ibidem, p. 60. 


Şi tot ca a fi ele capătă caracter de verbe cu funcțiune copulativă atunci 
cînd atribuie subiectului conținutul noțional al unui nume predicativ. 


Forța asta pare prea mică, prea neînsemnată ! 

Leii făcutu-s-au miei ? ? 

Şi copiii vor agiunge robii lor ...3 

Fiindcă este un fel de stea care se cheamă corn de capră. ..! 
Ei stăteau martori cu spaimă, la județ. 5 


Apoi de-atunci, din bătaia ceea am rămas eu slab de piept... $ 


Numai că aceste verbe, spre deosebire de a fi, nu-şi pierd cu totul propriui 
lor înţeles. Esenţialul atribuit de un predicat construit cu vreun verb din cate- 
goria celor înşirate aparţine tot conţinutului noțional al numelui predicativ; 
dar există şi o influență a sensului lexical al acestor verbe asupra conținutului 
atribuit. Sensul lor lexical, atrofiat sau degradat în această situaţie, este insu- 
ficient pentru ca verbele în cauză să poată constitui singure predicat. De aceea 
ele au căpătat funcţiune copulativă între subiect şi nume predicativ. Influenţa 
sensului lor lexical asupra conținutului atribuit este evidentă, dar exterioară 
şi paralelă; ea poate fi sezisată înlocuind în propoziţii celelalte verbe cu func- 
tiune copulativă prin a fi: Forța asta este prea mică, prea neînsemnată... i 
copiii vor fi robii lor... ş.a.m.d. 

Verbele în discuţie nu mai sînt un simplu instrument gramatical, de vreme 
ce ele participă la conţinutul noţional atribuit. De aceea, spre deosebire de 
a fi, care este verbul copulativ unic, pe acestea din urmă le vom denumi verbe 
cu funcțiune copulativă. 


Tabloul sinoptic al verbelor din predicatul nominal, poate fi prezentat în 
felul următor: 


1. — Verb copulativ — instrument gramatical de ordin sintactic 
—, a fi. Nu participă la conținutul noţional atribuit de 
predicatul nominal. 
Verbe în predicatul Ex.: O luptă-i viața;... 

nominal 2, — Verbe cu funcțiune copulativă, a rămine, a deveni, a se face 
etc, Participă, în parte, la conținutul noțional atribuit de 
predicatul nominal. ` 
Ex. : Forța asta pare prea mică... 


c) Numele predicativ. Numele predicativ este partea materială a predica- 
tului nominal. Funcţiune de nume predicativ au părţile nominale, dar şi un 
adverb: Dintre toți, Ionescu a fost cel mai bine, 


- 


Raicu lonescu-Rion, Culegere de articole. E.S.P.L.A., 1951, p. 50, 
Al. Russo, Opere alese, E.P.L.A., 1950, p. 34. 

Ibidem, p. 34. 

I. Slavici, Opere, E.S.P.L.A., 1952, vol. I, p. 98. . 

Mihail Sadoveanu, Opere alese, E.S.P.L.A., 1952, vol. I, p. 35. 
Mihail Sadoveanu, Opere, vol. V, p. 533. 

Nume predicativ mai poate să fie şi o subordonată: 
Lumea-i cum este! ,.. 


Unei astfel de propoziţii i se spune subordonată predicativă. 

În sfirşit, nume predicativ poate să fie şi un verb la infinitiv sau supin: 
Apa din fintîna aceasta este de băut. 
Asta înseamnă a scobori arta? 


Existenţa acțiunii în conţinutul noţional al numelui predicativ nu trans- 
formă predicatul nominal în predicat verbal. Sensurile lexicale a scoborț şi 
de băut nu sînt atribuite ca valori verbale, ci ca valori nominale. Între un nume 
predicativ cu infinitiv sau supin şi un altul cu un substantiv sau adjectiv care 
au ca sens lexical tot o acţiune, nu este nici o deosebire: 


Fapta e bătătoare la ochi. 
Asta înseamnă fugă. 


Acţiunea din numele predicativ constituie aici o caracteristică a subiec- 
tului, de valoarea oricărei alte caracteristici atribuite de predicatul nominal, 
calitate, însuşire: lupta e caracteristică vieţii (« O luptă-i viaţa »), iar «sinceri- 
tatea », caracteristica lui («şi el e sincer »); tot aşa, caracteristica unui anumit 
mod de a înțelege arta este degradarea ei, iar apa din fîntînă are caracteristica 
de băut, nu de spălat sau de irigat. 

Toate acestea duc la definiţia completă a predicatului nominal. Predica- 
tul nominal atribuie subiectului — cel puțin în principal —o caracteristică, 
cuprinsă în numele predicativ, folosind pentru aceasta verbul copulatiu «a fi» sau 
un verb cu funcțiune copulativă. 

d) Expresii verbale impersonale cu valoare de predicat nominal. Unele ex- 
presii verbale impersonale au rol de predicat nominal. O astfel de expresie 
este alcătuită din verbul copulativ a fi şi un adjectiv, adverb sau supin: este 
bine, e rău, este gata, e de rfs etc. Subiectul lor este o subordonată subiectivă: 


E bine să muncim. 
Este de aşteptat să avem o iarnă grea. 


e) Predicate nominale eliptice. Elipsa verbului copulativ apare atît în 
propoziţiile independente, cît şi în propoziţiile principale, regente principale 
sau subordonate: 

— Cum e? — Bun! 

Dumnezeul nostru : umbră; patria noastră: o frază; > 
Rău că nu citeşte l 

E mai bine popă, decit dascăl, ! 


1 M. Eminescu, op. cit., p. 21. 

2 Raicu lonescu-Rion, op. cit., p. 42. 
3 M. Eminescu, op. cit., p. 201. 

1 I. Slavici, op. cit., vol. I, p. 96. 


Elipsa numelui predicativ e mai puţin obişnuită: 
Am fost rău, dar nu mai sînt !! 


Frumos buchet: adică a fost. 2 


TABLOUL SINOPTIC AL CATEGORIILOR DE PREDICAT. 


Sensul şi structura categoriilor de predicat sînt indicate în tabloul următor: 
Predicat f Atribuie subiectului conţinutul noţional al Un verb-predicat la mod perso- 
verbal verbului predicat nal Ex. : Răsare soarele. 


Un verb  copulativ-instrument 
gramatical de ordin sintactic, 


a) Atribuie subiectului exclusiv conținutul a fi, la mod personal şi un 
noțional al numelui predicativ. nume predicativ. Ex. El e 

Predicat | b) Conţinutul noţional, atribuit subiectului sincer. 
nominal de numele predicativ, include, în parte, Un verb cu funcțiune copulativă 
sensul lexical ai verbului cu funcțiune la mod personal, a rămîne, a 
copulativă, deveni, a se numi, a arăta etc. 


şi un nume predicativ. Ex. 
Ionescu iese învățător. 


1 B. P. Hasdeu, Scrieri alese. E.S.P.L.A., 1953, p. 156. 
2 M. Davidoglu, Cetatea de foc, «Viața Romînească» 1950, nr. 1, p. 25. 


CRONICĂ 


VIAȚA DE PARTID 


CREŞTEREA TINERELOR CADRE — SARCINĂ 
IMPORTANTĂ A COMUNIŞTILOR 


În ziua de 3 decembrie 1954 a avut loc la Institutul de lingvistică din Bucureşti şedinţa 
organizaţiei de bază P.M.R. în care s-a analizat munca” depusă de organizația de bază şi de 
direcţia institutului pentru formarea şi îndrumarea tinerelor cadre de cercetători lingvişti. 
Şedinţa a fost condusă de acad. Emil Petrovici şi au participat pe lîngă comunişti şi alți îndru- 
mători ştiinţifici, consilieri şi tineri cercetători din institut. 

În raportul pe care l-a prezentat biroul organizației de bază s-a arătat că îndrumarea 
muncii de cercetare ştiinţifică a tinerelor cadre constituie una din sarcinile cele mai impor- 
tante ale organizației de partid din institut. Atît organizaţia de partid, cît şi direcția insti- 
tutului, ținînd seama de locul important pe care-l ocupă studiul dezvoltării şi cultivării limbii 
în procesul revoluției culturale din țara noastră, s-au preocupat şi se preocupă încontinuu de 
formarea noilor cadre de cercetători. 

La realizarea acestei sarcini contribuie şi organizația U.T.M., care, îndrumată de orga- 
nizația de partid, a făcut din problema creşterii tinerelor cadre preocuparea sa de bază. 
Într-o adunare generală U.T.M. deschisă, anterioară şedinţei de partid, s-a discutat activitatea 
ştiinţifică depusă de tineri în diversele colective de specialitate. Hotărîrile luate de utemiști, 
cu ocazia acestei şedinţe, arată cît interes depun ei pentru pregătirea științifică şi pentru 
îndeplinirea la timp a sarcinilor institutului. 

În continuare, raportul prezentat de biroul organizaţiei de bază a arătat că problema 
creşterii noilor cadre nu poate fi înțeleasă în afara sarcinilor care se pun lingvisticii din țara 
noastră în procesul ei de dezvoltare. În ultima vreme lingvistica romînească, sub îndrumarea 
permanentă a partidului, obține succese importante. O dovadă elocventă a acestor succese 
este acordarea Premiului de Stat pentru lucrarea t Gramatica limbii romîne », realizare de seamă 
a lingvisticii noastre. « Este o mîndrie pentru fiecare membru de partid al organizației noastre, 
şi o garanție a succesului în lupta pentru introducerea marxismului în lingvistică », a arătat 
raportul, « faptul că cinci dintre laureații pentru munca depusă la elaborarea Gramaticii sînt 
comunişti, oameni cu o îndelungată experiență pe tărîmul studiului limbii ». 

În procesul elaborării « Gramaticii » şi a altor lucrări importante, studiind sub îndrumarea 
atentă a lingviştilor cu o bogată experiență, un mare număr de tineri au adus o contri- 
buţie însemnată. Ei au căpătat multă experienţă, şi-au îmbogăţit cunoştinţele, fiind pregătiţi 
în momentul de față să cerceteze şi să rezolve independent importante probleme de lingvistică. 
Premiul de Stat acordat la cinci dintre tinerii care au lucrat la elaborarea « Gramaticii » 

este o strălucită dovadă a contribuţiei aduse de aceştia şi a preţuirii de care se bucură 
astăzi munca lor. 

Participarea cercetătorilor tineri la elaborarea marilor lucrări ale institutului este un 
important mijloc de ridicare a noilor cadre. Tinerii îşi însuşesc în acest fel nu numai metodele 
de cercetare ştiinţifică a problemelor de lingvistică, ci şi o serie de cunoştinţe noi. Arătînd 
cît este de important ca tinerii să lucreze alături de oamenii de ştiinţă cu o îndelungată expe- 
rienţă, raporiorul a combătut părerea unora care susțineau că, în dezvoltarea ştiinţifică a 
tinerelor cadre, accentul trebuie pus, în primul rînd, pe munca independentă a acestora. 
El a arătat că munca în colectiv nu exclude pe cea independentă, ci dimpotrivă .o susține 
şi o întăreşte, creîndu-i o bază sigură pe care să se dezvolte. Munca în colectiv este nu numai 
o minunată şcoală de formare a oamenilor de ştiinţă, dar este, în acelaşi timp, o şcoală a 
educației comuniste la care se formează adevărații cetăţeni. 

Raportul biroului organizației de bază a scos în evidenţă faptul că în munca de 
promovare şi de creştere a tinerelor cadre s-au obținut succese importante. Numărul tinerilor 
cercetători creşte prin venirea în institut a absolvenţilor Facultăţii de filologie, dor- 
nici să se specializeze în domeniul lingvisticii. Ei lucrează în diferite colective de 
specialitate: lexicografie, gramatică, fonetică şi dialectologie, limbă literară, slavistică 
ete. alături de tineri cu mai multă experiență şi sub îndrumarea unor conducători 
ştiinţifici. Interesul tinerilor pentru problemele ştiinţifice şi priceperea lor de a 
le rezolva au crescut simţitor. Dacă în 1952, a arătat raportul, tinerii ezitau să se angajeze 
la studierea independentă a unor probleme de lingvistică, acum, un număr de 29 de tineri 
studiază independent diferite probleme şi pregătesc comunicări. Din inițiativa organizaţiei 
U.T.M., tinerii au început de asemenea să lucreze la alcătuirea unei antologii de texte lingvis- 
tice din B. P. Hasdeu. 

Membrii de partid şi conducătorii ştiinţifici folosesc metode diferite pentru antre- 
narea şi iniţierea tinerilor în munca de cercetare ştiinţifică. După domeniul în care vor să 
se specializeze, tinerii au fost organizați în grupe conduse de un îndrumător ştiinţific. Acesta 
se ocupă personal de fiecare tînăr în parte, ajutîndu-l atît în munca de cercetare, cât şi la 
redactarea lucrărilor. 

Datorită îndrumării permanente a tinerilor de către conducătorii ştiinţifici, unele comu- 
nicări se află în faza finală (« Pronumele care şi ce în limba romînă», « Sintaxa infinitivului », 
« Valoarea imperfectului », « Cuvintele compuse în limba romînă » etc.) iar altele sînt într-un 
stadiu înaintat al cercetării, 

Pentru ca toţi colaboratorii să fie la curent cu cele mai noi şi mai actuale probleme ale 
lingvisticii şi să aibă o privire de ansamblu asupra rezultatelor obținute de lingvistica 
sovietică, direcția institutului a organizat un cerc de referate şi comunicări. Multe din refe- 
ratele şi comunicările prezentate în acest cerc sînt rezultatul muncii tinerilor. 

În anul 1954 un număr însemnat de tineri au colaborat cu articole la publicaţiile insti- 
tutului: « Studii şi cercetări lingvistice » şi 4 Limba romînă », 

O altă observaţie importantă care s-a făcut în raport, a fost aceea că nu numai 
pregătirea ştiinţifică şi capacitatea de orientare a tinerilor a crescut, ci şi spiritul lor combativ. 
La şedinţele de colectiv şi la comunicări, tinerii îşi arată cu curaj punctul lor de vedere în 
unele probleme şi combat părerile greşite. 

Raportul a arătat însă că deşi rezultatele obținute pînă acum sînt însemnate, mai 
există încă multe de făcut pentru a asigura succesul deplin al formării tinerelor cadre, În 
munca unor conducători ştiinţifici se observă lipsuri. Criticînd pe unii dintre aceştia pentru 
faptul că nu au destulă intransigență față de tinerii de a căror îndrumare răspund, raportul 
prezentat de biroul organizaţiei de bază a arătat că această lipsă de intransigenţă duce la 
încetinirea procesului de formare a tinerelor cadre. Din cauza lipsei de intransigenţă a unor 
îndrumători ştiinţifici, unii tineri se lasă intimidaţi de greutățile pe care le întîmpină în 

studierea anumitor probleme şi-şi abandonează lucrările la jumătatea drumului. S-a arătat 
de asemenea că între îndrumătorii ştiinţifici ai diferitelor grupe de tineri nu există o cola- 
borare strînsă şi din această cauză cercetătorii care studiază probleme oarecum înrudite nu se 
ajută unii pe alții. 

Vorbind despre rolul pe care îl are în formarea noilor cadre însuşirea filozofiei materialiste, 
raportul a criticat pe unii conducători ştiinţifici care nu se interesează îndeajuns de pregă- 
tirea ideologică a tinerilor pe care îi îndrumează. 

Raportul biroului organizației de bază a trezit un viu interes. La discuții, oamenii 
de ştiinţă comunişti şi fără de partid au subliniat cu toţii faptul că în centrul atenției conducerii 
institutului şi a organizației de partid trebuie să stea sarcina pregătirii temeinice a tinerelor 
cadre. Directorul institutului, prof. D. Macrea, a arătat că munca în colectiv la lucrări fun- 
damentale ca « Gramatica limbii romîne », « Dicţionarul limbii romîne literare contempo- 
rane » etc. a fost şi este o şcoală în care, alături de cadrele încercate şi cu experienţă, cresc 
şi se dezvoltă tinerii cercetători. Pe lîngă lucrările colective efectuate cu ajutorul cercetătorilor 
tineri, este necesar ca direcția institutului, cu sprijinul biroului organizaţiei de bază şi a 
conducătorilor ştiinţifici, să stimuleze și să sprijine munca de cercetare individuală, inde- 
pendentă a tinerelor cadre. Lucrările individuale sînt lucrări în afara planului institutului. 
Ele sînt obligația morală a fiecărui cercetător, şi, în acelaşi timp, chezăşșia unei pregătiri temeinice 
pentru activitatea ştiinţifică. 

Acad. Al. Rosetti a subliniat între altele faptul că institutul nu trebuie să piardă nici 
o posibilitate de a da o pregătire bună cadrelor de cercetători. Lucrări personale, comunicări, 
seminarii, acordarea de burse pentru studii în țările de democraţie populară sînt măsuri 
menite să ridice nivelul profesional al cercetătorilor ştiinţifici. 

Asupra unor metode de lucru a insistat în mod deosebit prof. Al. Graur. Cercetătorii 
tineri trebuie antrenați în munca de creație personală, de rezolvare independentă a proble- 
melor ce li se pun. În mod autoctritic vorbitorul a analizat munca sa de îndrumare a tinerelor 
cadre, luîndu-şi angajamentul ca şi mai departe să sprijine pe tineri în munca lor de cerce- 
tare ştiinţifică. 

Prof. T. Vianu a accentuat importanța deosebită pe care o are, pentru ridicarea tine- 
relor cadre, o justă planificare a muncii, atît în cadrul lucrărilor colective, cît şi în cadrul 
studiului individual. Lucrările individuale ale tinerilor cercetători trebuie să devină lucrări 
ale institutului pentru efectuarea cărora, direcția institutului are sarcina să asigure toate 
condițiile. 

Prof. J. Byck a subliniat necesitatea apropierii dintre îndrumătorii ştiinţifici şi cerce- 
tătorii tineri, cunoaşterea lor. Educarea tinerilor cercetători în spiritul luptei de opinii față 
de tovarăşii de o vîrstă cu ei şi faţă de cei mai vîrstnici trepuie pusă la baza muncii de 
îndrumare. 

În ceatrul atenșiei comuniştilor din Institutul de lingvistică, a spus conf. I. Stanciu 
trebuie să stea educația comunistă a tinerilor cercetători. Aceasta implică, pe lîngă pregă- 
tirea temeinică în domeniul de specialitate, o orientare politică justă, ataşament față de poporul 
muncitor. O condiţie fără de care nu se pot forma cadre temeinic pregătite este însuşirea 
marxism-leninismului. Lupta contra ideologiei și teoriilor burgheze, lupta contra obiectivis- 
mului şi a factologiei în ştiinţă trebuie să formeze firul roşu al muncii de educare şi pre- 
gătire ştiinţifică a cercetătorilor. 

Din partea Secţiei a VI-a a Academiei R.P.R. a luat cuvîntul M. Clarian, care a subliniat 
necesitatea formării unui orizont larg al cercetătorilor ştiinţifici. Oamenii de ştiinţă şi con- 
ducerea institutului trebuie să se preocupe permanent de cultura generală a tinerelor cadre. 
Tov. Clarian a exprimat, în numele Secţiunii a VI-a, dorinţa de a sprijini în mod efectiv 
munca institutului. 

Necesitatea închegării unei puternice secţii de slavistică în Institutul de lingvistică, din 
Bucureşti a fost subliniată de tov. acad. E. Petrovici. Dacă în trecut, datorită politicii ostile a 

guvernelor burgheze şi moşiereşti față de popoarele slave vecine, existența unei astfel de 
secții nu era posibilă, astăzi, poziția justă a statului nostru impune un studiu atent al slavisticii. 
'Trăind în mijlocul popoarelor de origine slavă poporul nostru a avut, în decursui istoriei 
sale, legături strînse cu acestea şi de aceea şi limba noastră prezintă o serie de particularităţi 
care nu pot fi înţelese decît pe baza unor cercetări minuţioase în domeniul limbilor slave. Stu- 
diul limbii ruse şi al limbilor slave meridionale ocupă în această direcție locul de frunte. Ca 
institut de lingvistică nu trebuie să facem din învățătura limbii ruse numai un mijloc prin. 
care vom putea lua contact cu literatura sovietică de specialitate. Nu este vorba de un prac- 
ticism îngust. Studiind cu adîncime limba rusă vom putea lămuri probleme legate direct 
de limba romînă, pe lîngă faptul că ne stă în putere să contribuim la dezvoltarea slavisticii. 
Pentru îndeplinirea acestor sarcini este necesar să se folosească toate posibilitățile pe care 
ni le oferă regimul de democrație populară. 

. Mulți tovarăşi au subliniat importanţa disciplinei în muncă și au făcut propuneri concrete 
pentru îmbunătățirea activității de cercetare a cadrelor tinere. 

La sfîrşitul şedinţei biroul organizației de bază a prezentat proiectul de hotărîri cu privire 
la problema discutată, proiect care a fost concretizat şi completat în şedinţă pe baza discuțiilor. 
Hotăriîrile adoptate la această şedinţă prevăd un ciclu de lecţii şi comunicări ținute de tinerele 
cadre în faţa cercetătorilor din institut, pregătirea de lucrări pentru publicațiile « Limba 
romînă » şi 4 Studii şi cercetări lingvistice », prelegeri ţinute de oamenii de ştiinţă din institut 
în faţa cercetătorilor etc. Hotărtrile subliniază, în mod deosebit, necesitatea organizării unor 
schimburi de experiență cu diferite institute ale Academiei R.P.R. 


G. Bolocan şi C. Otobicu 

P. S. KUZNEȚŢOV, Clasifiearea morfologică a limbilor. 
Editura Universității din Moscova, 1954 


Lucrarea recentă a prof. Kuznețov tra- 
tează problema clasificării morfologice a 
limbilor, făcînd în acelaşi timp şi unele con- 
siderații critice asupra istoricului acestei 
probleme. i 

Primele încercări de clasificare morfologică 
a limbilor datează de pe la începutul seco- 
lului al XIV-lea. Lingvistul german Friedrich 
Schlegel în cartea sa « Despre limba şi înțe- 
lepciunea indienilor» (« Ueber die Sprache 
und Weisheit der Inder», Heidelberg, 
1808) deosebea limbi flexionare, care se 
caracterizează prin aşa-numita tlexiune inte- 
rioară şi printr-o coeziune desăvîrşită a 
diferitelor părți ale cuvîntului respectiv. 
Friedrich Schlegel le consideră pe acestea 
cele mai perfecte limbi şi le opune tuturor 
celorlalte. În concepția lui, reprezentantul 
clasic al limbilor flexionare îl constituie 
sanscrita. Zece ani mai tîrziu, fratele lui 
Fr. Schlegel, August Schlegel, în lucrarea sa 
4 Note despre limba şi literatura provensală », 
propune clasificarea tuturor limbilor în trei 
tipuri principale: 

1) limbi în care cuvintele sînt invaria- 
bile, iar raporturile dintre ele pot fi expri- 
"mate numai prin ordinea cuvintelor în frază 
(topica); 

2) limbi cu afixe, adică în care raporturile 
dintre cuvinte sînt desemnate cu ajutorul 
prefixelor, sufixelor şi al desinențelor; 

3) limbi flexionare, în care, în afară de 
afixe, mai există şi. flexiunea interioară 


şi care la rîndul lor pot fi divizate — pe baza 
criteriului sintactic — în limbi sintetice şi 
limbi analitice. 

O nouă etapă în evoluţia concepţiilor 
privind clasificarea morfologică a limbilor 
este marcată de lucrările lui Wilhelm von 
Humboldt. Humboldt construieşte o schemă 
nouă de clasificare morfologică a limbilor 
şi o expune pentru prima oară în 1822 în 
lucrarea sa intitulată « Despre originea for- 
melor gramaticale şi influența lor asupra 
evoluției ideilor », iar ulterior într-o lucrare 
care a apărut după moartea autorului & Despre 
limba Kawi de pe insula Java» («Ueber 
die Kawisprache auf der Insel Jawa», 3 vol., 
1836 — 1840). Clasificarea făcută de Humboldt 
se află în introducerea la cartea « Despre 
deosebirea organismelor limbii omeneşti şi 
influența acestei deosebiri asupra evoluției 
intelectuale a neamului omenesc» (4 Ueber 
die Verschiedenheit des menschlichen Sprach- 
baues und ihren Einfluss auf die geistige 
Entwicklung des Menschengeschlechts »). 

Ceea ce este nou în clasificarea făcută 
de Humboldt constă în faptul că adaugă 
celei făcute de Schlegel al patrulea tip lingvis- 
tic şi dă denumire primelor două: 

1. — Primultip lingvistic al lui A. Schle- 
gel, Humboldt îl numeşte izolant; 

2. — Al doilea este denumit aglutinant. 

Limbile 
prin afixe, dar în structura lor 


caracterizează 
morfologică 


aglutinante se 

prefixele, sufixele şi terminaţiile nu sînt 
strîns legate de rădăcina cuvîntului; 

3. — Al treilea tip morfologic îl constituie 
limbile flexionare. Ele se caracterizează, 
spre deosebire de limbile aglutinante, printr-o 
coeziune perfectă atît între afixe cît şi între 
acestea şi rădăcină. De asemenea se mai 
caracterizează şi prin flexiunea interioară. 

La această clasificare Humboldt mai adaugă 
încă un tip morfologic: 

4, — limbile încorporante (limbile unor 
din America de Nord, precum și 
dintre limbile din extremitatea de 


indieni 
unele 
nord-est a Siberiei — limba ciucotă sau 
euroavetlană). 

Spre deosebire de limbile noastre în care 
există părți secundare de propoziţie care 
depind de verbul-predicat, în limbile încor- 
porante se utilizează afixele care fac corp 
comun cu verbul-predicat,. 

Concepţia lui Humboldt, privind evoluţia 
limbii, este vădit idealistă. Însăşi schema în 
care au fost încadrate limbile existente cons- 
tituie o mărturie semnificativă a acestei 
concepții. Humboldt considera că principalele 
tipuri morfologice reprezintă diferitele etape 
ale unui proces de evoluție unic, începînd 
cu tipul izolant. Cele mai desăvirşite sînt 
limbile flexionare, iar sanscrita, desigur, 
constituie tipul ideal. Lingvistica marxistă 
nu poate fi de acord cu asemenea principii 
ale evoluționismului, ale transformării unui 
tip lingvistic în altul, aşa cum concepea 
problema Humboldt. 

Prof. Kuzneţov mai analizează clasi- 
ficarea morfologică propusă de August 
Schleicher în «Compendium der verglei- 
chenden Grammatik der indogermanischen 
Sprachen » (1861—1862), a lui H. Steinthal, 
Fr. Misteli, a eminentului lingvist rus 
F. F. Fortunatov, a lui Fr. N. Fink şi a lui 
E. Sapir (e Language», ed. a II-a 1921). 

În clasificarea morfologică a lui Hum- 
boldt, Schleicher, Steinthal şi Misteli — ca de 
altfel în însăşi concepția lor lingvistică — 
limbile indo-europene reprezintă tipul cel 
mai evoluat şi se caracterizează printr-o 
structură gramaticală ideală. Pentru lingvis- 
tica marxistă această concepţie este 
ceptabilă. 


inac- 


78 


Cunoscutul lingvist rus acad. F. F. For- 
tunatov în lucrarea sa « Lingvistica compa- 
rată » reia sistemul de clasificare al lui Hum- 
boldt, făcîndu-i unele modificări. Schema 
este completată cu un nou tip morfologic 
care ocupă o poziţie intermediară între limbile 
cele flexionare. Fortunatov 


denumeşte acest tip flexionaro-aglutinant şi 


aglutinante şi 


include aici limbile semite pe care lingviştii 
le considerau flexionare, însă în structura 
lor gramaticală se deosebesc esenţial de lim- 
bile indo-europene. 

După ce termină analiza diferitelor clasi- 
ficări morfologice propuse în decursul istoriei 
lingvisticii, prof. Kuzneţov trece la tratarea 
unor probleme pe care socotim interesant 
a le reproduce aici: 

1. — problema pluralităţii limbilor şi a 
concordanței lor cu schemele de clasificare 


morfologică; 
2. — problema evoluţiei tipului morfologic; 
3. — raportul dintre clasificarea morfo- 


logică şi genealogică. 

Ne oprim pe scurt la problemele enunțate 
mai sus, trimițînd pe cititor la lucrarea res- 
pectivă. 

Dintre toate clasificările propuse, atît 
în secolul al XIX-lea cit şi în secolul nostru, 
în lingvistica actuală a fost acceptată clasi- 
ficarea morfologică a lui August Schlegel 
cu completările şi modificările lui Humboldt. 

Potrivit acestei clasificări morfologice 
există patru tipuri principale de limbi: 


1. — tipul izolant sau amorf; 

2. — tipul aglutinant; 

3. — tipul flexionar; 

4. — tipul polisintetic (termenul acesta 
e mai răspîndit decît « încorporantș). 
1. — Tipul izolant sau amorf. 

Trăsături principale: a) invariabilitatea 


cuvintelor; b) raporturile dintre cuvinte se 
exprimă numai prin ordinea lor în propoziţie. 

Noţiunile de «izolant » şi « amorf » coincid 
parțial. Limbile se numesc izolante 
pentru că formele cuvintelor nu exprimă 
raporturi sintactice în propoziție; formal 
cuvintele sînt independente, sînt «izolate» 
în propoziţie. În schimb, cuvintele pot consta, 
în unele limbi, numai din rădăcini, în timp 


doar 


ce în altele pot avea şi afixe lexicale (care 
formează cuvinte). 

Termenul «amorf» poate fi aplicat doar 
limbilor ale căror cuvinte nu-şi modifică 
niciodată forma. Nu există respectiv nici 
afixe gramaticale (care alcătuiesc forme 
gramaticale), nici afixe lexicale (care formează 
cuvinte). Propoziția reprezintă o continuitate 
de rădăcini invariabile. Legătura dintre 
cuvinte în propoziție poate fi exprimată 
în limbile amorfe: 

a) prin ordinea cuvintelor; b) prin 
cuvinte-rădăcini, care îşi pierd în contextul 
respectiv valoarea lor de bază şi capătă 
solul cuvintelor auxiliare — instrumente 
gramaticale prin excelență — prepoziţii sau 
conjuncţii. 

În limbile amorfe părțile de vorbire 
sînt inexistente. Cuvintele ce desemnează, 
obiecte, proprietăți sau acţiuni din punct 
de vedere structural nu se deosebesc prin 
nimic unele de altele. Uneori unul şi acelaşi 
cuvînt în conformitate cu contextul poate 
indica şi obiectul, şi proprietatea, şi acțiunea: 

Limbi amorfe în întregime de fapt nici 
nu există, ci doar apropiate mult de tipul 
amorf. De exemplu, limba chineză clasică 
ţine de tipul amorf, în schimb chineza actuală 
mai păstrează doar unele elemente carac- 
teristice limbilor -amorfe. Mai mult apro- 
piate de tipul amorf sînt: limba vietnameză 
(anamită) şi unele limbi ale populaţiei băşti- 
naşe din Africa occidentală. 

Iată o propoziție din chineză construită 
după modelul limbilor amorfe (folosesc 
transcripția romînească): cea vo bu hey. 

Propoziția este formată din patru cuvinte 
şi fiecare din ele reprezintă o rădăcină. 

Traducerea romînească ar fi «eu nu beau 
ceai» (cuvînt cu cuvînt: «ceai/eu/nu (nu 
este)/a bea/»). 

În exemplul citat: 
rea = «ceai» — pur şi simplu, raportul sin- 
tactic față de celelalte cuvinte nefiind ex- 
primat; 
po=teu»; bu=4 nu (nu este)» ; he=4a beat. 

În limba chineză, unul şi acelaşi cuvînt 
poate desemna şi acțiunea şi obiectul. 

Autorul arată că există limbi izolante, 
dar nu amorfe, în care întîlnim afixe lexicale, 
dar lipsesc afixele gramaticale, 


Raporturile sintactice dintre cuvinte se 
exprimă în aceste limbi prin părți de vorbire 
ajutătoare (instrumente gramaticale) sau prin 
ordinea cuvintelor în propoziţie. Este cazul 
limbii malaieze şi a altor limbi din familia 
malaezo-polineziană. 


2. — Tipul aglutinant. 


Se caracterizează prin afixe lexicale şi 
gramaticale, însă spre deosebire de tipul 
flexionar, legătura dintre morfeme nu prezintă 
o coeziune perfectă pe care o întîlnim, spre 
exemplu, în limbile indo-europene. 

Caracterul acesta oarecum independent 
al morfemelor se manifestă în următoarele 
trăsături comune limbilor aglutinante: 

1. — Toate morfemele se prezintă sub 
acelaşi aspect (nu există flexiune interioară, 
lipsesc alternanțele). 

Faptul că în unele limbi aglutinante 
(de ex. în limbile turce, o parte a limbilor 
fino-ugrice) asistăm la o armonie vocalică 
nu schimbă cu nimic teza fundamentală, 
întrucît fenomenul respectiv este determinat 
de cauze pur fonetice. Autorul dă două 
exemple din limba tătară: pya — nap = 
« mîinile» (nom, pl.) şi 6u— nâp «casele». 

„Ambele cuvinte sînt la nominativ plural, 
însă datorită legilor armoniei vocalice ob- 
servăm că terminația pluralului se modifică. 

2. — Afixele care exprimă diferite valori 
gramaticale se caracterizează prin două tră- 
sături fundamentale: 


a) fiecare afix îndeplineşte numai o 
singură funcțiune gramaticală; 
b) fiecare valoare gramaticală este 


exprimată întotdeauna prin unul şi acelaşi 
afix. De exemplu, în limba tătară: 

kul = e mînă», nominativul singular 
exprimat de afixul zero (desinenţa zero); 
Rul-lar — «mâini» — afixul — lar exprimă 
numai pluralul. 

În limbile flexionare (de ex. în limba 
rusă o desinență poate exprima mai multe 
funcțiuni: pyku, -u marchează în acelaşi 
timp şi nominativul şi pluralul; ¢ mîinile», 
b pyke,-e desemnează două funcțiuni gra- 
maticale — prepoziţionalul şi singularul). 

3, — În fine, limbile aglutinante se carac- 
terizează printr-o slabă coeziune a morfe- 
melor. 


este 

Procedeele morfologice cele mai răspîn- 
dite sînt sufixarea şi prefixarea. 

În limbile aglutinante predomină unul 
din ele. În limbile turce şi fino-ugrice există 
numai sufixe, în timp ce în limbile bantu 
predomină prefixele. 
3. — Tipul flexionar. 

Se caracterizează prin următoarele tră- 
sături fundamentale: 

1) posibilitatea variaţiei fonematice a 
structurii morfemelor (flexiune: interioară). 
Această modificare serveşte la formarea de 
noi cuvinte sau diferite forme ale unuia şi 
aceluiaşi cuvînt; 

2) fiecare afix poate fi purtătorul mai 
multor funcțiuni gramaticale; 

3) o coeziune perfectă 
(fuziunea morfemelor). 


a morfemelor 


Limbile flexionare la rîndul lor se împart 
în limbi sintetice şi analitice. 

Limbi limbile indo-europene 
vechi (sanscrita, greaca, latina, slava veche 
ş.a), iar dintre limbile actuale: rusa şi unele 
limbi slave. 

Limbi analitice: 
indo-europene actuale 
engleza, bulgara). 

Clasificarea limbilor flexionare 


sintetice: 


majoritatea limbilor 


(limbile romanice, 
în sin- 
tetice şi analitice este considerată de unii 
lingvişti ca fiind bazată numai pe principiul 
sintactic. În realitate această clasificare 
se manifestă destul de clar şi în morfologie. 
Clasificarea în limbi sintetice şi analitice 
nu poate fi aplicată cu succes la limbile 
aglutinante. În schimb limbile izolante sau 
amorfe sînt în întregime analitice. 


4, — Tipul polisintetic (încorporant ). 

Particularitatea acestui tip morfologic 
constă în aceea că diferitele obiecte ale acțiunii 
(direct şi indirect) precum şi circumstan- 
ţialele nu sînt exprimate prin părți secundare 
de propoziție (complemente circumstanțiale 
de loc, timp, cauză etc.), ci prin diferite 
afixe care intră în componența formei ver- 
bale care serveşte în propoziție de predicat. 
Uneori în componenţa predicatului se include 
şi subiectul. În limba cinuk (o limbă indiană 
din America de Nord, statul Oregon) propo- 
ziţiei noastre: «Am venit să-i dau ei asta y 

îi corespunde ti-n-i-â-l-u-d-am». (Propo- 
ziţia poate fi tradusă şi « Am venit ca să-i 
restitui (înapoiez) ei asta »). 

În această propoziţie sînt încorporate 
obiectele pronominale şi iată cum: 

rădăcina verbului ta da» este repre- 
zentată prin consoana d; ` 

prefixul î- exprimă un trecut imediat; 
-n- desemnează pers. I singular; 

al doilea -i- obiectul pronominal («asta », 
«aceasta », «acest lucru»); 

-a- al doilea obiect pronominal tei» 
(complement indirect ); 

-l- afix care ne indică valoarea de com- 
plement indirect a pronumelui precedent ; 

-u- ne arată că acțiunea este îndreptată 
spre exterior şi porneşte de la subiectul vor- 
bitor (adică el dă cuiva ceva şi nu ia de la 
nimeni nimic); în fine, 

-am sufix care exprimă o noțiune supli- 
mentară de mișcare cu un anumit scop, Acest 
sufix ne arată că subiectul vorbitor nu dă 
ceva pur şi simplu unei anumite persoane» 
ci el a venit tocmai cu acest scop. 

Autorul mai dă şi alte exemple din limbile 
polisintetice în care se încorporează (în forma 
verbală) substantivele (limba euroavetlană) 
sau chiar subiectul (limba nutka — o limbă 
indiană din Columbia britanică din America 
de Nord). Prof. Kuzneţov subliniază că 
tipul sintetic îl determinăm în primul rînd 
pe baza principiului (criteriului) sintactic. 
În acelaşi timp autorul combate părerile 
greşite ale unor lingviști care afirmau că în 
limbile polisintetice nu există cuvinte, ci 
numai cuvinte-propoziții. În limbile polisin- 
tetice există paralel şi forme independente 
şi forme încorporate. Aceleaşi raporturi 
pot fi exprimate atît cu ajutorul formelor 
verbale compuse, cît şi prin intermediul 
părților de propoziție de sine stătătoare, 
dar care depind totuşi de verb. În cazul de 
față ne referim la faptul că în limbile poli- 
sintetice există părți secundare de propoziţie 
care nu fac corp comun cu verbul, deşi 
depind de el. 

Acestea sînt cele 4 tipuri morfologice 
principale recunoscute de lingvistica generală 
contemporană. Ele reprezintă, ca să zicem 
aşa, tipuri ideale. În realitate însă există 


o foarte mare bogăţie de structuri morfologice, 
Multe limbi ocupă în clasificare poziţii inter- 
mediare şi nu posedă toate particuiaritățile 
caracteristice unui tip morfologic dintre cele 
enumerate mai sus, De aceea clasificarea 
morfologică a limbilor are în vedere totdeauna 
elementele dominante ale sistemului lingvistic 
dat. Fenomenul fiind destul de complex, 
între schema stabilită şi realitatea vie nu gă- 
sim întotdeauna o coeziune perfectă. 
clasică şi cea contemporană 
prezintă o serie de trăsături specifice tipului 
amorf. Însă limba chineză actuală nu poate 
fi numită amorfă. Din punctul de vedere 
al structurii morfologice ea se apropie mult 
de limbile aglutinante. În limbile aglutinante 
(limba finlandeză, 
komi-peruciană), iar în limbile 
— prefixe, adică o serie întreagă de trăsături 
proprii tipului flexionar. În limbile flexionare 
vom găsi elemente aglutinante (rusa şi alte 
limbi indo-europene), iar în franceză elemente 
de polisintetism (de ex. (je —te — le 
donne » — vedem că aici indicii pronominali 
sînt încorporaţi în forma verbală deşi grafia 
nu permite acest lucru). Elemente de polisin- 
tetism sînt vizibile şi în limbile bantu care 
de fapt ţin de tipul aglutinant. 

În felul acesta rezolvă autorul problema 


Chineza 


întîlnim şi alternante 


bantu 


pluralității sistemelor morfologice şi a concor” 
dantței lor cu schemele de clasificare. 

Kuzneţov arată că tipul lingvistic se poate 
modifica. Desigur această evoluție nu se 
produce aşa cum considerau fenomenul Fr, 
Schiegel, Humboldt, Schleicher sau Marr. 

În clasificarea morfologică a limbilor, 
Marr nu a fost original. El a folosit schemele 
lui Aug. Schleicher precum şi teoria acestuia 
privind succesivitatea tipurilor morfologice: 
Din clasificare, Schleicher exclude limbile 
încorporante, iar evoluţia celorlalte tipuri 
morfologice este explicată în spiritul filo- 
zofiei idealiste germane pe de o parte, iar 
pe de alta în spiritul teoriei lui Darwin despre 
evoluţia speciilor biologice. Astfel limbile 
izolante reprezintă speciile arhaice, limbile 
aglutinante speciile intermediare, iar cele 
flexionare speciile cele mai evoluate. 

În viața limbilor, Schleicher distingea 
două perioade: perioada preistorică sau 


c. 6 — c. 164 


creatoare şi perioada istorică sau de degradare. 
În perioada istorică nu se mai creează forme 
noi. Această schemă a evoluției lingvistice 
este strîns legată, la Aug. Schleicher, cu teoria 
idealistă a triadei lui Hegel. 

N. I. Marr acceptă această 
idealistă şi afirmă că limba are un caracter 
de ciasă, iar evoluţia ei este o evoluție stadială. 
El considera că structura amorfă s-ar fi 


concepţie 


ivit în epoca comunismului primitiv, tipul 
aglutinant — în epoca divizării muncii în 
comuna primitivă, iar tipul flexionar în epoca 
societății bazate pe clase. 

Aceste teorii vulgarizatoare care nu au 
nimic comun cu marxismul au fost destul 
de vătămătoare pentru lingvistică în perioada 
dominaţiei 4 noii teorii a limbii». 

Că tipul lingvistice poate evolua ne-o 
dovedesc limbile indo-europene vechi. Metoda 
istorică comparativă ne arată că trăsăturile 
flexionare caracteristice acestui tip morfo- 
logic s-au format cu timpul, nu au existat 
întotdeauna. 

În indo-europeana de bază (comună), în- 
tr-o epocă extrem de îndepărtată, alternanţele 
erau cauzate de poziţia fonetică a sunetelor şi 
de-abia ulterior au căpătat valoare morfologică. 

Prin urmare, într-o epocă arhaică, limba 
indo-europeană comună se caracteriza prin 
invariabilitatea morfemelor, adică exact aşa 
cum observăm în limbile aglutinante. 

Pe de altă parie, metoda istorică compa- 
rativă ne arată că inițial fiecare afix îndeplinea 
o singură funcţiune şi niciodată nu exista 
posibilitatea de a marca mai multe funcțiuni 
gramaticale. 

De exemplu, acuzativul singular se carac- 
teriza, în limba indo-europeană comună prin 
desinența*-?n, iar acuz. plural prin*-us. Pentru 
acuz. sing. sînt concludente exemplele: lat. 
rosa-m, lupu-m < lupo-m; slava veche Næ 
< *genă-m, BAbka < *91Q U 0-M; iar pentru 
plural: lat. rosăs < *rosāns, * lupos < * lupons; 
slava veche xei < * genns < * genăâns, 
gaara < * vig uons 

Cu timpul în indo-europeană desinenţa 
capătă posibilitate să desemneze mai multe 
funcțiuni gramaticale. 

Desigur aici nu poate fi vorba în întregime 
de transformarea tipului aglutinant în flexio- 

nar, ci de modificarea desinenţelor într-o pe- 
rioadă arhaică a limbilor indo-europene. 

Autorul mai analizează şi problema rapor- 
tului dintre clasificarea morfologică şi cea 
genealogică. 

În felul acesta lucrarea prof. P. S. Kuz- 
nețov rezolvă unele probleme de lingvistică 
generală legate de clasificarea morfologică 
a limbilor. Considerăm că ea prezintă un 


interes deosebit prin materialul bogat şi 
extrem de variat pe care-l conţine, prin felul 
în care sînt tratate diferitele aspecte ale temei 
menționate şi prin caracterul accesibil al 
expunerii. Toate acestea ne determină să 
credem că lucrarea lingvistului sovietic poate 
fi foarte utilă pentru cei ce se interesează 
de problemele teoretice şi practice ale lingvis- 
ticii generale. 
Ariton Vraciu 

GREŞELI DE LIMBĂ ÎN PUBLICAȚII 


O ED E 


Publicăm sezisările primite din partea unor cititori în legătură cu folosirea 
limbii în unele publicaţii periodice. Prin articole de felul acesta vrem să venim în 
ajutor tuturor publicațiilor periodice, care apar în limba romină şi în care pol fi 


găsite multe din greșelile ilustrate mai jos. 


TEHNICA NOUĂ, nr. 1, 2, 3, 4, 1954. 


În articolul de față vrem 
atenţia gazetei «Tehnica nouă» asupra unor 
greşeli de limbă apărute în primele patru 
numere. Exempliticăm unele inadvertențe de 


să atragem 


ordin gramatical, expresii sau termeni folo- 
siți impropriu, erori de punctuație şi abateri 
de la normele ortografice în vigoare. 


Prevenitorul este robust şi simplu de 
manevrat (nr. 1, pag. 5, col. 2). 

Dispozitivul este simplu, robust, uşor de 
adaptat (nr. 3 pag. 4, col. 4). 

Adjectivul robust însemnînd « tare, viguros, 
voinic, zdravăn » califică abstractele şi mai 
ales ființele înzestrate cu această calitate: 
un om poate fi robust, se poate bucura de 
sănătate robustă sau de robustețe; lucrurile 
sînt rezistente. Deci despre 
sondelor, 


sau obiectele 
dispozitivele care previn erupția 
numite pe drept cuvînt prevenitoare, ca şi 
despre dispozitivele adaptate la autocamioane 
spunem că sînt rezistente, iar nu robuste. 

Prevenitorul este rezistent și simplu de 
manevrat. 

Dispozitivul este simplu, 
de adaptat. 


rezistent, uşor 


„„. corectitudinea mişcărilor 
fie impecabilă (nr. 1, pag. 3, col, 3). 

Calificativul impecabil «lipsit de greşeală, 
perfect, desăvîrşit» este înțeles implicit în 


ge 


trebuie să 


noţiunea de corectitudine «atitudine lipsită 
de greşeală, purtare corectă, acțiune desă- 
vârşită ». 

"Textul de mai sus se cere îndreptat precum 
urmează: 

.. „mişcările trebuie să fie impecabile 
(sau corecte) 

sau 

.. . corectitudinea mişcărilor trebuie urmă- 
rită cu atentie. 


„„„Dentru rezolvarea problemelor imediat 
necesare ale întreprinderii (nr. 1, pag. 6, 
col. 3). i 

Adverbul imediat însemnînd «nemijlocit, 
neîntîrziat, numaidecit, îndată, pe loc» şi 
adjectivul necesar însemnînd: + trebuincios, 
de absolută nevoie», construcția probleme 
imediat necesare este improprie pentru limba 
romînă fiindcă problemele nu pot fi imediat 
necesare, numai rezolvarea lor poate fi necesară 
ŞI urgentă. 

construcția corectă este: 

. . . Pentru rezolvarea urgentă a problemelor 
întreprinderii, 

în cazul că autorul pune accentul pe acțiu- 
nea rezolvării urgente a problemelor, şi: 

„.. Dentru rezolvarea problemelor impor- 
tante ale întreprinderii, 

în cazul în care autorul ţine totuşi să 
sublinieze importanța problemelor care se 


cer rezolvate. 

Dacă autorul înţelege însă să insiste atât 
asupra urgenţei rezolvării problemelor cît 
şi asupra marei importanţe a acestora, atunci 
textul de mai sus trebuie modificat astfel: 

...„ pentru rezolvarea Urgent a probleme- 
lor importante ale întreprinderii. 


Buna păstrare a tractoavelor în remize 
pretinde ca imediat după ce sînt curățire 
să fie luate anumite măsuri . . . (nr. 2, pag. 1, 
col. 1). 

Adverbul imediat nu poate fi 
conjunctia după ce fără a da loc la o cons- 
tricție improprie. Această construcție tre- 
buie înlocuită cu locuţiunea adverbială de 
îndată ce, 

Scriem deci corect: 

Buna păstrare a tractoarelor în 
pretinde ca, de îndată ee sînt curățite, să 
fie luate anumite măsuri... 


urmat de 


remize 


Se elimină lucrările... de deschiderea 
şi pregătirea minei (nr. 1, pag. 7, col. 5). 

.. . terenuri plane, mai înalte, unde sînt 
posibilități mai bune de scurgere a apelor şi 
de svîntarea locului (nr. 2, pag. 1, col, 1). 

.. . experiențe privind sistemul de lucrarea 
solului după metoda Malţev (nr. 2, pag. 8, col. 5). 

Un factor determinant în utilizarea la maxi- 
mum a utilajelor îl constituie corecta întreţi- 
nere, exploatarea şi reparație a acestora 
(nr. 4, pag. 1, col. 2). 

... pe baza considerentelor constructive de 
exploatare şi tehnica securității muncii (nr. 4 
pag. 7, col. 3). 

În cazurile citate a nu articulează enclitic 
substantivul precedent, ci marchează pro- 
clitic posesivul sau genitivul substantivului 
următor. Substantivele precedate de pre- 
poziţia de au valoare de atribute substan- 
tivale prepoziționale. Deci, nu este vorba 
despre deschiderea şi pregătirea minei, ci 
despre lucrările de deschidere şi de pregătire 
a minei; nu scurgerea apelor, ci posibilitătile 
de scurgere a apelor; nu lucrarea solului, 
ci sistemul de lucrare a solului; nu exploatarea 
utilajelor, ci corecta exploatare a utilajelor ; 
nu tehnica securității muncii ci considerentele 
de tehnică a securității muncii, 


În UR.S.5. se acordă o mare importanță 
bunei gospodării a energiei (nt. 3, pag. 6, col. 3), 

În exemplul citat infinitivul lung sub- 
stantivat gospodărire este înlocuit cu substan- 
tivul gospodărie care nu-şi are locul aici, 
deoarece nu este vorba de gospodăria ener- 
giei ci de gospodărirea energiei. 

Toate aceste măsuri au condus la realizarea 
unor însemnate succese în productie (ar. 4, 
pag. 8, col. 5). 

“Tranzitivul a conduce 
însoți, a duce, a mîna, a cîrmui, a călăuzi, 
a comanda». Acest verb nu este propriu 


însemnează «a 


folosit în textul citat unde nu se vorbeşte 
nici de călăuzire, nici de întovărăşire, ci 
de realizarea unor succese prin folosirea 
anumitor măsuri. Deci: 

Toate aceste măsuri au dus la realizarea 
unor însemnate succese în producție. 

.. ajutorul pe care îl dau unităților agri- 
cole pe care le patronează. Unul din factorii: 
de care depinde succesul acțiunii... este felul 
în care vor fi alimentate . . . atelierele (nr. 4, 
pag. 8, col. 1). 

Oricît de justificată ar fi prezenţa pronu- 
melui relativ care este bine să evităm în- 
trebuințarea lui repetată în aceeași frază 
sau chiar la capetele a două fraze con- 
secutive. În multe cazuri avem posibilitatea 
să schimbăm construcția. De exemplu: 

„ajutorul pe care îl dau unităților agri- 
cole patronate de ele. Unul din factorii de 
care depinde succesul acţiunii .. „este felul 
cum vor fi alimentate . . . atelierele. 


„.. nevoile  casnice,... cari toate con- 
stituie factori esențiali (nr. 4, pag. 7, col. 5). 

.. recomandăm cititorilor cari doresc să 
se documenteze (id.). 

Pronumele relativ care este invariabil în 
ce priveşte genul şi numărul deci are aceeaşi 
formă care, pentru cele trei genuri, atît la sin- 
gular cât şi la plural. Spunem deci: 

. . nevoile casnice... care toate constituie 
factori esentiali. 

„recomandăm cititorilor eare doresc să 
se documenteze, 

Pentru sprijinirea introducerii şi extinderii 
metodelor avansate de muncă, cercul ASIT 
a însărcinat pe mai mulți membri ASIT care 
au făcut iînstructaje cu muncitorii în vederea 
aplicării acestora (nr. 1, pag. 2, col. 5). 


Folosirea pronumelui relativ care dă naștere 
la concluzia că acei membri ASIT au primit 
o anumită (nu se precizează ce fel de) sarcină, 
care făcuseră instructaje cu muncitorii. Credem 
că această concluzie nu a fost în intenţia 
autorului. Pe de altă parte folosirea pronu- 
melui demonstrativ acestora la o distanță 
atît de mare de substantivul pe care îl înlo- 
cuieşte : (metodelor) îngreunează înțelegerea 
ideii, cititorul nemaiştiind la cine se referă 
genitivul acestora. | 

Pentru o exprimare corectă propunem 
următoarea formulare: 

Cercul ASIT a dat ma multor membri 
ai săi sarcina de a face înstructaje cu munci- 
torii, în vederea aplicării metodelor avansate 
de muncă, sprijinind astfel introducerea şi 
extinderea acestor metode. 


Gerunziul este o formă verbală care exprimă 
o acțiune în desfăşurare, fără raportare la 
persoană sau la moment. Spre a da scrisului 
lor mai multă distincție, unii autori îi folo- 
sesc cu abuz şi adeseori greşit. De exemplu: 

.. a fost organizată o excursie cu 0 sută 
şaizeci participanți în oraşul Azuga, gi izitîn- 
du-se fabricile de sticlă, gamot... (nr. 4, 
pag. 6, col. 2). 

În raport cu acțiunea exprimată de verbul 
predicat gerunziul indică acţiuni anterioare 
sau simultane. Aplicînd această regulă la cazul 
citat, se iveşte întrebarea: excursia a fost 
organizată în timp ce se vizitau fabricile, sau 
după vizitarea lor? Sîntem siguri că n-a fost 
în intenția autorilor să indice vreuna din 
situațiile amintite. Rezultă deci că, în exeme 
plul dat, gerunziul trebuie înlocuit printr-un 
verb la mod personal. Forma corectă este: 

... a fost organizată o excursie cu o sută 
şaizeci (de) participanţi în oraşul Azuga, unde 
au fost vizitate fabricile de sticlă, șamot . . . 


Se separă rezidul de ulei... (nr. 4, pag. 5, 
col. 1). 

Substantivul neutru reziduu, pl. reziduuri, 
se scrie cu doi u ca și termenii: asrduu, 
continuu, perpetuu. 


... nu mar are competența de a rezolva... 
(nr. 4, pag. 5, col.1). i 

Substantivul feminin competință, se scrie 
cf. « Micului dicționar ortografic» cu -i- 
deci competință şi nu competență. 


Ameliorarea randamentului reese foarie 
clar... (nr. 4, pag. 7, col. 2). 
Verbul reiese este derivat din 


se scrie corect erei, 


a ieşi; el 


Mica mecanizare prezintă o serie de avan- 
tajii 7, col. 4). 
Investiţiile sînt repede amoriizate prin avan- 


(nr. 4, pag. 


tajiile şi economiile ce se obtin (id.) 
Substantivul avantaj, fiind recomandat sub 

forma aceasta în « Micul dicţionar ortografic », 

În acecaşi 


pasaj, 


are pentru plural terminația -e. 
categorie intră şi 


personaj, placaj etc. 


substantive ca: 


„.. fapt care a creeat posibilirățile insem- 
naie de calificare rapidă (nr. 2, pag. 2, col. 1). 

Filiala Ploieşti crează membrilor ASIT 
posibilitatea de a rezoloa cu succes sarcinile 
(nr. 4, pag. 6, col. 2). 

Verbele sînt părțile de vorbire care arată 
o acțiune efectuată, în diverse moduri, de 
noi sau de una ori mai multe persoane cu 
sau fără noi, în momentul de față, în trecut 
la rădăcina 


n ra 
sau in viitor. 


verbului a di nxe sau particule 


numite desinențe formele verbale 


persoana, numă- 


care exprimă acți 


(nu -ea) aparţin conjugării îmîi. Spre a expri- 


ma o acțiune reală la prezent, avem doar de 
adăugat la rădăcina verbului de conjugat, 
de exemplu ia verbul a iucr-a, următoareie 
desinenţe: -eg, =ezi, -sază, -ăm, -aţi, ~sază. La 
fel se conjugă aşadar şi verbul regulat a crea: 
cre-ez, cre-ezi, cre-ează, cre-ăm, cre-aţi, Cre- 
ează; gerunziul sau participiul prezent: 
cre-înd, supinul: cre-at. Urmărind formele 
verbului se vor observa greşelile făcute în 


textele de mai sus. 


Întreținerea curentă a maşinilor , rămâne 
o problemă... (nr. 4, pag. î, col. 2). 

.. . rezultă că mica mecanizare , prezintă 
o serie de... (nr. 4, pag. 7, col. 4). 

Predicatul nu poate fi despărțit de subiec- 
tul său prin virgulă, 

„st opreşte autocamionul {) se lasă 

barele cu primul dinte (nr. 3, pag. 4, col. 3). 

Funcționează pe orice fel de teren () chiar 
pe gheață (nr. 3, pag. 4, col. 4). 


Virgula notează pauza dintre propoziţii, 
chiar dacă subiectul, predicatul sau chiar 
ambele părți principale se subînțeleg: 

.. se opreşte autocamionul , se lasă barele 
cu primul dinte. 

Funcționează pe orice fel de teren , chiar 
pe gheață. 


„.„ apă caldă pentru nevoile casnice . . ., etc. 
(nr. 4, pag. 7, col. 5). 
Abreviaţia etc. «şi mai 


însemnînd aşa 


departe » nu trebuie precedată de virgulă. 


În Uniunea Sovietică şi la noi în țară, 
în focul întrecerii socialiste () se făuresc noi 
metode de muncă... (nr. 1, pag. 6, col. 2). 

Concursurile de inovaţii () care s-au extins 


mai mult în ultima vreme în întreaga tară, 


sînt forme care trebuie folosite... (nr. i, 
pag. 6, col. 3). 
Propoziţiile incidente, se despart prin 


virgule de părțile de propoziţie între care 
se intercalează. Punem deci virgule înaintea 
propoziţiilor incidente de mai sus, în locul 
parantezelor goale care le indică lipsa. 


Prin semnalarea greşelilor de mai sus nu 
au fost epuizate toate cazurile de abatere 
de la normele gramaticale şi ortografice, 
care, apar în publicațiile noastre periodice. 
Am încercat să le prezentăm pe cele mai 
caracteristice şi mai frecvente. Multe dintre 
ele pot fi evitate prin simpla consultare 
a «Micului 
«Gramaticii limbii romîne ». 


I. St. Șaroni 


dicţionar ortografic» şi a 


ÎN LEGĂTURĂ CU LIMBA UNEI PUBLICAȚII ȘTIINȚIFICE 


În cele ce urmează vom analiza revista 
« PEDIATRIA », nr. 1, 1954. 

În privința limbii, revista nu alege în 
toate cazurile exprimarea cea mai potrivită, 
lipsită de echivocuri; pe lîngă aceasta unele 
articole conțin greşeli grave de gramatică 
elementară. 

Tată o serie de exemple alese din articolul 
intitulat « Din partea redacţiei ». 

Pentru a nu lungi articolul şi a nu-i da 
aerul unei lecţii de gramatică, vom evita 
analiza pur gramaticală, mulţumindu-ne cu 
notarea greşelilor şi cu indicarea formelor care 
ni se par corecte: 

«'Ținînd seama de învățămintele analizei 
activității depusă în anul 1952, primul an 
de apariţie a revistei, colegiul de redactie 
a căutat să elimine în 1953 multe din lip- 
surile sale semnalate cu această ocazie, stră- 
duindu-se să asigure prin revista 4 Pediatria » 
existența unui organ de presă de specialitate 
care să corespundă sarcinilor sale trasate cu 
ocazia înființării ei». 

(Ţinînd seama de învățămintei» trase 
din analiza activității depuse în anu: 1952, 
primul an de apariție a revistei, colegiul 


de redacţie a căutat să-şi îndrepte deficiențele 
ce i-au fost semnalate cu acel prilej, stră- 

duindu-se ca prin editarea « Pediatriei» să 
asigure cadrelor de specialitate un organ de 
presă care să corespundă sarcinilor trasate 
cu ocazia înființării sale) 

În redactarea revistei, ne-am ales tematica 
numerelor după criterii în funcție de. impor- 
tanța problemelor de pediatrie care în 
planul sanitar de stat reveneau ca sarcini 
rețelei de pediatrie cît şi acelea care au nece- 
sitat clarificări în orientarea bazelor ştiinți- 
fice ale multiplelor lor aspecte de...» 

(Criteriul după care s-a ales tematica, 
în redactarea numerelor revistei, a fost 
stabilit în funcție de importanța problemelor 
de pediatrie care în planul sanitar de stat 
reveneau ca sarcini rețelei infantile, precum 
şi în funcție de necesitatea unor clarificări 
cu privire la orientarea bazelor ştiinţifice 
ale multiplelor aspecte de...) 

« Alegerea materialului publicat s-a făcut 
tinind 


ne-au stat la dispoziție, determinată de actua- 


seama de valoarea articolelor ce 


litatea problemei şi de orientarea autorului în 
prezentarea şi interpretarea acesteia ». 


(Alegerea materialului publicat s-a făcut 
ţinîndu-se seama de valoarea articolelor pri- 
mite de redacție; valoarea fiind determi- 
nată de actualitatea problemei şi de orien- 
tarea autorului în prezentarea şi interpre- 
tarea acesteia) 


« Cazuistica sub forma observaţiilor clinice 
şi terapeutice ce ocupă un volum apreciabil 
în numerele apărute în 1953, ceea ce dovedeşte 
interesul pe care-l poartă colegiul de redacţie 
experienţei de spital în calificarea clinică a 
pediatrilor ». 

(Cazuistica, sub torma observaţiilor clinice 
şi terapeutice, ocupă un volum apreciabil 


în numerele apărute, ceea ce dovedeşte 
interesul pe care-l poartă colegiul...) 

« Sînt prea puţine lucrările care nu au 
fost publicate (...) fiindcă autorii s-au 
complăcut în a dezbate cazuistica de spital 
(...) interpretată îngust prin limitarea 
supraepisodului morbid, fără a se ține seama 
de...». 

(Unele dintre lucrări — puţine la număr — 
nu au putut fi publicate (...) deoarece 
autorii s-au complăcut în a dezbate cazuistica 
de spital (...) interpretată îngust prin 
limitarea supraepisodului morbid fără a se 
ține seama de... etc.) 

«Din cele 74 articole, apărute în cursul 
anului 1953, am publicat 8 articole sovietice 
cu intenţia de a se face cunoscută cititorilor 
noştri. . 2. 

(Dintre cele 74 articole, apărute în cursul 
anului 1953, 8 sînt articole sovietice, pe care 
le-am publicat cu intenția de a face cunos- 
cută...) 

« Îmbunătăţirea repartiţiei articolelor între 
Capitală şi provincie față de 1952 este dato- 
rită legăturii mai bune a colaborării de redacție 
cu centrala din ţară ». 

(Îmbunătăţirea repartiţiei articolelor între 
capitală şi provincie, faţă de 1952, este 
datorită faptului că redacția revistei a ajuns 
la o colaborare mai strînsă cu centrele medicale 


din țară) 

« Colaborarea pediatrilor la revista noastră 
nu este încă cea dorită de noi: multe din 
spitalele unificate de copii din ţară nu şi-au 
dat încă contribuția lor...» 

"(Colaborarea pediatrilor la revista « Pedia- 
tria? nu este încă satisfăcătoare: multe 
dintre spitalele unificate de copii nu au 


contribuit nici măcar cu un singur articol... 
etc.) 


« Datorită extensiunii extrem de largi 
și articolelor publicate, în cursul anului 1953 
am neglijat menținerea permanentă, a unor 


rubrici ca: recenziile, referatele . . . » 


(Datorită întinderii extrem de mari a 
lucrărilor publicate, nu am putut menține 


permanent unele rubrici ca: recenzii, refe- 
rate...) 
« Publicarea dărilor de seamă s-a izbit 


de două neajunsuri. Societatea ştiinţelor 


medicale nu ne transmite acest material...» 

(Publicarea dărilor de seamă s-a izbit 
de două neajunsuri. Societatea ştiinţelor 
medicale nu a trimis redacţiei materialul 
necesar...) 

« Articolele care reprezintă un punct de 
vedere original al autorilor nu stîrnesc discuţii 
în lumea pediatrilor, în orice caz nu provoacă 
din partea cititorilor noştri discuții în paginile 
revistei, cărora bucuros am da spațiu oricind ».(!) 

(Articolele care prezintă un punct de 
vedere original, nu stîrnesc discuţii în rîndul 
pediatrilor; în orice caz nu provoacă din 
partea cititorilor discuţii în paginile revistei, 
cu toate că aceasta le-ar pune oricînd la 
dispoziţie spațiul necesar) 

« Greşelile de tipar care mai apar destul 
de abundent în fiecare număr şi altele din 
domeniul tehnoredacţiei impun acordarea 
atenţiei din partea Centrului de Documentare 
pentru acest sector foarte important». (!) 

(Greşelile de tipar care se întîlnesc din 
abundență în fiecare număr ca şi alte neajun- 
suri legate de tehnoredacție, impun Centrului 
de Documentare să acorde o atenţie deosebită 
acestor lucrări de mare importanță). 

« Avînd spatele frontului asigurat, pediatrii 
din ţara noastră trebuie să lupte cu elan pentru 
ocrotirea copilului la nivel cît mai înalt, 
contribuind cu toţii la îmbogățirea conținutului 
acestei opere», (2) 

(Avînd condițiile materiale asigurate, 
pediatrii din ţara noastră vor trebui.să lupte 
cu elan pentru a ridica ocrotirea copilului 
la un nivel cît mai înalt) 

« Sesiunea din ianuarie 1954 a Secţiei 
Medicale a Academiei R.P.R. a manifestat 
atenție deosebită ocrotirii copilului dezbătînd 
în spirit critic lipsa de preocupare de pînă 
atunci al forului cel mai înalt ştiinţific din 
tara noastră pentru această problemă însuşind 
în spirit autocritic sarcina ce decurge pentru 
viitor din această discuţie». (?) (1) 

(Sesiunea din ianuarie 1954 a Secţiei 


medicale a Academiei R.P.R., acordind o 
atenție deosebită problemei ocrotirii copilului, 

a dezbătut în spirit critic lipsa de interes 
pentru aceasta din partea celui mai înalt 
for ştiinţific din ţara noastră. Cei indicaţi 
şi-au însuşit în spirit autocritic lipsurile 
semnalate cu prilejul dezbaterii, luîndu-şi 
sarcini corespunzătoare pentru viitor) 

« — extinderea preocupărilor sale pentru 
toate problemele de sănătate ale copilului 
0—15 ani, accentuind grija pentru profilaxie, 
publicarea materialelor ce privesc ocrotirea 
copilului în mediul rural, populația sătească 
reprezentind majoritatea în noastră 
ale căror probleme ` sanitare prin rezolvarea 


tara 


jor vor contribui la construirea socialismului în 
patria noastră prin întărirea sectorului socialist 
în agricultură ». (2!) 


( — extinderea planului său de preocupări 
asupra tuturor problemelor privind copilul 
între 0—15 ani, cu accentuarea grijii pentru 
latura profilaxiei şi în special a ocrotirii 
copilului din mediu! rural; prin rezolvarea 
problemelor sanitare din mediul rural — 
în care se află mejoritatea populatiei din ţara 
noastră — se sprijină în mare măsură întă- 
tirea sectorului agriculturii şi deci con- 
struirea socialismului în patria noastră) 


« Intentia noastră este de a aduce pe 
paginile revistei toate problemele medicale 
ale copilului». 

(Intentia noastră este de a cuprinde în 
paginile revistei toate problemele medicale 
ale copilului) 


«Vom da atentie domeniilor foarte variate 
ca (...) pentru a contribui la lărgirea operei 
de interes şi a culturii medicale generale a 
pediatrilor». (1!) 

(Vom acorda atenţie diverselor domenii 
de activitate ca (. . .) pentru a oferi posibilități 


largi de informaţie, contribuind astfel la 
îmbogățirea culturii medicale generale a 
pediatzilor) 


Mai este oare nevoie să comentăm greșelile 
citate pînă aici? Mai trebuie oare subliniat 
că asemenea expresii constituie adevărate 


calamităţi lingvistice ? 


Numărul de față al « Pediatriei» (nr. 1) 
conţine şi alte articole a căror formă lingvistică 
at fi trebuit îmbunătăţită, înainte ca materialul 
respectiv să fi luat drumul tiparului. Am ales 
exemple din articolul redacțional pentru a 
atrage atenția în mod deosebit asupra exi- 
genţei care se impune, atît în redactarea 
materialului redacțional, cît şi în publicarea 
lucrărilor iscălite de diferiţi specialişti. 

Noi, cititorii, socotim că a lua atitudine 
împotriva oricărui tel de stîlcire sau stricare 
a limbii poporului nostru nu este numai o 
strictă obligaţie culturală, ci şi o importantă 
datorie cetățenească. . 


Dr. A. Chidun 


PE ES E A S E 
CONSULTAŢII 


ANALIZA SIN'PACTICĂ A FRAZEI 


Redacţia noastră a primit din partea prof. Emilia Harhoiu din Mediaş 
o notă asupra analizei sintactice a frazei: 

Cărţile sint date micilor cititori după virstă, iar după ce au citit volumul, 
în momentul cînd îl predau, sînt chestionați. 

Publicăm întreaga expunere a tov. E. Harhoiu deoarece o considerăm 


justă şi utilă pentru profesorii interesați de aceste probleme. 


Analiza sintactică a frazei, prin delimi- 
tarea şi precizarea  propoziţiilor, este în 
realitate o descriere a felului în care ele se 
îmbină în rnecanismul frazei, a felului cum ele 
se leagă şi se condiționează în sistemul de 
funcţionare al frazei. Privită din punct de 
vedere gramatical și logic, analiza nu pre- 
zintă dificultăți cînd funcțiunea îndeplinită 
de propoziţie coincide cu ideea relicfantă; 
dificultăți se ivesc cînd funcțiunea nu exprimă 
această idee. Un exemplu este următoarea 
frază : 

Cărțile sînt date micilor după 
vîrstă, iar după ce au citit volumul, în mo- 
meniul cînd îl predau, sînt chestionati. 

Fraza aceasta este alcătuită din două 
propoziții principale coordonate copulative 
şi din două subordonate. În descifrarea subor- 
donatelor punttul de plecare e în a stabili 
cuvîntul din regentă la care se raportează 
şi în a preciza felul determinării, deci al 
funcţiunii. 

Analiza gramaticală a frazei are un.caracter 
descriptiv: înlănțuirea structurală a elemen- 
telor sintactice e desfăcută în părțile ei com- 
ponente, subliniindu-se specificul fiecăreia 
în parte. Aplicînd subordonatelor din fraza 


cititori 


noastră acest procedeu se ajunge la stabilirea 
a două grupe de subordonate: a) subordonate 
care lămuresc un element principal al regentei 
şi b) subordonate care lămuresc un element 
secundar. Acestea din urmă prezintă diferite 
caracteristici după cum se raportează la un 
substantiv sau la un alt element morfologic 
al propoziției. Exemplul nostru cuprinde 
grupa subordonatelor care se referă la un 
substantiv. 

Analiza sintactică a frazei nu prezintă 
greutate cînd subordonata lămureşte grama- 
tical elementele principale ale regentei. 

În această împrejurare funcțiunea ei e 
totdeauna expresia unei idei cerute nemij- 
locit de înțelesul logic al elementului 
cu care e în raport. În exemplul nostru: 
micii cititori sînt  chestionați după ce au 
citit un volum, subordonata după ce au 
citit un volum îndeplineşte funcțiunea de 
circumstanțial de timp, cerut de predicatul 
regentei sale, atît logic cît și gramatical, 

Greutăţi ridică subordonatele aflate pe 
lîngă un substantiv care are rol de comple- 
ment oarecare al verbului. Astfel se prezintă 
în fraza noastră propoziţiile: ... în momentul 
cînd îl predau, sînt chestionaţi. Aici ideea de 

timp cerută de predicatul regentei este redată 
prin două elemente sintactice: în momentul, 
un circumstanţial de timp, cu atributul său 
exprimat printr-o întreagă propoziție: cînd 
îl predau (adică în momentul predării). Subor- 
donata este o determinare a circumstanţialului 
de timp din regentă exprimat printr-un 
substantiv (în care moment? în momentul 
cînd îl predau). Descrierea mecanismului 
acestei fraze, al elementelor din care se 
compune și al felului lor de funcționare duce 
la constatarea că ea e alcătuită din două pro- 
poziţii principale, o subordonată circumstan- 
țială de timp şi o atributivă. 

Interpretarea logică a unei fraze nu ține 
seama de acest mecanism; accentul cade pe 
idee. Cînd această idee este rezultanta 
legăturii multor elemente sintactice, 
interpretarea are un caracter de sinteză. 
În exemplul:... în momentul cînd îl predau, 
sînt chestionați, ideea de timp reiese limpede, 
fără a se schimba cu nimic sensul frazei prin 
reducerea ei astfel: la predare ( = în momentul 
cînd îl predau) sînt chestionati. Ideea de timp 
cuprinsă în în momentul a atras propoziția 
cînd îl predau, legînd-o atît de strîns de 
înțelesul său încît pot fi considerate, logic, 
ca o singură propoziție în exprimarea unei 
singure gîndiri, deși ca elemente componente 
în complexul frazei fac parte din propoziţii 
diferite, cu roluri diferite, În astfel de împre- 
jurări primează acel factor real al gîndirii 


mai 


care, imprimînd propoziției un anumit sens, 
leagă, unifică elementele sintactice distincte 


în exprimarea unei idei centrale. În meca- 
nismul frazei, ele însă nu formează un tot, 
ci fiecare îşi are bine fixat rolul lui specific, 
în cazul nostru: o subordonată atributivă 
pe lîngă un circumstantial de timp din regentă. 
Logic însă, se ia în considerare ideea specială 
reliefată, ideea centrală, nu rolul pe care-l 
îndeplineşte fiecare în parte în exprimarea 
gîndirii. 

De aici decurg inevitabil o seamă de 
deosebiri în ceea ce priveşte: a) delimitarea 
propozițiilor, b) definirea funcțiunii sintac- 
tice a subordonatei, c) precizarea cuvîntului 
determinat de ea, d) precizarea conjuncţiei 
care o introduce. În exemplul nostru, din 
punct de vedere logic, subordonata era în 
momentul cînd îl predau, deci o circumstan= 
țială de timp pe lîngă predicat, introdusă prin 
locuţiunea în momentul cînd. Gramatical, aceâstă 
interpretare e arbitrară şi inexactă. Subordo- 
nata este: cînd îl predau, deci o atributivă 
pe lîngă un substantiv cu rol de circumstanţial 
de timp în regentă, introdusă prin conjuncția 
cînd (= care). 

Analiza gramaticală ne introduce în 
mecanismul limbii, ne dezvăluie legile de 
corectă funcționare ale acestui mecanism, 
tocmai prin această fundamentală caracteristică 
a sa de a desface legăturile structurale ale 
elementelor gramaticale, de a le descrie şi 
preciza funcțiunea în exprimarea corectă 
a gîndirii noastre. A o considera altfel, 
înseamnă a nu cunoaște adevăratul ei sens. 


Emilia Harhoiu 

VALORIFICAREA MOŞTENIRII LINGVISTICE 


TIMOTEI CIPARIU 
DE 


D. MACREA 


La 21 februarie, s-au împlinit 150 de ani de la naşterea lui Timotei Cipa- 
riu, una dintre figurile culturale cele mai reprezentative ale Transilvaniei 
din secolul trecut. 

Timotei Cipariu face parte din pleiada cărturarilor transilvăneni ridicaţi din 
popor care şi-au consacrat întreaga viaţă luptei pentru luminarea poporului şi 
pentru eliberarea naţională şi socială a romînilor din Transilvania de sub des- 
potismul Habsburgilor şi al grofilor. Prin munca perseverentă a acestor cărturari 
s-au înființat, în Transilvania, la sfîrşitul secolului al XVIII-lea şi începutul 
secolului al XIX-lea, în ciuda condiţiilor grele ale iobăgiei, sute de şcoli pentru 
popor t, care au făcut ca nivelul cultural ai romînilor transilvăneni să fie mai 
ridicat în acea vreme decît în celelalte ţinuturi romîneşti. Dezvoltarea învăţă- 
mîntului a fost însoţită de editarea de ziare pentru popor şi de lupta politică 
dusă de cărtuari în strînsă solidaritate cu poporul. Mulţi dintre aceşti cărtu- 
rari democrați s-au refugiat, din cauza persecuției Hab:buigilor şi grofilor, în 
Muntenia şi Moldova, unde, găsind starea de exploatare feudală şi de asuprire 
străină din acea vreme, ei au devenit elemente de agitaţie revoluționară şi ex- 
ponenţi ai culturii înaintate. 

În acest cadru politic şi cultural, Timotei Cipariu desfăşoară, în Transil- 
vania, o activitate deosebit de intensă. 

Născut în 1805, în comuna Pănade de pe valea Tiîrnavelor, ca fiu de țăran 
iobag?, Timotei Cipariu nu a urmat altă şcoală decît gimnaziul şi seminarul teo- 
logic din Blaj, oraş în care a trăit toată viaţa ca profesor, dar prin marea lui pasiune 
pentru cultură, prin puterea lui de muncă, disciplină şi perseverenţă el a reuşit 


1 Vezi D. Macrea, Gheorghe Şincai, în e Limba romînă» nr. 2/1954 p. 14-15. 
2 Dr. Ilie Dăianu, Timotei Cipariu. La a 50-a aniversare de la moartea lui (3 sep- 
embrie 1887). Bucureşti, 1937, p. 8. 


să devină unul dintre cei mai de seamă învăţaţi romiîni din vremea sa. A învăţat 
singur douăsprezece limbi vechi şi moderne, între care multe orientale, ca ebraica, 
siriana, araba, egipteana, turca şi persana. Din veniturile'lui modeste de profesor, 
Cipariu a reuşit să-şi formeze una dintre cele mai bogate biblioteci de la noi din 
acea vreme, compusă îndeosebi din manuscrise şi documente vechi romîneşti, 
lucrări de filologie şi de istorie, studii de orientalistică, manuscrise arabe şi 
persane. Colecţiz lui bogată de scrieri rare, precum şi marea lui erudiție l-au 
Tăcut atît de cunoscut peste hotare, încît renumitul istoric 'Theodor Mommsen, 
trecînd prin Transilvania, îi face o vizită la Blaj, iar « Societatea germană de 
orientalistică » din Berlin îl alege ca membru activ al ei1. Cipariu a fost membru 
fondator al « Asociaţiunii pentru literatura şi cultura poporului romîn din Tran- 
silvania » şi unul dintre întemeietorii şi primii vicepreşedinţi ai « Societăţii 
Academice Romine », viitoarea Academie Romină. 

Preocuparea ştiinţifică permanentă a lui Timotei Cipariu a fost studiul 
limbii romîne, pe care el, ca şi Samuil Micu, Gheorghe Şincai şi Petru Maior, 
l-a folosit însă, mai ales, ca mijloc pentru apărarea drepturilor naţionale ale 
poporului român, 

Cipariu pleacă, în studiul limbii, de la principiul just a! legăturii strînse 
dintre istoria şi limba unui popor. «În viaţa unui popor, — spune Cipariu 
în. discursul asupra istoriei limbii romîne ţinut în şedinţa publică din 18 
august 1867 a Societăţii Academice Romîne — pot foarte multe să lipsească 
la început: cultura, industria, ştiinţe, arte şi altele; dar limba nu poate să 
lipsească nici unui popor; ea se naşte o dată cu el, creşte şi se dezvoltă, înflo- 
reşte şi se veştejeşte, îmbătrîneşte şi moare o dată cu poporul. Toate eveni- 
mentele care trec peste viața unui popor, toate îmbunătățirile şi calamităţile 
ce întîmpină o naţiune, toate fazele prin care trece, toate se revarsă şi asupra 
limbii acelui popor, acelei națiuni »?. El identifică apărarea limbii cu însăşi 
lupta pentru existenţa poporului romîn. + Romiînii, scrie Cipariu în Prefaţa 
Crestomatiei sale, au în ereditate un scump tezaur, ţinut şi apărat ca lumina 
ochilor de multe secole: limba» 3. Din toate încercările şi durerile trecutului 
ne-a rămas,—spune Cipariu în discursul de inaugurare a «Asociaţiunii pentru 
literatura şi cultura poporului romîn din Transilvania », în 1861, —cun tezaur 
nepreţuit care nu ni l-au putut răpi nici sabia învingătorului, nici cruzimea 
tiranului ce domnea pe corpurile noastre, nici puterea fizică, nici politica 
infernală, ...un tezaur care de l-am fi pierdut, de l-am pierde, de vom suferi 
vreodată ca cineva cu puterea, au cu momele să ni-l răpească din mîinile 
noastre, atunci mai bine să ne înghită pămîntul de vii, să ne adunăm la părinții 
noştri, cu acea mîngiiere că nu am trădat cea mai scumpă ereditate, fără de 


1 Dr. Ilie Dăianu, Timotei Cipariu. La a 50-a aniversare de la moartea lui (3 sep- 
tembrie 1887), Bucureşti, 1937, p. 6. 

2 Analele Societății Academice Romine, Tomurile 1—X. Bucureşti, 1878, p. 18. 

2 Tim. Cipariu, Crestomatia sau Analecte literare. Blaj, 1858, p. V. 


care nu am fi demni de a ne mai numi fiii lor: limba romînească»t. El 
înfierează cu asprime pe cosmopoliţii din vremea sa care «se închină la 
limbi străine şi urgisesc pe a naţiunii sale »2. 

Menţinîndu-se pe poziţia latinistă a lui Samuil Micu, Gheorghe 
Şincai şi Patru Maior, Cipariu izbuteşte totuşi să lărgească cîmpul 
îngust al cercetărilor lingvistice de la noi de pînă atunci prin adop- 
tarea punctului de vedere istoric, fiind cel dintii filolog romîn care publică 
documente şi monumente vechi de limbă. Prin lucrările sale « Elemente de 
limbă romînă după dialecte şi monumente vechi» (1854)2, « Crestomatia 
sau Analecte literare » (1858) şi « Principii de limbă şi scriptură» (1866)5, 
el pune bazele lingvisticii noastre istorice. Acest punct de vedere nou, Cipariu 
îl introduce şi în studiul gramaticii. « Limba unui popor fiind şi ea faptă isto- 
rică şi prin urmare adevăr istoric, de aici nu mai încape îndoială că şi în gra- 
matică sînt a se face cercetări serioase, conştiincioase, şi gramatica limbii are 
a se funda pe baze istorice »6. Cipariu îşi dădea deci seama de acest principiu 
just care avea să aducă mai tîrziu mari foloase lingvisticii noastre, dar, stă- 
pînit ca toți ceilalți latinişti de credinţa în puterea şi drepturile lingviştilor de 
a îndrepta limba după voinţa lor, credință larg răspîndită în lingvistica europeană 
la sfârşitul secolului al XVIII-lea”, el cade în exagerarea de a încerca să înlo- 
cuiască cuvintele şi formele nelatine din limba contemporană prin cuvinte şi 
forme de origine latină, ieşite din uz, zare se găsesc în textele noastre vechi. 

Un alt principiu just ca punct de plecare, pentru care Cipariu a luptat 
cu toată convingerea, a fost cel al unităţii limbii noastre din toate ţinuturile 
locuite de romîni, socotindu-l drept condiţie de bază pentru formarea unei 
literaturi «cu adevărat naţională, corectă în expresii, corectă în forme, fără de 
care nici o literatură nu poate de a se chema literatură »8. Acest principiu, 
de la care porniseră în acea vreme şi scriitorii grupați în jurul revistei « Dacia 
literară », Kogălniceanu, Alecsandri, Alecu Russo, Costache Negruzzi, este 
aplicat însă de Cipariu în mod eronat. Pentru Cipariu, unitatea limbii putea 
fi asigurată, în primul rînd, printr-o ortografie etimologică unitară. El este 
autorul primei ortografii etimologice oficiale pe care a reuşit, în 1869, să o 
impună, graţie majorităţii latinizante din «Societatea Academică Romină ». 


t Tim. Cipariu, Cuvînt la inaugurarea Asociaţiunii pentru literatura şi cultura poporu= 
lui romîn din Transilvania, 14 nov. 1861. Blaj, 1862, p. 6-7. 

2 Ibidem. 

: Tim. Cipariu, Elemente de limbă romînă după dialecte şi monumente vechi. Blaj, 1854, 

1 Tim. Cipariu, Crestomatia sau Analecte literare. Blaj, 1858. 
. Cipariu, Principii de limbă şi scriptură. Blaj, 1866. 

€ Tim. Cipariu, Elemente de limbă romînă după dialecte şi monumente vechi. . Blaj, 
4854. Prefaţă, p. V. 

? Vezi D. Macrea, Gheorghe Şincai. în « Limba romînă», nr 211954, p. 17. 

3 Tim. Cipariu, Elemente de limbă romînă după dialecte şi monumente vechi. Blaj, 
1854, Prefaţă, p. V. l 

După Cipariu, fonetismul însemna o poartă deschisă anarhiei în scriere. El 
a impus astfel o ortografie pe care nu o puteau înțelege decit cei ce cunoşteau 
limba latină şi care constituia o mare piedică în însuşirea scrierii corecte de 
către masele populare. Cît de mult s-a înşelat Cipariu în această privință a 
dovedit-o dezvoltarea literaturii noastre pe baza limbii vii a poporului, scrisă 
cum vorbeşte poporul. 

Pentru înţelegerea justă a principiului care l-a condus pe Cipariu în sus- 
ţinerea sistemului său ortografic se impune însă o precizare. Elaborînd acest 
sistem ortografic, Cipariu, ca şi Micu, Şincai şi Maior, n-a înţeles să schimbe 
şi pronunţarea limbii romîne. Scrierea etimologică a însemnat pentru latinişti 
un mijloc pentru recunoaşterea originii latine a cuvintelor. Deosebirea dintre 
scriere şi pronunțare eiau socotit-o la fel de firească cum este, spre exemplu, 
în limbile franceză sau engleză, care se scriu etimologic, dar se citesc cum 
sînt rostite. Latiniştii scriau tierra, ventu, fontana, după originea cuvintelor, 
dar citeau fară, vînt, fîntînă, cum se rostesc cuvintele în limba de astăzi. 
Scriau Cipariu, dar rosteau Țipariu. Aşa şi-a rostit numele Cipariu toată viaţa 
şi aşa i l-au rostit toţi contemporanii săi, deci nu cum este scris şi cum, greşit. 
se rosteşte, astăzi. 

Căutînd să apropie scrierea cuvintelor romîneşti de originalul lor latin, 
latinjiştii au meritul de a fi descoperit principalele legi de evoluţie fonetică 
a limbii romîne. Acesta a fost unul din rezultatele pozitive ale activității 
lingvistice a latiniştilor, îndeosebi a lui Cipariu, care este şi întemeietorul 
foneticii descriptive a limbii romîne, capitolul consacrat de el foneticii 
în «Gramatica limbii romîne» cuprinzând cea dintîi descriere ştiinţifică a sune- 
telor limbii noastre 1. Latiniştii nu şi-au dat însă seama de importanţa trans- 
formărilor fonetice pentru istoria limbii, ci le-au considerat ca o «stricare » 
a acesteia, pe care ei au crezut că trebuie şi pot să o îndrepte prin ortografia 
etimologică şi prin înlocuirea cuvintelor de altă origine decît cea latină prin 
cuvinte luate din dicționarele latine, acestea din urmă rostite, fireşte, cît mai 
apropiat de rostirea latină. 

Riătăcirile etimologiste ale lui Cipariu nu pot întuneca însă alte merite 
ale lui de filolog şi de om de cultură. El a fost, în Transilvania, cel dintîi care, 
în calitate de director al tipografiei din Blaj, începe în mod sistematic, din anul 
1833, tipărirea de cărți romîneşti cu litere latine. Scrierea limbii romîne cu 
litere latine este încă unul din rezultatele pozitive ale activității « Şcolii arde- 
lene », susţinută, în această direcţie, de Heliade Rădulescu, în Muntenia, şi de 


Gheorghe Asachi, în Moldova. 

Cipariu este de asemenea editorul primei noastre reviste de filologie, 
« Archivu pentru filologie şi istorie » (1867—1872), scrisă în întregime de el 
şi cuprinzînd numeroase studii asupra ortografiei şi istoriei limbii noastre, 
texte şi documente vechi, table cerate romane, studii de istorie romană etc. 


1 Vezi Tim. Cipariu, Gramatica limbii romîne, Partea I, Analitica. Bucureşti, 1869, 
p. 8—168. 

« Gramatica limbii romîne » întocmită de el (vol. I 1869, vol. II 1877) şi însu- 
şită de Societatea Academică Romiînă, deşi este o lucrare tendenţioasă, latini- 
zantă, a avut meritul de a stimula interesul pentru studiul istoric al limbii 
noastre, ca şi documentele vechi de limbă publicate în « Crestomatie » sau 
materialul bogat din « Elemente de limbă romînă după dialecte şi monumente 
vechi » şi din « Principii de limbă şi scriptură ». Cipariu are de asemenea meritul 
de a fi printre primii noştri filologi care au folosit, în studiile lor, materialul 
lingvistic al dialectelor limbii romîne din sudul Dunării. 

Ca director al gimnaziului din Blaj şi ca director al tipografiei locale, 
Cipariu a avut un rol important în dezvoltarea învățămîntului romînesc din 
Transilvania. El a alcătuit numeroase manuale didactice: un « Compendiu 
de gramatica limbii romîne » (1855), ajuns în cîţiva ani la a VI-a ediţie, un tra- 
tat de poetică (1860), a întocmit după Schinagl o gramatică a limbii latine 
(1857 partea I, 1860 partea a II-a), a tradus din limba germană un manual 
de filozofie (1859), şi un tratat de bună purtare în societate destinat 
tineretului (1863). Programul de învățămînt al gimnaziului din Blaj de 
sub direcţia lui Cipariu a acordat un loc larg ştiinţelor fizico-ratematice 
şi logicii. Pentru promovarea în Transilvania a culturii naţionale, Cipariu 
a sprijinit înfiinţarea, în 1870, la Braşov, a «Societăţii pentru fondul 
de teatru romînesc », fiind unul dintre membrii fondatori ai acestei societăți. 

De o mare importanţă pentru caracterizarea personalității lui Cipariu 
este activitatea lui politică. Prin scrieri şi prin luptă politică activă, Cipariu 
participă la toate acțiunile din vremea sa pentru dezrebirea poporului. romîn 
din Transilvania şi pentru drepturile lui politice. E] a fost unul dintre cei zece 
secretari ai adunării de la Blaj din 1848 de pe «Cimpia Libertăţii» şi unul 
dintre cei treizeci de delegaţi romiîni transilvăneni trimişi la Viena ca să pre- 
zinte împăratului revendicările romînilor. Pentru a justifica temeiurile istorice 
şi politice ale egalei îndreptăţiri a poporului romîn cu celelalte popoare din 
Transilvania, el publică, în 1847—1848, ziarul « Organul luminării », devenit 
apoi « Organul naţional ». Cipariu este unul dintre autorii celor 11 puncte 
ale adunării de la Blaj şi principalul redactor al petiţiilor adresate împăratului. 
La 20 octombrie 1848, el redactează proclamația de la Sibiu, chemînd poporul 
la luptă împotriva despotismului. « Romînii, scrie el în proclamaţie, au purtat 
toate greutăţile ţării pentru domnii lor; cu mîinile lor i-au hrănit şi i-au îngrăşat 
cu sudoarea lor; ei au fost zid de apărare în contra turcilor şi a altor vrăjmaşi 
şi totuşi, pentru atîta credinţă către patrie şi către domnii lor, ei, în loc de 
dragoste împrumutată, n-au dobîndit decît ura domnilor lor şi în loc de recu- 
noştinţă, batjocură... ». « Alergaţi drept aceea la arme, romîni tineri, pentru 
ca să vă luptaţi o dată şi pentru neamul vostru, căci pentru străinii cei nemul- 
ţumitori v-aţi luptat destul; luaţi arme cît puteţi şi cit voiţi, pentru ca să ajutaţi 
pe părinţii şi fraţii şi prietenii voştri pl. 


“Tim. Cipariu, Varia. Dusarul 539 din Biblioteca i ilialei din Cluj a Academiei R.P.R. - 

Ales mai tîrziu deputat în dieta ardeleană de la Sibiu, din partea judeţului 
Cetatea de Baltă, Cipariu rostește în dietă, cuvîntări străbătute de ardoarea 
proclamaţiei de la 1848 pentru dobîndirea egalităţii de drepturi politice pentru 
poporul romîn. În şedinţa dietei din 26 august 1863, el spune: «O serie lungă 
de secoli a trecut pre pămîntul patriei noastre în care această națiune labo- 
rioasă şi respinsă de toate părţile ajunse la soarta cea mai de pre urmă a 
iloților spartani şi a sclavilor Americii celei liberale, în care ea pre acest pămînt 
era fără patrie, fără nici un drept politic, fără nici o viaţă naţională, fără 
nici o apărare sau scutință din partea statului pentru care-şi vărsa sîngele în 
oştirile asupra popoarelor barbare inimice acestei țări, fără de a secera şi gloria 
virtuţilor militare pentru națiunea sa, care în sudoarea feței sale îşi nutrea 
nu numai numeroasa-şi familie, ci totdeodată contribuia spre susținerea unei 
caste privilegiate, care-i închisese din parte-şi toată ușa spre o eluptare din 
această servitute avilitoare.., Acele idei triste şi funeste care reţinură atît de 
îndelungat progresul fericirii acestei patrii scumpe au făcut şi vor face loc 
acelor idei de civilizațiune, de dreptate, de libertate şi de umanitate, carele 
sînt caracterul epocilor mari, glorioase, şi la care, ca la un scop suprem, aleargă 
întreaga omenire din toate puterile şi la care în urmă sperează că va şi ajunge, 
preste scurt sau preste lung, pentru că acel scop e sînt, etern, pentru că el e 
dorirea inimii omeneşti şi postulatul rațiunii supreme » tł. 

În aceeaşi cuvîntare, Cipariu subliniază cu tărie că națiunea romînă care 
«a purtat jugul despotismului şi al spiritului de invidie... va şti respecta cu 
umanitate, amoare, reverență şi frăţietate pre toate naţiunile şi naţionalităţile 
Transilvaniei, .. .toate confesiunile recepte sau încă nerecepte şi nu va pune 
din partea sa nici o piedecă liberului exerciţiu al deplinei libertăţi individuale, 
al convicţiunilor politice şi religioase şi va observa cu scumpătate înaltele 
principii ale umanităţii carele sînt proclamate şi recunoscute de toate naţiu- 
nile civilizate » 2. 

Luptînd pentru drepturile poporului romîn din Transilvania, Cipariu 
înțelegea deci să lupte pentru conviețuirea pașnică a tuturor naționalităților 
acestei provincii. « În scurt, scrie Cipariu în 1860, înfrăţirea rominilor cu po- 
porul unguresc din Transilvania se poate aştepta, se poate face şi se poate ţinea, 
numai ca a unui popor către altul, iar niciodată ca a unui popor către o castă 
oligarhică-aristocratică, care numai per abusum şi-a arogat numele de naţiune 
maghiară. Către poporul unguresc, întru adevăratul înțeles al cuvîntului, 
romînul transilvănean niciodată nu a fost neamic, precum nici poporul maghiar, 
întru acelaşi înţeles, romînului nu i-a dat ocaziune de duşmănie între aceste 
două popoare. De aici, frățietatea şi fidelitatea împrumutată între ele este 
uşor de a se păzi şi de aici înainte » °. 

O «Gazeta Transilvaniei », nr. 70, din 1863, 

2 Ibidem. 

3 Tim, Cipariu, Varia. Dosarul 539 din Biblioteca Filialei din Cluj a Academiei 
R.P.R. - 

=- Aceleaşi idei le-a formulat Cipariu şi despre posibilitatea înţelegerii şi 
înfrăţirii cu saşii, combătînd înfumurarea şi aroganţa clasei lor conducătoare 
din acea vremet. | 

Ideile politice ale lui Cipariu, care reprezentau în vremea lui aspiraţiile 
adînci ale poporului romîn din Transilvania, nu au putut deveni realitate din 
pricina modului greşit în care Cipariu şi mulţi cărturari transilvăneni ai tim- 
pului au înțeles să le înfăptuiască. Ei au cultivat iluzia deşartă că revendică- 
rile romînilor vor. fi împlinite de împăratul de la Viena, căruia i-au adresat 
petiţii peste petiţii. Populaţia Transilvaniei a pierdut zeci de ani cu memorii 
la curtea de la Viena, al căror rezultat nu putea fi decît negativ, deoarece Habs- 
burgii, pentru a-şi menţine dominaţia, aveau interesul să aţiţe naționali- 
tăţile una împotriva celeilalte şi nu să le înfrăţească prin acordarea de drepturi 
egale. | 

Animat de ideile de libertate ale timpului său, Cipariu n-a avut resenti- 
mente față de alte popoare. Încercarea lui de a scoate cuvintele de altă ori- 
gine decît cea latină din vocabularul romiînesc a avut o altă rațiunea decit 
naționalismul miop şi şovin. Cipariu, ca toţi latiniştii, identifica prezenţa 
cuvintelor nelatine din limba romînă cu epocile de împilare din trecut ale 
poporului romîn. Ca luptători pentru libertate, latiniştii voiau să creeze o limbă 
care să nu mai amintească poporului romîn de trecutul întunecat al evului 
mediu. Voind să înlocuiască o parte din vocabularul limbii noastre prin cuvinte 
exclusiv de origine latină, Cipariu ajunge însă în contradicție cu principiul istoric 
al strînsei legături dintre limbă şi istoria poporului, pe care îl formulase cu 
claritate în «Principii» şi în «Elemente de gramatică ». Prin încercarea de a 
face abstracţie de o perioadă de peste şaisprezece veacuri a istoriei limbii noastre, 
latiniştii au frînat studiul ştiinţific al limbii romîne şi al influențelor istorice 
exercitate asupra ei. Acest studiu a putut să fie început de către B. P. Hasdeu, 
i. Bogdan şi O. Densusianu, în lupta împotriva curentului latinist. 

În faza de evoluţie culturală în care ne găseam la începutul secolului al 
XIX-lea, latiniştii au simţit nevoia de a îmbogăţi limba romînă cu termeni 
noi, dar metoda ior de a lua aceşti termeni direct din dicționarele latine sau din 
texte vechi a fost profund greşită. Împrumuturile de cuvinte nu se fac prin luarea 
acestora din dicţionarul unei limbi moarte şi nici prin reluarea unor cuvinte ieşite 
din uz, ci prin pătrunderea lor firească o dată cu noțiunile noi ale culturii şi 
economiei pe care le posedă limbile popoarelor care au creat aceste noțiuni sau 
care le transmit altor popoare. Numeroasele cuvinte luate de Laurian şi Massim, 
în. dicţionarul lor, direct din dicționarele latine, nu s-au putut încetăţeni în 
limba romînă. Aceleaşi cuvinte au intrat însă în vocabularul limbii noastre 
din limbile neolatine, mai ales din franceză — unele dintre acestea prin inter- 
mediul limbii ruse — de unde ne-au venit şi noţiunile noi ale culturii. Adap- 
tarea numeroaselor neologisme care se găsesc astăzi în limba noastră s-a făcut 
potrivit legilor ei specifice de dezvoltare. 


' Tim. Cipariu, Varia. Dosarul 539 din Biblioteca Filialei din Cluj a Academiei R.P.R, 

Timotei Cipariu a fost un exponent al latinismului în faza de decadenţă a 
acestui curent, cînd direcţiile sănătoase din literatura şi lingvistica noastră 
au reuşit să facă inofensivă influenţa erorilor lui. Către sfîrşitul vieţii, el a 
rămas un izolat prin persistența în rătăcirile lui etimologiste şi prin 
faptul că, în loc să-şi însuşească progresele lingvisticii din timpul său, s-a 
îndeletnicit cu studii de orientalistică, îndeosebi cu limba arabă, îndepărtîn- 
du-se astfel de cerinţele de atunci ale vieţii noastre culturale. 

Contemporanii lui Cipariu, care şi-au dat seama că greşelile sale lingvistice 
îşi aveau explicaţia într-un patriotism adînc, au apreciat cu multă căldură 
dragostea lui pentru limba romînă, lupta lui pentru dezvoltarea noastră cul- 
turală, pentru libertatea şi drepturile politice ale romiînilor transilvăneni. Cu 
toată adversitatea sa cunoscută pentru curentul latinist, Alexandru Odobescu 
îi face lui Cipariu, la moartea acestuia, în 1887, următorul portret: « Ca un 
puternic şi activ agent al îndreptării şi al dezvoltării învățămîntului în şcolile 
romîneşti din Transilvania, ca un sprijinitor credincios şi îndrăzneţ al dreptu- 
rilor politice şi sociale ale naționalității romîne din staturile Austriei şi Unga- 
riei, iar mai presus de toate ca scrutătorul cel mai erudit, cel mai adînc şi cel 
mai scrupulos al cunoştinţelor clasice şi ca investigatorul cei mai ager, cel mai 
logic şi cel mai convins al arcanelor istorice ale limbii romîneşti din cîți au 
trăit, au lucrat şi au scris odinioară pentru romiînii de dincolo de Carpati, 
Timotei Cipariu merită să fie lăudat şi admirat ca o figură ce răsare originală 
şi simpatică, energică şi măreaţă printre bărbaţii de frunte ai întregii romînimi 
de-a lungul mai întregului nostru secol». 

Ceea ce l-a împiedicat pe Cipariu să traducă în mod deplin în faptă patrio- 
tismul său sincer şi curat a fost lipsa unei adevărate concepţii ştiinţifice. Patrio- 
tismul, oricît de intens ar fi trăit de cineva, are nevoie de călăuza științei pentru 
a nu cădea în fanatism orb. În măsura în care s-a menţinut pe terenul concret 
al faptelor, Cipariu a adus foloase reale culturii noastre prin activitatea lui 
îndelungată de profesor, editor de cărți şi îndeosebi prin descoperirea şi publi- 
carea documentelor noastre vechi de limbă, punînd astfel temelia lingvisticii 
noastre istorice. Lăsîndu-se însă copleşit de obsesia latinităţii, el a părăsit 
terenul realităţii istorice, ajungînd să preconizeze formule lingvistice neştiinţi- 
fice, fără legătură cu istoria reală a limbii noastre. 

Măreţia patriotismului socialist care asigură astăzi înflorirea patriei 
noastre constă în lumina pe care i-o dă ştiinţa marxist-leninistă. Câlăuziţi 
de această ştiinţă, lingviştii romîni de astăzi au putut să elaboreze lucrările 
de bază asupra limbii romîne — ortografia, gramatica şi dicționarul — pe 
care generaţia lui Cipariu, lovită de vitregul regim politic din acea vreme, 
s-a străduit zadarnic să le întocmească prin patriotismul ei lipsit de ajutorul 
ştiinţei. 
ai Al. Odobescu, Opere. complete, vol. II, ed. III. Bucureşti, Editura «Cartei 
Romînească », p. 213. 

GRAMATICĂ ŞI VOCABULAR 


PI pp pe 


INDEPENDENȚA SUBIECTULUI 


DE 


G. NEDIOGLU 


Ca termen inițial al gîndirii, subiectul tinde în chip firesc spre predicatul 
Jui, cu care vorbitorul îl leagă printr-un anumit raport, ca să-şi încheie comu- 
nicarea. Nu rareori se întîmplă însă ca acest raport să se întrerupă brusc, 
iar subiectul să fie lăsat fără predicatul pe care-l aşteptăm: 

Muierea limbuti, gura ei făcută ca toaca să turuiască (|. Zanne). 

Deşi enunțat, subiectul muierea limbută rămîne în suspensie. Ceea ce 
urmează nu mai este consecinţa logică a începutului şi de aceea nici nu se 
leagă gramatical de acesta. Urmarea constituie o gîndire deosebită cu alt subiect 
(gura ei), care, spre deosebire de cel dintii, este legat în toată regula cu pre- 
dicatul lui, [e] făcută să... 

Prezent în multe limbi şi foarte frecvent la noi, acest subiect enunțat, 
dar lăsat deoparte, fără să i se mai atribuie vreo funcțiune sintactică în pro- 
poziţie, a fost numit nominativus pendens «nominativ în suspen- 
sie» sau nominativ absolut «de sine stătător», de unde şi numele 
de «subiect independent ». 

Exclus astfel din complexul sintactic al propoziției, subiectul absolut 
apare numai ca un titlu, menit să avertizeze pe ascultător despre ce anume 
se va vorbi în cele ce urmează: 

.. -aprozīii atunce nu erau] din oameni proşti... şi portul lor, erau] 
îmbrăcaţi cu' şarvanele şi cabanițe (I. Neculce); 

Pe aici... e raiu. La noi, la deal, pămînt roşu, piatră, sărăcie şi bir. 
Pădurea, nu putem culege o frunză din ea... O păzesc cu puştile slugile 
boierului (Z. Stancu). 

Construcţiile de acest fel sînt socotite de lingvişti ca rămăşiţe ale unui 
regim gramatical primitiv, cînd subiectul nu indica decît tema generală a 


13 


spuselor cuiva, regim anterior organizării logice a propoziției, pe care spiritul 
nostru de sistematizare tinde să-l înlăture. Cu toate că însă, prin libertatea 
lor de exprimare, aceste construcţii nu vor să ştie de cadrele propoziției logice 
şi cu toate că exprimarea corectă luptă împotriva acestei vorbiri pregramati- 
cale, propoziţiile cu subiectul independent nu numai că s-au păstrat şi continuă 
să trăiască, dar au pătruns chiar şi în limba literară. Ele au atras atenţia 
scriitorilor noştri, care, dindu-şi seama de spontaneitatea lor, n-au pregetat 
să le pună în valoare, realizînd sugestive efecte stilistice. 

Cunoscută sub numele de anacolut—întreruperea ordivei logice a gîndirii-- 
independența subiectului constituie o străveche notă caracteristică limbii 
noastre şi-şi găseşte adeseori explicaţia în chiar structura propoziției sau a 
frazei din care face parte. Să urmărim dar fenomenul în diferitele lui mani- 
festări, ca să vedem dacă nu putem sezisa o parte: din cauzele care-l produc. 


§ 1. În unele cazuri, deşi desprins de restul propoziției, subiectul este reluat 
îndată după aceea printr-un pronume personal sau demonstrativ, care-l şi 
reliefează totodată: 

.. -päntru că aciaste sate, iale sănt ale Udrii Banul (An. 1601 
Doc. R.P.R.); 


Cuzea, el a dat pămînt la clăcaşi (Graiul nostru); 
Cîinele care ține mai mult la om, el latră mai mult la oameni (|. Zanne). 


Acelaşi procedeu şi în frazele cu propoziția subiectivă izolată: 

Cine se scoală de dimineaţă, acela e mai mare (lord. Golescu); 
Care dintre cai a veni, la jăratic, să mănînce, acela are să te ducă 
la împă ăvăție (I. Creangă); 

Ce pui în pămînt, aia răsare (I. Zanne). 

Structura activă a acestor construcții face ca subiectul, deşi izolat, să se 
lege totuşi în chip logic — prin reprezentantul lui pronominal — cu predi- 
catul propoziției. Nu tot aşa stau însă lucrurile în construcțiile active numai 
ca înfăţişare, dar pasive ca înțeles. 

Se ştie că pasivul cu e fi + participiul are în romîneşte un caracter în 
mare parte livresc, întrebuințat fiind mai mult în limba cultă. Cea populară 
se foloseşte cu precădere de un procedeu propriu, exprimînd pasivul pe cale 
activă. Poporul nu zice niciodată: 

Osul gol nu este mîncat nici de ctini, 
ci 
Osul gol nici cîinii nu-l mănîncă (I. Zanne). 

În chipul acesta propoziţia începută cu subiectul osul gol nu este. dusă 
pînă la capăt, împiedicată fiind de apariţia unui nou subiect (cîini), în timp 
ce subiectul rămas în suspensie nu mai apare în cele ce urmează decît sub 
forma unui complement (-]). 

Se pune întrebarea: de ce s-a cristalizat proverbul în această construcţie, 
care contrazice ordinea sintaxei logice, cînd ar fi putut fi formulat cu ajutorul 

formei active propriu-zise, într-o construcţie corectă din punct de vedere 
gramatical: 
Nici cfinii nu mănîncă osul gol? 

Pentru că, în acest caz, centrul gîndirii ar fi trecut asupra subiectului 
câinii şi nu despre cîini a vrut să vorbească creatorul proverbului, noțiunea 
câinii fiind numai ùn element accesoriu, care n-are decît menirea de a pune 
în lumină atitudinea oamenilor faţă de o situaţie de pe urma căreia nu se pot 
alege cu nimic. 

La fel, ce ar deveni proverbul: 

Gura lumii, numai pămîntul o astupă (I. Zanne), 
dacă l-am transpune în tiparul activ al sintaxei organizate: 
Numai pământul astupă gura lumii? 

Am aşeza pe primul plan atotputernicia morții (pămîntul) şi nu bîrfeala 
gurilor rele, asupra căreia proverbul apasă cu toată greutatea. E o nuanţă 
de înţeles ce nu putea fi redată, potrivit structurii gramaticale a limbii noastre, 
decît prin pasivul de formă activă şi deci printr-un subiect independent, pe 
care izolarea îl' şi reliefează totdeodată. De aceea îl şi întîlnim în toate con- 
strucţiile de acest tip: 

Piru, nu-l poți stîrpi (I. Zanne); 

Neghina, n-o duce la tîrg (Ibidem); 

Lemnul strâmb, focul îl îndreptează (Ibidem); 
Orgul, îl ară boii şi-l mănîncă caii (A. Pann); 
Şindrila, o zboară vîntul (Z. Stancu); 

Capul plecat, nu-l taie sabia (C. Negruzzi). 

Izolarea, cuprinzînd întregul grup al subiectului, se întinde şi asupra 
subordonatei atributive ce s-ar afla într-însul: 

Trestia care se pleacă, n-o fringe vintul (I. Zanne). 

Dovada concludentă că termenul iniţial din exemplele citate este simţit 
de popor ca subiect şi nu ca complement direct — cum am fi ispitiţi să-l soco- 
tim noi, cei formaţi la şcoala vorbirii organizate — ne-o fac cazurile în care 
acest termen este un nume nu de obiect, ci de persoană: 

Omul bătrîn şi nebun, leagă-l de gard şi dă-i fin (|. Zanne, II, 489); 
Orbul cu ochi [= prostul], nu-i păcat să-l înşeli (Ibidem 661); 
Propielaru' nostru, nu l-am văzut de cînd eram copil (Graiul 

nostru, I, 212). 

Dacă vorbitorul ar fi simţit termenii subliniaţi ca complemente, i-ar fi 
precedat de prepoziţia pe, caracteristică acuzativului numelor de persoane: 
pe omul bătrîn... pe orbul cu ochi... pe propietaru' nostru... Lastinctul ling- 
vistic i le-a impus însă ca subiecte, făcîndu-l să le exprime prin cîte un nomi- 
nativ absolut. 

Se înţelege de la sine că, într-o frază, subiectul este izolat numai de pro- 
poziţia construită cu pasivul de formă activă, legîndu-se normal de celelalte: 

0 asemenea fată... ar fi numai bună să o ia el de soţie (|. Creangă). 

Legat în toată legea de predicatul primei propoziţii (ar fi bună), subiectul 
o asemenea fată devine independent faţă de propoziţia următoare să o ia el de 
soție, în care, o dată cu înţelesul pasiv al construcţiei active (cu pasivul livresc 
ar fi: «să fie luată de el de soţie ») apare alt subiect: el. Deosebit de cel pre~ 
cedent este cazul pe care ni-l înfăţişează citatul următor: 

începură a ieşi [şerpii] unul cîte unul din foc. Dar care cum ieşea, îl lovea 
nerodul cu măciuca (I. Pop-Reteganul). 

Subiectul, legat gramatical cu subordonata circumstanţială intercalată 
după dînsul, (cum ieşea), devine independent față de regenta care urmează ?. 
Din vorbirea de la ţară, aceste construcţii trec în cea orăşenească: 

Biroul îl aveam într-o prăvălioară din aceeaşi înfundătură (1. Caragiale). 

Cu simţul lor lingvistic, scriitorii noştri le socotesc vrednice de a fi intro- 
duse în limba poeziei şi a prozei artistice: 

Soarele, ce azi e mândru, el îl vede trist şi ros (M. Eminescu); 
Copiii mei, cum să-i îmbun ? (G. Coşbuc); 

Ulţele-nnegurate, luna în argint le-mbracă (St. O. Iosif); 
Lumina s-o stingem, lumina, lumina... (D. Anghel); 

Lumea, el [pictorul Grigorescu] o vedea în tablouri (Al. Vlahuţă). 

Pînă şi oamenii de ştiinţă îşi însuşesc procedeul: 

Rodul necules, îl mănîncă ciorile (N. Iorga); 

Amintirea suferințelor tale, păstreaz-o bine; e comoara cea mai 
scump plătită (lacm); 

Aceasti atitudine, sîntem însă datori să o păstrăm numai cât timp 
urmărim adevărul (Ov. Densusianu); 

Nici acest lirism nu-l întîlnim la naturalişti, cum nu-l întîlnim la 

Parnasieni (Idem). ; 

Ceea ce se întîmplă cu subiectul se întîmplă și cu propoziția subiectivă, 
care, izolată de regenta ei, devine şi ea o subiectivă independentă. În pro- 
verbul: 

Cine orice-nvaţă nu uiti-n viaţă (|. Zanne), 
subiectiva se leagă ic gic de principala ei, amîndouă propoziţiile fiind construcţii 
active şi avînd aceleşi subiect. Dar în varianta: 

Cine ce învaţă, moartea îl dezvață (Ibidem)? 

O dată cu înțelesul pasiv, regenta capătă şi alt subiect (moartea) ceea ce 
rupe legătura gramaticală cu subiectiva precedentă, făcînd-o de sine stătătoare. 
Alte exemple: 

Cine se amestecii în tiriţe, îl mănîncă porcii (|. Zanne); 

Cine calcă jur imântul, nu-l primeşte nici pământul (Jarnik-Bîrseanu); 
Cine cartea va ceti, lacrimile l-or porni (Ibidem); 

Cine iubeşte şi las, dă-i, Doamne, pedeapsă-n casă (Gr. 'Tocilescu); 
Cine tot vorbeşte, lucrul nu-i sporeşte (|. Zanne); 

Cine strică dragostele, mânce-i griul păsările (M. Eminescu). 


1 Cît de frecvente sînt aceste construcții am putut constata în anii mei de profesorat, 
cînd le vedeam apărînd sistematic în compoziţiile elevilor de la ţară şi din pătura orăşenească 
mijlocie. 

Construcţia noastră activă cu înteles pasiv dă uneori propoziției subiec- 

tive un aspect cu totul deosebit: 
Pe cine nu-l laşi să moară, nu te lasă să trăieşti (|. Zanne). 

Subiectiva subliniată nu este independentă, cum s-ar părea la prima vedere, 
pentru că se leagă cu regenta următoare: 4 Cine nu te lasă să trăieşti ? » « Acela 
pe care nu-l lași să moară». Faptul se vede şi din formularea propoziției cu 
pasivul livresc: cel ce nu este lăsat să moară nu te lasă să trăieşti. Cum de a 
căpătat atunci proverbul torma în care este întrebuințat? A intervenit pasivul 
de formă activă, care, trebuind să facă subiectul să sufere lucrarea, l-a pus 
în acuzativ: Pe cine nu-l laşi să moară. 


§ 2. Altă cauză care provoacă izolarea subiectului o constituie verbele şi 
locuţiunile verbale impersonale. 

În: Omul udat, nu-i pasă de ploaie (|. Zanne) nu există un raport grama- 
tical între cele două părți principale ale propoziției, aşa cum este, bunăoară, 
în « Omul udat nu se teme de ploaie», în care predicatul este un verb per- 
sonal. Verbul impersonal din exemplul nostru cere neapărat ca persoana 
căreia nu-i pasă să fie în dativ: « Omului udat nu-i pasă de ploaie ». În acest 
caz însă nu mai poate fi vorba de vreun subiect gramatical, ştiut fiind că 
el lipseşte din construcţiile impersonale. De aceea nominativul subiect omul 
udat nu se poate lega logic cu predicatul nu-i pasă şi, neintegrîndu-se 
organic în structura propoziției, rămîne. un subiect independent. Alte 
exemple: 

Fulga, unde mi-l zărea, inima îi îngheţa (G. Dem. Teodorescu); 

Băiatul, îi veni inima la loc, căci o cam sfeclise (P. Ispirescu); 

Moşneagul, cînd a văzut-o, i s-au umplut ochii de lacrămi şi inima 
de bucurie (I. Creangă); 

Auzind aceste fapte rele, Vasilie vodă, tată-său, la Țarigrad, nu-i părea 
bine (1. Neculce). 

Independent poate fi în aceste condiţii şi un subiect subinţeles: 

Auzind însă de faima celor doi împărați înţelepţi, îi dete un fier ars prin 
inimă (P. Ispirescu); 

Și gîndind astfel [la pastrama trutanda], i-a lăsat gura apă (|. Cara- 
giale). 

Acelaşi fenomen lingvistic se produce şi cînd se aplică un subiect unui 
predicat exprimat printr-un verb impersonal sau o locuţiune verbală imper- 
sonală, care cer în acuzativ numele fiinţei sau al obiectului asupra căruia se 
răsfrînge acțiunea: 

Pusnicul... când 'se gîndi că n-are cu ce să-l hrănească [pe prunc], îl 
podidi un plins, de nu se mai putea sfirşi (P. Ispirescu); 

Cînd văzură ei una ca asta, îi cuprinse spaima (|. Creangă); 

Și seninul cer albastru, mândru lacrimile-l prind (M. Eminescu), 

Ce se întîmplă cînd, printre predicatele-verbe personale ale unui subiect, se 
găseşte şi unul exprimat printr-un verb sau o locuțiune verbală impersonală ? 

2 — c. 407 


La citirea acestei povestiri, omul o sfecleşte, îngălbeneşte, îl apucă fiori 

de moarte, tremură ca varga (|. Ghica); 

Legat gramatical de predicatele-verbe personale: o sfecleşte, îngălbeneşte 
şi tremură ca varga, subiectul omul rămîne izolat de predicatul î] apucă fiori 
de moarte, exprimat printr-o locuţiune verbală impersonală. 

În: Dracul de zmeu... nu-i veni să între şi fugi (P. Ispirescu) 
raportul sintactic dintre subiect şi prima propoziţie, de construcție imperso- 
nală, se întrerupe, ca să se restabilească cu a doua, de construcţie personală. 
Ciîteodată, subiectul se leagă logic cu predicatul subordonatei şi se izolează de 
acela al principalei: 

Zmeul, cum îl văzu [pe "Țugulea], îngheță sângele într-însul (P. Ispi- 

rescu); 

Nu ştiu altii cum sânt, dar eu, cînd mă gîndesc la locul naşterii mele... 

parcă-mi saltă şi acum inima de bucurie (I. Creangă), 

Prepeleac, văzînd atita putere din partea dracului, nu-i prea veni la 

socoteală (Idem). 

Cum se explică independenţa subiectului în aceste cazuri? Prin deose- 
birea fundamentală care desparte construcţia impersonală de construcţia per= 
sonală. Caracterizîndu-se prin felul ei specific de a vedea acţiunea forţelor 
naturii (plouă, trăsnește, înnoptează, se crapă de ziuă) cum şi a stărilor fizio- 
logice şi sufleteşti (mi-e rău, mă ia cu frig, mi-e lehamite, mi se face de...) 
ale căror cauze erau deopotrivă de necunoscute străvechilor noştri 
înaintaşi, gîndirea impersonală, covîrşită de aceste acţiuni, s-a mărginit doar 
să ia cunoştinţă de ele, exprimîndu-le fără subiect, pentru simplul motiv că nu 
le putea atribui nici unul. În faţa acestei atitudini pur receptive, se ridică atitu- 
dinea reflexivă a gîndirii personale, care, aplicată manifestărilor cunoscute 
ale lumii şi ale vieţii, putea să pornească de la un subiect de persoana întîi, 
a doua sau a treia (cauza), ca să ajungă la acţiunea îndeplinită de el, adică la 
un predicat de aceeaşi persoană (efectul). Este deosebirea dintre verbele şi 
locuţiunile verbale impersonale de o parte, care exprimă numai impresia pro- 
dusă asupra omului de necunoscutul dinafara sau dinăuntrul fiinţei lui şi 
care de aceea au şi fost caracterizate de unii lingviști ca fiind de natură im p r e- 
sionistă, şi dintre verbele şi locuţiunile verbale personale de altă parte, 
care pot prinde legătura dintre cauză şi efect şi sînt astfel de natură logică. 
Contrazicîndu-se reciproc, aceste două feluri de construcţii sînt într-o con- 
tinuă luptă. Ca expresie a gîndirii prelogice, construcția impersonală respinge 
subiectul pe care vrea să i-l impună logica construcţiei personale, izolîndu-l 
şi lăsîndu-l în suspensie, ca nominativus pendens, care împiedică exprimarea 
organizată şi care dă atît de mult de lucru lingviştilor. 

Ca şi mai sus, ($ 1) din ciocnirea construcţiei personale cu cea impersonală 
poate rezulta nu numai un subiect independent, ci şi o propoziţie subiectivă 
independentă. 

Cine era boier, îi era ruşine să zică că e romin (Eliade Rădulescu). 

Dacă în acest citat, subiectiva independentă este propoziţia de construcție 
personală (cine era boier) iar regenta propoziţia de construcţie impersonală 
(îi era ruşine), în exemplul următor situaţia se înfăţişează invers: 

Cine-mi place, eu nu-i plac (G. Dem. Teodorescu). 

Prezentîndu-ne pe a plăcea cu amîndouă valorile lui morfologice, pe de 
o parte ca verb impersonal cu una şi aceeaşi formă verbală ia toate persoanele 
(îmi place, îţi place, îi place, ne place... cineva), iar pe de altă parte ca verb 
personal şi deci cu forme deosebite pentru fiecare persoană (eu nu-i plac 
cuiva, tu nu-i placi, el nu-i place, noi nu-i plăcem...), fraza are de astă dată 
ca subiectivă independentă propoziţia de construcţie impersonală (cine-mi 
place), iar ca regentă propoziția de construcţie personală (eu nu-i plac). 

Să completăm citatul cu un vers următor: 

Cine-mi place, eu nu-i plac... Cui plac eu, nu-mi place mie! 

Dacă prima propoziţie (Cine-mi place) are înfăţişarea obişnuită a subiec- 
tivelor, a doua subiectivă (Cui plac eu) se prezintă sub un aspect deosebit, 
fiind paralelă cu « Pe cine nu-i laşi să moară... » analizată mai sus ($ 1). 

Să încercăm să transpunem conţinutul acestor două versuri în cadrul 
gîndirii logice: « Aceea care-mi place, aceleia nu-i plac eu; iar pe aceea care 
mă place, n-o plac eu ». Acum fraza apare ca un sistem unitar, corect închegat 
din punct de vedere gramatical, dar cît de calculată, de greoaie şi de rigidă, 
fată de spontana, sprintena şi înaripata evadare a poetului anonim din cadrele 
frazei sistematizate. El ne arată ce minunate efecte stilistice se pot obţine din 
fraza pe două planuri — cel personal şi cel impersonal — din acea frază dez- 
articulată din punctul de vedere al sintaxei logice, care supără atît de mult 
simțul nostru pentru exprimarea organizată, dar care, în cazul de faţă, ne satis- 
face prin frumuseţea expresiei: 


Foicică, bob de mac, 
Cine-mi place, eu nu-i plac, 
Doru-i duc şi doru-i trag. 

Cui plac eu, nu-mi place mie! 
Doru-i duc, dor mă sfişie. 


§ 3. Independenţa subiectului se produce adeseori şi în cuprinsul unei 
fraze, în care se întîlneşte o propoziţie verbală cu una nominală sau invers. 
Să luăm, bunăoară, citatul: 

El era curat la față şi chipeş: chica lui ca pana corbului. .. dar apoi ochii? 

Avea nişte ochi, de băgase pe toate fetele în boală (P. Ispirescu). 

După ce zugrăvește faţa şi chica eroului cu ajutorul verbului a fi, poves- 
titorul recurge, cînd este vorba de ochii lui, la verbul a avea, care, deşi arată 
aici tot un mod de a fi, dă totuşi expresiei aspectul unei propoziţii verbale. 
Şi astfel, în loc să ni se spună cum erau ochii flăcăului, aşa cum ni se spu- 
sese cum îi era faţa şi chica, ni se spune că flăcăul avea nişte ochi de 

toată frumuseţea. Lăsat la o parte, subiectul enunțat, ochii, rămine în suspensie 
şi nu mai apare în cele ce urmează decît ca complement al verbului 
a avea. 

Schimbarea bruscă a construcției, în cazurile de acest fel, se datorește 
unei emoţii — ca cea provocată de pătrunzătoarele priviri ale flăcăului — care, 
întrerupînd ordinea logică a gîndirii, izolează subiectul într-o exclamaţie inte- 
rogativă de mare efect stilistic. Alteori însă, trecerea de la construcția nominală 
la cea verbală, care provoacă independenţa subiectului, este dictată numai de 
motive de variaţie stilistică: 

Cele două scaune şi fotoliul aproape că îi erau de prisos. Biroul? Îl între- 
buința cînd aducea un pachet. Punea pachetul pe el (M. Sorbul). 

În schimb însă, un astfel de subiect independent, enunțat sub forma 
unei întrebări, capătă şi valoare stilistică, dacă i se dă un răspuns printr-o 
altă întrebare: 

Sima Baltag ?... Dar cine ar fi putut jura cu mîna pe cruce că ştie cu 
adevărat ce vînt l-a adus pe veneticul acesta prin partea loculua ? (C. Sandu- 
Aldea). 

Procedeul este întrebuințat şi în maxime: 

Nemurire ? Ce mi-e nemurirea care nu se adauge prin muncă şi nu cuprinde 
răspundere? (N. Iorga). 

Şi în aceste cazuri, în locul unui subiect independent, apare uneori o pro- 
poziţie subiectivă independentă. 

Cin'ţi-a pus numele Niţă, sfintă să-i fie gurita (Graiul nostru). 
Deşi introdusă prin cine, subiectiva subliniată nu este organic. legată de 

regenta ei, ca de exemplu cea din proverbul: 

Cine se teme de brumă nu pune vită (|. Zanne). 

De ce? Pentru că, întîmpinată fiind de o propoziţie nominală cu alt subiect 
(guriţa), propoziţia subiectivă — care de astă dată e cea verbală — devine 
independentă, ca una ce nu mai are funcțiunea de subiect al regentei, unde 
este reprezentată numai de complementul în dativ i (să-i fie). 


$ 4. În sfîrşit, printre cauzele care separă subiectul de contextul propo- 
ziției este şi elipsa. 

Puică, sprâncenele tale, m-aş băga slugă la ele (Şezătoarea). 

Dintr-o frază ca « Sprîncenele tale [îmi sînt atît de dragi încît] m-aș băga 
slugă la ele », poetul anonim a suprimat, sub puţerea emoţiei, aproape întreaga 
regentă împreună cu conjuncția încât şi, păstrîndu-i numai subiectul sprîncenele 
tale, l-a alăturat fără nici o legătură organică subordonatei consecutive urmă- 
toare, transformind-o într-o propoziţie de sine stătătoare. Acelaşi caz în: 

— Bună calea, drumețule! -- Bună să-ți fie imma, cum ti-i căutătura, 
zise fiul craiului. — Cit despre inima mea, s-o dea dumnezeu oricui, zise 
spînul oftând (|. Creangă). 


În loc de «Cit despre inima mea [ea e atît de bună încît] s-o dea... ». 
Alt exemplu: 


Îşi iubea nevasta ca pe-o ibovnică. El beteag, stors în tranșee şi în lagăre 
bulgărești ; ea, cînd o vedea, clipea ca-n soare şi nu-i venea să creadă că-i 
a lui (. Teodoreanu). 


Prin omiterea aceloraşi termeni, subiectul, devenit independent, a rămas 
în fruntea subordonatei introduse prin cînd: «ea [era atît de frumoasă, încît] 
cînd o vedea... ». 

Dacă în aceste exemple elipsa este motivată de starea afectivă a vorbi- 
torului, în citatul ce urmează ea se explică prin grija lui de a nu se 
repeta: 

Foile de oleandru, oricit le- ai fierbe în apă sărată, m mai bună e țin- 
taura pentru friguri (B. Delavrancea) 
în loc de « Foile de oleandru... [nu sînt aşa de bune]; tot mai bună e... ». 

Elipsa care aduce independența subiectului provine adeseori şi din graba 
vorbitorului de a da anumite lămuriri, ceea ce-l face să nu-și poată supra- 
veghea legătura logică cu subiectul enunțat: 

— Noi sîntem din Bucureşti... Dacă cunoşti dumneata pe domnu Chris- 


tache... -— Nu, zic, n-am onoare... -- Domnul Christache Vasilescu, 
casele alea frumoase din Popa Chitu... tata (I. Caragiale) 
în loc de «d. Chr. V. [care are] casele... [este] tata». 


În maxime, această grabă este motivată de nerăbdarea scriitorului de a 
ajunge cît mai repede la sfatul pe care ţine să-l dea, ceea ce-l face să lase neis- 
prăvită propoziţia începută, ca să sară la imperativa următoare: 

Minciuna lumii: nu te răpezi asupra ei cu sabia (N. Iorga). 

Comparată cu fraza corespunzătoare de sintaxă logică « Minciuna lumii 
[este de neînvins, aşa încît] nu te repezi... » construcţia eliptică este de o 
conciziune din cele mai sugestive 

În citatele precedente, fraza prescurtată întocmea un sistem conse- 
cutiv; exemplul următor ne dă o propoziţie cu subiectul independent, rezul- 
tată din concentrarea prin elipsă a unui sistem frazeologic opozitiv: 

Corabia mare, şi vinturi mari o bat (A. Pann). 

Cu toate că fraza de structură adversativă « Corabia [e] mare, [dar] şi 
vinturi mari o bat» a fost redusă la o singură propoziţie, aceasta păstrează 
totuşi ideea de opoziţie, care se simte datorită prezenţei adverbului şi. 

lată acum şi o propoziţie subiectivă devenită independentă prin elipsă: 

Tăcu, fiindcă venise servitoarea cu cafelele. Lasă-le aici! Pleacă! Și 
cine mă caută, nu sînt acasă (Cezar Petrescu). 

Cum se explică Cătiserudțta? În primul rînd, pronumele nehotărit cine 
«cineva» are în cazurile de acest fel înţelesul ipotetic de « dacă cineva, în 
cazul cînd cineva »... (Cine sapă groapa altuia cade el într-însa. Cine se scoală 
de dimineaţă depute ajunge). Aşa se explică şi subiectiva independentă din 
proverbul: 

Cine | = dacă cineva] bate la poarta altuia, o să bată şi altul lo poarta 
lui (I. Zanne). 

Întorcîndu-ne la exemplul propus, vedem că el provine din fraza: «Şi 
cine [ == dacă cineva] mă caută, [spune-i că] nu sînt acasă ». Prin suprimarea 
regentei «spune-i» şi a conjuncţiei că, prin care principala se leagă de com- 
pletiva ei, aceasta ajunge în atingere directă, dar fără vreo legătură grama- 
ticală cu subiectiva inițială, rămasă astfel în suspensie. Construcţiile de acest 
fel înlesnesc exprimarea succintă a gîndirii, răspunzând nevoii pe care o sim- 
tim adeseori de a ne prescurta expresia, ca să ajungem la ceea ce este esențial 
în cugetarea noastră. Şi dacă, prin această condensare, stilul pierde din corec- 
titudine, cîştigă în schimb o mare vioiciune, dîndu-ne mai puternic im- 
presia vieţii. 


Toate citatele de mai sus ne arată că construcțiile cu subiectul indepen- 
dent, respinse sau nesocotite pînă acum, trebuie să-şi ocupe locul şi în grama- 
tica noastră. Ar trebui, bineînţeles, numai explicate, nu şi recomandate, între- 
buinţarea lor în limba literară fiind de competinţa exclusivă a scriitorilor. 


GREȘELI DE TRADUCERE 


"DE 
ANA CANARACHE 


Fi 


Mulțimea traducerilor care se fac astăzi din limba rusă aduce în discuţie 
o serie de probleme în legătură cu corespondenţa sensurilor pe care le au 
cuvintele în cele două limbi şi mai ales cu corespondenţa construcţiilor. Tra- 
ducătorul, stăpînind perfect limba din care traduce, se lasă furat de aşezarea 
cuvintelor în propoziţii sau a propoziţiilor în frază, de îmbinarea lor în con- 
strucţii specifice limbii ruse şi, fără să-şi dea seama, transpune în limba romînă 
forme şi îmbinări care îi sînt străine acesteia şi care uşor ar putea fi evitate 
prin echivalente romîneşti juste. 

Am vrea să ne ocupăm de cuvîntul rusesc maxoă, care în dicţionare este 
redat prin: «asemenea, astfel, la fel cu... ». Dar folosirea celor două adjective 
este diferită în limbile de care ne ocupăm, lucru de care traducătorii adesea 
nu ţin seama. 

Spre deosebire de limba rusă, în limba romînă asemenea însemnează 
«la fel cu ce s-a spus mai înainte », şi niciodată la fel cu ce se va spune de aci 
înainte. lată cîteva exemple din care se vede clar acest lucru: 

« Măsurile stabilite de Plenara C.C. al P.M.R. din 19—20 august... 
sînt menite să asigure o dezvoltare armonioasă a tuturor ramurilor economiei 
naționale pentru satisfacerea în măsură tot mai mare a nevoilor materiale şi 
culturale ale oamenilor muncii — aceasta fiind legea supremă a construirii 
socialismului. Potrivit cerințelor legilor economice obiective, pentru a asigura 
o asemenea dezvoltare armonioasă a tuturor ramurilor economiei naționale 
şi ridicarea continuă... este necesar să...» [« Scînteia», nr. 2820 din 
15 noiembrie 1953, p. 2, col. 3]. 


Am redat înadins întregul pasaj anterior, la care se referă asemenea. 

Iată şi exemple bune din traduceri: 

« O asemenea marfă există; este forța de muncă a omului » [Marx, Capi- 
talul Í, p. 22 (subînţeles: o marfă de care s-a vorbit pînă acuma)]. 

€ În articolul lui Marr « Limba şi gîndirea » asemenea idei capătă o expresie 
cu totul obscură» [Problemele lingvisticii în lumina lucrărilor lui I. V. Stalin, 
Editura Academiei R.P.R. 1953, p. 12 (subînţeles: idei ca cele pe care le-am 
expus mai sus)]. 

Sau: 

4 Asemenea formulări încurcate, confuze din punct de vedere sociologic 
şi greşite se găsesc în mare număr la N. I. Marr şi la «elevii» săi » [idem (în 
ambele exemple asemenea se referă la cîte un pasaj întreg anterior)]. 

Alt exemplu, luat din «Problemele leninismului », p. 100, unde, după 
ce se descriu condiţiile privitoare la folosirea strategică a forțelor revoluţiei 
se spune: 

«Ca model al unei asemenea strategii poate fi socotită insurecția din 
octombrie ». 

În limba rusă maxoii serveşte oarecum ca termen introductiv, după care 
urmează elementul de comparaţie construit cu kak. Astfel: « JZenunu manoă 
VEA06ek, KAK HEMHOZUZL MONCHO KAĞMU Y. 

Dîndu-se.în limba romînă o astfel de întrebuințare lui asemenea, se face o 
greşeală delimbă, după cum se poate vedea din exemplele care urmează: 

« Creierul omului, spre deosebire de creierul animalelor, a căpătat posi- 
bilitatea de a forma asemenea legături nervoase temporare, care reprezintă 
generalizarea datelor percepției nemijlocite, date obținute cu ajutorul primului 
sistem de semnalizare » [Probl. lingv. p. 401]. 

În exemplul următor este redat şi rar, prin ca: 

« Numai în asemenea propoziţii ca « Limba este un fenomen social»... 
atît conţinutul ideilor, cît şi exprimarea proceselor corespunzătoare fac parte 
din lingvistică » [Probl. lingv. pag. 84]. 

Sau: 

« Dv. aveţi aci în vedere asemenea «mijloace de producție» ca materiile 
prime, de pildă bumbacul» [Probl. econom. 1952, p. 59]. 

Alteori elementul al doilea este introdus prin cum cu verbul a fi: 

« Asemenea cuvinte din sfera fondului principal de cuvinte al limbii ruse 
contemporane cum sînt zoazun (stăpîn), wpecmvbanun (ţăran)... reprezintă — 
fiecare — nu numai sistemul... dar și tipuri de formare a cuvintelor» [Probl. 
lingv. p. 182]. 

În exemplele următoare, traducătorul, simțind probabil că nu se potri- 
veşte construcția cu asemenea, a înlocuit acest adjectiv prin altul şi anume 
prin astfel. Dar întrebuințarea acestuia este la fel de improprie, deoarece şi 
el trebuie legat în limba noastră tot de ceea ce precedă şi nu de ceea 
ce urmează. 

« În legătură cu aceasta, în întreprinderile noastre au o importanţă actuală 
astfel de probleme ca: problema gospodăririi chibzuite şi a rentabilității. .. » 
[Probl. econom. 1952, p. 22]. 

Sau: 

«Ce să spunem, bunăoară de un astfel de minus cum a fost cunos- 
cuta izolare a Revoluției din Octombrie?» [Problemele leninismului III, 
p. 79]. 

Sub influenţa traducerilor au început să apară astfel de construcţii gre- 
şite şi în unele lucrări sau redactări originale. Astfel citim în «Pentru pace 
trainică, pentru democraţie populară » din 9 octombrie 1954, p. 2: 

« Au fost asemenea conducători de comitete regionale (de exemplu secre- 
tarii comitetelor regionale Bucureşti, Bacău şi Oradea) care luau hotărîri de 
unul singur ». 

Sau (în acelaşi Ziar şi în acelaşi loc): 

« Sîntem însă departe de a fi antrenat la o muncă activă o asemenea forţă 
considerabilă cum sînt cele peste 370.000 de delegate, alese de 3.000.000 
de femei ». 

Socotim util să atragem atenţia traducătorilor asupra acestor greşeli care 
puteau fi uşor evitate, prin omiterea adjectivelor asemenea sau astfel care nu 
sînt necesare în textele citate. i 

De exemplu: 

« Creierul omului, spre deosebire de creierul animalelor, a căpătat posi- 
bilitatea de a forma legături nervoase temporare, care reprezintă generalizarea 
datelor percepţiei nemijlocite. .. ». 

Sau: 

« În legătură cu aceasta, în întreprinderile noastre sînt foarte actuale pro- 
blemele gospodăririi chibzuite şi ale rentabilităţii» . 

S-ar mai putea releva şi alte influențe supărătoare pe care traducătorii 
nu reuşesc să le îndepărteze. Astfel, expresia rusească max usu unane se poate 
reda în romîneşte, aproximativ, prin «fel şi chip». Aşa s-a tradus în lucrarea 
« Materialismul dialectic » recent apărută în Editura de stat pentru literatură 
politică: 

« În cărţile ideologilor laburişti apărute în 1952... se caută în fel şi chip 
să se dovedească că capitalismul modern s-ar fi «transformat», ar fi suferit 
schimbări « radicale » [Alexandrov, 182]. 

Dar expresia populară «tel şi chip » este prea familiară. Ea se foloseşte 
numai în limba vorbită, de aceea este cu totul nepotrivită într-un text filo- 
zofic, politic, ştiinţific în general. 

Din acelaşi motiv nu putem traduce într-un context îngrijit termenul 
axo65 prin «chipurile». Iată cîteva exemple în care traducători! n-au ţinut 
seama de acest lucru. 


« Ei [socialiştii de dreapta] afirmă că se poate trece, chipurile, la socialism 
pe calea transformării treptate a întreprinderilor capitaliste în întreprinderi 
« socialiste » [Alexandrov, 182]. 

Sau: 

« Istoria societăţii este, chipurile, o repetare a unora şi aceloraşi etape $ 
Alexandroy, 175). 

Întîlnim termenul axo6s mai ales în fraze de polemică, în care autorul 
respinge sau ridiculizează o afirmaţie a adversarului, socotită lipsită de temei- 
Atitudinea negativă sau plină de rezervă faţă de teza adversarului se poate 
reda în romîneşte prin diferite adverbe care exprimă îndoiala sau nesiguranța: 
«ca şi cum », «oarecum », «cumva » etc. Şi mai bine se poate reda acest lucru 
printr-un verb la condiţional. 'Traducătorul operei lui G. T. Alexandrov a 
folosit cu succes acest procedeu, dar în mod izolat şi e păcat. Iată un 
exemplu de acest fel: 

« Renner declară că cea mai adecvată instituţie pentru înfăptuirea paşnică 
a socialismului este statul burghez... care ar fi în stare să apere interesele 
« tuturor claselor », ale «tuturor păturilor societăţii » [Alexandrov, 182]. 

Dar la paginile 151, 177, 181, 182 şi în multe alte locuri traducătorul 
se serveşte de termenul «chipurile », ceea ce distonează cu întregul caracter 
al lucrării. 

Ca şi «chipurile», şi din aceleaşi motive, trebuie evitat şi termenul 
«cică ». Iată un exemplu în care se foloseşte în mod nepotrivit termenul fami- 
liar «cică»: 

« Această lozincă cică împiedică unirea proletarilor diferitelor naţionalităţi» . 
[Cursul scurt de istorie a partidului comunist, ed. III, 276]. 

Fraza corectă rominească este: ei susțineau că această lozincă ar împie- 
dica... 

Să relevăm şi cîteva construcții sintactice care reproduc prea fidel sintaxa 
rusă: «A termina cu ceva » sau ta o termina cu ceva) sînt construcţii fami- 
liare şi nu se potrivesc decît într-un context care reproduce o vorbire fami- 
liară. De aceea considerăm nelalocul lor fraze ca: 

« După ce isprăvi cu războiul » [Cursul scurt de istorie a partidului comu- 
nist, 294 (în ruseşte c Boiinoii)]. 

Sau: « Trebuia terminat cu războiul» [Cursul scurt, 254]. 

Verbul a preceda «a se întîmpla înainte de altceva » cere în limba rusă 
dativul. În romîneşte însă el se construieşte cu acuzativul. De aceea nu putem 
spune: 

« Anii care au precedat revoluției din 1917» [Alexandrov, 163], ci trebuie 
să spunem: «anii care au precedat revoluţia ». 

Pronumele relativ care stă în romineşte imediat după substantivul pe 
care îl înlocuieşte şi de care nu se desparte prin alte cuvinte. Iată două fraze 
greşit construite: 

« Adunarea Constituantă, alegerile căreia în fond avuseseră loc încă înainte 
de revoluţia din octombrie... fu dizolvată » [Cursul scurt, 254]. 

Sau: 

«A indica existența în ţară a diferitelor formaţiuni economice, inclusiv 
şi a micii economii de mărfuri, răspînditorul căreia este ţăranul mijlocaş > 
[Cursul scurt, 276]. Corect este: ...ale cărei alegeri... al cărei răspînditor. . . 

Negaţia în limba romînă se exprimă altfel decît în limba rusă, lucru de 
care trebuie să se ţină seama. Este adevărat că două negaţii fac o afirmaţie, 
dar nu putem abuza de folosirea dublei negaţii. Evident, înțelegem ce a vrut 
autorul să spună în fraza: 

« Soldaţii germani care fuseseră pe frontul de est... nu puteau să nu 
descompună acolo armata germană » [Cursul scurt, 273]. Dar corect romiî- 
neşte este: trebuiau să descompună sau era fatal să descompună. De altfel 
verbul «a putea» noi îl folosim mai ales ca impersonal. Pus la începutul frazei 
şi folosit impersonal, el îşi putea păstra forma negativă: nu se putea ca sol- 
daţii germani să nu... Despărţite în felul acesta, cele două negaţii puteau 
fi folosite, pentru a da vigoare frazei. 

În acelaşi fel trebuia rezolvată şi fraza: 

« Forţele militare puteau să se dovedească a nu fi pe deplin sigure pentru 
lupta împotriva Puterii Sovietice » [Cursul scurt, 269]. 

Trebuia spus: se putea ca forțele militare să se dovedească a nu fi... 

Adverbul numai exprimă o noţiune de exclusivitate. Dacă un lucru este 
numai într-un anumit fel, este de la sine înțeles că el nu mai poate fi şi în 
alt fel; iar dacă un lucru apare ca singurul de un anumit fel, evident că el 
este totodată şi numai în felul acela. De aceea nu putem folosi pe numai şi pe 
singur în aceeaşi frază, cum vedem în exemplul de mai jos: 

« Alături de revizioniştii Internaționalei a H-a, care admit că numai refor- 
mele parţiale sînt singurul mijloc de trecere de la capitalism la socialism, duş- 
mani ai marxismului sînt anarhiştii» [Alexandrov, 185]. 

Termenul rusesc umenno înseamnă, ce-i drept, tocmai. Dar traducerea 
lui dă naştere la dificultăți. Să luăm fraza: 

« Bo'şevicii ştiau că o armată care luptă în numele unei politici greşite şi 
care nu este susţinută de popor nu poate învinge. Tocmai o astfel de armată 
fu cea a intervenţioniştilor şi a gardiştilor albi» [Cursul scurt, 290]. Aici umenno 
n-ar fi trebuit tradus de loc. Accentul frazei căzînd pe «astfel » se scoate destul 
de bine în evidenţă elementul pe care autorul a vrut să-l pună în valoare. 

Să luăm şi exemplul: 

« În perioada statornicirii în U.R.S.S. a modului de producţie socialist, 
multe schimbări calitative foarte importante au avut loc tocmai pe calea acu- 
mutării treptate a noii calităţi » [Alexandrov, 173]. 

Nici aici tocmai nu este potrivit. Autorul n-a urmărit să diferenţieze o 
cale de schimbări de altă cale sau altă posibilitate de a se ajunge la schimbări. 

E! a vrut să spună că schimbările au avut loc pe calea acumulării, « exact în 
felul pe care l-a expus mai sus). 

În romîneşte tocmai marchează o accentuare a elementului care urmează 
(compară cu exemplele: «tocmai Viorel i-a fost menit» [Coşbuc, B., 17]; 
«de ce ţi-e mai drag în lume, tocmai de aceea n-ai parte » [Creangă, P., 31]; 
« tocmai coana Joiţica l» [Caragiale, T. I 102]), şi nu a elementului anterior. 
Ar fi trebuit deci tradus prin: aşa după cum am spus sau am arătat şi nu: 
tocmai pe calea... 

Am semnalat aceste citeva greșeli mai frecvente, care cu puţină atenţie 
ar putea fi evitate, pentru ca traducerile să cîştige în valoare şi cititorul să aibă 
în faţă o curată limbă romînească. 


ic 


LIMBĂ ŞI LITERATURĂ 


S AES, e ERIC, S 


PROBLEME DE FONETICĂ ÎN STUDIUL LIMBII ROMÎNE 
LITERARE DIN SECOLUL AL XIX-LEA 


DE 


Acap. AL. ROSETTI şi B. CAZACU 


Studiul linbii literare din secolul al XIX-lea cuprinde aspecte variate 
şi interesante: în această perioadă, discuțiile referitoare la căile de dezvoltare 
a limbii literare capătă o amploare deosebită şi, o dată cu îmbogățirea şi evo- 
luţia diverselor ei stiluri (ştiinţific, publicistic, administrativ şi al literaturii 
artistice), se fac primele încercări de codificare a normelor unice ale acestei 
forme superioare, prelucrate, a limbii întregului popor. 

« Specificul limbii literare » — arată A. I. Efimov —- «constă în faptul că 
ea este o limbă normată, atît în privința vocabularului, cît şi în privința gra- 
maticii. Spre deosebire de dialecte şi de mijloacele de exprimare ale vorbirii 
populare, limba literară nu poate fi concepută fără o normă care evoluează 
în cursul istoriei. Noţiunea de normă literară e în funcţie directă de. legile 
interne de dezvoltare ale fiecărei limbi şi datorită acţiunii acestor legi are loc 
acumularea treptată şi de lungă durată a elementelor noii calităţi şi dispariţia 
treptată a elementelor vechii calități » 1. 

În studierea procesului complex de formare a normelor generale ale limbii 
literare, un loc deosebit îl ocupă urmărirea modului în care s-a constituit 
sistemul fonetic al limbii literare a epocii: se ştie doar că «normele de pro- 
nunțare se formează şi se dezvoltă o dată cu dezvoltarea limbii literare »?. 

Pentru a obţine însă o privire de ansamblu asupra modului în care anumite 
fonetisme au fost înlăturate, fiind simţite ca dialectale sau vulgare, iar altele, 


1 A. 1. Efimov, Cîteva probleme ale dezvoltării iimbii literare ruse din secolul el 
XIX-lea şi începutul secolului al XX-lea, în « Voprosi iazikoznaniias, 1953, nr. 4, p. 26. 
2 R. I. Avanesov, Russkoe literaturnoe proiznoşenie, Moscova, 1950, p. t0. 

dimpotrivă, s-au consolidat, fiind considerate specific literare, pentru a ne da 
seama de felul cum au fost consacrate normele sistemului de sunete al limbii 
literare, e necesar să dispunem de o descriere sistematică a fonetismului diver- 
selor monumente scrise ale epocii. 

În paginile următoare prezentăm cîteva probleme legate de studierea 
foneticii limbii literare din secolul al XIX-lea şi schițăm unele indicaţii 
metodologice privitoare la strîngerea şi mai ales la interpretarea materialului 
respectiv. 

x 

Fie că cercetătorul caută să desprindă liniile mari ale evoluției sistemului 
de sunete a limbii literare a epocii sau că intenţionează să se rezume numai 
la o prezentare a aspectului fonetic al limbii folosite de un anumit scriitor, o 
problemă care trebuie rezolvată în prealabil e aceea a interpretării grafiei 
textelor. : 

* 

1. Interpretarea ortografiei. Ortografia este arta de a scrie cuvintele corect, 
după anumite reguli stabilite. Orice ortografie are însă nevoie să fie interpre- 
tată de lingvist, pentru că, în general, nu scriem aşa cum vorbim, nu notăm 
sunetele pe care le pronunțăm, ci «tipurile» de sunete sau «fonemele» limbii, 
servindu-ne de literele alfabetului, potrivit unor reguli care ne-au fost trans- 
mise şi pe care le-am învățat, în urma unei serii de exerciții şi de aplicații. 
În genere, o ortografie mai mult sau mai puțin bine adaptată la scrierea unei 
limbi, într-un moment dat, se învecheşte, după o scurgere oarecare de timp. 
Atunci poate interveni o modificare a ortografiei, pentru a o readapta la 
materialul de sunete (foneme) al limbii. Dacă însă această readaptare nu se 
petrece, atunci ortografia nu mai corespunde pronunțării reale. E ceea ce s-a 
întîmplat în limbi ca engleza sau franceza, în care se perpetuează pînă în 
zilele noastre reguli ortografice care datează din evul mediu. 

Necesitatea interpretării ortografiei şi, deci, a cunoaşterii realității fonetice 
înfăţişate într-un fel anumit se pune şi pentru cercetătorul limbii romîne lite- 
rare din secolul al XIX-lea, epocă în care s-au aplicat limbii scrise variate sis- 
teme ortografice (fonetic, latinist, italienizant etc.). Această necesitate apare 
evidentă la o examinare chiar sumară a unor scrieri romîneşti din secolul res- 
pectiv. Să deschidem, spre pildă, « Lexiconul » de la Buda (1825), la pagina 7, 
unde se găseşte finalul prefeţei, care începe prin salutul adresat cititorului de 
« crăiasca tipografie din Buda » (p. 5). Prefaţa e tipărită pe două coloane, şi 
anume coloana din stînga cu litere latine, iar coloana din dreapta cu caractere 
chirilice: 

Ti se pone inantea ochilor, benevoiitoriule Ți se pusă înaintea ochilor, binevoitoriule 
cetitoriu! şi prin sergucntia aquestei tipo-  cetitoriu, şi prin serguința aceştei tipografii 
grafii a crâiescei universitâti, indelongatei a crăeştei universiteți, îndălungatei tale aştep- 
tale asteptâri, pre quarea fatumurile a tântoru tări, pre carea fatumurile atăntor bărbați tră- 

bârbaţi trebueá si o ostenescă, se face destul. 
Que s'au datu literaturei românesci, cu 
aquestu Lesicon, prin barbaţii pentru cinstea 
mai sus nomiti, quarii in lucrarea lui au 
asudatu, şi şiesi mai nemurire ş'au agonisitu, 
tu singuru lesne vi judecă, şi de comva vi 
vedé a lipsire queva in deplinirea, quarea 
dorá intr” ensul o ai fi poftitu, aduți amente 
comche aquesti bârbaţi au intratu intro 
cale greâ, pre quarea mai inante némine nu 


buia să o ostănească, se face destul. — Ce 
s-au dat literaturei romanesci, cu acest Le- 
xicon, prin bărbaţii pentru cinstea mai sus 
numiți, carii în lucrarea lui au asudat şi 
şieşi mai nemurire ş-au agonisit, tu singur 
lesne vi judeca; şi de cumva vi vedea a lipsi 
ceva în deplinirea, cârea dór într'însul o ai 
fi poftit, adu-ți aminte cum că acești bărbați 
au întrat întru o cale grea, pre carea mai 
înainte nimene nu îmblasă. Celor aflate mai 


âmblase — Quelor aflate mai lesne, voru 
adauge urmâtorii. Fii sânâtosu. Datu in 
Buda, 30 augustu 1825. 


lesne vor adaoge următorii. Fi sănătos. Dat 
în. Buda, 30 august 18251. 


Diferenţa de notare a sunetelor, în cele două texte paralele, constituie 
un aspect important al problemei pe care o examinăm. 

Transcriem un pasaj din «Equilibru intre antithesi sau spiritul şi materia», 
de I. Heliade Rădulescu, Bucureşti, 1859-1869 : « Atât în aqueastă scriere, 
quât şi în oriquare alta, datoria nâstră vă fi de a recunâsce ca base şi început 
a oriquării creatiuni numai dualitățile naturali; de a predică învoirea şi pacea, 
între termenii lor, astfel după cum sînt predestinaţi de la creațid; de a stabili 
equilibrul între dânsii oriquând alte doctrine fatali şi inumane se vor încercă 
al rumpe» (p. 11). 

« Crestomatia seau analecte literare» a lui Tim. Cipariu (Blaj, 1858) 
prezintă, de asemenea, o ortografie deosebită: « Prefatiune. Presentandu unu 
nou opu publicului romanescu, câ se nu se sparie ceneva numai la vederea 
titlului cartei, câ ar fi filologica, nu potiu se nu arâtu in scurte cuvente sco- 
pulu si intentiunea in adunarea si publicarea de facia » (p. V). 

Există, oare, în pasajele citate fenomene fonetice diferite de ale limbii 
de astăzi? În afară de două-trei excepţii, răspunsul este negativ. Transcrise 
în ortografia de astăzi, pasajele nu se vor deosebi — cu rezerva arătată — 
de orice text tipărit în zilele noastre. 

Aşadar, trebuie eliminate din cercetarea noastră toate faptele care ţin 
de ortografie. Vom reține, în schimb, faptele fonetice propriu-zise. 

Să luăm cîteva exemple. 

Dacă cercetăm poeziile lui Mihail Eminescu publicate în «Convorbiri 
literare » (G. Bogdan-Duică a reprodus textul lor, păstrînd ortografia acestei 
reviste, în ediţia sa din 1924), constatăm că f accentuat e notat cu litera z în 
cuvinte ca: rid, rís, rîu, sîn, suride, surîs, urât (deci: rid, ris, viu etc.). Cerce- 
tînd manuscrisele lui Eminescu, constatăm, însă, că aceste cuvinte sînt pretutin- 
deni notate cu f; a fost introdus, aşadar, de redacţia revistei, fiind o ortografie 
obişnuită, în jurul anilor 1866-1870; o regăsim în scrierile lui D. Bolintineanu 
şi V. Alecsandri. Dar Eminescu adoptase pronunţarea cu î, pe care o consi- 


"1 Textul cu caractere chirilice e transliterat de noi în caractere latine, 

dera literară (deci nu e vorba de o simplă grafie), într-adevăr, în manuscrisele 
sale cuvintele cu î rimează cu cele cu î, după cum ne putem convinge din 
exemplele următoare: urît rimează cu înflorit (« Mortua est», ms. din 
1870-1871, ed. Perpessicius, f, p. 306/68, 309/36), sîn rimează cu crin 
(« Frumoasă-i », msse din 1866, op. cit., I, p. 493/36), surîd rimează cu închid, 
urit cu nesfirşit, rîde cu deschide (« Împărat şi proletar », msse din ca. 1871, op. 
cit., I, p. 343/12, 349/68.71), surîs rimează cu zis, sîn cu senin (« Luceafărul » 
msse din 1880, op. cit., Il, p. 393/41, 407/421) etc. O confirmare a faptului 
că formele cu î aparţineau limbii literare a timpului o găsim în studiul 
e Limba literară » al lui I. Nădejde, publicat în 1887:, unde autorul înregis- 
trează, printre «greşelile de limbă » ale lui Barbu Delavrancea, în « Truba- 
durul », prefacerea lui î în îdupă s, ş, £, 2] şi r: surîd pentru surid, risul 
pentru risul, Istrîng pentru string, tîta pentru țița, sînul pentru sinul, zina 
pentru zina, hkotărit pentru hotărit. Aşadar, scrierea cu f în loc de i, în aceste 
cazuri, e considerată de I. Nădejde drept o abatere de la norma limbii 
literare. 

Vom înscrie deci printre particularităţile fonetice ale limbii lui M. Emi- 
nescu, trecerea lui f la î în cuvintele amintite. 

În poeziile lui Gr. Alexandrescu (ed. din 1838), cuvintele ochiul şi veche 
sînt notate oichiul şi veiche (p. 5 şi 24)?. Recunoaştem aici fenomenul care 
constă în gruparea unui element palatal cu vocala accentuată din silaba pre- 
cedentă, de unde diftongii oi şi ei, atestaţi în zilele noastre în graiurile din Țara 
Romînească şi din Banat (« Micul Atlas Lingvistic Romîn», 1, 1, hărțile 24, 
27 b şi 82 b} 

Prin urmare, în acest caz, gratiile araintite notează un fenomen fonetic 
real din graiul vorbit, care trebuie inregistrat ca atare. 

Din consideraţiile noastre, rezultă valoarea inegală a literelor alfabetului 
care,în unele cazuri, nu redau fenomene fonetice reale, iar în alte cazuri notează 
astfel de fenomene. Lingvistul va face deci deosebirea între ceea ce, într o 
scriere, notează un sunet real, şi ceea ce nu are o valoare fonetică. 

2. Fonetisme regionale. Fixarea normelor fonetice ale limbii literare unice 
s-a produs către sfîrşitul secolului al XIX-lea. Pînă să se ajungă însă la stabi- 
lirea fonetismului considerat «literar », limba diverşilor scriitori prezintă unele 
particularități fonetice caracteristice graiului regiunii din care sînt originari. 

Astfel, în scrierile lui Al. Russo?, întîlnim următoarele fonetisme proprii 
'graiurilor moldoveneşti: a (corespunde lui d în graiurile din Tara Romi- 


1 în « Contemporanul», V, p. 543 şi urm. 

2 Astfel de fonetisme (oichi, ureiche), considerate de G. Călinescu drept « ciudâţenii + 
(Istoria literaturii romine, Bucureşti, 1941, p. 464), sînt atestate şi la Al. Macedonski, ele fiind 
încă tolerate, aşadar, în limba literară de la sfîrşitul secolului al XIX-lea și începutul celui 
de al XX-lea. 

3 Al. Russo, Scrieri, ed. P. V, Hanes, Bucuresti, 1905, 

nească):: narav (p. 6), lasa (p. 11), macar (p. 30); a (= ea): vra (p. 6, 27), mol- 
dovan (p. 13); e (= a): jele (p. 6); è (= ea): iute (p. 5), me (p. 28); ă (= ea): 
ră (p. 5); (= e): icri (p. 8); î (=1): rästpa (p. 12); ie (=i): miera (p. 11, 27); 
g (=j): giumătate (p. 6), giudecata (p. 12), răpegiunea (p. 12), giupînese (p. 16), 
'se gioacă (p. 24). Aceleaşi particularități dialectale apar în scrierile lui M. 
Kogălniceanu şi C. Negruzzi. La M. Kogălniceanu +: a ( = ea): samănă (p. 57); 
a (=e): urieş (p. 40); i (=e): ficior (p. 62); è (= ea): vom ave (p. 41), vre 
(p. 53); îi = ei): trii (p. 40), al triilea (p. 51); č (=j): împregiurări (p. 39), 
împregiurul (p. 47); la C. Negruzzi 2: i (= e): picioarili, oamini, mini, ti ( = te); 
e (== ea): o dure, va rămîne, vei vide; a (= ea): să-l slobozască etc. 

Scrierile lui I. Heliade Rădulescu conţin fonetisme proprii graiurilor 
din Muntenia, cum ar fi, de exemplu *: a (=): daca (p. 80, 118),e(=ă): 
dupe (p. 81); ă (=e): pă (p. 96, 97, 98, 104, 125, 146), dăsparte (p. 147); lipsa 
lui n în genuche (p. 100) etc. 

Există, aşadar, o serie de fonetisme, în limba unui scriitor, care ne per- 
mit să stabilim ce grai anume vorbea el. 

În această privință este interesant să urmărim evoluţia felului de a scrie 
al unor scriitori moldoveni, precum şi revizuirile la care a fost supus textul 
operei lor. Din examinarea faptelor se constată tendința de eliminare a fone- 
tismelor moldoveneşti şi încercarea de adoptare a fonetismelor specifice gra- 
iului muntenesc. Procesul de «munienizare » a limbii literare din Moldova 
incepe încă din secolul al XVII-lea, la scriitori ca Varlaam şi Dosoftei, şi acest 
fenomen constituie o trăsătură caracteristică a evoluţiei limbii noastre literare. 

În secolul al XIX-lea, C. Negruzzi, la îndemnul lui Heliade Rădulescu, 
a procedat la « muntenizarea » limbii scrierilor sale. Scrierile din tinereţe ale 
ui C. Negruzzi prezintă numeroase fonetisme specific moldoveneşti. lată 
cîteva din trăsăturile caracteristice graiului moldovenesc, dintr-o traducere 
(« Memnon » de Voltaire, manuscris din Biblioteca Academiei R.P.R.) făcută 
de C. Negruzzi, în 1823, atunci cînd avea cincisprezece ani 4: 

e neaccentuat trecut la î (mai ales e final): lumi, vremi, mină, vedi, undi, 
di, pi, pintri, faciri di bini etc.; 

ea final accentuat apare ca è (deschis): acè, avè, bè, mè, vide etc.; 

e precedat de s, $ trecut la ă: întîmplasă, asămănari, înțălept etc. 

În scrierile sale de mai tîrziu, Negruzzi a părăsit unele dintre aceste fone- 
tisme, considerîndu-le neliterare. Sînt semnificative, din acest punct de vedere, 
modificările introduse de C. Negruzzi în versiunile succesive ale lucrărilor 
sale. Astfel, de pildă, între versiunea « Păcatelor tinereţelor » publicată în 


1 M. Kogălniceanu, Opere, ed. Scrisul Romînesc. 

2 În P. V. Haneş, Dezvoltarea limbii literare romîne în prima jumătate a secolului al 
XIX-lea București, 1927, p. 156, 

3 J. Heliade Rădulescu, Opere, Bucureşti, 1939, ed. D. Popovici, vol. 1. 

4 Vezi P. V. Haneş, Studii de literatură romînă, Bucureşti, f. d., ed. a Ho-a, p. 136-140. 

volum (1857), şi cea anterioară, apărută în «Albina rominească» (1839, nr. 75, 
85, 102) sau în « Dacia literară » (1840), există o serie de deosebiri care se ex- 
plică prin preocupările lui C. Negruzzi de a-şi «munteniza » limba. Iată 
cîteva exemple: 


« Albina romînească » « Păcatele tinereţelor » 
1839, nr. 73, p. I: am agiuns p. 253: am ajuns 
nr. 85,p. l: trimisă p. 265: trimise 
adusă p. 266: aduse 
nr. 85, p. II:  sîleşte p. 267: sileşte 
nr. 102, p. III: se rădicară p. 148: se ridicară 
p. IV:  sămâăna p. 150: semăna 
e Dacia literară » 
1840, nr. 25, p. 18:  avusesă p. 116: avusese 
p. 139: de a vede p. 121, 128; de a vedea 
p. 12: nu te vre p. 112, 113: nu te vrea 
nu mă vre nu mă vrea 
vom ave vom avea 


Evoluția modului de a scrie al lui C. Negruzzi, modificările introduse 
în versiunile succesive ale scrierilor sale, ilustrează începuturile de unificare 
a fonetismului limbii literare de la mijlocul secolului al XIX-lea. « Munte- 
nizarea » limbii autorilor moldoveni a fost combătută la timpul ei de G. Său- 
lescu (în « Albina romînească », 1838, nr. 51, supliment), care învinuieşte pe 
unii dintre scriitorii de la lași că « momiţese » pe munteni, lăsîndu-se influen- 
tati de I. Heliade Rădulescu. 

În a doua jumătate a secolului al XIX-lea se accentuează tendinţa de înlătu- 
rare a particularităţilor fonetice dialectale din limba literară. În această pri- 
vință, comparaţia cu fonetismul textelor din secolele anterioare e deosebit de 
instructivă. Astfel, dacă ne referim la palatalizarea labialelor, care e atestată 
într-o serie de texte din secolul al XVII-lea şi al XVIII-lea (fenomenul se întîl- 
neşte în mod normal pentru f, trecut la A, pe cînd pentru v, m, b şi p, mai rar), 
constatăm că la mijlocul secolului al XIX-lea fenomenul apare rareori în limba 
literaturii, şi numai pentru f: hini «fini », hinişoare « finişoare », la A. Russo?, 
hiertură, hiartă, hiară, la Anton Pann 5. Heliade Rădulescu — care s-a stră- 
duit să «codifice » normele limbii literare — se pronunță hotărît împotriva 
formelor cu labialele alterate: « Sonurile de pe aceeaşi călcătură sînt de aceeaşi 
natură, cu o octavă mai sus sau mai jos pe scara proferetică, şi de aceea se şi 
pot lua una drept alta. A călca însă în gît, în loc de a călca în buze, a pro- 


1 Vezi P. V. Haneș, Dezvoltarea limbii literare romîne în prima jumătate a secolului 
al XIX-lea, Bucureşti, 1927, p. 162-164. 

2 Al. Russo, Scrieri, ed. P. V. Haneş, p. 20. 

3 Anton Pann, Culegere de proverburi sau Povestea vorbei, ed. G, Adamescu, I, p. 13, 
16; H, p. 36, 


duce adică un g în loc de b, este ca şi cînd în muzică am face să se audă un 
fa în loc de do. În muzică iese o notă falsă, în limbă o cacofonie. Este disacord 
dară, cacofon, fals» — subliniază Heliade Rădulescu — «a zice ghine în loc 
de bine, kept în loc de pept; kelle, moghilă în loc de pelle, movilă ; hir, her, hiu 
în loc de fir, fer, fiiu; nu se pot schimba labialile în guturali peste trei căl- 
cături » 1. 

3. Fonetisme arhaice. Pină la impunerea definitivă a fonetismului consi- 
derat literar, formele mai vechi continuă să coexiste alături de formele noi, 
uneori chiar în limba aceluiaşi scriitor. La Alecu Russo, de pildă, alături de 
fonetismul răpede (« Scrieri », ed. cit., p. 126) şi răpide (ibid., p. 94, 97), apare 
şi fonetismul care se vă consacra în limba literară, repede (ibid., p. 26, 28); 
cf. la acelaşi autor, lăcuitor (ibid., p. 82, 119, 155, 165) şi locuitor (p. 122). 
Fonetismul rumpe apare la Budai Deleanu, la Asachi, la Russo şi, mai tîrziu, 
la Eminescu. E de remarcat că multe din aceste fonetisme se întîlnesc regional 
atît în limba din secolul al XIX-lea, cît şi în limba din zilele noastre. 

Unii scriitori fac apel la elemente arhaice din necesităţi artistice (pentru 
adecvarea formei la conţinutul de idei, pentru realizarea rimei etc.). M. Emi- 
nescu, cunoscător profund al limbii noastre vechi, a inserat în versurile sale 
cuvinte cu fonetism arhaic. Astfel, neci (= nici), în «Mortua est» (ms., I, 
p. 301/43)2: «afară de zile neci aur, neci nume»; inemi (pl.) în « Rugăciunea 
unui dac » (I, p. 115): «au cine-i zeul cărui plecăm a noastre inemi? » (rimează 
cu: în sine-mi); dirept ( = drept) în « Umbra lui Dabija vodă » (IV, p. 350/34): 
«fiind cu milă şi drept»; preste (= peste) în «Scrisoarea a treia » (ms., II, 
p. 253): «am jurat ca preste dînşii să trec falnic fără păs». 

În nuvelele sale istorice, Alexandru Odobescu a introdus, uneori, cu- 
vinte cu fonetisme arhaice. lată cîteva exemple din « Mihnea vodă cel rău » 8: 
blăstem, (p. 85), ne-au trămis (p. 87), să o jăfuiască (p. 87, 91), preste (p. 88), 
țeară (p. 121), va răsipi (p. 122), trămitere (p. 194). 

Din consideraţiile noastre de mai sus, referitoare la fonetismele regionale 
şi arhaice, rezultă necesitatea, pentru cercetător, de a înregistra particulari- 
tățile fonetice, dialectale şi arhaice ale textelor literare provenite din regiuni 
diferite, de a urmări pe baza unui material cît mai bogat, cum se elimină, 
în diverse stiluri, de-a lungul evoluţiei limbii, unele dintre aceste particularităţi 
şi cum, dimpotrivă, altele se consolidează, fiind consacrate în limba literară. 
Examinarea părerilor exprimate de diferiţi oameni de cultură ai epocii, în acest 
domeniu, poate da unele indicaţii utile cercetătorului, în legătură cu modul 
de elaborare a normelor fonetice ale limbii literare unice. 


t 1. Heliade Rădulescu, Geniul limbilor în genere şi al celei romîne în parte, în 
Opere, Bucureşti, 1943, ed. D. Popovici, vol. II, p. 375. 

> Citatele trimit la ediţia D. Panaitescu-Perpessicius, M. Eminescu, Opere, Bucureşti 
1939 şi urm. 

3 AL, L Odobescu, Opere, E.S.P.L.A., Bucureşti, 1949. 

4. Fonetismul neologismelor. O problemă care nu trebuie scăpată din vedere 
de cel care studiază limba literară din secolul al XIX-lea, e cea referitoare la 
aspectul fonetic al neologismelor. Materialul de fapte e deosebit de bogat 
pentru această perioadă, dată fiind pătrunderea masivă de termeni noi în limba 
literară, în tot cursul secolului al XIX-lea. 

Problema prezintă importanţă din mai multe puncte de vedere. Aspectul 
fonetic al neologismelor ne lămureşte asupra limbii din care aceste elemente 
noi au fost împrumutate. 

Din limba germană, uneori prin intermediul limbii ruse, vin neologismele 
cu ¢: canțelarie (Russo, ed. Haneş, p. 70), ofițialitate (p. 76), printip (p. 92, 
94, 95, 124); din limba franceză, la Kogălniceanu (op. Ëit.), cuvinte ca: amploiat 
(p. 59), companion (p. 239), demoazella (p. 58), detailuri (p. 85), rezon (p. 59), 
sujet (p. 42), uoraj (p. 87) etc.; din limba italiană, la C. Negruzzi (op. cit.): 
gergul «jargonul», ghiețată « îngheţată » (I, p. 212), stravagant (I. p. 56) etc. 

În procesul de adaptare a termenilor noi la normele fonetice tradiționale 
ale limbii, se pot constata numeroase fluctuații şi ezitări. De exemplu, la Alecu 
Russo (op. cit.): oficial (p. 70, 71, 82) şi ofițial (p. 95), ofitialitate (p. 76), princip 
(p. 50, 59, 113, 116, 121, 156, 161, 165), principiu (p. 157) şi prințip (p. 92, 
94, 95, 124); la M. Kogălniceanu (op. cit.) capitalie (p. 56, 57, 58, 59), capitală 
(p. 59), cestiune (p. 120, 121, 138 etc.), cestie (p. 152), chestie (p. 148), chestiune 
(p. 153, 157), social (p. 14, 116), sosial (p. 95, 96), soțial (p. 15, 39), societate 
(p. 14, 165), sosietate (p. 93, 94), soțietate (p. 24, 27), sugiet (p. 25), sujet (p. 44), 
serios (p. 25, 58, 107), serioz (p. 19, 22, 90). 

Aspectul fonetic al neologismelor ne poate arăta, aşadar, de unde s-a 
efectuat împrumutul (uneori se poate stabili, ţinînd seama de acest criteriu, 
dacă neologismul a pătruns pe cale scrisă sau pe cale orală), iar înregistrarea 
diverselor variante, care apar la acelaşi autor, sau la autori diferiți din aceeaşi 
epocă, ne poate orienta asupra modului în care s-a impus cuvîntul cu forma 
definitivă în limba literară. 


x 


Studierea particularităţilor fonetice ale monumentelor scrise din secolul 
al XIX-lea — în special a operelor aparţinînd literaturii artistice — pune insă 
şi alte probleme decit cele schiţate mai sus. 

În interpretarea faptelor fonetice din limba unei creaţii artistice, cerce- 
tătorul trebuie să deosebească particularităţile fonetice care aparțin vorbirii 
autorului, de particularităţile fonetice caracteristice exprimării diferitelor 
personaje (uneori, e necesar să se ţină seama chiar de deosebirile dintre fone- 
tismele care apar în exprimarea anumitor personaje). Şi în cazul acesta, cerce- 
tătorul trebuie să reţină fonetismele specifice limbii populare, fonetismele 
regionale, arhaice (în opoziţie cu cele consacrate în limba literară), să noteze 
aspectele fonetice ale neologismelor din vorbirea personajelor. 

Să ilustrăm cu câteva exemple, din scrierile lui I. L. Caragiale, necesi- 
tatea de a respecta indicaţia metodologică de mai sus. În «Art. 214», Cara- 
giale foloseşte, de pildă, neologismul avocat. Bucata începe astfel: « Un biurou 
de avocat. Ora nouă dimineaţa. Avocatul, un licenţiat începător... » (p. 78)1. 
În aceeaşi schiţă însă, în vorbirea cucoanei Tarsiţa Popeasca, ca şi în aceea 
a lui Popa Petcu, cuvîntul apare cu alt aspect fonetic: « Cocoana. — Las'că-i 
spui eu tot lu domnu avucatu » (p. 78); sau: « Părintele. — Găseşte-le [ = moti- 
vele], taică ! de ce eşti dumneata avucat? (p. 86). Pe cînd fiul Tarsiţei, tînărul 
Lae Popescu, despre care autorul menţionează că «are aerul unui impiegat 
de minister », foloseşte forma avocat: « Tînărul. —- Dumneaei, domnule avocat, 
am martori, umblă toată ziulica pe la tanti ale dumneaei... » (p. 81). 

În schiţa «Monopol», un personaj exclamă: « —Las', coane Iancule, 
imi zice, ploaia aiasta e bună după atîtea călduri dropicale » (p. 162). Pe aceeaşi 
pagină, în vorbirea autorului, termenul apare cu fonetismul din limba literară: 
« Domnul fie lăudat ! el care ne trimite răcoare după căldurile tropicale ». 

Sînt semnificative nu numai deosebirile dintre fonetismele care apar în 
expunerea propriu-zisă a autorului şi cele din exprimarea personajelor, ci 
chiar, aşa cum am amintit mai sus, deosebirile în aspectul fonetic al aceloraşi 
cuvinte din vorbirea diverselor personaje. lată, bunăoară, încă un exemplu, 
tot din «Art. 214». E vorba de aspectul fonetic al verbului «a divorța». 
În exprimarea avocatului, apare forma din limba literară, pe cînd 'Tarsiţa 
Popeasca şi Popa Petcu folosesc cuvîntul cu fonetismul specific vorbirii 


populare: « Cocoana. — Ei! Nu te mai face acu... Miţa, de! care ai 
devorțat-o dumneata...» (p. 79); sau: «Tinăra. — De aia am venitără 
la dumneatale. Avocatul. — La mine... Popa. — Pentru ca 's-o devorțezi. 


Avocatul. — O divorțez» (p. 85). 

I. L. Caragiale, care avea un simț deosebit de observaţie, a notat 
cu o extraordinară preciziune diferite fonetisme specifice vorbirii eroilor săi. 
Pentru a-și individualiza personajele, Caragiale foloseşte, uneori, în acelaşi 
context, un acelaşi termen, însă cu fonetism deosebit, după cum cuvîntul 
apare în gura unuia sau a altuia dintre interlocutori. Iată cum apar cuvin- 
tele jachetă şi bilet în conversaţia dintre d. Lefter şi chivuţă (« Două loturi»): 

« Cum intră, o înconjură toți trei musafirii; d. Lefter o ia de piept: 

— Unde mi-e jacheta? 

— Care jaghetă ? 

— Jacheta a cenuşie. 

— Care jaghetă. cenuşie? 

— Jacheta cu biletele... 

— Care belete, boiarule ? 2. 


1 Citatele trimit la I. L. Caragiale, Opere, vol. II, ed. P. Zarifopol. 
2 I. L. Caragiale, Opere, ed. cit., t. I, p. 153. 


Rezultă, aşadar, din exemplele menţionate, obligaţia pentru cercetător 
de a înregistra fonetismele de acest fel şi de a ţine seamă, în interpretarea lor, 
de faptul că un autor urmăreşte să individualizeze, şi pe această cale, perso- 
najele operelor sale. 


x 


Îndicaţiile de ordin metodologic, pe care le-am schițat mai sus, sint menite 
să atragă atenția celor care se ocupă cu limba literară din secolul al XIX-lea 
asupra cîtorva probleme referitoare la studierea aspectului fonetic al textelor 
literare din epoca respectivă. Consideraţiile noastre arată cît de variate sînt 
problemele care se pun și cît de necesară e adunarea unui bogat material infor- 
mativ în acest domeniu. 

Cercetarea critică a materialului fonetic al textelor de limbă literară din 
secolul al XIX-lea ne procură o serie de informaţii asupra stadiului fonetic al 
limbii din această epocă, asupra variațiilor regionale şi a căilor prin care au 
intrat cuvintele noi în limba literară. Dacă cercetarea e bine condusă, ea ne 
duce la concluzii care întregesc imaginea ce ne-am făcut-o despre limba lite- 
rară din secolul al XIX-lea, în baza examinării materialului morfologic, 
sintactic şi lexical. În felul acesta, fonetica ocupă un loc de frunte în stu- 
dierea şi cunoaşterea limbii literare din secolul al XIX-lea. 


CÎTEVA PROCEDEE FUNDAMENTALE ALE LIMBII ARTISTICE 


DE 


ALEXANDRU DIMA 


Rodnica şi oportuna dezbatere cu privire la limba literară, deschisă şi 
urmată cu ardoare în paginile « Contemporanului », şi pe cale de a fi adîncită 
de strădaniile Secţiunii de ştiinţă a limbii, literatură şi arte a Academiei R.P.R, 
şi ale Institutului de lingvistică din Bucureşti, nu poate şi nu trebuie să lase 
în afara ei pe nici un cercetător legat — direct sau indirect — de acest tărîm 
încă neîndeajuns de explorat. Istoricul limbii unice a întregului popor, isto- 
ricul limbii literare îndeosebi, istoricul artei literare, criticul, teoreticianul 
literar şi scriitorul deopotrivă sînt chemaţi să urnească greutăţile şi să mute 


— mai departe decît pînă acum — hotarele cunoaşterii cu privire la capaci- 
tatea artistică de comunicare şi expresie a cuvîntului şi a stilului. Dar încă 


de la începutul discuţiei s-au produs nedumeriri şi confuzii care puteau fi 
înlăturate printr-o mai proprie utilizare a termenilor de bază. Astfel foarte 
mulţi participanţi la dezbatere, mai cu seamă scriitori, au folosit ca mai înainte 
termenul de «limbă literară », dar s-au gîndit şi au scris de fapt despre) limba 
artei literare, despre «limba artistică ». 

Acad. Iorgu Iordan, sprijinindu-se pe cercetarea sovietică, a atras atenţia 
asupra confuziei care se iscase fără voie. Căci dacă «limba literară » şi «limba 
artistică» sînt desigur — după cum se ştie — noţiuni subordonate, cea din 
urmă celei dintii, e evident că limba artistică îşi are totuşi specificul ei şi 
tocmai acesta alcătuieşte obiectul propriu al dezbaterii de care vorbeam. 

« Limba literară » e o formă particulară a limbii unice a întregului popor, 
exprimînd normele corecte fonetice, lexicale şi gramaticale ale acesteia, şi 
constituie fără îndoială baza limbii artistice. Limba literară îmbrățișează deo- 
potrivă şi disciplinele ştiinţifice, de la ceie care au ca obiect gindirea și pînă 


la cele care studiază natura sau societatea. Limba artistică alcătuieste un suspect 

deosebit al limbii literare. Ea e numai limba artei literare adică o utilizare 
specială a limbii unice a întregului popor, nu numai în sensul general de iimbă 
scrisă sau vorbită corect, ci desigur în sensul special de limbă folosită în arta 
literară. Iată de ce socotim că e absolut necesar ca termenul folosit în dezbatere 
să acopere exact noţiunea despre care e vorba şi ca, prin urmare, în locul «limbii 
literare » să punem — pretutindeni unde ne ocupăm de arta literară —- ter- 
menul de «limbă artistică ». 


Din observaţia de mai sus rezultă foarte firesc — şi lucrurile cele mai 
simple se uită de multe ori — că problemele fundamentale ale limbii artistice 
nu pot fi puse şi dezlegate decit în lumina definiţiei însăşi a artei ca fenomen 
ideologic distinct de toate celelalte forme de suprastructură. Trebuie să ne 
adresăm deci mai întîi esteticii ştiinţifice pentru a ne fixa bine asupra punc- 
tului de plecare. 

Vom transcrie aci definiţia care ni se pare cea mai cuprinzătoare şi mat 
exactă cu privire la artă şi anume: reflectarea în forme individuale a carac- 
terelor tipice ale omului văzut în totalitatea lui vie, concretă, situat în cadrul 
lui natural şi social şi considerat de pe o anumită poziţie ideologică 1; sau for- 
mulări mai sintetice ca de pildă: arta reflectă caracterele generale ale vieţii 
umane, reale, prin aspectele ei concrete individuale, ea este o fuziune a genera- 
lului cu individualul — prin individual, realizată dintr-o anume perspectivă 
ideologică. Se înţelege că singura reflectare justă şi profundă a realității umane 
e cea care se obține dintr-o perspectivă ideologică înaintată, exprimînd inte- 
resele maselor largi şi deci condiţiile obiective ale dezvoltării societăţii înseşi. 


Prin limba artistică scriitorul se străduiește să utilizeze în aşa fel limba 
unică a întregului popor, încît să izbutească a zugrăvi acele aspecte individuale ale 
realităţii care să devină expresive pentru caracterele generale ale acesteia. Astfel 
contribuie la procesul tipizării, care este procedeul esenţial al artei. Tendinţa 
permanentă a limbii artistice, obiectivul ei principal, îl alcătuieşte prin urmare 
capacitatea ei de a individualiza. Întreg sistemul limbii (sunetele, lexicul, struc- 
tura gramaticală) e mînuit cu scopul de a desemna elementele individuale ale 
realităţii prin care se exprimă esența ei. E desigur sarcina principală a limbii 
artistice, dar şi dificultatea ei specifică, organică. Căci, după cum se ştie, în 
timp ce tendinţa firească a limbii e spre generalizare, abstractizare, arta reco- 
mandă dimpotrivă — ca etapă provizorie, dar necesară — individualizarea, 
De aici, marile obstacole pe care le au de înfrînt artiştii cuvîntului, nevoiţi 
a merge împotriva curentului firesc al limbii. De aici, provine creşterea cali- 
tății măiestriei lor. Cu cît devin mai îndărătnice opreliştile naturale, cu atît 
creşte calitatea măiestriei lor. 


1 Am folosit aici şi importantul articol al lui A. I. Burov, Despre specificul con- 
ținutului şi formei în artă, din « Voprost Filozofii » 1953, nr. 5. 

Desigur, capacitatea de a individualiza a artistului funcţionează cu niat 
multă putere şi limpezime în cazul picturii şi sculpturii. Imaginile create de 
către aceste arte au o mai vie precizie, contururi mai bine delimitate, o indi- 
vidualizare mai clară. 

Limba artistică făureşte insă — din pricina mai sus arătată — imagini 
mai puţini limpezi, contururi mai vagi, lăsînd loc liber variatelor posibilități 
de receptare ale cititorilor; dar tocmai prin aceasta determină încordarea scrii- 
torului, iar tendinţa lui spre individualizare devine mai aprigă şi mai con- 
ştient susţinută. Mărturiile cele mai convingătoare ni le dau cu prisosinţă 
manuscrisele marilor scriitori, numeroasele variante ale aceluiaşi cuvînt, ale 
acelorași grupări decuvinte, ale aceloraşi propoziţii şi fraze. Toată această 
chinuitoare strădanie urmăreşte descoperirea cuvîntului sau expresiei celei 
mai corespunzătoare, proprii şi exacte pentru a reda procesul de individualizare 
a caracterelor, a stărilor sufleteşti, a subiectelor şi a conflictelor ce le constituie, 
ceea ce aduce cu sine un grad mai intens de realism şi deci o tipizare mai vie. 
Variantele povestirilor lui Lev 'Tolstoi, ca de pildă cele ale lui « Hadji Murad», 
sau treptatele îmbunătăţiri ale versurilor eminesciene, sînt numai două cazuri 
concrete din numeroasele ilustraţii ce s-ar putea aduce. 

Această certă tendință de individualizare pe care o prezintă limba artis- 
tică urmăreşte concomitent două obiective strîns legate între ele: pe de o 
parte zugrăvirea obiectelor individuale ale realităţii privind omul şi cadrul 
vieţii sale (natura şi societatea), pe de altă parte înfăţişarea atitudinii scriito- 
rului față de ele, de la simplele emoţii pe care le trezesc aceste obiecte şi pînă 
la poziţia lui ideologică faţă de ele. Se produce deci simultan individualizarea 
obiectului descris şi a reacţiunii emotive şi ideologice provocate de el. Este 
de la sine înțeles că prin individualizarea poziţiei ideologice nu ne referim 
la vreo atitudine izolată, extravagantă a scriitorului, ci desigur la poziția de 
clasă pe care a adoptat-o şi care a devenit astfel a lui. 

Problema fundamentală a limbii artistice devine atunci cea a procedeelor 
prin care ea individualizează obiectele realităţii şi atitudinile faţă de ele ca 
mijloc de concretizare a conţinutului general, specific artei literare sau mai 
precis a felului cum foloseşte scriitorul posibilităţile limbii întregului popor, 
pentru a zugrăvi obiecte şi emoţii individuale. 

Fireşte, nu poate fi vorba să dăm acio lungă listă a acestor procedee, aşa 
cum se găsesc la marii maeştri ai scrisului, ci numai de a înfăţişa cîteva procedee, 
deosebit de semnificative şi tipice pentru limba artistică, menite să arunce lumini 
pătrunzătoare asupra capacităţii de individualizare a acesteia. Nu ne vom 
opri asupra unor probleme ceva mai mult discutate, dar desigur încă departe 
de a ti epuizate, ca de pildă cele referitoare la arhaisme, neologisme sau pro- 
vincialisme etc. Ele sînt tot procedee artistice de individualizare, o dată ce 
prin arhaisme şi neologisme se fixează de fapt şi coordonatele de timp şi 
prin provincialisme cele de spaţiu ale fenomenelor individuale, zugrăvite şi 


4 


astfel localizate. Consideraţiile noastre se vor referi la unele din cele mai de 
seamă procedee de individualizare utilizate de limba artistică, procedee despre 
care s-a discutat şi mai înainte, dar pe care estetica ştiinţifică le-a pus în lumină 
justă în ultimul timp. Ne gîndim mai întîi la importanta capacitate de plastici- 
zare, una din caracteristicile fundamentale ale limbii artistice prin care aceasta 
izbutește să individualizeze cu mai puternic relief. 

Printr-un întreg arsenal de procedee (comparații, metatore, alegorii, 
personificări, metonimii etc.), limba tinde să caracterizeze, după cum se ştie, 
cu mai multă precizie aspectele individuale ale fenomenelor realităţii. Vechea 
poetică clasică, de la Horaţiu 'şi pînă la Lessing, a recunoscut de mult limbii 
artistice această calitate prin care ea tinde să se apropie cît mai mult cu putinţă 
de individualizarea realizată de artele plastice. Picturalitatea era şi idealul 
poeziei, după Horaţiu (ut pictura poesis), iar Lessing însuşi, cu toată strădania 
lui de a trasa graniţele dintre pictură şi poezie, nu ieşise de fapt — în ce pri- 
veşte picturalitatea poeziei — din străvechea matcă a clasicismului. 

Însemnătatea caracterului plastic al limbii artistice ca mijloc de indivi- 
dualizare, idee preluată din moştenirea poeticii clasice, a fost întărită şi adîn- 
cită în cadrul teoriei marxist-leniniste a artei literare. 

Ceea ce aceasta a adus cu adevărat nou este puternica reliefare a capaci- 
tăţii limbii artistice de a reda poziţia ideologică a scriitorului. 

Unele poziţii mai înaintate ale vechii poetici arătaseră într-adevăr — 
atunci cînd izbutiseră să depăşească falsa concepţie a figurilor de stil ca « orna- 
mente », ca «podoabe» adăugite peste expresia necesară comunicării conți- 
nutului -— că imaginile create de capacitatea plastică a limbii au funcțiunea 
caracterizării individuale a realităţii, că prin ele se obține un spor vădit în 
cunoaşterea lumii printr-o descriere mai amănunțită a fenomenelor ei şi prin 
raportarea celor mai puţin cunoscute la altele mai deplin înțelese. Această 
vedere se împotmolea însă pînă la urmă într-o concepţie obiectivistă despre 
cunoaştere ca reflectare indiferentă a realităţii, fără nici o altă utilitate decît 
cea pur teoretică, şi fără a servi aparent vreo poziţie ideologică, deşi ea folosea 
vădit uneia. O opinie de acest fel a fost reprezentată la noi, după cum se ştie, 
de către criticul oficial al Junimii care descrisese (în articolul său din 1867: 
« Despre poezia romînă» canonul estetic al regimului epocii) imaginile ca 
forme de concretizare ale cunoaşterii, fără a se preocupa de loc de substratul 
lor subiectiv, fără a observa că de fapt figurile de stil nu se mărginesc numai 
la individualizarea obiectelor zugrăvite, ci exprimă, în aceiaşi timp, după cum 
observam mai sus, şi reacţiunile emotive şi atitudinile ideologice ale scriitorului. 
Capacitatea plastică a limbii era deci sărăcită tocmai de una din contribuţiile 
ei esenţiale, de determinantul ideologic care-i stă la bază şi care alcătuieşte 
elementul cel mai preţios al conţinutului operei exprimat şi prin figurile de stil. 

O singură exemplificare mai expresivă, din puzderia ce s-ar putea oricînd 
aduce, e suficientă pentru a convinge pe cine, eventual, s-ar mai îndoi. În 

timp ce, de pildă, o bună parte a poeziei romantice universale descrie aspectul 
cosmic astral al lumii, învăluit într-o atmosferă nebuloasă de vis, de farmec 
melancolic şi pură contemplativitate, poetul M. Beniuc, împrumută limbii 
cuvinte ce se încheagă în comparații menite să scoată în evidenţă, cu osten- 
taţie, o atitudine de dispreţ fată de contemplativitate, o atitudine de combatere sa- 
tirică a ei, pentru a o înlocui prin impresionanta lui grijă pentru suferinţele ţării : 

Mi-am ridicat privirile spre cer 

Dar nu-mi spune nimic mătreața lui de stele 

Nici luna lustruită ca tingirea. 

Îmi pun în schimb urechea pe inima ţării 

Și-aud bătăi neregulate prin gemete surde... 

(« Aicea printre ardeleni... »). 


Se dovedeşte asttel încă o dată capacitatea plastico-expresivă a limbii 
artistice şi legătura indisolubilă a tuturor elementelor formei, ca de pildă a 
figurilor de stil de care ne-am ocupat mai sus, cu diferitele componente ale 
conţinutului şi cu axa lui principală: poziţia ideologică. Faptul e atît de evi- 
dent, încît unele curente decadente au crezut că pot cultiva cu excesivitate 
şi chiar cu exclusivitate plasticitatea limbii atît în latura ei picturală, cît şi 
în cea sculpturală, ca de pildă parnasianismul, reducînd astfel, atunci cînd 
nu degenerau în formalism pur, caracterizarea aspectelor individuale ale reali- 
tăţii la colorit sau volum. 

Dar, desigur, limba artistică nu individualizează obiectele realității şi 
atitudinile scriitorilor faţă de ele numai prin capacitatea ei plastică, creatoare 
de imagini concrete de tipul pictural sau sculptural. Un alt procedeu de seamă 
e, după cum se ştie, cel al imaginilor auditive. 

Trebuie reamintit şi de data aceasta cît de îngust a văzut T. Maiorescu 
şi problema de față. Socotind poezia nu ca pe o artă a cuvîntului, ci ca pe una 
a imaginilor, criticul « Junimii » a negat limbii orice funcţiune artistică prin 
sonoritate. El spune textual în articolul citat mai sus: «cuvintele nu au să im- 
presioneze cu tonul muzical ». Pentru Maiorescu cuvintele erau doar un fel de 
mijloc de transport al imaginilor pe care le încărcau la scriitor şi le descărcau 
la cititor, fără vreo aderare intimă la ele, fără vreo legătură stringentă între ele. 
De aceea valoarea expresivă, directă a sistemului lingvistic era principial negată, 
ceea ce însemna desigur o sărăcire sensibilă a capacităţii de individualizare a 
limbii artistice. Teoria clasică din care pretindea a se hrăni — printre altele — 
criticul junimist, orientată în mod dominant către plasticitate, mai cu seamă 
spre picturalitate, nu a ignorat totuşi niciodată valența sonoră a cuvintelor, 
propoziţiilor şi frazelor ca mijloc de expresie. Aristotel şi Boileau de pildă, 
preţuiau şi «cuvintele meiodioase » nu numai imaginile plastice. 

Tradiţia sănătoasă a poeziei a urmat, desigur, această linie şi imaginile 


auditive au alcătuit, la rîndu-le, însemnate mijloace de individualizare tot- 

deauna folosite în literatura univerasiă, 


ce fo EREI” 

Trebuie însă distinse aci — după opinia noastră — două procedee deose- 
bite care nu stau pe aceeaşi treaptă a expresivităţii sonore a limbii şi pe care 
critica literară nu le separă îndeajuns. Unul creează imaginea auditivă indirect 
prin cuvinte care desemnează sursele sonore şi descriu sunetele emise de ele, 
individualizînd astfel fenomenele pe ò cale mai ocolită în care intră şi evocarea 
generală a instrumentelor muzicale. Astfel procedează de pildă Eminescu în 
a Sara pe deal» în care propoziţiile buciumul sună cu jale, apele pling clar izvo- 
rînd în fîntîne, scîrțăie în vînt cumpăna de la fintină, fluiere murmură-n siincă, 
toaca răsuna mai tare individualizează fermecător amurgul într-un sat prin 
imaginea general vizuală a instrumentelor şi prin desemnarea sugestivă a 
sunetelor emise de ele împreună cu rezonanța lor afectivă, expresia atitudinii 
subiective a poetului. Pe aceeaşi linie se situează şi imaginile ce urmează: 

Eu însă-aud, în noaptea ce se lasă, 

Şuier de piatră pe tăiş de coasă. 

(M. Beniuc: « Aicea printre ardeleni ») 
sau 


S-auzi zvicnind pămîntul de rodnice avîniuri. 
(A. Toma: « Secerişuri sfinte ») 


sau 
Prin ea [inima] bat ritmic din ciocane toți robii palizi din uzine. 
(A. Toma: « Cîntul vieţii») 


Celălalt procedeu individualizează însă direct sau sprijină individualizarea pe 
calea întregului sistem sonor al limbii, utilizînd calitatea sunetelor, durata şi 
accentele lor, combinarea, frecvenţa lor, pauzele etc. 

Este astfel evident că în lipsa chiar a imaginilor vizuale, o poemă poate 
să-şi comunice emoţiile întregind conţinutul obiectiv al cuvintelor abstracte, 
prin valenţele lor sonore multiplicate prin integrare în sistemul general al 
versificaţiei utilizate. Faptul e atît de cunoscut, încît nu mai trebuie subliniat 
prin ilustrare. 

Întîlnim desigur şi tipuri mixte de imagini compuse din cuvinte care 
asociază evocarea instrumentului cu termenul ce individualizează fenomenul 
prin sonorizare adecvată pînă la onomatopee ca de pildă la M. Sadoveanu: 
. Îmbulzelile apropiate ascultau cu uimire şi înfricoşare aceste vorbe, trecîndu-le 
îndărăi în ptraie de murmure (Fraţii Jderi, p. 33, ed. II) sau s-aud picurînd tălăn- 
cile în poieni depărtate (idem, p. 128), dezvăluind o şi mai înaltă măiestrie a 
continuării virtualităţilor limbii în vederea comunicării conţinutului afectiv, 

Principalele procedee auditive rămîn primele două şi mai cu seamă ultimul, 
mai specific pentru că scoate în relief capacitatea expresivă a sistemului sonor 
a! limbii. 

Lucrurile trebuie privite totuşi cu atenţie pentru aprecierea posibilităților 
expresive ale sonorităţii limbii, care desigur nu pot fi puse la îndoială. Valo- 
rosul critic şi istoric literar G. Ibrăileanu, ale cărui merite încep a fi 

scoase în relief, a căzut însă — cu prilejul studierii versului eminescian — în 
unele exagerări în această privinţă. Criticului i s-a părut, de pildă, că anume 
sunete luate izolat ar avea chiar capacitatea de a sugera senzaţii vizuale, pria 
-ele însele. Analizînd astfel versurile: 


Vor arde-n preajma mea 
Luminile-n dealuri, 


Ibrăileanu socoteşte că cei doi ¿ şi e din ciuminile» (în graiul moldovenesc 
fiind tot î) duc la un «pointilism vocalic » în stare să sugereze « licărirea ste- 
lelor » (« Studii lit», p. 182). Este însă limpede că aici conținutul obiectiv e 
comunicat direct prin noţiunea şi substantivul «luminile » şi că sub înrîurirea 
lui, criticul a exagerat valoarea expresivă a sunetelor izolate. 

Neîndoioasa capacitate expresivă a sistemului sonor al limbii trebuie 
deci înţeleasă ca avînd doar un însemnat rol ajutător de întărire şi relie- 
fare a conținutului obiectiv al operei literare şi mai cu seamă al bazei ei 
afective. 

Este locul să observăm aici că recunoaşterea expresivităţii limitate a siste- 
mului sonor al limbii nu are nici o contingenţă cu formalismul muzical al 
simbolismului. Cînd Paul Verlaine cerea în a sa « Arta poetică»: muzică înainte 
de orice, statornicind astfel un canon fundamental al “simbolismului, el con- 
funda sistemul sonor a! limbii artistice cu cel muzical propriu-zis, lăsînd să se 
şteargă limitele dintre poezie și muzică, îndreptindu-se spre ignorarea speci- 
ficului fiecăreia dintre ele şi îndeosebi al poeziei. El cădea — în acest fel — nu 
numai în formalism, ci-şi arăta totodată neîncrederea față de posibilitățile 
particulare ale limbii poetice, ceea ce constituie — fără îndoială — o poziţie 
cu totul falsă faţă de aceasta. 

Capacitatea plastică și sonoră a cuvîntului şi mai cu seamă a încadrării 
lui stilistice în propoziții şi fraze asigură — în bună parte — sarcina indivi- 
dualizării ca element integrant al tipizării, procesul esenţial al artei. De aci 
s-a tras însă uneori concluzia exclusivistă după care funcțiunea artistică a limbii 
s-ar reduce doar la tendinţa ei de concretizare, la posibilitatea ei de a crea ima- 
gini plastice în afară de care poezia nici nu ar fi cu putință. 

Într-o astfel de nouă eroare a căzut iarăşi criticul « Junimii » în acelaşi 
articol citat. Capacitatea plastică era socotită de el « condiția materială » fără 
de care poezia nici nu putea fiinţa. Gh. Panu povesteşte cu câtă stricteţe 
aplicau junimiştii canonul, condamnînd orice poezie lipsită de imagini. Con- 
cepţia junimistă se întemeia pe teoria idealistă a poeziei ca «product al fan- 
teziei », despărțită categoric de ştiinţă, «product al rațiuni: », după cum scria 
Maiorescu şi izolată de toate celelalte forme ale suprastructurii şi cu atît mai 
mult de bază. Eliminarea «rațiunii » din poezie ducea şi la îndepărtarea totală 
a termenilor abstracţi ca unii care însemnau năvala neîngăduită a ştiinţei în 


poezie. 


Numeroase şi ilustre exemple din literatura universală şi romiînească au 
infirmat însă de mult şi această falsă teorie junimistă. Reputate poeme emines- 
ciene ca de pildă « Glossa», amar document al tristei experiențe sociale a 
poetului, « Ce e amorul? » şi altele trăiesc cu foarte puţine imagini plastice. . 
Sentimentele şi ideile care le alcătuiesc conţinutul se transmit chiar prin termeni 
abstracţi, aşa cum se şi întîmplă în general cu expresiile obişnuite ale vieţii 
de toate zilele, prin care noi ne comunicăm emoţiile fără a folosi îndeobşte 
capacitatea plastică a limbii. Combinarea îndemînatică a termenilor abstracţi, 
întretăierea şi convergenţa lor, duce apoi şi ea spre individualizarea obiectelor, 
a emoţiilor şi cu atît mai uşor a atitudinilor ideologice. Dar explicaţia nu se 
poate opri, fireşte, aici. Dacă s-ar mărgini la atît, textul poetic s-ar confunda 
cu cel ştiinţific. La factorii de mai sus, se mai adaugă tocmai unul mai specific 
poeziei şi anume sistemul sonor al limbii, utilizat în metrică, ritmul, rimele, 
pauzele versificaţiei şi prin urmare în mişcarea de ansamblu a formei, a avîn- 
tului sau încetinirii ei, a energiei sau anemiei, sugerate de succesiunea dina- 
mică a cuvintelor şi expresiilor, care au în esenţă funcțiunea de a sprijini, cu 
puterile lor proprii, individualizarea conţinutului pe care-l. comunică. 

Una din cele mai expresive imagini ale lui Eminescu mişcătoarea 
mărilor singurătate,  sugerînd infinita melancolie a solitudinii vaste, e 
combinată şi ea aproape exclusiv din termeni abstracți, singurul substantiv 
concret — mărilor — fiind el însuşi diluat prin trecerea lui la un plural inde- 
finit. Contemplativitatea, profunda melancolie, impresia singurătăţii, stări 
sufleteşti izvorîte din suferința poetului pricinuită de condițiile sociale ale vremii 
lui — sînt individualizate, cu specificul lor, numai printr-o simplă, dar 
măiastră asociaţie de termeni abstracţi, susținută puternic de valenţele lor 
sonore. Ne referim anume la frecvenţa vocalelor deschise, la durata şi accentul 
lor, factori ce întăresc vădit sensul obiectiv al cuvintelor sugerînd — şi pe 
cale sonoră — impresia melancoliei, a mişcării şi vastității marine. l 

Din observațiile de mai sus, nu trebuie să deducem fireşte că procesul 
individualizării prin limba artistică se poate produce în acelaşi fel, în acelaşi 
grad şi cu acelaşi succes cu orice mijloc deopotrivă, fie el plastic, sonor sau 
abstract. Caracterul plastic al limbii duce la un grad mai puternic şi mai precis 
de individualizare în limitele expresivităţii acesteia, mai ales atunci cînd i se 
asociază şi sistemul sonor. Posibilitatea individualizării prin termeni abstracţi 
nu poate fi însă exclusă, după cum am arătat mai sus, dar ea solicită o măiestrie 
şi mai susținută, de o calitate şi mai subtilă şi mai rară. 

Ne-am străduit să deschidem mai sus doar cîteva perspective în desişul 
variat şi atît de întortochiat al limbii artistice. Ele urmează a fi lărgite şi adîn- 
cite, dar tără a se pierde din vedere definiţia însăşi a artei ca fenomen ideo- 
logic distinct, definiţie care trebuie să constituie mereu punctul de plecare 
al întregii cercetări. 


CI e e e e e 
METODICA PREDĂRII LIMBILOR 


OBSERVAŢII 
ÎN LEGĂTURĂ CU PREDAREA NOȚIUNII DE TIMP 
DE 


G. SCRIDON şi OCT. ŞCHIAU 


În predarea verbului, una dintre cele mai grele probleme este aceea a 
explicării noţiunii de timp. Verbul exprimă, prin diferitele sale forme, 
timpul în care se săvîrşeşte o acțiune. Elevii trebuie să cunoască 
încă din primele clase timpurile de bază ale verbului. Pentru cunoaşterea 
iniţială a timpurilor se poate folosi un text în care să fie acelaşi verb sau verbe 
diferite la timpurile de bază. În clasele mai mari textele pot fi luate, şi e reco- 
mandabil acest lucru, din operele scriitorilor noştri clasici. Un asemenea text 
ar putea fi, de pildă, următorul fragment din basmul lui Ion Creangă: 

« Harap-Alb, pentru că eşti aşa de bun şi te-ai ostenit de ne-ai făcut adă- 
post, vreu să-ţi fac şi eu un bine în viața mea: na-ţi aripa asta, şi cînd îi 
avea vreodată nevoie de mine, aprinde-o şi eu îndată am să-ţi viu întru ajutor ». 

În textul acesta pe lîngă formele gramaticale obişnuite ale timpurilor de 
bază, avem şi forme populare: îi avea, am să-ți viu, vreu 1 echivalente cu formele 
gramaticale: zei avea, voi veni, vreau. 

Verbele ești [aşa de bun] şi vreu arată relaţii prezente: [aşa de bun] acum, 
cînd vorbesc cu tine [vorbeşte crăiasa albinelor], acţiunea se petrece în prezeni. 
La fel şi verbul vreu arată o acțiune prezentă. Formele verbale te-ai ostenit, 
ai făcut arată că lucrarea s-a făcut înainte de clipa în care vorbeşte crăiasa 

! Aceste forme trebuie explicate elevilor. Credem că este nimerită folosirea unui text 
care conține asemenea forme, deoarece în: lectura lor particulară elevii le vor întîlni şi dacă 
le-au fost explicate în clasă vor înțelege mai uşor texte asemănătoare. Dacă nivelul clasei este 


necorespunzător unor astfel de explicaţii, este bine ca textele care conțin aceste forme să fie 
lăsate pentru recapitulare, sau chiar evitate. 

albinelor. Harap-Alb s-a ostenit şi le-a făcut adăpost înainte de a i se mulțumi. 
Lucrarea este deci făcută în trecut. 

Verbele îi avea, am să-ți viu ne arată că lucrarea se va săvîrşi cîndva după 
momentul în care vorbeşte crăiasa albinelor cu Harap-Alb, în viitor. 

În clasa a VIII-a, predîndu-se timpul prezent e bine să se explice, în 
aceeaşi lecţie, şi prezentul istoric pe baza unor exemple. Un exercițiu 
potrivit poate fi următorul: 

Călăreţii umplu cîmpul şi rotesc după un semn 
Și în caii lor sălbatici bat cu scările de lemn, 
Pe copite iau în fugă faţa negrului pămînt 
Lănci scânteie lungi în soare, arcuri se întind în vint. 
(M. Eminescu, Scrisoarea a li-a) 

Verbele subiiniate au formă de prezent, iar ca înţeles au valoare de per- 
tect. Poetul toloseşte prezentul istoric cu scopul de a reda cît mai viu şi mai 
convingător, în cadrul unei naraţiuni, fapte care s-au petrecut în trecut. Scrii- 
torul folosind prezentul istoric dă cititorului impresia că acțiunea se petrece 
în momentul în care citeşte, în consecinţă îl face să trăiască mai intens cele 
povestite. 

De asemenea să se arate că formele verbale prezente pot exprima şi acţiuni 
viitoare: « N-auzi, cucoană, că scapi trenul» (Caragiale). Cel care se adresează 
cucoanei în prezent îi spune că va scăpa trenul în viitor, folosind forma de 
prezent: scapi. | 

În legătură cu predarea timpurilor trecutului recomandăm să se impartă 
in două grupe: imperfectul (arată o acţiune neterminată, deci imperfectă) şi 
formele perfecte (exprimă acţiuni petrecute şi încheiate în trecut). Pentru 
explicarea imperfectului e recomandabil să se facă legătura cu timpul trecut 
din alte limbi, pe care le studiază elevii. Pentru elevii clasei a VIII-a se poate 
face legătura cu limba rusă. Această limbă nu are decît o singură formă pentru 
a arăta acţiuni care se petrec în trecut. Totuşi limba rusă poate reda ambele 
nuanțe ale timpului trecut din limba romînă (imperfect şi perfect) prin 
aspectul impertectiv şi perfectiv al verbului. Nuanţa de imperfect sau perfect 
reiese din alipirea aceloraşi elemente morfologice la infinitive diferite: Mansuur 
Gpocan Kamin B BORY = băiatul arunca pietre în apă; manbuuk Gpocun 
uameub na kpuuuy băiatul a aruncat o piatră pe acoperiş. În primul exemplu 
s-a adăugat sufixul trecutului la tema infinitivului imperfectiv Gpoca - (de la 
Spocars), iar în al doilea acelaşi sufix la tema infinitivului perfectiv Gpocu- 
de la Gpocurt). Deci trecutului imperfectiv al verbelor din limba rusă îi 
poate corespunde în limba romînă imperfectul. Considerăm nimerit ca la lecţiile 
de gramatică să se confrunte procedeele gramaticale din diferite limbi, pe care 
le învaţă elevii. 

Formele perfecte (perfectul simplu, perfectul compus, mai mult ca per- 
fectul) e bine să fie puse în corelaţie cu imperfectul şi să se arate că o acțiune 

exprimată de imperfect poate fi anterioară uneia exprimată de perfectul 
„simplu sau de perfectul compus şi nu poate fi pusă în legătură cu mai 
mult ca perfectul. 


Viitorul anterior, folosit de altfel destul de rar, este adeseori confundat 
de elevi cu viitorul I pasiv. E necesar deci ca la explicarea lui să se lucreze 
cu multă atenţie. 

În cele ce urmează vom da cîteva indicaţii practice, sugestii, care pot fi 
folosite cu succes în procesul predării, ajutînd la intuirea noţiunii de timp, 
la stabilirea raporturilor dintre diferitele timpuri, la înţelegerea şi fixarea 
cunoştinţelor. 

În clasa a VIII-a una din cele mai dificile probleme este aceea a explicării 
tormelor trecutului, mai ales a timpurilor de relaţie, cât şi aceea a viitorului 
anterior. Elevii îşi însuşesc repede perfectul compus (cea mai întrebuințată 
formă a trecutului) şi imperfectul. Ei pot destul! de greu să fixeze în timp 
ordinea în care se petrec acţiunile exprimate de diferitele forme ale timpului 
trecut. Pentru clarificarea acestei probleme se poate întocmi, în clasă, în 
colaborare cu elevii, următorul grafic foarte simplu. Pe o axă orizontală se 
fixează locul fiecărui timp în raport cu momentul în care se săvîrşeşte 
acțiunea: h 


TRECUTUL Vii TORUL 


ECC RR Ta CR ZE: 


IM PERFECTUL- PREZENTUL 


(// 
f 
| i | l | 
MAJ MULT CA PERFECTUL PERFECTUL VIITORUL VHTORULI 
PERFECTUL COMPUS SIMPLU ANTERIOR 


Explicînd acest. grafic nu vom stărui asupra timpului prezent, care nu 
ridică probleme decît în măsura în care este prezent istoric sau redă acţiuni 
viitoare. Pe axa timpurilor trecutului notăm, pornind de la prezent spre trecut, 
cu A perfectul simplu, care arată o lucrare terminată de curînd, cu B perfectul 
compus, care arată o lucrare terminată în trecut însă anterioară perfec- 
tului simplu şi cu C mai mult ca perfectul, care exprimă o acţiune ante- 
rioară alteia din trecut. Aceste trei timpuri de altfel exprimă lucrări săvârşite, 
terminate în trecut. Imperfectul, notat cu literele a şi b, arată lucrări care se 
săvîrşesc în trecut (nu însă înaintea unei acţiuni exprimate de mai mult ca 

perfect), acţiuni care sînt neterminate, imperfecte şi contiriuă în raport cu 
alte acţiuni terminate în trecut şi exprimate de perfectul simplu sau de per- 
fectul compus. 

Să încercăm acum să prezentăm practic, potrivit acestei scheme, timpu- 
rile trecutului, avînd la bază următorul text din opera lui Sadoveanu: 

« Privighetoarea, cîntăreața nopților g-a iubirii, tăcuse. O linie subţire 
de sînge se arătase la răsărit... Fără să-mi dau seama, viaţa începuse în 
preajma. mea. Muncitorii în straie albe se arătau la marginea satului. 
Paserile din zăvoiul Moldovei prinseră [au prins]! deodată a cînta sub- 
țirel, cu întortocheri repezi, Cîntau aceeași şi aceeaşi bucăţică de cîntec, 
cu grabă, şi cu bucurie mare. Într-o revărsare de lumină nesfîrşită soarele 
sui în cerul albastru» (M. Sacoveznu, Ciocîrlia). 


Verbele făcuse, se arătase, începuse arată acţiuni anterioare altor lucrări 
din trecut, sînt la mai mult ca perfect. Ele pot fi înscrise în punctul Cal grafi- 
cului. Verbul se arătau arată o acţiune trecută, care se petrece înaintea altei 
lucrări trecute exprimate de verbul au prins, care arată o acţiune trecută, ter- 
minată. La punctul a notăm verbul cântau, iar la punctul A verbul sut, care 
arată o acţiune terminată de curînd, la b se arătau, iar la B au prins. 


TRECUTUL 


privighetoarea muncitorii se păsările păsările soarele su’ 
Zâcrse; arătau [au prins] c'ntav 

o linie subțire se 
drolase, 


viaţa începuse; 


1 
1 
i 
I 
1 
I 
l 
1 
i 
[i 
1 
1 
1 
1 
1 
i 
i 
i 
+ 
t 
Hi 
1 
1 
1 
1 
4 
4 
1 
Li 


În acest fel elevii vor putea să înţeleagă mai uşor diferitele r.uznţe ale for- 
melor timpului trecut. 
Pentru timpul viitor putem folosi următorul exemplu 2: 


j paia pan DO a E A E AA i i i i 


1 Forma de perfect compus e introdusă de noi. Ne-am permis aceasta pentru uşurarea 
ilustrării problemei noastre. : 

2 În cazul viitorului, profesorul poate să alcătuiască?! singur exemplul, avînd în vedere 
că majoritatea textelor literare cuprind forme populare, ale viitorului anterior. 

«Nu ne este greu să ne închipuim cum va fi viaţa noastră peste cîteva zec 
de ani, atunci cînd vom fi învins toate greutăţile cu care ne luptăm 
astăzi». 

Pe axa noastră trecem la punctul A’ verbul voi: fi învins, care 
arată o acţiune anterioară celei exprimate de verbul za fi, notat la 
punctul B’. 


VIITORUL 
PREZENTUL 
| i i 
vom fi invrmnS va ft viață 
greutățile noastră 


În timpul lecţiilor de gramatică profesorul trebuie să aleagă cu deosebită 
grijă materialul pe care-l foloseşte fie la intuire, fie la aplicaţii practice; textele 
alese pentru aplicaţii trebuie să fie bogate în conţinut, corecte din punct de 
vedere gramatical şi de o înaltă expresivitate artistică. 


lată cîteva exemple bune, alese de noi, pentru fiecare timp: 
1) pentru prezent: 


Trei paşi la stinga linişor 
Şi alţi trei paşi la dreapta lor; 
Se prind de mîini şi se desprind 
S-adună cerc şi iar se-ntind 
Şi bat pămîntul tropotind 

În tact Uşor. 


(G. Coşbuc — Nunta Zamfirii) 


Verbele se prind, se desprind, se-adună, se-ntind, bat ne arată că se dansează 
în clipa de față, în prezent. Întrucît lucrarea despre care e vorba în textul 
nostru, dansul, durează mai mult timp, ea este mereu la prezent, atîta timp 
cît nu încetează. Dacă însă încetează peste un minut, atunci nu mai putem 
spune se adună, se-ntind, etc., ci s-au adunat, s-au întins etc. În momentul 
în care nu se mai dansează, nu se mai pot folosi decît forme de trecut, pentru 
că este vorba despre o acțiune care s-a terminat în clipa în care vorbim. 
Îndată ce o lucrare încetează, ea nu mai e în prezent. Profesorul va lega 
această precizare de faptul că verbele la timpul prezent nu au decit o singură 
formă: se prind, bat etc. 

-2) pentru imperfect: 

« Parcă voiau să-şi zmulgă rădăcinile din pămînt, aşa se frămîntau plopii 
cenuşii de la marginea poienii; iar fagii bătrîni se cutremurau mînioşi, 
se aplecau prelung şi iar se îndreptau, pe cînd printre ei, ca pe nişte cărări 
gheţoase, din inima codrului, zzîcnea cu vîrtejuri, cu frunze spulberate, 
cu găteje, mînia furtunii» (M. Sadoveanu, Codrul). 


Verbele subliniate, exprimînd diferite aspecte ale acțiunii generale (furtuna) 
arată că aceasta nu s-a terminat, ci este în plină desfăşurare. Plopii se frământau, 
brazii se cutremurau, mânia furtunii zoîcnea, dar nu s-a terminat, nu putem 
‘spune: s-au frământat, s-au cutremurat, a gvícnit, fiindcă acţiunea nu este 
desăvîrşită, e neterminată. 

3) pentru perfectul simplu: 


« Şi abia plecă bătrînul. Ce mai freamăt ce mai zbucium ! 
Codrul clocoti de zgomot şi de arme şi de bucium, 
Iar la poala lui cea verde, mii de capete pletoase, 
Mii de coifuri lucitoare ies din umbra-ntunecoasă; 
(M. Eminescu, Scrisoarea a III-a) 

Verbele plecă şi clocoti exprimă o lucrare care s-a petrecut şi s-a terminat 
în trecutul apropiat. Faptul că s-a terminat de curînd reiese din acțiunea ime- 
diat următoare, arătată de verbul ses, care este la timpul prezent (un prezent 
istoric însă). În exemplul nostru faptul că acţiunea s-a terminat de curînd 
este întărit şi de adverbul abia. 

4) pentru perfectul compus: 

« În cele mai de pe urmă veni fiul cel mai mare al împăratului şi-i zise: 


— Tată, am crescut în palaturile tale, m-am plimbat în. astă grădină de 
atîtea ori şi am văzut roade foarte frumoase în pomul din fundul grădinii, 
dar n-am putut gusta niciodată din ele; acum a dat în copt, dă-mi voie 
ca nopţile astea să păzesc însumi şi mă prinz că voi pune mîna pe cel 
tilhar care ne jefuieşte» (P. Ispirescu, Prislea cel voinic şi merele 
de aur). 


Verbele la perfectul compus din textul nostru ilustrează foarte clar faptul 
că acţiunile: am crescut, m-am plimbat, am văzut etc. se petrec înaintea altor 
acţiuni din trecut, exprimate de verbele: veni şi zise; fiul împăratului a crescut, 
s-a plimbat, a văzut înainte de a veni şi a zice. Locuţiunea verbală a dat în 
copt arată un proces petrecut în trecut, însă mai apropiat de timpul în care se 
vorbeşte, totuşi anterior perfectului simplu. 

5) pentru mai mult ca perfectul: 

« Parcă se-ntimplase în adevăr ceva în depărtare. Parcă se coborise încet 

o pleoapă, a somn, peste rămişițele de lumină, Şi deodată bägai de seamă 

în ce singurătate mă aflu; sub poale de codru, deasupra văilor şi negu- 

“rilor încremenite în tăcere» (M. Sadoveanu, Într-o poiană). 

Formele de mai mult ca perfect: se-ntîmplase, se coborise ne arată o acţiune 
care s-a petrecut în trecut, înaintea acţiunii exprimate de verbul: băga; [tot la 

un timp trecut, perfectul simplu], ambele forme de trecut pot fi raportate 
de altfel la starea prezentă arătată de verbul mă aflu. Mă aflu acum, băgai de 
seamă în trecutul apropiat că se-ntîmplase ceva. Ordinea desfăşurării de la 
trecut la prezent este următoarea: se-ntimplase, băgai, mă aflu [mai mult ca 
perfect, perfect simplu, prezent]. 

6) pentru viitorul I şi II: 

«Nu ne este greu să ne închipuim cum va fi viața noastră peste citeva 
zeci de ani, atunci cînd vom fi învins greutăţile cu care ne luptăm 
astăzi ». 

În textul citat avem două acţiuni viitoare, exprimate prin verbele va fi 
şi vom fi învins. Forma verbală va fi arată o acţiune viitoare, fără a preciza 
distanța în timp, faţă de momentul actual. Vom fi învins arată o acţiune 
viitoare care se petrece înaintea acțiunii exprimate de primul verb. 

Pentru activitatea de acasă a elevilor, profesorul poate da diferite teme 
şi exerciţii. Acestea urmăresc însuşirea conştientă şi temeinică a celor predate. 
Indicăm cîteva teme pentru clasa a V-a elementară: 

a) Este foarte util exerciţiul în care elevii extrag verbe din texte lite- 
rare şi le introduc în tabele după modelul celui de mai jos: 


i 
| la ce întrebare x x 
| verbul tai timpul persoana numărul 
i răspunde i A at 
i 
i 7 | 


| 
lucrează | ce face? prezent ILI | singular 


b) Elevii pot întocmi şi tabele din care să se poată observa imediat cele 
trei timpuri pe care le are verbul, scoțînd verbele după unul din modelele 
de mai jos: 


i iii 
te-ai ostenit eşti vei scrie 


ai făcut mergi va veni 


trecut | prezent | viitor 
) 


o 
O 


TIMPUL 


' a trecutul viitorul 
E gegen fect fect i mult viitor 
i ; perfec perfect | mai mu iitor I ) 
) 2 imperfect simplu | compus |ca perfect Valor anterior 
I lucrez lucram lucrai am lucrat| lucrasem | voi lucra | voi fi 
A lucrat 
ji Si azi ze, SI EEE (ae 
5 | 
2 II | | 
| Z E _ OES ja 
= A 
II | merge mergea | merse ja mers mersese | va merge| va fi 
mers 
pao Eae A DR NOI a e a ID S Mb cra sa ii —] 
I 
3 Ii vedeți vedeaţi | văzurăți | ați văzut | văzuserăți| veţi veţi fi 
pai! vedea văzut 
fa anal z 
III 
i 


Tabelul al doilea se va întocmi pornindu-se de la unele verbe din textul 
analizat, care se găsesc, de exemplu, la prezent, perfect simplu, viitorul I etc. 
Elevul va completa tabelul respectiv cu formele verbale ale celorlalte timpuri 
la persoana la care se află verbul în text. 

c) Formarea de propoziții şi povestiri în care să se întrebuințeze verbele 
la diferite timpuri. Propoziția sau scurta povestire în care verbele sînt la un 
anumit timp poate fi transformată prin transpunerea verbelor de la timpul 
prezent, spre exemplu, la perfectul compus sau viitor, sau, de la un timp al 
trecutului la prezent sau viitor etc. 

d) Pentru clasa a VIII-a un exercițiu bun este acela al întocmirii axei 
timpurilor la care se găsesc verbele dintr-un text dat, aşa cum am procedat 
noi ceva mai sus. 

Bineînţeles, profesorul poate da şi alte felurite teme pentru acasă, avînd 
în vedere nivelul de cunoştinţe al elevilor din clasa respectivă şi scopul 
urmărit prin exerciţiul care se dă. | 

Acestea sînt cîteva din observaţiile pe care le facem pe marginea predării 
noțiunii de timp. Ele nu se adresează elevilor, ci profesorilor. Munca şi expe- 
riența lor vor putea să completeze aceste modeste observaţii şi să contribuie 
la îmbunătăţirea predării limbii romîne în şcolile patriei noastre. 


E e a e e e e 
DISCUŢII 
PE e e pe pe 


CU PRIVIRE LA CLASIFICAREA CUVINTELOR 
ÎN PĂRŢI DE VORBIRE 


DE 


AL. IONAŞCU 


Clasificarea cuvintelor în părţi de vorbire şi mai ales determinarea esenței 
acestora din urmă e mai grea decît poate părea la prima vedere. De aceea defi- 
niţiile părţilor de vorbire nu sînt aceleaşi la toţi autorii şi, în diferite lucrări, apar- 
tenenţa lexico-gramaticală a unor cuvinte e văzută în chip diferit 2. 

În numărul 1/1954, al revistei « Limba Romînă » a apărut la rubrica de 
« Consultaţii » o problemă care, pentru prezentul articol, poate constitui un 
punct de plecare. Cităm o parte din textul consultaţiei: 

« Întrebare: Care este definiţia justă a pronumelui posesiv? 

Ţine şi locul numelui posesorului sau numai al obiectului posedat? 

Răspuns: Pronumele posesiv înlocuieşte atît numele obiectului posedat 
cît şi numele posesorului, avînd şi forme deosebite după genul obiectului 
posedat şi după numărul posesorilor la cele trei persoane gramaticale, la sin- 
gular şi plural ». 

M. G., care dă acest răspuns la « Consultaţii », îşi argumentează afirmația 
în felul următor: «În propoziţia Creionul este al meu, de pildă, pronumele 


1 După ce a fost scris articolul de față a apărut (în « Voprosi iazikoznaniia» 1955, nr. 1 
p. 162 şi urm.) o dare de seamă privind discuția asupra părților de vorbire în diverse limbi, 
discuţie care a avut loc în şedinţa lărgită deschisă a Consiliului ştiinţific al Institutului de 
lingvistică al Academiei de ştiinţe a U.R.S.S. În cadrul discuţiei au ieșit la iveală două păreri 
asupra naturii părților vorbirii: 1. — părțile vorbirii sînt categorii lexico-gramaticale (expus 
în referatele lui N. S. Pospelov şi A. D. Şapiro, susținut de majoritatea participanților la 
discuţie); 2. — părțile vorbirii sînt categorii pur gramaticale (susținut de T, S. Şaradzeniaze, 
E. M. Galkina-Fedoruk şi A. G. Spirkin). În concluziile la discuţii S. G. Barhudarov a 
susținut referatul lui N. S. Pospelov şi a arătat că neînţelegerea provine din cauza sensului 
diferit pe care îl poate avea termenul lexico-gramatical. 

posesiv înlocuieşte şi numele creionului (care nu lipseşte! 47. 1.) şi numele 
persoanei care vorbeşte şi e posesoarea creionului. Pronumele posesiv are astfel 
un dublu rol de pronume». 

În primul rînd, trebuie să spunem că nu e potrivit cuvîntul înlocuieşte. 
Dacă admitem că (al) meu înlocuieşte numele posesorului înseamnă că M.G. 
ar putea spune în cazul dat Creionul este al hii M. G. ceea ce, desigur, nu va 
spune 1. | 

Fie propoziţiile: Ceionul meu este albastru şi Creionul albastru este al 
meu. Dacă auzim din camera vecină o voce necunoscută rostind una din aceste 
propoziţii, luăm cunoştinţă de culoarea creionului, însă nu ştim cine e pose- 
sorul lui. Cuvîntul (al) meu ca şi cuvîntul albastru desemnează o caracte- 
ristică a unui obiect (în cazul dat, a creionului). Deosebirea dintre ele constă 
în felul de a o desemna: albastru o denumeşte, (al) meu o indică cu ajutorul 
contextului (aflăm culoarea creionului fără să ştim cine, unde şi cînd a rostit 
propoziţia, însă pentru a lua cunoștință de posesor trebuie neapărat să cunoaş- 
tem «contextul »). De aceea spunem că (al) meu nu e adjectiv, ci pronume 
adjectival, la fel cum eu nu e substantiv ci pronume substantival. 

Revenind la răspunsul tov. M. G. trebuie să mai facem o observaţie: 
nu e adevărat că posesivul (neatributiv) «înlocuieşte > şi numele obiectului 
posedat. Se pare că un argument al tov. M. G. este forma pe care o capătă 
posesivul după genul şi numărul obiectului posedat. Dar: dă 

1) şi posesivul atributiv şi adjectivul (atributiv sau neatributiv) se acordă 
în număr şi gen cu substantivul şi cu toate acestea nimeni — nici chiar M. G. 
în definiţia citată — nu spune că astfel s-ar «înlocui » numele respectiv; 

2) avînd forme de gen şi număr după substantivul de care depinde, adjec- 
tivul sau pronumele adjectival nu-l înlocuieşte şi nici măcar nu-l indică pe 
acesta. Ceea ce se indică prin desinențe e numai genul şi numărul numelui 
respectiv. Aşa cum în 

Creionul roşu este al tovarăşului 

Creionul tovarăşului este roşu 


adjectivul rămîne adjectiv şi genitivul substantivului genitiv al substantivului 
indiferent de funcţia sintactică, la fel în 


Creionul meu este albastru 
Creionul albastru este al meu 


posesivul (al) meu reprezintă aceeaşi categorie morfologică care poate, ca mai 
toate categoriile morfologice, să aibă diferite funcţii sintactice. 

În legătură cu aceasta e bine să atragem atenţia asupra întrebuinţării 
termenului «valoare » cu o... valoare foarte elastică. Se vorbeşte de pildă de 
«valoare adjectivală » şi se înțelege «funcțiune atributivă » deşi 1) nu totdeauna 


1 Numai la persoana a IIl-a a pronumelor posesive (ca şi la persoana a Ill-a a pro- 
numelor personale) se poate vorbi de « înlocuirea» numelui prin pronume. 

adjectivul are funcţiune de atribut şi 2) nu totdeauna funcțiunea de atribut e 
îndeplinită de un adjectiv. Asemenea formulări ar trebui evitate: adjectivui 
e o categorie morfologică iar atributul o categorie sintactică. 

S-ar putea aduce obiecţia că exemplul dat de M. G. nu e bun pentru a 
dovedi. deosebirea morfologică care există între «adjectivul posesiv» şi pronu- 
mele posesiv. Într-adevăr, posesivul din textul: 

— Unde-s copiii? 

— Al meu e la şcoală, iar al vecinei nu s-a întors de la mare, 
se deosebeşte de cele discutate. Spunem al meu, al vecinei şi înţelegem copilul 
meu, copilul vecinei. Avem deci a face cu construcţii eliptice de subiect. Însă 
nici aici numele «obiectului posedat » nu e înlocuit de atributele al meu, al 
vecinei, ci de context. Dacă — fără să ştim de întrebarea pusă — auzim o femeie 
dînd răspunsul de mai sus, putem crede că e vorba nu de copiii celor două 
vecine, ci mai degrabă de respectivii soţi 1. 

Am văzut că sînt cazuri cînd numele obiectului posedat deşi nu e înlocuit, 
se subînţelege. Însă în cazul predicatului nominal el nu e nici măcar subînţeles 2. 
Pronumele posesiv este totdeauna adjectival . « După cum însă adjectivul 
se poate întrebuința cu elipsa substantivului, tot aşa şi pronumele posesiv » 4. 

O definiţie asemănătoare cu cea semnalată la M. G. găsim în « Gramatica 
limbii romîne » (vol. I, Buc., 1954): « Pronumele posesiv este pronumele care 
ţine locul numelui unui obiect posedat, înlocuind totodată şi numele poseso- 
rului » ($ 176, p. 203). La fel susţine « Gramatica limbii romîne » de Al. Rosetti 
şi J. Byck (ed. II, Buc., 1945, pp. 54—55): «Pronumele posesiv întruneşte 
un îndoit rol de pronume, pentru că ţine locul numelui posesorului şi al obiec- 
tului posedat». La fel despre demonstrativ: « Adjectivele demonstrative. . . 
sînt pronume demonstrative cînd, în loc să determine numai, ţin şi locul nume- 
lor determinate ». Se dă apoi exemplul acel copac e mai mare decît acesta unde 


1 De ce anume de soţi şi nu de cumnați sau de alte «obiecte» masculine, vom vedea 
mai departe. 

2 Admițînd că al meu din Creionul este al meu nu înlocuiește pe creionul, admitem implicit 
că al vecinei din Copilul este al vecinei nu înlocuieşte pe copilul şi considerăm deci că regula 
potrivit căreia substantivul în funcţie de nume predicativ poate sta numai în nominativ 
trebuie corectată. 

3 Cu excepţia acelor cazuri cînd posesivul nu se întrebuinţează în sensul obişnuit: Trăiască 
ai noştri d-le Iancule?!, Pleac-ai noştri, vin ai noştri (dicton care caracterizează pe 4romînii 
imparţiali » de pe vremea partidelor «istorice »), Ai mei pierduţi sînt, paşă, toți. Aici, fără să 
avem nevoie de context, noi ştim că e vorba de partizanii politici sau de rude la fel cum în 
exemplul discutat mai înainte înţelegeam pe soții celor două vecine. Posesivul obişnuit capătă 
un sens restrîns, devine substantival. Nu mai avem a face cu o caracterizare (după posesorul 
gramatical) a obiectelor, ci cu anumite obiecte caracterizate după posesorul gramatical. Feno- 
menul e asemănător cu trecerea adjectivului în clasa substantivelor datorită frecvenţei între- 
buințării pe lîngă un anumit substantiv (cf. organizatoric pentru responsabilul organizatoric; 
Îr. premier pentru premier ministre — împrumutat de romînă şi rusă cu această valoare), 

1! Al. Philippide, Gramatică elementară a limbii romîne, Iaşi, 1897. 

primul demonstrativ e «adjectiv » iar al doilea e «şi pronume ». Trebuie pornit 
de la o influență a gramaticii franceze unde «adjectivele posesive » şi « pronu- 
mele posesive» reprezintă categorii morfologice distincte (determinative : 
mon, ton etc., şi pronume: le mien, le tien etc.). În romînă lipsa articolului 
posesiv e determinată numai de vecinătatea articolului hotărît al substanti- 
vului cu care se acordă posesivul: un frate al meu, fratele cel mai mare al meu, 
fratele acesta al meu, însă fratele meu. 


x 


Definirea acelor părţi de vorbire care-s mai mult decît unelte gramati- 
cale numai prin funcțiunile sintactice duce la subiectivism în interpretarea feno- 
menelor morfologice. Unii lingvişti merg foarte departe în ceea ce priveşte 
dizolvarea morfologiei în sintaxă şi reducerea primei la lista paradigmelor. 
Astfel, J. Vendryes trece pronumele personal «emfatic » franțuzesc în cate- 
goria substantivului: «il joue exactement le rôle d'un substantif et doit être 
rangé dans la categorie des noms ». El dă următoarele exemple: 

Viens-tu, toi? — Viens-tu, Pierre? 

Moi, je suis grand — Pierre, il est petit 
în care pronumele toi, moi şi substantivul Pierre «au aceeaşi valoare » (sintactică! 
Al. 1.). Dslimitînd în mod just cuvintele-unelte gramaticale după criterii sin- 
tactice şi lichidînd pronumele ca parte de vorbire bazat pe aceleaşi criterii 
(ceea ce nu mai e justificat), Vendryes încearcă să delimiteze la fel şi adjectivul 
de substantiv. El recurge la aceasta datorită unei înţelegeri formaliste, înguste 
a particularităţilor morfologice ale cuvintelor: bonus, agathos şi equus, hyppos 
îi apar lui J. Vendryes identice din punct de vedere structural. Ca atare, ar 
putea fi deosebite numai prin întrebuințare (« emploi »). Lar analiza funcţiunilor 
sintactice ale celor două categorii lingvistice (je suis fort — je suis roi) îl duce 
pe cunoscutul lingvist la scepticism gramatical 1. Acest lucru surprinde: Ven- 
dryes neglijează rar bunul simț, iar printre diferitele cuvinte «omul recunoaşte 
un cuvînt ca adjectiv, altul ca verb nu cu ajutorul definiţiei părţilor de vorbire, 
ci folosind, în esenţă, acelaşi procedeu prin care deosebeşte într-un animal 
oarecare vaca de pisică» 2. | 

Concluzia sceptică la care ajung de obicei lingviştii burghezi în legătură 
cu criteriile de clasificare a cuvintelor şi definirea părţilor de vorbire rezultă 
din următorul pasaj: 

«Se numesc părți de vorbire categoriile între care gramatica tradițională 
repartizează cuvintele vorbirii (gr. mere logou =lat. partes orationis) fie după 
semnificaţia lor fundamentală (substantiv, potrivit pentru a desemna un con- 
cept; adjectiv, potrivit pentru a desemna o calitate etc.), fie după rolul lor în 


1 J. Vendryes, Le langage. Paris, 1921, p. 136 şi urm. 

2 O. Jespersen, The Philosophie of Grammar, p. 62; citat reprodus de noi după 
B. B. Bunorpazos, Pyecnuii asr. P pammatuyecroe yuenne o caope, Mockga Yuanenrns 
1947, p. 41. 

construirea frazei (conjuncție, care uneşte doi termeni; adverb, care determină 
verbul etc.), fie după formarea şi modul de flexiune specific etc. Cum nici 
unul din aceste principii de clasificare nu are valoare absolută... uneori, în 
limbile flexionare, lingviştii se mulțumesc să stabilească trei mari diviziuni 
bazate pe considerente de flexiune: numele (cuvintele cu flexiune cazuală), 
verbul (cuvinte cu flexiune personală) şi cuvintele invariabile » 1. 

Criteriul semasiologic a stat la baza definirii părților de vorbire pînă la 
apariţia lingvisticii ştiinţifice. Mai tîrziu, valoarea absolută a lui a început 
să fie pusă la îndoială: adjectivul desemnează însuşiri, verbul acţiuni; însă 
bunătate, putere, lungime etc., fugă, umblet, pază, tăcere etc. sînt substantive. 
Lingviştii au început să caute alt criteriu general de clasificare. Astfel apare 
tormalismul şi sintacticismul (care se presupun reciproc: dacă adverbul este, 
'ca şi prepoziţia, invariabil, deosebirea trebuie să fie numai sintactică). 

În lingvistica rusă, întemeietorul « formalismului » e socotit F. F. Fortu- 
natov. Mult mai departe însă, în această privință, au mers elevii lui2. Astfel, 
V. K. Porjezinski găseşte în limbile indo-europene următoarele mari clase 
gramaticale de cuvinte: 

1. Cuvinte care se declină (substantive, pronume personale, majoritatea 
numeralelor); 

2. Cuvinte care se declină şi se acordă în gen (adjective, participii, multe 
pronume, unele dintre numerale); 

3. Cuvinte care se conjugă. 

Lor li se opune o a patra clasă, de asemenea numeroasă: 

4. Cuvinte invariabile, caracterizate prin lipsa formelor flexionare (chiar 
dacă au afixe, acestea nu sînt gramaticale): infinitivul, gerunziul şi multe 
adverbe. 

Cuvintele parțiale (auxiliare) sînt clasificate aparte după considerente 
semasiologice. După cum arată V. V. Vinogradov, în schema lui V. K. Por- 
jezinski nu-şi găsesc loc adjectivele de formă scurtă şi formele de trecut ale 
verbelor ruseşti (care se schimbă după gen dar nu se declină). Alt elev al lui 
Fortunatov, D. N. Uşakov, trece în categoria cuvintelor invariabile «adver- 
bele cu gerunziile, particulele, infinitivul verbului, prepoziţia, conjuncția, 
interjecţia, substantivele invariabile şi «verbul neconjugabil » (adică cuvîntul 
nem) 3. Spre deosebire de ei, alt elev al lui Fortunatov, A. A. Şabmatov ajunge 
la concluzia că, pentru a deosebi părţile vorbirii, în afara temeiurilor morfolo- 


1 J. Marouzeau, Lexique de la terminologie linguistique. Paris, 1933, s. v. « discours ». 

2 Vezi introducerea lui V. V. Vinogradov la cartea: «la mpynoB A. A. DIaxmartosBa 
IO COBPEMCHHOMY pyCCKOMY A3bKY (Yaenue o yacrtax peun)», MockBa, Yunerrus, 1952, 
p. 9 şi urm. 

> R. H. Ymakos, A. M. Cmupuosa u H. H. Meneroga, YueGunaa kuura no 
PYCCKOMY A3MKY. Yrasanna pia yuurena, 1929, p. 18 (citatul reprodus de noi după 
V. V. Vinogradov, op. cit.). 

gice şi sintactice « există şi temeiuri mai adînci pentru o astfel de deosebire — 
temeiurile semasiologice »1. La concluzii asemănătoare (pe altă cale însă). 
ajunge A. Potebnea. În opoziţie cu concepţia şcolii lui Fortunatov, care pornea 
de la studierea formelor sonore ale cuvintelor, Potebnea consideră că «nu 
există formă a cărei prezenţă şi ale cărei funcţii să poată fi constatate altfel 
decît după sens, adică după legătura cu alte cuvinte şi forme din vorbire şi 
limbă »2. Pentru Potebnea, între părțile vorbirii şi părţile propoziției există 
un paralelism deplin. Punctul lui de vedere în privinţa căii de studiere a faptelor 
lingvistice (de la înţelesuri la forme) este, desigur, greşit. Înțelesurile faptelor 
de limbă nu pot fi constatate decît dacă se studiază realitatea materială a limbii, 
formele ei sonore. Altfel putem ajunge (ceea ce se întîmplă de altfel cu Poteb- 
nea) la afirmaţia că fiecare nou sens al unei torme e o nouă categorie grama- 
ticală şi fiecare sens suplimentar al cuvîntului e un nou cuvînt. Subestimarea 
formelor sonore ale limbii l-a dus pe I. I. Meşcianinov la stabilirea «catego- 
riilor noţionale » (categorii semantice permanente care ar exista în toate limbile 
şi s-ar exprima prin cele mai diferite procedee structurale). Teoria lui I. I. 
Meşcianinov îndemna nu la studiul structurii gramaticale specifice fiecărei 
limbi, ci la înghesuirea faptelor de limbă în tiparele acestor «categorii noţio- 
nale » metafizice. Însă, după cum just arată prof. P. S. Kuzneţov 3, marriştii 
atribuiau lui Potebnea greşelile lor considerîndu-se elevi ai lui. Acesta, spre deo- 
sebire de ei, nu confunda conţinutul general uman al gîndirii cu realitatea 
nemijlocită a ei — limba — care e diferită de la un popor la altul. El arăta că 
sensurile abstracte din limbă sînt forme: «...în speță, deosebirea dintre 
nume şi verb trebuie să fie numai formală, adică trebuie să constea nu în 
conţinut ci în modul de a-l reprezenta » (subl. noastră, Al. I.) +4. 

Cele mai valoroase păreri ale lingviştilor ruşi din perioada premarxistă 
au stat la baza teoriei academicianului V. V. Vinogradov despre părţile de vorbire 
în limba rusă, elaborată de el în lucrarea « Pyccnuii asr. Tpammaruueckoe 
yuenne o cose ». În linii mari, această teorie a fost adoptată de marea majori- 
tate a lingviştilor sovietici 5. 


1 A. A. IUaxmaroB, Cumrakcme coBpemennoro pycckoro ashiia, MocnBa 1941, 
p. 427. 

> A. IloreGna, Ms sanucon no pycenoii rpammarure, I—II, I usnanne, XaprnhoB 
1888, p. 29. 

3 Vezi « Introducerea» lui la culegerea « Conţemennii pycexnii aan» (ciclu de: 
lecții elaborate de catedra de limbă rusă de la Facultatea de filologie a Univ. « Lomonosov», 
publicat în 1952 sub redacția lui V. V. Vinogradov). 

1 A. TloreGuA, 13 3anucon MO pyceroii TĘAMMATHKE, I—II, Il nsxanne, XapbkoB, 
1888, p. 81. 

> Vezi articolul lui N. S. Pospelov «Yacrtt peun» în culegerea t CoBpemenniiil 
pycekuğ Asu » citată mai sus. Singurul punct vulnerabil al acestei teorii e părerea lui V. V.. 
Vinogradov despre pronume ca o categorie pe cale de dispariție (la care a renunţat el însuşi. 
în ultimii ani). 

Definiţiile părților de vorbire din gramaticile romineşti mai vechi (de ex. 
“Tiktin, Philippide, Iordan) şi chiar din « Gramatica limbii romîne » apărută 
anul acesta (care e net superioară în multe privinţe tuturor celorlalte) nu sînt 
satisfăcătoare. Pentru epoca mai veche, situaţia e explicabilă. Azi însă, cînd 
lingviştii sovietici au obţinut rezultate strălucite în clasificarea lexico-grama- 
ticală a cuvintelor, noi nu ne mai putem mulțumi cu definițiile vechi. Subiectul 
acestui articol îl constituie şi încercarea de a defini părţile de vorbire ale limbii 
romîne folosind rezultatele obţinute în această direcţie de lingvistica sovie- 
tică. 

După cum diferitele categorii de materiale de construcţie din care se 
face clădirea au anumite particularităţi în virtutea cărora ele pot juca un rol 
sau altul în construcţia respectivă, tot aşa fiecare parte de vorbire are anumite 
particularităţi, o anumită valoare în sine, în virtutea căreia poate îndeplini 
în propoziţie şi vorbire o funcțiune sau alta. Această valoare este trecută cu 
vederea de cei care clasifică cuvintele limbii numai după criterii sintactice 1- 

Cuvintele nu sînt substantive, adjective, verbe etc. datorită funcţiunii pe 
care o îndeplinesc în propoziţie, ci dimpotrivă: tocmai datorită faptului că 
are o anumită valoare lexico-gramaticală cuvîntul poate căpăta un rol sau 
altul în propoziţie. 

Din punct de vedere semantic cuvintele se împart în trei mari clase: 

Cuvinte care desemnează fapte din realitate (om, umblet, lungime, roşu, 
regional, doi, repede, eu, cineva, a lucra, a reprezenta etc.). 

Cuvinte care exprimă nemijlocit fapte din realitate (ah! of ! ura! etc.). 

Cuvinte care ajută la închegarea vorbirii (fără a avea sensuri lexicale 
independente, «fără sens » în afara propoziției: articole, verbe auxiliare, prepo- 
ziţii, conjuncţii, copule, cuvinte modale etc.). 

Procedează just « Gramatica limbii romîne y cînd clasifică cuvintele mai 
întîi din acest punct de vedere. Se impune însă o: observaţie: în virtutea tra- 
diţiei, autorii lasă în clasa adverbelor o serie de cuvinte care, spre deosebire 
de adverbe, nu desemnează fapte din realitate: da, desigur, fireşte, chipurile, 
nu 2 etc. Din punct de vedere semantic ele se apropie mai mult de cuvintele- 
unelte gramaticale. Aceste cuvinte arată modalitatea, «sfera aprecierilor şi 
punctelor de vedere ale subiectului (vorbitor, Æl. I.) asupra realităţii şi asupra 
procedeelor exprimării ei în cuvinte» î, jucînd un rol asemănător cu acela 
al categoriei modului la verbe. Ele se deosebesc de cuvintele-unelte gramaticale 


1 Nu înseamnă că funcțiunea sintactică nu joacă nici un rol în clasificare. Mai mult 
în cazul cuvintelor-unelte gramaticale (ale căror sensuri lexicale şi gramaticale coincid) 
Funcțiunea sintactică devine principalul criteriu de clasificare. 

2 Avem în vedere nu particula gramaticală nu cu care se creează forma negativă a ver- 
belor, ci cuvîntul modal nu. În: Nu, asta nu o pot admite, primul nu este modal, iar al doilea 
particulă gramaticală. 

* B. B. BunorpaqoB, Pycoruii A3bin. [pamMaruuecnoe yuenue o cnose p. 30. 

prin faptul că servesc nu gramatica (morfologia şi sintaxa), ci vorbirea în. 
general. Acad. V. V. Vinogradov trece aceste cuvinte într-o rubrică specială 
şi ajunge (în lucrarea amintită) la următoarea clasificare « semantico-structu- 
rală » a materialului lexical: 

I. Părţile de vorbire (cuvintele care desemnează realitatea) 

II. Particulele vorbirii (cuvintele-unelte gramaticale) 

III. Cuvintele modale 

IV. Interjecțiile. 

În cadrul ultimelor se pot delimita uşor două grupe: interjecții care 
exprimă sentimente ale vorbitorului şi onomatopeice. Cuvintele-morfeme pot 
fi morfologice (articol, verbe auxiliare, diferite alte particule morfologice) şi 
sintactice (prepoziţii, verb copulativ, conjuncţii). 

Rămîn acum de clasificat cuvintele care desemnează realitatea (în clasi- 
ficarea acad. V. V. Vinogradov numai acestea sînt numite « părţi de vorbire »). 

Din punct de vedere semantic acestea mai pot fi împărțit: în pronume 
(care nu denumesc, ci numai indică prin referire la condiţiile concrete în 
care are loc actul vorbirii) şi cuvinte care denumesc. Dar în cadrul fiecăreia 
din aceste clase există subdiviziuni care nu mai pot fi definite numai semantic. 
Cu aceasta ajungem ia ultima şi cea mai delicată parte a problemei. 

În primul rînd trebuie să subliniem faptul că părţile de vorbire (în sensul 
larg al cuvîntului) nu sînt categorii situate în acelaşi plan. De aceea, vorbind 
despre criteriile de clasificare a cuvintelor în părți de vorbire, vom avea în 
vedere numai cuvintele care desemnează fapte din realitate (cuvintele care 
rămîn dacă excludem interjecţiile, cuvintele-unelte gramaticale şi cuvintele 
modale). 

Părţile vorbirii sînt clase lexico-gramaticale de cuvinte. Cuvintele care 
alcătuiesc o parte de vorbire sînt unite prin următoarele caracteristici: 

1. Exprimă acelaşi sens general lexico-gramatical, prezentîndu-l în anu- 
mite categorii gramaticale. 

2. Au aceleaşi trăsături formale (adică aceleaşi particularităţi de flexiune 
şi derivare). 

3. Au aceeaşi funcţiune sintactică (sau aceleaşi funcțiuni sintactice). 

Definind părţile vorbirii, lingviştii sovietici nu omit niciodată criteriul 
pe care ei îl numesc «sens general semantico-gramatical »1, «sens lexico- 
gramatical »?, «sens abstract » 3, «sens de bază »t etc., care e specific unei 


- 


1! B. A. Anpporun, P. A. Byuaros, 10. H. Hemer ues, B. A. CepeGrennuros, 
E. M. Yârarona, H. IO. Illgenoga «Bonpocs CocTaABICHHA ONHCATEALHLIX FPAMMATUAR» 
în «Bonpocm fahKosnanna» 4,4953, p. 43. 


> H. C. IlocneaoB, Uacru peuu în culegerea «Coppemennbiiă pyceruii aashik» p. 36. 
B. A. ABroțuu, P. A. BymaroB... op. cit. 
+ Ananemua Hayk CCCP, Tyammaruta. pyecroro ashka, uacrb I, Doneruna 
u moy pozorna, Mockga, 1952, p. 20. 

anumite clase lexico-gramaticale şi nu se confundă cu sensul gramatical (spe- 
cific categoriei gramaticale propriu-zise). 

Vom încerca să explicăm termenii sens lexico-gramatical, clasă sau cate- 
gorie lexico-gramaticală, sens gramatical şi categorie gramaticală (propriu-zisă). 

La noi se cunoaşte deosebirea existentă între abstracţia lexicală şi cea 
„gramaticală, dar nu se vede şi legătura dintre ele, nu se ştie că: « Gramatica 
are de-a face cu două feluri de abstracții: pe de o parte avem abstracţia de la 
relaţiile concrete dintre obiectele şi fenomenele lumii obiective. Aşa e abstracția 
care stă la baza unor categorii gramaticale cum ar fi categoria cazului, per- 
soanei, timpului şi aspectului verbal etc. Pe de altă parte gramatica are de-a 
face cu abstracţia bazată pe generalizarea sensurilor lexicale ale cuvintelor 
caracterizate prin categorii şi forme specifice. Tocmai acest fel de abstracţie 
apropie într-o oarecare măsură gramatica de lexic » 1. 

Primul fel de abstracţie e specific categoriilor gramaticale propriu-zise 
şi cuprinde sensurile gramaticale propriu-zise. Al doilea fel de abstracție e 
specific categoriilor (sau claselor) lexico-gramaticale şi cuprinde sensurile 
lexico-gramaticale, 

Pentru a fi mai clară deosebirea, vom da un exemplu. Genul la adjectiv 
este o categorie gramaticală propriu-zisă (pentru că nu avem o clasă de adjec- 
tive masculine care s-ar opune altora feminine ori neutre; fiecare adjectiv 
poate avea şi formă de masculin şi formă de feminin). Sensul gramatical 
propriu-zis nu e legat de sensul lexical al cuvîntului respectiv. Caracteristica 
denumită de adjectivul scump, de pildă, n-are nici o legătură cu sensul de 
feminin al formei scumpă sau cu sensul de masculin al formei scump. Dimpo- 
trivă, sensurile lexico-gramaticale apar tocmai pe baza sensurilor lexicale ale 
cuvintelor generalizînd ceea ce le este comun. Sensurile lexico-gramaticale 
sînt direct legate de sensurile lexicale, concrete şi, prin acestea, de realitatea 
oglindită. Acest lucru se poate observa dacă se cercetează natura genului la 
substantive 2: multe substantive masculine denumesc fiinţe de sex bărbătesc 
sau obiecte şi fiinţe pe care vorbitorii şi le reprezentau ca atare în perioada 
cînd a apărut şi s-a dezvoltat categoria genului. Că există o anumită repre- 
zentare « masculină » sau «feminină » care se leagă în conştiinţa vorbitorilor 
chiar şi de obiectele netnsuflețite (şi deci fără sex) desemnate de substantive 
masculine ori feminine, ne vorbeşte folclorul. În nunta din «Călin » avem 
nun pe mândrul soare şi nună pe mândra lună 3. Versiunea rusească a 4 Lucea- 
fărului »4+ lasă netradus acest cuvînt (ayuagep) pentru că rusescul gevephaa 


i B. A. Aspopuu, P. A. Byaarog... op. cit. p, 8. 

2 Genul la substantive şi pronume substantivale este o categorie lexico-gramaticală 
spre deosebire de genul cuvintelor care «se acordă în gen»). 

3 Cf. versurile din Mioriţa: Soarele şi luna Mi-au ținut cununa. 

1 Muxa OMUHECKY, CTUXH, NepeBou C pyMriuicioro, LocypapcrBeunoe maga- 
TEHDCTRO XYNOHtecrBBenHoă nureparypii, Mocraa, 1950. 

ae3da e feminin. Tot lexico-gramaticale sînt categoriile: substantive comune 
şi proprii, însuflețite şi neînsuflețite (în rusă), raționale şi neraționale (în unele 
limbi caucaziene), verbe tranzitive şi intranzitive, adjective calitative şi de 
relaţie etc. 

Spre deosebire de categoriile lexico-gramaticale obişnuite, părţile vorbirii 
sînt categorii lexico-gramaticale fundamentale ale limbii: părţilor de vorbire 
le sînt subordonate toate celelalte categorii lexico-gramaticale. f 

Sensul general care uneşte toate cuvintele cuprinse într-o anumită parte 
de vorbire (sensul fundamental lexico-gramatical) este « modul de reflectare 
a realităţii »1. Acelaşi fenomen din realitate poate fi desemnat în chip diferit 
(de către cuvinte făcînd parte din diferite părți de vorbire). Dacă am căzut 
de acord asupra acestui lucru, problema definirii sensului general lexico- 
gramatical al diverselor părți de vorbire este pe jumătate rezolvată. 

Vom începe cu substantivul. Definitia substantivului din recenta gra- 
matică a limbii romîne (« substantivul este partea de vorbire cu care denumin: 
fiinţe, lucruri, acțiuni, stări, însuşiri, relaţii cuprinse în gramatică sub numele 
de obiecte »?), deşi nu e greşită (ea încearcă să reproducă definițiile sovietice: 
«cuprinse în gramatică sub numele de obiecte »), poate da naştere la confuzii. 
S-ar putea înţelege că e vorba de anumite fiinţe, lucruri, acţiuni, stări etc. 
care spre deosebire de altele ar fi cunoscute sub numele de «obiecte». În 
realitate e vorba de orice fiinţe, lucruri, acţiuni, însuşiri etc. care sînt numite 
în calitate de obiecte ale gîndirii. Cuvintele fuge şi fugă, de pildă, denumesc 
acelaşi fenomen. Deosebirea dintre aceste două cuvinte constă numai în felul 
de a denumi fenomenul respectiv: primul îl denumeşte în funcţie de un 
obiect al gîndirii, iar al doilea îl prezintă aparte, ca obiect al gîndirii. Am 
spus mai înainte că sensul lexico-gramatical al părţii de vorbire este prezentat 
în categorii gramaticale specifice. Acest lucru trebuie subliniat în mod deosebit. 
Dacă n-ar exista aceste indicii obiective ale sensului lexico-gramatical, clasi- 
ficarea s-ar transforma într-o schemă subiectivă, arbitrară. Vom da un exemplu: 
« Gramatica limbii romîne » consideră că în Neculuţă a fost un muncitor-poet 
«cuvîntul poet, substantiv, capătă valoare de adjectiv » 3. Aici, prin «valoare 
de adjectiv » se înțelege «funcţie de atribut». Specificul gramatical al adjec- 
tivului constă în faptul că el primeşte (de la substantivul a cărui însuşire o 
denumeşte) formele de gen, număr şi caz. Exemplele în care apoziţiile similare 
au alt gen decît substantivele determinate (femeie-deputat, oraş-reşedință etc.) 
ne ajută să constatăm că poet în propoziţia respectivă rămîne substantiv. Apo- 
ziţiile care apar în acelaşi gen cu substantivele determinate (împărat-poet, 


1B. B. Bunorpagog, Pycctinii sgan. Ppammatmueckoe Vuenue 0 CHOBE, 
> Academia R.P.R., Gramatica limbii romîne, vol. I, Bucureşti 1954, p. 123. 
3 Ibidem, p. 37. 


fotoliu-pat, limbă-bază etc.) nu sînt acordate în gen cu substantivele respective, 
ci au — întîmplător — acelaşi gen. 

Adjectivele şi verbele denumesc fenomenele din realitate nu ca obiecte 
ale gîndirii, ci ca atribute ale obiectelor gîndirii. Asemănarea dintre sensurile 
lexico-gramaticale adjectival şi verbal (reflectată în particularitatea gramaticală 
a adjectivelor şi verbelor de a se acorda cu substantivele) se reduce la această 
trăsătură. Pentru a vedea deosebirea dintre aceste două părți de vorbire e bine 
să comparăm exemple asemănătoare din punct de vedere semantic. Fie exem- 
plele: Soarele e luminos şi soarele luminează. Prin cuvîntul luminos însuşirea 
soarelui de a lumina e prezentată ca o caracteristică ! a soarelui, ca un atribut 
«în general», «atemporal» (nu în sensul că ar fi situat în afara timpului,- ci 
în acela că nu e raportat la timp). Prin cuvîntul luminează aceeaşi însuşire 
a soarelui e prezentată ca un proces, ca un atribut care are loc, se petrece în 
timp. Sensul lexico-gramatical de proces e prezentat în categorii gramaticale 
specifice (timp, mod etc.). Sensul lexico-gramatical al adverbului constă de 
asemenea într-un fel specific de a prezenta fenomenele din realitate denumite 
ca o caracteristică a unei caracteristici sau ca o caracteristică a unui proces. 

În sfîrşit, cîteva cuvinte despre pronume. Din « Gramatica limbii romîne » 
rezultă că pronumele sînt numai substantivale: « Pronumele este partea vor- 
birii care ţine locul unui substantiv (nume de ființă, lucru, acțiune)» 2. Con- 
fuzia trebuie pusă în legătură cu diversele sensuri pe care le are, la diferiți 
lingvişti, cuvîntul «nume». În antichitate, «nume » erau şi adverbele şi par- 
ticipiile. Al. Philippide (în lucrarea citată) include în clasa numelor şi verbul. 
Dar chiar în aceeaşi lucrare cuvîntul nume poate avea sensuri diferite: 
« Numele (substantivul şi adjectivul) are anumite categorii formale . . .» şi, în 
alt loc, « Adjectivul determină numele; el exprimă însuşiri ale lucrurilor sau 
fiinţelor y?. 

Pronumele substantival desemnează — nu prin denumire, ci doar indi- 
cînd — fenomenele în calitate de obiecte ale gîndirii: eu, el etc. 

Pronumele adjectival desemnează (tot prin indicare !) fenomenele în cali- 
tate de caracteristici ale obiectelor: (al) meu, acest(a) etc.. Pronumele 
(al) meu mă desemnează pe mine nu ca obiect al gîndirii, ci mă prezintă ca 
o caracteristică a unui obiect. 

Există şi pronume numerale (care desemnează — nedenumind-o — ideea 
numerică): atîți(a). Din «context» noi ştim totdeauna dacă e vorba de 


1 'Traducem termenul rusesc «pasuan >. Tot traduse din ruseşte sînt caracteristică a 
unei caracteristici, a unui proces (« npusnak nprisnara, nponecca »). 

2 Academia R.P.R., Gramatica limbii romîne, vol. 1, Bucureşti 1954, p. 191. 

3 Al. Rosetti şi J. Byck, Gramatica limbii romîne, Bucureşti 1945, ed. a Il-a. 

+ Nu negăm posibilitatea ca unele pronume adjectivale (în mod obişnuit) să fie uneori 
substantivale. Am vorbit despre acest lucru lå început, în ceea ce priveşte posesivul. Cf. şi 
fiecare (ca pronume adjectival se aseamănă cu oricare, iar ca pronume substantival cu oricine). 

5 — c. 407 


CUVINTE 


Care exprimă nemijlocit Care desemnează i 
raporturi A 


fapte din realitate 


Care -desemnează fapte 
din realitate 


INTERJECȚII 


MODALE 


Gramaticale 


Doa Meie 


LA 
Prià indicare: COPU 
(PRONUME) PREPOZIȚII CONJUNCȚIT 


VERBE AUXILIARE 


A 


ARTICOL 


ALTE PARTICULE 
MORFOLOGICE 


aana i a AN UINE o n a e d te eee ea denumire: 


"SUBSTANTIV ADJECTIV NUMERAL ADVERB VERB ADJECTIV NUMERAL ADVERB VERB 
Schița 1 


CATEGORII DE CUVINTE 
PĂRŢILE VORBIRII | [CUVINTE_MODALE INTERJECTU} 


NUME 


NUME NUME NUME 
SuBSTANTIVĂ | ADJECTIV F| NuMERAL $ | PRONUME VERB ADVERB 
i -CULA -PA 


Schița a 2-a 


CUVINTE 
STATUALE PREPO- | 
COPU:A 


trei sau cinci,. de mulţi sau puţini. Înrudite cu pronumele sînt şi adverbele 
pronominale de tipul aici, acum, care nu denumesc locul şi timpul avut în 
vedere, ci îl indică. 

Raportul dintre părțile vorbirii (în sensul larg al cuvîntului) în limba 
romînă ar putea fi redat prin schema nr. 1. 

În figura din schema nr. 2 dăm schiţa lui N. S. Pospelov care (în lucrarea 
citată) reproduce, cu uşoare modificări, pe aceea a acad. V. V. Vinogradov. 


ELIPSA 


DE 


SORIN STATI 


În analiza gramaticală făcută în şcolile noastre se observă adeseori ten- 
dința de a extinde prea mult sfera noțiunii de elipsă. Orice propoziţie fără 
subiect sau predicat e considerată, din principiu, eliptică. S-ar părea că, pentru 
a nu fi eliptică, vorbirea trebuie să fie alcătuită dintr-o serie de fraze extrem 
de complicate şi lungi. În faţa unui dialog ca: 

— Am fost bolnav, domnule şef. 

— Mojturi !... (Caragiale, Opere I, ed. Zarifopol, 157) 
mulţi cercetători nu ezită să considere replica o propoziţie eliptică, de felul: 
Toate aceste lucruri spuse de dumneata sînt mofturi, interpretare puţin convin- 
gătoare şi, credem, neştiinţifică. Se recurge foarte des, în propoziţii fără verb 
la mod predicativ, la presupunerea că din ele «lipseşte » verbul a fi: 

[E] Fire moartă. [E] Iarnă aspră 

Prin văzduhuri [nu e] nici o rază! 

Tendinţa de a interpreta astfel de situaţii ca fiind bazate pe elipsă se 
leagă de concepţia tradiţională, larg răspîndită şi astăzi, despre structura pro- 
poziţiei. Partizanii acestei concepţii pornesc de la ideea că propoziţia este cores- 
pondentul în limbă al judecății. Or, se ştie că orice judecată are o structură 
bimembră, fiind alcătuită din subiect şi predicat logic. Ar urma deci, că şi pro- 
poziţia conţine totdeauna un subiect şi un predicat. Oriunde această structură 
bimembră nu apare, ar fi vorba de elipsă. 

Adepții acestui punct de vedere neglijează faptul că nu orice propoziţie 
corespunde unei judecăți ?. Propoziţiile interogative, de pildă, nu exprimă 


1 Gramatica Academiei R.P.R., Bucureşti, 1954, vol. II, p. 243. 


2 Tpammaruka pycenoro saria, TOM II, Cunraxcuc, w. nepBaa, U. A. N. CCCP» 
Mockba, 1954. 

judecăţi. Pare de asemenea destul de evident că nici propoziţiile imperative 
şi optative nu conţin judecăţi. Într-adevăr, ce judecată se exprimă în pro- 
poziţii ca: De unde vii? Pleacă mai repede! De s-ar întoarce o dată! Pentru justa 
interpretare a conţinutului acestor propoziţii, trebuie să se ţină seama de 
valoarea lor afectivă. Ele nu zu rolul de a formula adevăruri obiective, universal 
valabile, asupra unor fenomene din realitate, aşa cum se întîmplă cu jude- 
căţile. Din moment ce propoziţiile nu corespund întotdeauna unor judecăţi, 
nimic nu ne îndreptățește să afirmăm că e necesară o identitate de structură 
între propoziţie şi judecată !. 

În al doilea rînd, adepţii punctului de vedere tradițional, « consacrat », 
neglijează rolul intonaţiei. Se ştie că, în rostirea unei propoziţii, gruparea la 
un loc a cuvintelor care o formează se exprimă şi prin intonaţie. De asemenea, 
intonaţia reflectă şi gradul de afectivitate a unei propoziţii, fiind un auxiliar 
indispensabil pentru înţelegerea comunicării. E adevărat că marea majoritate 
a propoziţiilor au predicatul exprimat printr-un verb la mod predicativ. Dar 
există şi propoziţii f¿ră verb. Aici intonaţia este singura caracteristică formală 
a propoziției, singurul indiciu de predicaţie. Xu poate fi vorba, în asemenea 
cazuri, de «subînţelegerea » verbului, adică de elipsă. lată un exemplu: 

-- Bunică! bunică! ţipă iar copiii. 
— Ce-i, dragii bunicăi? (Sadoveanu, Dumbrava minunată, ed. a VIII-a, 

p. 138). ` 

În — Bunică! bunică! înţelegerea comunicării este posibilă datorită into- 
nației specifice vocativului. « Completarea » unei astfel de propoziții este impo- 
sibilă, deci nu avem a face cu o elipsă. Limba romînă, ca şi multe alte limbi 
de altfel, cunoaşte şi alte tipuri de «fraze nominale», adică lipsite de verb 
la mod predicativ 2. Nici ele nu trebuie considerate elipse, întrucît intonaţia. 
cu care sînt rostite le dă înțeles deplin, le face inteligibile °. 

— Ce zici? 
— Extrem de interesant (Camil Petrescu, Teatru III, 489), 
Începe să ningă iar. Fulgi tăcuţi şi fără istov (Cezar Petrescu, 

Întunecare, ed. E.S.P.L.A., 216). 

"Ținînd seama de aceste consideraţii teoretice preliminare, trebuie discu- 
tate din nou situaţiile în care avem a face într-adevăr cu elipse, şi îndepărtate 


din acest capitol al gramaticii situaţiile în care în mod greşit s-a vorbit despre 
elipsă. 


LV, V. Vinogradov, Citeva sarcini privind studierea sintaxei propoziției, în « Voprosi 
iazîkoznaniia », 1954, fasc. 1. 

2 Dată fiind vechimea acestor fraze nominale, s-a pus problema dacă nu cumva ele sînt 
anterioare frazelor verbale. Lingvistica n-a putut da încă un răspuns categoric la această 
întrebare. ; 

3 4 Intonaţia comunicării constituie prin urmare mijlocul gramatical de formulare a 


propoziției şi apare ca unul din indiciile caracteristice permanente ale propoziției». Vino- 
gradov, op. cit., p. 13. 

Elipsa este omiterea dintr-o frază a unor elemente pe care vorbitorul le 
are în minte în momentul cînd rosteşte fraza, dar nu le exprimă, pentru a scurta 
vorbirea, a evita repetițiile sau a obţine anumite nuanţe afective 1. 

Elementele omise (cuvinte, propoziţii), deşi lipsesc, sînt importante 
pentru înţelegerea comunicării. Fără ele comunicarea n-ar avea sens, de aceea 
interlocutorul trebuie să le subînțeleagă. Această subînţelegere este posibilă 
din cauză că elementele omise au fost exprimate anterior sau deoarece inter- 
locutorul le are în minte (din diverse motive) în momentul cînd percepe 
comunicarea. 

Elementele care pot lipsi dintr-o frază fără ca să fie nevoie să le subîn- 
țelegem nu produc, prin absenţa lor, construcţii eliptice. De pildă, mă duc 
faţă de eu mă duc nu este o propoziţie eliptică de subiect, întrucît subiectul 
e inclus în verb. 


1.— Vom discuta mai întîi situaţiile în care unele elemente din frază se 
omit pentru că au fost exprimate anterior, în altă frază. 
Subiectul: 

Eu n-am cunoscut niciodată dumbrava asta. Acum văd că[dumbraval-i o 
pădure ca-n poveştile pe care ni le spunea mama (Sadoveanu, Dumbrava 
minunată, 56). 

Verbul copulativ: 
Scris în cartea vieții este şi de veacuri şi de stele 
Eu să fiu a ta stăpină, tu [să fii] stăpîn vieții mele 
(Eminescu, Scrisoarea a III-a) 
Predicatul: 
Eu scriu cu stiloul, tu [scrii] cu tocul. 
Complementul: 
Nici eu nu m-am dus acasă, nici tata nu s-a dus [acasă]. 
O propoziţie: 
Eu nu ți-aş dori vreodată să ajungi să ne cunoşti 
Nici [nu ţi-aş dori] ca Dunărea să-nece spumegînd a tale oști 
(Eminescu, Scrisoarea a III-a) 
Mai multe propoziţii: 
Nevastă-mea spune că numai aşa a putut să-l doboare cineva. Altfel nu 
[a putut să-l doboare] (Sadoveanu, Baltagul, ed. Bibl. pentru toţi, 96). 


1 Cf. definiția dată în Gramatica Academiei R.P.R., vol. II, Bucureşti 1954, p. 241: 
« Omiterea unor elemente fără ca înţelesul comunicării să sufere ». Definiţia ni se pare în 
acelaşi timp prea largă şi prea îngustă. Este prea largă, pentru că cuprinde construcții care, 
de fapt, nu sînt eliptice (de pildă, propoziția Merge nu este eliptică față de El merge). Este 
prea îngustă, pentru că nu cuprinde elipsa afectivă. O propoziţie cu suspensie şi aceeaşi pro- 
poziţie fără suspensie n-au chiar acelaşi înțeles. Între ele e o deosebire de conţinut afectiv. 
Vino mai repede, că te... nu echivalează perfect cu Vino mai repede, că te bat! Tocmai de 
aceea, nu se poate spune că «înțelesul nu duferă ». 

Se vede clar din aceste exemple că nici una din construcțiile eliptice citate 
n-ar putea fi înțeleasă dacă elementele omise n-ar fi fost exprimate anterior. 
2.— Sînt foarte adesea eliptice răspunsurile la întrebări, din cauză că 
interlocutorul exprimă numai cuvîntul sau cuvintele care îl interesează pe cel 
care a întrebat. 
Răspunsuri eliptice după întrebări totale: 
— D-ta ştii să țeşi pînză? 
— Da, ştiu [să ţes pînză] (Delavrancea, Opere II, E.S.P.L.A., p. 201). 
În aceeaşi categorie intră răspunsurile afirmative exprimate prin reluarea 
unui pronume, prepoziții sau conjuncţii din întrebări: 
— Tu m-ai aruncat pe mine în pioniță 
— Eu? grăi Ileana (Slavici, Ileana cea şireată). 
— Mi-am uitat să-ţi zic ziua bună! Dumnezeu să-ți ajute! 
— Să, domnişorule (Agîrbiceanu, Costea pădurarul). 
Răspunsuri eliptice după întrebări parţiale: 
Cu privire la subiect 
— Cine a venit? 
— Un prieten. 
Cu privire la un complement 
— De ce te temi? 
— De lume (Sadoveanu, Dumbrava minunată, 34). 
Cu privire la numele predicativ 
— Dar cine-i boierul acesta mititel şi tanţoş? 
— Om mare. Domnu subprefect (Sadoveanu, Baltagul, 101). 
În situaţiile discutate la punctele 1 şi 2, elipsa are rolul de a evita repe- 
tiţiile, care lungesc durata comunicării şi cer vorbitorului un efort inutil. 


3.— Elipsa are alteori rolul de procedeu care măreşte expresivitatea comu- 
nicării. În acest caz ea apare în vorbirea puternic colorată afectiv. 

O elipsă afectivă este cîteodată suspensia, şi anume atunci cînd ea arată 
întreruperea voită a comunicării, în momentul în care restul poate fi uşor 
subînţeles 1: 

— Ce ai? te văz cam... 
— Nu prea am chef (Caragiale, Opere I, 225). 

Suspensia e uneori cauzată de faptul că vorbitorul ezită sau se teme să 
termine fraza: 


— N-ai văzut ce acră era cînd am vorbit de copilaş? Îţi spuneam eu că... 
(Camil Petrescu, Mitică Popescu). l 


1 Suspensia nu e legată totdeauna de elipsă. Într-adevăr, suspensie înseamnă uneori 
o pauză mai lungă între două fraze (sau între rostirea a două cuvinte): 
Nu l-am putut uita... Mi-era atit de drag. 
Am socotit utilă această precizare pentru a explica formularea noastră: 
« O elipsă afectivă este cîteodată suspensia ». 

Din citirea exemplelor de mai sus rezultă că suspensia discutată se carac- 
terizează printr-o anumită intonație, care arată că vorbitorul ar mai fi avut 
de spus ceva, dar renunţă să mai spună. 

După cum s-a văzut din definiţia elipsei şi din cazurile discutate pînă 
acum, considerăm construcţii eliptice: 

a) enunţările al căror înţeles nu e clar fără «subînţelegeri »; 

b) enunţările în care omiterea anumitor elemente are un rol afectiv. 

Ne vom ocupa în cele ce urmează de cîteva situaţii în care se crede 
adesea că e vorba de elipsă. Vom încerca să arătăm falsitatea acestei interpretări, 
bazîndu-ne pe faptul că situaţiile discutate nu se încadrează în nici unul din 
punctele a şi b de mai sus. Ele nici nu necesită «subînțelegeri », nici nu au 
valoare afectivă. 

a. Adverbele de afirmaţie şi de negatie. Ne vom referi, pentru simplificare, 
numai la de şi nu (acesta din urmă ne interesează numai cînd nu stă pe lîngă 
o parte de propoziţie, de pildă în nu, a plecat sau nu, nu vine. Acest nu e uşor 
de recunoscut, pentru că e urmat totdeauna de punct sau de virgulă, ceea ce 
retlectă izolarea lui în vorbire). 

Aceste adverbe au înţelesul « Aşa este», «sînt de acord», respectiv «nu 
este aşa », &tăgăduiesc acest lucru ». Da şi nu, arătînd acceptarea sau respin- 
gerea de către vorbitor a conţinutului unei fraze precedente sau următoare 
trebuie considerate propoziții independente. Ele nu pot intra în structura unor 
propoziţii cu subiect şi predicat. Fraze ca Da, e adevărat sau Nu, nu e adevărat 
trebuie analizate în: 

— propoziţia da -+ propoziţia e adevărat 
— propoziţia nu + propoziţia nu e adevărat 

Neputînd intra în structura unor propoziţii, adverbele acestea sînt pro- 
poziţii de sine stătătoare, cu înţeles deplin. Ele nu sînt rezultatul unei elipse, 
din moment ce nu putem reconstitui propoziţia «întreagă», prin adăugarea 
elementelor omise. De pildă: l 

? 


— Tu ştii că am Doamnă: 
— Da (Delavrancea, op. cit., 200). 


Aici da înseamnă «ceea ce ai întrebat este un lucru real», adică marchează, 
ca orice adverb de afirmaţie sau negaţie, o luare de atitudine din partea vorbi- 
torului. Da nu trebuie întregit în da, ştiu, — cum poate sînt tentaţi să creadă 
unii cercetători, — în primul rînd pentru că da are singur înţeles deplin, 
iar în doilea rînd pentru că ştiu este altă propoziţie, nu completează o propoziţie 
eliptică. 

Întrucît nu pot fi «completate», propoziţiile formate dintr-un adverb 
de afirmaţie sau negaţie nu intră în categoria a de elipse. Dar ele nu intră nici 
în categoria b, deoarece nu au rol afectiv. Da şi nu sînt deci propoziţii enun- 

țiative neeliptice monomembre (nu sînt formate din subiect + predicat). În 
aceeaşi situaţie se află şi celelalte adverbe sau locuţiuni adverbiale de afirmaţie 
şi negaţie, cum sînt: negreşit, bineînţeles, fără îndoială etc., ba, nicidecum, 
cîtuși de puţin etc.l. 

6. Adverbele predicative sigur, probabil etc., în fraze ca: Sigur că vine, 
Probabil că mănîncă. 

Aceste adverbe formează singure propoziţii şi nu e nevoie să presupunem 
că a fost omis dinaintea lor verbul «a fi » (E sigur că, E probabil că, forme care 
circulă paralel cu primele), tot aşa cum nu vorbim de elipsa verbului «a fi» 
în alte propoziţii formate numai dintr-un adverb predicativ (negreşit (că...), 
fără îndoială (că...) etc.). 

y. Propoziţiile fără verb predicativ, intonate enunţiativ, interogativ sau 
exclamativ. 

Propoziţie enunţiativă: 

O negură deasă, cenuşie şi sclipitoare . ... apoi un cer de un etern şi albastru 


întuneric, cu stele moi de suflarea nopții, cu nouri încrețiți, cu aerul cald... 
(Eminescu, Sărmanul Dionis) 


Propoziţie interogativă: 
— Și pe urmă a început să mă ia la vale. 
— Serios ? (Camil Petrescu, Teatru III, 487). 
Propoziţie exclamativă: 
Arald încremenise pe calu-i — un stejar! (Eminescu, Strigoii). 
Nu simţiți c-amorul vostru e-un ainor străin? Nebuni ! (Eminescu, Scri- 

soarea a IV-a). i 

În nici una din propozițiile enumerate mai sus nu e nevoie să recurgem 
la «subînțelegeri », la «completări ». Iar despre valoare afectivă nu poate fi 
vorba decît în cazul propozițiilor exclamative, citate mai sus. Neputînd fi însă 
« completate », credem că afectivitatea lor nu se datorește unei eventuale elipse. 

În paginile de mai sus n-am discutat de loc expresiile eliptice, sau elipsele 
absolute 2, pentru că, de fapt, ele nu sînt elipse. Repetarea anumitor construcții 
eliptice, în care, aşa cum e firesc, vorbitorul subînțelegea la început elementele 
omise, a dus la formarea de expresii cu o anumită valoare lexicală proprie, 
din care, pentru conştiinţa vorbitorului, nu lipseşte nimic: 

— Mă verişcane, oi găsi eu vreun cal, mă? 
-- Cum să nu (Delavrancea, Op. cit., II, 225). 

Cura să nu a devenit sinonim cu «desigur », aşa cum ei şi ?/ înseamnă 4 Şi ce 
importanţă are asta ? !» Expresiile eliptice interesează vocabularul şi gramatica 
istorică a unei limbi. Într-o gramatică descriptivă ele nu-şi au locul la capi- 
tolul « Elipsa », din pricină că au valoare independentă şi nu subînţeleg nimic: 


1 Argumentarea noastră găseşte un sprijin preţios în principiile expuse în Gramatica 
Academiei sovietice (citată mai sus), p. 25 — cu privire la situația din limba rusă. 
> Vezi Gramatica Academiei R.P.R., Bucureşti, vol. II, 1954, p. 243—247. 

În concluzie, rezultă din cele expuse mai sus că sfera de aplicare a noţi- 
unii de elipsă ar trebui restrînsă la următoarele situații mai importante: 

1.— Omiterea unor elemente exprimate de vorbitor într-o frază ante- 
rioară; fără subînţelegerea acestor elemente, comunicarea nu poate fi înţeleasă. 

2.— Răspunsurile la întrebările parțiale sau totale, atunci cînd se exprimă 
numai cuvîntul sau cuvintele care îl interesează pe cel care a întrebat, lăsîn- 
du-se la o parte celelalte elemente din întrebare. 

3.— Suspensia, atunci cînd arată o întrerupere voită a comunicării, vor- 
bitorul ezitînd sau temîndu-se să termine fraza. 


V TAVA 


CRONICĂ 


SESIUNEA SPECIALĂ A ACADEMIEI R.P.R. 
. DEDICATA PROBLEMELOR LIMBII LITERARE 


În zilele de 1 şi 2 februarie 1955 a avut loc la Bucureşti sesiunea specială a Secţiunii 
de ştiinţă a limbii, literatură şi arte a Academiei R.P.R., avînd pe ordinea de zi comunicările 
acad. M. Sadoveanu « Despre limba literară » şi « Limba scrierilor istorice », Lucrările sesiunii 
au fost urmărite de numeroşi academicieni, cercetători în domeniul limbii şi literaturii, precum 
şi de membri ai Uniunii Scriitorilor din R.P.R., invitați special cu acest prilej. 

Luînd cuvîntul, acad. M. Sadoveanu a subliniat, în partea introductivă a primei comu- 
nicări, unitatea de limbă a poporului nostru, arătînd că observaţiile pe care le va aduce izvorăsc 
din experiența unei îndelungi activităţi scriitoriceşti, întemeiată pe cunoaşterea aprofundată a 
graiurilor din cele trei provincii. În perspectivele pe care le oferă o cunoaştere temeinică a 
limbii vorbite în prezent, precum şi a textelor vechi romîneşti, formarea limbii literare nu 
poate fi plasată la începutul secolului trecut, aşa cum au susținut o serie de cercetători. Cel 
mai elocvent argument în respingerea acestei teze este unitatea remarcabilă de limbă 
care se. constată în aproape toate scrierile vechi şi care oglindeşte fără îndoială o realitate 
lingvistică. 

Căutînd să dea o explicaţie asupra formării limbii romîne, maestrul Sadoveanu a ales din 
seria ipotezelor emise în acest sens pe ceg a lui Al. Philippide, care plasează procesul de 
închegare a limbii romîne în sudul Dunării. Evident, nu se poate admite, a remarcat 
maestrul Sadoveanu, că întreaga populație daco-romînă a urmat legiunile care se retrăgeau 
dincolo de Dunăre. O mare parte a populaţiei şi-a găsit adăpost în munți, în aşteptarea unor 
vremuri mai bune. Desăvîrşirea limbii romîne a avut loc în contact cu romanitatea trans- 
danubiană şi a rezultat în urma unui proces îndelungat, în timpul căruia s-a precizat latini- 
tatea fondului principal de cuvinte şi a structurii gramaticale. În epocile de calm, trans- 
humanța a determinat crearea de relații între rominii sud-dunăreni şi între cei rămaşi 
în locurile strămoşeşti. Venirea slavilor şi coborirea lor treptată spre sud a determinat 
reîntoarcerea pribegilor, de data aceasta în mod definitiv. În linii mari vorbind, revenirea 
populaţiei din Moesia s-a produs după două itinerare principale. Precizarea căilor de infiltrare a 
părții sud-dunărene a rominilor are o importanță deosebită, pentru că cele două valuri mai 
importante de populaţie au determinat configuraţia celor două graiuri principale ale daco- 
romînei. Primul aflux de transdanubieni a urmat o linie sinuoasă, străbătînd provinciile vestice 
ale vechii Dacii şi ajungînd, în prima oprire, în Maramureş. De aici strămoşii moldovenilor 
de azi au învins munții şi au populat teritoriul Moldovei. Al doilea val principal de pribegi, 

şi ultimul în ordine cronologică, a pătruns direct în cîmpia Dunării şi s-a amestecat cu popu- 
lația romînească şi străină care viețuia în acele locuri. 


În conformitate cu aceste două migrații principale de transdanubieni, graiul vorbit în 
nordul Ardealului şi al Moldovei prezintă o serie de deosebiri față de graiul muntean. 


Faptele de limbă constată distincția între aceste principale diviziuni ale dacoromînei. 
Prima constatare, izvorită din inspectarea comparativă a celor două graiuri, precizează apro- 
pierea graiului muntean de limba literară, « îndărătnicia » cu care vorbitorii lui au păstrat 
în limbă cele mai literare forme. Dacă în această privință evidența contrazice orice încercare de 
infirmare, e tot atît de clar că graiul vorbit în nordul ţării prezintă o bogăţie lexicală incompara- 
bilă față de vorbirea din sud. Constatarea, mai puţin evidentă într-o simplă enunțare, dobîn-: 
deşte un suport ilustrativ în numeroasele exemplificări pe care le-a adus maestrul Sadoveanu. 
Pornind de la bogăția sinonimelor şi a expresiilor figurate, se pot stabili uşor notele distinctive 
ale celor două graiuri: vorbirea moldovenilor şi a ardelenilor nordici e mai poetică, mai înflorită, 
pe cînd a muntenilor e aplicată spre realism, spre materie. Întemeindu-se pe opera antece- 
sorilor, contribuția Moldovei la formarea literaturii romîne din secolul al XIX-lea şi la desă- 
vîrşirea limbii literare a fost deosebit de importantă. Se poate afirma că fără pietrele de 
temelie pe care le-au așezat Ureche, Costineștii, Neculce, Milescu, Dosofte: sau Cantemir, 
literatura romînă modernă și limba noastră literară nu s-ar fi făurit niciodată. Considerînd 
importanța contribuției moldovenilor în aceste domenii, precum şi limba folosită de Eminescu 
sau Alecsandri, e necesar ca unele vocabule ca Bbătrineță, tinereță, cine, mine, sară etc. 
să-şi reprimească locul în dicționar ca dublete ale scriitorilor moldoveni şi ardeleni. Ar fi 
bine de asemenea să se restabilească pronunțarea justă în cazul unor cuvinte, a căror structură 
fonetică a fost deviată de uzul poporului sau de inovaţii cărturăreşti noi. 


În încheiere, maestrul Sadoveanu s-a adresat tinerei generaţii de scriitori cu îndemnul 
de a se debarasa de balastul unor construcții improprii şi a unor galicisme, care contravin 
cu spiritul limbii romîne. Năzuind către simplitate, însușindu-şi o limbă corectă, stră- 
duindu-se să nu se abată de la vorbirea poporului, scriitorii vor putea crea opere durabile 
care să valorifice în întregime frumuseţea limbii noastre. 


Cea de-a doua comunicare a maestrului Sadoveanu, intitulată « Limba scrierilor istorice », 
prezintă numeroase corelaţii cu precedenta, fiind o urmare a acesteia. Remarcînd unitatea de 
conținut şi de orientare a celor două comunicări, maestrul Sadoveanu a precizat că incursiunile 
pe care le va face în limba textelor vechi privesc în primul rînd pe scriitorii tineri care sînt 
tentaţi de povestirea istorică. Cunoaşterea paralelă a limbii populare şi a limbii literare din 
trecut adăugată la respectarea aspectului economic, social şi politic al vremurilor descrise, 
sînt condiții obligatorii pentru realizarea unei povestiri istorice. Dar studierea vechilor monu- 
mente de limbă literară şi a limbii vii a poporului nu trebuie să furnizeze cercetătorului materie 
primă pentru aventuri filologice, cum a făcut Odobescu, studiind un vers al Mioriţei, sau să-i 
acorde dreptul de a interveni cu transformări sau chiar cu inexactități, ca de pildă Alec- 
sandri, în cazul aceleaşi poezii. Îndreptările care pot fi operate, fie în cazul unor sensuri 
insuficient precizate, fie în privința unor greșite înregistrări onomastice, trebuie să aibă loc 
numai după o îndelungată deliberare. 

“Trecînd la analiza unor texte vechi, unele desprinse din cărțile populare (o legendă 
bogomilică, fragmente din «Esopia » şi din «Alexandria ») maestrul Sadoveanu a insistat 
îndeosebi asupra dificultăților întîmpinate de traducători, care au avut de învins rezistența unei 
limbi necristalizate pe de-a-ntregul și insuficiența propriei lor culturi. 

O contribuţie însemnată în procesul de desăvîrşire a limbii romîne au avut traducătorii 
evangheliilor şi ai psalmilor, ecleziaştii luminaţi, din rîndul cărora maestrul Sadoveanu detaşează 
figurile lui Antim Ivireanu şi Dosoftei, a căror operă reflectă o cunoaştere deplină a limbii 
populare şi o străduință continuă pentru cultivarea ei. 

Un interes similar se desprinde din examinarea scrierilor istorice ale lui Radu Popescu, 
Miron Costin sau Ion Neculce. Dacă sintaxa lui Costin oglindeşte influența latinei, limba lui 
Neculce e o reproducere fidelă a vorbirii populare, în trăsăturile ei cele mai pure. În acelaşi 
timp Neculce dovedeşte o măiestrie deosebită în arta portretului şi în redarea aspectelor carac- 
teristice ale unei epoci agitate. 


În afara studierii limbii din aceste texte, scriitorii de povestiri şi romane istorice trebuie 
să acorde o deosebită importanţă scrisorilor şi diferitelor acte, pentru că ele reproduc fidel 
vorbirea poporului, care nu s-a schimbat esențial de-a lungul veacurilor. De aceea, scriitorul 
trebuie să pornească de la datele reale pe care i le oferă limba secolelor trecute şi vorbirea 
poporului, fără să-şi tortureze inutil fantezia pentru a inventa o limbă artificială. Scriitorul 
trebuie să prelucreze în mod creator materialul plastic ce i se oferă în felul acesta, năzuind 
spre o cunoaştere reală, directă, a limbii populare şi nu spre o recepţionare comodă pe cale 
livrescă a diferitelor cuvinte sau construcții sintactice. 

În încheiere, maestrul Sadoveanu a atras atenţia tinerilor scriitori că realizarea deplină a 
unei opere literare pretinde, pe lîngă cunoaşterea producţiilor populare şi a operei antece- 
sorilor, o muncă perseverentă, un autocontrol riguros, o tendință spre conciziune şi simplitate, 
postulate de îndeplinirea cărora depinde desăvîrşirea unei opere literare. 


Luînd cuvîntul în cadrul discuţiilor, acad. I. Iordan a arătat importanța comunicărilor 
maestrului Sadoveanu, adăugînd că ar fi potrivit ca şi alţi scriitori să dezbată public problemele 
de limbă care-i preocupă. Limba literară, care se întemeiază pe graiul muntean, trebuie să 
se debaraseze de o serie de particularități regionale, fie ele munteneşti sau moldoveneşti. 
Frecvența unor construcții şi expresii cu totul incorecte în literatură şi în presă ridică problema 
unei acţiuni energice de combatere a unor astfel de procedee şi, implicit, de cultivare a limbii. 
În acest scop e necesar ca revistele noastre, în: frunte cu « Limba romînă» să se ocupe în 
mod sistematic de problemele limbii literare, condamnînd stîngăciile sintactice şi fanteziile 
stilistice, frecvente în beletristica şi publicistica noastră, indicînd în acelaşi timp mijloacele de 
remediere. 


Acad. Al. Rosetti, subliniind justețea afirmațiilor conținute de comunicările maestrului 
Sadoveanu, a scos în relief, prin analiza stilistică a unor pasaje din povestirea « Codrul » şi din 
romanul « Aventură în lunca Dunării», modul desăvirşit în care Sadoveanu stăpîneşte limba 
subliniind valoarea afectivă şi sugestivă a cuvintelor. 


Prof. D. Macrea a atras atenţia asupra importanței pe care o prezintă pentru dezvol- 
tarea limbii literare intervenţia teoretică a scriitorilor, care dovedesc în felul acesta conștiința 
răspunderii pe care o au în procesul dezvoltării limbii naționale. În continuare, ‘prof. D. 
Macrea a evidențiat două trăsături esențiale ale limbii noastre literare: caracterul ei popular, 
care derivă din legătura strînsă pe care literatura noastră a avut-o cu limba vie a poporului, şi 
unitatea ei, realizată pe baza celui mai armonios grai ca structură fonetică şi gramaticală, 
graiul muntean. A subliniat de asemenea importanța pe care o au neologismele în îmbo- 
gățirea posibilităților de exprimare ale limbii, în special în domeniul ştiinţei şi tehnicii. 

Scriitorul T. Vornic a scos în evidență legăturile strînse din trecut între ardeleni și 
romiînii de dincoace de Carpaţi, relevînd importanța pe care a avut-o limba literară comună 
în cimentarea şi perpetuarea acestor relaţii. 


Au luat cuvîntul în continuare E. Crăciun (Cluj), P. Dumitraşcu (Cluj), prof. Al. 
Graur, N. Popa (lași) şi Dem. Botez. 


E. Crăciun a subliniat măiestria cu care M. Sadoveanu a folosit limba literară, reflectînd 
viaţa poporului romîn, care diferă de la epocă la epocă şi în diversele regiuni ale țării. 


P. Dumitraşcu a enumerat, printre altele, lucrările pregătitoare, fără de care nu se pot 
întreprinde studii temeinice asupra limbii literare. Astfel de lucrări sînt: monografii asupra 

limbii marilor scriitori, studii asupra unor aspecte ale limbii literare (limba presei, a lite- 
raturii ştiinţifice şi politice, a actelor oficiale), precum şi lucrări de sinteză asupra limbii în 
diferite epoci. 


Prof. Al. Graur a cerut să se lase scriitorului deplină libertate în folosirea unor elemente 
morfologice, sintactice sau lexicale particulare, fie ele regionale sau arhaice, în raport cu ideile 
pe care intenționează să le exprime. Libertatea aceasta nu trebuie să depăşească însă limitele 
de înţelegere ale cititorului. E necesar apoi ca limba literară să depăşească cadrul scrierilor 
literare, ştiinţifice, politice etc., generalizîndu-se ca instrument de comunicare al întregii 
comunități, după ce în prealabil s-a încadrat unor norme general valabile. 


N. Popa (laşi) a cerut ca eforturile oamenilor de litere să fie îndreptate în direcţia 
întocmirii cît mai grabnice a unei istorii a limbii literare. 


Scriitorul D. Botez a arătat necesitatea cunoaşterii limbii literare din trecut şi a limbii 
vii a poporului. În acelaşi timp, seriitorii sînt obligaţi să dezvolte posibilităţile expresive ale 
limbii, respectînd spiritul ei, nu creînd anarhic cuvinte şi sensuri noi, care împiedică realizarea 
unui progres real în acest domeniu. Trebuie valorificate de asemenea o serie de cuvinte 
regionale, care găsindu-se la jumătate din vorbitorii limbii romîne, au dreptul să fie încetă- 
tenite în limba literară. 

Referindu-se la unele probleme ridicate de comunicările maestrului Sadoveanu, acad. 
E. Petrovici a demonstrat pe bază de exemple, că în alcătuirea dicționarului ortografic s-a 
ținut seama de pronunțări variate fonetice şi lexicale provenite din amîndouă graiurile prin- 
cipale ale limbii romîne. 


În încheierea discuţiilor a luat cuvîntul acad. T. Săvulescu, preşedintele Academiei 
R.P.R. D-sa a salutat prezența scriitorilor în incinta Academiei R.P.R., arătînd că apropierea. 
dintre scriitori, lingvişti şi critici literari va avea o influență favorabilă asupra dezvoltării limbii 
literare. Remarcînd în chip deosebit importanța comunicărilor făcute şi a discuţiilor purtate 
pe marginea lor, acad. T. Săvulescu a anunţat că Academia R.P.R. va edita, în volum 
aparte şi în mare tiraj, textul comunicărilor şi al tuturor cuvîntărilor ținute în cadrul sesiunii. 


Concluziile sesiunii speciale a Secţiunii de ştiinţă a limbii, literatură. şi arte a Academiei 
R.P.R. au fost trase de maestrul M. Sadoveanu. 

Ele sînt următoarele: 

1. În cadrul revoluţiei culturale ce are loc în țara noastră, s-au creat condiții deosebit 
de favorabile pentru dezvoltarea limbii literare. 

2. Limba literară din trecut şi limba vie a poporului sînt cele mai sigure călăuze în reali- 
zarea artistică, chezăşie trainică a dezvoltării limbii noastre literare contemporane. 

3. Limba literară trebuie să tindă către un vocabular şi un stil, care să pună în valoare 
tot ce este frumos, precis şi simplu în limba noastră. 

4. Pentru ca limba literară să corespundă nevoilor culturale mereu crescînde ale poporului 
nostru, se impune îmbogățirea limbii noastre literare pe temeiul studiului mai adînc al graiu- 
rilor regionale, pe baza unei bogate informații ştiinţifice şi printr-un avînt sporit al creației 
noastre literare. 

În acest scop, sesiunea recomandă ca: 

a) Unităţile de lingvistică din Bucureşti, Cluj şi laşi să definitiveze lucrările legate 
de cît mai grabnica apariție a « Dicţionarului limbii romîne literare contemporane » şi să 
aducă la lumina tiparului dicționarul de sinonime şi lucrările care vor servi ca bază de. 
orientare în studiul limbii. 

b) Să se întărească legătura dintre scriitori, lingviști şi criticii literari, în vederea măsu- 
rilor care să asigure dezvoltarea limbii noastre literare, 

c) Scriitorii să se preocupe în mod deosebit de problemele teoretice ale limbii literare. 


78 


a) Lingviştii şi criticii literari să se intereseze mai îndeaproape de modul cum scriitorii 
folosesc limba literară în operele lor şi de modul cum îşi însuşesc măiestria artistică. 

e) Scriitorii să acorde o atenţie deosebită problemei cultivării limbii, urmînd ca ei să 
propună soluţii în publicaţiile de specialitate, întocmai ca scriitorii şi lingviştii sovietici. 

f) Scriitorii să studieze temeinic limba populară şi folclorul, din care să-şi alimenteze 
mijloacele lor de expresie. 

g) Se recomandă de asemenea ca Academia R.P.R. să publice comunicările şi dezbaterile 
acestei sesiuni Într-un volum separat şi într-un tiraj foarte mare. 

Considerînd în ansamblu dezbaterile sesiunii speciale a Secţiunii de știință a limbii, lite- 
ratură şi arte a Academiei R.P.R., se poate afirma că ele sînt un pas însemnat în precizarea 
obiectivelpr studiului limbii literare contemporane şi a mijloacelor prin care ea poate fi cultivată, 
aducînd soluții reale pentru rezolvarea celor mai importante aspecte ale acestei probleme. 
Sesiunea a contribuit în mod esenţial la activarea legăturilor dintre scriitori, lingvişti şi critici 
literari în scopul dirijării efortului comun de valorificare a calităților nebănuite pe care limba 
noastră le poartă într-însa. 


I. Gheție 

AL. GRAUR, 
Încereave asupra fondului principal lexical al limbii romîne. 
Edit. Academiei R.P.R., 1954. 


Studiul prof. Al. Graur este, pînă în pre- 
zent, singura lucrare în care se analizează 
vocabularul unei limbi din punctul de vedere 
al fondului principal de cuvinte. 

În aşteptarea unei recenzii critice, pre- 
zentarea de faţă are ca scop să contribuie la 
cunoaşterea ideilor şi problemelor cuprinse 
în această lucrare. 

După cum spune autorul însuşi «e o în. 
cercare de a aplica teoria stalinistă » asupra 
fondului principal la limba romînă. Înainte 
de a trece la tratarea propriu-zisă, Al. Graur 
subliniază încă o dată importanţa tezelor sta- 
liniste care au pus în adevărata ei lumină 
problema fondului principal. 

Autorul precizează apoi terminologia folo- 
sită în lucrare, explicînd de ce întrebuințează 
termenul fond principal lexical şi nu fond 
principal de cuvinte şi că prin masa vocabu- 
darului trebuie să se înțeleagă cuvintele care 
nu fac parte din fondul principal. 

Urmează fixarea criteriilor care trebuie 
folosite pentru a putea deosebi cuvintele care 
fac parte din fondul principal, de masa voca- 
bularului. Pentru stabilirea acestor criterii 
autorul s-a folosit de unele articole publicate 
de lingviştii sovietici ca Gurîceva, Baranțov, 
Vahmistrov şi alții. După o amănunțită cer- 
cetare a criteriilor, autorul se opreşte la cele 
propuse de Vahmistrov, adăugînd unele com- 
pletări şi precizāri. ` 

Primul criteriu al lui Vahmistrov cere 
cuvintelor «să fie folosite de întregul popor 

în sensul lor fundamental » În legătură cu 
acest criteriu Al. Graur precizează că pro- 
blema fondului principal priveşte cuvintele 
și nu noțiunile, deoarece aceeaşi noțiune 
poate fi exprimată prin mai multe cuvinte, 
dintre care unul să intre în fondul principal 
şi altul nu, iar în fiecare limbă, cuvîntul 
care reprezintă aceeaşi noțiune are altă situație. 
« Vorbind de noțiuni în loc de cuvinte, neso- 
cotim tocmai ceea ce formează specificul na- 
tional al fiecărei limbi în parte ». În sprijinul 
acestei păreri vine şi faptul că din fondul 
principal fac parte fără nici o îndoială 
instrumentele gramaticale care sînt cuvinte, 
dar nu sînt noţiuni. Tot în legătură cu pri- 
mul criteriu, Al. Graur susține că «nu e 
suficient ca un cuvînt să fie cunoscut şi fo- 
losit de toate categoriile populaţiei, ci trebuie 
să fie mult! folosit ». 

Cu al doilea criteriu propus de Vah- 
mistrov autorul nu este de acord dovedind 
că din vechimea unui cuvint nu se poate 
face o condiție indispensabilă pentru înse- 
în fondul principal. Nici toate 
cuvintele din fondul principal nu sînt vechi, 


rarea lui 


nici toate cuvintele vechi nu fac parte din 
fondul principal. În fondul principal pătrund 
şi cuvinte relativ noi şi în afara lui există 


1 D. Macrea, într-un articol intitulat: « Despre ori- 
ginea şi structura limbii romiîne » apărut în € Limba ro- 
mînă», 1954, nr. 4, subliniază marele rol pe care-l joacă 
întrebuinţarea cuvintelor, 4 circulaţia lor», socotind că 
autorul cărţii pe care o prezentăm nu i-a acordat im- 
portanța cuvenită. 


cuvinte foarte vechi. De aceea autorul crede 
că e o gravă eroare să se spună că un cuvînt 
care trăieşte mult face parte din fondul prin- 
cipal, deşi e de netăgăduit că majoritatea 
cuvintelor din fondu) principal sînt foarte 
vechi. 

În schimb, Al. Graur este de acord cu 
ultimele trei criterii propuse de Vahmistrov, 
considerind însă ca neobligatorii criteriul al 
treilea şi al patrulea. 

După autorul nostru criteriile pentru 
găsirea cuvintelor din fondul principal sînt 
următoarele: 1.— cuvîntul să fie folosit mult 
de întregul popor cu sensul lui fundamental 
(obligatoriu); 2. — să fie folosit pentru expri- 
marea mai multor noţiuni; 3.— să servească 
de bază pentru formare de derivate; 4.— să 
intre ca element de bază în expresii uzuale. 
Toate aceste criterii s-ar putea rezuma în 
unul mai general: importanța pe care o are 
cuvintul în limbă. De drept intră deci în 
fondul principal pronumele, numeralele, con- 
juncţiile, prepoziţiile, articolele și verbele 
ajutătoare, ca fiind foarte importante. 

După introducerea prezentată de noi în 
mod sumar, autorul trece la tratarea subiec- 
tului propriu-zis. Acesta se împarte în trei 
părţi distincte: aprecieri generale asupra fon- 
dului principal lexical al limbii romîne, fondul 
principal privit în raport cu limba naţională 
şi ramificațiile ei şi fondul principal în raport 
cu celelalte compartimente ale limbii. 

În capitolul « Fondul principal al limbii 
zomîne » înainte de a prezenta statistica obți- 
nută pe baza criteriilor discutate mai sus, 
autorul trece în revistă statisticile mai vechi 
făcute de lingvişti ca: Cihac şi Hasdeu şi 
statistica mai nouă a prof. D. Macrea. Urmează 
apoi o scurtă expunere a metodei de alegere 
şi de clasificare a materialului pentru alcă- 
tuirea listei de cuvinte care fac parte din 
fondul principal al limbii romîne, arătîndu-se 
și greutățile întîmpinate. Pentru obținerea 
listei aproximative a cuvintelor care intră în 
fondul principal al limbii romîne, autorul 
alcătuieşte două liste, aplicînd la prima cu 
mai multă, la a doua cu mai puțină strictețe 
criteriile fixate. Ulterior stabileşte o listă 
intermediară între primele două, listă pe care 


o consideră cea mai aproape de adevăr. 

Numărul total al cuvintelor variază între 
1000 şi 1500. E important de semnalat că 
pe listele întocmite nu figurează decit un 
singur cuvînt dintr-o familie, fie cel mai între- 
buinţat, fie cel mai vechi. Autorul socoteşte 
esenţial ca fiecare familie importantă să fie 
reprezentată. 

În ceea ce priveşte cuvintele 2interna- 
tionale » adică cuvintele folosite de mai toate 
popoarele indo-europene şi provenite din 
greacă şi latină, autorul nu a înregistrat pe 
liste decît pe cele care sînt realmente folosite 
de masa poporului. lată pe scurt concluziile 
trase de Al. Graur din statistica făcută. 

Din punctul de vedere al originii lor, 
cuvintele din fondul principal se repartizează 
astfel: latine 59,21%, slave 21,49%, formate 
în romîneşte din elemente latine 2,11%, for- 
mate în romîneşte din elemente slave 0,14%, 
necunoscute 4,65%, internaţionale 5,85%?, 
maghiare 2,26%, autohtone 1,63%, neogre- 
ceşti 1,27%. Rezultatele statisticii confirmă 
deci în primul rînd originea latină a fondului 
nostru principal lexical. În al doilea rînd, 
statistica arată importanța covîrşitoare a influ- 
enței slave în vocabularul limbii noastre. În 
al treilea rînd este semnificativ faptul că ele- 
mentul maghiar în fondul principal este mult 
mai numeros decît cel turcesc şi grecesc 
luate împreună. 

Părţile vorbirii nu sînt reprezentate în 
fondul principal proporţional cu numărul lor 
în masa vocabularului. Astfel, substantivele, 
în ansamblu, ocupă în fondul principal o 
poziţie mai puţin puternică decît adjectivele 
şi verbele. 

În ceea ce priveşte repartiția cuvintelor 
din fondul principal lexical după domeniile 
din care fac parte noţiunile respective, con- 
trar aşteptărilor se observă că noţiunile de 
agricultură sînt slab reprezentate. Numele de 
animale domestice sînt mai multe decît cele 
ale animalelor sălbatice. Ceva mai bine repre- 
zentate în fondul principal sînt cuvintele care 
desemnează obiecte uzuale. Numele de rude- 
nie sînt în general rare. Bine reprezentate 
sînt în schimb cuvintele care denumesc părți 


1 Vezi şi prof. D. Macrea, art. cit., care në 
împărtășeşte părerea prof. Graur, susținînd că marea 
majoritate a cuvintelor «internaționale + sînt tranceze. 

ale corpului. Numărul mic de cuvinte pri- 
vind îmbrăcămintea e explicabil prin faptul 
că îmbrăcămintea ea însăşi se schimbă foarte 
repede. În sfîrşit, autorul atrage atenția asupra 
numărului foarte mic de termeni religioşi, 
care fac parte din fondul principal. 

În ceea ce priveşte vechimea, ca şi în 
ceea ce priveşte originea, statistica făcută de 
Al. Graur confirmă justeţea teoriei staliniste 
că fondul principal «trăieşte multă vreme, 
de-a lungul veacurilor». Într-adevăr, cam 
60% din fondul principal sînt cuvinte de 
origine latină, iar din acestea 40% sînt chiar 
de origine indo-europeană. 

În capitolul « Limba naţională şi ramiti- 
cațiile ei », Al. Graur lămureşte pe baza tezelor 
staliniste, noțiunile de «dialect», «jargon », 
«argou» şi «limbaj profesional». Ca şi dia~ 
lectele şi jargoanele, argoul şi limbajul prote- 
sional nu au fond principal propriu şi structură 
gramaticală proprie, ci folosesc structura gra- 
mnaticală şi fondul principal ai limbii naţionale. 
După ce arată deosebirile dintre jargon, argou 
şi limbaj profesional, autorul încearcă să 
lămurească problema dialectelor. Se pune 
întrebarea cum se face că dialectele nu con- 
stituie limbi deosebite, deşi au propriul lor 
fond principal şi propria lor structură gra- 
maticală, de vreme ce caracteristic pentru o 
limbă este tocmai faptul că are structură 
gramaticală proprie şi fond principal lexical 
propriu ? « Explicaţia este » spune Al. Graur 
«că, de fapt, structura gramaticală şi fondul 
principal lexical al dialectelor sînt aceleaşi cu 
ale limbii comune ». Dialectele n-au de unde 
să-şi ia fondul principal şi structura grama- 
ticală, decît din limba de bază din care s-au 
desprinș prin segmentare. lar limba naţio- 
nală nu este decît o transformare a aceleaşi 
limbi de bază. Deci, pe cînd jargoanele şi 
argourile își iau fondul principal şi structura 
gramaticală din limba naţională, dialectele le 
au dinainte, din limba de bază. În împrejurări 
favorabile, dialectele se pot diferenția puternic 
între ele şi faţă de limba naţională, ajungînd 
să formeze baza unor limbi de sine stătătoare, 
lucru care nu se poate întîmpla niciodată 
cu jargoanele şi argourile. 

Trecînd la raportul dintre fondul principal 
şi ramificaţiile limbii naţionale, Al. Graur 

arată că mai ales graiurile profesionale po: 
da elemente de îmbogăţire a fondului prin- 
cipal al limbii naționale. Cuvintele de argou 
şi de jargon, intră foarte rar şi numai în anu- 
mite împrejurări în fondul principal. Pătrun- 
derea unor cuvinte dialectale în fondul prin- 
cipal e şi ea destul de rară şi «se datorește 
mai ales scriitorilor, folosind  acelz 
cuvinte în. opere durabile, le face cunoscute 
în toată ţara». Tot în legătură cu dialectele 
atrage atenţia faptului că 


care, 


autorul asupra 
« existența mai multor cuvinte pentru aceeaşi 
noțiune este o piedică pentru pătrundereu 
sau rămînerea lor în fondul principal». De 
aceea lichidarea fărîmițării dialectale duce la 
consolidarea fondului principal. Capitolul se 
încheie cu cîteva observaţii asupra limbii 
literare şi limbii literaturii artistice. În legă- 
tură cu aceasta din urmă, autorul observă că 
în general scriitorii buni folosesc în majori- 
tate cuvintele din fândul principal lexical. 

Capitolul următor analizează raporturile 
dintre fondul principal şi celelalte compar- 
timente ale limbii, începînd cu masa voca- 
bularului. Al. Graur atrage în primul rînd 
atenţia asupra faptului că «nu se poate trage 
o linie de demarcaţie tranşantă > între masa 
vocabularului şi fondul principal. Căci + unele 
cuvinte se pregătesc să intre, altele sînt gata 
să iasă din fondul principal ». Raporturile cu 
masa vocabularului nu rămîn neschimbate 
nici luate în ansamblu. Fondul principal nu 
creşte în aceeaşi măsură în care creşte masa 
vocabularului. După cum spune autorul în 
mod plastic: «între cele două categorii ale 
vocabularului se deschide un «foarfece», ale 
cărui brațe se depărtează necontenit unul de 
altul». Afirmația aceasta se sprijină pe com- 
pararea situației din limba romînă actuală cu 
cea din limba latină, comparare pentru care 
autorul stabileşte în prealabil, fondul prin- 
cipal al limbii latine după criteriile deja 
folosite. 

Al. Graur analizează apoi raportul dintre 
cuvintele simple şi cele derivate, şi ajunge 
la concluzia că derivatele de la cuvintele din 
masa vocabularului sînt mai numeroase în 
limbă decît derivatele cuvintelor din fondui 
principal, dar că derivatele de la cuvintele 
din fondul principal sînt mai importante, lar 


analizînd procentul cuvintelor derivate de la 
cuvintele din masa vocabularului şi procentul 
cuvintelor derivate de la cuvintele din fondul 
principal se ajunge la constatarea că cuvin- 
tele din fondul principa! prezintă un procent 
mai mare. 

'Trecînd la subcapitolul « Arhaisme şi neo- 
logisme » se constată că unele cuvinte care 
într-o anumită epocă fac parte din fondul 
principal pot ajunge arhaisme. lucrul acesta 
se poate întîmpla fie pentru că noțiunea pe 
care o denumeşte cuvîntul dispare, fie din 
motive de ordin lingvistic (cuvîntul pierde 
din importanţă pentru că îşi pierde derivatele, 
cuvîntul vechi e învins de un sinonim nou 
ete.), O dată devenite arhaisme, cuvintele nu 
mai trebuie folosite decît de scriitori, pentru 
a reda fapte sau imagini din trecut. Dar dacă 
folosirea arhaismelor poate fi uneori utilă, 
alteori ea poate fi dăunătoare fondului prin- 
cipal căci: 4 prezența pe planul al doilea al 
minţii noastre a cuvintelor învechite împie- 
dică să se consolideze în fondul principal 
cuvintele noi şi necesare». În această pri- 
vinţă situația neologismelor e uneori asemă- 
nătoare cu cea a arhaismelor. Ca şi acestea 
« neologismele pot slăbi valoarea cuvintelor 
vechi, fără să intre ele înşişi în loc în fondul 
principal lexical ». 

Mai trebuie remarcat faptul că nu orice 
neologism constituie «noul» în sens marxist. 
Dovada acestei afirmații este faptul că, deşi 
s-au introdus mii de neologisme în decursul 
timpului în limba noastră, o mică minoritate 
din ele îşi formează o familie şi prind rădăcini 
adinci în limbă. În ultima parte a acestui 
capitol Al. Graur dezvoltă teoria sa asupra 
"întăririi cuvintelor indigene prin neologisme. 

În subcapitolul următor « Semantica » se 
analizează în ce măsură sensul cuvintelor 
influențează componența fondului principal. 
În primul rînd se subliniază că dacă un cuvînt 
îşi îmbogățeşte conţinutul cu sensuri noi, el 
se apropie prin aceasta de fondul principal 
sau se consolidează înăuntrul fondului prin- 
cipal. În schimb 4 dacă un cuvint pierde o 
parte din sensuri, poziţia lui slăbeşte, este 
împins spre periferia limbii ». 

Se discută apoi problema sinonimelor. 
Autorul consideră că t atunci cînd sensurile a 


două cuvinte concordă în linii: mari» se poate 
spune că sînt sinonime, neglijindu-se nuan- 
tele. Cînd o noțiune poate fi redată prin două 
sau mai multe sinonime se dă 4o luptă înver- 
şunată între ele pentru a se înlocui unui 
pe altul în fondul principal şi chiar în limbă ». 
Învingătoare vor fi acele cuvinte care sînt 
mai potrivite pentru a exprima noțiunea în 
cauză, iar în general rezultatul este progresul 
vocabularului. Contradicțiile dintre sinonime 
se pot rezolva fie prin diferențierea sensurilor 
fie prin eliminarea unuia dintre concurenți. 
În limbă există însă întotdeauna şi contra- 
dicţii nerezolvate, Autorul distinge trei situaţii: 
1.— un cuvînt din fondul principal e slăbit 
de concurența unuia din afară, care ajunge 
să-l depăşească în importanță; 2.— un cuvînt 
din masa vocabularului luptă să învingă pe 
unul din fondul principal, pe care izbuteşte 
să-l slăbească, fără ca el însuşi să-i fi putut 
lua locul; 3.— forțele celor doi concurenți 
se echilibrează în așa fel încît amîndouă scad 
în importanță. Concluzia care se desprinde 
este clară: în măsura în care sinonimele se 
diferenţiază, creîndu-se cuvinte cu valori dife- 
rite, existența sinonimelor este un factor de 
îmbogăţire a limbii literaturii şi a limbii în 
general. În acelaşi timp însă existența sinoni- 
melor este tun factor de sărăcire a fondului 
principal, şi acesta nu progresează decît în 
măsura în care contradicția dintre sinonime 
se rezolvă, fie prin diferențiere totală a sen- 
sului, fie prin eliminarea unuia dintre con- 
curenți ». 

Cu totul alta este situația omonimelor: 
« în timp ce sinonimele se contrazic şi se slă- 
besc reciproc, omonimele pot fi în înţelegere, 
ajutîndu-se şi întărindu-se reciproc». Afir- 
maţia aceasta se bazează pe rezultatul unei 
analize amănunțite a omonimelor. Autorul 
consideră în primul rînd că trebuie să admitem 
mai multe feluri de omonime: 1.— cuvinte 
care au aceeaşi formă, dar etimologic dife- 
rite; 2. — cuvinte care au aceeaşi origine, 
dar sensurile s-au rupt cu totul; 3, — cuvinte 
care sînt omonime numai la unele forme ale 
lor.  Considerînd omonimele în raport cu 
fondul principal, autorul distinge următoarele 
cazuri la cuvintele care au aceeaşi origine: 
a) cuvintele slăbesc dacă veriga de legătură a 

sensului s-a rupt; b) cuvintele se întăresc 
prin adăugare de sensuri noi dacă veriga de 
legătură a sensului se păstrează. 

La cuvintele de origini diferite, autorul 
clasează situaţiile în felul următor: a) dacă 
omonimele diferă ca sens, dar nu atît de 
mult încît să nu se poată face confuzii, ele 
se stingheresc reciproc, ceea ce duce la slă- 
birea şi chiar la eliminarea lor; b) dacă omo- 
nimele sînt total diferite ca sens ele subsistă 
amîndouă şi sînt indiferente din punctul de 
vedere al situaţiei cuvintelor în fondul prin- 
cipal; c) dacă omonimele se confundă într-un 
singur cuvînt, ele se ajută şi se întăresc 
reciproc. 

Mai mult decît omonimele, antonimele se 
ajută reciproc, atrăgîndu-se de cele mai multe 
ori unul pe altul. Ele formează de fapt gru- 
puri corelative. Şi aici ne găsim în faţa dife- 
ritor situații din punctul de vedere al rela- 
ţiilor cu fondul principal. Ele sînt analizate 
de Al. Graur după modurile de formare a 
antonimelor. 1. — Antonimele care nu pot fi 
exprimate printr-un singur cuvînt prezintă 
puține avantaje pentru fondul principal. 
2.— Antonimele formate cu prefix de la un 
cuvînt cu un sens lexical opus constituie o 
întărire pentru baza de la care au fost formate 
şi întăresc uneori şi antonimul lor. 3.— Dacă 
antonimul 'unui verb este forma lui pasivă 
se ajunge la o relativă întărire a cuvîntului 
‘de bază. 4.— Dacă antonimul se formează cu 
prefix de la cuvîntul căruia i se opune se 
produce o întărire a familiei cuvîntului şi 
deci o întărire a fondului principal. 5.— Dacă 
grupul de antonime e format din două cuvinte 
obişnuite, primare sau derivate, ele intră de 
obicei, ambele, în fondul principal. Chiar 
mai mult decît atît: cînd unul din cei doi 
termeni capătă un sens nou, foarte adesea 
i se dă şi antonimului lui sens contrar; deri- 
vatele şi compusele antonimelor sînt adesea 
paralele. Deci pe lîngă faptul că asemenea 
antonime sînt în general vechi şi, solid in- 
stalate în fondul principal, remarcăm că anto- 
nimele vechi care au o situație mai bună în 
limbă atrag după ele antonimul lor mai nou. 


În aceeași situaţie se găsesc cuvintele care 
nu sînt propriu-zis antonime, dar se leagă 
între ele şi se opun piintr-o anumită trăsă- 

tură a lor, de exemplu femininele şi mascu- 
linele numelor de animale, de rudenie etc. 


Alt fenomen lingvistic care întăreşte fondui 
principal este tendința vorbitorilor de a îngloba 
fiecare cuvînt într-o familie cunoscută, adică 
etimologia populară, 

Urmează problema raportului dintre cu- 
vintele abstracte şi concrete în fondul prin- 
cipal. În urma cercetărilor făcute, Al. Graur, 
contrat altor lingvişti, ajunge la concluzia că 
abstractele sînt mai multe şi mai solid insta- 
late în fondul principal decît concretele. 
Lucrul acesta e uşor explicabil prin faptul 
că cuvintele concrete, fiindcă « sînt mai direct 
legate de realitatea materială, sînt mai supuse 
modificărilor şi dispariţiei, o dată cu modi- 
ficarea sau cu dispariția faptului material pe 
care îl reflectă ». E adevărat că, deoarece evo- 
luţia limbii duce de la concret la abstract, 
printre cuvintele mai vechi din fondul prin- 
cipal, procentul de cuvinte concrete e mai 
mare decît: cel al cuvintelor abstracte, dar 
faptul acesta nu schimbă procentajul general 
mai mare de abstracte în fondul principal. 
Mai trebuie avut în vedere şi faptul că în 
fondul principal intră prepozițiile, conjuncţiile, 
pronumele etc. care sînt cuvinte auxiliare şi 
ca atare cele mai abstracte dintre toate cuvin- 
tele, fiind simple instrumente gramaticale. 

În capitolul consacrat formării cuvintelor, 
Al. Graur cercetează raportul care există 
între. proporția în care diferitele limbi folo- 
sesc procedeele de îmbogăţire a vocabularului 
şi consistenţa şi bogăţia fondului principal. 
Se observă, de exemplu, că un cuvint din 
fondul principal este mai mult întărit de 
crearea 'unui derivat decît de crearea unei. 
locuţiuni în care intră acel cuvînt din fondul 
principal, deşi şi prezența locuţiunilor poate 
întări cuvîntul. În schimb, împrumutul de 
cuvinte derivate din alte limbi nu întăreşte 
fondul principal, ci duce la slăbirea lui şi la 
micşorarea diferenței dintre el şi masa voca- 
bularului.' Faptul acesta constituie unul din 
dezavantajele elementelor analitice în limbă. 


Fondul principal al diferitelor limbi diferă 
şi după felul în câre acestea folosesc afixele 
în derivare. De exemplu, limbile care folo- 
sesc multe prefixe au fondul principal foarte 
solid şi mai net diferențiat de masa vocabu- 


iarului. În schimb, limbile care trebuie să 
apeleze la cuvinte din alte familii pentru a 
reda noțiunile pe care nu le pot reda din 
cauza lipsei prefixelor, au un fond principal 
mai diluat şi mai puţin bine delimitat față 
de masa vocabularului. Prezența prefixelor 
ajută de asemenea mult la procedeul numit 
calc, prin care, idei noi sînt redate prin 
cuvinte care îmbogăţesc elemente vechi ale 
fondului principal, 

Cam în acelaşi fel se prezintă şi situaţia 
sufixelor pe care, spre deosebire de prefixe 
limba noastră le are în număr mare, 

Spre deosebire de prefixe şi sufixe, infi- 
xele sînt «un element dizolvant, cel puţin 
în situația la care au ajuns limbile indo- 
europene cunoscute de noi» deoarece distrug 
unitatea rădăcinii. 

Al. Graur subliniază importanța deose- 
bită pe care o au formaţiile regresive, adică 
cuvintele formate nu prin adăugarea unui 
afix la rădăcina unui cuvînt, ci, dimpotrivă, 
prin suprimarea unui afix. Prin formarea unui 
derivat regresiv, familia se îmbogățește chiar 
mai mult decît prin formarea unui derivat 
cu afix. 

Un alt mijloc de îmbogățire a vocabularului 
constă în schimbarea categoriei gramaticale, 
adică prin mărirea conţinutului cuvîntului. 
Acest mijloc de îmbogăţire prezintă destule 
dezavantaje. Problema se pune mai ales în 
limbile neflexionare. În asemenea limbi, din 
cauza înmulţirii valorii cuvintelor, intră mai 
multe cuvinte în fondul principal, iar acesta 
e mai slab, mai puţin diferențiat de masa 
vocabularului. 

Spre deosebire de ultimul mijloc de îmbo- 
găţire analizat, compunerea prezintă avan- 
taje serioase, sporind familiile cuvintelor vechi, 
în loc să introducă termeni noi. De aceea 
«limbile cu compunere bogată au în general 
un fond principal mai compact, mai bine de- 
limitat, şi mai solid, chiar dacă eventual mai 
puţin numeros ». Compunerea, ca şi sufixarea 
şi prefixarea, este deci un element pozitiv, 
care dă tărie şi stabilitate limbii. 

O ultimă problemă în legătură cu for- 
marea cuvintelor este raportul dintre cuvin- 
tele scurte și cuvintele lungi în fondul prin- 
cipal. După statisticile făcute în această direc- 


ţie, autorul constată câ cuvintele cele mai 
frecvente în fondul principal sînt cuvintele 
cu două silabe. 

În continuare, autorul trece la capitolul 
consacrat foneticii. În acest domeniu fondul 
principal e un element conservator față de 
elementele fonetice străine. Graţie fondului 
principal prind şi se dezvoltă numai acele 
modificări care sînt în acord cu legile interne 
de dezvoltare a limbii, iar dintre sunetele 
împrumutate numai acelea care ne vin prin 
cuvinte necesare şi importante pentru întregul 
popor. În schimb, față de graiurile regio- 
nale, rolul fondului principal este de a grăbi 
procesul de 
popor. 


unificare a limbii întregului 


'Trecînd la structura gramaticală, autorul 
cercetează mai întîi cîteva probleme care 
privesc raportul dintre morfologie şi fondub 
principal. El constată stabilitatea cuvintelor 
neflexibile (prepoziţii, conjuncții etc.) şi a 
pronumelor şi numeralelor în fondul prin- 
cipal şi lipsa aproape totală a interjecţiilor. 

Urmează o discuție mai amplă asupra 
cuvintelor neregulate, adică a cuvintelor care 
prezintă neregularități în flexiune, care sînt 
derivate după alt sistem decît cel obişnuit 
sau care prezintă un accent variabil în cursul 
flexiunii. Autorul consideră că aceste cuvinte 
intră în fondul principal chiar prin faptul că 
sînt neregulate, deoarece neregularitatea do- 
vedeşte vechimea şi întrebuințarea lor deo- 
sebit de mare. Între altele Al. Graur arată 
că în mod greşit li se dă acestor cuvinte nu- 
mele de supletive, deoarece ele nu presupun 
forme mai vechi şi regulate, ci sînt forme 
primitive neregulate. Din constatările de mai 
sus se trage concluzia că, cu cit un cuvînt 
e mai solid instalat în fondul principal, cu 
atît el se pretează mai puţin la regularizare 
şi cu atît e mai stabil în limbă. 

Înainte de a trece la sintaxă, autorul dis- 
cută problema inovaţiilor în morfologie. Cele 
care constau în părăsirea unei trăsături mor- 
fologice vechi se introduc pornind de la 
masa vocabularului. Cele care constau în 
introducerea unei trăsături noi, pornesc de 
la cuvintele din fondul principal şi sînt în 
acord cu legile interne de dezvoltare a 
limbii. 

În capitolul « Sintaxa », o problemă mai 
interesantă e cea a raportului dintre sintagmă 
şi fondul principal. Sintagmele, spune autorul, 
«prin însăşi existența lor, sînt elemente de 
stabilitate în limbă». Un cuvînt care intră 
în multe sintagme are şanse să se mențină 
multă vreme. 

Al. Graur reia apoi în mod mai amănunțit 
problema limbilor sintetice şi analitice, demon- 
strînd că nu poate fi vorba de o superioritate 
a elementului analitic nici din punctul de 
vedere al raportului dintre fondul principal 
cu sintaxa. | 

Partea a IV-a a lucrării e consacrată unor 
probleme practice. Autorul arată pe scurt 
cum trebuie să se redacteze chestionarele 
lingvistice, dicționarele şi manualele de limbi 
străine, ţinîndu-se seama de fondul principal 
lexical. 


DISCUȚIA DESPRE 


« Contemporanul », 


Întrucît revista « Limba romînă » deschide 
în anul acesta o discuţie amplă asupra limbii 
literare, considerăm necesară o prezentare 
generală a discuţiilor purtate în coloanele 
revistei « Contemporanul >» în anul 1954, cu 
privire la acea problemă. 

Au participat la această discuție, pe lîngă 
scriitori de seamă (acad. Camil Petrescu !, 
Eusebiu Camilar 2, Petru Dumitriu °, Cezar 
Petrescu *, Alexandru Philippide 5), lingvişti 
(acad. Iorgu Iordan 6), critici literari (prof. 


1 Camil Petrescu, Cum am scris romanul: « Un om 
între oameni è, cap. Problemele limbii într-un roman 
istoric, în € Contemporanul », nr. 16, 1954» 

+ Eusebiu Camilar, Recitind: « Amintirile » sa 
despre cuc şi privighetoare, în 4 Contemporanul », nr. 
16, 1954. 

3 Petru Dumitriu, Cum trebuie să fie limba lite- 
rară, în € Contemporanul 2, nr. 17, 1054. 

« Cezar Petrescu, Eterna problemă a limbii literare, 
în 4 Contemporanul >, nr. 20, 1954 şi Tot în legătură 
cu limba literară, cu stilul şi cu multe altele, în 4 Con- 
semporanul t, nr. 27, 1954. 

s Al. Philippide, Despre stricarea Limbii, în 4 Con- 
temporanul ?, nr. 24, 1954. 

* I, Iordan, Despre unele aspecte ale problemei 
timbii literare, în 4 Contemporanul +, nr. 21, 1954- 

În încheiere, Al. Graur rezumă ideile cele 
mai importante care reies din lucrare şi 
anume: 

1.— 
nesc şi 
slav; 

2.— justețea teoriei staliniste asupra ve- 
chimii fondului principal; 

3.— marea importanţă pe care o au cuvin- 
tele abstracte în fondul principal; 

4.— justeţea teoriei unor lingviști sovietici 


latinitatea fondului principal romt- 
rolul excepţional jucat de elementul 


care văd în fondul principal un element care 
dă stabilitate limbii; 

5.— necontenita perfecționare a fondului 
principal, realizată prin ieşirea cuvintelor 
vechi şi intrarea cuvintelor noi; 

6.— derivarea ca mijloc important de îm- 
bogăţire a vocabularului, 


M. Tiescu 


LIMBA LITERARĂ 
1954, nr. 1416—30 


Tudor Vianu 7) şi publicişti (Radu Cosaşu? 
şi A. Băleanu ?). 

Discuţia a stîrnit un viu interes şi printre 
cititori, care au trimis redacției numeroase 
scrisori, arătîndu-şi părerile asupra acestei 
probleme 1°, 

În urma discuţiei redacția a publicat un 
articol cu concluziile revistei 1. 

Deşi problemele care s-au atins au fost 
foarte interesante, iotuşi se poate spune că 
discuţiile purtate nu şi-au ajuns scopul, deoa- 
rece unele noţiuni importante care privesc 
limba literară n-au fost lămurite decît în 
parte. 

Probabil că cititorii n-au putut să răs- 
pundă nici după concluziile redacţiei la între- 


7 T. Vianu, Bogăţie şi transparență, în « Contem- 
poranul e, nr. 19, 1954- 

8 Radu Cosaşu, Tot despre stil şi despre încă 
ceva . . ., în & Contemporanul», nr. 25, 1954. 

° A. Băleanu, Stii şi conţinut în literatură, îm 
€ Contemporanul », nr. 22, 1954- 

10 Cititorii despre limba literară, în « Contempora- 
nul», nr. 28, 1954. 

u Concluzii la discuţia despre limba operelor lite- 
rare, în & Contemporanul *, nr. 30, 1954- 


barea cu care-şi încheie articolul tov. Petru 
Dumitriu: « Şi acum cititorule, cum & trebuie » 
să fie limba literară? » — scriitorul punînd la 
îndoială posibilitatea stabilirii de norme 
pentru folosirea de către scriitor a limbii 
materne. 

Discuţiile nu s-au dus în mod organizat, 
uneori s-au discutat chestiuni oarecum secun- 
dare, lăsîndu-se de o parte problema princi- 
pală. Redacţia ar fi trebuit să fixeze de la 
început obiectivul discuţiei, să indice anu- 
mite teme importante, care să fie dezbătute 
pe larg pentru lămurirea cititorilor. 


Această lipsă a redacției s-a reflectat şi 
în discuții. Unii participanţi (ca tov. Băleanu 
şi Cosaşu) au abordat prea multe probleme, 
cărora nu le-au găsit totdeauna soluția cea 
mai justă. Nici în articolul cu concluziile 
redacției nu s-a prezentat materialul destul 
de sistematizat, astfel ca cititorii să rămînă 
cu o imagine clară a problemelor. Discuţia 
nu s-a bazat decît foarte rar pe material 
concret. Ar fi fost foarte interesant să se 
dea cît mai multe exemple din limba serii- 
torilor actuali (singurii care au procedat astfel 
au fost acad. I. Iordan şi scriitorul Al. 
Philippide); de asemenea ar fi fost necesar 
ca discuţiile să arate modul în care au atacat 
şi alți cercetători acest subiect. O parte din 
lipsurile de mai sus au fost de altfel amintite 
chiar în concluziile redacţiei. 

Problemele care trebuiau elucidate de la 
început erau: explicarea conținutului no- 
țiunii de limbă literară, limbă literară în sens 
larg și limba literaturii artistice, raporturile 
dintre limba literară şi limba națională, limba 
vorbită şi limba scrisă. 

“Toate aceste noțiuni trebuiau bine lămu- 
rite dintru început. 

Toți participanții la discuţii s-au referit 
numai la limba operelor literaturii artistice, 
fără a se arăta ce se înțelege prin «limbă 
literară » în accepțiunea ei mai largă. Excepţie 
face acad. I. Iordan care, după ce remarcă 
această lipsă, adaugă: 4 există încă, după cît 
se pare, nedumeriri, mai ales printre scriitori 
şi printre criticii literari care continuă să 
creadă că «limba literară» înseamnă numai 
limba literaturii propriu-zise, adică artistice », 
adăugînd în continuare: «prin limbă literară 


trebuie să înțelegem aspectul cel mai desă- 
vîrşit al limbii naționale, aspectul care se 
conformează în cea mai mare măsură regu- 
lilor gramaticale, lexicale şi fonetice, ale 
limbii întregului popor, oricare ar fi conți- 
nutul exprimat ». Noţiunea de «limbă lite- 
rară» nu coincide deci cu noţiunea de limbă 
a literaturii artistice. Limba literară are o 
sferă mult mai largă, ea este limba literaturii 
artistice, a ştiinţei, a presei, a vieţii publice 
etc. Limba literaturii artistice este numai un 
aspect al limbii literare. 

Mai unitară decît limba națională, limba 
literară evoluează totuşi prin contribuția crea- 
toare a scriitorilor. Această idee a evoluției 
limbii literare a fost atinsă în treacăt şi de 
acad. Camil Petrescu, în concluziile sale 
despre limba romanelor istorice. Acad.- Camil 
Petrescu consideră că scriitorul trebuie să 
folosească în romanele istorice limba epocii 
în care au trăit personajele operei respective, 
limba poporului din acea epocă, în esență 
limba vorbită şi azi. Se poate trage deci 
concluzia justă că fiecare epocă are limba ei 
literară şi că totuşi aceasta nu prezintă deo- 
sebiri prea mari de la o etapă la alta. 

Acad. I. Iordan subliniază acest lucru, 
arătînd că punctul de vedere privitor la 
limba literară a fiecărei epoci poate fi acceptat 
ţinîndu-se seama de faptul că « transformarea 
neîntreruptă a limbii în general deci şi a 
limbii literare nu duce la schimbări mari 
de la o epocă la alta, chiar atunci cînd tre- 
cerea de la o orînduire social-economică la 
alta se face pe cale revoluționară» !. 

Referindu-se la raportul dintre limba lite- 
rază şi limba comună, Al. Philippide spune: 
«nu există o limbă literară cu totul deosebită 
în ce priveşte lexicul de limba cea de toate 
zilele », şi mai departe: « Limba literară în 
romîneşte se alcătuieşte din cuvintele limbii 
comune. Ceea ce dă caracterul literar este 
stilul personal al scriitorului, meşteşugul lui 
şi felul nou şi original în care mînuieşte el 
cuvintele şi expresiile limbii comune». 

În articolul cu concluziile redacției se 
aminteşte despre influența limbii literare 
asupra limbii vorbite. Socotim că era necesar 


1 E, Iordan, Limba literară (Privire generală), în 
d Limba romînă +, 1954, nr. 6, p. 58. 

să se arate că în realitate există o interacțiune 
a limbii literare cu limba vorbită, limbă 
unică a -întregului popor. Limba literară 
influențează prin presă, şcoală, opere literare, 
ştiinţifice, ideologice etc., dezvoltarea limbii 
întregului popor, iar aceasta la rîndul ei 
furnizează limbii literare expresii, construcții 
tipice şi caracteristice ei. 
" Deşi în concluziile redacției se dă o expli- 
cație noțiunii de limbă scrisă: « limbă folosită 
în ziare, manuale, lucrări ştiinţifice, ideolo- 
gice etc. », nu se remarcă însă că limba lite- 
rară prezintă două aspecte: scris şi oral 
(vorbit), nu se face deosebirea între limba 
literară scrisă şi limba literară vorbită şi 
nici nu se arată că limba literară nu trebuie 
identificată cu limba scrisă, care are o sferă 
mai largă, cuprinzînd 'şi alte forme ale limbii 
unui popor. t Nu tot ce se scrie capătă prin 
însuşi acest fapt caracter literar, adică 
formă literară, indiferent de conținutul celor 
ce intenționăm a comunica pe calea scri- 
sului >, subliniază acad. I. Iordan. Limbă 
scrisă poate fi şi jargonul, argoul sau textele 
dialectale. Acad. Camil Petrescu, făcînd deo- 
sebire între limba vorbită şi limba scrisă, 
afirmă că «este un decalaj între limba vorbită 
şi cea scrisă ». Socotim că folosirea în această 
privință a termenului «decalaj» nu este 
întru totul potrivită și ar putea da naştere 
la confuzii în mintea cititorului. În acelaşi 
loc acad. Camil Petrescu susține că limba 
vorbită şi nu cea scrisă e limba operei de 
artă. 4 Şi ceea ce e mai caracteristic punctului 
meu de vedere este că limba vorbită şi nu 
cea scrisă e limba operei de artă ». Deşi ideea 
pare justă, ea necesita din partea autorului 
o explicaţie mai cuprinzătoare. 

Rolul limbii în opera literară a preocupat 
pe mulți dintre cercetătorii acestor probleme. 

Astfel, criticul sovietic V., I. Levin? 
citează din acad. Vinogradov următoarele: 
+ Funcțiunea artistică a limbii, de oglindire 
prin imagini, se bazează pe funcțiunea ei 
ca mijloc de comunicare şi schimb de idei, 


1 I, Iordan, Despre limba literară, în a Studii și 
cercetări lingvistice », anul V, 1954, p. 154. 

3 V, I. Levin, Observaţii despre limba literaturii, 
în + Probleme de literatură şi artă », 1953, nr. 2, p. 17. 

decurge din ea, dar o subordonează sarcinilor 
şi legilor exprimării artistice prin cuvinte s. 

În cadrul discuţiei din « Contemporanul » 
acad. I. Iordan arată că funcțiunea funda- 
mentală a limbii este aceea de comunicare, 
iar expresivitatea derivă din această funcțiune 
fundamentală: « căci limba unei opere bele- 
tristice este în acelaşi timp «comunicare } şi 
aexpresie». Această ultimă funcţiune necunos- 
cută limbii operelor ştiinţifice, ideologice 
etc. derivă din funcțiunea fundamentală, 
aceea de comunicare şi se realizează cu aju- 
torul tuturor procedeelor care alcătuiesc mă- 
iestria artistică ». 


În articolul care încheie discuţiile din 
« Contemporanul » s-au reluat şi s-au explicat 
noţiunile de t comunicare » şi t expresivitate », 
insistîndu-se mai ales asupra legăturii strînse 
dintre funcțiunea de comunicare şi cea ex- 
presivă: « Cuvîntul, în îi:*>:ntură, serveşte 
comunicării unor idei şi sentimente; el tre- 
buie însă să îndeplinească şi rolul culorii în 
pictură, al sunetului în muzică etc.; el trebuie 
să sugereze, să deschidă mereu o fereastră 
nouă cititorului, să-i stimuleze imaginaţia ». 

Dată fiind importanţa problemei, socotim 
că ea ar fi trebuit să fie dezbătută mai pe 
larg de către participanţii la discuţii. În 
« Probleme de literatură şi artă », în articolul 
citat, criticul sovietic V. I. Levin, după ce 
subliniază şi el legătura reciprocă între func- 
ţiunea: de comunicare şi funcțiunea estetică 
a limbii unei opere literare, arată că unitatea 
dintre funcțiunea de comunicare şi funcțiunea 
estetică a limbii este legată de unitatea dintre 
formă şi conținut, 

Cu privire la unitatea organică dintre 
formă şi conţinut Levin citează din Cernt- 
şevschi: « Cînd forma este expresia conținu- 
tului ea este legată de conținut atît de strîns 
încît n-o putem separa de el fără să distrugem 
însuşi conținutul şi invers, dacă am separa 
conţinutul de formă, ar însemna să distrugem 
forma ». În cadrul dezbaterii, articolul lui 
A. Băleanu pune cu multă acuitate problema 
legăturii dintre conținutul operei literare şi 
forma lingvistică: «forma nu poate exista 
desprinsă de conținut, ci doar ca parte inte- 
grantă a conținutului >. Pornind însă de la 
ideea justă a legăturii strînse dintre conţinut 


şi formă A. Băleanu ajunge, în articolul 
amintit, la o serie de confuzii. Astfel, după 
cum se remarcă şi în concluziile redacţiei, 
noțiunile de limbă, stil, formă artistică a 
operei literare sînt exprimate neclar şi confuz: 
+ Numai atunci cînd îndeplineşte această 
funcție [aceea de a exprima un anumit con- 
ținut artistic), limba literară devine formă 
a operei de artă. (Fireşte forma, stilul nu se 
reduc la limbă, ci cuprind și alte elemente, 
de pildă procedeele artistice) ». 

Deşi în paranteza finală se încearcă o 
precizare a celor afirmate, chiar această 
încercare dă naştere la noi confuzii. De aceea 
este necesar să se clarifice că limba seriito- 
rului nu trebuie confundată cu forma artis- 
tică a operei literare, ea fiind numai un 
aspect al acesteia şi nici forma nu trebuie 
confundată cu stilul. 

Limba unui scriitor — după cum arată şi 
Efimov! — nu se poate studia ruptă de stilul 
său şi nici stilul individual nu poate fi carac- 
terizat fără studiul limbii; de aceea e necesar 
să se trateze «limba şi stilul scriitorului ca o 
unitate armonioasă şi întreagă, analizîndu-le 
în legătura lor reciprocă şi interinfluența 
lor». În continuare, Efimov defineşte stilul 
scriitorului: 4 acel sistem individual de con- 
struire a mijloacelor de vorbire care se for- 
mează şi se aplică de scriitor la creația ope- 
relor literare. Prin stil individual trebuie 
să înţelegem maniera caracteristică şi pre- 
ferată a scriitorului în alegerea şi întrebuin- 
tarea cuvintelor. Stilul individual este organic 
legat de conţinutul operelor şi, deci, condi- 
ționat de concepţia autorului >. Stilul este 
deci, tun domeniu de construire din material 
comun 5. Limba e « materialul de construcţie », 
un element numai al stilului. În articolul său 
despre t Cum + trebuie » să fie limba literară », 
scriitorul Petru Dumitriu distinge două ten- 
dinţe pe care le au scriitorii, «față de între- 
buințarea limbii şi posibilitățile stilului»: 
2 tendința spre sobrietate şi tendința spre exu- 
beranţă, un stil sobru şi un stil bogat, denu- 
mite în mod impropriu de Petru Dumitriu 


1 A. I. Efimov, Sarcinile studierii limbii şi stilului 
operelor literare în lumina lucrărilor despre lingvistică 
ale lui I. V. Stalin, în + Despre studiul limbii operelor 
artistice >, Moscova, 1952. 


€ stil transparent» şi «stil exuberant >». Deşi 
adept al stilului transparent, P. Dumitriu 
recunoaşte că şi stilul bogat, exuberant e 
necesar exprimării unui anumit conținut: 
« Realismul nu înseamnă numai sobrietate, 
căci dezlănțuirea patimilor şi cuvintele pasio- 
nate sînt şi ele în firea omenească». 

Totuşi, mai departe, în acelaşi articol: 
Petru Dumitriu afirmă că limbajul bogat e 
ca 4o cortină de broderie țesută cu fire de 
aur şi cu diamante care va ameţi pe cititor 
de admiraţie «dar şi de dificultatea de a. 
înţelege ce e îndărătul cortinei». Opunînd 
stilului sobru stilul bogat, Petru Dumitriu lasă 
să se strecoare ideea că bogăția stilului im- 
plică obscuritate. 


Cum just se remarcă, în articolul care 
încheie discuţia din « Contemporanul 2, stilul 
unei opere literare «nu poate să ascundă 
sau să umbrească realitatea pe care opera 
respectivă o zugrăvește ». 

Prof. T. Vianu încercînd să precizeze 
noțiunile de 4sobrietate» şi texuberanţă», 
pe care le înlocuieşte cu termenii de « trans- 
parenţă » şi «bogăţie», socoteşte că sobrie- 
tatea nu exclude bogăţia şi nici bogăţia limbii 
nu implică neapărat excesul, formalismul. 
« Avem nevoie şi de una şi de alta ». Nu trebuie 
însă confundată bogăţia reală cu falsa bogăție. 
Prof. Vianu, dînd ca exemplu de falsă 
bogăție opera poetului Obedenaru, din cercul 
Literatorului lui Macedonski, nu arată — 
cum subliniază concluziile redacției — că în 
fond «aceste excentricități lingvistice sînt 
dictate de un anumit conţinut de idei, de un 
mod vicios de a gîndi». În acelaşi articol 
însă, prof. Vianu observă că atît conţinutul 
de idei cît şi criteriul armoniei, al sonorității 
frumoase conduce pe scriitor în folosirea 
limbii: « Conţinutul de idei, de senzaţii şi 
de emoţii determină faptul uneltei lingvistice 
a scriitorului, dar nu numai acest conținut. 
În alegerea operată în materia generală a 
limbii, scriitorul se conduce şi de criteriul 
armoniei, al sonorităţii frumoase». 

După delimitarea şi clasificarea noţiunii 
de «stil individual» era necesar să fie amin- 
tite în cadrul discuţiei « stilurile limbii ». 

Termenul de « stil al limbii » are tendința 
să înlocuiască pe cel de « limbaj », care poate 

fi echivoc dacă nu e însoțit de un deter- 
minant: ştiinţific, politic, oratoric etc., după 
natura conținutului producţiei respective. 

Socotim necesară definirea expresiei de 
«stil al limbii», pentru a se evita confuzia 
care s-ar putea ivi, prin folosirea aceluiaşi 
termen pentru ambele noțiuni diferite prin 
conținutul lor. 

Acad. Î. Iordan !, vorbind despre « stilurile 
limbii» precizează că: «deosebirile pe care 
le prezintă limba literară după ramura de 
activitate cultivată în operele respective sînt 
numite de către majoritatea lingviştilor sovie- 
tici « stiluri » cu adaosul menit să evite even- 
tualele neînțelegeri + ale limbii ». Avem, astfel, 
un stil literar, un stil ştiinţific, un stil ideo- 
logic etc.» 

Între limba operelor beletristice şi limba 
literară în general există desigur unele deo- 
sebiri. Acad. I. Iordan afirmă în articolul din 
« Contemporanul» că: + singurele deosebiri de 
ordin lingvistic se referă la vocabular» şi 
mai departe precizează că limba operelor 
literare se caracterizează atît prin între- 
buințarea cuvintelor figurate, a imaginilor, 
cît şi prin absența unei terminologii tehnice 
speciale. De asemenea adaugă acad. Í. Iordan 
«nevoia scriitorului de a caracteriza perso- 
najele şi evenimentele cu ajutorul limbii, de a 
crea atmosfera necesară unei înțelegeri depline 
a materialului » impune şi folosirea arhais- 
melor şi regionalismelor. 

E necesară însă o mai mare doză de măies- 
trie artistică în folosirea arhaismelor şi regio- 
nalismelor, care trebuie utilizate în aşa măsură 
încît să sugereze atmosfera cerută de subiectul 
operei fără a-i întuneca totuşi conținutul. 
« Măsura — spune acad. I. Iordan — rămîne s-o 
hotărască fiecare scriitor în parte după norme 
pe care i le dictează simțul pentru limbă, 
experiența proprie şi mai ales a altora, o 
muncă îndelungată şi meticuloasă, contactul 
cu realitatea lingvistică, aşa cum o reprezintă 
înainte de toate masele populare». 

Problema arhaismelor a căror dozare o 
consideră to necesitate artistică, o condiție 
artistică indispensabilă creației şi făcînd corp 
cu ea» o aduce în discuţie şi scriitorul Cezar 


3 E. Jordan, Limba literară (Privire generală), în 
„Limba romînă ?, 1954, nr. 6, p. 60. 

Petrescu. Folosirea ncologismelor implică 
aceeaşi măiestrie artistică. Acad. I. Jordan, 
scriitorii Al. Philippide şi Cezar Petrescu, 
punînd această problemă în cadrul dezba- 
terilor, iau atitudine împotriva întrebuinţării 
abuzive a neologismelor. 

Al. Philippide socoteşte că «atunci cînd 
vorbim, folosirea neologismelor prozaice şi 
comode e îngăduită şi chiar necesară pentru a 
exprima repede noțiuni uzuale, atunci cînd 
scriem literatură, trebuie să evităm abuzul 
de asemenea cuvinte şi locuţiuni banale şi 
inexpresive ». 


În aceeaşi măsură dăunează limbii literare 
atît abuzul de neologisme cît şi € purismul 
excesiv». În cadrul discuţiei era necesar să 
se precizeze că neologismele trebuie folosite 
atunci cînd nu găsim în limbă corespon- 
dentul necesar al unei anumite nuanțe, ele 
contribuind la îmbogățirea şi întărirea forței 
de expresivitate a limbii. 

Între elementele lexicale folosite în limba 
operelor literare şi necunoscute stilului 
ştiinţific, politic etc., alături de arhaisme, 
regionalisme şi neologisme trebuiau amintite 
în discuţia din « Contemporanul » şi cuvintele 
aparținînd argoului şi jargoanelor. 

De asemenea trebuie stabilit rolul acestor 
cuvinte cu ajutorul cărora unii scriitori carac- 
terizează personajele, subliniind valoarea lor 
tipică. 

Se irnpuneau şi unele precizări referitoare 
nu numai la limbajul personajelor, ci şi la 
vorbirea autorului. Acest subiect a fost 
abordat în trecere de către scriitorul Al. 
Philippide, care spune la sfîrşitul articolului 
său: 4 Artistul trebuie să-şi păstreze față de 
personajele lui independența, nu are nevoie 
pentru a fi chipurile mai veridic, să se iden- 
tifice pînă într-atîta cu personajele lui încât 
să vorbească şi el ca ele». 

În legătură cu afirmația acad. I. Iordan 
referitoare la deosebirea dintre limba lite- 
raturii beletristice şi limba literară în general, 
articolul cu concluziile redacției aduce unele 
completări. | 

Deosebirea constă — se spune în con- 
cluzii — nu numai în vocabular ci şi în 
topica frazei şi chiar în diversele construcţii 
sintactice. 


Această afirmaţie justă nu este însă bine 
explicată în acelaşi articol, care încheie 
discuția din « Contemporanul ». 


Trebuie precizat, aşa cum face tot acad, 
I. Iordan}, că nu se schimbă regulile de sintaxă, 
care făcînd parte din structura gramaticală 
nu pot să difere de la limba literară la limba 
lucrărilor ştiinţifice, politice ete. ci e vorba 
« de deosebirile de frazeologie, adică de com- 
binarea cuvintelor în grupuri sintactice, pro- 
poziţii şi fraze... de legăturile de cuvinte, 
expresii, întorsăturile de frază etc. specifice 
fiecărei discipline ». 

Problema caracterului normativ al limbii 

literare n-a preocupat în egală măsură pe 
participanții la discuţii. Chiar atunci cînd 
au atins-o în treacăt nu s-au oprit — cu 
excepţia acad. I. Iordan şi a scriitorului Al. 
Philippide — la concluzia justă, 
"Astfel prof. T. Vianu observă: «nu se 
poate impune deci vreo normă limbii lite- 
rare, nimeni nu poate spune cum trebuie să 
vorbească scriitorul ». De asemenea scriitorul 
Cezar Petrescu afirmă că «reguli în materie 
de grai poporul nu cunoaște». De aici con- 
cluzia, că nici limba literară, care a izvorit 
din limba populară nu cunoaşte reguli. 

Opinia scriitorului Cezar Petrescu e 
desigur greşită. Toți cercetătorii sînt de 
părere că limba literară e o limbă normată, 
B. V. Tomaşevski insistă în mod deosebit 
asupra tobligativității generale» a normelor 
limbii literare. 

« Specificul limbii literare — spune Efi- 
mov 2 — constă în aceea că este o limbă nor- 
mată, atît în privința vocabularului cît şi în 
privința gramaticii ». 

Referindu-se la modul de elaborare a nor- 
melor limbii literare Stepanov? precizează 
că «tocmai în limba literară se fixează cu 
cea mai mare claritate, perfecțiune şi precizie 
normele lingvistice ale întregii naţiuni >. « În 
acelaşi timp — şi aici e un aparent paradox — 


* I. Iordan, e Limba romînă +, art. citat. 

* A. I. Efimov, Citeva probleme ale dezvoltării 
limbii literare ruse din sec. XLX şi începutul sec, XX, în 
€ Voprosi iazîkoznaniia », 1953, nr. 4. 

* G. V., Stepanov, Despre stilul iiteraturii artistice, 
în 4 Voprosi iazikoznaniia », 1952, nr. 5, p. 23- 


spune B. Cazacu + — limba literară, date fiind 
variatele şi multiplele funcțiuni pe care le 
îndeplineşte, este aceea care consacră, care 
impune în masele largi normele limbii națio- 
nale unice ». 

Cei cărora le revine sarcina de-a se ocupa 
de normele literare sînt tocmai filologii şi 
lingviştii, cărora scriitorul Cezar Petrescu nu 
le acordă nici o importanță; în schimb el 
subliniază just rolul scriitorului în dezvol- 
tarea limbii literare. 

Efimov$ accentuează că nu numai poeţii 
şi scriitorii sînt cei care ajută la dezvoltarea 
limbii. literare: «Nu numai scriitorii sînt 
creatori ai limbii literare», şi referindu-se 
la dezvoltarea limbii literare beloruse afirmă 
că: «cei mai buni scriitori, activişti sociali, 
savanți, jurnalişti, profesori precum şi spe- 
cialişti lingvişti au luat şi iau partea cea mai 
activă la formarea şi perfecționarea normelor 
limbii literare beloruse ». 

În primul rînd trebuie relevată însă acti- 
vitatea creatoare a poporului. Izvorul popular 
al limbii literare e o realitate care nu poate fi 
contestată, probabil din această cauză ea nu a 
mai fost atacată în mod special în discuția 
noastră decît de Eusebiu Camilar și Cezar 
Petrescu ĉ, care afirmă: « La noi limba literară 
a izvorit din popor. S-a inspirat din limba 
populară şi din folclor», şi în alt articol: 
« Este sigur că izvorul cel mai însemnat şi 
mai nesăcătuit al limbii literare rămîne limba 
poporului. Ea este veşnic vie. Veşnic se 
împrospătează ». 

Eusebiu Camilar subliniază şi el -rolul 
poporului în crearea şi dezvoltarea limbii 
literare: « Meşterul nostru în deprinderea 
verbului ca şi-n toate deprinderile meşte- 
şugului e mulțimea truditoare a pămîntului 
şi fierului» a cărei limbă «se învaţă pe 
teren », în contact nemijlocit cu masele, cum 
spune maestrul Sadoveanu. 

În afară de acest factor principal de 
îmbogățire a limbii literare «graiul po- 
a B. Cazacu, Unele probleme ale studierii limbii 
literare în lumina ultimelor lucrări de lingvistică sovie- 
tică, în 4 Limba romînă», 1953, nr. 4, P. 54. 

s A. I. Efimov, în 4 Voprosi iazikoznaniiat, nr. 4, 
1954, art, cit. i 

s Cezar Petrescu, Tot în legătură cu limba literară, 
cu stilul şi cu multe altele, în 4 Contemporanul? nr. 
27, 1954- 

porulu: », Eusebiu Camilar aminteşte şi impor- 
tanța cărților, iar acad. I. Iordan pe a tradu- 
cerilor, care reprezintă floarea literaturilor 
străine şi legătura cu celelalte limbi literare. 

Subliniem importanta contribuţie a lite- 
zaturii clasicilor și € limba veche şi înțeleaptă 
a cronicilor >, 

O problemă impostantă care n-a fost 
atinsă în cursul dezbaterii şi care e amintită 
în concluzii, e problema specificului național. 

În încheierea articolului din « Contempo- 
ranul >, acad. I. Iordan acordă o atenţie deose- 
bită problemei « cultivării limbii », ca obiectiv 
principal în activitatea viitoare a scriitorilor, 
lingviştilor, criticilor literari. Ideea acad. 


l. Iordan a fost concretizată în concluziile 
Sesiunii secției de ştiinţă a limbii, literatură 


“şi arte a Academiei R.P.R. din 1 şi 2 februarie 


1955, care a dezbătut situația limbii noastre 
literare contemporane: 

« Lingviștii şi criticii literari să se inte- 
teseze mai îndeaproape de modul cum scriitorii 
folosesc limba literară în operele lor şi de 
modul cum îşi însuşesc măiestria artistică », 
« Scriitorii să acorde o atenţie deosebită pro- 
blemei cultivării limbii, urmînd ca ei să 
propună soluţii în publicaţiile de speciali- 
tate, întocmai ca scriitorii şi lingviştii so- 
vietici e. 

R. Ocheșeanu 


STUDII şi CERCETĂRI LINGVISTICE 


Nr. 1—2, anul V, ianuarie-iunie, 1954 


Paginile revistei «Studii şi cercetări 
lingvistice » sînt destinate publicării ulti- 
melor rezultate obținute de lingviştii noştri 
în diferitele domenii ale ştiinţei limbii: lexico- 
logie, fonetică, gramatică, limbă literară etc. 

Prima fasciculă pe anul 1954 cuprinde 
comunicările prezentate în cadrul sesiunii 
științifice, din februarie 1954, a Secţiunii 
a VI-a a Academiei R.P.R., sau la Insti- 
tutul de lingvistică din Bucureşti. În pre- 
zentarea lor, ne vom mărgini să rezumăm 
conţinutul lor de idei. 

Cercetarea fondului principal de cuvinte 
constituie una din sarcinile de seamă ale 
lingvisticii noastre. 

În articolul său: « Contribuţie la studiul 
fondului principal de cuvinte al limbii 
romîne», profesorul Dimitrie Macrea ana- 
lizează problema cunoaşterii vocabularului 
limbii romîne sub aspectul compoziției 
istorice şi al circulației cuvintelor. Această 
analiză este făcută în scopul stabilirii 
« măsurii în care diferitele influențe care 
s-au exercitat asupra vieții poporului romîn 
se reflectă în vocabularul limbii noastre» 
Autorul reia o problemă căreia i-a consacrat 
o lucrare mai veche; rezultatele obținute în 
trecut sînt puse la contribuţie în studierea 
fondului principal de cuvinte. După o scurtă 
descriere a istoricului problemei în țara noas- 

tră, autorul întreprinde analiza vocabularului 
romiînesc pe o bază largă, folosind pentru 
stabilirea compoziţiei istorice a vocabularului 
« Dicţionarul limbii romîne din trecut şi de 
astăzi» al lui I. A. Candrea, iar pentru 
determinarea gradului de circulație a cuvin- 
telor «Poeziile» lui Eminescu. 

Aplicînd metoda statistică autorul ajunge 
la concluzia că elementele de origine latină 
constituie 20% din vocabularul general al 
limbii romîne, 16,59% cele slave, neogre- 
cești 2,35%, maghiare 3,14%, turceşti 4,35%, 
latine literare 2,62%, franceze 29,69% ger- 
mane 1,67%, onomatopeice 1,96%, de ori- 
gine nesigură 3,73% şi de origine necu- 
noscută 9,79%. 

Altă constatare făcută de autor este 
aceea că există o proporție directă între 
numărul cuvintelor derivate şi vechimea 
în limbă a grupului cuvintelor de bază. 
Astfel numărul! cuvintelor derivate din ele- 
mente latine este de trei ori mai mare decît 
numărul cuvintelor de bază, iar cele derivate 
pe teren romînesc din cuvinte de origine 
slavă sînt de două ori mai multe decît cuvin- 
tele de bază. Aplicînd concluziile lingvistei 
sovietice I. 'Trinițkaia, autorul cercetează 
în continuare măsura în care sînt întrebuințate 
cuvintele în limba noastră, folosind ca docu- 
ment de bază poeziile lui Eminescu. 


Cu ajutorul metodei statistice autorul 
ne arată că aceste elemente latine, care nu 
constituie în dicţionarul lui Candrea decit 
20 % din vocabularul limbii, reprezintă la 
Eminescu 48,60 % în vocabular și 83 % 
in circulaţie, iar cele de origine slavă 16,81 % 
în vocabular şi 6,93 % în circulație. Rezultă 
deci că elementele de origine latină constituie 
«lementul predominant în fondul principal 
de cuvinte al vocabularului romînesc, iar 
+ cel mai important element, după cel latin, 
atît în vocabular cît şi în circulație, este cel 
slav, mărturie a legăturilor istorice ale po- 
porului nostru cu popoarele slave» (p. 15). 

Spre a avea ca termen de comparaţie o 
altă limbă romanică, atît în ce priveşte compo- 
ziţia vocabularului cît şi circulația cuvintelor, 
autorul analizează volumul «Choix de poésies» 
al lui Verlaine, folosind dicționarul etimologic 
al lui Oscar Bloch (1932). În felul acesta, 
pe lîngă analiza vocabularului limbii romîne, 
studiul prezentat cuprinde şi cîteva precizări 
asupra metodei de stabilire a fondului prin- 
cipal de cuvinte, 

Tot în cadrul problemelor de lexicologie 
acad. Emil Petrovici prezintă studiul său: 
+ Etimologia toponimicelor Doftana, Dof- 
teana, Doftăneţ, Doftăniţa şi a cuvîntului 
dohot ». 

Autorul combate teoria lui Weigand 
conform căreia toponimicul Doftana ar fi 
de origine bulgară şi ar avea la bază cuvîntul 
dohod care ar însemna tacces, apropiere». 
De asemenea autorul combate părerea lui 
Candrea după care toponimicul Doftana ar 
fi de origine maghiară. Autorul consideră 
însă justă apropierea pe care o face Candrea 
între Doftana şi dohot «păcură», 

Pe baza unui bogat material lingvistic, 
autorul ajunge la concluzia că toponimicele 
Doftana, Doft(e)ana, Doftănzţ, cu toate că 
nu sînt de mult atestate, provin de la populaţia 
slavă care a locuit odinioară în număr mare 
în Carpaţii sudici, şi care s-a asimilat la 
populaţia de limbă românească. La baza 
acestor toponimice, arată autorul, se află un 
cuvînt slav care însemna păcură, smoală, 
« *degotv ». În schimb toponimicele Doho- 
tariul, Dohotăria, Pe Dohotărie sînt formate 
din apelativele romîneşti derivate cu sufixele 


-ar, <ărie din apelativul de origine ucrai- 
neană dohot. 


Lucrarea profesorului J. Byck e Vocabu- 
larul ştiinţific şi tehnic în limba romînă din 
secolul al XVill-lea» studiază unul din 
cele mai neglijate capitole ale istoriei limbii 
noastre. 

Autorul consideră că secolul al XVIII-lea 
se caracterizează prin desăvirşirea unificării 
limbii şi prin pătrunderea masivă de cuvinte 
noi. În condiţiile istorice ale secolului al 
XVIII-lea, datorită apariţiei modului de 
producţie capitalist, a amplificării adminis- 
trației şi a înmulțirii instituțiilor de cultură, 
devine necesară îmbogățirea limbii cu unele 
cuvinte şi expresii noi. 

În cursul secolului al XVIII-lea voca- 
bularul ştiinţific se îmbogățeşte, termenii 
ştiinţifici îşi fac loc în aşa măsură încît 
cărturarii secolului al XIX-lea nu vor mai 
întîmpina dificultăți fundamentale. Acest 
fapt se oglindește în scrierile secolului al 
XVIII-lea. Autorul citează numeroase exem- 
ple din diferite domenii. Din domeniul gra- 
maticii autorul citează cuvinte ca: dialect, 
orihografie, slova, zicerea, grai, etymologia, 
nume sostantiv etc. 

Din domeniul versificației, retoricii : poet, 
stihuri-iroiceşti, retorica etc. Din domeniul 
filozofiei; idea, categorii, cîtință. Din dome- 
niul medicinei: anatomic, hirurg, laringa, 
hapuri. Din domeniul politicii: politică, sovran 
« suveran », prințipesă, ecțelenție. Din dome- 
niul comerțului-industriei: comerțion, credit, 
hartughie. 

Problemelor de fonetică le este dedicată 
o rubrică aparte. În referatul « Despre fo- 
netică şi fonologie în lumina materialis- 
mului dialectic» acad. Al. Rosetti 
concepţia sa actuală fundată pe învățătura 
marxistă. Autorul respinge concepţia idea- 
listă conform căreia fonemul ar fi o intenție 
de sunet. Cuvîntul (și nu fonemul) — arată 
autorul — este oglindirea noțiunii prin la- 
tura lui materială alcătuită din sunete-foneme. 

Fonemul este învelișul material al noţiunii 
-~ de exemplu vocala e nu este sunetul e 
pe care îl pronunțăm în mod real, după cum 
nu este nici vocala e pronunţată în mod real 
de roţi acei care vorbesc romîneşte, ci o medie 


expune 

a tuturor e-urilor, un e abstract, « abstract in 
sensul de genera! ». 

Fonemul are un rol semantic — acel de 
diferenţiere a cuvintelor — primind astfel 
un rol gramatical, de exemplu bărbat exprimă 
noțiunea de singular, pe cînd bărbați pe 
cea de plural prin variația finalei t-f. 

Deci fonemul ca instrument al limbii 
serveşte drept mijloc de comunicare între 
oameni şi trebuie să existe concomitent în 
conştiinţa oamenilor care alcătuiesc acelaşi 
grup social, 

Sunetul şi fonemul alcâtuiesc o unitate 
inseparabilă: tonemul este o abstracţie, un 
tip sonor ivit în conştiinţa socială şi rea- 
lizat prin sunet, realitatea lui sonoră. Fo- 
nemul serveşte pentru a diferenția sensul 
cuvintelor. 

Din această constatare rezultă că deose- 
birea dintre fonetică şi fonologie, așa 
cum apărea în lucrările anterioare ale 
acad. Al. Rosetti, nu poate fi menţinută. 
Fonetica nu trebuie separată de fonologie, 
căci ele reprezintă două aspecte ale unei 
singure discipline. Acest fapt însă nu înseamnă 
că în gramatica unei limbi nu trebuie 
făcută distincția între sunet şi fonem. De 
aceea acad. Al. Rosetti critică pe autorii 
capitolului de fonetică din «Gramatica 
Academiei» R.P.R. care au tratat laolaltă 
sunetele și fonemele limbii romîne. Acad. 
Al, Rosetti consideră că însușirea de a 
diferenția sensul cuvintelor trebuie tratată 
separat de descrierea particularităților fizio- 
logice şi fizice ale sunetelor. Perspectiva 
descriptivă nu trebuie confundată cu cea 
funcțională. 

În studiul « Despre un fenomen fonetic 
românesc dialectal » semnat de Romulus 'To- 
doran, autorul demonstrează pe baza unui 
bogat material extras din « Atlasul lingvistic 
român p că trecerea lui ă protonic la a este 
un fenomen fonetic romînesc şi nu de jn- 
fluentă străină, cum susținea acum 30 de 
de ani acad. I. Iordan. Acest fenomen este 
explicabil prin asimilare în cuvinte ca: bărbat, 
şi extins apoi, pe o arie mai restrînsă, în cu- 
vinte unde asimilarea nu mai era posibilă 
dar sunetul a se afla în aceeaşi poziție pro- 
tonică, de ex. făcut> facut. 

Emanuel Vasiliu prezintă articolul « O 
mutație analogică: u œ> o sub accent» și 
formulează următoarea lege: « în limba ro- 
mînă în temele verbale polisilabice ter- 
minate în 7 — (exceptind temele formate 
din prefix -+ radical monosilabic) orice -u- 
accentuat este înlocuit prin o înainte de -r-». 

Tot în cadrui problemelor de fonetică 
revista prezintă şi comunicarea prof. Stoiko 
Stoikov 4 Despre consoanele palatale din 
limba bulgară 1 ». 

Articolele apărute la rubrica 4 Probleme de 
gramatică » constituie în general, contribuţii 
originale ale cercetătorilor noştri. 

Se ştie că gramaticile și dicționarele nu 
au studiat în toată complexitatea lor diferi- 
tele funcțiuni ale articolelor nehotărite. Arti- 
colul semnat de Florica Dimitrescu indică 
prin titlu obiectul studiului prezentat: 
« Observaţii asupra valorii afective ale arti- 
colelor nehotărfte în limba romînă». 

Faptul că în unele cazuri, aceeaşi propo- 
în care apare un articol nehotărit, 
sens admirativ 


ziţie, 
poate fi interpretată fie în 
fie în sens peiorativ se explică prin intonaţie. 

Intonația diferă după cum sensul este 
peiorativ sau admirativ şi anume: accentul 
cade pe articol atunci cînd înțelesul este 
peiorativ şi pe substantiv sau adjectiv cînd 
înțelesul este admirativ. 

Uneori articolul nehotărît poate strînge 
în el atîta afectivitate încît apare în cazuri 
determinate, singur, neînsoţit de substantiv. 
De exemplu: Actorul acesta a interpretat 
minunat rolul lui Othelo ! Este un... 

În lumina acestor observații autoarea consi- 
deră că printre uneltele gramaticale ale expri- 
mării afective se numără şi articolul nehotărit. 

Lucrarea Mioarei Grigorescu «Atributu! 
substantival în limba romînă » reia în mod 
critic studiul atributului substantival şi relevă 
cît de superficial a fost tratat acest capitol 
în graraaticile mai vechi, Pe baza unui bogat 
material de exemple extrase din scriitorii 
noştri clasici, autoarea analizează funcţiile 


şi valorile atributului substantival aducînd 


3 Atît pentru conținutul acestei comunicări cit şi 

entru discuţiile purtate la prezentarea ei în ședința 
Institutului de lingvistică din București, vezi « Limba 
romînă » nr. I, 1954 P. 70—74: 


o serie de.date noi, care au servit ca bază 
pentru redactarea capitolului 4 Atributul 
substantival » din volumul al II-lea al « Grama- 
ticii limbii romîne ». 

Insistînd asupra apoziţiei, autoarea cri- 
tică definițiile atributului date în ma- 
nvalele şcolare şi în vechile noastre gra- 
matici.  Definind  apoziţia ca: 4 Substan- 
tivul care însoţeşte alt substantiv din propo- 
ziție pentru a-i explica înțelesul şi stă în 
acelaşi caz cu el se numeşte apoziţie», — 
manualul unic pentru ci. VIII-XI medie, 
editat de M.I.P., în 1952, greşeşte în mai 
multe privințe. În primul rînd apoziţia nu 
se poate defini prin substantivul care..., 
deoarece apoziția este o categorie sintactică 
al cărei gen proxim este atributul substan- 
tival, Apoi apoziția nu determină numai 
un substantiv din propoziţie, ci orice echiva- 
lent al acestuia. Funcţia apoziţiei nu este 
numai aceea de a explica înţelesul ternie- 
nului determinat şi ea nu stă numai în 
acelaşi caz cu termenul determinat. Autoarea 
consideră că definiția justă a apoziţiei este: 
atributul substantival pus în cazul nominativ 
indiferent de cazul termenului determinat 
sau acordat în caz cu acesta. 

În studiul despre « Verbe reflexive con- 
struite cu dativul» Sorin Stati îşi propune 
să discute în ce măsură este justă clasifi- 
carea diatezelor în activă, pasivă şi reflexivă, 
clasificare tradițională în gramaticile noastre, 

Autorul consideră că, după sens, construc- 

țiile verbelor «reflexive» cu pronumele 
obiect în cazul dativ sînt: 
1) reflexive obiective: verbele tranzitive 
care au, în afară de complementul direct, 
un complement indirect care indică per- 
soana asupra căreia se exercită în mod 
indirect acțiunea. De exemplu: a zice ceva 
cuiva, a face ceva cuiva. 

2) reflexive participative: în această cate- 
gorie intră verbele tranzitive construite cu 
un complement indirect în dativ, care indică 
persoana în favoarea sau defavoarea căreia 
se face acţiunea. De exemplu: îşi alege, 
ne însuşim etc. 

3) reflexive posesive: pentru verbele din 
această categorie pronumele reflexiv în cazul 
dativ are rolul de a arăta că subiectul e 


posesorul obiectului sau are însuşirea asupra 
căreia se răsfringe acţiunea. De exemplu: 
a-şi lua (lucrurile), a-şi aprinde (ţigara). 

4) reflexive reciproce: în această 
gorie intră verbele care se construiesc cu 


cate- 


dativul pronumelui reflexiv pentru a reda 
ideea de reciprocitate. De exemplu: ei își 
împărtăşesc (bucuriile), noi ne  strîngem 
(mîinile). 

5) reflexive medii: în această categorie ar 
intra verbele tranzitive şi intranzitive (la 
diateza activă) care fiind folosite împreună 
cu un pronume retlexiv, arată participarea 
activă a subiectului la acțiunea pe care o 
săvîrşeşte, arată că acțiunea e săvirşită cu 
aceeași intensitate. De exemplu: fmi rid 
(de cineva), îți uiţi. 

Autorul consideră că denumirea de verbe 
reflexive este adesea injustă. Sens reflexiv 
nu au decît reflexivele obiective şi, în parte 
cele reciproce, iar acest sens nu e dat de 
forma verbului, ci de pronumele reflexiv. 
În celelalte situaţii, pronumele are rolul de 
complement indirect (sau direct), el nu e 
morfem al reflexivului. Între mă spăl şi îl 
spăl, nu e nici o deosebire în forma ver- 
bului, deşi prima construcție e reflexivă şi 
a doua activă, 

La rubrica «Problemele limbii literare » 
acad. Iorgu Iordan prezintă studiul său 
«Despre limba literară». Articolul aduce 
prețioase contribuții la definirea noţiunii 
de limbă literară, 

Autorul arată că se impune de la început 
clarificarea acestei noțiuni, cu atît mai mult cu 
cât, chiar în cadrul discuţiei prezentate în 
1 Contemporanul» din 3—10 aprilie 1953, 
sub titlul « Unele probleme ale creaţiei lite- 
rare din R.P.R. în lumina tezelor asupra 
literaturii şi artei expuse de tov. G. M. 
Malenkov în raportul ţinut la Congresul 
al XIX-lea a P.C.U.S.», problema « măies- 
triei artistice» a fost de-abia atinsă. 

Acad. Iorgu Iordan combate definiţia veche 
conform căreia noțiunea de «limbă literară » 
ar însemna limba scrisă. Această interpre- 
tate nu corespunde realității lingvistice, deci 
trebuie respinsă. « Nu putem afirma că tot 
ce se scrie capătă un aspect literar ». . . 4 Iden- 
tificarea limbii literare cu limba scrisă, făcînd 

abstracție de sensul lexical şi gramatical al 
acesteia dă naştere la tanomalii». Astfel 
formula «a vorbi literar» — care circulă de 
mult ar deveni un nonsens în cazul că «li- 
terar » ar fi identic cu scris. De asemenea au- 
torul arată că este greşită concepţia potrivit 
căreia «limba literară » înseamnă limba ope- 
relor literare cu conţinut artistic, deoarece 
prin opere literare se înțeleg de obicei, numai 
scrierile poetice în sens foarte larg; scriitorii 
şi criticii burghezi au ajuns la ideea că «limba 
literară este identică cu limba operelor lite- 
rare». Această concepție trebuie respinsă, 
arată autorul, întrucît la baza ei stă 6 concepţie 
idealistă — conform căreia operele literare 
diferă fundamental de cele filozofice şi 
ştiinţifice etc., întrucît operele literare ar 
avea un conținut exclusiv emoțional, iar 
celelalte ar cuprinde numai idei. Se ştie 
însă că deosebirea dintre operele literare 
şi cele ştiinţifice constă în felul cum «vede» 
şi cum prezintă ideile scriitorul şi omul 
de ştiinţă. Omul de ştiinţă comunică direct 
prin intermediul inteligenţei, rezultatul obser- 
vaţiilor sale, scriitorul însă le trece prin 
filtrul afectivității personale pentru a le 
face să trăiască. 

Urmărind şi părerile lingviştilor sovietici 
în această problemă, acad. Iorgu Iordan 
consideră că limba literară este un aspect 
al limbii naţionale, «aspectul ei cel mai 
corect, produs al unei prelucrări continui 
din partea scriitorilor, oamenilor de știință, 
publiciştilor etc., sinteză a posibilităților de 
exprimare pe care le are limba întregului 
popor». 

« Limba literară este limba ştiinţei, ideo- 
logiei, politicii, presei, teatrului, adminis- 
traţiei, ea este una şi aceeaşi indiferent de 
conținutul exprimat cu ajutorul ei». 

Deosebirea care există între limba unei 
opere literare față de una ştiinţifică constă 
în elementele de ordin lexical şi stilistic. 

În concluzia studiului său, acad. I. Iordan 
susține că limba literară scrisă trebuie să 
fie considerată de toți membrii societății 
ca normă călăuzitoare. Oamenii muncii au 
datoria de a cultiva cu grijă «limba literară », 
care este forma cea mai desăvîrşită a limbii 
naţionale. 

Tot în cadrul capitolului « Problemele 
limbii literare», prof. T. Vianu deschide, 
prin articolul «Epitetul eminescian » seria 
studiilor consacrate stilului lui Eminescu. 

Articolul aduce o precizare în definiția 
epitetului. Criticînd vechea definiţie a epi- 
tetului dată de tratatele de retorică, conform 
căreia epitetul este întotdeauna un adjectiv 


în funcție de atribut, autorul relevă că din 


rîndul epitetelor fac parte şi alte părţi de 
cuvînt sau de frază care determină substan- 
țivele şi verbele prin însuşiri estetice. Au- 
torul consideră însă epitete determinările 
care întocmesc împreună cu determinantele 
lor unități indisolubile ca: salcie plingătoare, 
covor persan, înger de pază. 

"Ținînd seama de aceste limitări, autorul 
consideră epitetul — acea parte de cuvint 
sau de frază care determină, în lucrurile 
sau în acțiunile exprimate printr-un sub- 
stantiv sau verb, însuşirile lor estetice, adică 
acele care pun în lumină felul în care le vede 
sau le simte scriitorul şi care au un răsunet 
în fantezia şi sensibilitatea cititorului. 1 


Rubrica «Probleme de lingvistică gene- 
rală » prezintă studiul tov. T. Cazacu « Prin- 
cipiul adaptării la context». Studiind varia- 
bilitatea semnificativă a cuvintelor, autoarea 
scoate în evidenţă rolul deosebit al contex- 
tului. În limitele de variaţie condiționate 
de nucleul semnificativ de bază al unui 
cuvînt, semnificaţiile lui capătă un sens (un 


înțeles concret) numai în lumina contextului. 


Bogăția semnificaţiilor limbajului real depă- 
şeşte adeseori cu mult pe aceea a semni- 
ficațiilor cuprinse într-un dicționar. Pe baza 
studiilor experimentale efectuate, autoarea 
dă un înțeles mai cuprinzător noțiunii de 
context, în care înglobează, pe lîngă contextul 
lingvistic discursiv, elemente auxiliare extra- 
lingvistice, care formează un tot al situaţiei 
concrete, din care reiese în mod precis 
sensul exact al cuvîntului folosit. Contextul 
alege şi precizează sensul, îl individualizează 
şi-l completează. i 

Înțelegerea rolului contextului ajută la 
clasificarea şi rezolvarea justă a unor probleme 
de gramatică. 


1 Pentru discuţiile asupra unora dintre comunică- 
rile publicate, vezi + Limba romînă e nr. 2, 1954, 
pag, 66-74. 


Rubrica «Critică şi bibliografie» publică 
o recenzie asupra ediţiei a III-a a « Dicţio- 
narului limbii ruse » (Moscova) apărut sub 
redacţia lui S. I. Ojegov, o recenzie asupra 
revistei + Voprosi iazikoznaniia » nr. 5/1953, 
precum şi observații asupra volumului & Pro- 
blemele lingvisticii moldovenești » (1953). 

Este surprinzătoare şi supărătoare în acelaşi 
această 


timp neregularitatea cu care apare 


rubrică în revista « Studii şi cercetări lingvis= 
tice ». Se impune o mai bogată informare 
bibliografică şi o atitudine mai personală 
în analizarea lucrărilor recenzate. De asemenea 
revista ar trebui să facă prezentări de an- 
samblu asupra activității lingvistice în patria 
noastră. 

Sperăm că acest lucru va fi realizat în 
numerele viitoare ale acestei publicaţii. 


C. Cocian 


STUDII şi CERCETĂRI LINGVISTICE 


anul V, ! 


Una dintre cele mai de seamă sarcini ale 
institutelor de lingvistică din țara noastră 
este elaborarea dicționarului limbii romîne, 
lucrare atît de necesară şi de așteptată de 
masele largi. Primele pagini ale ultimului 
număr din «Studii şi cercetări lingvistice» 
sînt consacrate expunerii principiilor care au 
stat la baza redactării dicționarului. Trei au 
fost etapele parcurse de cercetătorii institu- 
telor de lingvistică din Bucureşti şi Cluj, 
care au format cele două colective redactionale: 

a) Strîngerea materialului; 


b) Selectarea cuvintelor care trebuiau 
tratate; 
c) Redactarea, adică definirea sensului 


cuvintelor, ilustrarea lor cu citate şi indicarea 
funcţiunilor lor gramaticale, 

Materialul a fost strîns din dicționarele 
mai vechi, dar mai ales din operele literare 
apărute de la începutul secolului al XIX-lea 
şi pînă astăzi, În alegerea cuvintelor s-a ținut 
seama de viabilitatea lor, de întrebuințarea 
lor în pături largi ale poporului, precum şi 
de rolul lor în viața societății. S-au dat defi- 
niţii scurte, clare şi precise, folosind pentru 
aceasta ajutorul unui mare număr de specia- 
lişti de la diferite institute ale Academiei 
R.P.R., de cîte ori era vorba de definirea 
termenilor din ştiinţă și tehnică, 

Sensurile cuvintelor sînt date în ordinea 
folosirii lor actuala, adică începînd cu cel 
mai nou şi mai frecvent. Se dau de asemenea 
numeroase indicații 'de ordin gramatical, sti- 
listic, ortografic şi ertoepic. 

. 3—4, inlie—decembrie 1954 


Pus la îndemîna maselor largi de oamen! 
ai muncii din ţara noastră, acest dicționar 
constituie tun important instrument pentru 
folosirea şi cultivarea limbii naționale la 
nivelul vremii noastre ». El] va fi de asemenea 
«un mijloc de orientare ideologică şi ştiin- 
țifică în însuşirea culturii noi, socialiste ». 

În continuare, « Studii şi cercetări lin- 
gvistice » publică unele comunicări ținute de 
cercetători lingvişti la Sesiunea din ianuarie 
1954 a secţiei de știință a limbii, literatură şi 
arte a Academiei R.P.R. În această prezen- 
tare ne vom opri mai mult asupra proble- 
melor care şi-au găsit o rezolvare nouă în stu- 
diile publicate. 

Despre formarea cuvintelor în limba ro- 
mînă s-a discutat là noi destul de mult în 
ultima vreme. Dezbaterile au pornit de la 
o problemă oarecum teoretică (cărei disci- 
pline lingvistice i se integrează formarea 
cuvintelor ?) și au purtat şi asupra celor trei 
mijloace principale de formare a cuvintelor 
(compunere, prefixație şi sufixaţie). Aceste 
probleme și altele legate de ele apar în comu- 
nicarea lui I. Fischer, poate prea succintă 
pentru varietatea şi importanța chestiunilor 
discutate. Autorul şi-a propus numai să 
schițeze problematica, metodele şi perspecti- 
vele unei cercetări mai amănunțite, care să 
aducă material şi soluții. 
formarea 
cuvintelor şi vocabular, pe de o parte, și 


Examinînd raporturile dintre 


morfologie, pe de alta, I. Fischer ajunge la 
concluzia că formarea cuvintelor constituie 


97 


un capitol independent. Elementele cu care 
operează formarea cuvintelor ţin de voca- 
bular, în privinţa conţinutului, şi de morfo- 
logie, în privinţa aspectului formal. Tocmai 
această dublă legătură conferă formării cuvin- 
telor caracterul de capitol independent în 
lingvistică. 

În privința prefixaţiei, se arată într-o 
scurtă schiță istorică felul cum romina a 
înlocuit sistemul latin şi deosebirile care 
despart romîna de limbile romanice occiden- 
tale. În ceea ce priveşte rolul prefixelor în 
determinarea aspectului verbal, I. Fischer 
arată că problema trebuie examinată, dar 
nu aduce nici un element nou în discuție. 

Paragraful consacrat sufixelor aduce două 
idei care trebuie reținute: pentru un studiu 
sistematic este mai avantajoasă clasificarea 
sufixelor după funcţia lor (şi nu după criterii 
formale) şi, a doua idee, fondul principal 
de cuvinte are rolul de ordonator al deriva- 
tiei şi de aceea funcţia sufixelor trebuie cer- 
cetată pornind de la derivate ale cuvintelor 
din fondul principal. 

Bogăția de aspecte ale problemei formării 
cuvintelor în limba romînă este un îndemn 
pentru lingviştii noştri de a aborda studiul 
ei aprofundat, folosind unele indicații pre- 
țioase din comunicarea lui I. Fischer. 

O problemă poate la fel de puţin studiată 
la noi ca şi formarea cuvintelor este cores- 
pondența timpurilor. Impresia generală a cer- 
cetătorilor este că în romîneşte relaţia pro- 
poziţie regentă — propoziţie subordonată este 
destul de liberă, în orice caz mai liberă decît 
în latină şi în celelalte limbi romanice. 
Timpul verbului din regentă are o foarte 
mică influență asupra celui din subordonată. 
Pe de altă parte, numărul redus de timpuri 
ale conjunctivului romînesc aproape că anu- 
lează problema corespondenţei timpurilor la 
conjunctiv, 

Comunicarea lui P. Creția consacrată 
corespondenței timpurilor în limba romînă 
nu face decît să confirme prin exemple 
aceste .concluzii teoretice bine cunoscute. 
Meritul lucrării constă în cîteva analize şi 
discuții asupra unor fapte de detaliu. Au- 
torul a urmărit raporturile temporale în 
toate tipurile de subordonate şi a scos în 

evidenţă factorii gramaticali şi lexicali care 
contribuie la exprimarea acestor raporturi. 
După P. Creţia aceşti factori sînt: 

1. Factori care țin de valoarea şi între- 
buinţarea timpurilor (valorile derivate ale 
timpurilor; întrebuinţarea restrînsă a tim- 
purilor relative). 

2. Factori care pot exprima raporturi de 
timp şi nu ţin de forma verbului (legătura 
dintre subordonată şi regenta ei; prezența 
conjuncțiilor temporale şi a circumstanţia- 
lelor de timp). 

3. Factori care restrîng numărul raportu- 
rilor temporale posibile (natura propoziției 
subordonate; valoarea modului; sensul ver- 
belor) (p. 327). 

Mai semnalăm, tot în seria articolelor 
care abordează probleme noi sau nestudiate 
suficient, expunerea lui Em. Vasiliu privi- 
toare la accentuarea derivatelor cu două 
sufixe în limba romînă. Autorul formulează 
următoarea lege de accentuare: « În deriva- 
tele cu două sufixe, locul accentului este 
determinat de regimul de accentuare şi de 
structura silabică a ultimului sufix: În cazul 
în care ambele sufixe sînt neaccentuate, deri- 
vatele sînt totdeauna proparoxitone » (p. 335). 
Sîntem convinşi, că pornind de la cercetări 
de detaliu — cum este aceasta —, lingviştii 
vor reuşi în cele din urmă să formuleze şi 
pentru limba romînă explicații ştiinţifice şi 
chiar reguli de accentuare. 

Acad. Iorgu Iordan se ocupă, în articolul 
său « Despre limba lui Neculce », de conclu- 
ziile de ordin lingvistic care rezultă din 
lectura şi analiza paginilor scrise de Neculce 
însuşi în manuscrisul nr. 253 al « Cronicii» 
sale. Materialul, din nefericire restrins, con- 
tribuie la cunoaşterea unor particularități ale 
graiului moldovenesc şi — adaugă autorul — 
ale celui muntenesc din prima jumătate a 
secolului al XVII-lea. Acad. Iorgu Iordan 
ajunge la următoarele concluzii a) diftongul 
ea se pronunța e, probabil puţin deschis; 
b) u final se pronunţa silabic după un grup 
consonantic şi nesilabic (u semivocalic) după 
o singură consoană; c) i final semivocalie 
era absorbit de către i silabic imediat prece- 
dent, fenomen fonetic care apare şi în limba 
romînă contemporană. Articolul acad. Iorgu 


lordan aruncă o lumină nouă asupra istoriei 
graiurilor romineşti şi prezintă, datorită 
principiilor metodologice susținute, un interes 
deosebit pentru editorii de texte vechi. 
Articole bazate pe cercetarea şi selectarea 
unui vast material documentar sînt « Emi- 
nescu despre problemele limbii literare » de 
Gh. Bulgăr (în care sînt trecute în revistă 
părerile poetului cu privire la raportul dintre 
limba literară şi limba poporului, importanța 
clasicilor şi diferite probleme de lingvistică) 
$i « Unele contribuții la reconsiderarea operei 
lui H. Tiktin» de I. Rizescu, în care sînt 
prezentate pentru prima dată elementele ma- 
terialiste din concepţiile lui Tiktin despre 
limbă. În acelaşi articol, o însemnată parte 
este consacrată analizei dicționarului romîn- 
german, atît de prețios şi astăzi, după 30 
de ani de la apariţie, pentru bogăția materia- 
lului lexical vechi şi contemporan. Aşteptăm 
apariția, în coloanele publicaţiilor noastre, a 
multor studii consacrate valorificării moşte- 
nirii lingvistice, domeniu în care articolul lui 
I. Rizescu nu este decît un început. 
Principalele curente aie lingvisticii bur- 
gheze şi, în special, caracteristicile lingvisticii 
burgheze contemporane sînt trecute în revistă 
şi discutate cu mult spirit critic într-o comuni- 
care prezentată de Iuucia Wald. Citate nume- 
roase au servit autoarei pentru a pune în 
lumină trăsăturile fundamentale şi scopurile 
pe care le-au avut şi le au aceste curente: 


negarea existenței realității obiective, agnos- 
ticism,  denaturarea esenței limbii. «' Teo- 
riile lingvistice la modă astăzi în S.U.A. 
urmăresc — arată autoarea — să sădească ne- 
încrederea popoarelor în propriile lor forțe, 
să le condamne la pasivitate, să propage 
dispreţ pentru limbile naționale » (p. 405). 

După cîte ştim, este primul articol de 
acest fel apărut în publicaţiile noastre, Au- 
toarea a folosit numeroase cărți și periodice 
din Occident şi de peste Ocean, precum și 
recenzii şi studii asupra acestora, apărute 
în Uniunea Sovietică. Pentru orientarea mar- 
xistă a lingviştilor noştri, pentru îndepărtarea 
rămăşițelor idealiste, neştiințifice din concep- 
tiile lor, comunicarea Luciei Wald este o 
contribuţie serioasă, bine fundamentată, con- 
vingătoare. 

Ultimul « Studii şi 
cercetări lingvistice» mai cuprinde « Cîteva 


număr al revistei 
probleme de fonetică a limbii romîne» de 
acad. Al. Rosetti, în care sînt reluate unele 
păreri expuse de autor şi cu alte prilejuri 
în legătură cu existenţa diftongilor în limba 
romînă şi cu datarea şi explicarea lui u 
final. 

- Bogat şi interesant, materialul apărut în 
ultimul număr din publicaţia Institutului 
de lingvistică din Bucureşti este prezentat 
într-o formă accesibilă unui cerc destul de 
larg de cititori, fără ca prin aceasta să sufere 
nivelul ştiinţific al articolelor. 

S. Stati 


II TITI IT e 
CONSULTAŢII 


RĂSPUNS CITITORILOR 


NISTOR MARIN — Cluj — 


Întrebare : Care este pluralul substantivelor 
acumulator, separator, comutator, selector, co- 
vector, montator etc.? 


Răspuns: Întrebarea dv. este pe deplin 
justificată, În catalogul M.E.E.L.E., în care 
dv. ați găsit indicat pluralul acumulatori, 
separatori, comutatori, selectori, aceste forme 
sînt date greşit. Toate cuvintele care denu- 
mesc noțiuni tehnice, nume de lucruri (maşini, 
aparate etc.) şi care sînt derivate cu sufixul 
-tor, -or formează pluralul în -toare, -vare, 
fiind toate de genul neutru. Ele se înca- 
drează în aceeaşi categorie cu substantivul 
motor, motoare (care de altfel şi în catalogul 
M.E.E.L.E. apare cu pluralul corect indicat). 

Numele de ființe derivate cu acelaşi 
sufix: corector, montator etc. formează plu- 
ralul în consoană muiată (corectori, monta- 
tori) ca toate substantivele masculine de de- 
clinarea a II-a. 


T. SIMION profesor — Poiana Sebeş — 


1. Întrebare : Prepoziţia contra poate să 
primească şi cazul 
genitiv, de exemplu: luptăm contra duşma- 


nului? 


cazul dativ nu numai 


dintre 
dativ şi genitivul neprecedat de articol posesiv 
v-a indus în eroare, determinîndu-vă să con- 
sideraţi substantivul dușmanului în dativ. În 
realitate  prepoziţia asupra, 
împotriva şi prepoziţionale) 


1, Răspuns; Identitatea formală 


contra (ca şi 
alte locuţiuni 

cere numai cazul genitiv. Ca să aveţi sigu- 
ranța că cele afirmate mai sus sînt juste 
vă propunem să înlocuiţi, în exemplul dv., 
complementul indirect duşmanului prin două 
complemente indirecte construite cu aceeaşi 
prepoziţie, de exemplu: luptăm contra impe- 
vialiştilor şi a umneltirilor la război, unde pre~ 
zenţa articolului posesiv a înaintea celui 
de-al doilea termen e o dovadă că substan- 
tivul respectiv e în genitiv. 


2. Întrebare: De aceea este adverb sau 


locuţiune de cauză? 


2. Răspuns : În «Gramatica Academiei 
R.P.R.,» vol. I, pag. 332, punctul d, se 
precizează că singurul adverb de cauză în 
limba romînă este de aceea. Ja începutul 
acestui paragraf se menţionează însă că se 
vor discuta adverbele şi locuțiunile adverbiale 
de mod, de loc, de timp etc. Pentru a nu 
îngreuna prea mult expunerea, atunci cînd 
se discută adverbul de cauză, nu se mai preci- 
zează faptul, de la sine înţeles, că de aceea 
este o locuțiune adoerbială pronominală de 
cauză. 


3. Întrebare : Ce valoare are propoziţia 
luptă, din fraza: Cei mai buni fii ai pro- 
letariatului internațional s-au întîlnit adeseori 
şi s-au sfătuit asupra poruncii vremii: luptă 
de salvează pacea. Este ea o atributivă? 

3. Răspuns : Fraza: Luptă de salvează 


pacea reproduce vorbirea directă. Ea este 
formată dintr-o propoziție principală impe- 


rativă: lupiă şi dintr-o propoziţie circum- 
stanțială de scop construită cu modul impe- 
rativ şi introdusă cu conjuncția de: de salvează 
pacea. Ea nu poate fi considerată o propoziție 
atributivă. Propoziţiile atributive în limba 
romînă nu se construiesc niciodată cu modul 
imperativ. Analizînd construcția ca un tot 
determinant al substantivului precedent (po- 
runca) propoziția capătă o nuanță atributivă 
cu caracter apozitiv. Acest aspect al pro- 
blemei se află deocamdată în stadiul cerce- 
tării şi, în nici un caz, la analiza textului în 
clasă, nu veţi aminti despre această inter- 
pretare care s-ar mai putea da. 


4. Întrebare: Cum se analizează corect 
fraza: Pînă a doua zi însă ştiţi ce s-a întim- 
plat? fiindcă era vară şi soare şi căldură 
mare, peştele s-a stricat şi vacii l-au mîncat. 
Propoziția: peştele s-a stricat este o comple- 
tivă directă sau o adversativă: pînă a doua 
si însă peştele s-a stricat față de propoziţia: 
şi a doua zi l-acelaşi loc veniră, 
precedentă ? 


din fraza 


4. Răspuns: Textul citat de dv. este luat 
din fabula lui Grigore Alexandrescu Lişița, 
rața şi gisca: 

Propunerea aceasta cu toți aplaudară 

Si pentru întîia oară 

Pe giscă lăudară 

Pentru a ei idee, apoi se risipiră 

Și a doua zi iară l-acelaşi loc veniră. 

Pînă a doua zi însă, ştiţi ce s-a întîmplat? 
Fiind vară şi soare şi o căldură mare, 
Peştele s-a stricat 

Şi racii l-au mîncat, 


Dv. aţi transformat complementul circum- 
stanțial de cauză în propoziţie circumstan- 
țială de cauză, după cum vă indică şi exer- 
cițiul nr. 129 punctul a din « Culegerea de 
exerciţii gramaticale pentru clasele VI şi 
VII», 1953. 

Am reprodus mai sus în întregime fraza 
care precede textul citat în întrebarea dv., 
deoarece propoziția principală din prima 
frază: însă ştiţi are valoare adversativă față 
de întreaga frază anterioară, nu numai față 
de ultima propoziţie. 

Ce s-a întîmplat pînă a doua zi este o 
completivă directă, 


“Textul dv. mai cuprinde şi fraza (o cităm 
cu propoziția circumstanțială de cauză, aşa 
cum o indicaţi şi dv.): 

Fiindcă era vară şi soare şi căldură mare, 
peştele s-a stricat şi racii l-au mâncat. 

Această frază cuprinde două propoziţii 
principale: 

1. peştele s-a stricat 

2. şi racii l-au mîncat 
propoziție circumstanțială de cauză: 
fiindcă era vară şi soare şi căldură mare. 


PAULINA GURAN — Institutul pedagogic -- 
Bucureşti: 


şi o 


Înirebare: În propoziția: Îmi admir pro- 
fesoara, îmi este pronume reflexiv în dativ 
aşa cum este,în îmi spăl mîinile, cu toate că 
în acest caz subiectul face şi suferă lucrarea, 
iar în primul nu se poate afirma acest lucru? 


Răspuns: În ambele cazuri îmi are valoare 
de pronume reflexiv în dativ. În exemplele 
date de dv. este vorba de un reflexiv posesiv 
de tipul îmi învăţ lecţia; îmi îmbrac rochia; 
ne întocmim planul de lucru; vă pregătiț 
bagajele etc. Deşi în aceste cazuri nu se poate 
spune că subiectul suferă acțiunea, consi- 
derăm şi aceste verbe la diateza reflexivă 
deoarece ele, prin pronumele reflexiv (îmi, 
îți, îşi, ne, va, îşi), arată că subiectul şi pose- 
sorul sînt una şi aceeaşi persoană !. 


I. ARSENIE NICOLAIE — Deva: 
Întrebare: Ce fel de propoziţie este şi 
cum ţeseam din versurile lui Coşbuc: 
Și de pe bici l-am cunoscut 
Și cum țeseam nici n-am ştiut 
Cum am sărit şi m-am zbătut 
Să ies de la război. ,.? 


11. ENĂCHESCU T. — Reghin: 

Întrebare : Poate fi precizată cu absolută 
certitudine valoarea propoziției: şi cum el 
împletea, din fraza: Ana rămase pe laiţă ți- 
nînd capul pletei, iară Lică... începu să 
împletească în opt coarde... şi cum el îm- 
pletea, ea privea la degetele lui... ? 

Răspuns I şi II: Întrebările dv. sc referă 
la acelaşi fel de propoziție. Atît şi cum fesem 
cît şi şi cum el împletea sînt propoziţii cir- 


cumstanțiale de timp, introduse printr-un 


1 Vezi şi « Limba romînă», 1954, nr. 2, p. 100. 

adverb relativ cu valoare de conjuncţie (cum). 
Acest adverb introduce mai multe feluri de 
subordonate, mai ales modale dar şi tempo- 
rale şi cauzale. Interpretînd logic propoziţia 
şi cum țeseam din versul lui G. Coşbuc citi- 
torul este tentat să-i atribuie o valoare cau- 
zală. Credem că interpretarea corectă din 
punct de vedere gramatical este aceea care 
consideră această propoziţie ca o circumstan- 
țială de timp. 

În textul citat de tovarăşul Enăchescu T. 
propoziția şi cum el împletea are însă o valoare 
temporală pură fără nici o altă posibilitate 
de interpretare. 


F. Ş. 


LALA IOAN — Detaşamentul carbonifer 
Doman, raionul Reşiţa, regiunea Timişoara: 


Î N . A . 
ntrebare: Care este originea cuvîntului 
trust (sau trest); cum se scrie şi se pro- 
nunţă acest cuvînt în limba romînă? 


Răspuns: Cuvîntul trust în limba romînă 
este un neologism relativ recent, împrumutat 
din limba engleză prin 


intermediul limbii 


franceze (vezi « Dicţionarul enciclopedic ilus- 
trat» alcătuit de I. A. Candrea şi A: Ada- 
mescu). Acest cuvînt denumea uniunea unor 
întreprinderi capitaliste în vederea centrali- 
zării şi reglementării producţiei şi desfacerii 
mărfurilor. La noi, cuvîntul era pronunțat 
apropiat de rostirea franceză trust. În engle- 
zeşte el se pronunță trest 
intermediar între a şi €). 

După 23 August 1944, sub influenţa 
limbii ruse s-a adăugat vechiului sens un 
sens nou, acela de «asociație de întreprinderi 
care lucrează în sectoare înrudite, avînd o 
conducere centrală ». Aşa avem Trustul ali- 
mentaţiei publice, Trustul de panificaţie etc. 

În telul acesta, cuvîntul are astăzi două 
sensuri, unul denumind întreprinderea capi- 
talistă, iar celălalt, întreprinderea socialistă. 

În ruseşte cuvîntul este împrumutat direct 
din limba engleză şi a fost ortografiat fonetic 
trest. Cuvîntul trest n-are largă circulație 
în limba romînă. 


(cu un sunet 


« Micul dicționar ortografic » al Academiei 
R.P.R. recomandă forma trust. 


C. M. 

LIMBA POVESTIRILOR ISTORICE * 


DE 


Acap. M. SADOVEANU 


Dragi prieteni şi tovarăşi, comunicarea de astăzi e o urmare firească a celei 
pe care am avut cinstea s-o dezvolt ieri în faţa domniilor voastre. 

Ieri, am făcut observări şi afirmaţii care vor apărea mai limpede astăzi, 
în fragmentele de tipărituri şi manuscrise vechi pe care le voi ceti ca să ilustreze 
propoziţiile mele. | 

Iarăşi ţin să vă fac atenţi că punctul meu de vedere în alegerea lecturilor 
nu e stînjenit de preocupări didactice. Nu ţin de loc să ne plictisim în tovă- 
răşie. Vreau, dimpotrivă, să petrecem un ceas plăcut în comunicare spirituală 
cu bătrînii noştri din veacuri trecute, 

Veţi îngădui totuși să trecem repede şi peste citate fără strălucire. Acelea 
au scop să vă convingă numai că limba noastră scrisă e destul de veche. 
Încolo, pot da încredințare că cei care aud întăia oară anumite pagini vor fi 
tot atît de mulțămiţi ca şi cei care cunosc de mult pe scriitorii de odinioară. 

Escursia noastră în trecut merge pînă cătră al şaisprezecelea veac, cînd 
vechea slavonă boierească şi domnească, de biserică şi cancelarie, a început a 
face loc limbii proaste a poporului de rînd. 

Întăi această mireasă, de mult adormită şi de mult aşteptîndu-şi vremea 
deşteptării, e nesigură şi oarecum nedumerită. Încet, încet însă îşi ia îndrăz- 
neală, iese la lume din palatul vrăjit, şi poporul o primeşte cu dragoste, încre- 
dinţindu-i legendele şi cîntecele poeţilor lui anonimi, cu tînguirile trecutului 
şi nădejdile viitorimii. | 

Comunicarea noastră mai are un tîlc, privind pe scriitorii tineri care au 
început a ataca povestirea istorică. Limba literară din trecut şi limba vie a 


* Comunicare prezentată la Sesiunea din 1 — 2 februarie 1955 a Secțiunii de ştiinţă 
a limbii, literatură şi arte a Academiei R.P.R. 


poporului sînt cele mai sigure călăuze pentru realizarea artistică a povestirii 
istorice, adăugind şi înţelegerea economică, politică şi socială a timpurilor 
trecute şi alte cîteva însuşiri de care vom vorbi mai pe urmă. 


pad 


În veacurile XVII şi XVIII au apărut cîteva cărți populare din orient, în 
tălmăcire romînească. Traducătorii anonimi, fără preocupare artistică, fireşte, 
n-au ţintit decît să se facă înțeleşi de cetitorii vremii. 

Înainte de a vă ceti cîteva bucăţi din aceste cărți în limba «proastă», 
socot necesar să fac cîteva observări, pentru care mă rog umilit învățaţilor 
ştiinții limbii, cercetătorilor de hîrţoage vechi şi culegătorilor de folclor să-mi 
acorde îngăduinţă şi iertare. Domniile lor fac bine ce fac, dar nu întotdeauna. 
Mai de grabă vreau să spun că s-au găsit şi se găsesc în cultura noastră bărbaţi 
de mare valoare ştiinţifică, dar între aceştia se află şi de acei care sînt de o 
valoare mai mică. Ba chiar aş putea spune că şi cei de mare valoare uneori 
greşesc şi se încurcă, urmărind o idee să o argumenteze şi forțînd textele 
să-i servească. 

Aşa s-a întîmplat cu Alexandru Odobescu, scriitor mare, cercetător în ale 
limbii şi arheologiei. Declarîndu-se încîntat de « Mioriţa » în varianta Alec- 
sandri, a găsit două stihuri pe care le putea întrebuința într-o argumentare a 
disciplinelor sale majore. Deci, deşi purta ochelari, în loc de 


Mioriţă laie, 

Laie bucălaie 
a cetit 

Miorită laie 

Laie bulucuie. 


Acest bulucaie l-a dus într-o rătăcire istorică şi filologică uimitoare, cu 
turcii, tătarii şi alte seminţii păgîne, pe cînd volumul de poezii populare întîrzia 
nevinovat pe birou, aşteptînd pe învăţat să-şi vie în fire. Odobescu după cea 
dintîi fierbinţeală, după succesul articolului şi observaţiile amicilor, a băgat de 
samă nepotrivirea, dar prima lui obiecţie, cu inima curată şi sinceră, a fost 
că nu el a greşit ci culegătorul baladei. 


Alta. După Odobescu, Alecsandri. 

Probabil că acest mare poet al nostru cunoştea numai aproximativ limba 
păstorilor. De aceea spune mioriță în loc de mioară, atribuind ciobanilor un 
fel de delicateţă de duducă. Această mioriță e — cum am văzut — laie, adică nea- 
gră. Dar în alt loc al baladei dintr-o dată mioriţa e cu lînă plăviță, adică albă. 
Sînt şi alte stihuri pe care nu le-ar recunoaşte poetul anonim din veac. Totuşi 
să ne închinăm cu recunoştinţă bardului de la Mirceşti, că a pus cu destule 
frumuseți valabile balada fără păreche a ciobanilor în literatura nouă. 

Pe cind lucram la povestirea mea istorică « Fraţii Jderi », căutam un nume 
în condicile negustorilor lioveni. L-am şi găsit după ce am observat cu nedu- 
merire că cercetătorul şi cetitorul terfeloagelor neguțătorilor moldoveni din 
Lehia afirmă, punînd şi el un punct de întrebare, că ar fi existat acolo un 
oarecare cu numele Ion Po malu Bogat. Adică mai bine zis «pă malu bogat», 
deşi acest pă nu e prepoziție moldovenească. În sfîrşit ce-o fi, ce n-o fi, iată o 
poreclă ciudată cum nu s-a mai aflat, ceva asemănător cu numele apusene 
ale feudalilor stăpîni de teritorii. Cît a stat şi s-a chiorit, cum spun moldovenii, 
asupra textului acei cercetător îndărătnic, cît l-a cumpănit şi l-a judecat, mi 
s-a părut de nespusă mirare deoarece numele negustorului meu liovean trebuia 
să fie Toma lui Bogat. j 

Aşa în textele vechi, pe care vreau să vi le aduc la cunoștință domniilor 
voastre se află greşeli de copie, greşeli de traducere, greşeli de ortografie, greşeli 
de punctuație, pe care eu nu mă sfiesc a le corecta cum am făcut cu Ion Po 
malu Bogat, fără a mă duce la fața locului cu lupa. Există un instrument al 
bunului simţ, pe care îndemn pe scriitori să şi-l însușească dacă nu-l au. 

Iată însă o anecdotă mai gravă. În ea se cuprinde o lacrimă şi o picătură 
de otravă a truditorilor din veac ai acestui pămînt. 

Cunoaşteţi cu toții stihurile populare ce se chiamă « Doina». Au apărut şi 
în foarte frumoasa antologie tipărită de curînd de Editura de stat. 

Doină, doină cintec dulce 

Cind te-aud. nu m-aş mai duce. 
Boii me: cînd aud doină 

Ară telină si mMoInă. 

Şi cu doina mă piăresc 

Drept o zi de boieresc. 


Acest text a apărut de o sută şi mai bine de ani între culegerile de poezii 
populare. Sună frumos şi patetic. Însă de multă vreme bănuiesc în stihurile 
acestea ale poetului anonim o lipsă. Sînt aproape cincizeci de ani de cînd am 
cetit atent studiul lui Radu Rosetti bătrînul: « De ce s-au răsculat țăranii»; 
şi de atunci am căutat în popor varianta justă. Am găsit-o, avînd mai ales încre- 
dinţarea că poetul anonim nu poate alcătui stihuri de prisos, fără semnificaţie. 

Deci: 

Boii mei cînd aud doină 
Ară-n elină ca-n moină 
Și cu doina mă piătesc 
Drept o si de boieresc. 


Boii cind aud doina ară lesne țelina, ca şi cum ar fi moină, şi pot îndeplini 
ceea ce se chema în acele timpuri nartul (norma). Nartul unei zile de boieresc 
nu putea fi împlinit într-o zi, clăcaşul cheltuia muncă de două şi trei zile 
uneori, ca să împlinească norma căreia boierul îi spunea o zi. 


* 

Între manuscrisele Academiei R.P.R. se află o traducere a unei poveşti 


bogumilice de la începutul veacului XVII: «Povestea lui Adam şi 
a Evei». 


Strămoaşa Eva povesteşte de călătoria lui Sit la rai. 


„„. Încălecă Adam —spune Eva — şi se duse. Şi află pe acel 
giunghiat şi nu-i zise lui Cain nemică — precum îi zisese lui îngerul. 
Şi aduse pe Avel şi-l puse în locul ce se chiamă Rion. 

Atuncea născum pe Sit. 

Şi zisei către Adam: 

— Nu-ţi pae rău, domnul mieu. Că iată în locul lui Avel născum altul. 
Şi-i puserăm lui numele Sit. 

Atuncea Adam se răsti şi zise: 

— Taci tu, muiere. Căci sufletul mieu se împuţină întru mine. 

Iară Sit zise: 

— Domnul mieu, eu mă voi duce la rai. Şi de acolo voi aduce 
oareş-ce. Vedea-vei şi te vei odihni. 

Adam zise: 

— O fiule, cum să intri tu în rai? Nu aşa, nu aşa. Ci pasă împotriva 
raiului şi plîngi. Doară cumva ne va da Dumnezeu din pomul măsli- 
nului să văz. Că doară mi s-ar mai potoli boala. 

Fiul său zise: 

— De ce boleşti, o părintele nostru? 

Adam zise: 

— O fiule, mare boală am. Cînd greşii eu şi maica voastră atuncea 
zise Dumnezeu: înmulţi-se-vor suspinele tale şi pururea întru griji 
va să petreci... 


A 
Iată şi o pagină din «Esopia », de la începutul veacului următor XVIII. 


... Xant zise iară, aflînd prilej să bată pre Isop; şi iar îi zise: 

— Robule, dacă făcuşi pe prietenii mei iscoditori, du-te de-mi adă 
om neiscoditoriu. 

A doua zi au mers Isop în tîrg şi căută încoace şi încolo împrejurul 
târgului, şi văzu pre un om, țăran, şezînd sîngur, făr de lucru, într-un loc, 
de atîta vreme sîngur. Şi se apropie Isop de dînsul şi-i zise, ca unui 
om prost. 

— Te cheamă stăpînul să prinzeşti cu dînsul. 

Iar ţăranul merse, neiscoditoriu, fiind om prost. Şi intră în casă şi 
şezu la masă nechiemat, cu îmbrăcăminte ţărăneşti care avea. 

Xant zise către Isop: 

— Cine este acesta ? 

Isop zise: 

— Om neiscoditoriu. 

Xant şopti la urechile jupînesei şi-i zise să nu se mînie de ce-i va 
grăi: 

... Că voi să fac, să bat pre Isop cu vină. 
Şi zise Xant jupînesei: 
— Bagă apă în leghin şi mergi de spală picioarele oaspelui. 


Țăranul zise: 

— Bine vei face jupîne, că de astă-vară nu mi-am spălat picioarele. 

După aceea au pus masă şi au început a mînca. 

Țăranul însă au început a mînca, fără de cuţit, şi neimbiet, tot de o 
parte. Mai pe urmă au pus în masă plăcinte şi au zis Xant să chieme 
plăcintarul să-l bată, că au făcut plăcintele rele; iar plăcintele erau bune, 
numai că vrea să vază ce va zice ţăranul, 

El zise: 

— Bate-l jupîne, că au făcut plăcintele subţiri; să le facă mai groase. 

Şi au început țăranul a le glomozi în mîni şi a le mînca. 

Şi iar au zis Xant: 

— Să facă slugile afară foc mare şi să despoaie pe jupîneasă, să o 
bage în foc şi s-o arză. 

Țăranul au zis lui Xant: 

— Mă rog dumitale, jupîne, aşteaptă să mă duc şi eu să-mi aduc 
muierea şi să le arză pe amîndouă, că aşa li se cade. 


x 
Cîteva rînduri din « Istoria a Alexandrului celui mare din Machedonia » 
tipărită la Sibii, la sfîrşitul veacului XVIII. 
După aceea aduseră un tilhariu la Alexandru; şi-i grăi Alexandru: 

— Omule, că ce tîlhăreşti ? 

Omul zise: 

— De sărăcie tîlhăresc eu, de ucig cîte un om, şi sînt singur, și oamenii 
îmi zic tîlhariu. Iară să mă ierţi împărate că tu eşti mai mare tilhariu decît 
mine, că tu ucizi cîte zece mii de oameni, și-i tai pre toţi, şi ţie 
nu-ţi zic oamenii tîlhariu, căci ai oameni mulţi; ei îți zic «împărate ». 
Iar de aş avea şi eu cum ai tu, aş fi şi eu ca tine. 

Alexandru zise: — Drept grăieşti, şi-l iertă. Şi-l îmbrăcă, şi-l puse 
căpitan preste o mie de oameni mai mare. 

x 

Nu stăruiesc asupra greutăților acestor începuturi ale vorbirii noastre 
scrise. Aceste începuturi nu sînt încă literatură. 'Tălmăcitorii care au dat 
poporului o Alexandrie, o Esopie, o poveste bogumilică sînt nişte umili monahi 
ori dascăli, ori preoţi de ţară. Necunoscători ai meşteşugului, se lasă uşor 
înrîuriți de formele sintactice ale originalului, nu-i interesează ortografia şi 
punctuația, nu cutează să iasă din alinierea literală a operei pe care o traduc. 

Sărmani truditori, adormiţi în gropniţele mănăstirilor ori sub cetinile 
cimitirelor din munte... Alcătuirile lor nesigure au fost ca picături de izvor din 
care s-a adunat în curgerea anilor şuvoiul literaturii de creație, oglindind ţărmuri, 
sate, oameni care se străduiau cu amar să iasă la lumina unei vieţi mai bune. 

Îndată după aceste exemple umile, se cuvine să pomenim pe scriitorii 
eclesiastici care au tradus pentru popor evangheliile şi psalmii; pe Antim 
Ivireanul mitropolitul, care a mustrat pe ce: mici şi pe cei mari în didahiile 
lui ce ni s-au păstrat scrise; în sfîrşit pe cronicarii care au însemnat anii slave ; 
trecute, precum şi nevoile şi răutăţile timpului de decădere a ţării. 


Ne vom opri ceva mai stăruitor asupra unui cronicar excepțional înzestrat, 


povestitor artist, Ion Neculce, acel care a însoțit la împărăție, după bătălia 
de la Stănileşti, pe vodă Dimitrie Cantemir, pribeag la curtea ţarului Petre 
Alexeevici. 


Antim Ivireanul e georgian din Caucaz. Rob la "Țarigrad îşi dovedise de 


tînăr destoinicia. Învăţase meşteşugul tipăririi cărţilor şi xilografia. În capitala 
Țării Romineşti a fost adus de Constantin Vodă Brîncoveanu. Aici a învățat 
romiîneşte, a intrat în cinul monahicesc şi, cu anii, iar mai ales cu stăruință 
neînduplecată, a ajuns să vorbească şi să scrie o limbă, poate cea mai frumoasă 
dintre a tuturor cărturarilor epocei. 


În didahiile lui găsim înfăţişată epoca brîncovenească: «Ce neam 
— mustră el pe contemporani — ce neam înjură ca noi de lege, de cruce, 
de cominecătură, de morţi, de colivă, de prescură, de ispovedanie, de 
botez, de cununie şi de toate tainele sfintei biserici... Şi ne ocărîm 
şi ne batjocorim legea. Cine dintre păgîni face aceasta? Sau cine-şi mai 
ocăreşte legea ca noi ?». 

Şi iarăşi: 

« Fiind orbiţi de deşertăciunile cele lumeşti, nu ne bucurăm la altceva, 
fără numai la lucrurile întunericului veacului acestuia, şi sîntem porniţi 
cu toţii spre răutăţi ca o roată cînd dă devale şi nu se poate opri...» 

«Neavind dragoste între noi şi nepohtindu-ne binele unul altuia, 
după porunca lui Dumnezeu, nu avem nici credință, nici nădejde... 
şi sîntem mai răi, mă iertaţi, decît păgînii ». 

«Pe toţi îi hulim, pe toţi îi grăim de rău, pe toți îi pîrîm, pe toţi îi 
luăm în rîs şi batjocură; tuturor le zicem că sînt nebuni şi fără nici o 
socoteală; numai pe noi înşine, voi cuteza a zice, ne facem mai înţe- 
lepţi şi decît Dumnezeu şi nu ne aducem aminte că înţelepciunea lumii 
aceştia este nebunie înaintea lui Dumnezeu ». 

«Pre părinţii noştri îi ocărîm şi-i batem, pe bătrîni îi necinstim, pe 
boieri şi pe domn îi blestemăm, pe arhierei îi ţinem drept nimic, pe 
călugări îi clevetim, pe preoţi îi ocărîm, bisericile le ţinem ca nişte grajduri, 
şi, cînd mergem la dînsele, în loc de a asculta slujbele şi a ne ruga lui 
Dumnezeu să ne ierte pacatele, iar noi vorbim şi rîdem şi facem cu 
ochiul unul altuia, mai rău decît pre la cîrciumi ». 

«Vino acum şi tu, muiere, zice altădată părintele Antim, să-ţi arăt 
cui să te asemeni. ; 

Sara, muierea lui Avraam, îndată ce veneau oaspeții la dînşii, se apuca 
de frămînta cu mîna ei pîinea şi nu răpştea asupra lui Avraam să zică: 
pentru aceasta m-am măritat avînd atîta bogăție, să frămînt pîine stră- 
inilor ? 

Oare să fie acum vreuna aşa? Ba. Căci ia scoate mîna Sarei! O văd 
plină de cocă. Scoate şi mîna unei muieri de acum: o văd plină de inele 
şi de scule. 

Caut şi văd faţa Sarei plină de pielm (lichid cu care se unge pîinea 
înainte de a o băga în cuptor). Văd şi fața unei muieri de acum plină 
de fleacuri drăceşti, şi cu aceea arată că Dumnezeu n-a fost vrednic 
să facă chip muierii ». 


Într-un rînd părintele Antim spune că «vlădica ştie de cîte sufere 
tara de la cei ce stăpînesc pămîntul acesta». 

« Mîncăm carnea şi munca fratelui nostru creştinul şi bem sîngele 
şi sudoarea feţei lui cu lăcomia şi nesaţul ce avem...» 

Acest păstor de suflete vine dintr-o cultură veche, a cărei înflorire se 
produsese în veacul XII. 

Cuvântările Ivireanului au adese prospeţimea limbii vorbite a epocei, şi 
mai cu samă la asta trebuie să luăm aminte cînd ne îndeletnicim cu povestiri 
din trecutul poporului nostru. Asta o spun pentru cei care socot.că e potrivit 
să-şi coloreze violent paginile cu vocabule din suprastructura greacă şi turcă a 
castei stăpînitoare. 

* 

Iată stihuri din tălmăcirea lui Dosoftei mitropolitul, pe care bunicii unora 
dintre cei de față le mai cîntau, în veacul trecut, îndulcindu-se de cuvintele 
şi muzica lor. Lucrarea acestui ierarh distins, ieşit din categoria negustorească a 
Moldovei, a fost compusă la mijlocul veacului XVII. 

În ce chip doreşte cerbui de fîntîni 
Cindu-l strînge setea de-l arde-n plămini, 
Suflerul meu, Doamne, așa te doreşte 
Cu sete aprinsă de mă vestezeşie. 
Voie vea nu-ti face, suflete mişele, 
Nici îți face scîrbă suspintnd cu jele 
Ce să ai nădejde spre Domnul curată 
Că-ji va tinde milă cu mină-ridurută. 

* 

Alegem ceva din cronicari. 

Cîteva rînduri din « Cronica Țării Romiîneşti », scrisă de chir Rafail 
Monahul — cu numele mirean Radu Popescu, biv-vel dvornic. 

E vorba de caracterizarea bogatului şi plinului de fală voievod Constantin 
Vodă Brîncoveanu. 

Zice chir Rafail: 

«'Trecînd şi aceste întristări ce venise lui Constantin-Vodă, văzînd 
că şi-au dres lucrurile despre Poartă, să nu mai aibă grijă de mazilie, 
se bucura, se veselea şi se lățea în domnie, în avuţia ce strîngea din 
ţară, — care alt domn n-au strîns, nici s-au îmbogăţit ca el de cînd este 
începutul țării, — şi altă grijă nu avea, numai să se primble pe la sate, 
pe la vînaturi, pe la vii pe vremea culesului...» 


La aceeaşi epocă Miron Costin logofătul — trăitor între anii 1633 — 1691, 
scria într-un capitol din « Cartea pentru descălecatul dintăi a ţerei Mol- 
dovei şi a neamului moldovenesc» «de numele neamurilor acestor ţeri.., » 

« Măcar că şi la istorii şi la graiul străinilor şi în de sine, cu vremea, 
cu veacurile, cu priminelele, am dobîndit şi alt nume, iar acel carele este 
vechi nume şi stă întemeiat şi înrădăcinat rămîne Romîni. Cum vedem, 
că măcar că ne răspundem acum moldoveni, iar nu întrebăm: ştii moldo- 

vîneşte ? ci ştii vomineşte? (adică rîmleneşte: scis romanice? pre limba 
latinească). Stă dar numele cel vechi ca un temei neclintit; deşi, adaog, 
ori vremile îndelungate, ori străinii adaog şi alte numiri, iar cel ce este 
rădăcină nu se mută. Şi aşa este şi acestor țeri, adică ţerii noastre a 
Moldovei şi ţerii munteneşti: numele cel drept de moşie este romin, 
cum se răspund şi acum cei din ţeara ungurească, şi muntenii din țeara 
lor...» 


Nu mă prea prăpădesc cu firea după acest stil de bărbat prea învățat, care 
adînc din cărţi ştia; deşi ceea ce spune Miron aici are o importanță deosebită. 
Chiar de aceea am şi dat întăi aste puţintele şire, pe care le întăreşte faptul că 
şi astăzi, în Moldova de miazănoapte, se întrebuinţează curent, ca sinonime, 


cuvintele om şi român. 
Cu mult mai sprintenă e proza lui Miron Costin atunci cînd, de pildă, 


descrie o invazie de lăcuste. 
Să luăm aminte: 


« Cu un an înainte de ce s-au rîdicat Hmil hatmanul căzăcesc asupra 
leşilor, aproape de secere, eram pre atunce la şcoală la Bar în Podolia 
pre cale fiind de la sat la oraş. 

Numai ce văzum despre amiazăzi un nour, cum se ridică de o parte 
de ceriu, un nour sau o negură. 

Ne-am gîndit că vine o furtună cu ploaie, deodată, pînă ne-am tîmpinat 
cu nourul cel de lăcuste, cum vine o oaste stol. 

În loc ni s-au luat soarele de desimea muştelor. Cele care zburau mai 
sus, ca de trei sau patru sulițe: — nu era mai sus; iară carele era mai gios, 
de un stat de om şi mai gios zbura de la pămînt. Urlet, întunecare, asupra 
omului sosind se ridica oarece mai sus, iară multe zbura alăture cu omul, 
fără sfială de sunet, de ceva. Se ridica în sus de la om o bucată mare de 
acea poiadă şi aşa mergea pe deasupra pămîntului ca de doi coți pînă 
în trei sulițe în sus, tot într-o desime și un chip. 

Un stol ţinea un ceas bun şi dacă trecea acela stol, la un ceas şi giu- 
mătate sosea altul, şi aşa stol după stol cît ținea de la prînz pînă în desară. 

Unde cădea la mas, ca albinele groase zăcea. Nice cădea stol preste 
stol, ce trecea stol de stol; şi nu se pornea pînă nu se încălzea bine 
soarele spre aprînz, şi călătorea aşa pînă în desară şi pînă la căderea de 
mas. Cădea și la popasuri; însă unde mînea, rămînea pămîntul negru, 
împuţit. Nice frunză, nice pai ori de iarbă de semănătură nu răminea. 
Şi se cunoştea şi unde poposea, că era locul nu aşa negru la popas ca 
la masul acei miînii a lui Dumnezeu. 

Cîteva zile au fost acea urgie. Din părțile de gios în sus mergea. Şi 
tot atunce au fost şi aice în ţară lăcuste şi după acela an şi la al doilea, 


însă mai puţine». 
În sfîrşit, ajungem la Ion Neculce, biv-vel vornic al "Țării de Sus, con- 
temporan cu voievodul prea învățat Dimitrie Cantemir, pe care l-a şi însoțit 


în pribegie, la curtea țarului Petre Alexeevici. 
Neculce e un boier de ţară cu învățătură modestă. Are însă darul scrisului, 


ceea ce-l aşază la loc de mare cinste în tagma noastră. 

Mi-am propus să vă cetesc din Neculce puţine pagini. Puţine dar îndes- 
tulătoare, ca să vă daţi sama cu cine aveţi de-a face. M-aş îndemna să cetesc cît 
mai mult, dar, cu toată dragostea mea pentru un maistru, timpul nu ne îngăduie. 


Cetesc : 
« Duca-Vodă vrînd să-şi scoată banii ce au cheltuit la Poartă pentru 
hătmănia Ucrainei şi avînd casă grea cu mare cheltuială, — şi nu cheltuia 


ca un domn, după putinţa ţării, ci vrea să cheltuiască ca un crai, —şi 
văzînd şi vicleşugul boierilor celor ce i-au tăiat, de cum era rău de felul 
lui, încă şi mai rău s-au făcut şi mai groaznic asupra boierimii şi asupra 
țării. Scos-au nişte hirtii pe ţară, mari cîte de şese, cite de opt galbeni; 
şi cîte n-au îmbrăcat pre feţe le-au dat năpăşti prin sate. Şi după ce au 
dat tablele în vistierie, au aruncat orînduiele pe hirtii, de un galbăn şaispre- 
zece galbeni. Şi care luase hîrtia de şese galbeni, li se făcea mai bine 
de sută. Şi dacă nu găsea cu ce plini de la om, lua altuia pentru acela. 

Şi pre unde era pustiu, făcea pre zlotaşi de plăteau de la casele lor; 
şi bătea pe zlotaşi cu buzduganul, de au omorit vreo doi-trei. 

Deci, văzînd că mor zlotaşii de buzdugan, au făcut un băț în opt muchi, 
de bătea pre boieri şi pre zlotaşi cu băţul; şi punea pre boieri dăjdi şi 
împrumute peste putinţa lor, cît nu se mai putea plăti, că era boul doi 
galbeni şi vaca un galbăn şi istoveau zlotaşii tot, şi nici cu odoarele ce le 
zălogea pre la neguțători nu se putea plăti. Ci era pline închisorile de 
boieri şi grosurile de cei săraci, de-i bătea şi-i căznea, cu capetele prin 
garduri şi leşinâţi de foame şi bărbaţi şi femei şi murea prin grosuri; şi pre 
giupînese sărace încă le lega la puşte şi le închidea la Siimeni pentru bani. 

Pentru acea vrăjmăşie şi groază ce îi umpluse inima diavolul de lăcomia 
ce avea, urîtu-l-au toţi pre Duca-Vodă, şi-se rugau toţi lui Dumnezeu să-i 
mîntuiască din mînile lui, şi-l blăstămau de la mic pînă la mare, de 
auzeau slugile lui cu urechile. 

Atunce fugit-au mulți boieri şi mazili de groaza lui printr-alte ţări, 
de şi-au pustiit casele, anume: Tudose Dubău vel spatar au fugit într-o 
noapte din tîrg din Iaşi în Tara Leşască; aşişdere şi Savel Zmucilă vel 

edelniceriu şi cu frate-său Gheorghiţă postelnicul; şi i-au agiuns gonaşii 
la Lipcani în codrul Herţii şi s-au bătut cu dînşii şi nu le-a putut strica 
nimica; şi Moţoc şi alți mulți. 

Mai departe: 

Şi iată leşii şi cazacii şi moldovenii au luat pre Duca-Vodă şi pre alţi 
boiari pre toţi. Dezbrăcîndu-i, i-au lăsat cu pieile goale şi s-au întors 
podgheazul cu dobîndă. Şi au dus pre Duca-Vodă în Țara Leşască şi 
acolo au murit. 

Cînd îl duceau pe drum, îl pusese într-o sanie cu doi cai, unul alb 
şi unul murg şi cu hamuri de tei, ca vai de dînsul, ocări şi sudălmi de 
auzea cu urechile. Şi agiungiînd spre Suceava la un sat, au poftit 
puţintel lapte să mînînce. Iară femeia, gazda, i-au răspuns: 

— N-avem lapte să-ți dăm, că au mîncat Duca-Vodă vacile din ţară, 
de l-ar mînca viermii iadului cei neadormiţi! Că nu ştia femeia aceea că 
este el singur Duca-Vodă. 

Iar Duca-Vodă dacă au auzit aşa, au început a suspina şi a plînge cu 
amar. Că el se ţinea şi vorovea în casa lui şi se ispitea să fie crai în 'Țara 

ungurească, şi un fecior a lui în Țara Moldovei domn; și alt fecior domr 
în Țara muntenească; şi ginere-său hatman în Ucraina. El îşi ţinea lucrul 
pre sus. Curtea lui, masa lui, cheltuiala lui ca un crai ţinea. Şi cînd ieşea 
afară în norod, tot posomorît căuta ca să ieie oamenii de frică, Că el 
apucase învăţătură de la Vasilie-Vodă, fiind cămăraş mare la Vasilie-Vodă. 

Era un om nu prea înalt, şi gros, burduhos şi bătrîn. Numai îşi cernea 
barba; pe atita se cunoştea că nu avea a cătare minte, sau frica lui 
Dumnezeu. 

Şi ce gîndea el să facă, şi la ce se ispitea, şi la ce l-au dus păcatul şi 
osînda de la Dumnezeu. 

Şi aşa l-au dus pe Duca-Vodă în Țara Leşască de au murit acolo. Aşa 
şi-au agonisit, de lăcomia banilor ce avea !». 

Despre domnia lui Dumitraşcu- Vodă Cantacuzino. « Deci viind domnia 
la Iaşi şi aşezîndu-se în scaun, era mare foamete, că fusese ţara toată 
bejănită şi nu putuse oamenii ara, şi nu se făcuse pîine. Erau oamenii 
toţi leşinaţi şi morţi, pe drumuri şi pe ulițe, cît se mînca om pe om. 
Și podgheazuri din "Ţara Leşască totdeauna se slobozeau, de stricau 
şi prădau. 'Tîlhărit mult era; şi de la Cotnar în sus era ţara pustie». 


Portretul lui Dumitraşcu-Vodă Cantacuzino şi societatea ieşană din. 
vremea lui: 


« Dumitraşcu-Vodă era un om bătrîn, grec ţarigrădean de neamul lui 
de Cantacuzineşti; şi mai înainte vreme fusese vistiernic mare în Țara 
muntenească, la Grigorie-Vodă Ghica. Şi era om nestătător la voroavă, 
telpiz, amăgitor, geambaş de cai de la Fanar din Țarigrad. 

Şi după aceste după toate era bătrîn şi curvariu. Doamna lui era la 
Țarigrad. Iară el aice îşi luase o fată a unei rachieriţe de pe Podul- 
vechiu, anume Archipoaie, iară pre fată o chema Aniţa. Şi era ţiitoarea 
lui Dumitraşcu-Vodă. Şi o purta cu sălbi de galbini şi cu haine de şah- 
marand şi cu şlic de sobol şi cu multe odoare împodobită. Şi era 
tînără şi frumoasă şi plină de suliman ca o fată de rachieriţă. Şi o 
trimetea cu careta domnească, cu siimeni şi cu vornici şi cu ComişI, 
ziua amiază-zi mare, pe uliţe, la feredeu şi pre la mănăstiri şi pe la 
vii în primblări, şi făcea şi pre boieri de-şi trimetea giupînesele cu dînsa. 
Şi după ce venea de la primblări, trimitea giupîneselor daruri... căci 
i-au făcut cinste de au mers cu dînsa în primblare. 

Şi după ce s-au mazilit, au luat-o cu dinsul şi au dus-o la Țarigrad 
şi au măritat-o după o slugă a lui, un grec. 

Căutaţi, fraţi iubiţi cetitori, de vedeţi ce este omenia și curvia gre- 
cească ! Că el, de bătrîn, dinţi în gură nu avea; dimineaţa îi încleia de-i 
punea în gură, iar sara îi descleia cu uncrop şi-i punea pe masă. Şi 
carne în toate posturile cu turcii dimpreună mînca. Oh ! Oh ! Oh ! săracă 
ţară a Moldovei, ce nenorocire de stăpîni ca acesta ai avut ! Ce sorți de viață 
ti-au căzut! Cum au mai rămas om trăitor în tine de mare mirare este, 
cu atîtea spurcăciuni de obiceiuri ce se trag pînă astăzi în tine, Moldovă ! » 


E neîndoielnic că acest boier moldovean îşi dădea foarte bine socoteala 
de stil şi valoarea cuvintelor. 

Iată, de pildă, descrierea plină de naturaleţă şi vioiciune de după mazilirea 
lui Constantin Duca-Vodă cel tînăr în domnia întăia. 


« Deci a doua zi — spune Neculce —îl gătiră de-l porniră, cu mult 
calabalic despre slujitori, pentru lefe, şi blăstămuri multe de la oameni, 
de auzea cu urechile, pentru văcărit. Iar doamna lui, fata Brîncoveanului- 
Vodă, fiind tînără şi desmierdată de tatu-său, se bocea în gura mare, 
munteneşte, de zicea: 

— Aolio! Aolio! Că va pune taica pungă dă pungă din Bucureşti 
pînă în Țarigrad şi zău nu ne va lăsa aşa, şi iar ne vom întoarce cu 
domnia îndărăt ». 

În altă parte: 
«Iară Duca-Vodă dacă a auzit că şăd Cantemireştii la casele lor 
cu pace, îndată se îmbrăcă cu cămeşă de ghiață». 
Despre împăcarea Cantacuzineştilor cu Antioh-Vodă Cantemir: 
«Şi aşa au ţinut bine această pace, precum ţin cînii vinerile ». 


Portretul lui Petru cel Mare, cînd a venit în Iaşi la Trei-Ierarhi, în 
vremea lui Dimitrie Cantemir: 
« Împăratul era om mare, mai nalt mai decît toţi oamenii; iar nu gros, 


rotund la faţă şi cam smad, oacheş, şi cam arunca cîteodată din cap, 
fluturînd ». 


pad 


Cătră sfîrşitul veacului XVIII şi începutul celui de-al XIX-lea, această 
imbă relativ curată a cărturarilor de ţară s-a împestrițat de invazia levantină. 
Casta suprapusă a vorbit greceşte; nu mult după aceea franțuzeşte. Vorbele 
tată şi mamă au devenit într-un timp babá şi nené, mai pe urmă papa şi maman. 
S-au mai amestecat şi latinizanţii. În suta asta de ani, pînă la 1860, numai 
poporul muncitor a rămas ca o lume deosebită şi ostilă în veacul lui vechi. 

Această suprastructură a limbii a trecut totuşi ca nourii de lăcuste de care 
pomeneşte Miron Costin. Scriitorii timpului nou au luat legătura cu trecutul, 
Eminescu şi Creangă, Alecsandri, Grigore Alexandrescu şi Bălcescu, au 
răspuns ecourilor cronicarilor şi poporului. 

În regimul democrat de astăzi limba romînească îşi urmează purificarea 
şi ridicarea ei calitativă. Dar mai este încă; rămîne generaţiilor tinere destulă 
trudă pînă la desăvîrşirea acestui delicat aparat care e limba artistică. 

* 

Puțini ani după pieirea lui Mihai Vodă Viteazul, la 1617, Matei Basarab 
voievod, domnul "Țării Romîneşti, a repezit un călăreț cu carte plină de mînie 
cătră Vasu, vameş al pescuitului bălților Dunării. Bătrinul căpitan de oaste 
striga acelui vameş în limba rumînească: 

« Scris-au Domnia mea ţie, Vaso Vameşule: ce porc de cîine eşti tu, 


de cărțile Domniei mele nu le bagi în seamă? A făcut Domnia mea cărți 
părintelui Snagoveanului să-şi ia de pe lacul lui de la Spanţov, cum a 

fost legea şi obiceiul; iar tu, fecior de lele, nu bagi cărțile mele în seamă. 
Să cauţi să-l laşi să-şi ia ce e obiceiul; că vom trămite Domnia mea 
de acolo te va spînzura. Aceasta îţi scriu şi însumi am zis Domnia mea». 

Iată cum iese din acest pămînt şi din trecut limba vie —puţintel cam 
aspră — a căpitanului de oaste aga Matei atît de potrivită cu oamenii şi vicle- 
niile timpului. 

Ce deosebire între limba aceasta a cărții măriei sale Matei-Vodă, veche 
de aproape trei sute cincizeci de ani şi limba vorbită. acum la Snagov şi 
Spanţov? Tragem învăţătură că limba poporului e statornică şi scriitorul de 
povestiri istorice n-are a se trudi s-o născocească. ~= 

Între limba cărților măriei sale Matei Vodă, şi Dihahiile părintelui Antim 
Ivireanul putem oare vîrî vreo desfacere? De asemeni răvaşul cătră Vasul 
vameşul — în afară de conţinut şi accent — nu se înrudeşte oare strîns cu 
paginile pe care le-am cetit mai înainte din letopiseţul lui Ion Neculce despre 
Dumitraşcu-Vodă Cantacuzino, Duca-Vodă şi domniţa fiica Brîncoveanului ? 

Deci scriitorul nou are la îndemînă materialul brut, cum are meşterul 
olar argila. Şi ca şi meşterul olar curăță amestecurile impure care ar dăuna 
artei. Mai rămîne multă muncă, grea şi atentă, în însuşi mediul care a produs 
şi produce necontenit folclorul. Zadarnic îţi închipui că ţi-e destul a răsfoi 
colecțiile de zicători, ghicitori şi proverbe, cîntece şi balade, şi să alegi la masa 
de lucru ce-ţi trebuie. Limba poporului se ascultă şi se învaţă pe teren. Am 
petrecut şi eu tomuri după tomuri de asemenea material şi mi-a rămas din 
el mai mult colb, care mă făcea să strănut, Ci intră în uzina cea mare şi 
caută pe meşteri. Învață de la ei dacă îi găseşti, nu atît a culege cît a crea tu 
însuți. l 

Ce-au făcut ochelăroşii tipărind atîtea tomuri pline de greşeli şi plati- 
tudini ? Află tu însuți tainele din care ies producțiile populare, învață tu însuți a 
rotunzi o oală nouă, a o arde, a o zugrăvi şi a o închina luminii, învață că 
poporul are tendința de a spune precis, cu economie de cuvinte, cu vervă şi 
umor, versuri surprinzătoare, zicători şi proverbe, figuri poetice şi cimilituri. 
Umiliţii făuritori de juvaeruri verbale, puţini desigur, cum se cuvine, şi-au 
îndeplinit şi în poporul nostru misiunea, uneori cu mare izbîndă. 

Cum chemarea nu vă este să umpleţi coli multe de hirtie fără băgările 
de samă pe care vi le mărturisesc, încercați a realiza cvintesenţa artistică, aşa 
cum ne învaţă marii anonimi. Fiecare încheietură a scrisului dumneavoastră să 
aibă argument şi strălucire. Asta spre a servi cum se cuvine un conținut 
necesar luptelor noastre de acum şi ridicării de conştiinţă a lumii noastre 
muncitoare. 


DESPRE PROBLEMELE STUDIULUI LIMBII LITERARE" 


DE 


D. MACREA 


Studiul limbii literare aparține deopotrivă lingvisticii şi criticii literare. 
Dar pînă la introducerea marxismului în lingvistică şi în critica literară, nici 
una dintre aceste discipline nu a reuşit să precizeze principiile şi metodele 
ştiinţifice de cercetare în acest domeniu. 

Preocupăriie lingviştilor s-au îndreptat, în trecut, îndeosebi spre aspectul 
fonetic, lexical, morfologic şi sintactic al limbii, spre descrierea dialectelor, 
spre editarea de texte vechi şi explicarea particularităţilor lingvistice ale aces- 
tora, ocolind, în general, cercetările asupra stilului şi limbii operelor literare. 

La rîndul lor, criticii literari s-au mărginit, în aprecierea limbii operelor 
literare, la formule vagi şi impresioniste, din pricina lipsei unei juste orientări 
teoretice. 

Chiar în Uniunea Sovietică, unde există o veche tradiţie, creată de Lomo- 
nosov, Puşkin, Cernişevski şi Belinski, a preocupărilor asupra limbii literare, 
s-a ajuns la progrese reale abia în anii din urmă. Factorul care a adus o schim- 
bare hotărîtoare şi care a imprimat cercetărilor în această direcţie un impuls 
înviorător a fost apariţia, în 1950, a lucrărilor lui I. V. Stalin despre lingvis- 
tică. În « Marxismul şi problemele lingvisticii», I. V. Stalin, dînd definiţia 
ştiinţifică, marxistă, a limbii şi arătînd importanţa ei în întreaga activitate a 
societăţii, a deschis şi posibilitatea rezolvării temeinice a problemelor teore- 
tice şi metodologice legate de studiul limbii operelor literare. ; 

Adîncind tezele marxist-leniniste despre limbă, lingviştii sovietici au 
publicat în ultimii ani numeroase studii care constituie preţioase puncte de 
orientare teoretică şi practică pentru cercetătorii de pretutindeni ai limbii 
literare. 


* Expunere făcută pentru corpul didactic al Facultăţii de filologie de la Universitatea 
„C. I. Parhont* din Bucureşti, ca bază de discuţie a studiului limbii literare. 

Aceste condiţii au favorizat şi la noi intensificarea, în anii din urmă, a 
preocupărilor pentru cercetarea istoriei limbii literare şi a limbii operelor literare. 

Preocupările actuale asupra acestor probleme nu sînt lipsite de o oare- 
care tradiţie în cultura noastră. Locul în care s-au manifestat aceste preo- 
cupări la noi, mai întîi, în trecut, a fost Facultatea de filologie a Universităţii 
din Bucureşti şi apoi cea din Iaşi, de unde ele nu au străbătut însă în alte 
cercuri decît în mod sporadic. 

Cel dintii dintre lingviştii noştri care şi-a dat seama de importanţa limbii 
ca factor primordial în realizarea operelor literare şi care a subliniat necesi- 
tatea studierii ei metodice a fost Ovid Densusianu. În 1902, el a instituit 
un concurs la Universitatea din Bucureşti cu subiectul « Dezvoltarea limbii lite- 
rare romîne în prima jumătate a secolului: al XIX-lea », la care a fost premiată 
lucrarea elevului său Petre V. Haneş, publicată în volum, în 1904, sub titlul 
de mai sus. 


Deşi această lucrare se limitează la prezentarea sumară a materialului 
iexical şi gramatical al limbii noastre literare din prima jumătate a secolului trecut, 


ea ar fi constituit un bun început dacă problema ar fi fost reluată şi de alți 
cercetători, Dar studiul lui Petre V. Haneş a rămas o lucrare izolată pe care 
nici autorul însuşi nu a mai adiîncit-o, deoarece, după aproape douăzeci şi 
cinci de ani, el îşi retipăreşte cartea, în 1926, fără nici o modificare față de 
ediția întîi 1, | 

Ovid Densusianu a urmărit în cursurile lui universitare, rămase netipă- 
rite, evoluţia limbii noastre literare sub un sirigur aspect, cel estetic, adică a 
măsurii în care limba romînă şi-a făurit, în timp, mijloacele de exprimare 
artistică 2, Aprecierile şi observaţiile sale, bogate în sugestii, asupra acestui 
aspect al limbii noastre sînt însă, în general, prea sumare şi, uneori, subiective, 
ceea ce dă acestei încercări a lui un caracter inegal. 

Tot netipărite, deci inaccesibile marelui public, au rămas şi cursurile 
universitare ale lui G. Ibrăileanu despre evoluţia limbii noastre literare, 
asupra căreia criticul ieşean a avut, după cum arată foştii săi elevi 3, idei inte- 
resante şi originale, pe care aceştia au datoria să le facă cunoscute cercetăto- 
rilor de astăzi ai limbii literare, spre a completa observaţiile maestrului lor 
din lucrările lui tipărite: « Spiritul critic în cultura romînească »4 şi « Studii 
literare »5. 


1 Vezi Petre V. Haneş, Dezvoltarea limbi: literare romîne în prima jumătate a secolului 
al XIX-lea. București, 1926, ed. a Il-a. 

2 Ovid Densusianu, Evolutia estetică a limbii romine. Curs iitografiat. Bucureşti, 1929— 
1937, vol. 1—IV. 

a Vezi Iorgu Iordan, Limba literară (privire generală), în « Limba romînă », 1954, nr.6, 
p. 77 şi George Ivănescu, Problemele capitale ale vechii romine literare. Iaşi, 1948, p. 3—4. 

a G. Ibrăileanu, Spiritul critic în cultura rominească. laşi, 1909; ed. a Il-a, laşi, 1922. 

5 G. Ibrăileanu, Studii literare, Bucureşti, 1931, ed. a II-a. 

Singura lucrare în care s-a întreprins la noi pînă acum o cercetare meto- 
dică a valorilor stilistice şi a procedeelor de artă ale unui gen literar, proza 
noastră artistică, este cea a profesorului Tudor Vianu: « Arta prozatorilor 
romîni », apărută în 1941. Observaţii asupra importanţei materialului lingvistic 
în realizarea artei literare se găsesc însă în toate studiile de estetică şi de 

ritică literară ale profesorului Tudor Vianu. 

Interesul pentru preocupările stilisticii lingvistice a căutat să-l trezească 
la noi acad. iorgu Iordan prin lucrarea sa « Stilistica limbii romîne », apărută 
în 1944, în care, călăuzindu-se după concepţia lui Charles Bally şi Leo Spitzer, 
înfăţişează, pentru întiia oară, bogăţia formelor stilistice ale limbii noastre, 
folosind materialul limbii: vorbite şi, în parte, al operelor literare. 

O încercare de studiere a perioadei vechi a limbii noastre literare a făcut-o 
George Ivănescu în «Problemele capitale ale vechii romîne literare », apărută 
în 1948, căutînd să argumenteze teoria fostului său profesor, G. Ibrăileanu, 
asupra «dialectelor literare » ale epocii vechi a scrisului nostru. 

Faţă de varietatea probiemelor pe care le cuprinde studiul limbii literare 
şi întocmirea istoriei limbii noastre literare, lucrările apărute în trecut în acest 
domeniu, deşi merituoase, sînt puţine ca număr şi limitate ca preocupări. 

Pe de altă parte, aceste lucrări n-au avut ecoul larg pe care-l meritau 
problemele tratate, ele fiind cunoscute pînă acum doar de un cerc restrîns de 
specialişti. 

De îndată ce lingvistica noastră a început să se dezvolte pe baze mar- 
xiste, revistele « Limba romînă » şi « Studii şi cercetări lingvistice » şi-au deschis 
coloanele, în mod permanent, problemelor studiului limbii literare, la lămu- 
rirea cărora au adus pînă acum contribuţii profesorul Tudor Vianu, acad. 
Iorgu Iordan, acad. Alexandru Rosetti, acad. Emi! Petrovici, Mihail Novicov, 
Ion Vitner, Jacques Byck, Boris Cazacu, Gheorghe Bulgăr, Dan Simonescu, 
Alexandru Dima, Pompiliu Dumitraşcu, Ana Petrescu şi alții, fără să se 
ajungă însă la principii şi metode unitare de cercetare. 

În acest fel, problemele studiului limbii noastre literare au încetat să 
mai fie preocupări izolate, ele ajungind astăzi în centrul interesului unui 
număr din ce în ce mai mare de cercetători. 

Istoria limbii romîne literare a ajuns, începînd cu anul 1950, să formeze 
obiectul planurilor de învăţămînt ale facultăţilor noastre de filologie. Dar 
cursurile care se țin, cu excepţia celui al acad. Al. Rosetti din anul şcolar 
1951-1952, nu au fost litografiate şi analizate critic şi n-au fost organizate 
pînă acum schimburi de experienţă între profesorii care predau aceste cursuri 
la diferitele facultăți. Socotiim necesar ca analiza acestor cursuri să fie făcută 
cît mai curînd în scopul ridicării nivelului învăţămîntului şi al progresului 
cercetărilor în această materie. 

O seamă dintre scriitorii şi lingviştii noştri de astăzi şi-au spus recent 
cuvintul în problemele limbii literare şi ale limbii traducerilor, într-o serie 

de articole publicate în vara anului 1954 în revistele « Contemporanul » ! şi 
« Veac Nou »?. 

Din rîndul manifestărilor importante pentru lămurirea problemelor legate 
de studiul limbii literare, menţionăm cele două comunicări ale maestrului 
Mihail Sadoveanu, făcute în şedinţele publice ale Secţiunii de ştiinţa limbii 
literatură şi arte a Academiei R.P.R. din zilele de 1 şi 2 februarie 1955: 
«Despre limba literară y3 şi «Limba povestirilor istorice», pe care o 
reproducem în fruntea acestui număr al revistei. 

Discuţia asupra problemelor limbii noastre literare a început de curînd 
să facă parte şi din preocupările permanente ale « Gazetei literare », organul 
« Uniunii Scriitorilor din R.P.R.»5. Dintre articolele publicate în « Gazeta 
literară» privind aceste probleme relevăm îndeosebi studiul amplu al poe- 
tului Mihai Beniuc asupra poeziei noastre contemporane, în care sînt analizate 
procedeele exprimării poetice ale scriitorilor romini de astăzi ê. 

Un pas important pentru cunoaşterea dezvoltării limbii romîne literare 
îl face în prezent Institutul de lingvistică din Bucureşti, care pregăteşte publi- 
carea apropiată a unei « Culegeri » de studii asupra limbii şi stilului scriito- 
rilor noştri clasici din secolul al XIX-lea. 

+ 

În cele ce urmează vom încerca să arătăm problemele legate de studiul 
limbii literare şi de istoria limbii noastre literare, rezultatele obţinute pînă 
acum în această direcţie, precum şi problemele ce rămîn încă deschise. 


1 Camil Petrescu, Cum am scris romanul « Un om între oameni», « Contemporanul » 
nr. 16/1954; Eusebiu Camilar, Recitind « Amintirile sau... despre cuc şi privighetoare», 
ib., nr. 16/1954; Petru Dumitriu, Cum trebuie să tie limba literară, ib., nr. 17/1954; Cezar 
Petrescu, Eterna problemă a limbii literare, ib., nr. 20/1954; Idem, Tot în legătură cu limba 
literară, cu stilul şi cu multe altele, ib., nr. 27/1954; Al. Philippide, Despie stricarea timbii, 
ib., nr 24/1954; Iorgu Iordan, Despre unele aspecte ale problemei limbii literare, ib., nr. 
21/1954; Tudor Vianu, Bogăţie şi transparenţă, ib., nr. 19/1954; Radu Cosaşu, Tot despre 
stil și despre încă ceva, ib., nr. 25/1954; A. Băleanu, Stil şi conţinut în literatură, ib., nr. 
22/1954; Cititorii despre limba literară, ib., nr. 28/1954; Concluzii la discuția despre limba 
operelor literare, ib., nr. 30/1954. 

2 Cezar Petrescu, Traducerile şi arta traducătorului, « Veac Nou » nr. 29/1954; Demos: 
tene Botez, În problema traducerilor, ib., nr. 30/1954; Al. Philippide, Traducerea poetică, 
ib., nr. 31/1954; Tudor Arghezi, Edituri şi tălmăciri, ib., nr. 33/1954; Iorgu Iordan, Limba 
traducerilor, ib., nr. 35/1954; Lucia Demetrius, Traducătorii şi munca editurilor, ib., nr. 
36/1954; Victor Kernbach, Este poezia traductibilă? ib., nr. 37/1954; Concluzii la discuția 
asupra traducerilor literare, ib., nr. 39/1954, 

3 M. Sadoveanu, Despre limba literară, « Contemporanul » nr. 5 (435)/1955. 

4 M. Sadoveanu, Limba povestirilor istorice, ib., nr. 6 (436)/1955. 

5 Iorgu Iordan, Problemele limbii literare, « Gazeta literară» nr. 7/1955; Eusebiu 
Camilar, Vechi meșteșugari, ib., nr. 8/1955; Al. Rosetti, Despre unele probleme ale limbii 
literare, ib., nr. 11/1955; Iorgu Iordan, În legătură cu articolul lui Eusebiu Camilar, ib., nr. 
12/1955; Al. Rosetti, Despre unele probleme ale limbii literare, ib., nr. 13/1955. 

6 Vezi « Gazeta literară» nr. 15, 16, 17, 18 şi 19/1954. 

Aplicarea concepţiei marxiste la studiul limbii operelor literare, deşi a 
obţinut unele succese, mai are încă numeroase greutăţi şi dibuiri, după cum 
recunosc înşişi lingviştii sovietici, primii care au deschis calea cercetărilor 
marxiste în acest domeniu. « Studierea limbii scriitorilor, scrie N. I. Şvedova, 
este unul dintre domeniile cele mai puţin cercetate ale lingvisticii moderne. 
Nu sînt elaborate metodele de studiu, nu există încă cercetări bazate în între- 
gime pe metodologia marxist-leninistă în domeniul descrierii ştiinţifice uni- 
tare a limbii unui scriitor ». Această ramură a ştiinţei este «tînără, nedefinită 
şi în căutarea unei căi de dezvoltare » !; iar acad. V. V. Vinogradov arată că 
aprecierile criticii literare referitoare la limba operelor literare sînt « adesea 
foarte subiective » şi «exprimate în fraze din cele mai stereotipe »2. 

Problemele de bază ale studiului limbii literare şi ale stilisticii, în jurul 
cărora au loc, în vremea din urmă, vii discuţii între lingviştii sovietici, sînt: 

1. Noţiunea de limbă literară şi raporturile ei cu limba întregului popor; 
Structura stilurilor limbii literare şi criteriile pentru delimitarea lor; 
Stilul individual al scriitorului; 

Calitatea artistică a limbii operelor literare; 
. Metodologia analizei limbii operelor literare. 

Dintre aceste probleme, pînă în prezent, doar cea dintîi, şi anume defi- 
nirea limbii literare, a fost soluţionată în mod satisfăcător. Aşa precum a arătat 
acad. Iorgu Iordan în studiile sale recente 2, care reflectă discuţiile din Uniunea 
Sovietică în jurul acestei probleme, limba literară este un aspect al limbii între- 
gului popor, şi anume aspectul ei cel mai desăvîrşit din punct de vedere fonetic, 
lexical şi gramatical, consolidat în cursul vremii prin activitatea marilor scriitori. 

Noţiunea de limbă literară implică în conţinutul ei două note caracte- 
ristice importante: 1) ideea de normă şi 2) de calitate expresivă şi estetică, 
strîns legată de funcțiunea de bază a limbii, aceea de a fi mijloc de comuni- 
care şi schimb de idei în societate. 

Concepţia marxistă asupra limbii literare înlătură teza idealistă după 
care limba literară ar fi diferită de limba naţională a întregului popor, precum 
şi confuzia ce exista în ceea ce priveşte limba literaturii artistice şi limba literară. 
Limba literaturii artistice fiind cea mai răspîndită formă a limbii literare, s-a 
crezut că ea este singura formă a limbii literare. Dar limba literară este şi 
limba operelor ştiinţifice, ideologice, a presei, poporul avînd o singură limbă 
care exprimă conținuturile cele mai variate. 


no 


1 N. I. Şvedova, K vaprosu ob obşcenarodnom i individualnom v iazike pisatelea, 
în « Voprosî iazîkoznaniia », 1952, nr. 2, p. 104. 

2 V, V. Vinogradov, Iazîk hudojestvennogo proizvedeniia, în + Voprostiazikoznaniia », 
1954, nr. 5, p. 3. 

3 Vezi Iorgu Iordan, Despre «limba literară », în « Studii şi cercetări lingvistice », 1954, 
nr. 1—2, p. 151—163; idem. Limba literară (privire generală), în «Limba romînă», 1954, 
nr. 6, p. 52—77. 

Exprimind conţinuturi diferite, limba îşi organizează materialul după 
natura conținutului exprimat, constituindu-se astfel aşa-numitele «stiluri ale 
limbii », vorbite sau scrise. Astfel, dintre stilurile scrise, cel al literaturii arti- 
stice diferă de cel al operelor ştiinţifice, politice, ideologice, publicistice. 
Stilurile vorbirii sînt mult mai numeroase, după variatele domenii de activi- 
tate şi scopurile comunicării. 

Într-o lucrare apărută recent la Moscova (1954), E. Riesel t susţine deli- 
mitarea clasică a stilurilor şi specializarea acestora după genuri şi chiar după 
specii literare: liric, epic, dramatic, stilul odei, al satirei, ai comediei etc. 

Dar asupra existenței obiective a stilurilor, a criteriilor delimitării lor şi 
a caracteristicilor diferitelor stiluri există între lingviştii sovietici discuții 
foarte vii, provocate de faptul că « noţiunile fundamentale ale stilisticii, ca 
parte specială a lingvisticii, sînt încă puţin clarificate »2. 

Lingviştii sovietici, folosind metoda interpretării dialectice a fenomenelor, 
privesc problema stilurilor din punct de vedere istoric. Nu în toate limbile 
s-au dezvoltat aceleaşi stiluri şi nici în acelaşi timp. Anumite stiluri au dis- 
părut cu timpul (spre exemplu, stilul biblic), altele s-au născut recent pe 
măsura nevoilor specifice de comunicare, cînd limba a trebuit să îndeplinească 
funcțiuni noi. De aceea, problema stilurilor limbii trebuie privită în funcţie 
de etapele de dezvoltare ale diferitelor limbi în parte. Cu cît viața socială şi 
culturală a unui popor este mai bogată, cu atît mai întinse vor fi ramificaţiile 
stilistice ale limbii acestuia. Stilurile limbii nu sînt unități lingvistice inde- 
pendente şi închise, deoarece întrepătrunderea adîncă a diferitelor forme ale 
exprimării este un fapt de constatare evidentă. 

Această împletire a stilurilor, specifică culturii moderne, l-a făcut pe 
lingvistul sovietic I. S. Sorokin să nege existența stilurilor ca sisteme lingvis- 
tice specifice 3. După el, fiecare context, fiecare enunţare are un stil pro- 
priu. Un text ştiinţific poate fi, după Sorokin, asemănător unui text literar 
prin firescul expunerii şi folosirea figurilor de stil, aşa precum şi un text 
literar poate avea preciziunea, claritatea şi caracterul sistematic al unui text 
ştiinţific. Pentru Sorokin, noţiunea de stil al limbii se dizolvă în varietatea 
enunțărilor şi în stilul individual al scriitorului. 

R. A. Budagovâ, fără a contesta amestecul stilurilor, susține că ele se 
deosebesc totuşi funcțional. Dacă găsim aceleaşi cuvinte sau figuri de stil 
în texte diferite, funcțiunea acestora diferă de la un stil la altul. Figuri de stil 


1 E. Riesel, Abriss der deutschen Stylistik, Moskau, 1954. 

2 V. G. Admoni şi T. I. Silman, Otbor iazîkovîh sredstv i voprost stilea, în « Voprosi 
iazîkoznaniia », 1954, nr. 4, p. 93. 

3 I. S. Sorokin, K voprosu ob osnovnîh poneatiiah stilistiki, în « Voprosi iazîko- 
znaniia », 1954, nr. 2, p. 68—82. 

4 R. A. Budagov, K voprosu o iazikovih stileah, în « Voprosi iazikoznaniia», 1954, 
nr. 3, p. 54—67, 

se folosesc şi în textul literar şi în cel ştiinţific, dar ele nu rătăcesc mecanic 
de la un stil la altul, ci au un specific funcțional în sistemul fiecărui stil. 
Figura de stil pregăteşte, într-un text ştiinţific, înțelegerea demonstraţiei, pe 
cînd în literatură ea ne face, aşa-zicînd, să vedem şi să trăim realitatea. Fraza 
eliptică poate servi ca element expresiv pentru reprezentarea dinamică în 
poezie, dar în conversaţie ea poate însemna neglijenţă şi comoditate. Nu un 
număr anumit de caracteristici definesc deci un stil al limbii, ci funcțiunea 
pe care o îndeplinesc aceste caracteristici în sistemul general al stilului res- 
pectiv. 

I. R. Galperin! combate tendinţa de a inventa o sumedenie de stiluri, 
ca cel telegrafic, al radiodifuziunii, al comunicării oficiale, stil curent etc. 
El face distincţie între formele stilistice rezultate din condiţiile exprimării 
şi cele care sînt rezultatul unei alegeri conştiente şi raționale a acestor forme. 
Împărţirea limbii în vorbită şi scrisă, în vorbire în monolog şi în dialog, vor- 
bire la radio sau comunicare telegrafică etc. este legată de condiţiile comu- 
nicării şi nu constituie decît tipuri de exprimare, pe cînd stiluri ale limbii 
pot fi numite numai sistemele raţional organizate ale mijloacelor de expri- 
mare. Forma comunicării curente nu constituie un stil, căci ea nu are un 
sistem. O conturare clară au, după Galperin, numai stilurile scrise. În expri- 
marea orală, doar poezia populară are un sistem de mijloace proprii de expri- 
mare şi de aceea ea poate să fie socotită un stil. 

Această concepţie îl duce pe Galperin la următoarea definiţie a stilisticii 
ca ramură a lingvisticii: « Stilistica este ştiinţa care se ocupă de modurile şi 
căile de folosire a mijloacelor expresive ale limbii şi ale procedeelor stilistice 
în diferitele stiluri ale limbii literare; ea se ocupă de tipurile exprimării şi 
de stilurile exprimării în limba literară respectivă, precum şi de raportul dintre 
mijloacele exprimării şi conținutul exprimat »2. Aceeaşi definiţie o dă şi 
G. V. Stepanov: « Stilistica este ştiinţa care studiază variatele posibilităţi de 
organizare a limbii în funcţie de un anumit conţinut şi scop al exprimării »*. 
Ramură a lingvisticii, stilistica este strîns legată de critica literară şi de estetică 
prin unitatea organică, relevată de ştiinţa marxistă, dintre forma şi conținutul 
operei literare. 

O altă problemă importantă ridicată în lingvistica marxistă este cea a 
locului şi importanţei pe care o ocupă fiecare stil în limbă, în raport cu bogăția 
materialului lingvistic pe care îl foloseşte şi în raport cu funcțiunea pe care 
o îndeplineşte în viaţa societăţii. Nici unul dintre stilurile limbii n-are pre- 


11. R. Galperin, Recevie stihi i stilisticeskie sredstva iazika, în (Voprosi iaziko- 
znaniia », 1954, nr. 4, p. 76—86. 

2 I. R. Galperin, Recevie stihi i stilisticeskie sredstva iazika, în «€ Voprosi iaziko- 
znaniia », 1954, nr. 4, p, 86. 

3 G. V. Stepanov, O hudojestvennom i naucinom stileah reci, în +4 Voprosi iaziko- 
znaniia », 1954, nr. 4, p. 87. 

tenţia să deservească societatea în toate manifestările ei. În limba unică a 
întregului popor, fiecare stil deserveşte o anumită sferă a activității sociale 2. 

Unii lingvişti sovietici, ca A. I. Efimov, R. A. Budagov sau E. Riesel, 
nu fac o ierarhizare între stiluri. Alţii însă ca acad. V. V. Vinogradov, I. R. 
Galperin, G. V. Stepanov, V. D. Levin sau Admoni şi Silman admit o gra- 
dație între ele, determinată de sfera întrebuințării lor, de volumul lor semantic 
şi de rolul lor în istoria culturii poporului 2. Stilul ştiinţific, stilul juridic, 
diplomatic, al actelor oficiale se limitează la anumite sfere de cunoştinţe şi 
de activitate, pe cînd alte stiluri, ca cel al literaturii artistice şi cel publicistic, 
pot cuprinde orice sferă de activitate. Cel mai cuprinzător dintre stilurile scrise 
este cel al literaturii artistice, în care se concentrează întreaga varietate de 
stiluri ale limbii unui popor. Cuprinzînd diversele sfere ale activităţii sociale 
şi folosind cele mai diferite mijloace expresive ale limbii, stilul literaturii artis- 
tice nu apare ca ceva deosebit de limba comună a întregului popor, ci ca o 
formă desăvirşită a ei 3. «În literatura artistică, scrie acad. V. V. Vinogradov, 
limba întregului popor, limba naţională, cu tot specificul ei gramatical, cu 
toată bogăţia şi diversitatea vocabularului ei, e folosită ca mijloc şi ca formă 
a creaţiei artistice. Cu alte cuvinte, toate elementele, toate însuşirile şi par- 
ticularităţile limbii întregului popor, inclusiv structura ei gramaticală, vocabu- 
larul ei, sistemul sensurilor ei, semantica, servesc aici ca mijloc de repro- 
ducere şi zugrăvire artistică, generalizată, a realităţii sociale » 4. 

Analizînd discuţiile care au avut loc în ultimul timp asupra stilurilor limbii, 
discuţii care pot forma obiectul unui studiu special, acad. V. V. Vinogradov 
formulează următoarea concluzie: « Discuţia asupra problemelor stilisticii a 
dat mai puţine generalizări şi concluzii, mai puţine rezultate incontestabile 
şi teze demonstrate decît propuneri şi probleme. Aceasta înseamnă că în 
ciuda caracterului ei unilateral şi oarecum abstract, în ciuda insuficientei 
clarități şi definiri a punerii problemei „stilurilor limbii“ şi a „stilurilor vor- 
birii““, discuţia trezeşte idei, dă naştere unor probleme noi, dezvăluie laturi 
noi în noţiunile obişnuite şi considerate stabilite (care uneori sînt depăşite) 
şi îndeamnă la căutarea unor drumuri noi în rezolvarea problemelor funda- 
mentale ale stilisticii. Sînt necesare cercetări stilistice amănunțite în domeniul 
gramaticii, lexicologiei, semasiologiei diferitelor limbi naţionale, lucrări con- 
crete asupra studierii istorice a formelor vorbirii, a tipurilor limbii şi a stilu- 
rilor în diferite limbi literare. Sînt necesare lucrări de sinteză asupra stilisticii 


1 Vezi V. G. Admoni şi T. I. Silman, Otbor iazîkovîh sredstv i voprosi stilea, în 
4 Voprost iazikoznaniia » 1954, nr. 4, p. 93—100. 

2 Vezi V. V. Vinogradov, Itoghi obsujdeniia voprosov stilistiki, în « Voprosi iazikoz= 
naniia », 1955, nr, 1, p. 60—87. 

3 V, G. Admoni şi T. I. Silman, Otbor iazikovîh sredstv i voprost stilea, în « Voprosi 
iazîkoznaniia », 1954, nr. 4, p. 93—100. 

4 V. V. Vinogradov, « Literaturnaia gazeta », 19 mai 1951. 


24 


literaturilor artistice naţionale, o analiză profundă a stilului operelor literare 
de diferite genuri. E necesar să se precizeze terminologia stilistică, să se deter- 
mine clar locul şi limitele stilisticii în sistemul general al lingvisticii mar- 
xiste » 2. 

* 

Metodele pentru analiza lingvistică a operelor literare nu sînt încă nici 
ele statornicite. Cercetătorii din acest domeniu au folosit în general metode 
proprii, fără să se ajungă la o metodă unanim acceptată. 

Această situație a determinat Institutul de lingvistică din Bucureşti ca 
la începutul cercetărilor'pe care le întreprinde în prezent asupra istoriei limbii 
noastre literare din secolul al XIX-lea să organizeze în cursul acestui an o 
serie de prelegeri asupra principiilor şi metodelor ce se impun în practica 
lingviştilor şi criticilor literari în munca de analiză a limbii operelor literare. 
Prelegerile ţinute se publică treptat în « Limba romînă » pentru a contribui 
la cunoaşterea şi popularizarea acestor probleme în cercuri cît mai largi. 
Dintre lucrările anterioare acestor prelegeri care conțin indicaţii utile în ceea 
ce priveşte metoda, reamintim «Arta prozatorilor romini » a profesorului 
Tudor Vianu, studiul acad. Iorgu Iordan « Limba lui Eminescu %, ale acad. 
Al. Rosetti « Observaţii asupra limbii lui Miron Costin»?, «Observații asupra 
limbii lui Dimitrie Cantemir în „Istoria ieroglifică” »*, « Limba lui Anton Pann 
în „Povestea vorbii”, ale lui Gr. Scorpan « Limba lui Creangă »€ şi « Forme 
dialectale în poezia lui Eminescu », al lui G. Istrate «Limba în poemul 
„Minerii din Maramureş” de Dan Deşliu s*, precum şi numeroasele studii 
apărute în ultimii ani în « Limba romînă » şi în « Studii şi cercetări lingvistice». 

Obiectul analizei unei opere literare din punct de vedere lingvistic constă 
în relevarea şi explicarea mijloacelor lingvistice folosite de scriitor pentru 


1 V. V. Vinogradov, Itoghi obsujdeniia voprosov stilistiki, în « Voprosî iazîkoznaniia », 
1955, nr. 1, p. 87. 

2 Iorgu Iordan, Limba lui Eminescu, Bucureşti, 1940. 

3 Al. Rosetti, Observaţii asupra limbii lui Miron Costin. Comunicare prezentată în 
şedinţa din 26 aprilie 1950. Bucureşti, Editura Academiei R. P. R., 1950. 

4 Al. Rosetti, Observaţii asupra limbii lui Dimitrie Cantemir în « Istoria ieroglifică », 
în Buletin ştiinţific. Secţiunea de ştiinţa limbii, literatură şi arte a Academiei R. P. R. 
Tomul I (1951), nr. 1-2, p. 17-38. 

5 Al. Rosetti, Limba lui Anton Pann 1794—1854 în « Povestea vorbii » în Buletinul ştiin- 
tific al Academiei R.P.R. Seria Ştiinţe istorice, filozofice şi economico-juridice. Tomul al 
II-lea (1950), nr. 1, p. 47 — 52. 

€ Gr. Scorpan, Limba lui Creangă, în «Buletinul Institutului de filologie romînă 
„Alexandru Philippide” », vol. I (1934), p. 102-110, şi vol. II (1935), p. 213-221. 

? Gr. Scorpan, Forme dialectale în poezia lui Eminescu, în « Buletinul Institutului 
de filologie romînă ,,Alexandru Philippide” », vol. III (1936), p. 116-137. 

8 Vezi «Studii şi cercetări ştiinţifice », (Academia R.P.R. Filiala laşi) anul V (1954), 
nr. 1-4, p. 489-528. 

exprimarea conținutului de idei al operei sale. Lingvistul are sarcina de a 
stabili care sînt mijloacele alese de scriitor din tezaurul limbii întregului popor, 
«ce a determinat această alegere, care este specificul elementelor lingvistice şi 
al structurii stilistice a compoziţiei lui literare. 

Analiza limbii operei literare urmează două căi care se întregesc: 1) cerce- 
tarea materialului propriu-zis al faptelor de limbă grupate în categoriile con- 
sacrate ale fenomenelor lingvistice: fonetică, lexic, morfologie, sintaxă; 
2) analiza stilului individual al scriitorului, adică a modului personal în care 
acesta a selecționat şi a folosit elementele limbii întregului popor pentru rea- 
lizarea concepţiei sale ideologice şi artistice. Limba şi stilul sînt noțiuni atît 
de strîns legate, încît numai analizîndu-le laolaltă se poate ajunge la cunoaş- 
terea procedeelor lingvistice de realizare a operei literare. 

Studiul particularităţilor fonetice, lexicale şi gramaticale trebuie făcut 
din punct de vedere istoric, adică în raport cu stadiul de evoluţie al limbii 
literare. Aceste particularități pot consta în arhaisme, regionalisme, neolo- 
gisme, elemente de jargon, sau în alte inovaţii care se stabilesc în funcţie de 
normele limbii literare din epoca respectivă. În limba oricărui scriitor se 
întîlnesc, alături de formele curente ale limbii întregului popor, urme ale tre- 
cutului lingvistic, ca şi elemente noi impuse de evoluţia limbii. 

Analiza particularităţilor fonetice este importantă fiindcă ea relevă trans- 
punerea în scrisul literar a aspectelor vii ale vorbirii din diferite regiuni şi 
epoci. Ea ne arată fenomenele fonetice care s-au consolidat în limbă, cele 
care au dispărut cu timpul, ajutîndu-ne să cunoaştem stadiul de închegare al 
sistemului fonetic şi contribuția diferiților scriitori la realizarea lui. Lingvistul 
sovietic R. I. Avanesov arată în mod just că « normele de pronunțare se for- 
mează şi se dezvoltă o dată cu dezvoltarea limbii literare »*. Ca parte inte- 
grantă a sistemului limbii, fonetica trebuie studiată şi pentru determinarea 
etapelor de închegare a sistemului ortografic al limbii. Ea trebuie stu- 


diată în strînsă legătură cu normele şi cu regulile ortografice dominante în 
fiecare epocă. 


Domeniul cel mai vast şi mai important al analizei limbii literare îl oferă 
însă studiul vocabularului. 

Din zecile sau sutele de mii de cuvinte ale unei limbi, un scriitor folo- 
seşte în opera lui doar o mică parte. Precum am arătat într-un studiu recent 2, 
Eminescu nu foloseşte în opera lui poetică, din întreaga bogăţie lexicală a 
limbii noastre, decît 3607 cuvinte, care aparţin, în cea mai mare parte, fon- 
dului principal al limbii. Cercetătorul urmează să stabilească în ce măsură 
foloseşte scriitorul, alături de fondul principal, cuvinte din restul vocabula- 


1 R. I. Avanesov, Voprosî sovremennogo russkogo literaturnogo proiznoşeniia v svete 
uceniia I. V. Stalina o iazike. Moscova, 1953, p. 18. 

2 Vezi D. Macrea, Contribuţie la studiul fondului principal de cuvinte a! limbii romîne, 
în « Studii şi cercetări lingvistice » 1954, nr, 1—2, p. 7—18. 

rului: arhaisme, regionalisme, neologisme, elemente de jargon sau de 
argou. 


În afară de fondul principal, care este folosit în esență de toţi scriitorii, 
cercetarea elementelor din restul vocabularului, care reflectă «starea limbii > 
dintr-o anumită epocă, constituie un important indiciu pentru cunoaşterea 
resurselor limbii scriitorului, adică a felului cum el a folosit variatele mijloace 
lexicale pentru zugrăvirea cît mai nuanţată a situaţiilor şi personajelor. Bogăția 
sau sărăcia vocabularului unui scriitor se reflectă, în mare măsură, în calitatea 
stilului său. 


Analiza vocabularului nu trebuie făcută însă numai cantitativ, ci şi cali- 
tativ. Vocabularul unui scriitor nu este mare numai prin numărul cuvintelor, 
ci şi prin mulțimea sensurilor noi, figurate, pe care le cîştigă cuvintele pe baza 
sensului lor principal. Un cuvînt comun îşi înnoieşte valoarea prin faptul că 
este folosit în mod figurat într-un context literar. O cercetare vastă de această 
natură se întreprinde în prezent de către Institutul de lingvistică al Academiei 
de Ştiinţe a Uniunii Sovietice, care alcătuieşte Dicţionarul limbii lui Puşkin, cu- 
prinzînd 80.000 de cuvinte cu toată bogăția de sensuri din limba marelui scriitor. 

În lumina concepţiei marxiste despre limbă, studiul vocabularului ope- 
relor literare poate cuprinde cele mai variate aspecte. Pot fi întreprinse studii 
asupra unor opere izolate sau pe anumite probleme, spre exemplu: lexicul 
social-politic în opera lui Eminescu, lexicul filozofic sau ştiinţific în opera 
lui Vasile Conta, Victor Babeş, Ion Ghica etc., regionalismele în opera lui 
Creangă sau arhaismele în opera lui Sadoveanu. Se poate urmări dezvoltarea 
terminologiei ştiinţifice, de producţie sau filozofice de-a lungul unei epoci 
întregi, cum a făcut, spre exemplu, J. Byck în studiul său asupra vocabularului 
ştiinţific şi tehnic în limba romînă din secolul al XVIII-lea, publicat în « Studii 
şi cercetări lingvistice » (1954, nr. 1-2, p. 31-43). În lumina unor studii de 
acest fel se poate aprecia rolul fiecărui scriitor în munca pentru asimilarea 
literară a vocabularului limbii romîne, ca şi în îmbogățirea ei cu termeni noi, 
necesari dezvoltării stilului literar, ştiinţific, tehnic, publicistic etc. 

A treia categorie a materialului lingvistic al operelor literare o constituie 
structura gramaticală. Ea este partea cea mai stabilă a limbii, în care nu se 
produc transformări decît în perioade de timp foarte îndelungate. Într-o epocă 
atît de bogată în prefaceri pentru cultura noastră cum a fost secolul trecut, 
abia se observă cîteva modificări de ordin morfologic şi sintactic față de epocile 
precedente. Aceste modificări constau doar în unele îmbunătățiri aduse siste- 
mului morfologic şi sintactic, în sensul precizării şi simplificării formelor de 
exprimare, care, consolidîndu-se, au dat limbii noastre aspectul ei actual. 
Observațiile privitoare la formele gramaticale din limba scriitorilor se reduc 
în genere la unele forme care au suferit fluctuații şi la drumul pe care aceste 
forme l-au urmat spre a ajunge la regulile de astăzi. În scrisul nostru din trecut, 
mai ales din prima jumătate a secolului al XIX-lea, s-au folosit simultan, spre 

exemplu, formele văd şi văz, țin şi fiu, poci şi pot, ei văd şi ei vede, a curăța 
şi a curăţi, elementuri şi elemente, morminturi şi morminte, pe care istoricul 
limbii este obligat să le înregistreze şi să arate cum s-a consolidat una din aceste 
forme şi cum a fost eliminată cealaltă +. 

În ceea ce priveşte sintaxa, se poate urmări procesul evoluţiei frazei, mai ales 
în cursul secolului al XIX-lea, de la forma greoaie din secolele precedente 
spre fraza simplă şi echilibrată pe care o avem astăzi. 


x 


Analiza particularităţilor fonetice, lexicale şi gramaticale este însă, precum . 
am arătat mai sus, numai o parte a studiului limbii operelor literare. Limba 
ca atare este numai un material de construcție pentru scriitori, sau, cum o 
numeşte Maxim Gorki, « materia primă a literaturii », pe care scriitorii o folo- 
sesc corespunzător scopurilor lor artistice. Cuvintele şi formele gramaticale 
primesc sub condeiul scriitorilor aspecte noi prin contextul în care se 
găsesc şi prin nuanţa personală ce le-o imprimă. Ele intră în ceea ce Horaţiu 
numea diuncturae novae », adică în legături noi față de exprimarea comună. 
În afară de semnificaţia lor proprie, cuvintele posedă o capacitate de expresie 
stilistică. Prin sensul lui propriu, cuvîntul desemnează un obiect, un fenomen 
sau un raport din realitatea obiectivă. În exprimarea literară, cuvîntul pri- 
meşte semnificaţii emotive, exprimă aprecieri asupra realităţii, arată starea 
sufletească a subiectului vorbitor, raportul lui faţă de realitate. Prin literatură, 
cuvîntul nu numai că se «înţelege», ci se şi «trăieşte »?. Iată, spre exemplu, 
cum încheie maestrul Sadoveanu romanul său «Neamul Şoimăreştilor»: 
« Bunicii mei sînt strănepoţii acelor oameni. Şi această istorisire de acum 
treisute de ani, din vremea cînd strămoşii erau încă dîrji, am scris-o în liniştea 
unei prisăci, avînd în inima mea răsunetul durerii lor ». Prima propoziţie are 
stilul unei comunicări, dar fraza următoare este străbătută de vibrația sufle- 
tească a scriitorului care ne împărtăşeşte emoția sa profundă, evocînd faptele. 
vitejeşti ale strămoşilor de care se simte legat. 

Expresivitate, nuanţe stilistice se găsesc şi în limba vorbită, dar cea mai 
caracteristică formă a lor se găseşte în literatură. 

Felul în care unele forme gramaticale sînt valorificate stilistic spre a servi 
în mod adecvat în creaţia artistică a fost arătat de profesorul Tudor Vianu 
la sfîrşitul volumului său « Arta prozatorilor romîni » unde analizează func- 
ţiunea stilistică, specifică în epica noastră, a imperfectului, a mai mult ca 
perfectului, a prezentului istoric sau a prezentului etern, forme gramaticale: 
care nu ar putea fi înlocuite într-o povestire fără a schimba ritmul şi atmosfera 


1 G. Ivănescu, Îndrumări în cercetarea morfologică a limbii literare romîneşti din 
secolul al XIX-lea, în « Limba romînă», 1955, nr. 1, p. 19—39. 

2 Vezi B. V. Tomaşevski, Limba şi literatura, în « Problemele ştiinţei literare sovie- 
tice în lumina lucrării lui I. V. Stalin despre lingvistică » Ed. Cartea Rusă, 1952. 

ei. Tot profesorul Tudor Vianu a arătat într-un studiu recent marea varietate 
şi funcțiunile multiple pe care epitetul le îndeplineşte în opera poetică emi- 
nesciană 1, 

Sunetele, cuvintele şi formele gramaticale, oricît de corecte ar fi ele, nu 
pot constitui prin ele însele expresiuni artistice. Înainte de încadrarea lor 
într-un context, ele sînt aşa-zicînd «neutre », fără culoare expresivă. Numai 
locul lor în contextul frazei şi forma frazei le dă valoare artistică prin măiestria 
scriitorului. 

Pentru reflectarea veridică a realităţii în artă, limba literaturii artistice 
are o libertate mult mai mare în alegerea mijloacelor decît limba altor stiluri 
literare. Literatura artistică poate folosi unele arhaisme, regionalisme, neolo- 
gisme, cuvinte de jargon sau de argou tocmai pentru valoarea lor expresivă, 
pentru capacitatea lor de a zugrăvi anumite personaje sau atmosfera epocii. 
Folosirea unor regionalisme sau arhaisme bine încadrate în contextul frazei 
constituie, în anumite limite, un mijloc de îmbogăţire a posibilităților de expri- 
mare ale limbii. Pe de altă parte, se ştie că scriitorii se abat uneori de la normele 
construirii tipice a frazei: subiect, predicat, complement, folosind numeroase 
inversiuni topice pentru scopuri stilistice. Asemenea abateri, justificate de 
procedeele artei literare, trebuie apreciate în sensul lor real, nu ca o necu- 
noaştere a regulilor folosirii limbii. Libertatea inversiunilor topice şi «licen- 
tele poetice » sînt fireşti în literatură, dar în alte stiluri ele pot constitui abateri 
de la normele folosirii limbii. Desigur, libertatea artistului în acest domeniu 
nu este fără margini. Crearea de expresii noi sau folosirea prea personală a 
sensului cuvintelor sau a formelor gramaticale este limitată de specificul struc- 
tural al limbii. Artiştii sînt creatori în limbă numai atunci cînd merg pe linia 
tendințelor ei fireşti de dezvoltare, adică în conformitate cu legile interne de 
dezvoltare a limbii. 

Noţiunea de «stil individual al scriitorului » a fost şi este foarte viu dis- 
cutată de către lingviştii şi criticii literari marxişti, aducîndu-se importante 
precizări asupra naturii şi rolului lui în folosirea şi îmbogățirea limbii între- 
gului popor. 

Din punct de vedere lingvistic, stilul este sistemul mijloacelor de expri- 
mare a unei teme anumite. El a fost de mult definit de Belinski : « corespon- 
dența vie, organică, dintre formă şi conţinut, arta de a exprima ideea, prin 
acel cuvînt, prin acea construcție care este cerută de esenţa ideii însăşi »!. 
Cuvîntul este potrivit atunci cînd apare în context acolo unde trebuie şi cînd 
înlocuirea lui cu altul nu mai poate reda nuanţa proprie a unei situații. 


1 Tudor Vianu, Epitetul eminescian, în « Studii şi cercetări lingvistice », 1954, nr. 1-2, 
p. 165—199. Acest valoros studiu este cuprins, împreună cu celelalte studii ale prof, 
T. Vianu publicate în « Limba romînă», în volumul său « Probleme de stil şi artă literară». 
Editura de stat pentru literatură şi artă, Bucureşti, 1955. 

2 Vezi A. I. Efimov, Ob izucenii iazika hudojestvennîh proizvedenii. Moscova, 1952, p. 12. 

Prin stil individual al scriitorului se înţelege sinteza particularităților 
artistice, deci şi ideologice, ale creaţiei lui: idei, teme, caractere, compoziţie 
şi limbă «. 

Stilul este individual în sensul că fiecare scriitor are o manieră cara te- 
ristică, preferată, de alegere şi folosire a mijloacelor lingvistice. Unul şi acelaşi 
gînd sau sentiment poate fi redat printr-o nuanţare foarte variată a exprimării. 
Descrierea naturii la Calistrat Hogaş sau ia Mihail Sadoveanu este diferită, 
deşi aceşti doi scriitori au iubit la fel de mult natura şi au stăpînit cu măiestrie 
resursele limbii. Arta portretului este deosebită la Neculce, Bălcescu, V. Alec- 
sandri, Hasdeu, N. Iorga, Tudor Arghezi sau G. Călinescu prin felul cum 
folosesc imaginile şi resursele limbii în zugrăvirea aspectului fizic sau 
moral al personajului. 

În stilul său individual, scriitorul valorifică materialul limbii poporului 
şi formele stilistice ale tradiţiei populare sau literare pe care le îmbogățește 
prin contribuţia sa personală. 

Munca de prelucrare şi şlefuire a tezaurului limbii naționale pentru obţi- 
nerea unei expresivităţi superioare poate fi la noi deplin studiată astăzi numai 
în legătură cu creaţia eminesciană, asupra căreia ediţia critică a lui Perpessicius 
aruncă o lumină nouă prin publicarea numeroaselor variante şi încercări făcute 
de Eminescu pînă să ajungă la expresia potrivită sau, cum scrie poetul, la 
« cuvîntul ce exprimă adevărul ». Mijloacele de exprimare de care dispune o: 
limbă poartă totdeauna pecetea specificului naţional. Ele sînt determinate 
de legile istorice de dezvoltare a fiecărei limbi, de legile ei de funcţionare, 
care fac imposibilă traducerea lor exactă dintr-o limbă în alta. Din această. 
categorie fac parte mai ales locuţiunile, zicătorile, proverbele, elaborate de 
geniul stilistic al fiecărui popor. 

Cercetătorul stilului trebuie să stabilească ceea ce scriitorul a folosit din 
stilistica limbii comune şi a limbii literare, ceea ce el are comun ca stil cu alți 
scriitori şi ceea ce aduce el original, pentru a determina rolul şi importanța 
operei sale în evoluția mijloacelor exprimării artistice. În acelaşi timp el trebuie: 
să aprecieze calitatea artistică a stilului strîns legat de genul literar căruia îi 
aparţine opera. De o mare importanţă este studiul folosirii limbii ca procedeu 
pentru tipizarea personajelor, a mentalității şi înclinațiilor lor. Felul cum vor- 
besc eroii lui Caragiale: Caţavencu, Pristanda, jupîn Dumitrache sau Rică. 
Venturiano nu este, desigur, un model de limbă literară în accepțiunea noastră, 
dar el este un model inegalabil de procedeu stilistic pentru redarea tipică, prin 
limbă, a unor figuri caracteristice ale unei părţi a societăţii noastre din secolul 
trecut. 


1 Vezi A. I. Efimov, Ob izucenii iazîka hudojestvennîh proizvedenii. Moscova, 1952, 
p. 10. 

În aprecierea limbii şi stilului unui scriitor, lingvistica marxistă se orien- 
tează după raportul în care acestea se găsesc faţă de limba naţională a poporului. 
Atunci cînd se vorbeşte de limba scriitorului, de stilul lui individual, nu trebuie 
să se înțeleagă o limbă deosebită de limba poporului, ci numai o reflectare 
individuală a limbii naţionale în opera unui anumit scriitor. Materialul lin- 
gvistic al scriitorului nu se poate separa de limba națională şi de limba lite- 
rară comună a epocii sale. Scriitorul selecţionează şi îmbină materialul limbii 
într-o formă nouă, folosind sistemul expresiv al tuturor stilurilor limbii şi 
toate cuvintele şi construcţiile capabile să redea, în chipul cel mai viu şi mai 
complet, imaginea şi ideea operei sale. 

Această teză a lingvisticii marxiste răstoarnă poziţia lui Benedetto Croce 
şi Karl Vossler, adoptată de numeroși lingvişti idealişti, după care stilul indi- 
vidual ar constitui factorul esenţial al evoluţiei limbii. 

Stilul individual! al scriitorului nu poate fi interpretat altfel decît ca un 
mod personal de a folosi resursele bogate ale limbii naționale a poporului. 

Creaţia în limbă, scrie N. T. vedova, «constă în introducerea în limba 
literară a unor procedee de limbă naţională care nu au fost folosite înainte. 
Determinînd just căile de dezvoltare a limbii literare comune, înţelegînd posi- 
bilităţile ei care de-abia mijesc şi care nu pot fi distinse încă de alţii, scriitorul 
scoate elementul nou din noianul vechiului, uneori din noianul tradiţiei limbii 
literare, dezvoltă şi desăvîrşeşte acest element nou, îl activează şi dă contem- 
poranilor săi posibilitatea unei exprimări noi în diferitele stiluri ale limbii. 
La început aceste mijloace noi care îşi au rădăcinile în limba națională apar 
ca «element individual » în limba scriitorului care le-a « găsit ». Dar mai tîrziu 
aceste mijloace pot intra în norma literară. Atitudinea activă şi creatoare a 
scriitorului față de procesele vii ale limbii naţionale poate determina fixarea 
mijloacelor de limbă « găsite» de el în limba literară a epocii sale; cuvintele, 
formele şi construcțiile « descoperite » şi elaborate de scriitor pot intra pentru 
mult timp în normele limbii scrise şi pot determina chiar procesele dezvoltării 
stilistice ulterioare ale acestei norme »!. 

În acest sens se poate vorbi de epoca lui Puşkin în istoria limbii literare 
ruse sau de epoca Alecsandri sau Eminescu în istoria limbii literare romîne.. 
« Dar reînnoirea creatoare a limbii literare poate fi realizată numai de către 
un scriitor genial într-un moment corespunzător al dezvoltării istorice a acestei 
limbi. De obicei însă maestrul cuvîntului îşi alege mijloacele de limbă din 
ceea ce a intrat şi s-a fixat deja în sistemul limbii literare ». Fără cunoaşterea 
dezvoltării istorice a mijloacelor de expresie artistică nu se poate fixa în mod 
just rolul şi locul unui scriitor în istoria limbii şi a literaturii unui popor. 


1 N. I. Şvedova, K voprosu ob obşcenarodnom i individualnom v iazike pisatelea, 
în  Voprosi iazikoznaniia » 1952, nr. 2, p. 111. 
2 Ibidem. 

Un alt procedeu. greşit folosit de lingvistica şi critica literară idealistă 
este studierea stilului numai sub aspectul lui formal, adică de a vedea în el 
numai o sumă de procedee şi motive tipice folosite în mod repetat. Desigur 
o caracteristică de seamă a stilului individual este frecvența unui anumit tip 
de expresie. Dar limitarea la acest aspect exterior al stilului înseamnă a nu 
căuta legătura organică între procedeele de stil şi tematica operei, conținutul 
ei de idei, concepţia de viaţă a scriitorului şi intenţia combativă a operei sale. 
Stilul este studiat de către cercetătorii marxişti în strînsă legătură cu conţinutul 
de idei al operei, factor esenţial care determină o formă sau alta a exprimării. 

Lingvistica şi critica idealistă nu au reuşit să arate legătura dintre tema- 
tica operei literare şi limba şi stilul.scriitorulu:, elemente pe care le-au analizat 
separat şi formal fără evidenţierea dependenţei lor reciproce şi organice. 

Mijloacele stilistice ale operei sînt totdeauna în funcție de concepţia auto- 
rului, de cadrul tematicei sale. «Cînd se face o analiză stilistică, scrie acad. 
V. V. Vinogradov, limba literaturii nu poate fi despărțită de ideile pe care 
scriitorul le-a pus la baza operei, de țesătura imaginilor, de caracterul perso- 
najelor şi de personalitatea creatoare a autorului pe care o întruchipează 
întreaga compoziţie a operei artistice }*. 

Strînsa legătură dintre tema, limba şi stilul operei se bazează pe princi- 
piul marxist al unităţii dintre conținutul şi forma operei artistice. Conţinutul 
determină forma organizării stilistice, aceasta fiind manifestarea concretă a 
conţinutului. Limba fiind «realitatea nemijlocită a gîndirii » (Marx), forma 
exprimării are o mare importanţă în realizarea artistică, în sensul că ea poate 
contribui fie la dezvoltarea şi realizarea conţinutului, fie la încătuşarea lui 2. 

Unii scriitori comit greşeala preţuirii exagerate a formei în dauna conți- 
nutului.atunci cînd caută cu orice preţ noutăți de stil şi expresii forţate pentru 
a dovedi că înnoiesc, chipurile, limba sau că voiesc să exprime o idee mai subtil 
decît prin mijloacele comune ale limbii. Mulţi poeţi din trecut şi chiar unii 
de astăzi păcătuiesc prin această înclinaţie, fără să mai vorbim de aşa-numita 
« poezie modernistă », a cărei limbă absurdă şi ininteligibilă este dovada deplină 
a descompunerii ideii şi formelor artei în lumea burgheză în care ea a apărut 
şi se manifestă încă. 

Numai prin studiul stilului în funcţie de tema operei se poate ajunge la 
caracterizarea reală a acestuia. Dacă estetica idealistă se limita în aprecierea 
limbii literare la epitete didactice ca « bogată şi expresivă », 4 limpede şi armo- 
nioasă », « curgătoare » etc., aceasta se explică prin faptul că limba era privită 
exterior şi formal, nu ca expresie a fondului specific de idei al operei. Prin 


1 V. V. Vinogradov, Problemele esenţiale ale ştiinţei literare sovietice, în « Problemele 
ştiinţei literare sovietice în lumina lucrărilor lui I. V. Stalin despre lingvistică ». Ed. Cartea 
Rusă, 1952, p. 20. 

2 Vezi K. N. Dimitrievna, Unele probleme de estetică, în «Probleme de literatură 
şi artă », 1953, nr. 6, p. 59. 

studiul adîncit al legăturii dintre formă şi tema operei artistice, se va putea 
ajunge la o caracterizare justă şi ştiinţifică a stilului, înlocuind formulele dile- 
tante şi impresioniste ale esteticii şi criticii literare burgheze. 


+ 


Pentru înţelegerea relațiilor dintre conținutul şi forma operei literare, de 
o mare importanță este studierea, neglijată pînă acum, a concepţiei despre 
limbă a scriitorilor. Felul în care scriitorii folosesc limba, normele de care ei 
se conduc în selectarea şi organizarea materialului lingvistic nu sînt cu totul 
spontane, sau, cum se spune, un produs al inspiraţiei, fără control conştient. 
Limba este indiferentă față de clase, dar clasele şi cu atît mai mult scriitorii 
nu sînt indiferenți față de limbă. Marii scriitori au avut totdeauna, în problema 
folosirii limbii, poziţii teoretice hotărite, strîns legate de practica lor creatoare. 
Istoria limbii romîne literare ne arată că scriitorii noştri de seamă din trecut 
au fost deplin conştienţi de rolul şi răspunderea pe care au avut-o în dezvoi- 
tarea limbii ca instrument al culturii naţionale şi al literaturii artistice. Ei au 
luat parte activă la lupta pentru făurirea limbii noastre literare nu numai prin 
operele lor artistice, ci şi prin formulările teoretice pe care le-au adus în această 
privință. Marii noştri scriitori din trecut au fost intens preocupaţi de felul 
în care trebuie scrisă limba noastră, de normele ei ortografice, de folosirea 
cuvintelor vechi sau a neologismelor, de armonia artistică a compoziţiei. 

În 1838, Grigore Alexandrescu arată, în « Epistola;gătre Voltaire », greută- 
tile care stăteau în faţa scriitorilor de la începuturile literaturii noastre moderne: 


La toate ai fost norocit; nu crez că atît izbuteai 
De-ai fi avut să formezi limba în care scriai. 

Dar veacul te-a ajutat; în vremea cînd te-ai născut, 
Stilul era curățat şi drumul era făcut. 

Altfel e în țară la noi; noi trebuie să formăm, 

Să dăm un aer, un ton limbii în care lucrăm. 

Pe nebătute cărări loc de trecut să găsim 

Şi nelucrate cîmpuri de ghimpi să curățim. 


Aceste greutăţi au fost învinse începînd cu scriitorii grupaţi în jurul 
« Daciei literare », care s-au bazat în scrisul lor pe limba poporului, condam- 
nînd îndepărtarea de acest nesecat izvor al limbii literare. « Nenorocirea 
literaturii, pedantă în condei, pedantă în formă, pedantă în idei — scrie Alecu 
Russo, exprimînd crezul generaţiei de scriitori de la 1848 —, care îneacă şi 
omoară în "Ţările Romîneşti dezvoltarea spiritului şi a închipuirii, vine din 
pricina neştiinţei limbii şi a tradiţiilor părinteşti; literatura aceasta nu are 
rădăcini, nu dă roadă »:; iar în continuare, Russo adaugă: «Dacă este ca 
neamul romîn să aibă şi el o limbă şi o literatură, spiritul public va părăsi căile 
pedanţilor şi se va îndrepta la izvorul adevărat, la tradiţiile şi obiceiurile pămîn- 


1 A. Russo, Scrieri, publicate de Petre V. Haneş. București, 1908, p. 35. 

tului unde stau ascunse încă şi formele şi stilul, şi de-aş fi poet aş culege mito- 
logia romînă, care-i frumoasă ca şi cea latină sau greacă; de-aş fi istoric, aş stră- 
bate prin toate bordeele să descopăr o amintire sau o rugină de armă; de-aş 
fi gramatic, aş călători pe toate malurile romîneşti şi aş culege limbă »*. 

Cînd la începutul culturii noastre moderne, Enăchiţă Văcărescu lasă 
urmaşilor săi ca îndemn: l 


Creşterea limbii romînești 
Şi a patriei cinstire, 


el şi-a dat limpede seama de importanța uriaşă a limbii în înflorirea patriei 
„şi a cerut îmbogățirea, cultivarea şi dezvoltarea ei pentru ca poporul nostru 
să fie cît mai bine înzestrat cu acest puternic instrument de luptă şi dezvol- 
tare naţională şi culturală care este limba. 

- Caracterul popular al limbii noastre literare, strînsa ei legătură cu limba 
poporului, a constituit concepţia călăuzitoare a lui Mihail Kogălniceanu, Alecu 
Russo, Costache Negruzzi, V. Alecsandri, Mihail Eminescu, Ion Creangă, Ion. 
Luca Caragiale, Gheorghe Coşbuc, Ion Slavici, Barbu Ştefănescu Delavrancea 
etc., ale căror opere tocmai prin aceasta poartă pecetea unui profund specific ne- 
ţional şi popular. Ei au dezvoltat în mod creator posibilităţile limbii naţionale şi 
au folosit în opera lor cele mai vii, mai tipice şi mai originale mijloace de expre- 
sie ale limbii întregului popor. Scriitorii noştri de astăzi au mărturisit de ase= 
menea în seria de articole publicate în « Contemporanul » şi « Gazeta literară » 
dragostea lor profundă pentru limba poporului, pe care îl consideră ca cel mai 
bun maestru de limbă al lor, aşa cum l-au considerat şi scriitorii noştri clasici. 

Pe lingă aceasta, trebuie înfăţişată lupta dusă de scriitorii şi lingviştii 
noştri pentru cultivarea limbii, adică lupta împotriva scrierii ei greşite, a 
necunoaşterii bogățiilor ei lexicale şi sintactice, precum şi combaterea scrisului 
şablon, lipsit de nuanţare stilistică din literatură, presă sau scrisul birocraţiei. 
Acest aspect al activităţii scriitorilor şi lingviştilor este deosebit de important 
şi de actual, mai ales astăzi, cînd crearea culturii socialiste la noi este strîns- 
legată de grija pentru corectitudinea, bogăţia şi desăv rşirea artistică a limbii 
noastre naţionale. 

Lingviştii şi criticii literari trebuie să acorde, în studiile lor, o deosebită. 
importanţă părerilor despre limbă ale creatorilor operelor literare, deoarece 
aceste păreri sînt o prețioasă călăuză asupra felului în care scriitorii folosesc 
şi îmbogăţesc limba. La rîndul lor, nici scriitorii nu pot să se dispenseze de 
ajutorul lingviştilor, al căror rol, în opera de îndrumare şi de cultivare a limbii 
nu poate fi contestat. 

Concepţiile teoretice despre limbă ale scriitorilor, a căror importanţă a 
început să fie valorificată la noi abia în vremea din urmă, pot aduce o contribuție 


1 A. Russo, Scrieri, publicate de Petre V. Haneşa Bucureşti, 1908, p. 36. 

prețioasă asupra felului cum ei au muncit la făurirea limbii şi a stilului lor, 
cum au prețuit limba poporului şi cum au înțeles să-i folosească bogăţiile. 

Ajuns la acest capitol, voi încerca să înfăţişez rezumativ punctele prin- 
cipale după care cercetătorul se poate orienta în analiza limbii operelor 
literare: 

1. Cunoaşterea condiţiilor sociale, politice, materiale şi culturale în care 
a trăit şi a creat autorul, a concepţiilor politice şi literare dominante în acea 
vreme, a atitudinii scriitorului faţă de ele, a poziției lui faţă de lupta de clasă 
din epoca respectivă; 

2. Cunoaşterea nivelului de dezvoltare a limbii literare din acel timp, 
a mijloacelor ei de exprimare; a dezvoltării diferitelor stiluri ale limbii literare, 
a rolului limbii populare, al dialectelor şi al altor variante ale limbii în limba 
literară a timpului; 

3. Studiul biografiei autorului, îndeosebi al felului cum şi-a format cultura 
generală şi lingvistică, al măsurii în care a cunoscut viaţa poporului şi s-a 
simţit legat de ea, cum s-au format şi dezvoltat preferinţele lui sub influența 
diferiților factori din mediul social şi ideologic; 

4. Analiza caracteristicilor fonetice, lexicale şi gramaticale ale limbii 
scriitorului în raport cu starea limbii literare şi cu evoluţia ulterioară a acesteia. 
Raportarea oricărei opere la starea limbii din epoca respectivă şi din epoca 
ulterioară este cerută de caracterul istoric al cercetării lingvistice, orice operă 
literară fiind în acelaşi timp un monument de limbă. Istoria limbii literare 
fixează rolul şi locul fiecărui scriitor în evoluţia formelor ei fonetice, în îmbo- 
găţirea lexicului ei, în perfecţionarea sistemului ei gramatical şi a formelor ei 
stilistice. Aprecierea caracteristicilor fonetice, lexicale, gramaticale şi stilistice 
ale limbii scriitorului este legată de analiza mijloacelor de cunoaştere şi cul- 
tivare a limbii epocii: sistemele ortografice dominante, dicționarele, grama- 
ticile, precum şi concepţiile lingvistice dominante din acea vreme; 

5. Analiza procedeelor stilistice ale scriitorului, evoluţia acestor procedee 
de la o operă la alta sau de la o epocă la alta, legătura cu conţinutul de idei 
al operei, stabilirea caracterului realist şi popular al limbii şi stilului scriitorului, 
aportul lui nou şi original în sporirea mijloacelor estetice de expresie ale 
limbii literare. Acest aspect intră mai ales în competința esteticienilor şi 
criticilor literari, care, bazaţi pe principiile esteticii marxiste, vor putea 
întregi cîmpul cercetărilor referitoare la analiza limbii operelor literare. 


1 Vezi Gh. Bulgăr, Mihail Sadoveanu şi problemele limbii noastre literare, în «Limba 
romînă», anul II, nr. 2, 1953; Teofil Teaha, Slavici şi problemele limbii noastre, în 
«Limba romînă», anul III, nr. 3, 1954; Gh. Bulgăr, Eminescu despre problemele limbii 
jiterare, în «Studii şi cercetări lingvistice», tomul V, nr. 3-4, 1954; Despină Ursu, 
Probleme de limbă în revista « Romînia literară» din 1855, în «Limba romînă», anul IV, 
nr. 1, 1955; Alexandru Niculescu, Părerile lui Barbu Delavrancea despre limbă şi stil, în 
« Studii şi cercetări lingvistice», tomul VI, nr. 1-2, 1955, p. 83—107. 

6. Concepţia despre limbă a scriitorului şi legătura ei cu practica lui 
artistică, ideile lui estetice, atitudinea lui față de limba poporului, față de 
neologisme, concepţia lui despre scrierea limbii, ideile pe care le-a avut despre 
menirea activităţii lui literare şi felul cum a răspuns sarcinilor care i-au stat în faţă; 

7. Aprecierea contribuţiei scriitorului la dezvoltarea limbii şi stilului 
artistic naţional, popularizarea şi răspîndirea ulterioară a contribuţiei lui lin- 
gvistice şi stilistice în limba literară şi în limba marilor mase. Ce expresii şi 
cuvinte folosite de un scriitor s-au fixat în limba poporului şi ce influență a 
avut stilul său în felul de a scrie şi de a vorbi al urmaşilor ? Ce funcțiuni şi sensuri 
stilistice noi a dat el diferitelor cuvinte şi expresii? Se ştie cît de mult influen- 
ţează literatura felul de a vorbi al maselor. Sub influenţa literaturii, expresii, 
aforisme, neologisme pătrund în limba poporului, o îmbogăţesc, o înfrumu- 
seţează şi îi dau mai multă culoare. Limba scriitorilor cultivă gustul pentru 
vorbirea aleasă, frumoasă, bogată; versuri ale marilor scriitori circulă din gură 
în gură, cultivînd gustul artistic şi sensibilitatea maselor. Pe de altă parte 
construcţii şi forme ridiculizate de scriitori prin limba unor personaje dispar 
cu timpul din limba vorbită a contemporanilor şi mai ales a urmaşilor; acesta 
este, bunăoară, cazul unor construcții şi expresii ridiculizate de Caragiale. 

Punctele de mai sus nu se referă toate în mod direct la analiza limbii 
literare. Unele din ele privesc istoria şi critica literară, dar toate contribuie 
la lămurirea problemelor pe care le implică studiul limbii literare şi al stilului. 
Fireşte, criteriile înşirate nu au un caracter dogmatic, ci reprezintă numai o 
schițare a criteriilor de analiză a limbii operelor literare. Ele pot fi revizuite 
şi completate în lumina progreselor pe care le vor face cercetările viitoare în 
acest domeniu. 

* 

După ce am înfăţişat stadiul teoretic actual al problemelor studiului limbii 
literare, voi încerca, în cele ce urmează, să formulez unele observații în legătură 
cu preocuparea de a elabora istoria limbii noastre literare pe care nu o avem 
pînă acum 2. 

Prima întrebare care se pune este: de cînd începe limba noastră literară 
şi care sînt perioadele caracteristice în evoluția ei? 

Într-un studiu recent, acad. Iorgu Iordan? susține că limba noastră 
literară unitară s-a format abia în secolul al XIX-lea, o dată cu închegarea 
statului naţional unitar. Înainte de această perioadă am avut, după acad. 
Iorgu Iordan, numai o limbă scrisă şi nu o limbă literară în adevărata accepţie 
a acestei noţiuni. Această teză este justă dacă avem în vedere dezvoltarea 


1 În Uniunea Sovietică a apărut recent Istoria limbii literare ruse, scrisă de A. I. Efimov, 
iar Institutul de lingvistică al Academiei de Ştiinţe a Uniunii Sovietice a publicat pînă în 
prezent trei mari volume intitulate « Materiale şi cercetări asupra istoriei limbii literare ruse ». 

2 Iorgu Iordan, Limba literară (privire generală), în «Limba romînă», 1954, nr. 6, 
p. 52—77. 

limbii literare unitare şi a variatelor stiluri de astăzi ale limbii noastre: 
literare, fenomen care, în adevăr, a avut loc la noi abia în secolul trecut. 

Cercetătorul istoriei limbii literare romîne nu poate însă neglija epoca. 
de pregătire a formării ei, care, începînd cu limba scrisă a secolului al XVI-lea, 
a reuşit în secolele următoare să se desăvirşească pînă la forma literară de astăzi. 
Înainte de secolul al XIX-lea s-au dezvoltat numai unele din stilurile limbii 
noastre literare, şi anume: stilul cărților religioase, în care s-a realizat, în secolul 
al XVII-lea, o operă de seamă ca Psaltirea în versuri a lui Dosoftei, sau de 
importanţa Bibliei de la Bucureşti; stilul istoric-cronicăresc, cu reprezentanți 
de seama lui Miron Costin, Ion Neculce sau Stolnicul Constantin Cantacuzino; 
stilul scrisorilor particulare şi de afaceri, ca, bunăoară, cele descoperite în arhi- 
vele de la Bistriţa. Limba noastră literară de dinaintea secolului al XIX-lea 
se limitează, în linii mari, la aceste trei stiluri cu unele diferențe regionale şi 
de calitate a limbii lor +. Această etapă în procesul de formare a limbii noastre 
literare nu trebuie neglijată, deoarece în limba scrisă înainte de secolul al 
XIX-lea este evident un anumit simţ a! normei, grija de a ridic: limba deasupra 
formei ei de toate zilele şi de a o face limpede şi înţeleasă de toți? . Acest efort 
spre limpezire şi unitate, care se poate urmări de la tipăriturile coresiene încoace 
la scriitorii noştri din toate provinciile, a avut ca rezultat impunerea graiului mun- 
tean ca bază a limbii noastre literare, datorită preponderenţei politice, culturale 
şi economice a Munteniei, dar şi calităților fonetice şi gramaticale ale acestui grai. 

O problemă care nu trebuie pierdută din vedere în discuţia asupra 
formării limbii noastre literare este rolul cărților populare: « Alexandria», 
« Fioarea Dtrurilor », « Fiziologul », « Varlaam şi Ioasaf », « Esopia », « Architie 
şi Anadan » şi altele, care au avut la noi, în epoca veche, ca şi la alte popoare 
europene, o largă răspîndire, după cum a arătat N. Cartojan în remarcabila 
sa lucrare « Cărţile populare în literatura romînă %. 

De asemenea, istoria limbii noastre literare nu poate neglija limba lite- 
raturii nescrise, adică limba literaturii populare, izvor nesecat de bogății şi 
frumuseți stilistice şi lingvistice, care, în afară de unele contribuţii ale lui 
Ovid Densusianu, nu a fost studiată pînă acum din acest punct de vedere. 
Această problemă a fost ridicată recent de lingviştii sovietici pentru limba 
literară rusă, subliniindu-se importanța studierii limbii creaţiilor artistice 
orale ale poporului în care sînt cuprinse preţioase mijloace de exprimare şi de 


1 Vezi Al. Rosetti, Despre unele probleme ale limbii literare, în « Gazeta literară » din 
7 aprilie 1955. 

2 V. F. Şişmarev, Romanskie iazîki iujno-vostocinoi Evropi i naţionalnii iazik Mol- 
davskoi SSR, în « Voprosi iazikozuaniia », 1952, nr. 1, p. 96-97. 

3 N. Cartojan, Cărțile populare în literatura rominească, vol. I, 1929, vol. II, 1938. 

4 Vezi V. V. Vinogradov, Problemele esenţiale ale ştiinţei literare sovietice, în « Pro- 
blemele ştiinţei literare sovietice în lumina lucrărilor lui I. V. Stalin despre lingvistică». 
Ed. Cartea Rusă, 1952, p. 13—14. 

bogății de limbă folosite de marii scriitori în operele lor. Apreciind valoarea 
literaturii populare din acest punct de vedere, Maxim Gorki a îndemnat 
adesea pe scriitori să cerceteze îndeaproape creația populară, să pătrundă 
adînc în structura ei artistică, vocabularul şi sistemul ei de imagini. 

Barbu Ştefănescu Delavrancea, în discursul său de recepţie la Academia 
Romînă, în 1913, făcînd elogiul poeziei noastre populare, o consideră «cel mai mare 
titlu de glorie literară» al nostru şi cea mai puternică manifestare a unităţii sufle- 
teşti a poporului romîn:, iar maestrul Sadoveanu, tot în discursul de recepţie la 
Academie, în 1923, consideră «Mioriţa» ca «cea mai nobilă manifestare poetică 
a neamului nostru. Aprecierile acestor mari maeştri ai cuvîntului trebuie 
socotite ca un îndemn de a întreprinde în viitor cercetarea valorilor stilistice 
ale poeziei noastre populare, care este un prețios document al limbii artistice 
vorbite de popor, 

Sarcina imediată pe care şi-a asumat-o Institutul de lingvistică din Bucu- 
reşti este studiul limbii noastre literare din secolul al XIX-lea, epocă hotărî- 
toare în dezvoltarea limbii romîne literare, prin faptul că în acest secol au 
apărut la noi toate stilurile limbii și s-au închegat normele scrierii ei. 

În primul rînd se va studia stilul literaturii artistice, dată fiind importanța 
ei primordială în istoria dezvoltării culturii şi limbii noastre, dar cunoaşterea 
completă a evoluţiei limbii romîne literare impune şi studiul celorlalte stiluri, 
deoarece el n-a fost întreprins pînă acum la noi. Nu s-a ocupat în trecut nimeni 
de limba presei noastre, a filozofiei, a istoriei, a ştiinţelor naturii, a adminis- 
traţiei, domenii de mare importanță pentru cunoaşterea felului în care limba 
romînă şi-a făurit posibilităţile, inexistente înainte, pentru exprimarea unor 
conţinuturi cu totul noi. În această privinţă se poate face o constatare concretă 
în progresul realizat de limba noastră în însuşirea terminologiei abstracte în 
stilul ştiinţific sau filozofic prin compararea diferitelor traduceri făcute în 
secolul trecut şi astăzi. Una din aceste comparații poate fi, spre exemplu, tra- 
ducerea făcută cărţii lui Engels, « Originea familiei, a proprietăţii şi a statului », 
publicată în 1884, şi aceeaşi operă tradusă recent şi apărută în Editura P.M.R. 

De o deosebită însemnătate în studiul evoluţiei limbii literare romîne este 
relevarea factorilor care i-au asigurat lărgirea posibilităţilor ei de exprimare, 
specificul ei naţional şi nivelul superior artistic. 

Cel mai important dintre aceşti factori este prelucrarea creatoare a limbii 
vii a poporului de către marii scriitori care şi-au făurit în acest fel un instru- 
ment de o vitalitate excepţională pentru exprimarea conţinutului bogat al vieţii 
poporului nostru. Nu întîmplător toţi marii noştri scriitori au avut o deosebită 
prețuire pentru folclor, iar publicarea colecţiei de poezii populare a lui Alec- 
sandri a adus o mare contribuţie la progresul: exprimării noastre literare. 


1 Barbu Ştefănescu Delavrancea, Din estetica poeziei populare, Bucureşti, 1913, p. 14-15. 
2 M. Sadoveanu, Poezia populară. Discurs rostit în şedinţă solemnă la 9 iunie 1923. 
Academia Romînă. Discursuri de recepţiune, LVI, București, 1923, p. 13. 

Dacă literatura noastră a cunoscut o dezvoltare atît de mare în ultimul 
secol, aceasta se datoreşte nu numai interpretării realiste a vieţii, ci mai ales 
folosirii în operele literare a limbii vii a poporului. Acest factor a imprimat 
literaturii noastre clasice caracterul național şi popular care îi asigură valoarea 
ei originală printre celelalte literaturi ale lumii. Scriitorii noştri de astăzi con- 
tinuă tradiţia populară a literaturii noastre, prin ataşamentul profund față de 
cauza poporului muncitor şi de limba lui. 

Abaterile de la limba vie a poporului au dus totdeauna la opere sterile, 
eliminate de procesul firesc al funcţionării limbii. 

O altă trăsătură importantă a limbii noastre literare contemporane, strîns 
legată de caracterul ei popular, o constituie unitatea ei. 

Toţi marii noştri scriitori au luptat pentru unitatea limbii noastre literare, 
ceea ce a avut ca rezultat consolidarea şi armonia ei de astăzi. De aceea, în 
toate epocile de înflorire a literaturii noastre, ei au combătut folosirea exagerată 
în operele literare a regionalismelor, arhaismelor şi a neologismelor nefireşti. 
Unitatea limbii noastre literare realizată înainte de unitatea politică a națiunii 
a fost un factor de cea mai mare importanță pentru dezvoltarea culturii noastre 
şi pentru înfăptuirea unităţii noastre naţionale de mai tîrziu. Lupta pentru 
unitatea limbii literare romîne îşi găseşte expresia ei deplină mai ales astăzi, 
în epoca socialistă, limba constituind unul din cele mai importante mijloace 
în făurirea unităţii naţional-politice a întregului popor muncitor. 

Un rol pozitiv în dezvoltarea posibilităţilor de exprimare ale limbii noastre 
l-au avut şi neologismele. Dacă în limba operelor artistice, neologismele sînt 
uneori nefireşti şi inutile, în toate celelalte stiluri ale limbii literare, neologismele 
sînt o necesitate. Istoria limbii noastre literare din ultimul secol este o dovadă 
concludentă că pentru a exprima noţiunile moderne în domeniul ştiinţific, 
economic, politic, tehnic şi social a fost nevoie să adoptăm un număr mare de 
neologisme, care, prin foloasele aduse limbii noastre, au devenit atît de adînc 
înrădăcinate, încît originea lor nu o mai cunosc astăzi decît lingviştii. Rolul 
neologismelor în cultura noastră poate fi concretizat prin următorul exemplu. 
Eminescu foloseşte în poeziile sale neologisme într-o proporţie foarte redusă, dar 
în articolele lui politice numărul neologismelor este mult mai mare, fiind vorba de 
noţiuni noi create pe măsura dezvoltării vieţii noastre naţionale din ultimul secol. 

În afară de aceşti factori ai dezvoltării limbii noastre literare, trebuie relevat 
şi efortul făcut de lingviştii noştri din trecut şi de astăzi pentru a consolida 
normele limbii literare prin fixarea normelor ei ortografice adaptate fonetismului 
limbii vii a poporului, prin alcătuirea Gramaticii limbii romîne şi a Dicţionarului 
limbii romîne literare contemporane, opere realizate abia în zilele noastre. 

Ca încheiere a observaţiilor noastre adăugăm că analiza limbii operelor 
literare şi elaborarea istoriei limbii noastre literare pe temeiul ştiinţei marxiste 
impune o colaborare strînsă între lingviști şi critici literari, deoarece aceste 
probleme aparţin deopotrivă lingvisticii şi criticii literare. 

CERCETAREA STILULUI 


DE 


TUDOR VIANU 


Istoria limbii literare romîne în secolul al XIX-lea, o lucrare pe care o 
plănuieşte de multă vreme Institutul de lingvistică al Academiei R.P.R. şi 
care urmează să intre, chiar anul acesta, într-un început de realizare, trebuie să 
conţină un capitol special consacrat dezvoltării stilistice a limbii literare romîne 


în amintitul interval de timp, aşa cum această dezvoltare a fost determinată 
de operele scriitorilor şi cum se oglindeşte în ele. Faptele de stil, pe care 


urmează să le studieze unul singur din capitolele proiectatei lucrări întregi, 
sînt acele fapte de limbă care adaugă comunicării unei ştiri expresia reacţiunii 
individuale a autorului comunicării față de ştirea comunicată. Expresia reac- 
ţiunii individuale a unui vorbitor sau scriitor, adică faptul stilistic, se mani- 
festă printr-o seamă de note care însoțesc comunicarea ştirii şi care pot lipsi, 
fără ca această comunicare să sufere. Cînd M. Sadoveanu scrie într-una din 
operele sale: Clopote începură a bate dulce şi trist de la bisericile tirgului, 
adaosul de determinări adverbiale dulce şi trist constituiesc un fapt stilistic, 
pentru că exprimă reacţiunea scriitorului față de faptul pe care-l comunică. 
ştirea despre acest fapt n-ar suferi nimic, dacă nu li s-ar fi adăugat deter- 
minările care o însoțesc, dar expresia stării de sensibilitate a scriitorului în 
amintita împrejurare ar fi dispărut cu desăvîrşire. Am fi continuat să ştim 
că într-un tîrg, undeva, au început a bate clopotele de la biserici, dar n-am 
mai fi primit reflexul felului personal în care scriitorul a întîmpinat acel fapt. 
Distingem deci în faptele de limbă un nucleu al comunicării şi o zonă înconju- 
rătoare a expresiei individuale. Nu toate faptele de limbă posedă însă o ase- 
menea zonă înconjurătoare. Formularea unei legi ştiinţifice, un articol de 
lege, un anunţ comercial etc. sînt, în general, lipsite de orice notă însoțitoare 

care să exprime vreo reacție individuală a autorului lor. Într-un foarte mare 
număr de fapte de limbă apare însă zona stilistică, notele individuale înso- 
țitoare şi de aceea nu este cu putință a studia istoria unei limbi, într-o epocă 


oarecare a dezvoltării ei, fără a nu ţine seama şi de evoluţia stilului. Paginile - 


de față vor să precizeze cîteva din principiile fundamentale ale cercetării 
stilistice în studiul limbii literare romîne a secolului al XIX-lea şi anume în 
operele scriitorilor care au contribuit mai mult la dezvoltarea ei. 

Un prim principiu al cercetării stilistice, al oricărei cercetări stilistice, 
este că particularităţile de expresie pe care le studiază nu sînt simple fapte de 
constatare, ci fapte de apreciere, valori. Cînd un istoric al limbii |iterare romîne 
în secolul al XIX-lea întîmpină în una din poeziile lui Eminescu versurile: 
Putut-au oare-atita dor În noapte să se stîngă sau Cînd luna trece prin stejari 
Urmind mereu în cale-şi, el poate nota arhaismul putut-au (adică forma perfec- 
tului compus la pers. III sg. identică cu pers. III pl.) sau forma arhaică şi 
populară cale-şi (adică pron. posesiv şi pentru sa). Cercetătorul constată adică 
prezenţa unor forme arhaice şi regionale în limba lui Eminescu. Dar cînd 
acelaşi cercetător întîmpină versul Răsare blinda lună, epitetul blinda nu 
devine numai obiectul unei simple constatări, dar şi al unei aprecieri, adică 
el poate fi judecat ca potrivit sau nepotrivit cu substantivul pe care-l însoţeşte, 
capabil sau nu să exprime reacția afectivă a poetului în faţa priveliştii notate. 
Istoricul limbii se mărgineşte, aşadar, la nucleul comunicării; cercetătorul 
stilului trebuie să ia în considerare şi notele însoţitoare expresive. Această 
atitudine a cercetătorului stilului nu devine posibilă decît dacă faptul de expresie 
răsună în sensibilitatea lui. Faptele de limbă trebuiesc deci nu numai înțelese, dar 
şi simțite. Împrejurarea aceasta a ţinut multă vreme în loc cercetările stilistice. 
Cîtă vreme lingvistica a rămas în sfera pozitivismului, adică atîta timp cît 
învățații socoteau că singura lor menire era să noteze fapte de limbă, să le 
grupeze în categorii mai generale şi să stabilească raporturi între ele, cerce- 
tarea nu dădea nici o atenţie valorii expresive a acestor fapte lingvistice, virtuţii 
lor de a exprima reacţiunile individuale, colorate afectiv, ale vorbitorilor sau 
scriitorilor. Exista prejudecata că prin apreciere şi prin sensibilitate, cercetarea 
putea aluneca spre relativism şi spre subiectivism şi putea compromite sigu- 
ranţa ştiinţifică a rezultatelor. Nu trebuiesc minimalizate de loc primejdiile 
asupra cărora a atras atenţia pozitivismul lingvistic şi o încercare de a stabili 
principiile cercetării stilistice, cum este cea de faţă, nu trebuie să-şi ascundă 
aceste primejdii. Adeseori, parcurgînd unele studii asupra stilului scriitorilor, 
înmulţite în vremea din urmă, avem impresia că concluziile cercetării sînt 
discutabile, subiective şi arbitrare. Dar din faptul că metodele cercetării stilului 
sînt mai greu de mînuit şi că ele sînt legate de unele riscuri cât priveşte certi- 
tudinea ştiinţifică a concluziilor, nu urmează de loc că trebuie să excludem 
din cîmpul investigaţiei foarte numeroasele fapte de limbă care întregesc 
comunicarea unei ştiri cu expresia reacțiilor individuale ale vorbitorilor sau 

scriitorilor. Urmează numai că interpretarea stilistică trebuie făcută cu spirit 
critic şi. într-un fel care să aibă sorți să obţină consensul tuturor aprecierilor 
şi al tuturor sensibilităților, 

Propunîndu-ne să studiem stilul scriitorilor romîni din secolul al XIX-lea, 
ne decidem la o limitare metodică, de care se cuvine să fim deplin conştienţi 
şi pe care trebuie s-o punem în lumină, pentru a nu transmite părerea greşită 
că stilul scriitorilor ar fi singurul obiect posibil al cercetării stilistice. În 
realitate există numeroase alte stiluri ale limbii literare, în afară de stilul operelor 
frumoase, şi chiar fapte de stil apărute în cuprinsul limbii neliterare, în jar- 
goane şi în argouri. Cît priveşte pe acestea din urmă, una din caracteristicile 
lor este tocmai dilatarea elementului stilistic, mai întîi în legătură cu lexicul. 
Înlocuirea cuvîntului din limba literară, printr-unul mai colorat, cu o valoare 
stilistică mai accentuată, este una din tendințele mai deseori remarcate ale 
argoului. Profesorul Iorgu Iordan a grupat în « Stilistica limbii romîne », 
1944, p. 341 şi urm. numeroase fenomene lexicale ale argoului, pe care le 
explică prin procedee de derivare semantică. Astfel, cînd pentru cap, vorbitorii 
argoului folosesc cuvintele bostan, dovleac, tidvă, tărtăcuţă, oală, devlă, cutiuță, 
tabacheră, bilă, bolfă, vasilcă etc. sau pentru gură: bot, cioc, clonț, plisc, rit, 
surlă, cobză, flaşnetă, flaut, muzică, morişcă, rîşniță etc., în toate aceste împre- 
jurări cuvîntul propriu este înlocuit printr-unul metaforic şi manifestă tendinţa 
de a spori în jurul nucleului comunicării în care el apare, regiunea notelor 
expresive pentru reacţiunea individuală, subliniată afectiv, a vorbitorului față 
de obiectul comunicării sale. Studiul argourilor se încadrează, de fapt, în lar- 
gul capitol al cercetării stilistice a limbii. Aparţin de asemenea acestui capitol 
toate celelalte forme ale limbii în afară de sfera ei literară, adică în afară de felui 
în care o vorbesc oamenii culţi ai unei epoci şi pe care o răspîndesc presa şi 
documentele oficiale, şcoala, teatrul şi, în vremea din urmă, emisiunile radio- 
fonice, impunînd nivelul general al corectitudinii lingvistice. Formele populare 
ale limbii sînt mai pătrunse de valori stilistice decît formele ei literare, trecute 
în deprinderile de a vorbi ale oamenilor culți. După 1830, într-o epocă în care 
însuşirea unei culturi mai înalte era cerută de aspirațiile clasei celei mai înaintate 
a vremii, a burgheziei, către libertăţile naţionale şi sociale, s-a produs un moment 
de dezechilibru şi de disociere între limba literară şi cea populară. Ceea ce 
Al. Russo numea «pedantismul» noii limbi literare ameninţa despărțirea 
naţiunii în două categorii, după cum fiecare putea folosi şi înţelege noua limbă 
literară. Limba naţională ca instrument obştesc de comunicare părea grav 
amenințată. Îndrumătorii cei mai luminaţi ai culturii au cerut atunci apropierea 
limbii literare de limba poporului, folosind, printre altele, şi argumentul valorii 
stilistice superioare a acesteia din urmă. « Dacă este ca neamul romîn să aibă 
şi el o limbă şi o literatură, scria Russo în 1855, spiritul public va părăsi 
căile pedanţilor şi se va îndrepta la izvorul adevărat: la tradiţiile şi obiceiurile 
pămîntului, unde stau ascunse încă formele şi stilul». Dar chiar după ce 

procesul apropierii din nou a limbii literare de limba populară a izbutit şi, 
prin înfrîngerea curentelor savante ale latinismului şi italienismului, națiunea 
întreagă a putut să se împărtăşească de la izvoarele culturii mai înalte, formele 
populare ale limbii au continuat să. fie simţite ca avînd o valoare stilistică 
superioară. Limitîndu-ne la singurele exemple pe care ni le pun la dispoziţie 
lexicul şi locuţiunile, astăzi încă avan are pentru noi o valoare stilistică supe- 
rioară față de sinonimul lui literar teribil; te pomeneşti faţă de probabil, posibil; 
a găsi cu cale faţă de a judeca că e drept, a crede de cuviinţă; a pune la cale faţă 
de a regula, a dispune; a întoarce capul (cuiva) faţă de a(-l) face să-şi piardă 
mintea; care de care față de cine mai întîi; nu-i chip faţă de nu e posibil; 
halima faţă de minunăţie, lucru fabulos, afacere complicată; iepureşte (în expr. 
a dormi iepureşte) faţă. de cu ochii deschişi; pălălaie faţă de flacără; răscruce 
față de intersecție; şontic (în expr. şontic-şontic) faţă de şchiopătind;, tiptil 
față de în taină, pe furiş (sau în Muntenia, cu înţeles mai vechi deghizat, 
incognito) etc., etc. În toate cuvintele sau locuţiunile comparate, avantajul 
stilistic al dubletelor populare provine, fie din faptul că ele conţin o metaforă, 
fie că exprimă o imagine, o reprezentare a fanteziei, fie că sînt formate printr-o 
repetiţie întăritoare, fie că reprezintă un caz de simbolism fonetic etc., adică 
sînt obținute prin unul sau altul din procedeele stilului. 

Domeniul cercetării stilistice se întinde deci mult în afară şi înainte de 
acel al operelor literare frumoase de provenienţă zisă «cultă». Mult înainte 
de a exista scriitori de opere estetice, au existat cîntăreți şi povestitori populari. 
Ba chiar fiecare grăitor al limbii noastre a simţit nevoia de a completa comu- 
nicările lui prin note însoţitoare capabile să exprime reacțiile închipuirii şi 
ale sensibilităţii sale şi a creat, astfel, răspîndindu-le în circulaţia generală 
a limbii, numeroase fapte de stil. Cînd, în fine, s-a format, mai întîi prin con- 
tribuția scriitorilor, o limbă literară, adică aceea vorbită de toţi oamenii culți 
ai vremii, acest nou aspect al limbii a înmulţit faptele de stil. Limba literară 
este vorbită de toţi oamenii care au trecut prin şcoli sau au primit infiuenţa 
celorlalte mijloace de difuzare a culturii şi care, împărtăşindu-şi, prin vorbă 
sau scris, ideile, se menţin la nivelul corectitudinii formelor şi construc- 
ţiilor, al proprietăţii şi decenței vocabularului. Împreună cu scriitorii propriu- 
zişi, limba literară este vorbită şi scrisă de oamenii de ştiinţă şi de oamenii 
politici, de gazetari, de profesionişti, de funcționari ş.a.m.d. Fiecare dintre 
membrii categoriilor sociale care folosesc limba literară adaugă însă comuni- 
cărilor lui şi note stilistice însoţitoare, prin care cei care-l ascultă sau îl citesc 
simt îndată categoria socială căreia vorbitorul sau scriitorul îi aparține, unghiul 
din care priveşte lumea, ideile sau sentimentele care-l stăpînesc mai statornic, 
adică reacţia lui faţă de obiectul ştirii pe care o comunică., În interiorul dome- 
niului general al limbii literare apar astfel aşa-zisele «stiluri ale vorbirii», 
interesantă noţiune a lingvisticii mai noi, pe care cercetătorul sovietic E, 
Riesel a definit-o de curînd, în « Abriss der deutschen Stilistik » 1954, pag. 


43 


7, precum urmează: « Prin «stil al vorbirii » înţelegem conformarea exprimării 
într-un anumit domeniu al activităţi, omeneşti, pentru anumite scopuri ale 
comunicării, adică modul de întrebuințare specific-funcţional al mijloacelor 
lingvistice unitare puse la îndemîna generală ». « Stilurile vorbirii » sînt deci 
tot atît de numeroase cîte domenii de activitate omenească există. În fața 
unei păduri, despre care vorbitorul indiferent la exprimarea reacției sale 
personale va afirma: Această pădure conţine mai multe feluri de copaci, bota- 
nistul sau silvicultorul va spune: Această pădure conține esențe felurite. Farma- 
cistul va vorbi despre specii pectorale, pentru a indica ierburile utilizate în 
afecțiunile căilor respiratorii. Juristul va vorbi şi el despre specii (sau spete), 
dar va înţelege cazurile particulare venite în faţa unor instanţe judecătoreşti. 
Substituţiile de vocabular au aici un simplu rost stilistic. Cind cineva moare, 
redactorul unui act oficial va scrie că a decedat sau a încetat din viață, în 
timp ce un preot va spune că şi-a dat obştescul sfîrşit sau a adormit întru domnul. 
Nucleul fiecăreia din aceste comunicări paralele este acelaşi, dar notele însoți- 
toare variază, indicînd de fiecare dată punctul de vedere deosebit din care 
obiectul comunicării a fost considerat, cu discrete sublinieri afective, mai 
ales în ultimele exemple. Suma acestor note însoţitoare, obţinute în cazurile 
citate prin variaţii lexicale sau prin termeni figuraţi, dar care pot fi produse 
şi prin alte mijloace ale limbii, de pildă prin procedee morfologice sau sintac- 
tice, alcătuieşte «stilul vorbirii». Cum numărul acestor stiluri este foarte 
mare, cercetarea stilistică a limbii literare are un întins domeniu de parcurs, 
înainte de a aborda operele literaturii frumoase. 

Deşi domeniul cercetării stilistice este mult mai larg decit ace] al operelor: 
scrise cu valoare artistică, cercetarea se poate limita numai la acestea din urmă, 
pentru motivul că toate varietățile amintite ale stilului, atît acele ale limbii 
extra- sau pre-literare, cît şi acele ale limbii literare, cu funcțiuni extra- 
artistice, pot să fie deopotrivă urmărite în operele literaturii frumoase. Cercetă- 
torul operelor literaturii romîneşti din secolul al XIX-lea are ocazia să noteze 
atât fapte aparţinînd «stilurilor vorbirii », cît şi stilului popular sau chiar celui 
argotic. În adevăr, o caracteristică a stilului scriitorilor este că poate grupa 
toate varietățile de stil amintite, în scopurile artistice urmărite de ei. « Speci- 
ficul sistemului de expresie al literaturii frumoase, scrie E. Riesel, cp. cit., 
pag. 1 , constă în aceea că poate cuprinde în sine elemente ale tuturor celor- 
lalte stiluri ale vorbirii şi că poate utiliza toate izvoarele expresiei lingvistice, 
literare sau neliterare ». În opera unui I. L. Caragiale, de pildă, sînt notate 
cu mare măiestrie toate varietățile stilului popular şi ale diferitelor «stiluri 
ale vorbirii », ale ţăranilor şi tîrgoveţilor, ale gazetarilor, funcţionarilor şi poli- 
ticienilor, ale profesorilor şi avocaţilor, al argoului mahalalelor, al cîrciumelor 
şi cafenelelor, al jargoanelor de salon etc. Nu există document mai edificator 
despre stilul pre- şi extra-literar al limbii romîne în secolul al XIX-lea decît 
opera lui I. L. Caragiale şi a celorlalți scriitori realişti care au precedat, au 

însoţit sau au urmat încercarea lui de caracterizare artistică a societăţii romi- 
neşti contemporane cu ei. Dar dacă singura caracteristică a stilului scriito- 
rilor ar consta în posibilitatea lui de a grupa celelalte fapte de stil, valoarea 
lui ar fi numai documentară. În realitate, stilul scriitorilor, chiar atunci cînd 
grupează fapte de stil pre-sau extra-literar, adaugă expresia unor reacţii pur 
individuale. Ei o fac utilizînd toate mijloacele limbii naţionale. Pentru a cîştiga 
deci o noţiune mai limpede asupra stiiului scriitorilor, trebuie să încercăm 
a înţelege mai întîi raporturile lui cu celelalte stiluri, apoi raporturile lui cu 
limba în general. 

Toate faptele de stil exprimă reacții individuale, dar unele tind să se gene- 
ralizeze, adică tind să-şi piardă treptat zona de note însoţitoare expresive şi 
să devină simple fapte de comunicare. Aceeaşi împrejurare poate fi formulată 
şi altfel, spunînd că nucleul comunicării tinde să absoarbă zona lui expresivă 
sau, mai scurt: comunicarea absoarbe treptat expresia. Este vorba deci de un 
proces gradual, care se realizează în etape succesive. Dincolo de expresia 
individuală, există fapte de limbă care nu şi-au pierdut cu totul semnificaţia 
stilistică, deşi această semnificație nu mai este aceea a unei reacţii indivi- 
duale. Este vorba de acele fapte de limbă, despre care spuneam că sînt « colo- 
rate » sau « pitoreşti ». Limba populară şi argourile sînt pline de astfel de fapte 
de limbă şi constituiesc un stadiu mijlociu, etapa intermediară între expresie 
şi comunicare. Nucleul comunicării n-a absorbit cu totul în astfel de fapte 
de limbă zona expresivă. A întoarce capul cuiva, față de a-l face să-şi piardă 
mintea, este simţit ca un fel al vorbirii mai «colorat», mai «pitoresc», mai 
«viu », nu lipsit cu totul de notele stilistice însoţitoare. Aceste note nu exprimă 
însă în limba. populară, pe individ, ci poporul care a găsit expresiile cores- 
punzătoare şi care le întrebuințează. S-a pus uneori problema stilului diferi- 
telor limbi naţionale. Acest stil se realizează prin toate mijloacele de care 
dispune creaţia artistică individuală. Există o muzicalitate specială a fiecărei 
limbi, forme şi construcţii expresive proprii ei, locuţiuni, metafore şi com- 
paraţii extrase din domeniul de viaţă în care s-a exercitat cu precădere acti- 
vitatea sa. Astfel, poporul romîn, cu vechile lui tradiţii de viaţă rurală şi agri- 
colă, a creat o mulțime de locuţiuni cu o incontestabilă valoare stilistică, precum: 
a bate cîmpii, a înțărca Bălaia, a nu pricepe boabă, a nu-i fi (cuiva) boii acasă, 
a se ţine scai (de cineva), a stringe funia de par, a se culca o dată cu găinile, 
a strica orzul pe gîşte, a lua în căruță, a pune de mămăligă, a-şi lăsa poicoa- 
vele etc., etc. Toate aceste locuţiuni sînt fapte de limbă înzestrate cu o zon: 
expresivă, dar nu a unui individ, ci a poporului întreg. Ele nu exprimă pe 
autorul lor anonim, ci tot poporul care şi le-a însuşit, desigur pentru motivul 
că au corespuns fanteziei şi sensibilităţii lui. Drumul transfori..ârii unei ex- 
presii individuale într-o expresie generală și populară poate fi urmărit uneori 
cu toată limpezimea. Odată, într-o adunare, cineva a caracterizat (probabil 
cu ironie) pe un prieten care rămăsese neturburat de ştirea neplăcută ce i se 

adusese, zicînd că prietenul este nemuritor şi rece, Caracterizarea a fost simțită 
de cei prezenţi ca un citat (din Eminescu). Dacă citatul se repetă în împre- 
jurări numeroase şi destul de variate, din pricină că valoarea lui de caracte- 
rizare este foaite generală, atunci el se transformă într-o expresie a limbii 
populare şi amintirea autorului său tinde să dispară. Aşa s-a întimplat cu 
pufuşor pe botişor, cu coadă de topor, Moş Teacă, a se slăbi etc., care nu mai 
sînt simţite ca citate, deşi provin, cel puţin pentru conştiinţa oamenilor de azi, 
din operele lui Al. Donici, Gr. Alexandrescu, A. Bacalbaşa, I. L. Caragiale. 


„Toate expresiile limbii populare sînt, desigur, citate generalizate, pentru că 


toate trebuie să fi apărut mai întîi unui creator individual de expresie. Pe 
aceeași linie a transformării expresiilor individuale în expresii generale, dar 
pe o treaptă mai apropiată de simpla comunicare, stau faptele de limbă care 
compun «stilurile vorbirii». Cînd un medic, chemat la căpătiiul unei per- 
soane grav bolnave, constată un caz letal, cum mi-a fost dat să aud odată, 
modul de a vorbi al medicului comunică nu numai ştirea că suferinţa bolna- 
vului urmează să se termine prin moartea apropiată. Acest mod de a vorbi 
zuprăveşte şi pe cel care-l întrebuințează, exprimă atitudinea obiectivităţii 
lui ştiinţifice față de fenomen, dar poste şi dorinţa de a acoperi, pentru rudele 
bolnavului, gravitatea situaţiei prin neologismul rar şi mai greu de înţeles. 
Formele « stilurilor vorbirii » nu sînt deci lipsite de nocte însoţitoare expre- 
sive, de «efecte de evocare », cum le-a numit odată Ch. Bally, în « Traité de 
stylistique frargaise », vol 2, ed. I, pag. 203 şi urm., deşi prezenţa lor este 
mai discretă decit în expresiile limbii populare. Nucleul comunicării a absorbit 
aici în mult mai mare măsură zona expresivă. Procesul acestei absorbţii poate 
continua, îngustînd din ce în ce mai mult zona stilistică, pînă cînd nu mai 
rămîne decit nucleul singur al comunicării. Aşa s-a întîmplat cu foarte nume- 
roase cuvinte sau construcţii ale limbii comune, din care au dispărut toate 
notele stilistice însoţite cu ele altă dztă. Lingviştii desemnează acest proces 
prin numele de «gramaticalizare ». Gramaticalizarea explică multe din cuvin- 
tele, formele şi construcţiile limbii. Cine mai simte oare în expresii ca: oamenii 
se îmbulzesc, sau în mintea cuiva se încheagă un gînd, metafora pe care au creat-o 
înaintaşii noştri atunci cînd au vrut să spună că oamenii se înghesuiesc îrtocmzi 
cum se adună în săculeţe bulzii de caş sau că un gînd se formează în mintea 
cuiva şi ia forme precise, aşa cum prinde laptele cheag. Aceste vechi metafore 
pastorale, apărute în legătură cu cele mai vechi îndeletniciri ale romînilor, 
s-au gramaticalizet cu timpul, prin absorbţia tuturor nctelor expresive, a 
tuturor valorilor stilistice în nucleul comunicării. Este probabil chiar că apa- 
riția unor construcții, ca de pildă propoziţia compusă dintr-un subiect şi un 
predicat, să se explice printr-un fapt stilistic inițial. Formarea subiectului 
propoziției s-a putut produce din nevoia afectivă de a exprima numele agen- 
tului unei acţiuni, inclus mai dinairte în comunicarea acesteia. Propoziția 
eu (sau itu, el, noi etc.) răspund (răspunzi, răspunde etc.) nu conţine nici œ 

comunicare în plus faţă de monorema răspund, dar a putut apărea din nevoia de 
a crea o notă însoțitoare expresivă, prezentă şi astăzi, atunci cînd pronunţind-o 
cu accentuarea mai! energică a subiectului: eu răspund, exprim atitudinea 
afectivă că-mi iau răspunderea, că primesc riscurile faptei mele. Sînt mulți 
lingvişti care susţin că toate formele şi construcţiile limbii provin din grama- 
ticalizarea unor vechi procedee stilistice. 

Procesul gramaticalizării reduce treptat zona expresivă a comunicărilor. 
Există, însă, şi procesul contrariu al dezvoltării zonei expresive. Acesta din 
urmă este al creaţiilor literare. Se pot observa deci în limbă două tendințe 
contrarii, una care duce la predominarea comunicării, alta care dezvoltă 
expresia. Cea dintîi precizează înţelesul cuvintelor, fixează accentuările, into- 
naţiile, formele şi construcţiile corecte, adică înlesneşte în toate felurile comu- 
nicarea; cealaltă îmbogățește zona expresivă a comunicărilor, le face mai apte 
de a transmite nu numai ştirile despre anumite stări de lucruri, dar şi despre 
chipul în care le vede şi le simte acel care vorbeşte, produce adică fapte de 
stil. Din cele arătate pînă acum, rezultă că faptele de stil se grefează totdeauna 
pe fapte de comunicare. Dar pe cînd acestea din urmă tind spre unicitate, 
adică spre forma corectă unică a întrebuințării cuvintelor, a accentuării, into- 
naţiei, flexiunilor şi construcţiilor, faptele de stil tind tocmai către varierea 
tuturor acestora, în scopul de a le face mai apte să exprime reacția indivi- 
duală a vorbitorului față de obiectul comunicării sale. Teoretic jvorbind, 
putem spune că pentru fiecare fapt de comunicare există un număr inde- 
finit de fapte expresive, de fapte de stil. Iată, în această privință, două exemple 
simple: unul din domeniul foneticii, celălalt din lexic. 

Una din formulele întîmpinării în limba noastră este bună-ziua. Această 
formulă, compusă din două cuvinte, se pronunţă repartizînd accentele de 
intensitate pe prima silabă a fiecărui cuvînt. Atunci cînd nu vrem să dăm 
vreo expresivitate stilistică acestei formule, o pronunțăm menţinind vocea la 
aceeaşi înălțime şi dînd fiecărei silabe aceeaşi durată. Dacă vrem să acordăm 
însă acestei formule o zonă de note expresive, putem schimba înălțimea vocii 
cînd pronunțăm unul din cuvintele care o compun sau putem varia durata 
silabelor. Dacă coborîm vocea pronunţind ziua, întimpinarea noastră exprimă 
rea-voinţă, răceală sau ostilitate. Dacă dăm o durată mai lungă fiecărei silabe 
şi ridicăm uşor vocea la al doilea cuvint, întîmpinarea devine ironică sau 
exprimă surpriza pentru apariția neaşteptată a cuiva. Dacă dăm fiecărei silabe 
o durată mai scurtă şi menţinem vocea la aceeaşi înălțime, exprimăm plicti- 
seala, dorința de a scurta vorba. Repartizarea accentelor rămîne însă aceeaşi 
în toate cazurile; de asemenea, sunetele care compun cuvintele rămîn aceleaşi. 
Iată dar cum pe faptul fonetic statornic, şi deci unic, se grefează, prin schim- 
barea înălţimii şi duratei, diferite valori expresive care, în legătură cu alte 
comunicări, pot deveni mai numeroase, prin întrebuințarea unui număr mai 
mare de mijloace ale intonaţiei. Jules Combarieu, studiind raportul dintre 

limbajul articulat şi muzică, a distins în « La Musique. Ses lois, son €volu- 
tion», 1927, pag. 174, următoarele categorii muzicale ale expresivităţii 
lingvistice: intensitatea sunetelor, înălțimea sunetelor, absența sau mul- 
tiplicitatea şi mărirea intervalelor, direcția ascendentă sau descendentă a 
desenului melodic, staccato sau legato al sunetelor, timbrele, rapiditatea sau 
încetineala mişcării, 

Al doilea exemplu. Cuvintul marmură desemnează în romîneşte piatra 
calcară foarte dură, susceptibilă de a fi poleită şi care este întrebuințată în 
lucrările arhitecturii şi sculpturii. Prin întrebuințare metaforică, cuvîntul 
marmură ajunge să însemneze deosebite alte lucruri, ca de pildă în versurile 
lui Eminescu, şi anume: ceva alb şi strălucitor (Cu braţele de marmur), statuie 
neînsuflețită (O, marmură, aibi milă de-a mele suferinți sau Înamoraţi de tine 
rămînă ochii-mi trişti Şi vecinic urmărească cum, marmură, te mişti), ceva 
însensibil, rece, neînsuflețit, (Un demon sufletul tău este Cu chip de marmură 
frumos), bloc de marmură, lipsit de viață (S-o admiri ca pe o marmură de Paros) 
etc. Iată dar cum pe înţelesul unitar al cuvîntului marmură se pot grefa tot 
alte şi alte semnificaţii stilistice, cum în jurul nucleului statornic al comu- 
nicării pot creşte zone diferite de note însoțitoare expresive. 

Dar dacă valorile de stil se grefează totdeauna pe nucleul comunicării, 
rezultă că nu pot exista decît atîtea categorii stilistice cîte categorii lingvistice 
există. Fără să pot da aici un tablou complet al sistemului limbii, adică al 
mijloacelor ei de a înlesni comunicarea, voi indica totuşi pe cele mai impor- 
tante dintre ele. Limba dispune, mai întîi, de sunete, asociate în cuvinte care 
primesc diferite accente şi inflexiuni ale vocii. Cuvintele exprimă, într-un mare 
număr al lor, noţiuni care posedă un grad felurit de generalitate, sînt adică mai 
„abstracte sau mai concrete. Cuvintele aparţin fie fondului principal al 
limbii, fie fondului ei mobil. Unele din ele sînt întroduse într-o fază relativ 
recentă a limbii, prin împrumuturi dintr-o limbă străină (neologismele) sau 
aparţin unui fond mai vechi, ieşit din uz .(arhaismele). Unele sînt produse 
prin diferite procedee de compunere şi derivare. Cuvintele limbii sînt sau 
flexionare, atunci cînd exprimă noţiuni sau ființe individuale, sau sînt lipsite 
de flexiune, atunci cînd exprimă raporturi. Formele flexiunii indică locul 
cuvîntului respectiv în frază. Cuvintele se asociază în frază într-o anumită 
ordine. Fraza este o unitate articulată, adică se compune din unități mai 
restrînse care întregesc înţelesul ei şi întreţin între ele diferite raporturi de 
regentare şi determinare. Comunicarea poate să nu se întregească într-o sin- 
gură frază. Frazele se asociază atunci într-un context. Categoriile principale 
ale lingvisticii sincronice sînt deci fonetica, lexicul, morfologia, sintaxa părților 
de cuvînt, topica, sintaxa frazei, ordinea contextului. Categoriile stilistice sînt 
aceleaşi. Felul în care trebuiesc grupate observaţiile în legătură cu stilul unui 
scriitor poate reproduce dezvoltarea problemelor limbii, de la simplu la 
complex, de la sunet la context. 

Trebuie studiate, mai întîi, faptele de stilistică fonetică. În primul rînd, 
cele în legătură cu distribuirea sunetelor, cu vecinătăţile lor, ca în cazurile 
de hiat, cacofonie, aliteraţie şi asonanță. Articulația, neglijată sau insistentă, 
accentuarea şi intonaţiile, adică schimbarea înălțimii vocii şi a duratei sila- 
belor în decursul unei enunţări şi, ca o consecinţă, a accelerației relative a 
debitului, sînt fenomene purtătoare de numeroase valori expresive şi care 
trebuiesc studiate. Simbolismul fonetic, adică valoarea expresivă legată de 
diferitele sunete ale limbii şi armoniile imitative, trebuiesc, de asemenea, 
observate, fără a pierde însă din vedere că sunetele dobîndesc expresivitate 
numai în legătură cu conţinutul comunicărilor. Nesocotirea acestei legături, 
credinţa că sunetele singure pot fi purtătoare de expresii stilistice, pot conduce 
pe cercetător la unele din acele concluzii arbitrare şi subiective, semnalate 
mai sus, şi care fac parte din riscurile cercetărilor de stil. Grupul gdr, în 
cuvîntul zdrobesc, exprimă sfărîmarea unui obiect numai atunci cînd îl raportăm 
la înţelesul acestui cuvînt, nu şi în alte împrejurări, de pildă în cuvintul 
zdravăn. : 

Transcrierea limbii vorbite se leagă şi ea cu fenomene de stil, vizibile 
în dispoziţia paginii manuscrise sau tipografice şi în felul caracterelor între- 
buinţate. Sînt scriitori care scriu înmulțind alineatele şi alţii care, dimpotrivă, 
grupează comunicările lor în alineate lungi; unii care vor, prin aceste mijloace, 
să analizeze minuţios ideile şi faptele prezentate, alții care urmăresc, dimpo- 
trivă, să exprime unitatea sintetică a gîndirii lor sau continuitatea în durată 
a realităţii prezentate. Întrebuinţarea majusculelor în mijlocul frazei şi pentru 
sunetul iniţial al unui substantiv comun este un mijloc de a accentua sau de 
a da o valoare simbolică acelui cuvînt. Schimbările de caractere, de pildă 
sublinierea unor cuvinte, părţi de frază sau fraze întregi, sînt de asemenea 
procedee stilistice care trebuiesc observate. Studiul grafiilor poate con- 
duce deci la unele concluzii stilistice. De asemenea, studiul punctuaţiei, al 
semnelor care indică articulațiile gindirii, trebuie să preocupe pe cercetător. 
Sînt scriitori care înmulţesc semnele interpunctuaţiei şi alții care le evită, cu 
intenţii stilistice identificabile. Un semn al interpunctuaţiei poate înlocui 
uneori exprimarea unui raport într-o construcţie sintactică, de pildă două 
puncte (:) înaintea unei propoziţii finale. Scriitorul care se decide să folosească 
acest mijloc vrea să dea mai multă sprinteneală comunicării sale, prin evi- 
tarea exprimării ceva mai greoaie a raportului. Unele semne ale interpunc- 
tuaţiei, de pildă o virgulă fără funcțiune sintactică, poate să indice numai 
o pauză sugestivă. Unii scriitori moderni au uzat sau chiar au abuzat de 
punctele de suspensie, pentru a obliga pe cititor să întregească textul cu 
adaosurile imaginaţiei. Cercetătorul stilului trebuie să urmărească toate amă- 
nuntele grafiei. 

El trebuie să urmărească apoi toate valorile stilistice legate de lexic, de 
elementele acestuia aparţinînd fondului principal sau mobil al limbii, de neo- 

logisme, arhaisme sau provincialisme, decalcuri sau traduceri, de cuvintele 
sufixate, prefixate sau compuse. Nenumărate nuanţe ale expresiei pot apărea 
din astfel de observaţii. Bogată în concluzii este şi observaţia sectorului spe- 
cial al limbii din care provine lexicul unui scriitor: din vorbirea populară sau 
din aceea a meseriilor şi a profesiilor zise «liberale ». « Stilurile vorbirii », cu 
toate implicaţiile lor, pot intra în formula artistică a unui autor. O metodă 
bogată în rezultate este aceea a statisticii de frecvenţă a cuvintelor. Revenirea 
aceloraşi cuvinte sau a unor cuvinte apropiate ca înţeles sau asociate cu ace- 
laşi tip de afect, de pildă a cuvintelor drastice sau a eufemismelor, ne indică 
ideile şi sentimentele care-l stăpînesc mai insistent pe un scriitor, ca şi tem- 
peramentul lui, exploziv sau reținut și delicat. Am studiat, într-un articol 
anterior, lexicul lui Geo Bogza din acest punct de vedere. Tot astfel, pre- 
zintă mare interes studierea părţilor de cuvînt folosite mai cu dinadinsul de 
scriitori. Sînt unii care preferă să exprime calitățile lucrurilor, prin adjective, 
sau lucrurile şi faptele înseşi, prin substantive sau verbe. Atenţia acordată 
apartenenţei schimbătoare a lucrurilor sau alcătuirii lor statornice indică tem- 
peramente scriitoriceşti deosebite. Într-o nuvelă a lui Camil Petrescu, un 
scriitor cu aplecări către generalizarea intelectuală, notez evitarea construc- 
ţiilor verbale şi a adjectivelor, în favoarea substantivelor: Era o beție fără seamăn, 
în pătrunderea (în loc de a pătrunde, să pătrunzi) aceasta lină printre stufuri 
şi scorburi de salcie. Apa mlaştinii noroioasă se limpezea apoi într-un verde 
(substantiv !) greoi încărcat de esențe tari. Scriitorul preferă deci construcţiile 
nominale. Scriitorii pot apoi să utilizeze cu precădere termenul abstract, acel 
care denumeşte categoria generală căruia un lucru i se subsumează, sau ter- 
menul particular şi concret, după felul mai mult sau mai puţin |generalizator 
al inteligenţei sale şi după întinderea mai mică sau mai mare a experiențelor 
lui. În timp ce Al. Vlahuţă scrie (în « Sămănătorul ») Sunînd, grăunțele (termen 
general) pe bulgări plouă, T. Arghezi, într-o poezie cu temă înrudită (« Belşug ») 
preferă enumerarea substantivelor concrete: Grîu, popuşoi, săcară, mei şi orz, 
Nici o sămînță n-are să se piarză. Există scriitori preocupaţi să găsească ter- 
menul propriu, acel care poate fi considerat ca singurul jcapabil să exprime 
o idee şi o realitate. Alţi scriitori preferă expresia figurată, de pildă metafora. 
Motivul pentru care un scriitor preferă o metaforă, trebuie căutat mai înainte 
de toate în dorința lui de a obține reprezentarea mai vie a imaginii unui lucru 
sau a unei situaţii, prin comparaţia pe care metafora o implică. Folosinţa bogată 
a metaforei pune în lumină bogăția şi vivacitatea imaginaţiei scriitorului. 
Urmărirea domeniului din care el îşi extrage termenii comparațiilor sale expli- 
cite sau implicite, adică a: metaforelor, are o mare valoare pentru a identifica 
sfera lui de viață, felul obişnuit al experienţelor sale, categoria şi clasa sa 
socială. În fine, cum existența aşa-zişilor «termeni proprii» nu exclude de 
loc existenţa termenilor sinonimi, adică a acelora care posedind acelaşi nucleu. 
al comunicării, au note stilistice însoţitoare deosebite, felul în care scriitorul 

alege printre cuvintele sinonime ale limbii este de un interes deosebit pentru 
caracterizarea lui stilistică. 

Multe observaţii stilistice se pot face în legătură cu formele flexiunii 
substantivului şi verbului. Întrebuinţarea pluralului, acolo unde putea fi 
întrebuințat singularul, manifestă de obicei o intenție stilistică măritoare. 
Poetul Al. Philippide a tradus odată, dintr-un poet francez, legătura de cuvinte 
un peuple de démons prin noroade-ntregi de demoni şi a obţinut, prin schimbarea 
numărului, augmentarea impresiei estetice. Genul substantivelor determină 
adeseori metaforele. Alteori, există schimbări de gen ale unor substantive cu 
intenţii hipocoristice. Mai ales însă formele flexiunii modale şi temporale ale 
verbului se leagă cu numeroase note expresive. Aşa, de pildă, recursul la 
prezentul istoric sau la cel atemporal, la imperfectul evocării sau; al modestiei 
(voiam să spun ceva), pentru a aminti numai două din numeroasele semnificații 
ale acestui timp, luminează interesante valori stilistice. Există o topică normală a 
cuvintelor în limba romînă: subiect-atribut-predicat-complement. Se pot 
semnala însă inversări ale acestei ordini, deplasări ale membrelor frazei, cu 
intenţii expresive de accentuare afectivă. Propoziţiile pot fi juxtapuse, coordonate 
sau subordonate. Scriitorii întrebuinţează unele sau altele din aceste forme ale 
construcţiei, după cum scrisul lor se apropie mai mult de stilul vorbit, în 
care predomină juxtapunerea şi coordonarea, sau de cel scriptic, în care precum- 
păneşte subordonarea. Evitarea cuvintelor sintagmatice, adică a celor care 
indică raporturile de subordonare, este o altă caracteristică stilistică, pentru 
că pune în lumină dorinţa scriitorului de a nota imagini sau emoții instan- 
tanee, mai mult decît de a nota şi reproduce conexiunile logice ale gîndirii. 
Studiul sintaxei scriitorilor, care se pot exprima în propoziţii simple sau în 
bogate hipotaxe arborescente, cu propoziţii determinante succesive (cum pro- 
cedează adeseori A. Odobescu), ne face să înţelegem mai bine felul inteligenţei 
şi al imaginaţiei lor, chipul în care lucrurile şi ideile li se prezintă: analitic şi 
succesiv sau în întreguri sintetice. În fine, frazele au rareori un înţeles deplin, 
cum s-a afirmat mereu, încă din antichitate. Unităţile semnificative ale gîndirii, 
contextele, întrunesc un număr oarecare de fraze, dintre care unele dobindesc 
înțelesul lor complet abia prin frazele care le urmează sau le-au premers. 
Aceste unităţi sînt, în scrisul literar, naraţiunea, anecdota, parabola, descrierea, 
portretul, dialogul, monologul, solilocul, discursul, scrisoarea şi toate celelalte 
forme, foarte numeroase, ale compoziţiei literare. Cercetarea stilistică trebuie 
să studieze şi tipurile de context ale scriitorilor şi să le pună în legătură 
cu felul imaginaţiei lor. 

Trebuie amintit, în fine, că deşi faptele de stil exprimă reacțiuni indivi- 
duale, se pot remarca unele similitudini între ele şi, ca atare, cel puţin unele 
din faptele de stil pot fi subsumate unor categorii generale. Este vorba de 
aşa-zişii tropi sau figuri de stil, descrise de vechii autori de tratate de poetică 
sau retorică, un Aristoteles, un Cicero, un Quintilian ş.a. Am amintit, din 

rîndul tropilor, metafora. Alte procedee de sporire a reliefului stilistic al 
expresiei şi care, pentru noi, se rînduiesc în cadrul larg al stilisticii lexicale, 
sînt substituţiile de vocabular, care au primit numele de sinecdocă (pars pro 
toto), metonimie (conţinătorul pentru conţinut, cauza pentru efect, materia din 
care e făcut un obiect pentru obiectul însuşi), personificare, alegorie etc. Vechile 
tratate mai aminteau figurile de stil în legătură cu asocierea cuvintelor într-o 
propoziţie, a propoziţiilor în frază, a frazelor între ele. Unele din aceste legături 
nu ne duc dincolo de domeniul lexicului, ca, de pildă, repetiţia aceluiaşi cuvînt 
sau a unor cuvinte cu aceeaşi rădăcină, aşa-zisa anomminația: un pictor care 
nu ştie să picteze sau asocierea unui substantiv cu un adjectiv care pare a-l 
contrazice, aşa-zisul oxymoron: un nebun înțelept. Alte figuri de stil, observate 
de vechii retoricieni, ne duc în domeniul construcţiilor şi al contextelor, ca 
de pildă coordonarea frazelor prin repetarea aceluiaşi cuvint sau a aceleiaşi 
legături de cuvinte la începutul fiecăreia din ele, aşa-zisa anafora sau amplifica- 
rea, gradațiunea sau climax, antiteza sau antiteza + inversiunea, aşa-zisul chiasm: 
urăşte ce-ai iubit, iubeşte ce-ai urit etc., etc. Cercetările stilistice mai noi au 
privit cu răceală tropii şi figurile de stil ale vechii retorici, aşa încît unele 
din tratatele specialităţii nici nu le mai amintesc. Tropii şi figurile de stil 
sînt totuşi categorii constituite în practica milenară a artei literare şi chiar 
dacă cercetătorul actual crede că se poate dispensa de cunoștința lor, absorbite 
din lucrările lui Aristoteles sau Quintilian, el le regăseşte atunci cînd studiază 
faptele de stil în legătură cu lexicul sau construcţia. lată, în această privinţă, 
un exemplu. Mulţi cercetători mai noi ai stilului au observat construcţiile prin 
juxtapunere, evitarea cuvintelor sintagmatice (conjuncţii şi prepoziţii) în 
poezia lirică. Vechile retorici cunoşteau fenomenul şi-l numeau asyndeton. 
Mi se pare recomandabil ca noii cercetători să cunoască tratatele de poetică 
şi retorică ale clasicismului. Ele cuprind, împreună cu un mare depozit de 
fapte de observaţie, generalizările făcute în timp de secole asupra lor şi care 
pot încă orienta cercetarea. 

Din cele arătate mai sus rezultă că cercetătorul stilului trebuie să stăpi- 
nească o întinsă cultură de specialitate. Studiile de stil trebuie să se sprijine 
pe însuşirea unei stilistici generale. Literatura noastră ştiinţifică numără. 
puţine lucrări de acest fel. Cea mai temeinică dintre ele este, fără îndoială, 
« Stilistica limbii romîne », 1944, de prof. Iorgu Iordan, o lucrare bogată în 
fapte şi bine sistematizată, pusă la curent cu toate progresele moderne ale 
cercetării accesibile autorului pînă la data apariţiei ei. Prof. I. Iordan a dat 
în opera sa exemple atît din limba vorbită cît şi din aceea a operelor literare, 
în măsura în care acestea notează formele stilistice ale limbii vorbite. Dar pe 
lîngă acestea există formele proprii stilului literar şi categoriile stilistice apărute 
în practica artei scrisului. Stilistica limbii vorbite trebuie deci completată 
cu stilistica literară. Cum nu poate fi de loc vorba, într-o comunicare ca cea 
de față, să schițez o stilistică literară întreagă, m-am mulțumit în cele de 

mai sus să semnalez, mai mult cu titlu de exemplu, unele din problemele care 
se pot pune cercetătorului stilului în operele scriitorilor romini din secolul 
al XIX-lea. 

După definirea faptului de stil şi amintirea unora din categoriile lui, cerce- 
tătorul trebuie să găsească mijloacele de a recunoaşte faptele particulare de stil, 
adică acele care pot apărea în textele studiate. Unele din aceste fapte au un semn 
gramatical precis şi, ca atare, nu sînt greu de identificat. Este uşor să recunoşti 
un diminutiv sau un augmentativ, o construcție paratactică sau hipotactică, 
Alte fapte stilistice pot fi identificate prin cunoştinţa lexicului şi a structurii 
generale a limbii, în mijlocul şi față de care faptele de stil reprezintă o excepţie 
expresivă. Aşa, de pildă, cine cunoaşte întregul lexic al limbii noastre va distinge 
cu uşurinţă neologismele, decalcurile, arhaismele sau provincialismele. Tot 
astfel, acel care cunoaşte topica şi construcţiile limbii, nu întîmpină nici o 
greutate să recunoască inversiunile. Dar chiar dacă există criterii obiec;ive 
pentru identificarea unora dintre faptele de stil, acestea trebuiesc apoi inter- 
pretate, iar cercetătorul nu poate executa această operaţie decît urmărind ecoul 
faptelor de stil în propria lui sensibilitate. O repetiţie este, de pildă, uşor de 
recunoscut, dar nu toate repetițiile au sens stilistic. Există repetiţii care nu au 
alt scop decît de a mări claritatea frazei, adică uşurinţa de a o comunica, precum 
în exemplul: Locuitorii îşi schimbau adeseori domiciliul şi nimeni nu se opunea 
schimbării lor de domiciliu. Există însă şi repetiţii stilistice: Trădare, trădare, 
de trei ori trădare! (I. L. Caragiale). Și merge Ivan, şi merge, şi merge. (I. 
Creangă). O inversiune poate fi, de asemenea, uşor remarcată şi rareori o 
inversiune nu are nici un sens stilistic. Dar procedeele şi sensurile stilistice 
ale inversiunii sînt foarte variate. Există inversiuni care pun atributul sau com- 
plementul înaintea substantivului sau verbului predicativ, pentru a accentua 
mai puternic cuvintele antepuse, de pildă: pustie gînduri (Eminescu), înalții 
stejari (A. Odobescu), cine poate oase roade. Există însă, şi inversiuni care au 
scopul de a accentua mai puternic cuvintele postpuse: În cap mergeau, ca să 
deschidă drumul, dorobanţii cu gîrbace şi vînătorii de plai şi de Olt cu lungi 
sănețe etc. (A. Odobescu). Există apoi inversiuni care au scopul de a exprima o 
speranță sau o dorință: Va veni ziua cea marel sau o ameninţare: Vine el, 
tata! Dacă deci chiar acele fapte de stil, identificabile prin criterii obiective, 
trebuiesc trecute prin sensibilitatea personală pentru a le înțelege în semnificația 
lor, cu atît mai mult este nevoie de această operaţie în prezenţa acelor fapte 
stilistice care”nu pot fi recunoscute nici după vreun semn gramatical, nici 
după situaţia lor în lexic sau față de structura generală a limbii. Aşa se 
întîmplă, mai cu seamă, cu faptele stilisticii fonetice, de pildă cu acele legate 
de intonaţii. Astfel, formulările ironice n-au nici un alt mijloc de a se face 
recunoscute, în afară de intonaţiile cu care sînt debitate, deoarece esenţa ironiei 
este să provoace tocmai afectele contrarii acelora legate de expresiile între- 
buinţate. Cînd citim în schița « Tempora... » de Caragiale portretul lui Coriolan 

Drăgănescu, un tînăr demagog de pe vremuri: Avea inteligență vie, caracter 
de bronz, temperament de erou, ironia apare mai cu seamă din intonația exagerată, 
măritoare a acestor cuvinte, menite să fie înţelese mai tîrziu în sensul lor con- 
trariu. Un poet francez uitat, un oarecare Alcanter de Brahm, a cerut odată 
introducerea unui semn special al ironiei, după cum există unul al întrebării 
sau al mirării, adică al altor forme ale intonaţiei. Ideea era interesantă pentru că 
punea în lumină faptul că expresiunea ironiei aparține domeniului stilisticii 
fonetice, dar era altfel o propunere cu totul nefericită, căci avertizarea citi- 
torului că se găseşte în fața unei formulări ironice l-ar lipsi tocmai de acea 
tensiune urmată de o destindere, de acea căutare a sensului afectiv ascuns 
şi în fine găsit al expresiunii, care alcătuieşte mecanismul psihologic al ironiei. 
Faptele de stil din opera unui scriitor fiind recunoscute şi interpretate, 
urmează oare că toate deopotrivă trebuiesc notate? Este probabil că într-o 
operă mai mult sau mai puţin întinsă, cum este a lui Caragiale, Odobescu, 
Sadoveanu, ar putea fi identificate fapte aparţinînd tuturor categoriilor sti- 
listice. Se poate concepe o stilistică generală, ale cărei exemple să fie împru- 
mutate operei unuia singur dintre aceşti scriitori. Totuşi, cînd întreprindem 
studiul stilului unui scriitor anumit şi nu unul de stilistică generală, interesează 
numai acele fapte de stil care revin cu oarecare frecvenţă şi care compun o 
unitate. Este oarecum indiferent, din punct de vedere stilistic, dacă în operele 
lui Creangă au putut fi notate cîteva neologisme precum: afront, carantină, 
corect, cristal, dezgust, de formă. Aceste neologisme sînt rareori întrebuințate 
şi nici nu compun o unitate cu celelalte particularităţi stilistice ale lui Creangă. 
Dimpotrivă, numărul mare al cuvintelor şi expresiilor aparținînd limbii 
populare se compune într-o unitate cu alte particularităţi stilistice ale lui Creangă, 
precum: mulţimea propoziţiilor simple, metaforele şi comparaţiile culese 
din limba poporului (a potcovi pe cineva; a fi pestriț la maţe; a nu-i fi toți 
boii acasă; a tremura ca varga; a tăcea ca peştele; verde ca buratecul etc.), 
elipsele limbii vorbite (faza moşneagului la deal, fata moşneagului la vale; 
Ipate cu un gînd să se ducă şi cu zece nu; Și nebuna de mătuşa Mărioara după 
mine, şi eu fuga iepureşte prin cînepă, şi eu fuga şi ea fuga etc.), întărirea 
subiectului prin adăugirea pronumelui personal ( Mai strigă el capul cerbului ; 
Mi-a luat el dumnezeu turbinca; Mai trăiesc ei oamenii şi fără popie etc.), 
folosinţa foarte, insistentă a proverbelor, efectele de umor popular (ghicitori, 
calambururi, formule versificate sau asonante) etc. 'Toate aceste particularități 
stilistice se întrunesc în imaginea unică a stilului popular şi oral al lui Creangă, 
expresiv pentru personalitatea scriitorului. Cercetătorul stilului are deci înda- 
torirea să observe faptele de stil caracteristice, adică pe cele frecvente, şi să 
stabilească legătura dintre ele, pînă în momentul în care totalitatea lor se 
dezvăluie expresivă pentru felul de a fi al scriitorului, pentru ideile, senti- 
mentele şi atitudinile lui şi, prin acestea, pentru apartenenţa lui de clasă, pentru 
momentul social în care a apărut şi pe care îl răsfrînge în opera sa. 

O altă preocupare a cercetătorului stilului unui scriitor este să-l considere, 
în momentul în care a scris, adică în raport cu premergătorii şi urmaşii lui. 
Particularitățile stilistice ale lui Eminescu nu apar cu toată claritatea decît în 
comparaţie cu unii din poeţii ajunşi la notorietate înaintea lui, de pildă cu 
Alecsandri şi Bolintineanu, apoi cu acei care ajung mai tîrziu pe arena literară, 
ca Al. Vlahuță, G. Coşbuc, P. Cerna, St. O. Iosif ş. a. Deşi faptele de stil 
exprimă individualitatea scriitorului, nici unul dintre aceştia nu este singurul 
inventator al tuturor mijloacelor lui stilistice. O parte din aceste mijloace 
provine din tradiţia literară, mai cu seamă din munca generaţiei anterioare de 
scriitori. Eminescu a folosit din creaţia înaintaşilor, în special din a lui Alec- 
sandri şi Bolintineanu, de pildă prin anumite elemente ale lexicului, prin 
unele ritmuri, prin unele forme ale epitetului, ca cele gerunziale (după cum 
am arătat în «Epitetul eminescian »). Dar Eminescu a îmbogăţit enorm moştenirea 
stilistică şi a cucerit valori pe care le-a transmis urmaşilor. Aşa, de pildă, apar 
ia el cuvinte cu mare ecou poetic, rareori întrebuințate în trecut, ca: haos, 
repaos, noian, genune, etern, profund etc. sau termeni filozofici şi ştiinţifici ca: 
ființă, neființă, infinit, atom, univers, natură, planetă, spaţiu, problemă etc., 
apoi construcții cu dativul ca: [Stelele] ce-au luminat atît de des înduioşării mele, 
[Stelele] ard depărtărilor, străbătător durerii sau imperativul invocării (prezentul 
subjonctiv la pers. III fără particula să, vezi articolul meu în B. L. XV, 1947), 
ca în exemplele: [Cumpăna gîndirii] încline a ei limbă, Zboare anu-acesta, Şi 
se cufunde în trecut, | Nimeni] nu-mi plângă la creştet, [Glasul amintirii] rămiie 
pururi mut, răsar-un stol de corbi etc., apoi formele substantivului asociat cu pro- 
numele sau verbul prescurtat, la rimă: vesel — lese-l, patemi — singurătate-mi, 
galeşi — cale-şi, gindul — luminîndu-l, vieţii — aduceţi-i etc. Toate aceste 
particularităţi stilistice, privind lexicul, formele, construcțiile, se regăsesc la 
urmaşii lui. Vlahuţă va folosi lexicul eminescian, ca de pildă în versurile: 
Stii tu încă ce-i viața? Ai avut tu cînd pătrunde, Nu problemele ei vaste, încilcite 
şi profunde, Dar un tremurat de suflet, licărirea ta de-o clipă, Cind atitea-ți 
schimbă vremea c-o bătaie de aripă, În vertiginosul haos de privelişti, ce te-nşală, 
Sub imensa şi eterna armonie generală? ... Notez la Vlahuţă unele rime emines- 
ciene, făcute din substantivul asociat cu pronumele sau verbul prescurtat: 
sfintei — înainte-i, gindul — aruncîndu-l, luminei — cine-i, Putnii — scut ni-i, 
iubito — citit-o etc. Cerna a folosit uneori imperativul invocării: Destramă-se a 
gîndurilor ceață, În orice colț zîmbească veselia. Întîmpin la St. O. Iosif con- 
strucții cu dativul: Doar șoareci țin soborul Ungherelor uitate etc. Există deci 
serii istorice ale stilului şi împrejurarea aceasta permite nu numai studiul 
stilistic al unui scriitor, ci al literaturii unei perioade întregi. 

Dispunînd de un concept al stilului, ca acela analizat la începutul paginilor 
de față, urmărind problemele semnalate, cu metodele care ni s-au părut cele 
mai potrivite, cercetătorii stilului în proiectata lucrare relativă la istoria limbii 
romîne în secolul al XIX-lea, vor avea de examinat operele tuturor acelor 

scriitori romîni, din acest interval de timp, care au adus un progres în arta. 
scrisului, dar şi diferitele curente care-i înglobează. Aceste curente se înlăn- 
ţuiesc în interiorul unei dezvoltări continue, menite să ducă la rezolvarea 
celei mai de seamă probleme artistice a literaturii române în secolul al XIX-lea: 
crearea unui instrument lingvistic, capabil să exprime realitatea în multiplele 
ei aspecte, adică societatea, natura şi viața interioară. S-a pus uneori întrebarea 
dacă există sau nu progres în domeniul creaţiunii artistice. Este evident că, 
întrucât toţi artiştii reflectă cîte un moment din dezvoltarea societăţii, în împre- 
jurări proprii speciale, fiecare din ei are de rezolvat probleme deosebite, cu 
mijloace adaptate la felul acestor probleme. Marii artişti sînt deci incomparabili 
între ei şi nu este cu putinţă a stabili un progres, o gradaţie ascendentă a 
drumului care-i desparte. Nu se poate spune că Dante este superior lui Virgil 
şi Ariosto lui Dante. Arta, a spus Goethe odată, se găseşte în fiecare moment 
la scopul ei. Acest principiu incontestabil nu se aplică însă dezvoltării artei 
literare în răstimpul mai scurt al secolului al XIX-lea, deoarece această dez- 
voltare întovărăşeşte un proces social unic. Pe la începutul secolului al XIX-lea, 
poporul romîn îşi pune din ce în ce mai insistent problema înlăturării vechii 
orînduiri feudale, prin cucerirea libertăţilor naţionale şi sociale. Apariţia 
însăşi a literaturii române frumoase, la începutul secolului trecut, se datoreşte 
acestei năzuinţe politice şi sociale. Marea noutate a acestui veac a fost apariţia 
operelor al căror interes nu stă numai în fondul comunicărilor, dar şi în felul 
personal în care ele o fac. Pe Ienăchiţă Văcărescu îl distingem încă destul de greu 
-de poetul popular. Nota personală este însă puternică la Grigore Alexandrescu. 
Noii scriitori sînt artişti individuali, personalităţi degajate din tradiţiile feudale 
şi teologice, atît de puternice mai înainte, reprezentanţi ai burgheziei care 
încearcă să sfarme feudalitatea. O dată cu noii scriitori apar şi se înmulțesc 
valorile stilistice. Arta literară, reflectînd procesul social, îşi îmbogăţeşte 
treptat mijloacele. Alecsandri şi Eminescu sînt doi poeţi de seamă ai literaturii 
noastre. Fiecare din ei are o individualitate aparte, care apare în mijloacele lor 
artistice deosebite. Totuşi nu este cu putinţă a-i alătura, fără a nu băga de 
seamă, că, în trecerea de la unul la celălalt, lexicul s-a îmbogăţit, că sectoare 
ale limbii rămase, înainte de Eminescu, în afară de uzul literar, sînt anexate 
acum expresiei poetice, că limba poetului mai tînăr este mai mlădioasă, prin 
formele şi construcţiile lui mai numeroase, că metaforele, comparaţiile şi 
epitetele lui sînt mai expresive. În « Epitetul eminescian » am arătat că epitetele 
alb, blind, dulce sînt mult întrebuințate de Alecsandri. Dar pe cînd acesta le 
introduce în asociaţii oarecum previzibile, precum omătul alb, lumină blindă 
dulcele lumini, Eminescu găseşte neguri albe, blind cad izvoarele într-una, dulcea 
vecinicie [a ochilor]. În astfel de asociaţii, vechiul epitet dobîndeşte virtuţi 
expresive noi şi mai puternice. Noutatea singură nu este un criteriu de apre- 
ciere a progresului literar. Numai noutatea în serviciul expresivităţii alcătuieşte 
un criteriu capabil să măsoare progresul în literatură. O astfel de noutate a 

reprezentat arta lui Caragiale în mişcarea de foi umoristice care încep să apară 
în Bucureşti, încă din timpul lui Cuza-vodă. N. I. Orăşanu, cu foaia sa 
« Nichipercea », încă din 1859, apoi Hasdeu, cu «Asmodeu», «Aghiuţă», 
« Satyrul», în fine un Ion A. Gionoglu cu «Sarsailă», « Nichipercea» şi 
« Cicala » ş.a. conduc pînă la « Ghimpele » lui Toma Stoenescu, în care apar 
primele scrieri ale lui Caragiale şi începe să se precizeze figura lui literară. 
Este foarte interesant de studiat cum formula umoristică, apărută în condiţiile 
luptelor politice ale vremii, se desăvîrşeşte trecînd, de la uitaţii umorişti ai foilor 
citate, la Caragiale. Aprecierea valorilor de stil pe care acesta le aduce nu se 
poate face decît aşezîndu-l în seria literară continuată, perfecționată şi înălțată 
de el. Uitaţii redactori ai foilor umoristice amintite ştiau să folosească formele 
şi construcţiile limbii vorbite, lexicul burgheziei în momentul însuşirii imper- 
fecte a culturii occidentale, neologismul în forme alterate, jocul de cuvinte şi 
ironia, dar cu o putere expresivă inferioară aceleia care-i reuşeşte lui Caragiale, 
atunci cînd întrebuinţează aceleaşi mijloace. În « Aghiuţă » al lui Hasdeu se 
poate citi epistola amoroasă atribuită unui sergent major: Angelul mieu, Ne mai 
putînd suferi în sufletul meu Amorul ce-l am către dumneata de la prima oară ce 
am avut norocirea a te videa etc, Lexic, construcţii, formule ale adresării revin 
din această scrisoare, în declarația lui Rică Venturiano din al doilea act al 
a Nopţii furtunoase », dar cu ce altă eficiență stilistică în caracterizarea perso- 
najului, a epocii lui şi a atitudinii scriitorului faţă de acestea! 

Rezultă din aceste exemple că orice cercetare stilistică trebuie făcută în 
strînsă legătură cu istoria literară şi cu cea mai amănunţită cunoaştere a împre- 
jurărilor ei. Dezvoltarea stilistică a literaturii române în epoca marilor ei progrese 
moderne nu s-a făcut numai prin contribuţia scriitorilor de prima mărime, 
dar şi prin aceea a celor mai mărunți, care uneori au pus noile probleme literare 
şi au pregătit creaţia viitoare. Cercetarea stilului în opera scriitorilor romîni 
ai secolului al XIX-lea nu trebuie concepută deci numai ca un capitol al istoriei 
limbii literare, dar şi al literaturii. Ea este locul în care istoria limbii şi istoria 
literaturii se întîlnesc. Acesta este un alt principiu, şi nu cel mai puţin însemnat, 
al cercetării care se pregăteşte. 

GRAMATICĂ ŞI VOCABULAR 


DICŢIONARUL LIMBII ROMÎNE LITERARE CONTEMPORANE 


DE 


ILIE STANCIU 


Apariţia volumului întîi din « Dicţionarul limbii romîne literare contem- 
porane» dă miilor de cititori posibilitatea de a cunoaşte prima mare lucrare 
lexicografică apărută în ţara noastră după eliberare. 

Din articolele, studiile şi informaţiile publicate în presă, cititorii au aflat 
din timp că dicţionarul se elaborează, pe baza îndrumărilor primite din partea. 
Prezidiului Academiei R.P.R., de către Institutul de lingvistică din Bucureşti, 
în colaborare cu Institutul de lingvistică din Cluj. Dar de-abia acum, cînd 
primul volum se află pe masa de lucru a omului de ştiinţă, a profesorului şi 
a studentului, a scriitorului şi a ziaristului, cînd el e la îndemîna tuturor oame- 
nilor muncii din ţara noastră, cititorii îşi pot spune cuvîntul asupra valorii lui. 

Aşa cum a fost conceput şi elaborat « Dicţionarul limbii romîne literare 
contemporane » devine astăzi instrumentul de lucru de care nu se mai poate 
lipsi nici un miînuitor al condeiului, nici un om de cultură. 

Dar publicului cititor nu îi sînt cunoscute unele probleme legate de 
procesul de elaborare a acestui dicționar, el nu cunoaşte munca de laborator 
care a asigurat apariţia lucrării. 

Ne propunem ca în rîndurile ce urmează să prezentăm o parte din aceste 


probleme. 


* 
Dicţionarul, în forma în care a apărut, cuprinde vocabularul limbii romîne 
literare contemporane, adică acela pe care-l foloseşte literatura, presa, ştiinţa 
şi vorbirea curentă îngrijită. 


* În urma apariţiei vol. I din « Dicţionarul limbii romîne literare contemporane >, revista 
« Limba romînă » va publica observaţiile critice primite din partea cititorilor a căror cola- 


borare o cere pe această cale. 

Cuvintele cuprinse în dicţionar au fost selecţionate pe baza studierii 
bogatului material documentar strîns în decurs de peste cincizeci de ani. 
Cuvintele din dicţionar sînt atestate prin citate din operele scriitorilor, din 
operele ştiinţifice etc. Deşi munca de selecţionare a acestor cuvinte n-a fost 
ferită de lipsuri şi inconsecvenţe, ea a dus totuşi la prezentarea cea mai 
completă de pînă acum a materialului lexical al limbii romîne literare con- 
temporane, oferind o bază ştiinţifică pentru studiile ce se vor întreprinde în 
viitor în domeniul lexicografiei şi al lexicologiei, al limbii literare şi al gra- 
maticii. | 

Fiind în întregime redactat, « Dicţionarul limbii romîne literare contem- 
porane » a devenit, chiar înainte de tipărirea lui, lucrarea de bază pentru 
documentarea lexicografilor care elaborează astăzi dicționarele rus-romîn şi 
romîn-rus, francez-romîn, polon-romîn etc. El este folosit de asemenea de 
lexicografii din Republica Cehoslovacă şi Republica Populară Bulgaria la revi- 
zuirea părții romîneşti din dicționarele romîn-ceh şi bulgar-romîn care sînt 
în curs de elaborare. 

Formularea definiţiei unui cuvînt este, desigur, cea mai grea probă 
pentru redactorul unui dicţionar explicativ. El trebuie să dea o formulare 
clară, precisă şi cuprinzătoare, sintetizînd în definiția cuvîntului toate ele- 
mentele esenţiale ale noţiunii. 

Deşi pare curios, cele mai greu de definit sînt cuvintele obişnuite, care 
denumesc obiecte, însuşiri şi acţiuni comune. 

Cuvîntul apă, de exemplu, atît de cunoscut, a cerut redactorilor o stră- 
danie îndelungată. Ei au elaborat numeroase variante şi, după cercetări şi dis- 
cuţii nenumărate, au ajuns la stabilirea unei scheme pentru tratarea acestui 
cuvânt care cuprinde două sensuri de bază cu cinci subsensuri. În prima mare 
grupare, care se referă la sensul obişnuit al cuvîntului apă, subsensurile pre- 
cizează noţiuni diferite: 

La subsensul 1 se dă următoarea definiţie: 


« Lichid transparent şi incolor, care, în stare pură, este o combinaţie 
de oxigen şi hidrogen ». 
La subsensul 2 s-a definit astfel: 

« Masă de apă (1) formînd un rîu, un lac, o mare etc.; rîu, fluviu (mai 
rar) mare ». 
La subsensul 3 se dă următoarea definiție: 


« Figurat. (Mai ales la plural) Joc de culori, amintind undele apei, pe 
care îl fac în lumină anumite obiecte lucioase (pietre prețioase, metale, 
mătăsuri) ». 

În a doua mare grupare de sensuri s-au dat termenii în care cuvîntul apă 
este urmat de un determinant cu definiţia: 


« Denumire dată unor preparate industriale, farmaceutice sau de par- 
fumerie ». 


Această definiţie este urmată de exemple redacționale: apă de trandafir, 
apă de melisă, apă de ochi, apoi apă de clor, apă regală, apă oxigenată, 
fiecare dintre acestea din urmă avînd definiţii proprii. 

La subsensul 2 al acestei de-a doua grupări s-au dat valorile figurate defi- 
nite astfel: 

« Denumire dată unor secreţii apoase ale corpului omenesc): 

a) «lacrimi » (ex. ochi plin de apă) 

b) «salivă » (în expresia: a-i lăsa gura apă) 

€) «sudoare » (în expresia: a fi (numai) apă (sau o apă) 

d) «lichid seros secretat de organism în anumite boli», cu exemplele: 
apă la genunchi, apă la plămini (= pleurezie), apă la cap (= hidrocefalie); 
şi urmate de expresiile: a avea apă la cap şi a lăsa apă. 

e) «lichid în care stă fetusul ». 

Aceleaşi dificultăţi le-au prezentat şi alţi termeni obişnuiţi ca, de exemplu, 
cuvîntul BRap a cărui schemă cuprinde cinci sensuri mari, cu numeroase 
expresii şi termeni speciali care au cuvîntul titlu ca element component, sau 
cuvîntul cap a cărui schemă cuprinde trei grupări mari de sensuri, cu două- 
sprezece subsensuri diferite. 

În «Dicţionarul limbii romîne literare contemporane » cititorul găseşte 
şi terminologia de bază a celor mai importante domenii ale ştiinţei şi tehnicii, 
cuvintele care denumesc obiectele, fenomenele şi acțiunile caracteristice peri- 
oadei de construire a socialismului. Definirea acestor termeni făcută potrivit 
concepţiei materialist-dialectice care a dat orientarea ştiinţifică întregii lucrări 
a căutat să reflecte într-un mod cît mai exact transformările revoluţionare din 
această perioadă. Prin compararea cîtorva definiţii din actualul dicţionar cu cele 
date în vechiul dicționar al Academiei (volumul I A — B, Bucureşti, 1913), se 
poate vedea mai bine în ce constă noua orientare. 

Cuvîntul ARTĂ, de exemplu, este, definit în vechiul dicționar, la sensul 
1, astfel: 

« Meşteşug de a face sau a produce ceva deosebit de bine, (mai mult printr-un 
dar sau o iscusință din fire, decît prin învățătură), măiestrie ». 

iar la sensul 2, se spune: 

« Măiestria de a produce sau a înfățişa (prin mijloace plastice, prin linii, colori, 
cuvinte, sunete, mişcări) ceva frumos, ceva ce naşte în privitor, sau ascultător emo- 
țiune estetică ». 

Este evidentă înrîurirea concepţiei idealiste care a stat la baza elaborării 
vechiului dicţionar. În exemplul dat mai sus se vede că măiestria meşteşuga- 

rului este considerată ca un produs al însuşirilor înăscute, proclamîndu-se o 
neîncredere aproape totală în posibilitatea obţinerii iscusinţei artizanatului 
prin practică şi învăţătură. 

În cea de-a doua definiţie, redactorul vechiului dicționar reduce valoarea 
artei numai la reflexul subiectiv al celui care vine în contact cu opera artistică. 

“În «Dicționarul limbii romîne literare contemporane», la sensul 1 al 
aceluiaşi cuvînt s-a definit noţiunea de artă ca fenomen de suprastructură: 

«Formă a conştiinţei sociale care oglindeşte realitatea în imagini 

- artistice şi care, ca şi ştiinţa, are o mare forţă de cunoaştere şi de trans- 

formare a vieţii sociale ». 

Cititorul avînd sintetizate astfel, într-o formulă restrînsă, toate elemen- 
tele esenţiale care intră în conţinutul acestei noțiuni. 

La sensul 2 al acestui cuvînt s-a dat, în noul dicţionar, următoarea for- 
mulare: 

«(De obicei urmat de determinări) Îndemînare într-o activitate oarecare 
(de cele mai multe ori practică), pricepere, meşteşug, măiestrie, înde- 
letnicire care cere îndemiînare şi respectarea unor anumite reguli ». 
După cum se poate constata, această formulare a dat o orientare clară 

cititorului, arătînd nuanța precisă a sensului: îndemînare într-o activitate 
practică la care se cere respectarea unor anumite reguli. 

În « Dicţionarul limbii romîne literare contemporane » la acelaşi cuvînt, 
găsim o serie de termeni speciali cu definițiile respective: artă socialistă, artă 
cu tendință, artă pentru artă sau artă pură, artă decadentă, operă de artă, om 
de artă, artă populară, — la primul sens, iar la al doilea sens, găsim: artă mili- 
tară, arte grafice, arte liberale, artă culinară. 

În vechiul dicționar, la acest articol, nu s-a dat decît un singur termen 
special: arte liberale. 

Pentru cuvintul ACADEMIE, de exemplu, vechiul dicţionar dădea urmă- 
toarea definiţie (la sensul 2): 

« Societate:de scriitori şi învățați (în unele țări şi de artişti), recunoscută ca insti- 
tuție de stat. Membrii ei se aleg pe viață de colegii lor». 

În noua redactare s-a schimbat nu numai ordinea sensurilor, dar mai 
ales conţinutul definiţiilor. Astfel, la sensul 1 (sensul 2 în vechea redactare) 
s-a dat următoarea definiţie: 

«Instituţie superioară de cultură a cărei misiune este să ajute dez- 
voltarea ştiinţelor şi artelor; (în ţara noastră) cea mai înaltă instituție 
culturală de stat, care reuneşte şi promovează oameni de valoare ştiin- 
ţifică şi culturală, dirijează şi dezvoltă, printr-un complex de institute, 
munca de cercetare ştiinţifică şi de creaţie literară artistică, folosind, 
organizat şi metodic, cuceririle ştiinţei şi culturii pentru construirea 
socialismului ». 

Din definiţia dată de vechiul dicționar se poate constata că redactorul 
nu deosebea Academia de oricare altă asociaţie de scriitori şi învățați, ceea ce 

nu era just nici pentru acea vreme. Noua definiţie, după ce stabileşte elemen- 
tele generale ale tuturor institutelor de cultură similare, subliniază rolul şi 
funcţiile ACADEMIEI R.P.R, cea mai înaltă instituţie de cultură din ţara 
noastră. 

Din compararea definiţiilor date unor termeni din domeniul tehnicii, 
se poate constata că « Dicţionarul limbii romîne literare contemporane » reflectă 
progresele făcute de ştiinţă şi de tehnică în intervalul de 42 de ani care desparte 
datele apariţiei celor două dicţionare. 

Astfel, la cuvintul sanc, vechiul dicționar dă o singură accepţiune, aceea 
de «grămadă de nisip». 

În noul dicţionar, în afară de această accepţiune, se mai dau şi următoarele 
sensuri folosite în tehnică: 

1. «postament sau suport (de obicei de fontă) al unei mașini-unelte»; 
2. 4 masă lungă şi solidă cu diferite dispozitive pentru fixarea sau imo- 
bilizarea pieselor sau obiectelor de prelucrat, folosită în tîmplărie, lăcă- 


tuşerie etc. »; 
3. «instalație pentru măsurarea puterii motoarelor ». 


La cuvîntul BANDE, vechiul dicționar dădea numai două sensuri: 
«fîşie de pînză » şi «marginea mesei de biliard». 

În noul dicţionar, afară de cele două sensuri de mai sus, se introduc încă 
două şi anume: — bandă de magnetofon — bandă rulantă, cu expresia lucru 
la bandă şi 

— «grup de frecvenţe vecine sau apropiate din spaţiul unei radiații 
electromagnetice sau sonore ». | 

Exemple asemănătoare se pot găsi şi la cuvintele: AC, BEC, COCHILIE, CHEIE etc. 

În vechiul dicționar nu s-a acordat o prea mare importanţă tratării ter- 
menilor tehnici. Aşa se explică unele omisiuni la redactarea acestor cuvinte. 
Astfel, la cuvîntul arc lipseau termenii: arc electric, arc voltaic care sînt 
cuprinşi în noul dicţionar cu definiții ample.’ Unii termeni care denumeau 
noţiuni bine cunoscute în vremea cînd a apărut vechiul dicționar, totuşi au 
fost definiti cu totul necorespunzător. 

La cuvîntul AERONAUTICĂ, de exemplu, se poate citi în vechiul dicţionar, 
următoarea definiţie: 


e Arta de a construi şi de a cîrmui baloane». 
Noul dicționar defineşte astfel acest termen: 


« Tehnica construirii şi a conducerii aeronavelor, ştiinţa care se ocupă 
cu navigația aeriană ». 


Fără a ţine seama de progresele aeronautice din acea vreme, redactorii 
vechiului dicționar reduceau aeronautica la aerostatică sau la navigația cu 
baloane dirijate. 


62 


a 


Mai curioasă pare însă lipsa de orientare a redactorului vechiului dicționar 
care la cuvîntuljAEROPLAN dădea următoarea definiție: 


Balon cu aparate pentru cîrmă ». 


Dezvoltarea ştiinţei şi tehnicii în anii construirii socialismului, larga răs- 
pîndire a învățămîntului politic şi tehnic în țara noastră au extins sfera de 
circulație a yunor termeni existenți şi au determinat pătrunderea altora noi. 
« Dicţionarul limbii romîne literare contemporane » cuprinde termeni speciali 
din 42 de ramuri diferite ale ştiinţei şi tehnicii. Greutatea definirii acestor 
termeni este cu atît mai mare cu cît acţiunea de stabilire şi unificare a termino- 
logiei tehnice la noi este de-abia la început. « Lexiconul tehnic » care a fost 
de mare ajutor la redactarea termenilor din acest domeniu, este singura lucrare 
importantă de acest fel apărută pînă acum. Dar nici aceasta n-a putut fi folo- 
sită integral, pentru că ea nu are definiții elaborate după principiile unui dic- 
ţionar explicativ, ci este o lucrare cu caracter enciclopedic. 

Pentru a asigura exactitatea ştiinţifică în definirea acestor termeni, Insti- 
tutul de lingvistică din Bucureşti a cerut atestări şi precizări specialiştilor 
din diferitele domenii ale ştiinţei şi tehnicii. De cele mai multe ori, ajutorul 
dat de specialişti a asigurat exactitatea ştiinţifică în definirea termenilor 
speciali. Definiţiile date de redactori au fost îndreptate, completate şi, uneori, 
chiar formulate din nou de către specialişti. 

La cuvintul ACHENA, redactorul formulase următoarea definiţie: 

« Tip de fruct uscat, cuprinzînd o singură sămînță închisă într-un înveliş tare » 


După consultarea specialistului, definiția a fost modificată astfel: 


«Tip de fruct uscat, provenit din sudarea a două carpele şi cuprinzînd 
de obicei o singură sămînţă închisă într-un înveliş tare ». 


Completările aduse de specialist cu privire la obţinerea fructului prin 
« sudarea celor două carpele » şi cu privire la «numărul de seminţe » au dat 
definiţiei, în ultima ei formă, o mai mare preciziune. 

Aceeaşi contribuţie a adus-o specialistul din domeniul medicinii care, 
la cuvîntul CARDIOLOGIE, de exemplu, a arătat că această ramură a ştiinţei 
medicale se ocupă nu numai de bolile inimii (cum se formulase în mod greşit 
de redactor), ci şi de cele ale vaselor sanguine; sau la cuvîntul CODEINĂ, 
unde specialistul a îndreptat o eroare a redactorului care susținea că această 
substanţă ar fi extrasă din opiu, pe cînd în realitate se extrage din morfină. 

Uneori, definițiile date de redactori restrîngeau sfera de aplicare a ter- 
menului respectiv. La cuvîntul array, de fexemplu, prima definiţie dată de 
redactor se referea numai la instalaţiile miniere. (Specialistul a propus, în mod 
just, ‘extinderea acestui „termen pentru toate instalaţiile similare de aerisire 
folosite în industrie (hală industrială), în imobilele cu încăperi destinate adăpos- 
tirii unui colectiv mare de oameni (săli de spectacole) etc. 

Completări de felul acesta s-au adus şi la cuvîntul arroprom , unde 
definiţia, în prima ei formă, restrîngea indicaţiile numai la terenul folosit 
pentru. decolarea şi aterizarea avioanelor (ceea ce, de fapt, definea un alt 
termen — pîrtie sau pistă de decolare şi aterizare). Specialistul a adăugat la 
aceste elemente şi faptul că pe un astfel de teren avioanele pot să staționeze în 
bune condiţii, dînd astfel trăsătura esențială a definiţiei cuvîntului aerodrom. 

Uneori însă, indicaţiile date de specialişti n-au contribuit la lămurirea 
redactorului, ci au dus la formularea unor definiţii greoaie şi chiar confuze. 
Astfel, la cuvîntul AcuPLAy, redactorul s-a oprit la următoarea definiţie: 


« Dispozitiv demontabil pentru legătura elastică sau rigidă între organele de acțio- 
nare ale unei maşini». 


Specialistul a modificat definiția şi ea a apărut sub următoarea formă: 


«Organ de maşină servind la stabilirea unei legături elastice sau la 
înmagazinarea unei energii mecanice ». 


Astfel formulată, definiţia a devenit inaccesibilă pentru cea mai mare parte 
dintre cititori. Prin introducerea noţiunilor organ de maşină, şi înmagazinare 
a unei energii mecanice care şi ele trebuie explicate la rîndul lor, şi prin faptul 
că nu se precizează între cine se face legătura elastică amintită, definiţia devine 
greoaie şi confuză. l 

Alteori, indicațiile primite de la specialişti au fost formulate atît de tehnic, 
încît nu au putut fi folosite. Astfel, pentru cuvîntul cer! botanistul propunea 
următoarea formulare: 

« Arbore mare din familia fagaceelor, face parte din grupul stejarilor (Quercus 
cerris), de ale căror specii se deosebeşte prin stigulele filiforme ale frunzelor regulat 
lobate şi prin solzii recurbaţi ai cupuşoarei ce poartă ghinda ». 

Redactorul a fost nevoit să rămînă la vechea sa formulare care este 
mai accesibilă: 

« Arbore mare, înrudit cu stejarul, foarte căutat ca lemn de ars; creşte 
în regiunile de şes şi pe dealuri joase (Quercus cerris) ». 


O problemă deosebit de serioasă a prezentat-o definirea termenilor din 
domeniul ştiinţelor sociale, al filozofiei, al economiei politice, al istoriei, al 
literaturii, al artei etc. Este suficient să înşirăm numai cîţiva dintre aceşti 
termeni care au intrat în primul volum al dicționarului pentru a se vedea impor- 
tanţa şi necesitatea definirii lor cît mai exacte: activ, activist, agitație (politică), 
anarhie, anarhism, antagonism, autocritică, avangardă, bază (economică), bol- 
şevic, burghez, burghezie, calitate, cantitate, capital, capitalism, cauză, cauzalitate, 
centrism, chiabur, clasă (socială), codism, colectiv, colectivizare, colonialism, 
comunism, conştiinţă, contradicție, cosmopolitism, critică, criză, cultură ş.a.m.d. 

Apariţia celei de-a patra ediţii a « Dicţionarului filozofic» (Editura de 
stat pentru literatură politică, Moscova, 1954), a însemnat, pentru lucrările 

dicționarului, un ajutor deosebit. De asemenea, sprijinul primit din partea 

institutelor ştiinţifice ale Academiei şi a specialiştilor de la catedrele de ştiinţe 

sociale de la şcolile superioare de partid, a contribuit în bună măsură la justa . 
definire a acestor termeni. 

Recomandările primite din partea specialiştilor consultați au fost bogate 
în material documentar, dar cu atît mai dificilă devenea munca redactorului 
care trebuia să sintetizeze toate ideile, să păstreze o logică în înlănţuirea lor 
Şi în acelaşi timp să ajungă ia o definiţie scurtă, clară şi precisă. 

Pentru cuvintele CENTRALISM Şi  CENTRALISM DEMOCRATIC, de exemplu, 
specialiştii Institutului de filozofie al Academiei R.P.R. au redactat 
un material ajutător de mai multe pagini şi au indicat o bibliografie cuprinzind 
unsprezece lucrări ale clasicilor marxism-leninismului. Redactorii dicţiona- 
rului au studiat acest material, au dat diferite variante definiţiilor, ajungînd 
la formulări cît mai exacte. În acelaşi fel s-a procedat şi pentru ceilalți termeni 
din domeniul ştiinţelor sociale. Cu toate acestea, din dorința de a cuprinde 
toate laturile esenţiale ale explicaţiei, unele definiții au căpătat un caracter 
enciclopedic, depăşind normele stabilite pentru dicționar. Astfel, definiția 
cuvîntului COMUNISM are un caracter mai larg, oarecum enciclopedic, dar 
redactorul a crezut, în mod just, că în ciuda derogării de la normele dicţio- 
narului, termenul trebuia să fie definit prin toate elementele caracteristice 
celor două faze: socialismul şi comunismul. 

« Dicţionarul limbii romîne literare contemporane », definind termenii din 
diferitele domenii ale ştiinţei şi tehnicii, contribuie la opera de fixare şi de 
explicare a terminologiei tehnice în țara noastră. Fără îndoială, că în dicţionar 
se găsesc şi unele formulări stîngace, altele confuze, unele chiar eronate. Dis- 
cuţiile deschise de revista « Contemporanul» dau posibilitatea unui număr 
important de specialişti din diferite domenii să-şi spună cuvîntul asupra 
dicționarului. La o viitoare ediţie se va ţine seama de toate observaţiile 
juste şi prin aceasta calitatea definiţiilor va fi îmbunătăţită. Dar o bază de 
plecare pentru elaborarea viitoarelor dicționare tehnice de specialitate există. 
Fiecare din cele 42 de domenii ale ştiinţei şi tehnicii îşi poate extrage, din 
« Lexiconul technic» şi « Dicţionarul limbii romîne literare contemporane », 
vocabularul său minimal de la care se va putea porni la o lărgire a lui şi la o 
îmbunătăţire a definiţiilor. 

X’ 

« Dicționarul limbii romîne literare contemporane » prezintă o valoare 
deosebită şi pentru cercetătorii din domeniul gramaticii sau pentru cei ce vor 
să-şi însuşească principiile de bază ale acestei discipline. 

« Gramatica limbii romîne » cuprinde în afară de formulările teoretice 
pentru fiecare categorie gramaticală şi un număr mai larg sau mai restrîns 
de exemple. În dicţionar figurează însă toate cuvintele din fondul lexical al 
limbii noastre literare, indicîndu-se la fiecare valoarea şi funcțiunile sale gramati- 

cale. În afară de aceste indicații date la fiecare cuvînt, se mai dau, în special la 
uneltele gramaticale toate situaţiile legate de diferitele schimbări posibile, în 
care cuvîntul respectiv îndeplineşte o anumită funcțiune gramaticală. În tra- 
tarea acestor termeni s-a căutat să se prezinte diversitatea de sensuri şi accep- 
țiuni după o schemă care să cuprindă variatele întrebuințări gramaticale ale 
cuvîntului. 

De exemplu, adverbul ca este clasificat în tratatul de gramatică în rîndul 
adverbelor de comparaţie, indicîndu-se că el face legătura între adjective, 
adverbe, substantive sau verbe şi termenii de comparaţie ai noţiunilor cuprinse 
de acestea. 

În dicţionar se adînceşte această prezentare, dindu-se întreaga gamă de 
situaţii grupate în două înmănunchieri mari de sensuri, cu opt subsensuri, 
clasificate astfel: 

1. Se compară două sau mai multe lucruri, ființe, situaţii etc.; 

2, Se compară o noţiune cu ea însăşi. 

În interiorul acestor grupe mari, subsensurile adincesc analiza şi dau 
următoarele indicaţii pentru valorile semantice şi gramaticale ale adverbului ca: 

a) compararea noţiunilor cantitative; 

b) asemănări aproximative; 

c) enumeraţii etc. 
precum şi expresiile curente: Ca mîine poimiine, Ca ieri alaltăieri, Toate ca 
toate, dar..., ca ce? etc. 

La fel s-a procedat şi în cazul celorlalte adverbe, conjuncţii, prepoziții 
şi interjecţii. 

În cazul articolului adjectival cer se pot face aceleaşi constatări. Tra- 
tatul de gramatică care urmăreşte numai prezentarea teoretică a acestei cate- 
gorii gramaticale i-a acordat un spaţiu relativ redus, atît cît îngăduia economia 
lucrării. 

Dicţionarul însă a fost obligat să dea o mai mare dezvoltare acestui cuvînt 
pentru a prezenta toate valorile şi situaţiile posibile în limbă. De aceea, la 
acest termen s-a făcut o clasificare în patru sensuri pentru menţionarea urmă- 
toarelor situaţii: 

a) cînd precede un adjectiv care urmează după un substantiv articulat; 

b) cînd stă înaintea unui numeral, în mod obişnuit ordinal, de care se 
leagă prin prepoziţia de; 

c) cînd este la plural, determină numeralele cardinale, care exprimă un 
număr cunoscut de obiecte sau fiinţe; 

d) cînd împreună cu comparativul serveşte la formarea superlativului 
relativ. 

Altă problemă de gramatică greu de rezolvat pentru redactorii dicţiona- 
rului a fost, printre altele, şi aceea a stabilirii valorii verbale sau adjectivale 
a participiului. Această problemă a fost viu dezbătută de către colectivele de 

lexicografie şi de gramatică ale Institutului de lingvistică din Bucureşti, fără 
ca ea să poată fi rezolvată decît parţial. Se ştie că participiul, atunci cînd exprimă. 
o acțiune, are valoare verbală, dar prin aspectul său gramatical sau prin faptul 
că determină un nume, exprimind calitatea pe care o dobîndește obiectul în 
urma executării acţiunii, are valoare nominală, de adjectiv. 

Participiul conţine, în stare potențială, ambele valori de verb sau de 
adjectiv, putînd apărea cînd cu o valoare, cînd cu cealaltă. S-a încercat for- 
mularea următorului principiu de determinare a valorii participiului: ori de: 
cîte ori arată un proces terminat, suferit de un obiect, el are valoare verbală, 
cum ar fi, de exemplu: 

Agăfat pe-un vârf de pai, 
Sta un bob rotund, bălai (N. Cassian, în Poezia nouă, p. 114). 


În acest caz regula care se propunea acorda participiului valoare verbală, Ta 
fel ca şi în exemplul: 


Din ramură în ramură, cînd atirnat cu mîinile, cînd cu picioarele... în- 
cleştate, ajunsese pînă în virf (Ispirescu, L. 212). 


În continuare se propunea să se considere că ori de cîte ori participiul 
arată o calitate el are valoare de adjectiv, ca, de exemplu: 

La porți ieşeau în rînd mahalagii, oameni aşezaţi şi gospodari (Sado- 
veanu, Z. C. 133). 

Cu toată claritatea aparentă a regulii propuse, în munca redactorilor, 
stabilirea valorii morfologice a participiului a ridicat dificultăţi serioase, ei 
trebuind de multe ori să recurgă la o analiză logică pentru a stabili de la caz. 
la caz dacă participiul denumeşte o acţiune sau o calitate permanentă. Pînă 
la urmă redactorii au dat rezolvări de la caz la caz, cele mai multe răminînd. 
pînă astăzi supuse discuţiei. În exemple ca: 

Locuinţa lui era aşezată în cel mai sterp loc al ostrovului (Drăghici, R..155), 
redactorul a dat participiului aşezat indicaţia de valoare adjectivală, deşi s-ar 
părea că aici participiul are valoare verbală. Aceeaşi confuzie se naşte şi prin 
indicația de valoare adjectivală care s-a dat participiului în exemplele: mărfuri 
achiziționate; persoanele asfixiate trebuiau să primească imediat îngrijiri 
medicale etc. 

Probleme greu de rezolvat s-au ivit şi la tratarea altor categorii gramaticale, 
Ele vor putea fi rezolvate în viitor numai printr-o şi mai strînsă colaborare între 
lexicografi şi specialiştii din domeniul gramaticii. 

Dicţionarul completează astfel materialul cuprins în tratatul de gramatică, 
epuizind aproape întregul şir de cuvinte şi situații prezentate nu numâi 
ca sens, dar şi din punct de vedere gramatical. Astfel, dicționarul cuprinde 
toate pronumele, adjectivele, adverbele, prepoziţiile, conjuncţiile etc. din limbă. 
arătîndu-se pentru fiecare funcțiunile şi situațiile gramaticale speciale. Pentru 

cel care se ocupă de problemele de gramatică, dicționarul devine astfel un 
auxiliar de neînlocuit. p 

Prin caracterul său normativ, dicționarul indică formele corecte pe care 
le-au fixat gramatica şi ortografia limbii noastre. Aceste norme găsesc în dic- 
tționar o largă aplicare, concretizîndu-se la aproape toate cuvintele tratate. 
Dicționarul cuprinde astfel o sinteză a cercetărilor întreprinse în domeniul 
gramaticii şi ortografiei şi împreună cu acestea formează materialul de bază 
în domeniul cercetării lingvistice. 

Indicaţiile stilistice pe care le conţine dicționarul precizează sfera de cir- 
culație a cuvîntului şi uneori valoarea lui stilistică. Aceste indicaţii sînt necesare, 
în special scriitorilor, care găsesc în dicționar informaţii cu privire la cuvin- 
tele învechite, regionale, populare, familiare, cît şi indicaţii cu privire la 
valorile postice, metaforice şi afective ale cuvintelor. De exemplu, la cuvintul 
BOSCOANĂ, se arată că el circulă în special în Transilvania şi denumeşte 
unele practici superstițioase (farmec, vrajă, descîntec). 

La cuvîntul BOBOT se dau indicaţiile «învechit» şi «regional» în acelaşi 
timp prin citatele date din autori (Conachi, Russo, Alecsandri, Creangă, Pas) 
se arată că acest cuvînt a rămas în limbă cu o valoare stilistică arhaizantă şi 
cu un specific local. Se arată, de asemenea, că în forma specifică BOBOTĂ, 
cuvîntul este întîlnit numai în Transilvania. 

« Dicţionarul limbii romîne literare contemporane » conţine, cristalizată 
în locuţiuni, expresii şi termeni speciali, marea bogăţie frazeologică a limbii 
noastre. Proverbele, zicătorile, maximele populare permit cercetătorilor să 
extragă din dicționar un bogat material documentar pentru studiile lor de 
specialitate. 

x 

Pentru exemplificarea sensurilor cuvintelor, a expresiilor şi a termenilor 
speciali, dicționarul dă exemple din scriitori, presă, publicaţii de specialitate 
etc. Cele mai multe exemple s-au dat la cuvintele din fondul principal, care 
sînt cele mai bogate în sensuri şi care formează cele mai multe expresii. Astfel, 
verbul a AVEA are 87 de citate, verbul A BĂGA are'74 de citate, substantivul 
CAP are 122 de citate ş:a.m.d! 

Cele mai multe citate s-au extras din operele clasicilor literaturii noastre. 
Ne vom servi de cîteva date statistice strînse din studierea volumului I pentru a 
explica mai uşor felul cum s-au extras şi folosit citatele din autori. În primul vo- 
lum al dicționarului s-au dat 20.092 exemple din autori. Dintre acestea, 18.777 
sînt din literatura beletristică şi restul de 1.315 sînt culese din alte izvoare, 

Din cele 18.777 citate extrase din literatura beletristică, 14.753 sînt din 
operele clasicilor şi ale altor scriitori valoroşi din trecut, 1.361 sînt din, lite- 
ratura populară, iar din lucrările scriitorilor de astăzi s-au dat 2.663 de citate. 

În ordinea numerică a citatelor folosite, primul loc îl ocupă maestrul 
Mihail Sadoveanu, din operele căruia s-au dat 1.643 citate, după care urmează 

Creangă cu 1.403 citate. Alecsandri cu 1.323, Negruzzi cu 917, Eminescu 
cu 889, Odobescu cu 502, Caragiale cu 474 citate. 

Dintre scriitorii noi figurează Petru Dumitriu cu 423 citate, Mihail Beniuc 
cu 211 citate, Geo Bogza cu 187 citate. Alţi scriitori figurează cu un număr 
mai redus de citate. 

Diferitele accepţiuni ale cuvîntului sînt verificate atît la scriitorii din 
secolul trecut cît şi la cei de astăzi, reuşindu-se să se dea o imagine cît mai 
reală a circulaţiei şi folosirii termenului respectiv. 

Pentru termenii speciali din domeniul filozofiei, economiei şi tehnicii şi 
numai pentru aceştia s-au dat citate şi din alte izvoare de documentare. 

Astfel, s-au folosit traduceri din operele clasicilor marxism-leninismului 
pentru completarea şi adîncirea definiţiilor unor termeni din domeniul filo- 
zofiei, al economiei politice, al istoriei etc. 

De exemplu, la cuvîntul COMUNISM, după definiţie, urmează acest citat 
din Lenin: 

În comparaţie cu capitalismul, comunismul înseamnă o productivitate a 
muncii superioară, obținută de muncitorii liberi, conştienţi, uniți, care folo- 
sesc o tehnică înaintată (« Opere alese », vol. II, Ed. P.M.R., p. 490), 
sau, la sensul 2 al aceluiaşi cuvînt, după definiţia care arată că este vorba de 
ideologia comunistă, urmează un citat din volumul Marx-Engels, « Opere alese »:: 


Comunismul nu este o simplă doctrină de partid a clasei muncitoare, ci o: 
teorie a cărei țintă finală este eliberarea întregii societăți, inclusiv a capi- 
taliştilor, din cadrul îngust al actualelor relaţii (vol. II, p. 375). 


Este evident că cele mai sigure izvoare pentru precizarea acestor termeni 
puteau fi găsite numai la clasicii marxism-leninismului. Fiind folosite însă 
numai la aceşti termeni, numărul citatelor traduse este de 155, reprezentînd 
0,70% din totalul citatelor cuprinse în primul volum. 

Pentru realităţile privind construirea socialismului: în ţara noastră s-au 
folosit, ca izvoare de exemplificare, lucrările tovarăşului Gheorghe Gheorghiu- 
Dej, Constituţia R.P.R., Rezoluţiile şi Hotărîrile Partidului şi Guvernului, 
precum şi publicaţiile « Scînteia », « Lupta de clasă », « Contemporanul ». 

Pentru cuvinte ca: bază de desfacere, brigadă fruntaşă, brigadă de cîmp 
etc. nu puteau fi găsite exemple decît în aceste izvoare documentate şi auto- 
rizate. Numărul acestor exemple este de 799, reprezentînd 3,43 % din totalul 
citatelor. Restul de 361 de exemple au fost extrase din publicații periodice, 
tratate şi manuale de specialitate. 

Aceste date au putut fi culese numai după tipărirea volumului. Dozarea 
exemplelor după criteriul izvoarelor şi al autorilor, nu se putea face după norme 
dinainte stabilite. De aceea datele statistice culese la sfîrşitul lucrării prezintă 
unele rezultate curioase. Numărul redus de citate din operele lui Caragiale 
(474), din operele lui Coşbuc (407), sau faptul că Alecsandri este mai bine 

reprezentat decît Eminescu (1.323 de citate faţă de 889), nu corespunde în 
realitate importanţei acestor scriitori şi nici valorii limbii lor artistice. 

Este drept că se poate da o explicaţie numărului redus de citate din Cara- 
iale, deoarece extragerea de exemple la acest autor s-a făcut în special din 
lucrările dramatice a căror limbă nu este întotdeauna corespunzătoare cerin- 
telor norinative ale dicționarului. De asemenea, şi versurile prezintă dificul- 
tate, ceea ce ar putea explica numărul mai mic de citate din Eminescu sau 
Coşbuc. . 

Dar cauza cea mai importantă a acestor inadvertențe trebuie căutată în 
felul în care s-a cules materialul pentru dicționar. Extragerea de fişe cu citate 
din scriitori este o operaţie care se face de 58 de ani (din anul 1897 cînd con- 
ducerea vechii lucrări a dicționarului a fost preluată de Al. Philippide). Un 
material imens de fişe s-a adunat pînă astăzi şi el a fost folosit de redactorii 
« Dicţionarului limbii romîne literare contemporane ». Deşi Al. Philippide a 
încercat să stabilească unele criterii ştiinţifice pentru extragerea materialului de 
exemplificare din operele scriitorilor, totuşi de la el şi pînă astăzi despuierea 
lucrărilor beletristice s-a făcut în general fără o sistematizare şi fără a se 
urmări extragerea întregului material lexical care să exemplifice limba unui 
scriitor. Dată fiind urgenţa cu care a fost cerută lucrarea de astăzi de către 
masele largi de cititori, redactorii au fost nevoiţi să lucreze cu materialul exis- 
tent. Pentru unele cuvinte numărul de fişe cu citate din autori era foarte mare, 
pentru altele, mai redus, iar pentru altele, exemplele din autori lipseau cu desă- 
virşire. Cu toată străduinţa redactorilor de a completa materialul documentar, 
tratarea unor cuvinte cu aceeaşi valoare de circulaţie a fost făcută în mod 
inegal. 

De multe ori, cuvintele de largă circulație, ca: ABONAMENT, ABONA 
etc. nu sînt ilustrate prin citate. Altele, ca: ARA, BRAVURĂ, BREȘĂ nu au citate 
pentru sensurile mai largi şi mai importante, în schimb au pentru subsen- 
suri sau pentru sensul figurat. Cuvinte de largă circulaţie, ca ALBINĂ, sînt slab 
exemplificate prin citate, pe cînd alte cuvinte, regionale, au fost tratate pe 
larg, cum este cazul cuvîntului BĂNAT, care, din cauza materialului existent, 
a fost tratat cu patru sensuri diferite şi exemplificat prin treisprezece citate 
din literatură. 

Din cele arătate mai sus se poate vedea că tratarea inegală a unor cuvinte 
se datoreşte nu atît importanţei lor diferite în limbă, cît mai mult lipsei mate- 
rialului de exemplificare. Redactorul, deşi şi-a dat seama de această situaţie, 
cu greu a mai putut găsi exemple pentru acele cuvinte la care lipseau. Operația 
de extragere a citatelor continuă fără încetare, totuşi sărăcia materialului docu- 
mentar la unele cuvinte nu a putut fi remediată în cursul lucrării. Este necesară 
organizarea unei acțiuni de extragere a unui nou material documentar din 
scriitorii literaturii noastre pe baza unei metode ştiinţifice de lucru care să 
asigure epuizarea în întregime a materialului lexical al fiecărui autor în parte. 


Numai după terminarea acestei operațiuni care va dura cîțiva ani vor putea 
începe lucrările pentru o nouă ediţie a dicționarului de astăzi. 

Tradiţia muncii lexicografice este slabă în țara noastră. Dicţionarele apă- 
rute în trecut, puţine la număr, au fost aproape toate, lucrări personale. 
Autorii acestor dicționare n-au putut crea condiţiile prielnice pentru ca expe- 
rienţa lor să fie însuşită de un număr mai mare de lingvişti care să se specia- 
lizeze în domeniul lexicografiei. Diferitele forme şi ediţii necomplete în care 
au apărut cele cîteva volume ale vechiului dicţionar al Academiei au reflectat 
întotdeauna concepţia personală a lingvistului însărcinat cu conducerea lucrării. 
Hasdeu, Philippide şi mai tîrziu Sextil Puşcariu au imprimat lucrării atît con- 
cepţia lor în ceea ce priveşte principiile ei de bază, cît şi metode personale în 
privința normelor de lucru. Colaboratorii care au trudit zeci de ani la aceste 
lucrări au rămas necunoscuţi; munca lor modestă dar impresionantă ca stăru- 
ință, s-a pierdut fără ca din rîndurile lor să se poată afirma specialişti lexico- 
grafi cu o concepţie şi o metodă ştiinţifică în opera de elaborare a dicționarului. 
Aceştia au cules material, au redactat şi revizuit nu numai fasciculele 
dicționarului vechi care au văzut lumina tiparului, dar au pregătit şi fişele 
necesare elaborării întregului dicționar. Unii dintre ei şi-au consacrat întreaga 
viaţă acestei munci migăloase dar pasionate. 

Colaboratorii vechiului dicționar al Academiei, puţini la număr, au fost 
folosiţi ca simpli tehnicieni, nimeni n-a urmărit perfecţionarea lor, antrenarea 
lor la studii lexicografice de amploare; nu s-a căutat să se creeze posibilităţi 
pentru ca în jurul acestor specialişti să se formeze cadre noi care să le continuie 
munca. Iată de ce, în anul 1952, la începerea « Dicţionarului limbii romîne 
literare contemporane », s-a resimţit puternic lipsa unui colectiv de lexicografi 
cu experiență şi cu o temeinică pregătire în domeniul lingvisticii. Dintre 
colaboratorii vechiului dicţionar, care lucrau la Bucureşti şi Cluj în cadrul 
institutelor de lingvistică, majoritatea ajunsese cu totul întîmplător la lucră- 
rile dicționarului. Printre ei se găseau foşti diplomaţi, avocaţi, funcționari admi- 
nistrativi etc. Unii făceau eforturi pentru a-şi însuşi tehnica lucrării, dar erau lip- 
siţi de cultura lingvistică generală care se cere chiar şi unui lexicograf începător. 
Această situaţie dezvăluie o concepţie greşită care domnea în trecut, conform 
căreia munca lexicografică era considerată drept un simplu « meşteşug ». 

În timp ce în alte țări, ca Ungaria, Cehoslovacia, Polonia, fără să mai 
vorbim de U.R.S.S., a existat, în trecut, un număr important de lexicografi 
cu şcoli şi sisteme bine închegate, la noi în ţară astfel de cadre nu au existat 
nici în trecut şi nici multă vreme după eliberarea ţării noastre. 

În U.R.S.S., Cehoslovacia, Ungaria, Polonia şi în alte țări de democraţie 
populară, unde a existat o bază lexicografică, în ultimii ani au apărut dicţionare 

de o mare valoare ştiinţifică. Lipsa cadrelor de specialişti explică într-o oare- 
care măsură faptul că ţara noastră a rămas în urmă în ceea ce priveşte lucrările 
lexicografice. 

Pentru lucrările la « Dicţionarul limbii romîne literare contemporane » 
au fost antrenați toţi cei care aveau o experienţă oarecare cîştigată la vechile 
lucrări, dar numărul lor era restrîns, iar pregătirea inegală. Necesitatea termi- 
nării lucrării în bune condițiuni a impus lărgirea cadrului de colaboratori şi 
perfecţionarea lor în munca lexicografică. S-au recrutat absolvenţi mai vechi 
şi mai noi ai facultăţilor de filologie şi s-a organizat pentru ei un curs de 
specializare în domeniul lexicografiei, perfecționarea lor crescînd necontenit 
în cursul elaborării lucrării. 

Vast şi complex este laboratorul de elaborare a unui dicționar. Cei din 
afară, şi chiar lingviştii nu pot bănui cîte probleme ridică o astfel de lucrare, 
cîte dificultăţi răsar la tot pasul în calea redactorilor ei. De-abia acum, după 
aproape trei ani de la începerea lucrărilor, în momentul cînd redactarea 
întregului dicționar este terminată şi ultimele volume se pregătesc pentru 
tipar, se poate vedea prin cîte forme şi variante a trecut atît materialul dic-- 
ţionarului cît şi sistemul de organizare a muncii. 

Din numărul mare de colaboratori existent la început, etapele muncii au 
dus la selecționarea unui grup mai restrîns care numără astăzi totuşi optzeci 
de lucrători ştiinţifici; se poate spune că acest grup formează nucleul mişcării 
lexicografice care se va dezvolta în ţara noastră. Mulţi dintre specialiştii de 
astăzi au început munca la dicționar, scoţind pe fişe citate din autori, dar după 
o vreme de pregătire, ei au început să redacteze unele articole, adică să facă 
muncă lexicografică propriu-zisă. Unii dintre ei care aveau o mai temeinică 
pregătire lingvistică şi care au dovedit o mai mare pricepere, au depăşit şi 
această fază, trecînd la treapta cea mai înaltă a elaborării dicționarului, la 
aceea de revizie şi de definitivare a materialului. 

O dată cu elaborarea «Dicționarului limbii romîne literare contempo- 
rane », s-a format deci în procesul muncii un grup de specialişti care în viitor 
va putea să lucreze cu succes în orice domeniu al lexicografiei. Grupul acesta de 
specialişti este educat pe baza unei concepții ştiinţifice despre limbă, este legat 
de o viziune unitară şi justă asupra muncii lexicografice, a deprins o metodă 
de lucru şi o disciplină fără de care nu este posibilă elaborarea nici unui 
dicţionar, a dovedit pasiune pentru această muncă şi de nenumărate ori chiar 
spirit de sacrificiu. 

Lucrările la « Dicţionarul limbii romîne literare contemporane » au dovedit 
că munca lexicografului nu este o muncă tehnică, un meşteşug, ci o adevărată 
ştiinţă care cere cunoaşterea profundă a celor mai variate domenii ale lin- 
gvisticii. Un lexicograf trebuie să fie în acelaşi timp un bun cunoscător al gra- 
maticii, deoarece el are de rezolvat, după cum am văzut în capitolele 
precedente, probleme de morfologie sau de sintaxă, uneori nerezolvate încă. 

de tratatele de specialitate. De asemenea el trebuie să rezolve probleme 
legate de gramatica istorică, de istoria limbii literare, de dialectologie etc. 
În acelaşi timp, folosirea citatelor din autori, în special din scrierile cla- 
sicilor literaturii noastre, cere din partea lexicografului cunoaşterea textelor 
pentru a nu atribui citatul extras dintr-un autor, altui sens decît aceluia în 
care l-a folosit autorul. Varietatea domeniilor din care se selecționează ter- 
menii din dicţionar cere lexicografului o cultură generală temeinică, chiar 
dacă pentru unele cuvinte capătă şi ajutorul specialistului. 

Redactorii dicționarului trebuie să aibă în primul rînd, o temeinică 
pregătire ideologică pentru a da o justă orientare ştiinţifică dicționarului. 
Concepţia greşită care privea munca lexicografică ca un simplu « meşteşug » 
a dus, în anii trecuţi, la situaţii stranii, cînd se foloseau ca redactori la dicționar 
oameni fără nici o pregătire în domeniul lingvisticii, cu o slabă cultură generală, 
şi lipsiţi de o orientare ideologică justă. Mulţi dintre oamenii cinstiţi care 
lucrau atunci la dicţionar, nu citiseră nici o pagină din lucrările marxism- 
leninismului, nu aveau cea mai slabă orientare în lupta de combatere a idealis- 
mului şi cosmopolitismului. 

Ar fi greşit să credem că situaţia de astăzi este mulțumitoare. În pregă- 
tirea lexicografilor noştri mai sînt încă lipsuri serioase, dar condiţiile pentru 
o justă dezvoltare a lexicografiei şi pentru o temeinică pregătire a lexicografilor 
s-au creat. Cursurile învățămîntului de partid urmate în ultimii trei ani de 
cei mai mulți dintre lexicografi au însemnat pentru aceştia un ajutor deosebit. 
Aceiaşi oameni care în urmă cu cîţiva ani erau străini de concepția marxist- 
leninistă se orientează astăzi din ce în ce mai bine în rezolvarea celor mai difi- 
cile probleme legate de tratarea unor termeni din dicţionar. 

Problema care se impune astăzi este de a dezvolta şi de a întări şi mai 
mult pregătirea şi experiența lexicografilor. Munca lor este astăzi apreciată 
drept o operă ştiinţifică de mare importanţă, deci cu atît mai mare trebuie 
să fie grija perfecţionării cadrelor existente şi a ridicării de noi cadre. 

Cele cîteva probleme discutate în acest articol nu reprezintă decît unele 
aspecte ale muncii de elaborare a dicționarului. Din analizarea lor însă se pot 
desprinde unele concluzii. 

« Dicţionarul limbii romîne literare contemporane » va îndeplini, fără 
îndoială, un rol însemnat în acţiunea de cunoaştere a bogățiilor limbii noastre, 
în folosirea ei corectă şi în ridicarea nivelului cultural al poporului nostru. 

Această lucrare reprezintă măsura efortului depus de cei care l-au elaborat 
şi în acelaşi timp reflectă situația din domeniul lexicografiei şi al lingvisticii 
în general. Pentru o ediţie viitoare va fi necesară nu numai acțiunea de com- 
pletare a materialului documentar de care am vorbit, ci şi de elaborare a unor 
studii suplimentare de gramatică, de limbă literară şi de dialectologie legate 

de specificul problemelor lexicografice. Totodată, elaborarea unui dicționar 
dialectal, etimologic, de sinonime etc. va uşura lucrările viitoarelor ediții. 
Fără astfel de lucrări pregătitoare, nu s-ar putea obţine o ediție mult îmbună- 
tățită față de cea actuală. 

În acelaşi timp, experienţa câştigată în ceea ce priveşte cunoaşterea teore-. 
tică a problemelor lexicografice şi a mijloacelor practice de rezolvare a lor. 
nu trebuie pierdută. Colaboratorii « Dicţionarului limbii romîne literare con- 
temporane » se gîndesc să elaboreze un tratat de lexicografie care să aibă 
la bază toate problemele ivite în decursul lucrării dicționarului, precum şi 
rezolvările care s-au dat acestor probleme. Un astfel de tratat va îmbogăți 
studiile de lingvistică din ţara noastră. | 

Cu toate greutăţile întîmpinate, lexicografii care au lucrat la « Dicţionarul 
limbii romîne literare contemporane » sînt dornici de a munci cu şi mai mare 
stăruinţă şi de a da în viitor ediții mai bune ale acestei mari lucrări de interes 

_ APLICAREA NOII ORTOGRAFII 

Problema editării ştiinţifice a scriitorilor din trecut a căpătat în ultima 
vreme o importanță deosebită, datorită faptului că edituri cu mari răspunderi 
în lupta pentru desăvirşirea revoluţiei culturale, E.S.P.L.A. şi Editura Tine- 
retului, au datoria de cinste de a pune la îndemîna publicului nostru, într-un 
interval relativ scurt, întregul patrimoniu literar al generaţiilor care ne-au 
precedat. Cititori din ce în ce mai numeroşi sînt preocupaţi de corectitudinea 
ştiinţifică a edițiilor; discutarea realizărilor şi a lipsurilor din acest domeniu 
atrage cercuri din afara specialiştilor în filologie: revistele literare şi presa 
zilnică publică recenzii asupra edițiilor de texte, colectivele care alcătuiesc 
manuale şcolare nu se mai mulțumesc să reproducă un text luat la întîmplare, 
ci caută să stabilească versiunea autentică a fragmentelor citate. 

Toţi aceşti factori cer o grijă sporită faţă de modul de editare a textelor, 
precum şi metode de lucru unitare: este de dorit ca acelaşi fapt, în aceeaşi 
epocă, să nu fie interpretat în mod deosebit în ediţii diferite, ca limitele unor 
eventuale modernizări sau unificări să nu varieze de la un volum la altul. 

Ne propunem să discutăm mai jos cîteva probleme de transcriere a textelor 
Jimitîndu-ne la fapte din secolul al XIX-lea, secolul în care s-a creat literatura 
noastră modernă. Principiul de bază al transpunerii în ortografia modernă a 
unui text mai vechi constă în respectarea grafiei atunci cînd ea notează realitatea 
lingvistică şi în aplicarea ortografiei obişnuite, în cazurile cînd avem de-a face 
cu simple particularităţi grafice. | 


* Articolul de față are la bază o parte dintr-un referat dezvoltat în fața colaboratorilor 
Editurii de stat pentru literatură şi artă. În redactarea de față, s-a ţinut seama de observaţiile 


participanţilor la discuţii. 

Va trebui să ne ocupăm aşadar de posibilitatea de a descoperi realitatea 
lingvistică ce se ascunde sub variatele forme ale scrierii, influențate de tradiție 
mode, interpretări greşite etc. Rezultatele la care ajungem în această expunere 
nu vor fi nici complete şi nici ferite de erori, dat fiind, între altele, că fonetica 
şi morfologia limbii romîne din secolul al XIX-lea, nu sînt încă cunoscute 
în amănunţime. 

În transcrierea realităţii lingvistice trebuie, bineînţeles, să folosim în cea 
mai largă măsură cu putință principiile noii ortografii. Lucrul este deosebit 
de important şi nu lipsit de dificultăţi, deoarece, pe de o parte, noua orto- 
grafie se bucură de un prestigiu şi o autoritate general recunoscută, care a 
lipsit tuturor normelot ortografice precedente, şi de aceea orice abatere de la 
prevederile ei trebuie foarte serios fundamentată, şi, pe de altă parte, noua 
ortografie nu se rezumă la regulile ortografice în sens restrîns, ci interpretează 
unele fapte fonetice ` stabilind o unitate pe deasupra realităților dialectale; 
dar nu numai atît: hotărîrea privitoare la normele ortografice şi îndreptarul 
care o însoţeşte cuprind şi norme ortoepice şi morfologice. Şi cum aceste 
norme privesc exclusiv fapte de limbă: contemporană, este de la sine înţeles: 
că se vor găsi numeroase discordanţe între prevederile noii ortografii şi faptele 
de limbă pe care trebuie să le transcriem. O unificare totală în sensul noii 
ortografii nu este recomandabilă, deoarece nu avem dreptul să falsificăm 
apartenenţa cronologică şi dialectală a scriitorului editat. Credem de ase- 
menea că, în cazurile în care nu putem stabili cu precizie realitatea fonetică, 
este de preferat, din punct de vedere ştiinţific, o transcriere mai apropiată de 
transliteraţie, decît o modernizare care ar putea fi eronată. 

Vom începe expunerea faptelor pe care le aducem în discuţie prin urmă- 
rirea limitelor aplicării noii ortografii la textele scriitorilor noştri. În acest 
scop vom grupa faptele în legătură cu articolele hotărîrii cu privire la ortografie. 

Folosirea apostrofului şi a linioarei nu pune probleme propriu-zsie de 
transcriere, totuşi prin rolul precis atribuit fiecăruia din aceste semne (linioara 
marcînd rostirea împreună a două cuvinte, iar aspostroful marcînd absenţa 
accidentală din vorbire a unor sunete:), dă loc la interpretări divergente 
într-un număr de cazuri. Cuvintele care provin dintr-o compunere în care 
primul element se termină cu e iar al doilea începe cu o vocală (vreo, vreodată, 
deodată, deocamdată, deoparte, deopotrivă etc.) se pot pronunţa în trei feluri: 
pronunţarea literară actuală recomandă contragerea în diftong a celor două 
vocale; în versuri ele se pot rosti în hiat iar regional e dispare din vorbire. 
Primele două pronunțări nu pot fi distinse în scris, A treia însă (vro, vrodată, 
dodată, docamdată, doparte, dopotrivă etc.) pune problema dacă nu ar trebui 
marcată printr-un semn absenţa lui e. Credem că toate aceste cuvinte trebuie 
scrise fără nici un semn de despărţire, deoarece linioara nu poate fi folosită, 


1 Vezi art. 2 al normelor ortografice şi Mic dicționar ortografic, ed. a II-a, p. 65. 

nefiind vorba de două cuvinte rostite împreună, ci de un singur cuvînt. 
Apostroful de asemenea nu poate fi folosit, fiindcă nu este vorba de absenţa 
accidentală a unui sunet, ci pur şi simplu de pronunţarea dură, nemuiată a 
consoanei precedente. În virtutea aceluiaşi raţionament, trebuie să scriem 
fără apostrof sau linioară şi cuvîntul żtotdauna. 

Tot aşa va trebui să scriem într-un singur cuvînt formele nominale negative 
ale verbelor, alcătuite cu ajutorul prefixului ne- (nengrijit, nempăcat, nendu- 
rător, nentilnind etc.), deoarece în aceste cazuri a avut loc o contracție vocalică; 
de altfel, un prefix nu poate fi despărţit de cuvîntul la care se ataşează. 

Scrierea prepoziţiilor compuse făr'de, pîn'la şi a conjuncţiei compuse pîn's+ 
ridică o chestiune aparte: în acest caz este vorba într-adevăr de pronunțare: 
împreună a două cuvinte şi deci ar urma să le scriem cu linioară despăr- 
ţitoare. Dar o asemenea scriere ar duce la extinderea fără măsură a linioarei: 
s-ar putea scrie, în virtutea aceluiaşi principiu, cin-să (cine sà), un-te (unde te) 
etc. De aceea se impune altă soluție, comodă şi clară: folosim linioara ori de 
cîte ori este vorba de o contracție vocalică, adică ori de cîte ori se întîlnesc 
două vocale, iar apostroful în cazurile de dispariție a vocalei finale, la întîlnirea 
cu consoana inițială a cuvîntului următor cu care primul alcătuieşte o unitate 
atît în ceea ce priveşte pronunțarea cît şi sensul. Aşadar formele amintite 
se vor scrie cu apostrof. 

Cînd însă dispariția unei vocale finale nu este condiționată de legătura 
cu cuvîntul următor, nu vom folosi nici un semn grafic pentru a nota lipsa 
vocalei, deoarece putem considera că avem de-a face cu o variantă fonetică 
obişnuită a cuvîntului respectiv; vom scrie deci: degrab, în grab etc. De 
asemenea vom socoti că e vorba de un, proces fonetic normal în cazurile de 
dispariție obişnuită a unor sunete, fie consoane, fie vocale, în interiorul cuvin- 
telor: am gäst, văzt (= găsit, văzut, în Ardeal), pădurle, iepurle (= pădurile, 
iepurele în Muntenia), țărnă ( = ţărînă, în Moldova), frumseţe, asfel, zavisnic 
(= frumusețe, astfel, zavistnic, forme general răspîndite) etc. Bineînţeles că la 
întîlnirea a două cuvinte această dispariţie este accidentală şi trebuie notată 
cu apostroful: sup” soare, sup'pat (pentru supt),i las'că, unte (= unde te) etc. 

Se va folosi de asemenea apostroful cînd absenţa sunetului se datoreşte 
rostirii mai repezi a unui cuvînt: 'neafa ( = bună dimineața), dom'le, dom’ 
(= domnule, domnul) etc. 

Noua ortografie suprimă pe u final «dispărut din rostire ». Este vorba, 
cel puţin pentru unele graiuri, de apendicele labial, rotunjirea buzelor, cu 
care se pronunță unele consoane moi (socotim şi pe í consonantic drept 
consoană moale): ochi, unchi, bici, pui etc.! 

Chiar dacă acest apendice, dispărut din rostirea literară de azi, exista 
realmente în limba multor scriitori, noi nu putem să-l transcriem, deoarece 


1 Vezi art. 3 al normelor ortografice. 


77 


u în ortografia noastră nu notează decit vocala și consoana (sau al doilea 
element de diftong) u. Alfabetul nostru neavînd un semn special pentru a. 
nota rotunjirea buzelor nu avem dreptul să dăm lui u această funcţie. Rolul 
de morfem al apendicelui labial face ca scrierea fără u final să provoace unele 
greutăţi (singularele ochi, unghi, cârmaci, copaci etc. nedeosebindu-se de plural). 
Greutățile acestea se rezolvă, de altfel ca în limba vorbită şi scrisă actuală, 
graţie contextului. 

O dificultate mai serioasă este notarea consoanei finale muiate şi deseori 
rotunjite exclusiv dialectale: ceri, altfel, zidi, grajdi (scris mai de mult certu, 
altfeliu, zidiu, grajdiu = cer, altfel, zid, grajd). Notarea fără u final ar putea 
deruta un cititor neavertizat (care ar citi, de exemplu, gidi, infinitiv, în loc 
de zidi, substantiv). Nici o altă soluţie nu este însă posibilă, deoarece nu există. 
în limba noastră un semn special al muierii consoanelor şi de aceea trebuie să. 
transcriem prin i această muiere. Reintroducerea lui i în ortografia noastră 
ar fi rezolvat această problemă. l 

Regula scrierii lui î, e, a, respectiv f, ă, ea, după ş şi j, nu e cazul să. 
fie aplicată scriitorilor noştri din trecut, deoarece respectarea ei ar putea da o 
imagine greşită a realității fonetice. 

Punctul al cincilea al normelor ortografice; care reglementează folosirea. 
lui ea şi ia după consoane trebuie respectat, dată fiind diferența destul de puţin: 
sensibilă între cele două pronunțări. Credem chiar că şi în cazurile în care 
consoana î nu se aude de loc (ca în mold. peatră) regula trebuie respectată, 
fiindcă şi în limba literară acest î nu este, în multe cazuri, decît un element 
morfologic tradiţional (ăştia pronunţat, şi chiar scris în textele mai vechi, 
ăştea). 

Trebuie de asemenea urmate indicaţiile articolului 6 din normele orto- 
grafice, care reglementează scrierea lui ea şi ia după ch şi gà. Acest lucru. 
este valabil şi pentru verbul chema, cheamă, la care apar deseori şi forme cu t: 
chiema, chiamă, forme etimologice şi tradiționale. Faptul că- aceste forme alter- 
nează, la acelaşi scriitor, cu formele literare de azi ne îndreptățește, în virtutea 
principiului că grafiile duble se interpretează pe linia indicelui de evoluție 
fonetică, să unificăm scrierea în sensul formelor literare actuale. 

De asemenea nu ne lovim de nici o greutate în respectarea articolelor 7 
şi 8 ale normelor ortografice, articole care privesc scrierea lui sa după vocale 
sau la începutul cuvîntului. 

Mai complexe sînt faptele ridicate la punctul al 9-lea privitor la scrierea. 
lui je deoarece şi alfabetul chirilic avea acelaşi semn pentru e şi. pentru ze. 
În linii mari respectarea regulilor ortografice nu provoacă neajunsuri. Există. 
totuşi unele cazuri în care nu avem siguranța că pronunțarea era într-adevăr 
cu ie: cînd este precedat de o consoană labială, rostirea e este posibilă (fer, 
rimînd cu cer, perdut, verme, ferbinte, pept etc.). În aceste cazuri propunem 
să se cerceteze dacă la autorul respectiv există grafii duble. Dacă găsim şi 

exemple de scriere cu te, acest lucru demonstrează că pronunțarea reală este 
ie; vom scrie deci peste tot fier, pierdut. La unele cuvinte însă, în prima. 
jumătate a secolului al XIX-lea, nu sînt atestate decît scrieri fără îi: formele 
verbului a pieri neaccentuate pe e (perit, peire), cuvîntul împelițat. Pentru 
acestea propunem conservarea grafiei originale. 

Articolele 10 şi 11 ale ortografiei se referă la transformarea lui s în æ 
înainte de consoane sonore sau de vocale. Propunem, mai ales pentru prima 
jumătate a secolului al XIX-lea, următoarea soluţie: în limba romînă nu se 
poate pronunţa s înaintea oclusivelor sonore b, g, d; de aceea în asemenea 
poziţie s poate fi transcris z. În celelalte cazuri însă nu avem siguranța absolută 
că s nu ar corespunde unei pronunțări reale, de aceea propunem păstrarea lui. 

Punctul al 12-lea se referă la folosirea sufixelor -eță şi -ețe, recomandînd 
formele în -ețe. Credem că trebuie păstrată forma din textul original. 

Punctul al 13-lea şi ultimul care ne interesează prevede scrierea cu final a 
particulei -şi de la pronume și adverbe (iarăşi, totuşi, acelaşi etc.). Deoarece 
textele noastre prezintă grafii fluctuante, iar nuanța de pronunțare este neîn- 
semnată (în Muntenia se pronunță muiat orice ş final), propunem respectarea 
regulii, chiar dacă cuvîntul respectiv s-ar întilni în rimă cu un cuvînt cu ş final 
nemuiat. De asemenea credem că nu trebuie respectate grafiile aşi, crucişi etc. 
care apar în unele texte. În mijlocul cuvintelor însă, din cauza rostirii mai 
clare, particula şi poate fi redată aşa cum apare în scriere: fieşcare şi fieşicare. 

Urmează să discutăm, în încheiere, cîteva probleme mai importante care 
nu se încadrează în regulile ortografice propriu-zise, dar implică fapte consem- . 
nate în indicele de cuvinte al « Micului dicţionar ortografic». 

Una dintre dificultăţile cele mai mari în editarea textelor moldoveneşti 
este scrierea lui ă în locul lui î. Cîteodată această scriere corespunde realității 
lingvistice: pănă, călcăi, întăi. Alteori însă ea este arbitrară: când, căt, ămbla, 
gerunzii în -ănd şi multe altele. Dacă pentru cuvintele mai cunoscute resta- 
bilirea fonetismului corect este relativ uşoară, pentru cuvinte mai rare ea este 
aproape imposibilă. Accentul ne poate ajuta cîteodată, deoarece î poate fi 
accentuat şi ă mult mai rar. Dificultatea editorului creşte cînd avem de-a. 
face cu texte muntenești în care a pătruns această modă grafică, deoarece 
pătrunderea este sporadică și încă mai arbitrară. Cîteodată chiar, sîntem puşi 
în fața unor probleme insolubile: cuvîntul sărman, de exemplu, are în graiul 
muntenesc mai vechi pronunţarea sîrman. Dacă găsim într-un text muntenesc 
sărman nu ştim dacă este vorba de o formă literară mai nouă sau de o grafie 
moldovenizantă pentru sîrman. 

Alternanţe ale consoanelor dure şi moi se pot întilni în acelaşi grai, la 
același autor, fără ca o repartiție clară să poată fi stabilită. Se întîlneşte or, 
orce, orcare alături de ori, orice, oricare; ş-atunci, ş-încă, ş-îl alături de şi-a- 
tunci, şi-ncă, şi-l; t-am, f-o, ț-este alături de ţi-am, ţi-o, Zi-este. Respectarea 
acestei ezitări este desigur soluția cea mai bună. 

Mai complicată este problema alternanţei lui m dur şi muiat la dativul 
pronumelui personal aton: (spune)-m, (dă)-m, îm (trebuie), îm (pare) alături de 
formele literare -mi şi îmi. Păstrarea acestei alternanţe ar da un aspect rebarbativ 
textului; unificarea, preferabilă, ar putea crea nepotrivisi la rimă. Propunem 
totuşi unificarea. 

În aceeaşi ordine de idei se cuvine să semnalăm falsele literarizări ale 
scriitorilor moldoveni (formele se găsesc apoi şi la scriitorii munteni): stringe, 
țerm, vespunde, şepte, reu, seu etc. în loc de strînge, țărm, răspunde, şăpte, 
rău, său etc. Aceste forme se explică, cel puţin în parte, prin existența unor 
corespondențe fonetice similare între graiul moldovenesc și limba literară: 
strînge faţă de stringe, înțăpa faţă de întepa, răle faţă de rele etc. Credem că 
în cazuri de felul amintit trebuie să conservăm grafia din text, deoarece revenirea 
la formele moldoveneşti ar fi în contradicţie cu voința autorului iar schimbarea 
textului în sensul limbii literare actuale ar face să se insereze uneori în text 
elemente care nu aparțin în realitate vorbirii autorului. Conservarea este cu 
atît mai recomandabilă cu cît există posibilitatea ca unele din aceste cuvinte 
să fie chiar pronunţate în felul de mai sus. Scrieri similare apar încă din 
secolul al XVI-lea!. La scriitorii munteni fenomenul poate fi interpretat 
ca o simplă grafie, restabilirea formelor literale actuale fiind deci posibilă. 

Scrierea cu sîn loc de zşi x ar putea fi conservată deoarece pare să fie o 
pronunțare reală (persistă şi astăzi), chiar dacă este afectată: poesie, musică, 
esil, esperienţă, esecuţie, esact etc. Bineînţeles că nu o vom respecta în cazurile 
cînd pronunţarea este evident alta: lucreasă, reson, devisă, cas etc. se vor scrie 
cu g; vom folosi de asemenea grafia actuală ori de cîte ori avem dovada că 
autorul pronunţa în felul limbii literare actuale (grafii duble, deosebiri între 
ediţii, între manuscris şi textul tipărit etc.). 

Doă, noă, a doa se vor transcrie cu u între vocale în hiat (deci: două, 
nouă, a doua) deoarece pronunţarea redată de cele două grafii este identică. 
“Tot aşa zioa se va transcrie ziua. Poate că la fel ar trebui procedat în cazurile 
de tipul nuiao, agao, steao, ocao, care reprezintă nuiaua etc. Totuşi am găsit 
în Anton Pann rima nuiao cu ta-o, ceea ce ne face să credem că pronunţarea 
acestor cuvinte se deosebea totuşi de cea actuală. | 

Încheiem cu cîteva observaţii de morfologie. În general morfologia trebuie 
păstrată neschimbată. Vom transcrie deci nopfei, mărirei, curței în cazul cînd 
textul dă aceste forme. Bineînţeles că grafiile nopții cu fără semnul scurtimii 
trebuie transcrise cu doi i, cele cu doi i trebuie transcrise cu trei. În cazuri 
ca corăbii, Grecii (în loc de corăbiei, Greciei) cu al doilea i scurt la genitivul 
articulat, trebuie să menţinem această grafie, deoarece în pronunțarea curentă, 
ori de cîte ori accentul cade pe silaba care precede imediat pe t, se produce 
contracția lui î din temă cu cel al articolului. 


1 Cf. Al. Rosetti, Istoria limbii romiîne, vol. VI, Bucureşti, 1946, p. 124 şi urm., 168. 

Se pune întrebarea dacă în cazuri de plural însoţit de dativul posesiv 
(ochi-mi) respectăm principiul morfologic şi scriem ochii-mi, sau cel fonetic 
şi scriem, ca autorii, ochi-mi. Aş înclina către prima soluţie, mai clară. 

Cazul lui sunt merită o discuţie mai amplă. Nu ştiu dacă avem dreptul, 
mai ales pentru sfîrşitul secolului, să înlocuim pe sunt prin sînt. Ştim cu toţii 
cît de răspîndit este sunt în pronunţarea păturilor celor mai largi. Această 
formă apare încă din vremea scrierii chirilice (o găsim, de exemplu, în « Dacia 
literară» din 1840 şi sporadic în a doua ediţie a « Spitalului amorului» de 
Anton Pann, din 1852; apariţia în această lucrare cu caracter popular dovedeşte 
că sunt era răspîndit în vremea aceea). De asemenea, dicţionarul de rime al 
lui Eminescu are pentru sunt rime în -unt'. 

În expunerea noastră n-am epuizat, desigur, toate problemele care se 
întîlnesc în transcrierea textului unui autor. Ne-am oprit numai asupra faptelor 
celor mai frecvente, unde o unificare prealabilă a principiilor este strict necesară. 
Soluţiile la care am ajuns ar putea părea uneori discutabile, neconvingătoare. 
De aceea credem nimerit să se organizeze o discuţie publică în jurul acestor 
probleme, concluziile care se vor trage urmînd să fie introduse într-o eventuală 
anexă la o viitoare ediţie a Dicţionarului ortografic, căpătînd astfel o con- 
sacrare oficială, 


1 Faptul acesta ne-a fost semnalat de tov. prof. D. Panaitescu-Perpessicius. 


CRONICĂ 


DIN ACTIVITATEA CERCULUI DE COMUNICĂRI ŞI REFERATE 
AL INSTITUTULUI DE LINGVISTICĂ DIN BUCUREŞTI 


În luna octombrie 1954, cercul de comunicări şi referate al Institutului de lingvistică: 
„din Bucureşti şi-a reluat activitatea, după o întrerupere de trei luni. 

Prima şedinţă a fost consacrată prezentării aspectelor mai semnificative din activitatea 
lingviştilor din R. P. Ungară. Comunicarea prof. D. Macrea 1, în urma unei vizite făcute în 
țara vecină şi prietenă, a fost ascultată cu un deosebit interes. S-au pus numeroase întrebări 
referitoare la metodele de lucru ale lingviștilor din R. P. Ungară, la activitatea diferitelor: 
secții ale Institutului de lingvistică, precum şi la procedeele folosite în vederea înfăptuirii 
hărților « Atlasului lingvistic al limbii maghiare ». 

A doua comunicare prezentată în cadrul şedinţelor cercului a fost aceea a prof. Al. 
Graur, intitulată: « Note asupra legăturii dintre istoria limbii şi istoria societății »?. 

Colectivul subsecţiei de fonetică, condus de acad. Al. Rosetti, a prezentat comunicarea: 
intitulată: « Cercetări experimentale asupra diftongilor romîneşti (diftongul ea)» 3 şi « Con- 
cluziile fonologice asupra diftongului ga » ale acad. Al. Rosetti 4. Atît comunicarea cît şi con- 
cluziile au fost alcătuite pe baza cercetărilor efectuate în laboratorul de fonetică experimentală 
al Institutului de lingvistică din Bucureşti. În aceeaşi şedinţă au fost prezentate şi observaţiile 
acad. E. Petrovici asupra diftongului ga 5. 

În şedinţa următoare, conf. B. Cazacu și I. Fischer au prezentat comunicarea 4 Aspecte 
ale vocabularului lui A. Pann», consacrată problemei neologismelor. Comunicarea este 
un fragment al unei lucrări mai ample care va îmbrățişa toate aspectele limbii scriitorului.. 
Autorii au arătat că limba lui Pann reprezintă limba vorbită a epocii; ei şi-au propus ca, 
prin studierea faptelor de limbă atestate la A. Pann, să tragă concluzii asupra procesului de 
pătrundere a neologismelor la începutul secolului al XIX-lea. 


1 Textul comunicării a fost publicat în întregime în 4 Limba romînă», 1954, nr. 5, p. 50—57. 

2 Textul acestei comunicări va apărea în volumul Elemente de lingvistică generală al prof. Al. Graur. 

a Vezi Cercetări experimentale asupra diftongilor romîneşti (diftongul ea), în (Studii şi cercetări 
lingvistice 9, 1955, nr. 1—2, P. 5-25. 

« Vezi acad. Al. Rosetti, Concluzii fonologice la expunerea asupra diftongului ea, în € Studii şi cercetări» 
lingvistice 3, 1955 nr. 1—2, p.25-27. 

4 Vezi acad. E. Petrovici, Contribuţii la studiul fonemélór limbii romîne, în « Studii şi cercetărilingvistice + 


1955, nr. 1—2, P. 20-42. 

Pe baza unui bogat material extras din opera lui A. Pann s-au examinat, în partea întîi 
a comunicării, neologismele repartizate după domeniul de activitate la care se referă (cultură, 
tipografie, învățămînt, ştiinţe, muzică, economie, politică, administrație, armată etc.). 

A doua parte a comunicării a fost consacrată interpretării faptelor expuse. În opera lui 
A. Pann există mulți termeni împrumutați, fie termeni savanţi, fie termeni populari. Aceşti 
termeni sînt frecvent atestați şi au creat derivate. Autorii comunicării au discutat, de ase- 
menea, procesul de adaptare a neologismelor la normele fonetice ale limbii romîne. 

În concluzie, autorii au arătat că pătrunderea masivă a neologismelor în limba oraşelor 
în prima jumătate a secolului al XIX-lea, este un rezultat al transformărilor. sociale ale epocii. 

La discuţii, acad. Iorgu Iordan a arătat că opera lui A. Pann reprezintă un moment 
în evoluția limbii poastre, şi că numai un studiu comparativ al limbii mai multor scriitor 
contemporani cu A. Pann ar putea lămuri procesul înlocuirii elementelor greceşti şi turceşti 
cu termeni împrumutați din limbile occidentale. 

La concluzii, prof. D. Macrea a relevat bogata informație a autorilor şi a arătat că A 
Pann, care cunoştea bulgara, rusa, turca şi neogreaca şi care a fost profesor la Sf. Sava, 
a putut să aibă şi cunoştinţe de limba franceză; aşadar, ar trebui să se urmărească dacă unele 
neologisme de origine franceză din opera sa nu pot fi chiar împrumuturi directe din această 
limbă, precum şi dacă unele adaptări fonetice ale neologismelor n-ar fi personale. 

În luna ianuarie a. c., prof. D. Macrea a prezentat comunicarea 4 Opera lingvistică şi 
filologică a lui Moise Gaster » 1, 


x 


Biroul cercului de referate, sub conducerea acad. Al. Rosetti, a procedat, în luna 
februarie a. c., la reorganizarea şedinţelor cercului. 

Pentru informarea cercetătorilor, ordinea de zi a şedinţelor cuprinde prezentarea de 
lucrări recent apărute. 

În şedinţa de la 1 martie, tov. A. Canarache şi C. Maneca au prezentat comunicarea 
intitulată « În jurul vocabularului ştiinţific şi tehnic ». Referenţii au arătat că vocabularul 
ştiinţific şi tehnic începe să se dezvolte din secolul al XVIII-lea, o dată cu apariția modului 
de producție capitalist. Înfeudarea economică a ţării noastre, orientarea cosmopolită a, unor 
specialişti şi lipsa unei literaturi ştiinţifice originale au dus la împestrițarea vocabularului 
tehnic şi ştiinţific cu cuvinte din limbi diferite. Astfel, în industria petrolului predomină ter- 
meni din limba engleză, în terminologia amenajării pădurilor termeni din limba franceză etc. 

Aceşti termeni înlocuiesc, în multe cazuri, cuvinte romîneşti; alteori se păstrează, pentru 
denumirea unei singure noțiuni, doi sau trei termeni intraţi în limbă pe căi diferite, avînd 
fiecare sfera lui de circulație. Dacă pentru limba comună sinonimele sîut folositoare, fiindcă o 
îmbogăţesc şi-i dau mai multă expresivitate, în terminologia tehnică sinonimele produc neînțe- 
legeri şi confuzie. De aceea este necesară precizarea şi unificarea terminologiei tehnice şi ştiin- 
ţifice; munca aceasta ar putea da roade numai prin colaborarea specialiştilor cu lingviști. Îm- 
bogățirea vocabularului tehnic al limbii noastre este necesară şi posibilă, prin introducerea 
cuvintelor străine pentru denumirea termenilor care nu au corespondent în limba romînă. 
Atunci cînd există cuvinte romîneşti consacrate de uz, ele trebuie păstrate. 

În privinţa ortografiei cuvintelor ştiinţifice şi tehnice, referenții arată că este nevoie 
să se ţină seama de mai multe criterii: cuvintele împrumutate din limbi străine trebuie orto- 
grafiate cum se pronunţă (șarpantă, reşou, hozrasciot etc.); dacă termenul provine dintr-un 
nume propriu, se ortografiază cît mai aproape de scrierea originală (watt, malthusianism etc.); 
se va respecta scrierea termenilor stabilită prin convenții internaţionale (kilogram, P (fosfor) 
etc.); cuvintele compuse din două elemente, din care unul nu există independent, se vor 


1 Textul comunicării a fost publicat în 4 Limba romînă) 1955, nr. 1, p. 5—18. 

serie într-un singur cuvînt (mmicroradiografie, arterioscleroză etc.); se vor scrie separat termenii 
compuşi care şi-au păstrat sensul propriu (maşină-unealtă, lunetă-foarfece etc.). 

Problemele de ortografie care se pun în legătură cu cuvintele din vocabularul ştiinţifice 
şi tehnic trebuie studiate de la caz la caz. 

La discuţii, prof. D. Macrea a arătat că există o tendință de unificare generală a termi- 
nologiei ştiinţifice, de care trebuie să se țină seama. 

Tov. V. Drimba propune referenților să se preocupe de posibilitatea aplicării unor prin- 
cipii precise în ortografierea termenilor tehnici formați prin compunere. 

În şedinţa din 18 martie tov. Sorin Stati şi-a prezentat comunicarea « Contribuţii la 
studiul definiţiei şi clasificării propoziţiilor ». Autorul a analizat cauzele care explică marea 
diversitate de definiţii date propoziției, criticînd concepția tradițională după care orice pro- 
poziţie exprimă o judecată. Nu există o formă-tip de propoziție, valabilă pentru toate lim- 
bile, deoarece nici structura bimembră, nici verbul la modul personal — criteriile formale 
propuse pînă acum de cei mai mulți lingvişti — nu apar în toate propozițiile. S. Stati ajunge 
la concluzia că propoziţia trebuie definită numai pe baza conţinutului ei şi propune urmă 
toarea definiţie: « Propozitia este un fragment de vorbire unitar, cu sens independent sau 
dependent de alte elemente din frază, prin care vorbitorul comunică un proces psihic (logic, 
afectiv sau volițional), ca fenomen a! realității ». 

După ce face distincția între elementele constante şi cele vatiabile cuprinse în definiția 
propusă, autorul formulează — pe baza elementelor variabile — următoarele criterii de clasi- 
ficare a propoziţiilor: relaţie, intonaţie, calitate şi modalitate. În felul acesta se deosebesc 
propoziții independente, coordonate şi subordonate; declarative, interogative şi exclamative; 
afirmative şi negative. Orice propoziție este caracterizată, în acelaşi timp, prin indicii de 
relaţie, intonație, calitate şi modalitate. 

Comunicarea a fost urmărită cu mult interes. Participanții la discuții au subliniat meritele 
lucrării, informaţia bogată şi spiritul critic cu care au fost discutate părerile mai vechi ale 
lingviştilor. La o viitoare ediție a « Gramaticii limbii romîne » (Ed. Academiei R.P.R.), se va 
lua în considerație materialul adus în discuţie de comunicare. O lipsă a lucrării este insufi- 
cienta folosire a gramaticilor ruse şi sovietice, mai ales în problema definiţiei. S-a mai arătat 
că autorul n-a studiat temeinic indicii de predicație şi n-a delimitat cu precizie propoziţia 
de alte unităţi lingvistice (cuvîntul şi sintagma). Unele observaţii critice au avut în vedere 
elementele definiţiei (« fragment de vorbire », « cu sens independent sau dependent») şi unul 
dintre criteriile de clasificare (intonaţia). S-a remarcat de asemenea că definiţia se bazează 
prea mult pe elemente psihologice, în dauna elementelor lingvistice. 

Şedinţa s-a desfăşurat într-o atmosferă vie, participanţii contribuind la lămurirea pro- 
biemelor controversate. 

În şedinţa din 1 aprilie a. c., conf. B. Cazacu şi-a prezentat comunicarea « Cîteva aspecte 
ale limbii şi stilului din romanul „Nicoară Potcoavă». 

Comunicarea este un fragment dintr-un: studiu mai întins şi cuprinde analiza unor 
procedee ale artei narative şi descriptive a maestrului Mihail Sadoveanu: întrebuințarea 
frecventă a adjectivului posesiv de pers. 1 plural, a pluralului sociativ exprimat prin pers. 
1 plural a pronumelui personal şi a verbului respectiv. 

Prin aceste procedee stilistice autorul şi personajele sale constituie un tot; povestitorul 
devine exponentul anonim al poporului, în numele căruia vorbeşte şi apreciază întimplările. 

O altă particularitate stilistică a romanului este deasa întrebuințare a adjectivelor demon- 
trative; prin folosirea acestor elemente deictice, se realizează notarea gesturilor personajelor. 

Un efect artistic deosebit e obținut de scriitor prin întrebuințarea imperfectului în des- 
crieri, sugerîndu-se astfel impresia de mişcare continuă a elementelor dintr-un tablou. 

Cu multă măiestrie sînt folosite onomatopeele a căror sonoritate contribuie la realizarea 
expresivității poetice. 

Se relevă apoi modul în care scriitorul, cu elemente de vorbire populară, foloseşte com- 
paraţii cu caracter concret, ca 4 mijloace originale şi pitoreşti de exprimare poetică ». 

La discuţii s-au cerut lămuriri asupra celorlalte capitole ale studiului şi s-au propus 
unele completări. 

În aceeaşi şedinţă, tov. Em. Vasiliu a prezentat trei note de fonetică istorică, asupra 
diftongului ea inițial, rom. urmă şi sută. Diftongul ea (iniţial) nu se realizează în sistemul 
fonologic al limbii romîne din cauza iodizării lui e inițial; rom. urmă trebuie explicat ca 
post-verbal al lui urma (< lat. * ormare), înlăturîndu-se dificultatea prezentată de redarea lui 
o latin accentuat prin u. Redarea ierului slav prin u în rom. sută este explicată prin vocă- 
lizarea lui ú în poziţie accentuată; faptul că -o din săto devine în romiîneşte -ă, dovedeşte 
că v. sl. o era neaccentuat şi că accentul cădea pe d. În aceste condiţii, & trece la o, care, 
ulterior, devine, în limba romînă 4, deoarece sută este de obicei neaccentuat în frază: două 
sute, trei sute etc. 

În şedinţa din 15 aprilie a. c., conf. I. Coteanu a prezentat comunicarea 4 Dislocarea 
elementelor grupului nominal ca procedeu stilistic în poezia noastră contemporană ». 

Tov. Coteanu constată că poeții contemporani nu consideră grupul nominal (cuvîntul 
determinat şi determinantul) ca o unitate fixă, a cărei ordine nu se poate schimba sau ana- 
liza. Există un număr destul de mare de exemple în care între cuvîntul determinat şi deter- 
minant sînt intercalate părți de propoziţie sau propoziţii întregi (ex. Aceste perle sînt probabil, 
surisul tău mereu amabil, iar ochii, verzi, pe cît se pare, Zmaragde două, de valoare. M. 
Beniuc). Autorul comunicării arată că acest fenomen nu se poate integra în procedeele obiș- 
nuite ale inversiunii poetice; în cazul dislocării, epitetul este îndepărtat de cuvîntul pe care-l 
determină, fără vreo preocupare de ordin semantic. Uneori, din cauza dislocării, se pot pro- 
duce echivocuri, versurile devin greu inteligibile, ca în exemplul: Pe ghereta sentinelei, de lemn, 
O simplă puternică mînă (N. Cassian), din care cititorul ar putea înțelege că e vorba deo 
sentinelă de lemn. 

Dislocarea, ca procedeu stilistic, are scopul de a întări imaginea poetică şi expresivitatea 
artistică, dar ea poate fi folosită numai în cazul în care nu există nici o legătură semantică 
între epitet şi termenii care au fost dislocați. 

Discuţiile au fost numeroase şi interesante. Prof. T. Vianu a arătat că procedeul dislo- 
cării se regăseşte şi în proza contemporană, printre alții la Geo Bogza. Dislocarea nu răspunde, 
însă, întotdeauna unor nevoi stilistice, ci adesea este ò manifestare de manierism stilistic, a 
cărei origine se află în poezia lui T. Arghezi. Acad. I. Iordan a fost de părere că dislocarea 
este datorită unei influențe nerecomandabile a stilului intelectual, care aşază determinantul 
după determinat. Prof. J. Byck a arătat că în limba romînă ordinea cuvintelor nu este fixă, 
şi deci dislocarea, ca procedeu stilistic, nu trebuie condamnată, deoarece este un element nou 
care, de cele mai multe ori, măreşte expresivitatea poetică. 

Direcţia institutului şi biroul cercului de referate se preocupă de lărgirea şi îmbogățirea 
planului tematic al comunicărilor, precum şi de antrenarea şi stimularea unui cît mai mare 
număr de cercetători. 

C. Nagîţ şi I. Zamfirescu 

STUDII ŞI CERCETĂRI DE ISTORIE LITERARĂ ŞI FOLCLOR 
1953, tom. 2 


Al doilea număr al revistei Institutului 
- de istorie literară şi folclor apare cu un sumar 
bogat şi variat. Revista conţine articole de 
teorie şi' critică literară, de istorie. a litera- 
-turii, de filologie, material documentar, dări 
.de seamă etc. 

La începutul anului 1953, revista + Con- 
temporanul » a deschis coloanele sale arti- 
colelor şi discuţiilor relative la problema 
tipicului în artă şi a sarcinii scriitorilor şi 
criticilor în urma Congresului al XIX-lea al 
P.C.U.S. Acad. G. Călinescu publică cu acest 
prilej mai multe articole. Primul, în legătură 
cu problema tipiculuil, greşit interpretat de 
un colaborator al revistei « Utunk », a fost dis- 
cutat pe larg de către I. Mihăileanu?, care 
regtabileşte adevărul dar rămîne în unele 
cazuri în dezacord cu acad. Călinescu. Acad. 
Călinescu consideră necesară din acest motiv 
precizarea afirmațiilor pe care le făcuse 
în articolul menţionat şi explicarea accep- 
țiunii pe care a dat-o anumitor termeniă. 

Cel de-al 
problemei durabilității, a perenităţii operei 
literare?. 


doilea articol e consacrat 


1 G. Călinescu, Unele probleme ale criticii lite- 
rare în lumina Raportului tovarășului Malenkov la 
Congresul al XIX-lea al P.C.U.S. « Contemporanul », 
1953, nr.7, p. 4 

2 I. Mihăileanu, Pe marginea unor articole. 4 Con- 
temporanul >, 1953, nr. 15, p. 4. 

2 G. Călinescu, Discuţii și analize literare. € Con- 
temporanul », 1953, nr. 18, p. 3. 

1 G. Călinescu, Romanul construcției socialiste. 
« Contemporanul », 1953, nr. 22, p. 3- 

Considerînd, pe drept, cele două probleme 
strîns legate între ele şi relatarea unei părți a 
discuţiei pe marginea lor binevenită în pagi- 
nile revistei Institutului de istorie literară 
şi folclor, acad. Călinescu publică din nou, 
sub titlul « Probleme de critică literară — 
Tipicul în literatură. Elementul general uman 
în opera literară », părțile teoretice ale arti- 
colelor sale, precum şi răspunsul pe care l-a 
dat la articolul lui I. Mihăileanu, articol pe 
care-l reproduce în întregime. 

Acad. Călinescu întelege prin tip « perso- 
nificarea speţei într-un individ foarte repre= 
zentativ, însă cu nume propriu ale cărui 
note de speţă sînt evidente, dar care se parti- 
cularizează prin dozări sau deformațiuni 
unice, care-l fac expresiv, viu». « Valoarea 
politică a artei» constă în ca crea tipuri, 
fugind de fabricaţia în serie şi de observaţia 
Statistică, intuind categorialul în unic, for- 
ţînd conturul mediocru », adică, după cum 
se vede mai departe, exprimînd, printr-o 
exagerare şi o reliefare conştientă, esența 
fenomenului social-istoric dat. 

Cea de-a doua parte a articolului explică 
perenitatea operei literare printr-un fond 
general uman, prin «anume trăsături per- 
manente ale umanităţii şi ale popoarelor 5. 

Nu ne vom opri la amănunte privind 
conținutul articolului de care ne ocupăm, 


5 Autorul citează în sprijinul acestei afirmaţii 
articolul redacțional apărut în revista 4 Voprosî 
filosofii», 1952, nr. 6, intitulat 4 Despre locul şi rolul 
artei în viaţa socială ». 


articol cunoscut desigur majorităţii cititorilor 
noştri încă de mai înainte. Vom sublinia 
numai faptul că el constituie o contribuţie de 
preț la lămurirea problemelor amintite — 
fundamentale pentru critica literară. 

Tov. Al. Bistriţeanu strînge în articolul 
« Creaţia populară ca preocupare şi izvor de 
inspirație la D. Cantemir şi N. Bălcescu» 
dovezi elocvente privind legătura dintre cre- 
ația populară şi aceşti doi scriitori romîni pe 
care îi consideră înrudiți în preocupări şi re- 
prezentanţi a două momente importante pen- 
tru istoria politică şi culturală a țării noastre. 

Analizînd toate ramurile de activitate ale 
lui Cantemir, autorul arată pe rînd ecoul 
creației populare în fiecare. 

Încă de tînăr, pasionat muzician, Cantemir 
prețuieşte cîntecul popular moldovenesc şi 
pe cel turcesci. Ca istoriograf şi om de 
ştiinţă, Cantemir socoteşte tradiția populară 
ca un neprețuit izvor de informaţii, iar ca 
etnograf îşi întemeiază consideraţiile asupra 
psihologiei şi artei moldovenilor pe larga 
prezentare a folclorului lor (coregrafie, 
muzică, literatură, obiceiuri, ritualuri, super- 
stiții etc.). 

În opera sa literară «Istoria ieroglifică » 
scriitorul se inspiră mult din cărțile de circu- 
latie populară şi din folclorul propriu-zis. 
Găsim în «Istoria ieroglifică» nenumărate 
proverbe (dintre care unele versificate), bocete, 
blesteme, cîntece de jale etc. 

Al. Bistriţeanu analizează stilul şi versi- 
ficația unor fragmente din această operă, 


versuri. în stil popular — după cum arată 
acad. G. Călinescu în «Istoria literaturii 
române », — deşi au aparență de proză. 

În încheiere autorul articolului preci- 
zează: «O dată cu Dimitrie Cantemir 
noțiunea de creație populară începe să 
capete contur în cultura noastră: pro- 


ducția colectivă a maselor constituie un 
domeniu aparte, distinct de acela al gîndirii 
cărturăreşti. Istoricul Cantemir foloseşte 
adesea informația orală, dar ştie, în acelaşi 
timp, să o deosebească de documentul 


1 Autorul citează pentru informaţiile referitoare 
la această chestiune lucrarea lui “Teodor Burada, 
Scrierile muzicale ale lui Dimitrie Cantemir, Bucu- 
reşti IQII. 


scris »; şi mai departe: « La Cantemir, legen- 
dele populare nu rămîn o simplă curiozitate; 
ele îşi au rădăcinile înfipte într-o realitate 
istorică şi tocmai de aceea ele sînt elemente 
peste care nu se poate trece. Cu prudența 
necesară, istoricul le reține şi le însăilează 
în narația sa, mai ales cînd sînt de acord cu 
alte informaţii, venind să le completeze pe 
acestea », 

'Frecînd la N. Bălcescu, Al. 
interesează pe 


Bistriţeanu 
arată că creația populară 
acest scriitor ca istoric, ca revoluționar şi ca 
artist. Bălcescu a văzut în tradiția populară 
documentul viu, care ajută pe istoric să cu- 
noască faptele şi să reconstituiască tre- 
cutul — pildă eroică pentru viitor. A rămas 
mărturie apelul pe care l-a lansat către 
cititorii « Magazinului istoric pentru Dacia », 
îndemn la culegerea şi 
aţiilor populare ?, înființarea rubricii « Tra- 


comunicarea cre- 


diționariul romînesc » care avea să publice 
materiale populare de interes istorică, şi 
mai ales opera istoricului, în care tradiția 
populară, privită critic dar nu rece, consti- 
tuie un important motiv de inspirație. 

Ca revoluţionar, Bălcescu a văzut în 
folclor exprimarea năzuințelor maselor asu- 
prite. 

Al. Bistriţeanu caută să stabilească influ- 
ențe populare şi în scrisul lui Bălcescu, dar 
se sprijină numai pe scrisori, ceea ce face 
ca această parte a articolului să fie mai putin 
susținută. Interesantă este semnalarea unui 
manuscris al lui Bălcescu, dăruit Academiei 
de I. Ghica în 1876, în care scriitorul notase 
proverbe şi zicători. 

Concluzia desprinsă este că «Pentru 
Nicolae Bălcescu, poporul este un mare 
creator de bunuri spirituale, de care știința 
şi lupta pentru progres nu se pot lipsi. Istoria 
nu este posibilă fără raportare la folclor; 
după cum cunoaşterea psihologiei maselor 
populare trebuie să pornească de la creația 
lor artistică... Folclorul nu este rumai un 


2 Cuvînt preliminariu despre izvoarele istoriei 
romiînilor, 4 Magazia istoric pentru Dacia», 1845, 
vol. I, p.3. 

* Din păcate, aşa cum arată autorul articolului, 
redactorii neavînd la îndemînă asemenea materiale 
rubrica aceasta nu a continuat să apară. 

document istoric şi psihologic, dar şi o 
forță educativă: el mobilizează poporul în 
lupta lui, dîndu-i avînt şi dezvoltîndu-i 
sentimentul patriotic ». 

Articolul lui Al. Bistrițeanu constituie un 
ajutor însemnat pentru cel care va între- 
prinde reconsiderarea lui D. Cantemir; de 
asemenea pentru cel ce doreşte să-şi între- 


gească imaginea personalității puternice a lui, 


N. Bălcescu. 


I. Chiţimia publică studiul intitulat: 
«G. I. Pitiş şi cercetările sale de fol- 
clor », studiu care are meritul de a stabili 
în istoria preocupărilor noastre de folclor 
locul cuvenit unuia dintre cei mai valoroşi 
folclorişti pe care i-am avut. 

Din datele biografice pe care ni le pro- 
cură articolul, aflăm că Pitiş s-a născut în 
jurul anilor 1864—1867 la Braşov, că a fost 
profesor de limbi clasice la liceul Sf. Sava 
şi la Seminarul Central și că a publicat 
cercetări şi culegeri de folclor mai ales între 
anii 1888 —1903. 

Pentru G. Pitiş, format la școala lui 
Tocilescu, Quintescu, Odobescu şi Hasdeu, 
folclorul «se confundă cu totalitatea culturii 
populare: obiceiuri, credințe, literatură, ocu- 
paţii etc». Ocupîndu-se de metodele de 
lucru ale lui G. Pitiş, I. Chiţimia subliniază 
că folcloristul şi-a făcut cercetările la fața 
locului şi că a limitat aceste cercetări la o 
anumită regiune (Țara Bîrsei şi Țara Oltului), 
fapt care i-a permis studierea aprofundată a 
regiunii amintite. Culegerea și notarea sînt 
făcute în graiul informatorilor şi al povesti- 
torilor, conform unui sistem intermediar 
între cel de pînă atunci şi sistemul lui Iosif 
Popovici și Densusianu, ceea ce face ca 
aceste culegeri să folosească şi lingvistului, 

Dînd o listă completă a lucrărilor lui 
Pitiș, însoțită de o amănunțită prezentare a 
fiecăreia, autorul articolului scoate în evi- 
dență cîteva contribuții de ordin teoretic, 
precum şi unele informaţii preţioase pe care 
le-a dat acest folclorist. Aşa de pildă: 
confirmarea teoriei că jocurile de copii 
îşi au originea în folclorul adulţilori, dove- 


: G. I. Pitiș, Jocuri de petrecere. 4 Revista 
nouă ?, anul I, 1888, p. 231 —236. 

direa existenţei în Ardeal a unor asociații 
de colindători?, care ar explica, după părerea 
lui Chiţimia dezvoltarea «izbitoare a colinde: 
ca formă de poezie populară », reproducerea 
pentru prima dată în întregime a cîntecului 
de la Obiceiul Cununi:3, precizarea numă- 
rului (foarte redus) al oierilor şi a locului 
turmelor în munți, precum şi informaţia că 
mulţi dintre aceşti oieri învăţaseră în şcoli se- 
cundare! etc, 

I. Chiţimia îşi încheie studiul arătînd 
că lucrările lui Pitiş, citate de folclorişti de 
seamă, din țară şi din străinătate, intere- 
sează atît istoria literară cît şi lingvistica, 
etnografia şi geografia umană. 


În continuare, revista publică, sub titlul 
« Ecoul creației lui Turgheniev în literatura 
romînă », un fragment din lucrarea « Relaţii 
literare romîno-ruse » alcătuită în cadrul 
Institutului de istorie literară şi folclor. 

Prima parte a articolului studiază seria 
impresionantă de traduceri, prelucrări şi 
imitații după opera marelui realist critic rus 
precum şi căile prin care aceasta s-a făcut 
cunoscută la noi. Cea de a doua parte e 
consacrată urmăririi influentei lui Turghe- 
niev asupra unora dintre scriitorii noştri. 

Faptul că opera marelui prozator rus 
răspundea preocupărilor culturii noastre pro- 
gresiste, mai ales prin dorința de ridicare şi 
îmbunătățire a condițiilor de trai ale țără- 
nimii oprimate de dublul jug feudal şi capi- 
talist, explică pentru ce, de timpuriu (în 
ultimele decenii ale secolului al XIX-lea) 
Turgheniev începe să fie cunoscut şi iubit 
la noi. Cel mai viu interes l-au stîrnit « Poves- 
tirile unui vînător», traduse pentru prima 
dată sub pseudonimul Ilie Puşcaşu de M. 
Sadoveanu şi Beldiceanu. De atunci, nenu- 
mărate au fost traducerile şi adaptările în 
romîneşte ale acestei opere. Deplin reuşită 


a G. I. Pitiș, Junii la Crăciun, obicei din Sălişte 
4 Convorbiri literare» XXIV, 1890, p. 1056—1063; 
G. I. Pitiș, "Țurca la Perșani. 4 Revista nouă» VI, 
1893, p. 3t 

3 G. I. Pitiș, Obicee de-ale plugarilor din "Ţara 
Oltului. & Convorbiri literare», XXVI, 1892, p. 
177—182. 

+ G. I. Pitişș Nunta din Sălişte 
acuma. 4 Revista nouă», III, 1890, p. 


în trecut şi 
461 —469. 


rămîne cu siguranță aceea a lui M. Sado- 
veanu, apărută în 1946. 

Poemele în proză s-au bucurat de ase- 
menea de o largă răspîndire. Din păcate însă, 
ele au pătruns mai ales prin filieră franceză 
sau germană. Majoritatea revistelor şi zia- 
relor, mici şi mari, din capitală şi provincie, 
au publicat traduceri mai mult sau mai 
puţin izbutite din poemele în proză ale lui 
'Turgheniev. 

Valoarea artistică şi socială a romanelor, 
traduse ultimele, a fost adînc înțeleasă. 
N. Filipescu de pildă sublinia că unii consi- 
deră romanul « Un cuib de boierinaşi» ca 
pe o operă a cărei importanță pentru realism e 
analogă celei pe care a avut-o pentru roman- 
tism prefața la « Cromwell ». 

Trecînd în revistă toate traducerile, arti- 
colul găseşte corespondențe între mişcarea 
socială şi culturală din ţara noastră şi apariția 
pe rînd a povestirilor sentimentale sau de 
aventuri, a « Povestirilor unui vînător» şi a 
poemelor în proză. 

Studiindu-se notele şi articolele bio- 
bibliografice şi critice despre 'Turgheniev, 
se arată că ele apar mai ales în gazetele munci- 
toreşti sau în cele apropiate de mişcarea 
muncitorească (« Contemporanul », « Ade- 
vărul», «Viața romînească» etc.) și că 
poartă semnăturile lui Gherea, Ionescu- 
Rion, Ibrăileanu, Şt. Petică, care au văzut în 
Turgheniev un strălucit exemplu. 

Răsunetul creației lui Turgheniev în 
opera unora din scriitorii noştri ca Al. Odo- 
bescu, N. Gane, D. Morţun, St. Basarabeanu, 
N. D. Cocea şi M. Sadoveanu este analizat 
cu amănunțime, accentul căzînd mai ales 
pe comunitatea temei (vînătoarea). "Tema des- 
compunerii boierimii este urmărită la scriitori 
ca Bâssarabescu, Gîrleanu, Sadoveanu, iar 
aceea a conflictului între generații la Sofia 
Nădejde. « Oamenii de prisos» se găsesc în 
proza lui Duiliu Zamfirescu şi Delavrancea, 

Prin extrem de bogatul material biblio- 
grafic pe care ni-l pune la îndemînă, precum 
şi prin analizele judicioase pe care le cuprinde, 
articolul este deosebit de valoros. 


Articolul intitulat « Cezar Bolliac, luptă- 


tor revoluţionar şi jurnalist progresist» 


stabileşte pe baza urmăririi activității politice 
a poetului, poziția lui revoluționară alături 
de Bălcescu în revoluţia de la 1848 şi poziţia 
de izolare şi compromis pe care s-a situat 
către sfîrşitul vieții sale. 

Din studierea activității de jurnalist a lui 
Bolliac (preocupat nu numai de problemele 
strict politice, ci şi de chestiuni privind 
toate domeniile, de la artă pînă la modă), 
reiese rolul important care i-a revenii în 
dezvoltarea presei progresiste din secolul 
trecut. Lupta lui Bolliac pentru crearea unei 
prese libere, pentru apărarea ţărănimii jefuite 
şi asuprite, lupta pentru unirea principatelor au 
contribuit la dărimarea unor resturi feudale 
din ţara noastră. Ca poet, arată articolul, 
B olliac a considerat poezia armă pentru ridi- 
carea societății şi a omului. 

Articolul merită toată prețuirea pentru 
ampla analiză a materialului prezentat, ma- 
terial extrem de bogat. Dar, poate din 
cauza acestei bogății, sistematizarea a fost 
mai dificilă; urmărirea ideilor din articol 
dă pe alocuri de lucru cititorului. 


Aurel Martin studiază critic, în articolul 
« Despre dramaturgia Luciei Demetrius», 
evoluţia scriitoarei de la literatura psiho- 
logizantă decadentă, la viguroasele piese 
« Cumpăna », « Vadul Nou», «Oameni de 
azi», în care conflictul dramatic pune în 
lumină lupta de clasă și frămîntările oame- 
nilor din zilele noastre.Analizind în ultima 
parte a articolului lipsurile scriitoarei, autorul 


constată, întemeindu-se pe exemple din 
piesa « Vadul nou», abateri naturaliste în 
limba scriitoarei.  Observaţia e justă și 


poate fi extinsă asupra scrierilor altor autori 
contemporani. 


Atragem cu deosebire atenţia cititorilor 
noştri care se preocupă de probleme de 
filologie, asupra articolului acad. Iorgu For- 
dan «Studiul manuscriselor şi problema 
transcrierii cronicii lui Jon Neculce », articol 
care lămureşte deplin o serie de probleme 
spinoase în legătură cu editarea textului 
cronicarului moldovean. 


"Vezi şi articolul Despre limba lui Neculce, 
de același autor, în 4 Studii și cercetări lingvistice», 
V,1954, nr. 3—4, P- 337- 

Autorul începe prin a constata, parcurgînd 
istoria săracă a edițiilor cronicii lui Neculce, că 
numai această cronică s-a bucurat, în privința 
editării, de o atenție redusă fată de aceea 
acordată scrierilor celorlalți cronicari mol- 
doveni, rămînînd pînă astăzi la textul fixat 
de primul ei editor, M. Kogălniceanu, text 
reprodus apoi, fără modificări în colecția 
« Clasicii romiîni comentaţi » (Craiova, 1932). 
Acad. Iorgu Iordan acuză pe drept istoricii 
literari și filologii romîni care s-au mulțumit 
să facă consideraţii pline de admirație asupra 
talentului lui Neculce, fără a-şi « concre- 
tiza » această admiraţie în primul rînd prin 
editarea științifică a pretioasei lui opere. 

Problemele care se pun editorului lui 
Neculce privesc: 1. alegerea manuscrisului 
de bază; 2. transcrierea textului. 

Autorul articolului tace critica atentă a 
manuscriselor cronicii lui Neculce, stabilind 
că cel aflat la Biblioteca Academiei R.P.R. 
sub cota 253, cel mai vechi şi mai autentic 
prin faptul că cuprinde adaosuri făcute de 
mina autorului, merită să stea la baza viitoarei 
ediţii a cronicii. Nu încape îndoială că Ne- 
culce a văzut acest manuscris! şi că l-a com- 
pletat. Acad. Iorgu Iordan aduce în sprijinul 
acestei afirmații argumente convingătoare, 
ca de pildă faptul că scrisul completărilor este 
unul şi acelaşi cu acel al unui act scris şi 
subscris de Neculce, act care se află în 

I 
R.P.R. sub cota ET 

După ce descrie amănunțit manuscrisul 
253, opera a nouă copişti, acad. Iordan sem- 
nalează scăderile pe care le prezintă şi anume: 

1. Manuscrisul nu conţine nici o corec- 
tură a lui Neculce privind forma. 

2. Manuscrisul are goluri. 

Aşa stînd lucrurile, se pune problema 
completării lui cu ajutorul celorlalte manu- 


Arhiva Academiei 


scrise existente, 

Autorul ajunge la concluzia că cele mai 
autorizate sînt 254 şi 53, amîndouă terminate 
în primăvara anului 1766, scrise foarte pro- 
babil de același copist Iosif Luca, înrudit cu 
familiile Cantacuzino şi Hurmuzaki. E de 


1 Ceea ce, după cum arată autorul, ar explica 
pentru ce Kogălniceanu l-a considerat originalul 
cronicii lui Neculce» exagerînd într-o măsură rea- 
litatea. 

preferat manuscrisul 53, cel mai vechi, care a 
avut aproape sigur originalul cronicii drept 
model. 

Făcînd descrierea celorlalte manuscrise, 
acad. Iordan semnalează modificări în cele 
copiate de Iosif Luca față de arhetip (ms. 
253). Modificările constau în omiterea unor 
pasaje defavorabile lui Grigore Ghica — domn 
cu care copistul era înrudit —sau în denaturări 
pornite tot din intenția de a prezenta într-o 
lumină bună figura pomenitului domn. 

Trecînd la problemele de transcriere, 
articolui precizează că ms. 253: «redă mai 
fidel decît toate celelalte vorbirea moldo- 
venească, aşa cum o cunoaştem din alte 
izvoare contemporane cu Neculce și din 
epoca noastră sau apropiată de a noastră» 


_şi că ortografia lui, abătîndu-se de la tradiţia 


respectată de celelalte manuscrise care fal- 
sifică, grafic, limba reală a timpului « cores- 
punde în mai mare măsură realității lingvis- 
tice » deşi nu e propriu-zis fonetică. Autorul 
atrage atenția asupra deosebirilor grafice şi 
lingvistice dintre fragmentele datorate celor 
nouă copişti, subliniind că Neculce e cel mai 
apropiat de realitatea lingvistică. « Cronicarul 
nu foloseşte niciodată pe m, E sau ă, ci 
numai pe (i-e, acolo unde limba literară 
actuală şi majoritatea. graiurilor populare au 
înlocuit diftongii ea şi ia respectiv prin e şi 
ie. Dintre cele trei semne chirilice, la el 
apare numai m, şi anume cînd există cu 
adevărat unul dintre diftongii ea şi ia (de ex. 
munteniască). De asemenea Neculce nu între- 
buințează niciodată pe m (n) la sfîrşitul cuvin - 
telor terminate în consoană. El scrie, de cele 
mai multe ori, un u sau, mai rar, nimic după 
consoana respectivă ». i 

Se constată, alături de numeroase fone- 
tisme moldoveneşti, cîteva fonetisme carac- 
teristice graiului muntenesc (paşă devine 
paşe; grijă — grije; pine — piine}. 

Sînt frecvente cazurile de hiperurbanism 
grafic (¿ pentru î după s: osindă, sigeată etc.). 


3 Autorul discută pe aşè «care nu redă pro- 
nunțarea muntenească a adverbului așa, ci reprezintă 
un fel de hiperurbanism grafic, născut sub influenţa 
numeroaselor cazuri de redare (corectă!) prin e a 
luisă precedat de ş din vorbirea moldovenească: șede 
(pronunțat șăde), şese (pronunţat şäse) etc. 


Adesea sînt suprimate vocale finale (ă la 
substantivele şi adjectivele feminine, la unele 
forme verbale, e mai ales cînd consoana 
precedentă se scrie deasupra rîndului). 


În privinţa lui dz şi z, autorul remarcă 
grija cu care copiştii scriu cu «zialu » cuvin- 
tele de origine latină şi derivatele lor cu 
tema în d, şi cu «zemlia » cuvintele nelatine 
(cu rare excepţii). 

Sînt numeroase abaterile de la realitatea 
lingvistică la ms. 53, al cărui copist respectă 
cu stricteţe tradiția grafică. Se întîlnesc des 
influențe munteneşti, precum şi ezitări în 
notarea numelor proprii sau a împrumuturilor, 


Acad. Iordan acordă un deosebit interes 
faptului că: « substantivele şi adjectivele arti- 
culate apar, la nominativ-acuzativ plural, cînd 
sînt masculine, şi la genitiv-dativ singular, 
cînd sînt feminine, foarte des fără  nesilabic 
final, dacă acesta este precedat de un č 
silabic: boieri în loc de boierii, (a) visterii 
în loc de (a) wvisteriii ». Aceasta dovedeşte 
că « rostirea lor reală era în secolul al XVIII-lea 
la fel cu aceea de azi a oamenilor neinfluențați 
de aspectul scris al limbii: -i nesilabic este 
absorbit de -i silabic precedent ». În aceste 
condiţii, editorul va transcrie întocmai astfel 
de cuvinte. Lipsa acestui i provoca, atunci 
ca şi azi, confuzii între formele articulate şi 
nearticulate ale cuvintelor sau între formele 
verbale, creînd hiperurbanisme morfologice 
de tipurile: celorlalți (frați), (boieri) pri- 
begii, mulții nevinovaţii, sînterii etc. 

Semnele grafice pentru redarea lui ă 
final (adesea suprimat) sînt b şi b, uneori =, 
atît la sfîrşitul, cît şi în corpul cuvintelor, 
Valoarea lor este cu certitudine ă la sub- 
stantivele şi adjectivele feminine, la persoana 
a III-a singular şi plural a numeroase forme 
verbale, care au avut un -a la începuturile 
limbii noastre. 

Aceleaşi semne se vor reda prin u atunci 
adjective etc. 
masculine, forme verbale de persoana I 
singular sau a III-a plural etc.) se termină în 
consoană, deoarece foarte frecvent apare un 
-u la asemenea cuvinte. Neculce însuşi folo- 
seşte mai întotdeauna pe -u în asemenea 
cazuri. -U este folosit regulat după un grup 
de consoane, dar mai rar după o singură 


cînd cuvintele (substantive, 


consoană, ceea cel dă acad. Iordan dreptul 
de a afirma că tal doilea -u [precedat de un 
grup consonantic] găsind în grupul de con- 
soane precedent un sprijin mai puternic 
decît primul -u în consoana simplă dinaintea 
lui, era mai tplin», se apropia adică de u 
silabic (dacă nu cumva se confunda cu el), 
pe cînd celălalt u semăna cu un u nesilabic 
sau se reducea la o trotunjire » a consoanei 
precedente ». i 

Autorul mai aminteşte faptul că imper- 
fectul verbelor de conjugarea a IV-a se termină 
în -ie, deci în -e şi nu în ea cum ne-am fi 
aşteptat. E vorba, explică el, « de o particu- 
laritate existentă şi azi, a graiurilor moldo- 
veneşti de nord şi anume de prefacerea în e 
(deschis) a lui ea accentuat din limba literară 
la toate cuvinrele terminate în ea. 

Se mai întîlneşte un e final la substantivele 
feminine de declinarea a III-a, articulate. 
Fiind vorba de un ea neaccentuat în limba 
literară (redat întotdeauna prin k, a şi 
mai rar e) situaţia diferă de cea precedentă. 
Acest e final se pronunţă, indiferent de 
semnul folosit -é. 

Articolul se încheie cu unele observaţii 
asupra limbii lui Neculce, din care desprindem 
că «limba lui, considerată în total, seamănă 
bine cu a unui țăran moldovean, bun poves- 
titor, din zilele noastre». 

Revista mai conține material documentar 
şi ştiri noi privind pe: G. Asachi, Gr. Alexan- 
drescu, Barbu Paris Momuleanu, C. Bălă- 
cescu, Cezar Bolliac, Anton Pann, Al. Odo- 
bescu, I. L. Caragiale, G. Coşbuc, Al. Mace- 
donski, lon Păun Pincio, D. Neculuţă. 
Şt. O. Iosif şi A. Toma (adunat de acad. 
Călinescu şi colectivul de documentație), cro- 
nica şedinţelor de comunicări ale Institutului 
şi recenzia « Problemele ştiinţei literare sovie- 
tice în lumina lucrărilor lui I. V. Stalin despre 
lingvistică », semnată de Ştefan Cristea. 

Din prezentarea de faţă a articolelor 
cuprinse în revista «Studii şi cercetări de 
istorie literară şi folclor» reiese multilate- 
ralitatea preocupărilor revistei, precum şi 
calitatea ei. Considerăm că revista şi-ar 


1 Împreună cu rezultatele foneticii generale 


precum şi cu observarea faptelor actuale. 

putea îmbogăți pe viitor sumarul prin re- 
cenzii. De asemenea ar fi de dorit ca articolele 
să fie însoţite de rezumate în limba rusă şi 


Pe marginea versiunii romîneşti 


În cursul anului 1954 a apărut în ver- 
siune romînească unu! din cele mai fru- 
moase poeme ale literaturii sovietice: « Ţara 
Muravia » de Alexandru 'I'vardovski. 

Publicat în anii unor prefaceri adînci în 
viața satului sovietic, poemul acesta este 
mărturia participării lui 'Tvardovski la lupta 
pentru colectivizarea agriculturii. Sprijinin- 
du se pe tradițiile literaturii ruse progresiste, 
poetul sovietic încheagă subiectul poemului 
său în jurul motivului folcloric al căutării 
dreptății. Acelaşi motiv se află la baza bine- 
cunoscutului poem + Cine o duce bine în 
Rusia» de Nekrasov 1. Reluarea lui la in- 
terval] de 60 de ani, cînd Rusia trecuse prin 
revoluţia din 1905 şi Marea Revoluţie Socia- 
listă din Octombrie, nu poate fi întîmplă- 
toare. 'Tvardoski a încercat să dea în poemul 
său soluția frămîntări!or de veacuri ale țără- 
nimii ruse, a vrut să ne prezinte nu numai 
căutarea dreptății ci şi aflarea ei. 

Ce înseamnă « Țara Muravia v? Este ţara 
ideală, visată de ţăranul rus, țară de belșug 
si libertate. Eroul poemului, Nikita Mor- 
gunok, țăran mijlocaş neîncrezător în per- 
spectivele vieții noi, refuză să intre în colhoz 
şi porneşte în căutarea țării din basme a 
Muraviei. Cele ce vede şi aude Morgunok 
în timpul călătoriei răstoarnă toate concepțiile 
sale despre viată, îi dezvăluie pe adevărații 
să; duşmani şi î! determină să intre în colhoz. 

În armonie cu motivul folcloric care se 
află !a baza poemului, realizarea artistică se 
sprijină pe creația populară orală. Diferitele 
specii ca basmul, cîntecul, bocetul, strigă- 
tura, proverbul şi zicătoarea, diteritele pro- 
cedee tipice folclorului, crează ambianta 
cea mai potrivită desfăşurării acţiunii, relie- 
fează figurile tipice ale eroilor și pun în 


1 Versiunea rominească a poemului este inti- 
tulată 4 Cui i-e bine în Rusia». Ni se pare mai nimerit 
sitlul 4 Cine o duce bine în Rusia». 

franceză, deoarece multe din ele pot interesa 
pe cercetătorii de peste hotare. 
Constantina Căplescu 


a poemului «ŢARA MURAVIA» 


lumină contradictiile acelei perioade pline 
de trămîntări. 

Poemul «'Țara Muravia» este una din 
primele opere în care 'Ivardovski a izbutit 
să-şi creeze un stil al său, un stil poetic cu 
largi rezonanțe de epopee, dar simplu şi 
sugestiv. 'Trecînd peste date concrete, amă- 
nunte prozaice, poetul reuşeşte să relieteze 
esențialul, să tipizeze. Folosirea fantasticului 
constituie în cazul de faţă unul din proce- 
deele de tipizare. Eroul călătoreşte prin 
întreaga tară în căutarea visului său. Vom 
observa că în poem nu apar denumiri de 
sate sau orașe şi ne dăm seama că datele: 
geogratice precise nu sînt de loc necesare, 
Ceea ce vede Morgunok în timpul călătoriei: 
reprezintă un fenomen general pentru pe-- 
rioada respectivă. Singura denumire pe care 
aceea a satului de chiaburi: 
— Ostroavele —, este simbolică. Ea subli- 
niază dispariția unei categorii sociale. Ver- 


o întîlnim, 


surile în care poetu! zugrăveşte viața chia- 
burilor sînt o satiră necruțătoare a rămăși- 
telor unui trecut nu prea îndepărtat. 


Al. 'Tvardovski posedă arta de a crea în: 
jarul eroilor săi o anumită atmosteră, care: 
reliefează ideea fundamentală. Poemul « Țara 
Muravia » este străbătut de lirism sau mai 
bine zis de umor liric. Această tonalitate 
generală precizează atitudinea poetului față 
de eroul său. Îi este drag acest țăran cinstit 
şi muncitor; ar vrea însă să-l vadă mai înţe-. 
lept, mai hotărît. 

Umorul liric se asociază cu simplitatea 
şi sobrietatea stilului. 'T'vardovski nu vînează 
forme poetice noi, epitete originale. În ge- 
neral, epitetele, metatorele, simbolurile nu 
sînt prea numeroase. Parte din ele sînt 
tipice pentru creația populară orală. Unele, 
luate izolat, par şterse şi lipsite de expresi- 
vitate. În corpul poemului însă, ele capătă 
o deosebită valoare sugestivă, prin însuşi 
faptul că sînt juste, precise, că nu pot fi: 


înlocuite. Acest criteriu de selecționare se 
aplică şi în folosirea limbii. 
Elementele dialectale sînt aproape inexis- 
tente în poem. Vom găsi de asemenea foarte 
puţine neologisme. Eroul poemului nu le 
foloseşte, pentru că este un ţăran cu orizont 
limitat, un țăran care nu acceptă viața nouă. 
Dacă le foloseşte uneori, cuvintele noi au 
o nuanță ironică și reflectă neîncrederea 
eroului față de transformările sociale. În 
schimb, vocabularul patetic al luptătorului 
comunist îi vom găsi la președintele colho- 
zului, Frolov. Elementele vechi şi cele noi 
se îmbină într-un tot armonios în poem. 
« Țara Muravia » este una din operele pre- 
ferate ale cititorului sovietic, datorită măies- 
triei cu care poetul a știut să reliefeze ideea 
fundamentală. După cum nu există artă fără 
tendinţă, tot aşa și tendinta fără sprijinul 
artei îşi pierde eficacitatea în domeniul lite- 
raturii. De acest adevăr bine cunoscut trebuie 
opere 
literare, De aceea, prima lui grijă trebuie să 
fie studiul aprofundat al operei scriitorului 


să ţină seama şi traducătorul unei 


pe care intenționează să-l prezinte în tra- 
ducere. 

Răsfoind versiunea rominească a poe- 
mului, întocmită de A. Covaci, ne simțim deza- 
măgiți şi ne dăm seama că publicul, care 
nu poate citi « Ţara Muravia» în original, 
n-o va înțelege şi nici n-o va aprecia just. 

În primul rînd, traducătorul n-a înțeles 
textul. O serie întreagă de aspecte din călă- 
toria lui Nikita Morgunok sînt prezentate 
cu totul altfel decît în original. 

Vom cita cîteva exemple: 


1. Cap. 2 al poemului începe cu des- 
crierea unui Clopotele bisericii 
răsunau pe vremuri pînă departe. De Rusalii 
era hram şi se ţinea iarmaroc. lată acum 
traducerea: 

« Şi clopoteie sunau spre cer 
Cînd stară-n acest loc 

La umbra dalbei primăveri 
Un han ş-un iarmaroc». 

« Hanurile » care poposesc la umbra dalbei 
primăveri — apar numai în versiunea romiî- 


sat mare. 


nească. 


2. În acelaşi capitol se descrie o petrecere 


a chiaburi. Petrecerea este o veselie a despe-, 


rării. Chiaburii se simt în ajunul catastrofei. 
Traducătorul, însă, trece cu vederea acest 
fapt şi dă următoarea versiune: 


« Să bem cu toții-n bună pace 
Şi-n veselii! » 

Versurile care urmează sînt o înşirare a 
averii gazdei. S-ar părea că acest chiabur se 
laudă cu bogăția sa: 

« Cine are 
Și cireadă 
Şi hambare 
Si pe poliţi 
Sa movare ? » 


În original întrebarea este altfel formulată: 
ale cui sînt? Răspunsul pe care-l sugerează 
este: nu mai sînt ale noastre. Folosind între- 
barea « Cine are? », traducătorul dă un sens 
nou, greşit, fragmentului. 

3. Finalul capitolului 
traducere) într-o atmosteră de poezie care 
nu se potriveşte de loc cu tabloul petrecerii 
zgomotoase și vulgare a chiaburilor: 

« Pe drumeaguri colb de-argint e! 
Triluri, şoapte... 
Cîini Jătrînd » (pag. 15) 


este învăluit (în 


Traducerea exactă este următoarea: 
« Drumul e învăluit în colb 
Lătratul cîinilor nu mai conteneşte 
Înjurături... Cîntece...» 
Deci, traducătorul a eliminat cuvîntul 
« înjurături » şi a adăugat tără şovăire trilu- 
rile, şoaptele şi colbul argintiu, pentru a 


împodobi stilul lui 'Tvardovski. 


4. În cap. 3, la pag. 18, citim convor- 
birea dintre Nikita și calul său. Tvardovski 
a introdus în text un proverb: « Opt păcate 
le ispăşeşti o dată». Cu alte cuvinte, eroul 
poemului încearcă să-şi iustifice călătoria: tot 
va plăti pentru timpul pierdut, pentru pă- 
mâîntul nelucrat, iar pedeapsa nu va fi mai 
mare dacă va pleca în căutarea țării visate. 

'Traducătorul dă versiunea următoare: 


« Căci îndurarăm împreună 

Opt zile negre, una bună». 

Desigur că aşa trebuie să fi fost viața 
lui Nikita, însă versurile citate reprezintă 
un comentariu al traducătorului şi nu tra- 
ducerea proverbului rusesc prin care Tvar- 
dovski subliniază că eroul îşi dă seama de 

greşelile sale, dar nu poate lua nici o hotărîre, 


cîtă vreme îl stăpîneşte obsesia țării ideale, 


a Muraviei. Prin urmare, traducerea inexactă 
înlătură unul din aspectele psihologiei eroului, 

5. Exemplul cel mai ilustrativ de inter- 
pretare greșită şi de exprimare confuză îl 
vom găsi în cap. 14, la pag. 99. Este vorba 
de viața trîndavă a chiaburilor satului 
« Ostroavele ». Soţia unuia dintre chiaburi se 
plînge de trîndăvia bărbatului, de viața grea 
pe care o duc: 

« Iată, mi-a secat laptele din.țite 

de atîta trai bun». 


Aceste versuri sînt traduse în felul ur- 
mător: 


«Eu cu suflet gol, pe-aproape, 
Caut viaţa din poveşti». 


"Fraducătorul a denaturat deci sensul 
cuvintelor rostite de soția chiaburului. În 
original, cuvintele ei zugrăvesc plastic mizeria 
în care se zbat locuitorii satului « Ostroa- 
vele». Ei sînt înlăturați, şterşi din viață, 
sînt învinşi şi 4 Ostroavele» sînt sortite 
pieirii. În locul acestei imagini puternice, 
vedem cum în versiunea romînească, femeia 
chiaburului, cu o supremă inconştiență, 
caută «viața din poveşti», «cu suflet gol, 
pe-aproape ». De altfel, e greu de înțeles 
ce anume e «pe-aproape», sufletul gol ori 
viața din poveşti? 

În versurile care urmează (în original) 
femeia compară viața din satul lor, cu viața 
în colhozuri, pe copiii săi, care o duc mai 
rău decît porcii, cu copiii colhoznicilor, care 


« Stau la masa comună 
Înşirați ca ulceluşele ». 


Comparația cu ulcelușa trezeşte imaginea 
obrazului rotofei şi sănătos al unui copil 
bine îngrijit. 

Traducerea rominească a fragmentului 
este confuză: 


« Au copii şi toate cele 
Oamenii la locul lor 

Şi ca nişte turturele 

Stau la masă în pridvor». 


Este foarte bine, fără îndoială, că oamenii 
«au toate cele la locul lor», foarte rău însă 

că traducătorul are fantezie prea multă, simț 
de răspundere puțin şi mijloace de expresie 
reduse. | 

Exemplele citate ne arată că traducătorul 
nu s-a ostenit să studieze poemul lui Al. 
'Tvardovski, preferînd să facă uz de fantezie, 
acolo unde se cerea o versiune corectă, clară 
şi poetică, din care să putem aprecia stilul 
şi imaginile lui 'Tvardovski şi nu ale tradu- 
cătorului. Greşeli de felul celor menționate 
vom găsi aproape la fiecare pagină. 

Versiunea romînească a poemului nu 
poate fi pustată de cititorii noştri şi datorită 
faptului că autorul ei nu cunoaşte sensul 
exact al unui şir de cuvinte şi expresii ro- 
mîneşti. 

lată cîteva exemple: 

1. Cuvîntul hoinar este folosit în înțe- 
lesul de călător. Nu putem spune că eroul 
poemului e hoinar, decît dacă nu cunoaştem 
rostul călătoriei: lui. 

2. În locul verbului a prohodi traducă- 
torul foloseşte expresia a da prohod cuiva: 


« — Ce prohod e? 
— Unul mare. 
— Cine-l dau? 
— Chiaburii. 
— Cui?» 

În primul rînd nu se poate spune «a 
da prohod cuiva», ci simplu: a prohodi. 

În al doilea rînd, întrebarea «cine-l 
dau? » este formulată greşit. Prin ea se anti- 
cipează răspunsul: chiaburii. Deci, corect 
este să spunem: cine-l dă, ca şi cine vine, 
cine vorbeşte etc., folosind verbul la singular, 
şi nu la plural. 

3. Cuvintul sarică este folosit în înțelesul 
de traistă. Astfel popa spune: 

«Şi faguri buni şi pîine 
În sarică aveam». 

4. Cuvîntul trabuc capătă un sens nou! 
Poate să însemne şi horn, hogeac, coş: 

« Mici geamlicuri, scund e coşul. 
Cuib de vrăbii în trabuc». 

Traducerea exactă este: 

« Ferestrele-s joase, acoperişul hîit. 

În hogeac şi-au făcut cuib ciorile». 

De ce să ne mai mirăm că vrăbiile încep 
să-şi clădească în hornuri cuiburile, dacă 


însuşi hornul se transformă în trabuc! În 
lumea basmului se poate întîmpla orice! 
5. Cuvîntul ploscă se foloseşte acolo unde 
ar trebui să fie traistă: 
« Cu tatăl, țării dă ocol 
Purtînd o ploscă-n spate » (pag. 52); 
6. Cuvîntul hăț se foloseşte în loc de 
ham: 
«Încă o zi de mers şi-am să învăţ 
Pe de-a-ntregul cum se trage-n hăț» 
(este vorba de Nikita, care s-a înhămat la 
căruţă în locul calului). 
7. În versurile: 
« Merge-un tînăr — foc şi pară — 
Tînăr cîrlionțat, pe drum»; 
cuvintele for şi pară sînt folosite, probabil, 
pentru a releva energia, voia bună şi vioi- 
ciunea unui tînăr tractorist și nicidecum 
miînia. Cu acelaşi înțeles este folosit foc în 
versurile: 
« Feciorii-mi aducă fală, 
Mi-i ginerele foc». 
8. Traducătorul nu cunoaşte sensul exact 
al prepoziţiilor: 
« O nuntă nouă, veselă... 
Cu bere de din plin». 
9. Expresia «a călca în prag la însură- 
toare » n-are nici un sens: 
« La-aşa — o-nsurătoare 
Cînd aţi călcat în prag?» 
10.. Cuvîntul vatră înlocuieşte cuvîntul 
podea în descrierea horei la nuntă: 


« Tatăl cată 
Peste umăr, 
Bate-n vatră 
Fără număr». 


Am ales numai cîteva exemple pentru a 
arăta că traducătorul nu a acordat destulă 
atenție folosirii corecte a limbii romîne. 

Stilul traducerii (dacă se poate vorbi de 
stil în cazul de față) este greoi, pe alocuri 
pretențios, foarte adesea vulgar. Nici urmă 
din simplitatea şi sobrietatea originalului. 

Vom da cîteva exemple: 

1, « Un brînci vîrtos şi snopii, hop, 

Pe stog şi-aflau ursita ». 

Este vorba aici de paiele care se clădesc 

în stog după treierat. Nu ne mai oprim asupra 


faptului că traducăturul îl pune pe Nikita: 
să cosească pe arie paiele, după ce grîul fusese 
treierat. Este de ajuns să subliniem că ex- 
presia «şi-atlau ursita», ca şi cuvîntul 
«brînci » îi aparţin în întregime traducă- 
torului. 

2. La fel de nepotrivită ni se pare com- 
parația: 


« Un pahar cît tolba ». 
'Tvardovski spune simplu: 
«Un pahar mare ». 
3. Versul: 
« Strigă moşii de se sparg» 


vrea să fie traducerea unei propoziții simple: 
şi clare: 


« Au hotărît moșnegii ». 


4. Capitolul 6 conține un episod amu- 
zant. Un moş şi o babă intră în colhoz şi 
încep o viață nouă, numai datorită faptului: 
că apele, revărsîndu-se, le-au dus căsuţa 
pînă la colhoznici. Tabloul călătoriei bătrî-. 
nilor pe apă este plin de umor: 


« Cocoşelul cîntă pe acoperiș, 

Din hogeac iese fum. 

Baba şi moşneagul 

Se leagănă înăuntru ca-ntr-un leagăn ». 


Iară acum versiunea romînească: 


« Geamu-n faţă, sus e coşul... 
Mai sus valurile-o duc, 
Cîntă-n cîrca ei cocoşul 

Şi ies trîmbe din trabuc. 

Şi se tot ciocneau a proasta 
Moş şi babă de pereți... ». 


~ Simplitatea şi umorul versurilor lui Tvar- 

dovski, atît de apropiate de stilul basmelor 
populare, au dispărut. Versiunea romînească 
este obscură şi prozaică. Ne întrebăm: dacă 
« sus e coşul», unde «mai sus» duc valurile 
casa? Mai sus de coş? 

În versurile lui Tvardovski, bătrînii se 
leagănă «ca într-un leagăn», iar în ver- 
siunea romînească:; «se tot ciocneau... a. 
proasta ». Substituirea imaginilor înlătură 
umorul blînd al tabloului, transformîndu-l 
în caricatură. 

Ritmul poemului suferă, în traducere, 
de intermitențe grave, care reliefează şi mai 
mult prozaismele. 

În ansamblul ei, versiunea romînească a 
poemului « Țara Muravia » nu poate fi soco- 
tită nici măcar satisfăcătoare. Analiza critică 
a traducerilor prezentate spre publicare con- 
stituie, credem, o datorie a fiecărei edituri. 
De aceea ne miră faptul că editura Cartea 
Rusă, care a prezentat publicului romînesc 
traduceri valoroase, semnate de Al. Philip- 


pide, Otilia Cazimir, Cezar Petrescu, Cice- 
rone Teodorescu, — a trecut atît de ușor 
peste numeroasele greşeli din versiunea tov. 
Covaci. Astfel de încercări stîngace nu păs- 
trează nimic din frumusețea originalului 
şi prin urmare sînt inutile, ba chiar dău- 
nătoare. 

Poemul « Țara Muravia » îşi aşteaptă tra- 
ducățorul, un traducător care să păstreze 
neştirbite bogăția de idei, prospețimea şi 
sobrietatea formei poetice. 

Em. Levitchi 


CONSULTAŢII 


pi 


RĂSPUNS CITITORILOR 


ȘCOALA SUPERIOARĂ DE PARTID «ŞTEFAN 
GHEORGHIU» de pe lîngă C.C. al. P.M.R. 
— Catedra de limba romînă — 


1. Întrebare: Cum se poate face deose- 
birea între numeralele cardinale un, o şi 
articolele nehotărîte un, o? 


1. Răspuns: Un şi o sînt numerale car- 
dinale hotărîte cu valoare adjectivală cînd se 
folosesc pentru numărarea obiectelor, expri- 
mând unitatea ca număr determinat de obiecte 
opus altor numere determinate sau nehotărîte: 

Musafiri la mine-acasă, 

Fără să-i poftesc vreodată, 

Am un şoarec, doi paianjeni 

Și, din cînd în cînd, o fată. 

“Topîrceanu, Catren 

[contextul arată că opoziția se face cu canti- 
tăți exprimate prin numerale cardinale hotă- 
rîte: doi]. 

Cu o floare nu se face primăvară [= cu 
o singură floare, în opoziţie cu mai multe]. 

Articole hotărîte sînt un şi o atunci cînd 
însoțesc un substantiv fără să-l precizeze şi 
opunîndu-se unui plural tot neprecis: nişte, 
unii: 

Lung îşi flutură spre vale, 

Ca-ntr-un nimb de glorie, 

Peste şolduri triumfale 

Haina iluzorie. Topîrceanu, Rapsodii 
de toamnă. 


Tovarăşul meu era un om de patruzeci de 
ani, un om nalt, tăcut şi visător. Avea O pri- 
vire blindă, albastră, deşi în slujba lui, în pă- 


-masc. pl. 


durile acelea întinse de la poalele muntelui, i 
se încruntau deseori sprîncenele. Sadoveanu, 
Strop de rouă. 

Criteriul principal de deosebire a valorilor 
lui un şi o este deci termenul de opoziţie: 
dacă se opun unui numeral cardinal hotărit 
sau nehotărît (doi, trei, mulţi) sînt numerale, 
iar dacă se opun formei de plural a articolului 
nehotărât (nişte, umi) sînt articole nehotărite. 


2. Întrebare: Cînd sînt adjective posesive 
pronumele personale de persoana a III-a, 
genitiv, ei, lui, lor? 

2. Răspuns: Pronumele personale de per- 
soana a IUl-a în cazul genitiv lui, ei, lor nu 
sînt niciodată adjective pose- 
sive. Ele se pot folosi paralel cu pronumele 
şi adjectivul posesiv (al) său, dar se deose- 
besc de acesta prin faptul că nu se acor- 
dă în gen, număr şi caz cu sub- 
stantivul determinat (adică numele obiectului 
posedat). 


Adjectivul posesiv Pronumele personal 
rul hshtă-hiberei EE, 


fem. sg. cartea sa cartea 


Fratele 


masc. sg. fratele său 


fem, pl. cărțile sale cărţile 


Fraţii 


fratii săi 

Tocmai în lipsa acordului stă avantajul 
folosirii pronumelor personale faţă de adjec- 
tivul posesiv: pronumele personal în genitiv 
nu se acordă cu num:le obiectului, ci are 
genul şi numărul numelui posesorului. Din 
îmbinarea de cuvinte cartea lui se ştie precis 
că există un singur posesor, şi acesta masculin, 
pe cînd din cartea sa nu se poate şti de ce 
gen este numele posesorului. 

Acordul în gen, număr şi caz cu substan- 
tivul determinat este condiţia pentru a con- 
sidera că pronumele au valoare adjectivală. 
În această privinţă vă indicăm pasaje din 
volumul I al « Gramaticii limbii romîne» 
editată de Academia R.P.R., de unde reiese 
clar acest lucru: s 

a) «Adjective propriu-zise sînt numai acelea 
care arată însuşiri ale obiectelor, adjectivele 
caliticative. Pe lîngă acestea, se mai numesc 
adjective şi o categorie de cuvinte care, deşi 
nu exprimă însuşiri ale obiectelor, însoțesc şi 
determină substantive ca şi adjectivele şi au 
unele particularități gramaticale asemănă- 
toare cu ale adjectivelor (se acordă în 
gen, număr şi caz cu:substan-” 
tivul determinat). Acestea sint ad- 
jectivele posesive, demonstrative etc.» (p. 173): 

b) «Cind însoțește substantivul pe care îl 
determină şi se acordă cu acesta, 
pronumele are rol de adjectiv posesiv» (p. 204). 

De aici trebuie trasă concluzia mai generală 
că nu valoarea, sensul unei forme, ne indică 
de ce categorie gramaticală: ţine. Valoare 
posesivă au şi formele neaccentuate de dativ 
ale pronumelui personal şi aie celui reflexiv, 
dar prin aceasta ele nu devin adjective pose- 
Sive. La fel ca formele de genitiv, dativul 
neaccentuat al pronumelui personal şi reflexiv 
nu se acordă cu substantivul determinat: 

Țară sufletu-mi se pierde 

După chipul tău frumos. 
Eminescu, Lasă-ţi lumea. 

Și cînturi nouă smulge tu din liră-mi. 
Eminescu, Sînt ani la mijloc. 


3. Întrebare: Pronumele relativ poate în- 
deplini funcțiunea de adjectiv relativ (deter. 
minativ) ? 

3. Răspuns: Pronumele relativ nu poate 


avea valoare de adjectiv. Cînd se vorbeşte de 


adjective interopative-relative, se ia în bloc 

denumirea categoriei de pronume interogative- 
relative, deoarece aceleaşi pronume sînt de 
obicei și interogative şi relative. Valoare de 
adjective nu pot avea însă decît pronumele 
interogative, în întrebări şi exclamaţii. 


4. Întrebare: În manual se arată că subiec- 
tul poate fi exprimat printr-un substantiv 
sau prin orice altă parte de vorbire cu valoare 
de substantiv. În cazul acesta, subiectul poate 
fi exprimat și prin părțile de vorbire nefle- 
xibile. În ce alte situații se folosesc aceste 
părţi de vorbire ca subiecte afară de exemple 
ca: Pe este o prepoziție? Se poate spune că 
pe este în cazul nominativ, fiind subiectul 
propoziției ? 

4. Răspuns: Subiectul poate fi exprimat 
printr-un substantiv sau prir. orice altă parte 
de vorbire cu valoare de substantiv. Părțile 
de vorbire care pot avea valoare de substantiv 
sînt pronumele, adjectivul, numeralul şi unele 
forme nominale ale verbului. Părțile de vor- 
bire neflexibile nu pot avea valoare de sub- 
stantiv. În exemplul citat de dv. « Pe este. 
o prepoziție », cuvîntul pe nu este o prepo- 
ziție cu valoare de substantiv, ci chiar sub- 
stantiv: numele prepoziţiei respective, aşa 
cum este substantiv numele unui sunet sau 
al unei litere. De aceea se poate spune că 
pe este aici în cazul nominativ ca orice sub- 
stantiv subiect al propoziției. Tot aşa þe, 
ca substantiv, poate sta în cazul genitiv: 
Lăsarea la o parte a lui pe înaintea unui acu- 
2ativ obiect direct (« Limba romînă», 1954, 
nr. 4, p. 43) sau în acuzativ precedat de 
prepoziţie: Acuzativul complement direct cons- 
truit cu pe (« Gramatica limbii romiîne », vol, 
I, p. 126). 


5. Întrebare: În «Gramatica 
romîne » editată de Academia R.P.R. vol. al 
II-lea, p. 302, cap. « Punctuația » se arată 


limbii 


că virgula desparte apoziția, fie că e formată 
dintr-un singur cuvînt sau din mai multe. 
Se întelege deci că apoziția simplă se desparte 
şi ea prin virgule, deoarece e formată dintr-un 
singur element. Totuși în manual pentru apo- 
ziția simplă nu este folosit nici un semn de 
punctuație. 

5. Răspuns: Într-adevăr indicaţia dată în 
t Gramatica limbii romine» la capitolul 
« Punctuaţie » nu este exactă. Problema punc- 


tuaţiei nu este leyată însă nici de caracterul 
simplu sau dezvoltat al apoziţiei, ci depinde 
de funcțiunile apozitiei. După cum se vede 
din cuprinsul capitolului din « Gramatica 
limbii romîne » consacrat apoziţiei (mai ales 
p. 95—97), distincţia este clară îndeosebi 
între apoziţia determinativă şi cea explicativă: 
apoziţia cu funcţiune de determinare nu se 
desparte prin nici un semn de punctuație 
de termenul determinat, pe cind apoziția cu 
funcțiune de explicare este despărțită prin 
virgulă, linie de pauză sau două puncte. Tot 
așa se despart prin virgulă sau linie de pauză 
apoziţia restrictivă şi cea cu funcțiune de defi- 
nire, pe cînd apoziţia calificativă nu e des- 
părțită de obicei prin nimic de termenul 
determinat. Toată problema punctuaţiei apo- 
ziţiei se găseşte tratată în revista + Studii și 
lingvistice » 1954, 1—2, p. 


cercetări nr. 


125—126. 


6. Întrebare: Verbele ajutătoare ca a de- 
veni, a se face, a rămîne etc. pot fi verbe de 
sine stătătoare, pot să formeze singure pre- 
dicate în propoziţii? În exemplul Rămîn la 
şedinţă care este predicatul? 

6. Răspuns: În primul rînd verbele citate 
de dv. nu sînt niciodată ajutătoare (noţiune 
de ordin morfologic), ci nepredicative sau 
copulative. 

Nu există verbe care să fie numai nepre- 
dicative (copulative). Unul şi acelaşi verb 
într-un anumit sens poate forma singur pre- 
dicatul, iar cînd are alt sens este copulativ. 
Faptul acesta se întîmplă pînă şi cu a fi, 
care este verbul copulativ cel mai mult între- 
buinţat şi cu sensul lexical cel mai şters: se 
ştie că atunci cînd are sensul de «a exista» 
sau «a se întîmpla » verbul a fi este de sine 
stătător şi formează singur predicatul unei 
propoziţii. Cu atît mai mult e valabil acest 
lucru în cazul celorlalte verbe, ca a rămîne, 
a însemna etc., care şi atunci cînd sînt folosite 
cu funcțiune de copulă își păstrează, cel puțin 
în parte, un sens lexical. 

În exemplul dat de dv. rămîn la ședință, 
e clar că predicatul îl constituie verbul a 
rămâne singur, care e deci aici verb predi- 
cativ; ceea ce. urmează, la şedinţă, nu. este 
nume predicativ, ci complement circumstan- 
tial. Alta este situația într-un exemplu ca 


[dacă tăceai] filozof rămineai sau a rămas 
repetent, în care predicatul este format din 
verbul copulativ a rămîne + numele predi- 
cativ filozof, repetent. 

În general distincţia între funcțiunea copu- 
lativă sau predicativă a unui verb este 
strîns legată de cuvintele însoțitoare ale ver- 
bului în cauză. Un complement nu poate 
intra în componența .predicatului, întrucît 
numele predicativ trebuie să tie echivalent 
cu un atribut al subiectului. 


7. Întrebare: Se arată că propoziţia pre- 
dicativă îndeplinește funcțiunea de nume pre- 
dicativ într-o propoziţie regentă. În acest 
caz propoziția predicativă formează a doua 
propoziţie în frază sau este o parte de pro- 
poziție? Dacă predicativa formează a doua 
propoziţie, se poate spune că în reventă pre- 
dicatul este exprimat printr-un verb ajutător ? 

7. Răspuns: Propoziția predicativă este o 
propoziție cu rolul unei părţi de propoziție, 
aşa cum orize propozitie subordonată înde- 
plineşte în trază rolul de parte de propoziție 
a regentei. Spre deosebire de celelalte pro- 
poziții subordonate însă, propoziția predi- 
cativă şi cea subiectivă au rolul unor părți 
principale de propoziţie şi de aceea ele nu pot 
fi separate de propoziţia regentă. Unii lingviști 
au numit aceste propoziții impl icite. 
Atingînd problema ridicată şi de dv., tov. prof. 
Alexandru Graur, într-o comunicare ținută la 
Institutul de lingvistică în luna octombrie 1954 
(« Pentru o sintaxă a propozitiilor principale »), 


numeşte propoziţia principală regentă a 
unei predicative principală insufi- 
cientă, tocmai pentru că o asemenea 


propoziţie nu are decît un verb copulativ, (nu- 
aiutător. cum spuneţi dv.) Propoziția predica. 
tivă este totuşi propoziție, întrucît conține un 


verb predicativ. 
M. G. 


ECATERINA RADOSLAV  FENEŞAN — Lugoj 

1. Întrebare: Cum trebuie analizată fraza 
Ochii în zadar îi licăreau ca argintul viu, 
nicăierea nu se zărea fum pe sate? Dacă 
propoziţia a doua ar fi o subordonată cauzală, 
ea ar determina verbul /icăreau + adverbui 
în zadar. Or, mi se pare inadmisibil ca o pro~ 
poziție să determine două cuvinte din regentă. 


1. Răspuns: Propoziția nicăterea nu se zărea 
fum pe sate este o propoziție principală, coor- 
donată cu prima propoziție din frază. 

După părerea dv., o subordonată nu 
determină decît un singur cuvînt din regentă 
(vă referiti probabil la un verb, pentru majori- 
tatea subordonatelor, sau la un substantiv — 
pentru atributive). Acest lucru este inexact. 
Se întîmplă adesea ca o subordonată să deter- 
mine un grup de cuvinte din regentă sau 
regenta în întregime. Pentru prima situație, 
vă putem da exemplul: 

Am găsit zece călăreți, pe care i-am ales 
eu singur (Sadoveanu, «Frații Jderi»). 

E limpede că atributiva de mai sus deter- 
mină grupul de cuvinte zece călăreți, din 
regentă. Pentru situația a doua (subordonata 
determină întreaga regentă), cităm fraza: 

Cind lucrătorii umpleau crîşmele şi casele, 
porneau certuri (Sadoveanu, « Dureri înăbu- 
şite »). 

Într-adevăr, punem întrebarea cînd por- 
neau certuri?, nu cînd porneau?, pentru: a 
obține răspunsul cînd lucrătorii umpleau criş- 
mele şi casele. La fel trebuie interpretat şi 
exemplul pe care îl daţi dv.: « Aştepţi în 
zadar, căci el a plecat ». Sîntem de acord că, 
în cazul de față, « Subordonata cauzală este 
justificată doar de întrebarea din ce cauză 
aştepţi în zadar? ». 


2. Întrebare: Din care propoziţie fac parte 
cuvintele pe vremea, în fraza: În anul Mîntui- 
torului 1612, pe vremea cind înfloresc teii, 
singurătățile Prutului la cotitura care se cheamă 
Cornul lui Sas, vuiau de furtuna războiului? 
Propoziția cînd. înfloresc teii este atributivă ? 


2. Răspuns: Cuvintele pe vremea aparțin 
propoziției În anul Mintuitorului 1612... 
singurătățile Prutului la cotitura... vuiau de 
furtuna războiului, în care au rolul de com- 
plement circumstanțial de timp. 

Propoziția cînd înfloresc teii este într-a- 
devăr atributivă, determinînd cuvîntul vre- 


mea. (Care vreme? — Vremea în care înflo- 
resc teii). Despre propoziţiile atributive 
introduse prin «cînd » şi despre valoarea lor; 
în același timp atributivă şi temporală, s-a 
mai vorbit în « Limba romînă», 1954, nr. 6. 

Întrebarea dv. se datorește probabil fap- 
tului că întrevedeți: posibilitatea de a îngloba 
pe vremea în propoziţia cînd teii înfloresc. 
Propoziția pe vremea cînd înfloresc teii ar fi fost 
o circumstanțială de timp (Cind vuiau? — Pe 
vremea cînd teii înfloresc). Vă puteți. da 
seama de caracterul greşit al acestei inter: 
pretări, încercînd să analizați din punct de 
vedere sintactic circumstanţiala de timp gă- 
sită. Veţi vedea astfel că pe vremea nu poate 
fi considerată o parte a acestei propoziţii: 

Răspunsul: de mai sus este valabil şi 
pentru propoziţiile introduse prin cînd “în 
fraza citată de dv. în continuare: 

Mă gindeam la vremea cind am cutreierat 
cu tine aceste locuri, cînd am mincat ouă răs- 
coapte sus, între ruini.: 


3. Întrebare: Ce este, din punct de vedere 
sintactic, de ştiut, în fraza Se zice că s-a 
rîinduit un păzitor, dar de ştiut, nu-l ştiu? 

3. Răspuns: De ştiut este un complement 
circumstanţial de relație, întrucît « arată obiec- 
tul la care se referă o acțiune sau o calitate, 
limitînd de obicei la o parte a lui acțiunea sau 
calitatea > (« Gramatica Academiei R.P.R», 
vol. II, § 238). Printre mijloacele de expri- 
mare a complementului circumstanțial de 
relație (substantiv — sau substitut al lui — 
precedat de prepoziții, adjectiv precedat de 
prepoziţii, adverb), figurează și «un verb la 
modul supin». În acest caz, verbul prin 
supinul căruia se exprimă circumstanţialul 
de relație se repetă — aproape întotdeauna — 
în propoziție ca predicat, aşa cum se vede 
şi în propoziția citată: de ştiut, nu-l ştiu. 
Pentru alte amănunte, consultaţi « Gramatica 
Academiei R.P.R.», vol. II, §§ 238 — 242. 


S. St. 

OPERA DE SLAVIST A LUI IOAN BOGDAN 


DE 
D. MACREA 


În lingvistica noastră, studiile de slavistică s-au duzvoltat tîrziu, abia în 
ultimele decenii ale secolului trecut. Cauza esenţii. © a acestei întîrzieri se 
datorește predominării influenței Școlii latiniste, care prin pozițiile oficiale pe 
care reprezentanţii ei le-au ocupat în instituţiile noastre culturale, îndeosebi 
în Academia Romînă, a dat cercetărilor noastre lingvistice, timp de aproape 
un secol, o orientare latinistă, unilaterală. Latinişt.: au considerat influența 
slavă asupra limbii și culturii noastre ca un fenomen anormal, ca o întrerupere 
a continuității noastre romane, care era pentru ei o dogmă. 

Cele dintii studii științifice asupra influenței slave din limba și cultura 
noastră au fost făcute, în cursul secolului al XIX-lea, de către savanţi străini: 
Kopitar, Miklosich, Safarik, care au stabilit numeroase fapte exacte, dar nu au 
putut evita unele lacune și exagerări datorite insuficientei cunoașteri a limbii 
romîne vorbite. 

Cel care a inaugurat la noi studiul ştiinţific al influenţei slave a fost 
B. P. Hasdeu. Ajutat de bogatele lui cunoștințe în domeniul limbilor slave, 
B. P. Hasdeu a subliniat în toate lucrările sale importanţa influenței slave ca 
realitate istorică în limba și viața poporului nostru și a fost cel dintii învățat 
romîn care a publicat numeroase documente slave privind trecutul nostru 1. 

Contemporanul lui Hasdeu, episcopul Melchisedec, care a studiat teologia 
la Chiev, a publicat de asemenea în « Cronica Huşilor » (1869) şi în « Cronica 
Romanului » (1874—1875) numeroase documente istorice slave, dar fără interpre- 
tarea filologică minuțioasă şi competentă a lui Hasdeu. El a mai publicat o 
serie de vechi inscripţii slave din mănăstirile şi bisericile Moldovei ?. 


1 Vezi D. Macrea, Opera lingvistică a lui Bogdan Petriceicu Hasdeu, în «Limba 
romînă », 1954, nr. 3, p. 11—13. 

2 Episcopul Melchisedec, Notiţe istorice şi arheologice. Adunate de pe la 48 miînăstiri 
şi biserici antice din Moldova. Bucureşti, 1885. 


Prima încercare de a alcătui un repertoriu al cuvintelor slave din limba romînă 
a fost făcută de A. de Cihac în «Dictionnaire d'étymologie daco-romane » (vol. 
I, 1871, vol. II, 1879). Discuţiile! vii pe care le-a provocat această lucrare au 
avut meritul de a determina pe lingviştii noștri de mai tîrziu să acorde cercetării 
influenței slave asupra limbii romîne atenția cuvenită importanţei ei reale. 

Pînă în ultimul deceniu al secolului trecut, cercetările lingvistice și istorice 
privind influența slavă din limba şi istoria noastră n-au făcut însă progrese 
prea însemnate. 

O schimbare hotăritoare în această direcție s-a produs prin activitatea intensă 
a profesorului Ioan Bogdan (1864—1919) de la Universitatea din București, 

În orientarea lui loan Bogdan spre studiile de slavistică, un rol însemnat 
l-a avut, desigur, orașul său natal, Braşovul. 

Ioan Bogdan a urmat cursurile vechiului liceu rominesc din Brașov, liceu 
care a dat țării noastre numeroase generaţii de cărturari pasionați pentru cer- 
cetarea științifică și patrioți luminaţi. Braşovul era în acea vreme cel mai impor- 
tant centru cultural romînesc din Transilvania. El era opus orientării greco- 
catolice, latiniste, a Blajului, prin legăturile vechi de natură religioasă și 
culturală pe care arest oraș ortodox le întreținea cu Ţările Romînești și cu 
Rusia. În 1744, protopopul Braşovului Eustatie Grid a făcut drumul pînă la 
Petersburg pentru a cere împărătesei Elisabeta Petrovna să intervină la Viena 
în favoarea ortodoxiei prigoniie în acel timp în Transilvania ?. De la Peters- 
burg, protopopul Grid s-a întors cu daruri bogate pentru refacerea vechii biserici 
Sf. Nicolae din Scheii sraşovului şi mărirea ei în forma de astăzi. Alţi doi 
predecesori ai săi, protopopul Oprea și preotul V. Hoban făcuseră şi ei, la 
sfîrşitul secolului al XVII-lea, acest lung drum, de unde nu se întoarseră cu 
mîinile goale î. La curtea lui Petru cel Mare, brașoveanul Teodor Corbea 
a fost «vel pisariu și canţilar al preaputernicii imperatorii moschicești», iar 
fratele acestuia, ceaușul David Corbea, a fost secretar al marelui țar pentru 
corespondenţa cu cei doi domnitori din Țările Romineşti *. De numele brașo- 
veanului Vlad Boţulescu, secretar al mitropoliei sîrbești din Carloviț, care fusese 
în Rusia, în 1718, de unde a adus dascăli ruși pentru biserica sîrbească, se leagă 
începutul influenței ruseşti asupra sîrbilor din Ungaria 5. Fiul protopopului 
Grid, Dimitrie Eustatievici a studiat la Academia înființată de Petru Movilă 
la Chiev și este autorul primei gramatici (nepublicată) a limbii romîne, 
întocmită la 1757 după modelul gramaticilor slavone și ruseşti sau, cum însuși 


1 Vezi D. Macrea, Contribuţie la studiul fondului, principal de cuvinte al limbii 
româîne, în 4 Studii şi cercetări lingvistice», 1—2, 1954, p. 8—10. 

2 Vezi Candid Muşlea, Biserica Sf. Nicolae din Scheii Braşovului. 1946, vol. II, 
p. îl. 

3 Ibidem. 

4 N. Iorga, Istoria literaturii romîne în secolul al XVIII-lea. 1902, vol. IIL p. 436. 

5 Silviu Dragomir, Contribuţii privitoare la relațiile bisericii romîneşti cu Rusia în 
` veacul al XVII-lea, în Analele Academiei Romine, nr. 21. București, 1912, p. 47. 

mărturiseşte, « după izvoarele ceale adevărate pururea curgătoare şi nesfirșitoare 
în părţile Moscoviei în Academia Moghilozaborosțiana cea din Kiev »1. Dimi- 
trie Eustatievici a fost mult timp directorul școlilor neunite « naționaliceşti » 
din Transilvania. 

loan Bogdan a pornit deci dintr-un mediu în care existau vechi simpatii 
pentru poporul și cultura rusă. 

După ce îşi trece, la Braşov, bacalaureatul, în 1882, el pleacă la Iaşi, unde, 
obţinînd un post de pedagog la școala normală, are posibilitatea să urmeze 
cursurile Facultăţii de litere din fosta capitală a Moldovei. Ca student, Ioan 
Bogdan a învăţat singur limba rusă, ucraineana, poloneza și gramatica limbii 
bulgare vechi. Impunîndu-se prin inteligența sa vie și printr-o mare pasiune 
pentru cercetările lingvistice și istorice, el obține o bursă de studii în străină- 
tate, care îi permite să urmeze, timp de patru ani, cursurile universităților din 
Viena, Moscova, Petersburg, Cracovia, Lemberg şi Praga. La Moscova, el a fost 
elevul marelui lingvist rus F. F. Fortunatov, specialist în gramatica com- 
parată a limbilor slave şi în gramatica comparată a limbilor indo-europene, 
care, la sfîrșitul secolului trecut, a format o numeroasă pleiadă de renumiţi 
slaviști ruși şi străini, ca A. A. Șahmatov, G. K. Ulianov, V. K. Porjezinski, 
M. M. Pokrovski, V. N. Șcepkin, A. I. Tomson, D. N. Uşakov (Rusia), 
O. Brok (Norvegia), Torbjornson (Suedia), H. Pedersen (Danemarca), Krause 
van-der-Kop (Olanda), Paul Bojer (Franța), Solmsen, Bernecker (Germania), 
Murko, Polivka (Cehoslovacia), Belić, Tomić (Serbia), Mikkola (Finlanda), 
Ioan Bogdan (Romiînia) ?. 

Printre profesorii audiaţi de Ioan Bogdan la celelalte universități străine 
figurează renumitții slaviști ai vremii :Jagić, Tarnovski, Smolka și alții. 

Prin pregătirea temeinică pe care şi-a făcut-o ja cei mai de seamă slaviști 
europeni ai vremii, loan Bogdan a reuşit să devină primul nostru filolog slavist 
în sensul adevărat al cuvîntului, cunoscînd toate limbile slave, precum şi istoria 
și cultura popoarelor slave. 

Faptul că loan Bogdan n-a rămas exclusiv pe terenul lingvisticii slave, 
ci de la primele lui lucrări s-a îndreptat cu asiduitate spre istorie se explică 
prin natura cercetărilor de slavistică ce se impuneau la noi. Oricine adînceşte, 
la noi, problemele de slavistică întilneşte realitatea istorică a vechilor raporturi 
romiîno-slave. Timp de peste patru secole din trecutul nostru, limba slavonă 
a tost mijlocul oficial de comunicare în afacerile statului, în biserică şi în cercul 
oamenilor cu învățătură din acea vreme. Slavona avea la noi rolul pe care-l 
avea latina în occident şi greaca în imperiul bizantin. Manuscrisele cele mai 


1 Vezi N. Iorga, Istoria literaturii romîne în secolul al XVIII-lea. Bucureşti, 1902, 
vol. I1, p. 274. i 

2 Vezi M. N. Peterson, Fortunatov i rnoskovskaia lingvisticeskaia şkola, în « Ucenîe 
zapiski MGU », vipusk 107 « Rol russkoi nauki v razvitii mirovoi nauki i kulturi», tom III 
kniga vtoraia. Moscova, 1946, p. 25—26. i 

vechi găsite în "Țările Romineşti, precum şi actele voievozilor noștri sînt scrise 
în această limbă. În slavonă s-au scris corespondențele private, zapisele, foile 
de zestre, testamentele, documentele de moşii și judecăți, adică toate actele 
scrise care se obișnuiau pe acea vreme. În slavonă s-au scris, de asemenea, 
pînă în secolul al XVII-lea, analele și cronicile noastre. Lunga noastră con- 
viețuire cu slavii, pînă la asimilarea acestora, a lăsat urme adînci slave în topo- 
nimia și în organizarea noastră socială şi de stat. Ignorarea acestor realități 
însemna necunoașterea unei părți a istoriei noastre și cultivarea voită a iluziei 
purității noastre romane. 

loan Bogdan şi-a dat de la început seama de necesitatea de a ridica vălul 
uitării și ai ignotrării, care acoperea o lungă epocă a istoriei noastre. 

Dacă de numeroasele documente și cronici slavone pe care le-a publicat, 
lărgind considerabil cîmpul cercetărilor începute de Hasdeu, s-au folosit mai 
ales istoricii, aceasta nu înseamnă că loan Bogdan trebuie socotit numai ca 
istoric. El a fost deopotrivă filolog, deoarece fără pregătirea lui temeinică în 
acest domeniu, descifrarea, traducerea fidelă, comentarea și publicarea marelui 
număr de texte slavone nu i-ar fi fost posibilă. În personalitatea lui loan Bogdan, 
filologul și istoricul s-au îmbinat în mod organic. « Ioan Bogdan, care a scris 
studii de istorie ce se aşază printre cele mai frumoase ale epocii sale în toate 
țările, scrie N. Iorga, a început și a rămas în fondul sufletului său, în ceea 
ce rîvna lui avea mai aprins și răbdarea lui mai stăruitor, un filolog» 1. 

În discursul său de recepție la Academia Romînă, care fusese vreme înde- 
lungată tribună a latiniștilor, Ioan Bogdan își expune astfel crezul său științific: 
« Scopul oricărei lucrări ştiinţifice trebuie să fie tendinţa spre adevăr. Orice alt 
scop trebuie înlăturat. "Tendinţele greșite ale secolului trecut care își au explicarea 
în situaţia de atunci a poporului romîn și în prejudecățile Școalei ardelene 
trebuie evitate pe viitor » 2, 

Întemeindu-se pe adevărul: istoric izvorit din cercetarea obiectivă a tre- 
cutului, Ioan Bogdan a pornit în activitatea lui științifică de la realitatea 
istorică de necontestat că «viaţa noastră din trecut a fost de prin veacul al 
VI-lea încoace într-o nedespărţită legătură cu viața popoarelor slave care s-au 
așezat în mijlocul şi în jurul nostru » 3. 

Într-o conferință publică despre « Însemnătatea studiilor slave pentru 
romîni », ţinută în 1894, el a arătat că pentru noi slavistica nu prezintă 
numai un interes general științific, ca pentru germani, francezi sau englezi. Ea 
are pentru noi «o importanță mai mare decît pentru celelalte popoare neslave, 
deoarece noi, abstracție făcînd de litvani, sîntem singurul popor neslav din Europa, 
care am suferit o înrîurire directă și statornică din partea slavilor, împrumutînd 


1 N. Iorga, loan Bogdan, în « Buletinul Comisiei istorice a Romîniei », vol. TII, 1924, p. II. 

2 loan Bogdan, Istoriografia romînă şi problemele ei actuale. Academia Romină, dis- 
cursuri de recepție, XVII, Bucureşti, 1905, p. 27—28. 

3 Ibidem. 


și păstrînd, mai multe secole, limba, literatura şi cultura lor». «Slavii, adaugă 
loan Bogdan, ne-au găsit aici, s-au așezat între noi și au trăit cu noi la un loc 
pînă ce cu timpul ei au împrumutat limba noastră, dîndu-ne în schimb o parte 
din instituțiile lor sociale și politice ». El arată că în limba romînă se găsește 
un număr mare de cuvinte slave și că «o cercetare serioasă şi aprofundată a 
materialului lexical al limbii noastre este cu totul imposibilă fără cunoașterea 
limbilor slave. Romanistul care vrea să se ocupe cu limba romînă trebuie să 
fie pînă la un oarecare punct şi slavist. În întrunirea acestor două calități consistă 
meritul cel mai mare al dlui Hasdeu %. 

Influența slavă s-a exercitat nu numai în limbă, ci şi în adoptarea a 
numeroase credințe, obiceiuri şi instituții care au rămas pînă astăzi ca un bun 
statornic al poporului romîn. Tendinţa de a arăta că toate instituţiile, obiceiurile 
și datinile noastre sînt de origine romană, cum susțineau latiniștii, este com- 
bătută de loan Bogdan ca o prejudecată periculoasă. Vechea noastră organizație 
de stat, voievozii, cnejii, «aproape toate așezămintele noastre vechi sînt sau de 
origine slavă sau posedă, pe lîngă puţinele elemente moștenite de la romani 
o sumă însemnată de elemente slave » î. « Un studiu temeinic al tuturor acestor 
instituțiuni vechi romînești nu se poate face fără o cunoştinţă suficientă a 
antichităților slave. Lipsa desăvirşită a acestei cunoștințe la cei mai mulţi din 
istoricii noștri de pînă acum a fost singura cauză că istoria noastră internă sau 
istoria așezămintelor noastre vechi se află încă într-o stare foarte înapoiată » 5. 
« Istoricul romîn, arată mai departe loan Bodgan, este dator, prin urmare, să 
cunoască limbile acestor popoare, dacă voiește ca studiile sale asupra istoriei 
romînești să nu fie unilaterale şi greşite. E drept că materialele istorice bulgă- 
reşti şi sîrbeşti nu sînt nici prea numeroase, nici prea importante, cele polone 
însă și ruseşti sînt așa de bogate, încît fără utilizarea lor este imposibilă orice 
istorie romînească, care ar avea pretenția de a fi completă. Dacă aș întrebuința 
o comparaţie, aș zice că limbile slave sînt pentru istoricul romîn tot așa de 
indispensabile cum este limba grecească pentru istoricul bizantin, sau limba 
latinească pentru istoricul evului mediu în apusul Europei »6. După ce arată 
care sînt disciplinele de care trebuie să se ocupe « filologia slavo-romină », Loan 
Bogdan subliniază necesitatea de a studia limba rusă veche «pe care o găsim 
din primele timpuri ale existenţei statului moldovean în cancelaria domnească 
şi care a pătruns mai tîrziu, prin secolul al XVII-lea, pentru scurtă vreme, în 
cărțile bisericești şi în literatura profană » 7. 


1 Ioan Bogdan, Însemnătatea studiilor slave pentru români. Bucureşti, 1894, p. 14. 
2 Ibidem, p. 15. 

3 Ibidem, p. 22—23. 

4 Ibidem, p. 26. 

5 Ibidem, p. 26—27. 

Ibidem, p. 27—28. 

Ib d.m, p. 33; vezi şi idem, Über die Sprache der ältesten moldauischen Urkunden, 
în Jagic-Festschrift, Zbornik u slavu Vatroslava Jagića. Berlin, 1903, p. 369—377. 

Recunoscînd meritele incontestabile ale lui Samuil Micu, Gheorghe Șincai 
şi Petru Maior pentru trezirea conștiinței naționale a poporului romîn, Joan 
Bogdan îi caracterizează astfel: « Dacă cunoștințele şi vederile acestor bărbaţi 
ar fi fost mai largi, dacă patriotismul lor nu i-ar fi împiedicat să vadă ele- 
mentele neromane ale culturii noastre, este probabil că nu s-ar fi produs acea 
întreagă mișcare — nobilă şi demnă de admiraţia noastră, însă greşită — care 
şi-a găsit culminaţia ei în teoria despre puritatea noastră romană și în Dicţionarul 
lui Laurian și Massim » 1. 

În încheierea consideraţiilor sale asupra importanței studiilor slave pentru 
istoricii romîni, loan Bogdan formulează un îndemn de o impresionantă valoare 
ştiinţifică şi etică. « Este timpul, scrie el, ca știința istorică romînă să iasă cu totul 
din faza romantică a copilăriei. Datoria ei trebuie să fie de aici înainte: a căuta 
pretutindeni numai și numai adevărul. Ar ti o rătăcire periculoasă dacă am 
crede că educaţia noastră națională trebuie bazată pe neadevăruri sau reticențe. 
Dimpotrivă, noi credem că printr-un studiu calm și cît se poate de multilateral 
al trecutului nostru trebuie să ne dăm seama de toţi factorii vieţii noastre 
trecute > 2. « Popoarele nu sînt numai ceea ce sînt în prezent, ci și ceea ce au 
fost în trecut, Dacă civilizația noastră a fost în parte slavonă, ea este și astăzi 
tot așa, căci masele poporului nostru nu s-au schimbat cum s-au schimbat 
clasele bogate și culte ale societăţii. Fost-a civilizaţia slavonă o « nenorocire » sau 
o norocire pentru noi, aceasta este o întrebare pe care nimeni nu o va putea 
dezlega căci nimeni nu poate ști ce s-ar fi întîmplat cu noi dacă lucrurile s-ar 
fi petrecut altfel. Datoria noastră a oamenilor de știință este de a prezenta 
civilizația trecută nu cum am fi dorit să fie, ci curn a fost în realitate. Numai 
în chipul acesta ne vom putea explica pentru. ce am ajuns astăzi acolo unde 
sîntem » 8. 

Suferind o puternică influență slavă, aceasta nu înseamnă, arată Ioan 


Bogdan, că poporul romîn nu ar avea originalitate şi că el nu și-ar avea meritele 
sale istorice. 
În ceea ce priveşte folosirea îndelungată a limbii slavone în viaţa noastră 


culturală din epoca veche, Ioan Bogdan scrie: « Dacă activitatea poporului romîn 
e depusă într-o limbă strățnă, aceasta nu însemnează că ea nu este a lui. Și 
apoi oricît de multe ar fi — ca formă și ca fond — elementele străine ale cul- 
turii vechi romiînești, romiînii au știut să-i imprime totuşi caracterele spiritului 
lor: iubirea de oameni, dreapta măsură, bunul simţ și gustul frumosului » *, 

loan Bogdan a susținut cu tărie teza continuității noastre în nordul Dunării. 
« Pentru noi, ca şi pentru istoricii străini care s-au apropiat de această chestiune 
fără idei preconcepute şi fără scopuri politice ascunse, continuitatea elementului 

1 loan Bogdan, Însemnătatea studiilor slave pentru romîni. Bucureşti, 1894, p.37 —38. 

2 Ibidem, p. 39. 

2 Ibidem, p. 40. 

1 loan Bogdan, Cultura noastră veche. Bucureşti, 1898, p. st, 

roman în stînga Dunării este un adevăr de la sine înţeles. Poporul romîn apare 
în cele dintii mărturii ale istoriei ca un popor așezat din vechime şi eminamente 
agricol, deși păstoritul era, pe lingă cultura pămîntului, a doua ocupaţie favorită 
a jui... Studiul limbii, al toponimiei și al așezămintelor vechi ne arată, fără 
cea mai mică umbră de îndoială, că în ţările de la nordul Dunării, populaţia 
romanică a trăit neîntrerupt alături de slavi din secolul al VI-lea pînă în secolul al 
XII-lea. E de nădăjduit că din aprofundarea epocilor cunoscute ale istoriei noastre 
vor ieşi mai degrabă oarecari lumini asupra epocii obscure, decît din interpretarea 
mai mult sau mai puţin capricioasă a celor cîteva pasaje din scriitorii bizantini 
sau din repetarea acelorași argumente pro şi contra, scoase din studiul limbii 
sau al izvoarelor dubioase anterioare secolului al XIII-lea » 1. 


pd 


Citatele înșirate mai sus caracterizează pe deplin limpezimea cugetării, 
curajul adevărului și probitatea ştiinţifică a lui loan Bogdan. 

Meritul cel mai de seamă al lui loan Bogdan pentru filologia şi istorio- 
grafia noastră îl formează descoperirea, publicarea și comentarea marelui număr 
de texte şi documente slave privind trecutul nostru. loan Bogdan face o dis- 
tincție între documentele slave interne şi documentele slave externe. Prin cele 
dintii, el a înţeles documentele și textele slave scrise la noi în țară de romiîni, 
iar prin documente externe a înțeles izvoarele istorice slave, cu date despre noi, 
scrise în ţările slave. 

Pînă la apariţia studiilor lui loan Bogdan, bogata noastră literatură istorică 
slavă era aproape necunoscută. Cea dintii descoperire importantă a lui 
în acest domeniu este « Codicele miscelaneu de la Chiev», scris în secolul al 
XVI-lea de călugărul Isaiia din mănăstirea Slatina, care cuprinde analele de la 
Putna, cronicile lui Macarie și Eftimie, o cronică anonimă şi o cronică moldo- 
polonă. Ele au fost publicate cu traduceri şi comentarii de Ioan Bogdan în 
« Vechile cronici moldovenești pînă la Ureche» (1891). 

O altă descoperire importantă a lui loan Bogdan este « Codicele de la 
Tulcea», care cuprinde analele de la Bistriţa, o cronică sîrbo-moldovenească, 
cronica moldo-polonă a lui N. Brzeski și cronica "Ţării Moldovei și a Munteniei 
de Miron Costin, pe care le-a publicat cu traduceri și comentarii în « Cronice 
inedite atingătoare de istoria romînilor » (1895). 

A treia colecție de cronici moldovenești e descoperită de loan Bogdan în 
Biblioteca imperială din Petersburg și cuprinde: letopiseţul lui Azarie, leto- 
piseţul lui Macarie, o cronică universală însoțită de analele sirbeşti de la 
1355—1490 cu ştiri privitoare la "Ţările Romîneşti, precum şi o versiune 
tomiînească din secolul al XVIII-lea a analelor de la Putna. Eie au fost publi- 
cate de Bogdan în lucrarea « Letopiseţul lui Azarie » (1909). 


1 ioan Bogdan, Istoriografia romînă şi problemele ei actuale. Academia Romînă, Dis- 
cursuri de recepţie, XVII, Bucureşti, 1905, p. 16—17. 

O altă publicaţie de seamă a lui Ioan Bogdan, apărută după moartea sa, 
este cronica lui Constantin Manasses, versiunea mediobulgară, cronică pe care 
au folosit-o ca model de stil călugării Macarie și Azarie 1. 

Un merit al lui Bogdan, tot atît de mare ca şi cel al publicării cronicilor 
noastre slavone, îl constituie publicarea marelui număr de documente slavone 
din arhivele Brașovului 2 şi al celor privitoare la domnia lui Ștefan cel Mare 3. 

Pentru a ajuta formarea de specialiști în descifrarea documentelor și: scrie- 
rilor noastre slavone, loan Bogdan a alcătuit un «Album paleografic» de o 
valoare științifică și practică necontestată pînă astăzi *. 

Grija cu care loan Bogdan a transcris, tradus, comentat și publicat textele 
diferitelor cronici, anale și documente slavone a fost admirată de toți specialiștii 
străini și romîni ai vremii. Recenzînd « Vechile cronici moldovenești pînă la 
Ureche », marele slavist C. Jirecek de la Universitatea din Praga scrie: « prin îngri- 
jirea cu care este scrisă, prin cuprins și prin execuţia frumoasă a tiparului, ea face 
multă onoare studiilor slave, neglijate pînă acum peste măsură în Romiînia»?. 
Aceeași lucrare este apreciată de N. Iorga astfel: «o carte făcută cu o nesfîrşită 
iubire, cu o atenţie migăloasă, îmbrăcată în cea mai clară din forme. Niciodată. 
pînă atunci nu se prezentase un izvor cu atita respect față de el însuși, cu atita 
grijă față de cititori, cărora nu li se lasă nimic neexplicat»$; iar despre 
colecția de documente privitoare la domnia lui Ștefan cel Mare, savantul rus 
A. I. Iaţimirski, scrie: « Cunoșteam erudiția d-lui Bogdan. "Totuşi noua sa publi- 
caţie întrece toate așteptările . . . Totul stă la așa înălțime, încît primul nostru 
gînd la vederea ediției savantului romîn este amestecat cu invidie: de ce n-am 
izbutit şi noi să facem ceva asemănător cu documentele sudslave şi rusești » 7, 

Prin numeroasele sale lucrări, loan Bogdan a ridicat studiile de slavistică 
de la noi la înălțimea la care ele ajunsese în vremea sa în cele mai înaintate 
țări din Europa. El a fost colaborator permanent la « Archiv für slavische Philo- 
logie » prin care a informat străinătatea asupra progreselor istoriografiei şi 
lingvisticii noastre, membru al Societăţii de istorie din Moscova, iar din 1905, 
membru al Academiei Romîne. 


1 Cronica lui Constantin Manasses. Traducere mediobulgară făcută pe la 1350. Text 
şi glosar de loan Bogdan, Bucureşti, 1922. 

2 I. Bogdan, Documente privitoare la relațiile "Țării Romîneşti cu Braşovul şi cu "Țara 
Ungurească în sec. XV şi XVI. Texte slave cu traduceri, adnotațiuni istorice şi o intro- 
ducere asupra diplomaţiei vechi romîneşti. 2 vol. Bucureşti, 1905; idem, Documente moldo- 
veneşti din sec. XV şi XVI în arhivul Braşovului. București, 1905. 

3 loan Bogdan, Documentele lui Ştefan cel Mare. 2 vol. Bucureşti, 1913. 

4 I. Bogdan, Album paleografic, Bucureşti, 1908; idem, Album paleografic moldo- 
venesc — Documente din secolele al XIV-lea, al XV-lea şi al XVI-lea, publicat de N. Iorga, 
București-Paris, 1926. . 

5 Vezi Archiv fir slavische Philologie, vol. XV, p. 81. 

6 N. Iorga, loan Bogdan în « Buletinul Comisiei istorice a Romîniei », 1924, vol. HHI, p. H. 

? Vezi Buletinul Comisiei istorice a Romîniei, vol. VII (1928), p. X, unde este dată 
şi bibliografia completă a lucrărilor lui loan Bogdan. 

Absorbit în munca de culegere, descifrare, traducere, comentare și publicare 
a documentelor noastre slavone, Ioan Bogdan nu a putut elabora mari lucrări de 
sinteză, nici lingvistice şi nici istorice, asupra epocii pe care a studiat-o. Această 
încercare ar fi fost, desigur, prematură în acea vreme, cînd principala preocupare 
a savantului trebuia să fie adunarea de cît mai multe documente. Stăruitoarea 
nevoie pe care a simțit-o Joan Bogdan de a aduna cît mai multe mărturii ale 
trecutului l-a îndemnat să înființeze «Comisia istorică a Romîniei», acel 
colectiv de cercetători ai trecutului nostru chemaţi să îndeplinească o sarcină 
căreia un singur om, chiar atît de înzestrat cum a fost Ioan Bogdan, nu putea 
să-i facă faţă. 

Profesor din 1892 la Universitatea din Bucureşti, la catedra de slavistică, 
special creată pentru el, Ioan Bogdan a fost ani îndelungaţi decan al Facultăţii 
de litere și filozofie, director al revistei « Convorbiri literare », cîțiva ani și rector 
al Universităţii, funcțiuni în care s-a remarcat prin aptitudini deosebite de 
organizator şi gospodar. í 

* 

Pe drumul deschis de Hasdeu, A. de Cihac şi mai ales de Ioan Bogdan 
a păşit cu vigoare, la începutul secolului nostru, Ovid Densusianu, care, în 
lucrarea sa clasică « Histoire de la langue roumaine >, a analizat, pentru întîia 
oară pe baze largi, influenţa slavă asupra limbii romîne. Precizările lui 
O. Densusianu au însemnat o importantă contribuţie științifică la lămurirea 
acestei probleme, care, vreme îndelungată, n-a putut ieși la noi din sfera discu- 
ţiilor pasionale. 

Acelaşi aspect al relaţiilor slavo-romîne a fost tratat, în vremea din urmă, 
de către acad. Al. Rosetti, în volumul al III-lea al lucrării sale « Istoria limbii 
romine », prezentat recent, într-o ediție nouă, sub titlul « Influenţa limbilor 
slave meridionale asupra limbii romîne » (1954). 

Despre influenţa rusă asupra limbii romîne nu avem încă un studiu com- 
plet, ci doar cîteva consideraţii privitoare la unele aspecte speciale cuprinse în 
lucrarea acad. Iorgu lordan « Influențe rusești asupra limbii romîne » (Bucu- 
reşti, 1949). | 

Dintre slaviştii noștri propriu-ziși, amintim pe Ilie Bărbulescu, fost profesor 
de slavistică la Universitatea din Iaşi, unde s-a înființat, în 1905, a doua catedră 
de slavistică din ţară, autor a numeroase lucrări! privind raporturile slavo- 
romîne în care s-a situat însă în general pe poziţii deosebite de toți ceilalți 
lingviști romîni. Ilie Bărbulescu admite influența slavă asupra limbii romîne 
numai începînd cu secolul al XI-lea, pe cînd ceilalţi lingvisti ai noștri, ca și slaviştii 


1 Ilie Bărbulescu, Fonetica alfabetului cirilic în textele romîne din veacul XVI 
şi XVII. Bucureşti 1904; idem, Cind au început să intre în limba romînă cele mai vechi 
elemente slave (în limba sîrbo-croată), 1908; idem, Individualitatea limbii  romîne şi 
elementele slave vechi, Bucureşti, Casa Şcoalelor, 1929; idem, Istoria literaturii şi gramatica 


limbii bulgare vechi, Iaşi, 1930, ş. a. 


13 


străini, o datează începînd cu secolul al VI-lea. În ceea ce priveşte limba slavă 
care a predominat în cultura noastră veche, Ilie Bărbulescu a susținut că atît 
în Muntenia cît şi în Moldova aceasta ar fi fost medio-bulgară. Toți ceilalți 
lingviști ai noştri au arătat că, în Moldova, vechea rusă şi ucraineana au avut 
întâietate. 

Urmașul lui loan Bogdan la catedra de slavistică din București, Petre 
Cancel, s-a mărginit la studiul unor probleme fonetice şi lexicale slavo-romine 
de importanță redusă t. 

Fostul profesor de slavistică de la Universitatea din Cluj, Iosif Popovici, 
s-a mărginit de asemenea, ca slavist, la studiul cîtorva probleme de fonetică 
slavă ?, 

În domeniul paleografiei şi al diplomaticii slave este de relevat activitatea 
lui Damian P. Bogdan, autor al unui manual de paleografie slavo-romînă (în 
colaborare cu H. Stahl) și ai unor lucrări despre diplomatica slavo-romînă şi despre 

"limba textelor slavo-romîne 3. 

Acad. Emil Petrovici a adus, ca slavist, preţioase contribuții parțiale la 
studiul toponimiei 4 slave de pe teritoriul țării noastre. A anchetat pentru 4 Atlasul 
lingvistic romîn» graiurile slave din şase localități din ţară, consacrind celui 
serbo-croat din Carașova (Banat) un studiu monografic. Două dintre stu- 
diile sale recente sînt consacrate influenţei slave asupra foneticii rominești €. 


1 P, Cancel, Asupra temelor vechi slave bisericeşti în & și asupra naşterii slavicului -y, 
Bucureşti, Socec, 1920; idem, Despre trumîn» şi despie unele probleme lexicale vechi, 
slavo-romîne, Bucureşti, Socec, 1921; idem, Termenii slavi de plug în dacoromînă, Bucureşti, 
1921; idem, Introducere la filologia şi lingvistica slavo-romînă, Bucureşti, 1938. 

2 I. Popovici, Sur l'accent en serbo-croate. Paris, 1902; idem, Une prononciation 
bulgare. Recherches de phonétique experimentale. Cluj, 1921. 

3 Damian P.. Bogdan, Contribuţiuni la studiul diplomaticei vechi moldoveneşti, în 
« Revista Istorică Romină», IV (1934); idem, Manual de paleografie slavo-romină (în 
colaborare), Bucureşti, 1936; idem, Diplomatica slavo-romînă din secolele XIV şi XV, în «Revista 
Istorică Romînă», V—VIII (1935—1938); idem, Culegere de facsimile pentru Şcoala de 
Arhivistică, Seria Slavă, Fasc. I (nr. 1—20) (în colaborare), Bucureşti, 1943; idem, Glosarul 
cuvintelor romîneşti din documentele slavo-romîne, Bucureşti, 1946; idem, Caracterul limbii 
textelor slavo-romîne, Bucureşti, 1946. 

4 E. Petrovici, Note slavo-romîne, în Dacoromania X, partea I, p. 26—38, ibidem, partea 
a Il-a, p. 335—352, ibidem XI, p. 184—193; idem, Daco-slava, în Dacoromania X, partea 
a Il-a, p. 233—277; idem, Adjective posesive slave în -j- ca toponimice pe teritoriul R.P.R., 
în « Studii şi cercetări lingvistice » tom. IV (1953), p. 63—87; idem, Etimologia toponimi- 
celor Doftana, Dofteana, Doftăneţ, Doftăniţa şi a cuvîntului dohot, în « Studii şi cercetări 
lingvistice », tom. V(1954) nr. 1—2, p. 19-30. 

5 Emil Petrovici, Graiul caraşovenilor. Studiu de dialectologie slavă meridională. Bucu- 
reşti, 1935. | 

8 E. Petrovici. Corelaţia de timbru a consoanelor dure şi moi în limba romînă, în « Studii 
şi cercetări lingvistice », tom I (1950), fasc. 2, p. 172—; idem, Corelaţia de timbru a consoa- 
nelor rotunjite şi nerotunjite îni limba romînă, în « Studii şi cercetări lingvistice», tom. IHI 
(1952), p. 127—185. l 

În primul studiu, acad. Petrovici susține că, întocmai ca în limba rusă, ar 
exista și în limba romînă o opoziţie cu rol fonologic între consoane dure și 
moi. După acad. Petrovici, opoziţia fonologică între cuvinte ca: ba, da, dragă, 
n-am şi cuvintele: bea, (să) dea, (să) dreagă, neam n-ar forma-o vocala a din. 
primele şi diftongul ea din cele de al doilea — limba romînă de astăzi n-ar 
mai avea, după d-sa, nici un fel de diftongi! — ci pronunţarea dură a lui din 
primele şi muiată (t) din cele de al doiiea, «ca în limba rusă şi în graiurile 
bulgărești de răsărit». Am avea astfel — după acad. Petrovici — vreo 40 de consoane 
(dure şi moi sau nepalatale şi palatale) în limba noastră literară de astăzi. În 
studiul al doilea, numărul consoanelor limbii romîne e ridicat de acad. 
Petrovici la impresionanta cifră de 70, grupîndu-le în: «neutre» (18) «simplu 
muiate > (21), «simplu rotunjite» (19) şi «muiate rotunjite» (12). Așa numita 
«rotunjire» a consoanelor romînești, ca şi înmuierea lor, ar fi, după acad. 
Petrovici « de asemenea o deprindere fonetică trecută din slavă în limba romînă ». 

Cercetările de slavistică au astăzi în țara noastră perspectivele cele mzi 
favorabile de dezvoltare. Țara noastră întreține în prezent strînse relații de 
prietenie cu toate popoarele slave vecine. Pentru întîia oară, o limbă slavă — 
limba marelui popor rus — se predă astăzi în întregul nostru sistem de învățămînt. 
Se găsesc în prezent un mare număr de studenţi romîni la universitățile din Uniu- 
nea Sovietică, Polonia, Cehoslovacia, Bulgaria, dintre care o parte studiază la 
facultăţile de filologie. La întoarcerea lor, acești studenți trebuie sprijiniți și 
îndrumați în cercetările lor științifice de către secțiile de slavistică ale institu- 
telor noastre de lingvistică. 

În organizarea studiilor de lingvistică de la noi mai persistă însă o mare 
lipsă: o singură universitate — cea din Bucureşti — are catedră de slavistică 
care își așteaptă încă încadrarea competentă. Astfel de catedre au existat, în 
trecut, la toate universitățile noastre. 

* 

O dată cu orientarea largă pe care a deschis-o Ioan Bogdan lingvisticii și 
istoriografiei noastre, el a promovat şi o nouă atitudine sufletească față de 
popoarele slave din jurul nostru. Față de atitudinea de ignotare sau de provocare 
dușmănoasă, întreținută de către puterile imperialiste sau de propria burghezie 
şovină și exploatatoare, loan Bogdan a luptat cu convingere pentru ca poporul 
romîn şi popoarele slave vecine să se cunoască și să se apropie între ele. Unul 
dintre mijloacele acestei apropieri a fost considerat de loan Bogdan învăţarea lim- 
bilor slave de către istoricii și lingviştii romîni, pentru cunoașterea legăturilor 
din trecut ale slavilor și romînilor și pentru apropierea lor în prezent. El a 
combătut cu hotărîre îngîmfarea naționalistă, şovinismul și orientarea anti-slavă 
a cercurilor retrograde de la noi. 3 
a După acad. Petrovici n-ar exis:a, în lmba romî:.ă, cu valoare fonologică nici vocalele 
e şi î, cure er fi doir aviricrte» ac ui ă şi î. În limta romînă ar avea valoare fonologică, 
după acad, Petrovic:, numa: 5 vocae a, 0, U, ăş. î. 

Într-o conferință intitulată « Romînii şi bulgarii » 1, ţinută în 1895, Ioan 
Bogdan, după ce expune legăturile istorice, lingvistice și culturale dintre 
cele două popoare, formulează următoarele îndemnuri înțelepte și realiste: 
« Îmbuibaţi de ideile școlii șoviniste exagerate, noi ne credem superiori tuturor 
popoarelor ce ne înconjoară, bulgarilor şi sîrbilor, rușilor şi ungurilor, pe sim- 
plul motiv că originea noastră e mai nobilă decît a lor . . . Această concepţie greşită 
şi periculoasă în urmările ei trebuie să facă loc unei concepţii reale a situației 
noastre în concertul popoarelor înconjurătoare » ?. 

Apreciind progresele făcute de poporul romîn în secolul al XIX-lea, el 
arată că: « noi avem încă multe de învăţat fie de la vecinii noştri, fie de la popoa- 
rele ce se află astăzi în fruntea civilizaţiei europene. Să nu ne închidem între 
pereţii unui şovinism strîmt, care ne face să ne înşelăm asupra forțelor noastre 
reale, ci să căutăm a fi în curent cu tot ce se petrece în jurul nostru, să stu- 
diem pe toţi vecinii noștri, să ne ținem pas la pas cu dînşii și să nu ne fie 
rușine a lua de la ei ce este bun, cum nici lor nu le-a fost rușine să ia de la noi 
ce le-a plăcut» 3. 

În ceea ce priveşte raporturile romîno-ruse, Ioan Bogdan a făcut urmă- 
toarea apreciere profetică: «E de prisos, scrie el, să amintesc cît de folositoare 
ne-ar fi cunoștința mai aprofundată a celuilalt vecin puternic, care a avut și 
poate să aibă încă o influență decisivă asupra soartei noastre » +. 

loan Bogdan a scris aceste adevăruri esențiale pentru orientarea sănătoasă 
a științei și a opiniei noastre publice, fiind conștient că datoria lui de slavist 
este să înfrunte prejudecăți învechite şi interese meschine organizate. Dacă el 
nu s-a lăsat intimidat de inerția prejudecăţilor, este că a avut încredere în 
judecata sănătoasă a poporului nostru şi în adîncul simţ al prieteniei lui față 
de toate popoarele vecine. 

Istoria a dat deplină dreptate credinței şi luptei lui Ioan Bogdan. Înlăturînd 
pornirile govine întreținute în trecut de interese străine și de exploatatorii 
interni, popoarele din sud-estul Europei sînt astăzi strîns unite în lupta lor 
comună pentru cultură națională, libertate și independenţă. 


1 Ioan Bogdan, Romiînii şi bulgarii. Raporturile culturale şi politice între aceste două 
popoare, Bucureşti, 1895. 

2 Ibidem, p. 47. 

3 Ibidem, p. 49. 

4 Ioan Bogdan, Însemnătatea studiilor slave pentru romiîni, Bucureşti, 1894, p. 36. 

DD DTD = 
PROBLEME DE ORTOGRAFIE 


e sp 


FUNCȚIILE VIRGULEI ŞI FOLOSIREA EI 
CU ROL GRAMATICAL 


DE 


SORIN STATI 


Ca semn de punctuație, virgula are un dublu rol: 

1. Delimitează unele propoziţii în cadrul frazei și unele părți de propoziţie 
în cadrul propoziției. Virgula arată felul cum fraza şi propoziția se despart în 
elementele lor constitutive, pe baza raporturilor sintactice dintre ele t. Aceasta 
e funcția gramaticală a virgulei. 

2. Marchează grafic anumite pauze scurte, făcute în cursul rostirii unei 
propoziţii sau fraze. În felul acesta, virgula îndeplinește, alături de alte semne 
de punctuație, funcţia de redare grafică a ritmului vorbirii şi a intonaţiei. 

În legătură cu funcția gramaticală se pot da reguli precise. Ele arată cînd 
e obligatorie şi cînd nu e îngăduită folosirea virgulei. Aceste reguli se bazează 
pe felul în care se înlănțuiesc logic ideile în succesiunea lor. De aceea între 
modul de folosire a virgulei în limbi diferite nu există deosebiri esenţiale. 

Ca expresie grafică a pauzelor scurte, virgula se foloseşte de cîte ori mar- 
carea lor e considerată necesară de către autor. În vorbire, asemenea pauze sînt 
folosite în mod intenţionat în două situaţii: 

a) pentru a grupa la un loc cuvintele și îmbinările de cuvinte în legătură 
cu care vorbitorul ţine să sublinieze că formează unități de înţeles. 

b) pentru a accentua în mod deosebit unele cuvinte, despărțindu-le de 
restul frazei. 


1 1. Iordan, Limba romînă contemporană. Bucureşti, 1954, p. 757. Autorul arată că 
t punctuaţia se leagă strîns de sintaxă, fiind expresia grafică a chipului gum se îmbină între 
ele cuvintele care alcătuiesc un grup sintactic şi cum se despart unele de altele grupurile 
de cuvinte, propoziţiile şi frazele » (p. 758). 


2 — e. 963 17 


i 


Pauzele sînt indispensabile uneori pentru înțelegerea succesiunii ideilor. 
Lipsa pauzelor într-o anumită frază poate da naștere la confuzii. De pildă, cuvin- 
tele nu, mai şi vine pot exprima două idei diferite, după cum sînt rostite Nu 
mai vine sau Nu, mai vine (cu o pauză scurtă după nu). De cîte ori o astfel de 
pauză este necesară în rostirea unei fraze, ea trebuie marcată şi în scris — prin 
virgulă. Totuşi nu se pune virgulă într-o situaţie în care folosirea ei nu e îngăduită 
de regulile gramaticale (de pildă, între subiect şi predicat). Greşelile de punc- 
tuație cele mai numeroase se fac tocmai datorită nesocotirii acestei restricții. 
Reţinem deci că nu orice pauză scurtă poate fi marcată prin virgulă. 

În articolul de față vom cerceta numai folosirea virgulei cu rol gramatical, 
cu scopul de a desprinde o serie de reguli, bazate pe criterii logice și consacrate 
de tradiţia literară. Situaţiile pentru care nu am găsit norme precise nu vor fi 
discutate în paginile care urmează, ele avîndu-și locul într-o lucrare consa- 
crată celei de a doua funcţii a virgulei. Încălcarea regulilor pe care le vom pro- 
pune (dintre care unele sînt consemnate în « Gramatica limbii romîne » — editată 
de Academia R.P.R. —) credem că trebuie considerate greşeli de punctuație. 

De altfel, pentru cea de a doua funcţie a virgulei nici nu se pot formula 
reguli, ci numai indica situaţiile cele mai caracteristice şi mai frecvente. Nu 
poate fi vorba deci de greșeli de punctuație în acest din urmă caz. 

1. În propoziţie 

a) Se pune virgulă între părți de propoziţie de acelaşi fel, cînd nu sînt 
legate prin și copulativ ori sau disjunctiv: 

— Subiecte, urmate sau nu de determinări: 

Chipul rumen |] gura fragedă {,] apele ochilor şi focul părului spuneau 
atita frumusețe cutezătoare şi iritantă. Galaction. 

— Nume predicative, urmate sau nu de determinări: 

Sala era naltă [,] susținută de stîlpi şi de arcuri. Eminescu. 
Straiele înnegrite de fum de cărbune le erau altfel [,] străine. Dumitriu. 

— Atribute de același fel (substantivale, adjectivale, pronominale, verbale, 
adverbiale), urmate sau nu de determinări: 


Ascundeam în mine o viaţă străină celorlalți, blîndă [,] frumoasă [,] neîn- 


țeleasă. Delavrancea. 
Supraveghiate de însăși doamna Filipotu, o femeie foarte grasă [,] neagră 
şi zăcută de vărsat [,] dar bună ca pîinea caldă, se gătiră mai bine de două 


ceasuri. Rebreanu. 
— Complemente de același fel (directe, indirecte sau circumstanţiale de 


acelaşi fel), urmate sau nu de determinări: 


Danţul [,] muzica f,] pădurea |] 
Pe acestea le-ndrăgii. Eminescu. 


Acum [,] în mijlocul nopții, își scuturau dureroasele lor lanţuri. Odobescu. 


Ieşea cu paneraşul ei cu doi cai la arat [,] la secerat [,] la maşină. Sado- 
veanu. 

b) Se desparte prin virgulă un substantiv de o apoziţie explicativă. Dacă 
după apoziție urmează altă parte de propoziţie, se pune virgulă și înaintea 
acesteia. 


Mă opri în bolțile de la marginea tirgului, Focșăneanu David [,] unul dintre 
tovarășii mei la şcoala lui Trandafir. Sadoveanu. 


Zeus [,] feciorul lui Cronos [,] făcu semn din sprînceană că primeşte. Odo- 
bescu. 


c. Se pune virgulă după o înșirare de atribute sau complemente de același 
fel, cînd sînt urmate de altă parte de propoziţie: 


— după o înşirare de atribute: 


Scoase un țipăt prelung şi întortochiat, plin de întrebări şi de mirări [;] 
bătînd din aripi. Sadoveanu. 


— după o înșirare de complemente:! 


Deci, în anul trecut, pe o frumoasă dimineaţă de vară [,] apucai, fără tel 
hotărit, calea Ploieştilor. Odobescu. 


Ia colo devale, în fundătura ceea [,] un taur grozav la mulți bezmetici 
le-a curmat zilele. Creangă. 


d) Se despart prin virgule de restul propoziției cuvintele şi expresiile 
incidente: 


Îndată se făcu loc moldovenilor, care [,] hiîndu-şi răniții [,] se îndrepiară 
către munţi. Negruzzi. 

Sub influențele mahomedane şi venețiene şi chiar [,] poate [,] sub clima 
nordică ... Odobescu. 


Și părintele Ioan de sub deal [,] Doamne [,] ce om vrednic şi cu bunătate 
mai era. Creangă. 


e) Se pune virgulă înainte de o construcție echivalentă cu o propoziție 
care se desparte prin virgulă de regenta ei1: 

Între călătorii aceia, se afla şi unul Iusuf, un negustoraş [,] mergînd la 
Ierusalim după daraveri. Caragiale, (Echivalează cu o atributivă expli- 
cativă). 

L-aș acuza d-adreptul că el [,] ocrotit de stăpînul destinelor omeneşti |,] 
mi-a răpit partea mea de bine. Caragiale. (Echivalează cu o cauzală inci- 
dentă). 

Scoase immele din cîteși şapte caii [,] spre a le pune pe toate într-un 
tretin Slab. Eminescu. (Echivalează cu o finală). 

Își are şi el [/] ca toți cei din jurul meu [,] socotelile lui, speranțele lui. 
Camil Petrescu. (Echivalează cu o comparativă incidentă). 


J) Se pune virgulă după adverbele de afirmaţie și de negatie, cînd echi- 
valează cu propoziţii (și nu sînt urmate de o propoziţie subiectivă introdusă 
prin că): 

Desigur [,] e amorezat. Delavrancea. 
Da |,] fac mărturisire. 


Că moartea pentru mine e dreaptă răsplătire. Caragiale. 
Nu [,] nu mai fac. ïd. 


1 Vezi mai departe, p. 22 şi urm. 


g) Se despart prin virgule de restul frazei substantivele în cazul vocativ: 
Cucoane Matei [,] dumneata nu ştii cine-i cuconița care a trecut. Sado- 
veanu. 
Iar tu [,] Hyperion [,] rămă 
Oriunde ai apune. Eminescu. 
Am trei copti [,] Costică. Caragiale. 
Totuşi, ca o excepție de la această regulă, nu se pune virgulă înainte de 
ȘI, t g 
un vocativ precedat de o interjecție: 
Ei Cătălin, acu-i acu 
Ca să-ţi încerci norocul. Eminescu. 


Du-te, măi băiete. Sadoveanu. 
Bre Ilie, vină-ncoace. Id. 


h) Se despart prin virgule de restul frazei interjecţiile: 
O [,] asta nu se va trece așa! Negruzzi. 
Ei |,] ce veste ne mai aduci de pe la tîrg! Creangă. 
Ha [,] ce este? s-a întîmplat ceva? Delavrancea. 


î) Nu se desparte prin virgulă subiectul de predicat, fie că subiectul are, 
fie că nu are determinări (un atribut sau o propoziţie atributivă): 


Manoilă se uita la gura ei cu admiraţie. Sadoveanu. 

Gândurile, suspinul vântului, singurătatea îi luară sufletul ca 
pe o undă şi i-l duseră îndărăt, în lumina anilor tineri. Sadoveanu. 

Unii mai poznaşi îmi zvîrleau cîte o glumă. Id. 

Numai jalba pe care i-a făcut-o dînsul l-a scăpat teafăr. 
Rebreanu. : 

Cîinele care latră nu mușcă. 


Lungimea propoziției atributive nu justifică pùnerea virgulei înainte de 
predicatul subiectului pe care îl determină. Deşi asemenea exemple de punc- 
tuație greșită se găsesc și la scriitorii noștri clasici, ele trebuie evitate: 


Moșia unde Costică face agricultură de fin şi de prune [,] este aşezată... 
Caragiale. 


Se pun totuși între virgule părțile de propoziție şi propozițiile incidente, 
precum şi apoziţia explicativă, chiar atunci cînd ele se află între subiect și pre- 
dicat. (Exemple la p. 19, punctul d, p. 20, punctul g şi p. 19, punctul b.) 

J) Nu se pune virgulă între un verb şi un complement direct sau indirect 
care îl determină. 

El a măritat pe fiică-sa după un om bun şi harnic. Creangă. 
Se duce acasă şi-şi spune nevestii tot amarul. Sadoveanu. 

Ma: există situaţii, destul de numeroase, în care folosirea virgulei nu este 
îngăduită din pricina legăturii sintactice strînse. În cazurile acestea însă, nu 
se fac greşeli, deoarece în rostire — tocmai din pricina legăturii sintactice 
strînse — nu se produc pauze. Iată cîteva exemple: 

— Între cele două părţi ale unui predicat nominal (sintem siguri, e treaz). 

— Între un adverb și un adjectiv determinat (cam tîrziu, foarte tare). 

— Între o conjuncţie şi propoziţia pe care o introduce ( fiindcă vreau, deși cred). 

— Între o propoziţie şi substantivul pe lîngă care stă (la masă, fără voie). 

Și în aceste situații însă părțile de propoziţie și propoziţiile incidente se 
pun în mod obligator între virgule. 


2. În frază 


a) Se pune virgulă între propoziţiile coordonate juxtapuse, indiferent de 
sensul lor: 
Mi-ai făcut un bine [,] ţi l-am făcut şi eu. Eminescu. 
Mă duc între dinşii, să nu se ia la ceartă [,] să nu se indispună. Pas. 
b) Se pune virgulă după o înșirare de propoziţii coordonate juxtapuse 
cînd acestea preced regenta de care depind: 
Dacă aseară ar fi izbutit, dacă nu avea atîta curaj Ilinca [,] unde eram? 
Camil Petrescu. 
Cînd ai să vii, cînd ai să-l vezi [,] cred că ai să-l ierți. 
c) Se pune virgulă între coordonatele de orice fel, cînd nu sînt despărțite 
prin și copulativ ori sau disjunctiv: 
— coordonate copulative, legate prin nici, nu numai — ci şi, atît — cît şi, sau: 
Puiule, secuiule ! 
Nici eu să robesc la tine [,] 
Nici tu să robeşti la mine. Alecsandri. 


Oameni care merg singuri pe poteci necunoscute, sau milioane de oameni 
tălăzuindu-se pe deasupra continentelor . . . toate se ridică şi se coboară pe 
fața pămîntului, la fel cu valurile nepotolite şi pline de zbucium ale ocea- 
nului. Bogza. i 
— Coordonatele copulative cu nuanță adversativă, legate prin ar sau şi 

adversativ: 

Tata a jucat... degetele minii stîngi [,] iar Nae Gheorghidiu a clătinat 
din cap. Camil, Petrescu. 


Carevasăzică să intri dumneata în casă la mine cu pumnalul, cu toporul, 
cu conspirații, cu comploturi şi asasinaturi |,] și eu să stau cu mîinile în şolduri. 
Caragiale. 

Pe lîngă dragoste, îi mai leneveşte şi soarele [,] şi noi ne tragem pe după 
păpurișuri şi-i lovim cu ostiile. Sadoveanu. 

Și cu nuanţă adversativă poate fi uşor recunoscut, înlocuindu-l cu sar. 
Sensul adversativ se recunoaște şi după faptul că cele două propoziţii pe care 
le leagă au în genere subiecte diferite 1. Totuşi nu totdeauna există un raport 


1 I. Iordan, Limba romînă contemporană. Bucureşti, 1954, p. 763. 5 

adversativ între două propoziţii legate prin și care au subiecte diferite. Folosirea 
virgulei în asemenea cazuri este incorectă. Ea trebuie evitată, deși exemple nu 
lipsesc chiar la scriitorii noştri clasici: 

De la Tafa, s-a luat Iusuf cu mai mulți călători [,] şi au mers pe catîri pînă 
la Ierusalim. Caragiale 2. 


— coordonatele adversative: 


I se părea că nu fuge [,] ci cade din înaltul ceriului. Eminescu. 
Aduse mai întii pe popa Năstase [,] dar iute îl schimbă. Hogaş. 
Tata aşa a zis [,] însă la mare nevoie, ce-i de făcut. Creangă. 

— coordonatele disjunctive legate prin ori: 
Nu ştiu, părerea m-a amăgit [,] ori am auzit mai multe glasuri? Creangă. 


Nu ştiu cum s-a făcut, că ori chersinul a crăpat [,] ori cumătrul a stră- 
nutai. Id. 


— coordonatele conclusive: 
Ti-am adus cartea [,] așa că n-ai de ce să mai fii supărat. 
d) Se despart întotdeauna prin virgulă de regenta lor următoarele propo- 
ziţii subordonate: ` 
— atributivele explicative (atributivele al căror raport cu regenta e mai 
puţin strîns decît la atributivele determinative. Pentru înţelegerea regentei 
precizarea adusă de subordonată nu e indispensabilă.): 
După ce săptămini întregi au prefăcut pămîntul în cărămizi [,] pe care 


soarele le-a uscat, în viaţa cărămidarilor un mare eveniment se apropie. 
Bogza. 


Au început să facă glume de prost gust [,] care îmi erau penibile. Camil 
Petrescu. 


— subordonatele concesive, aşezate înainte sau după regentă: 


Cu toate că în ziua aceea cerul nu făzăduia vreme bună [,] cuconaşul . . . 
dădu ordin să se puie caii la droşcă. Sadoveanu. 

Cetatea n-avem gînd să i-o dăm cu una cu două [,] măcar că nu sînt în 
ea nici averi nici merinde. Negruzzi. 


— subordonatele consecutive: 


Încep a i se încurca cărările [,] încît nu se mai pricepe fiul craiului acum, 
încotro să apuce. Creangă. 


I-oi face eu cumătrului una [,] de ș-a muşca labele. Creangă. 


e) Se despart prin virgulă următoarele subordonate, cînd sînt așezate 
înaintea regentei: 


— completive directe: 


Ce ştiu [,] nu vreau să ţin secret. Coşbuc. 


1 Caragiale, la care se găsesc numeroase exemple de acest fel, urmează probabil o 
regulă din punctuația germană. 

Cîtă încredere avea în puterea talentului său [,] ne-o spune singur. Cara- 
giale. 
— completive indirecte: 
De ce ţi-a fost teamă [,] n-ai scăpat. 
— condiţionale: 
Dacă ar fi fost după Georgescu [,] nici Virgiliu, nici Horaţiu n-ar fi fost 
în facultate. Caragiaie. 
De spune şi el la soroace cîte un cuvînt nepotrivit la sfat [,] toți îl ia [u] 
în văspăr şi-i strigă rîzînd. Odobescu. i 
J) Propoziţiile cauzale și finale se despart de regentă în felul următor: 
— Aşezate înainte, se despart totdeauna prin virgulă. 
Și fiindcă ziua aceea era cea din urmă zi de tîrg [,] viața care se zbătuse 
în Riureni atitea zile se readunase îndîrjită. Galaction. 
Cum este el simțitor [,] e în stare să se prăpădească. Caragiale. 


— Dacă urmează imediat după predicatul regentei, nu se despart prin virgulă. 


Se-ntoarce să ia pe puiul, să-l ducă la Voinea. Caragiale. | 
S-au ascuns si nu vie ciocoii să le ceară grîul înapoi. Dumitriu. 


— Dacă între predicatul regentei şi subordonată se află o parte de propo- 
ziție sau o propoziţie, subordonatele de obicei se despart prin virgulă. 

Aruncă-mă-n mare [,] că ți-oi prinde şi eu bine. Eminescu. 

Norocul are toane și ciudății surprinzătoare [,] fiindcă de multe ori îți dă 
pe de o parte ploaie şi soare, iar pe cealaltă parte: grindină şi vijelie. Galac- 
tion. 

Atunce craiul lor a poruncit s-aducă tunurile [,] ca să spargă porțile. 
Negruzzi. 

— Cînd, prin formularea cauzalei sau finalei, autorul ţine să arate că ele 
exprimă singura cauză sau singurul scop care justifică acțiunea din regentă, 
subordonatele nu se despart de regentă, indiferent de poziţia lor faţă de aceasta 1. 


Te cert atît de aspru pentru că n-ai învăţat (Subînţeles: nu 
pentru că nu știi sau pentru alt motiv): 

Pentru că n-ai învăţat te cert (Subînţeles: Nu pentru alt motiv). 

Am venit ca s:-l v.d, nu ca să-l supăr. 

Ca să-l văd am venit, nu ca să-l supăr. 

2) Propoziţiile incidente de orice fel se pun între virgule: 

În cap mergeau [,] ca să deschidă drumul [,] dorobanţii cu gîrbace. Odo- 
bescu [finală]. l 

Porțile [,] după ce ne înghițiră [,] se închiseră asupra noastră ca nişte fălci 
uriașe. Sadoveanu [temporală]. 

N-a mai venit la Bucureşti decît de două-trei ori, cînd [,] deși a stat aici 


1 Vezi, în numărul acesta al revistei, articolul « Despre unele reguli de folosire a 
virgule: » de Şt. Iacob, p. 26. 

cîte o săptămînă [,] nu a avut plăcerea să întilnească pe vechii lui prieteni. 
Caragiale [concesivă]. 
Dar cînd vine |] mă-nţelegi [,] un caz ca acesta. Caragiale. 

Dacă propoziția incidentă e intercalată după conjuncțiile și, dar, însă, se 
pune de obicei virgulă numai după incidentă: 

După obicei, ea le dă de lucru cu măsură, şi cum înserează [,] se culcă. 
Creangă. 

Şi fiindcă pe Oșlobanu toți aveau ciudă mai mare [,] lui i-am făcut pocinog 
întâi. Id. 

Dar pină să se aplece şi să dea cu cleștele [,] iată că se aprind alți doi căr- 
buni. Galaction. 

Considerate tot ca incidente, se despart prin virgule propoziţiile în vorbire 
indirectă intercalate într-o frază sau într-o propoziţie redată în vorbire directă 
(sau care urmează unei astfel de fraze sau propoziţii): 

Ia citește-mi-o şi mie [,] zise Grigoriţă cum stătea cu fața-n sus şi 
căsca [,] să văd ce prostie ai scris. Hogaș. 
Am să-l trimet [,] răspunse ea scurt. Id. 

h) Propoziţiile subiective și predicative nu se despart de regentă prin 
virgulă: 

Ceea ce făgăduiește voinicul anevoie o lasă nefăcută. 
Eminescu. | 
E primejdios ca să umbli acuma. Id. 

i) Completivele directe şi indirecte așezate după regentă nu se despart 

de regentă prin virgulă: 
Eu nici n-am priceput ce vor de la mine. Dumitriu. 
D. Georgescu nu ia seama că muzica a plecat. Caragiale. 

J) Atributiva determinativă nu se desparte prin virgulă de cuvîntul pe 
care îl determină. Această propoziție cuprinde o determinare indispensabilă 
pentru regentă, de aceea e strîns legată de ea. 

Am făcut acolea popas lingă grădinile raiului, scurt popas pe care îl 
vor avea în inimile lor lungă vreme. Sadoveanu. 

Găsim, într-o publicaţie de pe vremuri, nişte documente ce, poate, vor 
interesa pe cititorii noştri. Caragiale. 

Regula rămîne valabilă și cînd, între cuvîntul determinat și propoziția atri-. 
butivă,-se găsește un atribut (afară de o apoziție explicativă): 

Genele răsfrînte li s-au albit de pulberea măruntă din bolovanii de piatră 
în care izbesc de dimineaţă pînă seara. Delavrancea. 


DESPRE UNELE REGULI DE FOLOSIRE A VIRGULEI 


DE 


ȘT. IACOB 


Atât în « Gramatica limbii romîne » vol. II, cît și în « Micul dicţionar orto- 
grafic » se dau printre altele și cîteva reguli de punctuație cu privire la virgulă. 
Aceste reguli sînt formulate în funcţie de structura propoziției şi a frazei. Ele 
sînt menite să dea indicaţii precise pentru folosirea acestui semn care, în practică, 
se întrebuințează adesea la întîmplare. 

Socotesc totuși că astfel de reguli, care privesc numai rolul gramatical al 
virgulei, nu sînt suficiente. Trebuie să se țină seama și de funcţia virgulei în reda- 
rea unor procese de natură logică. 

Un exemplu: se spune în lucrările mai sus amintite că apoziţia se desparte 
prin virgule de restul propoziției. Regula este valabilă cu o precizare în plus. 
şi anume: se izolează prin virgule numai apoziția explicativă, nu și cea deter- 
minativă. Între propoziţiile: 

Fratele meu, fierarul, a fost evidențiat 
și 

Fratele meu fierarul a fost evidenţiat, 
există o deosebire semantică. Virgulele trebuie puse numai cînd atributul fierarul 
are un caracter explicativ. Pentru a marca valoarea determinativă a atributului, 
adică pentru a preciza că din mai mulți fraţi e vorba despre cel care e fierar, 
punerea virgulelor nu numai că nu e necesară, dar e chiar greșită. 

O parte de propoziție nu are deci prin sine caracter explicativ, ci acesta 
i se dă sau nu, după cum gîndeşte subiectul vorbitor. 

Aceasta se întîmplă nu numai cu atributul, ci și cu complementul. De exem- 
plu în propoziţia: 

Moţoc îl mai trădase o dată pe Lăpușneanu, în prima domnie, 
complementul în prima domnie capătă caracter explicativ dacă este despărțit 

prin virgulă de restul propoziției, altfel rămîne determinativ, deci cu o nuanţă 
de înțeles schimbat (ambele trădări au avut loc în prima domnie). 

Chiar și o propoziție circumstanţială poate avea caracter determinativ sau 
explicativ, după felul cum gîndeşte subiectul vorbitor. În cazul că e deter- 
minativă, ea arată o circumstanţă din mai multe posibile, de exemplu în cauzala: 

Poporul avea ciudă pe Moţoc pentru că acesta îl jefuise 
[nu din altă cauză]. 

Despărțind cauzala prin virgulă: 

Poporul avea ciudă pe Moţoc, pentru că acesta îl jefuise 


ea devine explicativă, adică arată singura cauză posibilă. 

Care e substratul logic al determinativului şi explicativului (în propoziţie 
şi frază)? 

Un cuvint care are funcția de determinant adaugă determinatului o notă 
nouă, are tendința de a se sintetiza în conţinut cu el. Prin aceasta se mărește 
conținutul noțiunii determinate, dar se micşorează sfera ei — proces denumit 
în logică « determinare ». Acest lucru este valabil şi pentru propoziţiile subor- 
donate determinative, care se integrează (se sintetizează) în ideea exprimată de 
propoziţia regentă. 

Gîndirea face însă şi operaţia contrară sintezei, anume analiza logică: din 
conținutul unei noțiuni se ia, se scoate o notă, pentru a o pune mai bine în evi- 
dență. Acesta este procesul explicaţiei. 

Dacă partea secundară de propoziție sau propoziţia secundară, în frază, 
se sintetizează cu partea determinată, adică are caracter determinativ, legătura 
între cuvinte este striînsă, organică și, firește, virgula nu este necesară. Dacă 
însă are numai un caracter explicativ, ea se izolează prin virgulă de determinat, 
tocmai spre a împiedica procesul de sintetizare. 

De aici nu rezultă că virgula este chemată să indice numai explicativul. Ea 
mai izolează și cuvinte incidente (vocative, complemente) sau propoziții inci- 
dente. Ea mai desparte noţiuni juxtapuse (serii omogene) sau propoziţii juxta- 
puse (coordonate). Dar în toate aceste cazuri, ea are un rol unitar şi fundamental, 
anume acela de a indica lipsa de sinteză, de determinare reciprocă, între cuvinte 
vecine sau propoziţii vecine. 

Iată cîteva exemple din care se poate vedea acest rol al virgulei. Exemplele 
sînt luate din caietele de lucrări ale elevilor, care în general sînt zgârciţi în ce 
privește folosirea virgulei: 

1. Spînul cere să-i dea actele dacă nu va fi omorît, 
în loc de: 

Spînul cere să-i dea actele; dacă nu, va fi omorît. (Fraza are un înţeles şi 
fără virgule, dar altul decit cel dorit de elev). 

2. Lazăr Cernescu a plecat dintr-un sat vecin cu mama sa. (Virgula după 


vecin e necesară spre a împiedica socotirea construcției cu mama sa ca un com- 
plement al lui vecin). 

3. În locul lui Dragomir a fost condamnat un alt cetăţean nevinovat. (Fără 
virgulă după cetățean, reiese că și Dragomir a fost nevinovat). 

4. 'Tomșă împarte pămîntul boierilor fugiți la răzeși. (Virgula e necesară 
după fugiți, căci altfel la răzeși devine complement al lui). 

5. Părinţii nu au vrut s-o arate şi au scos o altă fată bătrînă zbircită și peţi- 
torii au spus că nu e ea căprioara. (Nepunînd virgule, elevul nu lasă să se vadă 
că adevărata fată era frumoasă). 

Astfel de exemple se întîlnesc la tot pasul în scrisul celor care nu sînt prea 
stăpîni pe regulile punctuaţiei. Ele mi-au sugerat ideea de a încerca elucidarea 
problemei pe baza explicaţiei logico-gramaticale. 


KEA 


DE DT DT 
LIMBĂ ŞI LITERATURĂ 


OBSERVAȚII ASUPRA LIMBII PERSONAJELOR LUI C. FACA 


DE 


FL. DIMITRESCU 


Unul dintre cele mai importante izvoare de cunoaștere a limbii vorbite 
într-o anumită epocă este teatrul. Limba operelor dramatice, a cărei funcție 
primordială este aceea de a caracteriza personajele în raport direct cu specificul 
lor individual, oferă cercetătorului fapte bogate şi variate. Acest material este 
cu atît mai bogat, cu cît acţiunea piesei este mai amplă, participînd la ea perso- 
naje din diverse categorii sociale. 

Pentru istoria limbii, în special, pe lîngă celelalte mijloace de informaţie, 
piesele de teatru au o valoare documentară deosebită. Astfel, de pildă, piesele 
de teatru scrise la începutul și mijlocul secolului trecut, cînd activitatea drama- 
tică ia o mare dezvoltare la noi, ne ajută să cunoaștem caracteristicile lingvistice 
ale acestei epoci în care se constată reducerea simţitoare a folosirii elementelor 
turcești și greceşti și apariția elementelor rusești şi franțuzeşti. Printre primele 
noastre piese de teatru care constituie o mărturie a limbii romîne de la începutul 
secolului al XIX-lea sînt comediile lui C. Faca « Comodia vremii » şi « Conver- 
saţii». În cele două piese ale sale, apare în mod vădit procesul de pătrundere 
a elementelor străine în limba vorbită. Alături de cuvintele grecești şi turceşti, 
pe cale de dispariţie, se ivesc mai ales în limba administraţiei, termeni noi ruseşti, 
iar în jargonul burgheziei o serie de cuvinte și expresii franţuzești, 

În « Comodia vremii» este reprezentat conflictul dintre două generaţii; 
apar atit reprezentanți ai generației vechi (lanache și Pavel) cît și exponenţi ai 
tineretului (Elenca și Luxandra, fetele lui Ianache, şi pretendenţii lor) cărora 
li se adaugă Smaranda, mama fetelor. Între aceste două «tabere» se ivesc 
neînțelegeri provenite din ciocnirea a două mentalități diferite. Contradicţia 
dintre concepții, după cum e și firesc, se manifestă și pe plan lingvistic. În 
vorbirea bătrînilor apar unele cuvinte turcești şi grecești: peşin p. 42, belea p. 39 

pezevenghi p. 28, în timp ce în vocabularul tinerilor se găsesc din abundență 
termeni franțuzeşti: epolet p. 30, proiect p. 56, parolist p. 35, propus, cenzură 
p. 56, rom, pişcoturi p. 43, canapea, solo, lornetă p. 44, dezagriman (azi dezagre- 
ment) p. 45, clupuri (cluburi) p. 43, catriliu (cadril) p. 44, distretă (distrată) p. 43, 
zoale, epoleturi p. 30, sentimenturi p. 30, regulament, departament, prezident p. 42, 
batalion p. 32. Alături de elementele franțuzeşti apar de asemenea cuvinte rusești 
pe care bătrînii le consideră, din cauză că au intrat în limbă în aceeași epocă 
cu cele franțuzești, tot de origine franceză: 

Dar că au niște cuvinte, nişte vorbe franțuzeşti, 

` Otnăşenii, ofis, delle de nu le mai isprăveşti (p. 42). 

Aceste vorbe franţuzeşti sînt de fapt ruseşti: otnășenii înseamnă « rapoarte 
oficiale », ofis — decret domnesc şi delle — dosare. 

Însemnătatea lucrării lui C. Faca constă și în aceea că autorul a înfățișat pentru 
prima oară jargonul franțuzesc al reprezentanţilor claselor dominante din jurul 
anului 18301. În « Comodia vremii», C. Faca satirizează vorbirea împestriţată 
cu cuvinte franțuzești a celor din păturile de sus ale societății. 

Faca ironizează exagerata folosire a cuvintelor, expresiilor și întorsăturilor 
de frază străine cînd pune să vorbească pe Elenca: 

Ascultă, ma şer Luxândră, aș vrea să mă plimb pă pod, 

Și-apoi să stau în caleaşcă la Madam marșand de mod 

Voi să-mi fac o pălărie cu blonduri și au velur 

Căci îmi vine a merveliu, cu boaoa de samur (p. 29); 
sau pe Luxandra: 

În jurnalu după urmă e ceva deosebit: 

D-abor o demoazelă, cîn se află an vizit 

Este de bonton la modă să aibă capot deschis, 

În mînă cu portofeliu şi cu baiader închis 

Iar cînd mergem la plimbare, voale verzi ne trebuiesc 

Ah! ma şer, să-mi vezi mantela, mai sublim, mai lucru fen, 

O dublură-nfricoşată şi faţa amur san fen (p. 30). 

Conștient că jargonul este «un rău al vremii», Faca îl ironizează redînd 
nu numai aspectul său pur lexical (împestriţarea cu cuvinte străine), ci și latura 
sa sintactică, jargonul folosindu-se pe scară largă de expresii şi construcţii luate 
direct, fără nici un discernămînt, din limba franceză: 

lamur de dié (p. 31); îmi vine a merveliu (p. 29); kel idé (p. 30); anșante de 
vu voar (p. 34); de peti je inosan ? (p. 45); nu-ș cine trece a pic (p. 30); kel gras 


1 Eliade, primul editor al lui Faca, socotind că autorul a căutat să biciuiască în primul 
rînd mania franțuzitelor şi-a permis să schimbe titlul lucrării în « Franţuzitele » şi chiar să 
introducă modificări în textul original: în loc de slujit a pus servarisit, în loc de mă socotesc 
— pansarisesc, înşălată e schimbat în tromparisită etc. (cf. ed. V. Vîrcol, 1906, p. 4 ş.a.). 


Cf. la Gr. Alexandrescu ¢ nişte mici petreceri ce se zic romîneşte jocuri nevinovate », 
p. 91. 

(= ce grație) (p. 55). Din astfel de exemple reiese că eroii lui Faca nu folosesc 
în jargonul lor numai cuvinte, ci au introdus chiar construcții cu prepoziţiile 
respective: îmi vine a merveliu (= îmi vine de minune) sau trece a pié (trece pe jos). 

În contrast cu Elenca și Luxandra apare Măriuţa, fata în casă a « fran- 
ţuzitelor » care neînțelegînd limbajul bizar al stăpînelor ei îşi exprimă mirarea 
astfel: 

Pas’ de-ascultă și-nțelege ! comedie parc-ar fi! (p. 33). 

În piesa « Conversaţii » părerile cocoanei Catinca, apărătoare a folosirii 

limbii romîne în teatru: 

Parcă noi nu sîntem oameni, parcă datorii avem 

Să simţim în limbi străine și nemțeşte să ridem ! (p. 53), 
sînt puse în contrast cu părerile cocoanei Smaranda, femeie « modernă », intri- 
gată la gîndul că actorii ar putea vorbi la teatru în romînește: l 

În sfîrşit, în orice limbă, numai streină de-o fi, 

O tragedie se poate prea frumos pasarisi, 

Numai limbile streine pot vorbi de santiman, 

Numai nemții și francezii pot avea de aminsan (p. 54). 

În limba conversaţiei, Faca înregistrează fenomenul introducerii unor 

termeni francezi cărora li s-au adăugat desinențe grecești. 
Știm persona dumnevoastră s-o apreciarisim (p. 33); 
Și mă rog, şezi, coconiță, să nu te jenarisești (p. 34); 
[Actori] vrednici s-amuzarisească nişte nobili privitori (p. 53). 

Exemple de acestea arată că influența franceză s-a altoit uneori pe un teren 
grecesc; cuvintele franceze au căpătat, în anumite cazuri înfăţişare grecească. 
Faptul este de o deosebită importanță pentru studiul limbii romîne de la înce- 
putul secolului al XIX-lea pentru că ne arată că influența greacă asupra limbii 
noastre era pe sfîrşite şi că din ea au rămas productive numai cîteva sufixe. Acestea 
erau folosite de cei cărora li se părea normal să adauge unui cuvînt francez, de 
curînd intrat în limbă, un sufix deja cunoscut. Jargonul claselor dominante 
din jurul anului 1830 avea deci un puternic caracter francez cu unele elemente 
greceşti. 

După cum se ştie, jargonul nu este decît « o adunătură de cuvinte specifice 
care oglindesc gusturile specifice ale aristocrației sau ale vîrfurilor burgheziei » 
(Stalin, Marxismul şi problemele lingvisticii, p. 14). El are la bază însă limba 
comună a întregului popor. Într-adevăr, și în limba personajelor lui Faca se 
întîlnesc peste tot cuvinte, construcții și forme caracteristice limbii comune. 
Iată astfel cum vorbeşte tînărul Dimitrache: 

Madmazel, cu plecăciune ! ş-încă iertăciune cer 

Să-ţi recomanduesc astăzi pe tînărul ofițer 

Și pe domnu Căpitan din întîiul batalion 

Al căruia nume este monsiu, monsiu Simion 
sau moderna Elenca: 

Cînd aş şti cu-ncredinţare că sînt cîte le vorbeşti 

Și că n-oi fi înșelată ș-adevărat mă iubeşti 

Și că jertfa nu mi-oi pierde-o, dar oi face-o pentr-un ce 
Ți-aș făgădui din parte-mi amur şi fidelite. 

Limba vorbită de personajele lui C. Faca are un pronunțat caracter regionai 
muntenesc, explicabil — desigur — prin faptul că Faca era muntean și că 
acțiunea « Comodiei » sale se petrece în Muntenia. 

În limba eroilor lui Faca se întîlnesc particularități caracteristice graiului 
din Muntenia (unele dintre ele apar şi în alte regiuni ale ţării, dar în Muntenia 
au o mai mare răspîndire) ca: i 

e trecut la ă în pă (p. 27, 37, 44, 45 etc.), să (pentru pron. se) (p. 35), e trecut 
la în fetile (p. 44), soarile (p. 35), damile (p. 45), e la plural corespunzînd lui o 
de la singular în picere (pl. p. 42); lipsa aspirației la inițială aideți (p. 33, 43) 
sau în interiorul cuvîntului: maalaoa (p. 45); alterarea consoanelor finale la pers. 
1 sg. ind. prezent a verbelor de conj. II, IJI: văz (p. 32, 35), pierz (p. 36), rîz 
(p. 25), crez (p. 32), simz (p. 35); spui (p. 28); prezenţa demonstrativului ăștiea 
(p. 31); întrebuinţarea pronumelor cevași (p. 34), şi cinevași (p.. 36) etc. 

Faca a notat direct limba vorbită în toată simplitatea ei nestilizată. Astfel 
el a înregistrat un fenomen sintactic pe care consolidarea normelor limbii literare 
l-a înlăturat: lipsa acordului dintre subiect și predicat: Toţi, frate, te amărăşte 
(p. 42); datornici a început să se adune (p. 37). 

În limba personajelor lui C. Faca sînt foarte numeroase formele familiare 
dintre care remarcăm reducerea unor cuvinte prin dispariția unor sunete sau 
a unor silabe: du-te uită (p. 46) din du-te de te uită, nu-ş cine (p. 30) pentru 
nu ştiu cine; folosirea formei tat'to (p. 25) pentru forma literară tată(l) tău ; 
întrebuințarea formei pronominale fieștecare (p. 25), frecvenţa unor forme popu- 
lare de viitor pe care limba literară le-a părăsit: 

Îţi moi spinarea... . 
Cum oi mai afla în casă coconaş ori militar (p. 28); 
[Ginerele] va să-l nimerească greuleț la buzunar (p. 35). 
În lexicul folosit de personajele lui C. Faca apar unele cuvinte popular- 
arhaice, atestate și la ceilalți scriitori ai epocii, ca a noroci, norocire, prieteșug : 
Sînteţi atît de galante încît.. . 
N-aş vrea altă fericire decît să mă norocesc 
Cu prieteșug și stimă... (p. 33). 
Verbul (a se) spăsi are la Faca un semn aparte: - 
(lanache) Bună ziua dumitale; ce mai faci? 
Cum mai trăieşti? 
(Pavel)  Slavă domnului, vecine! Dumneata 
Cum fe spăsești? (= cum o duci) (p. 41), 
iar verbul a câmpi: 
Te sfătuiesc, jupîn Stane, de aici să te 

cîmpeşti (= să pleci) (p. 29) 
este probabil o creaţie proprie a lui C. Faca. 
Personajele lui C. Faca întrebuințează multe expresii și construcții popu- 
lare: 
[Dracu] îşi bagă coada pin toate... (p. 38); 
[Fetele] n-au minte nici d-o para 
S-or mai mărita şi ele cînd mama s-o deştepta (p. 32); 
Pas de dormi, pas de te culcă plin de venin și necaz (p. 49); 
Munc-a fost nimicnicită şi niște bani geaba daţi 
Par-c-a fost bani de aramă, și pă gârlă aruncaţi (p. 47). 

Exemplele de mai sus arată că C. Faca a fost un bun observator al limbii 
din epoca sa. Limba personajelor lui Faca consemnează starea limbii literare 
de la începutul secolului al XIX-lea care nu își definitivase încă normele ei struc- 
turale. Așa se explică abundența formelor regionale, a construcțiilor neîngri- 
jite și chiar neconforme cu structura gramaticală a limbii unice naţionale. Faca 
este printre primii scriitori care notează cu exactitate limba vorbită în Mun- 
tenia. Dovada o avem în împrejurarea că aceleași particularități de limbă pe 
care le-am relevat la C. Faca sînt întilnite şi în paginile scrise de A. Pann, N. 
Filimon. etc. 

Trăind într-o perioadă deosebit de interesantă din punct de vedere 
lingvistic, C. Faca se așază pe poziţia de apărare a tradiţiilor limbii romîne şi 
condamnă tendinţele de îndepărtare a limbii romîne de la sursele ei populare. 
El satirizează jargonul aşa cum vor face mai tîrziu cu mai mult talent şi succes 
V. Alecsandri şi I. L. Caragiale. 

Dacă contribuţia lui Faca la dezvoltarea limbii noastre literare este destul 
de modestă, opera lui rămîne un preţios document lingvistic al epocii de la înce- 
putul veacului trecut. Faca scrie într-un moment cînd literatura dramatică, 
gen nou în acea epocă, era în faza de început a dezvoltării ei. Limba teatrului 
se va îmbogăți treptat pe măsură ce se vor înmulţi creaţiile dramatice şi prin 


contribuţia unor scriitori ca C. Negruzzi, N. Millo și, îndeosebi, V. Alecsandri 
şi I. L. Caragiale. 


UN MAESTRU AL LIMBII POETICE: G. TOPÎRCEANU 


DE 


ȘTEFAN MUNTEANU 


Despre panorama literaturii burgheze decadente din ţara noastră, în dece- 
niile 3—4 ale secolului al 20-lea, îşi poate forma o imagine fără putinţă de răs= 
tălmăcire cel care răsfoieşte publicaţiile vremii. 

Poezia noastră din această vreme a fost, într-o măsură mai mare decît proza, 
terenul feluritelor « experienţe » poetice autohtone sau de import apusean. Șco- 
lile literare, care se înmulţeau ca ciupercile după ploaie, erau susţinute de teore- 
ticieni în ale artei care se străduiau să arate că arta nu poate fi accesibilă decît — 
abstracție făcînd de poet — cîtorva iniţiaţi și nicidecum unui cerc larg de citi- 
tori. Pentru a intra în grațiile unor esteticieni rafinaţi, poezia trebuia să prezinte 
un conținut cît mai dificil, cît mai ceţos şi să cuprindă sensuri lirice acoperite. 
Dificil, obscur, absconsitate, erau numai cîțiva din termenii cu care se lupta este- 
tica literară trecută pentru a demonstra cititorului că trebuie să renunțe la 
logică, la ceea ce ştia el despre poezie, despre sentimentele omenești și despre 
limba pe care o învățase în pruncie, de vrea să înțeleagă ceea ce... de fapt nu 
se adresează înţelegerii lui. Versuri ca: 4 

« Cir-li-lai, cir-li-lai 

Precum stropi de apă rece 

În copaie cînd te lai; 

Vir-o-con-go-eo-lig 

Oase închise afară-n frig 

Lir-liu-geau, lir-liu-geau 

Ca trei pietre date dura 

Pe dulci lespezi se mărgeau...» 
au stîrnit interesul unor critici literari din trecut, pentru că prezentau farmecul 
noului, al ineditului, chiar dacă acest lucru însemna batjocorirea gîndirii, a vieţii 
şi a bunului simț lingvistic. 

În această vreme Topîrceanu scrie « Rapsodii de toamnă » și « Balada mun- 
ţilor », ca o fereastră deschisă larg spre miresmele pămîntului și spre limpezimile 
văzduhului. 

Într-o perioadă cînd estetica și critica literară se sileau să sustragă arta de 
sub tutela gîndirii, să definească conceptul de poezie pură şi al frumosului necon- 
tingent, era firesc ca poezia lui Topîrceanu să nu reţină prea mult atenția cerce- 
tătorilor literari, Optimismul poeziei lui Topîrceanu, pitorescul peisajului și 
meșteșugul artistic al versului său sînt aspecte minimalizate sau ignorate de critica 
burgheză. 

De aceea o discuţie asupra lui Topîrceanu ca artist al cuvîntului este justi- 
ficată; o discuţie în care să se pună în lumină perfecțiunea clasică a versului 
său, talentul poetului de a zugrăvi, în imagini vii și pline de culoare, tablouri 
din natură, precum şi originalitatea procedeelor lexicale folosite de poet în 
versurile sale. l 

Asupra acestor laturi ale artei lui Topîrceanu vom căuta să ne oprim în 
rîndurile de mai jos, încercînd să definim specificul măiestriei artistice a auto- 
rului « Baladelor vesele şi triste ». 

Versul lui Topîrceanu produce dintru început asupra cititorului impresia 
“unei mari libertăți de creație din partea poetului. Cuvîntul propriu, care traduce 
ideea în mod limpede şi firesc, este descoperit de poet fără efort aparent, în 
chip spontan, cu simţul şi certitudinea artistului plastic al cărui ochi reține 
cu precizie nuanțele culorilor întinse pe paletă. De aceea cuvîntul la Topîrceanu, 
chiar atunci cînd nu intră ca element component în ansamblul unei imagini, 
dobîndeşte virtuțile acesteia datorită unei severe corespondențe logice, care se 
stabilește între sensul ideii exprimate şi echivalentul ei verbal. 

Exemplele care se pot cita, în această privință, abundă. Ele verifică teza că 
respectul față de artă — pentru care poeţii decadenți manifestau un cinic dis- 
preţ — presupune o judicioasă tratare și selecționare a mijloacelor de expresie, 
în vederea transcrierii vii a faptelor de viaţă, care să poarte pecetea lucrului 
văzut şi trăit, 

Iată-l, de exemplu, pe baciul Toma făcînd ultimele pregătiri, înainte de a 
porni cu turma la vale, în peisajul mohorit al toamnei: 


El se pleacă din cărare 
Și tot leagă și dezleagă, 
Cumpăneşte pe samare 
O gospodărie-ntreagă ... (Balada munţilor). 

Notaţia aceasta laconică e departe de a fi ştearsă și schematică, deoarece 
poetul dă prioritate termenului care indică acţiunea, osteneala ce și-o dă cic- 
banul pentru «a pune toate lucrurile la punct», înaintea plecării. Cele patru 
verbe se pleacă, leagă, dezleagă, cumpăneşte, sînt suficiente pentru a reda vizual 
atmosfera de activitate zorită, întrucît baciul are de încărcat pe cei doi măgari 
«maldăr de tărhaturi grele Cu desagi, căldări şi pături... ». 

Descrierea are un obiect precis, bine delimitat, iar absența oricăror amă- 
nunte decorative ține trează atenția asupra faptului ca atare: truda ciobanului 
care-și rînduiește buclucurile pe cei doi măgari. Cuvîntul acţionează asupra 
imaginaţiei cititorului — aici, ca şi aiurea în poezia lui Topîrceanu — cu puterea 
de concretizare și de reprezentare a imaginii, ceea ce este însuşirea fundamen- 
tală a limbajului poetic. l 

Un exemplu asemănător îl oferă « Balada mortii », al cărei început sună astfel: 

Cobora pe 'Topolog 
Dintre munţi, la vale... 


Și la umbra unui stog 
A căzut din cale. 


În ce vară? în ce an? 
Anii trec ca apa... 
El era drumeţ sărman 
Muncitor cu sapa. 


Faptul «divers», pentru o societate nepăsătoare de soarta omului din 
popor — un călător oarecare căzut din drum sub povara mizeriei — își găsește 
în versul poetului mijloace lexicale și de construcţie echivalente, de o mare sim- 
plitate. Accidentul este narat în stilul întîmplărilor banale, fără nici un adaos 
din partea celui care relatează cele petrecute: Cobora pe Topolog [Dintre munţi, 
la vale| Și la umbra unui stoş| A căzut din calej. 

Cine era el? Impresia de necunoscut, de existenţă anonimă, a unui « mun- 
citor cu sapa» este sugerată printr-un procedeu insezisabil la prima vedere, 
însă de o valoare stilistică remarcabilă, anume elipsa subiectului în propoziția 
întîi: «Cobora pe Topolog...» etc. Construcţia obișnuită: «el cobora...» 
ar fi introdus un element oarecum concret în biografia călătorului şi ar fi risipit 
atmosfera de tragică însingurare în care moare drumețul. Aceeași perfectă adap- 
tare a cuvîntului şi a formelor gramaticale la ideea comunicată ne oferă în strofa 
a doua versurile: « El era drumet sărman /Muncitor cu sapa », unde forma nearti- 
culată — mai exact, suprimarea articolului nehotărît (un) drumeț, estompează 
chipul personajului, în acord cu întreaga istorie a vieţii lui obscure. (Încercaţi 
să completaţi în cele două versuri citate pronumele și articolul nehotărit şi veţi 
constata că, excluzînd ritmul, ideea dobîndeşte o nuanţă de lucru determinat, 
în sensul vag, evident și general, totuși diferit de cel de mai sus, întrucît implică 
în ultimul caz o insuficientă motivare a totalei uitări care se așterne peste mor- 
mâîntul drumețului). 

Asemenea construcții nu sînt izolate în versul lui Topîrceanu. Notăm două 
dintre ele, asemănătoare întrucîtva, ca semnificaţie stilistică, cu cele de mai sus: 
«Numai colo-ntr-un frunzar 

Galben de lumină | 
Stă pe-o creangă de arțar 
Pasăre străină » 
(Balada morţii) 


Construcția «Stă pe-o creangă... pasăre străină» trebuie analizată cu 
atenţie. În limba noastră substantivul reclamă la singular fie forma nearticulată 
(o pasăre), fie pe cea articulată (stă pasărea cea străină). Nimeni însă nu va 
putea tăgădui justețea formei alese de poet — prin derogare totuși de la legile 
construcției gramaticale — precum şi rezonanța ei în cîmpul percepţiei noastre, 
E de remarcat faptul că lipsa articolului nu restrînge sfera noţiunii în discuţie 
cum ne-am aștepta, ci îi lărgeşte limitele, deoarece « Stă pe-o creangă de arțar 
[Pasăre străină», e mai mult, mai cuprinzător decît «stă o pasăre ». Atenţia citi- 
torului este orientată asupra noţiunii ca generalitate, fără a se introduce o îngră- 
dire a termenului, implicînd ideea de comun, nediferențiat (o pasăre oarecare). 
Pe de altă parte adjectivul străin, cum lesne se vede, nu are nici rolul de simplu 
determinant pe lîngă substantivul pe care-l însoţeşte. El completează și intensi- 
fică ideea versului în sensul că sporește impresia de necunoscut — dar nu şi 
de nesemnificativ — inclusă în substantivul nearticulat. 

Exemplul ce urmează îl luăm din « Balada munţilor »: 

« Sihla neagră se-nfioară 
Speriat, dintr-un hăţiș, 
Pui sfios de căprioară 
A ieşit din luminiş ». 

Motivarea stilistică a formei «pui sfios» pentru un pui sfios, rămîne în 
general aceeaşi ca și mai sus. S-ar putea adăuga doar amănuntul că prin omi- 
terea articolului și prin accentuarea cuvîntului de la începutul versului, este 
sugerată impresia de surpriză, de apariţie bruscă şi de spaimă. Prin forma lui, 
substantivul, ca şi în exemplele anterioare, reţine atenţia cititorului datorită 
aspectului său inedit, iar semnificația noțională a termenului se îmbogățește 
întrucît se extinde dincolo de sensul morfologic obişnuit. 

Datorită acestei stricte corespondențe dintre idee și cuvînt, dintre semni- 
ficaţia stilistică şi forma gramaticală, versul lui Topîrceanu dobîndește o puri- 
tate de cristal în expresie, asemenea izvorului de munte prin ale cărui valuri 
cu sonorități ritmice ochiul surprinde nenumărate reflexe argintii ale razelor 
de lumină. 

Aceeași grijă scrupuloasă manifestă poetul în folosirea adjectivului cu 
funcțiune de epitet. Potrivit tendinței generale, specifice artei lui Topîrceanu 
în ce priveşte utilizarea procedeelor artistice, adjectivul se alătură substantivului 
cu scopul determinării acestuia pe linia uneia din însușirile dominante ale obiec- 
tului descris. În această privință Topîrceanu continuă, pe un drum propriu, 
tradiţiile stilului poeziei noastre clasice, reprezentată în preajma anului 1900 
prin Vlahuţă, Coșbuc şi Șt. O. Iosif. 

Topîrceanu nu s-a socotit un poet «modernist » așa cum unii cercetători 
literari din trecut au căutat să-l prezinte, termenul modernism nefiind pentru 
ei decît eticheta eufemistică pentru variatele aspecte sub care se înfățișa deca- 
dentismul poeziei burgheze în perioada de după primul război mondial. 

Adeziunea poetului la poezia noastră clasică este exprimată indirect în 
« Expunere de motive», unde poetul, în afara satirei caustice la adresa fostei 
Academii, îşi definește propria sa personalitate și creaţie literară prin . . . dife- 
rență specifică. Poetul n-a concurat la premiile Academiei din mai multe motive 
şi anume: 

« Întâi fiindcă mi-a fost lene 
Al doilea, nu-s modernist 
Sentimental ca Demostene 
Și nici ca Blaga-futurist ». 

Ar fi greşit să tragem însă de aici concluzia simplistă că Topîrceanu urmează 
doar calea bătătorită de înaintaşii săi, fără să aducă o contribuţie proprie, ori- 
ginală la dezvoltarea limbii literaturii noastre artistice, în speţă a celei poetice. 
Într-un anume sens — şi despre aceasta va fi vorba mai încolo — versul lui 
Topîrceanu este de o factură nouă « modernă », ca structură lexicală, fundamen- 
tată însă tematic și justificată stilistic, ceea ce e cu totul altceva decît modernis- 
mul formalist și cosmopolit. 

Întrucît e vorba de adjectivul-epitet, e nevoie să precizăm că epitetul general 
sau ornant nu reprezintă o categorie de mijloace artistice înrudită ca funcțiune 
sugestivă cu ceea ce în mod curent prozodia mai veche numea tropi și nici cu 
epitetul individual, particular. Epitetul general este atributul unui substantiv și 
în consecință el formează o unitate sintactică cu acesta; el prezintă însușirea 
obiectului perceput de noi ca făcînd parte îndeobște din noțiunea în cauză. 
Epitetul în acest caz devine o parte integrantă din cuvîntul determinat și este 
simţit de cititor ca fiind inclus virtual în sfera acestui substantiv.. 

La Topîrceanu ciobanul din aceeaşi « Baladă a munţilor » coboară urmat: 
de «zăcuţii lui prieteni », care calcă «prin sălbatice pripoare/Pe sub poale verzi 
de cetini ». În urma lor rămîn « munţii singuri şi bătrâni ». Apoi trec « nopţi pustii 
şi zile reci», pînă cînd, pe la sfîntul Andrei, brazii împodobiţi de ger atîrnă ca 
nişte salbe « peste plaiurile albe/Și prăpăstiile-adânci ». 

Adjectivele care servesc drept mijloc de caracterizare pe lîngă substantive, 
corespund uneia din trăsăturile dominante ale obiectului descris, aşa cum, în 
mod obișnuit, surprindem noi înșine faptele din viață. Prietenii ciobanului 
(oile, animalele de povară ce-l însoțesc) sînt făcuți, amănuntul acesta fiind cel 
mai frapant cînd e vorba de drumul unei turme pe poteci de munte. 

Pripoarele nu pot fi altfel decît sălbatice, ţinîndu-se seamă de caracterul 
peisajului descris, iar cetinile de brad sînt verzi, ceea ce corespunde însușirii 
lor obişnuite. 

Cum se vede, fantezia poetului nu trece dincolo de limitele reprezentării 
realiste a detaliilor tabloului zugrăvit. Peisajul are totuşi un caracter concret, 
plastic, iar epitetul devine elementul esenţial care conlucrează la realizarea acestei 
imagini. 

Exemple de acest fel se găsesc la tot pasul în poezia lui Topîrceanu. Într-o 
altă baladă, corbii sînt « posomoriți, cu gheara lungă, cu pliscuri negre, de oţel» 

(Balada corbilor). Însuşirea posomorit, pe care o subliniază poetul, face parte din 
categoria restrînsă a însușirilor ce pot fi gîndite în mod curent în legătură cu 
noțiunea determinată (corbi negri, croncănitori, posomoriți). Atributul — epitet 
posomoriţi, ca şi gheara lungă, pliscuri negre — alături de epitetul individual de 
oțel—, completează conţinutul semantic al substantivului relevînd, aceeași trăsă- 
tură caracteristică, generală a obiectului, fără ca imaginea să piardă din realis- 
mul ei. 

În « Cîntec » poetul se adresează pădurii astfel: & 

« Frumoasă eşti pădurea mea 
Cînd umbra-i încă rară 

Și printre crengi adie-abia 

Un vînt de: primăvară. 

Cînd de sub frunze moarte ies. 
În umbră viorele 

Iar eu străbat huceagul des 
Cu gîndurile mele... 

Cînd strălucesc sub rouă grea 
Cărări de soare pline... etc.» 

Pădurea nu e pentru poet nici tainică, fermecată sau de argint, ci pur şi 
simplu frumoasă, umbra ei e rară, huceagul e des, roua grea etc. Și totuși, lucru 
demn de notat, imaginea se imprimă în mintea noastră dîndu-ne sentimentul 
că străbatem noi înșine cărările însorite ale pădurii înfiorate de vîntul caid şi 
umed al primăverii. 

Am subliniat în versurile de mai sus doar adjectivele cu rol de epitet, la 
care se pot adăuga şi expresiile cu ajutorul substantivelor și avînd aceeaşi valoare 
stilistică, aşa cum sînt « cărări de soare pline », ori în altă parte « ostroave mari 
de umbră», «pînze de lumină» etc. În ambele cazuri epitetul e general, deter- 
minant, el reprezentînd mai degrabă semnul economiei stilistice a poetului, 
decît bogăţie şi risipă de imaginaţie. 

Cu toată abundența de adjective care ne întîmpină în poezia lui "Topîrceanu, 
versul poetului îşi păstrează caracterul sobru, construit perfect ca putere de 
sugestie și unitate ritmică. Forma lapidară și naturalețea versului său constituie 
o dovadă că imaginaţia poetului se subordonează viziunii realiste a naturii şi 
utilizează mijloacele de exprimare cele mai simple — fără prea multă variație 
uneori — chiar în tablourile în care invenţiunea artistică este elementul precum- 
pănitor. Sub acest raport trebuie spus că poetul folosește cu insistență adjectivul 
lung, prin urmare un termen care nu sensibilizează noțiunea, ci o determină 
în mod general. 

Plopii, de exemplu, «s-au zbătut zile lungi de vară», primăvara vine «cu 
mătăsuri lungi de vînt », fîneţele răspund adierii uşoare ce le învăluie « cu acor- 
duri lungi de liră », toamna e lungă, slabă și zăludă » etc. 

Să se observe însă că în acest caz, ca și în altele asemănătoare, epitetul ornant 
este concretizat la rîndul lui, fie printr-o imagine plastică — în organizarea căreia 

ei intră sau cu care se învecinează — fie printr-un epitet individual chemat să 
materializeze ideea, să faciliteze reprezentarea ei în mintea cititorului. Acest 
procedeu al asocierii epitetului general cu expresia figurată sporeşte intensitatea 
impresiei de ansamblu prin ceea ce am putea numi metoda compensaţiei stilis- 
tice. Înţelegem prin aceasta procedeul alăturării epitetului abstract la o expresie 
figurată sau utilizarea lui ca determinant al imaginii însăși (comparaţie, meta- 
foră). În această situație, adjectivul, deși abstract, nu e perceput izolat, ci în 
funcţie de imaginea în care este integrat. Aceasta face ca sensul general al epi- 
tetului să fie asimilat de expresia plastică, în care el intră ca atribut, evitîndu-se 
astfel primejdia căderii în stereotip şi convenţional. 

În exemplele de mai sus, adjectivul lung este asociat unei metafore în primul 
vers: « plopii s-au zbătut . . . zile lungi de vară ». A spune despre frunzele bătute 
de vînt că se zbat înseamnă a transcrie la modul figurat un aspect din natură — 
imaginea fiind construită pe baza asociaţiei metaforice. 

Plasticitatea expresiei compensează caracterul abstract al versului învecinat 
«zile lungi de vară», apropiindu-se şi contopindu-se într-o imagine percepută 
de noi unitar, organic, i 

În descrierea venirii primăverii, adjectivul lung este un element constructiv 
al metaforei și prin aceasta asimilat plasticității versului «Cu mătăsuri lungi 
de vînt». Același lucru în versul: «Cu acorduri lungi de liră/l-au răspuns 
fînețele »; în fine, în ultimul exemplu, epitetul general lung este concretizat 
prin alte epitete individuale: « Toamna e lungă, slabă și zăludă ». 

Versul impresionează în acest caz nu numai prin fluiditatea lui, ci mai cu seamă 
prin acel timbru melodic particular, care face farmecul poeziei lui Topîrceanu. 

Arta lui Topîrceanu se impune între altele și datorită facultăţii deosebite 
a poetului de a pătrunde în lumea naturii şi de a transpune în chip realist mani- 
festările ei. Natura, fie că e vorba de flori sau plante, insecte ori păsări, alcă- 
tmieste, de altfel, sursa principală de inspirație a poetului şi în același timp mate- 
rialul celor mai trainice creaţii ale sale. (În mai bine de jumătate din cele douăzeci 
şi opt de poezii cuprinse în « Balade vesele şi triste », este cîntată natura.) 

Poetul care se refugiază «în iarbă» ca să contemple, dimineți de-a rîndul, 
«o tufă de scaieţi » pune în descrierea multiplelor feţe ale firii pasiunea și obser- 
vaţia exactă a naturalistului, însoţite de intuiţia și capacitatea de expresie a crea- 
torului de artă. 

Poezia lui Topîrceanu este străbătută de suflul tonic al dragostei de natură, 
ca formă a bucuriei de a trăi a poetului, De aceea peisajul pulsează în versul său 
de o puternică viață lăuntrică, pe care poetul o traduce apropiind-o prin ana- 
logie de manifestările umane cele mai comune și mai familiare. Cu aite cuvinte, 
la Topîrceanu, pastelul se caracterizează prin mișcare, iar acest atribut al vieții 
este urmărit şi reliefat cu o rară măiestrie în versul poetului. 

Tată tabloul în care este descrisă starea de agitaţie în care se găseşte natura 
la ştirea că s-apropie toamna: 

Toate florile şoptiră | Întorcîndu-și fetele. Solzii frunzelor de salcim s-au 
zburkt pe ramură. Toţi ciulinii pe cărare| Fug cuprinși de panică, peste luncă « Au 
pornit-o ... frunzele-n bejanie ». Papura pe loc se zbate |Legănindu-și săbiile, în 
sfîrșit, lişițele strigă, apare eretele — polițaiul ca să ia măsuri împotriva alar- 
miștilor etc. (Rapsodii de toamnă). | 

Altădată, tot din pricina toamnei, tofi ciulinii de pe vale|Se pitesc prin văgăuni 
JIar măceşii de pe cîmpurilO întîmpină în cale/Cu grăbite plecăciuni. (Balada 
unui greer mic). Condurii, lunecînd peste vîrfuri de brad, Înfioară cînd şi cînd 
Liniştea pădurii] (Balada morţii), iar cu venirea primăverii «pe jos pornesc 
furnicile la drum] şi ies gîndacii domnului pe zid» (Rapsodii de primăvară). 

În personificarea naturii, Topîrceanu nu procedează prin simpla atribuire 
de însușiri vii elementelor neînsufleţite din natură sau prin atribuirea de mani- 
festări umane întîmplătoare vieţuitoarelor în general. Consecvent formulei sale 
stilistice, poetul sezisează nota caracteristică a obiectului descris, amănuntul 
individual și tipic, în stare să reflecte o imagine generalizată din natură şi prin 
aceasta deplin realistă. Această însuşire trebuie considerată drept una dintre 
trăsăturile fundamentale ale stilului lui "Topîrceanu. Ceea ce trebuie subliniat 
tot aici este aptitudinea poetului de a descoperi, pe linia mijloacelor simple și 
grăitoare, modalitatea cea mai potrivită de expresie figurată, așa încît ea să 
corespundă « esenței fenomenului real » şi să creeze în mintea cititorului asociații 
dintre cele mai apropiate de experienţa lui. 

Să ne întoarcem la cîteva din exemplele transcrise. 

Pentru a descrie susurul florilor şi clătinarea lor la adierea vîntului de toamnă, 
poetul le înfățișează vorbind în taină între ele, iar mișcarea lor e văzută ca un 
gest pe care-l face cineva cînd vrea să comunice în grabă o veste neașteptată: 
Toate florile şoptiră | Întorcîndu-şi fetele. 

Este prins aici, într-o lumină grațioasă, un aspect realist din natură — frea- 
mătul și mlădierea florilor — pus în relație cu modul de conduită omenesc într-o 
împrejurare similară, adică reacţia spontană şi unanimă față de o ştire ce provoacă 
surpriză. 

Ceea ce atrage atenţia celui care priveşte frunzele minuscule de salcîm, 
atunci cînd sînt mișcate de vînt, este tremurul lor ușor; de aceea, în semn de 
împotrivire, dar și de frică, ele s-au zburlit pe ramură, în timp ce ciulinii, care 
au la îndemiînă alt mijloc de apărare în faţa primejdiei fug cuprinși de panică, 
asemenea unor ființe deznădăjduite care se salvează fără încercare de împotri- 
vire în faţa unei teribile amenințări. 

În aceste descrieri ale mişcării, ale vieţii din natură, nu poate fi trecută 
cu vederea preciziunea cu care poetul întrebuinţează verbul şi aceasta nu în 
scopul obținerii unor efecte de ordin stilistic formal, ci pentru a traduce cu exac- 
titate o latură esențială în manifestarea naturii. Cînd poetul afirmă că o dată cu 
sosirea primăverii pe jos pornesc furnicile la drum, propoziţia, de o admirabilă 
simplitate, se salvează din modul de exprimare comun și prozaic, deoarece 

este reținută aici o trăsătură tipică ce caracterizează felul de viaţă al furnicilor, 
înfățișat într-o imagine realistă și încîntătoare totodată, anume în exodul lor, 
cu neistovita lor călătorie și trudă, care începe acum şi va dura o vară întreagă. 
Cît despre gîndacii domnului, Topîrceanu socotește de ajuns să spună că ses 
pe zid, ceea ce ar părea banal, dacă poetul nu ar vedea în acest fenomen un indiciu 
al reînvierii naturii — și de aceea simpla lor apariție pe zidul caselor (întrucît 
stătuseră pînă acum ascunși) devine semnificativă. 

Un element esenţial în arta lui Topîrceanu este umorul. Efecte umoristice 
dintre cele mai autentice obține Topîrceanu prin faptul că acordă valoarea poe- 
tică neologismului și expresiei curente, luate din vorbirea zilnică. Este vorba, 
aşadar, de un procedeu în care vocabularul se situează pe primul plan, nu numai 
ca material de construcție a versului, ci, mai ales, ca funcţie stilistică. 

Doi poeţi înaintea lui Topîrceanu, anume Al. Macedonski și D. Anghel 
deschiseseră larg neologismului porţile intrării în limba literaturii noastre artis- 
tice. Dar, atît la autorul « Rondelurilor », cît şi la Anghel, neologismul răspundea 
unor intenții stilistice total diferite. Nu e locul să analizăm aici în ce constau aceste 
deosebiri. Cercetarea aceasta însă nu va putea fi trecută cu vederea cînd se va 
scrie istoria limbii noastre literare din ultimii ani ai secolului trecut și din pri- 
mele decenii ale veacului nostru. Se va stabili atunci în ce constă, în privința 
mijloacelor de limbă, reacţia împotriva estetismului simbolist, —și, pe altă linie 
de rezistență, aceea a idilismului semănătorist. 

Printre scriitorii care s-au opus în veacul nostru tendinței retrograde, speci- 
fice poeziei decadente, de a separa limba poeziei de cea a graiului viu, va trebui 
pus, la locul ce i se cuvine, autorul « Rapsodiilor ». 

În legătură cu neologismul din versul lui Topîrceanu trebuie accentuat, 
dintru început, faptul că poetul introduce termenul străin în chip voit, urmărind 
să creeze o anumită atmosferă lirică, în concordanță deplină cu fondul de idei 
al poeziei. În opoziție cu poezia lui Eminescu în care neologismul aparținea 
unui limbaj de circulație restrînsă — în speţă cel filozofic și al culturii în 
general — sfera lexicală din care Topîrceanu împrumută neologismul este cu 
mult mai largă şi mai accesibilă, deoarece ea cuprinde limba curentă, uzuală. 
Aceasta este și una din explicaţiile marii popularități de care s-a bucurat opera 
lui Topîrceanu în perioada dintre cele două războaie, cînd poezia burgheză 
decadentă se cufundase în cercul fără ieșire al feluritelor «isme ». 

În versurile lui Topîrceanu, cititorul își recunoaște limbajul său zilnic, 
alcătuit din termeni care intră în vocabularul obișnuit al limbii vorbite, coti- 
diene. Cităm doar cîteva exemple: 

Iepurele — « măgar miniatură», se arată pe arătură, în timp ce «Din căpiță 
sare pleava/Sar gunoaie dintr-un snop...». Apoi « Mic elastic şi urgent /Lâng-o 
tufă de sînzeană/A făcut un compliment» (La vînătoare). 

Vînătorii « guralivi și orăşeni /Pun o pată discordantă |Pe căpița de strujeni ». 
Pe cîmp « Foşneşte lung subt soare /Cu mătase la pănușe /mămăliga viitoare » (ibid). | 

Coțofana, pasăre gureșă, «fără ocupație », a adus printre păsări şi plante 
0 veste-n goană « Și-a făcut senzaţie ». Iarna e mizerabilă, tristețea poetului ire- 
mediabilă, cînd ştie că vor îngheţa de frigul ei gizele şi florile. În fine, « zugrăvit 
pe cerul gol », cu plosca de rachiu ridicată, popa cel beţiv, capătă deodată « măre- 
ţie de simbol» (Balada popii din Rudeni). 

Expresivitatea şi savoarea versurilor citate — în a căror țesătură neolo- 
gismul este introdus asemenea unei piese de culoare vie într-un mozaic 
format din tonuri comune — este de netăgăduit. În acest contrast dintre elemen- 
tele lexicale care alcătuiesc baza lingvistică a versului lui "Topîrceanu își are 
izvorul, pe tărîmul mijloacelor stilistice, umorul creaţiei sale. Învecinarea terme- 
nului de proveniență « savantă » cu noțiunea « vulgară », acţionează în favoarea 
ideii, pe care o conturează şi o reliefează prin aceea că stabileşte relaţii sintactice 
între categorii de cuvinte diferite și opuse ca arie de întrebuințare. Mai exact, 
să se observe că neologismul intră în versul lui Topîrceanu într-o ambianță 
lexicală în care el reprezintă «o notă discordantă ». Ceea ce-l impune atenţiei 
noastre sînt cuvintele de care el este constrîns să se alăture, cuvinte împru- 
mutate din cel mai autentic fond popular. 

Iepurele, de pildă — animal comun — e « mic elastic şi urgent >. Atributele 
abstracte elastic, urgent sînt provenite din sectoare ale limbajului străine noțiunii 
determinate, cu atît mai mult cu cît ultimul (urgent) este « impropriu » ca deter- 
minant pe lîngă un nume de ființă (nu însă pe lîngă substantive comune ca: 
acțiune, măsură, adresă etc.). Contrastul lexical este exploatat cu același veritabil 
simţ al umorului în versuri, cum sînt cele citate: 


«Și foşneşte lung subt soare /Cu mătase la pănușe/ mămăliga viitoare ». 


E vorba de un lan de porumb. Natural că perifraza « mămăliga viitoare », 
pentru porumb, vizează efecte stilistice precise, rezultate de pe urma juxtapunerii 
intenţionate a celor două cuvinte, între care nu există nici un punct de contact 
ca arie de circulaţie socială. 

Cînd poetul spune că: 

« vînătorii guralivi și orășeni /Pun o pată discordantă pe căpița de strujeni », 
el introduce în mijlocul unei propoziţii în care este zugrăvit un decor banal și 
prozaic: cîmpul cu căpițele de strujeni, imaginea vînătorilor plasticizată prin 
expresia abstractă și intelectualistă — pată discordantă. Tabloul este compromis 
în felul acesta, pentru a se acorda cîştig de cauză comicului de esență verbală. 

Să se remarce, în sfîrșit, că zugrăvind chipul popii, proiectat pe cerul oţelit 
de gerul iernii, cu plosca pîntecoasă de rachiu înălțată şi dobîndind prin aceasta 
măreție de simbol, poetul nu face altceva decît să coboare valoarea expresiei livreşti 
la nivelul gestului vulgar al popii. Imaginea, de un relief deosebit, cîștigă contur 
de desen animat, în care sensul caricatural satiric este de un efect în afară de 
orice echivoc. 

Nu trebuie uitat, aşadar, că neologismul este utilizat în versul lui Toptr- 
ceanu cu o vădită nuanţă peiorativă, mâi precis, poetul depreciază neologismul 

îl compromite datorită ambianţei lexicale în care-l plasează. Umorul artei lui 
“Topîrceanu îşi găseşte aici unul din principalele lui izvoare verbale. Dacă în 
multe cazuri acest umor este reconfortant, nu e mai puţin adevărat că poetul 
zăboveşte cu satisfacție uneori asupra acestui procedeu — din păcate nu rareori 
chiar de dragul exerciţiului gratuit — ceea ce face ca versul să devină conven- 
tional, iar umorul facil. 

În « Cioara », de exemplu, poetul caută să epuizeze termenii de comparaţie 
la care s-ar putea preta descrierea banalei păsări, efectele obţinute situîndu-se 
la periferia umorului şi a bunului simț lingvistic. E de mirare cum poetul care 
scrisese « Balada corbilor » a putut să se dedea unui joc de imagini goale, de un 
gust mai mult decît dubios, cum sînt versurile pretinsei poezii din care cităm 
la întîmplare: 


« Gravă ca o rugăciune 
Și posomorită ca o 
Figurină de cărbune 
Cu nuanţă de cacao». 


Există în unele poezii ale lui Topîrceanu o anumită înclinare spre versifi- 
care, spre virtuozitate formală, versul reducîndu-se, în acest caz, la simple com- 
binaţii sonice, căutate sau, în cel mai bun caz, la un lirism minor, convenţional. 
O întreagă poezie de patru strofe, cu caracter de pastel, poate servi drept pretext 
pentru un joc de cuvinte, ca în « Toamna în parc », în care eroii sînt o fată sfioasă 
şi un plutonier major, iar finalul poemului, cuprinzînd poanta, sună astfel: 


«Şi-ntr-o fină discordanță 
Cu priveliștea sonoră 
Merg așa cam la distanță: 
El major şi ea minoră ». 


E greu să recunoaştem în asemenea versuri pe autorul « Baladei munţilor ». 
Facilitatea unora dintre versurile lui Topîrceanu îndreptățește afirmaţia că 
poetul se cheltuiește uneori într-o vervă măruntă, exploatînd facultatea de a 
miînui cu dezinvoltură cuvîntul și ritmul. 


O categorie de expresii la care Topîrceanu face des apel este aceea în care 
intră formulele «prozaice » din vorbirea de toate zilele. Procedeul nu este, în 
esenţă, diferit de cel discutat mai sus. Prozaismele determină, prin contrast cu 
caracterul selecționat al cuvîntului poetic, etecte umoristice dintre cele mai 
autentice. Imaginea cîştigă o notă de familiaritate, prin coborîrea ei într-o zonă 
a lucrurilor, întâmplărilor şi a modului de exprimare curent. Așa de exemplu, 
folosirea expresiei Ca de mama focului, cînd e vorba de caracteristica strigătului 
unor păsări, ar părea vulgară şi în consecință « nepoetică ». La Topîrceanu ea 
nu are nimic supărător, necum trivial (« lișiţele-ncep să strige / Ca de mama 
focului), întrucît e vorba de nişte păsări al căror glas creează impresia unei cioro- 

văieli între niște vecine rele de gură, de pe uliţă. Cînd scaetele întreabă pe iepu- 
rele care fuge: Ce e frate?, iar acesta îi răspunde: Sînt teribil de grăbit! — se 
reproduce un fragment de conversaţie tipică între doi trecători, dintre care unul 
este străin de motivele precipitării celuilalt. În fine, gărgărița mică și nenorocită 
exclamă, asemenea unei femei necăjite şi tachinate, care se destăinuie la 
poartă unei cumetre: Uf, ce lume, soro dragă! . . ., iar delicatele petunii se întreabă 
cu candoare, ca niște şcolărițe alarmate: Ce ne facem fetelor? 

De notat că atît neologismul cît şi prozaismele la care: ne-am referit nu sînt 
caracteristice limbii poporului în înțelesul obișnuit al cuvîntului. Cînd vorbim 
despre larga răspîndire a poeziei lui Topîrceanu, trebuie să nu uităm că popu- 
laritatea versurilor sale nu a depășit prea mult hotarele lingvistice ale mediului 
urban. Topîrceanu se complace în atmosfera și limbajul orășenesc nu pentru 
că s-ar socoti izolat de viaţa socială şi de limba poporului. O dovadă convin- 
gătoare despre acest lucru sînt versurile în care poetul vorbeşte despre oamenii 

- simpli a căror existență sau moarte le zugrăvește pe fondul viu și pitoresc al 
naturii (« Balada munţilor », « Balada morţii »). Așa cum s-a văzut, credem, limba 
se caracterizează aici printr-o mare puritate și prospeţime lexicală, de o neîntre- 
cută forță evocatoare. Dar nu e mai puţin adevărat că locul larg pe care-l ocupă 
neologismul în versul lui Topîrceanu ne obligă să afirmăm că limba autorului 
« Baladelor vesele şi triste » nu este populară în sensul în care atribuim această 
însuşire limbii lui Alecsandri sau Coșbuc, « Rapsodiile de toamnă » sau « Balada 
chiriașului grăbit», pe de o parte, şi « Oaspeţii primăverii» a lui Alecsandri, 
ori « Noaptea de vară » a lui Coșbuc pe de altă parte, nu vor trezi un ecou similar 
în sufletul aceluiași cititor, deoarece Topîrceanu vizează un anumit cititor, fami- 
liarizat cu modul de viaţă şi cu limbajul orășenesc. Nu rezultă de aici că poetul 
scrie pentru un anumit public şi pe gustul acestuia, după cum Creangă nu şi-a 
scris « Amintirile» pentru a le citi humuleștenilor sau pentru a desfăta cu 
snoave și țărănii pe boierii de la « Junimea ». Apropierea dintre cei doi scriitori 
e valabilă măcar sub un singur unghi: neologismul și prozaismul la Topîrceanu 
sînt, asemenea proverbelor și zicătorilor din + Amintirile » şi « Poveştile > lui 
Creangă, mai mult un mijloc artistic desprins din rezervele graiului viu şi gene- 
rator de umor sănătos și înviorător — decît un artificiu stilistic exterior, for- 
malist. Limba literaturii noastre artistice nu s-a rupt prin Topîrceanu de izvoa- 
rele ei populare, aşa după cum opera sa poetică nu este străină de simțirea po- 
porului care se recunoaște pe el și peisajul patriei noastre în cele mai realizate 
creaţii ale poetului. 


Opera poetică a lui Topîrceanu a adus o contribuţie valoroasă la evoluția 
poeziei și a limbii noastre literare în perioada dintre cele două războaie mondiale. 
Meritele poetului, ca meşter al cuvîntului poetic, trebuie judecate în funcție de 
epoca în care a scris Topîrceanu — epocă de tristă rătăcire literară — dar şi 
în raport cu tradiţiile genului cultivat de autorul « Rapsodiilor » gen ilustrat 

înaintea acestuia, e drept, pe o dimensiune socială şi artistică în multe privinţe 
deosebită — de D. Anghel și, pe de altă parte, de Șt. O. Iosif şi D. Anghel în 
« Caleidoscopul lui A. Mirea ». 

Topîrceanu rămîne un poet al vieţii şi al naturii, un iscusit şlefuitor de vers, 
vibrînd aci de duioşie, ori de voioşie tonică, aci scăpărînd de ironie; un poet 
care lărgește limitele întrebuințării mijloacelor stilistice tradiţionale, îmbogă- 
ţindu-le și sintetizîndu-le într-o formă nouă și originală. Lectura versurilor lui 
“Topîrceanu este nu numai un prilej de delectare estetică pentru cititor, ci și 
un izvor de prețioase învățăminte pentru artiștii cuvîntului, 


EXPRESIA IDIOMATICĂ ÎN ROMANUL «RĂSCOALA » 
DE LIVIU REBREANU 


DE 


AL. ANDRIESCU 


Autorul celei mai zguduitoare mărturii literare a dramaticelor evenimente 
din 1907 n-a urmărit niciodată în alegerea mijloacelor de expresie, frumuseţea 
efemeră a jocului de artificii. Interesul său s-a îndreptat, permanent, spre mijloa- 
cele lingvistice care să servească desăvîrşit adevărul psihologic şi social, uneori 
crud, din paginile celor mai multe scrieri ale sale. Acest conținut realist respingea 
imaginea spumoasă, plină de strălucire căutată. Cerea, în schimb, ca o necesitate 
imperioasă, comparația frecventă şi în limba vorbită sau chiar expresia frustă. 
Alături de aceste elemente, expresiile idiomatice, în care includem toate con- 
strucțiile particulare limbii noastre, cîteodată numai anumitor graiuri populare, 
își găsesc un loc potrivit. 

De la început trebuie subliniat faptul că Liviu Rebreanu a selectat, din 
numărul mare al expresiilor idiomatice care circulă în limba noastră, în primul 
rînd pe cele cu un conţinut tăios, dur. Numai simpla înşirare a expresiilor idio- 
matice din romanul « Răscoala », într-o listă care-i departe de a fi compietă, 
arată îndată spre ce locuţiuni de acest fel se îndreaptă romancierul: tai frunze 
cîinilor (98); rezultatele vorbelor de clacă (113); le-aţi băgat în cap toți gărgăunii 
(113); să nu puie la inimă (117); să-i măture pe amindoi (121); ce primejdie fi 
paşte (121); pe unde scoatem cămașa (121); l-a făcut albie de porci (123); să nu te 
culci pe o ureche (125); băiat de zahăr (128); are să-și aprindă paie-u cap (132); 
să tacă milc (132); cruce de voinic (1483); frumuşică picătură (148); bărbat în toată 
firea şi cu scaun la cap (150); bateți apa-n piuă (152); să-ţi iei lumea-n cap (154); 
îți spun verde (171); ai dat cu bobii (176); a întins prea mult coarda (177); l-am 
dat gata (185); sînt toți în păr (201); din fir în păr (231); să facă din ţînțar armăsar 
(280); să se ducă pe gîrlă toate (305); se vor da pe brazdă (305); tapul ispăşitor 

(307); s-a dus dorului (342); încercăm şi noi marea cu degetul (344); ca frunza 
pe apă (350); cu inima-n izmene (352); să puie piciorul în prag (354); apă chioară 
bătută-n piu (355); umblaţi după potcoave de cai morți (357); să nu răminem de 
căruță (373); ai să mai vii tu la moara mea (450), avem noi ac de cojocul tilharilor 
(478); fugeau mincînd pămîntul (486); țipînd ca din gură de șarpe (506) 1. 

Stilul cenușiu ?, prin care comentatorii mijloacelor de expresie folosite de 
autorul « Răscoalei » înțelegeau exprimarea lipsită de strălucirea imaginii rare, 
căutată și cultivată cu grijă de alți prozatori, cuprinde, ca parte integrantă esen- 
ţială, expresia idiomatică dură, întunecată, notată în forma ei brută, neșlefuită, 
ca în majoritatea exemplelor citate. Lucrul acesta merge atît de departe, încît 
chiar notaţiile umoristice, comunicate de unele din aceste expresii, n-au darul 
să descrețească fruntea, să provoace zîmbetul iarg, ci crisparea, în surîs amar, 
a gurii. 

Titu Herdelea, abia sosit din Transilvania la Bucureşti, fără a-și avea exis- 
tența materială asigurată, caracterizează ironic situația precară în care se găseşte 
cu cuvintele: «. . . deocamdată tai frunze cîinilor, cu speranţa că voi găsi de lucru » 
(p. 98). În altă parte, într-un comentariu al autorului, existența precară a tînă- 
rului gazetar este asemuită, cu același umor amar, frunzei pe apă: « De unde îşi 
închipuise că muncind conştiincios, are asigurată o lefșoară din care să trăiască, 
azi iată-l iar ca frunza pe apă» (p. 350). 

Cîteodată umorul amar evoluează spre notația brutală. Expresia idiomatică. 
imprimă comunicării o înfăţişare naturalistă: « Apoi norocul numai de cei îndrăz- 
neți se ține, nu de cei neputincioşi cu inima-n izmene! » (p. 352) — spune plin de 
năduf un țăran din « Răscoala». 

Chiar dacă alte expresii ating mai rar duritatea celei de mai sus, preferința 
autorului merge pe aceeaşi linie. Puţine sînt expresiile, din cele citate din 
« Răscoala » care să nu fie legate de acțiuni violente, de un conținut mușcător, 
amar sau întunecat. Oamenii din « Răscoala » rîd rar. Trăiesc încleștaţi în sărăcie 
şi în lupta fără sorţi de izbîndă. Viaţa lor intelectuală este minată de abrutizare. 
Nici cei care trăiesc în huzur nu știu să ridă. Vorbele lor sînt biciul stăpînului. 
Bucuriile lor — ceea ce le oferă carnea. Preocupările lor intelectuale sînt robite 
satisfacerii simțurilor. Acest conţinut întunecat și-a găsit exprimarea firească 
în stilul cenușiu, despre care a mai fost vorba, pe nedrept condamnat la un 
scriitor al cărui realism crud ridică brutal cortina în spatele căreia apare bur- 
ghezo-moșierimea în toată decrepitudinea ei. 

Onestul învățător Ion Dragoș din « Răscoala» este la discreţia boierului 
Miron Iuga. La fel revizorul care-l protejează: « Miron Iuga însă nu e o fire care 
să-și schimbe gîndurile şi, cînd va, observa tărăgăneala revizorului, se va adresa 
chiar ministrului, prieten de-al lui, sau va pune pe cuscrul său, deputatul Gogu 


t Liviu Rebreanu, Răscoala, E.S.P.L.A., 1954 (Cifra din paranteză indică pagina). 
2 Vezi Tudor Vianu, Arta prozatorilor romîni, Edit. Contemporanul, 1941, paragraful 
în care este evocată mărturia poetului Tudor Arghezi asupra stilului romancierului, p. 332. 

Ionescu, să-i măture pe amândoi » (p. 121). Expresia idiomatică să-i măture 1, 
din fraza citată, nu are nimic comun cu exprimarea elegantă. Ea este potrivită, 
mai mult, de neînlocuit, pentru comunicarea conținutului frazei, care cere un 
ton aspru. Samavolnicia, lipsa de scrupule a reprezentanţilor aparatului de 
stat burghezo-moșieresc este denunţată necruţător. Aceşti oameni se adresează 
unul altuia, în relațiile de la superior la inferior, ca în exemplul următor: « Căpi- 
tanul, fireşte, a tăbărit asupra plutonierului, l-a făcut albie de porci şi i-a pus 
în vedere că-l zvirle tocmai în fundul Dobrogei dacă va mai da motive de nemul- 
țumire d-lui Tuga care aşa şi pe dincolo...» (p. 123). Posturile de răspundere 
se obțineau, în trecut, după reţeta care l-a adus în fruntea judeţului pe Boie- 
rescu: 4 A trebuit să puie piciorul în prag, adică să intervie direct prin anume prie- 
teni influenți de la București, ca să fringă rezistența ministrului » (p. 354). Dema- 
gogia sforăitoare a politicienilor de talia acestui prefect displace pînă și celor 
pe care-i servește: «Miron Iuga n-asculta discursul prefectului. El disprețuia 
mijloacele acestuia de a încurca pe săteni cu apă chioară bătută-n piuă » (p. 355). 
Pentru a-și menține poziţiile 11 mii de țărani au udat cu sîngele lor pămîntul 
pe care au vrut să-l smulgă cu forța pentru burţile umflate de foame ale copiilor: 
« — Domnule prefect, avem noi ac de cojocul tilharilor! » — declară războinic 
maiorul "Tănăsescu. 

La început, cei apăsaţi de jugul celor dintîi s-au înarmat numai cu ceea 
ce le oferea mizeria dimprejur, răbdarea tenace, deprinsă în ani mulţi de suferinţe: 
« — Omul cît poate tot rabdă că altfel ar trebui să-ți iei lumea în cap! observă 
Serafim Mogoş amărit » (p. 154). Cînd n-au mai putut răbda au pus mîna 
pe coase și au înălțat, din conacele boierești, rugurile libertăţii rîvnite: « — Da 
noi ce ne holbăm de pomană, măi fraţilor? ... Ori n-avem altă treabă? ... Ia 
haidem mai sus, să vedem și noi ce mai mişcă prin sat — şi să nu rămînem de 
căruță! » (p. 373). În faţa armelor, curajul piepturilor goale s-a frînt: « Țăranii 
fugeau mâncînd pămîntul, îmbulzindu-se, strivindu-se, urlînd » (p. 486). 

Exemplele citate, la care s-ar putea adăuga și altele, demonstrează, fără să 
se facă simțită nevoia comentariului amplu, supunerea perfectă la conţinut a 
expresiilor idiomatice în opera lui Liviu Rebreanu. Lipsite de strălucire, notate 
în forma lor din limba vorbită, mai rar prelucrate, și atunci nu cu intenția de 
a le transforma în podoabe, ele constituie un element de bază între mijloacele 
de expresie ale autorului. 

Cercetarea expresiilor idiomatice în opera lui Rebreanu ne dă posibilitatea 
să aducem un corectiv părerii mai vechi, aproape generale în critica literară 
a timpului, asupra stîngăciei romancierului în notarea vorbirii orășenilor, în 
special a reprezentanților mediului social «de sus». Este adevărat că aceste 


1 Pentru faptul că a mătura apare, de cele mai multe ori, singur şi nu în locuțiunea 
a mătura din cale, ar putea fi considerat în afara expresiilor idiomatice. L-am discutat aici 
şi pentru că serveşte aceleaşi scopuri ca toate expresiile idiomatice din aceste pagini. Această 
observaţie este valabilă şi pentru cuvîntul popular împuia, pe care îl cităm ceva mai încolo. 

personaje nu ajung niciodată pînă la verva sclipitoare, spumoasă, dar intenţiile 
realiste ale autorului, preocupat să scrie « exact » nu « frumos », după cum măr- 
turiseşte singur 1, sînt cum nu se poate mai potrivit servite de aparenta sărăcie 
a limbii. Preocupat de adevăr, romancierul n-a căutat să înfrumusețeze vorbirea 
eroilor săi. De aceea felul de a vorbi al boierului Miron Iuga nu se deosebește 
prea mult de al țăranilor cu care trăiește alături; expresia idiomatică şi anumite 
construcţii stereotipice nivelează felul de a vorbi al acestor personaje: « — Uite 
rezultatul vorbelor de clacă cu care ați împuiat urechile țăranilor! făcu Miron 
Iuga apăsat, adresindu-se mai cu seamă fiului său. Cîtă vreme țăranul a ştiut că 
trebuie să se învoiască cu moșierul, ca să poată trăi amândoi, au mers toate bine. 
De cînd le-aţi băgat în cap toți gărgăunii au început fapte d-astea. Și e numai înce- 
putul! Fii sigur că vor urma şi altele şi mai urîte» (p. 113). 

Pentru bătrînul boier cu principii feudale, discuţiile privitoare la problema 
țărănească sînt vorbe de clacă cu care unii Împuiază urechile țăranilor, iar 
dorința acestora de a trăi omeneşte pe un pămînt care să fie şi altfel al lor, nu 
numai ca obiect de muncă, gărgăuni. Cele două metafore populare dau o vigoare 
deosebită bătrinului stăpînit de mînie. Dacă romancierul ar fi înlocuit expre- 
siile idiomatice subliniate cu alte cuvinte, aşa cum ar fi vrut, poate, unii « este- 
tizanți », care vedeau pe reprezentanţii claselor exploatatoare neapărat cu suflet 
complicat și vorbire aleasă, să spunem cu cuvintele demagogie sau parlamenta- 
rism pentru vorbe de clacă şi revendicări insolite pentru gărgăuni, comunicarea 
ar fi fost lipsită de căldură și nesugestivă. Împrejurarea în care se petrece discuția, 
respinge, de altfel, exprimarea doctă. 

Rafinamentul frivol al Nadinei, soția lui Grigore Iuga, s-ar părea că res- 
pinge expresia idiomatică. Lucrurile stau altfel. Nadina foloseşte expresia idio- 
matică și autorul a știut să aleagă pentru ea tocmai pe aceea cu ajutorul căreia 
să poată contura o latură a caracterului său, desprinsă din trăsătura esențială, 
frivolitatea ei mondenă. Femeie de lume, ea se dovedește o amfitrioană atentă 
cu toți, indiferent de natura sentimentelor ce o leagă de vizitatori şi, de aceea, 
își întîmpină arendașul cu multă dezinvoltură și cu o amabilitate suspectă, 
ascunsă într-o expresie idiomatică: « — Tocmai despre dumneata vorbeam . . 
Parc-ai dat cu bobi! » (p. 176). S-o urmărim pe aceeași eroină în altă împre- 
jurare, la teatru: « Nadina trona în loja ei ca un idol satisfăcut de admirația credin- 
cioșilor. Îşi aluneca alene ochii peste parter, schimba saluturi cu cîte o lojă. După 
primul examen sumar, spuse încet lui Grigore: — Ai văzut? Pînă şi Predelenii 
sânt toți în păr... Ce-o fi păţit agircitul de-a cheltuit atiția bani? » (p. 201). 
Femeia mondenă se dovedește, sub fardul convenienței, în intimitate, o cleve- 
titoare cu limba la fel de barnică şi de ascuţită ca şi a cumetrelor de mahala. 
După spectacol, în localul descoperit de Raul, « absolut parizian şi retras, unde 


1 Vezi Ov. S. Crohmălniceanu, Prefaţa care însoţeşte romanul Răscoala, E.S.P.L.A., 
1954. i 

nu merge decit lumea cea mai bună . . . » Nadina va ciripi încîntată, în franțuzește: 
«— Ah, oui, cest vraiment très chic, très parisien! » (p. 203). 

La prima vedere, s-ar părea că există în vorbirea acestui personaj contra- 
dicții grave. Între expresiile idiomatice ai dat cu bobii, sînt toți în păr şi franţu- 
zeasca din cabaretul parisian găsim totuşi puternice elemente de apropiere. 
După o părere depășită de mult, o boieroaică romîncă putea să vorbească foarte 
bine franțuzește, dar romînește mai puţin, într-o măsură care o obliga să igno- 
reze expresiile idiomatice. Și, apoi, nu suna bine vorba aspră, țărănească, în 
gura unei cucoane mari! În realitate nu există nici un fel de nepotrivire în 
felul de a vorbi al acestui personaj. Nu poate fi vorba aici de o stîngăciel a 
autorului în mînuirea elementelor lingvistice, în conformitate cu mediile sociale 
diferite în care viețuiesc eroii săi. În trei situaţii diferite, autorul îşi pune per- 
sonajul să vorbească diferit și dă posibilitate cititorilor să-i adîncească perso- 
nalitatea: Nadina vorbeşte pe un ton glumeț, întărit de expresia populară parc-ai 
dat cu bobii, cu arendaşul ei, considerat «de la ţară»; clevetitor vorbeşte în 
intimitate, cu soţul: Predelenii sînt toți în păr ...; şi în jargonul cosmopolit 
al clasei din care face parte în «societate ». Aici trebuie căutată legătura dintre 
aceste elemente, numai în aparenţă disparate, în realitate dozate cu artă. 

Eroii lui Rebreanu nu vorbesc «frumos». Vorbele lor puţine, nealese, 
anumite construcții tipice, şi, după cum s-a remarcat, chiar interjecţiile?, sînt, 
întotdeauna, potrivite cu conţinutul comunicat. Acest conţinut realist, uneori 
cu accente naturaliste, cerea mijloace de exprimare adecvate. Între acestea, 
expresia idiomatică nudă, neînfrumuseţată, joacă un rol hotărîtor. 


1 Observaţia următoare, făcută de acad. T. Vianu asupra acestei probleme, în: Arta 
prozatorilor romini, nu găseşte aici un argument, ci o dezminţire: « Ba chiar, atunci cînd 
pune să vorbească pe orăşeni, notaţiile lui Rebreanu sînt uneori stîngace » (p. 333). 

2 Acad. G. Călinescu constată în studiul: Liviu Rebreanu, laşi, Colecţia Scriitori de 
ieri şi de azi, p. 28: « Vorbirea acestor ființe e apăsată şi interjectională ». Ideea a fost luată 
şi dezvoltată de Ov. S. Crohmălniceanu în prefața amintită. 

E o e EE 
METODICA PREDĂRII LIMBILOR 
DD DTD EE 


INDICAȚII METODICE PRIVIND DESPĂRȚIREA CUVINTELOR 
IN SILABE 
DE 
G. SCRIDON şi OCT. SCHIAU 


În cadrul lecţiilor de fonetică, elevii fac cunoștință cu noțiuni referitoare 
la sunete, litere, alfabet, silabă, despărțirea cuvintelor în silabe, ortoepie și 
ortografie. Dintre acestea, despărțirea cuvintelor în silab. este legată direct de 
scrierea corectă a limbii romîne. Ea trebuie urmărită cu atenţie de profesori, 
iar explicarea amănunţită a regulilor trebuie să se bazeze pe cunoștințe temeinice 
de, fonetică. În momentul cînd elevii sînt siguri pe cunoștințele lor în ceea ce 
privește vocalele și consoanele limbii romîne şi pot distinge cu ușurință cazu- 
rile de hiat la vocale, se poate trece la expunerea sistematică a regulilor de 
despărțire a cuvintelor în silabe. În acest scop li se va arăta elevilor că ¿ final 
peaccentuat, care nu este precedat de nici unul din grupurile consonantice 
bl, br, cl, cr, dr, fl, pl, pr şi tr (adică consoanele b, c, d, f, p, t, urmate de 
l sau r), neavînd valoarea unei vocale pline, nu formează silabă și că din punct 
de vedere al despăţirii cuvintelor în silabe diftongii şi triftongii au valoarea unei 
singure vocale !. 

Credem că e bine ca profesorul să explice despărțirea cuvintelor în silabe 
pornind, în primul rînd, de la poziția consoanelor între vocale: 

I. O consoană care se află între două vocale trece la vocala următoare, 
exemplu: masă, tată, mătură se despart ma-să, ta-tă, mă-tu-ră. Această situaţie 
poate fi reprezentată grafic în felul următor (reprezentind fiecare sunet prin- 


1 De aceea şi în schemele pe care le vom da în continuarea articolului am notat acest 
i nesilabic cu v iar diftongii și triftongii cu un singur V. 


tr-un cerc în care se înscrie litera C = consoană sau V = vocală, după cum 
e cazul): 
1 2 
=e A eat 2> || == 
As e EA RA 9 9 E Ni 


Numărul 1 indică prima silabă, iar numărul 2 silaba a doua; cele două 
silabe sînt despărțite printr-o linioară verticală. Săgeata ne arată trecerea con- 
soanei la vocala următoare, deci la silaba următoare. Cuvintele de mai sus pot 
fi reprezentate grafic în felul următor: 


m a S ă 
masă = le! |v] |c] [v] = c] |v] [c] [vi = ma-să 
EES 
m ă t u ră m ă t u r ă 
mâtură=| e | [v| je]]v]jeliv]=[e Ivici] e] [Y ]= mä-tu-ra 
E sl be a 


Observaţie. Fac excepție de la această regulă cuvintele de tipul: 
oameni, iepuri, vechi, dibaci, totuşi, iarăşi etc. cu i final neaccentuat. Elevii 
despart greşit cuvinte ca: oameni, iepuri, în felul următor: ze-pu-ri, oa-me-ni. 
Profesorul trebuie să atragă atenția elevilor asupra acestor cazuri, reamintindu-le 
cele discutate în introducere la lecţia despre despărțirea cuvintelor în silabe. 
Pentru a le sugera mai bine deosebirea dintre -i nesilabic şi - plenison, elevii 
vor fi îndrumați să repete de mai multe ori pronunțarea paralelă a unor cuvinte 
odmeni — membri, i€puri — codri, ghici (pers. a 2-a imperativ) — a ghici etc. 
Credem că în felul acesta ei își vor marca deosebirea, fiind ajutaţi de pronunțare 
în corecta despărţire a acestor cuvinte în. silabe. Este bine ca în aceste cazuri 
profesorul să completeze explicațiile sale cu scheme de tipul: 


olm e n i c o})}d r i 


oameni E) [E] JLE] oamenii cori IE] E TEI eoar: 


[e 
m 


g h ije i 


ghici = |C || C || VJIC |iY]| = ghici; ghici = 


c4 [c | Ve 'c] [v] = ghi-ci 


II. Cînd avem două consoane alăturate, între două vocale, de obicei prima 
consoană aparţine silabei întii, iar a doua, celei următoare: carte, gleznă, 
frunziș, cîrlan ete. se despart car-te, glez-nă, frun-ziş, cîr-lan; graficul va 
arăta astfel: 


Ci 
w 


Cuvintele luate ca exemplu se reprezintă grafic în felul următor: 


c a r t e a r t e 
carte = C| iv]ic]| C. E Ra Ia NA ile] || |v] = car-te 
Bai PEDA Eie Te 
f r un zi ş f r u nfz i $ 
pasi- AAE E E E e eps 
f aa Sil | i i etc. 


Observaţie. Fac excepție de la această regulă cuvintele în care între 
două vocale se află consoanele b, d, g, v, p, t, c, f urmate de ] sau r. În aceste 
cazuri, amîndouă consoanele se alătură vocalei ce le urmează. De exemplu: 
dublă, codru, suflet se despart du-blă, co-dru, su-flet. Grafic, această primă 
excepţie se reprezintă astfel: 


d u b 


l a 
i e SE [SS e) e [pui] ia 
cc prame 
c o d r u c o | d r u 
E IS IE E i, 
! Sita a M 
etc. 


III. Dintr-un grup de trei sau mai multe consoane alăturate aşezate între 
două vocale, prima consoană trece la vocala precedentă, iar celelalte la vocala 
următoare: compresor, complement, castravete se despart în felul următor: com- 
Pre-sor, com-ple-ment, cas-tra-ve-te. 


Această regulă o putem reprezenta grafic în felul următor: 


E MEDICA MIEZ) 


ssn l — 


Graficul cuvintelor va fi următorul: 
c om p r e s o r 


compresor = [E| [Y] |e|lelle] [vi lell vile; = 
c o m p r e s o r 
iclivilelilețiellv] |E] [V] |E] = com-pre-sor 


Observaţie. a) Fac excepție cuvintele în care întilnim grupurile 
ct, ci, pt precedate de consoane. În astfel de cuvinte c sau p se alătură con- 
soanei precedente: punctuatie, conjuncție, somptuos se despart pune -tu-a-ți-e, 
con-junc-ți-e, somp-tu-os. Reprezentarea grafică: 

c | ti p] t 
iyilellelilel{y]sa |y]lejiel]lelly: 
| 


a m E — 

p u n c t u a ţ i e 
ii Ce aa ba E 
p u n c SA r i e 
teliyilelle]| afai c||v]| | | = punc-tu-a-ți-e 


b) O excepţie este și dene pa sal jertfă = jert-fă 1. 

IV. La cuvintele compuse trebuie să se țină seama de cuvintele care 
intră în alcătuirea lor, despărțindu-se fiecare cuvînt component după regulile 
de mai sus, dar ţinîndu-se, în același timp, seama de cuvintele care sînt unite. 
'Li se va arăta elevilor că în aceste cuvinte se păstrează elementele componente 
la despărțirea cuvintelor în silabe: dreptunghi nu se va despărți drep-tunghi, ci 
drept-unghi ?. 

V. În afară de aceste situaţii, în care ţinem seama în primul rînd de 
poziţia consoanelor între vocale, mai avem două cazuri în care trebuie să ple- 
căm de la situaţia vocalelor alăturate, în hiat: 

a) dintre două vocale succesive care nu formează diftong, prima aparţine 
silabei dinainte, iar a doua celei următoare: su-a-vă, con-sti-tu-ți-e, di-a-mant; 

b) semivocalele ¿ şi u, aflate între două vocale, trec la silaba următoare: 
Gru-ia, în-cu-ia, plo-uă, cu-rea-ua. 

Reprezentare grafică: 


a) |e||v] |v] ză ASA Bz ace, 
b) vile] |e||y] |v] = în-cu-ta. 


1 Vezi Micul dicționar ortografic, Ed. Acad. R.P.R., 1953, p. 54. 
2 Vezi şi alte exemple date de Micul dicționar ortografic, Ed. Acad. R.P.R., 1953, p. 55: 
in-egal, ne-stabil, sub-linid. 

Toate regulile despărțirii cuvintelor în silabe pot fi reprezentate într-un 
grafic centralizator, la sfîrşitul lecţiei, întocmit în colaborare cu elevii: 


o | r a 
1. weim 

E i 
ie p u r i 


Exceptie: |V | 


a r t ă 
IL: 19 je) je] 
Piu a că 
b sau d, g, 
v; P, t, c,f lji 
Excepţie: |v] [c] e] Iv] 
c r i 
L = oa 
u mib lu 
AE pee LENE 
SET (că COM TIE A 
= cak s o m p|t ujo 8 
Exceptie: IVI le! lee] iv] jelsi[el vieii me 
aE EAE A a E p 
gs v L o, 


u n g h i 


= 


= 


- 


Ca temă pentru acasă li se poate da elevilor să întocmească grafice ale unor 
texte ca cel de mai jos: 


'Turturelele-n tenor 
Ş-alte voci măiestre, 
'Toate după glasul lor, 
Vor urma dup-acest cor 
Fel de fel de-orchestre. 
Coşbuc, Concertul primăverii. 


T u r t uļr ejl ej} Il e -nalt e n o r 
cllvilele ville iv jel ile vilei lelvillelviie] 
Ș a I t «e v o c ijļm ă lie s t r e 
je|Iwileilellvillelivilet vilei viilee] 
T oalt e|ld ulp ă|eg 1 als u IJl o r 
e|iyjileliell ieie le! vie live illeivllei 
V o r|u r|m a|d ul|p -a |ce e s t|c or 
AMAMA 
F e Ijd e|f e I |d eo rc he s| tr e 
<]ivilelile viile iv eieiei elelee] 


CÎTEVA OBSERVAȚII ASUPRA MANUALELOR DE ISTORIA 
LITERATURII ROMÎNE PENTRU ÎNVĂȚĂMÎNTUL MEDIU! 
DE ` 


I. POPESCU 


În procesul de învățămînt, manualele şcolare au o însemnătate deosebită. 
Ele sînt instrumente de muncă de primă necesitate pentru elevi şi o călăuză 
sigură pentru profesori în organizarea lecţiilor. În general, ele mijlocesc trans- 
miterea sistematică a cunoștințelor necesare instruirii elevilor. Urmărindu-se un 
ţel imediat, formarea noilor generaţii, cunoştinţele trebuie să fie dozate şi gru- 
pate în manuale potrivit cu puterea de înţelegere și asimilare a elevilor la vârsta 
respectivă. În același timp, se impune prezentarea lor într-o formă cît mai 
aleasă și mai accesibilă acestora. 

Dacă se recomandă respectarea acestor criterii la întocmirea oricărui manual, 
cu atît mai mult se cere o grijă şi o atenție deosebită din partea acelora care 
redactează manualele de istoria literaturii romîne. Aceste manuale trebuie să 
fie modele de limbă și de claritate în expunere, deoarece nu urmăresc numai 
interpretarea fenomenului literar într-o epocă dată, ci şi deprinderea elevilor 
cu o exprimare clară, logică, închegată, cu o limbă aleasă, frumoasă şi expresivă. 
Manualele școlare, mai ales cele destinate învățămîntului mediu, au constituit 
în ultimii ani o preocupare de seamă a Ministerului Învățămîntului. 

După mai mulţi ani, în care majoritatea elevilor din școlile medii au învăţat 
numai după notițele luate la orele de curs, iar cadrele didactice n-au avut alt 
ghid decît programa analitică, astăzi avem nu numai culegerile de texte necesare 
tuturor claselor, ci și manualele de istoria literaturii romîne pentru clasele a 
VIII-a şi a IX-a ale școlilor medii de zece ani. 

Culegerile de texte, care cuprind un număr mare de fragmente din scrii- 
torii prevăzuţi în programa analitică, dau posibilitate elevilor să studieze mai 


1 Istoria literaturii romîne, cl. VIII-a. Ed. de stat didactică şi pedagogică, 1953, p. 2. 

ușor operele a căror analiză o fac în orele de curs și să se documenteze mai 
bine asupra acelora care sînt caracterizate de profesori în clasă, dar pe care 
cievii sînt îndrumați să le citească acasă. 

Manualele de istoria literaturii romîne vădesc o documentare bogată și o 
prezentare amănunţită a problemelor. Ele pot constitui pentru profesori un aju- 
tor foarte preţios în alcătuirea lecţiilor. Colectivele de redactare au urmărit 
ca problemele să nu fie prezentate dogmatic, ci să fie întemeiate pe mărtu- 
riile contemporanilor sau pe fragmente din operele scriitorilor respectivi. 

Dacă elevii clasei a X-a sînt nevoiți să facă față acelorași greutăți, iar 
cadrele didactice să se ghideze în mare măsură tot după programa analitică, 
elevii claselor a VIII-a și a IX-a au o călăuză sigură și folositoare în manualele 
de istoria literaturii romîne redactate de Institutul de istorie literară şi folclor 
şi editate de Ministerul Învățămîntului. 

Dind la iveală, în anul 1953, manualul de clasa a VIII-a, Institutul de 
istorie literară şi folclor al Academiei R.P.R. arăta, într-o scurtă notă introduc- 
tivă, că acest volum « constituie un modest început dintr-o lucrare mai largă » 
şi preciza că această primă realizare a unui colectiv competent « nu s€ va putea 
îmbunătăți decit prin sprijinul activ al corpului didactic și al Sifutorilor. sub 
forma criticii constructive » 1. 

Deși s-a scurs mai bine de un an de la apariția manualului de clasa a 
VIII-a şi, între timp, a apărut și cel de clasa a IX-a, cadrele didactice 
s-au abținut de la orice fel de critică a celor două manuale. — Cauza? Este greu 
de precizat. Se pare că profesorii care predau în învățămîntul mediu au așteptat 
să folosească mai întîi noile manuale un timp şi apoi să le discute pe baza 
constatărilor făcute, 

Dacă aceasta este cauza, fără îndoială că acum ar fi timpul să dea sprijinul 
lor atit Institutului de istorie literară și folclor, cît și Ministerului Învățămîn- 
tului, care se preocupă încă de problema manualelor. 

În forma în care se prezintă, cele două manuale pot fi considerate ca un 
izbutit tratat de istoria literaturii romine destinat profesorilor, studenţilor și 
„chiar marelui public dornic de a se informa asupra literaturii noastre de la apa- 
riția primelor scrieri în limba romînă pînă la începutul secolului al XX-lea. 
Ele precizează unele date care erau discutate în legătură cu viața și opera unora 
dintre scriitorii noștri, analizează scrierile cele mai reprezentative în lumina con- 
dițiilor economice, sociale și politice ale epocii respective şi explică limitele 
ideologice ale multora dintre scriitorii noștri mari. Atît viața, cît şi opera 
scriitorilor sînt prezentate pe baza unui bogat material documentar. Citatele 
folosite destul de des întăresc afirmaţiile făcute de autorii manualelor. 

Materialul este grupat pe perioade determinate, corespunzătoare transformă- 
rilor economice, politice și sociale. Lămuririle istorice date asupra fiecărei epoci 


4 Observațiile făcute în acest articol se referă la ediţiile din 1953 şi 1954. 


ușurează înțelegerea ideilor și frămîntărilor fiecărui scriitor sau ale unui grup 
de scriitori animați de aceleași țeluri. 

Fără să facă economie de spațiu, colectivele de redactare au dat, la capi- 
tolele respective, portretele scriitorilor, reproduceri de pe manuscrisele acestora, 
de pe copertele interioare ale unor ediții, frontispiciile unor reviste sau ziare, 
tablouri ale marilor pictori, evocînd evenimente însemnate din istorie strîns 
legate de capitolele dezvoltate în manuale. 

Așa cum se prezintă astăzi, cele două manuale ar putea fi considerate ca 
primele două volume ale unui tratat de istoria literaturii romîne, destinat 
unui cerc de cititori mult mai larg decît cadrul restrîns al școlilor medii, dar 
mai puţin niște manuale școlare destinate în special elevilor. 

Orice manual şcolar are scopul de a lărgi sfera cunoștințelor elevilor 
într-o anumită perioadă a dezvoltării lor, dindu-le cunoştinţele necesare vîrstei 
respective, în raport direct cu ceea ce cunosc din anii precedenţi. Dozarea 
cunoștințelor de la o vîrstă a școlarilor la alta, de la o treaptă a învățămîntului 
la următoarea se face în funcție de dezvoltarea intelectuală a elevilor şi de 
posibilităţile lor de înţelegere și de asimilare. Dacă manualele destinate învăţă- 
mîntului mediu nu aduc nimic nou față de cele folosite în învățămîntul ele- 
mentar, elevii nu le acordă nici un interes și, cu timpul, nici obiectului res- 
pectiv. La vîrsta aceasta, elevii sînt dornici de a cunoaşte cît mai mult. Setea . 
de informare ia locul curiozităţii naive şi nesatisfăcute a anilor precedenţi. 
Cînd profesorul sezisează din vreme lipsurile unui astfel de manual şi-l comple- 
tează prin explicaţii suplimentare, elevii acordă un interes crescînd explicaţiilor 
date de profesor la orele de curs, își iau notițe amănunțite și învață după ele, 
neglijind manualul sau chiar dispensîndu-se de el. 

Nu contestă nimeni importanța notiţelor luate de elevi după explicaţiile 
profesorului, dimpotrivă se și recomandă acestora să noteze ceea ce este mai 
important din explicaţii, esenţialul lor. Cînd însă elevul știe că notițele înlocuiesc 
manualul, se preocupă în primul rînd să noteze cît mai mult din ceea ce spune 
profesorul, adesea chiar probleme secundare, fără să poată urmări desfășurarea 
logică a lecţiei, să seziseze și să rețină esențialul. Notiţele luate în felul acesta 
au adesea și alte neajunsuri: sînt dăunătoare ortografiei şi caligrafiei, sărăcesc, 
în loc să îmbogăţească, vocabularul elevilor și duc la memorarea mecanică a lecţiei. 

Dacă dimpotrivă, manualul este prea încărcat, prea bogat în amănunte și 
mai ales prezentat într-o formă mai greoaie, elevul manifestă o vădită rezistență 
şi se refugiază tot la notițele luate după explicaţiile profesorului. Și în cazul 
acesta, manualul nu-şi atinge decît parțial scopul şi nu este folosit decît de un 
număr limitat de elevi. De aceea trebuie acordată o atenție deosebită modului 
în care se dozează cunoştinţele noi în raport cu cele dobîndite în clasele prece- 
dente. Această dozare se face ţinîndu-se seama de virsta și pregătirea elevilor. 

În dorința lor de a prezenta cît mai complet literatura romînă, colectivele 
de redactare a manualelor de istoria literaturii romîne pentru clasele a VIII-a 

şi a IX-a au pierdut adesea din vedere scopul imediat pe care îl urmăreau, cui 
erau destinate aceste manuale și ce pregătire au acei pentru care erau întocmite. 
Căutînd să lămurească tot mai multe din problemele pe care le ridica prezentarea 
fiecărui scriitor, au depășit mult cadrul obişnuit al unui manual destinat învă- 
țămîntului mediu. Această constatare este valabilă pentru ambele manuale, dar 
mai ales pentru cel de clasa a IX-a ł. 

Cercetînd sumar acest manual ne putem da seama că au fost depășite limitele 
unui manual școlar. Numai manualul de istoria literaturii are 330 de pagini, 
format mare, la care trebuie să adăugăm cele două volume de culegeri de texte, 
care însumează 674 de pagini (vol. I 396 şi vol. II 278). Întrucît culegerile de 
texte nu sînt destinate unei simple lecturi, ci studierii unor opere ale marilor 
noștri scriitori, ele fac parte integrantă din manual. La un loc, manualul de 
istoria literaturii şi cele două volume de culegeri au 1004 pagini. Nimic nu 
poate justifica un manual de proporțiile acestea pentru niște elevi care nu depă- 
şesc vîrsta de 15—16 ani. Trebuie să se ţină seama că în școala medie elevii 
dobîndesc cultură generală, nu se specializează. 

Pentru a discuta pe baza unor dovezi concrete este suficient să ne referim 
la capitolul în care este prezentat M. Eminescu. 

Departe de mine gîndul de a diminua cu ceva valoarea operei lui Emi- 
nescu sau de a tăgădui necesitatea cunoaşterii cît mai amănunțite a vieții 
marelui nostru poet, dar mi se pare că s-a exagerat rezervîndu-se, într-un 
manual școlar, 76 de pagini — aproape a patra parte din manual — numai lui 
M. Eminescu. Elevul este obligat nu numai să parcurgă aceste 76 de pagini, 
ci să şi studieze poeziile respective. Nu ştiu cîți elevi vor putea repeta totul 
după acest manual la o lecţie de recapitulare sau înainte de examene. 

Se pune atunci întrebarea: dau aceste manuale numai ceea ce este necesar 
elevilor de liceu, sau trec peste această limită şi aduc și elemente de care 
aceștia s-ar putea dispensa? 

Dacă dau numai ceea ce este absolut necesar, nu mai încape nici o discuție 
că sînt prea grele și trebuie studiată posibilitatea reducerii unor capitole sau 
a restrîngerii lor; dacă însă dau mai mult decît este strict necesar pentru clasele 
respective, se impune redactarea unor manuale potrivite cu vîrsta, puterea de 
înțelegere și de asimilare a elevilor, iar actualele manuale să rămînă pentru uzul 
profesorilor, al studenților sau pentru marele public. 

O analiză mai amănunţită atît a manualelor de istoria literaturii, cît şi a 
culegerilor de texte ne duce la concluzia că multe capitole ar putea fi restrînse. 
Astfel, capitolele în care se fac aprecieri de ansamblu asupra unei perioade, 
cele referitoare la dezvoltarea ştiinţelor, muzicii şi artelor plastice ar putea fi 
reduse simţitor, deoarece acestea se mai discută şi în cadrul lecţiilor de istorie. 


1 De altfel, nu numai manualele de clasele a VII-a şi a IX-a depăşesc puterea de 
înțelegere şi asimilare a elevilor, ci şi cele de clasele a :V-a—VIl-a. 

În manualul de clasa a VIII-a, dezvoltarea artelor în al doilea sfert al 
secolului al XIX-lea ocupă 4 pagini. Despre pictorii Ioan Negulici 1 și Constantin 
Rosenthal? manualul tratează mai pe larg decît despre Anton Pann și Vasile 
Cîrlova %. Nu contestă nimeni rolul important jucat de aceşti pictori, dar nu 
trebuie uitat că este vorba de un manual de istoria literaturii romîne. Același 
iucru s-ar putea spune şi despre capitolele referitoare la artele plastice din 
manualul de clasa a IX-a (p. 10—12; 73—78). 

S-ar putea de asemenea renunţa la unele amănunte biografice sau biblio- 
grafice — de exemplu menţionarea titlurilor tuturor comediilor lui Costache 
Caragiale la capitolul în care se expune viața și activitatea lui I. L. Caragiale 4 
— sau pot fi caracterizate mai sumar unele personaje, mai ales cînd scrierea res- 
pectivă se analizează în clasă. Chiar unele scrieri mai puţin însemnate pot fi 
prezentate mai sumar sau pot fi reduse unele citate din operele care se anali- 
zează în clasă sau citatele din alţi autori. 

Dacă se apreciază că şi amănuntele ar putea fi folositoare pentru orien- 
tarea mai completă asupra unor probleme, n-ar fi rău să se folosească pentru 
expunerea acestora altfel de caractere. La o anumită virstă, elevii nu reușesc 
să deosebească amănuntele de esențial; dimpotrivă, ei sacrifică o parte din timpul 
pregătirii lecţiilor pentru reținerea acestora și trec ușor peste ceea ce ar trebui 
însușit. 

Problema aceasta se pune pentru toţi elevii, dar mai ales pentru elevii de la 
cursurile fără frecvenţă care se pregătesc fără ajutorul efectiv al profesorului. 
Întrucât timpul de pregătire al acestora este mult mai limitat, manualele le-ar 
putea economisi eforturile, dacă ar scoate în evidență ceea ce este esențial și 
trebuie neapărat reţinut, prin tipărirea cu alte caractere decit restul problemelor. 
De altfel, acest procedeu a fost adoptat de colectivul de redactare a manualului 
de istorie a R.P.R. şi se pare că a dat rezultate satisfăcătoare. | 

În afară de faptul că actualele manuale sînt prea dezvoltate pentru clasele 
respective, ele mai ridică şi alte probleme. 

În învățămîntul elementar şi mediu, veriga de bază în transmiterea cuno- 
ştinţelor este lecţia. Profesorul trebuie să dozeze astfel cunoștințele pe care vrea 
să le transmită elevilor, încît comunicarea lor să nu depăşească 20—30 de minute 
din ora de curs. În limita acestor 20—30 de minute, profesorul trebuie să 
lămurească un capitol din materia prevăzută în programa de învățămînt a 
clasei respective. În restul orei, el frămîntă cu elevii atît cunoștințele trans- 
rise în ora precedentă, cît şi pe cele comunicate în ora respectivă, în aşa fel 
încît să se închege într-un tot unitar. 


1 Istoria literaturii romîne, cl. VIH, p. 95-96. 
2 Ibidem, p. 96—98. 

3 Ibidem, p. 99—101. 

* Istoria lit. rom., cl. IX. p. 177. 

Procedînd altfel, rezultatele ar fi minime, iar o lecţie în care s-ar face numai 
“comunicarea de cunoştinţe noi foarte rar și-ar putea atinge scopul. 

Predind atît anul trecut, cît şi anul acesta după noile manuale, m-am 
lovit adesea de mari dificultăți. 

Manualele împart capitolele destinate fiecărui scriitor în două părți: 
I. « Viaţa şi activitatea » şi II. « Opera». 

Călăuziți de dorința de a prezenta scrierile strîns legate de momentele 
importante din viața autorului și de condiţiile economice, sociale și politice 
în care au fost create, autorii manualelor au prezentat, uneori pe scurt, alteori 
destul de amănunţit, anumite scrieri în cadrul primului capitol, întrerupînd 
în felul acesta expunerea coerentă a vieții și activității scriitorului respectiv. 
Astfel, expunînd viaţa și activitatea lui C. Negruzzi, au introdus un capitol 
în care tratează despre « Scrisorile » lui și numai după aceea dau celelalte infor- 
maţii asupra ultimilor ani ai vieţii scriitorului, iar la capitolul « Opera» anali- 
zează numai nuvela « Alexandru Lăpuşneanu ». Ajungînd la acest capitol, pro- 
fesorul este pus în fața următoarei alternative: sau prezintă « Scrisorile » fără 
a citi vreuna în clasă, sau citește și una din scrisori cu elevii și fragmentează 
capitolul făcînd două lecţii în două ore deosebite. Dacă face numai o prezen- 
tare generală a « Scrisorilor », fără a citi măcar una în clasă, nu reușește să 
trezească interesul dorit pentru această categorie de scrieri. Dacă fragmentează 
capitolul, ca să poată citi una din « Scrisori » în clasă, are apoi de întimpinat 
dificultăți, deoarece trebuie să se străduiască să dea unitate datelor biografice 
expuse în cele două lecţii. 

Nu mai puţin dificile sînt alte capitole. În manualul de clasa a VIII-a, 
la capitolul « Viaţa şi activitatea lui Vasile Alecsandri» sînt prezentate, o dată 
cu viața scriitorului, « Doinele » unele comedii — « Farmazonul din Hîrlău », 
« Iorgu de la Sadagura », « Rusaliile » gtc. —, apoi, destul de amănunțit, « Paste- 
lurile », « Legendele », « Ostașii noștri », putînd să formeze fiecare subiectul unei 
lecții aparte. La capitolul « Opera » se analizează numai cîteva poezii: « Deştep- 
tarea Romîniei », « Peneş Curcanul », « Concert în luncă», « Cîntic haiducesc », 
« Dan, Căpitan de plai», o singură scriere în proză — « Istoria unui galbîn și 
a unei parale » — şi două scrieri dramatice — « Chiriţa în provincie » şi « Despot 
Vodă » —, fără a se mai aminti categoria de scrieri din care fac parte sau a se 
face alte precizări necesare încadrării lor în opera poetului. 

În faţa acestui capitol, profesorul șovăie, neștiind în cîte ore ar putea 
prezenta tot materialul, de altfel destul de bogat, cuprins în cele 15 pagini ale 
manualului. Din discuţiile cu alți profesori, am constatat că unii au făcut acest 
capitol în patru ore de curs, alții în cinci și chiar în șase, rezervînd o oră pentru 
sintetizarea celor predate. Trecînd la « Operă », greu se poate concepe analiza 
poeziilor respective fără a se repeta ceea ce s-a discutat despre « Pasteluri », 
« Legende », « Ostașii noştri», proza sau teatrul lui V. Alecsandri. În felul 
acesta, profesorul este nevoit să reia mereu unele probleme deja discutate pe 

larg la primul capitol, iar la sfîrșit constată că sudura între probleme tot nu 
s-a putut face suficient. | 

Aceleași observaţii s-ar putea face și asupra multor capitole din manualul 
de clasa a IX-a ca: M. Eminescu, I. L. Caragiale etc. Dacă examinăm capi- 
tolul « Viaţa şi activitatea» lui I. L. Caragiale, constatăm că, la paragraful 
«Epoca marilor creaţii dramatice », este analizată pe 5 pagini comedia «O 
noapte furtunoasă», după care se continuă prezentarea vieţii și activității 
scriitorului. În felul acesta, profesorul este nevoit să întrerupă o oră expunerea 
vieţii pentru a analiza sus-numita comedie, iar în ora următoare să lege firul 
expunerii întrerupt de analiza făcută. Este apoi inexplicabil de ce comedia 
«O noapte furtunoasă» se analizează la un capitol şi «O scrisoare pierdută » 
la altul, mai ales că din manual s-ar putea crede că singura operă dramatică 
a lui I. L. Caragiale ar fi «O scrisoare pierdută ». Ar fi mai nimerit să fi fost 
analizate ambele comedii la capitolul « Opera », iar la « Viaţa şi activitatea » să 
se fi făcut numai menţionarea împrejurărilor în care a apărut comedia «O 
noapte furtunoasă », cum a fost primită de spectatorii vremii și din ce cauză, 
aşa cum s-a procedat și cu celelalte comedii. 

Din manual, reiese că opera lui C. Negruzzi constă numai din nuvela 
« Alexandru Lăpușneanu », a lui Alecu Russo, numai din « Cîntarea Romîniei », 
proza lui Barbu Ștefănescu Delavrancea, numai din nuvela « Hagi Tudose » etc. 

N-ar fi rău dacă s-ar reexamina problema aceasta și s-ar încerca o prezen- 
tare mai potrivită nevoilor didactice, dînd posibilitate elevilor să aibă clar în minte 
din ce este alcătuită opera literară a fiecărui scriitor și în ce constă contribuția 
lui la. dezvoltarea literaturii romîne. 

S-ar putea obiecta că măiestria pedagogică a profesorului ar putea înlătura” 
ușor aceste lipsuri ale manualelor sau că n-ar fi obligatorie ordinea expunerii 
din manual. În cazul acesta, elevii nu mai pot folosi decît parțial manualele, 
fiindcă o intervertire a ordinei problemelor duce de multe ori la dezorientare. 
Elevul pierde sau încrederea în manual, sau pe cea în profesor. Cum nu ştie 
care are mai multă dreptate și profesorul îl examinează din ce a predat și 
cum a predat el, uşor se poate ajunge la sporirea încrederii în profesor şi la 
abandonarea manualului. 

De aceea ar fi de dorit ca materialul să fie grupat astfel, încît să se țină 
seama de modul în care s-ar putea preta la organizarea unei lecții închegate, 
fără a dăuna ansamblului. l 

Poate n-ar fi rău dacă s-ar expune întîi datele biografice și bibliografice în 
așa fel, încît apariția scrierilor să fie încadrată și explicată prin condițiile 
specifice în care au fost elaborate. După prezentarea clară și documentată a 
acestor date, să se treacă la analiza operei scriitorului în totalitatea ei, gru- 
pînd-o după caracterele comune sau deosebitoare și apoi. să se analizeze cî- 
teva din scrierile cele mai reprezentative. Numai după ce s-a analizat şi 
opera — conținutul tematico-ideologic și mijloacele artistice folosite de autor — 

se pot trage concluzii generale în care se fixează locul scriitorului în istoria 
literaturii și contribuţia sa la dezvoltarea literaturii romiîne. 

Probleme tot atît de importante ridică limba și stilul manualelor. 

Spre deosebire de studiile literare, cronicile sau tratatele de istoria litera- 
turii, în care autorul folosește întreaga sa măiestrie stilistică, o limbă aleasă 
și colorată, cu un vocabular bogat şi variat, în manualele școlare se impune 
folosirea unei limbi corespunzătoare vîrstei elevilor, un stil îngrijit, dar nu 
prea pretențios, un vocabular ales, însă înţeles de majoritatea elevilor. 

Aşa cum profesorul în clasă este dator să folosească o limbă aleasă, să mînu- 
iască un vocabular cît mai variat, să urmărească metodic îmbogățirea vocabula- 
rului, fără să depășească puterea de înţelegere a acestora, tot așa și în manualele 
şcolare se recomandă să se folosească o limbă îngrijită și frumoasă, dar accesibilă 
elevilor, care se folosesc de manuale pentru a-și învăţa lecţiile. Manualele sînt 
uneltele de lucru ale elevilor. Dacă uneltele nu sînt pe măsura celor care le 
folosesc, randamentul nu poate fi cel scontat. 

Autorii manualelor noastre şcolare au pierdut adesea din vedere acest amănunt. 

Nu de mult, o elevă de clasa a Il-a elementară s-a adresat revistei 
« Limba Romină » 1 propunind ca în viitor să se introducă « vocabulare » la sfîrșitul 
manualelor școlare. Propunerea aceasta mi-a dat mult de gindit, mai ales că 
puţin înainte de această sezisare, discutind cu alți profesori despre manualul 
de istoria literaturii romine de clasa a IX-a, unii ajunseseră la aceeaşi concluzie. 

Propunerea elevei m-a determinat să cercetez şi un manual de clasa a III-a 
elementară. Citind mai multe capitole din acel manual, mi-am dat seama că eleva 
avea perfectă dreptate în ceea çe priveşte vocabularul folosit ?. 

Mi-am dat seama că şi elevii mei au dreptate cînd spun că nu pot înțelege 
manualele de istoria literaturii romine din cauza prea multor cuvinte necu- 
noscute, Pentru a le veni în ajutor, m-am hotărît să explic din vreme, în orele 
de consultaţie, cuvintele neînţelese de ei, recomandîndu-le să le treacă în car- 
neţelele lor de cuvinte şi să le folosească la capitolele respective. În acest scop, 
am împărțit manualul de clasa a IX-a unui număr de 70 de elevi care aveau 
de parcurs cîte 3—6 pagini din care să extragă toate cuvintele neînţelese de ei. 
Am fost surprins cînd am constatat că acești elevi nu înțelegeau aproape 300 
de cuvinte. Am reflectat mult asupra listelor prezentate de elevi. Am citit eu 
însumi manualul ca un elev care ar fi fost nevoit să-l învețe și mi-am dat 
seama că sensul unor cuvinte se poate deduce din context, dar foarte multe 
nu pot fi înţelese şi, din cauza aceasta, stînjenesc înțelegerea ideilor. Spicuiesc 
la întîmplare cîteva din aceste cuvinte: cromolitoarafie, comersanți, pinacotecă, 
frescă, prototip, rapacitate, sipet, protipendadă, cinism, neverosimil, neverosimilitate, 
samavoinicie, extravagant, melodramă, faniasinagoric, patologic, mentor, şăgalnic, 


1 « Limba romînă», 1954, nr. 4, p. 100. 
2 Cred că manualele de curs elementar ar merita o discuţie mai amplă, deoarece, 
în aferă de vocabular, mai sint şi alte probleme de limbă şi ortografie care ar trebui lămurite. 

a vicia, trivialitate, frontispiciu, patos, dignitate, venaktate, sacrosanct, devorant, 
eres, lamentație, pedanterie, lapidar, juvenil, convicțiune, diletantism, nimicnicie, 
vehement, vehemență, sarcasm, exorbitant, puerile, vulgul, calamburul, jubiliar, 
plastografie, infimă, a se prevala, amovibili, emulaţie, ostentativ, grandios, terține, 
bigotism, stereotip, pontif, invulnerabil, apoteozaţi, apologetic, adecvată, anoşti, labori- 
oșt, fanfaronadă, snobism, saltimbanc, exotic, spectri, denigrare, senilitate, bicisnică etc. 

Întrucît lista cuvintelor de felul celor citate ar putea continua pe mai multe 
pagini, mă limitez la cele reproduse aci. Nu știu dacă 15—20% din elevii noștri 
de clasa a IX-a cunosc sensurile acestor cuvinte. 

În afară de cuvintele folosite de redactorii manuaielor, sînt lăsate neexpli- 
cate nenumărate cuvinte din citatele reproduse din diferiţi scriitori. Dacă urmărim 
numai capitolul despre M. Eminescu, putem desprinde cuvinte care ar fi avut 
nevoie de lămuriri: clăbăţ, privatist, tantieme, să desistezi, orgii obscene, progenitură, 
Privolitate, pristol, fameni, huceag, aleanul, nimb, eres, apocaliptic, pudic, lupanare etc. 

De aitfel, capitolul despre M. Eminescu este cel mai greu din întregul 
manual. Poezia lui Eminescu, oricît de simplu ar fi prezentată, tot dă mai 
mult de lucru elevilor. De aceea, ar fi fost de dorit ca acest capitol, destul de 
dezvoltat, să fi fost expus mai pe înţelesul acestora. Ei bine, tocmai aci găsim 
cuvintele cele mai puțin cunoscute de elevi şi pasajele cele mai pretenţioase. 
Cred că nu s-ar fi diminuat cu nimic valoarea operei lui Eminescu, dacă s-ar 
fi evitat sau explicat cuvinte care îngreunează înțelegerea ca: patos, nostalgie, 
vehemenţă, abnegație, a aservi, inepuizabilă, sarcasm, protipendadă, mentor, rafinat, 
nefast, canicula, caniculară, privațiuni, amploare, cinism, luciditate, feerică, fanto- 
matică, retrogradă, complex, complexitate, aberaţii, apoteoză, aforistic, venalitate, 
vitalitate, polimorfă, miraj, a pastișa, sacru, probitate etc. sau expresii greoaie ca: 
forul interior, cinism tipic, vers cu caracier aforistic, lupanare de cinisme, aventuri 
galante, tendințe apologetice etc. 

Nu mai încape nici o îndoială că elevii au de luptat nu numai cu numeroasele 
probieme pe care le ridică poeziile lui Eminescu, dar sînt nevoiți să facă eforturi 
mari pentru a înțelege despre ce este vorba în paginile citite, mai ales că de 
cele mai multe ori pe o singură pagină se întîlnesc mai multe cuvinte neînțelese. 

S-ar putea obiecta că folosirea frecventă a unor cuvinte necunoscute de 
elevi la o anumită vîrstă ar contribui la îmbogățirea vocabularului lor. Nu încape 
nici o îndoială că elevii își îmbogăţesc vocabularul zi de zi, pe măsură ce întîlnesc 
cuvinte noi a căror evitare nu este imperioasă, însă manualele urmăresc numai în 
parte acest scop. “Elevii au posibilitatea să-și îmbogăţească vocabularul, citind cît 
mai multă literatură, acordînd mai multă atenţie vocabularului scriitorilor stu- 
diați în şcoală, extrăgînd pe caiete speciale toate cuvintele noi şi sensurile lor. 

În legătură cu vocabularul, trebuie lămurită și problema cuvintelor care nu pot 
fi evitate. Cuvinte ca frescă, înorog, ieroglifică, parabolă etc., întilnite în manualul de 
clasa a VIII-a, au justificarea lor, însă ar trebui explicate în subsolurile paginilor 
sau în paranteze aşa cum au fost lămurite cuvintele: capuchehaie (ambasador) 

la pag. 46, Filul (elefantul) la pag. 50, domn (caimacam) la pag. 36. Chiar unele 
lămuriri mai ample sînt binevenite, cînd ușurează înţelegerea textului, așa cum 
întîlnim în același manual la pag. 49: « El înţelege să facă în același timp şi o 
operă etnografică şi folclorică (încercînd o caracterizare critică a felului de viață 
şi a firii moldovenilor din nordul şi sudul țării, a creațiilor lor artistice) » O dată 
explicate, cuvintele respective pot fi întrebuințate şi în alte părți ale manualului. 
Ar fi de dorit ca lămuririle necesare să fie date la prima lor întrebuințare, nu 
aşa cum s-a procedat în manualul de clasa a IX-a unde s-a explicat 
cuvîntul «copist la teatru» la pag. 178, deși el fusese întrebuințat și la pag. 84, fără a 
fi fost lămurit. Sau lămurirea lui era necesară și trebuia dată la prima întrebuin- 
ţare, sau nu se simţea această nevoie şi nu trebuia explicat de loc. 

Nu numai frecventa întrebuințare a unor cuvinte neînțelese de elevi face 
manualele greoaie și împovărează munca acestora, ci și formularea unor idei la 
un nivel de înţelegere ce-i depășește adesea. Iată numai cîteva din numeroasele 
exemple ce s-ar putea alege din manualul de clasa a VIII-a: « Forza logică a argu- 
mentării se îmbină cu patosul stilului pentru a prezenta concepția nouă despre istorie » 
(pag. 109); « Într-o celebră peroratie, autorul se adresează pe un ton plastic depu- 
taților » (pag. 110); «... limba a trebuit să capete vigoarea expresivă din poeme 
pentru a putea evoca plastic trecutul de luptă . . . » (pag. 110); « Grigore Alexandrescu 
se eliberează din atitudinile meditative și pesimiste, reflexul influențelor poetice ale 
lui Lamartine...» (pag. 112); « Într-o apoteoză alegorică, glasul milițienilor 
deşteaptă din morminte pe eroii străbuni care privesc cu mândrie filfiirea steagului » 
(pag. 101).- Același procedeu s-a folosit destul de des și în manualul de clasa 
a IX-a: « Geniul lui Eminescu nu a apărut deci ca un meteor, nu este rezultatul 
unui miracol, ci urmarea unei munci şi probități artistice rar întilnite » (pag. 150); 
« Ruptă de viaţă, ruptă de masele largi ale exploatațiloi, arta se anemiază, devine 
bicisnică, decade şi piere» (pag. 236). Nenumărate exemple de felul acestora 
s-ar putea desprinde din ambele manuale. Depășind puterea de înțelegere a 
elevilor, aceştia sau nu rețin nimic cînd le citesc sau, dacă vor să reţină ideile 
exprimate, memorează fără a înțelege exact despre ce este vorba. Or, rostul 
manualelor este tocmai de a ușura înțelegerea literaturii, nu de a ridica pro- 
bleme noi care necesită un efort în plus din partea elevilor. 

În urma celor expuse, se pune întrebarea: se înlătură piedicile ridicate 
de vocabularul manualelor prin introducerea de glosare la sfîrșitul acestora ? Cred 
că foarte puţini reflectă la această soluţie. De îndată ce vocabularul limbii 
romine este atît de bogat, variat și cu atitea posibilități de exprimare, este 
mai normal să folosim toate resursele limbii şi să renunţăm la termenii necu- 
noscuţi, la neologisme nejustificate, la expresiile greoaie care pot fi evitate. 

În orice caz, se recomandă evitarea unor cuvinte ca: rapacitate, denigrare, 
sacrosanct, dignitate etc. şi lămurirea în subsolurile paginilor sau în paranteze 
a acelora care pot contribui la îmbogățirea vocabularului elevilor, care ar putea 
fi întrebuințate de elevi fără teamă de alunecare spre cosmopolitism. 

Atita vreme cit elevii şi adesea chiar profesorii nu au un dicționar, ca să-şi 
poată explica singuri unele cuvinte, este absolut necesar să se lămurească anumite 
cuvinte, nu în glosar la sfîrşitul manualului, ci pe loc sau în subsolul paginii. 

Această nevoie s-ar simți cred şi atunci cînd ar avea dicționare, deoarece 
elevul pregetă să tot răsfoiască dicționarul și se mulţumeşte cu ceea ce ghicește 
din context. 

S-ar putea spune că profesorul are datoria să explice toate cuvintele neîn- 
telese de elevi. Fără îndoială, profesorul dă aceste lămuriri cînd se citeşte în 
clasă dintr-un scriitor, dar manualele sînt destinate studiului individual. Elevii 
le folosesc acasă cînd îşi pregătesc lecţiile. 

Chiar dacă elevul ar cere lămuriri în ora următoare, el şi-a pregătit întîi 
lecţia așa cum a putut şi numai după aceea primeşte explicaţiile necesare unei 
bune înțelegeri a lecţiei. 

Și apoi, ce facem cu elevii de la cursurile fără frecvență? 

Acesta pare a fi aspectul sub care trebuie examinată şi rezolvată problema 
vocabularului manualelor școlare de curs elementar și mediu. 

În afară de cele cîteva probleme mari examinate mai sus, se mai pot men- 
ţiona şi altele de amănunt. Ar fi fost poate bine ca la unele expresii ca high-hfe!, 
să se fi dat în notă nu numai traducerea, ci și pronunţarea, deoarece elevii, 
necunoscînd limba respectivă, le pronunţă foarte adesea așa cum sînt scrise, 
Alteori ar fi fost de dorit să se traducă titluri sau denumiri ca: Viwat Rex, vivat, 
In opressores, Virtus Romana Rediviva etc. 

Este necesară şi o remarcă în legătură cu pronunțarea titlului scrierii lui 
Alexandru Odobescu, pe care acesta a publicat-o cu titlul grecesc Wevâo- 
xuvyyetxós. Nici pînă astăzi nu s-a stabilit precis cum trebuie citit și transcris. 
Unele ediţii dau: Pseudo-kinigeticos ? sau Pseudo-hinigheticos 3. Revista « Cum 
vorbim » + propunea forma neogreacă: Psevdokinigheticos și combătea ca hibride 
şi deci nerecomandabile transcrierile: Pseudocynegeticos sau Pseudokinegeticos. 

Autorii manualului de clasa a IX-a au adoptat o astfel de transpunere hibridă: 
Pseudo-kinigeticos 5. 

Sînt de acord că formele hibride ar trebui evitate, însă propun să se tran- 
scrie după pronunțarea erasmică: Pseudokinegheticos, nu numai pentru că este 
mai științifică, ci şi fiindcă la noi s-a împămîntenit pronunțarea pseudo ca în 
pseudonim, pseudoștiință, nu psevdo nefolosit în limba romînă. Dacă primul 
element al cuvîntului Vevăco se pronunță la noi erasmic, nu înțeleg de ce al 
doilea xvwmyerw6s s-ar pronunţa altfel. Ar fi bine să se menţioneze şi accentu! 
pe silaba ultimă pentru a se evita pronunțarea cu accentul pe antepenultima, 


3 Ist. lit. rom., cl. IX, p. 209. 

2 Al. Odobescu, Opere. Ed. pentru lit. şi artă. Buc., 1949, p. 309 şi urm. 
“3 Al. Odobescu, Pseudo-linigheticos. Ed. Tineretului, 1955. 

* Anul IfI, mai 1951, nr. 5, p. 21. 

5 ist. lit. rom., cl. IX, p. 37 și urm. 

cum am constatat că pronunță adesea nu numai elevii, ci şi unii profesori. 

În ceea ce priveşte conţinutul, deşi manualele cuprind multe amănunte de 
care elevii s-ar putea lipsi fără nici o pagubă, totuși unele probleme importante 
au fost neglijate. Astfel, despre nuvelele și articolele politice ale lui Eminescu 
nu se spune nimic. Din scrierile în proză ale marelui poet, s-au amintit numai 
romanul « Geniu pustiu» şi basmul «Făt frumos din lacrimă» la capitolul 
« Viaţa şi activitatea » sa, deși ar fi fost necesară și examinarea cît de sumară 
a celorlalte scrieri în cadrul operei poetului. 

De asemenea, nu s-au studiat suficient limba și stilul unor scriitori ca- 
1. L. Caragiale, G. Coșbuc, I. Slavici, Al. Vlahuţă etc. 

În ceea ce priveşte stilul manualelor, deși în general foarte îngrijit, s-au 
strecurat unele scăpări care ar trebui evitate, Astfel, în manualul de clasa a 
VIII-a, pag. 35, întîlnim repetarea nerecomandabilă a cuvîntului «vecin» în 
fraza: Crezind că l-a omorit, îl pune în ușa unii vecin, care vecin îl duce altuia 
şi aşa mai departe... 

Se întîlnesc de asemenea unele inconsecvenţe în ceea ce privește ortografia, 
mai ales în manualul de clasa a VIII-a. La pag. 50 întîlnim Istoria eroglifică, 
iar la pagina următoare Istoria Ieroglifică. La paginile 88, 162, 163, 174 găsim 
Dacia Literară, iar la pag. 174 Dacia literară. Elevul care întîlnește pe aceeași 
pagină (174) titlul aceleiași reviste scris în două feluri, se întreabă pe bună drep- 
tate cum se scrie corect? Aceeași inconsecvenţă şi în scrierea revistei « Rominia 
Viitoare» la pag. 121 şi Rominia viitoare la pag. 90 și 167. 

Tot ca o scăpare din vedere se poate menţiona scrierea necorectă întradevăr!, 
care poate şoca pe elevi. 

Întrucît manualele şcolare sînt destinate copiilor și adolescenților înclinați 
spre descoperirea și specuiarea greselilor educatorilor, ar fi de dorit să se acorde 
mai multă atenţie unor amănunte care au însă o mare importanță educativă. 

Am încercat să schițez cîteva din numeroasele observaţii care se pot face 
pe marginea celor două manuale de istoria literaturii romîne 2. Din cele expuse 
mai sus, se poate desprinde necesitatea unei examinări mai amănunțite a pro- 
blemei manualelor școlare pe baza constatărilor făcute de cadrele didactice și 
utilitatea întocmirii unor manuale destinate numai învățămîntului mediu, rămînînd 
ca « Istoria literaturii romîne », editată de curînd de E.S.P.L.A., să fie folosită 
de profesori, studenți și chiar de elevii cu preocupări mai serioase în domeniul 
literaturii. 

În vederea întocmirii unor manuale cât mai potrivite nevoilor elevilor, se 
cere concursul tuturor profesorilor care au folosit aceste manuale şi care au 
datoria să ajute prin sugestiile lor pe cei în măsură să reflecteze la întocmirea 
unor manuale noi, corespunzătoare cerinţelor învățămîntului mediu. 


1 Ist. lit. rom., cl. IX, p. 238. 
2 Observaţii asupra culegerilor de texte și asupra manualelor de gramatică urmează 
să fie făcute cu alt prilej. 

DESPRE VALOAREA PERFECTULUI SIMPLU 


DE 


Acap. AL. ROSETTI 


În « Gramatica limbii romîne », Ed. Academiei R.P.R. (1, p. 306), se arată 
că perfectul simplu este un timp al naraţiunii și că întrebuinţarea lui, în această 
funcțiune, este generalizată în literatură. Pe lîngă valoarea arătată mai sus, în 
limba vorbită din regiunile de vest ale domeniului dacoromiîn (Oltenia, Banat 
etc.; l.c.), perfectul simplu indică o acţiune terminată de curind. Mai departe, 
autorii « Gramaticii » arată că întrebuințarea perfectului simplu la altă persoană 
decît la persoana a III-a e neobişnuită; de aceea, folosirea lui la persoana a Il-a, 
în regiunile în care perfectul simplu nu apare în vorbire, are sens ironic: « făcuşi 
ispravă! (se spune cuiva care a stricat ceva)» (l.c., p. 307). 

Ne propunem să completăm expunerea de mai sus, după cum urmează: 

1. Timpul naraţiunii. Uneori perfectul simplu e întrebuințat în mod exclusiv 
ca timp al narațiunii, de exemplu în prefața ( «introducţie ») la « Dacia literară » 
(1840), scrisă de Mihail Kogălniceanu: « La anul 1817, d. Racocea, k.k. translator 
romînesc în Lemberg, publică prospectul unii foi periodice ce era să iasă pentru 
întîtași dată în limba romiînească. Planul său nu se putu aduce în împlinire. 
La anul 1822, d. Z. Carcaleki, în Buda, cercă pentru a doua oară o asămine 
întreprindere; dar şi aceasta fu în zadar. În sfîrşit la 1827, d. I. Eliad vru şi 
ar fi putut pe o scară mult mai mare să isprăvească aceea'ce Racocea și Carcaleki 
nu putură face. Ocîrmuirea de atunce a "Țării Romîneşti nu-i dădu voia trebuin- 
cioasă. Așa puținii bărbaţi carii pe atunce binevoia a se mai îndeletnici încă 
cu literatura națională, perdură nădejdea de a vede vreodată gazete romînești. 
Numai doi oameni nu perdură curagiu, ci așteptară toate de la vreme şi de la 
împregiurări. Aceştii fură d. Aga Asachi și d. I. Eliad... Aşteptarea lor nu fu 
înşelată. Împregiurări cunoscute de toţi le veniră întru ajutor. Așa, la 1 iunie 
1829, în lași, « Albina romînească » văzu lumina zilei pentru întîiași dată.Puţin 

după ea se arătă şi « Curierul romiînesc » în Bucureşti »; de asemenea, în pasajul 
următor din Gr. Alexandrescu: « După o ședere de două zile, într-un loc unde 
ne aflam foarte bine şi unde am fi putut zăbovi mai mult, plecarăm într-un 
după prînz și, petrecind noaptea în orașul Rimnicu-Vilcea, a doua zi ne pornirăm 
la mănăstiri, după ce ne luarăm adio de la d-l Oteteleşeanu, cu care zenirăm 
pînă acolo, de la caleașca d-sale, de la dulcețile d-sale, în fine de la toate bunu- 
rile care fac viaţa materială, pentru care făcurăm un drum de ocol ce trebuie să 
fi obosit pe cititor mai mult decît pe noi» (« Memorial de călătorie», în vol. 
« Scrieri în versuri şi proză », București, 1893, p. 395). 

La fel, la Gala Galaction: 

« Orice vorbă, orice murmur se stinseră pe buzele acestor oameni... 
Inimile lor zibrară. Braţele lor, înarmate cu lopeți, străpunseră și biruiră vijelia. 
Cutremuraţi cu sfînt cutremur, ei pricepură că domnul este cu ei în barcă...» 
(e De la noi la Cladova», în « Opere», I, București, 1949, p. 149). 

Alteori perfectul simplu alternează cu perfectul compus, astfel, la Diaco- 
novici-Loga, în prefața la tratatul său de ortografie: 

«Pentru unele împiedicări, neputînd tipări gramatica romînească ce o 
dusesem cu mine la Buda, de a o da la lumină, ca să nu mă întorc acasă 
deşert, am tras dintr-însa numai ortografia și o pusei sub tipar... Deci, pentru 
ca să se împiedice odată smintele acestea, nu putui a mai întîrzia cu ortografia . . . 
Aicea am adaos şi teoria periodurilor ». («Ortografia sau dreapta scrisoare », 
Buda, 1818, în I. Bianu și D. Simonescu, « Bibliografia romînească veche», 
IH, București, 1936, p. 221). 

În fine, la alţi autori, perfectul simplu e întrebuințat alături de prezent. 
Astfel, la dr. G. Ulieru: 

« Deodată, ușa se deschise cu putere și-și fac apariţia în cameră preotul 
comunei, urmat de dascăl ». (« Din carnetul unui medic de plasă», Bucureşti, 
1948, p. 118). 

De asemenea, la Ion Călugăru: 

« Își stinse tigarea de scîndura băncii. Se scoală, se uită pe fereastră... 
Vine așa... face o mişcare că se văzu că-i lipseşte mîna dreaptă... Flăcăul 
beat se clatină mai tare; cată să-şi ţină echilibrul, făcu mai mulți paşi, de pare 
“a se învârti în jurul său » (« Oțel şi pîine », în « Viaţa romînească », 1949, nr. 12, 
p. 88 şi 91). 

Aceeaşi alternanță dintre perfect simplu și indicativ prezent apare la 
N. Bălcescu: 

«Dar Regulamentul nu se mulțumește a desmoșteni un popor întreg și a 
organiza statul ciocoiesc, ci încă, cu toate că recunoscu drepturile de posesie ale 
ţăranilor asupra pămîntului lucrat de dînşii din veci, urcă nemăsurat drepturile 
proprietarilor şi în faptă robește pe om pămîntului... Niciodată oligarhia nu 
fu mai bine întărită... Cu toate acestea, această tiranie spăimîntătoare moare 
ucisă prin covirșirea ei chiar. Regulamentul, cu toate actele sale, aduse însă oare- 

cari principiuri folositoare şi se făcu un instrument de progres ». (« Mersul revo- 
luţiei în istoria romînilor», în « Opere», i, 2, ed. Fundaţiei pentru literatură şi 
artă, Bucureşti, 1940, p. 102). 

Tot astfel, la M. Eminescu: « Era un om sărac — sărac şi avea o mulţime 
de copii. Acu era în vremea foametei și el o muncit o săptămînă pe un căuș de 
grăunţe. Apoi s-o dus la rîșniță cu ele. După ce le-o rîșnit o eşit afară cu căușul 
cu făină și s-o pornit o furtună mare și i-o luat toată făina din căuş. Da el 
strașnic s-o miîniat. Nu mă las eu aşa, cu una cu două... și făcu un șumuiag 
de paie şi porneşte. Îl întreabă un om: unde te duci, cumetre ? » (« Borta vîntului », 
în « Literatura populară », București, Minerva, 1902, p. 214). 

După cum se vede, amîndouă timpurile narațiunii, perfectul simplu și 
prezentul sînt întrebuințate laolaltă, cu o nuanţă în plus în favoarea prezentului, 
care marchează acţiunile cele mai importante sau pe care naratorul ţine să le 
pună în relief. Este deci un procedeu stilistic, întrebuințat de autor pentru 
a evidenția un moment culminant al acțiunii. De aceea, surprinde observaţia 
(ea se referă la pasajul citat mai sus din « Carnetul » d-rului Ulieru) că regulile 
de concordanţă ale timpurilor «au fost nesocotite, cu riscul de a obţine efecte 
stridente » și că « autorul trebuia să pună cele două verbe sau amîndouă la per- 
fect (ușa se deschise și personajele îşi făcură apariţia), sau amîndouă la prezentul 
istoric (ușa se deschide, preotul își face apariția, Ana Canarache, în « Cum 
vorbim », an. I, 1949, nr. 8, p. 20). 

Punerea în relief a unui moment al acţiunii, actualizarea ei prin întrebuin- 
țarea prezentului, în opoziție cu perfectul simplu, este exemplificată în frag- 
mentul următor din « Domnul Vucea», de Barbu Delavrancea (în vol. « Hagi 
Tudose», ed. Socec, 1940, p. 88—89): «— Cit fac 25 de măgari cu 
15 boi? 

Mă gindii eu, mă răzgindii. Îmi dam cu socoteala: asta nu e adunare, că 
frate-meu îmi da să adun tot lucruri de un fel, și aşa zicea el că este 
adunarea ... . 

— Domnule, nu pot face socoteala pe măgari și pe boi, că tata n-are decît 
cai... la cai m-aş pricepe... 

Domnul rîse, școlarii pufniră, pe mine mă podidiră lacrimile. 

Mă duc la tablă; iau tibişirul; îl scap de vr-o trei ori din mînă; şi încep 
să socotesc măgarii şi boii în cai, pe prețul Micului, adică pe 200 de lei. Adun 
25 de măgari cu 15 boi, înmulțesc suma cu 200 de lei şi mă întorc spre profesor. 
El se uitase în jos şi nu văzuse nimic din socoteala mea. Tușesc bine și strig: opt 
mii, domnule ! . 

Rizi domnul, și rîzi, și rîzi. Cînd se potoli, zise, privind în tavan... .». 

Din examinarea exemplelor pe care le-am înfățișat, alternanța dintre perfect 
și prezent apare așadar ca un mijloc stilistic întrebuințat în literatură. Ea se înca- 
drează în procesele stilistice semnalate de Tudor Vianu în proza lui N. Bălcescu 


(« Tehnica basoreliefului în proza lui N. Bălcescu», în «Arta prozatorilor 
romiîni », Bucureşti, 1941, p. 443 şi urm). 

2. Întrebuinţarea persoanei I și a II-a singular. După cum am văzut, autorii 
« Gramaticii ) socotesc întrebuințarea pers. I singular a perfectului simplu - 
neobișnuită (1. c., p. 306—307). La exemplele pe care le-am înfățișat aici mai sus 
de întrebuințare a pers. I singular sau plural, în secolul al XIX-lea (la Diacono- 
vici-Loga și la Gr. Alexandrescu), adăugăm unul dintr-o scriere inedită a lui 
Iordache Golescu: 

«Vrînd să merg la Piteşti, plecai din București c-o căruţă cu cai de poște. Cum 
intrat în căruță, n-apucai să mă așăz bine, şi auzii pă surugii: iii ! ăiști ! plici din bici. 
Nu pricepui cînd îșii pă poartă şi cînd ajunsei la barieră... Cum ajunsei la barieră, 
le giset: «mai încet . . . » (« Poveste ce mi s-a întîmplat la un potop», ms. 213 din 
Bibl. Academiei R. P. R., p. 814—815, comunicat de prof. D. Panaitescu- 
Perpessicius). 

Perfectul simplu la pers. I singular apare şi la scriitori contemporani, 
de exemplu la Gala Galaction: 

«Unde de fierbințeală vibrau peste bisericuța adormită, peste bălăriile 
moleșite, peste trandafirii spînzurați pe zaplaz. Făcui o sforțare care mă istovi. 
Mă ridicai de pe pragul lîngă care zăcea un braț de fîn cosit — şi mă dusei să 
privesc în altar... Făcui tot chipul să nu deștept pe nici unub («Bisericuța din 
răzoare » în «Opere», I, București, 1949, p. 42). 

În privința întrebuințării pers. I sau a H-a sing. a perfectului simplu, 
trebuie arătat aici că ea e atestată în scrierile lui Anton Pann (limba lui Pann 
are ca bază limba vorbită la Bucureşti de mica burghezie orășenească, în prima 
jumătate a secolului al XIX-lea), de exemplu în pasajul următor: 


« Într-o dimineață, pe ceaţă, pe fum, 
O cadină p-alta întîlnind pe drum, 
O întrebă: Soro, or păzişi cevaşi? 
Astfel pînă-n ziuă, încotro plecași? » 
(« Povestea vorbei», ed. Adamescu, II, 51). 


3. Exprimarea unei acțiuni îndeplinite de curind. În limba vorbită din Banat 
și din Oltenia, perfectul simplu exprimă o acţiune petrecută în aceeași zi; 
acțiunea petrecută cu începere din ziua de ieri e redată prin perfectul compus 
(comunicat de corespondenți din reg. Craiova şi Pitești, r. R. Vilcea, Horezu 
și Slatina), de exemplu: «cînd zeniși de la tîrg? — Picai chiar acuși», sau: 
«după cum am vorbit, nu putui să viu, dar acuma sînt gata ». În scrierile lui 
Iordache Golescu, alternarea perfectului simplu cu perfectul compus are rolul 
de a opune o acțiune recentă unei acțiuni mai îndepărtate: «acum trecu un 
neguțător de la București și, întrebîndu-l ce mai veste, ne spuse că a auzit de 
la un calemgiu d-ai vistieriei că s-ar fi făcut iarăşi o mare gilceavă între boieri 

şi că un arhiereu a lipsit» (p. 197), «bine gîciși, ca cînd ai fi fost acolo și i-ai 
văzut » (p. 205), «apoi ce 2zseși (zise oierul) adinioară, că ai scăpat cu faţa 
curată ? » (p. 147, în « Viaţa şi scrierile Marelui-vornic Iordache Golescu », tipă- 
rite de N. Bănescu, Vălenii-de-Munte, 1910). 

În concluzie, vom spune că reexaminarea mai adîncită a faptelor comple- 
tează și nuanțează expunerea din « Gramatica limbii romîne » Ed. Academiei 


R.P.R. şi ne ajută să ne facem o idee mai clară despre realitatea lingvistică în 
acest sector. 


LEGEA SILABELOR DESCHISE ÎN LIMBILE SLAVE 
ŞI URME ALE EI ÎN SCRIEREA VECHE ROMÎNEASCĂ 


DE 


I. PĂTRUŢ 


La începutul perioadei limbii slave vechi, în graiurile slave, toate silabele 
erau deschise, adică terminate în vocale. Așa erau silabele și pe timpul lui Chiril 
şi Metodie, care, după cum se ştie, au început să scrie în această limbă pe la 
anul 863—864 e. n. 

Cuvintele se silabiseau astfel: a-zăl; «eu», di-ni «zi», ti-ma d întuneric », 
mt-sto «loc», je-smi «sînt», vi-čdo «văd», vi-dă-ti «a vedea», ti-mi-nă « întu- 
necos », că-sa-ri-stui-je «împărăție ». 

La această situație s-a ajuns treptat, prin procese fonetice care au durat 
cîteva secole, începînd din perioada slavei comune pînă pe la începutul veacului 
al IX-lea. 

Multe silabe erau deschise de la origine, fiind moștenite așa din limba 
indo-europeană: v. sl. ży «tu», comp. lat. tu, germ. du; v. sl. diva «doi», comp. 
lat. duo. 

Silabele terminate în consoană sau în diftongi închişi, urcători, s-au deschis 
prin următoarele procese fonetice: 

a) căderea consoanelor finale: v. sl. vlăků «lup» — lat. lupus; v. sl. gosti 
«oaspe » — lat. hostis « duşman »; v. sl. vă «în» — lat. in; 

b) simplificarea sau modificarea grupurilor consonantice, 

Structura fonetică și grafia limbii slave vechi arată că regula de silabisire 
care s-a fixat în conştiinţa vorbitorilor slavi, în perioada de deschidere a sila- 
belor, era aceasta: silabele interioare pot începe numai cu grupurile de con- 
soane care există la începutul cuvintelor. Grupurile de consoane care nu puteau 
începe silaba au fost înlăturate fie prin căderi de consoane: v. sl. dami «voi 


1 Cuvintele slave vechi sînt date în transliterarea obişnuită. 


da» < *dadmi, v. sl. rechă «zisei » < *rěkchů, fie prin disimilare: v. sl. pasti 
«a cădea» < *padiil. 

c) monoftongarea sau înlăturarea în alt fel a diftongilor. 

În perioada slavă veche nu mai existau în graiurile slave diftongii aşa- 
numiţi închiși sau “urcători, de felul lui oč, az, au etc. Existau numai diftongi 
deschişi sau coboritori: v. sl. jesmi « sînt », jugă «sud», stojati «a sta», jezykă 
«limbă », dajo « dau». 

Cîndva, într-o perioadă mai veche, a limbii slave comune, au existat diftongi 
închiși. Ei erau formaţi din una din vocalele e, o, a şi o sonantă t, u, l, r, m, n, 
deci: ez, eu, el, er, em, en; oi, ou, ol, or, om, on; ai, au, al > ol, ar > or, am, an. 
Pentru deschiderea silabelor acești diftongi au suferit schimbări, ajungîndu-se, 
încă în slava comună, la înlăturarea tuturora, cu excepția celor formați din o 
sau e urmați de lichidele 7 sau r (or, ol, er, el), al căror proces de deschidere 
s-a încheiat abia pe la începutul veacului al IX-lea. 

În cazul cînd diftongu! era urmat de o vocală, el a fost înlăturat prin diso- 
ciere, adică prin trecerea sonantei în silaba următoare: *pot-ọ (= poj-p) — v. sl. 
po-jo (rus noro ru. «cînt»), *darou-ati (= darow-ati) — v. sl. daro-va-ti 
(rus. ņaposgare) «a dărui», *semen-e (< *semenes), gen. sg. al lui *sēmen «4 să- 
mînță » (comp. lat. semen), v. sl. seme-ne (rus. cemeru). 

Cînd diftongii erau la sfîrşitul cuvîntului sau urmați de consoană, ei, cu 
excepția celor terminați în lichidele / sau 7 (despre care vom vorbi mai jos), 
s-au monoftongat. De exemplu: ot, ai > č (t) sau i: v. sl. vlăci « lupi» < *olăkoi, 
v. si. Zenă «femeii», comp. lat. feminae (lat. — ae < ai); *poi-ti > v. sl. peti 
(rus. nerb) «a cînta » (comp. v. sl. pojọ, rus. morot cînt )); *“nesors — v. sl. nesi 
(rus. necu) « poartă, du !», *nesoite > v. sl. nesčte « duceți ! »; ou >u: *darou-jo 
— v. sł. darujọ (rus. napyio) « dăruiesc», comp. inf. darovati. 

Diftongii terminați în nazală s-au prefăcut la sfîrşitul cuvîntului sau înainte 
de consoană în vocală nazală: en > e (v. sl. a): “semen — v. sl. seme (rus. cema) 
«sămînţă », comp. gen. sg. v. sl. semene (rus. cemenu); v. sl. peti (rus. nare) 
«cinci», comp. gr. pente; on, an > ọ (v.sl. a); v. sl. poti (rus. myrs) «drum», 
comp. lat pons — gen. sg. pontis «pod», «punte»; v. sl. oglă (rus. yroa) « colţ», 
«unghiu », comp. lat. angulus « unghi ». 

Ultimele silabe care rămăseseră închise erau cele terminate în dittongii 
formaţi din vocalele o sau e urmate de una din lichidele y sau l: or, ol, er, el. 


Primii doi dintre aceștia existau și la începutul cuvîntului și între două con- 


1 Silabe terminate în consoană existau, în limba slavă veche, numai în cuvintele împru- 
mutate, dintre care cele mai multe erau de origine greacă. Însă fiindcă legea silabelor des- 
chise era şi o lege grafică, în asemenea cuvinte se scria, deşi nu consecvent, un ier între 
consoane. Acesta, probabil, nu se rostea: Aleksaniidrii, alŭůtarj (olătarji) « altar », aniigeliă 
«Înger », Iortidanii, Kaperiinaumii, Marita, jevanilgetije etc. 

Din aceeaşi cauză r şi Z vocalici se notau obişnuit prin 7 şi Î urmaţi de un ier: trăgă 
= trgă) (« tîrg »), vlăki (= viku) «lup », cu toate că ei în felul acesta se confundau în scris 
cu 7 şi l consonantici urmați de vn ier: kriipi «sînge», phiti «carne», «trup >». 


— 
[Si] 


soane, ultimii doi numai între două consoane. Lingviștii obișnuiesc să-i noteze 
prin (t)ort, (t)olt, tert, telt, t reprezentind o consoană oarecare. Deschiderea 
silabelor terminate în acești diftongi nu s-a realizat la fel în toate limbile şi 
graiurile slave. Astfel în cazul diftongilor din poziţie interioară, în limbile slave 
de est s-a produs fenomenul, caracteristic acestor limbi, numit « polnoglasie », 
din cauză că a apărut o silabă în plus, pe cînd în limbile slave de sud, printre 
care se numără și vechea slavă, şi în cele din vest, deschiderea silabelor s-a 
realizat prin metateză. Evoluţia acestor diftongi poate fi datată. Numele împă- 
ratului Carol cel Mare (764—814) s-a răspîndit în toate limbile slave. Formele 
slave — rus, ucr. KopoJb, V. sl. kralji, bg. kral, s.-cr. kralj, ceh kral, pol. król 
— duc la un prototip comun *korjji < germ. Karl1. Înseamnă deci că pe 
la anul 800 e. n. fenomenul acesta, de deschidere a diftongilor tort etc., era 
încă în desfășurare. Cum în textele slave vechi foștii diftongi (ż)ort, (t)olt, 
tert, telt apar modificaţi în (î)rat, (t)lat, trét, tlet, rezultă că deschiderea ulti- 
melor silabe închise s-a terminat în prima jumătate a secolului al IX-lea. Data 
aceasta este considerată valabilă, în general, pentru toate graiurile slave, nu 
numai pentru cel care stă la baza fonetismului limbii slave vechi, cel bulgăresc 
din jurul Salonicului. 


x 


După cum reiese din cele foarte sumar expuse, la realizarea acestei struc- 
turi fonetice a limbilor slave au contribuit fenomene fonetice diferite, însă con- 
vergente în ceea ce priveşte rezultatul. Toate fenomenele acestea, prin care 
s-a realizat deschiderea silabelor, constituie una dintre legile interne de dez- 
voltare a limbilor slave, legi a căror importanţă e mereu accentuată de lingviștii 
sovietici, 

Datorită acestei legi limbile slave au ajuns la o structură fonetică diferită 
de alte limbi indo-europene. Totodată, prefacerile fonetice în urma cărora s-au 
deschis silabele au contribuit la schimbări importante în sistemul gramatical, 
Astfel: 

Căderea consoanelor finale şi alte modificări care s-au petrecut la sfîrșitul 
cuvintelor au favorizat amestecul declinărilor substantivelor cu teme în -o- (ca. 
vlăki «lup ») şi -ă- (synă «fiu »). Acest amestec este atestat încă în slava veche. 
În limba rusă s-a ajuns pînă la includerea substantivelor de felul lui csm «fiu » 
în categoria celor dintii, însă nu fără urmări asupra vechii declinări a acestora. 

Aceleași cauze au favorizat şi amestecul declinării substantivelor cu teme 
în -io- (konji « cal») cu masculinele în -ř- (gosti « oaspete »), care în limba rusă 
a dus la un rezultat asemănător celui menționat mai sus. 

Schimbările fonetice de la sfîrşitul substantivelor au contribuit la modifi- 
carea declinărilor în general. În rusă, de pildă, s-a ajuns în ce priveşte pluralul 


1 Unui a scurt germanic, ca şi indo-european, îi corespunde în slavă o. 

la cazurile dativ, instrumental și prepoziţional, la un tip unic de declinare 
(cu terminațiile -am, -aMu, -ax sau -AM, -AMU, -AX, cu cîteva excepţii la 
instrumental), impus de substantivele teme în -a- (žena) şi -ja- (zemlja 
«pămînt »), care, datorită situaţiei fonetice speciale, şi-au putut menţine, la 
aceste cazuri, formele mai vechi. 

Suprapunerea formelor de nominativ și acuzativ singular la substantivele 
cu teme în -o (rabi «rob») și -jo (mpzi «bărbat »), care împiedica distincția 
între subiect și complementul direct, în urma căderii consoanelor finale-terminaţii 
a dus la întrebuințarea genitivului cu funcţie de acuzativ. Acest fenomen, necris- 
talizat în perioada limbii slave vechi, s-a extins în rusă, cuprinzînd toate sub- 
stantivele care numesc ființe. 

A 

Această structură fonetică a limbilor slave, adică faptul de a avea numai 
silabe deschise, a durat pînă la dispariţia din rostire a ierilor slabi, care a 
început, în toate graiurile slave, prin secolele X și XI. 

Prin căderea ierilor slabi au apărut silabe închise, atît la sfîrşitul cuvintelor, 
cît şi în interiorul lor. Astfel, de pildă, a rămas terminat în consoană nomina- 
tivul sg. al substantivelor masculine foste cu teme în -0-, -jo- și -ă- (comp. 
rus. BOIK, V. Sl. zlăkă, rus. my «sot», v. sl. mọčř «bărbat», rus. csm, v. sl. 
synů « fiu »), al substantivelor feminine și masculine foste teme în -7- (rus nocre, 
nyre = kost’, put”, v. sl. kost «os», potř «cale, drum»), nominativul sg. mas- 
culin al adjectivelor cu formă scurtă și plină (comp. rus. nos, v. sl. novă; rus. 
ROBII, V. Sl. novyji < noviji « nou ») etc. 

În urma căderii ierilor slabi au apărut grupuri de consoane inexistente în 
perioada legii silabelor deschise. De exemplu: kt (rus. xro, v. sl. kăto «cine»), 
mn (rus. MHOTO, v. si. minogo « muit»), i'm (rus. roma = i'ma, v. sl. tima, 
«întuneric »), vs (rus. Bce, v. sl. včsí « toți») etc. 

Dispariția ierilor slabi se constată şi în textele slave vechi, care aproape 
toate sînt copii din secolul al XI-lea. Exemple cum sînt kniga « carte », kto 
«cine >, mnogo « mult», vsi «toți» sînt numeroase 1. 

Din asemenea exemple se desprinde concluzia că în secolul al XI-lea ierii 
slabi nu se mai rosteau în graiurile vorbite de copiștii textelor respective. Datele 
și deducțiile lingvistice confirmă începutul dispariției ierilor slabi din rostire, 
în acest secol, în toate graiurile și limbile slave. 

Omiterea, în textele slave vechi, a unora dintre ierii slabi, ca urmare a 
influenţei limbii vorbite de cei care au copiat textul, este un fenomen paralel 
şi strîns legat de înlocuirea ierilor tari prin vocale pline 2, ca urmare a așa-numitei 
vocalizări a ierilor, întîmplată în graiurile vorbite de copişti, ca de altfel în toate 
graiurile slave. 


1 Doar în Foile de lə Kiev, text copiat, probabil, la sfîrșitul secolului al X-lea, nu 
există nici un exemplu cu ier slab omis. 
2 Ierii erau, din punct de vedere al cantităţii, vocale reduse. 

Exemple de vocalizare a ierilor apar iarăși în aproape toate textele slave 
vechi. În ele sînt cazuri destul de numeroase în care îi este înlocuit prin o, 
iar i prin e, ca în graiurile slave macedonene și în limba macedoneană con- 
temporană: dodi, în loc de důždř «ploaie »; zolů-zůlů «rău»; deni-dini «zi»; 
vesi-visi «tot, întreg ». 

"Ținînd seamă, pe de o parte, de omiterea unor ieri slabi, în mai toate monu- 
mentele slave vechi, iar pe de alta, de păstrarea lor în marea majoritate, con- 
cluzia ce se desprinde din această inconsecvenţă este următoarea: unii ieri, cei 
mai mulți, s-au menţinut în aceste texte datorită tradiţiei grafice, influenţei 
originalului şi, în anumite grupuri de sunete, şi datorită pronunțării conserva- 
toare, bisericești 1, alţii au fost omişi datorită, mai ales, dispariției lor din limba 
vorbită de copist și, desigur, în anumite situaţii, şi din rostirea bisericească. 

Chiar dacă în anumite poziții ierii slabi s-au menţinut și în rostirea bise- 
ricească, mai ales pentru înlăturarea unor grupuri de consoane, este incontestabil 
că cei mai mulți nu aveau decît valoare grafică. Se încerca deci să se continuie 
în scriere valabilitatea legii silabelor deschise. În sprijinul acestei păreri stau 
următoarele dovezi: 

ierii finali, totdeauna slabi, care au dispărut, fără excepții, din toate limbile 
slave, sînt păstraţi în aproape toate textele slave vechi. În « Euchologium Sinai- 
ticum », « Codex Assemanianus », « Codex Suprasliensis » ? există totuși cuvinte 
şi fără ieri finali, De aici se poate trage concluzia că ei dispăruseră și din 
rostirea bisericească şi se mențineau în texte numai pentru valoarea lor grafică; 
aproape în toate textele slave vechi în locul unora dintre ieri: slabi apare un 
semn special, paiericul, asemănător câteodată apostrofului: mně = mină « mie », 
d'nesi = dinisi «azi», kto = kiito «cine». Acest semn se găseşte în unele texte 
şi în locul ierilor finali: place? == placerii «plînge », narod' = narodii « popor » 3. 
Exemplele cu ierii slabi omişi, care contraveneau legii silabelor deschise, se 
pot explica în mod diferit: gradul de cultură al copistului, influența limbii 
vorbite, neatenția sau graba celui care copia etc. 

Trebuie să mai subliniem și faptul că între grafia de dinaintea dispariției 
ierilor slabi — deci pe cind legea silabelor deschise reprezenta şi o realitate 
fonetică -- și cea de după aceea, există următoarea deosebire: după amuţirea 
ierilor slabi apar și sînt admise și în scris unele grupuri de consoane cum sînt: 
kt (niktože == mihiitoze «nimeni 5), ps (napsati:= napisati «a scrie»), vd 
(pravda = pravida «adevăr ») etc. Asemenea grupuri erau considerate ca apar- 
ținînd aceleiași silabe: ni-kto-že, na-psa-ti, pra-vda. 

Felul acesta de a scrie, evitînd silabele închise, a fost practicat și în limbile 
slavone — slavona rusă, slavona bulgară, slavona sîrbă — care, după cum se 


1 Vezi St. Kul'bakin, Le vieux slave. laris, 1929, p. 84—85. În această lucrare se şi 
specifică grupurile de sunete în care ierii sînt omiși în monumente slave vechi (p. 85-- 86). 

2 Vezi St. Kul'bakin, op. cit., pp. 79, 80. 

3 Vezi St. Kul'bakin, op. cit., p. 77—830. 

ştie, continuă tradiţiile grafice ale limbii slave vechi. Scrierea slavonă păstrează 
procedeele slave vechi de a evita grupuri de mai multe consoane sau grupuri 
mai neobişnuite, formate numai din două sunete: foștii r şi 7 vocalici sînt notați, 
ca în slava veche, prin r sau / urmaţi de un ier. Astfel, în monumentul slavon 
bulgar «Psalterium Pononiense », scris în prima jumătate a veacului al XIII-lea: 
OTh pu | — v. sl. otă krăve «de sînge», ganmi? — v. Sl. olănyv «valuri»; 

ierii slabi sînt uneori omiși: crkopuyn 3- v. sl. sătvorichů «făcui», gn muak + 
— v. sl. vă mine «în mine»; 

în locul unora dintre ei e pus paiericul: wh3’' pagoa ca «se bucură», Ken 
«toti», eTraopu 5 «făcu»; 

ierii finali sînt însă consecvent scriși. 

Aceste deprinderi grafice sînt caracteristice nu numai limbilor slavone 
bisericești, ci şi limbii administrative întrebuințate în cancelarii, precum și celei 
în care se scria literatura veche rusă, bulgară sau sîrbă. În scrierea rusă s-a 
păstrat « semnul tare » (s) la sfîrşitul cuvintelor pînă la reforma ortografică din 
1917, după Marea Revoluţie Socialistă din Octombrie (cînd au fost eliminate 
din scris şi alte urme ale tradiţiei limbii slave vechi: literele t, 0 și 7). 

Din scrierea bulgară ierii finali fără valoare fonetică au fost eliminaţi abia 
prin reforma ortografică din 1945. 


ps 


Se stie că limbile slavone au fost întrebuințate secole de-a rîndul în biserica 
romînească: la început numai slavona bulgară și în mică măsură slavona sîrbă, 
apoi, începînd din secolul al XVII-lea, slavona rusă, care a înlocuit pe cele 
două, nu numai la noi, ci şi la bulgari şi sirbi. 

Și în administraţie, în cancelariile "Țărilor Romiînești, s-a folosit, veacuri 
de-a rîndul, o limbă slavă, cu caracter rus în Moldova, bulgăresc și cu oarecare 
influenţe sîrbești în "Țara Romînească. În textele bisericești, cît şi în cele de 
cancelarie, normele grafice erau aceleași ca şi în scrierile din ţările slave înve- 
cinate, îndeosebi din Bulgaria. 

Cînd romînii au început să scrie rominește, ei au adaptat limbii romîne 
alfabetul chirilic, folosind totodată şi procedeele grafice de înlăturare a silabelor 
închise. Trebuie însă să menţionăm că ele nu sînt nici pe departe aplicate cu 
consecvență. 

Se știe că în textele noastre vechi, atit în cele bisericești cît şi în docu- 
mente, la cuvintele terminate în consoană se scrie obișnuit un ier (n sau n) la 


1 V, Jagi€, Psalterium Benoniense. Berlin, 1907, p. 253. 
2 Ibidem, p. 725. 
3 Ibidem, p. 249. 
4 Ibidem, p. 251. 
5 Ibidem, p. 727. 


sfîrşit: omn sau omh, satn sau sata 1. Aceşti ieri finali au aceeaşi valoare ca 
în grafia slavonă bulgară: de a deschide, aparent, silabele finale ?. 

Ei nu reprezintă deci aşa-numitul u scurt final, cum au susţinut unii cerce- 
tători în trecut. Ar fi şi greu de a explica o asemenea valoare a ierilor, întrucît 
ei n-au avut-o în scrierea slavonă bulgară (ca de altfel nici în slava veche). 
E. Petrovici a arătat că atunci cînd scribii voiau să noteze caracterul rotunjit al 
consoanelor ei scriau u după consoane dure şi zi (semnul chirilic w) după con- 
soane moi sau palatale 3. În «Codicele Voroneţean » — scris. în nordul ţării, 
în aria consoanelor finale rotunjite, apare regulat, la sfîrşitul cuvintelor, u după 
consoană dură (omu) şi îu după consoană moale (începătorR). Doar în citeva 
exemple apare la sfîrșit un ier, însă aproape toate aceste cazuri se explică prin 
imitarea grafiei slavone, fiind vorba de cuvinte ca apostol, Ierusalim +. 

În limba romînă existau grupuri de consoane neobișnuite în limbile slave, 
și deci în scrierile slavone. Astfel erau grupurile formate din lichidele r, 7 urmate 
de consoane, de felul lui rd (bărbat), rd (arde), rm (urmă), lb (albă), le (culcă), 
ld (scaldă), lt (mult) etc. Asemenea grupuri nu erau obișnuite în limbile slave 
şi slavone, din cauză că, înaintea unei consoane, vechile grupuri slave comune, 
formate din vocalele o sau e și 7 sau Z (singurele existente) au evoluat ca să 
se deschidă silabele, fie prin metateză, fie prin polnoglasie (vezi mai sus). 

Asemenea grupuri (7 sau Z + consoană) existau în limbile slave numai în 
urma evoluției foștilor 7 şi / vocalici (comp. sl. com.*treu—bg. tpr, rus. 
ropr «tîrg»; sl. com.“ vlkui — bg. Bbk, rus. sonk «lup») și în cuvintele 
împrumutate de exemplu din limba greacă (v. sl. altarji, Marta — vezi 
mai sus). 

De asemenea nu erau obișnuite în limbile slave grupuri formate din nazalele 
m sau z şi consoană, fiindcă asemenea grupuri, existente în slava comună, au 
fost înlăturate, pentru deschiderea silabelor, prin prefacerea lui n sau m şi a 
vocalei precedente în vocale nazale (vezi mai sus). Asemenea grupuri existau 
în limbile slave numai în cuvinte împrumutate, de pildă din greacă ( ca jevan- 
gelije — vezi mai sus). Mai ales asemenea grupuri contraveneau deprinderilor 
grafice slavone. Se constată numeroase cazuri cînd pisarul a încercat să le înlă- 
ture prin procedee grafice slavone: 

în grupurile ă, f + r sau [+ consoană se inversează ordinea literelor care 
notează primele două sunete, ca în slavona bulgară, în cazul foştilor r şi Z voca- 
lici (vezi mai sus). De exemplu: brnbatu, desprmțiți, vrntute, claca = călca, 


1 În locul ierilor apare, foarte rar, şi x. Vezi Al. Rosetti, Lettres roumaines de la fin 
du XYl-e et du debut du XVIl-e siècle tirées des Archives de Bistritza. În « Grai şi suflet», 
vol. II, p. 200—201. 

2 Vezi Al. Rosetti, Istoria limbii romîne, VI. Bucureşti, 1946, p. 29; E. Petrovici, 
Corelaţia de timbru a consoanelor rotunjite şi nerotunjite în limba romînă, în «Studii şi 
cercetări lingvistice » anul III (1952), p. 146 şi urm. 

3 Ibidem, p. 147. 

4 Vezi O. Densusianu, Histoire de la langue roumaine. Paris, 1914, vol. II, p. 93. 

cludare, slata = sălta 1. Asemenea metateze grafice apar, rar, şi cînd grupul 
consonantic începe cu o nazală: pămnnturi = pămînturi 2; 

se scrie un ier între consoane: armzindu, bărnbatul, cînntaţi, cumplit, 
fulmgerele, sfinuta, strimmbă etc. 5. E în afară de orice îndoială că acești ieri 
n-aveau valoare fonetică, cum greșit au susținut unii lingviști, începînd cu 
Hasdeu 4; 

se introduce paiericul între consoane: ar'de-se, bărbat, berbeci, credin' ta, 
limba, par'te, pen'tru 5. 

Grupurile formate din nazalele n sau m urmate de consoane (ca în lîngă, 
cîmp), neobişnuite în scrierea slavonă, după cum s-a spus mai sus, au fost 
înlăturate în scris, în afară de procedeele arătate înainte, prin întrebuințarea 
unui semn care în textele slave vechi nota o vocală nazală. Cel mai obișnuit 
semn, foarte frecvent în textele rominești, este 4, care nu e decît o variantă 
grafică a lui x, luată de asemenea din alfabetul bulgăresc 6. S-au emis diferite 
păreri asupra valorii acestei litere în textele noastre vechi. Astfel, de exemplu, 
I. G. Sbiera credea că ea «a reprezentat dintru început în abeceul romînilor 
un son nazal de tot particular, o amestecătură vocală consonantică ...»7, iar 
Ilie Bărbulescu a încercat să dovedească că, în anumite cazuri, semnul acesta 
notă un z vocalic (n), în cuvinte ca mâncă, vinturi, cuvintul, dinșii $, ceea ce 
este imposibil din punct de vedere fiziologic. 

Explicația valorii multiple a acestui semn în textele chirilice romînești a 
fost dată de E. Petrovici ?. E foarte probabil că la început avea valoare de 
vocală + consoană nazală: .pchiseră == închiseră, pblaiu «umbla», plufi 
« umpluţi » 10. Apoi a început să fie întrebuințat cu valoare de n sau m: lipgă = 
lîngă, frî.pgă = frîngă, u.pbreloru «umbrelor », l.pbiloru «limbilor » €. În textele 
rotacizante avea valoare asemănătoare cu cea din exemplele anterioare trn.ppe 
= pire « piine » 2. 

1 Vezi Al. Rosetti, Istoria limbii romîne, VI. Bucureşti, 1946, p. 29; E. Petrovici, De 
la nasalite en roumain. Cluj, 1939, p. 88. 

2 J. Bărbulescu, Fonetica alfabetului chirilic în textele romîne din veacui XVI şi XVII. 
Bucureşti, 1904, p. 461; E. Petrovici, De la nasalite en roumain, p. 87. 

3 Al. Rosetti, Istoria limbii romîne, VI, p. 29; I. Bărbulescu, op. cit., p. 308—309; 
E. Petrovici, De la nasalite€ en roumain, p. 87. 

4 Vezi I. Bărbulescu, op. cit., p. 308. 

> Al. Rosetti, Istoria limbii romîne, VI, p. 30; I. Bărbulescu, op. cit., p. 309; E. Pe- 
trovici, De la nasalit€ en roumain, p. 87. 

& Vezi I. Bogdan, De la cine şi cînd au împrumutat romiînii alfabetul chirilic, în Lui 
“Titu Maiorescu Omagiu. Bucureşti, 1900, p. 588. 

? I. G. Sbiera, Codicele Voroneţean. Cernăuţi, 1885, p. 301. 

3 I. Bărbulescu, op. cit., p. 258, 268. 

9 De la nasalit€ en roumain, p. 86 şi urm. 

10 I, G. Sbiera, Codicele Voroneţean, p. 301. 

11 Idem, ibid., p. 301—302. 

12 Idem, ibid., p. 302. 

Din exemple ca mnh.pnapie nu trebuie trasă concluzia că «.p notează naza- 
litatea vocalei care precedează pe n »1. Asemenea grafii sînt numeroase în tex- 
tele noastre. Ele sînt rezultate din amestecul a două feluri de scriere Mh pHA OTE 
ȘI WhNAgTE 2, 

Foarte rar apare la sfârșitul silabei și semnul x: în locul grupului în-: 
amma oaw = amîndouă 3, sau în locul lui n: apoy KKA = aruncă 4, 

În cazuri rare, grupul format de vocală + consoană nazală + consoană 

„este notat prin vocală + consoană: debidă = dobîndă, skiba = schimba, ude 
= unde 5. 
x 

Asemenea procedee grafice din scrierea chirilică romînească trebuie avute 
în vedere la interpretarea şi la publicarea textelor noastre vechi. Redarea lor 
prin transliterare, adică prin înlocuirea fiecărui semn chirilic cu unul latin, 
nu e recomandabilă, fiindcă nu poate fi folosită nici pentru reconstituirea formei 
chirilice, dată fiind valoarea multiplă a unor semne (de exemplu: q = în, f, n, 
un, ă, ia etc.) și, din același motiv, nici pentru studiul măcar aproximativ al 
limbii textelor. În cazul cînd o asemenea transliterare însoţeşte textul chirilic, 
ea este de prisos. La ce ajută, de pildă, forma transliterată măînndrie ê, alături 
de cea chirilică? În ultimul timp se impune tot mai mult sistemul de trans- 
criere fonetică a textelor. Metoda aceasta cere cunoaşterea temeinică a limbii 
noastre vechi şi totodată a grafiei folosite în textele noastre chirilice. 


1 Al. Rosetti, Istoria limbii romiîne, VI, p. 27. 

? Forma din urmă este mai frecventă în Codicele Voroneţean (vezi p. 215) decit avn.phapi:, 
citată de Al. Rosetti. 

3 I. Bărbulescu, op. cit., p. 231. 

+ E, Petrovici, De la nasalité en roumain, p. 92. 

3 Vezi Al. Rosetti, Recherches sur la phonétique du roumain au XVI-e siècle. Paris, 
1926, p. 57—58. Explicaţia acestor grafii e dată de E. Petrovici, în De la nasalité en roumain, 
p. 90. 

6 Vezi I. G. Sbiera, Codicele Voronețean, p. 98/13. 

ADJECTIVE DETERMINATIVE SAU PRONUME 
(POSESIVE, DEMONSTRATIVE, INTEROGATIVE-RELATIVE 
ŞI NEHOTĂRÎTE)? 

DE 


MIRCEA ZDRENGHEA 


Pentru clasificarea cuvintelor în categorii morfologice fundamentale (= părţi 
de vorbire) trebuie să se țină seama de forma și de înțelesul cuvintelor, fără a se 
neglija nici funcţia lor sintactică, care însă nu trebuie să constituie criteriul 
principal de clasificare. 

În multe dintre gramaticile noastre, ţinîndu-se seama în primul rînd de 
funcţia sintactică a unor pronume (posesiv, demonstrativ, interogativ-relativ 
și nehotărît), acestea au fost considerate, atunci cînd însoțesc şi determină un 
substantiv, ca adjective determinative. Autorii acestor gramatici au fost influen- 
taţi, desigur, şi de gramaticile limbilor apusene (mai ales franceze, dar și engleze 
şi italiene) în care apare această terminologie. 

Întrucît noi nu sîntem de acord cu această diferenţiere, după ce vom arăta 
în ce gramatici a fost folosit termenul de adjectiv pentru pronume, vom încerca 
să demonstrăm că această diferenţiere nu trebuie făcută, deoarece cuvintele res- 
pective nu sînt decît pronume. | 


Eliade Rădulescu în Gramatica ! sa din 1828 spune că «pronumele este o 
zicere ce se pune în locul numelui și arată persoanele...» (pag. 18). 

După el, pronume sînt numai cele personale şi de întărire, pe care le împarte 
în simple (eu, tu, el, dînsul, ea, dânsa) şi compuse (eu-Însumiă, tu-însuţi, el-însuşi). 
Toate celelalte pronume sînt tratate ca adjective, indiferent dacă sînt folosite 
singure sau însoțesc un substantiv. 


1 Gramatica romînească de D. I. Eliad, dată la tipar cu cheltuiala D. coconului 
Scarlat Roset, [Sibiu], 1828. 


co 
£o 


« Adjectivul — scrie el — este o zicere, care arată cualitatea au felurimea 
substantivului; precum cînd zic tablă, de voi să arăt una au mai multe din 
cualitățile tablei, zic neagră, pătrată, noă ş.c.l. şi acestea sînt adjec- 
tive... 

Ele (adjectivele) se împart ca şi substantivele în materiale şi ideale. 

Materiale sînt acelea care arată o cualitate firească, cum alb, roșu, rotund, 
strâmb ş.c.l. 

Ideale sînt acelea care nu arată o cualitate firească, ci o relaţie de cuviință 
au de cîtățime, cum: întii, al doilea ; unu, doi ; mare, mic ; bunu, rău; al meu, 
al tău ş.c.l. 

Cele ideale se subimpart în posesive, demonstrative, relative, interogative 
(de întrebare), nedefinite, numerale, comparative și superlative » (pag. 22). 

În gramaticile anterioare celei a lui Eliade, pronumele nu sînt tratate ca 
adjective, ci ca o categorie morfologică separată 1. Nici nu este de mirare, deoarece 
cei care au întocmit aceste gramatici au avut ca model gramaticile slavone sau 
latineşti, 

Cel care introduce pentru prima dată, la noi, în clasificarea pronumelor, 
diferenţierea: pronume posesive— adjective posesive, pronume demonstrative— adjec- 
tive demonstrative, pronume relative — adjective relative, pronume indefinite — 
adjective nehotărite, este 1. A. Vaillant ?. Vorbind despre articol — pe care-l 
împarte în hotărît (lu, le, a), nehotărit (unu, o) şi determinativ (cel, d, al, cea, 
a) — spune că «al se întrebuințează înaintea adjectivelor posesive, cu care face 
împreună pronume (al meu) şi înaintea adjectivelor ordinale (al doilea)» +. 
Influențat de clasificarea din gramaticile franceze, el încearcă să stabilească deci 
o diferență formală, între pronumele posesiv şi adjectivul posesiv. 

După apariţia gramaticii sale, întîlnim tot mai des diferenţierea în pronume 
și adjective determinative (pronume posesive, demonstrative, interogative-rela- 
tive și nedefinite). Unii dintre autorii de gramatici 5 menţin, aproximativ, împăr- 
ţirea făcută de Eliade, adică încadrează pronumele (în afară de cele personale) 
între adjectivele determinative. 
$ 1 Numai lenăchiță Văcărescu în Observații sau băgări de seamă asupra regulelor sau 
orînduielelor gramaticii româneşti adunate şi alcătuite acum întîi dă dumnealui Ienache 
Văcărescu... Rîmnic, 1787, trece numeralele între adjective şi între acestea trece şi pro- 
numele care (dat însă şi la pronume) şi cîteva pronume nehotărite. Constantin Diaconovici 
Loga în Gramatica romînească pentru îndreptarea tinerilor... Buda, 1822, trece între 
« numele însuşitoare » (adjective) şi « numele numărului » adică numeralele. (După R. Ionașcu, 
« Gramaticii romiîni », laşi, 1914, p. 26, 31, 81, 85. Din această lucrare am mai luat unele 
informaţii reteritoare la cîteva gramatici pe care nu le-am avut la îndemînă). 

2 1. A. Vaillant, Grammaire roumâne à Pusage des français, Boucourest, 1840. 

3 Numeralele sînt numite adjective numerale şi sînt împărţite în adjective cardinale şi 
ordinale, p. 30. 

4 i. A. Vaillant, op. cit., p. 34—35; şi la pronume spune că pronumele posesive se 
formează din adjectivele posesive prin adăugarea articolului determinativ. 

5 Nicolau Măcărescu, Ştefan Neagoe, Vasile Ionescu, M. Strajanu, Stoicescu, 1. C. 
Massim ş. a. 

R. G. Radoveanu ! consideră că, pe lîngă pronume, pot fi socotite ca adjec- 
tive determinative și substantivele în genitiv şi substantivele cu prepoziții (casa 
vecinului, aer de munte) şi adverbele de loc, de timp, cu prepoziţii (cei de aici, 
ziua de ieri). 

Alţii ? acceptă diferențierea făcută de Vaillant. 

F. Crasan ? trece pronumele demonstrative şi relative la articolul impropriu, 
iar despre pronumele posesive spune că stau pe lingă un substantiv, ca și 
articolul. 

După H. Tiktin + pronumele este substanrival, cînd se întrebuinţează singur, 
iar cînd însoțește un substantiv, determinîndu-l şi acordîndu-se cu el, este 
adjectival 5. 

Dar tot pe atît de numeroase, ba chiar mai numeroase, sînt, în secolul al 
XIX-lea, gramaticile în care nu se face această diferenţiere între pronume şi 
adjective determinative. Autorii acestor gramatici au fost influențați de grama- 
ticile latinești ê şi, cîteodată, de cele germane 7. După 1900, diferenţierea între 
pronume și adjective pronominale apare în tot mai multe gramatici. Se întil- 
neşte în manualele școlare (dar nu în toate), precum și în lucrările unor specia- 
listi ê și a fost acceptată și în « Gramatica limbii romîne», vol. I, alcătuită de 
secţia de gramatică a Institutului de lingvistică din Bucureşti al Academiei R.P.R. 

În această Gramatică a Academiei R.P.R., în capitolul despre pronume. 
se spune: « Pronumele este partea vorbirii care ţine locul unui substantiv (nume 


1 Radu Gh. Radoveanu, Gramatica limbei romîne întocmită pentru clasele secundare, 
Bîrlad, 1892. 

2 C. Platon, M. P. Cîmpeanu, Raoul de Pontbriant, Gh. Ghibănescu. 

: Florien Crasan, Noţiuni de gramatică aplicate la limba rumînească, 1882. 

1 În Gramatica romînă pentru învățămîntul secundar, Bucureşti 1895, ed. a Il-a. 

> Tot aşa şi la G. Hill şi Gh. Adamescu. 

e S. Micu, A. T. Laurian, V. Alecsandri ş.a. Interesant mi se pare faptul că, deși 
gramatica lui V. Alecsandri e scrisă în franțuzeşte, totuşi în ea nu există diferenţierea între: 
pronume şi adjective determinative. 

Aron Pumnul, Grammatik der rumänischen Sprache für Mittelschulen. Viena, 1864. 

5 Al. Rosetti, J. Byck, Gramatica limbii romîne, Bucureşti 1945, ed. a Il-a; Iorgu Iordan, 
Gramatica limbii romîne, Bucureşti (1637). În «Limba romînă contemporană, manual pentru 
instituțiile de învățămînt superior, [Bucureşti], 1954, acad. I. Iordan spune că: « Valoare de 
adjectiv, adică funcţiune de atribut pe lîngă un substantiv, îndeplinesc şi alte părţi ale vor- 
birii, de pildă pronumele (de toate felurile, cu excepția celui personal şi a interogativului 
cine), numeralul ... şi diverse forme ale verbului. .», precum şi «articolul, fiindcă şi el 
determină (sublinierea noastră) substantivul pe care-l însoseşte. 

Asemănarea cu adjectivul a acestor părți de vorbire merge şi mai departe, întrucît toate 
se supun regulilor congruenței ... adaptîndu-și forma după a substantivului în ce priveşte 
genul, numărul şi cazul... 

Altfel, în ce priveşte natura lor morfologică [ori pe noi în articol tocmai aceasta ne 
interesează], adică, de fapt înțelesul lexical sau conţinutul lor, ele diferă esențial de adjectiv 
şi de aceea alcătuiesc părți de vorbire deosebite » (p. 348). 

La pronume, d-sa precizează că au valoare substantizală cind sînt folosite singure, iar 
dacă însoțesc un substantiv au valoare adjectivală. 

de fiinţă, lucru, acţiune)... Ca și la substantive, deosebim la pronume genul, 
numărul și cazul, iar unele pronume au forme deosebite după persoană, ceea 
ce le apropie de verbe» (pag. 191). Pe pagina următoare se spune: « O carac- 
teristică a pronumelui e posibilitatea de a deveni adjectiv de natură pronominală. 
Pronumele posesive, interogative-relative, demonstrative și nehotărite devin 
adjective determinative atunci cînd însoțesc substantivele pe care 
le determină şi iau numele de adjective posesive, interogative- 
relative, demonstrative și nehotărite. Astfel pronumelui 
posesiv ai noștri din propoziţia: Sînt tari ai noştri! îi corespunde adjectivul 
posesiv noștri din propoziția: Tovarăşii noștri au depășit norma» (pag. 192). 

În capitolul despre adjective se spune: « Adjectivul este partea de vorbire 
flexibilă care arată o însușire a unui obiect, însoțind şi determinînd substantivul 
care exprimă numele acelui obiect » (pag. 173), iar la Observaţie: « Adjec- 
tive propriu-zise sînt numai acelea care arată însușiri ale obiectelor, ad jec- 
tivele calificative. Pe lîngă acestea, se mai numesc adjective şi o 
categorie de cuvinte care, deşi nu exprimă însușiri ale obiectelor (sublinierea noastră), 
însoțesc și determină substantive ca și adjectivele și au unele particularităţi 
gramaticale asemănătoare cu ale adjectivelor (se acordă în gen, număr şi caz 
cu substantivul determinat). Acestea sînt adjectivele posesive, demonstrative, 
relative, interogative şi nehotărite, grupate sub numele de adjective determi- 
native şi studiate paralel cu pronumele posesive, demonstrative etc.» 
(pag. 173). l 

Într-adevăr, la fiecare dintre pronume (posesive, demonstrative, interogative- 
relative și nehotărîte) se face deosebire între pronumele propriu-zise și adjecti- 
vele determinative, considerîndu-le pronume cînd sînt întrebuințate singure 
și adjective cînd însoțesc un substantiv. 

La pronumele posesiv se spune că acesta «ţine locul numelui unui obiect 
posedat, înlocuind totodată şi numele posesorului » (pag. 203), deci « întruneşte — 
după cum spun Al. Rosetti și J. Byck în « Gramatica limbii romiîne » — îndoit 
rol de pronume » (pag. 54). Exemplu: Însă Cristea ispravnicul nu poftea să între 
cu alți cai la Suceava, decît cu ai săi. Sadoveanu, F. J. I 166 [cu ai săi = cu 
caii (obiectul posedat) 7spraonicul Cristea (numele posesorului)]. 

Adjectivul posesiv însoțește substantivul pe care-l determină și cu care se 
acordă și arată al cui e obiectul posedat (Gramatica Academiei R.P.R., pag, 
204) sau « ţine numai locul numelui posesorului » (Al. Rosetti și J. Byck, Gram. 
pag. 54). Exemplu: Caietul meu, casa mea. În aceste exemple meu şi mea ţin locul 
numelui posesorului. În următorul exemplu acest fapt e și mai clar: Creionul 
copilului e roşu sau Creionul său e roșu. Său, în acest exemplu, înlocuieşte sub- 
stantivul copilului. Stînd în locul unui nume, el este pronume. Aceasta este funcţia 
sa principală (de a indica posesorul), iar determinarea substantivului pe lîngă 
care stă este o funcție secundară pe care o îndeplinește întocmai şi un substantiv 
în cazul genitiv (Creionul copilului = creionul său), care de asemenea are ca 

funcţie principală indicarea posesorului. Dar, cu toate acestea, cu excepția lui 
R. G. Radoveanu ! nimeni nu a considerat substantivele în genitiv ca adjective 
posesive. De ce dar să considerăm pronumele posesive ca adjective? Ceea ce 
cred că trebuie făcut e să se precizeze doar că în majoritatea cazurilor, atunci 
cînd sînt întrebuințate singure (dar nu întotdeauna) pronumele posesive « ţin 
locul » atît al numelui obiectului posedat cît și al posesorului, iar cînd stau pe 
lîngă un substaritiv (care numește obiectul posedat) ele «țin numai locul » pose- 
sorului. Exemplu: 

— Bocuţa, de ce plingi? 

— Jacă pling şi eu pe ale mele. Delavrancea, S. 1941, pag. 200 [ale mele = 
necazurile mele]?, [= necazurile lui Bocuţa = obiectul posedat și posesorul). 

Creionul său este roșu (= creionul copilului este roșu). Deci său indică 
numai posesorul. 

În favoarea celor susţinute de noi, cred că am mai putea aminti şi faptul 
că în locul așa-zisului adjectiv posesiv de persoana a 3-a se foloseşte foarte ade- 
seori pronumele personal de persoana a 3-a la genitiv (lui, ei), dar nimeni nu-i 
spune acestuia adjectiv. 

Uneori formele neaccentuate ale pronumelui personal în cazul dativ pot fi 
folosite în locul așa-ziselor adjective posesive, fără ca cineva să le numească 
adjective. Exemplu: 

Iară sufletu-mă se pierde 

După chipul tău frumos. Eminescu, O. I 209. 

Privesc la surisu-ți rămas încă viu. Eminescu, O. I 373. 

(Sufletu-mi = sufletul meu, surisu-ţi = surisul tău). 

Şi încă un argument. Așa-zisele adjective posesive au forme pentru toate trei 
persoanele, așa cum au unele dintre pronume. Aceasta este posibil fiindcă ele 
ţin locul numelui posesorului, care, fiind o persoană în accepţia gramaticală a 
cuvîntului, poate avea toate cele trei persoane *. De altfel, și în Gramatica Aca- 
demiei R.P.R. (pag. 108) vorbindu-se despre persoană, în cadrul catego- 
riilor gramaticale, numai despre pronume și verb se spune că au persoane, adică 
prin forma lor pot arăta pe cel care vorbește, pe cel căruia i se vorbește sau o 
altă ființă sau obiect. 

Spuneam mai înainte că termenul de adjectiv posesiv a fost împrumutat 
la noi din gramaticile limbii franceze. În limba franceză, pronumele 
posesive, pe lîngă faptul că se întrebuințează singure, se deosebesc și ca formă 
de adjectivele posesive, care stau pe lîngă un substantiv (dar despre care noi 
credem că sînt tot pronume posesive, deoarece ţin locul numelui posesorului). 


1 Vezi nota 1, p. 4. 

2 Exemplul e din Gramatica limbii romîne, Ed. Academiei R.P.R., ca şi cel de mai 
înainte, Sadoveanu, F. J. I 166. 

3 Exemplul din Gramatica Academiei R.P.R., p. 197. 

1 Exemplu! cf. I. Iordan, Gramatica ..., p. 132. 

Pronumele posesive: 


le mien, le tien, le sien, 
le nôtre, le vôtre, le leur etc. 


Adjectivele posesive: 
mon, ton, son (frère) 
ma, ta, sa (mere) i 
notre, votre (fără accent) leur (frere, mere) etc. 


La fel şi în limba engleză: 


Pronumele posesive: 

mine, thine, hers, 

ours, yours, theirs 
Adjectivele posesive: 

my, thy, her 

our, your, their. 

Întrucît în limba franceză (și în limba engleză) adjectivele posesive se deo- 
sebesc de pronumele posesive şi prin formă, s-a spus că și la noi există o astfel 
de diferenţă: pronumele posesive au înaintea lor articolul posesiv (al, a, ai, ale), 
iar adjectivele posesive nu primesc acest articol !. De exemplu: Creionul este 
al meu, față de: Creionul meu scrie frumos. 

Este adevărat că atunci cînd pronumele posesive sînt folosite imediat după 
un substantiv articulat, ele nu primesc acest articol posesiv, dar cînd sînt folo- 
site după un substantiv nearticulat sau articulat cu articolul nehotărit, ele 
primesc înainte articolul posesiv. 

Exemplu 2: Caietul meu (substantivul e articulat, deci lipseşte articolul posesiv) 
acest caiet al meu (substantivul e nearticulat, deci între cl și meu apare articolul 
posesiv) ; Am coborit cu al meu senin. Și m-am născut din ape. Eminescu, O. I 172. 

Ele primesc articolul posesiv întocmai ca și substantivele în cazul genitiv 
adică atunci cînd substantivul pe care îl determină nu este articulat sau e arti- 
culat cu articol nehotărit. 7 

Deci lipsa articolului posesiv nu este un motiv pentru a considera pronu- 
mele posesive adjective posesive. 

Între ele este numai o deosebire în ce priveşte funcția sintactică pe care 
o îndeplinesc. Pronumele, cînd sînt folosite singure, pot fi în propoziţie subiect, 
nume predicativ, complement, iar așa-zisele adjective posesive, stînd pe lîngă 
un substantiv, sînt atribute. 

De aici, credem, a provenit clasificarea greșită în pronume și adjective 
posesive. Ultimele, fiind atribute și fiind încadrate pînă de curînd la atributele 
adjectivale, au fost considerate ca adjective. 


1 I. Iordan, Gramatica ..., p. 136. D-sa admite totuşi că sînt cazuri cînd şi înaintea 
adjectivelor posesive poate sta articolul posesiv. 
2 Din Gramatica limbii romîne. Ed. Acad. R.P.R. 

Nu putem fi de acord cu această clasificare, deoarece, deși trebuie să ţinem 
seama de funcția sintactică la stabilirea categoriei morfologice a cuvintelor, nu 
acesta este factorul principal. De ce n-am considera atunci ca adjective şi unele 
substantive care în propoziţie sînt atribute substantivale cu prepoziţie și care 
au chiar sens adjectival? 

De exemplu: Bate-un vint de primăvară (= bate un vînt primăvă- 
ratic); Am văzut o pasăre cu mof (= am văzut o pasăre moţată). Gra- 
matica Academiei R.P.R. numeşte asemenea îmbinări locuţiuni adjectivale (pag. 
174). Despre aceste locuţiuni spunem însă că sînt formate din substantive 
precedate de prepoziţii. 

Ne punem de asemenea întrebarea de ce nu se spune şi despre adverbele 
cu funcţiune de atribut sau despre numeralele care în propoziţie sînt atribute 
adjectivale că sînt adjective? l 

Avînd în vedere cele spuse pînă aici considerăm că și pronumele posesive 
rămîn tot pronume, chiar dacă în propoziție au rol de atribut. De altfel în volu- 
mul al Il-lca al Gramaticii Academiei R.P.R. (pag. 103—105), așa-zisele adjec- 
tive determinative sînt tratate ca atribute pronominale, recunoscîndu-se astfel 
valoarea lor de pronume. | 

Situaţia nu se schimbă nici dacă acceptăm o altă explicaţie ! şi anume dacă 
admitem că într-un caz ca « Creionul este al meu » trebuie să considerăm pe meu 
ca fiind «pe lingă un nume reluat în formă generalizată » de articolul posesiv 
al 2. Deci Creionul este al meu = rreionul este creionul meu. În acest caz 
ar trebui să admitem că pronumele posesiv stă totdeauna pe lîngă un substantiv 
(uneori presupus) și indică întotdeauna numai posesorul. 

Atragem atenția asupra faptului că asemenea limbii romîne — în limba 
rusă pronumele posesiv are aceeaşi formă, atît pentru cazurile în care e folosit 
singur, cât şi pentru cazurile în care e folosit pe lîngă un substantiv (Moñ, TBOÑ, 
eBoii etc.). Dar gramaticile ruse îi dau totdeauna numai numirea de pronume 
posesiv. 

În gramaticile germane de asemenea nu se face diferenţierea — pronume 
posesive şi adjective posesive — ci pronume posesive substantivale și pronume 
posesive adjectivale. 

x 

La fel s-a procedat și cu pronumele demonstrative. Cind sînt folosite sin- 
gure (acesta este creionul meu) ele sînt considerate pronume, iar cînd înso- 
tesc un substantiv li se spune adjective. 


Cînd zicem: Creionul acesta scrie bine, iar creionul acela nu, 
nouă ni se pare că acesta și acela arată mai mult locul. Acesta arată că e vorba 


1 Vezi şi L. Onu, Un moment important în studiul limbii romîne, în « Steaua», anul 
V (1954), nr. 6, sept. 1954, p. 67—92. 
2 Care la origine ə fost pronume. 

despre creionul de aici, iar acela de creionul de acolo. Deci ar avea 
mai mult valoare de adverbe. Tot așa și în exemplul următor: 

« Copiii se făcură stăpîni pe obrajii bunicului. 

— Partea asta e a mea. 

— Și partea asta a mea». 

Partea asta înseamnă « partea dinspre mine », deci indică tot locul. Pro- 
numele demonstrative, însoțind substantive, pot indica și timpul: zilele acestea= 
zilele din apropierea celei de azi (mîine, ieri, alaltăieri), zilele acelea = zilele 
de demult. Cu toate acestea nu le considerăm nici adverbe, după cum nu le 
considerăm nici adjective, ci pronume, înțelegînd prin creionul acesta « creionul 
pe care îl vezi sau despre care am vorbit» etc. Deși funcția sintactică și chiar 
sensul diferă în cele două cazuri (folosit singur sau însoţind un substantiv) mor- 
fologic le considerăm numai pronume. 

În ce priveşte pronumele relative, atrag atenția asupra faptului 
cînd «fac legătura dintre propoziţii subordonate şi cuvintele din propoziţiile 
regente care le determină, ele au rol de conjuncții » (Gramatica Academiei R.P.R., 
pag. 217), dar cu toate acestea nimeni nu le numeşte conjuncții, ci numai pro- 
nume. De ce dar în alte situații să le spunem adjective? 

Pronumele nehotărite se prezintă puţin diferit de toate celelalte. Sînt cazuri 
cînd acelaşi cuvînt este considerat și pronume nehotăriît şi numeral nehotărît. 
Ca pronume nehotărit, dacă însoţeşte un substantiv i se spune adjectiv neho- 
tărit, iar dacă e numeral şi însoţeşte un substantiv, deși sintactic formează un 
atribut adjectival, nu i se spune adjectiv. 


Mai amintesc că pronumele discutate mai sus (fără cel posesiv care nu are 
forme cazuale) au la genitiv-dativ desinenţele pe care le întîlnim la pronumele 
personal de persoana a 3-a: acestui(a), acelui(a), acelor(a), cărui(a), cărei(a), 
căror(a), anumitor (nu anumiților). « Așadar declinare strict pronominală, dife- 
rită de cea nominală (a substantivului și adjectivului), care nu cunoaște aceste 
desinenţe decît la forma articulată a numelui, unde se declină însă, de fapt arti- 
colul » 2. 

Pentru motivele amintite mai sus, noi credem că e bine să se renunţe la dife- 
renţierea în pronume și adjective determinative și tuturor să li se spună numai 
pronume. Pentru exactitate ştiinţifică ar fi bine ca, ţinîndu-se seama de împăr- 
țirea făcută de 'Tiktin (împărțire pe care noi am amintit-o la pag. 4), să se preci- 
zeze că, atunci cînd sînt folosite singure, pronumele au o întrebuințare substan- 
tivală, iar cînd însoțesc un substantiv au o întrebuințare adjectivală 2. 


1 I. Iordan, Limba romînă contemporană, Manual pentru instituțiile de învățămînt 
superior, p. 399. i 

2 Cf. pentru aceasta şi Akademia Nauk SSSR — Institut lazîkoznaniia, Grammatika 
russkogo iazika. Tom. I. Fonetika i morfologhiia. Moscova, 1952, p. 42, unde se vorbește 
şi de pronume numerale, pronume adverbiale şi pronume particule, şi I. Iordan, lucrarea 
citată la nota 1 (pagina anterioară), în care de asemenea se vorbeşte de valoarea substantivală 
şi valoarea adjectivală a pronumelor. 

CRONICĂ 
ÎS E aaa a 


DESPRE UNELE PROBLEME ALE DICTIONARULUI 
DIALECTAL AL LIMBII ROMÎNE 


Institutul de lingvistică din Cluj al Academiei R.P.R. lucrează în colaborare cu secția 
de lingvistică a Filialei Academiei R.P.R. din laşi — la adunarea materialului pentru Dicţio- 
narul dialectal al limbii romîne. 

Acest dicționar, cuprinzînd vocabularul regional al limbii romîne, este destinat în primul 
rînd specialiştilor. Pe baza lui se vor putea întreprinde numeroase şi variate studii, avînd 
ca obiect cunoaşterea individualității lexicale şi semantice a graiurilor romîneşti, cunoaşterea 
particularităților lor morfologice, cunoaşterea raporturilor dintre graiuri şi limba comună 
naţională etc. În problema influenței exercitate asupra limbii noastre de limbile slave şi de 
celelalte limbi ale popoarelor vecine, dicționarul va aduce cu siguranță material bogat şi în 
parte nou, interesant atît pentru lingviştii noştri, cît şi pentru cercetătorii străini. Această 
lucrare va da la lumină şi cuvinte sau forme vechi (care se păstrează numai în unele regiuni), 
important material de studiu pentru romanişii şi pentru slavişti în lămurirea unor probleme 
legate de stabilirea etimologiilor şi a fondului principal lexical al limbii noastre. În sfirşit, 
scriitorilor, dicționarul le va oferi un material cu ajutorul căruia vor putea oglindi mai bine 
specificul limbii în care vorbesc personajele din operele lor. Am făcut aceste precizări tocmai 
pentru a ilustra faptul că acest dicționar contribuie la o mai temeinică studiere a limbii 
noastre. 


* 


Dicționarul dialectal va cuprinde regionalismele folosite în limbajul curent al graiurilor, 
termenii legaţi de diverse domenii ale activității rurale (agricultură, industrie casnică, morărit, 
creşterea vitelor, medicină populară etc.), precum şi termenii în legătură cu fauna, flora, 
cromatica şi altele. Vor intra în dicţionar și unii termeni din domeniul mitologiei populare, 
în măsura în care aceştia atestă forme sau sensuri interesante pentru studiul regionalismelor. 

În scopul adunării materialului necesar pentru elaborarea acestui dicționar vor fi cer- 
cetate documente de limbă (manuscrise sau tipărituri) începînd cu prima jumătate a secolului 
al XIX-lea, perioada probabilă la care se vor opri cercetările de investigație pentru Dicţio- 
narul istoric al limbii romîne. Vor fi utilizate şi texte literare care cuprind material dialectal 
(poezii, basme, snoave etc.), începînd cu scriitori ca Alecsandri, Creangă, Ispirescu, Pop- 
Reteganul şi terminînd cu scriitorii contemporani care întrebuinţează în scrisul lor regiona- 
lisme. Vor fi despuiate atent culegerile şi studiile privind material lingvistic dialectal (răspun- 
surile la chestionarele lui Hasdeu şi ale Muzeului limbii romîne, Arhiva de folclor, mono- 
grafiile lingvistice sau glosarele dialectale, precum şi întregul material al «Atlasului lingvistic 

român »). De asemenea, va fi explorat materialul vechiului fişier al « Dicţionarului limbii 
romine ». Se va face apel la toate instituţiile culturale (institute de folclor şi etnografie, 
muzee, arhive etc.) pentru a se obține listele culegerilor de astfel de material şi se va cere 
concursul tuturor acelora care ar putea contribui cu material nou. 

Pînă în prezent, la Cluj, s-au extras fişe din materialul «Atlasului lingvistic romîn», iar 
colectivul de la Iaşi selecționează materialul cules în anchetele dialectale făcute în Moldova. 

Pe măsură ce s-a îmbogăţit fişierul, s-au înmulțit şi problemele specifice elaborării 
acestui dicţionar, primul de acest fel la noi. Practica lucrului şi însuşirea unei oarecare expe- 
riențe au dat posibilitate colectivului de la dicționar să aducă în discuție, într-o şedinţă de 
comunicări a Institutului, unele probleme privind caracterul şi conţinutul dicționarului, crite- 
riile după care se adună materialul, principiile de redactare etc. 


* 


Dintre criteriile care stau la baza selecționării materialului menționăm următoarele: 

1. Vor fi tratate în dicționar cuvintele, expresiile, locuţiunile etc. din graiurile populare 
care nu fac parte din fondul lexical al limbii comune. 

2. Vor fi date toate regionalismele din « Dicţionarul limbii romîne literure contem- 
porane » (tratate în acest dicționar datorită faptului că sînt mai răspîndite sau au fost atestate 
în operele marilor scriitori), precum și variantele regionale ale cuvintelor din limba literară 
(de ex.: razboi, padure, crastavete, ogeac, îndirebta, fărină, înfrupti (= întrupta), clucă, glucă 
(= glugă), hilbpav, glupav (= hulpav) etc. 

3. Un loc important vor ocupa în dicționar cuvintele cu sensuri specifice graiurilor 
populare, sensuri inexistente în limba literară, de ex.: inimă (= stomac), pătură (= foaie de 
aluat; tăiței), ciocîrlie (= puiet de viță de vie), bolnav (= schilod, invalid), a se uri (= a se 
plictis:), a se păzi (= a se grăbi) etc. i 

Vor fi date în dicționar cuvintele care, în urma unei evoluții fonetice neobişnuite, acci- 
dentale sau datorită acțiunii unor legi fonetice caracteristice unui anumit grai, circulă în 
acest grai, cu aceieaşi sensuri ca în limba comună, cr într-o formă greu de recunoscut atît 
pentru cei care vorbesc limba literară, cit şi pentru vorbitorii altor graiuri. De exemplu: ser 

= fier), yin (= vin), pîră (= pînă), cinăr (= tînăr) sau forme ca următoarele: cezoare (= încu- 
ietoare), îojic (= mijloc), a ibi (:= a iubi), ibomnic (= ibovnic), a arăni, a răni (= a hrăni) etc. 

Toate formele citate mai sus vor apărea în dicţionar într-o transcriere fonetică cit mai 
simplă (dar şi cît mai exactă) și nu literalizate. În prefața dicționarului se vor menționa 
legile fonetice dialectale cele mai caracteristice, arătîndu-se sumar particulaităţile de rostire 
a sunetelor specifice graiurilor şi indicîndu-se totodată ariile geografice în care acţionează 
fiecare lege în parte. 

5. Dicţionarul” va înregistra cuvintele care diferă de limba literară în ceea ce privește 
genul, forma pluralului, formele de derivație sau formele verbale, aşa cum apar acestea în 
graiuri. 

De exemplu: sopoană (= săpun), picere (= picioare), formele lucru, lucri, lucră (= lucrez, 
lucrezi, lucrează), înfloare (= înfloreşte) sau înflor (= înfloresc) etc. 

6. Dat fiind rolul important al accentului în istoria foneticii limbii, vor intra în dicţionar 
şi acele cuvinte care sînt altfel accentuate decît în limba literară (de ex.: bolnaz, dúşmani, 
molcâm, diiminică, miros etc.). 

În general, criteriile de mai sus ilustrează faptul că dicționarul nu va neglija fonetica 
dialectală a limbii romîne, acordind totodată atenţia cuvenită particularităților lexicale, mor- 
fologice și sintactice ale graiurilor limbii noastre. 

Tehnica de redactare a dicționarului dialectal va fi în esență aceea a « Dicţionarului 
limbii romîne literare contemporane ». Aceasta, pe de o parte, pentru faptul că se poate uşor 
aplica la specificul noului dicționar, iar pe de altă parte, utilizind-o, se va asigura unitatea 
tehnică necesară dicționarului general al limbii romîne. 

Se va da accentul fiecărui cuvînt-titlu, formele pluralului şi ale femininului la substan- 
tive şi adjective, indicativul prezent (pers. I singular) la verbe şi alte indicaţii gramaticale. 
În cadrul alineatului final se va da o mare extindere variantelor fonetice, precum şi formelor 
gramaticale, nominale şi verbale, dată fiind bogata lor diversitate în graiurile populare. În 
cazul cînd un termen regional are mai multe variante, în titlu se va da forma cei mai răs- 
pîndită, urmînd ca toate celelalte să fie cuprinse în alineatul final şi să apară şi separat cu 
trimitere la termenul cel mai răspîndit. Unde va fi cazul se vor da și indicaţii stilistice. De 
asemenea se vor menţiona, înaintea definiţiilor şi a sinonimelor, localităţile, regiunile sau 
provinciile în care este cunoscut cuvîntul din titlu. Pentru a se arăta repartiția teritorială 
a cuvintelor şi a sensurilor se vor da şi hărți lexicale sau semantice. 

În general, cuvintele vor fi definite printr-un sinonim din limba literară; dacă un 
asemenea sinonim nu există, cuvîntul va fi explicat printr-o definiție care va cuprinde pe 
scurt elementele caracteristice noțiunii sau obiectului definit. De cîte ori se va simți nevoia, 
după definiție se va da şi un exemplu. Acesta nu va fi formulat în nici un caz de redactori, 
ci va apărea numai în propoziţia sau sintagma din textul în care a fost atestat cuvîntul. 
Pentru a uşura explicarea unor termeni care denumesc obiecte puțin cunoscute şi greu de 
explicat prin definiții, dicționarul va da și ilustrații (fotografii sau desene) care vor ajuta 
la lămurirea acestor termeni. 

Deoarece unele noțiuni sau obiecte au numiri regionale numeroase şi foarte variate 
(numiri care vor intra în dicționar, fiecare la locul său alfabetic) se impune ca toate acestea 
să fie grupate în cadrul unor articole care vor avea ca titlu termeni din limba literară, sau 
dacă aceştia nu există, termeni mai răspîndiți în graiurile locale. Articolele de sinonimie vor 
apărea într-un supliment special pentru a nu dăuna caracterului unitar al dicționarului. 
Redactate astfel, aceste articole vor ilustra bogăția de sinonime a limbii noastre şi vor da 
posibilitate cercetătorilor să cunoască dintr-o dată sinonimele cuvîntului din titlu, aşa cum 
sînt ele reprezentate pe hărțile atlaselor lingvistice. De exemplu, la cuvîntul kat — care a 
intrat ca termen oficial în limba literară — va apărea întreaga lui sinonimie regională: răzor, 
mejdină, mezuină, hotar etc. De asemenea, în cadrul articolului redactat pentru cuvîntul cartof 
vor figura termenii: barabulă, colompire, coroabă, crumpene, crumpi, crumpiri, grumbă, grumpe, 
grumpene, hiribe, picioică şi multe altele. Fără îndoială gruparea sinonimelor în cadrul unui 
singur articol ridică valoarea ştiinţifică a dicționarului, el răspunzind în mod ştiinţific atît 
problemelor de semasiologie ale graiurilor romîneşti, cît și unor probleme de sinonimie (bine- 
înteles, aici e vorba numai de sinonimele regionale). 

Lucrarea fiind abia în faza de început, criteriile şi normele arătate nu au în întregime 
un caracter definitiv. Ele vor fi precizate şi definitivate pe măsura îmbogățirii materialului 
care va aduce desigur probleme noi. Colectivul dicționarului aşteaptă de asemenea propuneri 
şi sugestii din partea acelora care vor arăta interes pentru această lucrare. 

Institutul de lingvistică din Cluj al Academici R.P.R. face apel și pe această cale la 
profesorii, învățătorii, studenţii şi toți oamenii muncii din patria noastră, care se interesează 
de probleme de limbă, să trimită material lingvistic inedit din localitățile sau regiunile în care 
îşi duc activitatea, pentru a înlesni astfel îmbogățirea fondului de cuvinte al dicționarului 
dialectal, una din operele care va contribui la cunoaşterea tezaurului lexical al limbii romîne. 


I. STAN 


A 


9 


CRITICĂ ŞI BIBLIOGRAFIE 


UN NOU DICȚIONAR RUS-ROMÎN 


Recent a apărut un nou dicţionar rus- 
romîn editat în 1954 de Editura de stat pentru 
dicționare străine şi naţionale din Moscova. 
La noi în țară, lipsa unui bun dicționar 
rus-romîn, care să satisfacă nevoile crescînde 
ale celor ce lucrează în domeniul limbii 
ruse, a fost adînc simțită. Limba rusă se 
răspîndește din ce în ce mai mult în rîndurile 
oamenilor muncii, care o învață cu multă 
dragoste şi sîrguință. Bibliotecile, standurile 
librăriilor sînt pline de cărți sovietice din 
diferite domenii: tehnic, literar, științific, 
didactic etc. Aceste sute şi mii de cărți, 
în care sînt expuse rezultatele muncii depuse 
de generaţii întregi de scriitori, poeți, savanţi, 
pedagogi etc., sînt destinate publicului 
nostru cititor. Ele se adresează atît celor 
care lucrează în uzine şi pe ogoare, cît şi 
care studiază în şcoli și facultăți sau 
institutele 


celor 
fac cercetări în laboratoarele şi 
ştiinţifice. 

Dictionarele rus-romîne existente (ca cel 
al lui Serghievski-Marţişevskaia, « Dicţio- 
naru! politehnic » de sub redacția lui M. G. 
Manole, Moscova 1953, « Dicţionarul tehnic 
rus-romîn», Bucureşti, 1951) nu puteau satis- 
face întotdeauna din plin necesitățile celor 
care traduceau sau studiau limba rusă. Noul 
dicționar care cuprinde 46.000 de cuvinte 
înlătură, în bună parte, lipsa resimțită în 
acest domeniu, completează dicționarele rus- 
romîne existente, constituie un îndreptar 
preţios pentru orişicine, indiferent de dome- 

niul în care ar lucra. El este un mare ajutor 
în special pentru elevi şi studenți. 

Apariţia noului dicționar constituie o 
dovadă vie a faptului că activitatea lexico- 
grafică în U.R.S.S. se află în continuă dez- 
voltare. După Marea Revoluţie Socialistă 
din Octombrie au fost alcătuite sute de dic- 
ționare. Dintre acestea o bună parte sînt 
dicționare ale limbilor orientale, ale limbilor 
popoarelor din U.R.S.S., precum şi ale celor 
din țările de democrație populară. Oamenilor 
muncii din ţara noastră le sînt cunoscute 
unele dintre ele ca « Dicţionarul romîn-rus » 
alcătuit sub redacția lui B. A. Andrianov 
şi D. E. Mibhalci sau t Dicţionarul politehnic 
rus-romîn » amintit mai sus, 

La alcătuirea noului dicționar rus-romîn 
autorii s-au orientat după principiile funda- 
mentale ale lexicografiei sovietice care se 
bazează pe învățătura stalinistă despre limbă. 

La întocmirea listei de cuvinte a dicțio- 
narului autorii au ţinut seama de transfor- 
mările petrecute în lexicul limbilor rusă şi 
romînă. Ei au notat în dicționar noi accep- 
țiuni ale cuvintelor şi au tratat termenii 
şi expresiile noi care au apărut în ultimul 
timp şi circulă în limba contemporană. Au 
fost introduşi în dicționar termenii noi din 
domeniul literaturii social-economice, al lite- 
raturii ştiinţifice, al publicisticii şi al politici: 
externe. Faţă de dicționarele anterioare în 
acest dicționar a crescut simțitor numărul 
cuvintelor din literatura beletristică, cuvintele 


polisemantice au fost traduse cu mai mare 
precizie, s-a lărgit sfera cuvintelor compuse 
şi prescurtate. 

În dicționar nu sînt tratate o serie de gru- 
pări lexicale ca, de exemplu, cuvintele de 
strictă specialitate din domeniul ştiinţei sau 
tehnicii; cuvintele regionale puțin răspîndite 
în limba literar-artistică; cuvintele vulgare, 
cuvintele prea familiare; cuvintele învechite 
şi sensurile proprii stilului individual al unor 
scriitori. 

Noul dicționar, alcătuit de N. G. Corlă- 
teanu şi E. M. Russev, cuprinde, în cele 
1000 de pagini, cuvintele din fondul activ 
al limbii ruse contemporane şi termenii de 
bază din diferite ramuri ale tehnicii şi științei. 

Pentru alcătuirea unui dicționar cît mai 
complet şi pentru cuprinderea tuturor sen- 
surilor cuvintelor, autorii s-au folosit de nu- 
meroase surse lexicogratice. 

Cu toate greutăţile întîmpinate din cauza 
lipsei unui dicționar complet al limbii romîne 
contemporane, autorii s-au străduit să folo- 
sească tot ce e bun din dicționarele anterioare, 
consultînd totodată şi publicaţiile periodice 
romîneşti recente. 

Faţă de vechiul dicționar rus-romîn al 
lui M. V. Serghievski şi X. A. Marţişevskaia 
(publicat în anul 1936) noul dicționar are 
o superioritate incontestabilă. Aceasta nu se 


1. DICȚIONARUL LUI 
CORLĂTEANU și RUSSEV. 


CLEO JN/M mr. mu. 1. oârneni m pl, persoâne 
fpl, lume f; Bhârnpie ~ Gosgérekoro Coro'sa 
oámeni iluştri ái Uniúnii Sovietice; ~ po6poii 
Rón oámenii de bună credință; ~ TOINMÚNNCE 
y Bxóga oámenii se înghesuiáu la intrâre; ~ 
TOBODA'T, YTO... se vorbâşte că...; crâpue 
~ oámeni bătríni; monogse ~ tinerét n, 
tineri m pl; ~ ana oámenii fâptei ÕbJIO 
MHÓTO ~ GH era multă lume; puri karúe- 
TO ~ áu venit nişte oámeni; 2. (npucayea) 
yem. slúgi f pl; 8. seóen. oámeni m pil; 
AOTÉpH B~ AX u tTÉXHUReE pierderi f pl în 
oámeni și tehnică Q BÖTA B ~ paze. a 
intrá în rîndul oámenilor, a ieşi în oámeni; 
na ~ AX în fața lumii. 


reduce numai la faptul că primul are 460 
de pagini mici eu 30.000 de cuvinte, iar celă- 
lalt 1000 de pagini mari cu 46.000 de cuvinte. 
Superioritatea lui constă în faptul că redă 
schimbările produse în lexicul limbii ruse 
în intervalul de timp care desparte apariția 
noului dicționar de momentul apariţiei dic- 
ționarului vechi. Autorii au căutat să dea 
cuvîntului sau expresiei ruseşti echivalentul 
romînesc cel mai potrivit. A fost evitată însă 
folosirea exagerată a sinonimelor. În această 
privință, în prefață, se citează cuvintele aca- 
demicianului L. V. Şcerba: «sinonimia este 
importantă şi chiar foarte necesară, însă 
numai pentru oamenii care cunosc bine 
limba şi doresc s-o adîncească. Ea este foarte 
dăunătoare într-un dicționar bilingv, deoarece 
duce deseori la traduceri cu caracter anec- 
dotic >. De aceea autorii dicționarului au 
precizat nuanțele specifice întrebuințării sino- 
nimelor în cazurile în care au considerat 
necesară indicarea lor. 


Faţă de vechiul dicționar, dicționarul 
alcătuit de N. G. Corlăteanu şi E. M. Russev 
are articole mai bogate, mai bine tratate. 
Cuvintele au o mai mare bogăţie de sensuri 
explicate şi ilustrate mai pe larg. 

lată cum arată acelaşi articol în cele 
două dicționare: 


2. DICȚIONARUL LUI 
SERGHIEVSKI şi MARȚIȘŞEVSRAIA. 


ALEO'JIW oameni m pl, lume f; 3uarnne J. 
oameni eminenţi. 


O diferență mare poate fi constatată şi în lista cuvintelor tratate în cele două dic- 
ționare. Să urmărim, de pildă, primele cuvinte de la litera X. 

DICȚIONARUL 
LU! CORLĂTEANU 
şi RUSSEV 


DICŢIONARUL, 
LUI SERGHIEVSK! 
i MARŢIŞEVSKAIA 1 


ş 


XaBp6nba — 
XÁKABATE — 
Xanâc -- 
Xănâcuuiă — 
Xâru — 
Xanár Xaar 
Xanârno = 
X anăârHocTe A aAáTHOCTE 
Xansă , Xannă 
Xazúp Xanúgp 
Xanrypa XanTtý pa 
Xaurypure Sasar pute 
Xanrtýpuň XaaTypubrii 
XanTy pruni Xanrtýpuar 
Xannyegón Xaaveaon 
Xam — 
Xameaevul Xameneóu 
Xamca — 
Xáåmeruni —- 
XăâmerBo -~ 
Xan Xan 
Nenumărate alte articole aw fost bine 


lucrate şi dezvoltate, fiind însoțite de o bogată 
frazeologie. 

Sînt tratate în articole numeroase expresii 
idioinatice, proverbe şi zicători traduse prin 
expresiile romîneşti corespunzătoare: 
ue e ceoti cduu ne caðúca «nu te băga unde 
nu-ți fierbe oala »; 00iin e none ne sóun 
«unde-i unu! nu-i putere»; oevă ceúemnem 
pak «cînd o face plopul pere şi răchita 


micşunele »; 66a0chi y neeó cmonau Qulon- 


«i se făcuse părul măciucă»; ocmâmbea 
o Oypakdz «a rămîne cu buzele umflate»; 
sosð yune smrku = t castele în Spania »; Du 
kopomoicrosm = te mare hărmălaie, e mare 
zarvă »; cecmb e aljoicy = ta face o gafă, ao 
face boacănă ». 

Un alt merit al dicționarului îl constituie 
faptul că la cuvintele specific ruseşti se dau 
şi explicaţiile necesare: 

BbIIJIMHA xc. aum. bilină f (epopee f popu- 
lâră rusă). 

MANHMJIOBHIHHA ac mre. eð. neodo6p. 
manilovism n (sentimentalităte f deşârtă după 
felul lui Mânilov, personâj al lui Gógol). 
OBILOMOBUIUHA sc. mr. eð. aum. oblo- 
movism z (Oblómov, personáj dintr-un román 
al lui Gonciaróv, care simbolizeáză lipsa de 
voință, lipsa de activitâte, lene etc.). 
PASHOYMHEI m. raznocineţ m (intelectuil 
în Rúsia în véacul al XIX-lea, cáre nu 
aparținéa clâsei nobile). 

ma mk, mn. Şci (ciórbă f de vârză). 

Prepozițiile care întotdeauna dau mult 
de lucru traducătorilor sînt tratate cu multă 
atenție în noul dicționar. Ele sînt însoțite 


de numeroase exemple. Astfel la prepozi- 
tiile no şi nod sînt date cite şase sensuri, 
la prepoziția e 7 sensuri, la oni— 9, la na — 
10, la c — 11, la prepoziția sa — 12 sensuri. 

La începutul dicționarului sînt date indi- 
caţii cu privire la structura sa şi la felul în 
care trebuie folosit. Vom rezuma cîteva 
dintre aceste indicaţii pentru a lămuri citi- 
torii asupra tuturor problemelor pe care le 
pune dicționarul. 

Majoritatea cuvintelor din aceeaşi familie 
este tratată în acelaşi articol. Acesta formează 
deci grupuri de cuvinte. Astfel sînt tratate 
în acelaşi articol cuvintele: 
AAMNNNCYPATu BUSH, AAMUHCrpÁTOpeRAH , 
ARMHHHCTPÁTOP, AAMHHUCTPĂNUA, a IMURII- 
erpii poBaune, ajMHnueTpa popari, Partea 
comună a cuvintelor tratate în acest grup se 
scrie o singură dată la primul cuvînt al familiei 
şi se desparte de terminația cuvintelor cu 
semnul paralelelor!. (Byacan'ias, 3axóros 
“rii, arat Mpri!10).. În restul cuvintelor din 
articol paralelele sînt înlocuite cu liniuță 
(naanoMEpai!0 ...; ~ 007... ~ lil...) 


Liniuța se foloseşte şi atunci cînd în 
interiorul unui articol cuvintele din titlu 
se repetă 

Mian...  narunerauii ~ plan cincinâl; 


XORT ăcrBenublii ~ plan econmic; 
HapozHOoxoBA iicrBenu mii ~ plânul economiei 
naționâle ... 

Cînd terminația cuvîntului din 
articolului diferă de 
-titlu, se indică numai terminația lui prece- 


corpul 
terminația cuvîntului 
~ 25 MÉCT- 
~ Af RH3UD viátă f 
xosAm'iicrBo agricultură f. 
Omonimele se scriu separat şi se indică 
cu literele romane: 
MY'MHA I ze. mumie f. 
MY MHA II oc. (rpacka) miniu n de fier. 
RHM AIA I ac. cu. Ruura... 
RHWMIRHA I se. unam. foiós n, ghem n. 
Cuvintele care se scriu la fel dar la care 


dată de linioară céxbexijni... 
nocreb localitáte f rurálă; 
de la țără; ~ 0E 


diferă poziția silabei accentuate se dau în 

două articole diferite: 

3BÁMIJOR m. castél n;... 

BAMIIGK m. 1. lâcăt n; broască f;... 
Cuvintele-titluri sînt însoțite de indicaţii 

gramaticale complete: 

Rpavuiiirunii (npeeoczo0).. cm. om KpaTRHii 

cel mai scurt:,.. adică acest cuvint este 

forma gradului superlativ de la adjectivul 

xpămnuii. 


1 Linia indică lipsa cuvîntului din dicționar. 

“Totodată se dau indicaţii cu privire Ía 
domeniul căruia aparține cuvîntul: 
KOPY'H7I m. mr. eð. mun. corindân n. 
ROPPO3HS oc. mr. eð. zeon. xum. coro- 
ziúne f. 

EPEBÉTEKA sæ. 3004. crevétă f. 

Indicațiile mun. (mineralogie), e02. (geo- 
logie) zum. (chimie) soon. (zoologie) arată 
domeniul de știință din care fac parte cuvin” 
tele respective. 

În traducere sinonimele se separă prin 
virgulă: 

YPABIA m. jaf n, prâdă f, tâlhărie 
BYHT | m. răscoâlă f, răzmeriță f, răz- 
vrătire f, rebeliúne f. 

În cazul cînd traducerea 
mai îndepărtat sinonimul se 
punct şi virgulă: 
TPAIEȚĂRCKHI npua. civil; civic, cetățe- 


nesc. 


are un 
separă 


sens 
prin 


În afară de cuvintele întregi în dicţionar 
se dau în ordine alfabetică şi unele prefixe, 
precum şi părţile componente ale cuvintelor 
compuse:  ABT0...ţ Ar... Bpime...5 
Toc... e caomcH. TOCYAAPCTBEHARIĂ. 

Expresiile idiomatice ruseşti, proverbe, 
zicători sînt precedate de un romb <& 

<> BCTYOU' Tb B CA'AY a intrâ în vigóare. 

<> KpacHeT» RO ROpHEH BONÓC a se face 
roşu ca racul. 

Dacă cuvîntul sau expresia nu are o tra- 
ducere precisă, ci aproximativă se pune 
semnul £, 

COROBLA' GĂCHAMU He KOPMAT nozoe. = 
multumirea seâcă nimănti nu-i drâgă. 

<> XOTE OTGaBnA'ii pase. & berechet, cu 
prisosință. 

Cînd cuvîntul are întrebuințări speciale 
în diferite domenii se dau explicaţii foarte 
scurte în paranteză: 
KHW || HHE m. L 
bibliofil. 

BDIBECTH cos. 1. (roeó-a., omrýôa-s.) 
a scoáte vi; a dúce vt; a retráge vt; (eoŭcra) 
2. (uckmouŭm»b) a exclúde vt; 3. (namna u m. 
9.) a scóate vt; 4. (uckopenumb) a extirpa vt; 
5. (cBenamv evweoð) a deduce vt; a conchide 


(azo6uimenv rnue) 


vui. (sakuouum»b) 6. (tpacmumv) a creşte. 


ut. (9rcuconinvur) 
Dacă un cuvînt rusesc are diferite sensuri, 
însă diferențele între ele nu se reflectă în tradu- 

cerea românească aceasta se specifică cu indi. 
cația B paan.anau. (adică cu diferite sensuri): 
OBEJIĂAEA sc. mr. eð. e paan. snau. 
garnisire. ~ 

OTPACIIb a. e pasu. anat. râmură f, 
brânşă n. 

Alte prescurtări indică sfera 
cuvîntului în limba vorbită sau scrisă (HHA. 
— livresc; pasr. conversație) întrebuințarea 
afectivă a cuvîntului (mpe3. disprețuitor; 
Gpau. injurios; upon. ironic) sau apartenența 
cuvîntului la dialecte sau graiuri: (06n.) 
TIIABÂCTBIII npus. paze. ochiós. 

SEJIBE c 064. yem. pasz. otrâvă f: 
COLIIAIIĂTEJIb m. npes, conciliatór m. 
Autorii dicționarului s-au folosit de 175 de 
abreviații ruseşti şi 11 abreviații romîneşti. 

Substantivele sînt date numai la nomi- 

nativ singular, fără a se indica cazul genitiv 
singular. Dacă substantivul se foloseşte numai 
la singular se adaugă prescurtarea MK. e0, 
(numai la singular). 
Oanrapxuna oc. mr. c.,  oligarhie. 
Dacă are numai forma pluralului se dă 
indicația mă. mn. (numai plural): ouw’ mr, 
mī, ochelari. 

La adjective se numai 
nominativului singular masculin fără a se 
indica terminația genului feminin şi neutru: 
INEHUCTPIU npus. spumós, în spúme. 
Formele scurte ale adjectivelor nu sînt 
indicate. 

Formele gramaticale la care se observă 
alternarea vocalelor sau consoanelor la pri- 
mele trei litere din tulpina cuvîntului sînt 
date şi ele în dicționar, (formele supletive, 
toate cazurile indirecte ale pronumelor per- 
sonale, reflexive, relative şi determinative): 
TOT mecm. Ta, TO, Te acel (a);... 

MOiji I. mecr. IpHTAW. MOA, MOË, MOM 
al meu;... 

MEGii (MHOIO) msop. n. om a MHY> 
MKHÜHD u m. ð. ep. om mam». 
La verbe pe lîngă infinitiv se indică 


folosirii 


iadică forma 


aspectul: HPOEXATO coo. a parcurge vt, 
a trece vt... 
Terminaţiile persoanelor I şi a H-a 


singular nu sînt date. Traducerea cuvîntului 
se dă de obicei la verbele perfective la care 
este trimis cititorul în articolul verbului 
imperfectiv, 

BICTPÂMBAT necos. cm. B5CTpONIE. 
Dacă există diferenţe în traducere (forma 
imperfectivă are sensuri în plus faţă de pere- 
chea perfectivă), acestea sînt tratate în cadrul 
articolului  imperfectiv. 
NPOH3BORHIE necoB. 1. CM. wpoms- 
Becra' 2 (BupaGârbiBarb TOBâpui) a prodice 
vi; 8. nunee. a derivă vt, 

Regimul verbelor nu este indicat. Toate 
cuvintele (ruseşti şi romîneşti) tratate sînt 
accentuate. Aceasta dovedeşte că autorii 
dicționarului au avut în vedere şi pe cititorii 
sovietici şi pe cititorii romiîni. 

În dicţionar sînt traduse şi cuvintele 
compuse prescurtate, indicîndu-se totodată 
părțile componente ale cuvîntului: 

N50T m. (nepeBo — semuaunâa ornepâa 
mâuna) coen. cazemată f improvizată (din 
lemn și pămînt). i 

BY3 m. (Bw'cmee ya€Onoe sapenenue) 
şcoâlă f superioáră;... Traducerea corectă 
ar fi fost de fapt «Institut de învățămînt 
superior ». 

Cuvintele romiîneşti au fost scrise după 
noile norme ortografice ale limbii romîne. 

Dicţionarul cuprinde şi o listă cu cele 
mai importante denumiri geografice. 

De un real folos pentru cei care studiază 
limba sînt tabelele gramaticale ale limbii 
ruse alcătuite de docentul S. M. Pulkina. 
În cele 70 de pagini cuprinzînd 59 de tabele 
sînt expuse şi sistematizate cele mai impor- 
tante reguli şi probleme de morfologie a 
limbii adjectivul, pro- 
numele, numeralul, verbul). 

Nivelul superior la care a fost alcătuit 
dicţionarul, orientarea ştiinţifică justă, struc- 
tura simplă a acestuia, bogăția lexicală dau 
o valoare deosebită acestei lucrări atit de 
necesare, Pe bună dreptate se poate spune 
că acesta a fost un dar nepreţuit făcut ia 
timp de către lingviştii sovietici oamenilor 
muncii din ţara noastră, o nouă manifestare 
a ajutorului cultural pe care ni-l oferă Țara 
Socialismului biruitor. 

Dicţionarul este destinat maselor largi 
de elevi şi studenţi, profesorilor de limba 
rusă, traducătorilor, lucrătorilor din dome- 
niul culturii şi învățămîntului, precum şi 
tuturor celor care cu drug şi sirguință învață 
limba rusă. Noul dicționar va contribui la 


ruse (substantivul, 

- cuvintele rusești 


o cunoaştere mai bună a limbii ruse, la ridi- 


carea calității traducerilor, la îmbunătă- 
ţirea predării limbii ruse în şcoli şi 
institute. 


Analizind dicţionarul am constatat şi 
unele lacune sau inconsecvențe pe baza 
cărora vom încerca să dăm cîteva sugestii 
de îndreptare a dicționarului într-o viitoare 
ediţie. 

Semnalăm în primul rînd cazurile în care 
n-au fost traduse cu echi- 
valentele romîneşti cele mai exacte. 

Așa de exemplu: 

Ilapk kynompu u Ginduza s-a tradus 
prin & parcul de cultură şi repaos» (în loc de 
todihnă») eny65rui mpdyp 4 doliu adinc» 
(în loc de profund»). Pentru saxonomepnocmv 
există termenul «legitate » care ia locul tra- 
ducerii 4 conformitâte f cu legea ». 

Cuvîntul MÁPTHA II 4. mys. este tradus 
numai prin parte nu şi prin «partitură, 
rol, arie 5. Necesitatea introducerii acestor 
sinonime reiese şi din exemplul din articol: 
ndpmua Jlénckoeo care s-a tradus prin 
« partea lui Lenskii» în loc de arie (sau rol). 

Cuvîntul Ceemomackupdea este tradus 
prin «camuflaj luminos » (!) Dicţionarul lui 
S. I. Ojegov precizează că este vorba despre 
a camuflajui obiectelor luminate, sau care 
iradiază lumină ». 

La cuvintul oĝsacmHóğ eyð era de pre- 
ferat traducerea «tribunal regional» în loc 
de «judecătorie regională ». Omefmemeenubuii 
paGbmnux este tradus lucrător de răs- 
pundere » în loc de «lucrător (activist) cu 
muncă de răspundere». 

Traducerea anumitor cuvinte 
îmbogățită cu mai multe sensuri. Astfel la 
specificat că la plural 
ia nóe3g 
de care» 


trebuia 


omOâavnuuii trebuie 
înseamnă şi «unii», anumiţi»; 
de adăugat sensul 2: «convoi 
(învechit); prin această completare se poate 
încadra mai bine în articol expresia: cedde- 
Guină ndead salai de nuntă »; cuvîntul eac- 
mponóm este tradus în dicţionar numai prin 
«magazin gastronom» nu şi prin «alimentară»; 
la cuvîntul pağon autorii dicționarului tre- 
buiau să arate că deseori, cuvîntul poate fi 
tradus în romîneşte prin «regiune»: cámoe 
omĝanëunne paŭóna semude wdpa: 


“Traducerea prin «interogare» a cuvin- 
tului gauim trebuia completată prin «4 coloc- 
viu > deoarece cuvîntul este folosit în această 
accepţiune în învățămîntul superior. De aceea 
traducerea exactă a grupului lexical aauămnaa 
edccua » ar fi trebuit să fie «sesiune de coe 
locvii > şi nu 4 sesiune de examene » termen 
pentru care există expresia 3paameniayuOnHaA 
céccua iar sauămnaa rhiloka se putea 
traduce mai simplu prin «4 carnet de 
student» în loc de «carnet studențesc de 
note ». 

Expresia 0omimnee saddnue trebuia tra- 
dusă prin « lucrare pentru acasă ». La sensul 4 
din articolul mdpra trebuia precizat ¢ marcă 
germană >, iaz la cuvîntul nozondeve 
buia să se dea şi sensul de tnumăr, 
efectiv ». 


tre- 


La substantivul coceudnue trebuia adău- 
pat şi sensul «conferință»: Bepaúncroe cose- 
suyduue muniiempoe unocmpânnvut de, emot- 
păz Gepmede « Conferinţa de la Berlin a 
miniştrilor Afacerilor externe a celor patru 
puteri». La expresia e 6iny npunesa se 
putea adăuga la traducere expresia romînească 
«ca nuca în perete». 

O altă problemă pe care vreau s-o semnaiez 
este aceea a bogăției articolelor care tratează 
unele cuvinte. Cred că următoarele cuvinte 
ar fi trebuit explicate mai pe larg şi ilustrate 
cu expresii mai numeroase: IIPOMSI' MJIEH- 
HOCTD pe lîngă ramurile de industrie indi- 
cate ar mai putea cuprinde şi altele ca de 
exemplu HpoMbI' su ăennoerb TPON3BONA' IAA 
epâBerBa nponspOAcraa ; 

La npaBu' re aberBoHHprii se poate adăuga 
rpiauc, Qeneeăţua, koamiuua, kpyeii ; MURI 
erâperBo ar putea fi îmbogăţit mult şi cu 
alte denumiri de ministere importante exis- 


tente. Nevoia extinderii tratării unor arti- 
cole mai sumare se simte cu atît mai mult 
cu cât dicționarul are nenumărate articole 
de o deosebită bogăţie lexicală, ilustrate 
din domeniu! literaturii 


Completăriie 


cu exemplificări 


beletristice, politice, tehnice, 


şi exemplificările suplimentare pot fi luate 


din expresiile des întîlnite în special în 


presă. lată cîteva propuneri de genul 


acesta: 


Cuvintul din dicționar De adăugat 
saxnrosâune nâkma 
sanpernâane ámomnoeo opiucus 
noao6ane enýmpenee , snéwnee 
NOABÂPrEŞTL kpumune 

! ; 
pasBpHyTh ðucrýecuio 
IKONOMÜÚUECKUE, 
CBT3b nonumiiueckue 
u Ryabmiprie— u 
CHHSATE paczbdu 
ETON Tepnyatcoew 
xo3a'iic7B0 coeEmekoe (COBXO3) 


Cred că ar fi fost bine să figureze în dic- 
ționar şi articolele despre cuvintele: noĝ- 
depucânue (miipa u Gesonâcnocmu), nepe- 
eoopyoecinue (3Jánaðnoğ Tepmânuu), crko- 
Aâuueanue 60€unur 6ndnoe U 2pynnupO6ok. 

Trebuie să fie 
cuvintelor 


introduse şi inițialele 
compuse  prescurtate, denumiri 
de țări, de organizaţii internaţionale etc. 
întîlnite în special în ziare şi reviste: PHP 
(Tepmâncraa  Jlemorparuuecraa  Pecuy6- 
zaka); HHP (Kurâicraa Hapómmaa Pec- 
uýőnzuka); KHP (Kopéückaa Hapó- 
AHo-nemonparauecraa Pecny6anuka); HP B 
(Demonparu'uecraa Pecny6anua BberHám); 
OOH (Opranusânua Oðpexunënnsx Há- 
nui); MHI (MunncreperBo Mnocrpánsix 
nen); BØHN (Bcemn'puaa Denepânna Ipo- 
Qcow's08); BOJM (Bcemn'pnaa Genepâ- 
wa memorparăuecuoii mononëxa);, MCC 
(MemnyHapOnHBIii  coies CTYAÉHTOB); 
MIHOK (Mewnynapónnaa gemokpatkye- 
CKA Genepânua ACHIM) . 

În traducere, anumite cuvinte ar fi 
putut să fie omise: la napmuiinocmv 1. tra- 
ducerea daparținere la partid» e de prisos 
deoarece există apartenență de partid». 
La sensul 2 însă trebuie adăugat şi «spirit 
de partid». Expresia «ua múmunee» putea 
să fie tradusă mai simplu «la miting» în 
loc de «în cadrul mitingului >». 

La unele cuvinte lipsește traducerea 
directă, de exemplu cuvîntul o6aepumv are 
numai expresia oGuepimv npóevio. fără indi- 
carea sensului propriu al cuvîntului ¢ a înroşi ». 

La anumite articole apar inconsecvenţe 
în explicație: «MANENOBUIHHA» are indicația 
stilistică neonoGpnrestuo (cu dezaprobare) 
pe cînd 06a6Monmuna nu o are. În schimb 

numai aici se arată că termenul este literar, 
deşi şi primul cuvînt face parte din acelaşi 
domeniu. La mapuna s-a dat indicaţia oku- 
BONMHCb (pictură), care însă lipseşte la ma- 
puuwer. Josdiinu — povoinic (broboadă 
la femei ruse măritate) nu are indicaţia « în- 
vechit » pe cînd altele din aceeaşi categorie 
au această indicație. 

PaOxop, octav, Lepmanenaa /lexenpa- 
rauecxas Pecny ANKA, BHEUIEAL, MOAN MI- 
Ea, IepoBbr NOANITE MIAM există în dic- 
ţionar pe cînd césbkop, ákamb, SânaOnaa 
Pepmânua, 6HYmpehnaă NONÚMUKQ, GNOMA- 
numb naan lipsesc. De asemenea credem 
că unele cuvinte care se întrebuințează rar 
în limba rusă, fiind învechite sau de circu- 
lație restrînsă n-ar fi trebuit incluse în dic- 
ționar: 8BE3NOUET, HETOQHAHT, NENAYM. Cre- 
dem că e bine să menționăm şi cîteva greşeli 
mărunte: de exemplu s-a scris greşit 
P.H.P. (cu punct după fiecare inițială) în loc 
de PHP aşa cum cere ortografia rusă. 

La lista cu denumiri geografice s-a scris 
Belugistan în loc de Belucistan, Hong- 
Cong în loc de Hong-Kong, Samarcand în 
loc de Samarkand. i 

La stîşitul dicționarului sînt date tabelele 
gramaticale ale limbii ruse. O deosebită 
valoare reprezintă tabelul 59 cu verbele 
neproductive în care sînt date formele la 
viitorul trecut 
subliniat 


infinitiv, prezent, simplu, 
participiu. Trebuie 

faptul că, pentru prima dată la noi în ţară, 

apare într-o gramatică un tabel atît de 


complet cu conjugarea verbelor neproductive. 


imperativ, 


Aici însă s-ar putea introduce şi tabelele 
cu prepoziţii şi adverbe. 

La paginile 1046 şi 1048 se vorbeşte des- 
pre «modul participiu» şi «modul gerun- 
ziu » fără să se precizeze însă că în limba rusă 


participiile şi gerunziile au valoare de forme 
verbale şi nu sînt moduri. Această precizare 
era necesară, deoarece, pe de altă parte, la 
pagina 1037, paragraful 3, se spune că, în 
limba rusă, verbul are trei moduri (indi- 
cativ, imperativ şi condiţional). 

La tabelele 47 şi 48 se vorbeşte de con- 
jugarea verbelor cu particula — ca (ryn6- 
moca, jmoedmvea) dar nu se indică faptul 
că aceste verbe se numesc reflexive. 

Dicţionarul rus-romîn apărut la Moscova 
se adresează în mare măsură cititorilor ruşi, 
fapt datorită căruia credem că nu se poate 
vorbi de accentuarea caracterului normativ al 
părții ruseşti, Se ştie că Institutul de lingvistică 
din Bucureşti al Academiei R.P.R. lucrează la 
alcătuirea unui dicționar rus-romîn. Apariţia 
dicționarului editat în U.R.S.S. nu reduce 
importanța şi necesitatea editării cît mai 
grabnice a dicționarului Academiei R.P.R. 
Acesta va completa şi va întregi dicționarul 
lui N. G. Corlăteanu şi E. M. Russev. Dic- 
ționarul rus-romîn pregătit de Academia 
R.P.R. va cuprinde peste 60.090 de cuvinte, 
care vor avea numeroase indicații gramuti- 
cale (ca de ex.: terminaţiile genitivului la 
substantive, toate terminaţiile neregulate ale 
substantivelor, formele adjectivelor la mas- 
culin, feminin, neutru, precum şi formele 
scurte ale acestora, terminaţiile personale la 
verbe etc.) care nu apar în dicţionarul apărut 
în U.R.S.S. 

Prin observaţiile făcute, în cadrul acestei 
recenzii, nu vrem să reducem valoarea dic- 
ționarului alcătuit de N. G. Corlăteanu şi 
E. M. Russev, Tinem să subliniem că acesta 
reprezintă un îndrumar practic deosebit de 
prețios în munca noastră, în însuşirea şi 
cunoaşterea mai temeinică a limbii marelui 
popor rus. 

Vs. Surjicov 


DICTIONARUL ROMÎN-BULGAR 


Sofia, 


Anul trecut a apărut, în Republica Popu- 
lară Bulgaria, în Editura de stat «Hayra H 
H3KYCTBO » o nouă lucrare importantă, me- 
nită să întărească şi mai mult prietenia dintre 
popoarele romîn şi bulgar. Este vorba de « Dic- 
ţionarui romîn-bulgar », editat la Sofia de Va- 

1954 


lentin Arnaudov şi Lucreția Mişu, avind ca re- 
dactori pe prof. P. Neicev, Al. Runtova, P. 
Trufkin. 

Dicționarul romîn-bulgar, scos de A. Mar- 
cinkov în anul 1914, fiind o lucrare lexico- 
grafică învechită nu mai putea reflecta sta- 


diul actual al limbii romîne şi al limbii 
bulgare. 

Noul dicţionar romîn-bulgar, cu- 
prinde în total 31.212 cuvinte, a venit să 
umple un mare gol în acest domeniu, el 


fiind aşteptat de masele largi din țara prie- 


care 


tenă, dornice să cunoască limba romînă, 
limba unei ţări care, de-a lungul veacurilor, 
a avut legături strînse cu poporul de peste 
Dunăre. 

Totodată, el poate servi, în aceeaşi mă- 
sură, şi romiînilor doritori să înveţe limba 
bulgară, pentru a putea citi, în original, pe 
clasicii literaturii bulgare. Deosebit de folo- 
sitor va fi acest dicționar studenţilor de la 
Facultatea de filologie, subsecția de limbă 
şi literatură bulgară. 

Dicţionarul pe care-l recenzăm a putut 
să apară, datorită ajutorului dat autorilor 
de către Partidul Comunist Bulgar, prin 
Comitetul bulgaro-romîn, de Academia Bul- 
gară de Ştiinţe, precum şi grație sprijinului 
acordat de Partidul Muncitoresc Romin. 

Autorii, așa cum se arată în prefaţă, s-au 
folosit de un bogat material documentar, 
indispensabil întocmirii unui asemenea dic- 
ționar, La baza acestei lucrări a stat învă- 
țătura stalinistă despre limbă. 

Autorii au ţinut seama de principiul că 
vocabularul unei limbi este într-o continuă 
transformare şi l-au aplicat cu succes la 
limba romînă. Fiind conştienţi că procesul 
de evoluţie a vocabularului reflectă trans- 
formările economice, sociale, politice, cultu- 
vale etc. ale societății romîneşti, ei nu s-au 
limitat la cuvintele găsite în dicționarele 
să se docu- 
broşuri, tra- 


romîneşti apărute, ci au căutat 
menteze cercetînd reviste, ziare, 
tate, care reflectă lexicul limbii romîne con- 
temporane. 

Urmînd întru totul concepția înaintată 
a lexicografiei sovietice, ei au dat, în «Dicţio- 
romîn-bulgar » o imagine fidelă a 
limbii noastre actuale, oglindind just schim- 
bările care s-au produs în ea. . 

Acest valoros dicționar cuprinde un 


narul 


număr mare de cuvinte şi termeni tehnici 
noi, alte dicționare. Dintre 
aceştia semnalăm: agroiehnic(ă) adj. şi subst. 
(pag. 28); artel (pag. 67); brigadă şi brigadier 
cu accepţia lor nouă (pag. 129); deschia- 


neatestați în 


buri(re) (pag. 298); leninism şi leninist (pag. 
468); marxism şi marxist (pag. 486); miliție 
şi milițian (pag. 498); nepman (pag. 534); 
partinic şi partinitate (pag. 571); creşă (pag. 
270); sovhoz (pag. 716); soviet (pag. 716); 
socotitor (pag. 712). 

De asemenea, găsim o serie de grupuri 
lexicale noi, cum ar fi: conferință orăşeneusci 
de partid (pag. 242); plan de stat; plan cin- 
cinal; plan de colectare a cerealelor; sistem 
de muncă după plan, peste plan; a depăşi 
planul (pag. 592); activ de partid, activist de 
partid (pag. 16); acumulări socialiste peste 
prevederile planului (pag. 17); bază de re- 
cepție (pag. 103); manifestul comunist (pag. 
486); materialism dialectic (pag. 491); dreptul 
naţiunilor la autodeterminare (pag. 523); de- 
păşire de normă (pag. 543); biroul organi- 
zaţiei de partid (pag. 110); complexul sportiv 
G.M.A. (pag. 234); condică de sugestii şi 
reclamaţii (pag. 240); biroul politic al C.C. 
al P.M.R. (pag. 232); caravană cinemato- 
grafică (pag. 165); fruntaş în producție (pag. 
389); general-locotenent, general-colonel (pag. 
367); secția de agitație şi propagandă (pag. 
704); construirea socialismului (pag. 711) etc, 

Din dicționar nu lipsesc nici sensurile. 
noi pe care le-au dobîndit în ultima vreme 
unele cuvinte. De exemplu: aspirant (pag. 
73) are, pe lîngă sensul vechi şi înțelesul 
de «persoană care, după trecerea examenului 
de stat, se pregăteşte, în cadrul aspiranturii» 
pentru titlul superior de „candidat în ştiinţe“); 
regiune (pag. 649) şi cu sensul de unitate 
administrativă; pandur (pag. 566) din divizia 
de voluntari « Tudor Vladimirescu-Debreţin » 
etc. 
Se întîlnesc, bunăoară, şi o serie de 
termeni ştiinţifici, tehnici etc., folosiți în 
literatura de specialitate din ţara noastră. 
Aşa sînt: alcalin (pag. 33); arhitravă (pag. 
67); bioxid (pag. 110); clupă (pag. 218); 
monovalent (pag. 511); radiotehnică (pag. 
624); radiografie (pag. 634); testimonial (pag. 
773) şi alții. 

Foarte bogat reprezentate în dicţionar 
sînt şi grupurile lexicale: la cuvîntul sală 
(pag. 673); sală de mese, sală de mincare, 
sală de studiu, sală de arme, sală de aşteptare, 
sală de lectură, sala paşilor pierduţi; 
cameră (pag. 155), mobilată, 


la 


cuvîntul de 

dormil, pentru mame şi copii mici, camera 
deputaților, camera comunelor, camera de 
comerț, de deliberare, obscură, cameră de 
bicicletă, cameră de ardere, cameră de combu- 
stiune, camera maşinilor, cameră de calorifer, 
camera ecluzei, camera focarelor; la cuvintul 
stare (pag. 725), stare de lucruri, de asediu, 
de război, socială, civilă; la cuvîntul ae 
(pag. 10), ac cu gămălie, de siguranță, de 
păr, acul iînjectorului, ac magnetic etc. 

În această ordine de idei, ținem să arătăm 
că dicţionarul cuprinde şi multe expresii 
idiomatice, zicători, proverbe, maxime etc. 
© Acestea au fost traduse în limba bulgară 
prin expresiile idiomatice corespunzătoare, 
ceea ce constituie un fapt pozitiv, demn de 
remarcat. 

Din mulţimea acestor cazuri reproducem 
cîteva: om cu cap, om cu scaun la cap ymen, 
pasyM uoBek; uşor de cap CHOcoGen uoBer; 
capul face, capul trage KAKBOTO NOCEEN, TOBA 
We NOmBHEIU; În ruptul capului HURAKDbE 
cnyaaă (pag. 159); lasă-mă să te las Gesxa- 
panrepeu uonek (pag. 463); a ajunge la sapă 
de lemn cruram no npocemuna moara, 06e- 
HEABaM (pag. 29); sapă şi lopată! Gesna- 
memnao neno! rpa! (pag. 667); a uita de 
la mînă pînă la gură MHOTO ChM Pascear (pag. 
411); a face din tîntar armăsar NpaBaT OT 
Myxa co (upeyBenunuaBam) (pag. 340); 
calul de dar nu se caută în (la) dinți ua 
Xapusanna KON  neranure He ce Gpoar 
(pag. 148); la paştele cailor uniora (pag. 149). 

Seriozitatea cu care s-a lucrat la dicționar 
se vede şi din felul cum au fost traduse 
cuvintele romîneşti în lirnba bulgară. Autorii 
s-au străduit să redea cele mai fine nuanțe 
semantice şi stilistice, Cuvintele sînt dispuse 
în cuiburi lexicale. Pentru a nu se repeta, 
cuvîntul-titlu este redat, în restul articolului, 
prin linioară. De exemplu: producție (pag. 
619—620); — globală; — în masă; — în serie; 
mică — de mărfuri; marea —; — industrială; 
mijloace de —; chekuieli de —; producţia 
mijloacelor de —. 

Cînd terminația cuvîntului din corpul 
articolului diferă de terminația cuvîntului- 
titlu se dă numai terminația lui, precedată de 
o linioară: propagandistic up. OpPONaraHneH; 
activitate -ă nmponmaranga ACATEAIAOCT (pag. 
622). 

Cuvintele-titluri sînt însoțite de indicaţii 
gramaticale: Cel (pag. 179) ux. (ynorpeGaBa 
ce npes npHNarareniu, WACHUTENHA Mpe- 
nno2a); — frumos Xy6aBuar; cei trei elevi 
*pumara yuenann; — de-al doilea OrOopHAT; 
— din urmă nocnenuuar; Ştefan cel Mare 
Creţan Benuru; toate cele bune BCHYKO 
CMec oT HaM-pasnuuiu nema; ghionti (a) 
24. reckaM, MyYMIKAM (cnansr) (pag. 370), 
puiculiţă, puicuță e. ue. ymas oT puică (pag. 
627). 

Omonimele sînt date în articole separate, 
numerotate cu cifre romane. Aşa, de exemplu, 
la pagina 94, întîlnim omonimul þan, tratat 
în două articole: ban I C. M. CTOTHHRA; MH. 
4, papt. ban II c. M. HAMeCTHUK, ryGepua- 
Top; sau la pag. 666, omonimul roman: 
roman | ©. M. PAUMRNAR; np. pumcku roman HH 
G. ©. p. poman (aura), 

Deoarece toate titlurile de articole (adică 
cuvintele tratate în dicţionar) cu excepția 
celor monosilabice, au indicat accentul, cu- 
vintele accentuate în mod diferit se dau în 
articole separate: 

copil 6. M. Here, MOMIE 

copil 6. M. Ryna, crofa (na Bpara) 
Sot. Yumânina, Quans. (pag. 256). 

Se dau şi indicaţii cu privire la domeniul 
căruia aparține cuvîntul respectiv: l 

cordifórm mp. 607 CHPUASBHACN, CHpPHE- 
oőpaseHn (pag. 258); 

metabolism C.C.p. ỌQH3HOM OMAHA HA RBE- 
nrecrBara. (pag. 495); 

metacăârp ©. ©. p. akar pran (ua pprara) 
(pag. 495). 

Sînt date şi părțile componente ale cuvin- 
telor compuse: 

semi (mpexcrtaBka) momy — (pag. 693); 

auto (upebune) caMo —, abro (pag. 82). 

Substantivele, ca şi adiectivele, care for- 
mează titlu de articol, sînt nearticulate; 

ansâmblu C.C, aHCaMÕbI, CÞBKYNHOCT,; 
gajo (pag. 52); 

ghimpós up. unu © Gopau, GOANUB 
(pag. 370). 

Dacă un cuvînt are mai multe variante 
se face trimiterea la forma literară prin 
indicația Ba. (vedeți): 

gidili (a) ra. Bu, gtdila (a) pag. 371; 

înghesuive. e. cmt. nui înghesuială (pag. 
440); 


călindar c. c. p. mm. calendar (pag. 
153). 

La cuvintele seşite din uz, cum sînt, de 
exemplu, predosldvie' (pag. 609), vornic, vo- 
rodvă (pag. 864) se dă indicaţia 4 învechit» 
(exprimată în bulgăreşte prin. crap). 

O serie de prescurtări se referă la sfera 
folosirii cuvîntului în limba vorbită sau scrisă, 
cum ar fi pase. (conversaţie) upon. (ironic), 
061. (regional): chiteală ©. x. pasr. nuene, 
HANHTEK, umTHe (pag. 189), actoraş 6. M. 
MANKO, W8BecTeH, Gesrapei &KTbOp; Upon, 
akTbopue (pag. 16); zaplaz c. ©. p. 06n. 
Orpama OT KONOBe 8aGuTu egun go Apyr. 
(pag. 869). 

Cuvintele romîneşti au fost scrise, ţinîn- 


du-se seama de noua ortografie a limbii 
romîne. ` 


La sfîrşitul dicționarului, găsim o pre- 
zentare sintetică a gramaticii limbii romîne 
şi anume morfologică, unde, mai întîi, se 
indică alfabetul limbii noastre, care, credem 
noi, ar fi trebuit să fie dat la începutul dicțio- 
narului, aşa cum procedează just dicționarele 
sovietice bilingve. 

Pe lîngă cele afirmate mai sus, referitor 
“a principalele merite ale dicționarului, ținem 
să arătăm şi lipsurile acestei lucrări. 

Astfel, unele explicaţii bulgăreşii nu redau 
fidel sensu! cuvîntului romînesc. De exemplu: 
foneiica c. nt, bonerura, Haya 3a npons- 
HoweuncTo (pag. 354) «fonetică, știința des- 
pre pronunțare »; propoziție secundară mo- 
IMNHUTERHO Hspeuenue (pag.692) ceea ce în- 
seamnă 4 propoziție completivă p». Trebuia să 
se dea definiția Bropocreneito uspeaenne. 

La cuvîntul profesoraş (pag. 620) se arată 
că e diminutivul de la profesor, fără a se 
indica că are sens ironic. 

La o serie de cuvinte învechite nu s-a 
dat indicaţia respectivă. Pomenim, aici, 
cîteva: prefect şi compusul de poliție (pag. 
609); primar (pag. 616); regia monopolurilor 
statului (pag. 649), sergent de stradă (pag. 
696); şcoală normală (pag. 543); jandarm 
(pag. 457); bonă (pag. 121); agent de sigu- 
ranță (pag. 26); județ (pag. 489); plasă (pag. 
592); chestor (pag. 187) etc. 

La unele cuvinte romineşti, cum sînt, 
bunăoară, a merge (pag. 494), a da (pag. 
286), a duce (pag. 322), a face (pag. 340), 


nu s-au dat toate îmbinările frazeologice 
care se folosesc azi, ci numai o parte din 
ele. Din acest punct de vedere « Dicţionarul 
rus-romîn » editat la Moscova, în 1953, de 
B. “A. Andrianova şi D. E. Mibalci, este 
mult mai bogat. Autorii ar fi putut folosi 
şi aici materialul oferit de « Dicţionarul enci- 


clopedic ilustrat» al lui I. A. Candrea şi 
G. Adamescu. 


Ar fi fost bine dacă, la unele cuvinte 
cum ar fi comerț, azil, organizație, s-ar fi 
dat toate îmbinările lexicale în care intră 
aceste cuvinte şi care sînt foarte frecvente, 
respectiv comerț de întîmpinare, azil politic, 
organizaţie de bază; după cum ar fi fost 
extrem de nimerit să se indice accentul la 
toate compusele. 

Cercetînd lista de cuvinte a « Dicţiona- 
rului romîn-bulgar » se poate observa că 
s-au dat o mulţime de cuvinte ieşite din uz. 
şi care ar fi putut lipsi. Astfel, la litera A 
sînt: abiturient, abitațiune, aboală (pag. 8); 
absoluțiune (pag. 9); acar (cu sensul de « cel 
care vinde, face ace») (pag. 11); acăriță şi 
acarniță (pag. 11); accentuabil (pag. 12); 
acrosaj (pag. 15); acrum (pag. 15); Adam 
(pag. 17); adiabetic (pag. 19). La litera B: 
babadam (pag. 87); bandoală (pag. 95); ban- 
draburcă (pag. 95). La litera (: cabotier 
(pag. 145); cabul şi cabulipsi (pag. 146); 
cake (pag. 148); calamitos (pag. 149); calo- 
zitaie (pag. 154). 

Pe de altă parte, au fost omise multe 
cuvinte folosite frecvent în limba romînă 
contemporană. Aşa, bunăoară, la litera A 
cuvinte ca: aberant, actualiza, actualizare, 
adenită, ad-hoc, adinterim ; la litera B: bacte- 
riofag, bacteriofagie, balneo-climateric, balneo- 
climatic, banaliza, banalizare, bandură ; la 
litera €: cabanier, cabanos, cadastral, cadre 
ete. 

Toate acestea le-am putut constata, făcînd 
o comparație între dicționarul recenzat şi 
« Dicţionarul limbii romîne literare contem- 


-porane », vol. I (A—C), editat de Academia 


R.P.R., Bucureşti, 1955, lucrare de care, în 
viitor, vor trebui să țină seamă autorii  Dic- 
tionarului romîn-bulgar >. 

La unele cuvinte s-a pus greşit accentul. 
Vom da, pentru ilustrare, câteva exemple: 
ábil (pag. 8); acâlmie (pag. 11); acoperitoare 

(pag. îl); agrdmat (pag. 27); aidoma (pag. 
28); cumul (pag. 281); flágel (pag. 531); 
pisar (pag. 586); reporter (pag. 654) etc. 
Deşi, la întocmirea dicționarului, s-a 
folosit şi « Micul dicționar ortografic », editat 
de Institutul de lingvistică din Bucureşti, 
s-au strecurat, totuşi, unele greşeli de orto- 
grafie, din care menționăm: absenţă nejustă 
dela lucru (pag. 9); cînd e să se înnece, 
omul se agaţă și de un pai (pag. 26); înnot 
(pag, 445); leader (pag. 466), măsa (pag. 
489) pentru mă-sa; match (pag, 491); noem- 
brie (pag. 542); a reduce la acelaş numitor 
(pag. 647); s-a rupt ghiața (pag. 670); ori- 
gină (pag. 558); incomplect (pag. 405); gre- 
sală (pag. 378); deacurmezişul, deadreptul 
(pag. 289); dese-ori (pag. 300), sau altele şi 
mai grave, ca: f-mi pare bine (pag. 109); 


î-şi scutură baba cojocul (pag. 87); fi 
vine amețeală (pag. 44), î-mi fac inimă rea 
(pag. 411). 

Nici de unele greşeli de punctuație nu 
e scutit dicționarul. Astfel, la pagina 591, 
la verbul a pirli, de exemplu, găsim o subiec- 
tivă despărțită prin virgulă: cine se pripeşte, 
se pîrleşte, 


Am căutat să semnalăm, pe scurt, unele 
lipsuri ale dicționarului, pentru ca, la a 


doua ediție, să se țină seama de ele, şi astfel, 
dicţionarul să apară îmbunătățit, 

În încheiere, putem spune că « Dicţio- 
narul romîn-bulgar » este o valoroasă operă 
lexicografică, fiind totodată şi un instru- 
ment util, pus la îndemîna celor care vor 
să învețe una dintre cele două limbi. 


Anatol Tudose-Drochia 


SZATAEAV 


PI a e e e 
CONSULTAŢII 
SI e e e e e e a 


RĂSPUNS CITITORILOR 


Prof. I. SIMION -- Poiana. 


1. Întrebare: Întrucît definiția dată ver- 
belor tranzitive, în « Gramatica limbii romîne », 


Editura Academiei R.P.R., nu mi se pare- 


destul de clară, propun o nouă definiție: 
Verbele a căror acțiune se poate răsfrînge 
asupra unui obiect sau pot avea un obiect 
sînt tranzitive. 

1. Răspuns: De fapt, în gramatică, imediat 
după definițiile şi exemplele de verbe tranzi- 
tive şi intranzitive se arată că, atunci cînd nu 
au complementul exprimat, verbele tranzi- 
tive sînt folosite «în mod absolut, adică des- 
prins(e) de un obiect precis». De aici se 
poate deduce uşor că complementul direct 
al verbelor tranzitive poate să fie, dar poate 
să nu fie exprimat. Important este faptul că 
aceste verbe au posibilitatea de a primi un 
complement direct, spre deosebire de verbele 
intranzitive care nu o au. Totuși, completarea pe 
care o propuneţi dv. la definiţie, aduce pre- 
cizarea noţiunii, de aceea se va- ţine seamă 
de ea la viitoarea ediţie a gramaticii. 

2. Întrebare: N-ar fi fost util ca, pentru 
a se face deosebirea între completivele di- 
recte şi indirecte introduse prin că, să, cum, 
ca şi de, « Gramatica limbii române », editată 
de Academia R.P.R., să facă precizarea: 
completivele indirecte determină verbe in- 
tranzitive sau tranzitive la forma reflexivă 
cu acuzativ şi la forma pasivă? 


2, Răspuns: Dat fiind că Gramatica Aca- 
demiei R.P.R. defineşte de obicei propozi- 


tiile subordonate ca avind aceeaşi funcțiune 
cu partea de propoziție corespunzătoare, era 
normal ca precizarea categoriilor de verbe 
care pot fi determinate prin propoziții com- 
pletive directe sau indirecte să fie făcută la 
complemente. Într-adevăr, la pagina 113 a 
volumului al Il-lea, făcîndu-se diferenta 
între complementul direct şi cel indirect se 
arată ce fel de verbe cer complement direct 
(tranzitive la diateza activă) şi ce fel de verbe, 
complement indirect (tranzitive la diateza ac- 
tivă şi pasivă şi intranzitive). De asemenea, 
la pagina 118 a aceluiaşi volum, paragraful 
195 se ocupă în mod special de felul verbelor 
care cer un complement indirect (intranzitive, 
tranzitive cu două complemente sau folosite 
absolut, reflexive şi locuţiuni verbale). 

De aceea socotim că precizarea propusă 
de dv. în legătură cu definiţia propoziţiilor 


completive nu este necesară. 
L. V. 


Prof. M. TOMOLUAGĂ — Sighet. 

1. Întrebare: E justă formularea din 
Gramatica Academiei R.P.R., vol. I, p. 194: 
« Formele accentuate ale pronumelui personal 
apar uneori paralel cu cele neaccentuate’? » 

1. Răspuns: Fără îndoială că nu. Obser- 
vația dv. e justă. Formele accentuate apar 
totdeauna însoțite de forme neaccentuate. 
Nu se poate spune «Am dat ție o carte » 
sau & Caut pe ea». Ar fi trebuit să se arate 
că formele neaccentuate apar cîteodată paralel 

cu cele accentuate. Sînt la fel de corecte 
construcțiile « Ți-am dat o carte» şi 4 Ţi-am 
dat ție o carte». Observaţia este valabilă şi 
pentru pronumele reflexive unde în gramatică 
se face aceeaşi greşeală (vol. I, p. 201). 


2. Întrebare: Un participiu poate fi de- 
terminat de un complement direct? 


2. Răspuns: Datorită naturii sale verbale, 
participiul poate avea toate determinantele 
verbului, cu excepția complementului direct, 
Dv. credeţi că un participiu poate fi determinat 
şi de un complement direct şi daţi următoarele 
exemple: Istoric bazat pe documente, Părinte 
supărat pe copil. În ambele cazuri e vorba 
însă de complemente indirecte. Situaţiile 
corespund definiției complementului indi- 
rect (« Complementul indirect este partea de 
propoziţie asupra căreia se răsfrînge în chip 
indirect acţiunea verbului, în sensul că din 
acțiune rezultă de obicei un folos sau o 
pagubă, pentru ființa sau lucrul denumit de 
complementul indirect »), Complementele dis- 
cutate nu pot fi în nici un caz directe, deoarece 
participiile bazat, supărat corespund verbelor 
reflexive a se baza, a se supăra, şi sc ştie 
că un verb la diateza reflexivă nu poate 
avea funcție tranzitivă. Acest lucru e valabil 
pentru toate categoriile de verbe reflexive 
(obiective, eventive, dinamice, reciproce, pa- 
sive şi impersonale), Atît problema compli- 
mirilor pe care le primesc verbele reflexive, 
cît şi a complementelor indirecte construite 
cu prepoziția pe nu au fost încă studiate te- 
meinic și nu au fost de loc tratate în Gramatica 
Academiei R.P.R. 

În exemplul dv. gard sprijinit pe proptele 
este un complement circumstanţial instru- 
mental, deci nu se încadrează în situația 
discutată mai sus, 


3. Întrebare:  Numeralul 
poate fi atribut adjectival? 


multiplicativ 


3. Răspuns: Cînd determină un substantiv 
(sau un substitut al acestuia), numeralele au 
rol de adjectiv şi sînt considerate, din punct 
de vedere sintactic, atribute adjectivale. Acest 
lucru e valabil pentru toate felurile de numeral 
inclusiv numeralele multiplicative. Exemplele 

date de dv. sînt bune: efort inzecit, răsplată 
însutită, muncă îndoită. 

4. Întrebare: Cum se poate arăta că geni- 
tivul obiectiv poate avea şi funcția de com- 
plement direct şi indirect? 

4. Răspuns: Dv. vă referiţi la funcția de 
complement direct sau indirect pe care o poate 
avea un atribut substantival în genitiv. Această 
funcţie reiese foarte clar dacă transformăna 
substantivul determinat (în cazul că substan- 
tivul acesta e de origine verbală sau are sens 
verbal) în verb. Iată cîteva exemple: păzitorii 
castelului, protectorul fratelui meu, creatorul 
romanului. Înlocuind substantivele păzitorii, 
protectorul şi creatorul cu verbele corespunză- 
toare a păzi, a proteja şi a creg, se vede că 
atributele substantivale în genitiv castelului, 
fratelui, romanului devin complemente directe. 
Pentru complementul indirect, exemplele se 
interpretează la fel. De pildă, în amintirea 
întîmplărilor, gîndul morții etc, înlocuirea 
substantivelor determinate cu verbele cores- 
punzătoare a-şi aminti şi a se gîndi arată că, 
atributele devin complemente indirecte (a-şt 
aminti de întîmplări, a se gîndi la moarte). 

În acelaşi fel se poate înţelege şi funcţia 
de complement direct sau indirect pe care o 


„poate avea un atribut substantival prepoziţio- 


nal, problemă care de asemenea v-a produs 
unele nedumeriri. 


5. Întrebare: În exemplul: Pe respectabila 
madam Trahanache am văzut-o ieșind de la 
Cațavencu, care este funcția sintactică a lui 
ieşind? 

5. Răspuns: leşind este aici atribut pe lingă 
madam Trahanache, grup sintactic pe care îl 
determină. Nu poate fi considerat complement 
al verbului am văzut, deoarece nu arată cum 
se exercită acțiunea de a vedea (în ce fel 
am văzut? — leşind), 

Tot aşa trebuie interpretat avind în pro- 
poziția Sirăbătură pinza largă a apei, avind 
adîncimea nu mai mult decît două palme, unde 
dv. credeți că avind este un complement, pro- 
babil pe lîngă verbul străbătură. Ar în- 
semna ca la întrebarea cum străbătură? să se 
răspundă avînd adincimea ..., ceea ce este 
imposibil. 


S. St. 

MIHAIL SADOVEANU, ARTIST AL CUVÎNTULUI 


DE 


ACADEMICIAN AL. ROSETTI 


Ca la toţi marii scriitori, preocuparea de a folosi cuvîntul şi expresia justă 
e vădită în toate scrierile lui Mihail Sadoveanu; ea e exprimată de el într-un 
articol consacrat lui I. L. Caragiale, după cum urmează: «Toată viaţa lui, 
[I. L. Caragiale] s-a luptat ca să supuie cuvintele nebune și imaginaţia 
nedomolită ». 

Minat de această preocupare, Sadoveanu a întreprins el însuşi cercetări la 
fața locului, cutreierînd în lung și în lat întreg domeniul nord-dunărean al graiuri- 
lor românești şi culegînd expresii și cuvinte caracteristice ale limbii vorbite. De 
mai multe ori, în cursul carierei sale de scriitor, maestrul Sadoveanu a dat la 
iveală frînturi din observaţiile sale atît de preţioase asupra limbii populare. Astfel, 
el arată că limba vorbită în regiunea Crișului Negru prezintă o serie de analogii 
cu graiurile din Moldova: « Tot timpul cît am mai stat pe acele meleaguri », 
“ne spune maestrul, « m-am îndeletnicit să-mi însemn vorbele speciale, cu care 
urechea mea a fost din copilărie obișnuită în Valea Bistriței». Şi urmează, pe 
două pagini, înşirarea acestor cuvinte și expresii. 

Astfel, Mihail Sadoveanu apare ca un depozitar al experienţei lingvistice 
a tuturor acelor care au vorbit romîneşte în graniţele patriei, iar, ca artist, el 
este făuritorul unui instrument reprezentînd o sinteză a trecutului și prezentului. 
Această îmbogăţire a materialului de limbă al scrierilor lui Sadoveanu nu a scăpat 
cercetărilor, care au arătat că acest proces s-a petrecut după 1918, cînd s-a produs 
reunirea Ardealului cu celelalte provincii romînești. 

Limba veche a scrierilor bisericeşti, printre care se numără operele capitale 
ale mitropoliților Varlaam și Dosoftei ai Moldovei şi limba scrierilor cronicarilor 
moldoveni din a doua jumătate a secolului al XVII-lea formează baza pe care 

Mihail Sadoveanu a edificat creația sa artistică, stilul său particular. Elementele 
din limba actuală, îmbinate cu elemente ale limbii vechi alcătuiesc izvorul bogat 
al creaţiei lui Sadoveanu. Această sinteză îi aparţine în propriu, astfel încît o 
frază desprinsă din opera sa poate fi identificată imediat. Iată, de exemplu, cum 
se exprimă moș Ilia, în « Fraţii Jderi»: « Am purces din Suceava singur. Iar la 
poarta de cătră răsărit a Sucevei m-am oprit ş-am stătut, avind părere de rău 
pentru tovarășul meu Gogolea căpitanul și pentru tovarășul meu Toma ». (Am 
subliniat cuvintele și expresiile caracteristice, care dau culoare pasajului și menţin 
pe cititor în atmosfera proprie.) 

Cunoaşterea adîncită a tuturor compartimentelor limbii vechi şi de astăzi, 
lămurirea cea mai precisă a sensului cuvintelor tehnice, desigur datorită unei 
cercetări îndelungate la fața locului sau în lucrările de specialitate, oferă maes- 
trului Sadoveanu un material bogat de cuvinte şi expresii. Desprindem dintr-un 
răspuns dat de acelaşi moș Ilia, fraza următoare, în care subliniem termenii 
tehnici: «Voi duceţi-vă la slujbe ce ați mai avut, căci sînteţi mai tineri decît 
mine; eu rămîn unde sînt rînduit, la odăi, să stricnesc caii ori să-i curăț de 
ariceală, ori să-i sprințuesc » (« Fraţii Jderi »). 

Mişcîndu-ne pe urmele maestrului, în lumea pescarilor din Delta Dunării, 
reținem o frază desprinsă dintr-un pasaj în care scriitorul descrie felul cum se 
prepară borșul pescăresc şi subliniem cuvintele din care scapără lumini subite: 
« În alte părți, zarzavaturile se amestecă în culorile curcubeului, şi mai ales pătlă- 
gelele stăpînesc, cu roșul lor indian ». 

Forţa de evocare a cuvintelor este utilizată de Sadoveanu cu o artă desăvir- 
şită. Numeroase sînt pasajele, în scrierile sale, în care este redat misterul locurilor 
tainice, fiorul izolării în mijlocul naturii, sau care exprimă o melancolie sfîşie- 
toare, tristețea cauzată de scurgerea ireparabilă a timpului. 

E suficientă lectura unei astfel de fraze pentru a trezi în noi lungi 
ecouri. lată două exemple (subliniem expresiile evocatoare): Am poposit la 
o crişmă singuratică, am dat ovăs cailor şi ne-am pus şi noi la cale» (« Hanul 
Boului»). 

« Așa crescu bubuind buciumarea pădurii, înzăluiri dese de stropi se abătură, 
duruiră uşurel şi la geamurile mici, se depărtară, şi deodată, ca o mânie care oste- 
nește, cu oftări de uşurare, se alinară adincurile, şi soarele străluci deodată orbi- 
tor în toată poiana. 

leşii afară, pe prispă, cu nevasta pădurarului. Împrejurimile, neclintite, 
rideau în lumină; o albină fulgeră ca un fir de aur; o gaiță trecu, cu penele-i al- 
bastre jucind; o mierlă începu o frîntură de cîntec răsunător, — apoi tăcu deodată; 
și liniștea se întinse ca hmpezimea unei ape » (« Codrul »). 

Sau acest pasaj, din care se desprinde o fină melancolie: « De departe, din 
spre Cîșlărie poate, se auzea cornul lui Voinea. Chema prelung, îngîna sunete 


scurte apoi, şi iar tremura într-o adiere lină; după aceea tăcu. În linişte, ur 
glas depărtat începu să cheme » (« Id. »). 

Prin astfel de pagini, Mihail Sadoveanu se înscrie printre cei mai desăvâr- 
şiți artişti ai cuvîntului, 

« Cinstind pe un poet, începem să facem operă serioasă », işi încheie maestrul 
Sadoveanu un articol consacrat comemorării lui Vasile Alecsandri. Poezia con- 
stituie într-adevăr valoarea permanentă a unei literaturi. Vasta operă a lui Mihail 
Sadoveanu este remarcabilă tocmai prin cantitatea şi calitatea materiei poetice 
pe care o conţine. 


VATATAV 


CÎTEVA OBSERVAȚII DESPRE LIMBA ȘI ARTA 
LITERARĂ A LUI M. SADOVEANU 


DE 


ACADEMICIAN T. VIANU 


Cînd a început să se afirme Mihail Sadoveanu ca scriitor, adică la începutul 
secolului, se produseseră marile evenimente ale evoluţiei noastre literare mai noi. 
Eminescu făcuse dovada posibilității limbii romîne de a exprima gîndirea cea 
mai înaltă. Penelul său notase reacţiile cele mai fine ale naturii și, în expresiunea 
sentimentelor, mobilizase un material lexic puțin folosit literariceşte mai înainte, 
pe care îl introdusese în legături inedite, capabile să evoce viaţa adîncă a sufletului. 
Creangă dăduse drepturi de cetate literară oralității populare, a țăranilor săi 
moldoveni, după cum Caragiale le dăduse vorbirii păturilor orășenești mic-bur- 
gheze şi burgheze. Poate nu pentru întîia oară, dar cu un succes inegalat în tre- 
cut, Caragiale și Creangă au făcut pe cititori să audă nu vorbirea unui scriitor, 
ci pe a oamenilor închipuiți de ei, în situaţiile reale ale vieții. Delavrancea, Vla- 
huţă, Duiliu Zamfirescu,Coşbuc folosiseră din învățămintele marilor înaintaşi 
şi îmbogățiseră procedeele exprimării literare în domeniul naraţiunii, al peisa- 
jului, al efuziunii lirice, al portretului, al reflecțiunii filozofice și morale. Ce 
mai era de făcut după toţi aceşti maeștri ? 

Nu există scriitor care să nu se integreze într-o mişcare și să nu poată fi 
definit în raport cu premergătorii şi contemporanii lui. Mihail Sadoveanu a ţinut 
să definească el însuși momentul apariţiei sale în literatură. Vorbind despre anii 
de la începutul secolului, cînd iau naștere primele sale naraţiuni, Sadoveanu a. 
scris în « Anii de ucenicie »: Meşterii cei mari de vorbe şi visuri trecuseră: Alec- 
sandri, Eminescu, Creangă. Cei de la care lumea mai aştepta ceva, tăceau. Dela- 
vrancea era în pauza dinainte de « Apus de soare»; Vlahuţă ostenise şi, o dată cu 
încetarea « Vieții», părea că renunțase la toate ; Caragiale şi Coşbuc numai, cînd 

şi cînd, dădeau semn că încă se află cu noi. Duiliu Zamfirescu şi Ion Slavici publicau, 
rar, la reviste inaccesibile învățăceilor săraci. Sadoveanu a devenit nu numai seriito- 
rul cel mai fecund în epoca începută acum, dar și acel care o va domina. El este 
acela care culege condeiul căzut din mîna marilor maeştri. 

Caracteristica începuturilor sale este siguranţa lor aproape deplină. Citind 
primele sale narațiuni, întîmpinăm unele ecouri ale creaţiei literare anterioare, 
dar nici o dibuire, nici o stîngăcie. Eminescu a lăsat urma incertitudinilor sale de 
debut. ÎI putem ghici, dar nu-l aflăm întreg, în poeziile din « Familia ». Caragiale 
nu este deplin el însuși în bucăţile din « Ghimpele », din « Revista contimporană ». 
Ajuns relativ tirziu la expresia literară, Creangă a fost un meșter perfect, o dată 
cu prima lui pagină, dar înflorirea lui a fost de scurtă durată. Nici Sadoveanu 
n-a lăsat urmele vreunei rătăciri pe căi foarte ocolite, înainte de a se regăsi pe 
sine într-o originalitate sortită fecundității celei mai lungi. După cincizeci de 
ani și mai bine de activitate literară, creaţiile maestrului, mai grele de gînduri, 
purtînd întipărirea experienţelor adunate în lungul răstimp, au totuşi prospeți- 
mea primelor înfloriri. 

Deschid încă o dată primul volum al « Operelor » și recitesc «Cîntecul de 
dragoste », compus prin 1901, adică într-un moment cînd scriitorul nu împlinise 
poate douăzeci și unu de ani. Mă opresc în faţa unei pagini descriptive: În noap- 
tea lină de vară, un susur slab trece prin codrul adormit; numai poiana veghează 
cu ochiul ei de foc. Citeodată, prin cununile întunecate de deasupra, vine o şoaptă 
plină de mihnire de departe, cine ştie de unde, apoi trece înainte, se mistuieşte în noaptea 
frunzișurilor. În răstimpul de linişte izvorăşte din adincuri plingerea singuratică 
şi duioasă a buhnei, ca o chemare omenească; apoi o tresărire deabia simțită, o fil- 
fiire de aripi, un fior depărtat de frunzișuri. În ierburile umede de la marginea 
potenii porneşte cîrfitul înăbuşit al unui cristel; după un răstimp, o prepehță ţipă 
mai departe, alta răspunde aproape de noi; un liliac trece ca un fulger negru prin 
roata rumănă a luminii. Tăcerea se întinde iar, mai adincă; greierii ţiriie monoton 
în liniştea mare; îngînarea lor tristă pare că izvorăşte din negura veacurilor. Și iar 
vine o şoaptă plină de mîhnire, de departe, pe cununile frunzișurilor, şi bătrinul codru 
oftează. Ecouri din creaţia anterioară a marilor scriitori pot fi înregistrate în 
această pagină. Plingerea duioasă conţine un epitet care vine de la Alecsandri. Ver- 
bul izvorăşte, pentru a desemna apariția unui fenomen, a fost folosit de Eminescu. 
Dar mai cu seamă eminesciană este punerea în legătură a unui fenomen cu imensi- 
tatea sau cu veșnicia: Îngînarea lor | a greierilor] tristă pare că izvorăşte din ne- 
gura veacurilor. Urmașul lui Alecsandri şi Eminescu este el însuși un mare poet 
original. Organizaţia lui nervoasă și morală este dintre cele mai sensibile și mai 
adînci. Ochiul vede, urechea aude; toate simţurile lui vibrează. Simte umiditatea 
locurilor, înregistrează toate mişcările, timbrele deosebite ale glasurilor naturii, 
intensitatea și depărtările dintre ele. Diferenţierea impresiilor, mai ales a celor 
auditive, este neobișnuită. Cristelul scoate un cîrâit, prepeliţa zipă, greierii țîriie, 
glasul lor este o îngînare, o. şoaptă nedeterminată vine, trece, se mistuieşte. Su- 

netele vin de departe, izbucnesc aproape de noi. Se aud susure slabe, tresăriri abia 
simțite, un fior depărtat. Dar toate aceste impresii nu rămîn la suprafață, ci pătrund 
într-o regiune mai adîncă, se dezvoltă în sentimente pe care poetul le atribuie 
naturii. O șoaptă este plină de mîhnire, buhna scoate o plingere singuratică şi 
dutoasă, ca o chemare omenească. Deşi nu lipsesc impresiile văzului, ochiul de foc 
al poienei, fulgerul negru al liliacului, roata rumănă a luminii, bucata este esențial- 
mente muzicală nu numai prin preponderența notelor auditive, dar și prin în- 
treaga ei organizare, cu revenirea în refren a aceleiași teme muzicale, acuzată 
de introducerea frazei finale prin conjuncţia și: Și iar vine o şoaptă plină de 
mâhnire, de departe, pe cununile frunzișurilor, şi bătrînul codru oftează. Interesant 
este de remarcat că cei doi și din micul text citat au funcțiuni deosebite: cel 
dintii exprimă o repetiție, cel de al doilea o consecință. O astfel de nuanţare a 
expresiei vădeşte un artist stăpîn pe toate mijloacele sale. Această pagină a înce- 
puturilor manifestă o plenitudine şi un echilibru, pe care rareori le puten: semnala 
la un artist atît de tînăr. 

Scriitorul ajuns atît de timpuriu la măiestrie, n-a încetat să se dezvolte. 
Pentru a înţelege sensul evoluţiei sale, alătur pasajul din 1901 cu unul scris după 
patruzeci şi patru de ani. lată această pagină descriptivă, din « Anii de ucenicie »: 
Deodată, după o plasă de zăzoi des, aud larmă de glasuri, care creştea cu cât mă 
apropiam. Cu şuet de vînt, prin văzduhul limpede, trece pe deasupră-mi un stol 
de rațe mici, apoi altul; m-au văzut ş-au făcut un ocol înălțîndu-se brusc şi grațios, 
trec în fundul zărit, se întorc şi cad după alte pilcuri de sălcii. Drama din preajma 
mea conteneşte o clipă. Prin rariștile luncii zăresc ghiolul de apă nouă de dincolo 
şi inima prinde a-mi bate cu grăbire. Pentru întăia oară în cariera mea de vînător 
am înaintea ochilor cea mai variată expoziţie a paserilor sălbatice de apă. Feluri de 
feluri de rațe, rațe crihance, rațe de şuvoiu, rățuşte mărunte şi iuți, — pe urmă ameri- 
cani cu plisc lung, îbişi, lopătari, stîrci albi ; nagiţi şi lari; gişte şi gîrlițe ; toate erau 
grupate pe familii și simpatii ; petreceau ca într-o împărăție a bucuriei ; fără grijă 
se bucurau de soare și de lumină; îşi aveau răstimpul de popas în această minune a 
lumii, pe unde mai trecuseră şi în alte primăveri şi toamne fără s-o găsească; şi acum 
le apăruse din necunoscut, din soare, din pămînt; era o minune efemeră a dezphețuri- 
lor, care mini nu va mai fi; în acest raiu de o clipă care amintea speciilor lor apele 
dintru început ale creaţiei şi lacurile din vechiul ev al topirii ghețarilor, se desfătau, 
avind în ele soarele primăverii şi al iubirii. Curînd vor pleca spre destinul lor şi 
niciodată nu vor mai face un astfel de popas, căci niciodată combinaţiile în aparenţă 
capricioase ale stihiilor nu vor mai crea pentru migrația lor un atare peisagiu. — 
De atunci, în ani şi ani, n-am mai apucat, în acele locuri ale tîrgului meu de naştere, 
asemenea primăvară grabnică de sfirşit de Faur, asemenea năvală de dezgheţuri 
asemenea lacuri alpine, asemenea popasuri glorioase ale sălbătăciunilor aripate. În 
acei an anumit, în acele zile unice de explozie solară, a apărut acea minune nerepe- 
tată ochilor mei de vînător la începutul carierei. Fără ca să fie nimic asemănător 
între ce era acum şi ce fusese odinioară, aveam şi eu o dată priveliștea măreață pe 

care o avusese un strămoș din alt ev, în aceleaşi locuri, însă în epoca unui Siret 
curgând plin în albia lui superioară. Ca şi cel de demult, mă cutremuraseni şi eu de iz- | 
bucnirea vieții care venea şi trecea cu larmă de vijelie şi tunet. Multe 
şi variate deosebiri despart cele două descrieri. Lexicul a primit multe 
neologisme. Ştiinţa scriitorului a crescut; dispune de o bogată terminolo- 
gie ornitologică. Vechea descriere era constituită numai prin juxtapunere şi 
coordonare; apar acum numeroase subordonate; fraza a devenit mai bogată și 
mai complexă. Atitudinea scriitorului este tot atît de deschisă în fața lumii exte- 
rioare. Impresiile sale sînt tot atît de numeroase, dar ele nu se mai adîncesc în 
sine, în stări ale sentimentului, ci se înalță şi se limpezesc în cugetare. Scriitorul 
arată un fel de detaşare față de privelişte. Mulțimea de necrezut a păsărilor migra- 
toare, aduse de primăvara timpurie, este cea mai variată expoziție a paserilor 
sălbatice de apă. Ceea ce vede este spectacol, dramă. Scriitorul are o atitudine 
de naturalist față de păsăretul bălții. Îl vede grupîndu-se pe familii şi distinge 
speciile lui. Și de data aceasta, fenomenul particula: este proiectat în perspectiva 
veacurilor. Dar pe acestea le înţelege acum ca un geolog și un astroncm, pri- 
veliștea sugerindu-i o epocă îndepărtată a pămîntului, cînd prin explozie solară, 
pămîntul fusese cuprins de ape: vechiul ev al topirii ghețarilor. Apare astfel ten- 
dința scriitorului de a stăpiîni prin intelect impresiile sale. Noua atitudine pro- 
duce numeroase consecinţe în limbă, în lexic, în legăturile mai rare de cuvinte, 
în construcții. Dar deşi impresia s-a intelectualizat, ea n-a pierdut nimic din 
frăgezimea și forţa ei. Uimirea îl stăpîneşte pe poet, care notează în mai multe 
rînduri această minune a lumii, minunea efemeră, minunea nerepetată. Dar uimirea, 
care subliniază miracolul în atîtea feluri, este un efect al minţii. 

În această întinsă curbă a evoluției sale, s-a înscris contribuţia atît de bogată 
a scriitorului, marcînd locul său în istoria mai nouă a literaturii noastre, Ca și 
înaintașii de care i-a plăcut adeseori să-și amintească, întocmai ca Neculce, ca 
poetul popular, ca Alecsandri, Eminescu, Creangă, Slavici, Coșbuc, Vlahuţă, 
Delavrancea ș. a., Sadoveanu reprezintă linia naţională şi populară în dezvol- 
tarea literaturii noastre. Această poziție produce consecinţe felurite în limba 
şi arta lui literară. Este unul din scriitorii care au dat o întinsă folosinţă oralităţii 
populare. Propunîndu-și să redea felul de a vorbi al moldovenilor, Sadoveanu 
a folosit forme de vorbire, unele particularități fonetice și morfologice, elemente 
de lexic, locuţiuni și construcții ale modelelor sale din viaţă. Continuînd linia lui 
Creangă, Sadoveanu a dat drepturi de cetate literară multora dintre particulari- 
tățile graiului moldovenesc. Aceste particularităţi au apărut și atunci cînd scriitorul 
vorbeşte în numele său. În ambele cazuri însă, le-a încadrat în structura generală 
a limbii literare mai noi, evitînd astfel impresia unui regionalism accentuat. 
Scriitorul s-a amuzat o dată de vorbirea prea pronunţat regională a unuia din 
foştii săi profesori, care se adresa clasei: Esti acolo unu: acela puni la cali tăti. Un 
lingvist va putea stabili odată ce și cît a reținut Sadoveanu din graiul lui de acasă. 
Cercetarea va întări, desigur, impresia că limba lui Sadoveanu este limba noastră 

literară, aşa cum s-a format în secolul al XIX-lea, cu singurele și puţinele adau- 
suri menite s-o localizeze. Creangă este mai regional. 

Folosind o limbă echilibrată, dar adevărată și vie, Sadoveanu a făcut să 
vorbească pe oamenii săi într-un fel care nu aminteşte pe al vreunuia dintre înain- 
taşi. Percepem, ascultînd pe acești oameni, alt ton, o altă atitudine decît la ori- 
care din scriitorii liniei naţionale şi populare din dezvoltarea literaturii noastre. 
Vorbirea oamenilor lui Sadoveanu manifestă o deosebită cultură socială şi morală 
prin politețea, prin rezerva, prin umorul ei discret, prin unda de poezie care o 
străbate. Ascultaţi pe moș Leonte Zodierul! în « Hanul Ancuţei»: S-ascultăm 
povestirea comisului. .. a strigat cu glasu-i repezit moş Leonte Zodierul. S-ascul- 
tăm povestirea cinstitului comis! Să vedem dacă avem pe lingă noi ce ne trebuie 
şi s-ascultăm. Chiar tare voiam să te rog, comise Ioniță, să nu-ţi uiţi datoria şi 
cuvîntul. Noi, aici, de cînd ţin eu minte, încă de pe vremea Ancuţei celei de demult, 
am luat obiceiu să întemeiem sfaturi și să ne îndeleinicim cu vin din Țara-de- Jos. 
Gustînd băutură bună, ascuităm întîmplări care au fost. Socot eu, cinstite comise 
Ioniță, că nu se mai găseşte alt han ca acesta cît ai umbla drumurile pămîntului. 
Așa ziduri ca de cetate, așa zăbrele, — aşa vin — în alt loc nu se poate. Nici așa 
dulceaţă, așa vote-bună ş-asemenea ochi negri: eu parcă tot subi ei aș sta pînă ce 
mi-a veni vremea să mă duc la limanul cel fără de vifor. .. Nu trebuie să-ți încrunți 
sprâncenele, jupîneasă Ancuţă, căci eu am fost prietin maicii tale. I-am căutat şi 
ei în cartea de zodii, cum ţi-am căutat și dumiiale. Foarte bine şi foarte adevărat 
i-am spus, şi socot că nici dumneata n-ai rămas nenultumită. Formulele de politețe 
ale adresării: cinstite comise Ioniță, rezerva în expresiune a dorinţei: Chiar tare 
voiam să te rog, eufemismul ne îndeletnicim cu vin din Tara-de- Jos, tactul şi umorul 
cu care este introdusă declarația omagială adresată Ancuţei după enumerarea celor- 
lalte superiorităţi ale hanului ei : Așa ziduri... aşa zăbrele, aşa pivniţă, aşa vin... 
asemenea ochi negri, sugestia poetică legată de metafora lmanul cel fără de vifor, 
toate acestea ne pun în fața unui exemplar uman aparţinînd unei lumi înzestrate 
cu multe cuceriri ale culturii sociale și morale. Romînul din clasele populare 
este un astfel de om. Aceasta mi se pare a fi sugestia cea mai însemnată care se 
degajează din vorbirea aleasă, poetică, adînc cultivată a oamenilor lui Sadoveanu. 
Caracterizarea limbii lor ca una care reține singurele forme ale vorbirii populare 
nu mi se pare de loc că istoveşte fenomenul. Scriitorul a dat acestei limbi o po- 
tenţă sporită, un tipism bogat în semnificaţii, prin care el a adus omagiul cel 
mai înalt culturii interioare a poporului nostru. 

Aproape toți scriitorii liniei căreia îi aparţine Sadoveanu sînt poeţi ai naturii. 
Dezvoltată din poezia populară, sentimentul naturii este puternic reprezentat 
în seria literară care începe cu Alecsandri și Eminescu. | 

Arta peisajului, sentimentul fuziunii cu natura, corespondenţa acesteia cu 
pasiunile omului, au primit o raare dezvoltare la Sadoveanu. Dar, spre deosebire 
de mulți dintre înaintașii sau contemporanii lui, Sadoveanu n-a dat peisaje generali- 
zate, de pildă o pădure sau o baltă, așa cum pot apărea în orice loc al pămîntului. 

Peisajele sale sînt determinate, sînt peisajele ţării noastre, ale întregii țări, ale 
luncii Siretului şi Moldovei, ale Deltei și ale bălților Dunării, ale dealurilor Şi 
ale munţilor Moldovei și ale Ardealului. Geografia ţării trăiește în opera lui 
Sadoveanu aproape cu toate regiunile ei. Scriitorul numeşte locurile descrise, le 
leagă de coordonatele lor geografice, le indică pe hartă. Descrie pădurea de la 
Solomoneșşti, pîrăul Cerbului, apa la podul Dumbrăviţei, miriștile din drumul 
Hîrlăului. A rezultat astfel o evocare poetică a ţării, a munţilor, a pădurilor şi 
a apelor ei, a constituţiei ei geologice, a faunei și fiorei, a cărei întindere şi 
varietate depăşeşte tot ce s-a obținut în producţia poetică anterioară. Dacă în- 
cercăm să deslușim procedeele artei descriptive a lui Sadoveanu, întîmpinăm 
o mare mulţime de mijloace. Voi aminti numai două din ele. Mai întîi folosirea 
corespondenţei natură-om, realizată prin întrunirea în aceleași construcții a 
verbelor și locuțiunilor descrierii cu acele ale simţirii, ca în exemplul spicuit din- 
tr-o scriere mai veche: Șoaptele frunzarelor păreau tremiirarea unui suflet; creş- 
teau din arbor în arbor, din ramură în ramură, scădeau, se depărtau, spuneau 
ceva neînțeles, ceva foarte vechi şi foarte trist. Și cînd tăceau bolțile nesfirşite, 
parcă şi sufletul din mine tăcea, sta neclintit, aşteptind; n-aveam bucurie, n-aveam 
durere, intram parcă în nesfirşita fire, în marea bogăţie a pămîntului. Iar cînd tresărea 
în murmure şi în oftări codrul, cînd începea să curgă și să crească valul vînturilor, 
fiori grei îmi răscoleau sufletul, un cîntec înfricoşat pornea în miine, cîntecul care 
prevestea şi cerea iubirile tinereţii. Puterea de proiectare în natură, atribuirea unei 
expresii înfățișărilor firii este cu totul neobișnuită în arta lui Sadoveanu: Parcă 
voiau să-şi zmulgă rădăcinele din pămînt, aşa se frămîntau plopii cenușii de la mar- 
ginea poiznii; iar fagii bătrîni se cutremurau mâînioşi, se aplecau prelung și iar se 
îndreptau pe cînd printre ei, ca pe niște cărări gheţoase, din inima codrului, 3vicnea 
cu vârtejuri, cu frunze spulberate, cu găteje, mânia furtunii. Un zvon greu creştea în- 
tre nourii negri şi poiana frămîntată ca de spaimă, — creștea ca o buciumare pre- 
hingă, chemînd spaima din zarea mohorită, înăbușită de pulberi răsculate. Așa crescu 
bubuind buciumarea pădurii, învăluiri dese de stropi se abătură, duruiră ușurel 
şi la geamurile mici, se depărtară,—şi deodată, ca o mânie care osteneşte, cu ofiări 
de uşurare, se alinară adîncurile, şi soarele străluci deodată orbitor în toată poiana. 
Ca mai pretutindeni în operele sale, Sadoveanu a dat și acestei descrieri o orga- 
nizare muzicală, mai întîi prin indicarea unui crescendo și a unui descrescendo, 
dar şi prin efecte fonetice, ca de pildă seria expresivă a grupului bu în evocarea 
furtunii: buciumarea prelungă. . .bubuind buciumarea, apoi seria impresivă a voca- 
lelor deschise și a diftongilor în descrierea încetării furtunii: cu oftări de ușurare 
se alinară adincurile, şi soarele străluci deodată orbitor în toată poiana. 

Cu timpul acest vuiet al naturii în jurul oamenilor și în interiorul lor s-a 
potolit: omul cu problemele lui a pășit pe primul plan al creației. Legîndu-se 
cu îndemnuri ale vremii sale, care arăta o mare preferinţă nuvelei și romanului 
psihologic, epoca mijlocie a scriitorului ne-a dat opere ca « Haia Sanis», « Du- 
duia Margareta », « Însemnările lui Neculae Manea» ș.a. Mediul provincial, 

sufletele care agonizau în orînduirea vremii, au apărut în filele acelor cărți mult 
citite. Din alte regiuni ale societăţii se iveau sufletele celor umiliți și ofensaţi, 
ţăranii romiîni, apoi marile energii rebele care prelungeau în creația cultă a zilelor 
noastre pe omul baladelor populare sau omul din popor trezit la o nouă conștiință 
a demnității și menirii lui în operele mai noi ale scriitorului. Din trecut se lămureau 
oamenii veacurilor apuse cu o mare intuiţie și știință a rînduielilor de altă dată, 
a vieţii și limbii vechi. Romanul istoric al lui Sadoveanu, « Fraţii Jderi», « Zo- 
dia Cancerului », « Nicoară Potcoavă », a crescut peste tot ceea ce realizase tre- 
cutul prin C. Negruzzi, Al. Odobescu, N. Gane ș.a. Noi mijloace ale limbii și 
artei literare au apărut. Cercetarea sa obține mereu tot alte și alte lumini asupra 
lor. Dar de pe acum se poate spune că opera lui M. Sadoveanu este cea mai 
vastă sinteză artistică a naturii și societății romîneşti din cîte cunoaște literatura 
noastră, realizată pe linia de dezvoltare a inspirației naționale și populare, printr-o 
adîncă și originală lucrare de transformare și îmbogăţire a limbii şi artei 
literare. 

Un nou sunet, imposibil de confundat cu altul, a apărut în aceste împre- 
jurări. Fără opera lui Sadoveanu, literatura noastră ar fi fost lipsită de cea mai 
importantă contribuție în epoca de după Eminescu. O dată cu ea, literatura 
noastră a atins una din culmile ei cele mai înalte. Conştiinţa de sine a poporului 
românesc, încrederea în puterile lui de creație, au făcut un mare pas înainte prin 
această operă. 


ASPECTE ALE ORALITĂȚII STILULUI LUI 
MIHAIL SADOVEANU * 


DE 


B. CAZACU 


Caracteristica esenţială a stilului din «Nicoară Potcoavă» e oralitatea. 
Înzestrat cu un remarcabil simţ al limbii vorbite, Mihail Sadoveanu înregis- 
trează bogăția de nuanţe a cuvîntului viu, reuşind s-o transpună în scris și s-o 
valorifice artistic. 

“Caracterul oral al stilului din romanul « Nicoară Potcoavă » se relevă atît 
în narațiunea propriu-zisă, cît şi în textul dialogat și rezultă din îmbinarea mai 
multor procedee, între care notarea diverselor elemente constitutive ale intonației 
joacă un rol preponderent. Se ştie că, în limba vorbită, intonaţia are o importanță 
deosebită: ea poate servi nu numai la relevarea semnificației comunicării ci 
şi la exprimarea unei întregi game de nuanţe ale emoţiei vorbitorului. Obișnuit, 
intonaţia se redă scriptic, prin diverse semne de punctuație: dar anumite nuanţe 
ale variațiilor în înălțime şi, pe lingă acestea întreg complexul de nuanţe ale 
calității glasului cu care e exprimată comunicarea (intensitate, debit, timbru — 
în general — expresia în vocea vorbitorului a diverselor manifestări ale emației 
sale) pot fi redate și prin mijloace lexicale, de obicei epitete cu funcție de atribut 
pe lîngă substantivele glas, voce, viers, sau cu funcţie de circumstanţial pe lingă un 
verbum declarandi (a zice, a porunci, a tipa, a striga, a răcni, a întreba etc.). 

În « Nicoară Potcoavă », Mihail Sadoveanu face apel foarte des la acest 
ultim procedeu, însoţind textul dialogului de indicaţii asupra nuanţelor calității 
glasului interlocutorilor. Am transcris din paginile romanului numeroase exemple 
seranificative care ne permit să desprindem concluzia că ne aflăm într-adevăr 

în faţa unui procedeu specific artei de scriitor a lui M. Sadoveanu: « Uncheşul 
aporuncit gros din pragul chiliei lui Nicoară: — L.asă-l să intre, diece, 
măria sa îl primeşte» (p. 75); « Din ogradăa ridicat întrebare cu glas 
înalt moş Nastasă pădurarul» (p. 75); «un crainic în firida clopotniţei care da 
spre tîrg a răcnit cu glas înalt»(p. 384); «— Spune-ne, prietene străine, 
a mai strigat un glas subţiratic»(p.10);« — Atita-i?a între- 
bat el [ = Badea Ghiţă] cu glasu-i subţiratic» (p. 13); « Ce poftiu, 
oameni buni, a întrebat cu gilas puternic căpitanul Petrea» (p. 
348); « — Doamne, luptat-am după puterile mele, a urmat cu glas mai 
slab rănitul» (p. 38); « — După cît bag de samă, s-a poticnit cu 
voce mai moale Haramin crîșmarul, domnia-ta nu ești moldovan de-ai 
noștri » (p.9); «Iaca așa o ducem noi, cumătre Neculai, a îngînat cu 
glas scăzut 'Timofte» (p. 376); «Ghiţă, a zis ea limpede, am 
martor şi pe diac şi pe dumnezeu » (p. 89); « [Ismail Harapula țipat sub- 
tire şi gîngav: — Bir-bir-bâr-bir» (p. 366). 

Uneori epitetul nu indică realitatea fizică a nuanţei glasului (gros, subțire 
înalt, puternic, slab, scăzut etc.), ci evocă un aspect al stării morale a vorbitoru- 
lui: «— Dumneata ești căpitanul Cozmuţă? a întrebat răstit. -— Da, 
eleste,a răspuns cuviincicos negreanul» (p. 188); « — Eu și cu domnia- 
sa Lixandru stăm strajă aici, în pragul mai marelui nostru, a grăit el cu 
glasul cel neprietinos» (p. 38); « — Mult avem să stăm aici? nu 
pornim, moş Elisei, a întrebat cu harțag Alexandru» (p. 319); « — Cine-i? 
s-a auzit un glas fără frică şi fără blîndeţă» (p. 44); « Poate 
om găsi aici prietenie, a zis Nicoară cu glas de trudă» (p.26);c...mă 
aflam și eu la curtea lui Lăcustă-Vodă, ducînd viaţă alintată de curteancă. Nu-ţi 
aduci aminte ? — Ba-mi aduc aminte, a răspuns uncheșul cu glas din- 
tr-o dată turburat» (p. 49); «Uncheșul a spus cu glas amar 
întîmpinarea sa: Trebile pripite de războiu aduc mai mult pagubă decît 
dobîndă » (p. 125); « Căpitane Petrea, i-a cîntat ea [presvitera Olimbiada] 
blînd, eu te cunosc pe domnia-ta de acum treizeci şi şapte de ani » (p. 49); 
«Spune, l-a îndemnat dulce Nicoară, cuprinzîndu-l de după grumaz » 
(p. 368). 

Alteori, cele două categorii de epitete apar asociate, În astfel de cazuri, înfă- 
tigarea realității este mai complexă (autorul notează calitatea vccii, dar şi atitu- 
dinea emotivă a vorbitorului), forța evocatoare a celor două epitete alăturate e 
augmentată: 

«Deodată s-a auzit un glas subţire şi mînios cerînd loc, 
și dinaintea căpitanului Petrea, între făclii, s-a înfățișat o ţigancă încă tînără, .. » 
(p. 349); «— Minune! a strigat el [Badea Ghiţă Botgros] cu viers 
înalt și voie bună» (p.52). 

Același efect evocator e obținut atunci cînd verbul exprimă variaţia în in- 
tensitate a vocii, iar epitetul indică starea morală a celui care vorbește: « — Ce 

spui, omule, a strigat cu spaimă Haramin» (p. 15); «— Cumătre Ne- 
culai, i-a strigat cu voie bună Timotte...»(p.375);4— Dar ce vă hli- 
zii, mă rog?a țipat cu mirare căpităneasa» (p. 75); « Ne ducem la tabăra 
cea mare? a strigat cu bucurie mezinul» (p. 262). 

Procedeul indicării calităţii glasului cu care e debitată comunicarea dobin- 
deşte un relief mai puternic atunci cînd e subliniat prin antiteză: « Soseau în 
pripă, unii după alţii, preoţi, călugări, diaconi, și gifiiau la ușa stăreției, așteptin- 
du-şi rîndul. Iar egumenul Macarie se tot purta pe lîngă cărnară, ţinîndu-se de 
fălci şi tînguindu-se, parcă l-ar fi durut măselele: 

— Înalt prea sfinte, a strigat subţire diaconul al doilea de la mitro- 
polie, Cristea Siîrbul, îngenunchind lingă prag, nici nu s-a mai văzut asemenea 
oaste în tirgul nostru. Se umplu ulițele de oșteni călăreţi. 

— Înalt prea sfinte s-a înspăimîntat cu glas gros şi cum- 
plit diaconul întăi Anania Biriea, n-avem alta de făcut decit să ne-nchinăm 
şi noi cu cea mai mare grabă » (p. 343—344). Sau: « Fratele mai tînăr din aceeaşi 
durere, Ile Caraiman, s-a uitat cu luare-aminte la ciobani şi s-a trezit în el un 
viers cu harțag, cîntîndu-l cu dulce glas: 

Astăzi beau și mîine beau 
Mă mir bani de unde iau 
Nici cu cuasa nu cosesc 
Nici cu sapa nu prăşesc 


..... .noeveeeeneoeeneeesneasa 


glas 


Ciobanul cel cărunt i-a răspuns numai decit, detunind cug 


Băui: azi şi băui mine, 
Băui patruzeci de zile; 
Băui preţ de nouă cai 
De vin nu mă săturai... » (p. 395) 

Procedeul poate fi regăsit la Creangă. Comparaţia cu textul din « Amintiri ». 
se impune și e concludentă pentru constatarea modalității de folosire a acestui 
mijloc stilistic, atît în sensul indicării intonaţiei comunicării, cît şi în acela al 
sublinierii ei prin antiteză. Ne referim la fragmentul din « Amintiri », în care 
părinţii lui Creangă intenționează să-și trimită feciorul la seminarul de la Socola, 
iar acesta, cuprins subit de evlavie, înclină spre călugărie, mai ales că, între timp, 
aflase de unele aspecte ale vieţii monahicești: « Ș-apoi atunci... puneţi cuvioase 
Ilarie, plosca cu rachiu la șold, icrișoare moi cît se poate de multe, şi altceva de 
gustare în buzunările dulamei, pistoalele în brîu pe sub rasă, comanacul pe-o 
ureche, şi cu sabia Duhului în mînă și pletele în vînt, ia-o la papuc, peste « Pi- 
ciorul Rău », spre « Cărarea afurisită » dintre Secu și Agapia din deal, unde toată 
vara se aude cîntînd cu glas îngeresc: 

Ici în vale la pîrău 
Mieluşa lui Dumnezeu. 


Ia 


lar cîte un glas gros răspunde: 
Hop şi eu de la Durău 
Berbecul lui Dumnezeu !... 

Căci fără să vreu, aflasem și eu păcătosul cîte ceva din tainele călugărești. . . 
umblînd vara cu băieţii după... bureți prin părţile acele, de unde prinsesem şi 
gust de călugărie... Ştii, ca omul cuprins de evlavie » 1 

Ceea ce însă la Creangă apare numai incidental, la Sadoveanu devine un 
procedeu frecvent, constituind una din caracteristicile de căpetenie ale stilului 
său. La Ion Creangă, de altfel ca și la celălalt mare maestru al stilului oral 
I. L. Caragiale, nu întîlnim de cele mai multe ori indicaţii asupra inflexiunilor 
vocii celui care vorbeşte 2; la Sadoveanu ele sînt — putem afirma — aproape 
nel peite. 

La Creangă și Caragiale dialogul scris nu realizează integral valenţele sale 
expresive decît atunci cînd e perceput acustic: una este impresia la citire, și alta 
la audiție. La Sadoveanu, elementele intonaţiei nu rezultă însă numai din textul 
implicit al exprimării eroilor, ci ele sînt adesea subliniate explicit în comentariul 
povestitorului care îţi impune, chiar dacă citeşti mental textul, să-ţi reprezinți 
«custic timbrul, mișcarea și varietatea inflexiunilor vocii eroilor: elementele 
care definesc calitatea glasului apar în stilul scriptic; arta de povestitor oral e 
perfect transpusă în textul scris, iar impresia la citire și la audiție concordă, se 
suprapun aproape. În aceasta constă specificul stilului oral al lui Sadoveanu, 
particularitate care îl individualizează și îl diferenţizză, între altele, de Caragiale 
sau de Creangă. 

Constatarea de mai sus îşi găseşte confirmarea în mărturisirile scriitorului, 
care, în « Anii de ucenicie », dezvăluie unele procedee caracteristice modului de 
claborare a operelor saje: « Frază cu frază, în gînd, am compus de asemenea cele 
dintăi nuvele: « Dușmanii » şi « O domnişoară bine crescută ». După ce alcătuiam 
astfel acestora întregul text şi-l memorizam, îl murmuram ca să-l aud cum sună, 
apoi îl treceam pe hirtie » 3. 

Stilul lui' Sadoveanu e stilul unui scriitor care în momentul cînd creează 
se ascultă povestind. De aici și tonul intim, de confidenţă, al exprimării scrise, 


1 Ion Creangă, Opere, E.S.P.L.A., Bucureşti, f.d., p. 77. 

2 Pentru tehnica artei lui Caragiale sînt semnificative în acest sens rîndurile de intro- 
ducere de la schița «Amici»: «Domnul Mache şade la o masă în berărie și aşteaptă să 
pice vreun amic; e vesel şi are poftă de conversare. N-aşteaptă mult. Peste cîteva momente, 
iată că-i soseşte unul dintre cei mai buni amici, d-l Lache. D-l Lache e fără chef. S-apro- 
pie şi şade şi el ia masă. Cititorul mă va ierta că nu dau nici o indicație de ton, de acțiune 
şi la gama temperamentală în tot cursul dialogului — indicație atît de necesară pentru citire 
caldă, — şi va suplini însuși cu imaginația această lipsă » (I. I. Caragiale, Opere, ed. Paul 
Zarifopol, Bucureşti, 1930, vol. I. p. 235; vezi, în legătură cu citatul reprodus şi subtiiele 
observaţii ale lui Tudor Vianu, în Arta prozatorilor romîni. Bucureşti, 1941, p. 134—135. 

3 M. Sadoveanu, Anii de ucenicie, Bucureşti, 1944, p. 74. : 


20 


în care răsună intonaţiile vii ale vorbirii de toate zilele și care păstrează viaţa 
timbrului cald și nuanţat al glasului povestitorului. "Tocmai acest ton dă carac- 
terul de proză vorbită pe care îl are comunicarea, în ciuda faptului că fraza, în 
componenţa ei, poate cuprinde, uneori, reminiscenţe livreşti (elemente de natură 
lexicală și chiar construcții sintactice, împrumutate din stilul cronicilor sau al 
cărților bisericești). 


x 


Vorbirea țăranilor din « Nicoară Potcoavă » e redată într-o limbă autentic 
populară. Iată, bunăoară, cum prezintă scriitorul întîlnirea dintre fostul haiduc 
Strămurare și prietenul său badea Timofte: 

« — Cumătre Neculai, i-a strigat cu voie bună Timofte scuturîndu-şi 
pletele cărunte şi arătîndu-şi numai un colț alb în gura-i neagră, te-am socotit 
pierit; și iaca, ne-a ajutat cel de sus să ne vedem iară. Te-a visat baba 
Maranda, as'noapte, ș-a dat în bobi, arătîndu-i-se că numaidecit soseşti de la 
drum. lung. 

— Drum lung, bade Timofte, — lung de la curtea domnească din laşi 
pînă aici. 

— Așa? s-a mirat cumătrul Timofte. Iaca-i bun. Decît să te vîneze alții 
pe domnia-ta, mai bine îi vinezi domnia-ta pe alţii» (p. 375). 

Anumite particularități ale textului sînt proprii limbii vorbite populare: 
formulele de adresare (cumetre, bade), expresia a da în bobi, interogaţia (așa?), 
folosirea interjecției (iaca, ne-a ajutat cel de sus; iaca-i bun), reluarea unui termen 
pentru a sublinia o anumită constatare (drum lung-lung de la curtea domnească 
şi pînă aici), eliziunea unei silabe sau a unui sunet (as'noapte, pentru astă-noapte, 
ş-a dat cu bobi, pentru și a dat cu bcbii) ş.a. 

Caracteristic pentru darul scriitorului de a nota vorbirea vie e şi următorul 
dialog: 

« — Moș Mîndrilă; a strigat căpitanul Cozmuţă. 

— Ha? Cine-i acolo? 

— Moş Mîndrilă, eu sînt prietenul domniei tale, căpitanul; închide cînii 
şi dă-ne drumul. 

— Iaca, ia! dumneata ești, nepoate Cozmuţă? 

— Eu sînt. 

— Ce vînt te-aduce? 

— 'Ți-oi spune, dacă dai din picioare mai repede. 

— Apoi, măi băiete, picioarele cele din tinereță le-am schimbat ş-acu mă 
slujesc numai de niște hleaburi. 

Iaca, ia! să-nchid zăvozii ! Iaca, ia ! să deschid poarta. Greu mă împovărează 
cele pustii bătrîneţe !» (p. 179). 

Mihail Sadoveanu face să vorbească pe ţăranii moldoveni într-o limbă plină 
de naturaleţe și de vigoare. Iată cum înfăţişează scriitorul în fragmentul de mai 

jos, din « Nicoară Potcoavă », primirea fâcută oștenilor domneşti de către gospo- 
dinele din Costești: 

: « Cînd scoate răzăşiţa lui Frunză cei tînăr capul pe uşa tinzii, să vadă de ce 
s-au întăritat aşa cînii, iacă vede pe cei patru oșteni că se uitau la ea de peste 
gard. Se întîmplase că armășeii și năvrapii, descălecaţi, cercau să intre în gospo- 
dăria ce li se părea mai arătoasă în colţul de sat unde nemeriseră. 

— Vai! a țipat Fira şi i s-au aprins obrajii. Da’ cine sînteţi voi şi cum cute- 
zaţi a intra nechemați la o gospodărie de creştini, aducînd cu voi şi spurcăciune 
păgînească'? 

— Jupineasă dragă, a răspuns unul dintre armășei, primeşte-ne, ca să ne 
hodinim ca nişte oşteni ce sîntem. 

— Ferească Dumnezeu ! a tipat femeia; să nu puneţi mîna pe poartă că ia 
foc, Slobod cînii, chem oamenii. 

— Oamenii sînt în hotar, i-am văzut eu. Și noi doi sintem oamenii Domniei, 
iar aceştialalți doi sînt oşteni împărăteşti. Teme-te şi dă-ne drumul. 

— D’apoi aşa şi pe dincolo în tlendurile voastre și ale oştenilor împărăteşti ! 
"Venit-aţi să tulburaţi lumea și să spărieți copiii ? 

— Taci din gură că intru la tine ! a suduit-o armăşelul. 

Atuncea Fira lui Frunză a răcnit ca s-audă vecinătatea! 

— Săriţi, doamnelor şi susatelor, dau peste noi spurcăciunile pămîntului ! 
Puneu mîna pe furci ! Să-i prigonim pînă ce le-om smulge păr, s-avem cu ce 
afuma pe prunci, să le treacă spaima. Nu-i lăsaţi; sloboziți cînii ! Moş Irimie, dă 
drumul buhaiului, că unul dintre dînşii are stra: rog — să-l ieie în coarne şi să-l 
zvîrlă în rîpă! 

A fost o zarvă cum nu s-a pomenit la Costeşti, de la vremea cînd au dat 
Nobaii » (p. 194-—195). 

Fragmentul reprodus învederează calitatea dialogului mînuit de M. Sado- 
veanu şi ilustrează, în acelaşi timp, caracterul autentic al limbii vorbite de țăranii 
din & Nicoară Potcoavă ». Replicile se succed cu vioiciune, conturînd atitudinea 
personajelor, al căror mod de exprimare e profund motivat de situaţia în care 
se găsesc: mai inti, oamenii domnești solicită cuviincios adăpost (upineasă 
dragă, priineşte-ne, ca să ne hodiniin), apoi recurg la intimidări (teme-te şi dă-ne 
drumul 1), pentru a trece, în cele din urmă, la sudaime (faci din gură că întru 
la tine, a suduit-o armășelul), răzeşiţa e surprinsă de apariţia oștenilor domniei 
(Vai! a tipat Fira) dar îşi revine şi la cere de îndată socoteală (da'cine sfa- 
teți voi și cum cutezaţi; cenit-ați să tulburaţi lumea şi să spărieţi copiii ?), îi amenin- 
tă (slobod cînii, chem oamenii) şi îi apostrofează (d'apoi așa și pe dincolo în flendurile 
voastre ş-ale oștenilor împărătești), de reţinut măiestria scriitorului, care, făcînd 
apel la o formulare eufemistică, ştie să sugereze suculenţa invectivei, fără a obliga 
pe femeie s-o profereze tale-quale; în stîrşit, în fața primejdici, Fira cere aju- 
torul celorlalte gospodine (intensitatea chemării e subliniată si în comentariul 
autorului: atunci Fira a răcnit ca s-o audă vecinătatea). 


Numeroasele propoziții exclamative, interogative, imperative, interjecțiile 
sau expresiile cu valoare interjecțională (vai! ferească Dumnezeu !), precum şi 
anumite elemente specifice graiului moldovenesc (buhai, strai, să ne hodinim, să 
spărieți, să-l ieie) concură de asemenea la realizarea caracterului de limbă vorbită 
a dialogului. 

Deşi realismul exprimării țăranilor din « Nicoară Potcoavă » nu e cu nimic 
mai prejos decît acel al eroilor lui Creangă, totuşi, uneori, la Sadoveanu intenția 
de stilizare a vorbirii personajelor poate fi mai uşor surprinsă; astfel, în frag- 
mentul de mai sus stilizarea exprimării e evidentă, dacă ne referim, de pildă, la 
chemarea de ajutora Firei (« săriți, doamnelor şi suratelor ! »); semnificativ în 
același sens e modul de adresare al căpitanului Cozmuţă către Moş Mindrilă, 
din fragmentul citat anterior (« Moş Mindrilă, eu sînt prietenul domniei-tale, 
căpitanul... »). i 

Faptul e explicabil în comparație cu creația lui Creangă, « Nicoară Potcoavă» 
aparține unui gen aparte, anume romanul istoric, în care acţiunea se petrece 
într-o epocă îndepărtată a trecutului şi în care unele formule de adresare -—-chiar 
din vorbirea țăranilor — contribuie la crearea unei anumite atmosfere. 

Asemenea lui Creangă, Mihail Sadoveanu stăpînește tehnica subtilă a dialo- 
gulu:, pe care îl mînuiește cu multă măiestrie. 


x 

În legătură cu modalitatea tehnicii dialogului din « Nicoară Potcoavă » 
e de semnalat un anumit procedeu care merită o examinare mai atentă, cu atât 
mai mult cu cît îl regăsim și la alți prozatori: în transcrierea convorbirii dintre 
două sau mai multe personaje, apare, în replica unuia dintre ele, reproducerea 
unui alt dialog. Procedeul ține de limba vorbită şi constă, de fapt, în introducerea 
în scenă a unui personaj nou ale cărui cuvinte sînt relatate. lată exemple din texte 
care notează vorbirea vie a poporului (subliniem că, în citatele de mai jos, unui 
dintre interlocutori — auditoriul — este culegătorul textului): 

« Întru acolo în cameră, iacă-acolo doi domni și cu o doamnă. — Bună seara ! 
-- Bună seara !- m mulțumiră. Da — zîse -- dumneata iești Ofişan Pătru? 
Zic: — leu sînt Onişan Pătru » 1. à 

Sau alt text, cules dintr-o altă regiune: 

« M-am dus la tirg di sfintă Mărie să-ni iau un cal. Îni iau calu, bem aldămașu, 
ieram cu hi-su lui Stan Gustăreaţă. Iel zice c-ar lua și iel un cal. Îi dau ajutor și 
cumpără și ie! un cal. Zice: «iñu aş mai lua un cal și n-am bani, aş vinde boii şi 
n-am beletele ». 

Acuma uite ce-i zic tău: 4 găsește și tu un om din sat, c-auzeam pă Stan Şăr- 
ban Istrate, poate să ţi-i ia ăla, că-i place boii tăi». Îi aduc îău şi ne-ințelegem 
şi vinde boii-ndată. Aşa, ce-ńi zice băiatu ? c-a găsit un cal, da nu-i plăcea. 


1 [e Amintiri despre Bartok »i, text înregistrat pe bandă de magnetofon în com. Cerbăl, 
raionul Hunedoara, arhiva Institutului de folclor, nr. I, 11073. 


Așa lău ci-i spusei: 

— Măi băiete, tu ai avut vri-o vorbă cu tat-tu? 

— Tata ni-a spus să-l aştept pînă miine, c-o să yiie să mai cumpărăm un 
cal, și să nu vindem boii. 

— Ghine mă, firi-ai al dracului, ce n-ai spus? Ci-o să zică tat-tu cîn ti-o 
vedea fără boi? 

Tău am plecat din tîrg cu căruța lu Sărban Istrate care cumpărase boii, și 
băiatu a rămas acolo... »2. 

Structura dialogului, în astfel de cazuri, se complică prin alternarea vorbirii 
indirecte («iel zice c-ar lua și iel un cal», « așa ce-ni zice băiatul ? c-a găsit un cal, 
da nu-i plăcea ») cu vorbirea directă (« zice: «iău aş mai lua un cal șî n-am bani, 
aş vinde boii și n-am beletele »; acuma uite ce-i zic iău: «găseşte șî tu un om din 
sat... » etc.); povestitorul poate marca, în diverse moduri, diferenţa dintre cele 
două planuri: planul dialogului dintre personajele de faţă şi planul reproducerii 
convorbirii personajului introdus în scenă. 

În literatura noastră cultă, procedeul e folosit de marii artişti ai stilului oral; 
tehnica realizării acestui procedeu variază însă de la autor la autor. Pentru a sta- 
bili în ce constă, din acest punct de vedere, originalitatea lui M. Sadoveanu e 
necesar să ne raportăm și la unii prozatori dinaintea lui. 

I. L. Caragiale, de pildă, face şi el apel la procedeul discutat; autorul « Mo- 
mentelor » transcrie fidel vorbirea obișnuită a oamenilor, subliniind mai ales 
ticul verbal al folosirii formelor «zice» — « zic», care au funcţia de a preveni 
pe interlocutor să nu confunde cele două planuri amintite: (Lache, intrigant 
din fire, relatează bunului său «amic», Mache, frînturi dintr-o discuţie anteri- 
oară — care se va dovedi fictivă — cu un al treilea «amic »): 

M. — Și ce mai zicea? 

L. — Nu-ţi mai spui, că te superi... Că ăsta trebuie să mărturisești şi tu 
că e cusurul tău — te superi, 


t « Graiul nostru” — texte din toate părțile locuite de romîni, publicate de I-A. Can- 
drea, Ov. Densușianu, Th. D. Speranţia, vol. I. Bucureşti, 1906, p. 257 (text din Ruşetu, 
reg. Brăila). 

2 Alternarea stilului indirect cu stilul direct apare, ca în vorbirea populară, în scrisui 
unuia dintre primii autori culți care au valorificat limba vie a poporului, a aceluia pe care 
Mihail Sadoveanu îl numeşte, cu drept cuvînt, cel dintîi povestitor artist al nostru Ion Necul- 
ce » (Evocări, E.S.P.L.A., f. d., p. 12); iată, de pildă, pasajul în care cronicarul relatează con- 
vorbirea dintre Miron Costin, trimisul lui Petriceico Vodă şi vizir: «Şi i-au zis vezirul să-i 
spuie drept, pare-le lor bine că au luat împărăția Camenița au ba. Iară Miron au răspuns că 
se teme a spune drept. Vezirul s-au zîmbit a rîde şi i-au zis să grăiască, să nu se teamă. Atun- 
ce Miron au zis: « Sîntem noi moldovenii bucuroşi să se lățească împărăția în toate părţile 
cît de mult, iar peste țara noastră nu ne pare bine să se lățească!» Atunce vezirul iar au rîs 
şi i-au zis: « Drept ai grăit!» Şi apoi l-am întrebat cum socoteşte, lăsa-o — a oaste turcească 
la Hotin cu Petriceico Vodă, să fie de paza ţărei şi a Cameniţei...» (Ion Neculce, Cronica, 
Ed. Scrisul romînesc, Craiova, 1936, vol. I, p. 54). 

M. — Pe onoarea mea, nu mă supăr. 


L. — Zicea de nevastă-ta... că... 
M. — Că ce? 
L. — Că... În fine, prostii! Ce să-ți mai spui? Da! dar i-am tăiat nasul. 


Nu-ţi permit, zic, să te atingi, mă-nţelegi, de onoarea femeii amicului meu ! 

M. — Cum de onoarea nevestii mele? 

L. — Că e prea frumușică şi prea tînără pentru tine; că te-a luat fiincă era 
săracă, dar... 

M. — Dar ce? 

L. — Că la teatru mereu... zic: «Are lojă gratis!» «Da, zice el, la şosea 
cu bicicleta de două ori pe zi, dimineaţa şi seara? » « Tot gratis » zic eu, « Da vara 
la Sinaia tot gratis ? » zice el; «de unde atita lux?» 

M. — Mare canalie !! 

La Caragiale, procedeul e folosit astfel încît dialogul poartă amprenta vor- 
birii vii: spusele celui de al treilea amic sînt reproduse mai întîi în stil indirect 
legat (« zicea... că..., că e prea frumușşică şi prea tînără pentru tine», «că 
te-a luat fiindcă era săracă, dar că. . . »), apoi personaj ıl apare nemijl ct în scenă 
în sensul că conversaţia cu el este raportată în vorbire directă ( «Zic: are lojă 
gratis !» « Da, zice el la şosea cu bicicleta de două ori pe zi, dimineața şi seara? » 
«Tot gratis» zic eu... «Da vara la Sinaia, tot gratis? » zice el... »). Transcrie- 
rea fidelă a vorbirii vii este subliniată prin menţionarea ticului verbal, a automatis- 
mului întrebuinţării formelor « zice » — « zic », care deosebesc replicele lui Lache 
de şeplicele « amicului ». 

Procedeul îl întîlnim, realizat în altă tehnică, la Delavrancea, într-o pagină 
remarcabilă din nuvela « Hagi-Tudose»; ctitorul bisericii «Sfînta Troiță», 
într-o conversaţie cu trei bătrîni enoriași, arată cum se manifestă, în diverse 
împrejurări, avariția IHagiului: 

« Și vorba se încinse ca focul. 

— Să dea Hagiu?... Hagiu să dea? 

— Dar nu l-aţi văzut cum mişună prin cîrciumi şi băcănii? zise ctitorul. 
Intră într-una, ia binişor o măslină, o duce la gură ș-o strecoară prin gingii. Fol, 
fol, fol, o mestecă... «E, cum dai măslinele, dragă cutare?... — tit)... 
—« Scump, scump de tot la așa vremuri... Vremuri grele !» Și pleacă... Intră 
peste drum. Șterpeleşte icrele de cosac. Rupe o bucăţică, îi face vînt. Pleosc, 
pleosc... « Cum petreceţi icrele ?»... — « Atit» — «Scump. Scump. Vremuri 
grele h Şi pleacă... Se duce la pastramagiul din colț. « Ia să vedem, vericule, 
cum ţi-e marfa, că nu mai dau pe la cutare... » Ia o feliuță, îi face de petrecanie. 
« Cum o daţi? » — « Pe parale și atît »— «Aș, v-aţi scumpit de tot. S-au dus vre- 
murile alea... Vremuri grele!» Și pleacă. Îi e sete. Intră într-o bragagerie. 
«Ei... să gust... ce bașibuzuc aveţi? » Suge un fund de tinichea. Ghiorţ, ghiorț, 


1 1, L. Caragiale, Opere vol. I, ed. Paul Zarifopol, Bucureşti 1930, p. 228—229; 
compară şi schiţa « Diplomaţie », ibidem, p. 93. 

ghiort. «Zeamă de apuridă. Cin s-o bea? Cin” s-p plătească? Vremuri...» Si 
pleacă. Aşa mănîncă şi se răcoreşte, și pe eļ îl dau banii afară din casă. 

Și bătrînii, hi-hi, ho-ho, hi-hi... Rîd cu lacrimi... »1 

Delavrancea literarizează procedeul, stilizindu-l: pentru a înfățișa diversele 
aspecte ale zgîrceniei lui Hagi Tudose, autorul îl pune pe ctitor să reproducă, 
în cursul unui dialog, convorbirile succesive ale Hagiului cu diferiți negustori, 
un fel de variații — pe tema « vremuri grele ». Reproducerea convorbirilor Hagiu- 
lui e făcută numai în stil direct și întreruptă de comentariile ctitorului, intro- 
duse prin același « şi pleacă », care marchează reluarea contactului dintre vorbi- 
tor şi interlocutorii săi şi pregăteşte schimbarea decorului în care se va manifesta 
aceeaşi trăsătură morală a eroului ?. 

Cînd dialogul dintre ctitor și bătrîni încetează, autorul reintră în drepturile 
sale («Şi bătrînii hi-hi, ho-ho, hi-hi... Rd cu lacrimi... »). 

Procedeul reproduceru, în cursul unui dialog, a vorbirii unui alt personaj, 
care nu e de faţă, este folosit adesea și de Mihail Sadoveanu în romanul «Nicoară 
Potcoavă ». Modalitatea cea mai şimplă, la care face apel scriitorul, e asemănă- 
toare cu aceea din vorbirea vie a poporului și constă în relatarea de către un 
vorbitor, în stil indirect legat sau în stil direct, a spuselor unui personaj. lată 
cîteva exemple în acest sens: 

« -— Fost-a mare cumpăt, creştinilor... s-a desumflat crîșmarul, clătindu-și 
fruntea pleșuvă la dreapta şi la stînga. 

— Într-adevăr, cum spui... s-a umilit bătrînelul de la Miteşti. Spune baba 
mea Cireaşa că așa i-i dat ţării aceștia şi norodului din ţara asta, să aibă hodina 
vîntului și tihna valurilor » (p.8; moș Savu relatează în stil indirect legat spusele 
soţiei lui). Sau: 

«— Zice baba mea Cireaşa, a suspinat moş Savu: cine oare ne-a putea 
spune nouă cîte s-au petrecut acolo unde au picat feciorii noștri? » (p. 9; de data 
aceasta vorbele babei Cireaşa sînt relatate în vorbire directă). 

Tot în stil direct, sînt reproduse, de către Dominte Girbovu, vorbele lui 
Nicoară: 

«...Se aflau acolo în popas şi niște Zaporojeni bătrini din partea locului, 
care-şi aduceau aminte c-au mai văzut ei treaba asta de citeva ori în viaţa lor. Far 

2 Delavrancea, Opere, ES.P.L.A., Bucureşti, f. d., vol. 1, p. 286. 

2 Subliniem că în cazul de față, vorbitorul nu reproduce o discuţie a sa cu Hagi 
Tudose, ci numai relateuză convorbirile Hagiului cu alte personaje: în alt loc (Apus de soare, 
actul III, scena 1), întîlnim şi procedeul reproducerii, în cadrul unei replici, a convosbirii dintre 
vorbitor şi un alt personaj (dialog referitor la Stefan cel Mare între doctorul Klingensporn şi 
doctorul Smil): « Doftorul Smil: Otelit... în... aer, în iuptă... Pe trupul dumnealui numai 
crestături. .. Am milă, n-am ştiinţă. Rana de la picior îi otrăveşte trupul dumnealui. Şi Menghi- 
Ghihai e tare, dar un guturai şi la pat. .. Atunci să vedeți...» « — Unde e Smilică?... 
smilică ai mîncat? Smilică ce tu ieşti supărat? « N-amnimic! 

Vezi, eu am, Smiliciă». În viteazul ăsta, o putere care scapă medicinii... O voință 
care a voit slobod pînă la sfîrşit...» (Delavrancea, Opere, ed. cit., vol. Îl, p. 43). În ambele 
împrejurări însă, lipsesc indicațiile exprimate printr-un verbum dicendi (i zice »), 


măria sa Nicoară zice [ = prezent istoric]: Să știți că gîștele dau semn de viață, 
de aceea se opresc la Litatele. Atuncea au răspuns Zaporojenii cei bătrîni că de 
trei zile țin gîștele sălbatece sobor. Zice măria-sa Nicoară: Să vedem ce spun. Şi 
dă poruncă unuia Paraipan să sloboadă în vînt o sîneaţă » (p. 311—312; răspunsul 
Zaporojenilor e reprodus însă în stil indirect legat). 

Tehnica reproducerii, în cursul unui dialog, în vorbire directă, a spuselor unui 
alt personaj e folosită cu predilecție de autor, atunci cînd ne înfăţişează figura 
vatamanului Agapic Lăcusteanu, a cărui minte a rămas turbure de cînd a aflat că 
dragostea iui, Căprioara, a pierit fără urmă; faptul că vatamanul Agapie se menţine 
pe planul reproducerii spuselor Căprioarei este indicat prin repetarea, la anumite 
intervale, a formei verbale « zice », căreia i se alătură precizarea «nevastă-mea»: 

«... Pot să mă laud cu nevasta pe care o am, fraţilor, s-a întors el [ = vata- 
manul Agapie] cătră ceilalţi pribegi, steclîndu-și de rîs albul dinţilor. Ageră ca 
o coasă; duh al înțelepciunii. 

Cum să vă despărțiți voi de măria sa z i c e. Măria sa înainte şi voi pe urmă... 1 
În ținutul în care intraţi sînt puţini oameni adevăraţi. Oameni ca noi, care nu 
vor răul măriei sale — zice tot nevastă-mea. Dar sînt în acel ţinut şi 
străini, mai ales de cind l-au adus pe Şchiopul-Vodă la Domnie, —- aşa zice 
tot nevastă-mea. Și debinece i-au făcut slujba asta de l-au adus la Domnie, 
Vodă le-a dat slobozenie să-și agonisească unele câştiguri. Dar mai este una, 
zice tot nevastă-mea. Acei năvrapi şi beşlii care neguțează folosul 
lor sînt cîteodată ochii şi urechile lui baş-buluc-baș de la Galata. Și acel baş- 
buluc-baş nu stă cu mîna în sîn, după păţania de acu trei ori patru săptămîni. 
Și ca să-și spele vina de atunci, a dat poruncă beșliilor şi năvrapilor din ţinut 
să privegheze ieşirea din ţară a oricăror neguţători străini. Să-i caute şi să-i 
cerceteze cu grijă -- zice tot nevasta-mea» (p. 160—161). 

Se cuvine să remarcăm că, în cazul de față, folosirea procedeului corespunde 
întru toate obiectivului pe care îl urmărește scriitorul: reluarea expresiei «zice 
(nevasta-mea )» subliniază parcă starea psihică a vatamanului — zdruncinat de 
dispariţia tragică a soției — şi obsedat pînă înti-atit de imaginea ei, încît e con- 
vins că aceasta trăieşte și se sfătuieşte cu dînsul. De altfel, cînd vatamanul Aga- 
pie își termină alocuţiunea, autorul reluînd exprimarea narativă, are grijă să 
menţioneze: « Oştenii lui Potcoavă s-au uitat unii la alţii, zîimbind » (p. 162); iar 
în partea finală a aceluiași capitol, scriitorul intervine din nou, pentru a lămuri 
definitiv faptele, printr-o precizare a lui Moş Mitrea, care povestește tragedia 
vatamanului Agapie și încheie astfel: « Ş-apoi... numai ce-i vine băiatului nostru 
[ = vatamanului] nebunia asta. Spune de sfaturile lui cu Căprioara ș-o laudă. . . şi-i 
bucuros. E o nebunie, măria-ta.., » (p. 169). 

Procedeul! reproducerii unui dialog, în cursul altui dialog, e folosit adesea 
de Mihail Sadoveanu în romanul « Nicoară Potcoavă » si trebuie pus în legătură 


: Suspensiuneu noastră. 

cu însăşi tehnica compoziției romanului: scriitorul face adesea apel la acest mij- 
loc pentru a readuce în prezent, în relatare directă evenimentele care vin să 
completeze și să lămurească anumite episoade. Folosirea vorbirii directe, 
în acest scop, dă o imagine mai vie scenelor relatate; compară, printre alte 
exemple de acest fel și acelea de la p. 33—34 (Alexa reproduce diacului 
Radu o convorbire anterioară cu presvitera Olimbiada), p. 108—109 (moș Gir- 
bovu relatează mezinului Alexandru convorbirea sa cu oamenii domniei) p. 135 
(părintele Agatanghel redă discuţia starețului cu oamenii stăpînirii veniţi să prade 
mănăstirea), p. 137 (acelaşi relatează o convorbire cu vlădica de la Roman etc.). 


În afară însă de procedeul semnalat, este necesar să ne oprim asupra unei 
alte modalități, mai complicate, a tehnicii dialogului din romanul «Nicoară 
Potcoavă». La începutul capitolului IX (« Badea Ghiţă și căpităneasa »), scriitorul 
ne înfăţişează o convorbire dintre Radu diacul și Ghiţă Botgros; dialogul are: 
drept temă o anumită comportare a jupinesei Marga faţă de cumătrul Ghiţă: 

« — Ce vrei să spui, înțeleg eu... 

— Ce înţelegi, diece ? poate înţelegi că eu și acea căpităneasă ne avem bine ° 

— Cam aşa, bade Ghiţă? 

— Cum ar putea fi așa, diece, cînd eu n-o slăbesc din ochi și ea nu s-a uitat. 
măcar o dată la mine ? Iar astăzi i-am adus un but de godin, și am întrebat-o dacă-i 
place. — Cum să nu-i placă? — Dar știi dumneata, cumătră Margă, cine l-a 
doborit pe acest godin ? — Cum să nu știe? căci vuieşte tot satul de isprava cumă- 


trului Ghiţă. — Și nu-l lauzi? — Ba-l laud. — Numai atîta, cumătră Margă? 
— D-apoi ce mai poate fi alta? — Ce zici de una ca asta, prietine Radule?». 
(p. 82—83). 


Interesul fragmentului citat constă în modul în care autorul folosește diferi- 
tele modalități de exprimare (vorbire directă, vorbire indirectă legată şi vorbire 
indirectă liberă). În răspunsul către diac, badea Ghiţă relatează cum s-a desfă- 
șurat convorbirea cu căpităneasa Marga. Primele cuvinte adresate diacului repro- 
duc direct spusele lui Badea Ghiţă către aceasta (« Cum ar putea fi aşa diece. . »);. 
cea dintii referinţă la convorbirea cu căpităneasa apare în vorbire indirectă legată 
(«astăzi i-am dus un but de godin şi am întrebat-o dacă-i place») 
Răspunsul căpitănesei e redat în vorbire indirectă liberă (« Cum să nu-i placă? »} 
ceea ce ne permite să sezisăm şi atitudinea lui Badea Ghiţă față de comunicarea 
pe care o reproduce: propoziţie interogativ-exclamativă, cu o uşoară nuanță 
retorică, rostită într-un fel deosebit (accentul de intensitate cade pe adverbul 
interogativ « cum », iar tonul coboară spre sfîrșitul comunicării). În continuare, 
întrebările adresate căpitănesei apar relatate în vorbire directă ( « dar știi dumnea- 
ta, cumătră Margă, cine l-a doborit pe acest godin?» etc.) ceea ce marchează 
o trecere parţială de la planul povestirii la planul reproducerii directe a vorbirii 
vii. Vorbirea directă din întrebările lui Badea Ghiţă se împletește în mod subtil 
cu vorbirea indirectă liberă menţinută în reproducerea replicilor jupînesei (4 cum. 

să nu ştie? )); la un moment dat însă, în relatarea răspunsului căpitănesei, per- 
soana a treia a verbului e înlocuită brusc prin persoana a doua («Și nu-l lauzi? 
— Ba-l laud !»), fapt care marchează trecerea completă la stilul viu al vorbirii 
directe și care creează integral aparența realităţii (« — Numai atîta cumătră 
Margă ? — D-apoi ce mai poate fi alta?»). Încheind reproducerea convorbirii 
cu jupîneasa Marga, Badea Ghiţă revine la interlocutorul său real (« Ce zici de 
una ca asta, prietine Radule? »); posibilitatea de confuzie între cele două 
planuri ale convorbirii, ambele în vorbire directă, este exclusă tocmai prin 
indicarea precisă a interlocutorului, în ultima replică (« prietine Radule »). 

Analiza amănunțită a fragmentului de mai sus ne permite să constatăm că 
diversele modalități de reproducere a spuselor personajelor nu se împletesc la 
întîmpare, că — dimpotrivă — succesiunea lor denotă mînuirea de către scriitor 
a unei anumite tehnici. Această tehnică poate fi surprinsă și definită; ea se reduce, 
în fond, la un mijloc de actualizare scenică. 

Spre a reproduce spusele unui personaj care nu e de față, se trece treptat, 
de la vorbirea indirectă legată, la procedeul mai complex al vorbirii indirecte 
libere, pentru a se ajunge la vorbirea directă, adică la aducerea chiar pe scenă 
a personajului. Iată cum un fenomen existent în limba vie vorbită — amestecul 
nejustificat al modalităților de redare a vorbirii cuiva — devine, datorită intui- 
ţiei scriitorului, un procedeu de creație. Într-adevăr, aceeași tehnică a trecerii 
de la registrul vorbirii indirecte, la acela mai viu al vorbirii directe o regăsim și 
în alte fragmente din « Nicoară Potcoavă ». lată, de pildă, cum Elisei Pokotilo, 
relatează, într-o convorbire cu uncheşul Petrea, ceea ce i s-a întîmplat cînd a 
fost trimis sol la Murad Ghirai: 

« — Doar să ne aducem aminte de întîmplări mai de demult, e de părere un- 
cheşui Petrea. 

— Ce întîmplări? se miră Elisei. 

— Ştiu eu? Mai spune-mi întimplarea care s-a petrecut la Bacce-sarai 
cînd ai fost trimes de starșină sol la Murad Ghirai. 

— Viclene, ride moș Elisei, mă ispitești așa ca să-ți mai spun și altele. I-am 
spus atuncea lui Han- Murad că noi cei din Zaporojă nu ne temem nici de dumne- 
zeu, nici de dracu... dar de Han-Murad ne temem. 

I-a plăcut lui Han-Tatar asemenea vorbă. 

Țah-ţah ! rîde Han-Tatar, şi de ce vă temeţi voi de Han-Murad? 

Apoi, zic, ne temem că s-a scula asupra noastră ! 

"Țah-ţah-ţah ! ride Han-Tatar. 

Zic eu: Ne temem că s-a scula asupra noastră și l-om tăia; şi-l ştim 
bărbat bun și blînd şi tare ne-a părea rău ! 

Atuncea Han-Tatar m-a bătut pe spate. Zice: Aduceţi lui Elisei Pokotilo 
strafide și migdale și naramze ! 

Mi-au adus robii, într-un talger de farfor de la Chitai, de toate. Măninc 
ce-mi pare bun; iar sîmburii şi cojile le țin între măsele şi falcă... » (p. 252). 

Și în fragmentul de față, moş Elisei începe povestirea întimplării în stif 
indirect legat (« I-am spus atunci lui Han Murad că noi cei din Zaporojă nu ne 
temem nici de dumnezeu, nici de dracu»...). 

Prima replică a lui Han-Tatar e reprodusă însă în stil direct (e Țah-ţabh ! 
ride Han Tatar, de ce vă temeţi voi de Han-Murad?»), fapt care marchează 
părăsirea planului povestirii și trecerea la planul prezentării scenice, directe. 
Efectul de actualizare scenică și intensitatea emoţională a evocării lui Elisei sînt 
mărite prin abandonarea formei iniţiale de perfect compus a verbului care intro- 
duce vorbirea indirectă («i-am spus că...») şi înlocuirea ei cu forma de 
prezent la verbele care marchează vorbirea directă (« 'Țah-ţah, rîde Han-Tatar.. .» 
apoi, zic, ne temem că s-a scula asupra noastră » etc.). Alternarea celor două 
forme temporale concordă, prin urmare, cu schimbarea registrului de la stilul 
indirect la stilul vorbirii directe; folosirea concomitentă si în același sens a am- 
belor procedee stilistice contribuie, în mod efectiv, la obținerea efectului scenic, 
la aducerea pe primul plan, într-o lumină vie, a întîmplării petrecute în trecut. 

Alternarea vorbirii indirecte cu vorbirea directă apare şi în scena în care 
presvitera Olimbiada, după plecarea fraților Potcoavă şi a insoţitorilor acestora, 
începe să descoasă, cu amănuntul, pe Ilinca, nepoata mazilului Andrei Dăvideanu: 

« Presvitera Olimbiada o cerceta cu vorbe iscusite: 

Să-i spuie nepoata mazilului: 

N-a ademenit-o cumva tînărul cel îndrăzneț? Nu-i presura în cale glume, 
ca licurici? 

Nu, n-a ademenit-o, se împotrivea ea cu corniţele suspinînd. 

Nu i-a suflat vorbe fierbinţi la ureche? 

N-a ridicat-o de subsuori trăgind-o spre el, sufletul să-i soarbă? 

N-a îndemnat-o la jocuri primejdioase între căpiţe de fîn și ierburi necosite? 

— Nu şi nu! 

Fățărnicia vîrstei o îndemna pe Ilinca să tăgăduiască — pe cînd o ardeau 
simţurile încă răscolite, adică demonii — cum spunea oamenii de altă dată. 

Presvitera o sfredelea cu ochii ei negri. 

— N-ai nimic a mărturisi? 

— Copila avea de mărturisit —- minunea vieţii ei, dar nu atunci. A plecat 
fruntea și presvitera a mîngiiat-o cu milă» (p. 120). 

În citatul de mai sus, trecerea de la vorbirea indirectă liberă la vorbirea 
directă se efectuează numai cu prilejul ultimei întrebări a Olimbiadei (e N-ai 
nimic a mărturisi ? »); autorul introduce direct în scenă personajul, făcînd apel la 
vorbirea directă numai în relatarea acelei întrebări care reprezintă un « summum > 
al celor precedente și, care marchează ultima şi extrema insistenţă a presviterei, 

Apare evident, şi în cazul de faţă, un aspect al măiestrici scriitorului, anume 
folosirea adecvată a procedeului semnalat la exprimarea sugestivă a conţinutului 
de idei. 

CUVINTE DESPRE ARTA LITERARĂ 
ŞI CULTIVAREA LIMBII * 


Note după o convorbire cu maestrul M. Sadoveanu 
DE 


GH. BULGĂR 


Amurgul se lăsa încet şi ultimele raze de soare mai luminau biblioteca celui 
mai de seamă scriitor romîn de astăzi. În tăcerea încăperii, gîndul luneca repede 
peste cărțile din bibliotecă şi se oprea o clipă la amintirea scenelor vii zugră- 
vite în chip magistral în atîtea cărți ale maestrului. N-am rămas multă vreme 
cu amintirile acestea, căci scriitorul intră şi, după ce aruncă o privire fugară 
spre ferestrele colorate de amurg, convorbirea începu în jurul problemelor limbii 
și stilului literar. 

— Desigur că mulți cititori ai operei dumneavoastră ar fi bucuroşi 
să afle ce împrejurări v-au ajutat să realizaţi acea bine cunoscută bogăţie 
şi originalitate a limbii poetice pe care o întrebuințaţi. 

— Mi-a plăcut să caut frumusețile limbii şi puterea vie a imaginilor. Le-am 
găsit în multe cărți ale trecutului și în creația anonimă a folclorului spre care 

m-am aplecat totdeauna cu interes și prețuire. Scriitorul are mereu de învățat 
de la înaintași şi de la dascălul nostru de limbă, al tuturor, poporul, creatorul 
şi purtătorul limbii, cum potrivit se spune în limbajul filologilor. 

Într-un fel şi scriitorul este filolog. Materialul limbii în care omul de spe- 
cialitate vede etimologii, forme gramaticale, particularități sintactice și sti- 
luri diverse, reprezintă pentru scriitor mijlocul fundamental de comunicare 
a ideilor sale... Bogăția limbii, variantele stilului poetic nu apar la întîm- 
Plare. E nevoie de o aplecare necontenită şi pasionată asupra tezaurului limbii. 


* Din « Tînărul scriitor e, nr 10, 1955, 


Din acest tezaur scriitorul trebuie să ştie alege « cuvîntul ce exprimă adevărub. 
Înainte de a putea alege trebuie să aibă din ce alege. Munca artistului 
e însoțită permanent de un studiu al mijloacelor expresive. Cu cît spiritul critic 
za fi mai treaz în alegerea vorbelor, cu atît disonanțele vor fi mai puţine 
şi limba mai potrivită. l 

Arta literară este însă mai mult decît o simplă corectitudine în exprimare. 
Fraza prozatorului sau versul poetului cată să aibă armonie, împerecheri 
noi de cuvinte, metafore izbutite. Wloştenirea noastră literară şi întreaga 
litoratură universală ne oferă multe pilde de bogăţie şi originalitate a limbii. 
Să învăţăm mereu din aceste izvoare şi să cumpănim bine cuvintele cînd scriem. 


Giîndurile de azi ale scriitorului se leagă de precizări mai vechi care, departe 
de a-și pierde valoarea, sînt confirmate astăzi de întreaga experienţă a artistului 
şi de tezele limpezi pe care le-a dezvoltat recent despre problemele limbii noastre 
literare. 

Scriitorul s-a oprit o clipă și se gîndeşte... Îşi aminteşte de cele din trecut 
şi trimite la paginile pe care le-a scris în « Viaţa Rominească » din 1930: «Pe o 
nouă ediție a lui Creangă », la volumul « Depărtări » în care a consemnat o serie 
de observaţii lingvistice cu prilejul unor călătorii prin ţară, în Ardeal, la Deva, 
în Dobrogea, Aceste peregrinări se aseamănă cu drumurile lui Eminescu, care 
şi el a căutat plămada graiului poetic şi prospeţimea cuvintelor în gura poporu- 
lui. Un număr însemnat de scriitori importanţi din trecut au învăţat mereu din 
creația populară, pentru a se putea exprima cu uşurinţă «în forma cea mai con- 
cisă şi mai frumoasă », cum scria Mihail Sadoveanu în 1929 într-un articol mai 
puţin cunoscut: «Pe dovă psaltiri». 

După ce din Dobrogea în Bihor («o mulțime de cuvinte de la Bistriţa, 
Moldova şi Siret le-au auzit în Bihorul îndepărtat »), din valea Dunării în 
munții Neamţului a cercetat la faţa locului originalitatea și acea «limpezime 
și preciziune sfîntă » a stilului oral, scriitorul face tot mai mult loc realismului 
în opera sa..Nu de mult, adresîndu-se începătorilor în arta literară, le-a spus 
că «au datoria să cunoască bine limba poporului de pretutindeni, limba vie, după 
ce şi-au însuşit-o pe cea scrisă. la această limbă vie a poporului... sînt încă largi 
terenuri neexploatate din care limta literară poate culege cuvinte şi expresii menite 
să îmbogățească limba scrisă ». 

De peste o jumătate de veac, în mai bine de o sută de volume de literatură 
artistică, Mihail Sadoveanu a demonstrat cum trebuie mtădiat materialul limbii 
comune, în ce chip limba poetică poate căpăta o nouă strălucire și o nouă forță, 
inspirîndu-se din izvorul pururea întineritor al graiului popular. Multe pagini 
scrise despre originalitatea limbii vii, în special volumul recent publicat « Evo- 
cări » (de mult epuizat și pe care-l aşteptăm într-o nouă ediţie), cît și articolele 
din ultimii ani în legătură cu problemele limbii literare şi ale stilului artistic, stau 
cu cinste alături de analizele și caracterizările clasice ale lui Russo, Alecsandri, 

Negruzzi, Eminescu, făcute limbii şi literaturii populare. Lupta acestor scriitori 
pentru un nivel cît mai ridicat al limbii scrise poate fi şi astăzi pilduitoare pentru 
toţi cei ce mînuiesc condeiul și se străduiesc să creeze opere durabile. 


— În ce chip munca artistică a scriitorilor poate sprijini acţiunea de 
cultivare a limbii noastre literare? 

— Adevăratul scriitor tratează, dintr-un impuls firesc, cu cea mai mare 
băgare de samă limba. În acest sens el va folosi pentru eroii săi limbajul care 
li se potrivește, nici o notă discordantă, nici un cuvînt aproximativ. Caragiale 
e în acest domeniu un maestru inegalabil. 

Potrivit trebuinţelor lucrării artistice, autorul modelează fraza şi ritmul 
expunerii, punînd pe primul plan elementele sugestive: imaginii, termeni con- 
creți, asocieri noi, comparații originale şi îndrăznețe. Fluxul emotiv al creato- 
rului trebuie să se transmită cititorului prin limba pe care o folosește. Din acest 
efort creator naște limba poetică și cu ea o lărgire considerabilă a capacității 
expresive a limbii literare. În stilul unei opere izbutite din punct de vedere 
artistic se concentrează calităţile de samă ale artei literare: conciziune, exac- 
titate, originalitate și frumuseță. Să nu-i uităm pe scriitorii secolului trecut — 
nu-i mai pomenesc — preocupaţi necontenit de perfecțiunea limbii. Scriitorii 
sînt cei dintăi care, în interesul unei comunicări directe şi precise a gindului 
lor, trebuie să scrie o limbă corectă din toate punctele de vedere. Prin asta, ei 
contribuie în cea mai mare măsură la cultivarea limbii literare, aşa cum prin 
valoarea artistică a stilului lor aduc un însemnat sprijin sporirii capacității ei 
expresive. 

Îa pauza scurtă care intervine îmi trece rapid prin minte o mare bogăție 
de fapte, dintre care unul, cel puţin, mi se pare semnificativ în ambianța discuţiei 
despre dezvoltarea limbii și a stilului literar. 

Între cele două războaie mondiale se ştie că atîtea mode literare și stiluri 
excentrice încercau să lanseze o « artă » ruptă de realitățile vieții. Mihail Sadoveanu 
s-a împotrivit atunci cu cuvîntul şi cu neîntrecutul lui meșteșug artistic tuturor 
încercărilor de a stilci limba. A scris volum după volum, făcînd să culmineze 
arta lui de scriitor în capodopere ca « Hanu Ancuţei », « Baltagul », « Fraţii Jderi ». 
A intervenit cu autoritate în discuţii, precizînd căile dezvoltării cu succes a limbii 
şi a literaturii noastre în contact cu literatura scriitorilor mari din trecut şi cu 
tezaurul popular atit de bogat. 

În anii din urmă, la ceea ce a spus în trecut, s-au adăugat noi contribuții 
teoretice de mare însemnătate, care aşteaptă să fie adunate în volum pentru a 
putea servi ca îndreptar tinerelor generaţii de scriitori. 

În articole şi studii ca: « Ceva despre meșteşugul scrisului >, publicat în 
revista « Flacăra » din iunie 1951, în « Limba — creaţie a poporului », comuni- 
care la Academia R.P.R., iulie 1951, în articolul din « Gazeta literară » din august 
1954 şi în cele două comunicări din acest an la Academia R.P.R., în sesiune spe- 

cială, scriitorul a analizat aspectele şi perspectivele îmbogățirii limbii noastre 
literare. Utilitatea cunoaşterii acelor adevăruri apărate încă de la începutul se- 
colului nostru cu o rară consecvență, nici nu mai trebuie discutată. Un volum 
în care să se adune tot ceea ce a seris Mihail Sadoveanu ca teoretician în proble- 
mele limbii şi stilului literar ar fi cît se poate de bine venit. Se va putea vedea 
atunci cît de adînc a mers scriitorul în cunoașterea amănuntelor. 

În legătură cu acest aspect al preocupărilor filologice şi de istorie literară 
doream cîteva amănunte care ar putea spune mult atît filologilor, cît și scriitorilor, 
criticilor și istoricilor noştri literari. 


-- Aţi dovedit un interes deosebit față de studiile apărute în domeniu! 
istoriei literare, al criticii și al lingvisticii. Cunoașterea acestor studii în 
ce chip poate folosi tinerilor scriitori? 

— E drept că am urmărit îndeaproape ceea ce se scria despre cărți, des- 
pre fenomenul literar, despre problemele limbii. Periodicele, revistele şi pagi- 
nile literare ale ziarelor m-au atras, cînd desbăteau probleme actuale, cu spirit 
stiintific şi de pe o poziţie cinstită. Poţi să nu împărtăşeşti punctul de vedere al 
unui autor de astfel de studii, dar cînd depune un efort bine intenționat de a 
înțelge şi interpreta fără prejudecăti şi resentimente arta literară, munca lui e 
utilă şi trebuie apreciată. 

Aici aș vrea să mă opresc la ua amănunt despre care am pomenit doar în 
treacăt cu alt prilej. E vorba de felul în care consultarea unor lucrări de specia- 
litate lingvistică poate veni În sprijinul dociiitentării scriitorului. Cînd a 
apărut Atlasul lingvistic romîn, am putut verifica, cu ajutorul hărților, atât 
de frumoase şi de riguros întocmite, exactitatea informațiilor mele culese pe 
teren. Se văd notate în această excelentă lucrare atât felul de pronunțare, 
formele lexicale variate, cît şi variantele morfologice de pe teritoriul țării 
noasive. Am văzut acolo consemnate « moldovenismele » lui Creangă, care nu 
sânt simple regionalisme, ci cuvinte populare. Ele trăiesc în graiul popular, în 
graiul țăranilor din partea nordică a țării. Multe vorbe din cronicarul Neculce 
continuă să fie întrebuințate astăzi în popor. Se poate vedea exact în Atlasul 
linguistic pomenit pe ce arie circulă anumite cuvinte. O simplă aruncătură de 
ochi a scriitorului pe hărţi îi poate arăta deosebirile în ce priveşte limba vor- 
bită în diversele locuri. Inadvertenţele lexicale ar putea fi deci îndepărtate 
din operele scriitorilor şi prin consultarea unor astfel de lucrări speciale. 

Atât din atlas cât şi din glosarele întocmite pentru vechile texte religioase 
şi istorice, din culegerile de lexic regional (lucrări care ar trebui reluate astăzi), 
s-ar putea folosi un material prețios pentru studiul limbii. Cercetările stiinţi- 

fice în domentul istoriei literare, al criticii, al lingvisticii sînt deci vrednice de 
luat în“samă de scriitorii tineri. 


Precizările de mai sus ne ajută să înţelegem atit perfecta adaptare a inijloa- 
celor limbii la conținutul narațiunii, cît și bogăţia excepțională a lexicului si a 

construcțiilor stilistice din opera maestrului. Inventivitatea verbală si acea unică 
desfășurare de imagini poetice au la buză facultatea de a a retine pitorescul limbii 
(«mă s-au întipărit în minte, fără a le nota vreodată, cuvintele rare, cuvintele fru- 
moase, sonore, alăturările de vorbe fericit închegate îi ir-o figură de stil; nu am 
avut nevoie de carnet ca să notez ineditul y — amănunt cu atit mai prețios cu cît 
scriitorul numai foarte rar vorbeşte despre procedeele sale de lucru). Îi trebuie, 
așadar, scriitorului nu numai însuşirea naturală de a mînui artistic limba, ci 
şi voinţa și pasiunea pentru documentare. | 

O forţă creatoare plină de generozitate şi umanism trăiește în izvorul ne- 
secat a] cuvîntului poetic din opera lui Mihail Sadoveanu. E poate calitatea funda- 
mentală a întregii activităţi artistice a scriitorului. În legătură cu acest fapt, ne-am 
apropiat de unele concluzii interesante. 


-= Lirismul, s-a spus adesea în critica literară, şi dacă nu mā insel şi 
dumneavoastră ati întrebuințat această formulă într-un interviu acordat 
poetului Demostene Botez în 1925, constituie caracteristica fundamentală 
a operei pe care ați creat-o de mai bine de o jumătate de veac, În ce chip 
se manifestă în structura limbii poetice această trăsătură a fondului operei 
literare ? 

-- În perioada de creație trăiesc tntr-adevăr cu intensitate întimplările 
-eroilor mei. lau parte necontenit la bucuriile 3 şi năcazurile lor... Aş putea 
spune că et îmi dictează. Mie imi rămîne să cumpănesc cuvintele. 

— Dacă înțeleg bine valoarea poetică a cuvintelor apare în legătura 
poirivită a unit 


ților frazeologice, armonizate cu ritmul mișcărilor sufle- 
teşti, iar arta limbii înseamnă găsirea corespondenţelor expresive în care 
să recunoaştem nefalsificat pulsul vieţii. 

—- Aşa esie. În viaţă întimplările nu se suprapun, ci curg mereu cu o altă 
faţă. La fel în limba povestitorului, fără ca vorbele să fie mereu altele, legătura 
lor cată să fie nouă. Am spus undeva despre poezia lui Eminescu, despre siruc- 
tura imaginilor sale, că în ele vorbele despărțite şi izolate de la începutul 
lumii, dintr-o dată se cunosc şi se logodesc într-o bucurie tainică. 

Ca să nu cadă în concențional, artistului i se cere stăpîmrea nieşteşugului 
literar. Şi aici aș vrea să observ un amănunt. 

În mânuirea limbii scrise, multe neajunsuri poate aduce — şi faptul e vizi- 
bil, mai ales în încercările literare ale tinerilor scriitori— folosirea exagerată 
a epitetului. Multora li se pare că un cuvint simplu, bine ales şi bine legat în 
fesătura frazei nu spune suficient. Atunci îi adaugă un calificativ. Nu neg 
valoarea epitetelor; acestea, folosite însă prea des, fac ca gindul scriitorului 
în loe să meargă direct la cititor, să ocolească, să se împiedice de cuvinte de 
umplutură, care dau un aer retoric stilului literar. Preciziunea prin concenirare, 
frumusețea prin simplitate, claritatea prin proprietatea termenilor fac mai 
mult decît ovicîte podoabe. Dozarea epitelelor e n problemă a cărei regeivare se 

poate orienta după arta clasicilor noştri Negruzzi, Creangă, Caragiale. Urez 
„tinerilor scriitori succes deplin pe drumul artei adevărate. Munca lor perse- 
verentă şi însuflețită va îmbogăţi patrimoniul culturii noastre şi va contribui 
la ridicarea poporului cătră binefacerile progresului şi ale ştiinţei. 


Înţelesul cuvintelor pe care le-am ascultat atunci mi s-a întipărit în minte 
cu puterea unei lecții care te entuziasmează. De data asta lecţia despre limbă şi 
stil o ascultam de la cel mai priceput artist al vremurilor noastre. Nu ştiu dacă 
alte cuvinte despre adevăr și frumos, despre rostul scriitorului artist şi despre 
perspectivele dezvoltării limbii noastre au putut evoca mai multe fapte și sugera 
soluții atît de juste și de utile muncii de creație a scriitorilor noștri. Ştiu însă 
că maestrul Mihail Sadoveanu, mai mult ca oricare scriitor al nostru, stăpînește, 
chiar cînd e vorba de aspectul teoretic al problemelor, toate laturile fenomenului 
cultural și discută despre limbă şi stil cu pasiunea unui specialist. Prin asta el 
îndeamnă pe tinerii scriitori să cultive cu zel nescăzut frumusețile limbii plăs- 
muite de veacuri de către popor şi perfecţionate continuu la scriitorii artişti. 

Afară lumina amurgului scăzuse. N-am băgat de seamă dacă peisajul acelei 
înserări era atrăgător sau la fel cu al altor seri. Mesajul cuvintelor de înțelepciune 
răsuna puternic într-un simplu cititor al operelor maestrului. Am priceput însă 
de atunci mai bine-tilcul paginilor de antologie pe care le cuprinde fiecare volum 
al scriitorului. 

Cei care-l sărbătorim la 75 de ani de viață, citind cele spuse mai sus, ne vom 
convinge mai mult cît datorează cultura noastră acestui mare artist al limbii noas- 
tre şi-i vom aduce prinos de recunoștință pentru strădania neîntreruptă de a 
îmbogăţi literatura noastră cu atîtea opere mari, pline de frumuseți poetice nease- 
muite. 

CONTRIBUȚII LA CERCETAREA EVOLUȚIEI STILULUI 
LUI MIHAIL SADOVEANU 


DE 


M. SALA 


În studiile consacrate cercetării operei maestrului Sadoveanu nu s-a insistat. 
asupra evoluţiei stilului, așa cum rezultă din compararea a două lucrări: « Împă- 
răția apelor » (scrisă în 1928)1 şi « Nada Florilor» (scrisă în 1951)2. Analiza 
paralelă a acestor romane ne permite să aducem cîteva contribuţii la studierea 
felului și direcţiei în care a evoluat stilul marelui scriitor. 

Critica literară 3 a arătat că în « Nada Florilor » sînt reluate pagini şi capitole 
din « Împărăţia apelor», dar prezentate cu măiestria artistică a unui scriitor 
ajuns la maturitate. Încercarea de față porneşte de la această premisă și își pro- 
pune să arate, pe baza comparării textelor, cum a evoluat stilul lui Sadoveanu. 

În cercetarea noastră am pornit de la identificarea episoadelor din « Îm- 
părăţia apelor » care au fost reluate, uneori şi dezvoltate, în « Nada Florilor ». 
Odată stabilite aceste episoade, am trecut la discutarea lor, încercînd să stabilim 
părţile în care autorul a introdus modificări. Procedeul ne ajută să vedem cum 
a reuşit Sadoveanu să pună de acord cu concepțiile sale estetice actuale opera 
din trecut. De asemenea, identificarea pasajelor asemănătoare permite schița- 
rea liniilor mari ale evoluţiei stilului sadovenian ; am crezut că scriitorul a schimbat 
vechea formă de exprimare a ideilor numai acolo unde nu mai este de acord cu 
felul în care a scris în urmă cu aproape un sfert de veac. S-a arătat, pe drept 
cuvînt, că Sadoveanu priveşte cu oarecare detaşare primele sale povestiri. 


1 M. Sadoveanu, Împărăția apelor, Cartea Romînească, f.a. 

2 M. Sadoveanu, Nada Florilor, Editura Tineretului, 1951. 

3 Ovid S. Crohmălniceanu, Cronici şi articole, E.S.P.L.A., 1953, p. 55; S. Losifescu, 
Probleme şi opere contemporane, E.S.P.L.A., 1954, p. 202—204. 

1 Vezi T. Vianu, Arta prozatorilor romîni, București, 1941, p. 222. 

Retipărirea sau, în cazul nostru, reluarea operelor sale anterioare, îi dă prilej lui 
Sadoveanu să elimine ce era retoric sau să adauge cîte un cuvînt expresiv. Totuşi, 
după cum arată acad. T. Vianu, marile linii ale artei lui Sadoveanu au rămas 
aceleaşi. 

Cine străbate pasajele asemănătoare din cele două opere citate uu poate 
să nu remarce mulțimea schimbărilor făcute de autor. Noi au vom prezenta, 
în cadrul acestei contribuţii, toate categoriile de fapte stilistice pe care le-am putea 
găsi în confruntarea textelor, deoarece nu toate sint destul de semnificative. Men- 
ționăm că am lăsat la o parte schimbările din aceleaşi pasaje care au fost făcute 
pentru a reda un nou sentiment sau o nouă idee. Adăugirile au doar rostul de 
a fixa atenția asupra unor fapte, reuşind să adincească înțelegerea. Dar, ncaxînd 
echivalente în « Împărăția apelor », ele nu pot fi cercetate comparativ. Iată de ce 
exemple ca acele pe care le vom da mai jos arată numai pe de o parte, particula- 
ritățile stilului lui Sadoveanu, iar, pe de altă parte, ele pot ajuta la consolidarea 
unor concluzii formulate pe baza cercetării comparative a pasajelor asemănă- 
toare 1, 


Pot să fumez, la nevoie, ș-o țigară, 86.  Potsă fumez la nevoieşi o ţigară. Ți- 
gara a rămas numai o dorință fugarni- 
că, fără urmări, ca și fulgerul albastru 
al unei Hbelule, 66. 


.. cinci vergi de undiţă, le destășură, .. cinci undiți, uceie mai lungi, altele 
le puse nada și le zvirii pe rînd în mai scurte, le-a desfășurat, le-a pus 
apă, 85. nadă — mămăligă ori rîmă — şi le-a 

aruncat usa după alta pe luciu, 65. 


Li itimuu exemplu arată că nu se poate face o selectare absolută în alegerea exemple - 
ior; adesea, în același fragment, se pot găsi sehimbări care aduc un nou conținut 
(pe acestea nu le urmărim), alături de modificări care nuanţează doar vechiul 
conţinut. 

În comunicarea făcută la Academia Romină, cu prilejul împlinirii a patru 
decenii de la publicarea primei opere a lui Sadoveanu 2, acad. Tudor Vianu obser- 
vă că, de la un timp, în creaţia scriitorului s-a făcut simțită intervenția unui tip 
nou de influenţe, pe care le numește filozofice. Se arată cum atitudinea scriitoru- 
lui faţă de evenimente se schimbă: lirismul începutului se temperează, lăsînd 
loc reflexiunii. Constatarea, foarte importantă pentru cercetarea evoluţiei stilu- 
lui lui Sadoveanu, este întărită de obser vaţiile pe care le vom face asupra înlocuiri- 
lor şi adăugirilor făcute în « Nada Florilor ». 


1 Vom trece, de fiecare dată, în coloana din stînga pasajul din « Împărăţia apelor», 
tar în cea din dreapta pasajul din « Nada Florilor ». Cifra care însoţeşte exemplul indică pagina. 
2 Tudor Vianu, Figuri şi forme literare, Bucureşti, 1936, p. 112, 

n «Nada Florilor» impresiile nu mai sînt notate in înfățișări fugitive, ce 
sint legate — aşa cum arată acad. T. Vianu -— de idei, adincite în semnificaţia lor 
generală. Autorul nu descrie numai lucruri, ci şi impresiile sale în legătură cu 
aceste lucruri. Este interesant de văzut care sînt procedeele cele mai obișnuite, 
cu ajutorul cărora se realizează această trăsătură a operei lui Sadoveanu. 

De cele mai multe ori, scriitorul utilizează comparaţia, ca în pasajele care 
urmează: ial 


„„„trecu la hainele mele, 87. ...a trecut la hainele mele expuse ca 
o jertfă zeului luminii, 66. 

Hau, în celălalt 
htiosauri, se re- 


La dreapta, moş Hau, la stînga moş Într-un colt moș 
Spînu. Tustrei stăteau pe brînci şi  moș-Spinu, ca nişte 
dormitau cu ochii grei de somn, 101. trăseseră domel în umbră, aşa încît 
să n-o supere cumva pe lelea IHeana, 74. 
Moş Han rămăsese cu gura căscată de 
de mirare prefăcută, 
ca un insular primitiv şi viclean, 98. 


Moş Hau rămăsese cu gura căscată de 


mirare, 137. mirare, — poate 


De fiecare dată comparaţia trădează ircnia ca o formă a atitudinii intelectuale 
faţă de evenimente. Ironia ia locul atitudinii lirice care caracteriza opera mai veche 
a lui Sadoveanu. Se observă că, de data aceasta, scriitorul renunță la povesti- 
rea făcută din unghiul de vedere al personajelor și interpretează faptele din un- 
ghiul de vedere al unui om cult. Observația, care aparține acad. T. Vianu, ne 
duce în vecinătatea unui alt procedeu care arată același sau aproape același lucru. 
În pasajele de mai jos, autorul nu notează însă impresiile şi ideile cu ajutorul 
unei comparații, ci se foloseşte de un comentar, de fiecare dată la persoana 
întîi 1: d 


ceva — 


Birbaţii mormăiră ceva şi-şi întoar- 
seră nasurile spre baltă, 78. 

Căci lumea și viața și fenomenele 
naturii n-aveau rost decît în funcţie 
de ostrov și pescuit, 146. 


Poate-i tirziu, 72. 


Bărbații au mormăit şi ei 
mi s-a părut cu simpatie — după care 
şi-au întors nasurile spre baită, 62. 
Pentru judecata mea de-atunci mai 
ales, viaţa şi fenomenele naturii n-a- 
veau rost decît în funcţie de ostrov și 
pescuit, 101. 

Poate am ajuns prea tirziu — mă 


gândeam, 58. 


Progresul atitudinilor reflexive din opera lu: Sadoveanu se manifestă şi 
în felul cum foloseşte limba. Interpretarea evenimentelor dintr-un nou unghi 


de vedere determină 


introducerea unui’ mare număr 


de termeni neolo- 


1 Folosirea unui astfel de procedeu a fost ajutată şi de faptul că narațiunea se face 


ia pers. }, autorul fiind unul dintre personaje. 

gici!. Vocea nu mai este «deosebit de groasă» (IA, 78) ci «deosebit de gravă» (NE, 
62), iar Culai «protectorul » din copilărie (IA, 71) este prezentat ca «mentorul 
meu » (NF, 58)2. Povestind despre locurile sălbatice, necălcate de picior ome- 
nesc, autorul notează « poate locurile pe care le-au văzut întăi strămoşii la începutul 
migraţiilor » (LA, 70) pentru ca, în « Nada Florilor », să vorbească de «locuri ca 
acel pe care le-au contemplat întîi strămoşii la începutul migraţiilor» (NF, 57). 
Tot aşa în « Împărăția apelor » norii se dezvoltă spre «înălțimea cerului» (p. 
100), iar, în noua carte, spre « cupola cerului » (NF, 74). În sfîrşit, în prima carte, 
« buraticii înălțau în toate după amiezele, în sălcii, cor de orăcăiri disperate cerînd 
același lucru » (IA, 146), iar în « Nada Florilor » « buraticii orcăau în toate după- 
amiezile cu disperare pentru acelaşi scop » (NF, 101). 

Veridicitatea tezei acad. T. Vianu, pe care am ilustrat-o cu cîteva dintre 
noile aspecte ale evoluţiei stilului lui Sadoveanu, este demonstrată și de cazurile 
în care, contrar așteptărilor, neologismul din « Împărăţia apelor » este înlocuit 
cu un termen relativ mai vechi din limba noastră: 


. . -O față extraordinar cozitorsionată, 150. ...un obraz transfigurat, 102, 
„„„după ce-mi rostise numele către cei ...după ce-mi rostise numele către cei- 
trei, în complecta lor indiferență, 84.  lelu trei în desăzirșita lor nepăsare, 64. 


Cazurile discutate de înlocuire a neologismului nu infirmă cele spuse mai sus de 
noi, ci ele sînt, de asemenea, un procedeu de ridicare a reliefului stilistic al expre- 
siei. Scriitorul se bazează, în aceste cazuri, pe impresia estetică pe care o trezește 
contrastul rezultat din îmbinarea unui cuvînt vechi cu un neologism. 

Atitudinea reflexivă a scriitorului se vădește și în schimbările care aduc cu 
ele o notă de interpretare psihologică. Am arătat, în treacăt, atunci cînd am vorbit 
despre procedeul notării impresiilor cu ajutorul unui comentar, că Sadoveanu 
adesea privește și interpretează faptele cu ochii unui om cult. Scriitorul acordă 
o importanță mai mare caracterizării psihologice şi pune faptele pe care le po- 
vestește în legătură cu psihologia omului care le execută: 


Nu-i nimic, răspunsei eu cu linişte M-am bucurat ca de-o băutură bună. 
eroică; am vrutsă trec la plavie, 74. Am răspuns cu prefăcută liniște eroi- 
că: — Nu-i nimic:am vrut să trec la 


plavie, la Nada Florilor, 59. 


Cu mișcări precipitate, c-un fel de Cu mişcări care nouă ni s-au părut 
lăcomie şi disperare, 147. lacome și disperate, 101. 


1 Pentru discuţia noastră nu interesează, decît într-o mică măsură, sensurile deosebite 
pe care le au neologismele introduse. | 

2 Exemplul ne arată că aceeaşi este situația şi pentru cazul cînd amîndouă cuvintele 
în cauză sînt neologisme. Schimbarea merge şi de această dată în acelaşi sens: cuvîntul mai 
vechi (în cazul nostru un neologism mai vechi, ca protector) este înlocuit cu unul mai nou. 

Autorul nu-și ascunde deci participarea la evenimente și atitudinea lui se mani- 
festă în judecăţi de valoare 1. 


x 


Cine studiază felul cum se leagă evenimentele în povestirea lui Sadoveanu 
este plăcut surprins de arta cu care autorul circumscrie timpul în care au loc 
aceste evenimente. Datorită acestui fapt—expresia tendinței către preciziune 
care se manifestă cu deosebită forță în « Nada Florilor » — „vom întîlni o preo- 
cupare constantă de a face legătura între întîmplări și fapte. Astfel, pentru a 
arăta că lucrurile povestite se petrec primăvara, a fost adăugat adverbul acuma 
care, datorită contextului, arată că acțiunea se petrece în acest anotimp (turture- 
lele își fac « cuibare » dar primăvara): 


Acolo, în răchiţi, îşi fac cuib turturele 
și cîntă cucu, 84. 


Și să fii pe mal acolo, cînd se lu- 
minează, 65. 

Aș fi vrut să mai am o deşteptare 
fericită în cerdac, 75. 


Deasupra, în răchiți, îşi fac acuma 
cuibare turturelele şi din vreme în 
vreme s-aude cîntînd cucul, 65. 


Și să fii acolo pe mal cînd se lu- 
minează faptul zilei, 56. 


Doream în acele clipe să mai am 
o deşteptare fericită în cerdac, 60. 


Uneori, precizarea în timp este făcută ca în exemplele de mai jos: 


Eram în preajma unui mare eveni- 
ment, 69. 


Mă afiam în ajunul unui mare eve- 
niment, 56. 


Într-un tîrziu, mi-am auzit paşii, 71. Într-un răstimp, mi-am auzit pașii, 57. 


Aici, se porneşte de la aceeaşi intenţie — stricta precizare în timp — dar, spre 
deoscbire de celălalt caz, avem a face și cu o apropiere între momentele acțiunii, 
prin înlocuirea unui termen mai vag cu unul precis. 


1 Uneori această participare ia proporţii mai mari; ea nu se limitează la interpretarea 
psihologică. În aceste cazuri, scriitorul subi niuză, prin diferitele înlocuiri pe care le face, că 
nu este indiferent faţă de problemele prezentate. Noua poziție ideologică a scriitorului, după 
care el se consideră ca făcînd parte din aceeaşi « breaslă » cu eroii săi, îşi află echivalentul mai 
ales în întrebaințarea cu predilecție a pronumelui noi în locul persoanei întîi singular: « dintr-un 
loc ştiut de mine » LA, 77: « dintr-un loc ştiut numai de noi» NF, 61: « ascunziş ştiut de mine» 
IA, 98: e tainița noastră» NF, 73. Acelaşi este cazul şi pentru aite pasaje ca: «breasla noas- 
tră avea nevoie de vreme lină, ca să putem arunca undițile cu folos» NF, 101; «Într-o 
dimineaţă, s-a petrecut pe ostrovul nostru unul din evenimentele importante la care viscază 
breasia » NF, 99. (în amîndouă cazurile, în IA, nu se vorbeşte de « breasla noastră »). Ca dovadă 
de ataşament şi admiraţie față de pescarii din « breaslă » poate fı dat pasajul în care Sadoveanu 
completează textul din IA «am tras-o mai repede decit s-ar fi cuvenit după stilul elegant de la 
Nada-Floriior », 68. 

În aceeaşi direcție, constatăm existenţa unui alt procedeu de circumsceriere 
a timpului în care se petrece acțiunea: autorul înlocuieşte diferiţii termeni și 
pentru înlănțuivea mai strînsă a momentelor povestirii 1: 

Poate-1 tîrziu, poate pescarii adevă- Poate am ajuns prea tirziu -- mă 
raţi au trecut la ascunzișurile lor, pe  gîndeam —, poate pescarii au trecut în 
plăvii, în singurătăți, la Nada-Florilor, tainița lor, în ostrov la Nada-Flori- 
72. lor, 58. 


Eram sigur... cănu sc poate prinde 


Eram încredinţat... că undiţarii nu 
ceva de samă pe asemenea vreme, 149. 


pot avea izbîndă pe asemenea vreme, 


102. 


De fiecare dată, chipul în care sc înlănțuiesc evenimentele din povestire este mo- 
dificat. Introducerea unor noi cuvinte dezvoltă naraţiunea și ajută înţelegerea 
situaţiilor următoare: am ajuns aduce în mintea cititorului întîmplările prin care 
a trecut scriitorul pînă în momentul acele. Amintirea lor contribuie atît la cunoaș- 
terea situației prezentate cit şi a întîmplărilor care vor urma, De asemenea, fn- 
credințai redă mai bine decît sigur situaţia la care ajunsese desfăşurarea evenimente- 
lor, deoarece 4 fi încredințat înseamnă mai multe decît a fi sigur, rezultatul final 
al unui proces de cunoastere a realităţii. 

Preciziunea, trăsătură de bază a stilului lui Sadoveanu, nu se manifestă 
numai în felul cum leagă momentele povestirii, ci și în modul în care scriitorul 
reușește să folosească termenul cel mai potrivit și să dea o imagine mai clară. 

O clasificare a materialului, oricît de aproximativă sau de arbitrară ar fi, 
se impune fiindcă înlesneşte cercetarea faptelor. 

Vom observa, de pildă, că de multe ori Sadoveanu preferă termenul cel mai 
propriu (în sensul că e mai potrivit cu situația dată). Se vede că această grijă a 
scriitorului merge pînă la înlocuirea unor prepoziți: 


...cumpănii între palme, 85. „am cumpănit f» palme, 66. 


1 Procedeul înlănţuirii momentelor povestirii cu ajutorul înlocuirilor sau adăugirilor 
este des întîlnit în « Nada Florilor ». În multe cazuri, legătura cu celelalte capitole aduce după 
sine şi întregirea caracterizării personajelor, mai ales a țițacăi Leona. De pildă: 


Atunci, cu lumina acestei înţelegeri, îmi 
bătu în ochi şi cea dintăi strălucire a zori- 
lor şi tăcui înfricoşat, 76. 


„dar voiam să păstrez între mine şi el 


pă 
distanța cuvenită, 61. 


Atunci, cu spaima acestei înțelegeri, mi-a 
bătut în ochi şi cea dintîi strălucire a zorilor. 
Am rămas uimit de ce era să mi se îniîmple 
şi am cugetat la mihnirea tatei şi la satisfac- 
ţia ţițacăi Leona, nu că m-am prăpădit, 
dar că i-a ieşit dreptatea aforismelor dum- 
neaei cu derbedeii, 61. 

„... dar voiam să-mi păstrez faţă de el un pres- 
motivat decît de 
locătile fțacăi Leona, 54. 


tigiu care nu putea fi 


prek 


Raci îi prind cu mina, prin coșcove, 
2 


62. 


Racii îi prind cu mîna pe subt coş- 
cove, 55. 


5 E pi E A = ia Ă E SIE 
Pentru a da o imagine mai clară, scriitorul analizează părțile constitutive, 


renunţînd la o prezentare. generală: 
T'restiile tresăriră frămîntîndu-se, 101. 
Stuhuriie, cumpănindu-se, se agitau 
şoptind, 147. 


„...Herneia] avea însă tufe de păr în 
jurul buzelor, 78. 


Foltanele de 
tîndu-se, 74. 


stuh tresăriră, frămîn- 


Foltanele de 
101. 


stuh se agitau șoptind, 


.. avea negei cu tufe de păr în jurul 
buzelor, 62. 


Analizînd părțile constitutive ale imaginii, scriitorul dovedeşte o obser- 
vare mai atentă a realității, care, pe plan stilistic, se realizează prin aducerea mai 
aproape de cititor a amănuntelor descrierii. Cercetarea realității din apropiere 
permite sezisarea caracterului ei complex: folosirea cuvîntului foltane trezeşte 
nu numai imaginea întregului, ci și pe aceea a părților lui constitutive. 
Tot aşa, de la depărtare, nu putem preciza din ce anume sînt formate tufele 
de păr. Apropierea de cititor a aspectelor realității face necesară o precizare ca 
aceea de mai sus. 

Altă dată, pentru a supune imaginea unui proces de clarificare, scriitorul 
ințătură termenii inutili sau mai puțin potriviti: 


„..ușor| !] puf bălan, 61. 
„desculţ şi cu capul gol [!] şi zbîrlit, 


...puf bălan, 54. 
.. .desculț şi cu capul zbirlit, 59. 


sie 


. 
4 
Da 


1 Asemănător cu procedeul arătat — şi de aceustă dată avem a face cu o apropiere a 
amănuntelor descrierii — este acela al intensificării unui aspect sau a unei impresii prin intro- 
ducerea unor imagini în care apare ca un element constant ochiul: 


Nu ridea de mine, 78 Nu rîdea de mine; mila òchilor ei m-a 
invăluit aşa fel, încît mi s-a încălzit inima 
aducîndu-mi aminte de primejdia prin care 
trecusem, 62 

bun, risc 


-= laca asta-i 


vindu-mă cu plàcere, 136 


moş-Hau, pri- — Iaca asta-i bun, a încuviințat profe- 


sorul meu, privindu-mă cu ochii lui trişti, 97 


S-ar pärea că scriitorul manifestă o preferință pentru imaginile legate de sentimente care 
se oglindesc în ochii personajelor. Tehnica aceasta, care porneşte de la observația din popor 
« omui îl cunoşti după ochi », se pare că l-a preocupat în mod deosebit pe scriitor. Amintim 
doar, printre altele, că titlul unei nuvele publicate în revista « În apărarea păcii » (1954) este 
« Ochii». O cercetare sumară a unui număr de pagini din vol. I al Operelor ne duce la aceleaşi 
concluzii, 

Treceau în preajma mea pitulici mici 
[!] cît alunele, cu piciorușe de aţă de 
păianjen, 69. 

. . -foamea o simţeam. .. muşcîndu-mă 
cu tărie [!], 88. 

Numele... 
cut, 61. 


m-a izbit armonios și plă- 


"Țupăiau pe fire de lejnicioară pitulici 
cît alunele, cu piciorușe de aţă, 67. 


. . „foamea o simţisem. . . muşcîndu-mă. 
67. 


Numele... 
cut, 54. 


m-a lovit armonios şi plă- 


Scriitorul elimină determinative inutile ca: uşor, gol, mici, cu tărie; puful nu poate 
fi decît uşor, iar gol nu mai avea rost, dacă vedeam deja capul zbirlit. Tot astfel, 
compararea pitulicilor cu alunele face de prisos determinativul mici. La elimina- 
rea determinativului cu tărie, din exemplul următor, a contribuit probabil și 
faptul că fraza se termină prin punct şi deci termenul asupra căruia trt buie să 
cadă accentul este imediat înaintea punctului. El are, prin aceasta, o poziţie deo- 
sebită care atrage atenția. Ultimul exemplu demonstrează că scriitorul a fost 
atent și la efectele pe care le poate scoate îmbinarea dintre cuvinte: asocierea 
lui a igbi cu armonios şi plăcut nu i s-a părut destul de potrivită. 

Din aceeași preocupare pentru o preciziune mai mare în stil, Sadoveanu 
schimbă o imagine mai puţin clară și mai puţin colorată cu una mai expresivă, 
mai concretă: 

.„„începu să lupte cu dihania iezeru- 
lui, 102. 

„„„să-l asculte cu mirare, cum îi cio- 
căneşte inima, 98. 


„„.începu să se lupte cu puiul de 
balaur al vînturilor, 149, 

...Să-l asculte, cum pulsează viu și 
vesel, 137, 

...mi-l arăta, cu braţul întins, 87. „„ „mi-l arăta el împungînd într-o parte 
cu fruntea, 67. 

Soarele se ridicase deasupra pămătufu- 
rilor de stuf și săgeta cu înverșunare, 66. 


Soarele se ridicase și bătea cu putere,87. 


În primul caz, este vorba de un pescar care a început să se lupte cu o știucă uriaşă. 
Compararea știucii cu un pui de balaur al vînturilor este destul de vagă. Dimpo- 
trivă, delimitarea mediului în care trăieşte acest pui de balaur dă un caracter 
mult mai concret imaginii. Același lucru se poate spune despre cel de al doilea 
exemplu care prezintă un fenomen asemănător. Constatarea noastră cu privire 
la caracterul concret al imaginii la Sadoveanu ajută la definirea calităţii de mare 
descriptiv pe care o are scriitorul nostru. Se poate observa, mai ales din pasajul 
al doilea, ca și din multe altele, că descrierile, chiar atunci cînd se referă la stări 
sufletești, sînt obținute în special prin multe imagini senzoriale: vizuale și audi- 
tive. Această constatare vine în sprijinul caracterizării făcute de acad. T. Vianu 
ârtei de povestitor a lui Sadoveanu: scriitorul folosește mai ales imaginile auditive. 

În pasajul următor, imaginile pe care le introduce nu denumesc doar gestu- 
rile sau mișcările, ci-acestea sînt descrise ccmplet, pînă în cele mai mici amănunte 

Cînd este vorba de o mișcare a corpului, ne este arătată în detaliile cele mai carac- 
teristice. Amintim, de asemenea, că de multe ori Sadoveanu introduce o imagine 
care are ca element constant ochiul (vezi nota de la p. 43). Arătăm, în plus, că, 
epitetul simplu (mișcări simple, IA, 117) este înlocuit cu unul concret care nu-° 
meşte mai precis acţiunea, scurt (mişcări scurte, NF, 80). 

Cu ultimul exemplu, care arată cum tocirea unei imagini determină înlo- 
cuirea ei, am ajuns la o altă particularitate a evoluției stilului lui Sadoveanu: 
intensificarea evenimentelor povestite. De cele mai multe ori, tendinţa semnalată 
ia forma unei preocupări vădite pentru introducerea unei imagini, ca în exemplele: 


„gură uriaşă, 149. „„„gură căscată, 102. 
Cind ajunse la optzeci de paşi, 118.  ...cînd ajunse la o bătaie bună de 
săgeată, 80. 
.„să uit cu desăvârşire pierderea cea-  .,,să închid în mine cu capac de plumb 
sornicului, 135. paguba ceasornicului, 96. 


Sadoveanu folosește și alt mijloc pentru a face mai vie prezentarea lucruri- 
lor şi faptelor. S-a arătat în studiile consacrate cercetării stilului operelor literare 
că atunci cînd un scriitor vrea să pună într-o lumină mai puternică anumite 
pasaje din opera sa, înlocuiește epitetul printr-o metaforă. La Sadoveanu, 
această tendință pare a fi una dintre cele mai caracteristice. Cîteva exemple 
ne permit să vedem cum se manifestă această particularitate: 


[omul] cel bărbos, 78. Cel cu barbă de arici, 62. 
„„„altul bărbos și cărunt, 78, „„„altul c-o barbă de arici cărunt, 62. 


Constatăm deci o înlocuire constantă a epitetelor de pe lingă un substantiv ca 
barbă. Acelaşi lucru se poate observa cu privire la alte substantive însoțite de 
numeroase epitete (cf., de exemplu, substantivul apă). 

Alte cazuri prezintă un interes deosebit fiindcă nu mai avem a face cu o 
simplă înlocuire a unui epitet printr-o metaforă ci, în același timp, sîntem în 
faţa unei îmbinări de procedee stilistice. De fiecare dată reținem însă apariţia 
metaforei. Este interesant de observat că introducerea metaforei este însoțită 
uneori de înlocuirea acțiunii cu urmările ei: 


„începeau să sufle spre țărmurile ...balaurii de la marginea pămîntului 

noastre nouri, 147. suflau asupra țărmului nostru amenin- 
zare, 101. 

„adunam în săculețe ochene, piătici ...adunau în săculețe, bună dobindă, 66, 


și costrăşi, 86. 
x* 


Ceea ce te izbeșşte cînd străbați lista pasajelor schimbate, spicuite din « Nada 
Florilor », nu este numai faptul că ele sînt variate, ci și situația că de multe 

ori există un raport de dependenţă, în sensul că schimbarea ideii duce la înlocui- 
rea sau adăugarea unui cuvînt şi aceasta, la rîndul ei, determină și înlocuirea 
altora. Să cercetăm, de pildă, cunoscutul pasaj în care este descrisă venirea ploii 


în baltă: 


Într-adevăr, în arșiţa neclintită a 
după-amiezii, sporea înăbușeala. Din 
miază-zi creşteau nouri, dezvoltindu-se 
spre înălțimea cerului. Un vîntişor iute 
filfii în pămătufurile trestiilor; — trecu. 
Baltă şi stufării rămaseră iar neclintite. 
Soarele se stinse, balta se întunecă 
şi se zimțui de crețuri fine. În um- 


Într-adevăr, văzduhul neclintit al 
amiezii ne cocea ca în cuptor. Din 
miază-zi creșteau nouri, dezvoltîndu-se 
spre cupola cerului. Un vîntişoi tute 
filfîi în pămătufurile trestiilor; luciul 
s-a umbrit şi s-a zimtuit. În liniştea 
mare a cuprinsurilor, s-a auzit în de- 
părtare sunînd ploaia, 73. 


bra care căzuse deodată peste strălu- 
cirea zilei, se întinse o linişte mare. Și 
se auzi în depărtare sunînd ploaia, sau 
vîntul, sau un şuvoi de apă, 100. 


Schimbarea porneşte de la conţinut. Scriitorul deplasează momentul po- 
vestirii. În «Împărăţia apelor», ploaia vine după amiaza cînd «sporea înăbușeala», 
iar în « Nada Florilor », totul se petrece, chiar la amiază. În noul moment al 
zilei, era necesar să se înlocuiască sporea înăbuşeala (la amiază înăbuseala atinge 
maximum) cu ne cocea ca în cuptor. Înlocuirea are şi avantajul că introduce o 
imagine. Dar, la rindul ei, existența lui cocea atrage eliminarea unor propoziții 
(Soarele se stînse, balta se întunecă şi se zimţui de crețuri fine. În umbra care căzuse 
deodată peste strălucirea zilei, se întinse o linişte mare). Balta s-a umbrit doar putini 
din pricina vîntișorului iute care a trecut şi a lăsat urme. 

Raportul de dependenţă se poate observa şi atunci cînd nu avem o schimbare 
a ideii fundamentale, ci numai o subliniere a unei nuanţe. Astfel, înlocuirea lui 
mână prin gheară în pasajul cu mîinile-i negre şi uscate (LA, 148) atrage eliminarea 
epitetului uscai care nu mai avea valoare în îmbinarea cu un cuvînt cu gheară 
(gheara implică uscăciune) £. 


+ 


2? Această concentrare a expresiei poate fi întîlnită şi în alte cazuri, De fiecare datà, 
scriitorul păstrează doar esenţialul. Întîlnina astfel, adesea, înlocuirea verbului de decfuruție 
cu un verb exprimînd gestul care însoţeşte exprimarea: 


Aceia-s temelia bălții... fmi zise sim- — Acuma soarele-i sus, mi-a Simbit sexul 
bind din stînga mea sexul frumos al coloni- frumos al insulei, 67. 
vi, 89. 
Spînu-l privi cu simbet palid, 151. — Spînu îi zîmb: palid, 103. 

Am încecat să arătăm, pe baza comparării a două lucrări, cum au evoluat 
anumite particularităţi ale stilului maestrului Sadoveanu. Am constatat astfel 
că schimbarea ideilor despre artă ale scriitorului se oglindeşte uneori şi în stil. 
În acelaşi timp, am observat cum unele particularităţi stilistice ca preciziunea ! 
sau claritatea, apărute încă în opera de început a scriitorului, sînt dezvoltate 
în & Nada Florilor». 


1 Într-un articol, publicat în «Scrisul bănăţean », nr. 1, 1955, p. 176, Gh. Bulgăr 
ajunge la concluzia contrară şi anume că la Sadoveanu există o tendinţă spre precizare. Cele 
afirmate de Gh. Bulgăr, ţinem să menţionăm acest lucru, se manifestă numai atunci cînd avem 
a face cu pasaje în care abundă descrierea. În capitolele în care scriitoru? se ocupă mai mult de 
analiza personajelor, se observă tendinra semnalată de noi mai sus. 

e e pe 
GRAMATICĂ ŞI VOCABULAR 
Pe e e e pe poe pe 


DUPĂ APARIȚIA PRIMULUI VOLUM AL « DICȚIONARULUI 
LIMBII ROMÎNE LITERARE CONTEMPORANE» 


DE 


D. MACREA — 


În toate țările, elaborarea dicţionarelor academice a fost însoțită de ample 
discuţii asupra caracterului și proporţiilor acestor lucrări. 

« Gramatici certant » spune cunoscutul dicton latin. Dar în ceea ce priveşte 
elaborarea dicționarelor academice, controversele nu s-au mărginit numai între 
lingviști, ci ele au cuprins totdeauna și cercurile largi ale opiniei publice. Aceasta 
se explică prin faptul că dicționarele limbilor naționale sînt, pe drept cuvînt, privite 
nu numai ca opere de cunoaștere şi de cultivare a limbii, ci şi ca opere de 
prestigiu cultural. 

Discuţiile aprinse în jurul dicționarelor academice, dar mai ales complexi- 
tatea problemelor legate de elaborarea lor, au făcut ca realizarea acestora să du- 
reze, în general, vreme îndelungată în toate țările. 

Academia Franceză a început alcătuirea Dicţionarului limbii franceze în 1638, 
la un an după înființarea ei, reuşind să publice prima ediţie a lucrării abia în 
1694, după 56 de ani de la începerea ei. La această ediţie au colaborat, alături 
de lingviștii vremii, marii scriitori ai Franţei din acea epocă, Corneille, Racine, 
Boileau, Bossuet, iar în secolul următor, însuși Voltaire. Dicţionarul Acade- 
mici Franceze a avut în decurs de 250 de ani opt ediţii. Ela fost una dintre 
cele mai viu controversate opere ale culturii franceze, dar totuşi el nu lipsește nici 
astăzi de pe masa de lucru a nici unui cărturar şi scriitor francez. 

Dicţionarul Academiei Germane, început de fraţii Wilhelm și Iacob Grimm în 
1852, a fost terminat abia după optzeci de ani. În Anglia, James Murray a început, 
în 1882, « Dicţionarul istoric al limbii engleze», în zece volume, cunoscut sub numele 
de Dicţionarul de la Oxford, care a fost terminat abia în 1928. Dicţionarul limbii 
croate, început în 1880 de Academia din Zagreb, n-a fost terminat nici pînă astăzi. 

Academia Rusă de Științe a publicat mai întîi la sfîrşitul secolului al 
XVIII-lea (1789—1795), un dicționar normativ, cu pronunța: carac.er purist, 
al limbii ruse, în şase volume, care a avut şi o a doua ediție apărută între 
anii 1806—1822. În 1847, a publicat un «Dicţionar al slavei bisericești şi al 
limbii ruse >, în patru volume (ediția a doua în 1867), iar în 1891 a început, 
sub conducerea lui I. K. Grot şi apoi a lui A. A. Șahmatov, redactarea « Dic- 
ţionarului istoric al limbii ruse », în opt volume, la care s-a lucrat pînă în 1928, 
cînd lucrările au fost întrerupte. Academia de Științe a Uniunii Sovietice a 
început elaborarea « Dicţionarului limbii ruse literare contempoane », în cin- 
sprezece volume, din care au apărut pînă acum trei volume, dar fiind conce- 
put pe baze marriste el se găseşte în prezent în refacere. 

În vreme ce se întîrzia astfel elaborarea dicționarelor academice, lingvişti 
din afara academiilor au dat la iveală numeroase dicționare valoroase, care au 
servit cu succes nevoile marilor mase. Astfel, în Franţa, Emile Littré a publicat 
în secolul trecut cunoscutul său « Dictionnaire de la langue française » (în cinci 
volume, 1863—1872), care este pînă astăzi unul dintre cele mai bune dicțio- 
nare ale limbii franceze. În Rusia, V, I. Dal a publicat între anii 1863—1866 
« Dicţionarul limbii ruse », în patru volume (ediţia a treia în 1903—1909), iar 
în epoca sovietică, D. N. Uşakov a publicat « Dicţionarul limbii ruse contem- 
porane », de asemenea în patru volume (1928—1940), iar S. I. Ojegov « Dicţio- 
narul limbii ruse» (un volum, ed. I 1949, ed. II 1952). La noi, Lazăr Şăineanu! 
şi apoi I. A. Candrea? au răspuns nevoilor marelui public prin dicționarele 
lor explicative care s-au bucurat de o mare răspîndire. 

Încercările Academiei Romîne de a elabora dicționarul limbii noastre au 
fost însoțite, ca și în alte părți, de aprinse discuţii principiale și de îndelungate 
eforturi pentru realizarea lui practică. Controversele ivite în legătură cu elaborarea 
Dicţionarului limbii romîne reprezintă un aspect important al frămîntărilor 
noastre culturale din secolul trecut pînă astăzi, înfățișate în mod sumar în prefața 
volumului I al « Dicţionarului limbii romîne literare contemporane », apărut 
în luna mai 1955, 

Dacă elaborarea dicționarului limbii noastre a dat naștere la atitea discuții 
și controverse, aceasta se datorește faptului că el n-a fost niciodată privit numai 
ca o colecţie de cuvinte explicate, ci ca o mare operă de cultură, care a căutat 
întotdeauna să reflecte atît concepția științifică despre limbă a vremii, cît și ten- 
dințele ei politice dominante. 

Latiniștii au rămas tributarii concepției raționalismului idealist al secolului 
al XVIII-lea, după care lingvistul era îndreptăţit să influențeze dezvoltarea limbii 
potrivit scopurilor lui. Scopul politic al latiniștilor a fost trezirea conştiinţei 
naționale şi cîștigarea de drepturi politice și sociale pentru poporul romîn prin 


1 Lazăr Şă.neanu, Dicționarul universal al limbii române, Bucureşti, 1896. 
2 1. A. Candrea și Gh. Adamescu, Dicţionarul enciclop- lic ilustrat «Cartea Rominească» 
Bucureşti, 1931. 

relevarea originii latine a limbii noastre şi prin relatinizarea ei. Pasiunea lor fana- 
tică pentru acest crez a fost atît de mare, încât ei au dat la iveală în două rînduri 
operele de bază ale științei limbii, alcătuind, mai întîi, prin Samuil Micu şi 
Gheorghe Șincai, gramatica limbii romîne ! în 1780, și apoi prin Samuil Micu, 
V. Coloși, Petru Maior, I. Teodorovici şi A. Teodori, Dicţionarul de la Buda?, 
în 1825, iar în a doua ctapă, după înființarea Societăţii Academice Romîne, a fost 
întocmit « Dicţionarul limbii romîne», în trei volume, de către A. T. Laurian, 
I. C. Massim, Gheorghe Bariț și Iosif Hodoş (1873—1876) și «Gramatica 
limEii romine », în două volume, de Timotei Cipariu (1869—1877). 

Cu toate greșelile ei cunoscute, Şcoala latinistă a fost singura direcţie în 
lingvistica noastră din trecut care a reușit să realizeze într-un spirit unitar 
Gramatica și Dicţionarul limbii noastre, potrivit concepţiei ei lingvistice și 
crezului ei politic. 

În opoziţie cu latiniștii, concepţia dicționarului academic, reprezentată de 
B.P. Hasdeu şi adoptată apoi de toți ceilalți redactori ai dicționarului pînă în 
1952, a mers pe linia istoristă și poporanistă a secolului al XIX-lea, caracterizată 
prin considerarea limbii ca produs istoric și cuprinderea în dicționar a limbii 
scrise şi vorbite în trecut şi astăzi de întreg poporul. La discuţiile în jurul dicţiona- 
rului au participat în trecut toți cărturarii noştri de seamă din Academie 
ca și din afara ei, situîndu-se pe diferite poziții cu caracter principial sau 
personal, poziţii care, atunci cînd se va scrie o istorie amănunțită a etapelor 
realizării dicționarului limbii noastre, vor putea fi evocate cu folos. 

După eșecul latiniştilor, tipul de dicționar luat ca model, mărturisit sau nu, 
de către lexicografii noştri a fost cel al lui Emile Littre 3: etimologic, istoric și 
al uzului scris şi vorbit din trecut şi contemporan. Această concepție, care a stat 
la baza dicționarelor naţionale din multe țări europene din secolul trecut pînă astăzi 
şi care a dat și la noi, prin dicţionarul lui 'Tiktin (Rumânisch-deutsches Wörter- 
buch, trei volume, 1904—1924), bune rezultate, a fost exagerată printr-un istorism 
excesiv în toate încercările făcute de Academie prin B. P. Hasdeu, Al. Philippide 
şi Sextil Pușcariu, dîndu-se în elaborările acestora o mai mare importanţă istoriei 
cuvintelor decît sensurilor lor actuale. Dicţionarul devenise expresia unui 
tradiționalism strîmt, iar în redacţia lui Sextil Pușcariu, cu un vădit caracter semă- 
nătorist. Întoarcerea spre trecut, care n-a putut fi înlăturată din lucrările dicțio- 
narului pînă în 1952, a fost caracterizată de către acad. Traian Săvulescu, preşe- 
dintele Academiei R.P.R. astfel: « Exageratul paseism manifestat, întoarcerea către 

1 Samuil Micu şi Gheorghe Şincai, Elementa linguae daco-romanae sive valachicae- 
Vindobonae, 1780. 

2 Lexicon romanescu-latinescu-ungurescu-nemțescu quare de mai mulţi autori, în cursul 
a trideci şi mai multoru ani s-au lucratu. Seu: Lexicon Valachico-latino-hungarico-germanicum 
quod a pluribus auctoribus decursu triginta et amplius annorum elaboratum est. Budae, 


1825. 
3 F, Littré, Diciionnaire de la langue française, Paris, 1863-1872, 5 volume. 

trecut, a devenit la aceștia aproape o manie. Nimeni nu s-a gîndit că limba veche 
nu prezintă interes în studiul limbii actuale. Dar aceasta nu poate fi un scop în 
sine şi nu poate fi de folos nici pentru dezvoltarea lingvisticii, nici pentru aplicațiile 
ti în societate şi în învățămînt, Este mai interesant și mai util ca limba vorbită, limba 
trăită, să fie în primul rînd obiectul de cercetări al oameniilor noştri de știință VI. 

Pentru ca dicţionarul să corespundă cerinţelor epocii noastre de cunoaștere 
şi cultivare a bogățiilor limbii naţionale, de răspîndire a noţiunilor ideologice şi 
ştiinţifice materialiste și de ridicare a nivelului cultural al maselor, Prezidiul 
Academiei R.P.R. a hotărît, în iulie 1952, elaborarea unui nou tip de dicţionar 
şi anume al limbii romiîne literare contemporane, explicativ şi normativ ?. Adop- 
tarea acestei hotărîri s-a făcut în urma unor largi dezbateri ştiiațifice?, folosindu-se 
în acest scop bogatele învățăminte ale discuţiilor ce au avut loc în primăvara 
anului 1952 în Uniunea Sovietică asupra problemelor teoretice şi practice de 
lexicografie *. 

Hotărîrea de a se alcătui un dicțicnar al iimbii literare contemporane a fost 
determinată și de lipsa unui dicționar explicativ și normativ al limbii noastre 
pentru uzul marilor mase. Dicţionarele de tip practic, existente la noi, cel al lui 
Șăineanu sau al lui Candrea, au mai puteau fi retipărite, deoarece ele nu mai 
corespund dezvoltării limbii şi culturii noastre de astăzi. 

Înregistrarea şi explicarea în dicţionar a aspectului actual al vocabularului 
limbii noastre era imperios cerută de nevoile arzătoare ale maseior pentru a cunoaşte 
forma cea mai corectă, mai bogată și mai frumoasă a limbii romîne, care este 
limba noastră literară contemporană. Studiul celorlalte aspecte ale vocabularului 
nostru a fost destinat, prin aceeași hotărtre a Prezidiului Academiei R.P.R. 
din 1952, altor tipuri de dicţionare: etimologic, istoric, de regionalisme şi de sino- 
nime, care urmează a fi elaborate de institutele de lingvistică după apariţia 
« Dicţionarului limbii romîne literare contemporane ». Numai pe baza acestor 
dicţionare, întocmite în lumina concepţiei lexicografice materialiste, se va putea 
elabora, fără a se mai ajunge la impasurile din trecut, Dicţionarul general 
al limbii romîne. Dicţionare explicative şi normative ale limbilor literare con- 
temporane se elaborează astăzi cu precădere și în Uniunea Sovietică, în Ungaria 
și în Bulgaria. 

Faptul că dicţionarul, în forma lui de astăzi adoptată în 1952, a fost terminat 
de Academia R.P.R. în decurs de numai trei ani se datorește, în primul rînd, 
condiţiilor excepţionale create muncii lingvistice de către regimul de demo- 
craţie populară, precum şi valorificării critice şi completării materialului docu- 
mentar strîns, începînd din 1897, pentru pregătirea dicționarului plănuit, dar 
nerealizat, de Academia Romiînă. 

1 Vezi « Studii şi cercetări lingvistice », anu! III, 1952, p. 9. 

2 Jbidem. 

3 Ibidem 

4 Vezi « Voprost iazikoznaniia », 4, 1952, p. 114—120. 

Apariţia primului volum al « Dicţionarului limbii romîne literare contempo- 
rane » a fost considerată de toți comentatorii ca un important eveniment în viața 
noastră culturală, Ea a fost salutată de cercurile largi ale intelectualităţii noastre 
şi ale maselor cititoare cu satisfacția pe care o justifica așteptarea îndelungată a 
dicționarului limbii noastre. Aprecierea spontană a opiniei publice față de apariţia 
dicționarului a fost oglindită de « Gazeta literară, » în nota care salută apariţia lui 
astfel: « Interesul pe care l-a stîrnit în rîndurile categoriilor celor mai largi ale 
publicului, epuizarea într-un timp record a exemplarelor sosite în librării mărtu- 
riseşte pe deplin legitima nerăbdare cu care a fost aşteptat dicționarul » +. 

Discuţiile care au însoţit totdeauna munca lexicografică la noi au reînceput 
imediat după apariţia primului volum. Numeroasele articole critice publicate în 
revista « Contemporanul » se deosebesc însă fundamental de vechile polemici 
stârnite în jurul Dicţionarului Academiei, ele fiind toate pătrunse de un sănătos 
spirit constructiv. 

În toate articolele se exprimă satisfacția pentru apariţia lucrării. Acad. C. 1. 
Parhon scrie: « Apariţia primului volum al Dicţionarului limbii romîne con- 
temporane trebuie privită, fără îndoială, ca un succes important înregistrat de 
ştiinţa noastră lingvistică »2. 

Aceeași apreciere favorabilă o face și acad. lorgu Iordan: « Apariţia volu- 
mului I al acestei mult aşteptate opere trebuie salutată, scrie d-sa ca un 
eveniment de importanţă deosebită » 5. Această lucrare, ca și « Gramatica limbii 
romîne», «va contribui în largă măsură la săvîrşirea revoluţiei culturale iniţiată 
şi condusă de partidul clasei muncitoare », ele fiind: menite «să ușureze oame- 
nilor din patria noastră însuşirea celei mai desăvîrşite varietăţi a limbii între- 
gului popor, varietatea ei literară » 4. Oricît ar fi de numeroase lipsurile lucrării, 
încheie acad. Iorgu Iordan, «ele nu micșorează valoarea dicționarului, care numai 
prin faptul că există realmente, că stă la dispoziţia celor ce-i simt nevoia (şi aceștia 
se numără cu zecile de mii) însemnează o realizare deosebit de merituoasă » 5. 

Pentru prof. Al. Dima, publicarea dicționarului constituie « evenimentul 
cultural cel mai de seamă al ultimelor luni » 6, iar pentru George Ivașcu: « reali- 
zarea cea mai completă a lingvisticii noastre. El întruchipează justa ei orientare, 
maturitatea și eficienţa ei ». « În sfîrșit, adaugă George Ivașcu, avem un dicţionar 
ştiinţific al limbii naţionale. Evenimentul merită a fi salutat fără nici un fel de 
reţinere. E o mare faptă de cultură pe care cele 23.500 de exemplare ale primului 
tiraj o înscriu printre victoriile cele mai de seamă ale revoluţiei noastre culturale? »; 


1 « Gazeta literară », nr. 18, din 5 mai 1955. 
« Contemporanul », nr. 25, din 1 iulie 1955. 
3 Ibidem, nr. 20, din 20 mai 1955. 

4 Ibidem. 

Ibidem. 

$ Ibidem, nr. 28, din 14 iulie 1955, 

« Gazeta literară », nr 23, din 9 iunie 1955. 


Prof. Ștefan Mircescu consideră dicționarul «o operă de masivă afirmare 
a puterii creatoare a oamenilor noștri de știință şi totodată o mîndrie a culturii 
noastre noi» 1. 

Exponenţi ai diferitelor ramuri ale ştiinţei şi tehnicii au exprimat aprecieri 
asemănătoare. « Autorii lucrării, scrie prof. ing. Dimitrie Protopopescu, s-au 
străduit şi au realizat, în bună parte, sarcina de a elabora un dicționar explicativ 
și normativ care să oglindească vocabularul limbii curente folosite în literatură, 
ştiinţă, artă, presă, practica de producţie, tehnică » 2 

Petre Lucaciu relevă ca un merit al dicționarului faptul că «autorii lui au 
biruit cu succes multe dintre dificultățile ivite, au înfrînt multe teorii idealiste, 
reacționare, antiștiințifice » 3. Spre deosebire de dicționarele vechi, « Dicţionarul 
Academiei R.P.R. este menit să slujească răspîndirii ideologiei clasei muncitoare »1 

Relevarea părților pozitive ale dicționarului a fost însoţită şi de o ascuţită 
analiză critică a lipsurilor lui, Unele obiecţii sînt de natură lingvistică. Altele se 
referă la felul cum a fost redată în dicționar terminologia ştiinţifică şi tehnică. 
La discuțiile critice asupra volumului I n-au participat încă scriitorii noștri, de la 
care sînt de aşteptat observaţii din cele mai interesante și mai folositoare asupra 
felului cum dicţionarul a reușit să oglindească limba noastră literară contemporană. 
Academia R.P.R. cuprinzînd astăzi în sînul ei pe cei mai reprezentativi scriitori 
ai noştri, nu ne îndoim că ei își vor spune cuvîntul lor competent. 

Deoarece unii redactori ai dicționarului au răspuns, în parte, obiecțiilor 
cu caracter tehnic şi de detaliu 5, ne vom mărgini să adăugăm aici unele observaţii 
principiale cu privire la aspectele muncii lexicografice legate de lipsurile semnalate. 

Dintre observaţiile de natură lingvistică, mai importantă o socotim pe cea 
a acad. Iorgu Iordan, după care prezentarea în primul rînd a nuanţelor semantice 
actuale ale cuvintelor ar fi în contradicţie cu caracterul istoric al limbii, precum 
şi cu logica, deoarece, scrie d-sa: « înțelesul de astăzi rezultă în mod firesc din 
unul anterior » 5. Această obiecţie, ridicată și de G. Istrate 7, ar fi justă dacă dic- 
ţionarul ar avea un caracter istoric. Fiind însă, precum îl arată și titlul, un dicţionar 
explicativ şi normativ al limbii romiîne literare contemporane, el se bazează 
pe principiul circulației sensurilor cuvintelor, relevînd, în primul rînd, 
sensurile și valorile stilistice actuale ale cuvintelor, nu înșirarea istorică a 
sensurilor lor. Pe acest principiu sînt alcătuite « Dicționarul limbii ruse con- 
temporane» de D. N. Ușakov, «Dicționarul limbii ruse» ce S. I. Ojegov 


1 Vezi « Contemporanul », nr. 26, din 1 iulie 1955. 

2 Ibidem, nr. 23, din 10 iunie 1955. 

* Ibidem, nr. 24, din 17 iunie 1955. 

+ Fbidem. 

* Vezi Ilie Stanciu, Dicţionarul limbii romîne literare contemporane, în « Limba ro- 
mînă», anul IV, nr. 2 1955, p. vezi şi + Contemporanul», nr. 25, din 24 iunie 1955. Ibidem, 
nr. 36, din 9 septembrie 1955. 

& Ibidem, nr. 20, din 20 mai 1955. 

? Ibidem, nr. 34, din 26 august 1955. 

şi « Dicţionarul limbii ruse literare contemporane » al Academiei de Ştiinţe a 
Uniunii Sovietice, atît în redactarea lui iniţială cît şi în cea de astăzi. 
« Dicţionarul limbii romîne literare contemporane » reflectă procesele vii din jimba 
noastră literară contemporană, ajunsă astăzi, prin practica literară a secolelor al 
XlX-lea și al XX-lea, la o înaintată fază de închegare a unităţii ei. Publicui nostru 
avea nevoie, în primul rînd, de acest dicționar explicativ şi normativ, care să 
oglindească cea mai corectă și mai frumoasă formă a limbii romîne. Experienţa 
a dovedit pretutindeni caracterul rațional și practic al dicţionarelor explicative 
și normative, superioare dicţionarelor inventar, de erudiție istoristă, greu accesibile 
marelui public. Al. Odobescu a lu; tat pen ru un asemenea dicţionar al limbii 
romîne încă din 1877. « Punctul prim și de căpetenie, al unui dicționar, scrie el, 
este uzul contemporan. Nu corespunde, mai întîi de toate, cu cerinţele celui ce-l 
consultă, dicționarul acela care nu conţine cuvintele pe care omul este expus a le 
auzi din gura tuturor în orice moment al vieții sale » !. Elaborarea « Dicţionarului 
limbii romîne literare contemporane » este urmarea directă a felului în care e 
apreciat de către lingvistica marxistă studiul limbii contemporane, în opoziţie cu 
vechea direcție lingvistică pentru care punctul de greutate cădea pe studiul 
limbii vechi. Însuşi acad. Iorgu Iordan este autorul unui voluminos manual 
universitar întitulat « Limba romînă contemporană » (1955), în care a încercat să 
răspundă cerințelor ştiinţifice și didactice de cunoaştere a limbii contemporane. 

Oglindind limba naţională, în forma ei cea mai desăvîrșită care este limba 
literară, dicționarul nu putea. fireşte, să cuprindă termeni moldovenești de 
circulație regională prea restrînsă ca bicaş, bie, brăhni, canara, cum propune 
G. Istrate?. Dacă uneori s-au strecurat totuși termeni de circulaţie regională 
restrînsă, aceasta este o greşeală, o abatere de la normele fixate. 

Strîns legată de obiecția de mai sus este cea ridicată de prof. Al. Dima 5, 
E. Boldan +, G. Istrate 5, ca și în unele scrisori primite de Institutul de lingvistică, 
asupra absenței indicării în dicționar a etimologiei cuvintelor. 

Deşi problema etimologiei cuvintelor aparţine dicţionarelor istorice, ea con- 
stituie de multă vreme la noi o preocupare din cele mai pasionante atît pentru 
lingviști cît şi pentru marele public. Discuţiile aprinse stîmite de latinişti și apoi 
de generația lui Cihac şi Hasdeu asupra originii lexicului rominesc au trezit în 
sînul opiniei noastre publice un interes viu, care nu s-a stins nici astăzi. 

Într-un dicţionar explicativ şi normativ al limbii contemporane, indicarea 
originii cuvintelor nu este în. ă neapărat necesară pentru înţelegerea lor, deoarece 
de cele mai multe ori sensurile actuale ale cuvintelor sînt altele decît cele originare. 


t Vezi A. I. Odobescu, Opere, vol. I, ed. îngrijită de Tudor Vianu. Editura de stat 
pentru literatură şi artă, 1955, p. 318. 
? Vezi « Contemporanul », nr. 34, din 26 august 1955. 
* Ibidem, nr. 28, din 14 iulie 1955. 
^ Ibidem, nr. 20, din 3 iulie 1955. 


5 Ibidem, nr. 34, din 26 august 1955. 


Indicarea etimologiei cuvintelor, care trebuie însoţită de explicarea transformărilor 
de sens şi de formă suferite de ele din limba de origine în limba actuală, implică 
un studiu amplu care nu poate fi prezentat științific decît într-un dicționar special, 
istoric şi etimologic. Institutul de lingvistică din Bucureşti are în planul său de: 
lucru elaborarea unui asemenea dicționar al limbii noastre. Pînă la apariţia acestuia, 
Institutul a introdus totuși, pentru satisfacerea cerințelor marelui public, în 
Dicţionarul într-un volum, a cărui redactare este terminată şi care este o formă 
' prescurtată a dicționarului mare, indicarea etimologiei cunoscute pînă acum 
pentru 80% dintre cuvintele limbii noastre. 

Cele mai numeroase obiecţii au fost aduse dicționarului de către specialiști 
din diferitele ramuri ale tehnicii și științei, din punctul de vedere al specialităţii 
lor. Ele se referă fie la noțiuni teoretice, fie la noţiuni speciale de terminologie 
tehnică, medicală, zoologică, matematică, muzicală, artistică, filozofică, pe care 
criticii le găsesc redate cu unele lipsuri în ceea ce priveşte numărul termenilor 
sau calitatea definiţiilor. 

Asemenea obiecţii nu sînt surprinzătoare, deoarece în toate dicționarele ter- 
minologia tehnică a fost totdeauna partea cea mai susceptibilă de critică. Cuprin- 
derea în proporții juste a terminologiei tehnice și științifice și definirea acestor 
noţiuni într-un dicționar al limbii comune a constituit pretutindeni una din greu- 
tățile mari ale muncii lexicografice de totdeauna. Redactorii « Dicţionarului limbii 
romîne literare contemporane » au avut o sarcină cu atît mai grea cu cît la noi 
nu există o tradiţie lexicografică în ceea ce priveşte prelucrarea lingvistică pentru 
marile mase a terminologiei ştiinţifice. Ei n-au avut la dispoziție nici manuale 
corespunzătoare sau cărţi de popularizare din care să aprecieze în mod just 
circulația termenilor științifici şi în care să fie formulate definiţii esenţiale cores- 
punzătoare nivelului de astăzi al științei şi accesibile nivelului comun de înțelegere. 
Orientarea în literatura tehnică şi ştiinţifică a prezentat pentru redactorii dicţio- 
părului mari dificultăţi, deoarece tratatele pe care ei au trebuit să le consulte 
cuprind prea multe detalii, iar definițiile date presupun prea multe cunoștințe 
anterioare de specialitate, Pe de altă parte, literatura tehnică și științifică nu a 
fost totdeauna prea just alcasă pentru dicționar, lipsind dintre lucrările consul- 
tate "pentru volumul I, după cum s-a semnalat de către unii critici, uneori chiar 
lucrări editate de Academia R.P.R. sau lucrări personale de. mare valoare științifică 
ca cele ale academicienilor C. I. Parhon, Traian Săvulescu, S. S oilov, E. Cara- 
toli, St. Nicolau. Astfel, fără să se găsească greșeli prea grave, s-au semnalat 
totuși definiții incomplete sau improprii chiar pentru termeni ca: algebră, arit- 
metică, apeduct, aerolit, aerosol, amortizare, antropologie, articulaţie, cifră etc. 

O altă greutate care complică problema definirii exacte a terminologiei ştiin- 
țifice şi a cuprindetii ei juste într-un dicționar provine din faptul că în zilele 
noastre știința cunoaşte o evoluţie mai rapidă decît în orice altă epocă anterioară. 
Cunoștinţele sporesc astăzi neîncetat, se ivesc mereu noțiuni ştiinţifice noi, iar 
definițiile consacrate vremelnic sînt mereu susceptibile de revizuire în lumina 


n 
n 


cercetărilor noi. Cu zece ani în urmă, cunoștințele asupra energiei atomice erau 
aproape inexistente, pe cînd astăzi o mulțime de noţiuni în legătură cu energia 
atomică trebuie să intre în materialul dicționarului. Peste zece, douăzeci de ani, 
"un dicționar care n-ar cuprinde o bogată terminologie atomică va fi considerat, 
desigur, ca învechit. Ceea ce învecheşte un dicţionar este în primul rînd termino- 
logia tehnică, științifică şi ideologică. Strâns legată de progresul tehnicii și ştiinţei 
la un moment dat al dezvoltării lor, terminologia tehnică şi ştiinţifică aparține 
părții celei mai mobiie a vocabularului. De aceea, un dicţionar de acum 50—60 
de ani este astăzi aproape inutilizabil în ce privește terminologia științifică, 
tehnică și ideologică. Volumele apărute din « Etymologicum Magnum Romaniae » 
al lui Hasdeu, ca şi cele trei volume apărute din Dicţionarul Academiei Romîne, 
nu sînt învechite numai prin concepţia care le-a stat la bază, ci, în primul rînd, 
prin insuficienţa terminologiei ştiinţifice și ideologice și prin perimarea defi- 
nițiilor acesteia. 

Înlăturarea dificultăţilor legate de definirea justă a terminologiei ştiinţifice în 
« Dicţionarul limbii romîne literare contemporane » nu poate fi obţinută, cum sus- 
ţine prof. Remus Răduleţ, prin încredințarea redactării ei exclusiv specialiștilor 1. 
Experienţa aceasta a început la revizia volumelor II, HI şi IV ale dicționarului cu 
o echipă de colaboratori ai « Lexiconului tehnic romîn », condusă chiar de prof. 
Remus Răduleţ, dar prin aceasta greutăţile nu s-au înlăturat. Specialiștii din 
diferitele ramuri ale tehnicii și științei propun intrarea în dicționar a unui număr 
prea mare de termeni de specialitate, iar pe de altă parte, definițiile propuse de 
ei au, în general, un caracter prea tehnic. Astfel, spre exemplu, pentru cuvîntul 
electricitate, specialiştii au propus definiţia: « sarcină electrică », iar pentru sarcină 
electrică: « mărime de stare pe care o au corpurile după ce au fost frecate unul 
de altul ». Este evident că asemenea definiţii care trimit de la un element necu- 
noscut la altul nu pot fi acceptate în dicționar, deoarece, în afară de specialiști, 
nimeni nu le poate înţelege. Intervenţia lingvistului pentru alegerea termenilor 
ce urmează a fi cuprinși în dicționar, precum și pentru definirea lor accesibilă este 
neapărat necesară. Nu se poate încredința deci exclusiv specialiştilor sarcina 
redactării terminologiei ştiinţifice, ci trebuie întărită colaborarea între lingviști 
şi ceilalți oameni de ştiinţă pentru soluționarea justă a acestei probleme. Insti- 
tutul de lingvistică a făcut, chiar de la începutul redactării dicționarului, apel 
la specialiștii din celelalte institute ale Academiei, fără să primească însă 
totdeauna cea mai competentă colaborare. 

Greutatea definirii satisfăcătoare a terminologiei tehnice și ştiinţifice a fost 
relevată la noi de curînd prin discuţiile stârnite în jurul « Lexiconului tehnic 
romîn », redactat exclusiv de specialişti, în ultimii ani. Criticii « Lexiconului » 
i-au adus obiecţii serioase de natură ideologică şi de stil, dar și obiecții asupra 
felului” cum au fost definite noţiunile teoretice de bază ale ştiinţelor naturii ca: 
forță, mişcare, materie, legi fizice, sau unele noţiuni tehnice ca: mecanizare, auto- 


1 Vezi « Contemporanul », nr. 21, din 27 mai 1955. 


matizare, aeraj, indice tehnico-economic, precum şi unele noţiuni de specialitate, 
mai ales din matematică 1. 

În articolele din « Contemporanul » şi « Gazeta literară » consacrate discuţiilor 
asupra 4 Dicţionarului limbii romîne literare contemporane » s-au mai ridicat 
în legătură cu terminologia tehnică şi științifică două feluri de obiecții cu caracter 
contradictoriu. Astfel, acad. Iorgu Iordan se arată surprins de prezenţa unor 
termeni ca acroter, aerofotogrametrie, anemostat, care nu şi-ar avea, după d-sa, 
locul în dicționarul limbii noastre literare contemporane 2. Prof. Remus Răduleţ 3 
şi alți tehnicieni și specialiști susțin, dimpotrivă, că lipsesc din dicţionar numeroşi 
termeni tehnici și ştiinţifici intraţi în uzul vorbirii curente. Viorel Cosma repro- 
șează dicționarului că nu cuprinde termeni muzicali, după d-sa foarte cunoscuţi, 
ca: agogică, ambitus, anacluză, arletă, assai, bombardon, cantabile, commodo, contra- 
fagot şi alţii €. 

Ambele obiecţii relevă încă o dată complexitatea problemelor ce se pun în 
fața redactorilor unui dicționar al limbii literare contemporane și dificultatea mare 
de a satisface cerinţele atît de variate ale cititorilor specialiști, fiind foarte greu 
să se stabilească o limită justă între termenii tehnici care trebuie şi care nu 
trebuie să intre într-un dicţionar al limbii curente. Această limită este totdeauna 
în funcţie de progresul ştiinţei și de pătrunderea terminologiei speciale în vor- 
birea comună. 

Deoarece știința cunoaşte astăzi un avînt atît de mare şi răspîndirea ei cons- 
tituie o sarcină de cinste a statului nostru de democraţie populară, se ridică 
imperios problema necesității alcătuirii unei enciclopedii romînești care să 
oglindească progresele vaste ale științei şi culturii de astăzi. O asemenea lucrare 
este cerută de marile mase cititoare însetate de cunoștințe, deoarece ele nu dispun 
în prezent de nici o enciclopedie acceptabilă din punct de vedere al conținutului 
şi al orientării ideologice. Cu excepţia « Enciclopediei romîne » a lui C. Diaco- 
novici (Sibiu, 1898—1904, trei volume), lucrare merituoasă pentru vremea 
cînd a apărut dar nemaiprezentînd astăzi decît un interes istoric, lucrări ca Enci- 
clopedia « Minerva » (Cluj, 1929) sau partea de enciclopedie din Dicţionarul enci- 
clopedic ilustrat « Cartea Romînească » (1931) n-au corespuns cerințelor nici în 
vremea cînd au apărut. 

x 

În prefața ediţiei a șaptea din 1877 a « Dicţionarului Academiei Franceze », 

operă dispunînd atunci de o experienţă lexicografică neîntreruptă timp de aproape 


i Vezi: prof. univ. T. Vescan şi conf. univ. M. Arcan, Pentru înlăturarea rămășițelor 
idealiste, antiștiinţifice din « Lexiconul tehnic romîn » (« Contemporanul », din 17 octombrie 
1952); acad. Gr. C. Moisil, Discuţia în legătură cu « Lexiconul tehnic romîn » (« Contemp: ranul», 
din 5 decembrie 1952); acad. N. Protiri, Cu privire la discuţia asupra « Lexiconului tehnic 
romiîn » (« Contemporanul », din 27 februarie 1953). 

2 Vezi « Contemporanul », din 20 mai 1955. 

è Vezi « Contemporanul », din 27 mai 1955. 

4 Vezi « Contemporanul », nr. 31, din 3 august 1955. 


două sute cincizeci de ani, se spun următoarele cuvinte juste: « Quel est le 
dictionnaire qui ne donne pas prise par quelque côté à la critique, et même 
à une très juste critique ». 

Dicționarul unei limbi vii nu poate fi niciodată complet și ireproșabil. Este 
greşit să se creadă că un dicționar este o operă definitivă. El este o operă în con- 
tinuă lucrare, căci și limba este în continuă mişcare. Dicţionarul nu poate fi ferit 
de lipsuri, fie în ceea ce priveşte înregistrarea termenilor, fie în ceea ce priveşte 
exactitatea definiţiilor. Dar orice dicţionar este susceptibil de îmbunătăţiri con- 
tinue prin ediţiile lui succesive. Criticile aduse « Dicţionarului limbii romîne lite- 
rare contemporane » au avut în vedere îndeosebi această perspectivă. Ele au 
ținut seama că o lucrare atît de minuțioasă și de complexă se realizează la noi 
pentru întîia oară şi observaţiile critice făcute pe marginea volumului I au fost 
inspirate exclusiv de grija de a ridica calitatea edițiilor și volumelor lui viitoare, 
Această poziție constructivă a criticilor aduse a exprimat-o îndeosebi prof. 
Remus Răduleţ, care şi-a încheiat observaţiile asupra dicționarului, scriind că el 
este «o operă de mare importanță naţională și este o datorie patriotică a fie- 
căruia să contribuie la îmbunătăţirea edițiilor ulterioare ale volumului I şi a tex- 
tului elaborat dar încă nepublicat. » * 

Discuţiile născute în jurul primului volum al « Dicţionarului limbii romîne 
literare contemporane » sînt în acelaşi timp de un mare folos pentru lexicografii 
noștri prin precizarea diferitelor probleme teoretice de lexicografie care sînt rămase 
în urma practicii. Lexicografia noastră n-a avut în trecut baze metodologice 
sigure, munca în acest domeniu fiind făcută după înclinații personale și într-un 
practicism lipsit de uniformitate. Prin prelucrarea științifică a teoriei despre 
diferitele aspecte ale vocabularului şi despre sistemul de stiluri ale limbii, prin 
determinarea mai precisă a sarcinilor şi conţinutului diferitelor tipuri de dicţio- 
nare, prin perfecționarea continuă a cadrelor de lexicografi care au lucrat la redac- 
tarea « Dicţionarului limbii romîne literare contemporane », lexicografia noastră 
va putea obține succese tot mai mari în elaborarea dicționarelor etimologic, istoric, 
de regionalisme, de sinonime și bilingve ce se găsesc acum în lucru. 

Este de la sine înţeles că redactorii 4 Dicţionarului limbii romîne literare 
contemporane » vor folosi în mod rodnic observaţiile făcute asupra volumului I 
și vor îmbunătăţi în lumina lor celelalte volume și ediţii ale dicționarului. De 
la munca începută de latinişti în primul dece iu al secolului al XIX-lea pentru 
un dicționar al limbii romîne şi pînă astăzi lexicografia noastră a făcut 
progrese mari prin folosirea în spirit critic a experienţei și a materialului adunat 
de înaintaşi. Lexicografii noștri, care lucrează pentru întîia oară în colective 
coordonate şi se bucură de sprijinul larg al statului de democraţie populară, se 
vor strădui mereu ca, în colaborare cu ceilalți oameni de știință din secțiile 
Academiei R.P.R., să ridice «Dicționarul limbii romîne literare contemporane » 
la înălțimea operelor mari și trainice ale epocii socialiste. 


1 Vezi « Contemporanul » din 27 mai 1955. 

PROPOZIȚIA VERBALĂ ŞI PROPOZIŢIA NOMINALĂ 
DE 


G. NEDIOGLU 


Lingviştii disting două tipuri de propoziții, deosebite atît prin structura cît 
şi prin valoarea lor: verbală şi nominală. 

Verbală este propoziţia al cărei predicat arată o acţiune (Vin berzele), 
un proces de devenire (Căldura creşte) sau o stare exprimată printr-un 
verb plin (Florile tînjesc de secetă). — Lipsite de un verb real, propozițiile 
nominale se întemeiază nu pe o idee verbală, ci pe o însușire, arătată cą 
convenind ori neconvenind subiectului (Viaţa e scurtă). Ele pot exprima şi 
starea, dar o stare care indică felul de a fi al subiectului (Bătirînul este bolnav), 
distingîndu-se de starea verbală, care înfăţişează felul de a se manifesta al 
subiectului (Bătrânul boleşte). 

Deosebirea dintre aceste două feluri de propoziţii se întemeiază deci pe 
două noţiuni distincte, care provoacă reacțiuni diferite în mintea noastră. Propo- 
ziţiile verbale deşteaptă în noi imaginea unei acțiuni sau a unei stări provenite 
dintr-o acţiune; cele nominale ne dau imaginea adjectivală a unei însușiri, a unui 
fel de a fi, a unei stări. 

Vorbitorul recurge la unul sau la celălalt din aceste două procedee lingvistice» 
după cum simte nevoia de a-şi exprima gîndirea dinamic sau static: 

Exprimînd acţiuni, propoziţiile verbale — fie ele explicite ori implicite prin 
prescurtare — se caracterizează prin mișcarea pe care o imprimă ideilor, o mișcare 
accelerată şi uneori febrilă, impetuoasă: 

Viscolul frământă lumea... Lupii suri ies după pradă, 
Alergînd, urlînd în urmă-i prin potopul de zăpadă. 
Turmele tremur ; corbii gbor virtej răpiți de vînt 

Şi răchițele se-ndoaie lovindu-se de pămînt. 


V. Alecsandri, Viscolul. 


pi 
Se 


În opoziţie cu dinamismul narativ al propozițiilor verbale stă caracterul static 
descriptiv al propoziţiilor nominale, care, preocupate fiind de arătarea însușirilor 
și a stărilor, dau prin nota lor analitică, o desfăşurare lentă ideilor: 

— Poate că nu eşti bine... 


— Ba nu, sînt bine, dar poate că nu sînt întreagă . . . 
Nu sînt ca ceailaltă lume... 


Era slabă, străvezie;, urechile lustruite . . .mânuşițele deşirate; pieptul 

îngust și cilindric, 
B. Delavrancea, linişte. 
E-un miros de tei în crânguri, 
Dulce-i umbra de răchiți 
Și sîntem atît de singuri 
Și atit de fericiţi! 
M. Eminescu, 'Lasă-ţi lumea. 

Se-ntimplă uneori ca propoziția verbală să încalce domeniul propoziției 
nominale, intrînd în descrieri. În locul dezvoltării domoale a notaţiilor nominale, 
apare atunci dinamismul vibrant al construcției verbale, care dă tabloului mișcare 
Şi vigoare: 

Apele se bat, rostogolesc bolovani, umplu vultorile şi sar peste stin- 
cile lustruite; şipotele țîşnesc şi-şi azvîrlii sulul apelor reci ca nişte arcuri 
de sticlă străvezie; munţii se încalecă grumaz peste grumaz pînă în slava 
cerului; călătorii admiră, rîd, petrec, beau pe mușchiul moale şi blind 
ca o catifea verde. 


B. Delavrancea, L.inişte, 
Asociate, aceste procedee lingvistice se completează reciproc: 


Frînturi de oaste-aleargă pe apucate, 
Ard satele . . . Departe se ni zare 
Un greu convoi cu strigăt de pierzare . ... 
Catiri cu saci de bani, întregi bazare 
De-arginturi, scule, repede-ncărcate, 
Chervane vechi, căruțe cu bucate 
Se duc spre munți și curg mereu din zare . . . 
Sint mari averi domnești, strînsoarea, rodul 
Atitor lacrimi şi sudori cumplite .. . . 
Șt. O. Iosif, Răzmiriţa. 


Prin acţiunile pe care le exprimă, propoziţiile verbale fixează cîteva din mo- 
mentele principale ale răzmiriții, în timp ce propoziţiile nominale completează 
tabloul prin reflecţiile și sentimentul de jale al poetului în faţa priveliștii zugră- 
vite. Legate prin conținutul lor de propoziţiile verbale precedente, propozițiile 
nominale se leagă și sintactic de ele, de vreme ce au acelaşi subiect cu cele din urmă. 

Unirea mai intimă, prin coordonare sau subordonare, a acestor două feluri 
de propoziţii dă frazei aspecte și valori stilistice din cele mai variate. 
Iată construit astfel un sistem adversativ: 


Viforoase erau vremile cele vechi... dar oamenii se năşteau tari .., 
pămîntul era acoperit de dărămături şi de trupuri moarte . . . dar din acele cîmpii 
PI s a y SI a ` 
ce fumegau de pirjol şi de măcel, se înăltau strigări de biruinți... 


Al. Russo, Cîntarea Romîniei. 


Starea de nesiguranță a timpurilor vitrege din trecut şi dezastrul pro- 
vocat de necontenitele războaie purtate pe pămîntul ţării, zugrăvite pe cale 
nominală (« Vremi viforoase » «pămînt acoperit de dărămături și de trupuri 
moarte ») sînt puse în antiteză cu tăria oamenilor și cu intensa lor. viață de 
vitejie, exprimate prin dinamicele construcţii verbale: « Oamenii se nășteau 
tari », «iar din cîmpiile ce fumegau de piîrjol şi de măcel se înălţau strigări 
de biruinţi ». 

În unirea prin subordonare, regenta poate fi uneori propoziţia nominală, 
iar subordonata propoziţia verbală, după cum alteori propoziţia verbală e regenta, 
iar cea nominală subordonata. Fiecare rînduire dă însă frazei un caracter deosebit. 

În versurile: 

O, ești frumos cum numa-n vis 
Un înger se arată! 


M. Eminescu, Luceafărul, 


sentimentul de admirație exprimat de nominala-regentă crește în intensitate o 


dată cu imaginea verbală a apariţiei îngerului, pe care o aduce acţiunea subor- 
donatei. 


Alta e situația în: 
Și cînd se va întoarce pămîntul în pământ, 
Au cine o să ştie de unde-s, cine sînt? 
M. Eminescu, Despărțire. 


Aici dinamismul propoziţiilor verbale și îndeosebi al celei regente se îneacă 
în sentimentul de înduioșare pe care-l provoacă subordonatele nominale. 


x 


Deşi de natură și structură distinctă, care le dă o individualitate proprie 
bine definită, propoziţiile verbale nu pot fi întotdeauna delimitate de cele nominale, 
neputîndu-se trage între ele o hotărită linie de demarcaţie. În adevăr, uneori 
forma ne spune că avem de-a face cu o propoziţie verbală, pe cînd înţelesul ne-o 
arătă nominală; alteori, dimpotrivă, întîlnim propoziţii cu conţinut verbal, expri- 
mat însă printr-o construcţie nominală. Primele au fost numite propoziţii nomi- 
nal-verbale, iar cele din urmă verbal-nominale (J. Vendryes). 

i 
Tată, bunăoară, propoziţiile construite cu sinonimele a se afla și a se găsi. În: 
După bătălie mulți viteji se află (1. Zanne, 1V 269) şi 
Ce-ai căutat ai găsit (T. Pamfile, DAcR IR 19 
ele formează două construcții verbale. Nu tot verbale rămîn însă şi următoarele 
două propoziţii, formate cu aceleaşi verbe: 
Vine-n zori să vă aflați 
Toţi călări şi înarmaţi. 
V. Alecsandri, P. p. Stefăniţă Vodă. 
În orice parte-a lumii străin eu mă găsesc. 
Idem, Strofe lui C. Negri. 

De astă dată, cu toată forma lor verbală, propozițiile au devenit nominale, 
pentru că verbele şi-au pierdut înțelesul lor propriu, ne-mai-exprimînd ideea 
acțiunii de « a fi aflat » sau « găsit cineva (ceva) după o prealabilă căutare ». Abstrac- 
tizîndu-se cu totul, ele au ajuns copulative ca și verbul a fi, în care calitatea li 
se şi alătură nume predicative: să vă aflați [= să fiți] călări și înarmați; mă 
găsesc [= sînt] străin. 

La tel se întîmplă şi cu alte verbe, care enunţă de obicei acțiuni în cel mai 
deplin înţeles al cuvîntului și care totuşi își pierd în anumite condiţii această 
putere, formînd propoziţii nominale. Astfel, una și aceeași construcţie, fă bine! 
este verbală în: 

Fă bine şi aşteaptă rău 
l. Pop-Reteganul, V, Pipărnş Pătru. 
pentru că are înţelesul de « săvirşeşte fapte bune ! » şi nominală în fraza: 
Acum dară fă bine de înapoieşte un leu tovarăşului dumitale 
I. Creangă, Cinci piini. 
unde exprimă cu o uşoară notă mucalită ideea de «fii bun gi...» 

Prepoziții nominale formează verbul a face şi în asociere cu anumite substan- 
tive, ca în construcția sinonimă cu cea precedentă: 

Să faci bunătatea [= să fii bun] să te potoleşti de azi înainte 
Al. Vlahuţă, O viaţă. 


Și-apoi, ce fi-oi lua eu din casă nu-ţi face trebuinţă [= nu-ţi e trebuincios] 
I. Creangă, Stan Păţitul. 
Tot propoziţii nominale, cu toată aparenţa lor verbală, poate forma şi verbul 
a sta, devenit şi el copulativ: 
El singur zeu stătut-a | = a fost singurul zeu] nainte de-a fi zeii 
M. Eminescu, Rugăciunea unui Dac. 


Trecerea de la o categorie la alta nu este însă întotdeauna totală. De foarte 
multe ori, nici unul din cele două elemente, verbal sau nominal, nu izbutește să 
dezlocuiască pe celălalt și să-şi impună incontestabila lui valoare, ca în citatele 
precedente. Rămînind amîndouă în fiinţă, ele se asociază, concentrîndu-se într-o 

unitate semantică complexă şi creînd o întreagă categorie de propoziţii cu caracter 
mixt, verbal și nominal totdeodată, în care, dacă aceste două elemente stau uneori 
pe picior de egalitate, echilibrindu-se reciproc, îşi dispută de cele mai multe ori 
întîietatea, unul în detrimentul altuia, în măsura în care s-au putut menţine, 

Uneori această luptă se simte în chiar conţinutul semantic al verbului simplu, 
care formează predicatul propoziției. Așa am văzut că se întîmplă în propoziţiile 
verbale semnalate mai sus, care exprimă starea subiectului ca un fel de ma - 
nifestare a lui (Băzrfnul bolește). 

Ceva mai mult. Unele predicate-verbe simple exprimă chiar şi însuşirea 
pe care și-o manifestă subiectul: 


Pe muntişor albeşte casa 
I. Văcărescu, DAcR I, 87. 


„„.. înecat în bălării, albea trupul văruit al unei cișmele 
Al. Macedonski, Casa nr. 10. 
Pe-ncetul tăria-nflorită ... s-albeşte din clipă-u clipită 
G. Coşbuc, Faptul zilei. 
Dealurile Dobrogei albăstresc în fund ca o dungă de catifea 
C. Sandu-Aldea DAcR I, 96, 

În aceste propoziţii, verbale ca formă, elementul verbal (adică acţiunea) 
se unește organic cu cel nominal, însuşirea de alb sau de albastru, prin care se 
manifestă subiectul, exprimînă ideea că cișmeaua (casa, cerul) își arată albea- 
ta, apar albe, ne atrag atenţia prin albul lor,iar dealurile în negura 
depârtării, prin albastrul lor. 

Mai frecvent este acest caz, cînd sintagma predicatului este o perifrază verbală: 

Mai nainte, calea-valea, erai deprins a trăi singur, dar acum are să-ţi cadă 
greu, mai ales că ţi s-a îngreuiat gospodăria. 

I. Creangă, Stan Păţitul. 

La prima vedere, s-ar părea că propoziţia subliniată a devenit nominală, 
sinonimă cu are să-ți fie greu. Și totuși a cădea nu şi-a pierdut cu totul ideea de 
acțiune, ci a mai păstrat ceva dintr-însa, şi anume direcția mișcării, care este de 
sus în jos, extinsă de la greutăţile de ordin fizic la cele morale. Uneori ideea de 
greu este înlocuită prin cea de rău, greutatea morală făcîndu-ne să ne simţim rău: 

Rizi tu, rizi, Harap-Alb, zise atunci Ochilă . . „dar unde te duci, fără mine 
rău are să-ți cadă 
I. Creangă, Harap Alb. 

Prin extensiune, alături de a-i cădea greu sau rău cuiva, s-au creat şi con- 
strucțiile: a-i cădea bun cuiva (a-i veni pe neașteptate, a-i cădea ca din cer un 
bine în momente grele » și a-i cădea drag (dragă) cineva cuiva: 

Făt-Frumos, Făt-Frumos, vino de taie pe ăst dușman al meu, că ți-oi cădea 
şi eu bun la ceva. 
P. Ispirescu, Ileana Simziana. 
Ea din ce în ce mai dragă ţi-ar cădea pe zi ce merge 
M. Eminescu, Scrisoarea V. 

Și astfel, deși intrat în componența unei perifraze cu înţeles nominal (a-i 
fi greu sau rău, a-i fi bine, a-i fi drag) verbul a cădea nu s-a transformat 
într-un copulativ, ci a devenit un semi-copulativ, pentru că mai stăruie 
în el ideea de acțiune. De aceea propoziţiile are să-ţi cadă greu (rău), ți-oi cădea 
şi eu bun la ceva şi ți-ar cădea din ce în ce mai dragă nu sînt nominale propriu- 
zise, ci intră în categoria mixtă a propoziţiilor nominal-verbale, 
pentru că elementul nominal precumpăneşte asupra celui verbal. 

Cît de numeroase sînt în limba noastră propoziţiile nomina!-verbale cu astfel 
de semi-copulative ne-o arată cu prisosință multiplele și variatele construcții și 
perifraze care au la bază pe a avea. Colorîndu-se cu o uşoară idee de acțiune, datorită 
sensului de posesie pe care-l mai păstrează întrucîtva acest verb, propozițiile nomi- 
nal-verbale construite cu el exprimă stări fizice și sufletești din cele mai felurite: 

Are putere « e puternic », are cap (minte) « e inteligent », are inimă «e milos », 
are rînduială «e ordonat», are socoteală «e chibzuit », are noroc «e norocos », 
are curaj (îndrăzneală) «e curajos (îndrăzneţ) », are trecere «e cu vază», are 
tragere de inimă «e zelos», are haz «e hazliu», are gărgăuni în cap «e înfu- 
murat », are scaun la cap « e cu judecată sănătoasă! », aibi bunătatea . . . «fii bun»; 
n-are linişte «e neliniștit), n-are astimpăr «e neastîmpărat », n-are obraz «e 
neruşinat », n-are nici un rost (nici o noimă, nici un dumnezeu) «e împotriva 
rațiunii » n-are moarte «e nemuritor »; Toate păsările dorm, numai una n-are 
somn [= nu-i e somn] (S. Mindrescu, DAcRI 383); Cînd n-am bani, am 
voie bună [= sînt voios) (Doine, ibidem 383); ...nu cumva ostașul acela 
să aibă harţag [= să fie arțăgos] și să ne găsim beleaua cu dinsul (I. Creangă, 
Ivan 'Turbincă), își alese... un ogar, si-l aibă de tovarăș [= să-i fie tovarăș) 
(P. Ispirescu, DAcR I. 881);... pe copiii tă îi am [= îmi sunt] mai 
de aproape decit pe ceilalți (Idem, Cei trei fraţi împărați); Cu nimene-n 
lume nu se avea bine ¡= nu era în raporturi bune) (A. Pann, DAcR 
I 381); Ei acum ghicește singur de te am eu drag [dacă-mi eşti drag] 
ori nu (G. Coşbuc, Nedumerire); Brazi şi păltinaşi i-am avut [= mi-au 
fost] nuntaşi (V. Alecsandri, Mioriţa); N-au avut decît [= a fost de 
ajuns] cu ochiul, ori cu mîna semn a face, |şi Apusul își împinse toate neamurile-n- 
coace (M. Eminescu, Scrisoarea III); Hyperion, ../ |nu cere semne şi minuni, 
care n-au chip [= sînt imposibile] și nume (Idem, Luceafărul). 

De multe ori însă ideea de stare covîrșește într-atîta pe cea de acţiune, încît 
verbală rămîne numai forma construcţiei, conţinutul ei devenind nominal în 
cel mai deplin înțeles al cuvîntului. O propoziţie ca Toţi se scaldă într-o apă 
(T. Pamfile, DAcR I 184) a ajuns astfel să însemneze « Toți sînt la fel, deopo- 
trivă ». Construcţia nemaiîntrebuințindu-se în sensul propriu al termenilor 
ei, ca în perifrazele de mai sus, ci în sens figurat, elementele-i componente 


1 Expresie de savuros pitoresc, în care răsună încă îndepărtatul ccou al scaunelor 
noastre de judecată (reşedinţele circumscripţiilor judecătoreşti) de odinioară 

se contopesc într-un singur înțeles de ansamblu cu totul nou, în care ideea 
acţiunii de ca se scălda în aceeaşi apă», exprimă starea de «asemănarea 
celor vizați de vorbitor. Este un alt tip de propoziţie nominal-verbală, în care 
starea este exprimată într-o formă de structură verbală. 

Starea fizică (slăbiciune, obezitate etc.) și cea materială (sărăcie, bogăţie 
etc.), stările intelectuale și cele sufleteşti sau scăderile omenești, fiind de natură 
abstractă, geniul limbii le simbolizează ca mai sus, prin cîte o acţiune din cele 
mai caracteristice, concretizată în cîte-un caz special, care le face deosebit de 
sugestive. Această exprimare prin cîte o construcţie verbală a unor stări prin 
excelenţă nominale constituie savoarea şi pitorescul limbii noastre: 

Îi numeri coastele (oasele) «e foarte slab »; n-are după ce bea apă «e sărac 
lipit »; are seu la rărunchi (I. Creangă) «e bogat»; nu-l încape pielea «e foarte 
gras» sau « îngîmfat din cale-afară »; aruncă banii pe fereastră sau îi mănîncă 
cu lingura «e risipitor »; umblă cu minciuni «e mincinos » ; umblă frunza frăsi- 
nelului (Creangă) «e un pierde-vară»; umblă pe două cărări «e beat turtă»; scoate 
apă (lapte) şi din piatră seacă « e foarte harnic (activ) »; îi mănîncă cfinii din traistă 
«e prostănac de tot, un gură-cască »; se dă de ceasul morţii «e foarte supărat »; 
biserica geme de lume «e plină pînă la refuz». 

După cum se vede, propozițiile nominal-verbale de acest fel înfăţişează 
starea sub aspectul ei intensiv. Fapt explicabil. Ele provin de cele mai multe 
ori din cîte o subordonată consecutivă de intensitate, devenită independentă după 
ce s-a încărcat cu înțelesul regentei suprimate prin elipsă: [E atît de prost, încît] 
îi mănîncă câinii din traistă. Cîteodată, subordonata consecutivă din care provin 
are şi o valoare de comparativă ipotetică, nuanță ce se simte şi în propoziţia 
nominal-verbală rezultată: [E atît de risipitor, de parcă] aruncă banii pe fereastră 
sau [ca și cum i-ar] mânca cu lingura. 

Chiar și o frază compusă din două sau mai multe propoziţii verbale poate 
deveni nominal-verbală: lată redată astfel atitudinea parvenitului ” îngîmfat: 
Dă-mi, doamne, ce n-am gindit, | să mă mir ce m-a găsit (A. Pann, apud Zanne 


VI, 549). 


II 


O propoziție ca « Așa ne-a fost vorba? » trezește în noi nu ideea vreunei 
însușiri sau a unei stări, cum ne-am aștepta de la o construcție nominală, ci o 
imagine verbală, imaginea unei acțiuni: «aşa am vorbit, aşa ne-am înteles? » 
E o propoziție verbal-nominală, pentru că elementul verbal, ideea de 
acțiune, precumpăneşte asupra celui nominal, care nu apare decît numai în 
forma construcției. 

Ca și în acest exemplu, ideea de acțiune a propozițiilor verbal-nomi- 
nale provine adeseori din substantivul verbal pe care-l au în sintagma pre- 
dicatului: 

5 — e, 1880 


Dacă nu v-a fost cu plăcere[ = dacă nu v-a plăcut] să pricepem şi noi 
câte ceva din cele ce spuneţi ... de ce ne-aţi mai adus aici? (1. Creangă, Moş 
Ion Roată şi Vodă Cuza); 

Dar, să nu vă fie cu supărare [= să nu vă supăraţi] ia, palmele 
aceste ţărăneşti .. ., străpunse de pălămidă şi pline de bătături ... vă tin pe 
dumneavoastră (Idem, ibidem); 

Acuma ... mai că-mi vine să zic... că are să ne fie masul [= avem 
să rămînem peste noapte] în pădure (Idem, Moş Nichifor); 

Nevoia te duce pe unde nu ţi-i voia [= nu voieşti] (Idem, Capra cu 
trei iezi); 

Merindele le sfirşise . . . trebuia să ceară a cumpăra de la gazdă. Dară care 
fu mirarea lui | = cît se miră] cînd i se spuse că nu va putea găsi 
nimic (P. Ispirescu, Minunea resteului); 

Fă-mi cămaşă de fuior, |că mi-e gîndul [= mă gîndesc] să mă-nsor 
(Jarnik-Bîrseanu, DAcR I 220); 

Mi le-a făcut Dumnezeu. [pe fete] [tocmai de-s pe placul meu | = cum 
îmi plac mie] (V. Alecsandri, P. pop., Hore, XI, Barbu). 

Alteori, substantivul din sintagma predicatului n-are prin el însuși valoare 


verbală, dar o capătă datorită grupei sintactice în care este încadrat: 


Casa este în flăcări [= arde]; 

Cum ţi-e numele? [= cum te numești?]; 

Către tine ni-i toată nădejdea [= nădăjduim] (Dosoftei, DAcR 
TI, 110); 

Această fată din naştere era cu [= avea] o stea în frunte (P. Ispirescu, 
Găinăreasa); 

Nu e de nasul tiu[= nu meriţi] o asemenea bucăţică (Idem, Poveste 
țărănească); 

Cînd va fi de ciâtră seară [= cînd va începe să însereze] să mi te 
pai ca de ceară (Jarnik-Bîrseanu, DAcR II, 109); 

Ce mi-i vremea [= ce-mi pasă de vreme], cînd de veacuri |stele-me 
scânteie pe lacuri? (M. Eminescu, Revedere). 


O altă notă caracteristică a chipului cum se înfăţişează propoziţia verbal- 


nominală: substantivul din sintagma predicatului poate fi suprimat prin elipsă, 
cînd copulativul a fi şi-a însușit înţelesul acestuia. O construcție ca: 

De asta ţi-i acum în grijă [= te îngrijorezi], stăpîne? (I. Creangă, 
Stan Pățitul), apare curent sub forma: 

De asta ţi-i acum? 
Suprimarea substantivului se face uneori pentru evitarea repetării: 

Acum nu-i era lui pentru că trecuse pe pămîntul omului celui slut . . . , ct 
îi era ciudă cum de să calce vorba tatălui său (P. Ispirescu, Aleodor Împărat). 


De multe ori însă această suprimare se datorește neputinței vorbitorului de a 
găsi termenul potrivit, ceea ce a şi făcut să se nască o construcţie ca mi-e nu 
ştiu cum, care, în citatul următor, are menirea de a atenua asprimea unui refuz 
categoric, dat prin nu pot: 


Bine, treacă pentru tine . . . dar sufletele aceste ce sînt drepte afle] iadului, 
mi-e nu ştiu cum să le priimesc (C. Negruzzi, 'Loderică). 
În orice caz, fenomenul a început mai de mult, impunîndu-se apoi atit in 
limba vorbită, cît și în cea scrisă: 


De viaţa mea îmi era cum îmi era [= mă-ngrijoram nu mă-ngrijoram] 
dar mai mult îmi era [= mă-ngrijoram] pentru copiii mei (I. Neculce, 
DAcR II, 111); 


Eu sînt bătrîn ... şi mi-e [= mi-e teamă, mă tem] să nu poticnesc (P. 
Ispirescu, Ileana Simziana); 


Nu mi-e [= nu-mi pasă] de durerea hu, [cât mi-e de necazul meu 
(Jarnik-Birseanu, apud Tiktin, DGR 622); 

Unul sărea de la al cincilea cat şi c-o mînă-şi ținea pălăria. Grozav îi era 
de pălărie ! [= se temea să nu şi-o strice] (B. Delavrancea, ibidem). 


Exemplele precedente ne arată că sintagma prescurtată mi-e a căpătat un 
înțeles atit de deplin, încît poate exprima ideea verbală chiar şi fără ajutorul, 
vreunui substantiv. Ceva mai mult. Dacă i-am adăuga vreunul, n-am putea reda 
fidel ideea exprimată de vorbitor: De discursuri îi era [= îi ardea] lui atuncea? 
(N. Iorga, DAcR II, 111). — La fel, în versurile: O, nu mi-e că mi-am sângerat, 
la prag piciorul într-un cui, | dar mi-e că e păcat! | Om bun ca dinsul nimeni 
nu-i | şi pentr-o vorbă rea ce-i spui, |el toată ziulica lui | munceşte supărat! 
(G. Coșbuc, Pe lîngă boi), unde mi-e exprimă ideea verbală de «îmi pare 
rău», cum rezultă și din versul final al strofei precedente: «Și rău ce-mi 
pare-acum !» 


Puterea construcției nominale de a exprima acțiunea poate merge uneori 
Chiar și pînă la indicarea modalității şi a temporalităţii verbale. 
Astfel, întrebuințată fiind cu valoare de imperativ, propoziţia verbal-nominală 
Pe-aici ţi-e drumul! exprimă totdeodată şi timpul perfectul simplu sau compus, 
cu toate că copulativul rămîne la prezent: 

şi punind mîna pe vas, ieși cum a intrat şi pe ici ţi-e drumul! [= 
şterse] 1 (P. Ispirescu, Ileana Simziana). 


1 Valoarea de trecut a acțiunii exprimate a făcut ca această expresie idiomatică să fie 
întrebuințată uneori şi cu copulativul la perfectul compus: «lupul care era ascuns... o 
dată se repezi, o luă în brațe şi pe ici ţi-a fost drumul». (P, Ispirescu, Lupul cel 
năzdrăvan). 


De altă parte, în unele din propozițiile nominal-verbale, construcția nominală 
poate avea și o altă însușire caracteristică verbului, puterea de a exprima 
pasivul: 

Se vede lucrul că nici tu nu eşti [= nu eşti făcut] de împărat şi nici 

împărăția de tine [= nu este făcută pentru tine] (I. Creangă, DAcR 111110). 

Citeodată valoarea pasivă se simte chiar și în propoziţia verbal- 
nominală implicită, rezultată din prescurtarea unei propoziţii verbale 
propriu-zise: 

Sfarmă-Piatră, văzindu-se în primejdie, se roagă de iertare [= să fie 
iertat] (I. Creangă, Făt-Frumos, fiul iepei). 


De  corespunzătoarele lor pur verbale propozițiile  verbal-nominale se 
deosebesc uneori şi printr-o nuanţă de înţeles. Cîtă deosebire, de pildă 
între Mă uit la cineva şi Sînt cu ochii pe cineva, care, pe lîngă acțiunea «mă 
uit » conține și pe aceea că «nu-l scap o clipă din ochi». Alt exemplu: 

În clasă: Dascălul la tablă 
Măsoară calea dintre stele. 
Pe liniile lui mi-s ochii, 
Dar unde-s gîndurile mele? 
Al. Vlahuță, Iubire, IV 


Prima propoziţie verbal-nominală subliniată se distinge de verbala Mă uit 

“la liniile lui printr-o subtilă nuanță de gîndire. Mă uit implică şi ideea de « în- 

registrez » (mă uit și văd), pe câtă vreme pe liniile lui mi-s ochii înseamnă « mă 

uit fără să iau act cîtuși de puţin de înţelesul lor ». E un sens pe care verbul sim- 

plu a se uita nu-l capătă decît în perifraza verbală se uită în gol, aplicată omului 

care, deşi-și fixează privirile asupra unui punct, nu vede nimic din lumea din 
afară, absorbit fiind de lumea interioară a gîndurilor lui. 


Și o nuanță de aspect distinge propoziţia verbal-nominală de cea pur 
verbală. Deşi Mă gîndesc la cineva are tot un aspect continuativ, ca și Mi-e 
gîndul la cineva (la ceva) sau Sînt cu gîndul la cineva (ceva), totuşi, în primul caz, 
acțiunea se poate referi și la un gînd de scurtă durată, pe cînd în al doilea este 
vorba de un gind care subsistă vreme mai îndelungată. — La aspectul du- 
rativ, se mai adaugă și cel intensiv. Faţă de acțiunea neintensivă din 
Se gîndeşte la joacă, Gindul lui este la joacă ne sugerează stăruitoarea persistenţă a 
ideii de joc, care-l face pe cel stăpînit de ea să nu-şi mai poată vedea de treburi. 
E tocmai ceea ce ne face să simţim și ultimul vers din citatul precedent: Pe liniile 
lui mi-s ochi, | dar unde-s gîndurile mele ? Acesta e şi motivul pentru 
care iubirea adîncă este de cele mai multe ori exprimată prin astfel de con- 
strucții verbal-nominale: 

Gîndul îi era la fiicele sale ; 
> 


P. Ispirescu, Porcul cel fermecat. 

Vai şi-amar, puică-i de mine, 

Că mi-e gîndul tot la tine... 

Picioarele-mi merg pe cale, 

Gândul mi-i la tine-n vale; 

Picioarele-mi merg pe văi, 

Gîndul mi-i la ochii tăi. 

T. Panfile Cîntece ce ţară. Vai şi amar. 
Aspectul intensiv caracterizează construcția verbal-nominală nu numai cînd 

aceasta exprimă un sentiment, ci şi cînd formulează o idee. Este în stare de orice 


nu ne dă numai ideea de «a putea », ci și ridică acţiunea la un grad înalt, în com- 
paraţie cu propoziţia verbală de aspect neintensiv: Poate orice. În același chip. 


exprimînd ideea negativă, construcţia verbal-nominală Nu e în stare să . . . insuflă 
acțiunii un grad de minimă intensitate, pe care n-o simțim în propoziția cores- 
punzătoare pur verbală: Nu poate să... 


În strînsă legătură cu aspectul intensiv al propoziţiilor verbal-nominale 
stă și expresivitatea lor. Cu această valoare stilistică se înfățișează 
atît construcțiile cristalizate — ca mai sus citata Pe ici ţi-e drumul! în locul 
inexpresivului Plecă — cît şi construcțiile de sintaxă vie. 'Transformînd comple- 
mentul propoziției verbale în subiect şi dîndu-i locul de frunte, propoziţia 
verbal-nominală îl scoate în evidență şi-l impune atenţiei noastre. Şi astfel Avea 
un boi aşa de gingaș ! devine Boiul îi era aşa de gingaș, încit îți venea să o bei 
într-o bărdăcuță de apă (P. Ispirescu, Ileana Simziana). La fel în: Am întîlnit 
tot felul de chipuri. Nici unul nu-mi era cunoscut [în loc de: nu cunoşteam 
pe nici unul] (Al. Cazaban apud Sandfeld, Syn. roum. 221). 

Frecventă este întrebuinţarea propoziţiilor verbal-nominale ca variaţii 
stilistice. Astfel, în: 

Se-nţelege că vorbim nu despre părerile pe care un scriitor le emite... e 
vorba de felul cum ele sînt aşternute, de puterea concepției (I. Caragiale, 
Notiţe risipite); 

scriitorul a evitat prin construcția verbal-nominală este vorba repetarea predica- 
tului propoziției verbale precedente vorbim... 

O fericită variaţie stilistică de acest fel găsim în maxima: 

Ori te poartă cum ţi-e vorba, ori vorbeşte cum ţi-e portul (I. Zanne 
II 836). 

Ideea de bază este contradicţia dintre vorbele şi faptele (purtarea) făţar- 
nicului., Alternativa în care este pus acesta, somat să-și pună de acord vorba cu 
fapta, alegînd una din cele două căi, putea să fie exprimată şi numai prin propo- 
ziţii verbale, fără ca înţelesul frazei să sufere întrucitva și fără să se altereze 
chiasmul construcţiei: « Ori te poartă cum vorbești, ori vorbeşte cum te porți », 
Creatorul maximei a ținut însă să-și varieze construcția în amîndoi termenii alter- 

nativei, asociind în fiecare din ei, regenta pur verbală (ori te poartă... ori 
vorbeşte . .. ) cu subordonata ei exprimată printr-o propoziţie verbal-nominală 
(cum ti-e portul; cum ţi-e vorba). 


HI 


În sfîrşit, în fiecare din aceste două grupe intermediare, găsim o întreagă 
gamă de nuanţe, rezultate din combinarea în diferite doze a elementului 
nominal cu cel verbal și din diferitele raporturi de forță dintre cele două valori. 

« Marta are ochi frumoşi », bunăoară, este o propoziţie verbală. Nu tot 
verbală rămîne ea însă în « Marta are ochi frumoşi ». A fost de ajuns să-i articulăm 
complementul, ca să-i insuflăm un colorit nominal, deoarece, de astă dată 
simțim că nu mai este vorba de ceea ce are Marta (ochi frumoşi), ci decum 
sînt ochii ei (sînt frumoși). Deşi a devenit o nominal-verbală, elementul 
nominal nu covîrşeşte pe cel verbal, ca de obicei în acest fel de propoziţii. El 
reprezintă numai o fină nuanţă nominală, pe care spiritul limbii o adaugă ideii 
verbale, făcînd-o simțită printr-o modificare, în aparenţă fără importanţă, a 
construcției: articularea complementului. 

Cu această mică modificare de ordin formal, dar care dă putere expresivă, 
construcțiile de acest tip devin un sugestiv instrument descriptiv: 


De aceea, criminalul propriu-zis, luat ca tip, are braţele peste măsură 
de lungi și picioarele prea scurte, fruntea îngustă şi turtită, occiputul 
tare dezvoltat (I. Caragiale, O făclie de Paşte). 
lată şi cazul contrar: 

Toţi erau cu părul, cu barba şi cu mustețele pline de promoroacă (|. Creangă, 
Harap-Alb). 

Propoziția nu este propriu-zis nominală, pentru că se simte în ea şi o idee 
verbală (aveau părul, barba. . . pline de promoroacă), dar nu e nici verbal-nominală 
întru totul, deoarece elementul verbal, prea slab ca să-i poată da acest caracter, 
apare numai ca o nuanţă. 


Propoziţiile de acest fel constituiesc în limba noastră o adevărată bogăţie 
de nuanţe, pe care le poate avea uneori chiar una și aceeași construcție de bază, 
nominală sau verbală. Să luăm ca exemplu propozițiile construite cu a fi gata. 

1. — În — Eşti gata? — Gata, jupine Strul! (I. Creangă, Moş Nichifor) 
avem o construcție nominală, de o parte cu, iar de alta fără copulativul a fi. 
Cum apare ea însă în Grigorie Vodă era . . . sumei şi gata la răspuns (1. Neculce, 
DAcR îl, 235)? Dacă în primul citat adjectivul gata exprimă singur numele 
predicativ, dîndu-i astfel un caracter nominal, în al doilea, sintagma predicatului 
are în componenţa sa, pe lingă adjectivul gata, și complementul acestuia, exprimat 
printr-un substantiv verbal: gata la răspuns. Aşa stînd lucrurile, propoziţia nu 
mai rămîne numai şi numai nominală, ci capătă şi o notă verbală, ceea ce face 

ca subiectul să fie caracterizat nu prin felul său de a fi, ca în coordonata precedentă 
(Grigorie Vodă era sumeţ), ci prin felul său de a se manifesta: Era gata la răspuns 
«avea replica promptă ». 
2. — Colorit verbal poate căpăta în anumite cazuri propoziţia nominală chiar 

şi cînd sintagma e gata formează singură predicatul: 

Uritul din ce-i făcut? 

Din omul care-i tăcut. 

Pune-o buză peste alta 

Și iată urîtu-i gata. 


Jarnik-Biîrseanu, apud Murnu: Cele mai frumoase doine, 46. 


Nominală propriu-zisă în aparență, propoziţia subliniată a căpătat și o 
nuanţă verbală, pentru că exprimă o stare sufletească (urîtul), rezultată 
dintr-o acţiune îndeplinită mai înainte (cînd omul « a pus o buză peste alta »). 
Cît de intim se leagă în construcţiile de acest fel elementul nominal cu cel verbal 
se vede din raportul logic care le unește: acţiunea este cauza; iar starea, efectul 
produs. 

E tocmai ce constatăm şi în subordonata din zicătoarea: 

Vorbă să fie, că tocmeala-i gata (|. Creangă, apud Zanne II, 827) 
căreia, în varianta « Vorbă să fie, că tîrg se face » (I. Zanne, ibidem) îi cores- 
punde o propoziţie verbală atît ca înfățișare, cît și ca conţinut. 

De aceea, în propoziţiile nominal-verbale de acest tip, numele predicativ 
gata implică întotdeauna şi ideea acțiunii respective: 


O vede azi, o vede mini, 
Astfel dorința-i gata [aprinsă] 


M. Eminescu, Luceafărul. 


3. — Elementul verbal este mai pronunţat în propoziţia nominal-verbală 
din fraza: 


să fii gata cu arcul, ca să o săgetezi (P. Ispirescu, Tinerețe - fără bă- 
trineţe). 

Temporalitatea, care este una din cele mai caracteristice note verbale, apare 
acum În toată puterea ei. În propoziţiile precedente, starea prezentă este 
privită numai în perspectiva trecutului care a provocat-o, Aici ea ne 
îndreaptă şi în spre viitor. Întemeindu-se pe de o parte pe acţiunea trecută 
de «a se fi pregătit », a fi gata implică pe de alta și acţiunea viitoare a atacului 
în vederea căruia trebuie să fie gata eroul. 

4. — Cu puterea ei de a da valoare temporală de viitor acțiunii verbului 
ce urmează, propoziția nominal- verbală sfut gata a ajuns să formeze un viitor 
perifrastic cu anumite nuanţe speciale: 


iată sînt gata a-mi da viața pentru tine! (P. Ispirescu, Ileana 
Simziana). 


Intrînd în chiar componența sintagmei predicatului, infinitivul formează 
cu sînt gata o perifrază verbală care exprimă un viitor imediat: «sînt gata 
a-mi da viața chiar acum ». Acest viitor perifrastic se formează și cînd verbul 
următor este la subjonctiv: « Sînt gata să fac orice pentru tine». Păstrîndu-și 
numai formal individualitatea sintactică, propoziţia nominal-verbală sînt gata 
şi subordonata ci verbală să fac au căpătat laolaltă funcțiunea morfologică de 
viitor imediat, așa cum printr-un proces de morfologizare mai înaintat, 
propoziţia verbală am, transformată în auxiliar și urmată de o subordonată verbală 
exprimată tot printr-un subjonctiv, a dat naştere uneia din perifrazele viitorului 
I: am să fac. Și tocmai pentru că procesul de morfologizare n-a mers atît de 
departe ca în am să fac, perifraza sînt gata să fac se prezintă cu notele sale carac- 
teristice bine definite, în care putem descoperi cele două elemente componente, 
cu toată fuziunea lor. Elementul nominal se vede în valoarea de viitor imediat, 
datorită adjectivului gata și în nota afectivă care ne sugerează starea sufle- 
tească de hotărîre a vorbitorului; iar elementul verbal în acţiunea ce-și 
propune să îndeplinească, o acțiune concepută de obicei în stil mare (să-mi dau 
viața, să mă arunc în foc, să fac orice), ceea ce insuflă perifrazei şi un aspect 
verbal intensiv. 

5. Prezenţa acestor două elemente se simte şi în caracterul de iminenţă, 
cu care se colorează viitorul exprimat pe această cale, cînd ne arată că acţiunea 
este așteptată să se producă din clipă-n clipă: 

O clipă, două, fu gata să cadă (Sandu-Aldea, DAcR II? 235), 

Cu și mai multă putere apare uneori acest viitor iminent în descrieri: 

Ochii lui erau roşii şi așa de căscați că păreau gata a se spintecu 
(B. Delavrancea, Linişte). 

Rolul pe care-l joacă în acest caz elementul nominal gata se vede 
îndeosebi din repetarea lui, cînd ne sugerează fiorii momentelor de mare 
cumpănă: 

gata-gata să jacă iar războaie şi vărsări de sînge (I. Caragiale, apud 
Candrea, Dic. Enc. 530). 

Prin contaminare cu o altă construcție de viitor iminent, stă să cadă, s-a 
născut perifraza stă gata să cadă, menită să întărească iminenţa acțiunii verbului 
principal: 

Și apucîndu-l nişte răcori veci de frică, începu a citi pe cărticica lui şi 
înlătură oarecum groaza ce sta gata să-l cuprinză (P. Ispirescu, Voi- 
nicul cu cartea în mînă născut). 

6. — Perifraza nominal-verbală de care ne ocupăm mai poate exprima şi una 
din cele mai subtile nuanțe temporale: viitorul în trecut. Cazul se 
întîmplă la imperfect. Viitorul iminent din « Luceafăru-i gata s-apuie» (G. 
Coșbuc, Faptul zilei) este un viitor propriu-zis, deoarece, situîndu-se în fața 
privelişti, poetul ne spune că apunerea luceafărului se va produce în curînd. 
Dar în: « La 27 noiembrie 1877, Plevna era gata să cadă »? Nu mai e același caz. 

Pentru că ceea ce era un viitor iminent propriu-zis în ziua de 27 noiembrie, 
înainte de căderea fortăreței, cînd se putea încă zice că Plevna va cădea, a devenit 
un viitor în trecut la 28 noiembrie, de cînd căderea Plevnei este un fapt îndeplinit 
și de cînd nu se mai poate zice decît că, la 27 noiembrie, «Plevna era gata 
să cadă». 

Alt exemplu: 

Eram acum tocmai pe culmea dealurilor . .. Gata a cîrmi la dreapta, ca 
să coborîm în sat, aruncai împrejurul meu o lungă şi multumitoare privire... 

(Al. Odobescu, Psevd. XI). 

Transpunîndu-se în trecut, în momentul cînd se afla pe culmea dealurilor, 
scriitorul își arată intenţia de a cîrmi îndată la dreapta, ca să coboare în sat. 
E un fapt viitor pentru momentul acela, dar care, realizîndu-se după ce Odo- 
bescu a admirat priveliștea, şi a început să coboare, a devenit trecut atît pentru po- 
vestitor, cît şi pentru noi, cititorii, constituind astfel ceea ce se numeşte «un 
viitor în trecut ». 

Cu o notă specială se înfățișează acest viitor iminent în trecut, cînd acţiunea 
enunțată era cît pe-aci să se realizeze, dar nu s-a realizat, împiedicată fiind de un 
fapt intervenit în ultimul moment: 

cînd era gata a o lovi cu a doua săgeată, strigă ea [Gheonoaia]: Stăi, 
Făt-Frumos, că nu-ți fac nimic (P. Ispirescu, Tinerețe fără bătrîneţe). 


Ce însemnează pentru expresivitatea limbii noastre marea putere de mlădiere a 
unei construcţii ca cea analizată, ne-o arată poetul popular care a creat cu ajutorul 
ci, magistrala imagine din versurile: 

Că e viața o nălucă, ; 
Călător gata de ducă. 
G. Dem. Teodorescu, P. pop. 330. 


o e e 
LIMBĂ ŞI LITERATURĂ 


E e o e 


FIDELITATEA ÎN TRADUCEREA POETICĂ 


DE 


AL. ANDRIESCU şi C. MACAREVICI 


Ignorată multă vreme, munca traducătorilor este prețuită astăzi așa cum se 
cuvine. Simpla răsfoire a publicaţiilor literare, ne gîndim mai ales la colecțiile 
din ultimii doi ani, convinge îndată şi fără rezerve. Discuţiile asupra «artei 
traducerii »! stau în centrul atenţiei, mai ales a scriitorilor traducători?. Faptul 
acesta este îmbucurător. Tot aici trebuie căutată, însă, și cauza unui mare gol, 
cauză sezisată uşor chiar și de cititorul puţin atent. Nu s-a scris aproape nimic, 
în ultimii ani, despre munca marilor noștri clasici în acest domeniu de activi- 
tate literară. Nu ne gîndim la unele inserări sporadice, făcute în lucrări cu obiec- 
tive mai largi de cercetare, ci la necesitatea unor studii speciale. A argumenta 
nevoia preluării grabnice a acestei prețioase moșteniri a trecutului înseamnă 
a face un lucru inutil. Lipsa aceasta își găseşte explicarea numai în absența 
nemotivată a specialiştilor de la dezbaterile asupra traducerilor: în primul rînd 
a criticilor literari și în al doilea rînd a lingvișiloră. 

Problema centrală a discuţiei asupra traducerii literare, artistice, poetice, 
o formează fixarea limitei pînă unde poate merge libertatea traducătorului în 
translaţia unui text dintr-o limbă în alta și fidelitatea față de textul respectiv, 


1 Vezi Al. Philippide, Arta traducerii, « Gazeta literară», nr. 17 (5)) din 28 aprilie 
1955. 

2 Vezi articolele despre traducerile literare semnate de 'T. Arghezi, Al. Philippide, Cezar 

. Petrescu, C. “Theodorescu și alţii. 

3 Articolul ac..d. Al. Graur, foarte util, intitulat: Cu privire la unele probleme de traducere, 
« Limba romînă », nr. 5, 1954, p. 25—34, se ocupă numai de traduceriie lucrărilor ştiinţifice. 
Cade, prin urmare, în afara discuţiei de aici, care cuprinde numai traducerile literare (Articolul 
acad. T. Vianu, Ceva despre arta traducerii, « Gazeta literară », nr. 25 (67) din 23 iunie 1955, 
apărut după redactarea paginilor de faţă, n-a putut fi luat în considerație). 

Libertatea traducătorului de a crea din nou opera originală în altă limbă 1, cum 
au declarat ritos majoritatea participanţilor la discuția asupra traducerilor, va 
cunoaște, întotdeauna, îngrădirea impusă de fidelitatea obligatorie față de text. 

În discuţia care urmează, vom încerca să ilustrăm cîteva din principiile de 
bază ale traducerii poetice cu materialul preţios oferit de două tălmăciri din limba 
germană făcute de Mihail Eminescu: « Mănușa » dı pă balada lui Schiller « Der 
Handschuh» și « Foaia veștedă », după cunoscuta poezie a lui Lenau « Das dürre 
Blatt ». 

Amîndouă aceste traduceri respectă, cu o grijă accentuată, care dovedeşte 
deplina înţelegere a poetului pentru problemă, textul original. « Mănușa » este o 
traducere aproape ad litteram, iar « Foaia veștedă » o traducere « creaţie », ca să 
întrebuințăm și noi termenul care începe să cîştige din ce în ce mai mult teren. 
Ambele constituie însă, modele magistrale de ceea ce trebuie să însemneze pentru 
traducător fidelitatea față de original. « Mănușa » a fost publicată în anul 1881, 
deci cu doi ani după ce apăruse « Foaia veştedă ». Nu vom ţine seama totuși de 
ordinea cronologică și vom discuta întîi traducerea baladei lui Schiller. Procedeul 
acesta ni se pare mai potrivit, pentru că putem să urmărim astfel, drumul de la 
traducerea credincioasă originalului pînă la reproducerea textuală, la traducerea 
idee cu idee, dar cu alte cuvinte decît ale textului. 

Dacă am pune pe două coloane balada lui Schiller şi traducerea lui Eminescu, 
am oferi un lucru surprinzător celor care contestă valoarea traducerii verbale 
în orice situaţie. « Mănușşa » este reproducerea textuală, în limba noastră, a origina- 
lului german. Cele cîteva modificări sînt lipsite de importanţă. Ne oprim asupra 
lor, pentru că ele ilustrează situaţiile cînd traducătorul este obligat să încalce 
fidelitatea literală. 

În versiunea lui Eminescu apare în locul adjectivului schön « frumos », din 
textul german, cuvîntul romînesc vesel: Und rings auf hohem Balcone, Die Damen 
în schönem Kranz ?; Pe balconul nalt se-nșiră dame-n veselă cunună (O. vol. I 
p. 165)3. 

Ce l-a determinat pe Eminescu să aducă această modificare? Fără îndoială 
cauza trebuie căutată în dorința de a spori potenţialul sugestiv al versului. Prima 
variantă este mai aproape de originalul german: Pe balconul nalt înşiră dame 
mîndra lor cunună (O. vol II, p. 367). Traducătorul şi-a dat seama însă, cu 
intuiţia sa poetică pătrunzătoare, că schimbarea adjectivului mândră, mai aproape 
de sensul cuvîntului german schöne, cu adjectivul veselă subliniază mai convingător 
calitățile neobișnuite ale acestei cununi. Metafora cunună, prin care înţelegem 
grupul doamnelor, solicită în mod necesar un epitet mai puţin şters decit adjectivul 
frumos. Celălalt adjectiv este mai potrivit pentru sugerarea atmosferei de destin- 


1 Al. Philippide, op. cit. 
2 Folosim ediţia îngrijită de Heinrich Kurz, Schillers Werke, Leipzig und Wien, p. 48. 
-3 Ediţia îngrijită de Perpessicius. 


dere, în care rîsul apare ca element necesar, în așteptarea plină de ațițare a diver- 
tismentelor din arenă. Nu-i lipsit de interes să consemnăm aici şi versurile cores- 
punzătoare din traducerea lui Şt. O. Iosif: Și de jur împrejur, pe înaltul balcon, 
Cunună de mindre femei. ! 

Din alte motive, poetul înlocuiește, în același vers, cuvîntul rings «în jur» 
cu forma verbală se-nșiră pentru a evita repetarea supărătoare a locuţiunii în jur 
(împrejur ), de neevitat în traducerea fidelă a prepoziției germane um «în jur, 
împrejur »: Und um ihn die Grossen der Krone (Şi, în jurul lui, marii coroanei). 
Acest vers a fost tradus, de altfel, pentru a se evita şi echivocul provocat de tran- 
slația cuvînt cu cuvînt a expresiei die Grossen der Krone mai liber ca restul baladei 
Împrejur cei mari ai țării și ai sfatului s-adună. Versiunea lui Eminescu, dacă 
ţinem seama de lipsa unei tradiţii monarhice la noi, este foarte potrivită. În limba 
noastră cuvintele marii coroanei n-ar fi spus nimic. Dimpotrivă ar fi sunat fals, 
străin. Din aceeaşi cauză, Șt. O. Iosif a tradus stî/pii coroanei. 

Motive asemănătoare l-au determinat pe poet să traducă termenul german 
Fräulein « domnişoară » prin cuvîntul damă (astăzi am citi doamnă) şi să evite 
traducerea cuvîntului Herr «domn ». Cît de nepotrivit ar fi sunat în romînește 
traducerea fidelă Jomnișoara Cunigunda pentru evul mediu. Cuvintele domnişoară, 
și chiar domn cu conţinutul lor actual, sînt prea legate pentru noi de relații de 
viață modernă. Al doilea traducător în romînește al baladei lui Schiller evită, de 
asemenea, să traducă acești termeni. Toate aceste paralelisme impun concluzia 
că Şt. O. Iosif a avut ca model traducerea lui Eminescu, pe care n-a reuşit s-o 
depășească, cum am fi înclinați să credem la o privire neatentă, cînd ar cîntări 
greu mai ales unele asperități de versificare, eliminate în tălmăcirea, mai curgă- 
toare, a poetului « Cîntecelor ». 

Întreaga baladă ne mai oferă doar cîteva exemple, în afară de cele, aşa de 
puţine, invocate pînă aici, în care Eminescu a tradus cu alt cuvînt decît cel impus 
de versiunea cea mai credincioasă. 

Astfel, cuvîntul bedăchtig « prevăzător, chibzuit, cu băgare de seamă, încet » 
a fost tradus de Eminescu, nu așa cum se întîmplă în mod obișnuit, adică printr-un 
singur termen, care să indice un singur sens al cuvîntului în discuţie, ci prin doi, 
iar al doilea este o perifrază pentru sensul « încet »: Și un leu iese în faţă, cumpătat, 
cu pasuri line. 

Se impune să observăm aici, cu un exemplu nou, că primele variante sînt 
mai aproape de traducerea textuală decît varianta definitivă. Într-o notă de la 
pagina 368, ediția Perpessicius, volumul II, putem citi versul: Își întinde ale 
lui labe şi se culcă la pămint, care reproduce fără nici o modificare următoarele 
două versuri din original: Und streckt die Glieder| Und legt sich nieder. În varianta 
definitivă cuvîntul Glieder « membre, labe » a fost înlocuit cu termenul mai general 
muşchi: «. . . își întinde muşchii şi s-aşază jos ». 


1 St. O. Iosif, Poezii, ediție definitivă, Bucureşti, 1944, p. 271. 

Asocierile comune, nesugestive, sînt evitate de poet. De aceea metafora pisică 
pentru tigru este eliminată: Fiarele se-nfiorează, | Și-mprejur, arzînd de dorul 
de-a se sfişia între ele, | Se așează. Die grâulichen Katzen, « înfiorătoarele pisici » 
au devenit, în versiunea lui Eminescu, fiare câre se înfiorca ză. Traducerea aceasta 
este mai potrivită ca a lui Şt. O. Iosif, unde întîlnim termenul tehnic feline. 

Compararea versiunii lui Eminescu a baladei discutate cu textul lui Schiller, 
impune, în mod necesar, concluzia că traducerea credincioasă pînă la respectarea 
aproape a fiecărui cuvînt nu trebuie repudiată total. Această concluzie generează 
întrebarea: cînd trebuie să procedeze traducătorul așa? Răspunsul a fost dat de Al. 
Philippide, cu toată pătrunderea izvorită dintr-un autentic talent poetic, o cultură 
frumoasă şi o bogată experiență de traducător: 4 Suprapunerea exactă a cuvin- 
telor din două limbi diferite nu se poate face decît cînd e vorba de lucruri con- 
crete şi chiar și atunci nu întotdeauna » |. 

lată de ce Eminescu a tradus cuvînt cu cuvînt, cu puţinele excepţii comentate 
de noi, cele mai multe din versurile baladei « Mănuşa ». Lupta dintre animalele 
din arenă, ca şi înfruntarea amoroasă dintre Cunigunda şi cavalerul Delorges, 
manifestată tot în acțiuni concrete, impune acest procedeu. 

Cu totul alta este situația celei de-a doua traduceri cu care ne-am propus 
să ilustrăm posibilităţile de a transpune poezia dintr-o limbă în alta. 

« Foaia veştedă » apare, la o analiză fără suficientă pătrundere, o traducere 
liberă sau o prelucrare. Aceste calificative ni se par nepotrivite, Considerăm, 
împotriva părerii curente, că adevărul este cel subliniat de acad..G. Călinescu 
în w Opera lui Mihail Eminescu », volumul V: « O însemnare arată întotdeauna 
în ediţii că Foaia veștedă este o prelucrare « după N. Lenau ». Compararea ne 
dovedește însă că este o traducere credincioasă, atit cît îngăduie arta versificării, 
a poeziei Das diirre Blatt (Pag. 120). Aserţiunea criticului nu are darul să coboare 
valoarea versiunii lui Eminescu. După cum, de asemenea, chiar dacă un anume 
conformism s-ar părea că respinge această opinie, traducerea credincioasă nu 
exclude ideea de creaţie, Compararea textelor ne oferă probe de necontestat 
pentru susținerea acestei afirmaţii. 

Titlul poeziei este o traducere credincioasă a celui din original. În acelaşi 
timp, cele două cuvinte cu care își intitulează poetul romîn versiunea, se distan- 
ţează mult de translația ad litteram. Să lămurim ceea ce pare paradoxal în această 
afirmaţie. Într-o tălmăcire fidelă, în sensul strict al cuvîntului, și așa cum nu 
trebuie să se traducă, poezia s-ar fi intitulat « Frunza uscată » (Das dürre Blatt). 
Ca să evite această formulare ștearsă, geniul traducătorului a creat din nou în 
romîneşte titlul și a scris « Foaia veștedă ». Asocierea dintre foaie, popular pînă 
astăzi cu sensul « frunză» ca și feuille în franceză sau foglia în italiană, şi foaia 
de hirtie (în italiană foglio) cu vorbele iubirii moarte este evidentă. Nu poate fi 
acceptată, prin urmare, părerea lui M. Dragomirescu, exprimată în « Știința lite- 


1 AL Philippide, op cit., p. 4. 

raturii >, că Eminescu ar fi schimbat titlul poeziei lui -Lenau !. În romînește 
acesta este titlul cel mai potrivit, într-o deplină concordanţă cu intenţiile creato- 
Tului poeziei originale. 

Compararea, în continuare, a originalului german cu versiunea romînească, 
duce la aceeaşi concluzie. Versiunea lui Eminescu a poeziei « Das dürre Blatt » 
crește, ca să întrebuințăm termenul atît de fericit ales de G. Călinescu pentru 
a sublinia această situaţie, din nou în romîneşte. În același timp, ea este și o tra- 
ducere fidelă, în sensul bun al cuvîntului, a textului german. 

La rezultate foarte interesante ne duce compararea acestor texte cu toate 
variantele publicate de Perpessicius 2. Se poate observa, în felul acesta, foarte 
ușor, procesul de cristalizare a versiunii romiîneşti, de la oscilările între diferite 
forme din primele variante, de multe ori mai aproape, literal, de textul lui Lenau, 
la puritatea și la transparenţa versurilor variantei definitive. Ideile textului tradus 
nu îmbracă, așa cum se întîmplă în tălmăcirile mediocre, o haină de împrumut, 
ci una anume făurită pentru ele. Aici vedem contribuţia creatoare a lui Eminescu. 
A doua menţiune impusă de compararea acestor texte este grija deosebită a poetului 
de a nu se îndepărta de original, oricum ar formula, în romînește, ideea poetică 
respectivă. Cităm cîteva exemple. 

Scrisoarea morţii, frunza, nu poate fi altfel decît deschisă: Dies leichte, off'ne 
Brieflein3 (Această scrisorică ușoară, deschisă). În versiunea lui Eminescu această 
idee nu mai este comunicată direct, ci aluziv. Ea se naşte în romîneşte cu urmă- 
toarea înfățișare: Fără plic scrisoarea-aceasta (O., vol. I, p. 125). La aceleași rezul- 
tate, conturarea într-o formă cît mai sugestivă a ideilor poetice din original, 
conduce și construcţia arhaică mi-au adus, traducerea participiului german herein- 
getrieben (Vînt-o foaie veştejită | Mi-au adus mişcînd fereastra), precum și înlocui- 
rea perfectului compus hat geschrieben «a scris» cu prezentul indicativ trimite. 
Topica din ultimele două versuri ale primului catren: Este moartea ce-mi trimite | 
Fără plic scrisoarea-aceasta trebuie, de asemenea, invocată ca un factor esenţial, 
pentru sublinierea contribuţiei creatoare a traducătorului. Toate aceste tapte 
resping afirmaţia lui G. Călinescu, loc. cit., că originalitatea traducerii lui Eminescu 
se poate reduce numai la «invenţia verbală », 

O judecată lipsită de suficientă înțelegere ar putea să-l conducă pe cineva la 
concluzia pripită că poetul, omiţind să traducă versul Es waren schöne Zeiten! 
(Erau timpuri frumoase), de la sfîrșitul strofei a doua, prezent într-o variantă sub 
forma vremi frumoase, s-a abătut de la drumul unei traduceri credincioase. Reali- 
tatea este alta. Poetul a înlăturat parcimonios, acest vers inutil. Întreaga poezie 
vorbeşte doar despre o fericire trecută ! Din acelaşi punct de vedere, ar trebui 


1 Vezi M. Dragomirescu, Știința literaturii, fase. I, Introducere în ştiinţa literaturii, 
București, edit. Instit. de lit., p. 290—291. 

2 Spațiul nu ne permite citatul amplu şi, de aceea, trimitem pe cititor direct la ediția 
pomenită. 

3 Nikolaus Lenau, Sämtliche Werke, ediția îngrijită de Dr. R. Preuss, vol. I, p. 253. 

condamnate și adaosurile: vos întinde-o şi de la mîna dragii mele (von Ihr), atât 
de potrivite însă pentru conturarea ideilor din original. 

Ori de câte ori găsește că este necesar, poetul elimină din versiunea sa tot ce 
ar putea încărca inutil poezia. Astfel, versul Da draussen steht der Baum so leer 
(afară stă copacul atît de gol), fără nici o legătură cu ideea centrală a strofei 
a treia: Cum copacu-și uită foaia | Ce pe vînt mi-a fost trimisă | Astfel ea uitat-au 
poate | Aste foi de dinsa scrise. (O., vol. I.p. 125), n-a fost tradus. Comparaţia 
copacului, a indiferenței vegetale față de drama frunzei căzute, cu indiferența 
iubitei față de scrisorile asupra cărora s-a aplecat cu dragoste altădată, nu cerea 
cu necesitate traducerea versului omis. Este interesant de menţionat că acest! 
vers nu apare în nici o variantă, deși pot fi semnalate deosebiri mari de la una 
la alta, foarte importante pentru cercetarea evoluției de la soluţiile literale din 
primele, la versiunea definitivă, fără umbre. Această problemă ar merita o cerce- 
tare specială. Adăugăm, pentru a ilustra evoluţia de la prima la ultima variantă, 
încă un exemplu oferit de strofa a patra. 

Se remarcă, de la început, construcţia greoaie, din cauza topicei, a primelor 
două versuri, din varianta întîi: A iubirii celei moarte | Umbre blinde mă privesc. 
Această înlănțuire sintactică curioasă urmăreşte strîns topica din versurile germane: 
Der toten Liebe Worte flehn, | Dass ich auch sie vernichte (Ale moartei iubiri vorbe 
se roagă | Să le nimicesc şi pe ele). În varianta a doua, ca şi în cea definitivă, 
subiectul vorbele îşi găseşte locul indicat de structura sintactică a limbii noastre, 
adică înaintea atributului iubirii moarte: Vorbele iubirii moarte | Vinovate-mi 
stau în față. Cu acelaşi deosebit simț pentru limbă, Eminescu definitivează şi 
restul versurilor, gradînd acţiunile pe care le cuprind. În catrenul lui Lenau, 
personificarea este dublată de comparaţia iubirii moarte cu nişte mincinoşi: Wie 
festgehaline Lügner stehn | Sie mir im  Angesichte (Ca nişte mincinoşi prinși / 
Ele îmi stau în față). 'Traducătorul renunţă la comparaţie, implicită perso- 
nificării, prin urmare inutilă, Personificarea, în schimb, este mult adîncită față 
de original, prin insistența asupra sentimentului de vinovăţie atribuit de poet 
vorbelor. 

Numeroase exemple dovedesc că Eminescu n-a făcut, niciodată, deosebire 
între munca de traducător și aceea de creator original de poezie. Ca să ajungă 
la forma definitivă: Dulcea lor zădărnicie | Nu mă-ndur s-o pun pe foc, poetul 
a renunţat la variantele: Nu mă-ndur s-arunc în flăcări | Acest vis îngînător (O. 
vol. II, p. 143); Dar a lor zădărnicie | Nu mă-ndur s-o pun pe foc (ibid., p. 144). 
Între varianta definitivă și traducerea literală (Doch will ich nicht dem holden Wahn | 
Den Wurf ins Feuer gönnen. ..« Dar eu nu vreau iluziei gingașe / Să-i îngădui 
aruncarea pe foc. . . ») distanța pare enormă. Cînd le raportăm mai strîns una la 
alta, observăm totuși o apropiere puternică între ele, uneori pînă la identitatea 
totală, încît se naşte, ca pretutindeni în traducerile lui Eminescu, întrebarea: 
de unde izvorăşte acest « miracol »? Răspunsul trebuie căutat în simplitatea, în 
firescul limbii din versiunea eminesciană, calități izvorite dintr-o perfectă identi- 

tate sufletească între creator și traducător şi dintr-un talent uriaș. Fără talent 
şi fără afinitatea de care vorbim aici, zadarnic va căuta traducătorul să găsească 
nota care să sune la fel cu cea din original. Traducerea, concepută ca un act de 
creație a originalului în altă limbă, nu poate exista în afara acestor condiţii. Numai 
aşa conținutul de idei poate răsări firesc în altă limbă. Tălmăcirea dulce zădăr- 
nicie a cuvintelor germane der holde Wahn «iluzie gingașă », din versurile citate 
mai înainte, capătă, pornind de aici, explicaţia firească. Această dulce zădărnicie 
are o rezonanță profund eminesciană, se încadrează perfect poeziei sale erotice, 
dar este, în același timp, credincioasă, pînă aproape de identificare, textului lui 
"Lenau, care trebuia tradus verbal gingașă (dulce) iluzie, nebunie (zădărnicie). 
Între cuvintele cu care ar fi trebuit să fie tradus textul german şi cele utilizate 
de Eminescu este o strînsă apropiere semant ă, ceea ce înlătură primejdia unei 
falsificări a conţinutului. 

Ne mai oprim, în sfîrşit, doar asupra ultimului catren. Compararea versi- 
unii lui Eminescu cu originalul pune îndată în evidenţă succesiunea mult schim- 
bată a versurilor în varianta poetului romîn. Așezarea metaforei vestea blind-a 
morţii (frunza) în fruntea catrenului nu-i lipsită de intenție. Poetul, în perma- 
nență, a căutat să reliefeze, într-o formă cît mai sensibilă, ideea caducităţii, pentru 
care Lenau a găsit un simbol atît de potrivit: frunza uscată, căzătoare. Transpune- 
rea în romiînește a ultimelor două versuri reţine atenţia nu numai prin interver- 
tirea ordinei lor, ci şi prin felul original în care este prezentată ideea finală. 
Lectura versurilor: Moartea vindic-orice rană | Dînd la patime repaos. .. aduce, 
îndată, în mintea lectorului, familiarizat cu motivele liricii eminesciene, ideea 
ataraxiei, acea sete de repaos a sufletului, invocată ca un bun suprem în multe 
creaţii ale poetului. Cu toate acestea, avem aici numai o magistrală tălmăcire în 
romîneşte a versurilor lui Lenau: Dass jedes Leiden findet Ruh | Und Heilung 
jede Wunde (Orice suferință găseşte liniștea / Și vindecare orice rană). O modifi- 
care fără însemnătate în traducerea ad litteram dată de noi, înlocuirea cuvîntului 
suferință cu cel din traducerea lui Eminescu, patimă, înlesneşte mult suprapunerea 
celor două versiuni: Orice patimă își găseşte liniştea (traducerea literală); Dind 
la patime repaos (versiunea lui Eminescu). Poetul a avut în vedere, pe lingă sensul 
actual, și sensul mai vechi « suferință » al cuvîntului patimă, cînd a tradus așa 
termenul german Leiden « suferinţă ». Ideea din original, chiar dacă traducerea 
pare de data aceasta mai «liberă », nu are nimic de suferit. Dimpotrivă, datorită 
bogăției semantice a cuvîntului patimă, care înseamnă pasiune, de obicei josnică, 
dar şi sentiment (îşi iubea cu patimă patria) şi chiar suferință, fizică sau morală, 
ca în textul lui Lenau, face ca ideea să fie mai pregnant subliniată. 

În urma acestei analize, credem, cu toată hotărîrea, că se poate răspunde 
afirmativ la întrebarea dacă «Foaia veştedă » este sau nu este o traducere 
credincioasă. Această fidelitate față de text trebuie explicată în alt mod decit 
în cazul traducerii baladei « Mănușa ». Nu mai este vorba în «Foaia veștedă » 
de o traducere aproape textuală a originalului în limba romină, ci de traducerea, 

pe alocuri, numai a ideii, dar cu alte cuvinte decit cele cerute de corespondenţa 
perfectă cu textul german. 

Care sînt elementele ce, fără să trădeze conţinutul, dau originalitate acestei 
traduceri ? 

a) Eliminarea unor versuri care ar fi devenit repetiţii supărătoare în versiunea 
romînească; înlocuirea cu alte cuvinte a tuturor termenilor din original a căror 
traducere fidelă ar fi condus la același rezultat neplăcut. | 

b) Unele construcţii arhaice din cele mai frecvente în poezia lui Eminescu, 
cum ar fi formele cu au ale auxiliarului la perfectul compus, persoana a IIl-a 
singular (mi-au adus pentru mi-a adus; uitat-au pentru uitat-a; la ultimul 
exemplu trebuie luată în considerație și inversiunea). 

c) Epitetele metaforice și personificatoare caracteristic eminesciene t: 
zădărnicie dulce ?, antepus substantivului în versiunea lui Eminescu: dulcea lor 
zădărnicie ; vestea blindă (aici preferinţele poetului romîn se întîlnesc cu ale poetului 
german, deoarece blind traduce pe mild; foaia tristă în care epitetul personificator 
tristă înlocuieşte pe cel propriu dürre « uscată » și epitetul vechi, în plus faţă de 
textul german, din versul În durerea vechii pierderi. 

d) Sinecdoca mâna dragii mele (draga mea). 

e) În sfîrşit, ar putea fi invocate şi anumite cuvinte, ca patimă sau repaos, 
frecvente în poeziile originale ale poetului. (Am omis intenționat din această 
discuţie schimbarea ritmului iambic din original cu cel trohaic, deoarece aici vedem 
un element mai general. În cazurile cînd cel mai potrivit ritm este în alte limbi 
iambul, limba romînă cere troheul.) 


? Vezi studiul acad. T. Vianu, Epitetul eminescian, «Studii şi cercetări lingvistice», 
anul V, nr. 1—2 (1954), p. 165—195. 

2 Acad. T. Vianu stabileşte în studiul « Epitetul eminescian » următoarele deosebiri între 
aceste două categorii de epitete: « Menţinem cu toate acestea deosebirea dintre epitete-personi- 
ficatoare şi epitete-metaforă, deoarece în primul caz atribuim obiectelor fizice o calitate morală, 
pe cînd în cel de-al doilea stabilim identitatea dintre două obiecte (dintre care anul poate fi 
fizic şi celălalt moral). Din această pricină, epitetele-metafore sînt substantive ca şi numele 
pe care le determină » (op. cit., p. 196). Exemplul citat de noi zădărnicie dulce, ca toate epite- 
tele care apar pe lîngă substantive abstracte, provoacă dificultăți mari în ceea ce priveşte 
încadrarea lor în una din cele două categorii. Nu pot fi încadrate în rîndul epitetelor personi- 
ticatoare deoarece, conform criteriilor de mai sus, numai obiectele fizice primesc epitete care 
să le însuflețeaseă. Exemplele asemănătoare celui citat de noi nu pot fi încadrate nici în cate- 
goria cealaltă deoarece, în baza aceloraşi criterii de clasificare, epitetele-metațoră sînt substantive 
ca şi numele pe care le determină şi dulce este adjectiv. Încurcătura provocată de determinarea 
prin epitet a substantivelor abstracte ar fi fost rezolvată dacă se renunța la limitarea epitetelor 
personificatoare numai la determinarea obiectelor fizice şi se cuprindeau şi substantivele 
abstracte; de asemenea, pentru evitarea acestui neajuns, trebuia lărgită şi sfera epitetelor meta- 
forice prin includerea adjectivelor alături de substantive. În felul acesta clasificarea epitetului 
din zădărnicie dulce nu mai ridică nici o dificultate. El ar fi trecut, firesc, în categoria epitetelor 
metaforice. Dulce, în acest caz, nu personifică, ci ajută la stabilirea identităţii dintre zădărnicie 
care nu-i un obiect fizic, ci un obiect al gîndirii, şi oricare obiect fizic cu calitatea dulce. 

Toate elementele pe care le-am înşirat — bine înţeles, mai puţin schim- 
barea ritmului — imprimă traducerii lui Eminescu accentele puternicei sale per- 
sonalități poetice. Ceea ce trebuie să remarcăm, ca un lucru deosebit de impor- 
tant pentru discuția noastră, este faptul că personalitatea poetului traducător 
n-o copleșește pe aceea a creatorului poemului. Conţinutul de idei capătă numai 
cea mai potrivită formă romînească, dar rămîne nealterat. Şi traducerea aceasta, 
ca și aceea a baladei « Mănuşa », poate primi, fără rezerve, atributul credincioasă, 

Ori de cite ori limitele indicate pînă aici sînt depășite, fie într-un sens — spre 
traducerea ad litteram în situaţiile cînd aceasta nu-i deloc indicată — , fie în celă- 
lalt — spre traducerea nepermis de liberă —, nu mai avem dreptul să considerăm 
tălmăcirea realizată, ori cît de mari ar fi calitățile producţiunii poetice respective. 
lată de ce « La steaua » nu poate fi considerată o traducere a poeziei « Der Stern » 
de Gottfried Keller. Din aceleaşi motive, ca să invocăm și un exemplu recent, 
fabulele tălmăcite de Tudor Arghezi din La Fontaine, publicate anul trecut în 
Editura tineretului, nu se înscriu printre traducerile deplin realizate. Autorul 
« Cuvintelor potrivite » n-a făcut, de fapt, o operă de traducere, ci de prelucrare, de 
adaptare, din limba franceză în limba romînă, a fabulelor lui La Fontaine. Rezulta- 
tul acestei munci este minunat, lectorul satisfăcut, dar, întrebat spre cine să-și în- 
drepte recunoştinţa, ar ezita sau s-ar orienta spre poetul romîn. Arghezi este pre- 
zent în așa măsură în unele versuri ale tălmăcirii, încît nu-l mai vedem pe La Fon- 
taine. Cititorul poate cunoaște un aspect al resurselor poetice bogate ale poetului 
romîn, dar mai puţin, şi uneori de loc, pe fabulistul francez. Ori nu acesta era scopul 
traducerii care trebuia să-l facă cunoscut cititorului romîn pe scriitorul francez. 

Concluzia care se desprinde din discuția făcută în aceste pagini este simplă. 
"Fraducătorul are libertatea de a tălmăci, în funcţie de conţinutul care trebuie 
transpus în altă limbă, cînd textual, cînd liber, cu obligaţia de a nu depăși limitele 
despre care am vorbit. Norme cu caracter de valabilitate în orice situaţie nu pot 
fi emise. Nu trebuie respinsă nici traducerea literală, cînd poate fi realizată şi 
artistic, și nu trebuie condamnată nici traducerea liberă, cînd nu se poate proceda 
altfel. Dacă o identitate perfectă între cuvintele originalului şi acele ale traducerii 
nu poate să fie realizată întotdeauna, şi nici nu trebuie să se urmărească cu orice 
preț acest lucru, fidelitatea față de conţinut este obligatorie, Eminescu ne-a oferit 
în cele două traduceri supuse analizei, două modele perfecte de transpunere a poe- 
zici dintr-o limbă în alta, cu mijloace totuși atît de diferite. «Mănuşa» este o tra- 
ducere ad litteram, dar în același timp cu neîndoielnice calități literare, iar « Foaia 
veştedă » o traducere unde fidelitatea este, cîteodată, numai de conţinut. În ambele 
cazuri trebuie să se vorbească de o traducere foarte credincioasă textului original. 

Socotim că punerea la îndemîna traducătorilor a experienței clasicilor în 
acest domeniu are darul să aducă multă lumină în rezolvarea unor probleme 
spinoase legate de arta tălmăcirii. Rezultatul imediat al acestei acţiuni ar fi îmbună- 
tăţirea simţitoare a calității traducerilor de poezie, care nu poate fi realizată în 
urma unei discuţii numai de principii sau pe baza unor texte mediocre. 

COMUNICĂRILE DE LINGVISTICĂ PREZENTATE 
LA SESIUNEA ŞTIINŢIFICĂ ANUALĂ A SECȚIEI 
A VII-A A ACADEMIEI R.P.R. 


În zilele de 29 şi 30 iunie 1955 a avut loc în Bucureşti sesiunea anuală a Secţiei a VIII-a 
de ştiinţă a limbii, literatură şi arte a Academiei R.P.R. În cadrul sesiunii au fost prezentate 
o serie de comunicări care au format obiectul unor desbateri la care au participat acade- 
micieni şi numeroşi cercetători în domeniul limbii, literaturii şi artei. 

Comunicările prezentate în cadrul sesiunii au fost discutate în şedinţa comună din 29 
iunie, precum şi în şedinţele pe subsecții care au avut loc în cursul zilei de 30 iunie. 
Discuţiile purtate pe marginea lucrărilor prezentate au fost numeroase aducînd precizări şi 
puncte de vedere noi la comunicările ţinute. 

Comunicările de lingvistică s-au referit Ja diferite ramuri şi probleme ale lingvisticii: 
lingvistică generală, fonetică, reconsiderarea moştenirii lingvistice, istoria limbii, gramatică 
descriptivă şi limbă literară. 

Comunicări de lingvistică generală au ținut acad. Al. Graur « Note asupra progresului 
în limbă » şi I. Rosenberg « Unele observații asupra calcului lingvistic ». 

În cadrul comunicării prezentate, acad. Al. Graur precizează noțiunea de progres în 
limbă, stabilind o corelaţie strînsă între evoluția limbii şi a societăţii care o folos şte. Faptul 
că limba este în neîntreruptă transformare nu constituie o premisă pentru a califica fiecare 
modificare care survine în cadrul ei drept progres. Dacă crearea unor noi tipuri morfologice 
sau sintactice, solicitate de necesitățile exprimării, constituie un pas înainte în limbă, alte 
transformări accidentale, ca de pildă apariţia verbelor în -î la conjugarea a IV-a sau rota- 
cismul nu aduc nici o îmbunătăţire, ci constituie din contră, un regres. Considerarea oricărei 
modificări în limbă drept progres duce la concluzia arbitrară, după care perioadele în care 
societatea se destramă şi limba e lăsată în părăsire (deci înregistrează mai multe schimbări), 
ar trebui să fie caracterizate printr-un progres evident. La fel, nu poate fi acceptată fără rezerve 
nici ipoteza după care stateie centralizate, unitare, cu o societate organizată, în care se tinde 
spre formarea unei limbi naţionale şi spre desființarea dialectelor, ar constitui o stavilă în 
calea progresului în limbă. După cum mersul înainte al societăţii e în funcție de conducerea 
care-i guvernează interesele, tot aşa progresul în limbă nu poate fi conceput în condiţiile unei 
oficialități reacționare, care tinde la un moment dat să menţină vocabularul şi structura internă 
a unei limbi la un stadiu de evoluție depăşit. Forurile cuitura!e normalizatoare ale unui stat 
(învătămîntul, academiile etc.) exercită în general o influență salutară asupra dezvoltării limbii, 

nepermițind extinderea unor inovații greşite care riscă să se generalizeze. În încheiere, 
autorul a subliniat că progres în limbă nu aduc decît schimbările care contribuie la unificarea 
limbii, care pun de acord limba cu noile achiziții ale societății şi ale gîndirii, aducînd o 
clarificare, o simplificare și întărind caracterul sistematic al limbii. 

Atacînd o problemă insuficient tratată pînă acum, I. Rosenberg aduce unele contribuții 
menite să sistematizeze materialul disparat care există în acest sector. Autorul propune o clasi- 
ficare a calcurilor (calcuri lexicale şi sintactice), apoi stabileşte că în cadrul calcului se pot 
întîlni împrumutul de sens, traducerea părților componente ale unui cuvint sau traducerea 
cuvintelor componente ale unei expresii. Noţiunea de semicale şi distincţia care trebuie stabilită 
între acest procedeu de îmbogăţire a vocabularului şi contaminare, delimitarea noțiunilor de 
calc şi de traducere propriu-zisă constituie probleme cărora autorul! le acordă o atenţie deosebită. 
În restul comunicării I. Rosenberg se ocupă de calchierea expresiilor figurate (precizînd difi- 
cultatea proced ului), de rolul etimologiei populare în formarea calcului, de proporționalitatea 
dintre posibilitățile de calchiere şi de derivare ale unei limbi şi de tendinţa de dezvoltare pe 
care procesul o are în momentul de fată în limba romînă. 

Comunicări de fonetică romînească au prezentat acad. Al. Rosetti « Despre consoanele 
palatalizate şi consoanele muiate » şi A. Avram « Asupra clasificării vocalelor romineşti ». 

În comunicarea acad. Al. Rosetti (Despre consoanele palatalizate și consoanele muiate) 
se întreprinde o clasificare a consoanelor palatale, aducîndu-se o serie de precizări în legătură 
cu punctul de vedere al Gramaticii Academiei R.P.R. în această privință. Se arată că în opoziţie 
cu consoanele dure pot fi deosebite trei feluri de consoane palatale: palatale propriu-zise (a 
căror articulare se face pe bolta palatului), consoane palatalizate sau moi (care se articulează 
palatal sub influența unei vocale sau semivocale palatale} şi consoane muiate (cu o puternică 
articulație palatală, datorită extinderii muşchiului lingual pe bolta palatului). Gramatica Aca- 
demiei reuneşte consoanele muiate şi palatalizate într-o singură categorie, admițînd existenţa 
în limba romînă literară a consoanelor muiate şi a opozitiei consoană dură - consoană 
palatalizată nu numai la sfişitul cuvîntului (pom-pomi) şi în interiorul lui (tacă-teacă). Concluzia 
acad. Al. Rosetti stabileşte că limba romînă literară nu posedă consoane muiate, iar opoziția 
consoană dură — consoană palatalizată este utilizată numai la sfîrşitul cuvintelor. Principalul 
merit al comunicării îl constituie stabilirea unei clasificări riguroase a consoanelor palatale, 
care înlătură frecventele confuzii care se făceau în acest domeniu pînă în zilele noastre. 

Problema clasificării vocalelor romîneşti constituie obiectul comunicării lui A. Avram. 
Autorul porneşte de la constatarea că în afara tipurilor fundamentale ale fonemelor-vocale, 
care se grupează în trei serii principale (anterioară, medială, posterioară), graiurile 
dacoromîne prezintă nuanțe vocalice intermediare, care formează trei serii secundare 
(medio-anterioară nelabială, medio-posterioară labială şi anterioară labială). Din cele cinci 
serii (anterioară, medio-anterioară, medială, medio-posterioară şi posterioară) numai prima 
prezintă variante fonetice labiale şi nelabiale; celelalte cuprind foneme-vocale nelabiale (seriile 
medio-anterioară şi medială) sau labiale (seriile medio-posterioară şi posterioară). Variantele 
(atît cele fundamentale, cît şi cele condiționate) pot fi grupate într-un tablou alcătuit dintr-un 
număr de cercuri concentrice, în care vocalele aparținînd aceleiaşi serii se înşiră pe aceeaşi 
rază, iar cele cu acelaşi grad de deschidere pe acelaşi cerc. Sistemul circular de grupare a 
vocalelor oferă o imagine aproximativă a locului de articulare, redînd realitatea acustică şi 
fiziologică şi permite, prin mărirea cercurilor şi a razelor, includerea mai multor nuanţe 
vocalice. 

Discuţiile purtate pe marginea comunicării au subliniat în unanimitate justețea 
criteriilor folosite şi valabilitatea concluziilor, scoțind în evidență importanța deosebită a 


lucrării. 

Comunicările prof. D. Macrea « Opera de slavist a lui Ioan Bogdan» şi a Luciei Pop: 
« Probleme lingvistice la « Convorbiri literare » au dezbătut probleme privind reconsiderarea 
moştenirii lingvistice a trecutului. 

Comunicarea prof. D. Macrea constituie o privire generală asupra studiilor de slavistică 
din ţara noastră şi subliniază rolul de iniţiator şi de sprijinitor pe care l-a jucat loan Bogdan 
în această direcţie. Denunţînd orientarea greşită a şcolii latiniste, care privea influența slavă 
ca pe un accident nefast în cultura şi limba noastră, I. Bogdan a adus o contribuţie esențială 
în precizarea raporturilor slavo-romîne de-a lungul istoriei, arătînd în opera lui de filolog şi 
de istoric, varietatea şi importanța influenței slave în numeroase sectoare ale vieții poporului 
romîn. Principalul său merit îl constituie editarea vechilor cronici romîneşti în iimba slavonă 
(în « Vechile cronici moldoveneşti pînă la Ureche», « Cronici inedite atingătoare de istoria 
romînilor », « Letopisețul lui Azarie »), a documentelor slave și a unui album paleografic, opere 
de importanță excepţională pentru istoria romînilor și pentru paleografia romînească. Prin 
activitatea lui de istoric, filolog şi profesor, I. Bogdan a deschis o nouă epocă în studierea influ- 
enței limbilor slave asupra culturii şi limbii romîne, tacilitînd apariția unor lucrări care au 
completat şi aprofundat cercetările initiate de dînsul. 

La baza comunicării Luciei Pop se află un material vast şi interesant obținut prin des- 
puierea revistei ieşene în prima perioadă de apariție. Urmărind gruparea preocupărilor de 
limbă în capitole mai mari şi încercînd să definească întreaga activitate a lingviştilor care au 
colaborat la + Convorbiri literare », comunicarea depăşeşte uneori cadrele precizate de titlu, 
apelînd la o serie de lucrări care n-au fost inserate în coloanele revistei. Autoarea a remarcat: 
justețea părerilor «Junimii» atît în problema ortografiei şi a limbii literare, cît şi în 
privinţa luptei antilatiniste şi a apropierii de limba populară, deşi uneori opiniile emise 
«rau marcate de inconsecvențe sau de ezitări repetate. Promovînd o limbă eliberată de para- 
ziţii latinişti şi franțuzi“i şi cunoscînd o largă difuzare în Transilvania, « Convorbirile literare » 
au determinat părăsirea pozițiilor latiniste, încă destul de rezistente în timpul acela dincolo 
de Carpaţi. Comunicarea, foarte documentată şi aproape exhaustivă, are meritul de a fi prezentat 
personalitatea lui Lambrior. aducînd date biobiblioprafice interesante și definind direcţiile 
în care s-au exercitat preocupările sale lingvistice. 

Comunicări referitoare la probleme de istorie a limbi! au prezentat prof. Gh. Ivănescu 
« Elemente maramureșene în limba tipăriturilor lui Coresi», P. O'teanu « Numiri slave în 
Transilvania de nord-vest » şi VI. Drimba « O copie din secolul al XVII-lea a « Tilcului evan- 
gheliilor » şi a « Molitvenicului > lui Coresi ». 

În comunicarea sa, Gh. Ivănescu, pornind de la ipotezele lui Iorga şi Puşcariu după 
care cărțile religioase tipărite de Coresi ar fi o reeditare cu unele modificări a textelor rota- 
cizante, stabileşte unele legături între limba acestor scrieri. În sprijinul afirmației de mai 'sus 
d-sa citează aspectul fonetic al unor cuvinte, o serie de fapte morfologice şi lexicale din tipări- 
turile coresiene care sînt proprii regiunilor nord-estice şi care pot fi explicate prin raportare 
la traducerile rotacizante anterioare. d 

Luînd cuvîntul, acad. Al. Rosetti a arătat că faptele de limbă invocate nu sînt suficiente 
pentru a considera textele coresiene ca o reluare modificată în privinţa lexicului a scrierilor 
rotacizante şi că există o serie de date care indică cu suficientă claritate că avem de-a face cu 
două traduceri diferite. 

Un deosebit interes a stîrnit comunicarea lui P. Olteanu, în care se încearcă determinarea 
unei influente slovace în partea nord-estică a țării pe baza unor elemente toponimice din această 
regiune. | si 

O temeinică analiză lingvistică şi filologică prezintă comunicarea lui VI. Drimba. Sta- 
bilind legătura între textele coresiene şi manuscrisul studiat, autorul arată că ne afiăm în pre- 
zenţa unei copii făcute după exemplare mai complete decît cele păstrate, fapt care conferă 
o' importanţă deosebită textului. Copia studiată a fost executată în apropierea Beiușului, spre' 


e 

jumătatea secolului al XVII-lea, în cadrul acțiunilor de calvinizare pe care Gheorghe Rákoczi 
I le-a întreprins printre romînii bihoreni. Deşi au unele particularități moldoveneşti, fonetica, 
morfologia şi lexicul copiei sînt specifice graiului crişan, prezentind asemănări esențiale cu 
vorbirea de azi din această parte a ţării. 

Unele probleme de gramatică descriptivă au constituit subiectul comunicărilor lui S$. 
Stati, M. Grigorescu, M. Iliescu şi M. Zdrenghea. 


S. Stati a prezentat comunicarea t Contribuţii la studiul definiției și clasificării propo- 
zițiilor ». Autorul arată că pentru definiția propoziției trebuie să se ţină seama de predicaţie şi 
de indicii de predicație, iar pentru clasificare sînt necesare următoarele criterii: relația, 
calitatea, modalitatea şi intonația. Lucrarea lui S. Stati ajunge la rezultate care pot fi vala- 
bile pentru un număr mare de limbi, dacă se ţine seama de specificul fiecăreia şi dacă se 
recurge la toate combinaţiile posibile între cele patru criterii. 


Prezentînd comunicarea « Despre corespondența dintre propoziţiile subordonate şi părțile 
de propoziţie », M. Grigorescu aduce o serie de observaţii în legătură cu paralelismul care se 
constată între părţile propoziției şi cele ale frazei. Autoarea sublin ază poziția indecisă a Grama- 
ticii Academiei, care deşi afirmă că propoziția este capabilă să redea situaţii mai complexe 
decît partea de propoziţie şi citează în acest sens propoziţia condițională lipsită de corespondent 
în sintaxa propoziției, înregistrează totuşi părți de propoziție cărora nu le corespund propoziţii 
subordonate. Pe baza unei largi exemplificări, autoarea constată existența propoziţiilor com- 
pletivă de agent, circumstanțială instrumentală, circumstanțială sociativă, circumstanțială de 
relație în cadrul frazei și a complementului circumstanţial condițional în cadrul propoziției, 
stabilind în felul acesta un paralelism perfect între părţile de propoziţie şi propozițiile subor- 
donate. În cadrul acestor corespondențe, conținutul unei propoziţii circumstanțiale poate fi 
exprimat în propoziţie prin construcții atributive pentru care autoarea propune denumirea de 
atribute circumstanțiale. La fel, un gerunziu cu rolul de complement circumstanțial de mod 
este redat în frază printr-o propoziție coordonată copulativă. 

Comunicarea a dat naştere la numeroase discuții, care, deşi au exprimat unele rezerve, în 
special în legătură cu corespondența dintre gerunziu şi condițional şi dintre gerunziul cu 
funcție de complement circumstanţial de mod şi propoziția coordonată copulativă, au fost 
unanime în a recunoaşte meritele lucrării. 


În tratarea problemei concurentei dintre pronumele relative care şi ce, M. Iliescu porneşte 
de la constatarea că în limba veche ce avea o răspîndire mai mare decît care, extinderea acestuia 
din urmă devenind din ce în ce mai vizibili o dată cu trecerea timpului. Motivele pentru care 
utilizarea lui ce s-a făcut pe o scară din ce în ce mai redusă trebuie căutate în faptul că avea 
un suport fonetic slab, fiind monosilabic şi în imposibilitatea de a determina numărul, genul 
şi cazul. Înainte de a recurge la care, vechea romînă a întărit pronumele relativ ce cu adjectivul 
demonstrativ cel: cel ce, ceea ce. Folosit la început în forma articulată, care a adoptat o singură 
tormă pentru nominativul singular şi plural, pentru masculin şi feminin, răspîndindu-se pe 
o scară largă şi substituind aproape în întregime pe ce. Pronumele relativ ce, dispărut aproape 
din limba vorbită, se mai întrebuințează în poezie şi în lucrări cu stil căutat sau arhaic, precum 
şi în forma de acuzativ, în locul lui pe care. 

Constatînd că limba vorbită prezintă în ultimul timp cazuri mai numeroase de folosire 
a lui ce, acad. I. Iordan a recomandat întrebuinţarea lui ce cînd subiectul este nume de lucru 
sau de persoană şi este la singular şi cînd după ce nu urmează numaidecit predicatul. D-sa 
a arătat că pronumele relativ ce prezintă pentru limba literaturii artistice avantajul de a forma 
împreună cu verbul imediat următor un echivalent al adjectivului verbal corespunzător (focul 
ce arde = focul cel arzător). 


Comunicarea lui M. Zdrenghea « Adjective determinative sau pronume (posesive, de- 
rnonstrative, interogative, relative şi nehotărîte)? » încearcă să infirme existența adjectivelor 

determinative în limba romînă, arătînd că de fapt e vorba de pronume care nu dobîndesc valoare 
adjectivală atunci cînd sînt folosite pe lîngă un substantiv. Autorul susține că adjectivul posesiv 
este în fond pronume posesiv, aducînd în apărarea tezei o serie de argumente, dintre care cel 
mai rezistent pare faptul că aşa-numitele adjective posesive substituie numele posesorului. 
În continuarea argumentării, M. Zdrenghea a ridicat o serie de obiecţiuni pentru calificarea 
pronumelor demonstrative, interogative, relative şi nehotărite, drept adjective atunci cînd 
au rol determinativ. 

Cei care au luat cuvîntul, admiţînd în parte constatările autorului cu privire la pronumele 
posesive au tăcut o serie de observaţii la argumentarea adusă, arătînd necesitatea discutării 
pe plan mai larg a problemei şi a aducerii de dovezi mai convingătoare pentru susținerea punc- 
tului de vedere emis. 


Comunicările lui B. Cazacu şi I. Fischer, A. Andriescu, Al. Niculescu şi Gh. Bulgăr 
au avut în vedere diferite probleme ridicate de studiul limbii româîne literare. 

În comunicarea « Aspecte ale vocabularului lui Anton Pann », B. Cazacu şi I. Fischer 
au întreprins o minuțioasă inventariere a lexicului scriitorului muntean, căutînd să descifreze 
în limitele operei sale tendințele generale care se observă în vocabularul din acel timp. Con- 
statînd dispariția treptată a cuvintelor turceşti şi greceşti rebarbative din vorbirea epocii şi 
recepționarea largă a neologismelor apusene şi ruseşti, autorii au selecționat cele mai reprezen- 
tative neologisme, distribuindu-le apoi în diferite compartimente, după criterii ce ies uşor 
în evidenţă. Sînt selecționați în felul acesta o serie de termeni aparținînd următoarelor domenii: 
tipografie, editură, învățămînt, terminologie lingvistică, muzică, teatru, viaţă economică etc. 
Studierea neologismelor din opera lui A. Pann ajută la stabilirea filiere: prin care s-a format 
terminologia unor domenii de activitate, la diferențierea termenilor cu circulație restrînsă 
de cei recepţionaţi de masele populare, precum şi la stabilirea transformărilor fonetice şi morfo- 
jogice pe care cuvintele împrumutate le-au suferit pătrunzînd în limbă. Faptele lingvistice 
înregistrate facilitează în acelaşi timp. studierea concurenţei dintre neologismele cu acelaşi 
conținut semantic, dar receptionate din limbi diferite. Privit în ansamblu, vocabularul lu: A. 
Pann oferă cercetătorului posibilitatea detaşării unor concluzii generale în legătură cu pătrun- 
derea neologismelor în limba romînă în prima jumătate a secolului trecut. 

Comunicarea lui A. Andriescu « Valoarea stilistică a expresiilor idiomatice » porneşte 
de la constatarea, preluată de la Şăineanu, că, spre deosebire de limba literară înclinată spre 
abstractizare, limba vorbită manifestă tendința de a concretiza ideea abstractă. Trecînd la 
stabilirea valorii stilistice a expresiilor idiomatice, autorul întreprinde o clasificare a lor din 
punct de vedere al puterii de sensibilizare pe care o au. În conformitate cu acest criteriu, idio- 
tismele pot fi împărțite în trei categorii: unele care şi-au pierdut o parte din valoarea afectivă 
originală, altele care nu funcționau la origine ca imagini, dar care şi-au creat un conținut afectiv 
de-a lungul timpului, şi, în sfîrşit, a treia categorie care înglobează idiotisme care şi-au păstrat 
afectivitatea în imagini în funcție de gradul de înţelegere a vorbitorului. Analiza atentă a expre- 
siilor idiomatice în conformitate cu criteriile de mai sus duce la constatarea utilizării idiotis- 
melor în două sensuri: la unii scriitori expresia idiomatică apare în forma ei brută, fiind căutată 
cu scopul de a da naturaleţe limbii, în timp ce la alţii este prelucrată minuţios pentru a reliefa 
noi sensuri afective. Partea finală a comunicării conţine o analiză o modului în care sînt tratate 
idiotismele în opera lui L. Rebreanu şi M. Sadoveanu, amîndoi reprezentativi pentru cele două 
maniere de a trata expresia idiomatică, pe care le-am arătat mai sus. 

Comunicarea lui Al. Niculescu t Observaţii asupra folosirii construcţiilor eliptice de 
predicat în stilul narativ al lui B. Delavrancea » înregistrează frecvenţa construcțiilor eliptice 
verbale în limba populară, stabilind varietatea funcțiilor stilistice pe care le îndeplinesc, precum 
şi motivele care determină tendința spre conciziune a vorbitorilor. Frecvent în vorbirea populară, 
fenomenul se reîntîineşte la scriitorii realişti care şi-au modelat expresia după limba poporului. 
Deşi foarte des utilizat în stilul narativ al lui Delavrancea, procedeul a trecut neobservat de 

cercetătorii limbii scriitorului. Faţă de răspîndirea deosebită a elipsei predicatului în opera 
lui Delavrancea se pot stabili mai multe situații în care procedeul se aplică frecvent. În sensul 
acesta, se observă eliminarea verbului declarandi, cînd introduce vorbirea directă sau indirectă, 
suprimarea verbului sentiendi, care implică dramatizarea narațiunii sau marcarea momentului 
culminant al unei acţiuni, îndepărtarea verbelor de mişcare, determinînd succesiunea rapidă 
a elementelor acțiunii etc. În general construcţiile nominale care rezultă din elipsa predicatului 
dobîndesc valoare stilistică în raport cu propozițiile din jurul lor. Dacă folosirea procedeului 
în lucrările cu caracter oral indică legătura dintre scriitor şi vorbirea populară sau familiară, 
construcțiile nominale alcătuite dintr-un singur substantiv pretind o explicaţie mai complexă, 
din care nu poate fi omisă influența unor scriitori străini. 

Comunicarea lui Gh. Bulgăr « Izolarea subordonatelor în proza artistică contemporană » 
se ocupă de un fenomen a cărui răspîndire se constată din ce în ce mai mult în beletristica 
actuală. Arătînd că separarea subordonatelor de regentă constituie o derogare de la principiile 
gramaticale care concep fraza ca un tot indivizibil, autorul studiază formele de izolare a subor- 
donatelor, cauzele care le-au determinat, limitele stilistice ale acestui procedeu, precum şi 
consecinți le teoretice şi practice care decurg dintr-însul. Studierea limbii producţiilor lite- 
rare arată necesitatea îmbinării analizei gramaticale cu cea stilistică şi atrage atenția asupra 
adîncirii rolului pe care îl joacă conjuncţia şi punctuaţia în frază. Ea indică de asemenea impor- 
tanța rolului afectiv al unităților sintactice în definiţia propoziției şi a frazei. 

Privind în ansamblu lucrările sesiunii ştiinţifice anuale a Secţiei a VIII-a de ştiinţă a 
limbii, literatură şi art, se poate afirma importanța deosebită pe care au avut-o comunicările 
prezentate, dintre care unele au contribuit la rezolvarea unor puncte insuficient precizate şi 
la soluţionarea problemelor pe care dezvoltarea lingvisticii, a istoriei literare și a cercetărilor 
de artă din patra noastră le-au adus pe prim plan. 


1. GHEȚIE 


IUNEA ȘTIINȚIFICĂ A PACULTĂȚII DE FILOLOGIE 
A UNIVERSITĂȚII «C. I. PARHON» 


Între 6 şi 8 iunie 1955 a avut loc sesiunea ştiinţifică a Facultăţii de filologie a Universităţii 
«C. I. Parhon » din Bucureşti. În această a doua sesiune (prima a avut loc în iunie 1954) s-a 
prezentat un' număr mult mai mare de comunicări — aproximativ 70 — la sesiune parti- 
cipînd membri din toate colectivele de catedră. Sesiunea s-a deschis cu raportul decanului, 
acad. Al. Graur, care a făcut analiza activităţii științifice a cadrelor didactice. Raportul 
a remarcat că în această sesiune prezintă comunicări mai multe cadre tinere decît în sesiunea 
precedentă, fapt care dovedeşte o justă îndrumare a muncii ştiinţifice a tinerilor. La sesiune au 
participat anul acesta şi membri ai colectivelor catedrelor de limbă engleză și germană. S-a 
remarcat de asemenea îmbunătățirea simţitoare a activității ştiinţifice dusă de catedra de limbă 
rusă datorită ajutorului dut de tovarăşii consilieri sovietici. În general, raportul consideră că 
nivelul activităţii ştiinţifice a cadrelor didactice a crescut în raport cu situația din anul trecut, 

Au urmat apoi comunicările care au fost grupate pe specialități; comunicări referitoare 
la probleme de limbă şi de literatură. Lucrările de lingvistică au tratat subiecte de lingvistică 
generală şi subiecte apartinind altor discipline lingvistice legate de specificul diferitelor limbi. 

În comunicarea intitulată « Ce este lingvistica marxistă », acad. Al Graur, după un scurt 
istoric al dezvoltării lingvisticii ca ştiinţă, arată care sînt sarcinile lingvisticii marxiste, insistînd 
asupra faptului că ea trebuie să depăşească faza adunării de material și să ajungă la formulări 
generale, bazate pe filozofia marxistă. În sarcina lingvisticii marxiste cade rezolvarea unor 
probleme importante ca aceea a rolului limbii în societate, a originii limbajului, a legăturii dintre 
limbă şi gîndire etc, Studiul limbii trebuie să aibă în vedere în primul rînd legile interne de 
dezvoltare a limbii nestudiate de lingvistica premarxistă. 'Tratînd problemele generale, lin- 
gviştii marxişti nu trebuie să neglijeze adunarea şi studiul faptelor concrete, a detaliilor, activi- 
tate absolut necesară pentru fundarea teoriilor generale. 

Acad. I. Iordan a prezentat comunicarea « Lexicul scrierilor lui Creangă» în care 
a argumentat împotriva teoriei că limba povestitorului moldovean ar avea caracter pregnant 
regicnal. D-sa dovedeşte prin exemple că opera lui Creangă poate fi uşor înțeleasă de orice 
cititor, indiferent de regiunea din care provine. 

Acad. Al. Rosetti în comunicarea intitulată « Cercetări experimentale asupra diftongilor 
romîneşti » face o scurtă expunere asupra felului în care colectivul de fonetică al Institutului 
de lingvistică al Academiei R.P.R. a studiat diftongii. Enunţă mijloacele de cercetare şi felul 
cum au decurs experienţele. Arătînd pe scurt rezultatele obținute privitor la diftongul ea acad. 

Al. Rosetti afirmă că el este mai lung ca monoftongul a, rostit în condiţii egale, în cuvinte cu 
aceeaşi structură fonetică (de ex. beat şi bat, teacă şi tacă etc.). Elementele din care este compus 
diftongul ea se pot distinge pe traseu şi deci fiecare sunet poate fi, de obicei, delimitat cu 
precizie. În încheiere acad. Al. Rosetti face cîteva observaţii asupra felului cum a fost tratat 
diftongul ea în « Gramatica limbii romîne ». 

Lector L. Wald a prezentat ccmunicarea « Progresul în limbă », arătînd că problema pro- 
gresului în limbă este indisolubil legată de problema evoluţiei limbii. Analiza concretă a fiecărei 
limbi ne îngăduie să tragem concluzii asupra evoluției limbii în ansamblu. Există în limbă 
şi perioade de regres care însă nu infirmă faptul că dezvoltarea limbilor se face în direcția 
progresului. Faptul acesta trebuie explicat prin contradicția de bază, prin felul în care aceasta 
se manifestă în contradicția dintre conținutul şi forma limbii. În permanență însă trebuie să se 
țină seama de dialectica generalului şi a particularului. 

În comunicarea + Prepoziţia în lumina raportului dintre limbă şi gîndire », asist. Klaster- 
Ungureanu Grete ajunge la concluzia că prepoziția este purtătoarea unei contradicții între logică 
și gramatică, întrucît prepoziţia este legată semantic de verb, în timp ce, gramatical, ea este 


legată de nume. 
Conf. I. Coteanu a prezentat comunicarea 4 Despre creația lexicală în poezia noastră nouă» 


fragment dintr-o lucrare mai mare. Expunerea a cuprins consideraţii privitoare la structura 
creațiilor lexicale în poezia nouă, înțelegînd prin acestea formaţii noi, născute în interiorul limbii 
romîne din elemente existente, cu scopul de a denumi mai exact un obiect sau de a exprima 
mai bine o noțiune. Căile de îmbogățire a limbajului poetic, spune I. Coteanu, duc toate la limba 
poporului, dar nu chiar atît de simplu cum se crede în general; scriitorul trebuie să ştie să 
pătrundă direcția mișcărilor limbii, structura ei, valoarea elementelor pe care le pune la contri- 
buţie pentru a forma cuvinte noi. - 

Conf. Boris Cazacu a prezentat comunicarea 4 Aspecte ale oralității stilului lui Mihail 
Sadove:nu > accentuînd asupra artei prozatorului de a mînui un stil oral clar, un dialog perfect, 
folosind cu mare măiestrie stilul direct şi indirect. Ilustrînd cu citate abundente din opera 
autorului, Boris Cazacu reuşeşte să ne dea o imagine clară a măiestriei stilistice a lui Mihai] 


Sadoveanu. 
În comunicarea t Caracteristicile gramaticale ale locuțiunilor verbale din limba romînă » 


aspiranta Florica Dimitrescu constată că locuţiunile verbale au aceleaşi caracteristici gramaticale 
cu verbul şi anume: tranzitivitate şi intranzit:vitate, au aceleaşi compliniri cu verbul, cunosc 
categoria gramaticală a diatezei. Pe baza acestor constatări, d-sa consideră că studiul locuţiunilor 
verbale trebuie făcut paralel cu studiul verbului. Asist. Finuţa Asan, în comunicarea « Atri- 
butul pronominal în dativ », îşi propune să completeze capitolul din Gramatica limbii romîne, 
vol. II referitor la atributul pronominal în dativ, prin studierea situațiilor în care pronumele în 
dativ stă pe lîngă un verb, nu pe lîngă un substantiv (construcții de tipul: Nimeni nu-i cunoaşte 
tinerețea = tinerețea su). Asist. Elena Slave în comunicare sa + Prezumtivul » arată cum acesta 
apare. în limba romînă, la origine ca o formă temporală, ulterior se extinde întrebuinţarea 
cu valoare modală a acestei forme temporale, pentru ca în cele din urmă limba să tindă să-și 
creeze o conjugare prezumtivă aproape completă. Comunicarea prof. B. Colbert « Problema 
verbelor prepoziţionale şi clasificarea lor » este o contribuţie originală în lingvistică pentru 
lichidarea formelor tradiționale care se mențin, propunînd punerea de acord a categoriilor gra-. 
maticale cu limba actuală. D-sa pune problema revizuirii principiului de clasificare a verbelor pe 
baza stadiului actual al limbii germane. Lector. P. Clinca în comunicarea t Combinația 
frazelogică de tipul verb + adverb — element important de întărire a fondului principal lexical 
al limbii engleze », consideră că această combinaţie contribuie la consolidarea ambilor termeni 
ai ei în fondul principal lexical, întrucît atît verb-l, cît şi adverbul aparțin fondului principal 
lexical al limbii engleze, iar combinaţiile de acest fel sint foarte frecvente în limbă. Interesantă 
a fost și comunicarea asist. Leon Leviţki care s-a ocupat de « Problema determinanților din 


90 


limba engleză ». Lector Lucia Djamo discută în comunicarea prezentată particularitățile de trata- 
ment ale vocalelor nazale şi ale ierurilor din grziul din Boboscika, un grai slav din Albania. 
Lector P. Olteanu, în comunicarea prezentată, discută citeva particularităţi sintactice ale poves- 
tirilor slave despre Vlad "Ţepeş. Pe baza studiului acestor particularităţi, autorul ajunge la 
concluzia că povestirile au fost scrise pe vremea lui Matei Corvin în regiunea dialectelor subcar- 
patice, din nord-estul Ungariei. Lector I. Chiţimia a prezentat lucrarea «Problema genului 
gramatical — genul personal în limbile polonă şi romînă ». Pe lingă genurile gramaticale clasice, 
spune Chiţimia, există în unele limbi genul personal în raport cu genul nepersonal, fiecare carac- 
terizîndu-se printr-un complex de forme şi corelaţii gramaticale specifice. Genul este o categorie 
gramaticală complexă şi independentă față de celelalte genuri gramaticale. În limbile polonă 
şi slovacă există genul personal şi nepersonal, corespunzînd definiției de mai sus. Limba romînă 
nu are un gen personal, cu toată înscrierea lui în Gramatica Academiei R.P.R. Formele con- 
siderate ca gen personal ar putea fi cel mult forme personale, totuşi se dovedeşte că în majori- 
tatea lor se integrează, de fapt, formelor animate, numai cîteva avînd caracterul strict personal. 

«Sufixele substantivule ruseşti nume de agent și echivalentele lor în limba romînă» au 
format subiectul comunicării tăcute de Năsăudeanu Ion. 

În comunicarea Problemele editării lui Grigore Alexandrescu », lector I. Fischer discută 
problema drep.ului unui editor de a se abate de la textul ediției de bază şi limitele acestui 
drept. D-sa îşi pune problema dacă metoda respectării stricte a textului este preferabilă metodei 
reconstituirii lui, sau dacă nu cumva e preferabilă o metodă intermediară. Conf. Fischer consi- 
deră că problema nu poate fi soluționată decît în cadrul unei discuţii largi asupra acestor ches- 
tiuni. Au mai prezentat comunicări, în cadrul subsecţiei de limbă tovarăşii: conf. N. I 
Barbu « Expresiile realității, posibilităţii şi irealităţii în greacă şi latină », asist. T. Tomescu 
« Note asupra dezvoltării unor prepoziţii în limba romînă contemporană », asist. Erha Zoltaer 
« Elemente dialectale în limba prozatorului W. Bredel », prep. F. Fugaru t Procedee şi episoade 
din epica greco-latină în 'Țiganiada lui Ion Budai-Deleanu » şi alții. 

În cadrul subsecției de literatură au prezentat comunicări conf. A. Frenkian (Sextus Empi- 
ricus şi logica indiană), prof. N. Condeescu (Herzen şi Victor Hugo), conf. Ilie Stanciu (Con- 
flictul în literatura pentru copii), conf. Teodosia Ioachimescu și asist. Al. Bolintineanu (Ima- 
ginea stilistică în proza politică a lui Victor Hugo), conf. N. Nanu (Despre activitatea poetică 
a lui Timotei Cipariu), lector P. Panaitescu (Dante în cultura romînească), lector Tatiana Nico- 
lescu {Korolenko despre Romînia) şi alţii. 

Discuţiile care au avut loc pe marginea comunicărilor prezentate au fost bogate, aducînd 
contribuții importante la îmbunătățirea lucrărilor prezentate, 


C. BURGHELEA şi E. VASILIU 

“TUDOR VIANU 
Probleme de stil şi artă literară 
E.S.P.L.A., București, 1055 


Într-un moment în care discuţiile despre 
limbă şi stil au căpătat la noi o mare amploare, 
recentul volum al acad. Tudor Vianu aduce 
o însemnată contribuţie la mai buna înțele- 
gere şi adîncire a problemelor complexe 
legate de procesul îmbogățirii și perfecțio- 
nării limbii noastre literare. 

Numărul cercetărilor ştiinţifice referitoare 
la evoluția limbii, a stilului literar şi artistic 
este, după cum se ştie, destul de mic. Pre- 
lucrarea materialului limbii comune de către 
scriitori, procedeele stilistice şi în general 
originalitatea artistică a fiecărui scriitor au 
fost adesea trecute cu vederea. A lipsit o 
investigație sistematică, iar metodele de cer- 
cetare au avut un caracter empiric. Autorul 
cărții de care ne ocupăm a publicat în 1943, 
«Arta prozatorilor romîni » în care punea în 
lumină rolul deosebit pe care l-au jucat 
scriitorii noştri în dezvoltarea capacității ex- 
presive a limbii literare romîneşti. În « Pro- 
bleme de stil şi artă literară», acad. Tudor 
Vianu lărgeşte şi adînceşte cercetarea faptelor 
de limbă legate de stilul artistic. 

Două aspecte esenţiale se desprind din 
lectura volumului: întîi, încercarea de a fixa 
ialoanele metodologice ale cercetării ştiinţifice 
'în domeniul amintit şi, al doilea, aspectul 
practic al cercetării valorii part:cuiare a ope- 
relor unor scriitori reprezentativi din litera- 


tura noastră şi din cea universală. Bogata 

experienţă a autorului în domeniul istoriei 
literare şi al esteticii este astfel pusă la contri- 
buţie pentru a elucida teoretic şi practic 
o serie de nedumeriri, folosind datele lingvi- 
sticii şi ale istoriei literare. 

Din categoria problemelor teoretice re- 
marcăm preocuparea de a defini înțelesul 
termenilor formă artistică, epitet, bogăție şi 
limpezime artistică, precum şi privirea de 
ansamblu asupra problemelor «limbii literare 
romiîne a secolului al XIX-lea ». În capitolul 
despre «măiestria stilistică» acad. Tudor 
Vianu precizează că « forma nu este în artă 
un aspect adăugat conținutului operelor, un 
agrement asociat cu fondul serios al lucrurilor, 
aşa cum ar fi o floare înfiptă în butoniera 
hainei care trebuie să ne acopere și să ne 
țină cald... Forma operei literare este însuși 
conţinutul ei, sezisat în ceea ce el cuprinde 
mai original. Încercaţi să desprindeți acest 
conținut de forma în care ne apare şi nu veţi 
mai întîmpina decît năluca lui palidă şi 
banală ». 

Legătura indisolubilă dintre conținut şi 
formă, exprimarea ideilor cu ajutorul înve- 
lişului material al gîndirii, care este limba 
impune scriitorilor datoria de a acorda cea 
mai mare atenție mlădierii cuvintelor în forme 
expresive originale; tendința de a «turna în 
formă nouă limba veche şi-nțeleaptă » este 
predominantă în munca scriitorului artist: 


« pornind de la faptele de repetiţie ale limbii, 
poetul are facultatea să le dezvolte în fapte 
de invenţie. Este însă necesar 2 adăuga că 
această posibilitate alcătuieşte măiestria stilis- 
tică a poetului, o parte însemnată a creaţiei 
artistice ». 

În construirea imaginilor şi în structura 
gramaticală a frazelor nu orice invenţie este 
îngăduită. Îmbinarea cuvintelor cere un meş- 
teşug şi o experienţă la baza căreia stă stăpi- 
nirea limbii, cunoaşterea normelor ei, a lexi- 
cului întreg. Dacă stilul constă în originalitatea 
asocierilor, în noutatea imaginilor şi a con- 
strucțiilor  frazeologice, funcția sugestivă a 
limbii nu poate fi indiferentă scriitorului: 
« Numai noutatea în serviciul expresivităţii 
alcătuieşte un criteriu capabil să măsoare pro- 
gresul în literatură», scrie autorul în. capi- 
tolul « Cercetarea stilului ». 

Întrebuinţarea individuală iscusită a mij- 
loacelor lingvistice, care duce pe scriitor la 
un stil original capabil să sugereze cititorului 
aceleași emoţii de care a fost stăpînit scriitorul 
în momentul comunicării conţinutului, pre- 
supune un permanent «studiu al limbii», 
așa cum îl concepeau marii scriitori. Gorki 
a scris pagini însuflețite despre valoarea acestui 
studiu şi despre pasiunea de a descoperi prin 
cercetare personală a materialului limbii noi 
frumuseți artistice. Întrebuințarea personală 
a limbii, care, în concepţia lui Vossler, defi- 
neşte însăşi noțiunea de stil, nu poate fi o 
lucrare fără principii, fără preocuparea de a 
da o putere nouă frazelor şi o culoare plastică 
imaginilor.  Șlefuirea continuă a limbii şi 
cunoaşterea experienței marilor artişti poate 
duce pe scriitori la ceea ce acad. Tudor Vianu 
numeşte « bogăţie şi transparență» a limbii 
şi stilului. Un sever criteriu de selecționare 
şi o organizare temeinică, de ordin estetic, 
trebuie să stea la baza muncii scriitorului 
artist al limbii: « Nu eşti cu adevărat artist 
literar dacă nu-ţi treci mai întîi compunerile 
prin urechea ta, dacă nu le încerci cu auzul, 
mai înainte de a le aşterne definitiv pe hîrtie 
şi cred că nu este o pretenție absurdă să-i 
ceri scriitorului limbă armonioasă, « dulce ca 
un fagure de miere». Dulce? Ea poate fi 
aspră, tare ca grezia, tăioasă ca secera, ascu- 
tită ca vîrful pumnalului. Aşa a scris adeseori 


Coşbuc. În sfîrşit, nu eşti artist adevărat 
dacă nu încerci bucuria cuvintelor, dacă nu 
te pasionezi de varietatea şi expresivitatea lor, 
aşa cum le-au creat multele experiențe ale 
vieţii şi muncii poporului tău... Bogăţie 
şi transparenţă a limbii? Foarte bine. Avem 
nevoie şi de una şi de alta. Dar cată ca bogăţia 
să nu fie mincinoasă şi preocuparea de trans- 
parență să nu te abată de la armonia cuvîn- 
tului rostit. Literatura este arta cuvîntului 
şi cuvîntul în toate planurile lui, de la înțe- 
lesul şi pînă la învelişul lui armonios nu poate 
lăsa nepăsător pe artist». 

Evoluția treptată a limbii poetice ne pune 
sub ochi un variat tablou al experiențelor 
individuale ale scriitorilor noştri. « Arta cu- 
vîntului » de la începuturi modeste a ajuns 
prin opera scriitorilor la desăvirşirea instru- 
mentului de exprimare a ideilor, la îmbogă- 
țirea limbii şi a stilului artistic. Privirea 
istorică asupra acestei munci de multe decenii, 
atunci cînd e sistematică şi bine orientată, 
poate aduce un folos indiscutabil şi scriitorilor 
şi cititorilor. Ultimele două capitole ale cărții 
se ocupă de felul în care trebuie cercetată 
evoluția modernă a limbii noastre, de pro- 
blemele teoretice generale şi de metodele 
speciale privind studiul limbii şi al stilului 
literar. Autorul concepe acest studiu în strînsă 
legătură cu aspectele vieţii politice şi sociale 
ale vremii, fără a pierde din vedere mișcarea 
ideilor şi năzuințele poporului în lupta pentru 
progres; activitatea din toate domeniile de 
manifestare a spiritului uman a influențat 
limba şi a determinat pe scriitori să găsească 
soluţiile adecvate cerinţelor comunicării. În 
acest înțeles al cercetării, lexicul, normele 
gramaticale şi construcţiile stilistice reflectă 
specificul evoluţiei limbii şi influența exer- 
citată de lupta maselor şi de curentele ideo- 
logice şi literare dinăuntru şi dinafară. Pentru 
a ilustra acest adevăr, acad. Tudor Vianu 
foloseşte un bogat material documentar scos 
din literatura veacului trecut. Nici creația 


unor scriitori mai noi adaugă valori 


stilistice originale tradiţiei autorilor clasici nu 


care 


e trecută cu vederea: cazul lui Geo Boyza. 

Tabloul istoric succint pe care ni-l pre- 
zintă autorul în capitolul « Din problemele 
limbii literare a secolului al XIX-lea », şi în 

capitolul « Cercetarea stilului » evocă şi difi- 
cultățile şi coitradicţiile pe care scriitorii au 
știut să le rezolve în modul cel mai fericit, 
apelînd la tezaurul istoric şi folcloric al limbii 
noastre. Din datele” prezentate de cercetător 
se desprinde solidaritatea patriotică a scriito- 
rilor în luptă cu starea de înapoiere a limbii, 
efortul de a înlătura cenuşiul şi şablonul. 
“Tendinţa spre împrospătare şi plasticitate 
diferențiază pe scriitori, dîndu-le o individua- 
litate bine definită. Calea pe care aceştia 
şi-o aleg pentru a zuprăvi artistic realitățile 
vieții prezintă fapte interesante de limbă. 
Gruparea elementelor expresive, procedeele 
stilistice capătă o extindere considerabilă încă 
înainte de mijlocul veacului trecut. După 
fixarea jaloanelor teoretice autorul îşi con- 
centrează atenția asupra cîtorva scriitori 
reprezentat vi. Volumul recent al acad. Tudor 
Vianu adună la un loc cîteva studii referitoare 
la limba şi studiul unor scriitori de mare 
prestigiu artistic: Eminescu, Bălcescu, Cara- 
giale, Rabelais, Hugo, Tolstoi. Discutarea 
aspectelor stilistice ale unor opere literare 
recurge şi la comparaţia, analogia sau diferen- 
ţierea dintre scriitori, pe planul literaturii 
universale şi prin raportare la specificul na- 
tional al literaturii noastre. 

O amănunțită analiză a artei literare a lui 
Eminescu găsim în 4 Epitetul eminescian ». 
Deşi în aparenţă, limitată ca obiectiv, această 
analiză pune în discuţie atît conceptul de 
epitet cît şi formele originale pe care le 
îmbracă el în creaţia poetului nostru. Acad. 
'Tudor Vianu atribuie un înțeles larg epite- 
tului, despre care ne spune că teste acea 
parte de vorbire sau de frază care determină; 
în ludările sau acţiunile exprimate printr-un 
substantiv sau verb, însușirile lor estetice, 
adică acele care pun în lumină felul în care 
le vede sau le simte scriitorul şi care au răsunet 
în fantezia şi sensibilitatea cititSrului ». 

Definiţia nouă permite încadrarea în cate- 
goria epitetului nu numai a cuvintelor deter- 
minante, dar chiar a unităților frazeologice cu 
rol de calificare a unor cuvinte. « Epitetele 
pot determina un substantiv, dar şi un verb. 
Din rîndul epitetelor fac deci parte nu numai 
adjectivele, dar şi toate acele părţi de cuvînt 
sau de frază care determină substantivele și 

verbele prin însuşiri înregistrate de fantezia 
şi de sensibilitatea cititorului, adică prin 
însuşiri estetice. Nu sint, prin urmare, epi- 
tete, determinările lipsite de valoare estetică ». 

Această definiție largă permite apoi cer- 
cetătorului poeziei lui Eminescu să studieze 
categoriile epitetului din numeroase puncte de 
vedere, pentru a contura şi un vast tablou 
al originalității artistice a stilului eminescian. 
Sînt analizate apoi pe baza unui cuprinzător 
inventar lexical categoriile gramaticale (epi- 
tetele substantivelor, epitetul în frază), cate- 
goriile estetice (epitetul apreciativ, evocativ 
-- cu numeroase subcategorii — relaţiile din- 
tre epitet, diferenţa dintre epitet, personifi- 
care şi metaforă), Partea a două a studiului 
generalizează datele cercetării amănunțite din 
prima parte şi conţine constatări de un 
deosebit interes pentru înțelegerea fazelor şi 
a cuceririlor treptate ale artei poetului. « Emi- 
nescu în timp» explică deosebirile estetice 


dintre perioada de început şi maturitatea 


artistică a lui Eminescu. Pe măsură ce expe- 


riența poetului se îmbogățeşte şi poetul se 
emancipează de sub influența unor predece- 
sori, sfera epitetelor se restrînge: « Eminescu 
ajunge să scuture podoabele. Rezerva maturi- 
tăţii lui în folosirea epitetului aminteşte vorba 
lui Goethe: după cum ştie să se limiteze se 
cunoaşte meşterul ». 

Valoarea acestui studiu creşte prin ima- 
ginea nouă pe care ne-o oferă despre amploarea 
procedeelor artistice ale lui Eminescu în com- 
paraţie cu predecesorii lui. Reţinem pasajul 
final care include şi un angajament al auto- 
rului cărții de a duce mai departe cercetarea 
aspectelor stilului poetic eminescian: « Stu- 
diul epitetului eminescian a pus în lumină 
laturi importante ale imaginației şi sensibili- 
tății poetului, ca şi ale mijloacelor lui artistice 
considerate în dezvoltarea lor, pînă cînd 
poetul ajunge la simplitate prin scuturarea 
îmbelşugatelor podoabe stilistice ale tinereţii, 
pînă cînd se deschide către lume, sporind 
puterea lui evocatoare, şi pînă cînd se între- 
geşte concepția lui de viață. Cunoaşterea lui 
Eminescu cere însă şi studiul celorlalte mij- 
loace artistice ale lui şi, în primul rînd, ale 
acelora care s-au încrucişat din cînd în cînd, 
cu studiul epitetului ». Așadar urmează ca 


acest studiu să fie completat cu cercetarea 
metaforei, a comparaţiei, a personificării. 

De la aspectul restrîns al cunoașterii unui 
singur procedeu stilistic, trecem apoi la lectura 
unor studii care tratează succint, dar în esenţă, 
originalitatea artistică a unor mari scriitori. 
Analiza limbii şi stilului scriitorilor romîni 
reține notele originale ale creaţiei fiecăruia 
şi subliniază valoarea faptelor de invenţie care 
au îmbogățit şi perfecționat sistemul limbii 
noastre. E aplicată de asemenea metoda com- 
parării procedeelor şi rezultatelor obţinute 
de diverşi scriitori. În chipul acesta se con- 
turează arta literară a lui Bălcescu, Cara- 
giale, Geo Bogza, care ilustrează trei etape 
mari ale dezvoltării literaturii şi limbii naţio- 
nale (momentul paşoptist, sfîrşitul veacului 
trecut şi începutul acestui veac, etapa con- 
temporană, cu elanurile şi căutările ei). 

Cum aceste studii sînt reeditări (paginile 
despre Bălcescu şi Bogza au apărut chiar în 
această revistă, 1953, nr. 1; 1954, nr. 2) nu 
ne vom opri asupra lor mai mult. Am adăuga 
un singur amănunt, care poate fi util definirii 
valorii artei lui Bălcescu: pagina pe care a 
scris-o Eminescu despre calitățile limbii şi 
stilului marelui istoric ar fi fost bine repro- 
dusă. În ea aflăm o privire sintetică asupra 
calităților de prozator, prezentată de un 
analist subtil, o caracterizare definitivă. Ar- 
ticolul lui Eminescu: « Bălcescu şi urmaşii 
lui » a apărut în « Timpul» din 24 noiembrie 
1877 şi a fost reprodus în ediţia operelor din 


1952, 
* 


În domeniul literaturii universale autorul 
s-a oprit la trei scriitori de seamă: e vorba 
de analiza artei literare a lui Rabelais şi 
Victor Hugo şi de considerațiile asupra con- 
strucțici romanului «4 Ana Karenina» de Tolstoi. 
În legătură cu primul se arătă că «rea- 
lismul începător al lui Rabelais a dat mai 
întîi o întrebuințare foarte personală limbii ». 
Autorul insistă asupra multiplelor inovații pe 
care scriitorul francez, cu o neîntrecută inge- 
niozitate şi vervă, le-a introdus devreme în 
literatura franceză și prin asta a pus la în- 
demîna urmaşilor un bogat şi colorat instru- 
ment de zugrăvire a realităţii. 


Pomeneam mai sus de analogiile pe care 
acad. Tudor Vianu le stabileşte între autori, 
procedee şi momente literare de la noi şi 
din literatura universală. Partea finală a stu- 
diului închinat lui Rabelais conține o astfel 
de paralelă între autorul francez şi un poves- 
titor romîn, inventiv sub raportul limbii şi 
stilului, realist ca orientare artistică şi înzes- 
trat cu un «temperament robust, mişcat de 
mari pofte..., un dar asemănător de a nota 
mişcarea şi de a vedea cu precizie lucrurile, 
camenii şi situaţiile » — e vorba de Creangă. 

În «Arta lui Hugo» autorul discută şi 
importanța regenerării procedeelor artistice 
o dată cu apariţia primelor opere ale marelui 
scriitor francez. Inspirația tumultoasă a aces- 
tuia se ştie că a revoluţionat nu numai lite- 
ratura franceză, dar şi pe cea universală. Un 
curent nou şi puternic îşi făcea drum în arta 
literară, expresie a puternicelor mișcări sociale 
şi culturale spre libertate şi progres. Vechile 
canoane literare erau prea strîmte pentru a 
reda năzuințele revoluţionare ale oamenilor de 
pretutindeni. Evocarea frămîntărilor de atunci 
şi prezentarea rolului pe care l-a jucat Hugo 
în promovarea noilor procedee artistice e 
binevenită pentru a fixa o paralelă între cla- 
sicismul cu o veche tradiție şi avîntul romantic 
în curs de afirmare pe scena literaturii univer- 
sale: «A crea poetic a însemnat pentru tot 
clasicismul a crea conform unor norme infle- 
xibile şi unor modele socotite inalterabile. 
Aceste norme şi aceste modele erau acele ale 
antichităţii, culese în Aristoteles şi în Horaţiu 
şi codificate încă o dată de Boileau. Absolu- 
tismul care controla şi reglementa toate mani- 
festările vieţii publice şi de societate, printr-un 
sistem administrativ foarte centralizat şi prin 
disciplina vieţii de curte, aplica aceeaşi supra- 
veghere şi asupra literaturii... Proclamînd 
principiul «libertăţii în artă », adică al smulgerii 
de sub tutela regulilor şi modelelor, Hugo 
azviîrlea mănuşa clasicismului vremii lui şi 
reprezentanţilor lui grupaţi la Academie şi 
în cea mai mare parte a presei literare a 
vremii ». 

Momentul ciocnirii celor două ideologii 
literare a fost un punct de răscruce: arta lui 
Hugo alege calea interpretării noi a realității 
umane şi sociale, calea propagării curajoase à 

năzuințelor generoase și a bogățiilor lirice ale 
sensibilităţii umane. În locul purității genu- 
rilor literare apare atunci fuziunea acestora 
şi predominarea lirismului. În cele mai multe 
specii literare, în locul armoniei clasice şi a 
echilibrului, pătrund lupta, contradicţiile psi- 
hologice şi cele sociale, antiteza elanurilor; 
în locul elitelor receptive față de doctrina 
clasică năvălesc în paginile cărților poporul, 
ideile revoluţionare, cereri!e de reformă pe 
tărîm politic, social, economic. Libertatea 
inspirației şi realismul temelor aduce o nouă 
bogăţie şi în limbă. Vocabularul literaturii 
noi renunţă la împărțirea artificială în termeni 
nobili şi vulgari, expresii de salon şi construcții 
populare. Hugo îşi îmbogăteşte tematica şi 
arta expresivă în contact cu limba vorbită, cu 
limba vie a maselor muncitoare: 4 Apele ro- 
mantice revărsîndu-se au dus departe, şi au 
înecat apoi cuvîntul nobil, eleganta metonimie, 
pudica perifrază. În locul lor a apărut limba 
întregului popor, adică aceea de care se leagă 
reprezentările şi sentimentele cele mai vii 
ale omului — şi poezia franceză a reînviat». 


x 


Pe lîngă prezentarea problemelor generale 
teoretice şi metodologice, pe lîngă analiza şi 
interpretarea fenomenului artistic-literar, vo- 
lumul recent al acad. Tudor Vianu oferă o 
agreabilă lectură care se impune prin valoarea 
stilului, prin participarea afectivă a autorului 
la descrierea faptelor. Variata terminologie 
critică a studiilor este instructivă pentru cer- 
cetătorii mai tineri. În general recenziile, 
discuţiile literare, reportajul, cronica artistică 
folosesc azi un vocabular nu îndeajuns de 
precis, adesea banal, cenuşiu. Paginile cărții 
prezentate aici conţin o bogată experienţă 
critică. La fiecare pas fraza, împrospătarea 
termenilor, imaginile colorate sînt noi pentru 
cititor şi-i rețin atenția, îi cîştigă adeziunea. 

Autorul dispune de resurse considerabile 
pentru a da un cadru literar original ex- 
punerii. Cîteva exemple pot demonstra 
nivelul ridicat al stilului cărții: « Limba lite- 
rară a zilelor noastre, sau mai exact limba 
operelor literare, adică a narațiunilor, a poe- 
ziilor lirice şi a dramelor de azi, a fost che- 
mată la judecată». Întilnim şi fraza scurtă, 

construcția modernă, debitul verbal sacadat: 
« Rabelais scrie o operă fără analogie în 
întreaga istorie a literaturii. Un roman. O 
satiră. O epopee O enciclopedie 
bufonă ». Precizia lapidară poate comunica 
comparații întinse: « Viziunea antitetică a lu- 
mii este esențialmente revoluționară. Hugo a 


comică. 


dat forma poetică a acestei viziuni, în acecaşi 
epocă în care Hegel i-a dat forma ei meta- 
fizică, iar Marx şi Engels forma ei ştiinţifică ». 
Comparaţiile, metaforele şi alte figuri stilis- 
tice aduc adesea aproape de sensibilitatea 
cititorului adevăruri pe care cercetarea ştiin- 
ţifică le împărtăşeşte cu căldură cititorilor. 
Concluziile capătă o formă colorată; prin 
bogăţia informaţiei, prin tezele originale pe 
care le dezvoltă într-un chip atrăgător cartea 
este un prilej de învățăminte. 

Ca orice studiu în care se manifestă o 
concepţie nouă, şi « Probleme de stil şi artă 
literară » poate comporta discuţii 1 pe marginea 
unor teme principiale cum ar fi, în cazul de 
față, interpretarea formei artistice ca fiind 
« însuşi conţinutul ei », sau lărgirea definiției 
epitetului (în categoria căruia poate intra şi 
o propoziție relativă determinativă). Există şi 
construcţii neobişnuite, ca: « Numele repor- 
tajului literar nu este bine tolerat...» etc. 
Esenţialul este că, după mulți ani de absență 
a acestui fel de studii, cititorii au la îndemînă 
o carte care le vorbeşte despre frumusețile 
artei literare, despre strădania scriitorilor de 
a îmbogăți patrimoniul culturii cu noi valori 
expresive, despre căile de dezvoltare a crea- 
ţiilor artistice de azi, după pilda maeştrilor 
de ieri. Din bogăția de idei şi fapte adunate 
aici vor avea de învăţat atît cercetătorii limbii 
şi ai literaturii cît şi cititorii, şi mai ales 
tinerii scriitori. Astfel de cărți nu pot fi decît 
utile în munca de azi pe tărîmul cultivării 
limbii naţionale. Cartea acad. Tudor Vianu 
constituie începutul fericit al seriei unor astfel 
de studii chemate să dezvăluie bogăţia limbii, 
să pună în lumină cele mai bune procedee 
de stil, cele mai bune rezultate ale experienței 
individuale artistice, în mînuirea limbii. 


Gh. B. 


1, Vezi analiza substanţială a lui Liviu Onu, în 
« Steaua », 1955, nr. 7. 


CHARLES DICKENS 


Documentele postume aie clubului Pickwick 


S.P.A., 


Apariția traducerii integrale a cărţii 4 I'he 
posthumous Papers of the Pickwick club» 
de Ch. Dickens constituie un eveniment 


important pentru cititorii romîni. 
Parcurgerea traducerii anterioare şi nein- 
tegrale a acestui roman, apărută în 1929 în 
editura Universul, şi semnată de G. ï. Crivăț, 
e edificatoare pentru cunoaşterea felului în 
care se traducea altădată la noi. Forme 
bizare, apropieri de termeni ridicole, folosi- 
rea arbitrară a prepoziţiilor, fraze cu topică 
monstruoasă din punctul de vedere al limbii 
romîne, atitudine neglijentă față de original 
sînt fenomene frecvente în această traducere. 
Într-adevăr, multă vreme la noi, traducerile 
in majoritatea lor, au constituit un agent de 
propagare a formelor incorecte şi defectuoase. 
Greu, şi cu eforturi conștiente din partea 
cititorului, se putea reface imaginea unei 
opere, ciopîrtită de traducerea care constituia 
o ofensă atît pentru autorul tradus cît şi pentru 
limba romînă. În ultimii ani traducerile 
şi acest lucru e demonstrat din plin pentru 
cel ce face comparaţia celor două versiuni 


roinîneşti ale acestui roman s-au îmbună- 
tățit simțitor; nu se poate spune însă că nu 
se mai strecoară forme siîngace, neglijenţe, 
greşeli. Publicul, o dată cu progreseie înregis- 
trate de traduceri, a devenit 


aşteaptă de la traducător integrarea în limba 


mai exigent; 
romînă a operelor traduse. Desigur că astăzi, 
seriozitatea şi competința traducătorilor sînt 
un punct cîștigat, discuţiile depăşind acest 
plan. 

Recenzia de faţă îşi propune să privească 
vaducerea sub raportul stilului, iimbii; şi 
fidelității față de 
care le vom da pentru ilustrarea 


original. Categoriile de 
citaie pe 
unei anumite probleme sau obiecțiuni ridicate 
nu sînt valabile doar pentru problema sau 
obiecţiunea respectivă; ele înmănunchează 
adesea aspecte ale tuturor problemeior amin- 
o exprimare 


tite, De pildă, defectuoasă 


poate fi în acelaşi timp şi o abatere de la textul 


Bucureşti 1954, în romîneşte de ION PAS ȘI NICOLAE POPESCU 


original, o stridenţă stilistică poate constitui 
şi o infidelitate în traducere şi o greşeală 
de limbă. Pentru claritatea expunerii însă, 
ne propunem să examinăm diferitele pasaje 
din traducere în raport cu problema pe care 
vrem s-o ilustră, omițind sau lăsînd pe 
pianul al doilea celelalte observații care s-ar 
impune pentru exemplul! respectiv. 
Traducerea lui Dickens prezintă dificul- 
fraza predominantă ia acest autor e 
amplă, arborescentă, bogat descriptivă. Pentru 
pe de 


traducător, se ridică deci problema 
o parte, de a nu segmenta perioadele, de 
a le menține pentru valoarea lor stilistică, 
şi pe de altă parte, de a oferi cititorului o 
Cu alte 


cuvinte, respectarea valorii stilistice nu tre- 


exprimare cît mai clară cu putință. 


buie să impieteze asupra clarității şi vice- 


versa. lată două citate în care putem urmări 


cum rezolvă traducătorii această problemă: 


«O doamnă foarte bătrînă, cu o bonetă 
inaltă şi cu o rochie veştedă de mătase -= o 
persoană destul de importantă, doar era 
Wardle ocupa locul de 


din dreapta al 


mama domnului 
cinste în colțul căminului; 
feturite lucruri care arătau că fusese pregătită 
să ducă un anume trai în tinerete, şi de care 
nu se despärțise nici la bătrînețe, împodo- 
beau pereţii sub forma unor broderii, peisaje 
din iînă, lucrate de mînă, la fel de vechi 
şi a unor îrvelitori de ceainic, din mătase 
stacojie, de dată mai recentă.» l, pag. 90. 

«Era o odaie destul de încăpătoare, cu 
firide în zid; patul ar ti putut să slujească 
pentru un internat întreg, fără să mai pomenim. 
de cele două dulapuri de stejar care ar fi 
cuprins bagajul unei mici armate; dar ceea 
ce izbi mai mult luarea-aminte a lui Tom, 
fu un jil ciudat, cu spătar înalt, cu aer 
îmbufnat, sculptat în chipul cel mai bizar, 
avind o pernă de damasc, înflorată şi capetele 
picioarelor rotunde înfăşuiate cu grijă în 
postav roşu, de parcă ar fi suferit de gută. > 


í, pag. 226. 

Traducătorii nu numai că n-au frînt 
perioadele în fraze mai mici sau propoziții, 
dar în cazul de față n-au avut nevoie să inter- 
vină nici măcar în punctuația perioadelor. 

Bineînţeles, nu pledăm pentru traducerea 
servilă. Asupra acestui punct vom reveni. 

Frazele se desfăşoară limpede, echilibrat; 
propozițiile sînt legate justificat, firesc. Să 
urmărim cîteva din conjuncţiile folosite: 
doar, care, şi de care, fără să, dar, de parcă. 
Traducătorii nu recurg la repetarea vreunui 
termen al propoziției, sau la vreun alt procedeu 
artificios. Tonul originalului, descrierea fără 
grabă care îmbrăţişează detaliul făcînd mean- 
dre, implicațiile stilistice ale frazei sînt conser- 
vate pe deplin. 

Dacă romanul foloseşte în bună măsură 
stilul descriptiv narativ (conform unui proce- 
deu de compoziție, romanul e alcătuit din 
relatările secretarului clubului Pickwick) el 
lasă un loc însemnat şi stilului oral --- perso- 
najele evoluînd dramatic. 

Romanul întruneşte în situațiile cele mai 
variate, personaje de toate ocupațiile şi din 
toate straturile societății: savanți, servitori, 
nobili de ţară, mabalagioaice, provinciali, 
studenți etc. Decurge de aci o multitudine 
de limbaje. Ne vom ocupa de limba provin- 
cialilor, limba servitorilor şi de limba maha- 
iagioaicelor, pentru că acestea pun mai multe 
probleme traducătorului 

În principiu, traducătorul, cînd întilneşte 
personaje sau situaţii care au analogie cu reali- 
tatea prezentă ssu trecută de la noi, se folo- 
seşte în limba romînă de limbajul corespun- 
zător personajului sau situației respective; 
acest procedeu trebuie tolosit însă de către 
traducători cu mare băgare de seamă şi cu 
cumpănirea analogiilor posibile, pentru ca nu 
cumva, datorită limbii pe care o punem 
în gura unui personaj, să stîrnirn asociaţii 
prea legate de stările de lucruri de la noi, 
asociaţii care ar putea fi în contradicție 
într-o anumită măsură, cu imagines pe care 
a vrut să ne-o creeze autorul. Să urmărim 
telul în care au procedat traducătorii: pro- 
vincialii care apar în roman, alegerile din 
Eatenswill, luptele dintre partidul galben 
şi albastru amintesc foarte mult de personajele 
şi stările de lucruri de altă dată la noi. lată 

două citate tlustrative în acest sens: primul, 
un moment al alegerilor, cel de al doilea, 
un fragment dintr-un discurs furibund. 

— « Domnilor! strigă primarul zidicînd 
cît putu mai mult glasul. Domnilor! Frați 
alegători ai burgului Eatenswill! Ne-am- 
adunat astăzi aici să alegem un reprezentant 
în locul ultimului nostru... 

Aici primarul fu întrerupt de un glas 
din mulțime. 

— “Trăiască primarul! strigă glasul acela; 
să nu se lase niciodată de cuiele şi tigăile care 
l-au pricopsit I, pag. 214. 

«O reptilă contemporană şi-a vărsat de 
curînd veninu-i negru cu speranța zadarnică 
de a terfeli renumele nepribănit al ilustrului 
și excelentului nostru reprezentant, onora- 
bilul Samuel Slumkev -- acel Slumkey des- 
pre care am prezis, cu mult înainte ca el să 
fi ajuns la situația actuală, aşa de nobilă şi 
de măreaţă, că va fi într-o zi — după cum 
este astăzi — onoarea şi triumful patriei sale, 
mândria ei — o 


cutezătorul ei apărător și 
reptilă contemporană, spunem, a făcut glume 
cu privire la un vas de cărbuni din mertal, 
superb cizelat, oferit admirabilului cetățean 
de mandatarii săi încîntaţi, la cumpărarea 
căruia  mizerabilul anonim  insinuiază că 
onorabilui Samuel Slumkey a contribuit 
personal, prin mijlocirea unui prieten intim 
al valetului său, cu mai mult de trei sferturi 
din suma totală a subscripţiei » II, pag. 375. 

Analogia cu situatiile de altădată la noi 
e evidentă. Adoptarea unui limbaj apropiat 
de al eroilor lui Caragiale e pe deplin justi- 
ficată şi fericită, pentru că apelînd la amintirile 
şi lecturile cititorului romîn, face textul mai 
sensibil şi mai familiar. 

Nu credem însă că traducătorii au găsit 
tonul just pentru Sam Weller, servitorul lui 
Pickwick, unul din personajele principale 
ale cărții. Sam Weller vorbeşte o engleză 
populară. presărată ici colo cu radicale. Tra- 
ducătorii s-au lăsat prea des furati în tradu- 
cere (e vorba de textul care îi revine iui Sam 
Welier) de găsirea unor expresii sau forme 
greşite devenite clişeu poniru un anume 
limbaj la noi. lată de exemplu replica lui Sam 
Weller de la pag. 147, II: « E teribel, zău!». 
Dickens în original pune în gura lui: Sam 


Weller un «e teribil»!  neschimonosit. 
Traducătorii vădesc deci o tendinţă de îngro- 
şare, de apăsare pe pitoresc. lată încă un 
exemplu în acest sens: 

de lucruri despre 
trebuie 


« Auzisem o mulțime 
voi, da nu-mi dădusem cu ideea, 
sînteţi ». II, pag. 156, 

Dickens nu pune în gura lui Sam Weller 
vreo expresie analogă cu «nu-mi dădusem 
cu ideea». Sam Weller spune într-o engle- 
zească corectă: n-am crezut niciodată (| never 
thought, 181, II Nelson). Autorii traducerii 
însă nu s-au putut reține să învioreze textul 
cu o picătură de culoare. 

"Praducătorii dovedesc astfel că au neglijat 
profilul moral pe care l-a indicat Dickens 
eroului său. 

Sam Weller e un om plin de slăbiciuni 
dar şi purtătorul înțelepciunii populare un 
fel de Sancho Pança şi nu un Mitică, cum ar 
putea părea cititorului romîn prin intermediul 
traducerii. 

Chiar şi pentru această limbă, care defor- 
mează personalitatea lui Sam Weller aşa cum 
a fost ea, concepută de Dickens, traducătorii 
nu găsesc totdeauna tonul cel mai firesc. Iată 
un exemplu în acest sens: 

«O pereche de păsări şi cotlete de vițel, 
fasole verde, cartoafe, prăjitură şi alte lucruri 
pe cinste. Ar fi bine să rămîneti aici, domile, 
ducă e să-mi dau cu părerea». IÍ, pag. 371. 

Impresia care se degajă e de pastişă; 
textul e împănat, după o metodă înrudită 
cu cea naturalistă, cu expresii şi greşeli 
clişeu. Alteori, traducătorii stilcesc cuvintele 
în mod simetric cu originalul. lată de exem- 
plu la pag 312, II: 

« . însă ar dori mai degrabă să-i fie inochi- 
la pag. 


lată o torbiculoză gatupantă» sau 


+38, Il: 

« Ceea ce noi dorim, dom'le e vetrificarea 
actului ăsta ». 

'Traducătorul nu poate deforma cuvintele 
după bunul său plac; el e dator să transcrie 
stilcirile existente în limbă, sau măcar să se 
mențină în rezervă atunci cînd nu le cunoaşte. 
Stâlcirea unui limbă ascultă 


cuvînt într-o 


: Dreadful indeed, 172, li Nelson. 


şi ea de anumite reguli fonetice şi în cazul 
exemplelor de mai sus e neverosimilă. 

Acelaşi sunet fals îl are în traducere şi 
limba mabalagioaicelor: 

« la-te uită mucosul naibii, rosti micuța 
doamnă Cluppins, nu se gîndeşte decît la 
el. Ascultă, Tommy, puiule.., 

— Ce? rosti d-şorul Bardeli. 


— Cine mai vine, dragostea mea?... 

-- Mucosul naibii!  murmură doamna 
Cluppins. 

Ce impielițat nesuferit! Haide Tommy, 


povesteşte-i scumpei tale doamne Cluppy». 
II, pag. 288. 

Limba frapează prin nefiresc, prin împere- 
cheri de cuvinte neobişnuite pentru limba 
vorbită:  «împielițat nesuferit», 
naibii 5, «scumpei tale doamne ». 


« mucosul 


Cititorul întîlneşte pe alocuri în traducere 
şi o folosire improprie a timpurilor verbale. 
Jată de exemplu la pag. 17, II: 

« Gabriel începea, totuşi, să se îndoiască 
de adevărul întîmplărilor prin care trecuse, 
dar durerile pe care le simțea în umeri cînd 
încercă să se scoale, îl încredințară că lovi- 
turile de picior în spate nu erau închipuire ». 

E clar, şi acest lucru îl indică conjuncţia 
«cînd», că Gabriel începe să simtă durerile în 
momentul cînd încearcă să se ridice. Traducă- 
torii spun: « durerile pe care le simţea în umeri 
cînd încercă să se scoale »; pun verbul a simţi 
la imperfect, un timp durativ, ca şi cum 
senzația durerii ar fi fost anterioară încercării 
de a se scula, şinu simultană şi în strînsă 
legătură cu aceasta. Sau ia pag. 352, Il: 

«În timp ce rostea cuvintele acestea cu 
grabă, Bob Sawyer îl împingea într-o parte 
pe băiatul din diligenţă, îi dădu un. brînci 
prietenului său în trăsură, trîntea uşa, ridica 
scara, lipea anunţul pe ușă, o încuia, băga cheia 
în buzunar, se câțăra alături de Sam, poruncea 
totul cu o 
atit de neobişnuită încât, cînd trăsura gonea, 


vizitiului să pornească iuţeală 
Bob Sawyer se şi încorporase echipajului mai 
înainte ca Pickwick să fi avut răgazul să 
cîntărească în gînd dacă era bine ca tînărul 
să meargă sau nu». 

Folosirea conjuncției «în timp ce» indică 
faptul că paralei cu acțiunea durativă expri- 
mată de propozitiunea «în timp ce rostea», 

se succed o serie de alte acțiuni care se reali- 
zează şi se încheie pe moment. Folosirea 
imperfectului pentru exprimarea acestor acți- 
uni de moment e nejustificată. Iată, de exemplu, 
în pasajul de mai sus «încît cînd trăsura 
gonea, Bob Sawyer se şi încorporase echipa- 
jului » e clar din context, că e vorba de momen- 
tul cînd trăsura o luă la goană. Prezenţa unui 
perfect simplu răzleț («îi dădu un brînci 
prietenului ») nu are rolul de a aduce vreo 
variație în folosirea timpurilor verbale, ci 
corespunde mai de grabă unei necesități 
de sens pe care traducătorii n-au satisfăcut-o 
în frază, dar pe care totuși au simțit-o. De alt- 
fel, prin folosirea imperfectului pentru acţi- 
unile care se succed, traducătorii compromit 
efectul stilistic al frazei, comicul situației 
reieşind tocmai din faptul că în timp ce vor- 
beşte, şi fără a cere permisiune nimănui, 
Bob Sawyer purcede la o serie de acțiuni 
ce duc la rapida lui instalare în trăsură. În 
ambele exemple citate, şi ca o observație ce 
se poate extinde, folosirea improprie a tim- 
purilor verbale porneşte de la traducerea 
preteritului englezesc prin imperfect; preteri- 
tul însă e folosit în engleză mai ales cu 
valoare de: perfect simplu şi perfect compus. 

Dacă în linii mari limba traducerii e bună, 
adoptarea în 
consacrate, 


nu se poate spune totuşi că 
forme greşite a unor expresii 
calchierea unor forme englezeşti, 
neglijentă a prepoziţiilor, improprietățile sau 


folosirea 


metaforele inconsecvente — într-un cuvînt, 
exprimările defectuoase — sînt cu totul 
absente. 


lată cîteva exemple de folosire greșită a 
unor expresii curente: 


« Declară cu tonul categoric» J, pag. 
457 (a declara pe un ton categoric). 
«Domnii mai puţin cutezători păreau 


gata să le lase în pagubă» I, pag. 461 (a se 
lăsa păgubaş). 

« Îşi declară perfecta ei consimţire» T, 
pag. 1] (a se declara perfect de acord, a-şi 
da deplinul consimțămînt). 

« luţeala cursei îi stirni prea mult entuzi- 
asmul domnului Pickwick ca să mai rămînă 
cu gura amuțită» I, pag. 141. A rămîne 
cu gura amuțită e şi pleonastic şi imposibil 
în limbă, 

lată cîteva exemple de calchiere a unor 
forme englezeşti, cu rezultate penibile pentru 
limba romînă: 

« Toate acestea aduceau fiere şi absint 
în inima lui Gabriel Grub» II, pag. 8. 
«A aduce fiere şi absint în inima cuiva», e 
o expresie care nu spune nimic în romîneşte; 
autorii traducerii au tradus literal expresia 
englezească (« All this was gall and warmwood 
to the heart of...» II pag. 42 ed. Nelson) în 
detrimentul sensului şi al bunei exprimări. Sau 
la pag. 351, Il: 

«D. Bob Sawyer făcu un semn dughenii 
şi recăzu într-un extaz de bucurie » 4 Extaz 
de bucurie» (traduce literal «ecstasy of 
mirth » II, pag. 351, ed. Nelson) în romîneşte 
sună bizar, Sau la pag. 126, II: 

«În sfîrşit pe băncile din fund unde 
ocupaseră locuri pentru seară, stăteau anu- 
mite doamne nemăritate care trecuseră de 
climacteriu ». Textul, datorită aceluiaşi pro- 
cedeu de calchiere (« past their grand climac- 
teric » II, pag. 153, ed. Nelson) devine de-a 
dreptul obscur, 

Traducerea prin calchiere pe lingă marile 
neajunsuri pe care le aduce limbii, nesoco= 
teşte nenumăratele soluții pe care le oferă 
limba romînă traducătorului. 

Pentru folosirea neglijentă a prepozițiilor 
iată cîteva exemple: 

4... se duse la gheretă să-l întrebe pe 
domnul Rocker cu privire la găzduirea sa ». 
II, pag. 224. «A pune întrebări cu privire 
la »..., dar «a întreba cu privire la»... 
nu există. 

« Începu să danseze un pas de matelot 
pe masă ». II, pag. 157, (a dansa în pas de...). 

«Un vehicul... de pe care sări sprinten 
un domn ciudat». II, pag. 194 (un vechicul 
din. care sări), 

Pentru improprietăți de termeni 
cîteva exemple:  «femeiuşcă bătrină». 1, 
pag. 34. Sînt două noţiuni incompatibile. 

4... un castel vechi, înfățişînd arhitectura 
ciudată şi pitorească a epocii elisabetane ». 
I, pag. 171. Un castel nu poate «înfățișa» 
o arhitectură; originalul spune « displaying » 
(I, pag. 144, ed. Nelson). 

«Unde aş putea 
atît de rară îmbinare de 


iată 


nădăjdui să găsesc o 


superioritate şi 


frumuseţe » I, pag. 125, spuse domnul Tup- 
man domnişoarei Rachel 
de efuziune sentimentală, 

Substantivul «superioritate » nu are valoa- 
re de superlativ ci de comparativ; superiori- 
tate exprimă sau implică totdeauna un raport. 
Superioritate (în textul englez «excellence », 
I, pag. 103, ed. Nelson) luat singur nu are 
sensul de perfecțiune morală pe care i-l 
atribue autorii traducerii. 'Traducătorii au 
fost, probabil, înclinați să-i atribuie acest 
sens prin influența formelor «om superior », 
« femeie superioară ». 


într-un moment 


'Traducătorii nu sînt destul de atenți 
în mânuirea cuvintelor care, pe lîngă un sens 
figurat, mai au şi un sens propriu. Rezultă 
de aci fie metafore inconsecvente, fie expri- 
mări stîngace în care sensul concret se supra- 
pune celui figurat împotriva voinței traducă- 
torului. lată de exemplu la pag. 16, II: 

« Făpturi dintr-o plămadă mai de rînd». 
Făpturile pot fi de rînd dar plămada care 
mai are şi un sens concret nu poate fi «mai 
de rînd» atribut care prin implicațiile lui 
sociale e impropriu pentru plămadă şi potri- 
vit pentru făpturi. Sau la pag. 198, I: «... 
se aşeza pe un teren hotărît galben » (e vorba 
de un ziar politic). T'eren are desigur şi sensul 
în cure e întrebuințat de traducători, de ati- 
tudine, poziţie; alăturea însă de «așeza» 
şi «galben», sensul lui concret obişnuit 
se dezvăluie cu putere în dauna înțelesului 
în care e folosit în propoziţie. 

"Termeni rari, întorsături de frază nefireşti, 
inversiuni în topică, apar ici colo ca rudi- 
mente ale unor vechi metode de traducere. 
Era o adevărată manie a traducătorilor de 
altădată la noi, aceea de a dezgropa din dic- 
ţionare cuvinte cît mai rare şi a-și desfăşura 
în traducere, fără ca textul să o reclame, 
întreaga lor gamă lexicală. Nu s-ar putea 
spune că autorii traducerii de față s-au dez- 
bărat complet de acest gust pentru vetust 
şi rar. De pildă traducătorii vorbesc despre 
« sfeterisirea vremelnică a fracului», I, pag. 
63, deşi Dickens nu întrebuințează vreo foriră 
căutată care să impună un paralelism 
corespunzător la noi în limbă. Dickens spune: 
«the temporary abstraction of his coat» 
(I, pag. 47, ed. Nelson), care s-ar putea tra- 


duce prin dispariţia, şterpelirea, vremelnică 
a fracului. Sau de exemplu la pag. 225, I: 
« era pe cale să se înstăpînească în casa minu- 
nată ». La Dickens găsim: « that the tall man 
should be in a fair way of keeping such an 
excellent house», ed. Nelson, I, pag. 194, 
care s-ar putea traduce prin: tera pe cale 
de a deveni proprietarul unei case atît de 
minunate ». Introducerea lui «să se înstă- 
pînească » e deci nejustificată. Acelaşi lucru 
e valabil și pentru cuvîntul «prenumăra» 
din pasajul următor: 

« Acordaţi doamnei Leo Hunter domnule, 
satisfacția de a vă prenumăra printre oaspeţii 
ei (pasajul corespunzător în englezeşte, I, 
pag. 206, Nelson). 

Prezenţa unor întorsături de fază nefi- 
reşti, a unor invective neconvingătoare am 
mai relevat-o şi la analiza limbajului de 
mabala. lată două citate ilustrative în acest 
sens: 

«Hei, juno, hei, bătrînico; jos Daph, 
glăsui domnul Wardle mîngiind cîinii». I, 
pag. 300. « Bătrînico» adresat unui cîine şi 
spus ca alintare traduce englezescul old = 
bătrîn (I, pag. 262, Nelson) care în englezeşte, 
ca upelativ de alintare, şi-a pierdut complet 
sensul de bătrîn. «Bătrînico» întrebuințat 
ca apelativ de alintare, în romiîneşte sună 
fals şi bizar. Pomenim în treacăt faptul că 
printr-o neglijență oarecare, t Juno » nume de 
cîine, a fost transcris în traducere cu literă 
mică spre uimirea şi confuzia cititorului care 
vede aplicat aceluiaşi obiect două atribute 
atât de contradictorii, ca « juno » şi 4 bătrînico » 
Sau la pag. 75, I: « Capul dumitale bătrînel 
şi iubit». Dătrînel sună nefiresc; e între- 
buinţat de către traducători cu valoare de 
adjectiv deşi de obicei are valoare de sub- 
stantiv. 

Iată şi cîteva exemple de topică căutată: 
«frumosul copil», II, pag. 14, «scurta dar 
fericita lor existenţă », II, pag. 16, « deznă- 
dăjduita femeie »,I,pag. 100. Nu se poate spune 
că inversiunile constituie chiar greșeli pentru 
topica limbii romîne, sau că nu pot avea valoare 
stilistică. În general însă, asemenea inversi- 
uni sună artificial. 

Privită din punctul de vedere al fidelității 
de sens față de textul englez, traducerea pre- 

zintă sporadic unele îndepărtări de la original, 
unele interpretări greşite şi unele mici negli- 
jențe. E de la sine înțeles că traducătorul 
nu este, și nu poate îi legat în sensul strict 
al cuvîntului de textul din care traduce, 
pentru simplul motiv că formele a două limbi 
nu corespund simetric şi că aparenta îndepăr- 
tare are adesea ca scop tocmai identitatea de 
(vezi Philippide, «Arta traducerii», 
« Gazeta literară», nr. 59/1955). 


sens 


Abaterile de la original pe care însă le 
semnalăm aci, ies din sfera libertăților de 
drept ale traducătorului. 

Tată cîteva interpretări prea libere, dăună- 
toare din punet de vedere stilistic: 

«Şi ce limbă năpraznică mai era » (e vorba 
de limba unui vircolac), vol. U, pag. 12. 
Textul englez spune: «şi ce limbă mai era, 
curioasă din cale afară » (and a most astoni- 
shing tongue it was, H, pag. 46, ed. Nelson). 
Desigur nu se poate spune că traducătorii 
contravin aci chiar sensului frazei din care e 
scos citatul. Limba vîrcolacului era curioasă 
dar în acelaşi timp era si înspărmântătoare. 
Dickens însă nu pune punctul pe ¢ i 9. Preferă 
să lase să se subînțeleapă c3 vederea acestei 
limbi curioase înfiora pe privitor. Ar fi fost 
de dorit, ca mijloacele lui Dickens, mai puţin 
directe, mai sugestive în crearea sinistrului 
să nu se piardă prin traducere. Sau la pag. 
24, 1I: « Da, da răspunse domnul Winkle 
zîmbet hidos». (Yes, yes, replied 
mister Winkle with a ghastly smile, pag. 
58, 1], ed. Nelson). « Ghastly» ca atribut 
pe lîngă zîmbet înseamnă chinuit, 


cu un 


silnic, 
dureros. Un zîmbet chinuit poate fi cîteodată 
şi hidos dar ceea ce vrea să subiinieze în primul 
rînd Dickens, nu e faptul că domnul Winkle, 
schiţează un zîmbet care nu-l avantajează, 
ci faptul că domnul Winkle, copleşit de 
durere şi ruşine se căzneşte să zimbească, 
pentru a salva aparențele. Lipsa acestei nuanţe 
în traducere sărăceșşte ca sens propoziția, 
micşorîndu-i în acelaşi timp și efectul stilis- 
tic. Sau la pag. 327, I: « tocmai fiindcă era 
o vădană cu timperament şi-a schimbat 
starea » (as she was an uncommon pleasant 
widder, I, pag. 285, Nelson). Textul englez 
nu merge atît de departe: se mărginește 


să spună că era o văduvă foarte drăguță, foarte 

atrăgătoare. Traducătorii pun accente acoln 
unde tonul autorului e mai reținut. 
Alteori 


rarea parțială sau totală a sensului. La paz. 


"terpretăriie merg pînă la alte- 


70, II, o scrisoare de dragoste debutează 


făptură >. "Textul englez 
102, ed. Nelson) 


vorbeşte de o făptură încîntătoare, adora- 


prin «simpatic 


(« Lovely creeture, IL, pag. 


bilă. E o distanţă oarecare de sens între « sim- 
patic », luat în orice accepțiune, şi cadorabil ». 

La pag. 350, I, un străin care se adresează 
unui avocat spune: « doresc să vă însărcinez 
cu o cauză». Textul englez (4 Į wish you 
to undertake some legal business for mwe». 
pag. 308, F, ed. Nelson) indică foarte clar 
că e vorba de o chestiune juridică. Între cuvîn- 
tul cauză și chestiune juridică nu e o deosc- 
Dire de nuanţă ci o deosebire de sens impor- 
tantă. La pag. 247, U întiinim «ins cu favoriti 
rajnici » pentru «ins cu favoriti mari» (a 

ag. 215 |, ed. 
Nelson). Traducerea se îndepärteazs 


well wiskered indivi 


ă de text 


fără nici o justificare, ca să nu mai spunem 
că împerecherea celor două cuvinte nu e 
de fel fericită. 


Munca de traducere fiind o muncă de 


mare răspundere, nu considerăm, inuti! să ne 
ocupăm şi de probleme care ar părea cu totul 
secundare şi să semnalăm cîteva mici negi- 
ienţe. La pag. 451, 1, întîlnim numele propriu 
Isabella. Pînă atunci acelasi personaj purta 
numele de Bella. E adevărat că Bella vine 
Isabella, dar 


carespunzăter 26, J1 ca. Nilson) nu-și permi- 


de la Dickens (vezi pasajul 
te să deruteze pe cititor prin această revenire 
la numele de botez. La pag. 156, J, traducă- 
torii spun «fată kătrînă şi nebună». E clar 
că «fată» şi «hbătrină» alcătuiesc o unitate 
de sens, nebună avînd în exemplul citat 
rolul de atribut (vezi pasajul corespunzător 
pag. 131, I, Nelson). probabil 
de strecurarea din neglijență a unui «şi» 
inutil. La pag. 49, II întîlnim un € M. S.» 
Dickens 
pentru că dă cuvântului 


Este vorba 


pentru î maiestăţii sale». spune 


« maiestăţii sale» 
o uşoară nuanţă de ironie mai sensibilă în 
forma nepresitittată și pentru că are nevoie, 
în cadenţa frazei, de greutatea silabică a acestui 
cuvînt. Din aceleaşi motive trebuia să se men- 
ţină şi în traducere forma neprescurtată. 


N-am dori ca înșirarea obiecțiilor pe care 
le-am ridicat să creeze ideta falsă că avem de-a 
face cu o traducere slabă ; propoziţiile se înlăn- 


tuie în frază în mod fericit, traducătorii reu- 


şesc să găsească o limbă clară pentru fraza 
uneori stufoasă a lui Dickens, sunetul origi- 
Obiecțiile, după 
introducere și în 


nalului e păstrat adeseori. 
cum se precizează în 
cursul expunerii, pornesc de la o constatare 
pozitivă: traducerea de față reprezintă în mod 
hotărît un progres însemnat față de vechile 


sisteme de traducere, exprimările defectuoase 
sînt sporadice. 

Critica adusă traducerii 
postume ale clubului Pickwick » trebuie pusă 
în directă legătură cu aprecierea muncii de 
traducere ca tun act de cultură »! plin de răs- 
pundere faţă de opera tradusă, față de citi- 
torul romîn şi faţă de limba romînă. 

M. Rahuul 

“i Philippide, Arta traducerii, 4 Gazeta literară» 

ne, (17) 59/1955 


« Documentele 


RĂSPUNS CITITORILOR 


Prof. POPA ION — Sibiu. 


1. Întrebare: Ce este lingvistica şi prin 
ce se deosebește de filologie? Care sînt ramu- 
rile lingvisticii? 


1. Răspuns: Lingvistica se ocupă cu stu- 
dierea ştiinţifică a limbii. Ea studiază struc- 
tura gramaticală şi fondul principal de cu- 
vinte al unei limbi în dezvoltarea lor. 

Ca orice ştiinţă, lingvistica are un obiect 
de studiu şi o metodă de cercetare. Obiectul 
de studiu al lingvisticii este limba, iar ca 
metodă de cercetare ştiinţifică lingvistica folo- 
sește: metoda dialectică marxistă, valabilă pen- 
tru toate ştiinţele, metoda comparativ-istorică, 
geografia lingvistică şi fonetica experimentală. 

Metoda comparativ-istorică, principala me- 
todă de cercetare în domeniul lingvisticii -- 
analizează înrudirea limbilor care aparţin ace- 
leiaşi familii, pe baza studierii evoluţiei lor. 

Scopul metodei comparativ-istorice este 
de a reconstitui formele de limbă care nu 
s-au păstrat, pe baza comparaţiei formelor 
corespunzătoare din limbile înrudite. 

Geografia lingvistică studiază limba cu 
ajutorul hărților lingvistice, pe care se arată 
răspîndirea geografică a faptelor de limbă (în 
special vocabularul). 

Fonetica experimentală se ocupă cu studiul 
sunetelor, folosind aparate speciale de înre- 
gistrare şi măsurare. 

Spre deosebire de lingvistică, filologia se 
ocupă cu interpretarea textelor literare din 
punctul de vedere al conținutului şi formei 

lor. Interpretarea textelor se face analizînd 
limba în care au fost scrise, precum și con- 
ţinutul de idei, consideraţiile istorice, filo- 
zofice, artistice etc. pe care le cuprind. De 
aceea, filologia foloseşte datele a numeroase 
alte discipline, de pildă: istoria literaturii, 
istoria filozofiei, istoria artelor, istoria, arheo- 
logia etc. În felul acesta se vede că sfera filo- 
logiei decît sfera 
lingvisticii. 

Este important de menţionat faptul că 
munca de cercetare filologică nu poate fi 
făcută decît numai pe baza unor temeinice 
cunoştinţe lingvistice. La rîndul ei, lingvistica 
presupune cunoştinţe de filologie, deoarece 
numai în felul acesta materialul studiat poate 
fi just interpretat. 

Lingvistica se Împarte în următoarele dis- 
cipline subordonate: lingvistica generală, fo- 
netica, lexicologia, gramatica, dialectologia şi 


este mai cuprinzătoare 


stilistica. 

Lingvistica generală se ocupă cu partea 
teoretică a problemelor de limbă, bazîndu-se 
pe studiul științific al fiecărei limbi aparte şi 
al familiilor de limbi. Pe baza acestor cerce- 
tări se trag concluzii generale. 

Fonetica se ocupă cu studiul materialului 
sonor al cuvintelor, cu modificarea sunetelor 
şi legile ei. 

Lexicologia studiază vocabularul şi are 
două ramuri: etimologia, care studiază ori- 
ginea cuvintelor şi semantica, care se ocupă 
cu studierea sensurilor cuvintelor în evə- 
luția lor. 


Gramatica (morfologia şi sintaxa) se ocupă 
cu regulile privitoare la modificarea cuvintelor 
şi îmbinarea lor în propoziţii. 

Stilistica studiază caracteristicile catego- 
riilor de vorbire din punctul de vedere al 
rolului lor expresiv, artistic. Ea studiază de 
asemenea felul propriu unui. anumit scriitor 
(sau al unui curent literar) de a folosi posibi- 
litățile expresive ale limbii literare. 

2. Întrebare: Cura într-o 
limbă cu un singur timp trecut (cum e limba 
rusă) diferitele nuanţe temporale exprimate 
în alte limbi (printre care şi romîna) cu aju- 
torul mai multor forme de trecut? 

2. Răspuns: Verbul, pe lîngă faptul că 
exprimă o acțiune sau prezintă procese sub 


precizează şi cum se 


se exprimă 


formă de acțiune, 
petrece această acțiune. Pentru a exprima 
momentul de săvîrşire al unei acțiuni sau 
telul cum este prezentată acțiunea săvîrşită — 
dacă este durativă, momentană, itezativă, dacă 
numai a început sau dacă s-a terminat -- lim- 
bile au recurs la mijloace diferite. Astfel 
limba rusă, pentru a exprima durata și gradul 
de realizare al unei acţiuni, foloseşte categoria 
morfologică a aspectului. În felul acesta, o dată 
cu timpul, şi printr-un singur cuvint, cu 
ajutorul unui sistem special de sufixe şi 
prefixe, se exprimă și felul acţiunii. 
Verbele care exprimă o acțiune terminată 
sau rezultatul unei acțiuni cu toate nuanțele 
ci se numesc perfective: A HanHCan IIMCEMO 


-- eu am scris scrisoarea — arată rezul- 
E a 


tatul unei acțiuni terminate. 

Verbele care exprimă durata cu toate 
nuanțele ei se numesc imperfective şi arată 
că este vorba de o acţiune neterminată: 
S BANNCAI IHCDAO — eu scriam scrisoarea — 
nu precizează sfîrşitul acţiunii, nici rezultatul 
ei. 

Important este faptul că în limba rusă 
verbelor cu aspect imperfectiv le corespund 
verbe cu aspect perfectiv. Aceste verbe for- 
mînd perechi şi avînd acelaşi sens funda- 
mental (yBumeTrs verb cu aspect imperfectiv, 
formează pereche cu yGBuneT verb cu aspect 
perfectiv, cele două verbe avînd sensul: a 
vedea). 

Se ştie că limba rusă are numai trei tim- 
puri: prezentul, perfectul şi viitorul. Prin 


urmare, categoria morfologică a timpului este 
mai slab reprezentată decît în alte limbi 
(romîna, franceza, italiana etc.). Spre deose- 
bire de acestea, limba rusă şi-a dezvoltat 
categoria morfologică a aspectului, ceea ce îi 
dă posibilitatea să exprime acțiunile văzute 
în desfăşurarea lor, în succesiunea lor etc. 

Trebuie să menţionăm că limba rusă 
veche a fost mult mai bogată în forme tem- 
porale decît limba rusă modernă, dar că 
unele timpuri au devenit inutile o dată cu 
dezvoltarea categoriei morfologice a aspec- 
tului, 

Situaţia în limba romînă se prezintă cu 
totul deosebit. În primul rînd, în limba romînă 
aspectul nu formează o categorie morfologică, 
cu toate că şi limba romînă cunoaşte aspectul. 
Se ştie că în limba latină aspectul a fost 
slab reprezentat şi nu a constituit o categorie 
În acest sens, limba romînă 
continuă limba latină, mergind pe linia 
folosirii şi dezvoltării categoriei morfologice a 
timpului, aspectul rămînînd pe plan secundar. 
Trebuie să insistăm asupra faptului că în 
limba romînă aspectul este exprimat cu 
ajutorul mijloacelor lexicale, ale verbelor 
auxiliare, adverbe sau particule aşezate pe 
lîngă verbe. Aspectul este exprimat şi prin 
verbe diferite: a dormi (acțiune imperfectivă) 
şi a dormi (acţiune perfectivă). 


morfologică. 


În ceea ce priveşte trecutul, limba romînă 
foloseşte patru forme temporale: mai mult 
ca perfectul, perfectul compus, perfectul 
simplu şi imperfectul. Imperfectul exprimă o 
acțiune durativă săvirşită în trecut şi cores- 
punde în limba rusă trecutului verbelor cu 
aspect imperfectiv. 'Timpurile perfective (mai 
muit ca perfectul, perfectul compus şi per- 
fectul simplu) exprimă acțiuni petrecute şi 
încheiate în trecut şi corespund în limba rusă 
trecutului verbelor perfective. 

Diferența constă în aceea că, în limba 
romînă, primează procedeele analitice, față 
de limba rusă, în care primează procedeele 
sintetice. 

Este limpede că atît limba romînă cît şi 
limba rusă au posibilitatea să exprime tot 
aşa de bine momentul de săvirşire şi gradul 
de realizare a acţiunii, fiecare folosind însă 
mijloace specifice. 

3. În legătură cu întrebarea dv. privi- 
toare la existența numărului dual, vă răs- 
pundem că soluția pe care ați dat-o elevilor 
este justă. În anumite limbi, ca greaca veche 
sau slavă, existau desinenţe de dual în decli- 
nare şi conjugare. 

Numărul cazurilor diferă mult de la o 
familie de limbi la alta. De asemenea, în 
cadrul istoriei unei anumite limbi se pot 
observa modificări, mai ales în direcţia sim- 
plificării sistemului cazual. Despre un număr 
anumit de cazuri, corespunzînd funcţiilor 
sintactice sau unui fel universal de a concepe 
înlănțuirea noțiunilor, nu poate fi vorba. 


A.G. 
JUGĂNARU MARIN ~- Timișul de sus. 


1. Întrebare: Am observat că unele cu- 
vinte terminate în -ie au şi forma în -iune; 
de exemplu: secție şi secțiune, observație şi 
observațiune etc. Care este forma corectă? 


1. Răspuns: Există într-adevăr o serie de 
substantive care apar atît cu sufixul -(7) ie, 
cît şi cu sufixul -(¢) dune. Nu totdeauna însă 
ambele forme sînt corecte. În asemenea 
cazuri, corectitudinea se apreciază în funcţie 
de criteriul istoric şi de tradiția literară. Şi 
anume, se spune discuție şi nu discuțiune, 
dar națiune şi nu nație, pentru că acestea sînt 
formele care s-au impus în decursul evoluţiei 
limbii literare. Sînt însă şi cazuri cînd sub- 
stantive de felul celor amintite mai sus au 
dezvoltat două sensuri. În asemenea cazuri 
fiecare formă se specializează pentru cîte un 
sens şi de aceea sînt corecte amîndouă. 

De exemplu: divizie (unitate militară) 
şi diviziune (împărţire), reacție (chimică) 
şi reacțiune (politică). 


Dintre formele de care întrebaji dv. sims 


corecte următoarele: 
observație şi nu observațiune 

secție (de învățămînt, politică, agricolă și 
C.F.R.) şi nu secțiune, întrucît secție înseamnă 
«unitate administrativă », iar secțiune « iăic- 


tură » (secțiune transversală). 
LV. 


V. BABACA -~ Jorăşti, raionul Bujor, regiunea 

Galaţi. 

1. Întrebare: De ce «+ 'Tînguitoare şi tristă 
venea prin liniştea nopţii melodia tărăgănată » 
nu e o construcție greşită şi de ce n-ar fi 
corect: (în mod) tînguitor şi trist venea prin 
liniştea nopţii melodia tărăgănată, sau: prin 
liniştea nopţii venea o melodie tărăgănată, 
tînguitoare şi tristă? 

1. Răspuns: Prima construcție nu este 
greşită. La o analiză superficială a propoziției 
de mai sus s-ar puteacrea această impresie 
deoarece cuvintele « tînguitoare şi tristă » sînt 
complemente circumstanţiale de mod şi, în 
med obişnuit, această funcţiune o îndeplinesc 
adverbele. Gramatica Academiei R.P.R., vol. 
al Li-lea, p. 134 arată că circumstanțialul de 
mod poate fi exprimat şi prin «adjective, 
numerale, substantive, verbe, interjectții ». 

În exemplul de mai sus cuvintele discu- 
tate sînt adjective deoarece se acordă în gen, 
număr și caz cu substantivul cu care păs- 
trează legătura (vezi şi nr. 6/1954 ul revistei, 
Consultaţii). 

Cele două variante pe care le propuneţi: 
(în mod) tînguitor şi trist... sau... melodia 
tărăgănată, tînguitoare şi tristă sînt de 
asemenea corecte. Trebuie precizat însă că 
inversarea ordinii cuvintelor atrage, în exem- 
plul discutat, schimbarea rolului gramatical 
al cuvintelor + tînguitoare şi tristă». În 
primul caz s-ar schimba categoria gramaticală 
şi cele două adjective ar deveni adverbe, în ul 
doilea caz — funcțiunea sintactică, ele deve- 
nind atribute. 

i BL 

VALORIFICAREA MOŞTENIRII LINGVISTICE 
DD DDD 


IOAN BIANU 
DE 


D. MACREA 


Dezvoltarea ştiinţei este strîns legată de crearea instituţiilor menite să asigure 
condiţiile materiale ale cercetărilor științifice: catedre universitare, institute de 
specialitate, biblioteci, publicaţii periodice. 

Progresul realizat în filologia și lingvistica noastră se datorește, desigur, 
muncii marilor înaintași: Gheorghe Șincai, Samuil Micu, Petru Maior, Timotei 
Cipariu, B. P. Hasdeu, A. de Cihac, M. Gaster, I. Bogdan, H. 'Tiktin, Al. Philip- 
pide, O. Densusianu și alţii, dar el şi-a cîștigat baze sigure de dezvoltare abia 
prin crearea de catedre universitâre, de reviste de specialitate şi îndeosebi 
prin înființarea, în 1867, a Societăţii Academice Romine, devenită în 1879 Aca- 
demia Romiînă, şi a bibliotecii ei. Fără existența mai ales a acestei din urmă impor- 
tante instituții, intensa muncă științifică desfăşurată în ţara noastră în ultimii 
optzeci de ani în domeniul filologiei, lingvisticii și istoriei ar fi fost cu neputinţă. 

Biblioteca Academiei este astăzi atelierul principal de muncă a mii de cer- 
cetători. Puţini dintre ei mai ştiu însă că organizarea şi dezvoltarea acestui 
preţios tezaur al culturii noastre sînt legate de numele filologului loan Bianu, 
de la a cărui naștere se împlinesc, în septembrie 1956, o sută de ani. 

Ioan Bianu a consacrat Bibliotecii Academiei 56 de ani de muncă ncîntre- 
ruptă. El a găsit-o, în 1879, cînd a fost numit bibliotecar, abia cu cîteva sute de 
cărţi, înzestrînd-o, pînă în 1935, anul mortii sale, cu aproape 500.000 de volume, 
zeci de mii de manuscrise, stampe, documente şi bogate colecții de periodice 
românești şi străine, iar către sfîrșitul vieţii a reușit să asigure construirea localului 
modern de care dispune biblioteca în prezent. 

Prin bogăţia de colecţii cu care a înzestrat-o loan Bianu și prin organi- 
zarea ei modernă, biblioteca de astăzi a Academiei R.P.R. este cea mai mare 
instituţie de acest fel din sud-estul Europei și o miîndrie a poporului romin. 

Ceea ce l-a îndemnat pe Ioan Bianu să stăruie cu o neasemuită dîrzenie în 
această muncă a fost conştiinţa limpede a rolului hotărîtor pe care-l au biblio- 
tecile în dezvoltarea culturii naționale. « Înţelesesem de la învățătorii mei şi 
din lucrările lor, mărturisește el, că studiul trecutului neamului, al limbii și 
literaturii şi al instituţii:or lui, fără o bibliotecă bogată și bine organizată, nu 
se poate face; știam cîte greutăţi au trebuit învinse de ai noştri pentru cercetări 
prin bibliotecile străine după elemente necesare acestor studii; văzusem prin ţă- 
rile prin care am trecut — de la Moscova la Oxford — mărețele biblioteci din 
toate oraşele de cultură. Era deci firesc ca satisfacerea acestei necesităţi inexo- 
rabile să mi se impună și mie» 1. 

loan Bianu este creatorul şcolii naţionale de biblioteconomie și bibliologie 
în care s-au format colaboratorii lui de seamă: Nerva Hodoș, Al. Sadi-Ionescu, 
P. Nicolaiasa, Septimiu Albini, Ilarie Chendi, acad. C. Moisil, R. Caracaș, 
G. Biiculescu, Dan Simonescu, N. Georgescu-Tistu, I. Crăciun, I. Lupu, 
Traian Popovici, Al. Vasilescu și aiții. 


x 


Viaţa lui Ioan Bianu se conturează luminos în jurul unei preocupări con- 
stante: cultul pentru cartea şi limba romînă, pentru dezvoltarea culturii națio- 
nale prin biblioteci și învăţimînt. 

Născut în Făget, un sat de pe Valea Tirnavelor, în 1856, fiul de ţăran 
loan Bianu a studiat la Blaj, avînd ca îndrumător pe Timotei Cipariu şi ca 
profesor pe Ioan Micu Moldovanu. Pentru un act de curaj făcut în clasa a 
opta de liceu : aniversarea interzisă de autorităţile austro-ungare a adunării de 
la Blaj din 1848, loan Bianu este silit, în 1876, să se refugieze din Transilvania 
la București, unde-şși face studiile universitare, fiind elevul lui A. T. Laurian și 
B. P. Hasdeu. Sprijinit de Hasdeu, după terminarea Facultății de filologie 
din București, Ioan Bianu pleacă la Milano, unde urmează, timp de un an, 
cursurile marelui romanist G. I. Ascoli, și apoi la Paris, unde audiază pe 
Gaston Paris, Paul Meyer, Michel Bréal și A. Darmesteter. 

Școala pe care a făcut-o cu B. P. Hasdeu și cu marii maeştri italieni și 
francezi l-a ajutat pe Ioan Bianu să fie cel dintii din generaţia de filologi 
ardeleni care s-au emancipat de sub influența școlii latiniste. De la latiniști, 
Bianu a luat numai ceea ce era pozitiv în lupta lor: demnitatea naţională şi pasiunea 
pentru studiul limbii şi al istoriei poporului nostru. Ca și aceştia, Ioan Bianu 
subliniază, cu însuflețire patetică, legătura dintre limbă şi istorie. « Istoria și 
limba, scrie el, sînt factori esenţiali ai vieții unui popor; într-unul el își vede pe 
strămoșii săi din generaţie în generaţie lucrînd, luptind şi suferind; iar cealaltă este 
mijlocul prin care în fiecare minut gîndurile și simţirile noastre le comunicăm 


1 Vezi Sărbătorirea profesorului I. Banu la Universitatea din Bucureşti în ziua de 
7 ianuarie 1928, Ed. Cultura Naţională, p. 31. 

celor apropiaţi de noi. Istoria și limba sînt cele mai intime și mai tari legături 
care unesc pe oameni într-o națiune » 1, Dar metoda folosită de Bianu în studiile 
sale diferă cu totul de cea a latiniștilor. El s-a desprins de obsesia exclu- 
sivismului latinist în cercetarea trecutului limbii şi al culturii noastre și mai ales 
de tendința latiniştilor de a crea o limbă cărturărească artificială, străină de 
graiul poporului. loan Bianu a considerat latinismul, pe drept cuvint, ca o 
fază romantică în cultura noastră, deoarece, scrie el, «limba nu era socotită 
de dînşii ca un organism viu care trebuie să fie studiat în fazele dezvoltării lui 
istorice de la origini pînă astăzi și în varietatea lui actuală după teritorii, ci era 
socotită întîi ca argument politic, apoi ca argument de a da culturii romînești 
o aparenţă şi o îndreptare cît se poate mai apropiată de cea latină, limba tre- 
buind, după credința lor, să arate cît mai curat caracterul fundamental romanic 
al neamului » 2. 

După citeva studii de filologie și notițe istorice publicate în revistele lui 
Hasdeu, « Columna lui Traian»? şi «Revista nouă» 4, Ioan Bianu își îndreaptă 
cercetările aproape exclusiv spre descoperirea şi editarea textelor noastre vechi 
de limbă. În 1886 el publică « Predice făcute pe la prasnice mari de Antim Ivi- 
reanul», în 1887 «Psaltirea în versuri» a mitropolitului Dosoftei, în 1889 
« Psaltirea Scheiană », aceasta din urmă în facsimile şi cu variantele din Psaltirea 
lui Coresi de la 1577. Tot în facsimile sînt publicate de Bianu « Manuscriptul 
de la Ieud» (din secolul al XVI-lea), cuprinzînd « Scriptura domnului Hristos 
către oameni căzută în piatră din ceriu », « Învățătură la Paşti» şi « Învățătură 
la cuminecătură ». În același an a publicat « Întrebarea creștinească », tipărită 
de diaconul Coresi la Brașov în 1559, «Pravila sfinților apostoli », tipărită de 
Coresi tot la Brașov între 1570 şi 1580, iar în 1930 «Lucrul apostolesc» al 
lui Coresi din 1563. 

Publicarea în facsimile de către loan Bianu a celor mai multe dintre textele 
noastre chirilice editate de el a fost determinată de faptul că în scrierea chirilică 
romiînească, mai ales în textele din secolul al XVI-lea, există numeroase incon- 
secvenţe. Cărturarii noştri de atunci, învăţind scrisul fără o instrucțiune şcolară 
metodică, nu scriau după reguli ortografice unitare. În afară de aceasta, alfa- 
betul chirilic avea o supraabundență de semne, îndeosebi pentru vocale, astfel 
încît redarea în caractere latine a realităţii fonetice a limbii textelor noastre 
vechi impunea editarea a cît mai multe dintre acestea în facsimile pentru a se 
ajunge la o transcriere exactă. La întîiul Congres al filologilor romîni ţinut în 


1 Vezi I. Bianu, Timotei Cipariu, în « Revista nouă», anul I, p. 46. 

2 Vezi « Analele Academiei Romiîne », Discursuri de recepțiune, XLV, p. 16. 

2 Manuscriptul romînesc de la 1632 al lui Evstratie Logofătul în « Columna lui Traian », 
1882, vol. III, p. 210—217. O veche tipăritură romînească necunoscută (liturghia tradusă din 
greceşte de Eremia Cavavela, Iaşi, 1697), ib., p. 521 — 522; « Codex Negoianus. Cărţi poporane 
yomîne scrise de popa Ion din Sîn Petru la 1620 », ib., 1883, p. 322—329, 445—456. 

4 + Întîii bursieri romîni în străinătate », în « Revista nouă», 1/1888, p. 421 --431. 


1925, loan Bianu a propus să se constituie o comisie care să fixeze norme unitare 
de transcriere în litere latine a textelor noastre chirilice şi să fixeze semnele 
diacritice pentru sunetele care nu au semne în alfabetul latint, 

Pentru pregătirea cadrelor tinere de specialiști în descifrarea textelor noastre 
chirilice, Ioan Bianu publică în colaborare cu elevul său N. Cartojan, în 1921, 
« Pagini de veche scriere romînească», iar în 1929, tot în colaborare cu N. Cartojan, 
« Album de paleografie romînească ». 

De asemenea, pentru cunoașterea aspectului decorativ al manuscriselor 
şi tipăriturilor noastre vechi, el publică, în 1922, « Documente de artă romînească 
din manuscripte vechi » (fasc. I, Evanghelia slavo-greacă, scrisă în Mănăstirea 
Neamţului din Moldova de Gavril Monahul la 1429), iar în 1924, un studiu 
despre « Arta cărții în Romînia »?. 

Inventarierea trecutului nostru cultural, căreia Ioan Bianu i-a acordat cea 
mai mare parte a activităţii sale ştiinţifice, a fost încununată prin alcătuirea 
impunătoarei lucrări «Bibliografia romiînească veche », în patru volume (1903— 
1944), care cuprinde o icoană completă a tot ce s-a tipărit în "Țările Romiînești 
sau de romîni în alte ţări între 1508 şi 1830. Primele două volume au fost alcătuite 
în colaborare cu Nerva Hodoș, al treilea în colaborare cu Dan Simonescu, iar 
al patrulea, purtînd menţiunea « Adăugiri şi îndreptări» a fost publicat, din 
încredințarea Academiei Romîne, după moartea iui Bianu, de către Dan Simonescu, 
care a completat lucrarea cu 491 de cărţi necunoscute şi a adus îndreptări pentru 
341 de prezentări anterioare. 

Această lucrare este prima mare bibliografie romînească în înţelesul știin- 
tific al cuvîntului. Ea reproduce foile de titlu ale cărților în facsimile, prefeţele, 
arată data şi locul tipăririi, ediţiile fiecăreia dintre ele, dă indicaţii asupra autorilor 
şi traducătorilor, reproduce și descrie ornamentele caracteristice pentru arta 
tiparului romiînesc din trecut, fiind astfel «o înfăţişare sistematică a tuturor 
elementelor de cultură romînească pînă la 1830, în măsura în care, ele s-au 
arătat sub forma tiparului »ë. « Bibliografia romînească veche » este în acelaşi 
timp o oglindă a felului în care limba noastră şi-a făurit mijloacele de expresie 
literară, o imagine a curentelor culturale din trecutul nostru şi a evoluţiei artei 
noastre grafice. Această importantă lucrare «stă cu cinste, scrie N. Cartojan, 
în fruntea lucrărilor similare din Occident »*. 

Pentru a înfățișa dezvoltarea culturii romîneşti sub aspectul presei şi al 
publicaţiilor periodice, Ioan Bianu, în colaborare cu Nerva Hodoş și Al. Sadi- 
Ionescu, publică în 1913 «Publicațiile pericdice romîneşti » operă de mare 


1 Vezi I. Bianu, Transcrierea textelor chirilice, în Întîiul Congres al filologilor romîni. 
Bucureşti, 1926, p. 36—37. 

2 Vezi I. Bianu, Arta cărţii în Romînia, în « Buletinul cărții », 1924. 

3 Vezi Dan Simonescu, Prefaţa volumului al III-lea din Bibliografia romînească veche. 

4 Vezi N. Cartojan, Sărbătorirea profesorului Ioan Bianu la Universitatea din Bucureşti 
în ziua de 7 ianuarie 1928, Bucureşti, 1928, p. 25. 

importanţă pentru studiul mișcării intelectuale de la noi pînă în 1906 şi al difu- 
zării ideilor prin ziare şi reviste, iar spre a pune în valoare bogata colecţie de 
manuscrise vechi romînești adunate de el în Biblioteca Academiei, loan Bianu 
alcătuiește, în colaborare cu R. Caracaş şi G. Nicolaiasa, o a treia mare lucrare 
bibliografică : « Catalogul manuscriptelor romîneşti », în trei volume, apărute 
între 1907 şi 1933, care cuprinde titlurile manuscriselor, descrierea formei lor, 
data şi indicarea sumară a conținutului fiecăruia dintre ele. 

Prin grija minuțioasă pentru fiecare amănunt, prin bogăţia și exactitatea 
informațiilor, aceste trei lucrări ale lui loan Bianu şi ale colaboratorilor săi 
vor constitui totdeauna pentru cercetătorii trecutului nostru cultural instrumente 
de muncă indispensabile. « Bibliografia romînească veche » şi «Catalogul manu- 
scriptelor romiîneşti » au făcut ca literatura romînă veche să fie partea cea mai 
bine studiată pînă acum a istoriei literaturii noastre. 

Dintre lucrările lui Bianu privitoare la epoca modernă a literaturii noastre, 
menţionăm îndeosebi editarea, în « Biblioteca pentru toți», a operei poetice 
a lui Vasile Alecsandri. 

Convins, ca și Ioan Bogdan, de folosul pe care-l prezintă pentru studiul 
istoriei culturii noastre adunarea de cît mai multe documente vechi istorice 
şi de limbă, Ioan Bianu n-a întreprins lucrări de sinteză asupra trecutului nostru 
cultural. Spirit analitic, îndreptat spre precizarea de fapte mai mult decît spre 
formulări generalizatoare, el a adus totuși contribuţii remarcabile la lămurirea 
istoriei culturii noastre vechi. În discursul său de recepţie la Academia Romînă, 
ținut în 1904, « Despre introducerea limbii romînești în biserică », Ioan Bianu 
dovedește pe baza bogatului material bibliografic adunat și organizat de el în 
« Bibliografia romînească veche », că limba romînă nu a fost introdusă în biserică 
pe vremea lui Matei Basarab și Vașile Lupu, cum susținuse A. D. Xenopol în 
« Istoria romiînilor », ci abia la începutul secolului ai XVIII-lea. El arată că, 
sub domniile celor doi voievozi, cărțile de ritual bisericesc s-au tipărit toate 
în slavonă și că numai Cazania s-a tipărit în romiîneşte, deoarece aceasta fiind 
o carte de predici nu avea sens să fie tipărită într-o limbă pe care poporul nu o 
putea înţelege. În ceea ce privește traducerea celor dintii cărți religioase în 
romînește, Bianu susține că ea a început în secolul al XV-lea din necesităţi 
interne, ceea ce e fără îndoială adevărat, dar acest fapt nu poate fi desprins, 
cum a crezut Bianu, de curentele mari europene ale vremii în această direcţie, 
husitismul în secolul al XV-lea, luteranismul și calvinismul în secolul al XVI-lea. 


x 


Un alt merit de seamă al lui Ioan Bianu în cultura noastră este contribuţia 
lui la stabilirea ortografiei limbii romîne pe baze fonetice. Ortografia etimo- 
logistă latinistă a lui Timotei Cipariu, adoptată de Societatea Academică Romînă 
în 1869, a fost înlocuită de Academia Romiînă în 1880—1881 și 1895 printr-o 
ortografie care a făcut unele concesii fonetismului, dar a transpus etimologismul 


Q 


latin în etimologism romînesc. Astfel, bunăoară, fiindcă în flexiunea unor 
verbe ca a vedea, a cădea, a ride, există alternanța d-a și fiindcă d este eti- 
mologic în astfel de verbe, formele flexionare cu g se scriau cu d pentru a 
se recunoaşte forma din care derivă. Din aceeaşi cauză se scria : cresci, înflo- 
resci, trăiesci spre a se evidenția că aceste forme derivă din înfloresc, cresc, 
trăiesc. De asemenea diftongii ea şi oa se scriau prin é şi ó fiindcă ei alternează cu 
e şi o din care derivă. Se scria alerg-alergă, port-pórtă etc. 

Această reformă ortografică n-a reuşit să se impună decît parțial în publi- 
caţiile vremii, ea rămînînd în urma mișcării literare. 

În şedinţa publică a Academiei Romîne din 20 aprilie 1901, V. A. Ureche 
arată că în modul de scriere, mai ales al presei, domnea o mare anarhie 2. 

Intervenind în dezbateri, loan Bianu face cîteva propuneri cu caracter 
concret şi practic. El « atrage atențiunea Academiei asupra faptului că ortografia 
votată de dînsa este foarte necompletă. S-au indicat numai cîteva norme generale 
pentru scriere, dar prin aceasta nu s-au rezolvat o mulțime de amănunte. Este 
deci necesar ca Academia să reia chestiunile ortografice rămase nerezolvate, 
să le cerceteze şi să hotărască asupra lor şi apoi să facă un dicţionar ortografic, 
care să poată fi la îndemîna tuturor spre a căuta cuvintele la a căror scriere e 
îndoială. Academia trebuie să țină seama de public, căci limba o face uzul publicu- 
lui, nu deciziunile academiilor. În privința ortografică, Academia poate 
stabili norme de scriere, dar cînd în public s-a înrădăcinat un mod de scriere, 
Academia trebuie să-l primească. Ortografia actuală a Academiei a rămas în 
urma publicului în unele puncte; aşa spre exemplu toată lumea scrie ea și oa, 
nu é şi 02. 

Dezbaterile asupra ortografiei sînt reluate în martie 1903. Etimologistul 
N. Quintescu respinge propunerea susținută de T. Maiorescu şi loan Bianu 
de a se stabili o ortografie fonetică a limbii romîne. « Ce vreţi cu fonetismul ? 
«exclamă N. Quintescu. Nu știți dumneavoastră că fonetica limbii romîne nu 
îngăduie o ortografie rațională pe asemenea bază? »3. El susține că Academia 
nu trebuie să se conducă în problemele ortografice după presă și după 
“opinia publică, ci ea să dea decizii, iar presa şi opinia publică să le 
urmeze. 

Subliniind în repetate intervenţii necesitatea îmbunătăţirii normelor orto- 
grafice ale limbii romîne pe baze fonetice, Ioan Bianu arată că «lumea școlară 
“care se luptă zilnic în practică cu chestiunile ortografice cere şi aşteaptă de la 
Academie rezolvarea şi simplificarea ortografiei, căreia trebuie să-i dăm o soluțiune 
neîntîrziată pentru că apasă asupra noastră greaua răspundere a tipăririi Dicţio- 
narului. Academia nu se poate opri la ortografia din 1880—1881, căci ar rămînea 


1 Vezi « Analele Academiei Romîne », Dezbateri, tom. XXIV, p. 12. 
2 Vezi ibidem, p. 11—12. 
3 Ibidem, tom. XXV, p. 200. 

în afara şi îndărătul mișcării literare romîne, pe care numai aşa o poate con- 
duce dacă va sta în fruntea ei, conducînd-o, dînd direcţiune bună curentelor 
şi împiedecînd anarhia »t, 

Observațiile critice ale lui Bianu asupra ortografiei au izvorit din experienţa 
lui practică de profesor de limba romînă la liceul Sfîntul Sava şi apoi la Univer- 
sitatea din București. Poziţia lui în problema ortografiei a fost expresia cerințelor 
generale în această materie, după cum rezultă din dezbaterile Congresului 
profesorilor de limba romînă ținut la Iaşi în martie 1903 și prezidat de Ioan 
Bianu, în care s-a cerut prin moţiune adoptarea unei ortografii fonetice, propu- 
nîndu-se şase modificări care au stat la baza reformei ortografice din 1904 a 
Academiei 2. 

Răspunzînd cerinţelor generale, Academia numeşte în 1903 o comisie 
pentru îmbunătățirea normelor ortografice, din care au făcut parte : Titu Maio- 
rescu, B. P. Hasdeu, Iacob Negruzzi, N. Quintescu și loan Bianu. Dintre aceștia, 
B. P. Hasdeu și Iacob Negruzzi au luat o parte redusă la discuţii, iar N. Quintescu 
era potrivnic modificării ortografiei existente atunci. Reforma ortografică a 
fost făcută deci de Ioan Bianu și Titu Maiorescu. Acesta din urmă, care fusese 
raportor al reformelor ortografice din 1880—1881 şi 1895, a fost şi raportorul 
reformei din 1904. Din dezbateri rezultă însă rolul activ al lui Ioan Bianu în 
elaborarea și susținerea modificării normelor ortografice votate de Academie 
în 1904. 

Reforma ortografică din 1904 n-a reuşit să înlăture toate inconsecvențele 
și resturile de etimologism, dar ea a însemnat un vădit progres față de normele 
stabilite în 1880—1881 și 1895 în impunerea principiului fonetic în scrierea 
limbii noastre. Reforma din 1932 n-a adus față de cea din 1904 decît precizarea 
cîtorva reguli ale acesteia, adăugîndu-le un vocabular ortografic3. Aplicarea 
integrală a principiului fonetic îmbinat cu cel morfologic în scrierea limbii 
romîne s-a făcut abia prin reforma din 1953. 

În 1904 a fost introdusă scrierea diftongilor ea și oa aşa cum sînt rostiţi. 
A fost înlăturat din ortografie d, generalizîndu-se scrierea cu z, S-a introdus 
scrierea grupului consonantic şt, deci : Bucureşti, Ploieşti, înfloreşti, creşti, în 
locul scrierii Bucuresci, Ploiesci, înfloresci etc. A fost suprimat semnul scurtimii 
de pe semivocalele finale i şi č. Pînă în 1904 se foloseau trei semne grafice 
pentru f: î la începutul şi la sfîrşitul cuvintelor, â şi é în interiorul cuvintelor 
(român, dar fen). Acest din urmă semn (£) este suprimat în reforma din 1904, 
rămînînd numai î, â, aşa cum s-au păstrat pînă în 1953, cînd scrierea lui f a 
fost simplificată la un singur semn : î. 

Ioan Bianu a primit din partea Academiei însărcinarea de a alcătui o bro- 
şură cuprinzind explicarea normelor ortografice adoptate în 1904 şi de a întocmi 
3 Vezi « Analele Academiei Romine », Dezbateri, tom. XXVI, p. 125. 


2 Vezi ibidem, tom XXVII, p. 105. 
2 S. Puşcariu şi T. Naum, Îndreptar ortografic, Bucureşti, 1932. 

un dicționar ortografic. Lucrarea a fost publicată sub formă de broşură cu 
titlul « Regule ortografice» (1904), dar fără semnătura autorului. 


* 


Bibliografia operelor lui loan Bianu numără 305 titluri, cuprinzînd lucrări 
de filologie, de istorie și critică literară, de foiclor, opere bibliografice, editări 
de texte, comunicări, dări de seamă, rapoarte, discursuri, prefețe etc., care 
oglindesc activitatea lui multiplă de profesor, om de cultură şi devotat slujitor 
al Academiei Romînel. 

Felul limpede în care loan Bianu şi-a cristalizat în suflet, încă din tinereţe, 
crezul lui cultural și patriotic se oglindește în studiul său din 1891 « Despre 
cultura și literatura romînească în secolul al XIX-lea», în care analizează 
condiţiile dezvoltării noastre culturale din acea vreme. 

Arătînd progresele realizate de poporul nostru în secolul trecut în ştiinţă, 

istorie şi filologie, Bianu constată cu amărăciune : « Cu cîte greutăți au'să lupte 
acei zeloşi învățați care scriu și voiesc a răspîndi între romîni cunoștințele 
strînse de dînșii cu grea și conştiincioasă muncă, pentru că nu sînt susținuți, 
răsplătiți şi încurajați de cea mai mare parte a publicului pentru care 
scriu »?. 
Dezvoltarea culturii noastre la sfîrșitul secolului trecut era împiedicată, 
după Ioan Bianu, de două mari obstacole : mentalitatea celor care vor să tră- 
iască bine fără muncă și «abuzul trecut peste orice măsură care'se face la noi cu 
creşterea tineretului în școlile din străinătate, mai ales la Paris 5. Pe cei întorși 
din Parisul « corumpătoarei epoci a imperiului al doilea 4, Ioan Bianu îi stig- 
matizează astfel : « Puţintica lor ştiinţă o transformă în meserie; în loc de patrio- 
tism și de simțămîntul iubirii de neamul nostru, cei mai mulți ne aduc numai 
pofta de cîştig cu orice preț şi nemăsurate ambiţiuni personale... Tinerii 
astfel stricați nu-și mai iubesc patria și de aceea nu simt nici o datorie de a 
lucra cinstit și cu dragoste pentru înaintarea culturii și pentru îmbogățirea 
literaturii naţionale »5, Unii dintre aceştia «au îndrăznit a încerca să-şi facă 
trepte de înălțare din batjocorirea celor mai glorioşi bărbaţi ai redeşteptării 
naţionalităţii noastre, din persiflarea scrierilor lor monumentale »f. 

Ioan Bianu înfiercază folosirea exagerată a limbii franceze în locul celei 
romîne în clasele de sus, în familie și în corespondenţa privată a acestora. 


4 Vezi I. Crăciun, Doi bibliografi romîni: Ioan Bianu şi Al. Sadi-lonescu, Cluj, 1937, 
p. 27—46. 

2 Vezi Ioan Bianu, Despre cultura și "literatura romînească în secolul al XIX-lea, 
București, 1891, p. 21. 

3 Ibidem, p. 23. 

4 Ibidem. 

5 Ibidem, p 28-29. 

ë Ibidem. 

El arată că prin educaţia făcută în şcoli străine nu se poate forma o cultură 
naţională. « În şcolile străine, scrie el, pot învăţa numai foarte puţini, numai 
acei puțini care dispun de mijloace mari; grosul naţiunii, mulțimea nu poate 
urma acest drum; ea nu se poate instrui şi cultiva decît în ţara sa, în şcolile patriei. 
Dar înălțarea culturală a națiunii, dezvoltarea literaturii naţionale se poate face 
nu de cîţiva, ci de cei mulți, de cei mai mulți »i. Această convingere e susținută 
de Bianu cu multă tărie. « La noi nu se vede și nu se înțelege îndeajuns, spune 
el, că cultura națională, că literatura naţională numai în însăși națiunea se pot 
dezvolta, că iubirea de patrie și de neamul său numai în şcoala națională poate 
reşte bine și drept »2. În încheierea studiului său, Bianu adaugă : « Lucrarea 
pentru cultura națională, pentru literatura naţională nu poate exista decît cînd 
este pornită din iubirea patriei şi a neamului »3... « Numai acela care creşte 
în ţara sa, în mijlocul poporului său, în mijlocul nevoilor pariei sale, numai 
acela le poate înţelege bine şi le poate căuta potrivita îndreptare » 4. 

Ioan Bianu a rămas pînă la sfîrșitul activităţii sale neclintit în aceste convin- 
geri : « Precum pentru literatură, scrie el în 1920, Kogălniceanu a strigat în 
1840 : „Traducţiile nu fac o literatură !, tot așa astăzi este timpul suprem 
să se înțeleagă de toţi că înalta cultură a neamului nu se poate dezvolta prin 
importaţie din şcolile altor popoare, ci numai prin şcolile și institutele făcute 
în ţară. Cu străinătatea să întreținem relații şi legături continue, să mergem 
„acolo pentru învățături speciale, dar să nu mai umplem cu sutele școlile lor 
pentru studii pentru care fiecare ţară trebuie să aibă școlile sale acasă. Să nu 
mai fim, cum am fost pînă acum, cea dintii țară din lume în exportul de tineret 
în şcolile străine pentru importaţie de diplome »5. 

Joan Bianu a fost el însuşi un elocvent exemplu de cărturar ieșit din popur, 
cunoscător adînc al nevoilor lui şi muncitor devotat pentru sporirea continuă 
a patrimoniului nostru cultural. Fără a avea ambiția unui rol influent de suprafață 
socială sau politică, pe care au avut-o cea mai mare parte dintre intelectualii 
vremii sale, Ioan Bianu a luptat în mod statornic pentru crearea condițiilor 
de dezvoltare a muncii culturale şi științifice în ţara noastră. Faţă de instabili- 
tatea situațiilor şi a oamenilor legaţi de ele, care a caracterizat viața noastră 
publică din trecut, Ioan Bianu a putut să se bucure de o continuitate neîntreruptă 
timp de decenii în funcţiile lui, fapt care explică bilanțul realizărilor lui 
rodnice, dar şi resentimentele unora dintre contemporani. Ca bibliotecar per- 
manent, ani îndelungați secretar general, şi către sfîrşitul vieţii preşedinte al 


1 Vezi loan Bianu, Despre cultura şi literatura romînească în secolul al XIX-lea, 
Bucureşti, 1891, p. 14. 

2 Ibidem, p. 24. 

3 Ibidem, p. 26. 

* Ibidem, p. 30. 

5 Vezi «Analele Academiei Romîne», Discursuri de  recepţiune, tom. XLVI, 
p. 53. 


Academiei, loan Bianu a avut un rol hotăritor în organizarea, înzestrarea şi 
administrarea acestei instituții. El are de asemenea meritul dea fi creat 
la Universitatea din București, în 1902, prima catedră de literatură romînă, 
disciplină care înainte se preda numai ca o anexă în cadrul catedrei de istorie 
naţională, 

Pentru competința, hărnicia, stăruința, integritatea și modestia lui, Ioan Bianu 
s-a bucurat de o mare autoritate şi de o deosebită preţuire din partea contempora- 
nilor. În 1904 Ilarie Chendi îl numeşte « întîia noastră autoritate în materie de 
literatură veche» 1, iar în 1928, Charles Drouhet, « una din personalitățile cele mai 
de seamă ale Facultăţii de filologie din București şi una din valorile intelectuale 
și culturale cele mai de preț ale ţării »2. N. Cartojan îl consideră un «ultim şi 
mare reprezentant al dascălilor ardeleni ieşiţi din şcoala Blajului »3. Pentru N. 
Drăgan, loan Bianu a fost « un distins şi conştiincios profesor, un înfocat patriot, 
un mare om de bine, un organizator, un animator și îndrumător neîntrecut » £. 

Aprecierile cele mai elogioase ce i s-au adus lui Ioan Bianu au fost însă 
mai cu seamă în legătură cu munca lui perseverentă de aproape șase decenii 
la Academia Romînă, pe care el a servit-o cu fanatism, considerînd-o «templu 
al minții romineşti, al luminării neamului »5. 

Despre rolul pe care l-a avut loan Bianu în crearea și organizarea Bibliotecii 
Academiei, N. Iorga scrie : « Acolo la Academie, în cele două căsuțe dăruite, 
în care se păstrează cu neasemuită grijă comorile fără de care nu s-ar putea scrie 
nimic despre acest neam, un om și-a închis viața pentru a da o operă şi recunoscă- 
torilor şi nerecunoscătorilor. A intrat tînăr, avînd tot ce poate da cultura apuseană 
şi cel puţin atît talent cît și alții, care s-au ocupat numai cu vădirea însușirilor 
proprii; a intrat lăsînd pe prag orice vanitate, orice preocupaţie de sine și a 
făcut ca azi să putem lucra cu toţii în liniște, în ordine, ca în orice ţară civili- 
zată » ê. 

Influența mare pe care Ioan Bianu și-a cîştigat-o în Academie a folosit-o 
în largă măsură pentru publicarea și premierea a numeroase lucrări literare şi 
științifice, pentru sprijinirea lucrărilor Dicționarului limbii romîne şi pentru 
intrarea în Academie a numeroși oameni de știință valoroși. El a inițiat şi a 
condus publicarea colecțiilor Academiei « Din viața poporului romîn » şi « Studii 
şi cercetări » în care au apărut importante studii de folclor, lingvistică şi istorie. 

Concepţia lui Ioan Bianu despre Academia Romînă a reflectat mentali- 
tatea și aspiraţiile epocii sale, pentru care această instituție de cultură se mărginea, 
potrivit rostului ei iniţial, la studiul limbii și istoriei noastre, urmărind prin 


1 Vezi I. Bianu, Momente culturale, prefața scrisă de I. Chendi, Bucureşti, 1904. 

2 Vezi Sărbătorirea profesorului I. Bianu la Universitatea din Bucureşti, 1928, p. 21. 
3 Vezi ibidem, 

4 Vezi « Dacoromania », VIII, p. 481. 

5 Vezi « Analele Academiei Romiîne », Dezbateri, tom. XXIV, p. 192. 

6 Vezi N. Iorga, în « Neamul romînesc», nr. 143, 1924. 

, 
acestea să realizeze unitatea culturală a tuturor regiunilor locuite de romîni. 
Cadrul limitat lingvistic, literar și istoric şi de reprezentare după regiuni a 
învăţaților şi scriitorilor romîni în Academie a fost considerabil lărgit prin 
organizarea Academiei R.P.R., a cărei sarcină este astăzi să dezvolte, prin nume- 
roasele ei institute de cercetări, prin filialele de la Cluj și Ieşi şi prin bazele de 
cercetări de la Timişoara și Tirgu-Mureș, toate ramurile științei, precum şi să 
coordoneze și să conducă întreaga creație științifică din țara noastră pentru con- 
struirea societăţii și culturii socialiste. i 

În ceea ce priveşte Biblioteca Academiei, bazele organizatorice puse de 
Ioan Bianu au înlesnit dezvoltarea ei mare de astăzi. Ea şi-a sporit colecțiile 
mai ales prin achiziționarea unei bogate literaturi ştiinţifice și tehnice, de care 
nu dispunea decît într-o mică măsură înainte, cînd principala ei preocupare 
era crearea şi sporirea colecţiilor privind limba, literatura şi istoria naţională. 

Imaginea personalității lui Ioan Bianu, crezul și năzuințele lui intime 
sînt întregite prin mărturisirea pe care a făcut-o cu prilejul sărbătoririi sale 
la Universitate, în 1928 : « Tot sufletul, toate puterile minţii, spune el, le-am 
dat, fără cruţare, datoriei de a servi scopul vieții mele, hotărît, de la început, 
din copilărie, dea servi dezvoltarea culturii neamului » +. Testamentul său, publicat 
numai parțial, se încheie cu urarea: « Ţara noastră să fie luminată prin cultură 
intelectuală și fericită prin bogăţiile. vieții și a bunei înțelegeri cu conlocuitorii 
ţării de toate religiunile şi de toate limbile și cu toţi vecinii de aproape şi de 
departe»2. Alături de bogata moștenire lăsată istoriei culturii și filologiei noastre, 
această urare a lui loan Bianu îi fixează locul meritat printre cărturarii patrioți 
din trecut care au crezut şi au luptat pentru ca ţara noastră să se înalțe prin 
cultură, muncă pașnică şi buna înţelegere cu toate popoarele. 


1 Vezi Sărbătorirea profesorului I. Bianu la Universitatea din Bucureşti, 1928, p. 29. 
2 Vezi N. Cartojan, în « Cercetări literare », anul II, 1936, p. X. 

Articolul de față urmăreşte-să prezinte cîteva din problemele care se pun în 
legătură cu terminologia specială. În general am luat în discuție aspectul lin- 
gvistic al acestei chestiuni și numai arareori am intrat în domeniul tehnic propriu- 
zis. Un studiu complet n-ar putea fi dat decît în urma colaborării dintre un grup 
de lingvişti şi tehnicieni. Prin termeni tehnici sau ştiinţifici înțelegem cuvintele 
sau combinaţiile de cuvinte care denumesc noțiuni dintr-un anumit domeniu 
de specialitate. "Termenii dintr-o ramură a științei sau a tehnicii formează la un 
loc terminologia domeniului respectiv. După cum vedem, terminologia int:re- 
sează atît ramura ştiinţei sau a tehnicii căreia îi aparține, cît şi lingvistica, înglo- 
bînd chestiuni referitoare la cunoașterea sistemului noțiunilor de specialitate și 
probleme de limbă. 

În cea de-a doua jumătate a secolului al XVIII-lea, o dată cu apariția 
modului de producție capitalist în sînul orînduirii feudale, vocabularul științific 
şi tehnic al limbii romîne începe să se dezvolte, 

Dezvoltarea ştiinţei și a tehnicii, schimbul de mărfuri intern şi extern care 
creşte neîncetat, complicarea aparatului administrativ care a dus la apariţia: 
unor noi instituţii cât și înființarea de şcoli romîneşti, grecești sau cu alte limbi 
de predare au adus îmbogățirea lexicului cu cuvinte noi. 

În acest veac au apărut: grad, meridian, pol, mină, cerc, cifră, ecfilater, 
oblicvă, perpendicolare, categorii, substanție, circumstanție, axiomă etc. 1 

1 Lista este întocmită după ]. Byck, Vocabularul ştiinţific şi tehnic în secolul al XVIII-lea, 
publicat în + Studii şi cercetări lingvistice », vol. V, 1954, nr. 1—2, p. 31 şi urm. 

De atunci, termenii tehnici s-au înmulţit. « Dezvoltarea continuă a industriei 
şi a agriculturii, a comerțului şi a transportului, a tehnicii și a științei cere limbii 
completarea vocabularului cu cuvinte şi expresii noi, necesare activității lor) — 
scrie I. V. Stalini. Multe din aceste cuvinte tehnice au intrat chiar în fondul 
principal lexical al limbii noastre. Astfel, în lista cuvintelor din fondul principal 
întocmită de acad. Al. Graur? întîlnim: bancă, camion, capital, cauză, centru, 
cerc, cont, electric, fabrică, gaz, maşină, mecanic, monta, motor, placă, plan, 
plug, puşcă, radio, sabie, seceră, sfredel, sport, telefon, telegraf, topor, vislă etc., 
cuvinte tehnice la origine, pe care astăzi, în marea lor majoritate, aproape nu le 
mai simțim ca atare. Multe din ele au aparținut de foarte multă vreme fondului 
principal de cuvinte (plug, sabie, seceră etc.), altele au intrat în ultimii o sută 
sau două sute de ani (maşină, placă, telefon etc.). 

Și în trecut, problemele terminologiei noastre speciale au preocupat pe 
specialiști, dar numai sub raportul introducerii de neologisme. Aproape nimeni 
nu se îngrijea de crearea unei terminologii unitare și exacte, lăsînd la voia întîm- 
plării un sector atît de important al limbii. Cuvintele tehnice pătrundeau prin 
oamenii noștri de știință — ingineri, medici, profesori etc. — care studiau în 
străinătate, prin tehnicienii străini aduși sau veniţi în ţară și prin literatura de 
specialitate scrisă în diferite limbi străine (mai ales în limba franceză, germană 
şi rusă). Aproape fiecare dintre tehnicienii aceştia aveau terminologia lui. Adesea 
şi astăzi, un arhitect cu studii în Italia foloseşte alți termeni decît cel care a 
studiat în Franţa. În terminologia referitoare la amenajarea pădurilor abundă 
incă termenii franțuzeşti introduşi de foștii elevi ai școlilor din Lyon. 

Înfeudarea economică a țării noastre de către trusturile străine, orientarea 
cosmopolită: a unor specialişti și lipsa unei literaturi ştiinţifice originale au dus la 
împestrițarea vocabularului tehnic şi ştiinţific cu cuvinte de origini diferite, 
de multe ori chiar cu cite doi sau mai mulți termeni pentru aceeași noţiune 
(lagăr < germ. — palier < fr. ; ghivent < germ.— filet < fr. etc.). 

În industria petrolului abundau termeni englezeşti (masă rotary, gaslift, 
cracking, reforming €tc.). Adesea se întrebuinţau termeni străini care ar fi putut 
fi înlocuiți foarte bine cu termeni romiîneşti, așa cum s-a făcut astăzi (germ. 
schwerstang, eng. drilicoller, azi prăjină grea; pompaj canadian, azi pompaj de 
adincime ; eng. tubing, azi țevi de extracție etc.). De multe ori aceeaşi noțiune 
era numită în mai multe feluri de diferitele societăți de petrol. Astfel « Steaua 
Romînă » întrebuința termenii robinet, robinet-vană ; « Creditul Minier » şubăr, 
şiber-ventil, pentru ceea ce în comerț era denumit șibor ?. 


i 1. V. Stalin, Marxismul și problemele lingvisticii. Ed. pentru literatură politică 
1953, p. 10. , 

2 Al. Graur, Încercare asupra fondului principal lexical al limbii romîne, Ed. Acad. 
R.P.R., 1954, p. 48—55. 

3 În această chestiune, vezi şi comunicarea Ing St. Bălan, făcută la sesiunea lărgită a 
Secţiunii a VI-a a Academiei R.P.R. din 2—4 iulie, publicată parţial în «Cum vorbim » 
1951, nr. 7—8, 

O situație asemănătoare se întîlnea şi în terminologia aeronautică, unde 
aceleași piese purtau numiri diferite la avioane de fabricaţie deosebită. 

De ia meşterii străini, necunoscători ai limbii romîne, împrumutam adesea 
termeni care izgoneau din limbă cuvinte romi: ești cu același înţeles, pe care 
străinii n-aveau de unde le cunoaște și pe care «specialiştii noştri » le ignorau 
în mod conştient. Unii dintre acești termeni s-au răspîndit ajungînd să fie 
folosiți de toată lumea (plafon, fundaţie, fest etc.), alţii au rămas numai în vorbirea 
specialiştilor (glanț, șambrană, graden, voltare etc.). 

Astăzi, introducerea în chip masiv a termenilor străini ca urmare a marilor 
progrese pe care le fac ştiinţa şi tehnica la noi a dus la necesitatea de a se pune 
ordine într-un domeniu pînă acum lăsat la voia întîmplării. 

Comisia de Stat a Standardizării, prin publicarea standardelor de stat, și 
Asociaţia științifică a ingineriler şi tehnicienilor, prin întocmirea Lexiconului 
Tehnic Romîn — în curs de apariţie —, au început munca de precizare și de 
unificare a terminologiei tehnice și științifice, folosind părerile specialiștilor pe 
care caută să le pună de acord cu părerile Academiei R.P.R. Munca aceasta a. 
început să dea roade. 


x 


Care sînt problemele referitoare la terminologia specială ? 

I. În primul rînd, așa cum arată și acad. A. M. Terpigorevi — preşedintele 
comisiei pentru terminologie tehnică, instituită de Academia de Stiinte a 
U.R.S.S. — terminologia dintr-un domeniu trebuie să constituie un sistem 
unitar, corespunzător sistemului de noţiuni pe care-l denumeşte. 

În felul acesta, fiecare cuvînt trebuie să corespundă unei noţiuni pe care 
s-o denumească în mod exact. 

1. Nu totdeauna însă situaţia este aceasta. Uneori pentru o singură noțiune 
întîlnim doi sau chiar mai mulți termeni, intrați în limbă pe căi diferite şi avînd 
fiecare sfera lui de circulație. Dacă în limba comună sinonimele sînt folositoare, 
îmbogățind-o şi dîndu-i mai multe posibilități de expresivitate, în materie de 
terminologie tehnică ele produc neînțelegere între vorbitori și confuzie în lucrările: 
de specialitate. "Termeni paraleli ca așchze-șpan, putere calorică-putere calorifică, 
ac-maca, cochilă-formă permanentă, aderență-scorificare, val-cilindru, prezon- 
gujon etc. nu pot decît să încurce pe tehnicieni, care trebuie să comunice între ei 
precis, fără posibilități de echivoc. 

Adesea însă două sinonime încep să-și diferenţieze sensurile și ajung astfel 
să nu mai însemne același lucru. Valz şi cilindru, la început perfect sinonime 
împrumutate primul din germană și al doilea din franceză, cu timpul au 
încetat de a mai fi sinonime, denumind fiecare altfel de piese cilindrice (astăzi, 


1 A. M. Terpigorev, Reglementarea terminologiei tehnice, în « Voprosi iazikoznaniia » 
1953, fasc. 1, p. 71—76. 

de exemplu, nu se mai vorbeşte în general de valțuri decît la mori sau la maşini 
de tipografie, iar de cilindri la motoare). 

În aceeași situaţie sînt şi cuvintele supapă, valvă şi ventil. La început 
sinonime, astăzi ele nu mai înseamnă exact același lucru: Dicţionarul tehnic * 
dă valvă ca termen generic pentru tot felul de robinete (supape, clape etc.) 
supapă rămînînd să denumească piesa în formă de taler, montată în dreptul 
unui orificiu, cu rolui de a-l obtura şi de a lăsa liberă trecerea unui lichid 
prin acel orificiu. Ventilul (sinonim cu valva cînd este vorba de maşini) a 
rămas doar cu sensul special care denumește piesa care împiedică ieşirea aerului 
din cauciucul bicicletei sau al automobilului. 

De curînd s-a pus problema dacă în biologie și în cultura plantelor tehnice 
trebuie să vorbim de ameliorare sau de selecție. Unii specialişti, susținînd că cei 
doi termeni sînt sinonimi, propuneau înlăturarea lui ameliorare. În această 
chestiune a fost consultat și Institutul de lingvistică al Academiei R.P.R., care a 
arătat că fiecare dintre cei doi termeni are valoarea lui în limbă şi că în consecință 
trebuie păstraţi amîndoi. 

Acolo unde s-a ajuns prin uz ca două cuvinte să-și piardă sinonimia, denu- 
mind noțiuni diferite, ele trebuie să rămînă, fiecare cu accepţia lui cea nouă. 

Altă dificultate în terminologiile diferitelor domenii ale ştiinţei şi tehnicii o 
constituie omonimia și polisemia cuvintelor. Sînt într-adevăr cazuri cînd un 
cuvint are mai multe sensuri cu caracter tehnic. Astfel arc, cilindru, cameră, 
fir, filtru, legătură, maşină etc. exprimă o mulțime de noţiuni tehnice şi 
ştiinţifice. 

Deşi omonimele și cuvintele cu prea multe sensuri tehnice trebuie în general 
evitate, e necesar să facem și aici o distincție. Dacă folosind un cuvint care 
înseamnă mai multe lucruri în acelaşi domeniu se pot produce încurcături, atunci 
cînd este vorba de domenii diferite, însă, e mai greu să dăm naştere la confuzii. 
Într-un text privitor la industria textilă se va înţelege fără dificultate termenul 
fus, care nu poate fi confundat cu fusul din mecanică şi nici cu unitatea de 
măsură din pielărie. Nici firul de țesut nu poate fi luat drept fir telefonic. În 
aceste cazuri, contextul lămurește accepțiunea cuvintelor, după cum, în limbajul 
comun, broască — « animal » nu poate fi confundat cu omonimul lui care arată 
dispozitivul cu care se închide ușa. 

Fireşte, e bine să nu introducem omonime în limbă, dar nici nu este necesar 
să pornim a elimina, din principiu, un cuvînt vechi și cunoscut, numai pentru 
polisemia lui în mai multe domenii. 

2. Cea mai importantă problemă care se pune în legătură cu vocabularul 
tehnic și științific este aceea a împrumuturilor din alte limbi. Aici trebuie să 
distingem două categorii. În primul rînd avem a face cu termeni introduși din 
limbile străine care nu au corespondent în limba noastră. Aceşti termeni răspund 


1 Dicţionar tehnic, Editura tehnică, 1953. 

unei necesități şi ei trebuie să rămînă. Cuvinte ca radio, telefon, axă, mansardă, 
debleu, rambleu, cablu, releu etc. au intrat în limbă o dată cu noţiunile respective 
și nu avem cu ce le înlocui. 

Referitor la introducerea de cuvinte străine în limbajul tehnic, observăm 
două tendinţe la fel de reprobabile, care mai dăinuiesc încă printre specialişti: 
prima este aceea de a alunga cu orice preț cuvintele străine şi cea de a doua, 
fuga de cuvinte vechi, socotite fără nici un motiv necorespunzătoare. 

Este o tendinţă exagerată și nejustă aceea de a înlătura unele cuvinte numai 
pentru că sînt de origine străină și ea ne aduce aminte de exagerările de altădată, 
cînd cravată s-a tradus prin de-gît-legău. Să luăm cîteva cuvinte din domeniul 
muzicii. Noi nu credem că se va putea încetățeni termenul repejor pentru alle- 
greito, nici rar pentru largo, nici foarte încet pentru pianissimo. 

În această chestiune trebuie să se țină seama şi de tendința de unificare a 
termenilor ştiinţifici și tehnici în toate limbile, prin adoptarea de către acestea a 
unor cuvinte de uz internaţional, create de oamenii de știință, de tehnicieni 
ete. plecînd de la cuvinte greceşti și latinești: cinematografie, radio, telefon, 
telegraf, televiziune etc. 

În dorința de a înlocui cuvinte străine prin termeni romînești adesea s-au 
tradus termeni în chip necorespunzător. În programul de radio nr. 161 se vorbeşte 
despre curenți audio sau curenți auditivi, ambii termeni greşiți, de fapt fiind 
vorba de curenții de audiofrecvență. 

În egală măsură trebuie condamnată și tendinţa de a fugi de cuvintele vechi, 
consacrate de uz, numai pe motiv că în limbajul tehnic nu pot fi cuvinte din 
«limba vulgară ». Este o tendință net cosmopolită ca atunci cînd avem două 
cuvinte care înseamnă exact același lucru — ca de exemplu smalţ și email — să-l 
înlăturăm tocmai pe acela care este cunoscut în limba comună şi care se bucură 
de o largă circulaţie. În această alegere — așa cum arată şi prof. univ. D. 
Macrea! — un factor diriguitor trebuie să fie considerarea uzului. 

Altă categorie de împrumuturi o formează termenii introduși fără necesitate 
şi — am putea spune — cu bună știință, din spirit cosmopolit. În felul acesta au 
intrat în limbă o serie de termeni din toate domeniile ştiinţei și tehnicii, ca: 
travaliu, pan, bormaşină, letcon etc. care pînă nu de mult făceau parte din termi- 
nologia de specialitate din diferite domenii. Aceste cuvinte au fost înlocuite 
astăzi, deoarece aveau corespondente în limba noastră: lucru mecanic, așchie, 
mașină de găurit, ciocan de lipit etc. i 

Cu toate că în ultima vreme, ca urmare a lucrărilor de unificare a termenilor 
ştiinţifici şi tehnici, astfel de cuvinte au fost înlocuite cu cuvintele romînești 
corespunzătoare lor, totuși, în vorbirea multor specialiști mai dăinuie încă termeni 
care trebuie înlăturați, căci de ce am spune venă, cord, pulmon, velă, ramă, 


î. D. Macrea, Lingvistica în sprijinul stabilirii terminologiei stiintifice, în « Contem- 
poranul +» 1953, nr. 364, p. 5. 

ancoşă, corp de iluminat etc. cînd este vorba de noțiuni pe care le cunoaşte şi 
omul cu cel mai mic grad de cultură și pentru care avem cuvinte romînești foarte 
bune?t, Tot așa putem înlocui foarte bine termeni ca: tronson, landşaft, elagaj, 
anrocament, arbustiu, amenajistic etc., prin cuvintele corespunzătoare existente 
în limba comună. 

3. O problemă interesantă de vocabular este şi dubla, uneori tripla formaţie 
de abstracte verbale, întîlnită foarte des în terminologiile tehnice. Astfel, întîlnine 
aerare, aerisire şi aeraj. Desigur că nu sînt necesare toate trei, primele două 
fiind perfect sinonime. Într-un astfel de caz trebuie să preferăm formaţia cea 
mai firească pentru limba noastră şi care; sigur că nu din întîmplare, este şi 
cea mai răspîndită: aerisire, infinitivul normal al lui aerisi. Tot sinonime sînt şi 
asamblare-asamblaj, decapare-decapaj şi multe altele. Uneori însă situaţia se 
schimbă. Dacă organizarea este acţiunea de a organiza, organizaţie este rezultatul 
acţiunii, adică formaţia, grupul realizat prin organizare. Tot aşa avem ambre- 
tere — acțiunea de a ambreia și ambreiaj — dispozitivul cu ajutorul căruia se 
face această acţiune. Posibilitatea de a crea două abstracte trebuie folosită atunci 
cind cele două abstracte corespund la două noţiuni. Facultatea aceasta a limbii 
contribuie la îmbogățirea vocabularului şi la evitarea confuziei. Deci e bine să 
păstrăm ambii termeni, atunci cînd este cazul, dar să nu folosim două cuvinte 
acolo unde nu este necesar decît unul. 

4. Împrumuturile în domeniul terminologiei tehnice nu sînt formate 
exclusiv din cuvinte. Împrumutăm și elemente de compunere, afixe. Întilnim: 
astăzi prefixe ca: super-, hiper-, ultra-, extra- şi cîteva sufixe care servesc la 
formarea de cuvinte tehnice. Sînt cunoscute sufixele: -7c, -os, -it, -at care derivă 
nume de acizi și nume de săruri: acid azotic și acid azotos, acid sulfuric şi acid 
sulfuros, sulfit şi sulfat, azotit şi azotat. Nu întotdeauna o noţiune nouă se 
denumeşte printr-un cuvînt împrumutat din altă limbă. Adesea un cuvînt vechi 
își schimbă sensul (prăzină grea, aşchie etc.), alteori un cuvînt nou se formează 
pe baza elementelor existente în limbă, cu ajutorul afixelor sau prin compunere. 
În felul acesta au apărut termeni ca: ultrascurt, suprasensibil, ultraviolet etc. sau 
termeni ca 7mașină-unealiă, piesă de rebut, cuptor înalt, condensator de unde etc. 
Este de remarcat că, mai ales în domeniul ştiinţific şi tehnic, întilnim un mod 
de compunere nou în limba romînă: se formează cuvinte noi cu ajutorul unor 
elemente de compunere care, deşi au sens propriu, nu există independente în 
limba noastră. Aşa avem: auto-, tele-, geo-, izo-, morfo-, hidro- etc. (teleco- 
municații, geofizic, izobară, morfologic, hidroavion eţc.). 

Formaţiile noi trebuie să respecte legile formării cuvintelor în limba romînă. 


1 Vezi în această privinţă acad. Iorgu Jordan, Limba romînă contemporană — Manual 
pentru instituţiile de învătămînt superior, 1954, p. 81—82 şi articolul acad. Al. Graur: Unele 
probleme ale vocabularelor profesionale, publicat în « Limba romînă», 1953, nr. 6, p. 23 
şi urm. 


II. Am arătat că, în general, un singur cuvînt trebuie să corespundă unei 
anumite noțiuni. Pentru a face posibilă înțelegerea dintre oameni mai este necesar 
de asemenea ca termenul tehnic să exprime — în măsura posibilului — esența 
noțiunii pe care o denumește sau cel puţin să nu o contrazică. Astfel, termenul 
canal de zgură, care s-a propus la un moment dat în terminologia turnătoriei 
nu era bun, deoarece avem de-a face cu un colector şi nu cu un canal. În legătură 
cu aceasta trebuie să observăm tendința unor specialişti de a înlătura din limbă 
cuvinte vechi și consacrate de uz numai pentru că sensul lor primitiv nu se mai 
potriveşte cu obiectul pe care îl denumesc acum. Noi socotim nepotrivită înlo- 
cuirea unor termeni ca bec electric şi lampă de radio cu corp de iluminat şi tub 
electronic pe motiv că sensul primitiv al cuvintelor bec şi lampă contrazice con- 
ţinutul noilor noţiuni. Situaţii ca acestea nu dau naștere la nici o confuzie 
şi sînt frecvente în limba curentă unde nu s-a încercat niciodată să se înlo- 
cuiască un cuvînt pentru că sensul lui originar contrazice un sens căpătat mai 
târziu. 

O ultimă condiţie cerută termenilor tehnici este aceea de a nu fi prea lungi 
şi greu de miînuit. 


III. Problemele în legătură cu vocabularul ştiinţific şi tehnic nu se referă 
numai la structura lexicală a limbii. Se pun şi probleme de fonetică. În general, 
atunci cînd se introduce un cuvînt nou trebuie să se ţină seama şi de structura 
lui fonetică și anume trebuie să se cerceteze dacă este compus din sunete obișnuite 
limbii romîne. Introducîndu-se cuvinte pe care un romîn nu le poate pronunța 
ca în limba de unde sînt luate (ca: boaiou, a poansona, soanior, feutru, liqueur, 
puneise etc.) s-a ajuns la apariţia unor forme ca: baieu, a ponsona, sonior, fetru, 
lichior şi licher, pioneză şi piuneză etc. stilcite în toate felurile de vorbitori. 

Ar fi cazul să se studieze posibilitățile de adaptare a sunetelor străine, 
fixîndu-se o regulă pentru a evită măcar de acum înainte mulțimea de forme 
care apar în legătură cu aceste sunetel. 

IV. Terminologia tehnică mai pune şi unele probleme de gramatică. Nume- 
roşi termeni tehnici sînt introduși din limbi unde nu există genul neutru. În 
limba noastră însă, numele de obiecte sînt mai ales neutre (sau feminine) și 
numai cu rare excepţii masculine. Substantivele nume de agent formate cu 
ajutorul sufixelor sînt aproape totdeauna neutre, dacă denumesc obiecte. Spunem 
despre oameni că sînt transformatorii naturii, dar aparatele electrice le numim 
transformatoare. Tot aşa trebuie să spunem amplificatoare, comutatoare, conden- 
satoare, contoare, electromotoare, emițătoare, inductoare, izolatoare, întrerupătoare, 
veceptoare, vibratoare etc. 


1 În această problemă v. şi acad. Iorgu Iordan, Limba romînă actuală, 1943, p. 37 şi 
urm. şi Limba romînă contemporană — Manual pentru instituțiile de învăţămînt superior, 
1954, p. 84 şi urm. şi acad. Al. Graur, Bulletin de la Société de Linguistique de Paris, 
XXXVIII, p. 165 şi urm. 

Limba noastră poate diferenţia la plural sensurile multiple ale unui cuvînt 
prin forme și genuri diferite. Astfel, substantivele corn, ochi, cap au mai multe 
forme de plural, reprezentînd fiecare alt sens. De ce să nu utilizăm această 
posibilitate și pentru un cuvînt ca transformator, la fel cum procedăm atunci 
cînd spunem raporturi de producție (în economia politică) și rapoarte şi proporții 
(în matematică), arcuri (în mecanică) și arce (în matematică). Diferenţierea 
aceasta la plural nu trebuie însă dusă prea departe. 

Plurale paralele ca straturi și strate, roci şi roce, calcaruri şi calcare, betonuri 
şi betoane, granituri şi granite, varuri şi vare, cabluri şi cable etc. sînt inutile 


pentru cuvinte care nu au prea multe sensuri şi deci nu există posibilitate de 


confuzie. a 


V. La ortografierea termenilor ştiinţifici și tehnici trebuie să avem în vedere 
simplificarea scrierii lor. Pentru aceasta sîntem obligaţi să ţinem seama de mai 
multe criterii, 

Atunci cînd avem de-a face cu un împrumut dintr-o limbă străină, cuvîntul 
trebuie scris așa cum se pronunţă în romînește: aisberg, baipas, clingherit, ecluză, 
feribot, veșou etc. 

Cînd cuvîntul reprezintă un nume propriu, el trebuie ortografiat cît mai 
apropiat de scrierea originală: coulomb, gauss, malthusianism, newton, ohm, 
watt etc. 

De asemenea cînd scriem simboluri? sau termeni a căror notație a fost 
stabilită prin convenţii internaționale, e bine să le respectăm ortografia consa- 
crată: electronvolt, kilogram, Rilowattonă, kripton, wolfram, Ph (= fosfor), K 
(= kaliu, potasiu), N (= azot) etc. 

Mai dificilă este scrierea termenilor tehnici compuși. Aici trebuie să distingem 
mai multe situaţii: 

Termenii tehnici compuşi din cuvinte dintre care unul sau toate nu-şi mai 
păstrează individualitatea morfologică sau nu există independent în limba romînă 
trebuie scriși într-un cuvînt: amigdalectomie, arterioscleroză, audiofrecvenţă, 
balmeoterapie, clarobscur, electrocardiogramă, electromagnet, electroscop, entero- 
colită, nitroglicerină, otorinolaringologie, patvagon, pirotehnie, portbagaj, rahianes- 
tezie, scurtcircuit, teleobiectiv, toracoplastie, turbocompresor, turboreactor etc. 

În cazul în care avem de-a face cu un termen compus din cuvinte care 
există independent în limba romînă, termenul trebuie scris despărțit cu liniuţă 
de unire. În această categorie intră mai ales formaţiile compuse din două sub- 
stantive alăturate prin juxtapunere (ex. /unetă-foarfece, mașină-unealtă, sămânță 
elită, vagon-cisternă, vagon-restaurant, volt-amper etc.) sau formaţiile de două 
adjective care ar mai putea fi legate şi prin conjuncţia « şi » (ex. anatomo-fizio- 


1 Vezi şi Mic dicționar ortografic, 1954, ed. II, p. 22 şi urm. 
2 În această problemă vezi și D. Ghiţescu, Scrierea simbolurilor unităților de măsură, 
în « Standardizarea », Bucureşti, 1954, nr. 4, p. 22 şi urm, 

logic, anatomo-patologic, balneo-chmateric, cardio-vascular, franco-englez, gastro- 
intestinal, indo-european, medico-legal etc.). 

Tată cîteva criterii de ortografiere a termenilor tehnici. Problemele de orto- 
grafie care se pun în legătură cu cuvintele tehnice trebuie studiate mai adînc, 
în toată diversitatea lor. Numai aşa se vor putea rezolva științific toate difi- 


cultăţile. 
x 

Am încercat să arătăm, în linii generale, problemele care se pun în legătură 
cu terminologia științifică și tehnică. Studiul vocabularelor științifice şi tehnice 
trebuie aprofundat. În acest sector al lexicului avem a face cu peste optzeci 
de mii de termeni care meri.ă interesul nostru. 

Academia R.P.R., după modelul Academiei de Științe din U.R.S.S5., ar 
trebui să se preocupe în de aproape de această problemă, instituind o comisie 
de specialişti care să rezolve toate problemele de terminologie ivite în toate ramu- 
rile ştiinţei şi tehnicii. În hotărîrile sesiunii lărgite a secţieia VI-a a Academiei 
R.P.R., din 2—4 iulie 1951, s-atrasat institutelor de lingvistică sarcina de a ajuta 
institutele tehnice « la întocmirea unei terminologii tehnice unitare ». Pînă acum 
însă s-a lucrat prea puţin în acest domeniu. 

Un mare rol în fixarea terminologiei științifice şi tehnice revine standardelor 
de stat. Datorită faptului că ele se bucură de o iargă răspîndire şi că sînt obli- 
gatorii pentru toate grupele de specialiști, întocmirea lor cere multă atenţie şi o 
deosebită competinţă. 

În viitor vor trebui făcute studii amănunțite ale terminologiei fiecărei 
ramuri a ştiinţei şi a tehnicii, pornindu-se de la cercetarea istorică a făptelor. 
Numai pe baza unor astfel de studii problema terminologiei speciale își va 
găsi o rezolvare ştiinţifică. l 


UN GLOSAR JURIDIC DIN i815 


DE 


GR. BRÎNCUŞ 


În Bibliografia romînească veche (1508—1830), t. III, a lui I. Bianu şi 
Nerva Hodoș, este înregistrat un glosar de neologisme intitulat « Scară a cuvinte- 
lor celor streine şi a celor făcute din firea limbii, care cuvinte au cerut neapărat 
trebuinta a să metahirisi în alcătuirea pravililor ». Glosarul a apărut anonim, 
la lași, în 1815; e tipărit in -4° de 7 foi şi cuprinde 120 de cuvinte. 

Pe ultima pagină a glosarului se găsește o listă în care termenii glosaţi sînt 
traduși în limbile latină şi greacă (ex. 1. adoptio, vioVeoia, corespunzător 
termenului glosat adopţie). 

Glosarul prezintă un interes deosebit, fiindcă termenii respectivi, specifici 
stilului juridic, erau mai puţin cunoscuți. | 

Apariţia acestui glosar se datorează necesităţii de explicare a unor cuvinte 
curente în textele legislative ale vremii. 

Cartea de legi cu care poate fi pus în legătură glosarul de care ne ocupăm 
este pravila lui Andronache Donici « Adunare din pravilile împărăteşti sau alea- 
gire cuprinzătoare foarte pe scurt de cele trebuincioase pravile alcătuite cu mare 
lesnire spre înţelegerea şi ştiinţa tuturor », tipărită în Iaşi, la 18141. Cei mai mulți 
termeni din glosar sînt în legătură cu dreptùl de proprietate, asupra căruia insistă 
cu deosebire autorul pravilei, întrucit chestiunea interesa mult burghezia romi- 
nească de la începutul secolului al XIX-lea. 

Dintr-o notiță de la sfîrşitul glosarului, semnată Tălmäcitorii Pravililor, 
constatăm că autorii glosarului n-au urmărit explicarea termenilor noi, necu- 
noscuți îndeajuns, din cartea lui Donici, ci şi un țel mai înalt. Ei invită pe cunos- 


4 Vezi Andrei Rădulescu, Din viața şi activitatea lui Andronache Donici (extras din Rev. 
jvdiciară), Buc., 1906. 


cătorii gramaticii să-și dea părerea asupra glosarului alcătuit și, mai ales, să arate 
modul cel mai potrivit de îmbogăţire a limbii literare cu termeni juridici creați 
în limba romînă sau împrumutaţi din limbi străine: Aceasta mai sus pînă acum 
puse cuvinte să dau în publică cu poftitoare cerere ca cei ce au ştiinţă atita de regulzle 
cele gramaticeşti şi cele loghicești, dupre care pot a să face nume noauă din însăşi 
firea unii limbi şi a să împrumuta din alte limbi străine, din care să cuvine, cât şi de 
alte mijlociri prin care o limbă săracă să poată a să îmbogăți, să ajutoreze ei 
pre cei iscăliți cu dragoste hristianească şi cu rîună patrioticească prin sfătuirea lor . 
de vor afla ei nişte cuvinte praviliceşti mai potrivite decît cele puse aicea ca să se 
pue acelea în locul acestora. În această scurtă postfa:ă autorii nu amintesc pravila 
lui A. Donici, ceea ce înseamnă că materialul glosarului nu se mărginește la această 
pravilă. Constatarea noastră poate fi verificată printr-un studiu comparativ. 
Astfel, numeroși termeni noi din pravila lui Donici, care cu siguranță sînt spe- 
cifici stilului juridic, n-au fost trecuţi în glosar. 

acolisitori (pl. = acoliţi, 179); 

anilics și afilics: 

nevirsinicul partea bărbătească pînă la 14 ani se numeşte în pravilă ani- 
lics;... de la 14 ani pînă la 25 se numeşte atilics (93); 

adventicia (= zestrea care nu provine din averea tatălui; 112); 

profecticia sau paganica (= zestrea pe care cineva o dă unei 
fete din dragostea pe care o poartă tatălui fetei); 

advocat (8), adeverinţă (= act, certificat, 63); 

a se alcătui (=a se înțelege, a se învoi):; Și deaca cineva va da în 
orindă cuiva sau moșie sau alt acaret şi pre urmă va vrea să vînză altuia de veaci, 
trebuie mai întîi să se alcătuiască cu cumpărătoriul (60); 

contract (= a se înțelege, a se învoi); 

emfitevsis: năimezlă de veaci sau orînda de veaci, adecă în 
Viaţă sau pentru o îndelungată vreme să numeşte în pravilă emfitevsis 
1(64); 

erotocrisie (= judecata săvîrşită de judecători aleşi de amîndouă 
părțile care se judecă; 14); 

fiscus (= fisc; 164); ipodichi (= zălog, ipotecă; 49); 

jalobă personalicească şi jalobă in rem: pînă a nu 
intra cineva în stăpînirea lucrului are jalobă personalicească 
asupra celui ce iaste îndatorit a i-l da, iar după ce au dat a intra în stăpt- 
nirea lucrului atuncea are jalobă in rem şi dreptățile asupra lucrului 
cerșut (25); 

a mişca jaloba (=a da în judecată pe cineva); 

lucruri mișcătore şi lucruri nemișcătoare (= lu- 
crari mobile şi lucruri imobile; 29); 

notariu adecă condicariu a judecătoriei (42); 

pedeapsă de cap (= pedeapsă capitală; 173); 

sinisfora, adecă împreună aducere (toți fraţii vor aduce partea de 
avere primită de la părinţi pe cînd aceştia trăiau şi vor proceda la o nouă împăr- 
ţire a moștenirii; 168); | 

vadea (= răgazul care se dă pîrîtului pentru a aduce noi dovezi; 13); 

stări împrejur (pl.=circumstanţe; 9); ecsecutoriul (182); 

Lista poate fi prelungită. 

O parte din termeni sînt greceşti și nu s-au adaptat la firea limbii noastre. 

Unii termeni din glosar lipsesc din textul pravilelor: 

aluvie (= aluviune); acsiomă, bezmănuire (= închiriere), 
dezmoștenire, dreptatea cea realnică, concursul, 
mandatul, suptașşezarea moștenitorului, uzucanie 
etc. 

În glosar, termenii sînt grupaţi în familii de cuvinte (ex. depozesc, 
depozitul, depozitariul, depozitoriul); în pravilă, dintr-o 
familie întreagă de cuvinte, nu găsim decît unul sau două: 

Sint folosiți în pravilă termeni ca: depozit (32), curator (99) etc., 
dar nu și cei din aceeași familie cu aceştia: depozesc, depozitariul, depozitoriul 
curatorisesc, curatorisitul etc. 

Alteori, pentru denumirea aceleeaşi noțiuni sînt întrebuințați termeni 
diferiţi. În pravilă se vorbeşte de neamurile din sus, neamuril e 
din jos şi neamurile de lături (109), iar în glosar de suitori, 
pogoritori şi lăturealnici. 

Și în privința formei cuvîntului avem de făcut observaţii. În pravilă apar 
depozit (cu acc. peo),codichel, iar în glosar depozit (cu acc, 
pe î), codiţil. 

Prin urmare, glosarul de neologisme de la 1815 nu e «un adaos la pravila 
lui Andronache Donici », cum susțin autorii Bibl:og:afiei romînești vechi, ci o 
încercare de a arăta cum trebuie îmbogățită limba textelor juridice cu termeni 
noi, formaţi în interiorul limbii sau cu termeni străini adaptați, Faptul acesta 
se constată de altfel și din postfața glosarului. El poate fi considerat şi ca'o reac- 
ţiune față de numărul prea mare al grecismelor neadaptate și ca atare neînţelese 
de marea masă a poporului. 

Trecem acum la studierea cuprinsului glosarului. În primul rînd, trebuie 
precizat că nu toți termenii explicaţi aparţin cu strictețe stilului juridic: 

alluvie časte: cînd un rîu sau o altă apă curgătoare mănincă de la un mal 
cite puțin și fără a să simţi, şi adaoge pămînt la alt mal; 

acsioma aste o hotărită punere de temei, carea, auzindu-se numai, să 
înțeleage şi să pricepe; 

substanţia lucrului să fie toate acelea fără care n-ar putea lucrul 
să fie aceia carea el dupre numirea sa trebue să fie; 

sistimă, systimă, (= sistem) časte o adunare de adeveruri care cu 
bună rînduială între sine sînt legate; 


factul daste temeiul şi isprava pricinii; 

sorelnic aste locul cel descoperit pre casă, unde să pun lucruri la soare; 

cîtimea cuprinde mărimea, mulțimea, lățimea, grosimea și înălțimea 
vreunui lucru; | 

perpendicularie linie daste: cînd o linie dreaptă, ca cum A.B. 
Puindu-să pe o altă linie dreaptă, ca cum G.D. face două unghiuri întocma adecă : 
A.B.G. și A.B.D. Întru acest chip, încât, deaca din pontul unirii liniilor să face un 
țărcălam, vor cuprinde fieşte care din aceste unghiuri o a patra parte a ţărcă- 
lamului; 

feliurimea arată de ce feliu iaste cutare lucru, bun sau rău, mare sau 
mic, tare sau slab, greu sau uşor, alb sau negru, vârtos sau moale şi celelalte; 

haractirul supt care să înțeleage mai ales cuprinderea tuturor însuşi- 
rilor, prin care un om să deosebeşte de altul; 

obiectul saste lucrul cel supus privirii, gîndului sau vorbirii. 


Sînt glosaţi şi câţiva termeni care în stilul juridic au sensuri diferite față 
de cele din stilurile din care provin: 

interesul cuprinde în sine toată paguba carea pătimește cineva afară de 
pierzarea lucrului sau a prețului şi folosul de care să lipseaște acesta din pricina altuia. 
Peniru care întîmplare nu s-au împlinit îndatorirea cum să cade; 

concursul să zice de cătră judecătorie chiemarea sau adunarea tuturor 
acelora carii au a ceare de la un datornic ce nu iaste în stare a plăti toate datoriile 
sale; 

prescripţie taste cînd cineva piiarde dreptatea carea o avea asupra vre- 
unui lucru, pentru că n-au uneltit-o ori n-au cerut-o cu judecată, pînă ce au trecut 
oreamea cea hotărită de pravilă; 

ocupație (cu derivatele: ocupesc, ocupatoriul)) să zice cînd apucă cineva 
mai înainte decît altul vre un lucru ce n-are stăpîn şi-l însușeaşte luişi, adecă îl 
face al său. 


Unele cuvinte glosate sînt înrudite ca sens sau sînt chiar sinonime. Astfel 
hezmănuesc (verb glosai alături de derivatele: bezmănuire, bezmă- 
nuitariul, bezmenuitoriul, bezmenuitură), năimesc, 
(verb care apare alături de derivatele: năimitariul, năimitoriul, 
năimirea, năimala, năimitura) şi crîndăluesc (orînda- 
tor, orîndăluire, orîndăluitoriul) au același sens de «a închiria 
cuiva pămîntul sau un. alt obiect». Foarte apropiate ca înțeles sînt şi cuvintele 
curatorisesc (curatorisitul, curatorul ) şi epitropesc, (epitropitul), primul însemnînd 
a purta d2 grijă pentru averile şi pentru persoana cuiva, carele s-au pus supt 
curatoria, adecă purtarea de grijă, nu din pricina nevirstniciei, ci din alte 
oarecare pricini, iar celălalt, «a se îngriji de persoana şi de averea unui ne- 
virstnic ». 


> 
ip ai 


Interesante. sînt şi cele cîteva exemple de traduceri ale unor cuvinte străine: 

înarmarea (= utilaj agricol) să zice cuprinderea tuturor lucrurilor sau 
unealtelor care sînt trebuincioase spre uneltirea ( = întrebuinţarea) lucrului celui de 
frunte. Adecă în înarmarea moșiei să cuprind toate cîte sînt trebuincioase la lucrarea 
Pămîntului, precum sînt robi, dobitoace și ungalte şi la aducerea rodurilor şi la 
căratul, la aşezarea şi la păstrarea lor. Cuvîntul acesta derivă de la a arma, 
mai vechi în limbă. El e o formație nouă care a pierdut orice legătură de sens 
cu cuvîntul de bază și traduce unul din înțelesurile rus. opynua « unealtă agri- 
colă, armă de luptă». 

însuşesc (însuşirea) e o creaţie cărturărească la înc. sec. al. 
XIX-lea de ia pron. însuși, cu sensul fr. approprier; 

suitorii sfat aceia din care eu mă trag prin naştere, adecă tatăl mieu, 
moşul (bunul), strămoșul, răstră noşul şi cei mai sus decti dînşii; (traduce lat. 
ascendens, -tis); pogoritorii să numesc toți aceia care să trag de la mine adecă: 
fiiul mieu, nepotul de fiiu, strenepotul, răstrenepotul şi cei mai jos decît dinşii; 
(traduce lat. descendens, -tis); suptaşez, suptașezatul, suptaşe- 
zarea moştenitoriului (= substituirea în drept de succesiune) iaste 
cînd așază cineva în locul moştenitoriului celui dintii un al doilea, în locul a acestuia 
un al treilea moștenitoriu, întimplindu-se ca moştemitoriul cel aşezat să moară, sau 
să nu voiască, ori din nevredniciia sa să nu poată moşteni pe diiatorul; (traduce 
lat. substituo, -ere; fr. substituer). 

Neologismul satisfacția apare alături de termenul prin care e tradus: 
facere destul. De asemenea: sîrmănărie, orfanotrofie 
casa aceia a obştimii în carea cu chieltueli de obşte să hrănesc şit să cresc copiii 
siriinani. 

Formarea cuvintelor oferă aspecte interesante asupra cărora trebuie să ne 
oprim, 

Sufixul -(7)1e, care a fost introdus în limba noastră din ruseşte 1), nu e 
concurat de -(f)iune: apelaţie, adopţie, alluvie, condiţie, 
ocupaţie, tradiţie. 

Multe verbe (și derivate verbale) de origine romanică sau vechi romineşti pri- 
mesc sufixul grecesc -isî, productiv la începutul sec. al XIX-lea: adoptisesc 
(adoptisitoriul tată sau moşu), adoptisitoarea (maică 
sau moașşă, adoptisitul), diiatisesc, curatorisesc (cu- 
ratorisitul), legatisesc, mandisesc, tradisesc, uzucanisesc. 

Mai rare sînt exemplele cu sufixele -icesc, productiv în acea epocă, -nic şi 
-ălui: moralicesc, personalicesc, privaticesc; sorelnic 
(= solar), personalnic; orîndăluesc (orîndăluire, orîn- 
dăluitorul). 


1 Cf. lorgu Iordan, Influențe ruseşti în 1. rom.; vezi şi Un dicţionar de neologisme romi- 
nesti, de acelaşi autor, în S.C.L. 1/1950, f. 1, p.64. 

Apariția familiilor de cuvinte create prin derivarea cu sufixe dovedeşte că 
autorii glosarului își dădeau seama de felul cum trebuie alcătuit un dicţionar: 

depozesc, depozitul, depozitariul, depozitoriul; 
comodatul, comodesc, comodătariui, comodatoriul; 
posesie, posesorul, posidesc;, tradiţie, traditorul, 
tradisesc etc. 

Unele cuvinte sînt formate prin derivare de la cuvinte vechi în limbă. Astfel, 
cuvinte ca bezman, diiată, a moşteni, orîndă, dreptate 
erau cunoscute dinainte și de aceea nu s-a simţit nevoia să fie glosate; în schimb, 
derivatele lor: bezmănuesc, bezmănuire, bezmănuitariul, 
bezmenuitoriul, bezmenuitură; diiatisesc, diiatorul; 
dezmoștenesc, dezmoștenire, dezmoştenitoriul, dez- 
moștenitul; orindator, orîndăluesc, orîndăluire, orîn- 
dăluitoriul, fiind creaţii mai noi, glosarea lor era necesară. 

Totuși, constatăm uncori și glosarea termenului de bază, alături de deriva- 
tele iui, chiar dacă acesta e un cuvînt vechi, bine cunoscut în limbă; năimesc, 
năimitariul, năimitoriul, năimirea, năimala, năimi- 
tura; uzucanie, uzucanisesc. 

Cuvintele împrumutate din alte stiluri apar însoțite de unele determinative 
care au rolul de a le preciza sensul, Atit determinatul cît şi determinantul 
pot fi neologisme sau cuvinte vechi romîneşti: 

Condiţia cea atîrnătoare aste: Cînd dreptatea cea de cineva 
orînduită nu ia întru alt chip puteare lucrătoare, fără numai după împlinirea sau 
eșirea condiției. Adecă: cînd zice cineva să ia cutare din avearea mea doaă mii 
de lei, după ce va săvirşi cursul învățăturii pravililor. 

Condiţia cea dezlegătoare taste: cînd dreptatea, carea s-au dat 
cuiva, conteneaște, împlinindu-să sau întîmplind +-să condițiia. Adecă: să aibă cutare 
de la moștenitorii miei hrana sa pînă la al optsprezecelea an al vîrstii sale; 

Lucru cheltuitoriu (== lucru consumtibil, perisabil) să zice 
acela cu care nu să poate folosi cineva cum să cade, dzaca el nu-l va cheliui, strica, 
mînca ori bea, precum sînt bani, pîine, făină, roduri, vin, unt de lemn şi 
cealelalte; 

Lucru necheltuitoriu aste acela care poate cineva a-l unelti 
(= întrebuinta), fără să-l strice sau să-l cheltuiască, precum iaste un caru, un 
dobitoc, o carte şi cealelalte; 

Persoană în pravile (= persoană fizică) să numește omul acela 
(care) în statul are o stare politicească, adecă dreptăți şi îndatoriri poli- 
ticeşti. 

Persoană moralicească (= persoană juridică, persoană morală) 
taste o cuprindere a mai multora oameni, carii au deopotrivă dreptăți şi îndatoriri 
şi să socotesc toţi ca o persoană, precum sînt: obştim2, breaslă, tovarășii şi 
cealelalte; 

Presumțiia cea pravilnicească zaste o punere ca aceasta, 
carea în lipsa adevărului celui pravilnicesc trebue să se socotească ca o adevărată, 
pînă să vor dovedi ceale împotrivnice ; 

Fapte criminalicești sânt faceri sau nefaceri împotriva pravili- 
lor, adecă cînd face cineva aceaia ce iaste oprit de pravile sau nu face aceaia ce 
pravila poruncește a să face: prin care faceri sau nefaceri să scoposeaşte tocma aceia ce 
'vatămă sau strică siguranţiia cea obştească şi care să supun unii cercetări şi urmări 
criminaliceşti. 

Sînt însoțite de determinative şi cuvintele specifice stilului juridic care în 
acest stil au mai multe întrebuințări: 

Dreptatea cea afară scoţitoare taste dreptatea aceaia carea 
să cuvine cuiva întru acest chip, încît tot altul n-are tot aceeiaşi dreptate, Adecă: 
deaca cineva are vreun lucru întru dreapta stăpînirea sa poate să scoată pre fieşte 
care altul din întrebuințarea lucrului acestuia; 

Dreptatea cea realnică (= dreptul de proprietate) iaste drep- 
tatea aceaia carea, aducîndu-să cătră lucruri, are puterea lucrătoare asupra tuturor 
oamenilor, deci şi asupra tot posesorului, adecă: deaca cineva au luat din ale meale 
vre un lucru fără ştirea şi voia mea şi l-au vîndut, am dreptate asupra lucrului aces- 
tuia ca să-l iau cu judecată ori la cine îl voi afla şi celelalte; 

Dreptatea înfățoşării daste aceata: cînd din pogoritorii, adecă: 
nepoții şi nepoatele, strenepoţii şi strenepoatele şi cei mai jos decît dinşii sau din 
lăturalnicii, adecă: nepoții şi nepoatele din frate şi din soră şi lăsătoriului 
de moştenire, întră la moștenirea lui în locul tatălui sau a maicii lor, care 
au murit mai nainte decît lăsătoriul de mcştenire şi iau toţi, citi vor fi atita 
parte din moştenire cîtă s-ar fi cuvenit tatălui sau maicii lor deaca ar 
fi trăit. 

Raportînd glosarul de care ne ocupăm la vocabularul limbii noastre 
de astăzi, constatăm că o mulțime de neologisme s-au adaptat încă de 
atunci la limba romînă, căpătînd o fizionomie specific romînească. Ele s-au 
impus în limbă: 

Depozitoriul aste acela carele ia spre pază un lucru ce i-au încre- 
dințat altcineva; 

Condiţiia taste o împlinire sau întîmplare de carea să spînzură vreo drep- 
tate. Adecă: deacă voi cîştiga cu neguţitorie zeace mii de lei, vei avea de la mine o 
mie de lei; 

Comodatul să zice cînd dă cineva altuia vreun lucru carele nu iaste 
din ceale.cheltuitoare, spre hotărită uneltire fără vreo plată, numai pentru hatir, 
care lucru trebue priimitoriul să-l dea înapoi fără vreo stricăciune; | 

Legatul aste cînd cineva prin voința sa cea mai de pre urmă lasă altuia 
vreun lucru sau şi vreo dreptate ca o danie; 

Mandatul să zice cînd dă cineva altuia deplină putere ca să facă în numele 
mandatoriului vreo treabă sau vreo slujbă; 

Tradiţie aste mutarea cea desăvirşită a vreunui lucru din mîna unuia 
În mâna altuia. 

De asemenea: curatorul, satisfacţiia, prescripţia, 
fideicomisul, însușşesc etc. 

Unii termeni, derivați de la cei înşirați mai sus sau din acelaşi cuvint 
cu cele care s-au păstrat, nu mai sînt folosiți astăzi: depozesc, como- 
desc, comodătariul, comodatoriul, legatisesc, mandi- 
sesc,traditorul, tradisesc, curatorisesc, curatorisitul. 

De asemenea, astăzi nu mai sînt întrebuințați termenii: bezmănuesc: 


eu dau pămîntul mieu cu bezman {= embatic, arendă), bezmănuire, 


bezmănuitariul, bezmănuitoriul, bezmenuitură; diia- 
tisesc, diiatorul; năimesc: eu dau cu chirie, năimitariul, năt- 
mitoriul, năimirea, năimala, năimitura; pontulu- 
ire (== contract în care sînt specificate clauzele); sîrmănărie; sorel- 
nic;  suptașşez; uzucanie, uzucanisesc,  orîndălu- 
esc (= dau cu orîndă, cu chirie, camătă), orîndăluire, orîndălui- 
toriul, orîndator; înarmarea etc. 

Au dispărut fără urme cuvintele grecești neadaptate: psifosul (= votul), 
theoretra: să numesc aceale care să dau de cătră bărbat la mireasă pentru 
cinstea fecioriei ei a doua zi după nuntă. 

Cuvintul patron, care însemnează ertăroriul robului său, este cunoscut 
astăzi cu alt sens. 

În privinţa glosării “termenilor, constatăm unele definiţii greoaie: 

votul sau psifosul să zice cînd arată cineva voința sa pentru un lucru 
care prin încoirea a mai multora trebue să se hotărască. 

Deseori, pe lingă definirea cuvîntului, se recurge și la explicarea lui printr-un 
exemplu (vezi mai sus felul cum e glosat cuvîntul condiţia cea atîrnătoare). 

Cuvintele care sînt folosite și în alte stiluri ale limbii literare, dar care în 

„stilul juridic au sensuri deosebite, primesc, pentru a se atrage atenţie asupra sen- 
surilor noi (juridice) o mențiune, ca de exemplu: să zice de cătră judecătorie 
"(vezi mai sus felul cum e glosat cuvîntul concursul). 

În sfîrşit, derivatele sînt definite de obicei prin termenul de bază: 

diiatisesc: eu fac o diiată. 

diiatorul aste acela ce face o diiată. 

Din cele arătate mai sus rezultă că glosarul juridic de la 1815 prezintă inte- 
res pentru istoria limbii noastre. El este o dovadă a faptului că stilul juridic s-a 
fixat în limba literară la începutul secolului al XIX-lea. 

Elementele cuprinse în glosar sînt în special neologisme provenite din 
limba latină, intrate direct sau prin filieră rusească, calcuri după cuvinte străine 
şi creații noi, cu mijloace proprii limbii noastre. Remarcăm de asemenea 
tendinţa autorilor glosarului de a elimina grecismele cu sferă de circulație prea 
restrinsă. 


E E E E 
LIMBĂ ŞI LITERATURĂ 

INDICAȚII DE METODĂ ÎN VEDEREA STUDIERII 
SINTAXEI LIMBII ROMÎNE LITERARE 
DIN SECOLUL AL XIX-LEA 


DE 


v. GUŢU 


În cercetarea limbii literare în general, şi a limbii scriitorilor în special, 
studiilor de sintaxă trebuie să li se acorde o atenţie deosebită pentru că sintaxa 
ca şi vocabularul sînt elemente ale limbii în care se poate manifesta mai ușor 
particularul, individualul. În acest domeniu al gramaticii vorbitorul se mișcă 
mai liber, scriitorul poate inova, poate folosi creator procedeele existente. Creaţia 
personală fiind aproape imposibilă în fonetică şi morfologie, stilul unui scriitor 
se realizează mai ales prin lexic și prin sintaxă. Dar, deși aceste două 
elemente contribuie în măsură aproape egală la realizarea stilului, studiile 
asupra limbii scriitorului se ocupă de obicei de lexic şi mult mai rar de 
sintaxă. 

Sintaxa studiază funcțiile formelor, raporturile care se stabilesc între 
cuvinte în cursul comunicării, precum şi procedeele de exprimare a acestor 
raporturi, 

Faptele pe care le cuprinde sintaxa sînt mult mai complexe și, în același 
timp, au un caracter mai abstract decît cele care aparţin lexicului, foneticii sau 
morfologiei. Din această. cauză sînt mai greu de sezisat şi de urmărit, | 

O cît de superficială comparaţie cu oricare din aceste elemente ale limbii 
pune în iumină specificul faptelor de sintaxă şi dificultăţile care decurg în ceea 
ce priveşte studiul lor. 

Morfologia de exemplu studiază forme, deci fapte concrete, materiale, 
În timp ce sintaxa are ca obiect funcţii, raporturi, fapte cu caracter abstract, 
deci mai puțin evidente, mai greu de sezisat. | 

3 — C. 1637 


Pe de altă parte, pe cînd un fapt morfologic are, de obicei, unul sau două 
aspecte (de ex. la un timp al unui verb pot apărea forme iotacizate sau neiota- 
cizate : văz, văd, pui, pun, plurarul unui substantiv poate avea două sau trei 
forme : (puncturi, puncte; vremi şi vremuri), în sintaxă posibilitățile de exprimare 
a aceleiași comunicări, chiar a aceluiaşi raport sînt mult mai numeroase. Astfel, 
opoziţia dintre două acţiuni poate fi exprimată prin propoziţii adversative sau 
concesive : 


Plouă, dar nu e frig. 
Deşi plouă, nu e frig. 


Raportul de atribuire a unei calităţi, a unei determinări, unui obiect, 
raport precis, stabilit între două cuvinte, își găsește de asemenea mai multe 
mijloace de exprimare : 

răscoală țărănească 
răscoală de țărani 
răscoala ţăranilor. 


Avind la dispoziţie posibilități variate și numeroase, vorbitorul, şi mai 
ales scriitorul, poate alege, se mișcă mai liber decît în morfologie. Aceasta mai ales 
pentru că, de cele mai multe ori, nu se poate afirma că un procedeu e preferabil 
celorlalte, deși fiecare aduce o nuanță deosebită. 

Marea lor complexitate şi diversitate face ca faptele de sintaxă să fie, pe 
de o parte, mai greu de studiat, iar pe de altă parte, mai greu de selectat și de 
cuprins în normel. Ca urmare, ideea de normă sintactică a limbii literare apare 
mai tîrziu, Selectarea și impunerea ca literare a unor anumite fenomene se 
realizează, în limba romînă literară, mai întîi în fonetică şi morfologie şi abia 
în a doua jumătate a secolului al XIX-lea în sintaxă. Anumite pronunțări 
dialectale, simţite ca dăunătoare unităţii limbii literare, sînt îndepărtate din 
textele scrise la o dată destul de veche, pe cînd alte fenomene fonetice, recunoscute 
ca ale limbii literare, se răspîndesc și apar în scrierile unor oameni în al căror 
grai nu existau. Astfel, palatalizarea nu e decit rar notată în textele vechi ; Varlaam 
foloseşte formele câine, pîine, proprii dialectului muntenesc și nu celui moldo- 
venesc. C. Negruzzi, în cele două versiuni succesive ale « Păcatelor tinereţelor »?, 
face numai modificări fonetice, lexicale şi uneori morfologice. 

O altă consecinţă a complexității fenomenelor e faptul că studiile de sintaxă, 
mai ales istorică, sînt mai puţin numeroase decît cele de fonetică sau de morfologie. 


1 Norma presupune selectare. 

2 În prima versiune au apărut în « Albina romînească » (1839, nr. 75, 85, 102) şi în « Dacia 
literară » (1840). A doua versiune o constituie volumul « Păcatele tinereţelor» publicat de 
C. Negruzzi în 1857, 

3 Vezi P. V. Haneş, Dezvoltarea limbii literare romîne în prima jumătate a secolului al 
XIX-lea, Bucureşti 1927, p. 156, 162—164. 

Iar cercetarea unei probleme e întotdeauna înlesnită de existenţa unor lucrări 
similare anterioare. De asemenea, sintaxa unei epoci, ca orice alt fenomen, 
nu se poate studia și înţelege decît în perspectivă istorică, în lumina faptelor 
care o preced și îi urmează. Comparaţia presupune însă o bună cunoaştere a 
acestor fapte. 

Studiile de sintaxă privind limba secolului al XIX-lea trebuie să raporteze 
continuu faptele la situaţia din secolele al XVII-lea, al XVIII-lea şi al XX-lea. 
Dar dacă comparaţia cu sintaxa limbii secolului al XX-lea, care e mai cunoscută, 
e uşor de făcut, lipsa unor studii cuprinzătoare despre sintaxa epocilor ante- 
rioare îngreunează cercetarea. Cunoaşterea şi mai ales clasarea şi interpretarea 
faptelor sintactice ale limbii din secolul al XIX-lea nu va putea fi decît 
aproximativă, rezultatele primelor cercetări urmînd să fie verificate şi elu- 
cidate prin lucrările ulterioare referitoare la secolul al XVIII-lea şi la cele 
precedente. 


x 


Deşi sintaxa se deosebeşte, cum am văzut, de celelalte elemente ale limbii, 
prin complexitatea faptelor, studiul sintaxei prezentând dificultăți proprii, metoda 
de lucru a cercetătorului nu se deosebeşte, în mare, de cea folosită în studierea 
morfologiei, a lexicului sau a foneticii. Astfel, cercetarea cuprinde cele două 
mari etape obișnuite : 

1. Culegerea materialului. 

2. Interpretarea şi clasarea lui. 

La rîndul ei, interpretarea faptelor are două aspecte : unul lingvistic şi 
altul stilistic. 

Clasarea materialului odată interpretat este o simplă ordonare, după criterii 
diferite, determinate de scopul cercetării faptelor. 

Interpretarea materialului constituie partea cea mai delicată a cercetării 
presupunînd discriminarea între ce e propriu, particular unei publicaţii, unui 
autor, unui curent și ce e general, între elementele vechi, pe cale de dispariţie, 
şi cele noi care se dezvoltă, între faptele care leagă sintaxa unei epoci de stadiul 
de limbă anterior şi cele care-l anunţă pe cel următor. Delimitarea între arhaism 
și inovaţie, uneori chiar în limitele unui fenomen aparent unic, constituie una 
din dificultăţile specifice studiului sintaxei. 

Munca în amîndouă aceste etape ale studiului sintaxei va fi mai ușoară 
şi, în același timp, mai sistematică şi mai rodnică, dacă cercetătorul va fi prevenit 
asupra problemelor mari pe care le pune în perioada respectivă procesul 
dezvoltării limbii în general, sintaxa nefiind decît un element component al 
acesteia, 

Problemele fundamentale pe care le ridică limba secolului al XIX-lea sînt 
următoarele : i 

i. PROBLEMA ELEMENTULUI POPULAR, A RAPORTULUI 
DINTRE LIMBA POPULARĂ ŞI CEA LITERARĂ 


Raportul dintre aceste două aspecte ale limbii nu e o problemă proprie 
secolului al XIX-lea, ci constituie o problemă permanentă a dezvoltării limbii 
literare. Raportul acesta se modifică în timp, variază de la epocă la epocă. 
Pentru limba romînă literară, problema aceasta are o importanță deosebită 
pentru că, în cazul limbii romine, vorbirea populară a constituit chiar punctul 
de plecare al limbii scrise. ' În perioada anterioară primelor texte romînești, 
limba scrisă a fost slavona, deci o altă limbă decit cea populară, vorbită. De 
aceea, procesul de apariţie a limbii romîne scrise nu a fost un proces de acomodare 
a limbii scrise anterioare, ci un proces de înlocuire a limbii scrise străine prin 
limba poporului, contribuţia limbii slavone la dezvoltarea limbii literare romîne 
constînd într-o influență, de altfel destul de puţin însemnată. Influența limbii 
slave se manifestă mai ales cînd e vorba de un text tradus din slavoneşte. De 
asemenea, în stilul administrativ, foarte dezvoltat în comparaţie cu altele în 
perioada primelor texte romînești, apar o serie de construcții calchiate din 
slavă sau chiar formule întregi în această limbă. Influenţa redusă a slavei asupra 
limbii romîne scrise se explică prin cunoașterea cu totul aproximativă a limbii 
slavone de către cei care scriau romîneștel. 

În evoluţia raporturilor dintre limba scrisă şi limba vorbită se pot distinge 
următoarele etape mai importante : 

În I-a etapă, limba scrisă reprezintă limba Vorbită degajată, de cele mai 
multe ori, de faptele cu un caracter prea strîmt regional şi de anume familia- 
risme proprii limbii vorbite, din cauza caracterului solemn pe care îl au în 
această perioadă textele scrise, şi la care se adaugă influenţa slavonă de care 
vorbeam. 

În a Il-a perioadă, influența slavonă este în mare măsură îndepărtată, 
apropierea limbii scrise de cea populară vorbită mergînd . adeseori pînă la 
identificare 2. Cronicile sînt scrierile cele mai reprezentative pentru această 
epocă. 

Etapa următoare, a Ill-a, se caracterizează prin clarificarea normelor. 
Apare tendinţa de a selecta materialul oferit de limba populară, de a alege între 
diferitele fapte cu caracter dialectal, de a renunța la o serie de construcţii şi 
expresii populare. Astfel, în sintaxă se folosește, de exemplu din ce în ce mai 
rar, conjuncția de în situaţiile în care valoarea ei e echivocă. (S-a dus de s-a 


1 Limba romînă pătrunde în scriere printre altele şi pentru că slava nu mai era suficient 
cunoscută. 

2 Am în vedere numai liniile mari ale dezvoltării limbii scrise, a limbii literare. De aceea 
nu ţin seama de amănunte — nu amintesc, de exemplu, influența, în limba iui M. Costin, a 
culturii sale latineşti. 

îmbrăcat), precum şi de relativ (Omul de a venit ieri doarme). Se renunţă la cur 
pentru introducerea propoziţiilor completive directe şi se recurge din ce în ce 
mai rar la cum că. | 

Precizarea normelor se datorește clarificării şi întăririi ideii de limbă 
literară şi preocupării constante de a o dezvolta, îmbogăți și înfrumuseţa, 
preocupare manifestată de scriitori şi de oamenii de cultură în ge- 
neral, 

Această perioadă coincide cu mijlocul secolului al XIX-lea și se leagă de 
activitatea lui Heliade 1, a generației de la 48, de curentul Daciei literare. 

În etapa următoare, ultima, distingem două linii de evoluţie a limbii 
literare (din punztul de vedere al raportului cu limba populară) : 

Una dintre ele reprezintă continuarea procesului de clarificare a normelor 
despre care am vorbit şi e reprezentată prin marii noştri scriitori : Eminescu, 
Slavici, Caragiale. Consecința logică a precizării normelor e apărarea limbii 
literare de pătrunderea unor construcţii defectuoase (Caragiale combate folo- 
sirea infinitivului cu valoarea de imperativ 2, construcţia greșită a completi- 
velor directe cu ca să? etc.). Atitudinea critică faţă de vorbirea populară nu 
exclude însă folosirea creatoare a posibilităţilor ei. "Toţi marii noștri serii- 
tori se caracterizează prin dragostea şi atenţia deosebită acordată limbii 
poporului. 

A doua linie de dezvoltare în această perioadă se manifestă prin apropierea 
tot mai mare de limba populară, apropiere care la rîndul ei are două aspecte, 
Există, pe de o parte, o apropiere artificială, forţată, voită, de limba poporului, 
constituind o reacțiune față de numeroasele exagerări lingvistice ale epocii : 
latinism, pumnism, italienism, jargon franțuzit, apropiere care deviază adeseori 
în manieră. Un exemplu în acest sens pot constitui unele nuvele ale lui Barbu 
Delavrancea. Pe de altă parte, se poate vorbi de o apropiere autentică, organică, 
de limba poporului, explicabilă prin formaţie, prin specificul talentului, În 
acest caz nu putem vorbi de o apropiere a limbii literare de cea populară decît 
din punctul de vedere al rezultatului, procesui fiind mai curînd de apropiere 
prin prelucrare, a limbii populare de limba literară. 

Această linie de evoluţie este ilustrată de Ion Creangă. 

Etapa discutată începe cu ultima parte a secolului al XIX-lea şi durează, 
în mare, pînă astăzi. 

Sumara schiţă a evoluţiei raporturilor dintre limba literară și limba populară 
pune în lumină rolul deosebit de important pe care l-a avut, în dezvoltarea 
limbii romîne literare, secolul al XIX-lea. Un singur secol ilustrează, cum am 
văzut, trei din cele patru faze importante stabilite. 


1 Este vorba de prima perioadă a activităţii lui, în care îşi scrie Gramatica, din care datează 
corespondența cu C. Negruzzi, | 

2 În «'Ţal» (|. L. Caragiale, O. II, p. 142—148, ed. P. Zarifopol). 

3 În + Situaţiunea » (I. L. Caragiale, O. I, p. 288—292 ed. P. Zarifopol). 

II. PROBLEMA INFLUENȚELOR STRĂINE 


Această problemă nu e specifică secolului al XIX-lea, se pune deosebit 
de acut în această perioadă de mari prefaceri economice şi sociale. 

La începutul secolului, în plin feudalism, "Țările Romîne, tributare Turciei, 
în contact permanent cu Grecia prin intermediul atîtor domnitori, negustori 
şi călugări greci, suferă o puternică influență din partea acestor țări. Se tră- 
ieşte după model oriental, se citește literatură greacă — fapte care îşi găsesc 
ecoul în limbă. Clasele suprapuse vorbesc greceşte sau în jargon împestrițat de 
cuvinte şi construcţii turceşti şi greceşti, dintre care unele pătrund şi în limba 
poporului. 

Pe de altă parte, secolul al XIX-lea marchează un contact mai strîns cu 
Rusia, fapt pe care de asemenea îl înregistrează limba. Apar tot mai des, tot 
mai numeroase cuvinte de origine rusă sau neologisme romanice intrate 
prin intermediul limbii ruse, întîi, în special în Moldova, apoi, mai ales 
în deceniul al III-lea şi al IV-lea al secolului al XIX-lea, şi în Țara Ro” 
mînească. 

Dar evenimentul cel mai important îl constituie apariția și impunerea 
capitalismului. Noua orînduire aduce o bruscă schimbare de civilizaţie, deter- 
mină o rapidă dezvoltare a ştiinţelor naturii şi a celor sociale. Această dezvoltare 
se realizează prin contactul cu occidentul, exponentul celui mai dezvoltat capi- 
talism. Tinerii studiază în occident, în special în Franţa şi Italia, se importă 
publicaţii, limba acestor țări e bine cunoscută, se traduce intens. Rezultatul, 
de loc surprinzător, e o puternică influenţă străină, franceză mai ales, asupra 
diverselor stiluri ale limbii literare. 

Această influență se manifestă în special în lexic și în sintaxă. Neologisme, 
construcții franțuzești se întîlnesc aproape în toate publicațiile vremii. Marii 
scriitori, patrioţi, cunoscători şi admiratori ai vorbirii populare, militanţi pentru 
dezvoltarea limbii romîne literare suferă și ei această influență. În operele 
tuturor scriitorilor secolului, la C. Negruzzi şi chiar la Anton Pann, la Grigore 
Alexandrescu, N. Bălcescu, Al. Russo, V. Alecsandri, la B. P. Hasdeu, M. 
Eminescu, mai ales în proză, și chiar la B. Delavrancea, se întîlnesc construcţii 
franţuzeşti. 

Folosirea acestor construcţii are de cele mai multe ori un caracter incon- 
ştient, pe cînd apariţia neologismelor presupune aproape întotdeauna o între- 
buinţare conştientă. 

Prezenţa și abundența construcţiilor străine constituie una din trăsăturile 
caracteristice ale sintaxei limbii literare a secolului al XIX-lea. Dezvoltarea 
ulterioară a degajat limba literară de multe din aceste construcții, influența 
franceză dovedindu-se mai tenace în ce priveşte lexicul. Rodul acestei faze a 
procesului de dezvoltare a limbii noastre literare a fost un spor de claritate, de 
precizie și de supleţe a exprimării. 

II. PROBLEMA CONSTRUCŢIILOR ARHAICE 


Punerea acestei probleme necesită o precizare în legătură cu noţiunea de 
construcție arhaică, de arhaism sintactic și anume, precizarea că acest termen 
are în vedere două categorii de fapte : A 

1. Arhaisme numai din punctul de vedere al epocilor ulterioare, fapte care 
în epoca studiâtă reprezintă rămășițe ale unei faze mai vechi a limbii, dar constituie 
totuși un fenomen obişnuit, frecvent întrebuințat în acel timp; 

2. Construcţii arhaice chiar pentru perioada dată, rămăşiţe întimplătoare 
sau împrumuturi conştiente din limba mai veche folosite cu anume intenţii 
stilistice, 

Două împrejurări fac ca problema arhaismelor să aibă o însemnătate deose- 
bită pentru cercetătorul limbii literare a secolului al XIX-lea și anume : 

a) Cea mai mare parte a reprezentanţilor limbii literare a epocii sînt buni 
cunoscători ai limbii vechi avînd fie, mai rar, o cultură eclesiastică (A. Pann, 
N. Filimon), fie o temeinică pregătire istorică (scriitorii grupaţi în jurul Daciei 
literare, apoi B. P. Hasdeu, Al. Odobescu, M. Eminescu). 

De asemenea, cei mai mulți dintre scriitorii secolului al XIX-lea manifestă 
un interes deosebit față de limba populară — mai conservatoare în multe privinţe 
decît limba literară — și față de literatura populară, atît sub aspectul creaţiei 
populare (se fac primele culegeri şi studii asupra poeziei populare), cît şi sub 
cel al cărților cu mare circulație în popor (Albinuşa, Alexandria etc.). 

b) Normele limbii literare nu erau încă suficient fixate, selectarea faptelor 
nu era încă destul de activă și, ca urmare, pătrunderea construcţiilor arhaice din 
limta populară sau din limba literară a epocilor anterioare se făcea ușor, 
aproape insezisabil adeseori pentru cel care scria. 


IV. PROBLEMA UNIFICĂRII LIMBII LITERARE 


Problema unificării se pune acut în secolul al XIX-lea pentru fonetică 
și morfologie, nu interesează prea mult sintaxa. Regionalismul sintactic, mai 
greu perceptibil, nu a preocupat pe cei care luptau pentru realizarea unei limbi 
literare unice, Cele două ediții succesive ale lui C. Negruzzi, citate mai înainte, 
constituie un exemplu elocvent în această privinţă. 


* 


Faptele oferite de material vor fi clasate și interpretate în lumina problemelor 
generale ale limbii literare a secolului al XIX-lea enumerate mai înainte, distin- 
gîndu-se arhaismele de inovaţii, elementele populare de cele culte, străine. 

Rezultatul interpretării lingvistice va fi descrierea sintaxei unei publicații, 
a unui scriitor și fixarea locului pe care îl ocupă în procesul de dezvoltare 
a limbii. 

Numai asemenea cercetări amănunțite fac posibilă descrierea sintaxei 
limbii literare la o anumită epocă. Însumarea rezultatelor unor astfel de studii 
nu poate constitui însă decît punctul de plecare, premisă necesară, dar insufi- 
cientă, a unui capitol din istoria limbii literare, sintaxa unei epoci reprezentînd 
ceea ce e general în toate scrierile vremii. Fiecare publicaţie, fiecare scriitor 
în parte poate avea particularități proprii caracteristice, nespecifice însă pentru 
limba literară a perioadei respective. 

Istoricul limbii literare nu va ţine seama de aceste particularităţi decît în 
măsura în care ele reprezintă fenomene care se generalizează ulterior. 

Cercetarea materialului trebuie completată prin interpretarea stilistică a 
faptelor, necesară pentru descoperirea specificului unui stil, pentru sezisarea 
individualului în limba unui scriitor și care trebuie să aibă ca punct de plecare 
analiza lingvistică. 

În primul caz, rezultatul va fi descoperirea preferinţei pentru anumite 
construcţii. Astfel, trăsătura cea mai caracteristică şi mai evidentă a stilului 
științific e preferința pentru conjuncțiile mai noi, cu valori mai puţine, pentru 
locuţiunile conjuncționale, adică pentru mijloacele cele mai puţin echivoce de 
exprimare a raporturilor dintre propoziţii, preferință determinată de nevoia 
de precizie şi claritate, calități esențiale ale expunerii ştiinţifice. O altă caracte- 
ristică a stilului științific o constituie marea frecvență a conjuncțiilor. Numărul 
mare de conjuncții din următorul citat se datorește caracterului ştiinţific al 
textului : 

Acesta păru a se domoli prin cuvintele lui Banfi şi făcu cunoscut magnaţilor 
şi nobililor ca să vină la Alba Iulia fiecare cu câte o slugă, lăsînd celelalte oști 
ale lor în tabără, fiindcă împrejurările cereau ca să le comunice lucruri 
de interes public. Pretinde Bethlen că această chemare era cu gînd ca să-i 
omoare; că banul Mihalcea dedese acest svat, pe care îl aprobase cea mai mare 
parte din boieri, zicînd că va peri domnul de nu va face să piară nobili- 
nea, dar Radu Buzescu, carele era aplecat către unguri, căci slujise odinioară 
ca stolnic la Ştefan Bathori... fu de părere să se întrebuințeze mijloacele 
blinde către nobili fiind mai lesne a le cîştiga dragostea decît a le insufla 
temere, N. Bălcescu, 3421. 

La Al. Odobescu, în cursul unei argumentări științifice, în două pagini? 
apar, pe lîngă numeroase conjuncții, următoarele locuţiuni conjuncţionale : 
cu toate că, de aceea; de vreme ce: i 

În adevăr, acea biserică poartă curat caracterele ce domniră în stilul 
bizantin între al XI şi al XIII-lea secoli, cu toate că într-însa, arcul 


1 Citatele notate numai prin « N. Bălcescu, pg.» trimit la « Istoria romînilor sub Mihai 
vodă Viteazul» ed. Al. Odobescu,... iar cele notate prin «N. Bălcescu, O. I p. 9 la 
N. Bălcescu Opere, vol. i, Bucureşti, 1940, ed. G. Zane. 

2 Al. Odobescu, Opere complete, III, ed. Minerva. Bucureşti 1908, p. 22—24 (Cîteva 
ore la Snagov). 

înlocuește pretutindeni  frontonul triunghiular, la căpătiie, ea se poate 

asemăna foarte mult cu biserica Catolicon. . . 

Dar tradițiunea şi cronicele au păstrat numele lui Vlad Ţepeş, ca prim 
fondator al mănăstiri. De aceea şi bietul răposatul egumen... a şi înscris... 
următoarea legendă... 

Apoi cînd aceste dovezi n-ar fi deajuns, cînd autenticitatea actelor scrise 
s-ar tăgădui, de vreme ce trebuie să mărturisim că şi la noi falsarii de 
hrisoave au fost numeroşi, — atunci un alt document... ar veni să ne 
ateste... 

Frecvența conjuncțiilor şi prezența locuțiunilor dau fragmentului un aspect 
cu totul modern. 

În cazul studiului limbii unui scriitor interpretarea stilistică urmăreşte două 
aspecte principale : 

a) Modul de selectare a materialului, preferința pentru anumite construcții. 

Ca exemple ușor de verificat se pot lua: preferința pentru repetiție la M. 
Eminescu, pentru elipsă la B. Delavrancea, pentru stilul indirect liber la 
I. L. Caragiale. 

Preferința pentru un anumit procedeu poate degenera uneori în manieră 
(elipsa în unele nuvele ale lui B. Delavrancea). 

Simpla constatare nu este însă suficientă. Analiza procedeelor preferate 
ale unui scriitor trebuie să descopere funcția lor, intenția stilistică și efectul 
realizat, să descopere eventual modul specific în care un scriitor stilizează și 
dezvoltă un procedeu obişnuit (repetiţia, de exemplu). 

b) Folosirea unor construcţii (arhaice, populare, de jargon) în vederea 
caracterizării personajelor, a redării cît mai veridice a ambianţei în care se desfă- 
şoară acțiunea unei opere literare — de exemplu, întrebuințarea arhaismelor 
în « Alexandru Lăpuşneanu» a lui C. Negruzzi, a elementelor de jargon în 
«Five o'clock » de I. L. Caragiale, — sau întrebuințarea, din cauza unei anumite 
rezonanţe artistice, a unei construcții, — cum ar fi preferința pentru construcția 
de + substantiv în locul genitivului în poezia lui Eminescu. Această construcție» 
prin lipsa articolului, produce o diminuare a determinării şi contribuie la suge- 
rarea atmosferei vagi romantice, caracteristice poeziei lui Eminescu. Pe acest 
aspect al studiului limbii unui scriitor trebuie să cadă accentul atunci cînd obiectul 
cercetării e măiestria artistică a scriitorului. ' 

Istoricul limbii literare nu poate trage însă concluzii asupra aspectului 
limbii literare a unei epoci pornind de la faptele de limbă care apar în vorbirea 
unui personaj caracterizîndu-], sau sînt folosite cu intenția de a evoca un anumit 
cadru, de a realiza o anumită impresie artistică, Aceste fenomene lingvistice 
nu aparţin limbii literare în sens strict, depășind adeseori limitele ei. De aceea 
în descrierea limbii secolului al XIX-lea, cercetătorul nu se va opri asupra unei 
construcţii arhaice care apare în vorbirea unui personaj din « Alexandru Lă- 
puşneanu », de exemplu, decît dacă această construcție apare şi în limba lui 

C. Negruzzi și în alte scrieri ale epocii. De asemenea faptul că în «Momentele 
şi Schiţele » lui Caragiale, mulţi eroi folosesc, introducînd o completivă directă, 
locuţiunea conjuncţională pentru ca să nu poate fi invocat pentru a susține că 
această construcţie e admisă de normele limbii literare a secolului al XIX-lea. 

Istoricul limbii literare trebuie însă să rețină elementele individuale care 
reprezintă noul, inovațiile lingvistice şi stilistice care contribuie la dezvoltarea 
limbii literare. 

Studiul limbii operelor beletristice este mai puţin important cînd se urmăreşte 
descrierea sintaxei limbii literare a unei epoci, în limba literaturii artistice fiind 
posibilă apariţia, în condiţiile de care am vorbit, a unor fapte condamnate de 
normele limbii literare. Dar, tocmai din cauza libertății mai mari a stilului 
beletristic, acesta contribuie mai mult la dezvoltarea limbii literare. Ca atare, 
studierea limbii scriitorilor e deosebit de importantă pentru istoricul limbii 
literare în sezisarea procesului de evoluţie a limbii literare de la o epocă la alta. 

x 

Principiile de metodă enunțate se vor contura mai clar prin aplicarea 
lor în cercetarea unui material concret privit în complexitatea lui. 

Prezentarea faptelor cuprinde trei părți : 

I. Sintaxa părţilor de vorbire — împreună cu partea de vorbire respectivă 
discut şi problemele de sintaxă ale propoziției care aparține unei anumite părţi 
de propoziţie. 

II. Sintaxa propoziției — ce aparţine propoziției în ansamblul ei şi nu 
se leagă de funcția unei părți de vorbire. 

III. Probleme de sintaxă a frazei. 


Substantivul 


În legătură cu sintaxa substantivului, scrierile secolului al XIX-lea se 
caracterizează prin frecvența construcţiilor în care cazurile sînt exprimate prin 
prepoziţie. Astfel, adeseori în locul genetivului apar construcţiile cu de : 


În vremea sărbătorilor de paşti. Negruzzi, 1161, 

La mijloc de codru des. Eminescu, P. 2262. 

Îndatora pe tot proprietarul de un domen..: a jura credinţă. Bălcescu, 200 
Trecu în Ardeal, teatru pe atunci de multe intrigi. Bălcescu, 245. 


Aceste construcții reprezintă aparent un fapt unic. Exemplele comportă 
însă interpretări diferite. În primele citate construcțiile sînt populare, arhaice, 


în ultimele două folosirea prepoziţiei de e calchiată după construcţia franţu- 
zească corespunzătoare. 


1 Citatele trimit la C. Negruzzi, Scrieri alese. E.S.P.L.A., 1950. 
2 M. Eminescu, Poezii, E.S.P.L.A. Bucureşti, 1955. 

Exprimarea raportului de dativ prin substantiv în acuzativ precedat de 
prepoziția la se datoreşte de asemenea uneori influenței limbii populare, ca 
în citatele : 


Iată cum plătește Alexandru vodă la cei ce pradă ţara. Negruzzi, 68 
La unii suride, unora le strînge mîna, cu alții se ceartă. Delavrancea, 


O. I. 2901, 
iar alte ori, calchierii unor modele străine: 
Au preferit mântuirea patriei la interesele lor particulare. N. Bălcescu, 222. 

Citatul din Negruzzi, în care construcția discutată apare în vorbirea unui 
personaj, nu ar fi concludent dacă nu ar fi susținut de existenţa şi în alte scrieri 
a exprimării complementului indirect prin Ja + substantiv. 

2. Frecvent e în secolul al XIX-lea acordul substantivului apoziţie cu 
substantivul determinat, — fapt pe care nu-l mai întîlnim în limba literară 
contemporană, exceptînd literatura beletristică în care apare uneori în vorbirea 
personajelor, caracterizîndu-le. Deci construcția : 

credincios făgăduinţei ce o dase doamnei Ruxandei. Negruzzi, 70 
din punctul de vedere al limbii contemporane constituie un arhaism, dar pentru 
secolul al XIX-lea e un fenomen foarte răspîndit, o rămășiță dintr-o fază mai 
veche a limbii foarte frecventă încă. 

Fără a mai fi un fenomen viu, care se dezvoltă, acordul în caz al apoziţiei 
nu constituie pentru această epocă un arhaism. 

3, De asemenea, foarte răspîndit în secolul al XIX-lea e fenomenul păstrării 
substantivului invariabil atunci cînd e determinat printr-un adjectiv posesiv. 


După moartea... fie-sei. N. Bălcescu, O. I. 146. 
N-am voit să ies de sub tutela unchiu-meu. B. Delavrancea, O. I. 301. 
Acest fapt de limbă populară acceptat de normele limbii literare a secolului 
al XIX-lea a fost îndepărtat de evoluţia ulterioară a limbii. Nu-l mai putem 
întîlni într-o lucrare istorică, de exemplu (cf. citatul lui Bălcescu). 


Adjectivul 


În ce priveşte sintaxa adjectivului, remarc două fapte în legătură cu gradele 
de comparație şi anume : 
— folosirea diminutivării ca mijloc de expresie a comparativului și 
— construirea superlativului cu prea. ; 
Exprimarea comparativului prin diminutivare : 
Era un deal năltişor. N. Bălcescu, 276. 
Dintre dinşii scăpară cîte ceva, însă puţinei. N. Bălcescu, 183, 
e un procedeu care apare azi numai în limba populară, dar care în secolul al 
XIX-lea era admis şi de limba literară. 


1 B. Delavrancea, Opere, E.S.P.L.A., 1954. 


Superlativul cu prea exprimă adeseori în această perioadă nuanţa de ironie, 
de dezaprobare cu care-l întîlnim şi astăzi, dar are uneori, ca și în limba veche, 
valoarea de superlativ absolut obișnuit : 

A pus pe note peniru piano-forie o colecție prea nimerită. 
C. Negruzzi, 126. 

Proporția în care apar cele două construcţii arată că folosirea lui prea pentru 
exprimarea obișnuită a superlativului, deşi destul de frecventă încă, e simțită 
deja ca învechită. 

Sentimentul că e un arhaism, cu o potență sugestivă superioară, face pe 
Eminescu să-l prefere procedeelor curente de exprimare a superlaţivului : 


A fost odată ca-n poveşti 


O prea frumoasă fată. Eminescu, P. 177. 
Influenţa franceză se manifestă în situațiile, destul de rare de altfel, în 
care adjectivul atribut e precedat de prepoziţia de: 
Nu este nimic de comun între un ţăran şi un boier. Delavrancea, O. 


I, 116. 


Dezvoltarea ulterioară a eliminat din limba literară asemenea construcții. 


Articolul 


Folosirea articolului pune, pentru secolul al XIX-lea, numeroase probleme 
şi leagă această perioadă mai mult de epocile care-l preced decît de limba 
secolului al XX-lea. 

Ca în limba textelor mai vechi sînt articulate numele proprii : 

Alexandru Lăpuşneanul... izbutise a se înturna. C. Negruzzi, 50. 

De asemenea, pronumele relative : 

Mihai, carele... se afla în fruntea oștii. N. Bălcescu, 218. 


Eşti acel nenorocit, 
Carele la laşi... ofereai strigînd. B. P. Hasdeu, O. I 1981. 


Comparînd în texte aceste două situaţii se constată uşor că, pe cînd prima 
reprezintă o rămășiță aproape ieșită din uz a ticoiituluui, á doua e un fenomen 
încă viu și puternic. 

lar articularea substantivului precedat de adjectiv, ca în citatul : 


Aceasta rămîne la înaltă înţelepciunea măriei tale. C. Negruzzi, 54, 


constituie un fenomen arhaic, folosit de scriitor în vederea sugerării atmosferei 
momentului istoric descris. 
Pe de altă parte, prin articularea substantivului precedat de o prepoziţie : 


Trimise pe armaşul să-i întrebe ce vor. C. Negruzzi, 65 


1 Citatele trimit la ediţia D. Popovici, B. P. Hasdeu, Opere vol. I şi II. Bucureşti, 1943. 

Două sute de persoane a căror simpatie pentru pîrâtul izbucnea la tot 
pasul. B. P. Hasdeu, O. II 335 


și folosirea frecventă a articolului adjectival : 


Flăcările cele groaznice de mari. N. Bălcescu, 11 

Insula cea mare. Id. 128 

Aripile morții celei mîntuitoare. Alexandrescu, M. 7. (ap. D.A)! 
Fiul Romei cei bătrîne. Alecsandri, P. II 20 (ap. D. A.) 


limba literară a secolului al XIX-lea se apropie de vorbirea populară mai mult 
decît limba literară de azi. 


Verbul 


În ce priveşte sintaxa verbului, mă voi mărgini la semnalarea cîtorva fapte 
in legătură cu diatezele şi cu folosirea infinitivului. 
În secolul al XIX-lea seflexivul a se răzbuna este exprimat cu ajutorul 
pronumelui în dativ : 
Toată grija lui fu să-şi răzbune. N. Bălcescu, 179 
Ca să-mi mai răzbun şi eu. B. P. Hasdeu, O. I 14 


construcţii justificate prin caracterul intranzitiv al verbului. Înlocuirea pronumelui 
în dativ prin cel în acuzativ constituie o inovaţie ulterioară. 

Foarte frecvent în textele epocii e reflexivul cu sens pasiv (diateza pasivă 
apare mult mai rar). 


Petru Rareş. . . s-a îngropat în Sf. Monastire Probota. C. Negruzzi, 56. 

Moldova s-a dat de Transilvania lui Răzvan. N. Bălcescu, 169. ” 

Acești autori se recunosc de toată lumea ca modeluri. B. P. Hasdeu, 
O. H 329. 


Prin aceste două fapte, secolul al XIX-lea continuă situaţia lingvistică 
anterioară, 
Pe de altă parte, sintaxa limbii literare a acestei epoci permite folosirea 
în mai mare măsură a reflexivului dinamic în locul diatezei active : 
Boierii se rugară de Mihai. N. Bălcescu, 320. 
O fantomă se încearcă a pluti în văzduh. B. Delavrancea, O. I. 10. 


Acest fenomen caracterizează vorbirea populară. 
În secolul al XIX-lea întîlnim însă şi fenomenul contrar, întrebuințarea 
verbului la diateza activă, acolo unde azi normele limbii literare impun reflexivul: 
O! am gîndit, acesta e negreşit vreun extract lesnicios. C. Negruzzi, 37. 
Ibrahim Paşa războia în Ungaria. N. Bălcescu, 246. 


t D. A. = Dicţionarul limbii romîne, publicat de Academia Romînă, Bucureşti. 
1913 — 1940. 

Ca şi în alte situaţii, acest fenomen aparent unic presupune interpretări 
diferite. În primul exemplu avem a face cu o construcție populară şi arhaică, 
ultimul se datorește unui model franțuzesc (combatire). 

Folosirea infinitivului în locul conjunctivului, fapt caracteristic pentru 
secolul al XIX-lea prin frecvenţa sa, e de asemenea susceptibil de interpretări 
diferite. În unele situaţii, putînd fi regăsit şi în secolul al XVIII-lea, îl consi- 
derăm arhaism : 

Începură a se plânge. N. Bălcescu, 192. 

Alteori, construcţia cu infinitivul nu poate fi explicată decît prin influență 
străină, limba mai veche folosind în asemenea situaţii conjunctivul : 

Spre a-l vătăma trebuie a alerga la intrigi. N. Bălcescu, 175. 
Vroiesc... a-mi închipui. B. P. Hasdeu, O. II 328. 


Preferința pentru infinitiv distinge net secolul al XIX-lea atît de epocile 
anterioare, cît și de limba literară a secolului al XX-lea. 


Prepoziţiile 


Întrebuinţarea prepoziţiilor pune aceleași probleme : 
Se întîlnesc prepoziţii folosite în limba mai veche, dar absente în limba 
literară a secolului al XX-lea. Astfel, întru în locul lui în este foarte răspîndit : 
Adormind întru citirea unui romanj. C. Negruzzi, 113. 
Intru singurătate să trăiască a hotărît. A. Pann, I 6 (ap. D. A.). 
Ce rău găsești întru aceasta. V. Alecsandri, T. 1256 (ap. D. A.). 
Frecvent, folosirea unei prepoziţii în locul alteia se datorește reproducerii 
unor construcții franțuzești : 
de pentru din 
Pleiada. .. am format-o de şapte stele. C. Negruzzi, 49. 
Aceste adunări se compuneau de clerul, de boieri. N. Bălcescu, 16. 
de pentru cu : 
Câmpiile vecine de oraşul Turda. N. Bălcescu, 341. 


II. SINTAXA PROPOZIȚIEI 


În ce priveşte sintaxa propoziției în sens strict, (şi pînă acum la fiecare 
parte de vorbire am luat în discuţie şi probleme care s-ar fi putut plasa aici). 
semnalez : 

1. Nerepetarea complementului prin pronume personal în propoziţiile 
atributive ; 

Lacrimile jupineselor... strigă răsplătire... pentru sîngele ee vergi 

C. Negruzzi, 58. 

Credincios făgăduinței ce dase doamnei Ruxandei. C. Negruzzi, 70. 
Din acele corturi ce ei credeau pline de ieniceri. N. Bălcescu, 122. 


2. Preterința pentru determinarea predicatului nominal printr-un com- 
plement indirect, în locul atributului numelui predicativ : 


Gingașa Ruxanda ajunse a fi parte biraitorului. C. Negruzzi, 57. 


Construcţiile apar mai ales în scrierile cu caracter arhaizant. 
3. Construcţia propoziției negative cu un singur element negativ, lipsa 
cumulului de negaţii : 


Norodul nu te vrea, nici te iubeşte. C. Negruzzi, 57. 
Aristocraţia nu-l socoate, nici îl primește între ea. C. Negruzzi, 90. 


Din aceste trei fenomene sintactice, care toate leagă limba secolului al 
XIX-lea de limba mai veche, primul şi ultimul, deşi sînt destul de răspîndite, 
reprezintă totuși fapte pe cale de dispariţie. Întrebuințarea paralelă a construc- 
ţiilor care le-au înlocuit : 

Se mută în cetatea Hotinului pre care o întări mai cu osebire. C. Negruzzi, 70 
Romînii ce-i priveau ca biruiți, izbesc acum. N. Bălcescu, 178 
Tunurile fiind prea mari capetele nu puteau, nici nu ştiau a le schimba 

poziţia dintîi. N. Bălcescu, O. 1 68 


şi frecvența adeseori mare a acestora susține afirmația, 
Al doilea fapt menţionat este însă chiar pentru secolul al XIX-lea un arhaism, 
o construcție învechită folosită mai ales cu funcţie stilistică evocatoare. 


Il. SINTAXA FRAZEI 


Subordonarea în frază se realizează adeseori prin conjuncţii pe care limba 
literară contemporană nu le mai întrebuințează. 


Apar astfel cum că, cît (consecutiv), de : 


(Î)i făgădueşte cum că tătarii nu vor încerca a trece, N. Bălcescu, 195. 

Astfel e atunci omorul, cit ostaşul încetează obosit. Alexandrescu, M. 
22 (ap. D. A. ). 

Urieşii au trîntit un hohot mare cît s-au răsunat pămintul. V. Alecsandri 
P. IV 42 (ap. D. A. ). 

Haide, luaţi-l de-l daţi norodului.” Negruzzi, 67—68. 

Du-te de-ţi vezi copiii! Id. 60. 


Ultimele două exemple nu sînt concludente pentru sintaxa secolului al 
XIX-lea, apărînd în vorbirea unui personaj. 
Numai prezența construcției și în alte situaţii : 


Cantacuzino... îl puse de subscrise pe mitropolit. N. Bălcescu, O. 
I 146. 


face posibilă considerarea acestor conjuncţii ca subordonante admise în limba 
literară a vremii. 

De asemenea în secolul al XIX-lea întîlnim mai des decit azi cumulul 
de conjuncții. 
` Sîngele de martiri e plantă ce rodeşte | 
Curînd, tîrziu, odată, dar însă nelipsit. Gr. Alexandrescu, M. 26. 
Ci dar, în mijlocul acestor vremi generalul Basta. . . se duse. N. Bălcescu, 300. 
Faptele discutate apropie limba literară a acestui secol de limba veche și 
de vorbirea populară. Dar direcția evoluţiei limbii literare este clar marcată 
prin întrebuințarea tot mai frecventă a lui dacă în locul lui de, a lui încît acolo 
unde altă dată apărea aprcape exclusiv cît, prin renunțarea la cum că. 
Părăsirea conjuncțiilor cu valori multiple a fost determinată şi a avut ca rezul- 
tat precizia şi claritatea limbii. 


x 


Exemplificarea făcută arată că în interpretarea lingvistică a faptelor de 
sintaxă e necesar: 

— Să distingem elementele noi de cele vechi, ceea ce dispare de ceea ce 
se dezvoltă; 

— Să distingem înăuntrul unui fapt aparent unic arhaismul de inovaţie, 
să descoperim cauza fiecărei situaţii în parte; 

— Să deosebim individualul de general, particularul generai de particularul 
individual — faptul stilistic de cel lingvistic. 


x 


Studiile asupra limbii scriitorilor, asupra limbii unor publicaţii, constituie 
premisa descrierii științifice a sintaxei limbii literare la o anumită epocă. Un 
astfel de studiu nu poate face abstracţie de ceea ce e individual în limba scrii- 
torului, de preferințele lui şi de arta lui. De aceea analiza lingvistică a faptelor 
trebuie completată printr-o analiză stilistică, care poate fi utilă, cum am mai 
spus, și istoricului limbii literare. 

Pentru a lămuri ce înțeleg prin interpretarea stilistică a faptelor, voi da 
un singur exemplu: 

În povestirile lui Caragiale întîlnim foarte frecvent fenomenul întrepă- 
trunderii între stilul direct şi cel indirect, fenomen numit de lucrările de specia- 
litate stil indirect liber 1, prin care în cursul povestirii, se intercalează frag- 
mente care aparțin vorbirii unui personaj. 

Aspectul pe care-l ia în povestirile lui Caragiale acest procedeu variază 
de la formele cele mai simple și mai evidente, pînă la cele mai subtile. Astfel, 
întîlnim folosirea în povestire a unor termeni care aparţin nu scriitorului, poves- 
titorului, ci unui personaj. Aceste cuvinte apar uneori în cursul unei replici a 
personajului: 


1 În problema stilului indirect liber la Caragiale vezi şi T. Vianu, Observaţii asupra limbii 
şi stilului lui I. L. Caragiale, în Probleme de stil şi artă literară, E.S.P.L.A. 1955, p. 105—106. 

— Și să ştii, a adăogat Dardarot, după ce a stat putintel pe gînduri, că în 
toată vremea de zece ani pe pămînt, ai să fii supus la toate necazurile, slăbiciu- 
nile şi ticăloșiile pămîntenilor... la neștiință, la sărăcie, robie, prostie şi la 
minie chiar...  Înţelesu-m-ai, puiule? 
şi sînt reluate apoi în naraţiune: 


Ce să mai zică puiul? Nu mai încăpea câr-mîr. Caragiale, O.II 218—2191. 
Uneori, aceste cuvinte au un aspect caracteristic: 

Ce bucurie pe mine cînd, cu toată supărarea glesnei din pricina alunecării, 
aflu, după primul moment de groază că damblaua mea a fost nişte sîmburi de 
măsline risipiţi pi gios. Caragiale O.II 152. 

Alteori, cuvintele personajului nu apar decît în naraţiune și atunci le 


recunoaștem fie că sînt tipice pentru personajul respectiv, fie că autorul atrage 
atenţia asupra lor încadrîndu-le în ghilimele sau subliniindu-le: 


Nu-i era de ajuns cum le încornora toate cîte le auzea şi le vedea pe ascun- 
selea; ca să afle și mai multe da bacșișuri la slugi să-l iscodească; ba a pus 
chiar pe un frățior al ei să nu-l mai slăbească de pe urme, să-i descopere toate 
«berbantlicurile dumnealui». Firește că nici slugile, nici frățiorul n-au 
putut afla nimica, fiindcă omul era un bărbat nu se poate mai de ispravă. 
Cocoana s-a pornit atunci cu ocări pe slugi, că-i mănîncă piinea ca nişte «pă- 
cătoase, ticăloase şi necredincioase ». Caragiale O.IL 225. 

În anumite situaţii stilul indirect liber precipită desfăşurarea acțiunii, 
introducerea unor cuvinte din stilul direct sugerează o anumită acțiune, expri- 
marea ei nemaifiind necesară: 


I-au înfășat frumos pe bieții părinții mei în nişte cerşafuri curate; le-au 
aprins cîte o lumînare de ceară la cap; un alt călugăr grec i-a prohodit și, 
de dimineaţă, cînd s-a arătat soarele d-asupra talazurilor: — « veşnica 
lor pomenire» — una! două! trei? i-au aruncat în adincime. Caragiale, 
O. II 221. 

Deosebit de interesantă este realizarea stilului indirect liber prin mijloace 


sintactice, prin îmbinarea caracteristicilor stilului indirect cu ale celui direct, 
În fragmentul: 


«Văzindu-se scos la selemet, l-a apucat pe Kir Ianulea un fel de groază. 
Ce are să facă el de-acuma, căzut în sărăcie, în necinste și-n ocară?. . 
Or să-l vire întii în temniță, și pe urmă când i-or da drumul, să întinză mîna PA 


la porțile lor de i-a îndopat cu atitea bunătăţi și daruri! Caragiale, O. Il 
231—32. 


numai faptul că verbele sînt la persoana a treia ne arată că nu avem de-a face 
cu stilul direct. 


1 Citatele trimit la ediţia P. Zarifopol, I. L. Caragiale, Opere, Bucureşti, 1931. 

Alteori, în trecerea de la vorbirea indirectă la cea directă, scriitorul recurge 
la alte procedee. În acest pasaj: 


Zice că odată... a dat poruncă Dardarot împăratul Iadului să s-adune di- 
nainte-i diavolii de la mare piw la mic: unul să nu fie lipsă, că-i scurtează coada 
şi-i lungeşte urechile! Caragiale O. II 217 
trecerea la stilul direct este marcată prin topica subiectului (unul). 


Din ultimele două citate se constată că la Caragiale stilul indirect liber are, 
de cele mai multe ori, ca rezultat păstrarea caracterului interogativ, exclamativ 
sau imperativ al comunicării. (Se știe că, în transpunerea din vorbirea directă 
în cea indirectă, propoziţiile capătă un caracter enunţiativ). 

Propoziţiile interogative, exclamative, imperative sînt proprii dialogului, 
de aceea prin folosirea stilului indirect liber, Caragiale urmăreşte dramatizarea 
povestirii. 

Acest procedeu sintactic serveşte la realizarea aceluiași efect artistic ca și 
suprimarea verbelor de declarație în dialog, ca și construirea dialogului prin 
simpla succesiune neîntreruptă a replicilor, procedee pe care le întîlnim așa 
de des la Caragiale. 

În urma acestei analize ajungem la următoarele concluzii principale: 

l. Stilul indirect liber este foarte des întrebuințat de I. L. Caragiale. 

2. Scriitorul prelucrează procedeul, realizînd forme variate de îmbinare 
a stilului direct cu cel indirect, 

3. Efectul realizat prin folosirea diferitelor forme de stil indirect liber este 
dramatizarea, dinamizarea povestirilor. 

Stilul indirect liber e întrebuințat însă şi de alți scriitori ai epocii, de 
B. Delavrancea, de exemplu. Frecvența procedeului în literatura beletristică a 
secolului al XIX-lea îl impune atenţiei istoricului limbii literare. 

Din cele discutate se impune concluzia că interpretarea lingvistică şi cea 
stilistică se clarifică şi se completează reciproc, că studierea sintaxei unui scriitor 
sau a unei publicaţii presupune îmbinarea acestor două aspecte ale cercetărilor. 
Cel care studiază limba şi stilul unui scriitor nu poate face abstracție de analiza 
lingvistică a faptelor de sintaxă, aceasta constituind baza interpretării lor stilis- 
tice, după cum nici istoricul limbii literare nu poate neglija analiza stilistică, 
care îi poate oferi informaţii importante asupra aspectului limbii unei epoci. 

GENUL SUBSTANTIVELOR ÎN LIMBA ROMÎNĂ 


DE 


L. 1. BUJOR 


În privinţa genului substantivelor în limba romînă filologii noştri prezintă 
soluţii diferite. 

Așa: Alexandru Philippide, în « Gramatică elementară a limbii romîne », 
lași, 1897, fără a face o enumerare a genurilor cu numele lor, împarte substan- 
tivele în trei grupe: feminine la amîndouă numerele, masculine la amîndouă 
numerele, masculine la singular şi feminine la plural (eterogene). Mai scurt, am 
putea spune: masculine, feminine, eterogene, fiecărei categorii precizîndu-i-se 
caracterul, ca gen, atît la singular cît şi la plural. 

H. Tiktin, în « Gramatica romînă », ediţia a III-a, București, 1945, dă o 
enumerare a genurilor astfel: ” 

« Genul este de trei feluri: 

1. Genul masculin: un dinte, doi dinţi. 

2. Genul feminin: o masă, două mese. 

3. Genul neutru (numit și eterogen sau ambigen): un scaun, două scaune, 

Notă. Neutrele sînt masculine la singular și feminine la plural». (pag.28). 
August Scriban, în « Gramatica limbii romînești », Iaşi, 1925, dă următoarea 

enumerare. a genurilor: 
«Genul e de trei feluri: 

1. Masculin: om; 

2. feminin: femeie; 

3. neutru (sau eterogen): lucru. 

Notă. Neutrele seamănă la singular cu masculinele, iar la plural, o parte 
din ele seamănă cu femininele, iar altă parte aă sufixul lor deosebit: scaun, 
scaune (fiindcă era în limba latină scamna), dar timp, timpuri (fiindcă era în 
limba latină tempora). » (pag. 50). 

I. A. Candrea, în « Dicţionarul enciclopedic » Bucureşti, 1931, precizează 
genul substantivelor cu numele: masculin, feminin, neutru. Dar la definiția 
cuvîntului dambigen» scrie: substantivele zise de obicei «neutre» sînt ambi- 
gene în limba romînă, avînd forma masculină la singular și feminină la plural? 
(pag. 45). | 

Acad. Al. Rosetti şi J. Byck, în «Gramatica limbii romîne », ed. a II-a, 
Bucureşti, 1945, scriu următoarele: 

« După gen, numele se împart în masculine, feminine și neutre. 

Masculinul şi femininul formează genul animat, pe cînd neutrul formează 
genul inanimat. (pag. 22). 

Genul inanimat nu e strict delimitat, întrucît el cuprinde, pe lîngă neutru, 
o serie de substantive feminine și cîteva substantive masculine, de ex: călimară, 
casă, ladă, poartă etc. (fem.); par, copac (m.) etc. 

Neutrul cuprinde numai inanimate ». (pag. 23). 

Acad. Iorgu Iordan, în « Gramatica limbii romîne », București, 1937, scrie: 

« Limba romînă are trei genuri: masculin, feminin și ambigen (sau eterogen). 
Pentru acesta din urmă spun unii şi neutru. Termenul nu mi se pare potrivit, 
fiindcă genul neutru latinesc, care însemna nici masculin, nici feminin, s-a pier- 
dut în romînește, unde substantivele latinești corespunzătoare au devenit, din 
cauza modificărilor fonetice, masculine la singular și feminine la plural, adică de 
ambele genuri. .. Trebuie să recunoaștem pe de altă parte că, de fapt, ambigenul 
nu-i un gen nou, al treilea, pe lîngă celelalte două, cum era neutrul în latineşte 
şi cum este el astăzi în nemţește și în limbile slave, de pildă». (pag. 77). 

Din expunerea de mai sus, se vede că, în timp ce unul dintre cărturarii 
noștri — Alexandru Philippide -—,fără a preciza numărul genurilor substanti- 
velor în limba romînă, împarte substantivele în trei categorii, celei de a treia 
dîndu-i numele de substantive eterogene, nume grecesc ce n-are nici o legătură 
de sens cu cuvîntul latinesc «neutrum », ceilalți vorbesc precis de existența 
a trei genuri, neînțelegîndu-se în privința numirii celui de al treilea gen, căruia 
îi spun: neutru, eterogen, ambigen, folosind una, două sau chiar toate trei aceste 
numiri, fără a face, în genere, vreo deosebire între ele. Unul chiar aruncă un văl 
de neîncredere în existența unui al treilea gen aparte. 

Această deosebire de vederi dintre cărturarii noştri arată, nu că ei n-au putut 
rezolva această chestiune, ci mai de grabă, că au considerat-o de puţină impor- 
tanță şi, de aceea, au admis fără motivare oricare dintre soluţii. 

Acad. Al. Graur, în articolul intitulat «Genul neutru în romînește », publicat 
în revista « Limba romînă », nr. 1, 1954, pag. 30—44, susţine realitatea genului 
neutru la substantivele limbii romîne și încheie cu fraza: « Pentru limba 
romînă, specific este genul neutru, cu forma și conținutul lui original, și 
în consolidarea şi clarificarea acestei categorii a gramaticii noastre trebuie să 
vedem. o perfecționare a limbii romîne produsă cu ajutorul limbilor slave 
înconjurătoare», 

În cele ce urmează încerc o examinare mai atentă a chestiunii. genului sub- 
stantivelor în limba romînă, și găsirea unei soluţii documentate. 

Încep cu lămurirea termenilor care au fost folosiţi pentru numirea ge- 
nurilor. 

Masculin însemnează «bărbătesc » şi sub el se grupează de drept numele 
ființelor care poartă caracterele de sex proprii bărbaţilor. 

Feminin însemnează «femeiesc» şi sub el se grupează de drept numele 
fiinţelor care poartă caracterele de sex proprii femeilor. 

Neutru este cuvînt latinesc şi însemnează «nici unul nici altul din doi»; 
sub el se grupează de drept numele lucrurilor, care, în mod firesc, nu poartă 
caracterele de sex proprii niciunuia dintre cele două genuri enumerate mai 
sus, adică nici pe ale bărbaţilor, nici pe ale femeilor. 

Eterogen este cuvînt grecesc, compus din pronumele nehotărît «héteros » 
şi din substantivul «génos». Nehotăritul « heteros» corespunde latinescului 
«alter 51, care însemnează «unul din doi». Cuvintului latinesc «neutru» îi 
corespunde în greceşte « ouceteron » 2, compus din negația «oudé» (nici) şi 
«heteros » citat mai sus. | 

Ambigen este cuvînt latinesc, compus din «ambo » (amîndoi ) și din sub- 
stantivul « genus ». Cuvîntului latinesc «ambigen » i-ar corespunde în grecește 
un cuvînt compus al substantivului « genos» cu nehotărîtul « hecăteros», care 
are sensul latinescului « uterque »3, adică «și unul și altul » sau camindoi »; sau 
nehotărîtul «ampho» = «ambo ». 

Trec la problema caracterului pe care-l prezintă genul substantivelor în 
limba romînă, adică să examinăm dacă în limba romînă acordăm substantivelor 
un gen sau altul după criterii de fond sau după criterii de formă. 

Popoarele indoeuropene au avut într-adevăr trei genuri: masculin, feminin 
şi neutru. Masculinul cuprindea toate ființele de sex bărbătesc, iar femininul toate 
fiinţele de sex femeiesc. Această caracteristică a sexului era o realitate pentru 
fiinţele reale — de sex bărbătesc sau femeiesc — şi era o creaţie a imaginaţiei 
poporului în epoca primitivă pentru forțele pe care le concepea existînd în 
natură și cărora le atribuia caracterul unui sex sau al celuilalt. Așa, la greci și la 
romani soarele — gr. « hdlios », lat. «sol» — era de genul masculin, fiind con- 
ceput cu puterea de a face pămîntul să rodească piin îmbrăţișarea lui însoţită 
de căldură și lumină; iar pămîntul — gr. «gê», lat. «terra» — era de genul 
feminin, fiind conceput cu puterea de a rodi, de a produce roade din trupul său. 
Deci aceste corpuri cereşti, pentru indoeuropeanul primitiv din grupul greco- 
italic, erau fiinţe reale. 

Tot ce nu putea fi conceput cu însușiri de fiinţe, și deci cu caracter de sex, 
era trecut într-o a treia grupă, care este numită de latini « neutrum », de greci 


1 Z. Demarat, Nouă gramatică hellenă, Bucureşti, 1898, p. 106. 
2 Ibidem, p. 24. 
3 Ibidem, p. 106. 

4 oudeteron », cuvinte care însemnează «nici unul, nici altul», adică ceva ce 
n-are nici însușiri masculine, nici însușiri feminine. 

De aceea zicem că, în epoca în care a dominat concepţia expusă mai sus în 
atribuirea genului substantivelor, genul gramatical corespundea genului natural, 
adică genului pe care ei concepeau că îl au ființele sau lucrurile cărora le serveau 
drept nume. Și astfel, putem spune că în această epocă genul substantivelor se 
atribuia după criterii de fond. 

Dar și din punct de vedere al formei pe care o îmbrăcau cuvintele, substan- 
tivele din cele trei grupe enumerate mai sus — masculine, feminine, neutre — 
se deosebeau între ele, iar mai ales cele din grupul neutrelor se deosebeau 
cu totul, atît în limba latină, cît şi în limba elenă, de celelalte două grupe, 
căci, indiferent de declinarea la care erau adăugate, ele prezentau anumite 
caractere proprii pe care nu le aveau celelalte două genuri, şi anume: aveau 
trei cazuri asemenea — nominativul, acuzativul şi vocativul — atît la 
singular, cît și la plural, și aveau terminația -a la plural pentru nominativ, 
acuzativ și vocativ. 

Deci la popoarele indoeuropene, în epoca primitivă, era deosebire cate- 
gorică, atît prin modul cum erau concepute, cît și prin forma pe care o îmbră- 
cau în raporturile cu alte părţi ale gîndirii sau propoziției, obiectele trecute în 
grupa genului neutru. 

Această moştenire au avut-o aceste popoare şi cînd au devenit civilizate, 
deși atunci, cel puţin pentru cei culți, deosebirea între ființă şi lucru era altfel 
concepută. Din acel moment genul gramatical al substantivelor nu mai cores- 
pundea genului natural al « obiectelor » pe care le numeau, ci apărea ca un gen 
formal, pentru că, din punct de vedere formal, substantivul nume de lucru avea 
terminația sau se declina la fel cu numele de ființă de genul masculin sau feminin. 
Brugmann, în « Abrégé de grammaire comparée des langues indoeuropâennes », 
1905, pag. 374, puniînd față în față genul natural cu cel gramatical, îl numește 
pe cel din urmă «formal ». 

Dar chiar dacă uneori era identitate de formă şi de declinare între două 
substantive de genuri deosebite — « hortus » masc., «fagus» fem., ambele de 
declinarea a doua — genul fiecărui substantiv era indicat de determinările res- 
pective: adjectivele sau pronumele care le însoțeau, sau de pronumele care le 
înlocuiau : hortus magnus, fagus alta. În limba elenă genul era indicat şi de articol, 
care era tot de origine pronominală. Acest lucru îl spune Brugmann în opera 
citată mai sus, pag. 375: (Încă din limba indoeuropeană genul gramatical al substan- 
tivelor nu rezultă în mod necesar din forma însăși a substantivelor, ci numai din 
cuvintele cu funcție adjectivală care le însoțesc şi care în cea mai mare parte 
au trei genuri». 

Să vedem acum cum se prezintă lucrurile în limba română în privinţa genului 
substantivelor. 

Limba romînă a moștenit din limba latină situaţia genului cu caracter pur 
formal, adică fără a avea o legătură obligatorie cu fondul lucrurilor. 
Aşa, am primit ca aparţinînd genului masculin nume de ființe bărbătești: 


haedus, -i sg. un ied pl. doi iezi 
lupus, -i sg. un lup pl. doi lupi 
bos, bovis sg. un bou pl. doi boi 


Dar am primit ca aparţinînd genului masculin şi nume de lucruri: 


dens, -ntis sg. un dinte pl. doi dinți 
mons, -ntis "sg. un munte pl. doi munți 
carbo, ~ais sg. un cărbune pl. doi cărbuni 
paries, -tis sg. un perete pl. doi pereți 
palus, -i sg. un par pl. doi pari 
pepo, -nis sg. un pepene pl. doi pepeni 


(vulg. pepinis) 


Chiar am trecut la genul masculin substantive care în limba latină aparți- 
nuseră genului feminin: 


prunus, -i fem. sg. un prun pl. doi pruni 
pirus, -i fem. sg. un păr pl. doi peri 
malus, -i fem. sg. un măr pl. doi meri 
fagus, -i fem. sg. un fag, pl. doi fagi 


Această trecere s-a făcut din cauza identității formei acestor substantive 
cu cele de tipul lupus, palus, citate mai sus ca aparținînd genului masculin. 

Tot la genul masculin am trecut și turcescul « dovleac» (un dovleac, doi 
dovleci) şi slavul « castravete » (un castravete, doi castraveți), deşi aceste substan- 
tive sînt nume de fructe care, întocmai ca și pepenele, poartă în ele semințele 
aducătoare de noi roade, după cum și găina poartă în ea ghemul de ouă, din 
care se va naște o nouă generaţie. 

Criteriul, după care noi catalogăm aceste substantive, indiferent ce numesc 
ele, la genul masculin, este numai faptul că ele primesc înainte la singular 
cuvântul un, iar la plural cuvîntul doi. 

Și atunci putem spune că criteriul, după care recunoaștem genul masculin 
la substantivele din limba romînă, este un criteriu: pur formal, căci este 
suficient să constatăm că un substantiv primește înainte cuvintele un, doi, pentru 
a-l declara de genul masculin, fără a ne conduce în această catalogare de natura 
«obiectului » pe care-l numește acel substantiv. 

De asemenea am primit din limba latină ca aparținînd genului feminin nume 
de fiinţe femeiești: 


capra, -ae sg. o capră pl. două capre 
vacca, -ae sg. o vacă pl. două vaci 
gallina, -ae sg. o găină pl. două găini 


1 Vezi şi Gramatica limbii romîne a Institutului de lingvistică din Bucureşti, 1954, p. 126. 


55 


Dar am primit ca aparţinînd genului feminin şi nume de lucruri: 


casa, -ae sg. o casă pl. două case 
` mensa, -2e sg. o masă pl. două mese 
pars, -tis sg. o parte pl. dcui părți 


Chiar am trecut la genul feminin substantive care în limba latină aparținuseră 
genului masculin sau genului neutru: 


masc. panis, -is sg. o pîine pl. două pîini 
n. prunum, -i sg. o prună pl. două prune 
a. pirum, -i sg. o pară pl. două pere 


Această trecere s-a făcut din cauză că, prin schimbările fonetice pe care 
limba latină vulgară le-a suferit în transformarea ei în limbă romanică, atari 
substantive au căpătat forme care le-au apropiat de substantivele de genul feminin. 

Tot la genul feminin am trecut și cuvîntul « catană» (o catană, două catane), 
primit din limba maghiară, deși acest cuvînt servea ca nume pentru fiinţe de 
sex bărbătesc; am trecut şi paleoslavul « slugă» (o slugă, două slugi), deși acest 
cuvînt în limba sa de origine era de genul masculin; tot aşa, cuvintele « senti- 
nelă», «ordonanţă», neologisme, care sînt nume de ființe de sex bărbătesc. 

Criteriul, după care noi catalogăm aceste substantive, indiferent ce numesc 
ele, la genul feminin, este numai faptui că ele primesc înainte la singular 
cuvîntul o, iar la plural dovăl. 

Astfel, putem spune şi aici că criteriul, după care recunoaştem genul feminin 
la substantivele din limba romînă, este un criteriu pur formal, căci este 
suficient să constatăm că un substantiv primeşte înainte cuvintele o, două, pentru 
a-l declara de genul feminin, fără a ne conduce în această catalogare de natura 
« obiectului» pe care-l numeşte acel substantiv. 

Deci, atît substantivelor masculine, cît și celor feminine li se precizează 
genul numai după criterii formale. 

Să vedem acum, ce s-a petrecut cu substantivele de genul neutru din limba 
latină la trecerea lor în limba romînă. 

Din cele arătate mai sus am văzut că unele au primit genul feminin, atît 
la singular, cât și la -plural (prună, pară). 

Prezentăm acum alte cazuri: 


lignum, -i, pl. ligna sg. un lemn pl. două lemne 
scamnum, -i, pl. scamna sg. un scaun pl. două scaune 
ovum, -i, pl. ova sg. un ou pl. două ouă 
tempus, - Biris, pi. tempora sg. un timp pl. două timpuri 


Aceste substantive, trecînd în limba romînă, au căpătat la singular semnul 
care caracterizează genul masculin, adică cuvîntul uz, iar la plural semnul care 
caracterizează genul feminin, adică cuvîntul două. Această identificare a lor cu 


* Vezi şi Gramatica limbii romîne a Institutului de lingvistică din Bucureşti, 1954, p- 126. 


un gen la singular și cu celălalt la plural se datoreşte modificărilor fo- 
netice suferite în cursul evoluţiei limbii latine vulgare, din pricina cărora 
forma lor le-a apropiat de genul masculin. la singular și de genul feminin 
la plural. 

„Cuvintele examinate mai sus pentru genul neutru latin sînt nume de lucruri. 
Dar aceeași cale a urmat şi substantivul neutru, deși acest substantiv este 
nume de ființă, animal,-is, pl. animalia: sg. un animal, pl. două animale. 

Decpotrivă cu cuvîntul «animai», și cuvîntul «dobitoc», de origine slavă, 
are singularul de genul masculin (un dobitoc), iar pluralul după genul feminin 
(două dobitoace), vorbind de animale. 

Astfel s-a creat în limba romînă o situaţie nouă, inexistentă în limba latină, 
ca un substantiv să aibă genul masculin la singular și genul feminin la plural!. 
Erau însă în limba latină substantive care aveau genul masculin la singular 
şi genul neutru la plural, ca «locus, -i», care avea pluralul, cu sens general, 
«loca, — orum». Erau şi substantive care aveau forme complete pentru două 
genuri, neutru și feminin: folium, —ii şi folia, —ae. 

În acest grup au intrat și cuvinte venite din alte limbi, cum este slavul 
«deal»: un deal, două dealuri. 

Să categorisim acum acest grup de substantive din punctul de vedere al 
genului. | 

Constatăm că ele nu poartă semne caracteristice formale speciale, ci poartă 
la singular semnul formal caracteristic genului masculin, iar la plural poartă 
semnul formal caracteristic genului feminin, adică aceste substantive nu poartă 
semne formale caracteristice care să determine un alt gen, ci poartă semnele 
ambelor genuri cunoscute, ale genului masculin și ale celui feminin. 

Astfel, în timp ce unele substantive poartă semnele formale caracteristice 
unui singur gen la ambele numere şi sînt, cum zice Alexandru Philippide, mas- 
culine la ambele numere sau feminine la ambele numere, alte substantive poartă 
semnele formale caracteristice ale ambelor genuri şi sînt masculine la singular 
şi feminine la plural. (Philippide, 'Tiktin, Iorgu Iordan). 

Acest caz, întîlnit în limba romînă, ca un cuvînt să poarte două genuri, 
nu este izolat, Astfel, în lumea plantelor, unele plante poartă în floarea lor 
caracterul unui singur sex și sînt flori masculine, dacă au stamine, şi flori femi- 
nine, dacă au pistil. Sînt însă și plante ale căror flori poartă caracterele ambelor 
sexe, adică au și staminele și pistilul. Nimeni nu s-a gîndit să născocească pentru 
plantele din ultima categorie prezenţa unui al treilea sex, ci, recunoscînd prezența 
ambelor sexe în aceeași floare, ştiinţa plantelor a numit flori unisexuate pe cele 
care purtau un singur sex — masculin sau feminin — și flori bisexuate pe cele 
care purtau ambele sexe — masculin și feminin. 


1 Vezi şi Gramatica limbii romîne a Institutului de lingvistică din Bucureşti, 1954, p. 
126: «la singular seamănă cu masculinele, iar la plural cu femininele ». 


Situaţia este identică pentru substantivele din limba romînă, adică unele 
sînt unisexuate purtînd semnele formale caracteristice unui singur gen şi la 
singular şi la plural — masculin sau feminin —, iar altele sînt bisexuate purtînd 
semnele formale caracteristice ambelor genuri — masculin şi feminin — și 
anume: ale genului masculin la singular și ale genului feminin la plural. 

Dar nu numai prin aceste semne formale caracteristice pentru determinarea 
genului, ci şi prin declinarea lor substantivele din a treia categorie aparţin 
la singular genului masculin şi la plural genului feminin, căci ele urmează la 
singular declinarea substantivelor masculine și la plural declinarea substantivelor 
feminine. 

Afară de aceasta, în limba romînă articolul, adjectivul, numeralul şi pronu- 
mele au forme numai pentru genul masculin şi genul feminin; ele nu cunosc 
forme pentru alt gen. De aceea, cînd trebuie să întovărășim cuvintele din cate- 
goriile morfologice arătate mai sus cu un substantiv masculin la ambele numere, 
punem formele corespunzătoare acelui gen: lupul, lupii, lup lacom, lupi lacomi, 
acest lup, aceşti lupi; cînd trebuie să întovărășim aceleaşi cuvinte cu un substantiv 
feminin la ambele numere, punem formele corespunzătoare acelui gen: vulpea, 
vulpile, vulpe şireată, vulpi şirete, această vulpe, aceste vulpi; cînd trebuie să 
întovărășim aceleași cuvinte cu un substantiv masculin la singular şi feminin 
la plural, punem pentru fiecare număr formele corespunzătoare genului respectiv: 
scaunul, scaunele, scaun înalt, scaun2 înalte, acest scaun, aceste scaune. 

Și astfel, aplicînd teoria lui Brugmann, expusă mai sus, şi anume că genul 
substantivelor rezultă numai din cuvintele cu funcţie adjectivală care le însoțesc, 
trebuie să conchidem că substantivele din a treia categorie sînt de genul masculin 
la singular și de genul feminin la plural. 

Rămîne acum .să căutăm numele cel mai corespunzător din punctul de 
vedere al genului pentru substantivele din a treia categorie, care au un gen la 
singular, masculinul, și alt gen la plural, femininul. 

Cuvîntul « neutre » este cel mai nepotrivit, el exprimînd o noţiune cu totul 
opusă situaţiei substantivelor din limba romînă, căci acest cuvînt spune că 
atari substantive nu sînt nici de genul masculin, nici de genul feminin, în timp 
ce substantivele respective au şi genul masculin şi genul feminin. 

Cuvîntul «eterogene» este de asemenea necorespunzător, căci ar însemna 
că acele substantive aparțin unuia din cele două genuri, cînd, de fapt, ele aparțin 
ambelor genuri. Dacă însă am vrea să dăm cuvîntului grec « heteros», nu sensul 
latinului «alter» (unul din doi), ci sensul latinului «alius » (altul din mai mulți, 
după ce am enumerat primele două genuri, masculinul și femininul), ar însemna 
că acele cuvinte constituie un al treilea gen, ceea ce este inexact pentru substan- 
tivele din limba romînă. 

Cuvîntul «ambigene» mi se pare cel mai potrivit, căci corespunde exact 
situației pe care o prezintă această categorie de substantive din limba romînă, 

care poartă semnele formale caracteristice ambelor genuri, al genului masculin 
la singular, al genului feminin la plural. Pe lîngă aceasta, cuvîntul « ambigen» 
este foarte ușor de înţeles și se încadrează în nomenclatura noastră gramaticală, 
care este aproape în întregime de origine latină. 

De aceea, sîntem obligaţi să recunoaștem că limba romînă cunoaşte la 
substantive numai două genuri: masculinul şi femininul; iar determinarea genului 
se face după criterii pur formale. 

Substantivele însă, sub raportul genului, se împart în trei grupe: masculine, 
cele care au semnele formale proprii genului masculin (4 un, doi») la ambele 
numere; feminine, cele care au semnele formale proprii genului feminin (40, două») 
la ambele numere; şi o a treia grupă, în care intră cele care au semnul formal 
propriu genului masculin («un») la singular, şi semnul formal propriu genului 
feminin («două») la plural, şi pe care, din această cauză, le numim ambigene, 
adică de ambele genuri. 

« Gramatica limbii romîne », elaborată de Institutul de lingvistică din 
București, 1954, deşi la substantive vorbeşte despre un al treilea gen, 
neutrul, este obligată'să recunoască la adjectiv și pronume — implicit, deci, 
și la articol — existența numai a două genuri, masculinul şi femininul, 
cînd scrie: 

« Cînd însoțesc și determină substantive de genul neutru, adjectivele au 
la singular forma masculină: creion frumos, car greoi» (pag. 174). « Cînd 
determină substantive neutre, adjectivele cu două terminaţii apar la plural cu 
forma feminină: zid înalt, ziduri înalte» (pag. 176). 

« Pentru înlocuirea numelor de genul neutru se folosește la singular forma 
masculină a pronumelui, iar la plural forma feminină » (pag. 192). 

Existenţa numai a două genuri este confirmată de « Gramatica» citată mai 
sus și cînd vorbește despre declinarea adjectivelor, unde recunoaşte că în declinare 
adjectivul, însoţind un substantiv neutru, urmează la singular declinarea mascu- 
linelor, iar la plural declinarea femininelor (pag. 182). 


x 


Considerînd lămurită problema genului substantivelor în limba romînă, 
trecem să examinăm cîteva idei care circulă în această privinţă şi care ni se par 
neîntemeiate. 

1. Se afirmă că grupul substantivelor ambigene este constituit numai din 
nume de lucruri («inanimate »). Astfel, Al. Rosetti și J. Byck, în « Gramatica » 
citată la început, scriu: « Neutrul cuprinde numai inanimate » (pag. 23). 

Însă din exemplele examinate de noi la paragraful respectiv s-a văzut că 
în acest grup intră şi nume de ființe («animate»), dintre care am citat acolo 
substantivele «animal» şi « dobitoc». Adăugăm acum: «vertebrat» (un verte- 
brat, două vertebrate), « mamifer » (un mamifer, două mamifere), « rumegător » 
(un rumegător, două rumegătoare). 

Adăugăm şi numele colective: p-por — popoare, neam — neamuri, cârd — 
cârduri, stol — stoluri, regiment — regimente, batalion — batalioane, ploton — 
Plotoane, cărora situația de ambigene nu le-a dat-o faptul că sînt colective, căci 
tot colective (nume de « animate )) sînt şi: ceată, turmă, cireadă, ccmpanie, divizie, 
brigadă, armată, care sînt feminine, precum și «inanimatele »: codru — codri 
masculin, şi pădure — păduii feminin. 

2. Circulă ideea că masa mare a numelor de lucruri (4 inanimate») se găseşte 
în grupa ambigenelor, în timp ce în grupa masculinelor şi a femininelor s-ar 
găsi foarte puţine. 

Pentru a ne da seama de realitatea acestei afirmaţii, am încercat o statistică 
pe baza « Dicționarului enciclopedic» întocmit de I.A. Candrea și am luat substan- 
tivele în ordinea lor în dicţionar. Am constatat în prima mie de cuvinte notate 
ca substantive că: 

Numele de ființă masculine sînt 16,8%, feminine sînt 8,4%, ambigene sînt 
0,1%, în total dînd 25,3%. 

Numele de lucruri sînt: masculine 6,2%, feminine 47%, ambigene 21,5%. 

Făcînd proporţia la sută numai între numele de lucruri, am găsit că sînt: 
masculine 8,30%, feminine 62,92%, ambigene 28,78%. 

Aceasta însemnează că, în timp ce numele de lucruri (« inanimatele») rămîn 
în grupul ambigenelor numai cu o proporție la sută care abia depăşeşte o 
pătrime din totalul lor, cele care fac parte din grupele masculină și feminină 
la un loc reprezintă o proporţie de 71,23%, adică aproape trei pătrimi din 
totalul lor. 

Temîndu-mă că m-aș putea înșela prin examenul numai al unei singure mii 
de substantive, am continuat şi cu a doua mie, iar rezultatul general din ambele 
mii modifică foarte puţin primul rezultat. Astfel proporţia la sută între numele 
de lucruri considerate singure este: 

ambigene 28,41%, masculine și feminine (grupate împreună) 71,59%. 

Deci, afirmaţia că numele de lucruri («inanimate ») se găsesc în mare majo- 
ritate în grupul ambigenelor, este cu totul neîntemeiată. 

3, Cei care susțin existenţa genului neutru la substantivele din limba romînă, 
afirmă că acest gen a fost consolidat în limba rcmiînă sub influenţa limbilor slave 
şi că în limbile romanice apusene n-a mai rămas nimic din neutru. 

Să examinăm fiecare parte a acestei afirmații. 

Este adevărat că unele limbi actuale, descendente din vechile limbi indo- 
europene, păstrează genul neutru cu caracterul cu care acest gen se găsea 
în limbile latină și elenă. Între acestea sînt și limbile slave şi limba germană. 
Dar în aceste limbi genul neutru este o realitate. 

Astfel, în Limba germană, substantivul de genul neutru primește articolul 
într-o formă deosebită şi de forma masculină și de cea feminină, iar acea formă 
este identică și pentru nominativ și pentru acuzativ singular, întocmai ca în 
limba elenă, şi anume: articolul neutru pentru nominativ şi acuzativ singular. 


60 


are forma «4 das», în timp ce articolu' masculin are forma « der » pentru nominativ 
şi «den» pentru acuzativ, iar articolul feminin are forma « die» pentru nominativ 
şi acuzativ. Același lucru îl constatăm şi la pronumele demonstrative, care au 
formele: dieser m., diese f., dieses n. (acesta, aceasta); jener m., jene f., jenes 
n. (acela, aceea) etc. 

Situaţia este identică și în limbile slave, unde, în rusă spre pildă, substan- 
tivul de genul neutru are aceeași formă la nominativ şi acuzativ singular, şi 
aceeaşi formă la nominativ și acuzativ plural, forme care se deosebesc de ale 
substantivelor masculine și de ale celor feminine; iar adjectivul care înso: 
țeşte un substantiv neutru vine cu forma sa specială pentru acest gen, 
formă care este deosebită de formele pentru masculin și feminin, confor- 
mîndu-se în același timp regulii expuse mai sus cu privire la cazurile nomi.. 
nativ și acuzativ. 

Deci, în aceste limbi, genul neutru este o realitate, care păstrează caracterul 
neutrului din vechile limbi indoeuropene, așa cum îl cunoaștem din limba 
latină şi limba elenă. 

În limba romînă însă nu există nimic comun cu situaţia existentă în limba 
germană și în limbile slave. Noi n-avem genul neutru, ci substantive care > au 
la singular genul masculin și la plural genul feminin, fenomen inexistent în 
limbile sus-numite. 

Nu putem să înțelegem cum a putut fi consolidat în limba romînă grupul 
substantivelor ambigene prin limbi care nu cunosc această situaţie. Se uită prin- 
cipiul formulat de popor, pe care eu îl adaptez cazului nostru, și anume că «Nici 
o limbă nu-ți poate da mai mult decît ceea ce are». 

În ce priveşte partea a doua a afirmației de mai sus, recunoaștem că este 
adevărat că în toate limbile romanice apusene nu există genul neutru la substan-. 
tive, ca şi la celelalte categorii morfologice nominale. Dar aceasta este tot așa 
de adevărat şi pentru limba romînă, căci nici în ea nu a rămas genul neutru 
nici la substantive, nici la celelalte categorii morfologice nominale. 

Dar ceea ce avem noi, adică substantive cu genul masculin la singular şi 
cu genul feminin la plural, nu este ceva unic în limbile romanice. Citez cazul 
limbii italiene, în care găsim substantive de genul neutru în limba latină, trecute 
cu genul masculin la singular şi cu genul feminin la plural, întocmai cum aceleași 
substantive au trecut în limba romînă: 


în limba latină neutru sg. bracchium n. pl. bracchia 

în limba romînă masc. sg. un braț fem. pl. două brațe 

în limba italiană masc. sg. îl braccio fem. pl. le braccia (braţele corpului) 
în limba latină neutru sg. cornu „n. pl. cornua 

în limba romînă masc. sg. un corn fem. pl. două coarne (la animale) 
în limba italiană masu. sg. îl corno fem. pl. le corna 

în limba latină neutru sg. os n. pl. ossa 

în limba romînă masc. Sg. Un os fem. pl. două oase 

în limba italiană masc. sg. losso fem. pl. le ossa (oasele corpului): 

Grupul acestor cuvinte este numeros în limba italiană, cum este şi « l'uovo, 
le uova» (un ou, două ouă). În dialectele nordice au terminația -e la plural, 
ca în limba romînă 2. 

Și dacă existenţa în limba romînă a unor substantive cu un gen la singular 
şi cu altul la plural îndreptățește pe unii să susţină existenţa genului neutru 
în limba romînă, o atare afirmaţie nejustificată îi obligă să recunoască și în limba . 
italiană existenţa genului neutru la substantive — ceea ce gramaticile italiene 
n-au știut — şi să renunţe la afirmaţia că în limbile romanice apusene n-a mai 
rămas nimic din neutru. 

Adevărul este acesta: genul neutru latin cu caracterele lui specifice nu s-a 
păstrat în nici una dintre limbile romanice, și deci nici în limba romînă. 

4. Susţinătorii genului neutru în limba romînă au căutat să se întemeieze 
și pe prezența terminației -uri la unele cuvinte ambigene, terminaţie care repre- 
zintă pe -ora din limba latină: lat. sg. tempus, pl. tempora; rom. sg. un timp, 
pl. două timpuri. 

Ei însă uită că genul în limba romînă nu este determinat de terminația substan- 
tivului, ci de semnul formal pe care îl poartă şi care aici fiind « două» dă plu- 
ralului genul feminin, indiferent de terminația substantivului. 

Dar această terminaţie nu s-a păstrat numai în limba romînă, ci și în limba 
italiană, unde azi se găseşte mai mult în dialectele sudice: sicilian, taren- 
tin, napolitan, în ţinutul Abruzzilor, mai rar în cele nordice, ca în graiul 
perugian. Cităm din limba literară substantivul «7 dono» cu pluralul femi- 
nin «le donora» (daruri de nuntă); pluralul perugian «nomera»; pluralul na- 
politan «le ortora» feminin, de la masculinul «/'orto »; pluralele siciliene 
«corpura », «focura», «jocura »2, paralele cu pluralele romîneşti «corpuri, 
focuri, jocuri ». 

Din exemplele de mai sus vedem că terminația —uri, respectiv -ora sau 
-ura, atît în limba romînă, cît și în limba italiană, aparține pluralului feminin, 
după cum arată articolul în limba italiană, iar în limba romînă articolul, 
adjectivul, cum şi semnul formal propriu pluralului feminin: două corpuri, 
corpurile, corpuri frumoase. l 

Deci, terminația -uri nu dă nici o indicație pentru existența altui gen, iar 
paralelismul cu dialectele italiene trebuie ținut în seamă și în problemele de 
fonetică, şi în cele de morfologie. 

Însă susţinătorii genului neutru afirmă că terminația -uri aparține numai 
substantivelor ambigene, numite de ei « neutre ». Şi aceasta este o inexactitate, 
căci sînt substantive feminine care au pluralul terminat în -uzi, fără ca prin 


aceasta să se indice o varietate de specii sau o colectivitate, ci se notează un 
plural obișnuit. Astfel, substantivul feminin «greață » are pluralul «greturi», 


1 Vezi € Grundriss der romanischen Philologie o, vol. I, p. 692—693. 


2 Ed. Bourciez, Elements de linguistique romane, 1923, p. 491 şi «Grundriss der romani- 
schen Philologie », vol. I, p. 692—693. 

pe care-l auzim pronunțat de cineva care a simțit repetindu-i-se această stare 
după un medicament neplăcut sau după o petrecere obositoare: « Am avut nişte 
grețuri! Toată noaptea n-am închis ochii». Tot așa cuvîntul « zreabă » cu sensul 
« afacere » folosește pluralul «treburi» în locul pluralului 4 afaceri», căci la între- 
barea cuiva: « Ce-ai căutat pe la Minister?» se poate răspunde: « Am avut o 
afacere (o treabă) pe acolo» sau « Am avut nişte afaceri (nişte tre-uri) pe acolo». 
Același lucru se petrece și cu substantivul feminin «ceartă», care are pluralul 
« certuri», cu sens numai de pluralitate, cum îl întrebuințează și M. Sadoveanu 
în romanul « Nicoară Potcoavă» p. 289: «nu întîrziem în certuri». Cuvîntul 
«vreme» are şi pluralul « vremi» şi pluralul « vremuri» fără deosebire de sens. 
Eminescu scrie: « Dz-așa vremi se-nvredniciră cronicarii şi rapsozii »; iar Miron 
Costin zice: « Nu sînt vremile sub om... », şi în altă parte: «cumplite vremi». 
Noi am zice: «cumphie vremuri», iar M. Sadoveanu în «Nunta Domniței 
Ruxanda» p. 137, zice: « Ciudate vremuri de logodnă pentru Măria sa Domnita 
Ruxanda!» De altfel am putea întrebuința în mod indiferent oricare din aceste 
expresii în unele situaţii: « În această vreme», sau «în aceste vremi», sau «în 
aceste vremuri». 

5. Independent de problema genului substantivelor în limba romînă, 
"caut să lămuresc o chestiune legată de neutrul latinesc. 

În limba latină, într-o propoziţiune ca aceasta: « Ce e asta? » sau 4 Asta mu 
se poate », pronumele «asta» se da printr-un pronume neutru ca «hoc», «id», 
«quod» şi s-ar fi spus:« Quid est hoc?» sau «Hoc (id, quod) fieri non 
potest ». 

Aici pronumele neutru latin este redat în limba romînă prin pronume 
feminin. Genul feminin a apărut aici, pentru că noi subînțelegem în acea pro- 
poziţiune un substantiv feminin ca: chestiune, afacere, soluțiune etc. 

Același caz este şi cu pronumele personal feminin « o » în expresii ca: « Las'că 
i-o făcurăm şi noi», unde «o » înlocuieşte un substantiv feminin ca: farsă, neplăcere 
etc. De la aceste cazuri, în care se simte ușor ce cuvînt înlocuiește, pronumele 
feminin «o » a fost întrebuințat în expresii unde nu se mai poate identifica uşor 
substantivul pe care-l înlocuieşte, cum este expresia: «A luat-o la fugă». 

Deci, sensul nedeterminat, general, o idee, care se exprima în limba 
latină prin pronume neutru, se exprimă în limba romînă prin pronume 
feminin. 

Şi alte limbi romanice au căutat modalități de a exprima sensul pronumelui 
neutru latin. Astfel, limba franceză se serveşte de pronumele masculine « cela» 
şi «ce», acesta din urmă precedat de conjuncţia «et»: «et ce»: 

Je finirai, si cela me plait. 

Voulez-vous prendre quelque chose de chaud? Cela vous fera du bien, 

« N’avait-il pas inventé de se laver les pieds ! et ce dans la cuvette commune î 
(Courteline) 1. 


* Bruneau et Heulluy, Grammaire pratique de la langue française, 1938, p. 210—211. 

Dacă exprimarea unei idei, a ceva nedeterminat, general, printr-un pronume 
— neutru la latini, feminin la noi, masculin la francezi — însemnează a exprima 
ceva cu caracter neutru, şi dacă vrem să înregistrăm aceasta pentru limba romînă, 
atunci nu trebuie să neglijăm fenomenul similar din limba franceză și trebuie să 
reducem la proporțiile cuvenite afirmaţia că « în limbile romanice apusene n-a mai 
rămas nimic din neutru », recunoscînd că a rămas tot așa de puţin ca şi la noi. 


CONCLUZII 


1. Criteriile după care se determină genul substantivelor în limba romînă 
sînt de ordin pur formal, căci, indiferent de ce numește, substantivul este declarat 
de genul masculin dacă primeşte înainte cuvintele «un, doi», şi de genul femi- 
nin dacă primește înainte «o, două». Cuvintele «un, doi» sînt semnul formal 
propriu genului masculin, iar cuvintele «o, două» sînt semnul formal propriu 
genului feminin. 

„2. În limba romînă sînt numai două genuri — masculinul şi femininul — 
atît la substantive, cît şi la celelalte categorii morfologice nominale. 

După gen, substantivele se împart în trei grupe: masculine, acelea care 
poartă semnul formal propriu genului masculin la ambele numere; feminine, 
acelea care poartă semnul formal propriu genului feminin la ambele numere; 
ambigene, acelea care poartă semnul formal propriu genului masculin la singular 
și semnul formal propriu genului feminin la plural. 

3. În grupul substantivelor ambigene nu intră numai nume de lucruri 
(«inanimate )), ci şi nume de ființe («animate»). 

4. Substantivele nume de lucruri («inanimate ») se repartizează pe genuri 
în proporție de: 11,66%, masculine, 59,95%, feminine (împreună reprezentînd 
71,50%), ambigene 28,41%. 

5. În limba romînă nu există genul neutru, ori eterogen. Particularitatea 
de a avea substantive cu genul masculin la singular şi genul feminin la plural 
o are și limba italiană, ambele limbi posedînd-o pe baza legilor fonetice care 
au prezidat trecerea limbii latine vulgare în limbile romanice respective, cu 
aceasta neavînd nici o legătură limbile popoarelor. învecinate, care nu cunosc 
această situație. 

6. 'Terminaţia de plural -ur:, ca şi terminaţiile -ura, -ora din limba 
italiană, nu caracterizează un gen nou, căci pluralele care le au aparţin genului 
feminin, fie că singularul substantivului respectiv are genul masculin, fie că 
are genul feminin. 

7. Ideea, considerată «neutră», nedeterminată, generală, pe care limba 
latină o exprima prin pronume neutru, limba romînă o exprimă prin pronume 
feminin, iar limba franceză prin pronume masculin. 

(Aceste idei au fost înfățișate în secția de filologie a Societăţii de istorie și 
filologie, în sedinţele de la 4 februarie și 4 martie 1955, cînd s-au discutat pro- 
bleme de gramatică). 

DESPRE COMPONENŢA CUVINTELOR FLEXIBILE 
ALE LIMBII ROMÂÎNE * 


DE 


I. PĂTRUŢ 


În cele ce urmează ne ocupăm de analiza elementelor componente ale cuvin- 
telor flexibile din limba romînă 1, cu intenţia de a da cîteva indicaţii și sugestii 
pentru înlăturarea unor lipsuri și greșeli din gramaticile noastre. 

Se ştie că analiza cuvintelor ruseşti în părţile lor componente este o problemă 
rezolvată în gramaticile sovietice, care aproape nu mai dă naştere la nici un fel 
de discuţii. Analiza cuvintelor romîneşti nu a fost încă rezolvată acceptabil. Multe 
dintre gramaticile noastre, cunoscute, şi care s-au bucurat de oarecare circulație, 
nu dau reguli precise privitoare la componența formelor gramaticale, « Gra- 
matica limbii romîne a Academiei R.P.R.» 2 acordă acestei probleme atenția 
cuvenită, însă și în ea se găsesc unele greşeli, atît în ce priveşte analiza for- 
melor gramaticale, cît și a derivatelor. 


x 


Trebuie să precizăm că ne vom ocupa de analiza cuvintelor din punctul de 
vedere al gramaticii descriptive, așa -cum se procedează și în Gram. Acad., nu 
din punct de vedere istoric. 


* Comunicare prezentată la sesiunea ştiinţifică a Universităților V. Babeş şi Bolyai din 
Cluj, în 14 mai 1955. 

1 Prin «componenţa cuvintelor » redăm termenul rusesc cocraBcoBa, generalizat şi 
singurul folosit în gramaticile ruseşti. În lucrarea acad. Iorgu Iordan, Limba romînă contempo- 
rană (Bucureşti, 1954), problema aceasta e tratată în paragraful intitulat t Structura morfologică 
a cuvintelor limbii romîne » (p. 268—277). 

2 În continuare o vom cita sub prescurtarea Gram. Acad. 

În gramaticile istorice se analizează cuvintele avînd în vedere forma lor mai 
veche, de obicei din limba-bază, chiar din limba indo-europeană, în cazul limbi- 
lor indo-europene. În gramaticile descriptive, destinate mai ales învățămîntului, 
se are în vedere forma actuală a cuvintelor și pe baza ei se face analiza, care se 
deosebește aproape totdeauna de cea făcută din punct de vedere istoric. Această 
deosebire se explică ușor: în cursul vremii, datorită proceselor fonetice, forma 
cuvintelor se schimbă; consoanele finale cad și dispar chiar și alte sunete prece- 
dente. Dispar, astfel, fostele desinenţe şi chiar sunete de la sfîrşitul temei. De 
exemplu, substantivul latinesc lupus a avut cîndva, tema în -0-, la care s-au adău- 
gat terminațiile, la sg. nom. -s (lupo-s> lupus), ac. -m (lupo-m > lupum), abl. 
-d (lupo-d> lupo), tip care este apropiat de cel indo-european: sg. nom ylko-s, 
ac. ylko-m, dat. ulko-i, abl. uiko-d etc. Dar, întrucît în latină nu se mai vede 
tema în -o- decît la unele cazuri (sg. dat. abl. lupo, pl. ac. lupo-s), în toate gra- 
maticile latine, destinate școlilor, se obișnuieşte să se spună că declinarea a II-a 
are următoarele terminaţii: sg. nom. -us, ac. -um, dat., abl. -o ete.,deci considerîn- 
du-se că tema este /up-, care de fapt e echivalentul vechii rădăcini indo-europene. 

În limba romînă, căzînd desinenţele vechi, latinești, și apoi vocala tematică, 
s-a ajuns ca forma de singular, lup fără terminaţie, să fie egală cu tema 1, 

Menţionăm apoi că analiza cuvintelor, în elementele lor constitutive, o 
vom face avînd în vedere sistemul fonetic-fonologic adoptat în Gram. 
Acad., vol. I. 


pai 


În toate gramaticile limbii romîne — cu excepţia celei a Academiei, despre 
care vom vorbi mai jos — nu i s-a dat importanţa cuvenită temei, unul dintre 
morfemele de bază ale flexiunii. În gramaticile noastre se vorbește, desigur, 
de desinenţe (terminaţii) cazuale sau personale, însă în nici una nu s-a căutat 
să se delimiteze just ceea ce este variabil de la un caz la altul, de la o persoană 
la alta — desinențele — de partea cuvîntului de obicei invariabilă, la care se adaugă 
aceste desinențe — tema 2, Analize greșite s-au moştenit şi transmis de la 
o gramatică la alta. De pildă: s-a spus că un substantiv ca lup are la nominativul sin- 
gular terminația -5, iar la nominativul plural așa-numitul -č scurt şi aşa s-a repetat 


1 La fel se analizează substantivele şi în limba rusă: la substantivele din declinarea cores- 
punzătoare, fiindcă vechea temă în -0- nu se mai păstrează decît la instr. sg. (BOIItO-M) în 
vechea slavă tema în -0o- se păstrează la mai multe cazuri: sg. instr. (vliko -mi), pl. dat. (vlăko- 
mù), dual dat. şi instr. (ulito-ma) tema este Boat, iar ceea ce urmează sînt considerate 
desinențe (sg. gen. -a. dat. -y. instr. -0M etc.). 

2 Termenul acesta nici n-a prea fost întrebuințat în gramaticile anterioare celei a Acade- 
miei. La noi s-a folosit, cu preferință, termenul tulpină șicu sensul rus ocHoBa 4 temă » 
şi cu sensul lui open «rădăcină » (vezi acad. I. Iordan, op. cit. p. 271. Termenii ruseşti 
KOpers şi ocHoBa au, pe cît ştiu, în toate gramaticile ruseşti întrebuințare precisă și 
genera] acceptată; nu se folosesc unul în locul celuilalt, cum spune acad. I. Iordan, ibid.)- 

de la o gramatică la alta, aşa s-a învăţat în toate şcolile, fără să ne întrebăm: cum 
să se adauge terminația nominativului plural la cea a nominativului singular ? 
Și e de mirare că gramaticienii şi profesorii noștri s-au mulțumit cu o asemenea 
regulă care «preciza» că terminația unui caz, a nominativului singular, este, 
la un grup de substantive, oricare dintre consoane: -b (rob), -c (cuc), -d (dud), 
-l (cal), -p (snop), -r (par) etc. Chiar şi în Gram. Acad. se continuă unele dintre 
aceste greșeli 1, 

Tinînd seama de lucrările de gramatică romînă de pînă acum, în flexiunea 
limbii romîne trebuie aduse precizări şi corectări în legătură mai ales cu trei 
elemente ale formelor gramaticale: tema, desinenţa, şi sufixe carac- 
teristice diferitelor forme aie flexiunii 2. 

Tema este unul dintre morfemele de bază ale flexiunii (şi totodată ale deri- 
vaţiei). Fiind partea invariabilă, de regulă, a cuvintelor, fără a o stabili nu se poate 
cunoaște ştiinţific o limbă. Aflarea temei presupune deci stabilirea în prealabil 
a desinenţelor și a sufixelor flexionale. 

Analiza substantivelor romînești este în bună parte greşită în gramaticile 
noastre, chiar şi în cea a Academiei. i 

Astfel în aceasta din urmă se spune că « substantivele masculine nearticulate 
au următoarele terminaţii: consoană, consoană muiată, -u, -u semivocalic, -e 
şi -ă: la plural: -i, -í semivocaiic și consoană muiată » (vol. I, p. 132) 

De fapt substantivele ca rob—robi?, ochi—ochi, ciocoi—ciocoi n-au 
terminaţie nici la singulafenici la plural, iar cele cu terminația -e (ca vierme) sau 
-ă (ulădică) n-au terminaţii la plural (viermi, ulădici ). 


1 În lucrarea citată a acad. I. Iordan, Limba romînă contemporană, s2 ia poziție împotriva 
unora dintre ele. Printre altele acad. I. Iordan propune o delimitare de sens între termenii 
terminațţie şi desinențţă. Primul «însemnează sfîrşitul cuvîntului în sens strict, 
fără nici o aluzie la aptitudinea lui de a se modifica în vederea îndeplinirii unei funcțiuni 
gramaticale » (op. cit. p. 269), funcţiune pe care o are termenul al doilea, desinenţa. Fără 
îndoială că în gramaticile noastre s-a făcut confuzie între « desinențe » şi « terminație » (acordăm 
aici acestor doi termeni valoarea propusă de acad. I. Iordan). De aceea în gramatici se spunea, 
de exemplu, că substantivele nearticulate masculine se termină sau au următoarele terminații: 
la sg. nom., consoană, u, u semivocalic etc. (vezi Gram. Acad. vol. I, p. 132), punîndu-se 
pe picior de egalitate -p din lup, cu -u. din codru şi cu -u din bou, ceea ce este evident greşit, 
căci -p din lup este al temei, pe cînd -u şi -4 din substantivele citate sînt într-adevăr desinențe 
(comp. pl. codri, boi). Cred însă că diferențierea dintre + terminație » şi « desinenţă » nu este 
necesară în felul propus de acad. I. Iordan, avînd în vedere larga întrebuințare la noi a celor 
doi termeni cu acelaşi sens. 

Remarcăm că acad. I. Iordan nu se foloseşte în continuare de diferențierea dintre cei 
doi termeni: « Semnele distinctive ale celor trei genuri din limba noastră sînt: terminația -ä 
pentru feminin, -u sau consoană pentru masculin și neutru, -a pentru toate trei genurile » 
(p. 285) etc. 

2 Numite şi sufixe flexionare (vezi acad. I. Iordan, op. cit., p. 274). În gramaticile 
ruseşti sînt numite « formoobrazuiuşcie suffixi ». Propunem termenul de sufixe « flexionale ». 

â Exemplele le alegem din cele date în Gram. Acad. 

Tot aşa, unele feminine cu terminația, la singular, -ă (bancă) (ibid., 
p. 133), sau -e (cărare, baie) (ibid., p. 135) n-au terminaţie la plural (bănci, 
cărări, băi). 

Femininele de felul lui albie, corabie (ibidem, p. 134), ar putea fi analizate 
ca avînd la singular terminația -e, la plural -i semivocalic. S-ar putea însă 
şi alt fel. Ele se rostesc cu un -z- semivocalic înaintea lui -e (albie, corabie). 
În grupa lor sînt multe de origine rusească: artilerie, cavalerie, infanterie etc. 
(aprunepua, KaBanepua, unbanrepua,, care în Gramatica limbii ruse a 
Academiei de Științe a U.R.S.S. sînt considerate ca avînd tema terminată 
în j (iot) comp. anuna «linie» tema annuii-, vol. I. p. 168—169). Deci ar 
putea fi analizate și cele romînești la fel. În cazul acesta pluralul lor ar fi egal 
cu tema. De fapt substantivul vie, rostit vite are un -i- provenit din 4, care ţinea 
de temă: comp. forma bănăţeană vize (lat. vinea > vinea > vine > viie), deci ca 
baie (comp. forma bănăţeană bań:) (<sl. banja = bana) sau (cu į <l) femeze 
(< lat. familia familia), pe care le încadrăm în grupa substantivelor cu tema 
în -i- semivocalic. 

Aparte trebuie grupate neologismele ca alee, epopee, orhidee, maree. Ele, 
conform indicaţiilor ortoepice, trebuie rostite cum sînt scrise, nu aleiel etc. 
Prin urmare tema lor este în -e- (al2-, epope-) şi terminația la singular este -e, 
La plural unele au terminația -i semivocalic (idei), altele -e (maree). 

Nu poate fi acceptată nici analiza substantivelor de felul lui cafea, zergea, 
stea, angara, basma, propusă de Gram. Acad., anume că ele au la singular ter- 
minaţia -ea sau -a accentuaţi, iar la plural sie -ale (vol. I, p. 133)2. 

În aceasta grupă avem substantive de origine latină, cu forma de nominativ 
singular în diftongul monofonematic -ea (măsea, stea, vițea ), în -a după consoană 
palatală (vergea, purcea ) sau în -ia (nuia). Tema lor este, la toate cazurile singu- 
larului, în afară de nominativ și acuzativ, și ale pluralului, terminată în -/-, la 
care se adaugă desinenţa -e: măsel-e, stel-e, purcel-e, nuiel-e (comp. lat. maxillae 
stellae, porcellae, novellae). În grupa acestora s-au încadrat un număr însemnat 
de substantive mai noi, aproape toate de origine turcească, cu singularul nomi- 
nativ în -ea: belea—belel-e, cafea—cafel-e; în -ia: boia— boiel-e, maia—maiel-e; 3 
în a: basma—basmal-e, mahala—mahalal-e. 

Nici substantivele neutre ca ac, bilet, bici, brici, adevăr, auz, câștig n-au la 
singular terminaţie €. : 

De asemenea nu se poate spune că substantive ca butoi, alai au la singular 
terminația -i semivocalic, iar la plural -e sau -uri (ibidem, p. 135) 5. 


1 Vezi Mic dicţionar ortografic, ed. a Il-a p. 24. 

2 Despre zi se spune că e «terminat la singular în -i (î] şi are pluralul în -le (ibid.). 

3 Şi dialectale caia—caiel-e, saia-—saiel-e, (învechit) raia—raial-e. 

4 Din analiza făcută în Gram. Acad. (vol, I, p. 134—136), acestea din urmă ar trebuie să 
aibă pluralul "adevăruri, Yanuri, Ycâştiuri, 

5 După această regulă, pluralul lui alai ar fi *alauri. 

Adjectivele romînești sînt împărțite, atît în gramaticile noastre mai vechi 
cît şi în Gram. Acad. (vol. I, p. 174—176), în două categorii: cu două terminaţii 
(bun— bună, negru—mneagră ) şi cu o singură terminaţie (verde). 

Prima denumire însă se potrivește numai unora dintre adjectivele cu o formă 
de masculin şi alta pentru feminin, ca pegru—neagră, mîndru— mândră, argintiu— 
argintie, căci cele de felul lui buz, cald, vechi n-au terminaţie la masculin, ci forma 
lor este egală cu tema. 


$ 
Ar fi bine ca și gramaticile noastre să separe sufixele derivative de terminații, 
așa cum se procedează în gramaticile rusești 1. Deci sufixele derivatelor de gen 
feminin, substantive şi adjective, ca păcăleală, bravură, pățanie, agerime, tinerețe, 
frumușică etc. să fie considerate -eal-, ur-, -ani- -îm-, -et-, -ic-, iar -ă sau -e urmă- 
tori, terminaţii. 


x 


Îmbunătăţiri şi completări sînt necesare şi în flexiunea verbului. 

Formele verbale romiînești, simple, sînt obținute după cum se știe, de la 
două teme: a prezentului (din care sînt formate: prezentul indicativ şi con- 
junctiv, imperfectul, imperativul, infinitivul, gerunziul) şi a perfectului (din care 
sînt formate perfectul simplu, mai mult ca perfectul, participiul şi supinul) 2. 

În afară de acestea se poate vorbi de temele compuse — prin adăugarea 
sufixelor flexionare, la una dintre cele două teme: tema imperfectului, a mai 
mult ca perfectului, a participiului şi supinului. 

În gramaticile noastre lipsesc reguli de aflare a temelor verbale sau, în Gram. 
Acad., unele sînt inexacte. 

Potrivit indicaţiilor date în Gram. Acad., tema prezentului (care are şi « su- 
fixe », dar numai la unele persoane) la verbele cînta, tăcea, face, dormi, cobori, 
luate ca model (vol. I. p. 268), s-ar înfățișa astfel: cînt- | cînta- | cânta-, tac- | 
tace-, fac- | face-, dorm- | doarme- | dormi-, cobor- | coboară- | coborî-, Se înţelege 
că variabilitatea aceasta a temei face imposibilă și analiza formelor verbale bazate 
pe tema prezentului (imperfectul etc.), 

De fapt ẹ necesar și e mult mai simplu să stabilim în felul următor tema 
prezentului a verbelor de mai sus astfel: cînt- (cînți-), tac- (tač-), fac- (fac), 
dorm- (doarmi-, doarm- ), iar ceea ce urmează după ele să fie considerat ca ter- 
minaţii (desinenţe) personale 3. 


1 Vezi Akademia Nauk S.S.S.R., Grammatika russkogo iazîka, tom. I, p. 251, sufixele 
-ot-a, =it-a. 

2 Vezi Gram. Acad., vol. I. p. 259. 

3 La verbele de conjugarea I și a IV-a, ca Jucra-lucrez, povesti-povestesc, hotărî-hotărăsc- 
lementele-ez, -esc  (-ăsc) pot fi considerate ca sufixe (vezi acad. I. Iordan, op. 
cit., p. 450—451), le-aş zice „mobile? întrucît apar numai în formee a patru persoane 
ale indicativului pre ent. În altă situație sînt verbele cureza-culez, reteza-retea etc. la care 
-~ez apare în toate formele verbului (cutezam, cutezai, culezat ). 

De la tema prezentului sînt formate: imperfectul (prin adăugarea sufixelor 
flexionale: la conjugarea I -a-, la a H-a şi a II-a -ea-, sau, după consoane pala- 
tale, -a-, la a IV-a -ea- sau, după consoane palatale sau -r, -a- 1, formîndu-se 
astfel tema, compusă, a imperfectului : lăuda-; cădza-; tăča-; cerea-; făta-; 
auzea- muca-; hotăra-, temă la care sînt adăugate desinențele personale: -m, 
i-; -m, -ți, -u), prezentul conjunctiv, imperativul etc. 

Nici aflarea temei perfectului simplu nu este mai bine rezolvată în gramaticiie 
noastre, Cele mai multe gramatici nici n-au încercat să dea vreo regulă în această 
privinţă. Gram. Acad. dă una, însă inacceptabilă: « Tema perfectului simplu 
este formată din rădăcina verbului cu sufixul perfectului simplu care este: -a- 
pentru conjugarea Í, ~u- sau -sa- pentru conjugarea a II-a şi a III-a, -i- pentru 
verbele de conjugarea a IV-a» (vol. I, p. 273), cu completarea: «cînd rădăcina 
verbului se termină în consoană, iar sufixul perfectului este -se-, se produc unele 
modificări la consoana finală a rădăcinii: c, g dispar (zice, înțelegere, perf. zisei, 
înțelesei ) sau devin p (coace, frige, perf. copsei, fripsei ), de asemenea d,t,n, dispar 
(pune, arde, scoate, perf. pusei, arsei, scosei)» (p. 274—275). 

Regula aceasta de formare a temei perfectului nu e acceptabilă, fiindcă. 
în afară de faptul că elimină din temă prefixul, mai are cusurul că elimină și sufixul 
verbal. Or este evident că la verbe ca (cu sufixul--7n-) mușamaliza, oficializa, 
(cu sufixul -îs-) aerisi, economisi, (cu sufixul -ui-) chinui, lecui, păcătui tema per- 
fectului nu e formată din rădăcină (aer-, chin- etc.) ci în ea intră şi sufixul 
verbal (-iz-, -ia-, -iu- etc.), | 

Pe de altă parte regula de formare a temei și a perfectului simplu, la verbele 
cu rădăcina terminată în consoană, cu sufixul -se- (ca zice, înţelege, coace, frige, 
pune, arde, scoate), citată mai sus, deși pare ingenioasă, este forțată, căci aproape 
toate modificările consoanelor menţionate s-au petrecut sau își au explicaţia în 
limba latină (comp. lat. posui, arsi etc.). 

Tema perfectului se poate afla mult mai simplu și mai sigur: din forma per- 
fectului simplu, prin înlăturarea desinenţelor personale (cînta-, tăcu-, făcu-, auzi-, 
cobori- ). Se pare că în Gram. Acad. s-a încercat să se iasă din cercul vicios: per- 
fectul simplu se formează din tema perfectului, care se află din forma perfectu- 
lui simplu. Însă alt procedeu mai bun nu vedem. Așa doar se procedează și în 
alte limbi: în rusă nu poți afla tema prezentului sau a infinitivului dacă nu știi 
forma prezentului sau a infinitivului, în latină nu poţi şti care e tema perfectului 
dacă nu ştii forma perfectului, 

Din tema perfectului sînt formate: mai mult ca perfectul (cu sufixul -se-, 
deci de la o temă compusă, cîntase-), participiul (cu unele excepții)? şi 
supinul. 


1 Deci sufixele imperfectului nu sînt identice cu ale infinitivului, cum greşit se spune 
în Gram. Acad., vol. I. p. 272, 
2 Vezi Gram. Acad., vol. I, p. 280. 

Am arătat unele lipsuri şi greșeli dintr-un compartiment al gramaticii limbii 
romîne. Ele se datoresc fără îndoială slabei atenţii acordate în trecut de învăţă- 
mînt şi de lingviștii noştri studiului limbii romîne contemporane. Prin reforma 
învățământului, limba romînă contemporană a devenit obiect de studiu de primă 
importanţă în planurile tuturor școlilor noastre şi ale institutelor de lingvistică 
ale Academiei R.P.R. S-au înregistrat în ultimul timp frumoase rezultate: « Gra- 
matica limbii romîne », « Dicţionarul limbii romîne literare contemporane » și 
alte lucrări valoroase. Lingviștii şi profesorii de limba romînă au datoria de a 
continua munca, cu eforturi sporite, pentru cunoaşterea cît inai temeinică, pe 
bază ştiinţifică, a limbii romîne contemporane. 


PENTRU NOI ANCHETE DIALECTALE 
DE 
M. ZDRENGHEA 


Catedrele de limbă romînă de la facultățile de filologie din București şi Cluj 
au prevăzut în planul de activitate ştiințitică întocmirea unei « Antologii de texte 
dialectale ». Lipsa unei astfel de lucrări s-a făcut simțită mai ales în timpul semi- 
nariilor de dialectologie și gramatică istorică, în cadrul cărora exerciţiile practice 
se făceau cu mare greutate din cauza numărului redus de exemplare din colecțiile 
de texte dialectale apărute pînă acum. Catedra de limbă romină de la Facultatea 
de filologie din București și-a trecut în plan întocmirea părții referitoare la 
dialectul romîn și meglenoromîn, iar cea de la Facultatea de filologie din Cluj este 
pe punctul de a termina partea privitoare la dialectele dacoromiîn şi istroromîn. 

În strîngerea materialului pentru dialectul dacoromîn, colectivul din Cluj 
s-a izbit însă de la început de o mare greutate: lipsa de texte din anumite regiuni 
ale țării. Anchetele dialectale făcute pînă în prezent (cu excepţia celor pentru 
Atlasul lingvistic romîn) nu au fost organizate după un plan de ansamblu; fiecare 
cercetător şi-a ales localităţile după plac. Pentru ca să-şi poată da seama de felul 
cum se prezintă reţeaua localităţilor anchetate, colectivul catedrei de limbă romînă 
de la Cluj a întocmit o hartă pe care au fost trecute localitățile ilustrate în 
Antologie prin texte culese de diferiți cercetători. 

Ca valoare ştiinţifică, materialul adunat este foarte variat. În unele colecții 
din care s-a scos material, se întrebuințează transcrieri literarizate sau, eventual, 
se notează numai particularități cu totul caracteristice (de ex. în « Graiul nostru », 
« Arhiva de folclor ») pe cînd în altele se notează cele mai fine nuanţe de pronun- 
tare (« Texte dialectale » culese de acad. Emil Petrovici). 

Fără să facem deosebire între aceste texte, harta ne-a dat totuşi cîteva indi- 
cații pe care nu le-am putut neglija. Am văzut astfel că sînt regiuni în care rețeaua 

de puncte cercetate este foarte deasă (părți din Banat, Hunedoara, Bihor, Oltenia). 
Acestea sînt regiunile în care cercetătorii au considerat că vor găsi lucruri « intere- 
sante », pe cînd altele (îndeosebi cîmpia "Transilvaniei şi Muntenia) au fost aproape 
complet neglijate, crezîndu-se că graiul din Muntenia, de exemplu, se apropie 
în așa măsură de limba literară încît cercetarea lui nu prezintă nici un interes, 
La o verificare mai atentă am constatat că și acolo se găsesc particularități de grai 
pe care mulţi nici nu le bănuiau în regiunile respective. Iată numai două exemple. 
Pînă la anchetele făcute pentru ALR s-a crezut că așa-zisul u final (şoptit nu se 
întîlnește decît în Transilvania. Hărțile Atlasului ne arată că el se găseşte și în 
unele părți ale Munteniei (îndeosebi în locurile pe unde se făcea trecerea cu oile, 
de la munte spre Dobrogea, pentru iernat). Palatalizarea labialelor, despre care 
mulți cred că e caracteristică Transilvaniei şi Moldovei, se întâlneşte şi î Muntenia. 

Dacă institutele de lingvistică ar întocmi o hartă asemănătoare în care să 
consemneze însă nu numai localităţile din care s-au cules texte, ci, în general, 
toate localităţile anchetate pînă acum, s-ar putea stabili în mod precis care sînt 
regiunile şi raioanele cu mai puţine localităţi anchetate și atenţia cercetătorilor ar 
fi îndreptată în primul rînd spre acestea. 

Cu personalul care există în prezent la institutele de lingvistică și care e 
pregătit pentru cercetări dialectale, credem că în decursul unei veri s-ar putea 
remedia, în mare măsură, lipsa semnalată, adunîndu-se material din cît mai multe 
localităţi neanchetate pînă acum. Aceasta ar constitui şi o verificare a personalului 
care urmează să facă anchetele pentru viitorul Atlas lingvistic al limbii romîne. 


E e e e e 
CRONICĂ 


STI e e e e 


CONFERINȚA INTERNAŢIONALĂ A SLAVIŞTILOR 


Între 15 —21 septembrie 1955 a avut loc la Belgrad conferința internațională a slaviştilor, 
Organizarea conferinţei s-a făcut din inițiativa slaviștilor iugoslavi, sub conducerea acad. 
A, Belić, preşedintele Academiei de ştiinţe sîrbe. 

Şedinţele conferinței au avut loc în clădirea Academiei de Ştiinţe din Belgrad şi în sălile 
de cursuri ale Universității populare Kolaraț. 

La lucrările conferinţei au luat parte slavişti din 16 ţări ale lumii: Iugoslavia, U.R.S.S., 
Bulgaria, Cehoslovacia, Polonia, America, Anglia, Austria, Franţa, Finlanda, Germania, Italia, 
< Olanda, Rominia, "Țările Scandinave, Ungaria. 

Delegaţiile prezente la conferință au avut următoarea componență: Acad. A. Belić, 
acad. A. Baraţ, prof. K. Taranovski, acad. M. Hraste, prof. Pavlović, prof. P. Ivić, (lugosla- 
via), acad. V. V. Vinogradov, prof. V. I. Borkovski, acad. A. Alekseev, prof. P. N. Tretiakov, 
prof. Miasnikov, prof. I. Maslov (U.R.S.S.); acad. T. Lehr-Splawinski, prof. W. Doroszewski, 
prof. Zd. Stiber, (Polonia); acad. V. Gheorghiev, prof. L. Andreicin, prof. I. Lekov, prof. P. 
Dinekov, (Bulgaria); acad. B. Havránek, prof. I. Dolansky, prof. I. Kurz, prof. K. Ho- 
râ'ek, prof. Wollman (Cehoslovacia); prof. A Mzzon, prof. A. Vaillant, prof. R. Triomphe, prof. 
H. Boissin (Franța); prof. G. Maver, (Italia); prof. R. Iakobson, prof. W. Ledniţki (America); 
prof. Elisabeth Hill, K. Matthews (Anglia); R. Jagoditsch (Austria); prof. Eino Nieminen 
(Finlanda); prof. L. Hadrovics, prof. P. Kiraly, (Ungaria); prof. A. Schmaus, prof. E: 
Kotschmieder (Germania). Republica Populară Romînă a fost reprezentată la conferință 
prin acad. Emil Petrovici şi Gh. Bolocan, cercetător ştiinţific principal la Institutul de lin- 
gvistică din București. 

Conferinţa a fost deschisă de acad. A. Beli€ care a vorbit despre sarcinile importante în 
domeniul slavisticii şi despre necesitatea unei strînse colaborări între slaviştii de pretutindeni, 
Principalul scop al conferinței a fost cunoaşterea stadiului de dezvoltare a slavisticii, pregătirea 
viitorului congres al slaviştilor şi stabilirea unui strîns contact între specialiştii din diferite 
țări. Lucrările conferinței s-au desfăşurat concomitent în două secţii: limbă şi literatură. 

La şedinţele plenare s-au citit referate asupra dezvoltării slavisticii în diferite țări în ulti- 
mii zece ani. Astfel de referate au prezentat: acad. V. V. Vinogradov, prof. P.N. Tretiakov 
(U.R.S.8.), acad. M. Hraste (Iugoslavia), acad. B. Havránek (Cehoslovacia), acad. T. Lehr — 
Splawinski (Polonia), prof. L. Andreicin (Bulgaria), acad. E. Petrovici (Romînia), prof 
P. Kiraly (Ungaria), prof. G. Maver (Italia), prof. A. Schmaus (Germania), prof. A. Vaillant 
(Franţa). 

Delegaţia R.P.R. fiind formată numai din lingvişti nu a putut lua parte la lucrările 
-secției de literatură. 

În secţia de literatură au fost ascultate cu deosebit interes comunicările acad. A. M. Alek- 
seev despre « Izvoarele slave ale « Utopiei » lui T. Moor », prof. I. A. Schmaus, « Tendinţele 
-şi căile de dezvoltare ale epicei populare slave primitive ». 

În cadrul secției de limbă, comunicarea acad. V. V. Vinogradov a trezit un viuinteres nu 
numai în rîndul reprezentaâților la conferință, dar și în rîndul publicului, destul de numeros, 
venit să asculte pe lingvistul sovietic. Vorbind despre lingvistica sovietică în ultimii zece ani» 
V. V. Vinogradov a înfățişat rezultatele obținute în domeniul elaborării unor lucrări cu caracter, 
descriptiv şi istoric cu privire la numeroase limbi din Uniunea Sovietică. Succese importante 
au fost obținute în studierea structurii gramaticale a limbii ruse. Elaborarea monumentalei 
lucrări « Gramatica limbii ruse » s-a bazat pe studii anterioare de o mare importanţă. Dintre 
acestea mai ales problemele de sintaxă au format preocuparea multor lingvişti sovietici. Lucrări 
ca «Problemele sintaxei limbii ruse contemporane », « Gramatica limbii ruse » — Sintaxa » 
depăşesc cadrul strîmt al studiului sintaxei ruse, reprezentînd fără îndoială un succes în 
domeniul lingvisticii generale. O deosebită importanță s-a dat în Uniunea Sovietică studiului 
limbii scriitorilor. Au apărut lucrări asupra limbii operelor lui M. A. Solohov, M. V. Isakovski, 
M. I. Leonov A. S. Makarenko, A. A. Surkov, K. M. Simonov, A. N. Tolstoi, K. A. Fedin, 
A. A. Fadeev şi alţii. Se simte însă lipsa lucrărilor teoretice de stilistică. 

Limba operelor literare din secolul al XVIII-lea şi al XIX-lea a fost studiată mai ales 
sub raportul lexical, ajungîndu-se în prezent la acumularea unui bogat material faptic. Se simte 
nevoia unor lucrări de generalizare a experienţei acumulate. În studierea istoriei limbii literare 
lingvistica sovietică îşi propune să rezolve următoarele probleme de interes general: 

1. Raporturile reciproce şi interacțiunea dintre limba literară scrisă şi limba vorbită 
de popor, între limba literară şi dialecte în diferite stadii de dezvoltare a poporului. 

2. Limbile străine ca limbi literare şi influența lor asupra dezvoltării limbilor literare 
naționale. 

3. Raportul istoric dintre limba literară şi limba literaturii artistice. 

4. Principiile periodizării istoriei limbii literare. 

5. Noţiunile de «stil al limbii » şi «stil al vorbirii » în istoria limbii literare. 

6. Procedeele normalizării în dezvoltarea limbii literare, conţinutul lor social şi noțiunea 
de «normă » în diferite perioade ale istoriei limbii literare. 

În mod deosebit a fost subliniată în comunicarea acad. V. V. Vinogradov problema apari- 
ţiei şi dezvoltării limbii literare ruse, rolul elementelor slave vechi şi al elementelor slave biseri- 
ceşti în formarea limbii literare ruse. š 

Comunicarea prof. V. I. Borkovski a înfăţişat succesele lingvisticii sovietice în studierea 
problemelor de gramatică istorică şi de dialectologie a limbilor slave răsăritene. 

O'importanță deosebită au prezentat comunicările acad. A. Belić care s-a ocupat de impor- 
tanța verbelor cu două aspecte în limbile slave, a lui V. Kiparski despre stabilizarea accentului 
în limba rusă a lui W. Doroszewski intitulată « Dialectologia şi metoda comparativă-istorică 
în lingvistică», a lui L. Hadrovics « Problemele elementelor maghiare în limba sîrbo-croată », 
a lui T. Lehr-Splawinski « Cîteva observații despre raporturile lingvistice celto-protoslave », 
a lui B. Havránek, « Studiul dezvoltării limbilor literare slave şi apariția națiunii » şi a lui 
V. Tomanović « Despre cîteva diateze accidentale în limbile sîrbo-croate şi în rusă ». 

Acad. E. Petrovici în raportul său a făcut o prezentare a lucrărilor de slavistică apărute 
ia noi după cel de al doilea război mondial. A semnalat de asemenea importanța unor lucrări 
de lingvistică generală ca, spre exemplu,  Încercare asupra fondului principal lexical al limbii 
romîne » de acad. A. Graur, pentru studiul relațiilor slavo-romîne în domeniul lexicului. 
În mod deosebit acad. E. Petrovici s-a oprit la caracterizarea sistemului fonetic al limbii romîne, 
pe care, cu argumente convingătoare, îl consideră ca fiind de tip slav. 

Conferinţa internaţională a slaviştilor a adoptat o serie de hotărîri de mare importanţă. 
În vederea pregătirii congresului s-a hotărît alegerea unui Comitet internaţional permanent al 
slaviştilor, în care au fost aleşi reprezentanți a 12 țări: acad. V. V. Vinogradov, prof. V.I. Bor- 
kovski (U.R.S.S.), acad. T.Lehr-Splawinski, prof. V. Doroszewki (Polonia), acad. B. Havránek, 
I. Dolansky (Cehoslovacia), prof. A. Mazon, prof. A. Vaillant (Franţa), Acad. V. Gheorghiev, 
prof. P. Dinekov (Bulgaria), prof. Elisabeth Hill, prof. Matthews (Anglia), prof. R. Iakobson, 
prof. Ledniţki, (America), prof. Stender Peterson, prof. G. Gunnarsson (Ţările Scandinave), 
acad. A. B=l:€, acad. A. Baraţ (Iugoslavia), prof. G. Maver, prof. Ettore Lo Gato (Italia), 
acad. E. Petrovici (Romiînia), prof. Knezsa (Ungaria), prof. N. Vasmer (Germania), prof. 
R. Jagoditich (Austria). Comitetul a hotărît să se întrunească odată pe an în una din ţările: 
slave în vederea lucrărilor de pregătire a congresului. 

La propunerea acad. Vinogradov, comitetul permanent a hotărît convocarea congresului 
slaviştilor în anul 1958 la Moscova. Propunerea comitetului permanent a fost întîmpinată 
cu puternice aplauze. Avînd în vedere lipsa unei bibliografii complete de specialitate şi necesi- 
tatea unei asemenea lucrări, conferinţa a hotărît înființarea a două centre de editare a bibliografiei 
de specialitate. Pentru problemele de limbă, bibliografia va fi tipărită la Cracovia. Peatru proble- 
mele de literatură s-au stabilit două centre: unul la Belgrad, pentru țările slave, şi altul în Olanda, 
pentru ţările neslave. Membrii comitetului permanent şi-au luat obligaţia să asigure trimiterea 
materialului la timp şi în bune condiţii. S-a luat de asemenea hotărîrea de a se publica într-o 
culegere specială materialele conferinței. 

Conferinţa de la Belgrad a scos în evidență necesitatea creării unei puternice secții de 
slavistică în țara noastră. Pentru aceasta e necesară formarea cadrelor de tineri slavişti. Din 
lucrările conferinței s-a desprins şi nevoia grabnică a unei strînse colaborări între slaviştii noştri 
pentru ridicarea calificării lor profesionale, în vederea efectuării lucrărilor viitoare de slavis- 
tică. Din lucrările conferinței a reieşit clar că numai o adîncă cunoaştere a limbilor slave poate 
să asigure studiul aprofundat al raporturilor slavo-romîne. Academiei R.P.R. îi revine sarcina 
formării unor secţii de slavistică în cadrul institutelor sale de specialitate. 

Este necesar, de asemenea, să se accentueze că delegaţia romînă, ca şi alte delegații 
de altfel, a fost incompletă, lipsindu-i specialiştii în domeniul literaturii slave. 

Considerăm ca o lipsă a conferinţei renunțarea la punctul din program cu privire la cre- 
şterea tinerelor cadre de slavişti. Cu toate acestea, conferinţa internațională a slaviştilor a adus 
o contribuție substanțială la lărgirea şi întărirea legăturilor între specialiştii din diferite ţări. 
Schimbul de experiență realizat la Belgrad va duce, tără îndoială, la o largă dezvoltare a studiilor 
de slavistică. 


GH. BOLOCAN 


DIN ACTIVITATEA COLECTIVULUI DE LINGVISTICĂ 
DE LA FILIALA IAŞI A ACADEMIEI R. P. R. 


Colectivul de lingvistică de la Filiala laşi a Academiei R.P.R. şi-a fixat în planul de muncă 
pe acest an continuarea problemelor pe care le urmăreşte de mai multă vreme: « Istoria limbi; 
literare romîneşti în sec. al XIX-lea », şi « Studierea graiurilor regionale ». Eforturile celor cinci 
cercetători care alcătuiesc colectivul s-au orientat, îndeosebi, în jurul primei probleme. Din 
multitudinea de aspecte pe care le comportă limba literară a secolului al XIX-lea centrul de greu- 
late îl constituie în anul acesta studierea neologismelor. Un subcolectiv întocmește sub conducerea 
lui Gh. Ivănescu lucrarea « Neologismul romanic şi cel latin în sec. al XIX-lea care va fi gata 
la sfîrşitul anului 1955, cînd va fi terminată adunarea şi judecarea critică a materialelor culese 
din principalele surse (scrieri ale vremii şi dicţionare). | 

Aceleiaşi teme i se subordonează în mare măsură preocupările lui Şt. Cuciureanu, care 
urmăreşte limba lui Eliade Rădulescu şi M. Eminescu din punctul de vedere al neologismului 
latin şi romanic, deşi în unele privințe cercetarea sa se lărgeşte, înglobînd şi alte aspecte (Ilus. 
trativă în acest sens este comunicarea « Reflexe eliadiste la Eminescu »). Şi lucrarea lui N. A, 
Ursu, 4 Terminologia ştiinţelor naturii în sec. al XIX-lea, » (înscrisă în planul de editură pe 
anul 1955), se încadrează temei generale a colectivului, deşi, cum e şi firesc, ea depăşeşte pro- 
blema neologismului. Cercetarea lui N. A. Ursu face parte de altfel dintr-un studiu de amploare, 
o monografie a neologismelor, cu referinţe asupra pătrunderii, circulaţiei şi încadrării lor în 
limba romînă. 

Studiul — terminat acum — al lui Gh. Ivănescu, « Terminologia filozofică romînească 
de pînă la 1830 », elucidînd multe probleme ale neologismului în limba romînă, ajunge la conclu- 
zii importante de ordin teoretic. Plecînd de la cercetarea terminologiei filozofice din prima jumă- 
tate a secolului al XIX-lea, Gh. Ivănescu a constatat că o mare parte din aceasta (cea de pînă 
a 1 830) este mult mai legată de terminologia filozofică veche decît de cea actuală. De aceea, 
autorul studiului şi-a îndreptat investigațiile spre terminologia filozofică din secolele al XVI-lea, 
al XVII-lea şi al XVIII-lea, fără cunoaşterea căreia nu se pot trage concluzii serioase asupra 
terminologiei din secolul al XIX-lea. S-a constatat astfel existența unei terminologii filo- 
zofice, începînd chiar cu textele rotacizante, îmbogățită de contribuţiile lui Dosoftei, frații 
Greceanu, Dimitrie Cantemir şi alţii şi care se prelungeşte pînă în jurul anului 1830. Lucrarea 
nu conţine numai o enumerare descriptivă a vechii terminologii filozofice, ci şi o explicaţie 
genetică, cu fixarea începuturilor terminologiei moderne la Cantemir, Clain şi Poteca.O carac- 

teristică generală a vechii terminologii este, pe lîngă împrumuturi, abundența calcurilor lingvis= 
tice, care, după 1830, sînt înlocuite cu noi împrumuturi. 

O contribuţie însemnată în lămurirea problemelor limbii literare romîneşti din secolul 
al XIX-lea aduce G. Istrate în comunicarea sa 4 Despre literalizare ». Atacînd un aspect fonetic 
al limbii la care specialiştii nu s-au oprit decît incidental, autorul, pe baza unei material faptic 
numeros, studiază fenomenul literarizării în toate implicațiile cauzale care l-au putut favoriza. 
Sînt discutate în profunzime latinismul, italienismul, legătura cu textele vechi, sprijinul pe anu- 
mite fonetisme regionale etc. Lucrarea « Despre literalizare » are şi importante consecințe de 
ordin practic, în special pentru alcătuirea edițiilor din scriitorii secolului al XIX-lea, la care 
este necesar să ştim care grafii corespundeau unor pronunţii reale şi care nu. 

În lucrarea « Preocupări lingvistice la cărturarii romîni din prima jumătate a sec. al 
XIX-lea», N, A. Ursu face o privire critică a punctelor de vedere exprimate în publicaţiile vremii 
asupra a patru mari probleme: originea limbii romîne, neologismele, unitatea limbii literare 
şi ortografia. Invocînd texte mai puţin cunoscute, N. A. Ursu atrage atenția asupra meritelor 
pe care le-au avut în cultura noastră personalităţi care nu au stat suficient în atenția cercetă- 
torilor de pînă acum. El arată că unele din ideile atribuite în mod obişnuit lui Eliade, Asachi, 
Negruzzi, ori Russo au fost formulate mai înainte de cărturari a căror contribuţie la dezvoltarea 
limbii literare romîneşti va trebui să fie luată în considerație cu mai mult interes. 

În ceea ce priveşte cel de al doilea mare obiectiv al planului anual, « Studierea graiurilor 
regionale », colectivul din Iaşi colaborează cu Institutul de lingvistică al Filialei din Cluj 
la alcătuirea « Dicţionarului dialectal al limbii romîne ». În anii precedenţi, catedra de limba 
romînă a Facultăţii de filologie a organizat o serie de anchete dialectale în Moldova şi Mara- 
mureş. La aceste anchete conduse de G. Istrate, au participat cadrele didactice tinere ale facul- 
tăţii (V. Arvinte, Al. Andriescu, Ec. Teodorescu, St.. Giosu, C. Macarevici) şi N. A. Ursu din 
partea Academiei. Din materialul adunat de anchetatori, M. Bordeianu selectează lexicul des- 
tinat « Dicţionarului dialectal », deplasîndu-se periodic la Cluj pentru a-l preda şi a discuta 
amănuntele colaborării. Participanţii la anchetele dialectale au elaborat şi o lucrare referitoare 
la terminologia plutăritului şi a exploatării lemnului pe Valea Bistriţei şi în Maramureş. 
V. Arvinte şi N. A. Ursu lucrează în colectivul care alcătuieşte monografia regiunii Bicaz, iar 
Al. Andriescu, Ec. Teodorescu, V. Arvinte şi N. A. Ursu şi-au propus o monografie a graiului 
din comuna Crucea (regiunea Suceava). Anul acesta anchetele au continuat şi pe baza lor s-a 
început o monografie a graiurilor din Valea Bistriţei. Pentru ca munca pe teren a specialiştilor 
să fie conjugată cu informaţii din locurile unde nu se pot efectua anchete, catedra de limbă 
romînă a tipărit un chestionar referitor la terminologia agricolă. Cu sprijinul Consiliului sin- 
dical regional acest chestionar a fost trimis în tot cuprinsul regiunii Iaşi. Catedra de limba romînă 
şi colectivul de la Academie au alcătuit de asemenea un chestionar despre terminologia plutăritu- 
lui şi au în pregătire chestionare în legătură cu alte domenii de activitate. 

În afara sarcinilor impuse de planul anual, fiecare cercetător are şi o sferă de preocupări 
personale în care-şi înscrie problemele lingvistice care-l interesează. Obligativitatea acestor 
preocupări — o dată trecute în planul trimestrial — are drept scop asigurarea unui ritm susți- 
nut de muncă pentru întregul colectiv, dar mai ales favorizează la cercetătorii tineri o lărgire 
a cunoştinţelor de specialitate. Multe lucrări prezentate în cadrul colectivului au fost 
expresia unor astfel de cercetări. Dintre comunicările care se încadrează în această categorie 
merită a fi amintite: Expunerea asupra activității lui Timotei Cipariu ţinută de G. Istrate 
cu prilejul împlinirii a 150 ani de la naşterea învățatului ardelean; « Gramatica romînească 
a italianului P. E. Bosi» (în manuscris — Şt. Cuciureanu); + Torquato Tasso» (cu ocazia 
comemorării — Şt. Cuciureanu); «Din terminologia plutăritului» (în care V. Arvinte 
demonstrează că în munţii Moldovei şi în Maramureş au fost utilizaţi în secolul al XIX-lea 
şi la începutul secolului al XX-lea lucrători forestieri originari din Carintia, Tirol şi Craina; 
dovada: terminologia de origine italiană — interjecţii sau comenzi —, mărturii ale informato- 

rilor de pe teren, precum şi accepțiile multiple ale cuvîntului grainer, la început tom originar 
din Craina », mai tîrziu pe teritoriul romînesc căpătînd o pluralitate de sensuri care denumesc 
obiecte şi metode de lucru ale grainerilor); « Bogăţie relativă şi principii care pot fi discutate 
(tipărit fragmentar în + Contemporanul» 1— G. Istrate); « Valoarea stilistică a expresiilor 
idiomatice > (Al. Andriescu); « Faust în romînește » 2 (în care Al. Andriescu şi C. Macarevici 
discută cu exemplificări principiile aşa de dezbătute ale traducerii artistice); « Două modele 
clasice de traducere poetică » (« Mănuşa » lui Schiller şi « Foaie veştedă » de Lenau în tălmă- 
cirea lui Eminescu — Al. Andriescu şi C. Macarevici); «Topica stilistică la Eminescu» 
(M. Bordeianu); « Elemente romîneşti în graiul lipovenilor din Dumasca » (V. Arvinte) etc. 

Pentru îmbunătățirea muncii colectivului de lingvistică este însă necesară înlăturarea 
greutăților care împiedică o desfăşurare normală a activităţii ştiinţifice. Astfel colectivul dis- 
pune de un număr redus de cercetători: abia în toamna anului 1954 el a ajuns la cinci membri 
față de trei cîţi cuprindea pînă atunci. De aceea, cu atît mai necesar a fost sprijinul pe care l-a 
primit din partea unor cadre didactice ale Facultăţii de filologie: G. Istrate (responsabilul colec- 
tivului), V. Arvinte şi Al. Andriescu, care, prin cornunicările prezentate, prin participarea cu 
regularitate la şedinţe şi la discuţii au contribuit efectiv la creșterea calitativă a muncii. Trebuie 
să menționăm şi procurarea anevoioasă a materialelor de studiu, lipsa unui contact susținut 
cu institutele de la Bucureşti şi Cluj, cu editurile şi revistele centrale, greutățile întîmpinate 
în organizarea anchetelor dialectale ş.a. "Toate acestea, fără să constituie motive de inactivitate, 
reprezintă totuşi piedici care scad randamentul muncii. Rezolvarea lor va duce fără îndoială la 
desfăşurarea unei activități ştiinţifice din cele mai rodnice. 


LIVIU LEONTE 


1 Publicată în « Iaşul literar», 1955 nr. 7. 
1 Ibidem. 

CRITICĂ ŞI BIBLIOGRAFIE 


z: 


DICȚIONARUL LIMBII BULGARE LITERARE CONTEMPORANE 


Una din marile realizări ale Academiei 
Bulgare de Ştiinţe este fără îndoială « Dicțio- 
narul limbii bulgare literare contemporane » 
din care au apă u: pînă acum două fascicole 
şi anume: 1 (1954) şi II (1955), cuprinzînd 
literele A—E (pînă la Ekzamenator). Dicţio- 
narul este alcătuit de un grup de colaboratori 
ai Institutului de cercetări lingvistice de pe 
lîngă Academie, lucrările fiind conduse de 
un comitet redacţional compus din filologi 
bine cunoscuți prin lucrările lor anterioare 
ca: L. Andreicin, Ivan Lekov, Kiril Mircev, 
'Tvetan Todorov, S. Boiagiev şi alţii, redactor 
principal fiind academicianul Stoian Romanski. 

Pînă la acest dicţionar, cercetătorii puteau 
folosi doar cele două dicționare clasice ale 
limbii bulgare ale lui Diuvernua şi N. Gherov, 
cu totul depăşite astăzi. 

Diuvernua, profesor de filologie slavă la 
universitatea din Moscova, şi-a început 
publicarea lucrării în 1885 cînd a apărut 
prima parte. În 1886, după moartea sa, 
colaboratorii săi — Lavrov şi alții — au dus-o 
la bun sfîrşit, astfel că în 1889 dicționarul 
apăruse în întregime, reprezentînd, după 
aprecierea slaviştilor, una din cele mai impor- 
tante lucrări ale vremii.  Concepîndu-şi 
lucrarea după planul dicționarului rusesc 
al lui V. I. Dal, Diuvernua s-a bazat pe 
întreaga literatură şi presă bulgară apărută 
pînă în vremea lui. Dicţionarul lui Diuvernua 
este astăzi cu mult depăşit, el rămînînd un 
monument al limbii bulgare de pînă la 
eliberarea ţării de sub jugul otoman. De 

atunci limba a evoluat atît de mult, încît 
uneori pentru un cuvînt căruia Diuvernua 
îi redă două sau trei semnificaţii, avem azi 
două sau trei cuvinte noi, deplin stabilizate 
în limbă. 

Dacă Diuvernua s-a bazat aproape numai 
pe limba literară, Naiden Gherov, în dicțio- 
narul său apărut la Plovdiv (1895—1904) 
şi completat de T. Pancev în 1908, s-a 
bazat în special pe limba vorbită. Studiind 
în Rusia, unde a şi rămas destulă vreme, 
Gherov a inclus în dicționarul său destule 
cuvinte ruseşti pe care le-a considerat că 
ar aparține şi limbii bulgare. Dacă Gherov 
a folosit nenumărate zicători, proverbe şi 
expresii populare bulgare pentru a explica 
diferitele cuvinte date, şi deseori lucrarea 
sa a fost folosită pentru a dovedi autentici- 
tatea populară a acestora, trebuie subliniat 
şi faptul că uneori aceste proverbe sau zicători 
n-au nimic comun cu acelea ale poporului 
fiind create chiar de autor şi folosite probabil 
încă de pe timpul cît a fost învăţător şi pro- 
fesor. Alteori Gherov creează chiar cuvinte 
prin antonimele pe care le-a bănuit a fi 
existat în limbă, fără ca aceasta să corespundă 
realității. Aceste creaţii ale lui Gherov, puse 
în circulație prin dicţionarul său, n-au reuşit 
însă să-şi găsească loc în limba bulgară 
scrisă sau vorbită aşa cum au reuşit de pildă 
unele cuvinte — de acelaşi fel — create şi 
puse în circulație prin cunoscutul dicționar 
bulgar-francez al lui I. A. Bogorov, publicat 
la Viena în 1871. Astfel, cuvinte ca + bezdeen» 


sau + bezdeinost » etc., atît de cunoscute astăzi, 
se întîlnesc pentru prima dată în dicționarul 
lui Bogorov. Nici -ortografia lui Gherov nu 
este în afară de orice discuţie — lucru de 
altfel explicabil dacă ne gîndim la vremea în 
care a apărut dicționarul său. Cu toate 
acestea, lucrarea lui Gherov, azi şi ea raritate 
bibliografică, a avut o deosebită importanță, 
chiar dacă neglija în mod conştient limba 
literară. 

Încă dinaintea primului război mondial, 
învățații bulgari au sezisat just necesitatea 
unui nou dicționar care să le reunească pe 
cele două apărute pînă atunci, înlăturînd 
greşelile făcute şi dînd o lucrare care să 
corespundă stadiului de atunci al limbii. 

În anu! 1914, A. T. Balan şi B. Tonev 
au propus Academiei Bulgare să întreprindă 
culegerea întregului tezaur de cuvinte ale 
limbii bulgare, bază pe care să se alcătuiască 
mai multe feluri de dicționare. Abia în 
1917, Academia a luat hotărîrea de a publica 
un dicționar de circa 100—130 de coale de 
tipar şi care, bazat pe dicționarele lui Diu- 
vernua şi Gherov, să fie conceput asemă- 
nător dicționarului redus al limbii franceze 
publicat de E. Littré («Dictionnaire de la 
langue française, abrégé du Dictionnaire » 
de E. Littré). Celor doi academicieni, care 
au început lucrarea, li s-au adăugat şi acade- 
micienii S. Arghirov şi S. Mladenov. Acade- 
mia neavînd mijloacele necesare publicării, 
cei patru filologi au continuat lucrarea pe 
bază de subscrieri, învingînd greutăți extra- 
ordinare.. Revistele şi gazetele vremii reflectă 
aceste greutăţi şi este destul să amintim arti- 
colul autorilor dicționarului intitulat + Sufe- 
rințele unui dicționar bulgar» (1925). Toate 
acestea au făcut ca prima fascicolă să apară 
abia în 1927, a doua în 1930 etc. În 1942 
dicționarul ajunsese abia la fasc. 7 (litera 
D), lucrînd la el numai S. Mladenov. Acest 
dicționar s-a oprit la litera K. 

Cu toate că dicționarul lui Mladenov 
nu urma să cuprindă întregul tezaur de 
cuvinte bulgare, el era totuşi conceput pe 
un plan extrem de larg şi continuarea lui 
ar fi adus imense servicii. Cuvintele erau 
date pe familii, arătîndu-se formele din 
vechea limbă bulgară, etimologia lor şi cores- 

pondențele cu celelalte limbi slave. Cuvintele 
erau însoţite de bogate explicații şi de texte 
ilustrative din scriitori sau din folclor. 
Dicţionarul lui Mladenov oprindu-se la 
iitera K, cercetătorii erau siliți să apeleze 
tot la cele două vechi dicționare, care nu 
mai puteau fi găsite decît în cîteva mari 
biblioteci. Iată golul pe care vine să-l umple 
actualul dicționar al Academiei Bulgare- 
Noul dicționar care apare acum are pro- 
portii mai reduse decît dicționarul lui Mlade- 
nov. El este în primul rînd un instrument de 
lucru şi de aceea nu epuizează întregul tezaur 
de cuvinte. Intenţia autorilor constă în cuprin- 
derea acelor cuvinte care s-au stabilizat deja 
în limba literară, arătînd forma corectă a 
cuvîntului, sensul şi utilizarea [ui. Ceea ce 
trebuie subliniat este că dicționarul nu este 
enciclopedic, ci explicativ şi normativ. El 
va apărea în două volume şi va cuprinde 
circa 65.000 de cuvinte. Elaborarea lui a 
început încă din anul 1942 cînd au început 
să se culeagă materialele şi ar fi durat foarte 
mult, dacă îndată după 9 septembrie 1944 
nu s-ar fi lucrat într-un ritm cu totul neîntîlnit. 
Folosind marile realizări ale lexicografiei 
şi lexicologiei sovietice, apelînd pentru cuvin- 
tele tehnice la diferiți specialişti din institutele 
de cercetări ştiinţifice ale Academiei, dicţio- 
narul va cuprinde cele mai utilizate cuvinte 
din literatura artistică şi ştiinţifică, din presă 
şi din vorbirea curentă. S-au înlăturat arha- 
ismele, dîndu-se loc doar acelora care sînt 
legate de operele marilor scriitori sau de 
realitatea istorică. Din cuvintele dialectale 
s-au lăsat numai acelea care au o circulație 
mai largă. Dintre termenii ştiinţifici s-au 
reținut numai cei mai cunoscuți. În dicționar 
sînt tratați toți termenii referitori la con- 
struirea socialismului în R. P. Bulgaria. 
Cuvintele sînt date alfabetic şi nu pe 
familii de cuvinte ca în dicţionarul lui Mla- 
denov. După ce se arată formele gramaticale 
mai importante, se dau miçi lămuriri etimo- 
logice, arătîndu-se limba din care provine 
cuvîntul, dar nu şi filiera prin care acesta 
a intrat în limba bulgară. După expli- 
carea cuvîntului, se dă materialul ilustrativ — 
scurte citate, extrase din presă, exemple 
din literatura populară, proverbe, zicători 

sau expresii tipice. Numirile de plante sînt 
însoţite de termenul latin corespunzător. 
Toate cuvintele dialectale sînt explicate prin 
sinonime. 

În ceea ce priveşte definițiile cuvintelor, 
ncă de la primele fascicole, se poate observa 
o precizie şi o scrupulozitate care depăşeşte 
pe aceea a dicționarului lui Mladenov. De 
exemplu la cuvîntul gaazñn « daalii » — se 
dă în actualul dicționar următoarea explicaţie: 
«bande prădalnice alcătuite din populaţia 
mahomedană din regiunile muntoase ale 
Bulgariei, la finele secolului al XVIII-lea 
şi ja începutul secolului al XIX-lea » — față 
de explicaţia din dicționarul lui S. Mladenov 
care restrînge semnificaţia cuvîntului prin: 
„Cure din sud-estul munţilor Rodopi». 


De asemenea pentru cuvintele al căror 
accent nu este stabil, noul dicționar dă 
ambele accente, ceea ce lipseşte din dicţio- 
narul lui Mladenov. 

Dicţionarul Academiei Bulgare reprezintă 
rezultatele unei munci de ani de zile şi 
sîntem siguri că eforturile cercetătorilor 
bulgari, conduse de învăţaţi al căror nume a 
depăşit de mult graniţele ţării lor, vor fi 
încununate de succes. 

Apariția acestui dicționar va ușura extrem 
de mult ` dicționarelor bilingve 
(bulgar-francez etc.) şi în special alcătuirea 
unui dicţionar bulgar-romîn, a cărui nece- 
sitate se simte atît de mult. 


alcătuirea 


C. Velichi 


0 «introducere în lingvistică» în povestiri pe înţelesul tuturor 
(L, Useenskr, Slovo o slovah. Ocerki o iazike, Leningrad, Detghiz, 
1954, 296 pag.). 


Acum cîteva luni s-a adus în librăriile 
noastre, din păcate în prea puţine exemplare, 
o nouă carte apărută în Editura de stat pentru 
literatură pentru copii a Ministerului Învăţă- 
mîntului din R.S.F.S.R.: «Un cuvînt despre 
cuvinte» (cu subtitlul « Studii despre limbă») 
de scriitorul sovietic L. Uspenski. Destinată 
copiilor mai mari, ea are ca redactor ştiin- 
tific pe prof. S.G. Parhudarov, membru 
corespondent al Academiei de Ştiinţe a 
“U.R.S.S., iar din prefața autorului se înţelege 
că redactarea a fost urmărită şi de R. A. Bu- 
dagov şi B. A. Larin. Din înseşi aceste date 
se poate presupune că nu e vorba de o carte 
pentru copii în care se face ştiinţă vulparizată. 
Cartea are un conţinut riguros științific şi 
faptul că se udresează unor copii de vîrstă 
şcolară n-a avut drept decît 
caracterul deosebit de atractiv şi de accesibil 
al expunerii, care o face să fie citită cu 


consecinţe 


plăcere şi de oameni trecuți de virsta copi- 


lăriei şi chiar de specialişti în domeniul 
lingvisticii. 

În ciuda titlului, cartea nu se ocupă numai 
de cuvinte, ci de toate elementele limbii; 
în cele aproape 300 de pagini pe care le are, 


sînt atinse problemele de bază ale lingvisticii, 

aproximativ acelea care se predau, de pildă, 
într-un curs de « Introducere în lingvistică» 
în anul I al facultăților de filologie. Spre 
deosebire însă de structura unui curs uni- 
versitar, noțiunile fundamentale ale lingvis- 
ticii nu sînt 4 predate», ci ajung să fie cunoscute 
prin povestiri ingenios construite, prin 
comparații cu alte domenii mai cunoscute, 
prin anecdote şi referinţe la opere literare, 
prin exemple viu comentate, care duc lu 
concluzii neaşteptate pentru cititori, 
metodele fiind însoţite de desene sugestive 
pe marginea paginilor. În felul acesta, cartea 


toate 


expunere accesibilă a 
mai 


este un model de 
problemelor considerate 
complicate în studiiie de lingvistică: problema 
legăturii dintre limbă şi gîndire (capitolul I), 
graiului, cu principalele 
II-lea și al 


dintre cele 


probiema originii 
teorii existente (capitolul al 
XII-lea), metoda comparativă-istorică (capi- 
tolul al III-iea), clasificarea morfologică a 
limbilor (capitolul al VI-lea), caracterul 
abstract al categoriilor gramaticale (capitolul 
al VII-lea). , 

Scriitorul L. Uspenski stăpîneşte perfect 
noţiunile de lingvistică şi dovada cea mai 


bună o constituie tocmai măiestria tratării 


lor în forma cea mai accesibilă. În această 
tratare se fac simţite şi calitățile sale de fin 
pedagog (din unele pasaje ale cărții se înțelege 
că autorul este profesor de limba rusă). 
Ceea ce impresionează însă în primul rînd 
este înalta preţuire, respectul şi dragostea 
pe care autorul le manifestă față de limbă 
şi față de ştiinţa care se ocupă de ea, lingvis- 
tica; aceste sentimente sînt sădite şi în 
cititor, care nu poate să nu se lase cucerit 
de caldul imn pe care autorul îl înalță limbii 
în fiecare pagină a cărții. 

Aceasta este marea valoare educativă a 
cărții lui Uspenski: ea învață pe cititori — 
copii sau vârstnici — să-și iubească limba 
maternă, să se intereseze de limbile altor 
“popoare, să se gîndească la problemele de 
limbă, să înțeleagă regulile ortografice şi 
gramaticale, să stimeze munca lingviștilor. 
În unele locuri autorul propune anumite 
teme, ca găsirea altor exemple pentru situaţii 
discutate în carte (de pildă exemple de cuvinte 
ieşite din uz care au fost ulterior repuse în 
circulație, p. 179), alteori îndemnut lui se 
referă la notarea materialului lexical inedit 
pe care-l oferă graiurile locale (p. 164), dar 
sarcina cea mai importantă pe care o trasează 
autorul cititorilor săi este cultivarea 
limbii, problemă căreia i se consacră un 
întreg capitol (al VIII-lea). 

Cartea are o mare valoare educativă şi 
prin exemplul pe care îl constituie pentru 
scriitorii noştri. În timp ce la noi există 
scriitori care nesocotesc importanța proble- 
melor de limbă şi mai ales munca lingviştilor, 
scriitorul sovietic Uspenski găseşte cele mai 
alese cuvinte de prețuire a științei lingvis- 
tice, «minunata ştiinţă a vorbirii omeneşti 
vii» (p. 104). Convingerea pe care Uspenski 
o are şi o transmite cititorilor este că «şti- 
ința limbii este una dintre cele mai seri- 
oase, profunde şi mai seducătoare 
ştiinţe din lume» (p. 36). 


mai 


+ 


Autorul îşi începe prefața cu înfăţişarea 
legăturii indisolubile dintre limbă şi viața 
omului, pentru a ajunge la întrebarea dacă 
ne cunoaștem destul de bine acest « uimitor 
instrument > care este limba. În acest scop, 


ot 


el se foloseşte de o problemă de morfologie 
şi de una de vocabular din limba rusă şi 
de aici trece la probleme de limbă în spațiu 
şi în timp, vorbind de mulțimea şi diversitatea 
limbilor existente, de diferitele aspecte istorice - 
şi stilistice ale uneia şi aceleiaşi limbi, de 
limbi vii şi limbi moarte. Prin toate acestea 
se schițează de fapt obiectul de studiu al 
lingvisticii şi prefața se încheie cu o cuceri- 
toare prezentare a profesiei de lingvist. în 
acest cadru autorul îşi defineşte şi scopul 
cărții: 

« Cartea pe care o ţii în mînă nu e scrisă 
ca să fie manual. Sarcina asta trebuie să o 
îndeplinească volume speciale de lucrări 
şcolare, întregi cursuri universitare, studii 
şi articole profunde şi serioase. 

Scopul acestei cărți este altul. Prin ea, 
eu am vrut să ridic puţin vălul care ascunde 
pentru tineri comoara lingvisticii; fie ca 
în ochii lor să strălucească măcar unele 
giuvaieruri acumulate în ea. 

De aceea nici n-am încercat să expun 
aici în mod legat şi succesiv toate problemele 
ştiinţei lingvistice. N-a intrat în intenţiile 
mele să elucidez complet nici măcar unele 
capitole ale ei. Eu nu mi-am propus ca scop 
să povestesc totul, ci numai cîte ceva din 
tainele ei, poate nici măcar cele mai impor- 
tante, fundamentale, dar în schimb cele mai 
accesibile înțelegerii şi totodată destul de 
interesante. 

Dacă, din zece cititori, unul care a citit 
această carte pînă la sfîrşit se va îndrepta 
spre alta, mai temeinică şi mai serioasă, 
scopul meu va fi atins. 

De asemenea, el va fi atins dacă, terminînd 
lectura, cititorul va medita şi va privi altfei 
ceea ce dau manualele şcolare de limbă. 

În sfîrşit, dacă acei care vor citi acest 
« Cuvînt despre cuvinte» vor învăța să tragă 
cu urechea ei înşişi ia vorbirea oamenilor 
din jurul lor, s-o observe şi să mediteze asupra 
ei, în curînd va fi clar şi pentru ei că o 
întreagă lume li se deschide încă dintr-o 
parte, cu totul nouă şi neaşteptată. Şi nimic 
nu e mai îmbucurător decît asta!» 

Primul capitol al cărţii, intitulat « Cuvîntul 
şi gîndirea », este consacrat problemei legă- 
turii dintre limbă şi gîndire. Din titlurile 

celor trei subcapitole (u Musafirul de seară », 
4 De ce se minuna muncitorul Izot» şi «O, 
dacă s-ar putea să vorbeşti cu sufletul, fără 
cuvinte »), se poate vedea metoda folosită de 
autor în întreaga carte: fiecare pagină aduce 
o surpriză, întrucît cele mai serioase pro- 
bleme sînt tratate sub titluri curioase şi 
captivante, care promit mai degrabă povești; 
cel mai adesea e vorba de referințe literare, 
cum e cazul tuturor celor trei subtitluri din 
capitolul I. De exemplu, « Musafirul de seară» 
este titlul unei nuvele ce Kuprin în care 
autorul îşi exprimă uimirea față de taina 
este un muncitor 
Gorki l-a 
înceta să se minuneze 


Izot 
de pe Volga pe care 
carte şi care nu 
îndeajuns de posibilitatea citirii gîndurilor 


actului vorbirii, iar 
învăţat 


altor oameni. 

Titlul capitolului al Il-leu anunţă « Po- 
veşti şi fapte adevărate ». În el se începe 
discutarea problemei originii graiului, por- 
nindu-se de la explicațiile din textele biblice 
şi de la cunoscutul fragment din Herodot 
referitor la experiența făcută de faraonul 
egiptean Psammetih cu cei doi copii nou 
apoi 
cele trei teorii «naturale » ale originii gra- 
iului: teoria onomatopeelor, teoria vorbirii 
copiilor şi teoria exclamaţiilor spontane. 

Teoria marxistă a naşterii graiului în 
procesul de producție este expusă în capi- 
tolul al III-lea, intitulat « Omul şi animalul ». 
De aici se ajunge la prezentarea metodei 
deci. la problema 


născuți izolaţi de lume; sînt expuse 


comparative-istorice și 
familiilor de limbi. 

Capitolul al IV-lea se ocupă de « Sunete 
şi litere»: corespondenţa dintre scriere şi 
pronunțare, frecvenţa unor sunete şi a unor 
litere în diferite poziţii, modificarea ortogra- 
fiilor şi fenomene fonetice, ca reducerea 
corpului fonetic al unor cuvinte. 

În capitolul al V-lea, « Cuvîntul și viaţa 
lui», se discută probleme de vocabular: 
gruparea cuvintelor, cuvînt şi noţiune, nu- 
mărul cuvintelor dintr-o limbă, 
vechi şi regionale care ajută la înțelegerea 
sensului şi a originii altor cuvinte, cazuri 
interesantă, cuvinte 


cuvinte 


de evoluție semantică 
vechi repuse în circulație, naşterea cuvin- 
telor noi, familia de cuvinte, cuvinte din 


R4 


limbi înrudite şi cuvinte internaționale 


În acest capitol sînt prezentate multe cu- 
lingvistice : « cuvîntul eroare » 
zenit, datorit .greşelii unui copist (cuvîntul 


riozități 


arab din care provine este gamt), cuvintele 


internaţionale autobus,  troleibus şi engl. 
bus, născute prin greşita analiză a lui omnibus, 
răspîndirea internaţională a cuvîntului liliput 
creat de J. Swift în cartea 4 Călătoriile lui 
Guliver », spre deosebire de alte cuvinte 
lansate în aceeaşi lucrare care n-au prins 
etc, 

Capitolul al VI-lea poartă titlul intra- 
ductibil « Glokaia kuzdra ». Enigma se lă- 
mureşte în subcapitolul al 8-lea cu acelaşi 
titlu, în care autorul reproduce o frază creată 
de lingvistul sovietic L. V. Şcerba pentru 
a demonstra valoarea desinenţelor şi a sufixe- 
lor gramaticale. E vorba de o frază compusă 
din cuvinte care nu înseamnă nimic, dar 
care au elemente gramaticale ruseşti şi 
acestea dau un oarecare înţeles întregului: 
glokaia kúzdra şteho budlanú!a bókra i kudred- 
cit bokiéaka. 
ruseşti ataşate unor rădăcini inexistente în 
înțelege 


obiect de genul feminin a săvîrşit într-un 


(Din elementele gramaticale 


limba rusă, se că cun anumit 
anumit fel o acțiune momentană răsfrîntă 
asupra unei ființe de genul masculin şi e 
în curs de săvirşire a altei acţiuni asupra 
puiului acelei ființe 5.) Acest capitol, ca 
şi capitolul al VII-lea « Mersul secolelor », 
se ocupă de probleme de gramatică. Pornin- 
du-se în mod ingenios de la problema cuvin- 
telor lungi şi scurte în diverse limbi, se 
discută aici structura morfologică a cuvîn- 
tului şi tipurile de limbi: flexionare, izolante, 
aglutinante şi incorporante. Tot în capitolul 
al VI-lea se vorbeşte şi despre valoarea şi 
istoria unor sufixe. 
Capitolul al VII-lea este 
luţiei structurii gramaticale a limbii, carac- 
gramaticale 


consacrat evo- 
terului abstract al categoriilor 
şi specificului acestor categorii în diverse 
limbi, încheimdu-se cu un subcapitol refe- 
ritor la «chinurile traducătorilor ». 

În tot cuprinsul cărții expunerea se dis- 
tinge prin bogăţia de exemple concrete din 
diverse limbi. Cum e şi normal, majoritatea 
exemplelor sînt furnizate de limba rusă şi 


de limbile siave,dar se dau şi numeroase exem- 
ple din limbile romanice şi din cele ger- 
manice (mai ales din engleză), din limba 
turcă, limbile 
multor popoare de pe teritoriul U.R.S.S. 
Pentru cititorii romîni e interesant de semna- 


japoneză, coreeană şi din 


lat existența unor exemple romîneşti şi, mai 
mult, prezentarea sumară a formării limbii 
romîne (p. 100—101) ca exemplu de legă- 
tură între studiul limbii şi al istoriei. 
Ultimul capitol al cărții este consacrat 
-însă exclusiv limbii ruse. Capitolul consti- 
tuie un cald apel la cultivarea limbii sau — 
cum spune 


Uspenski 


autorul —- la «apărarea» ei. 
consideră că trei sînt pericolele 
care ameninţă o limbă literară: 1) imperfecta 
ei stăpînire din cauza culturii insuficiente, 
2) insuficienta cunoaştere a limbii comune, 
deci  împestriţarea limbii cu pronunțări, 
forme gramaticale şi cuvinte regionale şi 
3) împestrițarea limbii cu cuvinte străine de 


jargon sau, astăzi, cu cuvinte străine « sa~ 


vante >, de cele mai multe ori neînţelese în 
adevăratul lor sens şi deci folosite unde nu 
trebuie. Deşi se bazează pe material rusesc 


afirmaţiile din acest capitol au o valoare 
generală, întrucît pot fi aplicate la orice 
limbă. 

A 

Din această scurtă prezentare, care nu redă 
nici pe departe bogăţia de idei a cărţii € Un 
cuvînt despre cuvinte », se poate vedea to- 
tuşi masea valoare a acesteia şi folosul pe 
care l-ar aduce traducerea ei în limba ro- 
mînă. Cartea ar fi citită nu numai de elevi, 
ci şi de profesorii lor, de studenţii de la facul- 
tățile de filologie şi de la secţiile de limba 
romînă ale institutelor pedagogice şi ar 
trezi interesul pentru problemele de limbă 
chiar la o categorie mai largă de oameni de 
toate vîrstele şi de toate profesiile. 

Ideală ar fi însă nu numai o traducere 
propriu-zisă, ci o adaptare, cu adăugarea de 
exemple similare din limba noastră şi cu 
explicaţii suplimentare la exemplele din 
limba rusă. În orice caz, însăşi operaţia de 
traducere, destul de dificilă la o asemenea 


carte, trebuie făcută de un lingvist. 


Mioara Avram 


NOI LUCRĂRI LEXICOGRAFICE 


ALBRECHT REUM 
Petit dictionnaire de style, édition remaniée par H. Becker, Leipzig 1953. 


Nu demult a apărut la Leipzig o nouă 
ediție a « Dicţionarului de stil» de A. Reum. 
Titlul complet al lucrării ne arată că dic- 
ționarul se adresează în special germanilor 
care vor să cunoască bogăţia limbii franceze: 
« Petit Dictionnaire de style à Pusage des 
allemands ». Materialul bogat şi bine ales 
este sistematizat astfel: se dau după cuvîntul 
titlu (în cazul substantivelor e indicat şi 
genul) sinonimele lui 
sinonime se indică prin cf. ( confer) cuvin- 


— iar cînd nu există 


tele apropiate ca sens de cuvîntul titlu — 
apoi Se arată, 
epitetele care pot determina substantivul 
respectiv, iar în cazul verbului — adverbele. 
Urmează indicarea construcţiilor, a legă- 
turilor dintre cuvîntul titlu şi alte cuvinte: 


antonimele. în continuare, 


substantivele în construcţii cu diverse verbe 
verbele cu regimul lor, apoi locuţiuni, pro- 
verbe şi derivate. În felul acesta la fiecare 
cuvînt avem o imagine succintă a funcţiilor 
lui stilistice, a construcțiilor frazeologice 
posibile. Iată un mic exemplu: 4 une ponctua- 
lite — Pünktlichkeit — syn. exactitude, — 
epith. grande, extrême, rigoureuse, — past. 
être d'une grande ~ ;s’acquitter d'une com- 
mission avec~. 

Un amänunt: cuvîntul komme — om, e 
prezentat după un plan vast: substantivele şi: 
epitetele privind vîrsta, talia, sănătatea, carac- 
terul, manifestările intelectuale şi morale, apoi 
verbele şi adverbele în legătură cu mişcarea, 
senzațiile, activitatea multilaterală a omulu:, 


ocupă mai bine de şapte coloane în dicţionar. 


[r2] 
en 


Lucrarea este instructivă şi poate oferi 
un material interesant pentru orice dicțio- 
nar similar. Problema sinonimiei şi a vari- 
antelor stilistice preocupă nu numai pe 
lingviști, ci şi pe scriitori şi pe cititorii ope- 


relor literare. Dicţionarul de sinonime în 
pregătire la noi se poate orienta cu folos după 
tehnica și realizările. dicționarului de stil 
prezentat în aceste puţine cuvinte. 


Gh. B. 


PAUL ROBERT 


Dictionnaire alphabétique et analogique de la langue française — 
les mots et les associations idées — ouvrage couronné par l’ Academie 


française * 


Din lucrarea citată au apărut primele vo- 
lume (A—C;.D-Fem). Dicţionarui cuprinde 
cuvintele admise de Academia franceză, 
termenii ştiinţifici şi tehnici importanți, 
neoogismele intrate în uz, arhaismele ates- 
tate în textele vechi şi clasice, precum şi 
unii termeni argotici, familiari sau populari 
„de circulație. 

„Un articol cuprinde, după cuvintul titlu 
(dat în ordine alfabetică), categoria grama- 
ticală şi etimologia, definiția fiecărui 
sens (de la cel general la cel special) prece- 
dată de indicațiile de domeniu, de cele stilis- 


* Dicționar alfabetic și analogic al limbii franceze 
de Paul Robert — cuvintele și asociațiile de idei, 
lucrare premiată de Academia Franceză. 


Casablanca— Paris, vol. I 1953; vol. II 1955 


tice şi gramaticale. Sensurile sînt ilustrate 
prin exemple care conduc la asociații de 
idei şi permit trimiterea cititorului la o serie 
de cuvinte înrudite semantic şi logic cu cuvîn- 
tul titlu (autorul insistă în introducere asupra 
caracterului analogic al dicționarului, consi- 
derînd că lucrarea pune astfel la îndemîna 
celui care o consultă posibilitatea de a găsi 
cuvintele necunoscute sau scăpate memoriei). 

Urmează locutțiunile, expresiile, aluziile 
literare, istorice etc. Cuvîntul e exempli- 
ficat prin citate atît din clasici, cît şi din 
contemporani, prin proverbe şi adagii. În 
încheiere, se dau derivatele, tömpusele, anto- 


nimele şi omonimele. 
C. Const. 


e e a aaa 
CONSULTAŢII 
PS pp e pp, 


RĂSPUNS CITITORILOR 


Prof. I. SIMION -- Poiana 


1. Întrebare : Cînd se poate spune că un 
substantiv precedat de o prepoziţie formează 
o locuțiune adverbială? 

1. Răspuns : După cum arătați şi dv., 
substantivele precedate de una sau mai multe 
prepoziții trebuie considerate locuţiuni ad- 
verbiale atunci cînd ţin locul unui adverb: 
în veci — veşnic, cu atenție — atent, de 
minune — minunat, 

Această problemă nu a fost însă studiată 
mai în amănunt, astfel că nedumetrirea dv. 
în legătură cu unele cazuri în care substan- 
tivul cu prepoziție poate fi considerat lo- 
cuțiune  adverbială ni se pare justifi- 
cată. 

De fapt o delimitare strictă a locuţiunilor 
adverbiale formate dintr-un substantiv cu 
prepoziție, de celelalte substantive cu prepo- 
ziţie avînd. valoare de complemente circum- 
stanţiale este, credem, imposibilă. 

În general recunoaştem uşor o locuţiune 
atunci cînd ea prezintă o anumită vechime, o 
anumită unitate de sens, adică atunci cînd 
elementele ei componente nu-și mai păs- 
trează, fiecare în parte, sensul pe care l-au 
avut inițial, de exemplu: pe de rost, pesemne, 
de loc, devreme etc. 

Cînd însă locuțiunea adverbială este mai 
nouă, cînd elementele ei componente îşi 
păstrează fiecare în parte sensul, este mai 
greu să ne dăm seama dacă avem sau nu a 
face cu o locuțiune adverbială. Din această 
de exemplu, 


cauză, locuţiunile adverbiale: 


cu duicşie, cu sfială, cu foc, fără întrerupere 
fără şir, de minune (Priveşte cu sfială; Vor- 
beşte fără şir; Cîntă de minune), deşi echi- 
valente cu un adverb, sînt considerate adesea 
simple substantive cu prepoziţie şi nu locu- 
țiuni adverbiale, pe cîtă vreme pe de rost 
sau de loc sînt considerate întotdeauna locu- 
țiuni adverbiale, chiar dacă nu sînt echiva- 
lente cu un adverb. 

Datorită faptului că nu au fost încă sta- 
bilite criterii de recunoaştere a locuţiunilor 
adverbiale formate dintr-o  prepoziţie 
şi un substantiv, în «Gramatica limbii 
romîne» a Academiei R.P.R. întîlnim nu- 
meroase  inconsecvențe. Astfel cu putere 
(vol. al II-lea, pag. 135) deşi, după cum 
observați dv., echivalează cu un adverb, nu 
este considerat o locuţiune. De asemenea 
de minune (vol. al II-lea, pag. 137) este 
o locuţiune şi trebuie deci să fie trecută 
printre locuţiuni. 

În viitoarea ediţie a gramaticii, se impune 
o mai atentă studiere a problemei locuţiu- 
nilor, care va permite înlăturarea numeroa- 
selor inconsecvenţe de acest fel. 

2. Întrebare : Toate complementele 
circumstanțiale formate dintr-o prepoziție 
şi un substantiv pot fi considerate locuţiuni 
adverbiale? 

2. Răspuns. Hotărît că nu toate comple- 
mentele circumstanţiale exprimate printr-o 
prepoziție şi un substantiv sînt locuţiuni 
adverbiale. 

În urma desei lui întrebuințări, un sub- 
stantiv cu prepoziţie îndeplinind în pro- 
poziţie rol de complement circumstanțial, 
poate să ajungă locuţiune adverbială. Dar 
aceasta nu este obligatoriu. Nu orice substan- 
tiv cu prepoziţie, avînd funcțiunea de com- 
plement circumstanțial, este totodată şi o 
locuțiune adverbială, după cum nu întot- 
deauna complementul circumstanțial este ex- 
primat printr-un adverb. De exemplu în 
propoziţia: Cartea este pe masă, pe masă 
este un complement circumstanţial de loc 
exprimat printr-un substantiv cu prepo- 
ziţie, fără să fie în acelaşi timp şi o locuţiune 
adverbială. 


CORNELIU STOICA-Deva 


Întrebare : În fraza de mai jos: « Augi- 
sem eu din oameni că dacă vrei să nu te 
muşte cînii şi să te lase în pace, cum îi vezi 
că sar la tine, să te tupilezi jos, la pămînt, 
şi să-i laşi să te latre cît le place, fără să 
te urneşti din loc...» (I. Creangă, « Amin- 


tiri ») propoziţia să te latre e o circumstan- 
ţială de scop sau de mod? 

Răspuns: Această propoziţie nu este nici 
circumstanțială de mod, nici circumstanţială 
de scop, pentru că nu arată nici scopul în 
vederea căruia se îndeplineşte acțiunea din 
regentă (nu se poate pune întrebarea: Cu 
ce scop să-i laşi?) şi cu atît mai mult nu arată 
modul în care se petrece acţiunea din regentă. 

Ea este o completivă directă pe lîngă ver- 
bul să-i laşi, răspunzînd la întrebarea ce? 
(Ce să-i laşi? Să te latre) ca şi în cazurile 
Nu te las să citeşti. Te las să pleci etc. 

În aceste exemple a lăsa prezintă o situ- 
ație asemănătoare cu aceea a altor verbe (a 
permite, a îngădui etc.), care de asemenea se 
construiesc cu o completivă directă (Să le 
permiţi (îngădui) să latre). Însă spre deo- 
sebire de aceste verbe care au întotdeauna un 
complement indirect în dativ, a lăsa se con- 
struieşte cu un complement direct în acu- 


zativ. 
F.C, 

